Hvala lijepo gospodine predsjedniče. Poštovane saborske zastupnice i zastupnici. Pred vama se nalazi Prijedlog Zakona o provedbi Uredbe (EU) 2017/352 Europskog parlamenta i Vijeća od 15. veljače 2017. godine o uspostavi okvira za pružanje lučkih usluga i zajedničkih pravila o financijskoj transparentnosti luka. Ovo je prvi zakonodavni akt EU, koji se konkretno odnosi na luke, dužina njegovog donošenja otprilike 10-tak godina, pokazuje svu raznolikost funkcioniranja morskih luka u Europi. Navedenom se uredbama, koja je obvezujući i izravno primjenjiv zakonodavni akt, na razini EU, želi uspostaviti jedinstveni zakonodavni okvir u području financiranja i naplaćivanja lučkih usluga na transparentan način i ne diskriminirajućim osnovama. Ovim se nacrtom prijedloga zakona, utvrđuju nadležno tijelo, postupak za rješavanje pritužbi i žalbi i formalnih pritužbi, sukladno odredbama uredbe, te izvještavanje Europske komisije o istome, način provedbe savjetovanja s korisnicima luka i drugim dionicima, način objave odluka upravljačkih tijela luke te propisuje prekršajnih sanacija za kršenje uredbe, odnosno, propisuju sve potrebne mjere radi osiguranja provedbe odredbi uredbi. Predmetna se uredba odnosi samo na morske luke, transeuropske prometne mreže, koje upravljaju s više od 0,1% ukupnog tereta ili ukupnog broja putnika EU ili poboljšavaju regionalnu dostupnost otoka ili perifernih područja, te se u skladu s navedenim predmetna uredba i ovaj zakon u RH odnose na sljedeće luke, Rijeka, Pula, Šibenik, Zadar, Split, Dubrovnik i Ploče. I završno, želim naglasiti, da će se stupanjem na snagu ovoga zakona, stvoriti pretpostavke za učinkovitu provedbu predmetne uredbe. Hvala lijepo.
Hvala imamo 1 repliku, poštovani kolega Bunjac, izvolite.
Hvala lijepo poštovani ministre, ne znam da li vam je poznato, ali postoji vrlo veliki otpor, na Pelješcu građana izgradnje trajektne luke Perna, o tome je već napravljena cijeli niz inicijativa, imamo i Facebook stranicu i web stranicu, ljudi svakodnevno pišu, oni se protive betoniranju obale u dužini, koliko sam shvatio 450 m u naseljenom dijelu Orebića. Žale se da je cijeli taj projekt napravljen zato, da bi se zadovoljilo predsjednika Kluba zastupnika HDZ-a, kojemu paše da na drugoj strani, dakle, te linije, na Korčuli bude luka koja bi odgovarala njegovim vlastitim interesima. Prema tome, kako komentirate taj bunt građana i imali mogućnosti da se ta lokacija luke izmjesti, kada budu napravljene maritimne i druge studije. Hvala lijepo.
Hvala imamo povredu poslovnika, kolega Bačić, izvolite.
Zahvaljujem gospodine predsjedniče. Kolega Bunjac je povrijedio čl. … [[Govornik se ne razumije.]] poslovnika Hrvatskog sabora, ničim izazvan, omalovažava mene osobno zbog izgradnje luke Perna na Pelješcu, na u, zbog pored Orebića. Navodeći kako se ta luka gradi, kako bi predsjednik Kluba zastupnika HDZ-a mogao jednostavnije doći na Korčulu. Pa bi samo rekao da je to gruba laž i insinuacija, s obzirom da je lokacija … [[Govornik se ne razumije.]] luke utvrđena puno prije nego što je Branko Bačić postao predsjednik kluba i saborski zastupnik uopće.
Hvala vam. U redu, ovo je jedna situacija koja je zaista sporna, jer ste čovjeka optužili za nešto bez ikakvih argumenata, dakle, ja vam neću davati opomenu, niti ću kolegi Bačiću opomenu dati, jer se radi zaista o nečem što niste ničim argumentirali, a optužili ste ga i smatram da nije korektno. Izvolite kolega Butković.
Hvala lijepo gospodine predsjedniče. Poštovani zastupniče, mi kroz operativni program konkurentnosti i kohezija Ministarstvo mora, prometa i infrastrukture, financiramo čitav niz izgradnje luka na Jadranu, do sada je potpisano 7 takvih ugovora o bespovratnim sredstvima, negdje ukupne vrijednosti oko 200 milijuna kuna. Uglavnom, u 100% slučajeva su prijavitelji tih projekata županijske lučke uprave i onda ministarstvo, naravno, gledajući da li je u prostorno planska dokumentacija za dovoljno odnosno da li postoji građevinska dozvola kojom bi se mogla graditi takva luka i naravno ono što je osnovni uvjet da je u funkciji otočnog povezivanja, odobravamo takve projekte. Ako postoji bilo kakav problem na terenu, mi u suradnji sa županijskom lučkom upravom ili sa županom ili bilo kime tko želi razgovarati, naravno da su nam vrata otvorena, mi još nismo odobrili financiranje te luke, ukoliko [[Upadica: Hvala ministre]]
Idemo sada na izvjestitelje Odbora. Želi li netko od izvjestitelja Odbora uzeti riječ? Ako ne, onda otvaram raspravu, prvi je na redu kolega Branko Bačić, Klub zastupnika HDZ-a, izvolite.
Zahvaljujem g. predsjedniče. Poštovani g. ministre sa suradnikom, poštovane kolegice i kolege zastupnici, Klub zastupnika HDZ-a podržati će Zakon o provedbi uredbe Europskog parlamenta i vijeća o uspostavi okvira za pružanje lučkih usluga i zajedničkih pravila o financijskoj transparentnosti luka. Ovim prijedlogom, kao što je to ministar i rekao, stvaraju se pretpostavke za ispravnu i učinkovitu provedbu ove uredbe kojom se na razini EU želi uspostaviti jedinstveni zakonodavni okvir u području financiranja i naplaćivanja lučih usluga, a koja se izravno primjenjuje od 24. ožujka 2019.g. u svim državama članicama EU. Kao što je također ministar rekao, ovaj zakon odnosno sama uredba primjenjuje se na luke čiji promet mora iznositi više od 0,1% ukupnog tereta ili ukupnog broja putnika EU, pa bi onda to podrazumijevalo da se u RH odnosi doista samo na luke od državnog značaja, a to su Rijeka, Pula, Šibenik, Zadar, Split, Dubrovnik i Ploče. Na taj način, dakle, danas ovdje ne možemo govoriti, odnosno sama se uredba ne odnosi na brojne druge luke, kako one od županijskog značaja, tako i na luke od lokalnog značaja. Ova uredba uspostavlja određene okvire kod postupaka dodjeljivanja koncesije na lučkom području, zatim daje mogućnost za ulaganje pritužbi na postupke davanja koncesija. Isto tako, nastoji se postići određena razina konkurentnosti među pružateljima lučkih usluga u smislu onemogućavanja dominantne pozicije. Također se omogućava davanje pritužbi na rad pružatelja usluga. Isto tako dijelom se odnosi i na onemogućavanje nedozvoljenih državnih potpora izvan javnog sektora. Dosta ovoga je bilo pokriveno različitim zakonima, a sada ovdje se konkretno odnosi samo na luke. Naime, ovom se uredbom utvrđuje nadležno tijelo, a to je Ministarstvo pomorstva odnosno Ministarstvo mora, propisuju se prekršajne odredbe za … [[Govornik se ne razumije]] uredbe, te se utvrđuje postupak za rješavanje pritužbi i žalbi, uređuje se način provedbe savjetovanja s korisnicima luka i drugim dionicima, te se utvrđuje način objave odluka lučkih upravljačkih tijela. Samo lučko upravljačko tijelo jest lučka uprava, u konkretnom slučaju radi se o državnim lučkim upravama u Rijeci, Puli, Šibeniku, Zadru, Splitu i Dubrovniku i Pločama kojim je propisano kako i na koji način to upravljačko tijelo raspolaže koncesijama, raspolaže i upravlja samom lukom. Jasno da kad je u pitanju postupanje lučke uprave, kad je u pitanju postupanje upravnog vijeća i sam ravnatelj lučke uprave, kad govorimo o postupanju lučkih uprava onda je jasno da u RH postoji Zakon o pomorskom dobru i morskim lukama kojim zakonom je definirano kako i na koji način postupaju u određenim okolnostima, pa tako i u onima kojima je ova uredba nadležna, upravna vijeća odnosno lučke uprave. U tom smislu očekujemo da ćemo brzo biti svjedoci kako će Vlada u HS uputiti Zakon o pomorskom dobru i morskim lukama kojim ćemo i sukladno i ovoj uredbi, a i sukladno novim okolnostima u svim lukama od državnog značaja, tako i u drugim lukama u RH uspostaviti sustav gospodarenja samom lukom, i kad je u pitanju koncesionar, ali i kad je u pitanju promet teretima odnosno putnicima i održavanje lučke infrastrukture i lučke suprastrukture. Ono što je možda još važno reći, kad govorimo o lukama na koje se ova uredba referira, onda moramo reći, dakle, da te luke u pravilu jesu na, početne ili krajnje, ovisno kako se gleda, određenih koridora, bilo da su one europski koridori, bilo da su to luke koje se nalaze na važnim prometnicama u RH. Ono što bi pri tome dodao, to je da u Europi postoji 9 prometnih koridora, 3 od njih odnosi se na RH, dakle, peti koridor i to primjerice peti B koji počinje ili završava u Rijeci, peti C koji počinje ili završava u Pločama, deseti koridor koji jest certovni koridor koji prolazi kroz RH, transverzalni koridor i jedan jedini riječni koridor Europe, to je sedmi koridor koji praktično predstavlja rijeku Dunav i koji prolazi kroz Vukovar. Dakle, od tih najvažnijih točaka, najvažnijih prometnih koridora, mi u RH participiramo na 3 koridora, što onda ostavlja mogućnost i na jasno, za lakše financiranje svih projekata bilo onih u riječkom sustavu, bilo ne u željezničkom sustavu, bilo onih koji su u cestovnom sustavu. Prema tome, važna je ova uredba i iz te činjenice što mi govorimo o lukama koje su uglavnom na važnim europskim ili nacionalnim koridorima. Ministar je u replici maloprije kolegi Bunjcu odgovorio i na činjenicu da kad već govorimo o lučkom sustavu, premda to konkretno se ne odnosi upravo na ovih 5, 6 spomenutih luka, to je projekt Ministarstva mora, prometa i infrastrukture koji se odnosi na poboljšanje prometne povezanosti hrvatskih otoka, a kojim se projektom omogućuje izgradnja potpuno novih luka ili dogradnja odnosno rekonstrukcija postojećih luka koje su funkciji prometnog povezivanja hrvatskih otoka pa tako je maloprije spomenuta, ne znam što je izazvalo kolegu Bunjca luka Perna, luka koja je na poluotoku Pelješcu, koja jest jedna od luka koje je županijska lučka uprava nominirala Ministarstvu mora, prometa i infrastrukture da se sredstvima europskih fondova izgradi potpuno nova luka jer postojeća luka u središtu općine Orebić, u središtu naselja Orebić, apsolutno je neprikladna s obzirom da u ljetnim mjesecima itekako postoji velika gužva u samome Orebiću i onemogućava se normalan život Orebića i još davno prije, ima već 20 g. da je u prostornom planu kako općine Orebić tako u županijskom prostornom planu, definirana nova luka na lokaciji Perna, za koju su luku izrađene sve odgovarajuće studije, izdana je lokacijska dozvola, građevinska dozvola i očekuje da se s potpisivanjem ugovora o financiranju izgradnje te luke konačno riješi ta luka u samome Orebiću, ali s druge strane što je vrlo važno, ona je usko vezana za izgradnju obilaznice Orebića, na taj način bi se doista od gužvi i prometa oslobodilo samo naselje Orebić što u ljetnim mjesecima itekako predstavlja veliko opterećenje. No nije samo ova luka u pitanju, kad govorimo o izgradnji luka na području dubrovačko-neretvanske županije, tu su još i druge luke i na Korčuli i na Lastovu i na Pelješcu. Prema tome, pozdravljam i donošenje ovog zakona s jedne strane ali s druge strane i projekte koje ovo ministarstvo radi kad je u pitanju izgradnja lučkog sustava u RH pogotovo onog djela lučkog sustava koji je funkciji brodskog, pomorskog prometa prema hrvatskim otocima i doprinosi kvalitetnijom prometnom povezanosti hrvatskih otoka. Klub zastupnika HDZ-a podržat će ovaj zakon kako ga je predložila Vlada, hvala.
Zahvaljujem. Prije nego što krenemo dalje, molim vas da pozdravimo učenike i učenice Mješovito industrijsko-obrtničke škole iz Karlovca, dobro došli. [[Pljesak.]] Sada bi trebao pojedinačno govoriti kolega Maras međutim nije u sabornici pa gubi pravo govora. Onda idemo na drugu raspravu a to je kolega Miro Bulj, izvolite.
Hvala lijepo predsjedniče. Uvaženi ministre sa svojim suradnikom, kolegice i kolege, govorimo znači o provedbi uredbe o zakonu uredbe Europskog parlamenta i vijeća iz 2017. Znači uspostavljamo okvir, sad je kolega Bačić govorio, koji je kroz uredbu Hrvatska obavezna provoditi. Međutim kad govorimo o lukama, onda je dobro spomenuti trenutno stanje što se događa sa tim našim lukama gdje strateške luke kao što je luka Gaženica gdje je Hrvatska uložila zajedno sa cestom povezanom više od 2 milijarde kuna, ... [[Govornik se ne razumije.]] Pelješki most a u biti na 30 g. dana je turskoj tvrtki za 20, tj. na 20 g. za 30 milijuna kuna što znači milijun i pol kuna kompletna luka je otišla Turcima u ruku gdje je hrvatska država uložila znači 2 milijarde kuna. Kad govorimo o 2 milijarde kuna onda govorimo sa povezanošću ceste sa autoputa na direktnu luku, zadarska luka je značajna kao i brojne druge luke. Međutim mi do danas imamo sad tematsku sjednicu, ne znamo šta je sa tim ugovorom koje je ministarstvo forsiralo i guralo u interesu turske tvrtke, vjerojatno je to i lučka uprava dole zadarska ili tko to sve vodi, županijska. Postavljaju pitanje Zadrani, zbog čega nešto gdje je država uložila 2 milijarde i 200 milijuna kuna dato nekome u koncesiju na 20 g., milijun i pol kuna godišnje? Postavlja se pitanje zbog čega to hrvatska država radi i zbog čega radi protiv interesa i toga kraja, Zadarske županije i naše države jer ogromna su ulaganja dole, evo ministar će posvjedočiti da su dole ulaganja ogromna u vrlo bitnu stratešku luku koja se nalazi na središtu Jadrana, to je zadarska luka koja je potrebita. Prometna infrastruktura, samo je u prometu na spoj Zadar II uloženo negdje oko 600 milijuna kuna. Znači milijardi u pol kuna je negdje uloženo, milijardu i 600 za izgradnju luke Gaženica i plus ova cesta koja je u biti poveznica na autoput, koja je na strateškom položaju, koja je vezana sa svim prometnicama. Rekao je kolega Bačić maloprije da na 3 najbitnije znači prometna koridora Hrvatska se kosi ali luka Zadar i Gaženica je vrlo značajna za RH i zbog čega nikako, nisam dobio odgovor, mi smo imali tematsku sjednicu doli, i županijski vijećnici i gradski vijećnici i postavljaju svi pitanja kako županu, kako upravi lučkoj, kako ministarstvu, imali smo tematsku sjednicu na kojoj ministar nije bio, drago mi je da je danas ovdje, da nam odgovori zbog čega 2 milijarde kuna, kako će se kontrolirati tu, dal' će se tu prodavati možda domaći proizvodi na tim brodovima za što smo izgradili tu luku u koju budu dolazili tu kruzeri, kako ste vi to iskontrolirali? Tko će utjecati na to? Da li će to povećati standard dole ljudima, našim građanima u obimu za uloženo? Evo ja bi ministra pitao što je sa lukom Gaženica, sa koncesijom, zbog čega tako mali iznos turskim vlasnicima koji su u Dubrovnik imali namjeru u neizgrađenom doć pa nisu, dole nisu taj posao odradili jer je dole očito lokalna samouprava shvatila da nemaju dobre namjere a ovdje ste dali 2 milijarde i 200 milijuna kuna uloženo u luku, dali ste nekome za milijun i pol kuna godišnje na 20 g. 30 milijuna kuna. Pa dajte odgovorite ovdje javnosti Dalmacije, zadarske županije čiji su to interesi jer jednostavno ovdje kao da je novac taj dio većinski otišao negdje ispod stola. Pa ne možemo dati za milijun i pol kuna godišnje negdje šta smo uložili, 2,5 milijarde kuna. 2 milijarde i 200 milijuna kuna. To je ogroman kompleks, to je najznačajnije, to bi trebalo biti glavni razvojni projekat cijele županije a da dobit izvlači strana turska tvrtka. Evo ja bi vas zamolio da ministre odgovorite, ovo ja pitam i zbog javnosti i zbog tematske sjednice koju sam sazvao, gdje su bili i županijski vijećnici Zadarske županije i vijećnici Zadra grada, koji su tražili pitanja na ove odgovore, mi na ta pitanja, nismo dobili do danas odgovor. Zbog čega turski tvrtki se pogodovalo protivno javnom interesu Zadra, Zadarske županije i RH, jer je Zadarska luka strateška luka, ponavljam uložilo se u nju kao i u Pelješki most, a dato je nekome godišnje za milijun i pol kuna, stranom investitoru, starom, tj. nije investitor, nego dana je koncesija stranom vlasniku, na 30 g. Evo, ja dalje ne bi širio, ali govorio sam često o našem pomorskom dobru, o lošem upravljanju, ne samo lukama, plažama, i da se milijarde izvlači. Zbog čega ste dali džabe Turcima na upravljanje nešto gdje je Hrvatska država uložila 2 milijarde i 200 milijuna kuna vlastitog novca. Odgovorite ovo ne radi Mira Bulja, nego radi javnosti, Dalmacije, Zadarske županije, a i cijele Hrvatske, jer je naše more i naše luke su značajne za razvoj Hrvatske, a ne da nam netko izvlači novac. Hvala lijepo.
Imamo 2 replike, prva je poštovana kolega Glasovac, izvolite.
Hvala lijepo gospodine predsjedniče. Kolega Bulj, pitanje koje vi postavljate, postavila sam i ja na jednoj od sjednica, odnosno na aktualnom satu ministru Butkoviću, odgovor nisam dobila. Znači već godinu i pol dana, ne može se saznati, zbog čega je luka Gaženica, u koju je država, odnosno, hrvatski građani uložila 1,6 milijardi kuna, ako izuzmemo sva ona ulaganja i prisutne ceste, ukoliko ubrojimo i sva druga ulaganja koja se vežu na luku, onda dolazimo točno do ovog iznosa koje ste vi rekli 2 milijarde, a luka je dana u koncesiju i iz čijeg ugovora je vrlo razvidno i jasno, da se tih 2 milijarde kuna, čak desetina tog iznosa neće isplatiti kroz razdoblje na koje je luka dana u koncesiju. Međutim, u Zadru, nažalost, ovo nije prvi i jedini slučaj, gdje se nešto što je građeno ili samo doprinosima ili novcem poreznih obveznika daje privatnicima, zapravo u bescjenje.
Hvala, odgovor izvolite.
Kolega Glasovac da, dole su dosta političke opcije aktivne, postavljaju vijećnici u županiji ta pitanja i gradskim vijećima, vi ste postavili ovdje, ja sam tražio tematsku sjednicu Odbora za … [[Govornik se ne razumije.]] koja je održana, ali nismo dobili odgovor, zbog čega u nešto šta je sa infrastrukturom uloženo 2 milijarde i 200 milijuna u visini Pelješkog mosta, zbog čega je to, zbog čega se to dalo na 30 milijuna na 20 g. Znači godišnje milijun i pol kuna. To je doslovno u Zadru, nekoliko kafića, tolika bi bila renta godišnje da se iznajmi. Tko je omastio brkove, mi pitamo. Gdje je novac, zbog čega je država taj novac ulagala, da bi Turci uzimali novac, koji nisu bili poželjni u Dubrovniku, tko su ti ljudi? Tko je pogodovao tim ljudima? Pa Čemu služi ta županija ministre? Tko je pogodova? To se postavlja pitanje, koje ne postavljam ja, evo postavila je kolegica, a i brojni drugi naši županijski vijećnici i ljudi iz lokalne razine, ali ne dobijamo odgovor. Hvala.
Idemo sada na drugu repliku, poštovana kolegica Grozdana Perić, izvolite.
Kolega Bulj, ako ste pratili što se je događalo u postupku natječaja, onda ste mogli vidjeti, da je 2 puta objavljivan natječaj za koncesiju terminala. Dakle, cijeli prostor nije dobio u koncesiju turska tvrtka, prema tome, isto tako ta je luka od državnog značaja, a lučka uprav Zadar je objavila ugovor na stranicama, gdje ga možete vidjeti jako dobro, gdje postoje varijabilni i fiksni dio, gdje je predviđeno da to bude … [[Govornik se ne razumije.]] luka, dakle, da se tu događa ukrcavanje, da se tu radi opskrba kompletnih brodova, koje imaju najmanje 5000 ljudi na svakom brodu i o tome treba govoriti. Dakle, koncesionar ovdje terminala, preuzima sve troškove održavanja terminala. A to lijepo možete vidjeti u samom ugovoru.
Hvala. Odgovor izvolite.
Bili ste u Odboru za promet, bio sam ja i bili su ljudi, tj. vijećnici, županijski, gradski, koji su to poticali. Činjenica je da na to niti jedno, mi nismo dobili pitanje, zbog čega je se dala koncesija, na nešto što je se uložilo ključni objekat, 2 milijarde 200 milijuna kuna, ključna strateška luka u Republici, dala je se Turcima, koji će imati ogromnu dobit i koji neće na tim terminalima … [[Govornik se ne razumije.]] kruzeru promovirati hrvatsku janjetinu u vašem zaleđu, neće sigurno, u zaleđu Zadra niti kilograma, nego će biti turska janjetina, koja neće promicati hrvatske interese, nego turske interese, vjerujte mi da će turske interese, jer Turcima je netko pogodovao protiv interesa Zadra, Zadarske županije i netko je ovdje debelo omastio brkove. 2 milijarde i 200 milijuna kuna za milijun i 600 godišnje, mi ćemo davati u koncesiju. Za jedan strateški projekat, pa to je katastrofa, mi samo tražimo od ministra odgovor, zbog čega tako mali iznos.
Hvala. Nemamo više replika, pa idemo na novu raspravu, pojedinačnu, kolega Branko Bačić, izvolite.
Zahvaljujem gospodine predsjedniče, poštovani gospodine ministre, poštovane kolegice i kolege, maloprije sam u ime Kluba govorio općenito o ovome zakonu kojim se jedna europska direktiva provodi kroz hrvatsko pomorsko zakonodavstvo i direktno se odnosi na funkcioniranje lučkog sustava u Hrvatskoj. Tada sam rekao da je dobro i da čim prije u Hrvatskom saboru, a na tome ministarstvo intenzivno radi, donese prijedlog Zakona o pomorskom dobru i morskim lukama, kojim će se između ostaloga razviti ostale obveze, propisati ostale obveze koje imaju svi sudionici u lučkom sektoru, pa i u tom smislu i lučke uprave, ne koji se odnosi ovaj prijedlog Zakona. Točno je da bi se ova uredba mogla provoditi u određenim lukama, te luke moraju ispuniti minimum kriterija, a to je da se u njima odvija 0,1% ukupnog prometa, bilo … [[Govornik se ne razumije.]] bilo putnike na razini čitave EU, pa onda se to podredno odnosi i na Rijeku i na Pulu i na Zadar i na Šibenik i na Split i na Dubrovnik i na Ploče. U tom kontekstu je moguće govoriti jasno i o …/nerazumljivo/… aspektima, ne samo onima koje, na koje se ovaj zakon referira nego i na ostalim aspektima poslovanja lučkog sustava. U Hrvatskoj je lučki sustav uspostavljen još 1995. godine Zakonom o morskim lukama kojim je zakonom propisano s jedne strane postoje lučke uprave kao državne agencije koje upravljaju lučkom infrastrukturom i s druge strane postoje koncesionari koji su nužni sudionici u lučkom sustavu jer država se u pravilu nigdje na svijetu, pa se tako onda nema potrebe niti u Hrvatskoj baviti gospodarskim djelatnostima. Ona lukom upravlja, ona propisuje kriterije, a onda na tržište prepušta određene djelatnosti, prije svega lučke djelatnosti, ali i druge gospodarske djelatnosti koje obavljaju koncesionari i kroz svoj vid gospodarenja, kroz konkurenciju nastoji se ta naknada za obavljanje lučkih djelatnosti učiniti nižom kako bi krajnji korisnici, a to su brodari, to su špediteri, to su putnici ako hoćete, to su svi korisnici usluga u lučkom sustavu, kako bi onda ti koncesionari koji su dobili na javnom natječaju mogućnost obavljanja koncesije tu uslugu učinili što jeftinijom. To je svugdje u svijetu propisano i to je Hrvatska država još tamo '90. godina utvrdila kako i na koji način će se u Hrvatskoj upravljati lučkim sustavom. I to je iznimno dobro uređeno u Hrvatskoj, postoje lučke uprave kao tijela koja brinu o lučkoj infrastrukturi. Ta je infrastruktura posebno kad se odnosi na lučki sustav iznimno skupa. Najskuplje je graditi u moru, nema niti jedne investicije koja je, koja na određeni iznos radova košta tako skupo kao što koštaju morski radovi. Pa u tom smislu samo ću spomenuti, da u ovih 6 državnih luka koje sam maloprije naveo, RH već godinama provodi iznimno skupe projekte, među njima je i Gaženica, ali ako ćemo krenuti od sjevera onda je to u luci Rijeka GT projekt gdje je investicija čak veća nego ova u Gaženici za izgradnju kontejnerskog terminala i na Brajdici i drugog na zagrebačkoj obali. Da se provodi projekt Gaženica, projekt oko 210 milijuna EUR-a, 220 milijuna EUR-a koji podrazumijeva kompletnu izgradnju ogromne luke koja je praktično na, direktno spojena sa autocestom sa željeznicom i ta, i ta luka je i te kako smještena na vrhunskom prostoru središta Jadrana i ima ogroman potencijal za razvoj. Ali Gaženica nije samo putnički terminal koji je koncesioniran ovom koncesionaru i koji je dobio koncesiju samo za taj putnički terminal, nego je Gaženica puno više od toga, Gaženica je ribarska luka, Gaženica je teretna luka, Gaženica je prije svega luka koja je u funkciji prometnog povezivanja otoka Zadarske županije i koja je omogućila još kvalitetnije prometno povezivanje hrvatskih odnosno otoka u Zadarskoj županiji. Prema tome, ovaj dio koji se odnosi na Gaženicu i za kojega je kolega Bulj rekao da je koncesija za korištenje putničkog terminala milijun, ne znam kolko je on točno rekao, ali točan je iznos 1.628.000 nije jedina naknada koju će plaćati koncesionar to je još daleko od njegovih obveza koje će on morati plaćati državi kad bude u potpunosti stupilo na snagu taj koncesijski ugovor i obavljala se djelatnost. Jer se tu govori i još, to je fiksni dio, to je ono što on mora plaćati, poslovao, ne poslovao, poslovao loše, poslovao dobro, on će tu naknadu lučkoj upravi morati plaćati to je prihod lučke uprave koja će onda taj prihod moći ulagati u još podizanje novih sadržaja u samoj lučkoj upravi. Već je on dužan plaćati i varijabilni dio od 12% ukupnog prihoda koji ostvari u tom, poslovanjem tog terminala, kad se govori o lučkim djelatnostima i 6% kad se govori o ostalim gospodarskim djelatnostima kojima će se taj koncesionar baviti. A ono što će on plaćati mora se vratiti u lučki sektor, ne može lučka uprava tim sredstvima raspolagati kako ona hoće već oni moraju biti u funkciji daljnjeg poboljšanja kvalitete lučke infrastrukture u luki Gaženica. Nadalje smo radili u luci Šibenik, koja je također luka na koju se ovaj zakon odnosi, rađen je projekt izgradnje putničkog terminala na gatu Vrulje, koji je, koja izgradnja putničkog terminala omogućuje da u Šibenik danas mogu uplovljavati ogromni veliki kruzeri i na taj način dižu turističku ponudu samoga Šibenika, a i doprinose daljnjim novim financijskim sredstvima kako luke tako i cijelog grada Šibenika i županije jer zna se koliko i na koji način jedan putnik koji dolazi na kruzeru otprilike negdje oko 70 EUR-a dnevno koristi u luci u koju dolazi. Novi projekti su u luci Split, luka Split je izgrađena sa brojnim novim gatovima i time je poboljšana operativnost, operativnost same luke kako one gradske, trajektne luke tako i sjeverne luke. Veliki ogromni projekt se radi u luci Ploče, integracija trgovine i transporta u luci Ploče opet kolega Bulj to je investicija gotovo, gotovo 2 milijarde kuna, gdje je izgrađen kontejnerski terminal, gdje se gradi terminal za rasute terete, gdje kompletni novi ulaz u samu luku definiran. I to je također ogromna investicija koja se financira sredstvima država odnosno uz jamstvo države, sredstvima kako lučke uprave tako države, ali i značajnim ulaganjima primjerice u luci Ploče, značajnim ulaganjem samog koncesionara, a to je u luci Ploče. Teško je, teško je gotovo nemoguće ne samo u Hrvatskoj, u bilo kojoj luci osim u velim svjetskim lukama kao što je Šangaj, ne znam Hamburg, Rotterdam itd., omogućiti da mali promet koji jest može osigurati toliko novaca da sam koncesionar može, maloprije rekao sam financirati iznimno skupe radove. Ali da bi te vi promet privukli, vi morate kao država omogućiti lučku infrastrukturu da tu se brodovi privezuju, da donose teret, da donose putnike pa da onda temeljem lučkih pristupa i naknada koje ubire kako koncesionar tako lučka uprava može se graditi ta skupa infrastruktura. Kada bi jedini kriterij ekonomske opravdanosti bilo gospodarska opravdanost koja će se ostvariti u kratkom vremenskom periodu korištenjem određene lučke infrastrukture nikad niti jedna država, nikad niti jedna lučka uprava ne bi sagradila metar rive, jer je to nemoguće u kratkom vremenu opravdati, a da ne govorim da je lučki sustav poticati …/nerazumljivo/… gospodarskog razvoja. Govori se da na 1 dolar koji dođe u luku Rijeka kroz kontejner, 20 dolara ostvaruje cijeli sustav koji je na taj kontejner navezan, bila su to, da je to su Hrvatske autoceste i da su to Hrvatske željeznice, bila su to špediteri, bila su to drugi korisnici sustava u luci. Prema tome, kada vi gledate prihod lučke uprave, taj prihod nikad ne bi opravdao investiciju izgradnje jednog metra rive, ali s obzirom da je on poticatelj gospodarskog razvoja cijele regije u kojoj ta luka ima svoje sjedište, time postaje opravdana svaka kuna izgrađena u Gaženicu, u bilo koji dio rive i gatova i lučke infrastrukture u Gaženici. Prema tome, da bi se moglo potaknuti dolazak kruzera u primjerice u Zadar ili primjerice u Dubrovnik, bilo je potrebno napraviti jako puno predradnji, kako onih kako izrada dokumentacija, izrada studija, kasnije javnim natječajima osigurati dovoljno sredstava da se te luke izgrade, a kad se one izgrade, onda će sam po sebi polako uz pametno upravljanje tom lukom polako početi dolazit i teret i putnici. I zato kada gledamo ulaganja u luke, ono nikad ne bi bilo opravdano kad bi gledali koliki je prihod lučke uprave, ali kada se gleda koliko taj objekt, ta riva, ti gatovi donose sredstava cjelokupnom sektoru koji je oslonjen na lučki sektor, onda svaka lipa uložena u lučki sektor vremenom postane opravdana i zbog toga i razvijene države i gradi lučki sustav jer lučki sustav donosi promet, donosi putnike, donosi kune, donosi novce i sve razvijene države ogromne novce danas ulažu u lučki sustav, pa prema tome i ovaj zakon koji sad propisuje bolje postupanje sa koncesionarima svakako je dobrodošao. Hvala.
Hvala. Tri replike, prvi je kolega Stričak, izvolite.
Hvala predsjedniče HS-a, ministre, kolegice i kolege. Kolega Bačiću, nedavno su se mediji raspisali o novom kineskom Putu svile, odnosno o interesu Kineza za srednju Europu i u tu svrhu planiraju uložiti milijardu i 130 milijuna dolara ulaganja za taj novi tzv. kineski Put svile. Na uskom području Jadrana, 3 države, 3 luke. Riječka, trščanka, koparska. I upravo vezano na vašu raspravu da kada bi gledali sami trošak izgradnje luka, da su upitne, ali kad se gleda širi kontekst prometa i tog novog Puta svile, poslije željeznicom do srednje Europe, smatram i slažem se s vama, da svaka kuna opravdana. Hvala.
Odgovor, izvolite.
Zahvaljujem g. predsjedniče. Kolega Stričak, čitao sa o čemu ste vi govorili, to su te tri sjeverne hrvatske, tri sjeverne, tri luke sjevernog Jadrana, Trst, Kopar i Rijeka. I mogućnost da Rijeka participira na tom Putu svile koji je najavljen, odnosno na tom nastavku Puta svile koji bi sad činio i dio pomorskog prometa, bilo je prethodno potrebno u luku Rijeka uložiti ogromna sredstva u podizanje lučkih kapaciteta, lučke infrastrukture, to je ono što sam maloprije rekao, to je taj projekt Rijeka GT projekt gdje se izgrađene su praktično dva velika kontejnerska terminala, jedan na Brajdici, koji je dograđen i drugi na .../nerazumljivo/... obali i ta činjenica, da primjerice .../nerazumljivo/... obala će omogućiti dolazak velikih kontejnerskih brodova 7. i 8. generacije sa 7, 8 tisuća kontejnera i više praktično jest vjetar u leđa upravo luci Rijeka i gradu Rijeci i Primorsko-goranskoj županiji, a svakako i cijeloj Hrvatskoj.
Hvala. Kolega Bulj, izvolite.
Hvala. Kolega Bačiću, jasno da je luka u Zadru strateška i da je ulaganje, ne samo u infrastrukturu oko nje, te puteve, ceste, poveznice, ona je značajna. Ona je u srcu našeg Jadrana i ona je vrlo bitna. Međutim, zbog čega cijelo vrijeme lokalni vijećnici, udruge, lokalne institucije upozoravaju na netransparentnost postupka, gdje je uloženo 2 milijarde i 200 milijuna kuna ukupno sa infrastrukturom u jedan projekat da na 30 godina, na 20 godina za 30 milijuna, gdje će biti ogromna dobit Turcima. Znači, ovdje će se, to vam se slično kao i teleoperateri. Ogromna dobit odlazi stranim investitorima. Kao i u energetici. Vjetroelektrane, vjetroparkovi, odlazi strancima, tako i ovdje. I ovdje nije dat odgovor, niti na tematskoj sjednici koju sam ja sazvao nisam dobio odgovor zbog čega je za ovako mali novac, za vas strateška luka stranoj turskoj tvrtki?
Odgovor na repliku.
Zahvaljujem g. potpredsjedniče. Kolega Bulj, dakle ja mislim da sam vam dijelom odgovorio, a više od mene, pa se ja tu nisam htio referirati, rekla je kolegica Grozdana Petrić. Dakle, dva puta je raspisan natječaj za koncesioniranje putničkog terminala. U drugom se natječaju javio budući koncesionar, dao je najpovoljniju ponudu, ta ponuda je rađena na temelju parametara koliko i na koji način se može očekivati prihod tog putničkog terminala. Ali, sve to možemo staviti na stranu ako je lučka uprava, a to je evo, rekla je kolegica Petrić na svojim web stranicama objavila ugovor, integralni tekst ugovora, onda ja ne znam što bi još trebala biti transparentnije. Ako je potrebno, bilo bi dobro da se ravnatelj lučke uprave dođe na samu sjednicu Odbora za pomorstvo i da nas upozna sa ugovorom koji je tu planiran. Nama odredbe Poslovnika to omogućavaju.
Zastupnica Perić zatražila je repliku.
Evo, kolega Bačić, dakle, 24 tisuće kvadrata je terminal koji je koštao 24 milijuna eura i od tog ukupnog prostora, dvije trećine prostora koristi koncesionar, a jednu trećinu sve ostale popratne javne službe, a troškove održavanja plaća koncesionar uz ono redovno što je u ugovoru definirano, da stalna godišnja naknada je milijun i 628 tisuća kuna + 12% bruto prihoda putničkog prometa po putniku i 6% od bruto prihoda teretnog i drugog gospodarskog prometa luke. Dakle, sve je to dodatno uz ovih milijun i 628 tisuća.
Odgovor na repliku
Zahvaljujem g. potpredsjedniče. Poštovana kolegice Perić, dakle, ja sam u svojoj pojedinačnoj raspravi rekao da ulaganje od dvije milijarde kuna, koje je doista veliko, u Gaženicu ne podrazumijeva izgradnju samog terminala. Terminal, kao što ste vi sami rekli, koštao 100 puta manje, a s druge strane, on je sada koncesioniran. Međutim, preostali dio Gaženice čini snagu luke Zadar jer ima ogroman broj privezišta, gatova, služi za prometno povezivanje otočana odnosno otoka zadarske županije, nadalje, služi kao ribarska luka i snažan je potencijal za razvoj Zadra i zadarske županije. U tom kontekstu su te dvije milijarde kuna bile opravdane u ulaganju u Gaženicu, a ovo je tek jedan segment na kojemu će morati koncesionar sukladno ugovoru plaćati svoje obveze koje, kao što ste vi sami rekli, nisu mali, dapače, o tome će vjerojatno više reći ministar. Hvala.
Za pojedinačno sudjelovanje u raspravi javio se zastupnik Josip Borić.
Hvala lijepo. Uvaženi potpredsjedniče, uvaženi ministre sa suradnikom, pa evo želim ja nešto reći o Zakonu o implementaciji Uredbe o uspostavi okvira za pružanje lučkih usluga i zajedničkih pravila o financijskoj transparentnosti luka. Evo, čuli smo danas da ima i onih koji se zalažu za transparentnost u upravljanju lukama, ali su protiv zakona, tako da ja ne vidim velikog smisla da raspravljamo sa kolegom Buljom oko ove teme jer on vjerojatno nije ni pročitao naziv ovog zakona tj. uredbe koja se treba implementirati, donesena 2017.g. koja jasno govori što je bit ove uredbe, znači, integracija u učinkovit prijevozni i logistički lanac transeuropske prometne mreže. Znači, napraviti od onih luka koje udovoljavaju onom osnovnom kriteriju koji je postavljen, da se integriraju u zajednički, znači, transeuropski sustav prometne mreže kada govorimo o pomorskom prometu, točno piše ili razrađeno u svega 14 članaka na što se odnosi uredba, znači, ograničenje broja pružatelja lučkih usluga gdje se postavljaju pravila na koji način treba doći do onoga o čemu govorite kolega Bulj, zatim, na koji način rješavati pitanje pristojba, savjetovanje tj. transparentnost svakog poteza kojeg radi onaj koji upravlja sa lukom, pa onda imamo pritužbe, žalbe itd., itd., sve piše unutra, ali mi onda odslušamo predavanje kako je netko napravio ili uložio u neku luku dvije milijarde kuna i nekome se to dalo za badave da se s time upravlja i sve lažno i sve neistinito i naravno, što dalje, sad moramo se objašnjavati između nas što pomorski promet znači za RH? Kad gledamo nekoliko vidova prometa, znači, pomorski, cestovni, zračni, željeznički, pa jedino taj pomorski promet na neki način jako i dobro funkcionira tj. gledano u onome što ostvaruju u prijevozu putnika i tereta, jasno pokazuje da je svake godine bolji od prethodne godine, da je postavljen sustav koji funkcionira, sustav s kojim se upravlja i koji nije nastao za ove Vlade, nego se razvija već punih 30.g., a nasljedio je nešto sustava iz one bivše države. Tako da danas možemo reći da imamo 6 državnih luka, Rijeka, Zadar, Šibenik, Split, Ploče i Dubrovnik i 22 županijske lučke uprave od kojih neke pokrivaju samostalno čitavu županiju, a neke su županije osnivale pojedinačne lučke uprave, poglavito istarska i primorsko-goranska. I na taj način postavljen je sustav da bi promet tereta i putnika mogao normalno funkcionirati. Ovaj zakon samo dodatno, kroz jednu uredbu propisuje pravila transparentnosti, prije svega, upravljanja lukama i područje, kako razgovarati s nekim tko ne razlikuje pristan, trajektnu rampu ili rampu od terminala ili luku cjelokupnu sa svojim sastavnica, da je danas zaista, ovo slušamo već ovdje jedno 20 puta smo odslušali kako netko proveo je natječaj i nije pitao nekoga što smije ili ne smije, ali oni sve znaju unaprijed. Ono što je važno reći da ova Vlada također, posebno ministarstvo, ulaže velika sredstva u onaj sektor županijskih lučkih uprava, državne na jednu, zaista veliki dio od Rijeke, znači, posebno teretni promet, znači, dva projekta Brajdica i zagrebačka obala, čuli smo od kolege Bačića dio koji se tiče luke Ploče, Dubrovnik, Split također, Šibenik, znači, u sve luke država ulaže ne bi li stvorila uvjete da se taj prostor što više koristi. Što rade male sredine? Također pokušavaju možda pronaći bolje lokacije ili izmjestiti svoje luke u neki prostor da im se ne događa da u vremenu kada su preopterećene možda brojem turista ili sezonskih putnika koji dolaze najviše u toku ljeta, jednostavno dolazi do začepljenja mjesta i traži rješenja da maknu i izmaknu takvu infrastrukturu iz centralnih dijelova tih malih urbanih sredina. Što je u tome loše? Onda čujemo optužbe, nećemo ovdje luku, nećemo ondje luku, ali taj sustav se dograđuje, zato postoje lučke uprave, postoje prostorni planovi koji ih definiraju i bez toga nema dalje, tako da sve ove priče, a čuli smo koliko se ulaže ove godine, znači, preko 200 milijuna samo iz Europskih fondova i svaka čast, evo, hvala ministru što ste uspjeli i taj segment ugurnuti u programe Europskih fondova da se i taj prostor popuni, da neke trajektne luke koje možda nisu izgrađene na dobrim mjestima, kao što je, ne znam, Tkon, pa da se možda kroz proširenje, dogradnju ili još bolje infrastrukturne uvjete što bolje uspostavi, ne znam, recimo linija između Tkona i Biograda, tako da krenuti stalno sa razmišljanjem da što god ova država radi, radi krivo ili loše, jednostavno više je to teško slušati jer postoje zaista zastupnici koji se valjda ujutro bude nezadovoljni sa svojom državom u svakom pogledu, svaki zakon ne valja i ništa u ovoj državi ne valja, mislim da to su loše rasprave i ne vode onome što je cilj, a i ovog zakona u kojem jasno piše u naslovu da mu je cilj financijska transparentnost luka, znači, da se postavljaju pravila na koji način se svi oni koji su dužni baviti se sa lukama i s njihovim radom, moraju ponašati u budućnosti. I onda čujemo da su protiv toga, ali ugl. kažem imaju milijun primjedbi, ali nisu, kažem, ni pročitali o čemu se radi. Mislim i postavlja se pitanje zašto gradimo uopće, pa zato što nismo imali valjda. Znači, da smo imali sve savršeno naslijeđeno, možda nešto ne bi trebali graditi, ali nama, danas, za razvoj fali lučka infrastruktura i kada pogledamo ukupne prihode koje sada već imaju lučke uprave, možda županijske lučke uprave, oni su višestruko veći nego što su to bili u trenutku kada su osnivani tamo negdje početkom 2000 godina. Ti iznosi su već neprepoznatljivi. Oni sada ne upravljaju samo s trajektnim lukama, oni upravljaju cjelokupnim lučkim područjima, gdje se pomalo uvodi reda, pa čak i one, ne znam male privatne ulove ili male pristane ili što ja znam što sve nećemo naći na obali i na otocima. Znači postoje obveze, postoje ugovorne obveze između ljudi, plaćaju se vezovi, plaćaju se nekakve obveze, da bi se uopće lučka infrastruktura mogla održavati. Postoji znači prostor da se sustav razvija. I zbog toga ga treba promatrati razvodno, a ne samo kritika zbog čega smo nešto ovo ili ono na neki način napravili. Pa pogledajmo zračne luke, koliko se ulaže u zračne luke, Dubrovnik, sada Split, napravljena je nova zračna luka ovdje u Zagrebu, itd. Pa to odmah generira određenu razinu putnika više. Sigurno ti ljudi koji to rade, ne stvaraju planove gradnje ili grade da bi stvarali gubitke. Ali, da je luka isplativa samo trenutkom izgradnje i ona je sama po sebi biti isplativa, pa toga nema nigdje kao infrastruktura. Koliko može se izračunati, koliko je donijelo, ne znam, izgradnja nekog trajektnog pristaništa novaca, pitanje je. Da li da je, mi smo gradili, evo u mojoj općini novu trajektnu luku, koja je koštala preko 30milijuna kuna, ali tamo se već događa promet, koji generira, ne znam, Jadroliniji, pomet u 2 pravca koji iziskuje, ne znam nekih ili zarađuje se ili je dohodak negdje 15-tak milijuna kuna. Pa vjerojatno to luka može omogućiti. Da nije bilo takve luke, ne bi bilo trajekta, od ne znam, koji može voziti 100 vozila i ne bilo takvih prihoda. Znači, promatramo infrastrukturu u njezinoj svrsi, a to je da pruža samo uvjet, a ne da zarađuje sama po sebi, jer ona to ne može, kao što mogu možda autoceste, zato jer prolaskom kroz njih, moramo nešto platiti od točke A do točke B. Nema zarade, na ne znam, čekališnom platou, ali ga moraš imati, da ne bilo nereda u luci ili da se ne dogodi, u sezoni, kažem začepljenje, pojedinih urbanih cjelina. Na taj način treba promatrati infrastrukturu i kažem evo, bravo ili svaka čast ministarstvu, što su zaista velika sredstva posebno fondove EU, usmjerila upravo u lučku infrastrukturu, ali i ovu zračnu infrastrukturu, tako da, mislim da imamo jedan dobar ritam u tom dijelu, da iz godine u godinu, možemo bilježiti bolje rezultate i uspjehe. Kažem, pomorski sektor, po svim pokazateljima je najstabilniji u odnosu na sve ostale i pokazuje iz godine u godinu bolje rezultate, to znači, da davno donesene strategije su dale svoje rezultate, a svaki ministar ili ministarstvo ili vlada je tu da čini poboljšanje. I kada govorimo o tom terminalu, imali smo jedno rješenje, koje je bilo postavljeno u 2013. ili '14. kada se je zalagalo da se terminal ne gradi, nego da to bude nekoliko malih kontejnera i da Luka Gaženica na tome funkcionira. Neki su smatrali da je to dovoljno. Neki drugi su rekli da to nije dovoljno, pokazati će vrijeme tko je bio u pravu. Ja ne sumnjam ko je bio u pravu i mislim da je za čestitati onima koji su uporno radili na tom projektu, jer će tek budućih 10-tak i 15 g. pokazati, što ta luka može pružiti, ne samo Zadru nego i cijeloj RH.
Zastupnica Glasovac javila se za repliku.
Kolega Boriću, da mi ne biste pripisali da imam nešto protiv ulaganja u luke, ja ću navesti samo da recimo, kada govorimo o konkretnom slučaju Zadra, da je lukom od državnog interesa, ovu luku proglasila vlada Ivice Račana. Drugo od 1,1 milijarde kuna, ukupnih uloženih do kraja 2015. g. 900 milijuna kuna u loženo za vremena vlade Zorana Milanovića. Sada prvo otklonimo to da ja imam nešto protiv ili SDP nešto protiv ulaganja u luke. Međutim, postavlja se logično pitanje, zašto zašto se daje u koncesiju nešto gdje je uloženo 2 milijarde kuna novaca hrvatskih građana, ne samo terminal, nego i međunarodni promet. Zar Hrvatska ne može imati interes od te luke, da ona nadzire međunarodni promet i gospodarski, odnosno komercijalne usluge, koje se nude na te 2400 metara četvornih terminala u Zadru. To mene zanima. Zašto država Hrvatska ne vidi interes u raspolaganju tim prostorom?
Hvala. Zastupnice Glasovac isteklo je vrijeme, molio bih vas da se držite predviđenog roka trajanja replika, odgovor na repliku.
Hvala lijepo. Kolegice Glasovac, ja sam rekao, evo pri kraju svoje rasprave, da ste vi taj interes RH htjeli riješiti kroz nekoliko kontejnera i sada ne razumijem zašto ste protiv toga, zašto ste sada protiv toga, da se sa jasnim i transparentnim ugovorim, znači u kojem jasno piše koliko je fiksna naknada, tj. koliko je onaj iznos, koji se godišnje mora svakako platiti, plus ono što se ostvaruje od svih ostalih prihoda upravo od toga koncesionara. Pa vjerojatno u nekih 20-30 g. će vjerojatno ta brojka, zasigurno dosegnuti iznos koji je možda uložen u taj terminal, ako ne i više. I sigurno to nije radio na način da je sjeo s nekim i rekao, dobro koliko daješ, toliko dajem i svi smo zadovoljni. Pa valjda su rađeni nekakvi izračuni i nekakve projekcije što bi nešto značilo i koliko nas prihoda zadovoljava, da bi u nekom razdoblju to ostvarili ili povratili nazad u smislu kada smo već ulagali u infrastrukturu. Ali, kažem kada ste vi to riješili kroz 3 kontejnera, mislim da nema potrebe dalje … [[Govornik se ne razumije.]]
Hvala odgovor na, povreda Poslovnika, izvolite.
Zastupnik Borić povrijedio je čl. 238. stavak 6. Jer svojim ponašanjem, kojim promiče laž, narušava dignitet Hrvatskog sabora, nikakve kontejnere, u Gaženici nitko nije htio graditi. Danas kako izgleda terminal, to je upravo onako kako je zamišljen da izgleda, a ne po vašem planu, kako ste vi htjeli graditi, kak ste gradili ceste, tunele, da pola pijete, pola Šarcu dajete, prenapuhujete cijeni [[Upadica Petrov: Isteklo vam je vrijeme.]] i dijelite provizije, to smo spriječili, imamo skroz …/Govornik isključen./…
Isteklo vam je vrijeme, prvo povrede poslovnika nije bilo, upoznati ste s tim kao što je rekao predsjednik sabora, da iznošenje neistina nije povreda Poslovnika, a vi ste kao klub također glasovali za taj Poslovnik pa bih molio da se toga i držite. Zastupnik Šuker javio se za repliku.
… [[Govornik nije uključen.]] rekli da izgradnja infrastrukture preduvjet za nešto. Da smo se mi držali ovoga kao što neki danas raspravljaju onda mnogi otoci bi bili praktički odsječeni od svijeta, ni jedan trajekt ne bi mogao pristati na te otoke, a razvoj turizma i sve ono što se dogodilo na otocima u proteklih 10, 15 godina naprosto bi bilo nezamislivo. Dakle, infrastruktura je preduvjet da bi se nešto napravilo, ako to neko ne razumije onda je pretpostavka da se stavljaju kontejneri, pretpostavka da se može neko napravit bolje od nekoga, međutim vrlo bitno je gledati dokumente i akte koji su potpisani iz toga se sve vidi i sve se može iščitati.
Odgovor na repliku.
Kolega Šuker, pa upravo je kolegica Glasovac, kaže kad je bila u poziciji da odlučuje što s tom lukom Gaženica je podržavala ono o čemu je bivši ministar Hajdaš Dončić stalno govorio da je to preveliko i da tamo treba napraviti par kontejnera da to zadovoljava potrebe te luke jer su oni samo smatrali primarno kao lukom poveznicom sa nekoliko zadarskih otoka, jer se promet, prijevoz putnika prebacio znači i automobila u Gaženicu iz centra Zadra. I naravno oni su zaustavili taj projekt, nekoliko godina smo izgubili znači da bi taj projekt već trebao biti davno gotov i već je to trebalo sve funkcionirati, al evo došla je ova Vlada, riješila je, hvala i ministarstvu i ministru koji su to gurali dalje i vjerojatno će vrijeme pokazati, kao što ih u svemu demantiralo da će ih demantirati u tim njihovim promašenim vizijama ili načinima na kojima treba pristupati upravo ovakvim infrastrukturnim projektima.
Povreda Poslovnika zastupnica Glasovac.
Kolega Borić povrijedio je članak 238., kaže omalovažava ili vrijeđa predsjedatelja ili druge zastupnike, ne samo mene, nego i sve druge zastupnike vrijeđa teza da je netko zaustavio projekt gradnje luke, a svi bili na otvorenju gdje je prvi trajekt pristao u tu luku. Pa to vrijeđa ne samo zastupnike, ovaj nego inteligenciju, naprosto ljudsku inteligenciju, prestanite to raditi. Otvorena luka za vrijeme naše vlasti vi kažete da je zaustavljen.
Zastupnice Glasovac ja vam izričem opomenu jer ste zlouporabili Poslovnik, vjerujem da ste spremni na nju kao što bih kao i ja bio kao zastupnik da progovaram iz klupa, ali je jasno da nije povrijeđen Poslovnik. Iskoristili ste Poslovnik da biste replicirali, a ja se moram pridržavati pravila. Zastupnik Lončar zatražio je repliku.
Hvala podpredsjedniče, kolega Borić nije smisao ove rasprave da bude cilj i ono što je luka u ovom momentu najvažnija to je da će povećati promet, kako putnički tako i teretni. Ja kao zaposlenik luke, 14 godina sam radio u luci i znam sve u detalj, međutim puno njih ovdje priča a nisu upoznati sa troškovima koje ona zapravo za sobom ima. Svi troškovi koji su u ovom momentu potpisani sa i kroz koncesiju će upravo biti u nadležnosti koncesionara. A u ranije doba, prije Domovinskog rata, 30 i više posto je se odnosilo samo na održavanje luke što u ovom momentu toga neće više biti. Hvala.
Odgovor na repliku.
Hvala lijepo, kolega Lončar pa svi mi koji živimo dnevno znači s problemima i lokalnih sredina, pa i lučka uprava koja živi sa svojim problemom zna što je trošak i održavanje, ali jednostavno neki ne žele to razumjeti i stalno smatraju da je bilo što što oni izgovore u stvari jedina istina i da to tako stoji. Nije istina, sve je transparentno, jasno je pokazani ugovori i sve ostalo i kad smo već ovu raspravu u jednom dobrom uredbi koju implementiramo kroz zakon gdje upravo inzistiramo na transparentnosti upravljanja cijelom područjem luke i svih ostalih segmenata, onda su oni protiv toga znači da bude transparentnije i bolje i cijelo vrijeme govore protiv toga, a zalažu se za transparentnost. Znači mi ne razumijemo što oni žele u stvari od ovog zakona koji je sasvim jasan u svega 14 članaka i u svakom segmentu pokazuje pravila kako se u budućnosti ponašati kad se zakon donese sa nekoliko ovih naših većih luka koji udovoljavaju ovim kriterijima koji su postavljeni, ništa drugo.
Zastupnik Miro Bulj govorit će u ime Kluba MOSTA nezavisnih lista kao završnu riječ.
Hvala lijepo predsjedniče, uvaženi ministre, kolegice i kolege, evo da govorimo o uredbi kojom se implementira europske, Europskog parlamenta i Vijeća od 2017. godine i naravno kad govorimo o transparentnosti luka o pravilima, zajedničkim pravilima financijske transparentnosti luka, naravno da se postavlja ono pitanje, kako mi upravljamo tim našim prostorima, kolko se ulagalo u taj prostor i ja sam ovdje otvorio pitanje luke Gaženica na ovoj točki dnevnog reda jer je to jedan veliki upitnik. Upitnik nad nečim jer je država uložila 2 milijarde i 200 miliona što je iznadato turskim koncesionarima na 20 godina za 30 miliona kuna, što znači za milion i po kuna godišnje. Nekoliko kafića da iznajmite u Zadru veću bi vrijednost imali godišnju uvaženi ministre. Zbog toga sam zajedno sa županijskim vijećnicima, akcije mladih i MOSTA, gradskim vijećnicima tražio i tematsku sjednicu jel ti ljudi su tražili godinama, godinama su tražili da im se odgovori zbog čega se netransparentno želi dati u koncesiju ova luka, strateška luka, napravljena na pomorskome dobru u interesu RH gdje će dobit dobivati. Kao što je u telekomunikacijama najveća dobit ministre u rukama znači stranog teleoperatera, tako i u sektoru energetike, tako sada žele i pravo služnosti ja sam dao zakon pribaciti na Hrvatske ceste i provući kroz Hrvatske ceste da lokalne samouprave imaju manje 500 županijske lokalne samouprave, županijske uprave za ceste, da imaju manje do 500 milijuna kuna godišnje. Tako je i u ovome slučaju, zbog čega je jedna investicija, strateška luka, značajna za RH u koju je uloženo milijardu i 600 milijuna + 600 milijuna u prometnu infrastrukturu na najznačajnijem i najljepšem, na središtu Jadrana data turskoj stranoj tvrtki i dobit odlazi njima u džepove. Usporedite 2 milijarde i 200 milijuna sa milijun i po kuna godišnje koje će oni davati ili za 20.g. će uprihodovat se 30 milijuna kuna i to dopalo tursku tvrtku. Tko je tu podmazan? Pa mi nismo dobili odgovore na to, ovo nije pitanje Mira Bulja, ovo je pitanje lokalnih i regionalnih političara i naroda Zadra i zadarske županije i Dalmacije i to pitanje je bilo aktualizirano i na tematskoj sjednici koju sam inicirao prije godinu dana i nismo dobili odgovor. To je značajna tvrtka, ta luka, ona mora producirati razvoj, ne samo zadarske županije, ne samo Ravni kotara šibenskog zaleđa i Like, nego i Dalmatinske zagore. Jel ja bi volio da na tim kruzerima bude naša janjetina na stolu ponuđena, vjerujte mi da će biti turska, vjerujte mi da će biti sve tursko, vjerujte mi da pogodujete stranim investitorima isto kao što se tiče energetike, pa danas, danas se očekuje poskupljenje 30% za gospodarstvo i poduzetništvo, a 8% za naše, za kućanstvo. Zašto? Zato šta strani investitori izvlače dobiti i u energetici, u vjetrove … [[Govornik se ne razumije]] mnogim izvorima, tako će biti i ovdje. I ministre, mi od vas očekujemo odgovor da nam pojasnite zbog čega je stranom investitoru turskoj tvrtki pogodovano, dosta se je uložilo u autoceste, dosta se puta vaše ministarstvo bojalo tunele i pribojalo, dosta ste vi izobećavali Dalmaciji na, splitskoj doli, u Splitu na Vladi, brojne projekte, godinama ste ih obećavali, vi i vaši prethodnici, jedino što ste postavljali kamenje temeljce, davao sam vam ovdje amandmane, davao sam vam amandmane koji su realni bili, za projektnu … [[Govornik se ne razumije]] i projektnih dokumentacija, da se to počne graditi i spoj našeg zaleđa dalmatinske zagore i Knina i Sinja i Drniša i Imotskog i … [[Govornik se ne razumije]] Drvenik, ništa od toga nema, vjerujte mi da će to samo sada biti da dođete doli pred izbore i da vi još poidete ono stada što je ostalo janjaca umjesto poticanja u predizbore i da pokupite doli glasove, narod od vas očekuje rješavanje problema i razvoj i poljoprivrede, a ne pogodovanje i … [[Govornik se ne razumije]] gospodarstva, a ne pogodovanje stranim kompanijama kao u ovom slučaju, 2 milijarde i 200 milijuna dali ste u koncesiju Turcima za milijun i po, to nije bilo ni za vrime pašaluka kad je bio [[Upadica: Hvala…]] prije napada na Sinj Turaka.
…isteklo je vrijeme/… Zastupnik Tomislav Žagar zatražio je završnu riječ u ime Kluba nezavisnih zastupnika.
Hvala potpredsjedniče HS. Poštovani ministre sa suradnikom, kolegice i kolege, iskoristit ću ovo završno izlaganje u ime kluba da ukažem na jedan problem koji je aktualan i koji je u Tisku objavljen. Naime, riječ je o luci Rijeka. Da pročitam samo par stvari koje su bitne da bi razumjeli u čemu se ovaj problem sastoji. Kaže, ukupan promet Luka Rijeka d.d. iznosio je 2 milijuna 534 tisuće 422 tone prošle godine, pri tome je zabilježen pad prometa u najprofitabilnijim segmentima poslovanja, generalni teret pao je za 17%, kontejnerski promet u dijelu koji se odnosi na luku Rijeka bez kontejnerskog terminala Brajdica odnosno tvrtki Jadranska vrata smanjen je za 16%, a promet drva smanjen je za 3%. Ukupnu statistiku donekle spašava rasuti teret s rastom od 7%, no on je generalno po jedinici tereta manje isplativ od ostalih vrsta tereta u luci. Dakle, upozorava se na jedno stanje koje nije dobro u luci Rijeka i unatoč tome što država ima 25% vlasništva u luci Rijeka, unatoč tome što mirovinski fondovi imaju 30% i unatoč tome što je u tijeku smjena uprave, budući da je ministar ovdje, zanima nas hoće li se doista nova uprava birati po načelima stručnosti ili će se nastaviti ovako jer prema napisima medija vidimo da je bivša uprava na čelu sa Poljakom imala ogromne plaće, tu su redovi veličine 7.000,00 EUR-a + određene beneficije, samo on je imao veću plaću od cijele bivše uprave, hoće li država, da kažem ovako, manirima dobrog gospodara, pratiti što se događa u luci Rijeka, jer ako se ovo nastavi umjesto planiranog uzleta, luka Rijeka bi mogla doći u još ozbiljnije poteškoće, luka Rijeka bi mogla izgubiti određene do sad operatere koji su tamo upravljali i u luku Rijeka se ne ulaže. Ministre, dok ste ovdje, ako možete komentirati i dajete nam nove informacije što se, što zapravo ministarstvo tu može i treba učiniti. Hvala.
Zastupnica Grozdana Perić govorit će kao završnu riječ u ime Kluba zastupnika HDZ-a.
Poštovani ministre, poštovane kolegice i kolege, bitno je svemu ovome reći onako kako je stvarno stanje, dakle, da je luka Gaženica luka od važnog državnog, nacionalnog značaja proglašena prije, evo već skoro 20.g., da je sustavno ulagano na način da postane, da izvuče dio prometa koji se događao i bio je vrlo frekventan u samom gradu, a bila je potreba da se on izmjesti, dakle, za potrebe lokalnog značaja, ali isto tako i međunarodnog značaja. Sama koncesija odnosno kad pogledate na stranicama lučke uprave Zadar, onda ćete vidjeti koliko koncesionara ima za samo to područje, dakle, nije samo jedan koncesionar i nije to turski koncesionar, nego niz koncesionara koji obavljaju različite promete i usluge. U samoj tarifi kad pogledate koje postoje i ono što lučka uprava naplaćuje, onda se vidi koji prometi i koji prihodi se mogu ostvariti po putniku, po samom vozilu i po samom teretu. Dakle ono što treba reći da još jedanput posao same usluge dakle obavljanja kruzera odnosno prometa brodovima, mogu obavljati samo one tvrtke koje za to su dostavile ponudu. 2 natječaja su bila, na prvom natječaju nije bilo ponuda, na drugom natječaju je izabran koncesionar koji će dakle obavljati tu uslugu. Već je dosada rečeno koji je to iznos nominalni, fiksni, plus onaj koji je varijabilni, koji donosi nove prihode. Dakle, cilj je da onaj, svatko se mogao javiti na taj natječaj, pa i naša tvrtka, pa i gospodin Bulj se mogao javiti na natječaj i obavljati taj posao ako to zna raditi. Dakle taj posao se mora znati raditi, mora se moći i dovesti one kvalitetne firme koje će na ovu luku zapravo kad kanalizirati toliki promet i toliko putnika koji će onda multiplikativno djelovati na razvoj samoga grada. Cilj sa ovim koncesionarom je bilo da se da ova luka postane home port luka, dakle luka u kojoj će se kompletno opskrba brodova vršiti u samoj luci a to znači da svi proizvodi našeg kraja i šire mogu i moraju doći na upravo te brodove. Prema tome, ovdje kada netko paušalno govori o tome da to neće biti ovaj ili onaj proizvod, onda to govori onaj koji ne zna i ne zna kako se obavlja takav promet a niti zna posao koji se na takav način uopće događa. Prema tome, jako je važno upravo spomenuti taj varijabilni dio koji kada donese promet, donese putnike, donese brodove zapravo omogućava ogromno onda multiplikativno djelovanje na sam značaj i same koja u ovom slučaju nikako ne može biti predmet na ovakav način istrage, što se događalo jer se ono sustavno događalo preko 15 g. i dapače, sa nekim rješenjima koja su bila ponuđena prije kao kvalitetnija smo izgubili zapravo jedan mandat da je ta luka mogla postati puno prije u funkciji a to je najmanje 4 g. za koje se izgubilo projektiranje novog objekta terminala.
Hvala. Povreda Poslovnika, zastupnik Bulj.
Hvala lijepa potpredsjedniče. Kolega Perić je povrijedila članak 238. gdje uporno tvrdi da mi ne znamo kako se u biti upravlja lukama. Ma ne, vi znate bojati tunele, vi znate upravljati lukama, vi znate voditi EU fondove, vi znate razvijat naš, vi znate upravljati energetikom, zato je 2/3 Hrvatske prazne. I nemojte misliti da samo vi znate bojati tunele i tolike cijene, bilo bi tu puno tvrtki koje su propale a znale su bojati tunele, [[Upadica Petrov: Isteklo je vrijeme.]] znaju upravljati lukama jer to je naše pomorsko dobro [[Upadica Petrov: Zastupnik Bulj, isteklo je vrijeme.]] Nije ovo pomorsko dobro kao što je bio Zlatni rat.
Znači, zastupnik Bulj… … [[Upadica Bulj, ne razumije se.]] Zastupnik Bulj, isteklo vam je vrijeme, molim vas. … [[Upadica Bulj, ne razumije se.]] Zastupnik Bulj. Ok, iskoristili ste Poslovnik za repliku, zaslužili ste opomenu, vjerujem da ste na nju i računali u trenutku već kad ste se i javili. Zastupnik Bunjac javio se u ime Kluba zastupnika Živog zida za završnu riječ.
Hvala lijepa potpredsjedniče Sabora, uvažene kolegice i kolege, poštovani ministri. Znači htio bih još jednom napomenuti da su građani Pelješca revoltirani i ljuti zbog toga što se gradi nova trajektna luka Perna gdje će se u samom centru naselja štoviše, u turističkom kompleksu betonirati plaža u dužini od 450 m čime će se dakle praktički uništiti turizam toga mjesta na nekoliko godina a istovremeno problem prometa kroz Orebić neće biti riješen. Oni smatraju da je potrebno napraviti zaobilaznicu i napraviti trajektnu luku izvan naselja, najbolje na onoj lokaciji gdje se planira graditi most Pelješac-Korčula. O tome postoji toliko snažan otpor da ponavljam još jednom ne samo da su osnovane broje Facebook stranice nego čak i udruga Plavi zid koja se bavi isključivo tim problemom, oni su više puta urgirali na županiju, načelnik općine im ne želi odgovoriti, ništa napismeno, ne želi uopće s njima komunicirati, jučer je tamo bilo recimo to tako „problema“, da ne velim da je bilo nereda i ti ljudi su jako zainteresirani da komuniciraju s nekim u ministarstvu pa ukoliko ste vi poštovani ministre spremni primiti te građane, saslušati ih, oni bi vam bili jako zahvalni, ja vam s te strane prenosim poruku, idemo reći gotovo cijele pelješačke obale da se onda pokuša ili pronaći novo mjesto za tu luku ili u najmanju ruku da se pokuša ta luka suziti jer oni smatraju da nema nikakve potrebe da takva ogromna luka, znači 450 metara se nalazi u samom centru mjesta. Eto toliko od mene, hvala lijepa.
Ministar će dati završnu riječ u ime predlagatelja.
Hvala lijepo g. potpredsjedniče. Poštovane kolegice saborske zastupnice i zastupnici. Najprije, zahvaljujem se na sudjelovanju u današnjoj raspravi. Dužan sam možda nekoliko odgovora vezano najprije što se tiče Zakona o provedbi uredbe, tu nije bilo nikakvih niti primjedbi niti prijedloga koji bi mijenjali ovaj prijedlog zakona, odnosno ono što smo i predložili u samom zakonskom prijedlogu. Tim zakonom ćemo zapravo jasnije i pokazati transparentnost svih naših luka i pretpostavke za učinkovitu provedbu predmetne odredbe koju smo dužni implementirati i tim zakonom ćemo i naše luke integrirati u učinkovit prijevozni logistički lanac transeuropske prometne mreže, itd., bit će sve učinkovitije, transparentnije i u tom smislu zahvaljujem svima na raspravi. Što se tiče možda nekoliko stvari oko Gaženice, dosta je toga rečeno ovdje i u samoj raspravi, svaki klub zastupnika, svaki zastupnik ima pravo na svoj stav, ali ja sam dužan kao ministar reći, budući da sam i osobno provjeravao i poznavao se sa tim predmetom, kao što sam to činio u i luci Gruž u Dubrovniku gdje je poništen na kraju postupak. Ovdje u luci Gaženica nije bilo nikakvih povreda toga postupka i onaj tko tvrdi da je ovaj postupak netransparentan, onaj koji tvrdi da je taj postupak takav da smo mi nekome nešto dali, kad kažemo mi, onda je to Državna lučka uprava Zadar i upravno vijeće koje je donosilo odluke, ne govori istinu. Taj natječaj je bio transparentan, obavijesti o natječaju su bile objavljene u međunarodnim časopisima, tako da je svatko mogao se javiti na taj natječaj i u jednom zakonitom, transparentnom postupku je donijeta odluka o odabiru koncesionara i tu povrede nikakve nije bilo, kao što je to bilo u slučaju luke Dubrovnik, odnosno luke Gruž. Drugo, reći da je ukupna vrijednost ulaganja u luku Gaženica jedno, ulaganje u putnički terminal je sigurno manje nego ukupno ulaganje u luku Gaženica, a znamo što je sve u luci Gaženica građeno, u infrastrukturu i suprastrukturu itd., kao što je građeno i u nekim drugim našim lukama, tako da generalizirati to i reći da je prihod od milijun i pol kuna, to je fiksni dio, postoji i varijabilni dio, postoje lučke pristojbe, znači postoji ukupni efekti i ukupni prihodi koji je kudikamo teže pobrojati i nisu milijun i pol kuna, ne stoji i naravno, svaki zastupnik i svaki klub ima svoj stav, ali ja kao ministar sam dužan ovdje to istači. Gledajući sve naše luke i koliko je uloženo u sve naše luke, prvenstveno u luku Rijeka, a onda i u Gaženicu i u druge naše luke, govorio je kolega Bačić o tome, naravno da na prvi pogled, to su veliki iznosi, ali država bez ulaganja u infrastrukturu, bez ulaganja u pristup lukama, evo mi smo nedavno potpisali ugovor za D403, di EU financira pristupnu cestu zagrebačkoj obali koja ne bi imala smisla bez pristupne ceste. Bogu hvala, osigurali smo sredstava iz EU, pa nam je to olakšalo, ne bi bila i neće biti razvoja tih luka. Znači da sve Vlade koje su donosile odluke u tom smislu i u tom pravcu, mislim ja sam kao ministar uvjeren da su donosile ispravne odluke, a što se tiče luke Gaženica od samoga početka kada su se odobravali krediti od strane međunarodnih kreditnih institucija, onda se znalo da će se za djelatnosti na putničkog terminala raspisati natječaj o koncesiji. To nije ničiji proizvoljna odluka nijednog ministra, ni ovog sadašnjeg, ni onog prije njega, to se znalo od samog početka i slijedilo se kontinuitet svih odluka oko luke Gaženica u kojoj sam za koju sam kao ministar uvjeren da ima svoju perspektivu i da će gradnja luke Gaženica, putničkog terminala, evo mi smo sad bili nedavno s premijerom dolje, gradit će se i ribarska luka, koja će sigurno pomoći, pogotovo na srednjem Jadranu našim ribarima, pomoći da se ta cijela luka kao jedna cjelina razvija u jednom pozitivnom pravcu, što svi skupa zajedno očekujemo. Ponavljam, postupak nije bio netransparentan, ukoliko vi imate, bilo tko od vas, bilo kakvih saznanja, da je nešto kao što vi kažete podijeljeno, zamračeno, vi ste dužni to, ljudi, prijaviti, ali ono što sam ja vidio, kao ministar, taj postupak je bio transparentan i u njemu nije bilo nikakvih stvari da bi se eventualno on trebao poništiti ili bilo što napraviti od strane ministarstva. I završno, što se tiče luke Perna, ja ću primiti te ljude, slobodno im recite da se jave. Ja ću ih saslušati. Nijedan projekt koji nema jedinstvenu potporu na terenu nećemo gurati i nećemo naravno, raditi bilo što kontra ljudi. Dolje postoje prostorni planovi, postoje odluke općine ili grada, postoje odluke županijske skupštine, znači to je jedan postupak u kojem su svi građani i političke stranke uključeni i trebaju biti uključeni, tako da vi slobodno možete tim ljudima reći da ću ih ja primiti u ministarstvo i saslušati njihovo razmišljanje oko luke Perna. Hvala vam lijepa.
Hvala. Prije nego nastavim, molio bih da pozdravimo učenice i učenike Prirodoslovne škole Karlovac, koji su danas s nama ovdje na galeriji. … [[Pljesak.]] Za repliku na završnu riječ ministra, prvi se javio zastupnik Nikola Grmoja.
Poštovani ministre, evo svjedočimo jutros natpisima u medijima o tome kako obitelj ministrice Žalac plaća za jedan automobil odnosno za najam automobila dnevno jednu cifru preko 1.000 kuna Jolly autolinu tvrtci znači sa sjedištem u Šibeniku i ovako malo sam ovdje pretraživao, gledao, vidim da je preko kohezijskih fondova ta tvrtka Jolly autoline, znači a to je, vi ste se hvalili time ovaj u Splitu isporučila znači 20 zglobnih autobusa, znači ukupno vrijednost 74 miliona kuna, 85% od tog novca iz kohezijskih fondova time ravna ministrica Žalac, zanima me ovaj kako to komentirate i vidite li tu nekakvu poveznicu, znači između te isporuke te vrijedne nabave i ovog automobila i možda postoji li tu određeni sukob interesa.
Odgovor na repliku.
Poštovani gospodine zastupniče, Ministarstvo mora, prometa i infrastrukture, ne Ministarstvo regionalnog razvoja, je otvorilo jedan program dodjele bespovratnih sredstava za 9 hrvatskih gradova za nabavku autobusa za javni gradski prijevoz i jedan od gradova je grad Split, čiji je vozni park kao i u drugim hrvatskim gradovima, ali posebno u gradu Splitu prosječne starosti ne znam koliko 10-taka godina i u vrlo lošem stanju. Mi smo potpisali ugovor, ja sam ga potpisao sa tvrtkom javnog gradskog prijevoza u gradu Splitu o dodjeli bespovratnih sredstava i tada je ta tvrtka na natječaju, kao i sve druge tvrtke koje su dobile ugovor, koje su dobile bespovratna sredstava raspisala javni natječaj o nabavci tih autobusa. Ne znam tko je nabavio autobuse u, odnosno koja tvrtka je isporučila morala je pobijediti na javnom natječaju, tako da to nema apsolutno nikakve veze sa gospođom Žalac, a ni sa mnom jer mi smo potpisali ugovor o bespovratnim sredstvima. Taj postupak [[Upadica: Hvala.]] taj postupak, dozvolite minut, taj postupak i svi drugi postupci idu na kontrolu, na ex ante kontrolu, na ex post kontrolu tako da teško da se može bilo što tu [[Upadica: Hvala.]] napraviti naopako.
Zastupnik Kirin javio se za repliku.
Poštovani podpredsjedniče sabora, poštovani ministre u Hrvatskoj postoji 6 lučkih uprava koje su od osobitog interesa za RH, gospodarskog interesa, čuli smo da poslovanje luka ima utjecaj, multiplikacijski efekt na kompletno gospodarstvo, postoje 22 lučke uprave, koje su županijskog značaja, od toga je 5 luka sa unutarnjim, luke u unutarnjim vodama. Dakle, sve lučke uprave imaju određenu strukturu. Kolika je aktivnost gospodarska u tim malim lukama, na unutarnjim vodama i da li bi bilo bolje sa sve te male luke se pretvore u jednu lučku upravu na unutarnjim vodama?
Odgovor na repliku, ministre.
Ajde hvala vam gospodine zastupniče iako ovo nije tema ovog zakona ali reći ću vam. Što se tiče lučkih uprava na unutarnjim morskim, unutarnjim vodama je li na rijekama, mi smo formirali u ministarstvu posebnu upravu koja se bavi upravo, upravo tim segmentom. Mi smo dosta vremena više razvijali luke na moru itd., manje na našim rijekama i mislim da je to zapravo veliki naš potencijal i nekoliko je projekata upravo zaslugom lučkih uprava u Slavonskom Brodu, Osijeku, Vukovaru pokrenulo projekte koji se bespovratno financiraju iz europskih sredstava. Znači da o ujedinjavanju lučkih uprava nema govora, ja mislim da to nije dobar prijedlog i da trebamo još snažnije pomagati da oni razvijaju svoje projekte.
Zastupnik Stričak javio se za repliku.
Hvala podpredsjedniče, kolegice i kolege, ministre slažem se s vama da ulaganja u infrastrukturu treba gledati u jednom širem kontekstu, pa tako i kada govorimo o modernizaciji ili proširenju kapaciteta luka. Trenutačno u Košicama u Slovačkoj Kinezi grade logistički centar veličine milion m2 skladišnog prostora. I naravno da bi nama trebao biti interes da veći dio te robe dolazi do Rijeke odnosno luke u Rijeci i potom nizinskom prugom dalje prema Mađarskoj odnosno da Rijeka, Zagreb i Mađarska budu žila kucavica tog prometa. Hvala.
Zastupnik Lončar javio se za repliku. Uključite mikrofon.
Oprostite, …/nerazumljivo/… kad je u pitanju transparentnost luke Gaženica, onaj tko dobro prati što znači luka Gaženica ne samo za Ravne kotare ili Zadarsku županiju nego cijelu Hrvatsku treba sagledati situaciju da ona ne donosi samo razvoj luke Gaženica, nego i dodatni razvoj gospodarskih zona koje su u blizini grada Zadra …/nerazumljivo/… općina. Kroz razvoj gospodarskih zona koje, na temelju njih se i bazirala luka Gaženica će dodatno razvit se Ravni kotari i zaposlit dodatnih 5.000 radnih mjesta, ako to nije razlog da luka i dalje napreduje i gradi se još većim intenzitetom, onda ja stvarno ne znam što bi trebalo zapravo raditi ne samo u Zadarskoj županiji nego u cijeloj Hrvatskoj.
Zastupnik Bulj javio se za repliku.
Ministre nisam dobio odgovor, naravno kad vi govorite transparentnosti ovoga postupka, da prijavljivali su lokalni i regionalni političari, organizirali prosvjede zajedno sa građanima, palili svijeće zbog ovoga šta radite protiv interesa i Zadra i Zadarske županije na ulicama Zadra. Organizirali i vama pisali brojne peticije, prosvjede imali smo i tematsku sjednicu, vi znate tako da ste vi upoznati, vi ste svjesni da je ono slično kao što je bio nekada Behtel, bojanje tunela i drugi marafetluci koji su uništili hrvatsko gospodarstvo. I zato vas još jednom pozivam, dobro provjerite gdje su lokalni i regionalni političari sve ovo prijavljivali, kako nisu dobivali odgovore od vlasti, naravno da Kaleta to vrlo dobro izučio i njegova operativa i jednostavno ovo vam je isto kao što se dogodilo s Behtelom, bojanjem tunela i sličnim stvarima [[Upadica: Hvala.]] dok su upravljali ministarstvom vaše stranačke kolege.
Hvala, isteklo je vrijeme zastupnik Bulj. S ovim zaključujem raspravu, glasovat ćemo kad se steknu uvjeti.
Prijedlog Zakona o provedbi Uredbe EU 2017/352 Europskog parlamenta i vijeća od 15. veljače 2017. o uspostavi okvira za pružanje lučkih usluga i zajedničkih pravila o financijskoj transparentnosti luka, prvo čitanje, P.Z. br. 595. Predlagatelj je Vlada. Rasprava je zaključena. Sukladno prijedlogu saborskih radnih tijela dajem na glasovanje slijedeći zaključak: 1. Prihvaća se prijedlog Zakona o provedbi Uredbe EU 2017/352 Europskog parlamenta i vijeća od 15. veljače 2017. o uspostavi okvira za pružanje lučkih usluga i zajedničkih pravila o financijskoj transparentnosti luka i 1. Sve primjedbe i prijedlozi dostavit će se predlagatelju da ih razmotri prilikom utvrđivanja teksta Konačnog prijedloga zakona, molim glasujmo. Utvrđujem da je jednoglasno 81 ZA donesen zaključak kako su ga predložila saborska radna tijela.
Slijedeća točka je: - Konačni prijedlog Zakona o financiranju političkih aktivnosti, izborne promidžbe i referenduma, drugo pitanje, P.Z. br. 519 Predlagatelj je Vlada RH na temelju članka 85. Ustava RH i članka 172. u vezi s člankom 190. Poslovnika Hrvatskog sabora. Prigodom rasprave o ovoj točki dnevnog reda primjenjuju se odredbe Poslovnika koje se odnose na drugo čitanje zakona. Amandmani se mogu podnositi do kraja rasprave, članak 197. Poslovnika. Raspravu su proveli Odbor za zakonodavstvo, Odbor za Ustav, Poslovnik i politički sustav. Amandmane je podnio Odbor za Ustav, Poslovnik i politički sustav. Želi li predstavnik predlagatelja dati dodatno obrazloženje? Josipa Rimac, državna tajnica u Ministarstvu uprave, izvolite. Ispričavam se državnoj tajnici, povreda Poslovnika. … [[Upadica sa strane, ne razumije se.]] Samo tren, samo tren, molim vas.
G. potpredsjedniče, prekršen je član 176. i član 193. Poslovnika Hrvatskog sabora jer predlagatelj u svojem konačnom prijedlogu zakona nije poštivao odredbe koje se odnose na odredbe koje imaju retroaktivno djelovanje a to su odredbe u člancima 100. i u članku 97., odredbe koje će retroaktivno djelovati na jedinice lokalne samouprave koje su već donijele proračun i na subjekte koji su dužni podnositi izvješća DIP-u za razdoblje koje je već u tijeku a mi smo u mjesecu ožujku. Prema Poslovniku, predlagatelj je bio dužan posebno obrazložiti opravdanost povratno djelovanja pojedinih odredbi i također je trebao imati mišljenje odbora, nadležnog matičnog tijela Odbora za Ustav i Odbora za zakonodavstvo što ne postoji u konačnom prijedlogu obrazloženje povratnih odredbi, prema tome prekršen je Poslovnik.
Zaključak. Da, zato što sam procijenio da je važno da čujemo razloge zašto, što … … [[Upadica sa strane, ne razumije se.]] Kao predsjedavajući imam mogućnost, izvolite. … [[Upadica sa strane, ne razumije se.]] Nastavljamo sa procedurom, državna tajnica je u ime predlagatelja, izvolite.
Uvaženi potpredsjedniče Hrvatskog sabora, poštovane zastupnice i zastupnici Hrvatskog sabora. Nacrtom konačnog prijedloga zakona unaprjeđuje se i cjelovito uređuje sustav financiranja političkih aktivnosti i izborne promidžbe i reguliraju se nova područja. Uređuje se financiranje referendumskih aktivnosti koje do sada nije uređeno niti jednim propisom te se osigurava transparentnost i nadzor njegovog financiranja. Osiguravaju se pretpostavke za učinkovitiji nadzor i jačanje transparentnosti, uvodi se i informatički sustav za nadzor financiranja putem kojeg će subjekti nadzora dostavljati financijska izvješća i druga izvješća nadležnih tijelima što će se osigurati višestruko unaprjeđenje, omogućit će i pojednostavit, znači sastavljanje i podnošenje financijskih izvješća i drugih propisa i izvješća od strane subjekta nadzora, osigurat će se njihova objava putem informacijskog sustava na jednom mjestu za sve subjekte što je ujedno olakšanje znači praćenja političkog financiranja od strane javnosti. Također utvrđuju se i kriteriji za određivanje visine iznosa koji se osiguravaju u proračunima jedinica lokalne i regionalne samouprave za redovito godišnje financiranje političkih stranaka i nezavisnih vijećnika čime se osiguravaju minimalni zajednički standardi. Utvrđuje se da DIP kao nadzorno tijelo izriče sve administrativne sankcije, smanjuju se iznosi prekršajnih sankcija, razmjerno o težini povrede za koji se izriču te se utvrđuju i druga pitanja koja su u provedbi ovog zakona pokazala se kao nedostatno uređeno. Razlika znači između prvog i drugog čitanja odnosi se na dio definiranja pojmova, konačni rezultati izbora, također brisana je odredba kojom je bilo uređeno da eventualna promjena članstva u političkoj stranci zastupnika odnosno člana predstavničkog tijela, utječe na način raspoređivanja sredstva političkih stranaka utvrđeno u stavku 1. ovog članka, govorimo o članku 7. Precizira se način raspoređivanja sredstava za redovito godišnje financiranje između političkih stranaka u koaliciji, utvrđuje se obveza političke stranke koja je pravni slijednik političke stranke koje se udružuju i prestaju postoje, koje su udruživanjem postale prestajati da Odbora za Ustav, Poslovnik i politički sustav Hrvatskog sabora odnosno predstavničkom tijelu jedinica lokalne samouprave, dostavi pisanu obavijest o statusnoj promjeni. Također dopunjuje se odredba kojom se uređuje financijska sredstva koja su određena za nezavisnog zastupnika odnosno nezavisnog vijećnika a on ih se odrekao za tu proračunsku godinu, ona ostaje u državnom proračunu odnosno proračunu jedinice lokalne i regionalne samouprave. Dodana je odredba kojom se propisuje postupanje sa sredstvima sa posebnog računa nezavisnog zastupnika odnosno nezavisnog vijećnika, kojem je mandat prestao smrću. Također, definira se zabrana financiranja od strane trgovačkih društava i drugih pravnih osoba u kojima jedinice lokalne i regionalne samouprave ima više od 5% udjela ili dionica. Preciznije se određuje što se smatra donacijama iz neimenovanih i anonimnih izbora. Također, utvrđuje se da administrativne sankcije za provedbu odredbi zakona koje se odnose na redovito godišnje financiranje, izriče Državno izborno povjerenstvo. Detaljnije se razrađuje i pitanje privremene obustave isplate sredstava za redovito godišnje financiranje iz proračuna bez umanjenja. Zahvaljujem i stojim na raspolaganju.
Prije nego nastavimo s replika, ja bih molio predstavnika predlagatelja da se očituje o povredi Poslovnika koju je zastupnik iznio, dakle u čl. 97. i čl. 100. izrijekom stoji 1. siječnja, danas je ožujak i povreda Poslovnika je išla u smjeru da prijedlog nije u skladu s Poslovnikom HS-a.
Što se tiče znači povrede, u čl. 100 govorimo da se znači dužni se uskladiti do 31. prosinca 2019. pa stoga ne vidim da je to retrogradno jer se radi o 31. prosincu 2019., a znači, mi smo koliko znam u ožujku 2019. Što se tiče znači godišnjih financijskih izvještaja političkih stranaka i nezavisnih zastupnika, znači za 2018. godinu, one se kao takve dostavljaju do 1. ožujka 2019., što znači da su već dostavljene i ne vidimo uopće povredu. Zahvaljujem.
Povredu Poslovnika zatražio je zastupnik Maras. Dat ću priliku zastupniče Podolnjak.
Hvala lijepo g. potpredsjedniče. Ukoliko akt nije u skladu s Poslovnikom HS-a, ja se onda vama čudim da uopće dozvoljavate raspravu po ovom aktu jer ne može se cijela država podređivati HDZ-u. Kada njima treba nešto, onda se Poslovnik i zakoni mogu kršiti zbog toga da bi sada napumpali u kampanju za EU izbore još 4 milijuna kuna. Ja vas molim da reagirate, povucite akt iz procedure.
Zastupnik Bulj također zatražio je povredu Poslovnika. Dat ću priliku, samo tren.
Hvala lijepo. Također smatram da je povrijeđena procedura i da je ovo samo ciljano i bilo bi najbolje da tajnica povuče ovaj zakon i da ga vratite na doradu. Jednostavno nije uvijek smisao kako da retro, sebi zadovolje svoje interese i političke kampanje, a prije svega da unište referendum. Prema tome, povucite ovo, nije prošlo proceduru, profesor Podolnjak je dao, mi nismo govorili, ja očekujem da ćete povući tajnice.
Zastupnik Podolnjak, izvolite.
... [[Govornik nije uključen.]] [[Upadica: Možete li molim vas uključiti mikrofon?]] G. potpredsjedniče, navodim da nisam zadovoljan obrazloženjem koje je dala državna tajnica i najavljujem da ću se obratiti u skladu s Poslovnikom Odboru za Ustav, Poslovnik i politički sustav zbog toga što nedvojbeno, kolegice i kolege je prekršen Poslovnik u čl. 193. kada se pojedine [[Upadica: Hvala.]] odredbe zakona [[Upadica: Isteklo je vrijeme.]] imaju povratno djelovanje [[Upadica: Zastupnik Podolnjak.]] tada mora predlagatelj dati posebno obrazloženje.
Isteklo je vrijeme. Molim vas, znači dao sam vam i višu, veću minutažu da iznesete problem, ali moram biti u skladu s rokovima, zanimalo me, vi ste sami rekli da ćete se obratiti odboru. Ja također molim da se obratite odboru i da on da svoje mišljenje. Zastupnica Jelkovac, također povreda Poslovnika, izvolite.
Hvala lijepa [[Upadica: Molim vas uključite mikrofon.]] hvala lijepa predsjedavajući. Pa svojim nastupom kroz povredu Poslovnika kolega Maras je također povrijedio čl. 268. Poslovnika i kolega Podolnjak nije u pravu, ovdje nema retroaktivnosti, tako da, mi smo danas i na Odboru za zakonodavstvo o tome raspravljali i ne bih voljela da se ovdje na taj način iznose stvari koje ne stoje. Dakle, nema retroaktivnosti, to je i stav odbora. Postoji amandman Odbora za zakonodavstvo na zadnji članak zakona koji govori o stupanju na snagu samog zakona, tako da, evo, molila bih da se to uzme u obzir.
Zastupnice Jelkovac, ja bih molio da i to bi bilo možda najkvalitetnije i za raspravu u sabornici i za gledatelje koji danas prate HS da ove se stvari rješavaju na kvalitetan način u saborskim odborima prije nego dođu u proceduru, a očito je ostalo otvorenih pitanja, ali na stranu to. Zastupnik Podolnjak je već rekao da će se obratiti odboru koji je matični za to pitanje tako da ćemo imati njihovo mišljenje. Slijedimo replike. Izvolite.
Dakle, mi ovdje imamo situaciju da je povrijeđen Poslovnik. Prof. Podolnjak je upozorio i cjelokupna procedura. Jasno je koja je namjera Ministarstva uprave i ovdje prisutne državne tajnice i ministra Lovre Kuščevića. Prvi cilj onemogućiti referendum a drugi cilj povećati iznos koji bi HDZ trebao potrošiti na europskim izborima, sa milijun i po kuna na 4 milijuna, zato se krši procedura, zato se ide mimo svih pravila i nakon ove povrede Poslovnika molim vas predsjedavajući da mi omogućite stanku u ime kluba.
Pa ako hoćete možete odmah iznijeti stanku.
Dakle, tražim stanku u ime Kluba MOST-a kako bismo se konzultirali oko daljnjeg nastavka ove rasprave u kojoj je očito da vladajući krše i Poslovnik i proceduru kako bi nametnuli, znači, što prije ovaj prijedlog zakona kojim se, kao što sam već rekao u povredi Poslovnika, nastoji u potpunosti onemogućiti referendum, naravno, najavljene su i druge izmjene Zakona o referendumu čime bi se u potpunosti onemogućio referendum, vidjeli smo kakav je odnos vladajućih prema referendumu, za njih je, kao što je rekao prof. Podolnjak, samo mrtav referendum, dobar referendum, suočit će se sada sa referendumom sindikata, moguće i s novim inicijativama i cilj je što prije putem ovog zakona i putem Zakona o referendumu onemogućiti referendumsko izjašnjavanje građana. Isto tako, jasno je da je HDZ, ali i njihovi partneri iz HNS-a zahvaljujući tome da su sada na vlasti, da su stekli ogromna financijska sredstva i da žele sada ta sredstva potrošiti u ovoj kampanji za europske izbore i povećati iznos sa milijun i pol kuna na 4 milijuna kuna za svoju kampanju, svjesni smo da će se na crno potrošiti i puno, puno više financijskih sredstava. Jasno nam je što se događa posljednjih dana, imamo i suspenziju demokracije, imamo suspenziju medijskih sloboda, imamo evo, pokušaje, potpune, potpune, potpunog uništenja i onemogućavanja referendumskog izjašnjavanja građana i ja vas molim predsjedavajući da i vi razmislite dobro oko nastavka današnje sjednice, ja sada tražim u ime Kluba MOST-a, znači. 10 minuta stanke.
Predstavnik HDZ-a za stanku pretpostavljam.
Hvala lijepa g. potpredsjedniče. Tražim stanku u ime Kluba HDZ-a da bismo se mogli među sobom također konzultirati na temu ovog zakona. Ono što bi pri tome istaknuo je prvo, nikakve povrede Poslovnika nije bilo, to je rekla i predsjednica Odbora za zakonodavstvo i mislim da se ovdje koristi medijska mogućnost zapravo medijske promocije kako bi se plasirale neke teze u javnosti od strane oporbe, konkretno g. Grmoje koje jednostavno ne stoje. Što se tiče izbora za Europski parlament, znači, izbori, mislim da svi znamo da je Europski parlament itekako bitan, ogroman broj propisa koje donosi HS dolaze iz EU, Europski parlament sudjeluje u procesu izbora Europske komisije, sudjeluje u donošenju višegodišnjeg i godišnjeg proračuna EU, znači, definiranja sredstava iz Europskih fondova itd., i mislim da je to itekako bitna institucija. Upravo zbog važnosti te institucije i zbog potrebe da se građani što više uključe u te izbore koje do sada nisu imali toliko veliku izlaznost i da građani budu više informirani o temama EU, mislim da je dobro da se, i da se u tu kampanju može više uložiti, baš zato da bi građani mogli biti motivirani, informirani, o čemu se radi u toj famoznoj EU, kako bi mogli ostvariti svoje građansko pravo na glasanje. Treće, što se tiče priča oko referenduma, nije točno da se ono onemogućava, a pogotovo se ne onemogućava ovim zakonom, ovim zakonom se samo omogućuje kontrola nad financiranjem referendumskih inicijativa. Ja ne znam kome to smeta, ja ne znam kome smeta da se zna tko financira referendumske inicijative, to su inicijative kojima se može mijenjati ustav, kojima se mogu mijenjati Zakoni RH, normalno je da se to kontrolira, da postupak bude transparentniji, ja doista ne znam zbog čega kolegama iz oporbe ta transparentnost smeta. Također, ja ne znam, žele li oni da se omogući možda što je ovim zakonom onemogućeno, da određeni strani centri moći financiranju provođenje referendumskih inicijativa. Je li to ono što MOST-u i kolegama smeta, pa zbog toga im smeta i ovaj zakon koji uvodi transparentnost u cijeli postupak, molim neka, nadam se da će se o tome izjasniti. Hvala.
Zastupnik Bernardić.
Poštovani potpredsjedniče HS, tražimo stanku od 2 minute kako bi upozorili na grubo kršenje zakona od strane HDZ-a, na grubo kršenje ustava od strane HDZ-a i na grubu suspenziju demokracije. Moje je pitanje, gospodo iz HDZ-a, koji vam je motiv da dižete troškove kampanje s milijun i po kuna na 4 milijuna kuna, otkud vam novci? Otkud vam pare? Jel možda iz crnih fondova? Neki dan smo uspjeli pročitati da vam je Mamić dao milijun EUR-a u crne fondove, jel možda to taj novac? Otkud vam novci? Otkud novci ministrici Žalac koja mjesečno za auto, najam auta plaća 36.000,00 kn, a plaća joj je 20.000,00 kn, otkud vam pare, otkud vam novci? Uvijek kad je u vašoj režiji, svako malo se dogodi da nestane novac, pa što se tiče referenduma kako ne bi nestali i glasački listići? Zato pored ovakvog HDZ-a treba rigorozna kontrola i glasačkih i referendumskih listića. Što se tiče vašeg motiva da kao pomognete nacionalnim manjinama, mogu reći da se to svodi na to da ste vi na strani nacionalnih manjina samo kad vam treba njihovih 8 ruku u HS. SDP je uvijek na strani nacionalnih manjina jer bez obzira jesi li muško ili žensko, star ili mlad, gay ili strate, Hrvat, Srbin, Bošnjak, Rom, Mađar, bez obzira jesi li katolik, pravoslavac, musliman, za nas je nebitno, za nas je samo bitno jesi li čovjek, mi ne dijelimo ljude za razliku od vas iz HDZ-a i nećemo dopustit da nijedan referendum i niti jedno referendumsko pitanje ugrozi ustavom zajamčena prava nacionalnih i drugih manjina.
Zastupnik Bunjac ako mogu, zastupnik Pernar javio se za riječ.
Uvaženi predsjedavajući, kažu gospoda iz HDZ-a zašto je sporno da se zna tko financira referendumske inicijative, to nije sporno, nitko nema problema s tim, jasno je uvijek bilo [[Upadica: Vi tražite g. Pernar, vi tražite stanku]] Mi tražimo stanku od 10 minuta na temu toga što želimo ukazati da trenutni zakon uništava demokraciju zato jer jako birokratizira i formalizira proces i skupljanja referenduma s jedne strane a s druge strane zakon uništava demokraciju zato jer dodatno povećava ionako prevelike iznose koji su dozvoljeni za korištenje u izbornim kampanjama. Na kraju ćemo postati kao Amerika gdje zapravo onaj tko ima više novaca pobjeđuje. Tako je na neki način bilo i dosada ali sada se to i formalizira de iure. Naime trenutnim predloženim zakonom bi osoba koja recimo donira neku referendumsku inicijativu, ona koja je trenutno na snazi, kojoj smo se priključili je ta da se ne radi do 67. g. već do 65 bi trebala sklopit ugovor sa inicijativom. Prije jednostavno je mogao čovjek poslat sa svoga računa na njihov i svoje osobne podatke i jasno se vidi tko je donator inicijative a sad to više neće bit moguće. Sada će morat za donaciju od 50 kn ta inicijativa i osoba koja donira, morat sklapat poseban ugovor. Mislim to je maltretiranje ali sve je jasno kad se shvati da je HDZ protiv volje većine naroda. Hvala.
Zbog iznimno komplekse situacije također zbog toga što je zastupnik Podolnjak zato zatražio i mišljenje matičnog Odbora za ustav, Poslovnik i politički sustav, ja ću odrediti pauzu u trajanju od sat vremena. Nadam se također da će u tom trajanju Odbor za Ustav, politički sustav dati svoje mišljenje tako da možemo nastaviti s radom sjednice, hvala. STANKA U 12, 17 SATI
[[NASTAVAK NAKON STANKE U 13,15 SATI]] Dobro, 13 i 17 minuta, sa dvije minute zakašnjenja. Idemo dalje sa raspravo o Konačnom prijedlogu Zakona o financiranju političkih aktivnosti, izborne promidžbe i referenduma. Imamo nekoliko replika, više-manje onoliko koliko ima zastupnika u Saboru. Imamo i dvije povrede, tri. Sada ja bi vas molio da vi meni kažete tko je bio prvi. Prva povreda Poslovnika, g. Podolnjak.
Poštovani g. potpredsjedniče, znam da niste bili ovdje dok je vodio g. Petrov, međutim, sjednica Odbora za Ustav nije održana, a primjedba u povredi Poslovnika je izuzetno ozbiljna. Dakle, ne radi se o maloj proceduralnoj greški, nego radi se o tome da ovaj konačni prijedlog zakona nije izrađen i podnesen HS-u u skladu s odredbama Poslovnika čl. 193. zato što u njemu nisu sadržano obrazloženja [[Upadica: Hvala.]] uz povratno djelovanje zakona [[Upadica: Hvala lijepa.]] Postoje odredbe.
Isteklo vrijeme, 7 sekundi. Ja ću, kako da odgovorim svima zajedno ili jednom po jednome? Hajmo tamo, hajmo, ja ću dati dalje povrede Poslovnika i onda ću sve zajedno odgovoriti. Izvolite g. Grmoja.
Evo, ja se poštovani potpredsjedniče pridružujem ovoj povredi Poslovnika koju je iznio prof. Podolnjak. Upozorili smo g. Petrova, vašeg kolegu potpredsjednika Sabora da jednostavno nema uvjeta za nastavak ove sjednice. To je učinila i cjelokupna oporba. Ovdje se želi lomiti preko koljena stvari jer HDZ želi povećati iznos, znači na 4 milijuna kuna koje namjerava potrošiti u kampanji za EU izbore i žele pod hitno donijeti ovaj zakon, a nisu ispunjeni uvjeti. Hvala.
Hvala lijepa. I g. Bulj.
Hvala lijepo uvaženi predsjedavajući. Ovdje nisu ispunjeni proceduralni uvjeti, čl. 193. je prekršen. Ovdje nemamo, znači, procedura nije ispoštivana, nemamo ono što je trebalo biti, ovo je vrlo bitan zakon. Ovdje očito HDZ želi progurati da digne sa milijun i pol na 5 milijuna kampanju i da još oteža referendum, stoga tražim da se poštiva procedura kod ovako bitnih zakona o kojem se radi o financiranju političkih stranaka i referenduma, a ne da kočimo [[Upadica: Hvala.]] volju naroda.
Hvala, hvala. Izvolite g. Sokol. Ne, ne, ne, uključite i kažite članak.
Da, pa kolege su spomenule čl. 236., pogotovo kolega Podolnjak. Naime, Odbor za Ustav, Poslovnik i politički sustav je dužan dostaviti mišljenje o obrazloženom zahtjevu za povredu Poslovnika u roku 24 sata. Taj rok nije prošao, prema tome, Poslovnik nije povrijeđen, odnosno kolege koji tvrde da je povrijeđen Poslovnik time govore neistinu i povrijedili su članak 236. i 238. pa molim da im date opomenu. Hvala.
Hvala lijepa i gospodin Maras.
Hvala lijepo, ja bi vas molimo gospodine podpredsjedniče da upozorite Vladu na neozbiljno ponašanje prema Hrvatskom saboru kada ovoliko [[Upadica: 238. jel da?, 238. jel da?]] molim [[Upadica: 238.]] 238 je jedan od, da, znači i gospodina Sokola, ovako kad imate čitav niz povreda Poslovnika evidentno se radi da je Poslovnik povrijeđen. Znači ne bi se sigurno zastupnici toliko bunili da ne vide da HDZ radi i podređuje zakone sebi kako bi što lakše odradio financijski kampanju za [[Upadica: Hvala.]] europske izbore [[Upadica: Hvala lijepo.]] da toliko rade za naše ljude koji izlaze iz Hrvatske [[Upadica: Hvala lijepa, vrijeme hvala lijepa.]] vjerojatno nitko iz Hrvatske izašao ne bi.
Gospodin Maras hvala lijepa. Pogledajte ja po hodogramu predsjedavam od 1 do 14,30 ako gospodin Reiner ne dolazi prije, ja sam zateko tu situaciju, ja primam na znanje sve što ste rekli, ali međutim gospodin Sokol mi je ukro poso i reko mi je što sam ja trebo reć, da zapravo imate pravo da je to bitan zakon, kao i mnogi drugi zakoni koji su možda i bitniji jer se radi o ljudi, a ne radi se samo o političkim strankama ili o, radi se o širim, širim, o širim masama stanovništva nego što su političke stranke što imaju članovi političkih stranaka ili, ali međutim to je bitno jer su to novci, javni novci. To je sve istina što vi kažete i o ovom zakonu se neće moći glasat ako nećemo imati, ako nećemo imati mišljenje Odbora za Ustav, politički sustav i Poslovnik, u ovom slučaju, u ovom slučaju najviše Poslovnik. Zato imamo svi pravo i nastavit ćemo sa replikama. Raspravljamo zato što je to na dnevnome redu, a glasat se neće moći bez mišljenja odbora, a mišljenje, a odbor može dat mišljenje u roku od 24 sata. Gospodin Grmoja ima prvu repliku.
Hvala poštovani podpredsjedniče, poštovana državna tajnice moram izraziti veliko nezadovoljstvo načinom na koji se ovaj zakon gura u Hrvatski sabor, mimo procedure kako bi se pogodovalo političkoj opciji iz koje dolazite, kako biste povećali iznos znači za vašu izbornu kampanju, al isto tako kako biste onemogućili referendumsko izjašnjavanje građana. Sasvim je jasno da vi ne želite demokraciju i nikako se ne mogu složiti sa gospodinom podpredsjednikom koji je rekao da se ovaj zakon ne tiče svih građana. Političke stranke i politička stranka HDZ i ostale stranke vladajuće većine donose zakone koji se tiču svih naših građana, tako da je bitno kako se te stranke financiraju, koliko javnog novca troše i što se u tom cijelom procesu događa. Dakle, državna tajnice ja vas molim da povučete ovaj zakon iz ove ovdje rasprave jer očito nemamo znači ispunjene sve uvjete.
Hvala lijepa, interesantno kako vi uspijevate uvijek frizirati ono što sam ja reko. Ja sam reko da je ovaj zakon bitan jer se radi o javnim novcima, al da ima i zakona koji su još bitniji od ovoga, s čime ćete se vi složiti jel da? Lijepo da se slažete sa mnom jedanput. Idemo dalje. Želite odgovoriti? Idemo dalje, gospodin Podolnjak.
Zahvaljujem gospodine podpredsjedniče, poštovani državni tajniče, kolegice i kolege ovaj predloženi zakon je zapravo najgori primjer kako zakoni ne bi trebali doći pred Hrvatski sabor i kako ne bi trebali biti doneseni. Ovaj eklatantni primjer pokazuje da se zakon gura da bi se u vrlo kratkom roku, par dana prije raspisivanja izbora za Europski parlament donio zakon kojim se osiguravaju znatno veća sredstva koja se mogu trošiti za izbornu promidžbu. To je zapravo nedopustivo, još ovoga jutra prije Odbora za zakonodavstvo ovaj zakon je trebao stupiti na snagu 8 dana nakon objave u Narodnim novinama, što znači nakon što predsjednica Republike raspiše izbore i intervencijom Odbora za zakonodavstvo uz suglasnost predlagatelja ovaj zakon bi trebao stupiti na snagu dan nakon objave u Narodnim novinama. Što znači da se želi [[Upadica: Hvala.]] objaviti i [[Upadica: Hvala lijepa.]] stupiti na snagu prije raspisivanja [[Upadica: 8 sekundi.]] izbora.
9 sekundi 10, 11. Gospodin Bulj.
Uvažena tajnice, pošto neće predsjedavajući da povuče ovaj zakon koji je protiv procedure, povucite ovaj zakon, vi dolazite iz grada ponosa Knina nemojte ga sramotiti. Moj najsretniji dan u životu je bio kad sam sa Dinare vidio grad iz pravca Grahora Knin. Nemojte sramotiti taj kraj, nemojte sramotiti za ono šta su davali svoje živote Hrvatski branitelji. Povucite ovaj zakon, ovaj zakon se tiče vrlo bitnih stvari, ovde udarate u temelje, u referendum, u izravnu demokraciju. Predsjedavajući to ne želi napraviti jer je podložan naravno HDZ-u i većini, pa vi napravite, budite hrabri, budite zvali su vas i kninska kraljica, povučite ovaj zakon ne sramotite grad ponos, grad pobjede, Knin, ne sramotite Dalmatinsku zagoru. Ovo je udar na ljude i na branitelje koji su branili ovu Hrvatsku, udar na demokraciju. Hvala.
Hvala i vama. Gospodin Bernardić, nema ga, gubi pravo. Gospodin Maras.
Hvala lijepa. Hrvatski građani danas mogu vidjeti kako HDZ funkcionira i kako svojataju zemlju za sebe. Sve su podredili sebi. Kada se glasa, kada se raspravlja u saboru, a sada žele podrediti sebi i to koliko će se novca u kampanji moći trošiti. Znači to se mora isforsirati do petka da bi predsjednica mogla komotno raspisati izbora za 10-tak dana i nakon toga da se uđe u kampanju po principu i po pravilima kakvi do sada nisu vrijedili. Nevjerojatno je da ljudi podređuju državu sebi, sve što njima treba može se odraditi u dva dana, što građanima treba čeka se mjesecima, a nekada na žalost se uopće niti ne dočeka i sa te strane ne da je ovo europski HDZ, ovo je debelo balkanski HDZ i ispričavam se narodima sa Balkana što sam ih uvrijedio. Hvala vam lijepo.
G. Sladoljev.
Hvala g. potpredsjedniče. Poštovana državna tajnice, cijelo vrijeme se, dakle, pokušava provući teza da će ovaj zakon pridonijeti transparentnosti financiranja, dakle, i političkih stranaka i referendumskih inicijativa, koliko je to licemjerno tvrditi govori činjenica da je prije mjesec dana u HS bio također Zakon o registru pravih vlasnika tvrtki, gdje zapravo vladajuća većina taj registar prolongirano za godinu dana jer smo mi također upozoravali, dakle, da ako neka pravna osoba ili neka tvrtka donira određenoj političkoj stranci da se neće znati, dakle, tko je pravni vlasnik te tvrtke, dakle, s jedne strane imamo totalno netransparentan, dakle, dio što se tiče toga, a sada s ovim zakonom vi tvrdite da će se transparentnost poboljšati što se tiče političkih stranaka i referendumskih inicijativa.
g. Stričak.
Hvala potpredsjedniče. Kolegice i kolege, danas raspravljamo o Zakonu o financiranju političkih aktivnosti, izbornoj promidžbi i referendumu i umjesto da oporba iskoristi svoju mogućnost i da prijedloge inicijative da svi ti postupci budu što kvalitetniji, pod nadzorom, transparentni, da se propišu rokovi, načini financiranja, oni su protiv donošenja tog zakona. Međutim, mene to ne čudi s obzirom na sjajne rezultate koje su ostvarili, čak mogu reći povijesne rezultate koji su ostvarili na izborima u ličko-senjskoj županiji, naravno, da su protiv svega. SDP nije osvojio čak niti jedan vijećnički mandat, a MOST čak nije uspio predati listu i sad zamislite vi to, u ličko-senjskoj županiji rezultat nula, oni razmišljaju o nekim europskim izborima, pa na sjeveru RH bi vam draga gospodo rekli dejte najte.
Imamo povredu Poslovnika, dve povrede Poslovnika, prvo, ako sam dobro uočio g. Bulj.
Hvala lijepo. Povrijedio je kolega Stričak 238. članak zbog toga što govori da smo mi protiv zakona, referenduma, volje većine, pa vi ih kočite, vi ste glasali protiv 400 000 ljudi, vi, vi ste glasali da se ljudi odluče, da narod izabran većinom, vi kršite ustav, silon, na silu, 400 000 ljudi vi ste bacili pod noge i pljunuli po tim ljudima koji su na ulicama tražili da se minja izborni zakon, vi, vi ste glasali za to [[Upadica: Hvala]] , premda vam nije pokazano 40 000 potpisa [[Upadica: Hvala lijepa g. Bulj]] važećih [[Upadica: g. Bulj, nemojte dalje…]] vi ste jedan od grobara… [[Govornik se ne razumije]] /Upadica:…znate da imate već jednu opomenu jel da?/
Ne mogu, bilo bi ružno da dobite i drugu. Drugu povredu Poslovnika ima g. Podolnjak.
Kolega Stričak je povrijedio čl. 238., alineju prvu jer je govorio o temi koja nije premet rasprave. Govorio je o izborima u ličko-senjskoj županiji i bay the way kad ste ih već spomenuli, ne znam zašto spominjete izbore koje vam uopće ne služe na čast, potrošili ste silni novac, g. Milinović je ostao župan, vi ste ostali u opoziciji, odgovorite hrvatskoj javnosti zašto ste potrošili silne milijune da bi stanje bilo kao što je bilo i prije izbora, a pričate o nekoj velikoj [[Upadica: to su…]] pobjedi [[Upadica:… hvala lijepa, to su sve replike]] [[Govornici govore istovremeno, ne razumije se]]
A barem recite koji članak Poslovnika stoji iza vašeg… [[Govornik se ne razumije]]
238., znači, kolega Bulj, govorim istinu, pa maloprije su javno tvrdili da traže 238 [[Upadica: koji članak?]] 238. ne govori istinu, znači, maloprije su tražili da se zakon skine s točke dnevnog reda. Da, znači, da se skine s točke dnevnog reda.
Hvala lijepa. Umjesto da dijelim tri opomene radi zlouporabe Poslovnika, institutom povrede Poslovnika, ja ću ići dalje sa replikama i dat ću riječ g. Klisoviću koji ima posljednju repliku.
Hvala potpredsjedniče HS. Poštovana državna tajnice, ovdje su vam postavljena mnoga relevantna pitanja u ovoj raspravi kao replike na vaše izlaganje, niste odgovorili na niti jedno. Da li to znači da smatrate ova pitanja nerelevantnim i ljude koji su ih postavili nerelevantnim, da ne predstavljaju veliki dio hrvatskog naroda ili je to oblik nepoštovanja prema HS? Jer nemamo gdje drugdje postaviti pitanja nego ovdje, u medijima ili na ulici. Dakle, ako hoćete kompetentnu demokratsku raspravu onda je ona ovdje. Dakle, zakon se sigurno donosi brzo, stupa na snagu danom donošenja, to je neuobičajeno, sva ta neuobičajena pitanja vezana uz zakon proizvode sumnje, na te sumnje morate dati odgovor i nama i hrvatskim građanima. Na kraju krajeva, odakle strankama 5 milijuna kuna za promidžbu, koja stranka to ima? Ne dobijamo toliko novaca iz državnog proračuna ili iz javnih izvora financiranja. Dakle, da li je to guranje stranaka ponovo u donacije, u razne vrste financijskih aranžmana [[Upadica: Hvala]] koje na kraju završavaju u crnim fondovima, kao što nam je HDZ to mogao pokazati.
Hvala lijepa. Izvolite, državna tajnica g. Rimac, izvolite.
Samo odgovor uvaženom zastupniku, ja ću iskoristiti pravo u ime predlagatelja i na kraju ću imati završno obraćanje na sve ove vaše komentare, a nije 5 milijuna kuna, ne znam gdje ste našli taj iznos?
Dobro, dobro, mi smo gotovi sa replikama i sada želi li se predstavnici Odbora očitovati? Da, ne, da, povreda Poslovnika.
G. Potpredsjedniče, povrijeđen je Poslovnik Sabora, članak 159. Poslovnika Hrvatskog sabora. Naime, prema članku 159. Poslovnika, Sabor djeluje na temelju prava i ovlaštenja utvrđenih Ustavom RH. Odbor za zakonodavstvo je svojim amandmanom kojim predlaže da ovaj zakon ne stupi osmog dana nakon objave u Narodnim novinama nego dan nakon objave, krši Ustav RH kojim nalaže da zakoni koje donosi Hrvatski sabor stupaju na snagu osmog dana nakon objave u Narodnim novinama a samo pod posebno opravdanim razlozima može biti kraće [[Upadica Radin: Oprostite, da, da bili ste jasni ali 20 sekundi više ste govorili a bili ste jasni.]] S obzirom da nema predsjednice odbora, [[Upadica Radin: Bili ste jasni, oprostite…]] ali ja moram najaviti…
Ali ja vam ne mogu, nemam srca vam dati opomenu ali već ste duplo više od vremena koje ste imali govorite.
Ali sam dužan najaviti da ću tražiti mišljenje Odbora za Ustav, to mora ući u zapisnik [[Upadica Radin: Apsolutno, apsolutno, u redu. To je vaše pravo, je.]] Dakle ja to moram najaviti [[Upadica Radin: Je, najavite.]] Hvala.
Evo dobro, najavite. … [[Upadica sa strane, ne razumije se.]]
Znam ali sam morao dobiti, morali ste mi reći vi kao predsjedatelj da nije prekršen Poslovnik i dati obrazloženje a onda mogu ići.
Tu se radi o amandmanu za koji nije nužno da se prihvati kao amandman, jel da. Osim toga, vi govorite o retroaktivnosti, to je slaba proaktivnost, jel da, jer se radi o jednom danu poslije a ne jednom danu prije, bilo bi retroaktivno da je jedan prije a ne jedan dan poslije ali ja se u tome neću umiješati i niti ne znam kako ću glasati o svemu tome, samo kažem, tu se radi o amandmanu Vlade. … [[Upadica sa strane, ne razumije se.]] Da. G. Zekanović.
Ja zapravo imam pitanje. Nije mi omogućeno da repliciram državnoj tajnici pa me zanima [[Upadica Radin: Ali morate reći članak.]] 238 [[Upadica Radin: Hvala.]] Možete li mi reći vi ili g. Bukarica na osnovu zbog čega mi nije onemogućena replika državnoj tajnici? [[Upadica Radin: pa niste bili na popisu.]] Ne, ne, ja sam dignuo, znači ona je kao predlagatelj govorila, ja sam dignuo repliku i meni je [[Upadica Radin: Ma ne može replika na repliku bit, g. Zekanović.]] Ali ... [[Govornik se ne razumije.]] govorila ili odgovorila kao predlagatelj [[Upadica Radin: Ne, ona je odgovorila g. Klisoviću.]] Znači replika je bila samo?
Da, da, to je bio odgovor na repliku. Dobro, uvažavajući sve razloge, g. Podolnjak ja sam vas pozorno slušao i normalno da imate to pravo da postavit to i normalno da Odbor za Ustav, Poslovnik i politički sustav će morat dati odgovor na to. Ja bih držeći sve to u obzir, dao bih sada opet vama riječ da govorite u ime Kluba zastupnika MOST-a nezavisnih lista, izvolite.
Poštovani potpredsjedniče Hrvatskog sabora, gđo. državna tajnice, kolegice i kolege zastupnici. U pripremi za ovu točku, naravno pripremio sam izlaganje u ime kluba ali nakon današnje sjednice Odbora za zakonodavstvo koja je održana kako bi uopće ova točka mogla sada biti na raspravi, dogodila se tako velika promjena da sam ja zapravo prinuđen preokrenuti čitav govor koji sam pripremio vezano uz ovu točku i krenuti zapravo od kraja a kad kažem od kraja, to znači zapravo od posljednjeg članka zakona koji se odnosi na stupanje ovog zakona na snagu. Dakle prema odredbi koju vidite u prijedlogu zakona, ovaj zakon stupa na snagu osmoga dana od dana objave u Narodnim novinama i to je uobičajena formulacija kad Hrvatski sabor donosi zakone i ona je u skladu sa Ustavom RH. I danas na Odboru za zakonodavstvo postavljam pitanje. raspisat će se izbori za Europski parlament kroz nekoliko dana. Ovaj zakon prema ovoj formulaciji trebao bi stupiti na snagu nakon raspisivanja izbora nekoliko dana i postavljam pitanje kako u trenutku kada su raspisani izbori u skladu sa odredbama postojećih zakona i postojećeg Zakona o financiranju političkih aktivnosti i izborne promidžbe, kako će ovaj zakon stupiti na snagu usred izborne kampanje s time da postoji jedna značajna novina koju ovaj zakon predlaže a kad je riječ o financiranju izbora za članove Europskog parlamenta. U pravilu gotovo ovaj novi zakon ne mijenja iznose koji se mogu maksimalno utrošiti u pojedinim izborima za zastupnike u Hrvatskom saboru, u lokalnim izborima, za izbore za Predsjednika Republike ali indikativno zamislite baš za ove izbore koji su pred nama se povećavaju sredstva sa milijun pol kuna koliko je to bilo do sada na 4 milijuna kuna, znači nego 2,5 puta više nego do sada, bez odgovarajućeg obrazloženja. Međutim mi smo bili uvjereni da se ovaj zakon neće moći primjenjivati za ove izbore za Europski parlament jer bi to bilo protivno dobroj parlamentarnoj praksi kako je to rekao Ustavni sud. Postoji preporuke, smjernice, venecijanske komisije, izborno zakonodavstvo se ne mijenja u izbornoj godini. Pazite, u izbornoj godini, godinu dana prije kako bi se svi subjekti mogli pripremiti na promjene u izbornom zakonodavstvu, mi ovaj zakon mijenjamo jedan dan ili dva dana po ovome kako se predlaže od Odbora za zakonodavstvo, prije raspisivanja odluke o izborima za nekoliko dana. I Odbor za zakonodavstvo umjesto da odgovori, na moje upite i o retroaktivnoj primjeni u nekim odredbama ovog zakona i o tome, kako je moguće da zakon stupi na snagu usred izborne promidžbe za izbor članova Europskog parlamenta, meni predsjednica odbora odgovara da oni imaju amandman, koji će odgovoriti na moje primjedbe. Amandman koji je dao Odbor za zakonodavstvo i koje ste vi maloprije primili, kaže sljedeće u čl. 102. se odredba mijenja da se umjesto osam dana, zamjenjuje riječima prvi dan. Što znači da zakon ne stupa na snagu osmog dana nakon objave prvi dan od dana objave. A sada slušajte obrazloženje, obrazloženje je da se dorađuje izričaj kako bi se odredbe ovog zakona, mogle primjenjivati što prije, s obzirom na sadržaj koji uređuju. Obrazloženje u jednoj rečenici, potpuno neodgovarajuće neprimijenjeno, potpuno suprotno onome što Ustavni sud nalaže, kada je u pitanju obrazloženje i posebno opravdani, ustavno obrazloženi razlozi za takvo stupanje zakona na snagu. Jer čl. 92. Ustava, a on je iznad i ovog zakona i bilo kojeg zakona, zakon stupa na snagu najranije osmi dan od dana njegove objave, osim ako nije zbog osobito opravdanih razloga zakona drukčije određeno. Koji su osobito opravdani razlozi? Da se dorađuje izričaj kako bi se odredbe ovog zakona mogle primjenjivati što prije? Ja čak mislim da i ovaj Ustavni sud, u kojeg nemam preveliko povjerenje, ne bi mogao prihvatiti takvo obrazloženje za stupanje zakona na snagu. Ali i to ne opterećuje predlagatelja. Zajedničkim dogovorom, dakle, nije vlada htjela predložiti taj amandman, nego je to prepustili Odbora za zakonodavstvo koji to nikako ne bi smio činiti. To nije zadaća Odbora zakonodavstva, koji mora paziti da svaki zakon ispunjava sve odredbe poslovnika, ali jednako tako i više od toga mora paziti, da poštiva Ustav. A iz jednog jedinog razloga, da bi ovaj zakon stupio na snagu prije formalnog raspisivanja izbora za Europski parlament, kako bi vladajuća stranka sa svojim partnerima umjesto 1,5 milijun kuna, u ovoj predstojećoj izbornoj promidžbi, mogla potrošiti 4 milijuna kuna, imaju dovoljno novaca, žele to maksimalno iskoristiti, žele na taj način ostvariti što veći utjecaj na birače, ali i na apsolutni neprimjeren način. Na takav način, to je apsolutno Ustavom nedopušteno. I zbog tog razloga, da želite trošiti 2,5 milijuna više, nego što biste smijali po postojećim zakonskim odredbama, vi radite ovakvu rabotu i drastično kršite ne samo dobru parlamentarnu praksu, na koju upozorava i Venecijanska komisija, na koju je više puta upozorio Ustavni sud u svojim izvješćima o stupanju zakona na snagu i svemu tome usprkos, vi ste spremni sve to prekršiti, da biste mogli potrošiti 2,5 milijuna kuna više. I zamislite sve ovo što mi raspravljamo i cijela suština zakona, svodi se da vi možete potrošiti puno više novaca u predstojećim izborima i da to ponovim 30 puta još ne bi bilo dovoljno. Sve ostalo, zapravo što je pripremljeno u ovom zakonu, u ovoj raspravi i svi amandmani koje ćemo podnijeti, padaju u sjenu ovog drastičnog kršenja Ustava. Vi znate da se ne razbacujem često s ove govornice, o tome, d se krši Ustav, ali kada to govorim, onda stvarno sam iskreno uvjeren da se krši Ustav, nije stvar razbacivanja, ali na takav način, na Odboru za zakonodavstvo, danas ujutro, promijeniti odredbu o stupanju zakona na snagu, sa obrazloženjem da se dorađuje izričaj, pa mogli su biti pošteni i reći, želimo da ovo stupi na snagu ranije, kako bi se mogla primijeniti odredba, da se može trošiti više novaca u predstojećoj izbornoj promidžbi, jer smatramo. Očito ga HDZ stvarno ima jako puno i mora ga potrošiti, bojite se da će vam rezultat biti loš, pa onda umjesto milijun i pol morate potrošiti 4, službeno, koliko želite dići sredstva ovim predloženim zakonom. Naravno ono protiv čega smo bili od samog početka to je vaš stav i prijedlog da se ovim zakonom regulira i referendumske kampanje, odnosno, promidžba vezana uz referendum. I smatramo da to apsolutno nije predmet ovog zakona, nego je to predmet posebnog temeljnog Zakona o referendumu. To je lako obrazložiti, činjenicom, koja nam je nedavno postala dostupna, a to je zapravo, ono što je vaš ministar rekao javno, službeno, da u zakonu koji pripremate, o Zakonu o referendumu, koji će uskoro biti na javnom savjetovanju, uvodite i neke nove institute, pa tako uvodite i institut protureferendumske inicijative. Ono o čemu sam ja inače govorio o raspravama i na Odboru za Ustav, da tamo gdje postoji referendumska inicijativa u pravilu postoje i uvijek i oni subjekti koji su protiv toga i koji vode svoju kampanju protiv nekog referenduma. Po logici stvari, vi sada želite regulirati onu inicijativu koja predlaže referendum i ona će podlijegati svim odredbama ovog zakona. Međutim, protureferendumske inicijative nisu uopće regulirane ovim zakonom. Primjerice, da to mogu građanima jednostavnije obrazložiti. Sada su sindikati već pokrenuli proceduru inicijative za referendum o izmjeni nekih odredbi zakona mirovinske reforme. Dakle već su najavili pitanje, objavili su ga u jednom dnevnom listu, pokrenuta je procedura, prikupljat će se potpisi u travnju, odnosno svibnju, dakle, poštuju sve odredbe Zakona o referendumu i oni će zapravo biti obuhvaćeni ako ovaj zakon stupi na snagu i odredbama koje ih obvezuju da poštivanje odredbi o financiranju referendumske kampanje. Međutim, što je sa onim subjektima, a naročito je tu Vlada i njena ministarstva koja će aktivno istupati protiv tog sindikalnog referenduma, njihova aktivnost ni na koji način nije regulirala zakonom. Ja sam upozoravao da će Vlada vrlo često u pravilu biti protiv takvih inicijativa. Pogotovo kada je riječ o prijedlozima kojima se želi na referendumu izglasati odluka da se ukida određeni zakon ili neke odredbe zakona. I vi danas već na programima radija, televizije imate emisije u kojima se Vlada, njeni ministri i predstavnici konfrontiraju sa predstavnicima sindikata. Ali, predstavnici sindikata će svaku kunu koju utroše morati precizirati kroz izvješća javno podastreti. Vlada koja će voditi aktivnu kampanju protiv referenduma, ona nije obvezna ništa. Međutim, po svim smjernicama i Venecijanske komisije, nedopustivo je da Vlada koristi javne resurse, proračunski novac, da bi vodila kampanju protiv nekog građanskog referenduma. Vi to uopće ne regulirate ovim prijedlogom zakona. Slovenski Ustavni sud je upravo to učinio, ukinuo je neke odredbe Zakona o referendumu, poništio je rezultat jednog referenduma u Sloveniji jer je Vlada koristila proračunska sredstva da bi vodila protureferendumsku kampanju. Da, to je učinio slovenski Ustavi sud. I rekao je da Vlada nije smjela koristiti jedan euro iz državnog proračuna jer je to novac svih građana da bi ga koristila protiv neke referendumske inicijative. O tome nema slova u vašem prijedlogu. Ali, nedvojbeno je da će Vlada istupati svakog dana protiv referenduma koji je pokrenut i koji je već realnost, a znali smo da će se dogoditi uskoro i neka građanska inicijativa, sindikalna inicijativa, kojom će se tražiti glasanje o nekim zakonskim odredbama odnosno sa drugačijim rješenjima koji dovodi u pitanje mirovinsku reformu koju je ova Vlada predložila i ova parlamentarna većina izglasala. I hoće li biti u istom, ravnopravnom položaju? Sindikati koji će za svaku lipu donacija i utroška morati obrazložiti javno i pisati izvješća i Vlada koja će voditi i kampanju u kojoj neće morati obrazlagati ništa. A moguće je, neki drugi subjekti koji će istupati protiv ovog referenduma. I to je ovo apsolutno neprihvatljivo na takav način regulirati. Prvo je trebalo donijeti Zakon o referendumu, a onda regulirati ova ostala pitanja. Sve ostalo što nisam mogao sada reći, reći ćemo kroz amandmane koje ćemo podnijeti na ovaj konačni prijedlog zakona, ukoliko uopće dođe u fazu odlučivanja. Hvala.
Hvala i vama. Sada je na redu g. Milorad Batinić, ispred Kluba zastupnika HNS-a. Izvolite.
Hvala potpredsjedniče, poštovana državna tajnice sa suradnicom. Kolegice i kolege. Hvala kolegi Sokolu što mi je omogućio da se zamijenimo. U prvom čitanju vrlo jasno smo istaknuli određene naše primjedbe što smatramo da bi ovaj zakon, ovaj prijedlog zakona učinilo boljim. Možda, po našem sudu, kvalitetnijim rješenjem. Tako da neću predugo o tim stvarima, samo ću ponoviti ono što je bilo izneseno iznad stajališta našeg kluba u 1. čitanju, što nije uvaženo, a što smatramo da eventualno još se može korigirati i kroz amandmane, a jednako tako može se i kroz amandmane Vlade. Naime, smatramo što ovaj zakon definira, izuzetno važnim, nužnim, da se vrlo jasno i što preciznije moguće propiše način financiranja izborne promidžbe, političkih aktivnosti, pa i samoga referenduma. Ovaj dodatak za referendum, iako je protivljenje određenih klubova, razlikujemo se u tom stajalištu, međutim smatramo da je više nego nužno potrebno upravo iz razloga da bi referendumi, neovisno kojim povodom, koje inicijative, da bi dobio na važnosti, a jednako tako, da ne bi referendum, kao jedan od najviših oblika demokratskog odlučivanja, da ne bi palo zrnce sumnje odnosno ono što nikako ne bi u političkom djelovanju trebalo biti. Kratko ću se osvrnuti na naše primjedbe koje smo imali i koje sada također imamo, a koje nisu korigirane, to je dio čl., na dio ovih propisanih iznosa čl. 38. Znači ukupan iznos troškova izborne promidžbe po kandidatu, radi se o kandidatu za predsjednika republike ili predsjednicu. Jednako tako za izbor načelnika, gradonačelnika u jedinicama lokalne samouprave. Predlagali smo u raspravili bili da se ti iznosi korigiraju na niže, neovisno o tome što se ne radi u najvećem dijelu o javnom novcu ali opet posredno i da o javnom novcu, međutim postavlja se pitanje političke poruke koju želimo poslati uvažavajući i standard naših građana, prvenstveno jednako tako i određena druga izdvajanja i aktivnosti koje se dešavaju u političkom prostoru. Stoga je naš prijedlog bio da se umjesto 8 miliona kuna na izborima za predsjednika ili predsjednicu Republike da se taj iznos smanji za 20% pošto je u točki 4. istoga članka definirano da ukoliko se uđe u personalnim kampanjama u drugi krug da se tada na iznos koji je propisan člankom zakona 38. dodaje 20% za one kandidate koji uđu u drugi krug. Smatramo da je ovaj iznos i to nam je prihvatljivo rješenje koji je naznačen 8 miliona za predsjednicu Republike, milion kuna za gradonačelnika Zagreba, 600.000 za župane, gradonačelnike velikih gradova, 250.000 kuna na izborima za gradonačelnika, načelnika u JLS-ima više od 10.000 stanovnika itd., smatramo da bi ga trebalo umanjiti za 20% pošto u slučaju izlaska u drugi krug tada taj iznos se u cijelosti može kao takav prihvatiti. Iako smatramo da bi i oni koji se kandidiraju koji su čelnici u personalnim kampanjama i općenito političke stranke trebale daleko skromnije ponašati sa novcem, iako smo društvo kapitala mislim da ova potrošačka groznica koja se može iščitati u određenim političkim kampanjama da ipak bi trebali malo umjerenije i mi nastupati u tome dijelu. A smatram da iznosi koji bi bili da bi bili više nego dovoljni. Isto tako imali smo dilemu oko 4 miliona kuna što je prijedlog zakona za europske izbore. Možemo prihvatiti nakon konzultacija u klubu, radi velike važnosti po nama, ovih europskih izbora. Naprosto iz kojih razloga? Europski izbori odvijaju se ove godine, vidimo da se i RH kroz aktivnosti resornih ministarstava intenzivno priprema za novu fiskalnu perspektivu 2021.-2027. pa jednako tako možemo prihvatiti i da političke stranke koje će kandidirati svoje zastupnike na listama da na neki način i kroz tu kampanju još više senzibiliziraju hrvatske građane da pokažu što veći interes za izlazak na izbore za Europski parlament, jer sada se vidjelo pogotovo u zadnjih 2 godine kada se intenzivnije krenulo u privlačenje sredstava koliko su oni važni za razvoj Hrvatske, a jednako tako i za razvoj gospodarstva. Što se tiče, još par riječi o referendumu, da li je mjesto u ovom zakonu ili u posebnom zakonu, to je tema o kojoj možemo imati različitih mišljenja. Međutim kad se pogleda što je drugo referendum nego ostvarivanje političkih ideja i ciljeva. Po toj logici stvari ne vidim razloga zašto u ovom zakonu ne bi bilo također regulirano što sve, kako na koji način je nužno da se prikaže i u izvješćima i da ovaj …/nerazumljivo/… i da referendum bude također obuhvaćen ovim prijedlogom zakona. Sa ostalim izmjenama u načelu smo suglasni. Isto tako i za kraj smatramo da je ovaj zakon izuzetno važan i naravno da će i praksa ukoliko određene, određeni članci vidjet će se i kroz praksu nadolazećih izbora, određena postupanja procedure neće biti praktični možda neprimjenjive, ne u cijelosti, vrlo lako i na nama je obveza kao i naravno na nositeljima izvršne vlasti da kroz buduća razdoblja korigiraju taj zakon upravo na način da se što transparentnije, što jasnije vidi i tijek novca i samo financiranje, a jednako tako mislim da odgovornost je na nama u parlamentu kakvu poruku ćemo poslati hrvatskim građanima. Hvala.
Hvala lijepa. Slijedeći Klub zastupnika je onaj nezavisnih zastupnika u ime kojega će govoriti poštovani zastupnik Tomislav Žagar, izvolite.
Hvala podpredsjedniče Hrvatskog sabora, uvažena državna tajnice sa suradnicom, kolegice i kolege, nastojat ću u kratkoj raspravi reći ću nekoliko stvari koje mi se čine bitne napomenuti vezano uz donošenje ovoga važnoga zakona i prije toga moram samo reći da ćemo i podnesi amandman na ovaj prijedlog zakona, nadamo se da će ga predstavnici Vlade dobro razmotriti kako bi doprinio i boljoj transparentnosti financiranja političkih stranaka, a s druge strane i sprečavanju mogućih koruptivnih radnji unutar ovoga prevažnoga područja. Naime, u demokraciji nema važnije stvari od izbora. Kažu da je to festival demokracije, na izborima političke stranke sučeljavaju svoje političke stavove, svoje programe i na temelju toga onda im birači daju povjerenje za idući mandat na bilo kojoj razini vlasti kako bi predstavljali građane i kako bi radili za dobrobit najvećeg broja ili gotovo svih građana neovisno o tome tko je u fazi izbornog procesa za koga glasao. To je suština i osnova demokracije. Demokratsko uređenje nije najbolje na svijetu, ali je najbolje koje poznajemo i moramo ga se držati i zbog toga i ovaj zakon mora doprinesti boljim demokratskim odnosima i na kraju krajeva poštenijim, transparentnijim izborima prije svega, jer svrha djelovanja političkih stranaka je izlazak na izbore, to moramo znati. Jer između dvaju ciklusa izbora politička stranka zapravo onog trenutka kad završe jedni izbori, počinju drugi i politička stranka se uvijek priprema za izbore, naravno ona politička stranka koja je na vlasti ona ima teži, težu, teži dio priče jer mora obnašati vlast, mora biti odgovora, a s druge strane to je i bolja pozicija jer na taj način ima bolju priliku da koristi one svoje uspjehe za promidžbu, naravno i neuspjehe da ne bi građani više za njih glasali. Jedna od osnovnih, evo, da obrazložimo amandman koji ćemo podnesti u toku ove rasprave, odnosi na financiranje i moram priznati da to mi u klubu nemamo, iako nas je malo u klubu nemamo zajednički stav, ali mi ćemo ga u ime kluba podnesti jel to je opet demokracija, 2:1 smo izglasali, tako da ga podnesemo taj amandman. Naime, u čl. 46. se navodi tko sve ne smije donirati političke stranke i mi ćemo ovdje predložiti amandman, nadam se da ga Vlada dobro pregleda, pa možda da ga čak i korigira ako treba, neka bude i amandman Vlade. Naime, radi se o tome da želimo zabraniti doniranje političkih stranaka onim fizičkim i pravnim osobama koje sudjeluju u postupcima javne nabave tj. koji imaju Ugovore o javnoj nabavi sa jedinicama lokalne samouprave, zapravo sa javnim proračunima, pa čak i javnim poduzećima jer se u ovom članku već zabranjuje donacija iz javnih proračuna, dakle, javnim novcem, a ovim bi se spriječilo da i oni koji sudjeluju u postupcima javne nabave, koji imaju ugovore sa određenim pragom, mi smo ovdje prag stavili 50.000,00 kn, može on biti i veći, da se zabrani takvo doniranje. Da budem precizan, općinski načelnik može preko bagatelne nabave s jednom pravnom osobom redovito sklapati Ugovore o radu, bilo da su u pitanju nabava robe, usluga il radova i nakon toga mi imamo slučaj da ta pravna osoba financira političku stranku iz koje je sasvim slučajno i taj načelnik, to je jedan ovako slikoviti primjer, naravno, ako to potegnemo na državnu razinu, onda je to puno ozbiljnije, tim amandmanom želimo to spriječiti i dati doprinos da se javne stvari financiraju javnim novcem jer vidimo prema nekim političkim strankama da, jedna sigurno da je revizija utvrdila, mislim da je 2016.g. ima više, više prihoda ima od donacija građana nego li ima iz javnog proračuna i to se tim amandmanom želi spriječiti. Uz ovu napomenu, uz ovu primjedbu koju je kolega Podolnjak iznio da jest doista u zadnjem trenutku se zaista promijenilo vrijeme stupanja na snagu, mislim da druge stvari nama nisu sporne, treba svakako urediti ovo pitanje, ovaj zakon se bavi s tim da se uredi financiranje, da se točno i transparentno zna tko je financirao i u kolikom iznosu, je li ovaj iznos 4 milijuna kuna sad dovoljan ako je to predviđeno za, budući da je za EU parlament cijela RH jedna izborna jedinica, doista, je li to dovoljno jer bolje da se i poveća prag, nego da imamo situaciju da se financiraju političke kampanje, da tako se izrazim, ispod žita, pa onda stranka prikaže, da je recimo evo, moja županija je relativno mala županija, pa se to lijepo vidi, stranka prikaže nekakvu cifru koja je čudna, a tamo nema, nema zapravo grma na kojem nema, bilo plakat, bilo nekakva druga, drugi promidžbeni materijal. Ono što trebamo isto, valja u kontekstu ovog zakona usporediti da mnogi župani to koriste, mnogi gradonačelnici, pa pod krinkom nekakvih biltena, oglasnika, pa to koriste redovito za svoje izborne promidžbe i na taj način se onda i dio novca ne prikazuje realno. Molimo predlagatelja da ovaj naš amandman razmotri, a s druge strane nemamo razloga da ne podržimo ovaj zakonski prijedlog. Hvala.
Hvala lijepo. Slijedeći Klub zastupnika je onaj HDZ-a u ime kojeg će govoriti poštovani zastupnik Tomislav Sokol.
Hvala g. potpredsjedniče, poštovana državna tajnice, kolege zastupnici, pred nama je Konačni prijedlog zakona o financiranju političkih aktivnosti, izborne promidžbe i referenduma. Ovim putem bih naglasio upravo ovu prvu riječ, a to je konačni prijedlog zakona. Zbog čega? Jel smo danas u sabornici čuli kako se ovaj zakon donosi hitno, brzinski, da ljudi ne primijete itd. itd. Međutim, ono što je bitno je, da je ovo drugo čitanje, znači, mi smo imali ovaj zakon već u prvom čitanju, raspravili smo ga u HS, niz prijedloga, izmjena i promjena ovog prijedloga zakona koji su tad saborski zastupnici i nadležni Odbori stavili, su usvojeni. Dakle, dosta mislim da nitko ne može reći da je iznenađen donošenjem ovog zakona, niti može reći da je bila nekakva hitna procedura ili nešto slično. Dok s druge strane, u vrijeme SDP-ove Vlade su hitne procedure bile, u HS bile puno češće, pa tako između ostalog, poznati tzv. lex Perković koji je donesen u hitnoj proceduri nekoliko dana prije ulaska u EU, stupio na snagu praktički odmah i koji nas je doveo kasnije u sukob sa tijelima upravo te EU koji su doveli RH u velike probleme, tako da mislim da doista ne možemo prihvatiti ove oporbene primjedbe kako eto se ovaj zakon donosi da netko se ne bi dosjetio, da netko ne bi za njega saznao na vrijeme i sl. Mislim da takvu navadu donošenja zakona u čudnim okolnostima, brzinski, da prođe ispod lupe javnosti ima upravo neke stranke koje su danas u oporbi. No dobro, ono što bih ja kod ovog Konačnog prijedloga zakona naglasio, mislim da je to ključna stvar, to je riječ transparentnost, znači, poanta ovog zakona je da se poveća transparentnost i nadzor u financiranju političkih aktivnosti i to je ono što javnost treba znati jer to je ono što mislim da doista svi želimo. Znači, između ostalog, znači tu spada propisivanje puno bolje nego do sada, obveze dostave i objave financijskih izvještaja, kao i objave izvješća o provedenom nadzoru izvještaja od strane Državnog izbornog povjerenstva, to je jedna bitna novina. Drugo je ono što je spomenuto ovdje više puta, a tiče se financiranja referendumskih kampanja. Znači, ono što mislim da javnost treba znati, znači, ovim zakonom se reguliraju i na način da se ista pravila na odgovarajući način koja se odnose na financiranje političkih stranaka izbora, primjenjuju i na referendume. A koja su to pravila? Ono jedno pravilo koje bih ja istaknuo, to je propisano čl. 81. da strane države, strane pravne osobe i strane političke stranke, kao i strane fizičke osobe, osim građana EU koje imaju prebivalište u RH, ne mogu financirati referendumske aktivnosti. Pa ja pitam kome to smeta? Postoji li netko u oporbi koja se vehementno protivi ovom zakonu, tko želi da strani centri moći financiraju referendumske kampanje u RH i to referendumske kampanje koje između ostalog može mijenjati Ustav kao najviši pravni akt Hrvatske države, sad ja ne znam doista želi li neki možda zastupnici Živog zida ili MOST-a koji se očito najviše protive ovom zakonu žele da netko izvana može mijenjati, utjecati na promjene Hrvatskog Ustava i na samu esenciju funkcioniranja Hrvatske države. Možda ljudi s kojima su prije bili u ratu, ja to ne znam, ali ja ne vidim razlog zašto bi se netko ovakvim odredbama zakona protivio. Koji samo zabranjuje utjecaj izvana na temelje ustavnopravnog poretka RH i povećava transparentnost kompletnog referendumskog postupka i postupka kontroliranja političkih aktivnosti i samog izbornog i samih izbornih pravila. Dakle, ja doista ne vidim kako se netko može tome protiviti tko želi dobro RH. Dalje, naglasio bih uređenje načina raspoređivanja sredstava za redovno godišnje financiranje na način da se sredstva za redovito godišnje financiranje iz proračuna raspoređuju političkim strankama razmjerno broj dobivenih zastupničkih mjesta odnosno mjesta članova predsjedničkog tijela jedinica samouprave prema konačnim rezultatima izbora, a ne u trenutku konstituiranja kao prema dosadašnjem rješenju. Znači racio odnosno svrha ove odredbe je vrlo jasna. Znači mi smo imali neke, neke oporbene zastupnike i njihove stranke, poput reći ću otvoreni Živog zida, to mogu reći budući da oni otvoreno prozivaju HDZ koji su se zbog nekih svojih internih sukoba, podjela i da ne ulazim u sve detalje, bili malo u jednoj stranci, na jednoj izbornoj listi, onda u trenutku konstituiranja sabora pripadali drugoj stranci i toj drugoj stranci koja je praktički nepostojeća je jedan sadašnji zastupnik Živog zida da dobije ne pripadajuću financijsku korist od preko milijun kuna. I ovaj zakon takve stvari onemogućava, upravo jedna od svrha ovog zakona je da se gleda trenutak objave konačnih izbornih, trenutak objave konačnih izbornih rezultata da bi se takve situacije spriječile i da financiranje političkih stranaka odgovara volji hrvatskih građana. Ja doista ne vidim koji je tome problem? Možda zastupnicima iz Živog zida to smeta jer oni imaju ko zna kakve svoje možda privatne kombinacije s nekim drugim strankama i nekim drugim političkim opcijama, ali da to nije u interesu, takvo ponašanje nije u interesu hrvatskih građana i općenito u javnom interesu. Dakle, pitanje izbora za Europski parlament, tu je doista, doista puno toga rečeno pa bih objasnio ukratko o čemu se radi jer možda kroz ovu kakofoniju to nije bilo dovoljno jasno. Znači predlaže se da se sa 1,5 miliona kuna maksimalan iznos za financiranje kampanje za europske izbore poveća na 4 miliona kuna. Koja je logika toga? Pa logika toga se vidi iz samog zakona, usporedimo financiranje za druge tipove izbora sa ovim izborima. Znači izbori za zastupnike u Hrvatski sabor postavljaju limit od milion i pol kuna po izbornoj jedinici, znači imamo 1,5 milion kuna po izbornoj jedinici pa ja mislim da doista nije logično da za europske izbore gdje je cijela Hrvatska jedna izborna jedinica, gdje su automatski troškovi puno veći jer treba obići sve dijelove Hrvatske, treba omogućiti svim građanima da čuju kandidate i treba se svim građanima obratiti, pa uključujući i one manje dostupne dijelove Hrvatske, naravno da su troškovi veći. Pa mislim da je svima u interesu da kampanja dođe u doista sve hrvatske županije, sve općine i gradove i da građani čuju šta njihovi kandidati imaju za reći. I onda upravo zbog toga logičnije da bude 4 miliona kuna nego da bude isti iznos koji je za parlamentarne izbore rezerviran za jednu izbornu jedinicu koja obuhvaća možda 2, 3 županije. To što neke stranke nemaju možda razvijenu infrastrukturu, možda ih neki dijelovi Hrvatske ne zanimaju jer su se pretvorili defacto u regionalne stranke, pa im ne treba, nije im potreban veći iznos, to je ono što im možda smeta, ali opet to nije riječ o javnom interesu nego partikularnim interesima pojedinih oporbenih stranaka. I to je ono što se treba ovdje naglasiti. Dalje, što se tiče ovih primjedbi vezanih uz to koliko tko ima sredstava, pa i u, znači iznos sredstava koje stranke imaju je proporcionalan dvjema stvarima. Prvo je povjerenje građana, znači što ste više dobili povjerenja građana na parlamentarnim izborima toliko više sredstava imate. To što neke stranke koje su se pretvorile u marginalne stranke nažalost zbog toga neće dobiti, ne dobivaju dovoljno sredstava iz proračuna koliko bi same htjele opet nije problem hrvatskih građana nego njih. Ali taj svoj osobni problem ne bi trebali ovdje nametati kao opće, opće državni problem. Dakle, tko ima veće povjerenje građana dobiva više resursa, znači to je ono što je bitno. Također, više sredstava dobivaju oni koji imaju više članova, to što neke stranke nakon godina i godina postojanja nisu u stanju formirati lokalne ogranke, što ih ne zanima povećanje broja članova nego se sve rješava u nekom uskom …/nerazumljivo/… od nekoliko ljudi i zbog toga nemaju dovoljno sredstava od članarina to je njihov problem, ali to nije problem hrvatskih građana. To što možda HDZ ima najveći broj članova koji plaćaju članarinu, najšire razvije ogranke koji obuhvaćaju sve dijelove RH, gdje se ne pravi razlika između razvijenih i manje razvijenih. To što HDZ kao stranka koja je na parlamentarnim izborima dobila najveće povjerenje građana i samim time ima i najviše sredstava na raspolaganju, to je, to su građani odlučili. A to što nekima takve stvari smetaju je prvenstveno njihov problem. Što se tiče samih europskih izbora često čujemo kako je interes za europske teme nedovoljno velik, kako ljudi nisu dovoljno upućeni u to što EU znači, pa su se spominjali argumenti iz oporbenih stranaka koje su sada protiv ovog zakona da, da se većina zakona odnosno propisa donosi u EU itd., itd., pa upravo to, taj problem treba riješiti kroz jaču kampanju, kroz jaču kampanju kroz koju će se građani upoznati sa europskim temama, to je ono što mi želimo i upravo zbog toga mislim da u to treba uložiti sredstva. Na kraju krajeva Europski parlament ima i te kako velike ovlasti. Mi često čujemo od nekih neupućenih oporbenih zastupnika koji već sebe vide u tom Europskom parlamentu, a paralelno govore kako je taj parlament samo parlaonica kako nema nikakvih ovlasti, čujemo, čujemo svašta. Međutim ja bi samo naglasio, znači Europski parlament, bez suglasnosti Europskog parlamenta ne može se imenovati Europska komisija, ne može stupiti na dužnost, ne može se donijeti godišnji proračun EU, a kao što je kolega Batinić rekao ne može se donijeti niti 7-godišnja financijska perspektiva EU koja će se upravo pregovarati iduće godine, nakon ovih europskih izbora gdje će Europski parlament imati i te kako imati veliku ulogu, a ta financijska perspektiva je za Hrvatsku od izuzetnog značaja, jer ćemo se mi morati izboriti i na tome će raditi i naši izabrani europski zastupnici, ja se nadam svi koji budu izabrani, da će gledati javni interes, a ne partikularne interese, kako bi u Hrvatskoj najmanju ruku ostala ona sredstva iz kohezijska politike koje su joj sada na raspolaganju. I to je za Hrvatsku od ključnog značaja. Znači mi smo u situaciji, da imamo niz investicija, kako na lokalnoj razini, kako na razini velikih državnih projekata, poput Pelješkog mosta, se financiraju upravo iz europskih fondova. I borba za te europske fondove, je nešto što nama od izuzetnog značaja. Pa upravo zbog toga su nam i ovi izbori za Europski parlament bitni, da dobijemo najkvalitetnije zastupnike, koji će se na najkvalitetniji i najbolji način boriti za hrvatske interese u Briselu. I upravo iz toga razloga, ja doista ne vidim, kome smeta, da ta kampanja bude na jednoj visokoj i ozbiljnoj razini. Možda, kažem, smeta onima koji nemaju dovoljno resursa, koji nemaju dovoljno članova, koji su ovršeni možda od nekih svojih bivših članova, kao najveća oporbena stranka, pa onda i zbog toga imaju financijske probleme, ali opet, ako netko nije u stanju voditi svoje stranačke financije, doista je pitanje želimo li da takve osobe i da takve političke stranke vode kako državne financije, tako europske financije. Tako da je čisto da se zna zbog čega nekima smeta ovo povećanja i zbog čega je to povećanje i dobro, i da hrvatski građani doista trebaju dobiti što više informacija o EU, da bi mogle donijeti najbolju odluku na ovim izborima i to je ono opravdanje, radi čega ovaj zakon povećava ta sredstva i mislim da to svatko, tko malo razmišlja o tematici će pozdraviti. Također, bile su određene primjedbe u prvom čitanju, to sam već spomenuo, znači dosta njih je usvojeno, što isto tako pokazuje da vlada nije pokušavala mimo Sabora, mimo javne pozornosti na silu pogurati zakone, nego baš dapače. Evo, ja bih recimo istaknuo odredbu, vezano uz čl.53 stavak 2. kojem je propisano da revizijom političkih stranaka nezavisnih zastupnika i nezavisnih vijećnika, čiji su godišnji prihodi vrijednosti imovine iskazani u godišnjim financijskim izvještajima manjim od 230 tisuća kuna. Državni ured za reviziju nije obavezan za obavljati, znači ta granica je spuštena sa 230 tisuća kuna na 100 kn. Što znači da je veći dio, veći broj političkih subjekata podvrgnut obvezne revizije od strane Državne revizije, nego što je bio u prvom čitanju, odnosno, u prvom prijedlogu zakona. Što isto tako pokazuje da je temeljni cilj i svrha ovog zakona, upravo transparentnost, upravo jači nadzor nad političkim aktivnostima, kako političkim strankama, izborima tako i referendumima i to je ono što štiti javni interes i što mislim da svatko treba pozdraviti. Na kraju svega Klub zastupnika HDZ-a je pozorno razmotrio ovaj zakon, neke naše primjedbe su usvojene. On svakako poboljšava nadzor, kontrolu i transparentnost nad političkim sustavom, onemogućava, može biti manipulacije, stranih centara moći, koji bi pokušali utjecati na samu prirodu i strukturu hrvatskog ustavno pravnog sustava i upravo radi svih tih pomaka, Klub HDZ-a podržava ovaj konačan prijedlog zakona. Hvala.
Hvala sljedeći Klub zastupnika je onaj SDP-a u ime kojeg će govoriti poštovani zastupnik Peđa Grbin, izvolite.
Poštovane kolegice i kolege, poštovani gospodine potpredsjedniče, uvaženi državna tajnice. Za sve oni koji ne znaju, za razliku od hrvatskog parlamenta, dakle, Hrvatskog sabora, Europski parlament nije vezan uz povjerenje vladi. Dakle u Europskom parlamentu nemate izvanredne izbore, osim u onim situacijama, kao što je to bilo 2013.g . kada neka država članica ulazi u Europski parlament. Dakle, od 1979. g. pa do danas, izbori za Europski parlament se odvijaju u redovnom ciklusu. Oni su neko vrijeme bili u 1. ili 2. vikendu 6. mjeseca a 2009. odnosno do 2014. i sada 2019. biti će otprilike zadnji vikend u 5. mjesecu. Da će izbori biti oko 25. i 26. svibnja 2019. g. znamo sada već 10-tak godina, znači ne od jučer, ne od prije mjesec dana, ne od prije godinu dana, to znamo 10-tak godina. I zato je fascinantno objašnjenje i mojeg uvaženog prethodnika, a i vladajuće većine, da je ova promjena koja je sada predložena sa preuranjujem stupanjem na snagu nužna, poštovane kolegice i kolege, niste dobro odradili svoj posao, niste dobro planirali, i onda ste u zadnji čas shvatili, da ako želite da vam se povećaju sredstva koja možete potrošiti u kampanji za europske izbore, to morate napraviti ovako. Vi ćete to naravno napraviti, jer je Odbor za zakonodavstvo predložio amandman, dovoljno je da državna tajnica, ako već nije kaže, da ga Vlada RH prihvaća i to je to. Mi o tom amandmanu glasovati nećemo, a o pojedinim sastavcima, vladajuće većine, koje s vremena na vrijeme … [[Govornik se ne razumije.]] da posjeduju ikakvu autonomiju odlučivanja, ovisi hoće li to u konačnici podržati, ali ja u to kao ni u jednom slučaju do sada ne sumnjam i mi ćemo ovaj zakon, upravo u ovom obliku i u petak usvojiti. To je danas već gotovo potpuno jasno, i onda na nama kao oporbi, ostaje samo da obrazložimo zbog čega ga nećemo i ne možemo podržati. Za razliku od jednog mog prethodnika, koji također iz opozicije, koji kaže, da nema razloga, da ovaj zakon ne podrži, ja ću reći, da nema razloga da ovaj zakon podrži. Da doista, u odnosu na prvo čitanje, postoje određene i to pozitivne promijene, to ne treba negirati, to je činjenica. Činjenica je da ovakvi zakoni, zahtijevaju redovito servisiranje, kako bi se uskladili sa svim onima … [[Govornik se ne razumije.]] koje i hrvatski građani a i hrvatski političari znaju napraviti. Kada se osnovni zakon donosio prije 10-tak godina, nikome nije palo na pamet, da bi netko mogao od trenutka izbora, pa do trenutka konstituiranja Sabora, preći u drugu političku stranku ili formirati novu političku stranku, to je danas ne samo realnost, nego nešto što se često događa. I naravno da to treba sankcionirati, jer je to evidentna prevara birača. I zato je dobro da se to u ovom zakonu adresira. Dobro je da se u ovom zakonu adresira i prihvaća ono što smo predložili kao oporba, da sve sankcije odlaze sa političkih prema neovisnim tijelima odnosno da neovisna tijela, konkretno DIP, budu ti koji će sankcionirati. Ali, poštovane kolegice i kolege, to je sve što je dobro, ono što je loše daleko nadvladava dobre stvari u ovom zakonu. I počet ću redom, počet ću sa onime na što smo u prvom čitanju upozoravali i jasno upozorili što će se dogoditi, a što vladajući nisu prihvatili. Čl. 19. godišnje donacije, imamo ograničenje doniranja za pravne osobe od 200.000,00 kn godišnje, ali poštovane kolegice i kolege, ne spominju se povezana društva. Pa primjerice Agrokor ili kako se već danas zove, može donirati 200.000,00 kn, a onda svaka sastavnica iz toga koncerna još po 200.000,00 kn, pa gdje je onda tu ograničenje? Nema ga, ali to nije sve. Iz izloga br. 2. imamo čl. 29. koji govori o donacijama za pojedine izbore i taj članak kaže da se te donacije u stvari ne kumuliraju sa onim donacijama za godišnje financiranje. I poštovana državna tajnice, vi ste ovdje predstavnica Vlade, pa ću se vama direktno obratiti, to što je neko rješenje, bilo je i u dosadašnjem prijedlogu zakona, ne znači da je ono samo po sebi dobro, da su sva rješenja u postojećem zakonu bila dobra, zakon uopće ne bi trebalo mijenjati. Ovo je, recimo, rješenje koje je bilo izuzetno loše, a sad ću vam dati primjer, uzmimo hipotetski jedno poduzeće koje je poznato i po donacijama HDZ-u, koje je poznato i po donacijama predsjednici RH, doduše, naravno, za uzvrat za tu donaciju je išlo i jedno pomilovanje, Lana grupa. Primjerice Lana grupa u ovoj godini, ako gledamo čl. 19. HDZ-u mogla bi donirati samo 200.000,00 kn jer je to po čl. 19. jedino ograničenje koje postoji, ne možete donirati više od 200.000,00 kn, ali ta Lana grupa komotno, pored tih 200.000,00 kn može donirati još 200.000,00 kn za izbore za predsjednika RH, može isto tako dodatnih 200.000,00 kn donirati i HDZ-u za izbore za Europski parlament. 2021. kada budemo imali lokalne izbore, moći će donirati i njihovog kandidata za Grad Zagreb i njihovog kandidata za župana zagrebačkog itd., jer se ta ograničenja ne kumuliraju. Kada zbrojite koliko jedinica lokalne samouprave ima u RH bit će vam jasno da u onoj godini u kojoj imamo lokalne izbore, u stvari ne postoji ograničenje za financiranje političke aktivnosti i to je loše i to bi trebalo izmijeniti. Međutim, vladajući to nisu prihvatili. Idemo dalje, još jedan primjer na koji sam ukazao u prvom čitanju. Način na koji se rade financijska izvješća, ukazali smo da je u zakonu predviđeno da se ona rade po novčanom načelu, tražili smo da se umjesto novčanog načela koristi načelo nastanka. Nisam ekonomist, pa sam konzultirao i nekakve stručne u onoj mjeri u kojoj ih mogu razumjeti, tekstove, i u njima jasno stoji da se kod izrade financijskih izvješća koristi načelo nastanka, kako bi se prikazalo sve obveze koje postoje za pojedinog poduzetnika, a ne samo one koje su plaćene. Šta to konkretno znači? 2017.g. svi ćete se sjetiti Grada Zagreba, svi ćete se sjetiti kako je Grad Zagreb bio preplavljen plakatima Milana Bandića, a onda se radi preliminarno financijsko izvješće i Milan Bandić prikazuje nulu. Ja sam se nadao da će vas recentni izbori u ličko-senjskoj županiji ponukati da na ovu primjedbu reagirate i da ugradite ono što sam govorio u prvom čitanju. Zašto? Zato što je isto ono što je napravio Milan Bandić, u ličko-senjskoj županiji je napravio Dado Milinović, oblijepio je županiju svojim plakatima, a u financijskim izvješćima nula. Kada će prikazati koliko je novca potrošio? Naravno, kada prođu izbori, kada to više ne bude bilo bitno, kada se time eventualno bude bavila Državna revizija ili Državno odvjetništvo, kako to u RH nažalost i prečesto i biva. Poštovane kolegice i kolege, ovo na prvi pogled djeluje kao jednostavna primjedba, ali ona to nije, ovo je konkretna primjedba na zakon koja će imati konkretne posljedice. U stvari, po ovome mi cementiramo vlast lokalnih šerifa u pojedinim jedinicama lokalne samouprave. Zašto? Zato što upravo oni imaju mogućnost uvjetovati poduzetnicima koji im pružaju usluge na svojem području, da im ne plate odmah, oni koji nemaju vlast i koji se nekome protukandidiraju iz koje god stranke bili, tu mogućnost rijetko ili nikada nemaju. I upravo zbog toga na ovaj način omogućujemo lokalnim šerifima da vječno ostaju u svojim foteljama, a držim da je to nešto što nije bila intencija kada smo mijenjali zakon, izgleda da smo se opredijelili za direktan izbor gradonačelnika, načelnika, župana itd. I za kraj, možda najveća primjedba ovom zakonu. Za razliku od nekih kolega, mi iz SDP-a ne smatramo da se pitanje financiranja referenduma ne treba urediti, dapače, mi smatramo da je to nužno. Nadalje, mi niti ne smatramo da bi to trebalo biti uređeno nekim posebnim, drugim zakonom. Zakon koji uređuje pitanje financiranja političkih aktivnosti je pravo mjesto na kojem će se urediti i pitanje financiranja referenduma. A zašto? Pa zato što je referendum politička aktivnost. Referendum je politička aktivnost na kojoj se odlučuje o važnim političkim temama za jednu zajednicu, bilo općinu, grad, županiju, u konačnici i za RH. Pa gdje drugdje urediti financiranje referenduma nego u zakonu koji uređuje financiranje političkih aktivnosti. Ali tada, poštovane kolegice i kolege treba ići logičnim putem, treba prvo definirati što trebamo promijeniti u referendumu. Mi u SDP-u smatramo da treba promijeniti ustav, vi se s time ne morate nužno slagati i ne slažete se. Iz poruka koje je davao resorni ministar, za kojeg mi je izuzetno žao što za razliku od kolege Butkovića nije smatrao da mu je dužnost biti ovdje, a kolega Butković je danas došao ovdje na puno … [[Govornik se ne razumije]] važan zakon od ovoga, vi smatrate da je dovoljno promijeniti Zakon o referendumu i krenuli ste u tom putu ok, prihvaćamo, to je možda vaša vizija, ali ako znamo da ćemo promijeniti Zakon o referendumu, pa zar je logično da uređujemo kako će se financirati referendumi sukladno ovom zakonu za koji i vi i mi znamo da ne valja i ne uređuje dobro područje. Ne, vi ste odlučili krenuti od kraja, prvo urediti financiranje a onda urediti referendume, teme, mjesta prikupljanja potpisa, rokove itd. Ali dobro, i to se čak može prihvatiti ako kažemo pa dobro, mi ćemo urediti kasnije ali ovo što je sada na snazi, ipak treba definirati kako će se financirati. Ali onda imate jednu potpuno logičnu pogrešku koja se tiče toga što financirate. Poštovane kolegice i kolege, ako pročitamo ovo što piše u zakonu, jedini oblik financiranja koji je uređen je onaj oblik referendumske inicijative u kojoj određena grupa građana inicira prikupljanje potpisa i raspisivanje referenduma na temelju građanske inicijative. I sad ja vama postavljam pitanje, da li na temelju toga se drugi referendumski oblici ne mogu uopće financirati primjerice, oni koji žele biti protiv određenog referendumskog pitanja kao što je bilo svojedobno u slučaju referenduma o braku kada govorimo o građanskim inicijativama ili se to odnosi čak i na one situacije kada institucionalni predlagatelji, kao što su Vlada, Sabor itd., donose odluku o raspisivanju referenduma kao što je bio referendum o EU-u. Ako strogo čitamo ovaj zakon, niti jedna od tih oblika sudjelovanja u određenoj referendumskoj inicijativi ne bi se smjela financirati što bi značilo da primjerice sada a ovo će se primjenjivati i na tu inicijativu, u slučaju referenduma o mirovinskom sustavu, oni koji se zalažu za taj referendum imaju pravo na financiranje, imaju pravo na promidžbu, a oni koji se tome protive, to nemaju. I što ćemo onda imati? Imat ćemo isključivo jednostranu promidžbu. A poštovane kolegice i kolege, to je duboko suprotno odredbama Ustava RH koji u članku 14. stavku 2. kaže „Svi su pred zakonom jednaki“ jer ne tretirate na isti način one koji su za nešto i one koji su protiv nečega a u demokratskom sustavu koji počiva između ostalog i na sukobu mišljenja, to je nešto što mora biti jednako tretirano koliko god se mi oko nečega slagali. I ispravno kolega Podolnjak ukazuje na onu odluku koji je donio slovenski Ustavni sud zbog čega je ukinuo rezultate referenduma jer se Vlada na neprimjereni način uključila u referendumsku kampanju. Poštovane kolegice i kolege, sve ovo što sam naveo dovoljan je razlog da ne podržimo donošenje ovog zakona ali isto tako i da ne predložimo amandmane. Zašto? Zato što smatramo da je s obzirom na sve ove primjedbe koje se odnose kada pogledate njihovu brojnost na preko 1/3 odredbi ovog zakona, ovaj je zakon naprosto nemoguće popraviti. I na zakon koji je nemoguće popraviti naprosto nema smisla podnositi amandmane. Ovaj zakon treba ili ići u treće čitanje ili ga se treba povući i nakon donošenja ili još bolje paralelno sa predlaganjem Zakona o referendumu, donijeti u obliku koji će biti usklađen sa tim zakonom. I dopustite mi za kraj nešto o čemu nisam mislio govoriti jer sam se htio koncentrirati samo na ono što se može reći stručnim primjedbama ali me je kolega Sokol ponukao. Vi govorite o financijskim problemima SDP-a koji doista postoje a koje je izazvao nitko drugi doli vaš pa reći ću tako, najpouzdaniji i najdraži koalicijski partner. Ako već nama prigovarate za njegove marifetluke, onda malo razmislite i sami zašto s njim surađujete i zašto prihvaćate njegovu kupoprodaju zastupnika nam održava većinu u Hrvatskom saboru. Ali razmislite i o nečem drugom. Ja se toplom nadam da ste i vi kolega Sokol kao što sam i ja pročitao članak u nedavnom Nacionalu gdje se govori da su opet počeli financiranje HDZ-a iz crnih fondova. Pa možemo čitati da je za izbore 2015. g. u crnom obliku HDZ-u sjelo na ruke nekakvih milijun eura, od koga drugog doli od g. Mamića. Pa kada sve to pročitamo, onda za kraj ostaje zapitati se samo ima li ikakve svrhe donositi ovaj zakon kad ćete vi ionako naći način kako da ga zaobiđete i prekršite? Hvala još jednom, SDP ovo ne može podržati.
Slijedeći Klub zastupnika je onaj GLAS-a i HSU-u ime kojeg će govoriti poštovani zastupnik Goran Beus Richembergh, izvolite.
Poštovani g. potpredsjedniče Hrvatskog sabora, gđo. državna tajnice. U drugom čitanju imamo iznimno važan zakon. Naime gotovo da nema nijednoga kriterija po kojemu po kojemu se mjeri uspješnost RH da se zaključcima takvih analiza ne spominje iznimno visoka razina korupcije kao ključnoga problema hrvatskoga društva. To nota bene znači prije svega hrvatske države odnosno politike kao takve. I brojne su analize koje ukazuju da je netransparentnost financiranja političkih stranaka i kandidata na izborima jedan od generatora ne samo političke nestabilnosti nego i nedopustivih radnji u političkome životu koji otvaraju prostor za različite sprege između politike, biznisa, mnogih interesnih grupa. Pa i mnoga suđenja koja su u tijeku posljednjih godina razotkrivaju zapravo takav model funkcioniranja po kojemu su novci koji nisu prikazani dakle oni koji su dani u gotovini ili na druge nedopustive načine, zapravo oblikovali kasnije političke odluke ili status određenih političkih osoba kako u društvu tako i pred organima gonjenja. Dakle iznimno je važno za zdravlje nacije, za politički kulturu s jedne strane a s druge strane za funkcioniranje političkoga sustava da se konstantno vodi otvorena ali uspješna borba protiv korupcije, u ovom slučaju političke korupcije kroz stalno podizanje standarda transparentnosti financiranja političkih aktera. Naša praksa pokazuje u posljednjih nekoliko godina da različiti tipovi političkih aktivnosti trpe od različitih razina vrlo ozbiljne političke netransparentnosti, prije svega netransparentnosti u financiranju i kolege koji su govorili prije mene, spomenuli su čitav niz eklatantnih primjera koji su u javnosti potpuno poznati, poput financiranja izbora za gradonačelnika Zagreba, koji nikada nisu doživjeli svoju pravnu konsekvencu. Čak štoviše, ti se slučajevi gotovo koriste, da bi se čitavoj javnosti smijalo u lice i poručilo ništa mi ne može. Priča o crnim fondovima i financiranju političkih stranaka, ali isto tako i sve glasnije informacije o tome, da se u politička nadmetanja, ne samo u Hrvatskoj, nego u čitavom nizu europskih zemalja, financijskim injekcijama, uključuju i neki strani izvori, u konkretnim slučajevima, govori se o moći iz jedne neeuropske zemlje, odnosno, zemlje, koja nije članica EU, čitavoj plejadi populističkih i antieuropskih stranaka, dakle i to je nešto što se tiče nas i pitanje je hoće li nas već na ovim izborima za Europski parlament, na neki način dokačiti, kao što je potpuno jasno, da različiti tipovi utjecaja, preko financiranja, ali isto tako i lobiranja, interesnog povezivanja već funkcioniraju u našem najbližem okružju. Nije stoga ni čudno, da je francuski predsjednik Macrone, prije nekoliko dana u svome obraćanju Europljanina, a to znači i nama, potencirao taj problem i predložio osnivanje posebne agencije, koja će nadzirati financiranje političkih stranaka u Europi iz izvora koji nisu europski. To je ozbiljno pitanje, mi ga gotovo ne dotičemo. Dakle, u podizanju transparentnosti financiranja političkih aktera, iznimno je važno da se to odvija na 2 razine i na tehničkoj i na suštinskoj. Što se tiče prijedloga ovoga zakona, mi primjećujemo doista, da u odnosu na dosadašnja rješenja, postoji čitav niz tehničkih unaprijeđena. Praksa je pokazala, da mnoge s tvari, prije svega zahvaljujući analizama i ekspertizama GONG-a, Državnog izbornog povjerenstva, da neke stvari treba mijenjati, unapređivati i to ovaj prijedlog obuhvaća. Međutim, mi i dalje ne vidimo suštinsko unapređenje, jer recimo samo jedna jedina odredba, koja ovdje ostavlja ogroman prostor za političku korupciju, je dovoljna da ovaj zakon proglasimo potpuno neprihvatljivim. A to je odredba, koju je maloprije spominjao i kolega Peđa Grbin, kojom se zapravo neomogućava akumuliranje u ograničenju financiranja političkih stranka i njihovih kandidata u jednoj kalendarskoj godini. Dakle, tu je prostor za zloporabe gotovo neograničen. Jer ako se poklope izbori, sa više razina u jednoj te istoj godini ili ako se poklope izbori, neki drugi sa lokalnim izborima, gdje imate mnoštvo kandidata, na razini čitave države, jer se radi o stotinama jedinica lokalne samouprave, onda je prostor u kojemu se može izigravati odredbu o ograničenju neograničeno. Dakle, odredba bi morala sadržavati, formulaciju o povezanim društvima i ograničenju na razini jednoga predlagatelja. Dakle, ako je jedan politička stranka predlagatelj, na različitim razinama, to se ograničenje mora odnositi na nju kao takvu, a ne na kandidate kao takve, jer kandidati, kao što znademo, kada nastupaju na izborima, kao nečiji kandidati, ne nastupaju samostalno nego i ime svoga predlagatelja. Ono što nam također smeta je i odredba, kojom se zapravo omogućava retroaktivnost. Na današnji dan, mi ćemo ovo raspraviti, u petak će biti glasovanje. Izbori za Europski parlament moraju se raspisati u narednih nekoliko dana, praktički do 25. odnosno 26. ovog mjeseca. Nema fizički gledano, prostora, da bi ovaj zakon stupio na snagu prije takve jedne odluke i očito je da se u intenciji, da novo ograničenje sredstava za financiranje kampanje, za europske izbore, koje se diže sa milijun i pol, na 4 milijuna, da će dakle, primjenjivati i za sljedeće europske izbore, odnosno, izbore koji su netom pred nama. To je neprihvatljivo, zbog toga što u ovako malome i uskome vremenskom prostoru, ovaj zakon kao da je u toj odredbi pisan samo za 2 stranke. To nije korektno prema političkom sustavu i prema sustavu političkih stranaka, a ponajmanje je korektno prema EU transparentnosti. U tome smislu, mi ćemo predložiti amandman na ovaj zakon, pustili smo ga u proceduru, kojim definiramo novi rok stupanja na snagu ovoga zakona, kako se on ne bi reflektirao na izbore za Europski parlament, koji će biti održan koncem svibnja i generalno uzevši, mi nismo u stanju poduprijeti ovakav prijedlog, jer on kao što rekoh, ponoviti ću, u suštini nije riješio ključna pitanja i ostati će i dalje RH u fokusu onih promatrača političkih zbivanja, koji zaključuju da političke stranke u RH i njihovi kandidati su u velikom prostoru sive zone, kada je riječ o transparentnosti financiranja njihovih kampanja. I da je još uvijek ogroman prostor za zlouporabe, za interesna i politička povezivanja mimo institucija i mimo regula definiranih zakonom. Hvala lijepo.
Sljedeći Klub zastupnika je onaj HSS-a, u ime kojeg će govoriti poštovani zastupnik Željko Lenart, izvolite.
Poštovani predsjedavajući, kolegice i kolege, gđa. državna tajnice, izborni zakon u Hrvata ili Hrvatskoj državi, jedna tema, o kojoj bi se jako jako dugo dalo pričati. Kada bi se znala prava istina, o tijekovima novca, usluga, uzvraćenih usluga, onih koji su donirali novac, ja mislim da bi se ova država, dugo, dugo tresla, kada bi to moglo izaći na vidjelo, no međutim, to je jako dobro sakriveno, ono što je uhvaćeno duboko u nekakvim ladicama ispod velikih hrpa i sumnjam da će ikada javnost znati istinu o tijekovima novca vezanim uz sve moguće izbore u RH. Već 20.g. na snazi je nakaradno izborno zakonodavstvo koje omogućava HDZ-u vlast. Nekoliko posljednjih parametri izbora je neustavno jer su, potvrdio je to i Ustavni sud, neustavne izborne jedinice. Izborni zakon omogućuje neravnopravnost izbora zastupnika u HS jer broj glasača u 10 izbornih jedinica ne da nadmašuje zakonsku odredbu od 5+ ili 5-%, već sada se tu radi i o dvocifrenim postocima. Negdje je razlika čak i 30%. Postavlja se pitanje kakva je to država koja ne poštuje vlastiti ustav? Kakva je to vlast koja zna da je izabrana protuustavno? I ovaj zakon je također bacanje pijeska u oči i zastupnicima, ali i hrvatskim biračima, a posebno poreznim obveznicima. Uglavnom se je nas dosta ovdje složilo i slaže se da bez radikalne promjene izbornog zakonodavstva neće biti ni poštenog izbora, niti poštenih vlasti. No, vidi se da vladajućima u RH nije do poštenja, pravde i pravednosti, ne samo po ovom zakonu, nego i prema mnogim zakonima koji se donose u ovom Visokom domu. Kako nam izgledaju izborne jedinice, to je i komično. Primjerice, sedma od Jaruna do Jadrana. Zagreb, podijeljen na 4 izborne jedinice. Zašto? Zato jer HDZ zna da nikada ne može dobiti Zagreb i onda se to prekraja, množi, oduzima, pribraja, kako bi se ostvarila vlast. Nažalost, financijska disciplina svih ovih izbora i izbornih zakona, uvijek se provodi na malima, a ne samo izbornih zakona, nego i svih zakona u RH, dok veliki, oni koji su na vlasti, jednostavno niti polažu kako treba, niti žele položiti račune. Velika hitnost donošenja, ja se slažem da milijun i pol kuna za cijelu izbornu jedinicu, cijelu RH, nije dovoljno novca za jednu kampanju. No, međutim, kao što evo, i moji prethodnici su govorili da kompletan zakon treba promijeniti i da sa ovakvim uradcima, dopunama, jednostavno se skoro ništa ne mijenja, nego se samo pogoršava i još ovaj loš zakon. Svima je jasno da se na izbore troši previše novca. Zašto? Poglavito što je to novac poreznih obveznika, uglavnom je to novac poreznih obveznika, ne samo onaj koji je dozvoljen potrošiti se u kampanji, već i onaj koji se troši u pretkampanjama, pa i evo, vidjeli smo u zadnjoj kampanji u ličko-senjskoj županiji gdje cijela ekipa ministara sa svim sjajom voznog parka koje oni imaju, sa mnogim ljudima koji su im morali prirediti mjesto gdje će oni doć, kada bismo zbrojili sav taj trošak koji je učinjen RH i hrvatskom proračunu tj. ministarstvima, a nije uveden u trošak izborne kampanje. Građani sve to vide i naravno da nas optužuju jer to je njihov novac i s pravom optužuju političke stranke i političare zbog toga što se dešava i kako se troši novac koji je uplatila sirotinja ili oni koji bore se od prvog do prvog da prežive. 200.000,00 kn, što neka politička opcija mora uzvratiti određenoj pravnoj osobi da bi ona donirala 200.000,00 kn toj političkoj opciji, ma kako ona bila lijepa i pametna? Uglavnom se to uzvraća, s čime? Novcem poreznih obveznika, sve usluge koje se rade i vraćaju takvim tvrtkama koje politika vraća, vraća novcem poreznih obveznika, ne iz svog džepa, samo nažalost, to se nigdje direktno ne vidi, a i gdje se vidi, tamo se zatvaraju oči. Smatram da bi trebalo doć vrijeme da se počne govoriti istina o tom trošenju novca, da mnogi budu ili da trebaju završiti u Remetincu na pjevačkom zboru i da jednostavno se prestane potkradati ovaj narod i prikazivati se kao da su neke političke opcije jako velike i uspješne, a u biti se radi o pljački hrvatskog naroda. I u koji god zakon se mi dotaknemo, uvijek se udara po tom malom čovjeku koji mora platiti taj mali porez, taj koji mora odvojiti od svojih usta, koji plaća 25% PDV-a na sve ono što kupi i na svaku kunu koju kak ti ga zaradi, a gospoda koja se voze u velikim lijepim limuzinama smiju se, bahate se, pa evo neki ni ne znaju čiji je auto koji imaju na dvorištu, ja ne znam kakvi su to vlasnici kuća ili dvorišta ili gazde kad ne znaju čiji im je auto na dvorištu parkiran, ja bih svakako znao kad bi mi netko ostavio auto na dvorištu. No, međutim, svaki dan na vidjelo izlaze stvari koje ukazuju na ovo što ja pričam, otimanje novca poreznim obveznicima, zato što se čine ustupci nekim tvrtkama, pojedincima, moćnicima, interesnim grupama i sve na štetu hrvatskog naroda. Hvala lijepo.
Hvala. Sad ćemo preći na pojedinačnu raspravu i prvi se javio poštovani zastupnik Miro Bulj, izvolite.
Hvala lijepo potpredsjedniče. uvažena tajnice, kolegice i kolege. Govorimo o vrlo bitnom Zakonu koji se dotiče financiranja političkih stranaka i referenduma u ... [[Govornik se ne razumije.]] pomišale se kruške i jabuke, i oko ovoga Zakona minimalna doza pristojnosti, već kad je protuproceduralno došao ovdje u raspravu, da je tu bio ministar Lovro Kuščević ili tako zvani ministar kako on sebi voli nazvati Hvaljen Isus, da je bio ovdje, i da nam je obrazložio ove, ovaj prijedlog ili ovoliko kršenja Ustava i protuustavnih radnji, događalo se i do sada, nam da je interes strankama da dobiju, da, ovaj, da dobiju vlast bez kršenja Ustava to jest bez volje naroda. Ja bi odmah ovaj svoj govor počeo temeljnom odredbom to jest poglavljem dva Ustava, koji kaže u članku 1., u stavku 2., u Republici Hrvatskoj vlast proizlazi iz naroda i pripada narodu kao zajednici slobodnih i ravnopravnih državljana. Odmah u članku 3., dobro poslušajte, narod ostvaruje vlast izborom svojih predstavnika i neposrednim odlučivanjem. Dal' smo mi kolegice i kolege ovdje, kad sad ovaj Zakon protuproceduralno, tajnica uvažena na zamolbu zbog toga što predsjedavajući nije htio povući ovu točku, to jest prekinuti ovu sjednicu, prekinuo je gospodin Petrov, gospodin Furio Radin nije, bez obzira što nemamo mišljenje Odbora o ovoj bitnoj temi, nema ministra, ja moram kazati da, šta ova vlast radi po pitanju referenduma, da je to sumrak demokracije, sumrak kršenja Ustava, a iznad Ustava nije nitko što se tiče državljana Republike Hrvatske na ovome zemaljskome svijetu, prema tome, što ste napravili sa referendumom „Narod odlučuje“? Dal' je netko od vas zastupnika vidio možda nevažeće potpise 40 tisuća potpisa? 400 tisuća ljudi je potpisalo. Nije nitko. A kolegice i kolege iz većine, vi ste glasali da se ne provede taj referendum, zbog toga vam govorim da jednostavno triba posebnim Zakonom urediti referendum. To je ustavno obaveza ovoga Visokoga doma, da referendum, izravnu demokraciju, uredimo jednim posebnim Zakonom, Zakonom di će naš narod koji je nas kao predstavnike birao ima, kao i u drugim državama, imao pravo izravno odlučivati, kao primjera u Švicarskoj ili drugim zapadnim državama. Već ako se pozivamo na zapadnu demokraciju, ako se pozivamo na Europsku uniju, bez obzira šta je i hrvatski narod kad je ulazio u Europsku uniju, u toj godini je mijenjan Zakon da ne treba izaći 50% + 1 birač, i sada opet isto činite, malo prije izbora za EU parlament, vi u biti minjate Zakon o izbornoj promidžbi, miješajući referendum koji otežavate, znači kršite Ustav, vi, jedino što moramo napraviti olakšati ljudima pravo da se izjasni, bez obzira bili mi ZA to pitanje koje se postavlja referendumom, bilo izmjena Ustava, bilo izmjena određenih članaka Zakona, određenih odredbi, ili ako nekakve inicijative građanske žele cijele Zakone mijenjati, ako na referendumu to prođe, znači to je volja naroda, i to je ono što je opisano u Ustavu, u članku 1., u temeljnim odredbama. Znači vi kršite ovaj Ustav. Čak da bi se izbjegao ovaj referendum koji je bio oko izbornog zakona, čak se pojavila priča iz Vlade, od premijera Plenkovića i Lovre Kuščevića, da se idu na, zbog stabilnosti da se ide na relativnog pobjednika, na gratis mandate kao što je bilo u fašističkoj Italiji za vrijeme Mussolinija i u Kraljevini Jugoslaviji za vrijeme Karađorđevića. Znači gratis mandati. I to da mi, kao Visoki dom prihvatimo? Da prihvatimo Zakon, da razgovaramo i da kršimo Ustav prije samih izbora da se minja zakon o financiranju političke promidžbe za EU izbore? To je kršenje Ustava, i to retroaktivno bez mišljenja Vlade, i mi raspravljamo o tome umjesto da je predsjedavajući nakon stanke povukao, evo sad je tu, zamolio sam gospodina, kaje, evo bi sad zamolio i gospodina Reinera, podpredsjednika da povuče ovaj Zakon, da prekine sjednicu jel' Kninska kraljica nije imala snage povuć' ovaj Zakon, ... [[Govornik se ne razumije.]] , ja znam da Lovro Kuščević ne bi to oprostio i premijer, ja vjerujem da ona iz Grada Knina, da ona će štititi kao što je Grad Knin grad pobjede, grad ponosa, opet ponavljam, naj, jedan od najsretnijih mojih dana kad sam iz pravca Grahovaca Dinare vidio Knin ispred sebe, nisam vjerovao, ja mislim da, to raspoloženje i to veselje koje smo imali tada kad smo išli osloboditi Knin, da smo s ovim u bitci bacili pod noge, jer kršimo Ustav uvažena tajnice, Kraljice Knina, kako ste se volili nazivati. Čak su i pjesmarice o vama opjevane, pa malo hrabrosti, toga krša, hrabrosti Dalmatinske Zagore, ne ubijajte demokraciju, već ako mora Lovro Kuščević, nemojte vi, nemojte kršiti Ustav kolegice i kolege. Ja vjerujem da će te vi do kraja povući ovaj Zakon jer ste svjesni da nije ispoštivana procedura, nemamo mišljenje važećega Odbora, mijenjamo financiranje u godini ili pred same EU parlamentarne izbore i ne vidim niti jedan razlog da vi ovo ne povučete i da referendum odvojimo od kampanje stranaka, od financiranja političkih stranaka, to bi trebao biti poseban zakon jel izravna demokracija i referendum je sveto po ovome, opisano u prvome članku Ustava RH. Ja znam da je ustavotvorac Vladimir Šeks, ja znam da on sad taj ustav gleda prekombinirati da bude gratis mandati, on to neće javno reći, ali reć će to Lovre Kuščević i reć će to il premijer Plenković, al prije Lovre Kuščević jel on je sada isturen. Nemojte ubijati volju većine, volja većine iz naroda proizlazi vlast, to je u ustavu opisano i to je temeljno načelo, to je temeljna odredba, prva u Ustavu RH. Zbog čega će se rugati sa 400 000 ljudi? Zbog čega sad ovaj Zakon o financiranju političkih stranka miješati sa referendumom? Dok će Vlada antikampanju, evo sad referendum o mirovinskom, sutra ne znam o čemu će antikampanju, ona nije obavezna, Vlada neće imati nikakvu obavezu da položi financijske račune koliko je uloženo u tu protukampanju protiv referenduma, ona nema obaveze, nema odredbe niti jedne koja će reć, da Vlada će, ima isto pravo na toliki i toliki iznos i triba dati financijsko izvješće, toga financijskoga izvješća nema u ovim odredbama, što znači, još jednom pozivam, ovaj prijedlog zakona, kolegice i kolege, mi kao u ovome Visokome domu, moramo napraviti sve da ovakvi prijedlozi zakona ne dolaze na dnevni red. Prije svega se krši procedura, pod jedan. Pod dva, krši se ustav, procedura zbog toga nemamo mišljenja, pod dva, jel nemamo, znači, krši se ustav, još za nekoliko mjeseci su izbori, oni minjaju sada iznose kampanje, to je slično se dogodilo kad je bila, kad su bili izbori tj. kad je bilo glasanje o ulasku u EU, kada se mijenjalo da 50 + 1 birač prominilo da ne triba biti 50% + 1, nego koliko izađe, izađe, u izbornoj godini. Evo, čisto radi demokracije zaštitimo ovaj ustav, mi smo predstavnici naroda u ovome Visokome domu, ako jesmo, ako nismo, naravno da će ovo šutke proć, većina će doći u petak izglasati, ali ja vjerujem da ćete ipak zaštiti dignitet [[Upadica: Hvala]] ovog Visokog doma jel vi proizlazite iz naroda. Hvala lijepo.
Imamo replike, prva je poštovanog zastupnika Marka Sladoljeva, izvolite.
Hvala g. potpredsjedniče. Poštovani kolega Bulj, dakle, samo razmislite koliko bi štetnih zakona bilo spriječeno da je na neki način da je narod više utjecao na te odluke pomoću nekakvih ključnih zakona. Dakle, imamo činjenicu da je u RH održano vrlo malo referenduma, dakle, da kad neke druge zemlje imaju jako puno više referenduma nego mi, dakle, koliko je štetnih zakona doneseno u ovom Visokom domu da su umjesto političkih elita odlučivali narod, dakle, o tome. A što se tiče političkih stranaka, evo, i financiranja političkih stranaka, dakle, točno je dvije godine prošlo kad je MOST svojim amandmanom uzeo političkim strankama 15 milijuna kuna i dodijelio je hrvatskoj znanosti, samo podsjetnik te činjenice.
Poštovani zastupnik Bulj.
Kolega, sad je to što ste zadnje rekli, to je činjenica, ali što se tiče samog referenduma ili direktne izravne demokracije gdje narod odlučuje u demokratskim društvima i državama, ja govorim, evo primjer Švicarske, od ekološki, ekonomski, gospodarski pitanja imamo referendum, ne u RH se ojačava, recimo, gradonačelnici, načelnici, lex šerifovi, znači, daje se moć lex šerifa, znači, skupštine uopće ne postoje. Imamo sad situaciju da primjera, prodan je telekom, jel je pitalo narod, jel dobio narod koji je to plaćao dionice, nije, prodana je INA, jel pitalo narod, pa bitni gospodarski subjekti smo ili oko isključivog gospodarskog pojasa je pitalo se narod i jedino što se je napravilo kad se je odlazilo u druge integracije kad je pred izbore da se povećaju iznosi za financiranje političkih stranaka i sl. i ovdje moramo odvojiti referendum, to je naša ustavna obaveza, čl. 1 [[Upadica: Hvala…]] da zaštitimo [[Upadica:…slijedeća, slijedeća…]] volju naroda.
…replika je poštovanog zastupnika Mladena Karlića.
Hvala potpredsjedniče. Pa g. Bulj vi ste nas prozivali ovdje iz većine da li smo vidjeli 400 000 potpisa za referendum? Nažalost, nismo ih vidjeli, nismo ih mogli vidjeti jer ih nije bilo 400 000, sami ste svjesni da ih je bilo i kasnije skupljenih nakon isteka referendumskog vremena još jedno 10-tak dana, pa onda kopiranja, pa potpisivanja drugih osoba, sam, jedan od organizatora referenduma, evo g. Zekanović, kojeg sad nažalost, nema ovdje, mi je 3 dana prije kraja referenduma isteka vremena rekao nismo uspjeli skupit, nećemo moć uspjet, on je sam to rekao koji je organizator toga i sad odjedanput nakon toga dolazi 400 000, znači, nešto nije u redu. I upravo zbog toga i je ovaj prijedlog zakona da se to ispravi, da se to uredi kako treba jer da to bude pravi referendum i da onda stvarno vjerujemo onome što građani budu potpisali i da potpišu stvarno, a ne netko drugi umjesto njih daje potpise, da kopira i sve ostalo.
Poštovani zastupnik Bulj.
Prije svega vam kažem što se tiče Narod odlučuje je bila inicijativa građanska, narod odlučuje o mijenjanju izbornog zakona, nije bio kolega Zekanović, ja sam bio koordinator brojnih inicijativa i Birajmo zastupnika imenom i prezimenom, da ne nabrajam drugih inicijativa i znam kako se to prikuplja i to je ogroman problem, to rade ljudi volonteri i kompletna antikampanja Vlade je sličila kao u Lici, znači, više je bilo za izbore, tako je bila antikampanja protiv referenduma, više je bilo ministara u Lici, nego stanovnika kad je bila ova kampanja, od ministara se nisi mogao okrenuti, iza svake bukve jedan ministar je bio, više nego, iza svake bukve je u Lici ministar je iskaka, a znate koliko u Lici ima bukve koji je bio, jel više ministara, a taj narod je baš zbog ovoga zakona i obmana koje vi pričate, ja nisam govorio o 400 000, nego 40 000 nevažećih potpisa jer je falilo 0,5% samo da se raspiše referendum, i sramotno je bilo da vi govorite da sedam dana nije skupljeni potpisi, dok Ministarstvo sedam mjeseci nije moglo pribrojit potpise sa cilom infrastrukturom.
Hvala lijepa. Hvala lijepa. Sljedeća pojedinačna rasprava je poštovanog zastupnika Branimira Bunjca.
Hvala lijepa podpredsjedniče Sabora, uvažene kolegice i kolege. Pred nama je Konačni prijedlog Zakona o financiranju političkih stranaka i referenduma, jedno s drugim nema puno veze, ali kod vladajuće većine nas ništa ne treba čuditi. Kao što smo već utvrdili tijekom prvog čitanja, ovaj Zakon u biti političkim strankama koje već odavno imaju previše novca, daje još više novca i sramotno je da pred licem hrvatskih građana, koji dakle žive često na samom rubu egzistencije, mi šaljemo poruku da je najisplativije zanimanje u Republici Hrvatskoj biti političar. Vidimo i ovih dana da političari koji ulaze u različite stranke, ulaze sa vrlo skromnim primanjima, sa vrlo skromnom imovinom, onda nakon toga ubrzo kreću u graditeljske pothvate, ne znam, kupuju najskuplje aute, nakite, torbice, satove i tako dalje, i u biti se mi moramo pitati da li dio ovoga novca koji se sada daje tim strankama i političarima ustvari završava u privatnim džepovima, a ne namjenski, a ne, ne troše se namjenski kao što je ovim Zakonom predviđeno. Evo ako hrvatski građani ne znaju, a pretpostavljam da jedna velika većina ne zna što predviđa ovaj Zakon, znači svaki čovjek koji se kandidira za predsjednika Republike ima pravo potrošiti 8 milijuna kuna u kampanji, svaka stranka koja se kandidira na izborima za Hrvatski sabor ima pravo potrošiti 15 milijuna kuna u kampanji, za Euro parlament je do sad bilo 1,5 milijun, od sada se troši za svaku listu 4 milijuna kuna. Nećete vjerovati ali čak i kad se netko kandidira za načelnika Općine, ima pravo potrošiti 250 tisuća kuna u kampanji. I sad vi meni recite, jako puno ima Općina u Republici Hrvatskoj koje nemaju čak ni milijun kuna proračun, izvorni proračun, znači Općina nema niti milijun kuna proračuna, a ima se pravo, ne znam potrošiti u kampanji za načelnika te iste Općine 2 milijuna kuna, jer ako se prijavi više kandidata, i svaki troši, ne znam, 250 tisuća kuna, pa si vi onda mislite koji je onda uopće interes, dakle zašto bi netko trošio tolike novce da bi postao, ne znam, predsjednik nečega, što ovoga, u biti još manje vrijedi nego što je uložio novaca? I tu onda normalno možemo razmišljati da u stvari nije razlog taj da se učini nešto korisno, nego upravo taj što mnogi vide priliku da sami sebe zbrinu putem politike, da sami sebe zbrinu ne samo izvlačenjem proračunskog novca, nego doslovce korupcijom, mitom, nepotizmom i tako dalje. Brojni su ljudi s kojima sam razgovarao o njihovim motivima ulaska u politiku, i rekli su mi posve otvoreno, u lice, bez ikakvoga uvijanja, ja se bavim politikom da zbrinem sebe i svoju obitelj, a to su vrlo, vrlo pogrešni motivi, vrlo loši motivi, ovoga, i u biti motivi koji ubijaju svaku nadu u bolju budućnost hrvatskih građana. Ja bih volio da mi objasni državna tajnica Rimac, al' ona mi naravno to neće objasnit', ona samo me mudro gleda ovako ispod svojih naočala, doduše čuje me, i ovoga, što, za što trebaju te liste potrošiti 4 milijuna kuna na predstojećim izborima, koji su to troškovi? Zar se ne može taj isti kandidat predstaviti normalno putem, ne znam, recimo HRT-a gdje se predstavljaju svi kandidati pod jednakim uvjetima, zar ne može, ne znam, održati neke press konferencije k'o i svaki drugi građanin, za što se troši tih 4 milijuna kuna? I na koncu konca, ovoga, ne uvodi li se na taj način nekakva nejednakost među kandidatima, jer očito ispada da na izborima može pobijediti samo onaj koji ima novaca, znači, prelazimo u nekakvu amerikanizaciju, izbore dobiva tko ima milijune na računu. Tko nema, niti može dospjet u medije, niti može dospjet na plakate, niti može dospjeti ovoga, na druga sredstava oglašavanja. Je li to demokracija, ili je to na neki način kupovina, kupovina glasova, kupovina mandata i jedna opća neravnopravnost? Što se tiče ovih referenduma, vlast očito vidi opasnost u bilo kakvom referendumu. Oni će se naravno uvijek izvlačiti na inicijativu „Narod odlučuje“ i tako dalje, jer znaju da to iritira jedan dio javnosti, ali recite mi na primjer, koji je problem u ovoj inicijativi Sindikata da se provede referendum da se ne mora raditi do 67 godine? Do sada jedina stranka koja je podržala taj referendum je Živi zid. Zašto ne bi i druge stranke to podržale? Zašto ne bismo svi podržali, kad ćemo svi danas sutra biti umirovljenici? Zašto bi se to onemogućavalo? Jer vidimo da se želi onemogućiti, jer vidimo da se sad uvode različite birokratske prepreke, doskočice, provjere, žele se zastrašiti ljudi, ovoga, koji provode referendum, osobito oni koji bi htjeli donirati. Ovdje se uvodi čak i takva recimo, nebulozna, nebulozna odredba poput čl. 68. st. 5. da ako fizička osoba ima nekakve dugove, on ne može donirati za referendumsku inicijativu. Zašto ne bi mogao? Imamo, znači, zaštićeni račun, imamo institut zaštićenoga računa i što je vas briga za što će neka osoba koja dobiva novac na zaštićeni račun, trošiti novce? S kojim se vi pravom miješate u njihovu privatnost, s kojim pravom? Država je uzela to što po zakonu smije uzet, znači, smije uzet ¼ prosječne plaće i sve što je iznad toga i nakon toga pustite ljude na miru. E, vi kažete, ti možeš trošiti novce, ne znam, na kruh i mlijeko, ali ne smiješ poduprijeti referendumsku inicijativu čak niti s 5,00 kn. Znači, tu se jasno vidi namjera da se referendumi spriječe i to je opća politika, na žalost, i EU. EU isto tako ne podnosi referendume, ponavljam još jednom, samo se treba prisjetiti referendumskih inicijativa za sporazum Titi, za sporazum o privatizaciji vode ili referendum o odcjepljenju Katalonije i da bismo shvatili što EU misli o referendumima. A koja je ključna poanta? Ključna je poanta ta da narod ima drukčije mišljenje od Vlada, to je problem i Vlada ne želi jednostavno dozvoliti drugačije mišljenje, ne želi dozvoliti mišljenje naroda, samo, dakle, deklarativno, kad predsjednica zaklikne, mi ćemo biti kao Švicarska, pa ajde, u Švicarskoj imate 12 referenduma godišnje, ajmo bit kao Švicarska, e, al to nećemo bit, mi ćemo biti Švicarska samo po proizvodnji satova odnosno po nošenju satova, ali Švicarska po održavanju referenduma, to nećemo biti, to niti slučajno, iako se u Švicarskoj, ne znam, provodi referendum čak o tome smiju li se kravama rezati rogovi ili ne i čak se provodi referendum smije li žena nositi veo preko lica, smije li se gradit minaret ili se ne smije i nitko od toga ne radi probleme, nitko neće reći Švicarska je, ne znam kakva, katolibanska, šta ja znam kak se to sve etiketira država, svi će reći to je mišljenje naroda, čak je bilo mišljenje naroda dal se smiju useljavati strani radnici ili se ne smiju i to je bilo pitanje na švicarskom referendumu. Čemu toliki strah? E, ali kad je bio referendum dozvoljen, referendum za ulazak u EU, onda se moglo promijeniti čak i ustav, to je taj, to je to licemjerstvo koje prožima ovaj zakon i u stvari koje je bilo osnovni uzrok njegovog donošenja. Jedan, dati političarima još novaca, dva što više ograničiti utjecaj samih birača na donošenje odluka. Hvala lijepa.
Imamo nekoliko replika, dapače, čak više, prva je poštovanog zastupnika Željka Lenarta, izvolite.
Zahvaljujem. Poštovani kolega Bunjac, evo i HSS podržava referendume, no htio bih se našaliti na jednu vašu izjavu, kažete ovi koji su došli na vlast, pa kad dođu na vlast, onda kupe mercedese, pa ljudi su cijeli život štedili, pa onda kad dođu na vlast, normalno da si kupe mercedesa. Što se tiče referenduma, kada treba izdvojiti novac poreznih obveznika da bi se čulo ili dozvolilo izjašnjavanje naroda o nekoj temi, onda je to skupo, no, međutim, kada se novac poreznih obveznika na legalan ili ilegalan način koristi, e onda je to u redu. Nema veće vrijednosti, nego kad narod sam kaže što i na koji način želi da država funkcionira, a najgora je ova situacija bahaćenja vlasti kakva je danas, koja bahato se otresa na narod i radi sve po svojoj volji, samo vjerujte mi, nijedan narod nije to dozvolio dovijeka.
Odgovor poštovanog zastupnika Bunjca.
Hvala lijepo uvaženi zastupniče Lenart. Doista, ova zemlja vapi za skromnim političarima, za poniznim političarima, za političarima koji će biti sluge svoga naroda, za političarima koji neće biti bahati, koji neće tražiti da im se drugi klanjaju do poda, koji neće tražiti da im drugi ljube ruke prilikom predizbornih kampanja, znači, traži ljude koji će se žrtvovati za opće dobro, koji će uvijek pitati što mogu dati, a ne šta mogu dobiti. Nažalost, primjeri u današnjoj praksi pokazuju da mi imamo upravo suprotnu vrstu političara i sve dok je tako mi ne možemo očekivati da će ovo društvo doživjeti bilo kakav moralni preporod, štoviše, gledat ćemo sve dublje i dublje [[Upadica: Slijedeća replika…]] u moralni pad. Hvala lijepa.
…je poštovanog zastupnika Pernara.
Uvaženi kolega Bunjac, danas sam pročitao nevjerojatan članak, piše ovako da je naša ministrica Žalac potpisala natječaj odnosno kaže da je potpisala ugovor po kojem posao za nabavu nekih autobusa dobiva tvrtka jedna iz Splita, zamislite vi to i onda igrom slučaja se luksuzni mercedes našao u njenom dvorištu vrijdan 50.000,00 EUR-a, igrom slučaja upravo od, koliko se meni čini, te tvrtke. I sada ja pitam kolega, ja pitam kolega je li to korupcija odnosno o čemu se tu radi [[Upadica: Odgovor poštovanog…]] navodno [[Upadica:…zastupnika Bunjca]] Hvala.
Hvala lijepo. Da, zastupniče Pernar, za normalnog čovjeka je problem kada ministra ne znam, ima blokiranje, čuje da ima blokirani račun, i on i njegova žena ali ipak si kupe za rođendan sat od 60 000 kuna, to je vrlo zanimljiv fenomen. Znači imate pravo na 3900 kn na zaštićeni račun dobit ali si možete 60 000 kn kupiti sat. To nije bio problem da se iste takve osobe kandidiraju kao nositelji liste od strane predsjednika HDZ-a, to njima nije dakle uzeto za zlo a ovdje u ovom konkretnom slučaju koji spominjete, čini se da je ipak glavni problem to tko će biti nositelj liste HDZ-a za Europski parlament, hvala lijepa.
Slijedeća replika je poštovanog zastupnika Tomislava Sokola.
Hvala g. potpredsjedniče. Pa kolega Bunjac, vi ste svašta rekli, ne stignem svemu replicirati ali jedne stvari bih se dotaknuo. Vi ste postavili puno retoričkih pitanja zašto nekom smeta referendum itd., itd. Pa ja vas pitam zašto vama smeta kontrola nad time tko donira referendumske inicijative. U čemu je tu problem? Znači do sad smo imali situaciju da nikakve kontrole nije bilo. Dapače, ne samo da nije bilo kontrole, nego su referendumske inicijative koje mogu biti i o promjeni ustava čak mogli financirati čak i strane fizičke i pravne osobe čak političke stranke. Dakle ja doista ne znam u čemu je problem kontrole, ja ne znam u čemu je problem da se referendumske inicijative kao i političke stranke, izborna promidžba ne mogu financirati od stranih centara moći, možda to vama smeta, možda vama smeta upravo to da netko izvana ne može utjecati na hrvatske političke procese zahvaljujući ovom zakonu a što je prije toga mogao.
Odgovor poštovanog zastupnika Bunjca.
Hvala lijepo. Znači kao što sam već ranije spomenuo, pitanje referenduma se ne može vezati uz pitanje financiranja političkih stranaka jer političke stranke dobivaju iz proračuna stotine milijuna kuna. Znači političke stranke su proračunski korisnici a referendumske inicijative su građanske inicijative koje se ne financiraju iz proračuna. Znači ovo pitanje referenduma trebalo je odvojiti u posebni zakon a vi ste ga strpali dakle u isti koš sa političkim strankama, kojim motivima, znači s motivima koji nisu posve jasni, znači u svakom slučaju odnosno skriveni su, a taj je da se pokušaju te referendumske inicijative što je više moguće ograničiti. Hvala lijepa.
Poštovani zastupnik Tomislav Žagar ima slijedeću repliku.
Hvala potpredsjedniče Hrvatskog sabora. Uvaženi kolega Bunjac, drago mi je da ste spomenuli direktni utjecaj financijske moći pojedinih aktera u izbornom procesu na izborni rezultat. Ali postoji ono indirektno, prema podacima FINA-e, top 5 županija s najviše zaposlenih kod proračuna i proračunskih korisnika, Ličko-senjska, znate tko je na drugom mjestu? Grad Zagreb, Šibensko-kninska, Sisačko-moslavačka, Vukovarsko-srijemska. Sve su iznad 30%. Slavonske županije uglavnom se kreću oko 30% i većina županija u Hrvatskoj. Tek ako pogledamo koje su to županije kod kojih je veći udio u privatnom sektoru, kod poduzetnika, to je Međimurska, Zagrebačka, varaždinska, Istarska, Krapinsko-zagorska. Kad bi postavili jednostavne korelacije između pojedinih izbornih rezultata i onog što se događa u izbornim kampanjama, onda bi vidjeli uzročno-posljedične veze ne samo ovim direktnim financijskom utjecaju o kojem govori ovaj zakon već i u ovom indirektnom zapravo gdje se ljude ocjenjuje radnim mjestom i sve ono što iz toga proizlazi.
Odgovor poštovanog zastupnika Bunjca.
Hvala lijepa. Zastupniče Žagar, znači ovo što ste vi spomenuli, to već potvrđuje relevantne znanstvene studije, znači u Hrvatskoj se doslovce mogu kupiti glasovi birača. Mogu se kupiti znači različitim vrstama pogodovanja a mogu se kupiti i doslovce zastrašivanjem, znači otprilike one interesne skupine koji su povezane sa vlastima, one mogu utjecati kako na svoje zaposlenike, tako na ljude koji o njima ovise, recimo u različitim ne znam, agencijama, udrugama itd. i stvoriti jednu discipliniranu vojsku koja će izići na izbore i zaokružiti određenoga kandidata po uputama a za pobjedu na izborima dovoljno je 20% glasova. Znači u Hrvatskoj imate 3 milijuna 700 000 birača, a HDZ je pobijedio sa 600 000. znači s čim su oni pobijedili? Oni su pobijedili sa manje od 20% biračkoga tijela i to je ono što je vrlo loše i to je ono zbog čega Izborni zakon treba pod hitno mijenjati. Hvala lijepa.
Slijedeća replika je poštovanog zastupnika Ivana Lovrinovića.
Hvala. Kolega Bunjac, slažem se s vama da se ova Vlada panično boji referenduma pa i evo ovog sad koji se najavljuje a stranka Promijenimo Hrvatsku će ga podržati, znači 67 je previše. No oni su također odredili da najmanje 10% izbornog tijela mora izaći na referendum što je najviše od svih europskih zemalja. Dakle, vidimo da vlada panični strah od referenduma međutim nešto bi drugo pitao uz ovu konstataciju. Prvo, imate li osjećaj da ova Vlada i HDZ ima strah da će izgubiti neko mjesto na ovim izborima jer najnovija istraživanja govore da će biti velikih iznenađenja jer su se uključili neki pojedinci i nove stranke u ovu kampanju i oni sad žele sa milijun i pol kuna povećati na 4 milijuna kuna i misle da će na taj način dobiti još poneki mandat ili sačuvati ovo što oni namjeravaju.
Odgovor poštovanog zastupnika Bunjca.
Hvala lijepa. Zastupniče Lovrinović, sigurno da je HDZ jedina stranka koja može potrošiti ovoliko puno novaca koliko predstavljaju limiti po ovomu zakonu. Mnoge druge stranke osobito recimo one koje nisu parlamentarne će vrlo teško potrošiti i 10% toga iznosa koji je ovdje naveden. Međutim HDZ-u bojim se ovom prilikom neće pomoći niti to, ja vas podsjećam da je njima na prošlim euro-parlamentarnim izborima pola glasova su im donijele zastupnice koje nemaju veze sa HDZ-om, znači Ruža Tomašić i Marijana Petir, a oni sada ostaju na ovomu što imaju. Znači mogu kandidirati ministricu Žalac. Mogu kandidirati koga? Marijana Kustića i tako. Ali sumnjam da će takvi ljudi postići takav rezultat kao što je bio 2014. godine sa nestranačkim ljudima. Hvala lijepa.
Sljedeća pojedinačna rasprava bit će ona poštovanog zastupnika Saše Đujića.
Hvala lijepo gospodine potpredsjedniče. Gospođo državna tajnice, kolegice i kolege. Dakle, ovaj zakon nalazi se u drugom čitanju i ja ću u svojoj raspravi probati istaknuti neke stvari koje mislim da su dobro uređene ovim zakonom. Ali želim i ukazati na neke stvari za koje ja smatram osobno da bi trebalo možda dodatno malo popraviti, urediti i malo jasnije propisati. Dakle, ja se za razliku od nekih ne slažem s time da dodatna kontrola sponzora i onih koji financiraju referendumske inicijative ne bi trebala biti u ovom zakonu. Ja upravo mislim da je to dobro i mislim da hrvatski građani imaju pravo znati tko financira i na koji način se financiraju referendumske inicijative jer smo svjedoci isto proteklih godina da se i kroz referendumske inicijative u Hrvatskoj vodi politika. Dakle, zašto to ne bi ljudi znali tko stoji iza toga, tko to financira i tko to podupire. Imamo čak i svjedočanstva da su neke inicijative poduprte čak i sa iz gradskih i općinskih proračuna gdje im nisu naplaćivane uporabe javnih površina, poslovni prostori i neki reklamni materijali i nemam ništa protiv toga čak i da te stvari budu besplatne ali građani za to moraju znati i to mora biti uređeno zakonom. Političke stranke se financiraju iz državnih i javnih proračuna, ali se financiraju i donacijama isto tako kao i referendumske inicijative. I sve mora biti svaki oblik financiranja mora biti pod kontrolom, mora biti javan i mora biti transparentan i to recimo pozdravljam u ovom zakonu. Kada pričamo o donacijama ja sam podnio jedan amandman na ovaj zakon. Nadam se da ćete ga uvažiti i razmotriti, a riječ je o izjavi o dugovanju odnosno o nepostojanju dugovanja prema proračunu Republike Hrvatske prema proračunima jedinica lokalne samouprave i prema plaćama radnika, a tiče se fizičkih i pravnih osoba. To je dakle, radi se o članku čini mi se, samo sekundu da vidim, 7. ja mislim da je. Ne. U članku 18. sada ću vam reći točno. Da, dakle u članku 18. stavak 6. koji propisuje da svaka fizička i pravna osoba koja daje donaciju nekoj političkoj stranci mora potpisati i izjavu da nema nikakvih dugovanja prema državnom proračunu, proračunima jedinica lokalne samouprave i svojim radnicima. Zašto mislim da to nije dobro? Dakle, nemam ništa protiv toga da to ostane obaveza za pravne osobe. A zašto mislim da za fizičke bi to trebalo ipak ispustiti? Zato što takva izjava pretpostavljam, iako nije propisano ovdje zakonom treba biti ovjerena kod javnog bilježnika odnosno mora imati nekakvu pravnu težinu, ili mora biti ovjerena u poreznoj upravi da bi ta osoba dokazala da nema nikakvih dugova. I sada kada pričamo recimo o umirovljenicima, studentima ili nekim članovima stranaka ili ljudima koji podupiru političke stranke i koji daju simbolične donacije od 20, 30 kuna dolazak do takve potvrde često proizvodi troškove puno veće nego što su same te donacije. Dakle, ili ovjera kod javnog bilježnika, ili recimo u mom slučaju ako se ide u poreznu upravu u mom slučaju moga grada mi imamo sjedište porezne uprave u susjednom gradu u Crikvenici. Dakle, neki umirovljenik bi trebao sjesti na autobus, otići u drugi grad, platiti autobusnu kartu 10, 20 kuna, platiti povratnu kartu da bi došao do te potvrde i smatram da je to jednostavno jedno opterećenje koje će dovesti do značajnog smanjenja donacija takve vrste manjih ili što mislim da je najizvjesnije da će ljudi jednostavno odustati uopće da bi donirali tako na simboličan način političke stranke što mislim osobno da nije dobro, da treba maknuti tu administrativnu barijeru. Ali se slažem da netko tko ne isplaćuje plaće svojim radnicima ne bi trebao odnosno ne može donirati političke stranke, zbog toga i podržavam da ta odredba ostane za pravne osobe. S druge strane mislim da je i u redu da za donacije veće od 5 tisuća kuna se potpisuje ugovor iako ne znam kako s obzirom da je propisano u zakonu samo za donacije veće od 5 tisuća kuna. I sada recimo ako netko svaki mjesec donira 4 tisuće 900 kuna on ne mora potpisati ugovor. Tako da recimo i to bi trebalo možda malo pogledati. Ove izjave o dugovanjima mislim da bi dodatne stvorile i probleme i za same političke stranke koje bi trebale to knjigovodstveno znači obrađivati odnosno svaku donaciju koja nije popraćena takom izjavom bi oni u roku 8 dana morali vratiti, uplatiti u državni proračun što mislim da je dosta teško i stvara administrativne probleme. Stoga evo ja vas pozivam da podržite moj amandman. Mislim da to ne bi trebao biti nekakav problem koji bi mijenjao intencije ovoga zakona. Drugo, riječ je o uplatama koje političke stranke dobivaju iz jedinica lokalne samouprave. Sada se propisuje da gradovi i općine te odluke moraju slati Državnom izbornom povjerenstvu što ja smatram da je u redu. Ali isto tako mislim da bi bilo u redu da ih šalju i samim političkim strankama budući da neke sredine su u Hrvatskoj takve da imaju gradove i općine nemaju tu logistiku takvu kakvu imaju, pa onda i stranke nemaju informacije nego imaju dosta problema da dođu uopće do podataka, da samih odluka kako one izgledaju da ih dobiju. Druga stvar. Mislim da možda ne bi bilo loše i da se zakonom propiše sam izgled takvih odluka kako bi trebale izgledati. Recimo evo u mom gradu je odluka dobra, dakle odluka jasno propisuje za svaku stranku koji broj vijećnika stranka ima, koliko svaka stranka dobiva po mandatima, rasporeda po ženskoj kvotu dodatak. Međutim, ima gradova i općina u Hrvatskoj gdje to nije tako raščlanjeno, nego je ukupna cifra i nije raspisano čak ni koliko koja stranka dobiva i te odluke su raznolike iako bi se podrazumijevalo da bi svi ti elementi bili navedeni u samoj odluci. Stoga mislim da bi zakonodavac ipak trebao možda propisati i sam izgled te odluke. Druga stvar, još jedna na koju se želim referirati, a to je da bi ovaj zakon, a to možete vi iz Ministarstva uprave napraviti, trebalo usuglasiti sa ostalim zakonima koji uređuju ova pitanja, a prije svega mislim da je glavni zakon koji uređuje pitanja funkcioniranja političkih stranaka Zakon o političkim strankama iz 1993.g. i zašto bi trebalo to usuglasiti? Vi sad u ovom zakonu prvi puta propisujete način prestanka postojanja određene političke opcije kada dolazi do spajanja dviju stranka, kada dolazi do nekog gašenja i to se naziva statusna promjena zato što vi u ovom zakonu propisujete da se takva spajanja provede temeljem Zakona o knjigovodstvu neprofitnih organizacija i tamo je to tretirano kao statusna promjena. Recimo, u Zakonu o političkim strankama iz 1993. je točno propisano kako koja politička stranka prestaje postojati i tamo uopće nema predviđenog spajanja, nego imate 3 elementa, dakle, ili sama odluka o gašenju stranke ili prolazak zakonskih rokova kada nije bilo tijela koje provodi izbore u toj stranci ili zabranom od strane Ustavnog suda. Dakle, uopće nemamo propisano ovaj oblik spajanja, zbog toga bi trebalo sve te zakone ujednačiti i usuglasit. I druga stvar, recimo i u čl. 7. vi spominjete ovdje, definirali ste udruživanje odnosno spajanje, piše u čl. 7., a u članku u kojem se pozivate na Zakon o knjigovodstvu neprofitnih organizacija se govori o statusnim promjenama i sad ostaje i tu nejasno šta su to statusne promjene, a što je to udruživanje odnosno spajanje i ostaje upitno ovaj dio kod spajanja dviju stranaka ili pridruživanju ili statusnim promjenama, šta je sa tom imovinom kasnije, da li se preuzima imovina i s imovinom se preuzimaju i dugovi jedne od strana ili se preuzima samo imovina, a dugovi ostaju na drugoj, mislim da to pitanje, recimo, nije riješeno ni ovim zakonom, ali niti drugim zakonima i zbog toga smatram recimo da bi se i te stvari možda trebale malo detaljnije propisat i detaljnije nać, ali mislim da evo upravo vaše ministarstvo može biti nositelj usuglašavanja svih tih ostalih zakonskih akata jer evo vidimo, dakle, imamo organski zakon za rad političkih stranaka, to je ovaj iz 93. o radu političkih stranaka, sada imamo ovaj zakon, imamo sada i Zakon o knjiženju, računovodstvu neprofitnih organizacija koji ste sa ovim izmjenama stavili u ovaj zakon i sve te stvari i elemente bi jednostavno trebalo sada i ujednačit i usuglasit, evo, to, to, to su neke moje primjedbe koje imam i nadam se još jednom da ćete podržati ovaj moj amandman. Hvala lijepo.
Hvala lijepo. Imamo nekoliko replika i na vaše izlaganje, prvo je poštovanog zastupnika Gordana Marasa.
Hvala lijepo. Kolega Đujiću, ovaj zakon predviđa jednu novinu vezanu uz sredstva koja ostvaruju zastupnici izabrani u HS i sada se predviđa da se ta sredstva raspodjeljuju trenutkom proglašenja izbora, a ne konstituiranjem HS, kao što je bilo do sada, što može biti korektno rješenje s obzirom da sada smo imali situacije da neki zastupnici koji su izabrani na listi jedne političke stranke, u trenutku se odluče i prijave se kao član druge stranke ili kao nezavisni i onda to jednostavno je jedna vrsta prevare birača, kao što je prevara birača kada sa jedne liste koja je opozicijska, odete kasnije podržati Vladu. Šta mislite o tome i zbog čega se to ne napravi u političkom sustavu sa zastupnicima, ne samo sa novcem?
Odgovor poštovanog zastupnika Đujića.
Hvala lijepo. Kolega Maras, ovo zašto se to ne napravi sa zakonima, to je ipak ono malo šira tema, ne stane mi moje mišljenje u jednu minutu, ali ovo što ste vi sada spomenuli, ovaj primjer, smatram da je dobro rješenje i mislim da je to pošteno da u trenutku proglašenja službenih izbornih rezultata da je takvo stanje stranačke pripadnosti i u financiranju. Mi smo imali sada zadnje dvoje parlamentarne izbore, situaciju kada je postupak od službenog proglašenja do konstituiranja HS trajao dva mjeseca, mogla se dogoditi situacija da traje i puno duže i u tom vremenu se otvara prostor raznim zastupnicima, pa i za kupovinu i za prelazak strana, imamo mi, recimo jednu, evo kolege iz MOST-a, oni su izašli kao platforma nezavisnih lista, a dobili su 19 mandata na izborima 2015.g., a do konstituiranja HS su, bilo ih je 14 u MOST-u, 6 ih je otišlo, 3 vamo, 2 vamo, 1 tamo, tako da, mislim da je ovo dobro rješenje da građani znaju za koga glasaju [[Upadica: Hvala]] i da ti onda u konačnici dobivaju sredstva iz državnog proračuna.
Slijedeće replike poštovanog zastupnika Hrvoja Zekanovića.
Poštovani kolega, ja znam da je vama ostao jedan gorak okus u ustima od referenduma o braku gdje je ustavom definiran brak kao zajednica muškarca i žene i da ste odonda protivnici zapravo referendumskih inicijativa, ali zašto ne bi i vi liberalna ljevica zapravo sutra organizirali neki referendum? Smatram da vaš stav prema referendumskim inicijativama, svim referendumskim inicijativama nije dobar i vi ćete doći u priliku sutra organizirati referendum odnosno imati ćete razloga i povoda i nemojte navijati za restriktivniji Zakon o referendumu jer to neće sutra vama odgovarati s tim da ste zaboravili jako bitnu stvar, a koju je kolega Bunjac spomenuo. Političke stranke se financiraju iz proračuna, a referendume rade volonteri sa jako malim budžetom odnosno bez ikakvog budžeta jer volonter po samoj definiciji je čovjek koji radi volonterski odnosno besplatno.
Slijedeće replike poštovanog zastupnika Ivana Lovrinovića, a pardon, oprostite, odgovor poštovanog zastupnika Đujića.
Hvala lijepo. Kolega Zekanoviću, nije meni ostao gorak okus od zadnjeg referenduma o braku, dapače, ja sam ponosan na to da dolazim iz županije u kojoj je većina građana protiv tog rješenja i da se onda i u RH vidilo isto koja sredina je razvijena države, a koja sredina nije razvijena i koja ima napredna gledišta i koja nema, tako da meni je to čak i jedan lokal patriotski ponos izazvao taj referendum bez kojeg da se nije dogodilo, mogli bi o tome samo nagađati, ovako imamo i službenu potvrdu. Nit sam ja protiv referenduma, ja, niti, to je jedan, jedna loša teza koja se ovdje iznosi, dakle, kontrola i prikazivanje financija tko stoji iza koje inicijative i ideje u društvu, nije gašenje toga, i ja, ako danas sutra ljevica bude organizirala neki referendum, ja bi volio da svi građani znaju tko taj referendum financira i tko iza toga stoji, ali i u političkim strankama radi puno volontera i hrpe volontera, i isto je besplatan rad, pa vaša stranka dok vas HDZ nije stavio u Sabor, su radili samo volonteri, niste imali sredstva financijska da se financirate, tako da najbolje to znate kako je.
Hvala. Sljedeća replika je poštovanog zastupnika Davora Vlaovića.
Hvala podpredsjedniče. Kolega Đujić, rekli ste da se referendumom provode i politike, i slažem se s vama, i dobro je da je ovim Zakonom regulirana na koji način se financira provedba referenduma, al' ono što nije dobro, da nije paralelno s ovim Zakonom išao i Zakon o referendumu, jer često se pozivamo na Švicarsku i druge europske zemlje gdje se mnoga politička pitanja lako rješavaju referendumski. Ne znam zašto se ova vlast boji volje građana i zašto se taj Zakon o referendumu konačno ne donese, i da se zna koja to pitanja ćemo odlučivati referendum, i tko ih financira, a isto tako tko financira protureferendumske inicijative što ovim Zakonom je propušteno urediti, i to nije dobro, kao što nije dobro da je već sad Vlada pokrenula protureferendumsku akciju, medijsku hajku na Sindikate za mirovinsku reformu „67 je previše“, mi iz HSS-a podržavamo tu inicijativu, ali nije dobro da Vlada već sad troši porezni, novac poreznih obveznika, umjesto da ulaže u mirovinski fond. Hvala.
Odgovor poštovanog zastupnika Saše Đujića.
Kolega Vlaović, slažem se s vama. Upravo na to sam sam i pozvao u svojoj raspravi kada sam rekao da i ovaj Zakon treba uskladiti sa svim ostalim Zakonima kojih se tiče, dakle, i o Zakonu o političkim strankama iz '93.-će, sa Zakonom o neprofitnim organizacijama, ali i sa Zakonom o referendumu. Dakle, ovo je sada jedan okvir koji treba uskladiti sa svim ostalim Zakonima kojih se tiče. Meni je žao što nemamo praksu, ali sve nešto učimo u demokraciji, mlada smo država, možda i u buduće bude normalno da onda dobivamo paket Zakona k'o kad ono imamo, ne znam, poreznu reformu pa dobijemo 15 Zakona odmah u paketu koji se tiču jedan drugog, jer moraju biti usklađeni, tako se nadam da će i o ovim temama koje su jako bitne, iako na oko možda ne izgledaju toliko atraktivne i bitne, biti praksa da kad ide ovakav jedan Zakon, da ide onda s njim paket sva tri, tri ili četiri, pet Zakona kojih se on tiče, ali svakako i ja podržavam priču da se to treba sve uskladiti.
Poštovani zastupnik Ivan Lovrinović.
Hvala. Poštovani kolega Đujić, vi ste rekli da sve što je vezano za izbornu promidžbu i financiranje političkih stranaka u kampanjama, da to treba zabilježiti da bude transparentno i to, mislim da se svi s tim slažemo, međutim u ovom Prijedlogu Zakona piše da oni koji su blokirani, pod ovrhama i tako dalje, da oni ne mogu dati svoj doprinos, slažete li se vi s tim osobno, i stoji li na toj poziciji i SDP, da li znači, i vaša stranka i vi podupirete ovu odredbu, što znači izravni atak na demokraciju. Pa onaj čovjek recimo, 300 tisuća blokiranih, ako sutra bude referendum za promjenu Ovršnog zakona, znači oni ne smiju dati 20 kuna, 50 kuna od one svoje sirotinje iz džepa iako im je račun blokiran, to je izravno znači, narušavanje demokracije, onemogućavanje ljudi da tim malim prilogom bore se za istinu odnosno rješavanje svojih problema. Što vi ... [[Govornik se ne razumije.]]
Odgovor poštovanog zastupnika Đujića.
Kolega Lovrinović, i ja, a i SDP, mislimo da bi takvi građani mogli dati donacije, i upravo evo ja sam dao amandman, doduše ne na taj dio o referendumu, ali rasprava još traje, evo ja vas pozivam da date amandman na taj koji propisuje financiranje referenduma, ali se nadam da će te vi podržat moj amandman u članku 18., koji upravo briše građane koji imaju dugovanja i nad kojima je pokrenuta ovrha, da moraju davati Izjave da nemaju tih dugovanja da bi mogli donirat političku stranku recimo, dakle, to je na tragu toga, dakle, ta ideja i duh. Da svatko u Hrvatskoj može donirati, da ga ne treba ograničavat s time ako je blokiran, dapače, ovoga, svaki čovjek s onim s čim raspolaže, pa makar to bilo i malo, ima pravo radit šta želi i u kom pravcu želi. Tako da slažemo se po tome pitanju.
Sljedeća pojedinačna rasprava trebala je biti poštovanog zastupnika Gorana Aleksića, nema ga, gubi prava na govor, pa će sljedeća biti rasprava poštovanog zastupnika Gordana Marasa.
Hvala vam lijepo gospodine podpredsjedniče, kolegice i kolege zastupnici. Danas govorimo o jednom izuzetno važnom Zakonu, koji je važan zbog transparentnosti i zbog, ja bih rekao cijelog demokratskog poretka u Republici Hrvatskoj, opekli smo se puno puta u prošlosti, pogotovo je to slučaj, i još uvijek traju razno razna suđenja, i određene prijave koje su vezane uz dužnosnike koji su pogodovali pojedinim tvrtkama, pojedincima i koji su na neki način poljuljali sumnju u svojim kampanjama da li je ono šta oni rade i prijavljuju realno u odnosu na ono šta su ... [[Govornik se ne razumije.]] I onda se dovoljno sjetiti kampanja Ive Sanadera iz 2007. godine, kažu da je to bila rekordna kampanja po potrošnji, preko stotinu milijuna kuna, plesalo se, pjevalo se, plaćalo se da ne pjevaju neki, svačeg je tu bilo, i naravno građanima je automatski kada se radi o negativnom dijelu financiranja političkim kampanja, odmah se u prvi plan nameću dvije stvari: HDZ i gradonačelnik Bandić, to su sinonimi za netransparentnost financiranja u političkim kampanjama. Rekao sam zašto HDZ, zato šta je Sanader postao, ja bih rekao kao predsjednik HDZ-a i tada Vlade, pojam za tu vrstu netransparentnosti, kada se i objašnjavalo predsjedniku Kluba zastupnika, gospodinu Bačiću, kako je vizualno opisao sastanak i predsjednica Vlade bivša Kosor pola se dobiva kaže iznad stola, a pola ispod stola. Znači prilikom primopredaje dužnosti predsjednika HDZ-a to je navodno objašnjava, tako su prepričavali i ona i kasnije kolega Bačić koji je nosao torbe novca okolo naokolo po odvjetništvima i to su te sintagme koje su ostale ljudima urezane u sjećanja. Pravosudni follow up se nastavlja i do današnjih dana i gotovo je nevjerojatna evo sada kada ste mi to rekli. Jučer sam gledao u Dnevniku Hrvatske radiotelevizije gospođa i gospodin Pevec su osuđeni u nekoliko godina zbog čini mi se 4 milijuna kuna sredstava koje su dali, izvukli ili ne znam kako, netransparentno potrošili iz svoje firme, a bivši predsjednik HDZ-a Sanader, Bivši ministar HDZ-a Nadan Vidošević procesi traju, traju i traju. Gradonačelnik Zagreba Bandić traju, traju i traju i nikako da se pravosuđe tu dokaže i nikako da imamo sustav koji će kažnjavati takve pojave. Sa te strane naravno i predsjednička kampanja gradonačelnika Bandića 2000. i čini mi se 10. godine ostavila je repove iza sebe. Gospodin je prijavio jednu cifru u kampanji, a kasnije je još skupljao 10-tke milijuna kuna nakon same kampanje na što je na kraju DORH prigovorio i obračunao porez koji je navodno sada gradonačelnik Bandić dužan platiti u državni proračun. To vam sve govorim zbog toga da vidimo kolika je važnost ovog zakona i to vam sve govorim da vas upozorim na to da bez obzira na koji način mi ovaj zakon donijeli postoje oni koji su izvrdavali i vjerojatno će izvrdavati i dalje zakone Republike Hrvatske. Ono što nije dobro je da se ovako urgentno donosi zakon de facto preko noći zbog toga što to odgovara HDZ-u, zbog toga što HDZ-e želi da se zakon donese kako bi se ovi izbori europski mogli financirati i odviti po tom sustavu. Znači, sa te strane nije važno donesti zakon koji će zaštititi brodogradnju, koji će spasiti radnike Uljanika, koji će im omogućiti da dobivaju kakvu-takvu plaću. Nije moguće donijeti zakon koji će onemogućiti da stotine i tisuće naših ljudi svakodnevno ne odlazi iz Republike Hrvatske. U proteklih godinu i pol dana preko 100-tinu tisuća. Ali je moguće donesti zakon koji će omogućiti HDZ-u da ne potroši milijun i pol, nego više za kampanju za europske izbore. To su prioriteti HDZ-a i vladajuće koalicije. Ono sa čime se slažem u zakonu je i rekao sam to malo prije da ne dolazi do muljanja sa time nakon izbora da neki zastupnici postaju naglo nezavisni, prijavljuju se u druge stranke i na taj način imamo onda stranke koje imaju milijune kuna koje su dobile, a uopće nisu participirale na izborima. Dobro je da se to definira na način da nakon samih izbora se utvrdi koji je odnos snaga odnosno koja politika opcija, politika stranka ima pravo ili nezavisni zastupnik ima pravo na određena sredstva. Možda se moglo i razmisliti o tome da postoje na jednoj listi primjerice i zastupnici koji su izabrani preferencijskim glasovima, pa možda prezentiraju više birače nego oni drugi koji nisu izabrani sa preferencijskim glasovima. Ali to ostavljamo za buduće izmjene i za buduća razmišljanja. Ono što također ovdje želim kazati je da je nevjerojatno da je Vladi interes prvenstveni da se spasi novac potencijalnih nezadovoljnika u HDZ-u ili u nekoj drugoj stranci, ali im nije u interesu da spriječe prelaske i žetončiće koji se onda tijekom 2 ili 4 godine mandata prebacuju iz opozicije u poziciju. I ovdje se postavlja jasno pitanje. Zbog čega to nije u interesu Vladi Republike Hrvatske? Zbog čega Vlada Republike Hrvatske ne da inicijativu po kojoj ćemo i evo tu kažem i otvoreno podržati izmjenu Ustava na taj način da se ne mogu varati birači koji su dali glas za jednu političku opciju a onda putem razno-raznih kojekakvim uslugama da li je to cvijet, da li je to stisak ruke, da li je to nešto drugo nebitno, ali je prevara birača i prevara onih koji su dali glas na izborima? I onda ne bi imali situacije kao što imamo sada. Ne bi imali Vladu Andreja Plenkovića. Ne bi imali Vladu koja je sastavljena od prebjega i koju prebjezi održavaju na životu. Postavlja se pitanje zbog čega to nije u interesu Vladi Republike Hrvatske, a u interesu joj je da zaštiti 250 ili više tisuća kuna koliko se dobiva godišnje kao naknada za jednog zastupnika u slučaju da neki od zastupnika u tih mjesec dana do konstituiranja osnuje stranku ili postane nezavisni itd.? Znači, mi moramo biti ovdje svjesni da ova situacija što se tiče samih izbora je uvijek vezana i uz ne samo novac nego i uz glasove odnosno podršku birača, da to ljude puno više boli, nego da li će netko se prijaviti u neku drugu stranku. Boli ih da li je njihovo povjerenje izigrano odnosno da li će njihovi glasovi otići u vjetar kao što su otišli sa HNS-om ili sa pojedinim zastupnicima u klubu gradonačelnika Milana Bandića koji su prevarili, otvoreno su pokazali „frišku figu“ svojim dojučerašnjim možda i susjedima i biračima koji su glasali za njih i rekli su im ne podražavajte HDZ-e. Ali ovi su odlučili napraviti upravo suprotno. Opet kažem irelevantno da li je buket cvijeća, stisak ruke, a ako se dokaže neke druge stvari, može biti i kazneno djelo s obzirom da je puno koincidencija oko zapošljavanja u zagrebačkim tvrtkama i prelazaka zastupnika u klub gradonačelnika Bandića. Znači vjerojatno budući doktorant zagrebačkog sveučilišta kojem je ono pokazalo odnosno njegovo vodstvo ukoliko dodijeli taj doktorat je pokazalo šta misli o samima sebi, da čovjek koji je pod najtežim sumnjama za korupciju, dobiva nagrade i na kraju krajeva, ja bi rekao ruši ugled zagrebačkog sveučilišta ali s obzirom koliko je to sveučilište u posljednjim godinama izgubilo na rejtingu, pitanje da li se još može i više srozati. Hvala vam lijepa.
Imamo nekoliko replika, prva je poštovanog zastupnika Saše Đujića.
Kolega Maras, vi ste baš spomenuli situaciju oko financijske korupcije 2007. i te kampanje i suđenja koje danas traje i protiv HDZ-a kao stranke i protiv istaknutih pojedinaca te stranke i sporost pravosuđa i to je problem i problemi su tu ne samo ta sporost pravosuđa i što mi nemamo tih optužnica nego što nikad nitko nije pričao i o tome dakle, enormna sredstva su upucana u kampanju i ako znamo da je na tim izborima 2007. HDZ u biti jedva pobijedio, jedva pobijedio, dakle da nije bilo toliko novca u toj kampanji, pitanje je da li bi uopće oni dobili toliko glasova koliko su tada dobili. Dakle oni su takvim novcem ostvarili još jedan mandat koji nisu imali pravo na njega i onda su u tom mandatu napravili još ogromne dodatne štete. E sad, to su pitanja koja su slabe posljedice svih tih stvari, zbog toga sve treba bit transparentno i javno.
Poštovani zastupnik Gordan Maras, izvolite.
Pa jasno je svima što se tu dešavalo i kako je to funkcioniralo, jedino nije jasno zbog čega HDZ još nije vratio 30 milijuna kuna u državni proračun koje je na sudu ustanovljeno da je u aferi Fimi media isisano iz javnih novaca. Zašto još uvijek nije vraćen novac nego se isto tako pravnim smicalicama pokušava odugovlačiti taj proces, rušiti presude, govoriti ne, ne, ne, Sanader nije bio HDZ, on je bio igrač, nitko ništa nije znao. A znamo i iskazi svjedoka pa i gradonačelnika HDZ-ovih poput g. Kirina iz Virovitice koji se sam hvalio na Predsjedništvu da je prvi riješio, tako on kaže u iskazu, prvi sam riješio da izvučemo iz MUP-a određene novce preko Fimi media. Znači jedino pitanje koje se postavlja, zbog čega HDZ još uvijek nije vratio taj novac? Hvala lijepo.
Iduća replika je poštovanog zastupnika Anđelka Stričaka.
Hvala, potpredsjedniče, kolegice i kolege. Kolega Maras, vi ste do prije koji mjesec, dva, svaku svoju raspravu započinjali tankoj većini i debeloj manjini. Ta debela manjina toliko se udebljala da svaki tjedan izgubite barem jednog zastupnika i sad čiji je to problem, da li je to problem SDP-a i vodstva SDP-a da ljudi bježe iz SDP-a ili nečiji peti, stoti ili tisućiti? Govorili ste i o izborima, ja se toplo nadam s obzirom da ste protiv da se dijele sredstva po mandatu, da će se SDP nakon europskih izbora, odreći tih sredstava u korist državnog proračuna. Ako ste protiv, recite ne, mi nećemo po tom mandatu uzeti jednu jedinu lipu i također, vidi se da ste svi u SDP-u pod utjecajem izbora u Ličkoj županiji gdje ste ostvarili zaista jedan sjajan povijesni rezultat.
Odgovor poštovanog zastupnika Marasa.
Pa niste slušali baš najbolje, ja nisam protiv da se dijeli po mandatu, ja sam protiv da mandati nakon izbora se kupuju. To je malo razlika. Znači ja sam rekao da je dobro da se odredi striktno rezultatima izbora financiranje ali nije dobro da nakon toga uopće ne govorimo o tome da se ograniči pretrčavanje i prelasci, to vas ne zanima, to vam paše. Čiji je to problem? To je irelevantno jel je to problem SDP-a, HDZ-a, HNS-a. Problem je građana, pa nismo mi ovdje gospon Stričak, sami radi sebe, možda ste vi tako u nekom svom svijetu to shvatili, ja sam u HDZ-u, mi se tu nešto igramo, ja dignem rukicu, uzmem plaćicu, zaposlim nekog u Varaždinu i to je moja igra, ja igram tu igru. Ja to tako nisam shvatio. Ja sam to shvatio da to radimo radi građana i meni je zbog njih neugodno. Vama je drago radi vas a meni je neugodno radi birača. Hvala lijepo.
Slijedeća replika je poštovanog zastupnika Marka Vučetića.
Zahvaljujem. Kolega, vi ste se u svom izlaganju referirali na budućeg doktora Milana Bandića i htio bih vam samo napomenuti kako Milan Bandić nema nikakve veze sa ovim zakonom, eventualno će možda imati nekakve veze kad se bude raspravljalo o umjetničkim zakonima, o nekakvoj muzikologiji ili nečemu slično jer je očito da Muzička akademija u njemu vidi određenu vrijednost koja je u stanju ovo društvo osloboditi tenzija valjda na razini zrenja biti ili zrenja ideja kojim je odlučila podijeliti i počasni doktorat. Politička situacija u kojoj se mi nalazi, a društvena a i znanstvena, nažalost je u Hrvatskoj takva da živimo u dobu što je ... [[Govornik se ne razumije.]] nazvao izdajom intelektualaca. Mi živimo u društvu u kojem su izdane ideje, u kojem je organizirana politička mržnja da to kažem njegovim riječima i kakve mi zakone donosili dok se ne suočimo s tim činjenicama, imat ćemo inflaciju budućih doktora pa i koji dolazi na prijedlog Muzičke akademije.
Odgovor poštovanog zastupnika Marasa.
Ja se s vama slažem, znači ali prvo da kažem, Milan Bandić ima itekako veze sa ovim zakonom, znači on je u svojoj predsjedničkoj kampanji i po ovom zakonu i po prošlom, napravio propust po kojem ga Porezan uprava tereti da mora platiti porez na dohodak jer je naplatio preko 20 milijuna kuna donacija koje nije smio naplatiti. I to u svakoj normalnoj zemlji bi bilo automatski da te diskvalificira za bilo šta a mi gledamo svaki dan i zbog toga ste u pravu, da, znači, dok god je Milan Bandić politički uspješan u RH, RH neće biti, u punom smislu riječi, prava demokratska zemlja u kakvoj ja želim živjet, dok god su takvi ljudi uspješni, to nije dobro za RH. A što se tiče doktorata iz muzičkih znanosti, tko zna, možda je dobro pjevao na ispitivanjem, pa možda zbog toga je čovjek dobio ovaj prijedlog sa Muzičke akademije [[Upadica: Slijedeća…]] možda lijepo pjeva.
...pojedinačna rasprava je poštovanog zastupnika Nenada Stazića.
Zahvaljujem poštovani potpredsjedniče. Govorit ću samo o dva članka ovoga zakona, o čl. 19. i o čl. 29. Ti članci reguliraju donacije. Čl. 19. ograničenje iznosa donacija za financiranje redovitih godišnjih političkih aktivnosti, a čl. 29. ograničenje iznosa donacije za financiranje troškova izborne promidžbe. Ja mislim da su ova dva članka napisana tako da izravno potiču korupciju političku. Ja bih rekao da su inače donacije političkim strankama leglo kriminala i da bi tome trebalo stati na kraj. Ajmo se pitati logično, pa zašto bi neki čovjek dao svojih 30.000,00 kn nekoj političkoj stranci ako od nje ništa ne očekuje? Pa valjda ima pametniji način da potroši 30.000,00 kn, pa valjda ima djecu, ima unučad, pa što na njih ne potroši 30.000,00 kn, nego baš tako strašno voli jednu političku stranku da njoj daje 30.000,00 kn. Zbog čega bi neka pravna osoba dala 200.000,00 kn nekoj političkoj stranci ako od nje ne očekuje protuuslugu i model je tu vrlo jasan, ja ću tebe financirati donacijom, a ti ćeš meni osigurati kad dođeš na vlast posao u kojem neću zaraditi 200.000,00 kn, nego 600.000,00 kn, 800.000,00 kn i onda je moja računica kao donatora čista. Kakav je bio model u vrijeme dok je premijer bio Sanader? On je okupio direktore javnih poduzeća i rekao im ne, ne morate vi uopće donirati HDZ, što biste vi donirali HDZ, vi ćete naručiti usluge od Fimi medije, trebale vama te usluge ili ne trebale, tamo se javite i tamo potrošite što je moguće više, ako to ne budete napravili, a ja sam premijer, pa onda ti više nećeš biti direktor tog javnog poduzeća, ja ću te smijeniti sutra. Čista politička korupcija, ne može biti čišća od toga. U to je, naravno, bio upleten i cijeli HDZ, nije tu samo Sanader jer HDZ je stranka, trenutno vladajuća stranka, koja ima potvrđenu optužnicu za kriminal, pa ja ne znam je li ima takvoga primjera u svijetu. Hrvati su tako nadareni narod da izaberu na vlast političku stranku sa potvrđenom optužnicom za kriminal, to je slučaj iz 2011.g., tako radi naše pravosuđe, to će vjerojatno otići u zastaru, najvjerojatnije jer kakvo je naše pravosuđe, nemam se čemu drugome nadati. Čl. 19. i 29. su u direktnoj suprotnosti. Čl. 19. kaže da ukupna vrijednost donacije pravne osobe u jednoj godini može iznositi 200.000,00 kn jednoj političkoj stranci i to je u redu, ali čl. 29. koji govori o izbornoj promidžbi kaže, pojedinoj političkoj stranci, pa državna tajnice jednoj i pojedinoj, to nije jedno te isto, to nema isto značenje, to su dva bitno različita značenja, pa se sad tako može donirati i pojedinom kandidatu na lokalnim izborima, a koliko je općina u RH, 428, pa sad da u svakoj općini financiraju pojedinog kandidata, samo jednog sa 30.000,00 kn, to vam iznosi 12 milijuna 840 tisuća kuna, to je oprostite ali respektabilan iznos. Vi ste tu napisali neovisno o tome u koliko jedinica samouprave politička stranka odnosno lista grupe birača sudjeluje na izborima, znači, može dati po 30.000,00 kn kandidatu neovisno o tome ukoliko ta lista izbornih jedinica se kandidira. Ako ste htjeli reći da može potrošit maksimalno 30.000,00 kn na jednog kandidata, onda ste to trebali tako napisati u jednoj i samo jednoj jedinici lokalne samouprave, ali vi to niste napisali. Vi ste upotrijebili izričaj koji je u najmanju ruku dvosmislen i koji se može tumačiti i ovako kako ga ja tumačim, pa ako budemo financirali pa samo dva kandidata, onda je to 25 milijuna 680 tisuća kuna preko tih kandidata toj političkoj stranci, a nemojte mi nemojte mi probati objasniti da to nije legalizacija kriminala ova dva članka. To je poziv. Svi oni koji budu tako donirali političke stranke i kandidate oni su pokriveni ovim vašim zakonom i ovim vašim člancima. Oni su pokriveni u svojoj kriminalnoj djelatnosti. Ja mislim, gledajte, višestranački demokratski sustav to je vrednota, jedna od ustavnih vrednota ona košta. Ustavna vrednota košta. Ja mislim da bi se političke stranke trebale financirati iz državnog proračuna i iz članarina svojih članova. Pa povećajmo financiranje iz državnog proračuna jer oprostite, demokracija košta, ali je bar transparentna jer to prolazi kroz Sabor, jer se zna točno koliko stranka koja dobiva novaca po broju zastupnika i može ih trošiti. Ograničite koliko može potrošiti u predizborne svrhe za koje izbore, nemam ništa protiv. Ali ovaj sustav donacija, a naročito ovako šlampavo kada je opisan, ovako široko postavljen on je, on može biti i on će biti ja vas uvjeravam on će biti izvor kriminala i opet ćemo imati neke Fimi medije i opet ćemo imati potvrđene optužnice, ali koje će na sudu biti 6, 7, 8 godina ili dok ne padnu u zastaru. Druga stvar je kod referendumskih inicijativa. Tu naravno ne može referendumske inicijative ne mogu biti financirane iz proračuna. Tu je potrebno omogućiti doniranje i ono mora biti kontrolirano. Ali te dvije stvari valja razdvojiti jer one nisu iste. One nisu iste. Financiranje političkih stranaka od strane pojedinca neke pravne osobe pa povezanih još grupa u toj pravnoj osobi, pa to ide u nedogled. Pa to su milijarde. A znate tko se od toga najviše okoristi? Stranka koja je na vlasti, jer ona je u mogućnosti vratiti tu uslugu, protuuslugu. Ona je u mogućnosti reći ti ćeš dobiti košnju svih kanala u Hrvatskim vodama i to ćeš 4 godine raditi i zaradit ćeš milijune na tome, jer ćemo tebe izabrati na natječaju jer ćemo napraviti takav natječaj da samo ti možeš biti izabran. I zato nam daj sada 200 tisuća kuna i osiguraj se. Ne znam, meni se čini da je jedina nakana ova vaša dva članka bila ta da omogućite potpuno netransparentno kriminalno financiranje HDZ-a. A da je HDZ-e tome sklon to pokazuje pravomoćna, potvrđena optužnica protiv te stranke.
Imamo dvije replike. Prva je poštovanog zastupnika Gordana Marasa.
Hvala lijepa. Gospodine Staziću koliko sam shvatio iz vaše rasprave vi se protivite uopće donacijama privatnih poduzetnika i osoba. Da li smatrate da bi trebalo preći potpuno na javno financiranje ili da bi te donacije trebalo ograničiti ukoliko ne smatrate to da privatnici ne mogu davati da te donacije budu simbolične i da budu do minornih iznosa? S obzirom da govorite ovdje o 200 tisuća kuna da li bi vaš prijedlog bio da bude 10, 20 tisuća kuna odnosno da li po vašem mišljenju, moje mišljenje je takvo da što je više izvor javni to je transparentniji sustav? Znači ja bih bio najsretniji kada bi država uredila sustav financiranja tako da izvori budu javni, javno dostupni da se sve zna i da ljudi onda to mogu jasno i vidjeti.
Poštovani zastupnik Stazić.
Ja ne znam kolega Maras što za vas znači minorni iznosi? 30 tisuća kuna za mene nije minoran iznos. Ako je to 10, 20 kuna to jest minoran iznos i to me se ne tiče. Ali ja govorim o ovom ulazu u korupciju. Pitate me da li mislim da treba potpuno prijeći na transparentno financiranje političkih stranaka iz proračuna i iz članarine? Da, to mislim. To mislim jer ta vrednota hrvatskoga Ustava se mora platiti. Ona košta. I nemojmo dopustiti da se ona plaća crnim, prljavim novcem i nemojmo dopustiti da se ta vrednota ukalja kao što je već ukaljana u aferi Fimi medija. Nemojmo dopustiti da se takve afere ponavljaju.
Sljedeća replika je poštovanog zastupnika Steve Culeja.
Kolegice i kolege, kaže legalizacija kriminala. Pa tko je medijski mag u legalizaciji kriminala ako to nije bivši Savez komunista i njihov sljedbenik SDP-e? Sjetimo se 45. otimanja zemljišta, metenja tavana i kada su sve pomeli raspadom bivše Jugoslavije sve bivše republike donesu 90-te godine zakon o porijeklu imovine ukida se, da se ne bi znalo kako je koji sljedbenik komunizma došao do svoje imovine. Privatizacija, ratno profiterstvo među mnogima. Ukidanje Komisije žrtava rata i poraća baš zato da se ne bi nikada saznalo istina o 2. svjetskom ratu tko je bio glavni. Pa kaže ovako: „Veleizdajnici Josipović, Kosor, Mesić, Milanović ne mogu ići u zatvor jer su u tajnosti 2015. iz Kaznenoga zakona izbacili članak 137. kazneno djelo protiv RH da ih se ne bi moglo progoniti, i sve je legalizirano, pa i kriminal.
Hvala. Odgovor poštovanog zastupnika Stazića.
60% tih komunista o kojima govorite, je prešlo u HDZ, stranku koja je vas kandidirala.
Sljedeća pojedinačna rasprava je poštovanog zastupnika Hrvoja Zekanovića. Izvolite.
Poštovani podpredsjedniče, poštovane kolege, poštovana državna tajnice. Dakle, govorimo o financiranju političkih stranaka, o financiranju referenduma, ja moram priznati da mi je bilo jako zanimljivo, nema kolege Sokola tu više, kolega Stričak je tu, pa onda s druge strane kolega Stazić, i kako se tu HDZ i SDP fino prepiru, a sutra će nakon ovih izbora, jel' ovo je već nekakva predizborna kampanja za Europski parlament, opet koalirati u Europskom parlamentu. Znači, hrvatska javnost mora znati da su SDP i HDZ koalicijski partneri, i zajedno ovoga trenutka, danas, sada, zajedno vladaju Europskom unijom, socijalisti i pučani. Znači, ovo je jako, jako bitna informacija, tako da je meni cijeli ovaj preformans jako interesantan. Jako interesantan, i samo nastavite. Djeluje smiješno kako jedni drugima prebacuju tko je više dobio novaca od firmi u ono vrijeme kad je bio na vlasti. Pa jedni i drugi, maksimalno kol'ko ste mogli, pa to je poznato. I vi ste kolega Staziću, kao i kolega Sokol, i Stričak, i njihova ekipa je, uplaćivali, uplaćuje konstantno financira HDZ, i kao što se i u Primorsko-goranskoj županiji financira SDP. Kolega Đujić je napustio Sabornicu, pa je rekao kako je ponosan da on dolazi iz jedne napredne županije koja je bila protiv referenduma o braku, a meni je interesantno kako je u mojoj Šibensko-kninskoj županiji, selo Civljane, najnerazvijenije sad sa nekoliko desetaka Srba, selo Biskupija također, glasovalo protiv referenduma o braku. Najrazvijenije, ma najzaostalije, ljudi nepismeni, ali je došao gospodin Pupovac, koalicijski partner i prepao ih je, rekao im je: „Glasujte protiv ovoga, brak nije zajednica muškarca i žene, to je nešto drugo, jer će doći …“, ne znam sad tko, možda ustaše, možda netko, pa će biti problema. Tako su oni bili preplašeni, pa su jadni stanovnici Civljana glasovali da brak nije zajednica muškarca i žene, hej, da oni znaju šta su oni zaokružili, bilo bi interesantno. A možda su stvarno napredni, možda im je došao gospodin Pupovac pa je dao instrukcije i objasnio im kako je zapravo to budućnost da se muškarci žene međusobno, i žene, to bi bilo fantastično. Ali, ovdje kad govorimo o financiranju, ja se stvarno ... [[Govornik se ne razumije.]] , čak ću se i složit sa gospodinom Stazićem, konačno bi tom obrascu ponašanja trebalo stati u kraj, i stvarno je malo čudnovato da neka fizička osoba bilo gdje, dođe i donira 30 tisuća kuna SDP-u, HDZ-u, nebitno, pa i HRAST-u, koji je njegov motiv, koji je njegov motiv? A da ne govorimo o tvrtkama. Iako stvari, ja bih rekao čak su, vidljive su one itekako, pa svi vi znate, apsolutno svi, za desetke primjera gdje firme koje rade sa lokalnim samoupravama, sa regionalnim samoupravama, sa državom, plaćaju račune raznim medijima, portalima, televizijama, medijskim kućama, da bi se dobio medijski prostor, da bi se dobili plakati, da bi se dobili letci, svugdje. I to se zna. I to je za zatvor. To je za zatvor. A svi to znate, svi to znate. Neću vas optužit' sve koji ste ovdje, ali netko to, ili mnogi to i rade. I to ovi koji sjede ovdje u Sabornici, ili koji bi trebali sjediti. Ali ovdje sad, isto jako jedna interesantna stvar, kaže zabranjuje se od, s ovim Zakonom i financiranje stranaka iz inozemstva i referendumskih inicijativa. Kad nam je Europska unija godinama plasirala u Hrvatsku stotine, stotine milijuna kuna i EUR-a, i uvjeravala nas kako ćemo mi u Europskoj uniji doživjeti prosperitet, kako ćemo svi voziti Mercedese, BMW-e, parkirat ćemo ih u svoje dvorište, ... [[Govornik se ne razumije.]] način, imat ćemo super telefone, nećemo puno raditi, lijepo ćemo živjeti, jel' tako? Od toga nema ništa. Al' nije to bio problem, danas kad smo ušli u Europsku uniju, zabranjeno financiranje izvanka. Ma nemam ja problem s tim, ali onda malo uđemo u povijest bolesti, u ono vrijeme kad je HDZ stvarao državu, itekako su mu dobro dolazile donacije hrvatske emigracije, a danas kad je hrvatska emigracija shvatila da je HDZ stranka ljevice i da koalira sa SDP-om, i u Europi, a sutra i u Hrvatskom saboru, e hrvatska emigracija koja je napuštala Hrvatsku od '45.-te do '71.-ve i kasnije, ona je, kažu to nam sad više ne treba jer oni više nama, nas ne financiraju, pa ćemo onemogućiti da hrvatski emigranti koji su pobjegli zbog komunizma danas više financiraju bilo koju stranku u Hrvatskoj. Da se razumijemo, moja stranka nije primila nikad donacije ni iz inozemstva, ali HDZ jeste, ali više ne prima, i ona se, preventivno ta česmica, zatvara, zatvara se da se ne bi moglo financirati neke protivnike koji ulaze s desnog dijela političkog spektra. Evo žao mi je što nitko, nema nikoga ovdje iz MOST-a, evo baš interesantno, oni koji uvijek prozivaju na to da se treba biti u Sabornici, doduše njih se osulo, bilo ih je 20-ak, sad ih je 10-ak, ali evo interesantno je da nikoga nema u Sabornici, žao mi je kod ove ključne teme, jer su oni baš u zadnje vrijeme bez obzira što nisu bili u početku pobornici referenduma, itekako branili referendumske inicijative, ne znam zbog kojih razloga, vjerojatno su osjetili da je to možda pragmatično u jednom trenutku. E sad malo o referendumima. Referendumi, svi koji su organizirani i svi koji su skupili dovoljan broj potpisa, a to se odnosi na ova dva zadnja referenduma, oni su odrađeni volonterski. Oni su odrađeni volonterski. Odrađeni su malim sitnim donacijama, i nipošto se ne mogu gledati, niti se mogu kontrolirati kroz isti Zakon kako se financiraju političke stranke. Nipošto. I ovo je nedopustivo, da se u isti koš stavljaju referendumskim inicijative sa političkim strankama. Evo, HDZ će se pohvalit da ima oko 13, 14 milijuna kuna ušteđevine sada, viška novaca na računu, referendumske inicijative imaju 0,00 kn jer počinju s nulom i reći ću vam da se i jedna i druga referendumska inicijativa koje su sada skupljale potpisale dobijale stotine donacija po 20, 30 kuna, od onih bakica koje su možda i blokirane, dale su 20, 30 kuna da bi se napravio onaj letak, da bi se tiskala ona knjiga potpisna da bi RH bila bolja. Ali, ja bi ovdje ipak došao do one ključne stvari, mnogo kolega je upozorilo na to i to je stvarno zapravo razlog, a to je da se europski izbori danas mogu financirati ne više sa jedan i po milijun, koliko je bilo do sada, nego sa 4 milijuna kuna. Super, znači, HDZ je zapravo požurio s ovim zakonom, ajmo ga na brzinu donijeti, jednostavno imamo 13 milijuna kuna, zašto bi mi samo milijun i po kuna, pa ajmo mi potrošiti novaca koliko god možemo više, pa ja ću dati amandman nek to bude 10 milijuna kuna s obzirom da imate 13 milijuna kuna na računu, mislim da bi vam to bilo još bolje, evo pa da napravite tu kampanju kako Bog zapovijeda, neka malo i mediji zarade, šteta je da taj novac stoji na vašem računu, ajde lijepo nek se taj novac potroši, neka eto i mediji malo zarade i medijske kuće. Ali, ja bi ipak volio da glavna misao ovog mog izlaganja bude da su HDZ i SDP koalicijski partneri u Europskom parlamentu. Dakle, hrvatska javnosti, ponovit ću HDZ i SDP su koalicijski partneri u Europskom parlamentu, a sad će napraviti jednu fejk kampanju, znači, onako prevarit će javnost i reći će mi se borimo jedni protiv drugih, a zapravo bore se za isto jer sutra kada dođu kolege od Bernardića u Europski parlament i Plenkovićeva ekipa, oni će zajedno glasovati protiv onih za koje se, znači, gdje je i moja stranka, a to su konzervativci … [[Govornik se ne razumije]] znači, mi smo protiv vas, a vi ste zajedno.
Ima nekoliko replika, prva je poštovanog zastupnika Nenada Stazića, izvolite.
Referendum o braku, direktna neposredna demokracija, ona se može izigrati kao što se i izigrala na tom referendumu kroz jedno krajnje sugestivno pitanje jeste li za to da je brak zajednica muškarca i žene. Pa tko nije za to? Pa naravno da je brak zajednica muškarca i žene. Da je pitanje bilo postavljeno jeste li vi protiv toga da homoseksualne osobe mogu sklapati brak, rezultat referenduma bi bio drugačiji. Prema tome, referendum se može zloupotrijebiti, kao što se u ovom slučaju zloupotrijebio jer su došli neuki ljudi tamo, pa gledajte šta imam protiv toga da je brak zajednica muškarca i žene, pa neću, nisam protiv toga. Rekli ste ovaj, ja mislim da ste rekli općina Civljani jel [[Upadica: Civljani, Civljani]] Civljani, je, e ako su tamo oni glasali protiv tog referendumskog pitanja [[Upadica: Poštovani zastupnik Zekanović…]] zašto ne bi… [[Govornik se ne razumije]] odličan posao.
…odgovor.
Nisam čuo ovaj kraj, žao mi je. Dakle, neuki ljudi, vidi kako je to interesantno kao ništa ne odgovara onda kažete netko je neuk i ne zna, a kada vas npr. netko upita kad počinje život odnosno kad ustvrdi da je znanstveni pristup da počinje začećem, e onda kažete, e nije tu znanstveni pristup bitan, bitno je kako se mi dogovorimo. Dakle, upravo su u tim najzaostalijim sredinama, u mojoj županiji glasovali protiv toga da brak bude zajednica muškarca i žene, a vi upravo ste protiv toga, vi ste protiv toga. A reći ću vam i ono što sam vidio na štandovima kad su me ljudi pitali a o čemu se radi, pa to je to, pa onda kad bi im objasnio da je smo protiv toga da homoseksualci stupaju u brak, e tek bi onda zaokružili odnosno potpisali se, znači, ljudi su bili motiviraniji kad su znali da homoseksualci ne mogu imati jednaka prava kao i heteroseksualci po tom pitanju, tako da ste tu u jednoj velikoj, velikoj zabludi i hrvatski narod je tu itekako mudar i zna što je točno, što je dobro.
Slijedeće replike poštovanog zastupnika Anđelka Stričaka.
Hvala potpredsjedniče. Kolega Zekanoviću, pa da nema…
Nisam, nisam, vi ste kasnije lupali, nek, neću, bez brige, još nisam dementan, možda vam se takvim činim, ali nisam, izvolite kolega.
Kolega Zekanoviću, pa da nema HDZ-a vi bi ovu sabornicu gledali samo na televiziji, nikad ju ne bi niti turistički vidjeli, ali podsjetit ću vas na utjecaj vaše stranke. U Varaždinu od 16 mjesnih odbora, Hrast, a gore vam se nalazi predsjednik državne razine, ne vodi nijedan mjesni odbor. U Gradskom vijeću od 25 vijećnika nemate nijednog. U Županijskoj skupštini varaždinske županije od 41 vijećnika, nijednog, a kandidirali ste se na svim tim razinama. Znači, vaš utjecaj je ravan nuli i sad vi hrvatskoj javnosti tumačite da se zalažete da se izborni prag za ulazak u HS sa 13 000 glasova digne na 20. Naime, HS sad ima 121 zastupnika, kad bi se prihvatila ova vaša inicijativa i spustila na 100, ulazak je 20 000 glasova, a ne možete osvojiti [[Upadica: Odgovor poštovanog…]] izbore na svom kućnom pragu.
…zastupnika Zekanovića.
E moj kolega Stričak, prvo ovako, ja ne bi bio u HS da nisam bio na listi HDZ, moguća je točna tvrdnja, ali znate što je još točnije, da vi nikada ne bi prismrdili ovom ovdje trgu da niste u HDZ-u, znači, vi da niste u HDZ-u vi ne biste postojali na političkoj mapi jer takvi ljudi, takvih kvaliteta, takvih kvalifikacija mogu jedino u HDZ-u doć u ovaj HS, jedino u HDZ-u, da je neka normalna stranka vi nikada ne bi dobili mogućnost biti u HS. Što se tiče malo matematike, moja stranka je stekla popularnost 2%, jedan sam u HS, jedan jedini, vi imate popularnost 25%, ima vas oko 60, znači, ja vrijedim 2%, vi vrijedite 0,3%, dragi moj kolega Stričak, znači, matematika vam ne odgovara, a vidjet ćemo kolega Stričak 4000 naših glasova u varaždinskoj županiji hoće li vam nedostajati, pozdravite se sa HS.
Kolega Maras je dignuo povredu Poslovnika. Koji je članak povrijeđen Poslovnika?
Gospodine potpredsjedniče, u ovom ne znam kako bi uopće nazvao deliriju koji je zavladao u Hrvatskom saboru pogotovo od strane gospodina Zekanovića je povrijeđen Poslovnik 238. zadire u prava slobode izbora naših sugrađana. I ja vas molim da ga upozorite kada o tome govori i da ga prekinete kada o tome govori, jer to je sramota. Znači ovog čovjeka se više ne da slušati.
Nije povrijeđen Poslovnik, to vi znate isto tako dobro. Prema tome, procjenjujem da nije. Kolega Zekanović, nemojmo se sada sa povredama Poslovnika krenuti. Ja sam rekao da nije povrijeđen Poslovnik. Prema tome, ne vidim u čemu … … [[Upadica: … Govornik nije uključen, ne razumije se…]] Dobit ćete opomenu ako zlorabite … [[ne razumije se]] svak će od sada dobiti opomenu tko počinje zlorabiti. Vidim da je krenulo s tim. Izvolite.
Odmah mi dajte opomenu. Nije zloupotreba, jer ste onda morali dati i kolegi Marasu opomenu jer je on zloupotrijebio Poslovnik koji nije znači [[Upadica Reiner: Njemu sam rekao da nije u pravu.]] Znači, ne, ne. Ali niste dali opomenu.
Vas unaprijed sam upozorio i od sada ću svima davati.
Ja ovdje kažem da kolegi Marasu treba dati opomenu i zbog toga sam digao i ovu pločicu jer znači po članku 238. znat će kolega Reiner koji je članak. Ako ne zna on, zna gospodin Bukarica. Dakle, neki su ljudi homoseksualci, neki su heteroseksualci, ja s tim problema nemam.
Dobro. Vi ste svoje rekli [[Upadica Zekanović: Ne znam, možda vi imate?]] Ja vam izdajem opomenu zbog zlorabljenja institucije povrede Poslovnika. Idemo dalje. Sljedeći je poštovani zastupnik Saša Đujić.
Hvala lijepo. Kolega Zekanović vi ste, ja neću govoriti o ovome napredne sredine, razvijene. Kada sam rekao nisam mislio na ekonomsku naprednost, nego na mentalnu i hajmo to tako reći naprednost. Ali vi ste spominjali i puno bi vam toga mogao replicirati, ali na žalost nemam vremena. Ali vi ste spominjali ovdje fejk kampanju i govorili kako su HDZ-e i SDP-e u koaliciji što nije točno. Vi ste došli u ovaj Sabor preko liste HDZ-a i ja s ne slažem kao kolega koji kaže da je vaš utjecaj nula. Vaš utjecaj nije nula i rekli ste kako je kolega Pupovac govorio na referendumu kako se treba glasati. Imate razne političke utjecaje. Recimo kada se davala INA u mađarske ruke i kada je HDZ-e radio izdaju hrvatskih nacionalnih interesa onda su vama rekli hajde radi tu fejk kampanju, napadaj nas, nemoj glumiti, ali drži nam kvorum. Tako da u biti i dalje je tu koalicija Zekanović, Hasanbegović, HDZ-e samo vi sada zbog svoje fejk kampanje za Euro parlament kao napadate HDZ-e, a u biti kada god im je gusto [[Upadica Reiner: Hvala.]] Držite im kvorum i držite im lojtre.
Poštovani zastupnik Zekanović.
Dakle kolega Đujiću vi zapravo ništa ne razumijete i to će vam gospodin Bauk kasnije objasniti. Dakle, vi napadajući mene na ovaj način zapravo koristite HDZ-u. Ako je HDZ-e protivnik, onda vi ne biste smjeli mene napadati na ovaj način. Znači vi biste zapravo trebali željeti da sam ja što jači jer će HDZ-e biti što slabiji. A zapravo ste se razotkrili jer je vama HDZ-e potencijalni koalicijski partner u Europskoj uniji, ili dogovorite se gdje ste, ili ništa ne razumijete što je vjerojatno najvjerojatnije. Međutim, evo kolega Bauk će ti objasniti. Dakle, ali zapravo ovdje je smiješno koliko …. [[ne razumije se]] smiješnu laž koju je najprije plasirao Most i sami znate da tisuću puta u Saboru nije bilo kvoruma pa bi onda gospodin Jandroković ili gospodin Reiner tražili da se skupi kvorum i za 20 sekundi bi se ponovo odglasovalo. Međutim na vašu žalost ili na vašu radost ja za vama, i za gospodinom Stazićem i gospodinom Marasom nikada neću trčati. I kada vi kažete da se napuni sabornica imat ću svoje ja i bit ću protiv ili za kako ja budem htio.
Kolega Đujić je podigao povredu Poslovnika. U čemu je povrijeđen Poslovnik?
U članku 238. Kolega Zekanović mene omalovažava kada govori da ja ništa ne razumijem to je dva, tri puta ponovio. To nije točno. Ja samo razumijem da on HDZ-u drži kvorum kada im treba i to na ključnim temama u ovoj zemlji, a to je izdaja nacionalnih interesa i predaja INA-e u mađarske ruke što jednom desničaru takvom konzervativcu lokal-patriotu ne bi trebalo biti svojstveno. Ali on je u biti ovdje spavač HDZ-a zajedno sa kolegom Hasanbegovićem i naputac drži lojtre vladajućoj većini kada god to treba i sve je tu meni jasno. Ja to razumijem i molim vas da me više ne omalovažava na ovaj način. Hvala lijepo.
Ponovno ste zlorabili Poslovnik i povredu Poslovnika. Prema tome, i vama izričem opomenu. Kolega Zekanović razmislite dobro da li želite ili ne.
… [[Upadica Zekanović: Ima još replika, jel? Da ali ostajem pri svome da kolega ništa ne razumije a uz to i laže.]]
Dobro. Sada ste dobili drugu opomenu i oduzimam vam riječ do kraja dana. E, vi bi htjeli govoriti kao u replici, ali ne možete jer je gotovo. … [[Govornici govore u glas ne razumije se.]] Ne može vam kolega odgovoriti. Smisao replike je u tome da vi nešto pitate, a netko vam nešto odgovara. … [[Govornici govore u glas ne razumije se.]] Dobro. Hajde, recite repliku. Hajde recite repliku koju ste htjeli reći. … [[Upadica Zekanović: … Govornik nije uključen, ne razumije se.]] Kolega Zekanović, vi ne možete dalje govoriti to sam vam rekao. … [[Upadica Zekanović: … Govornik nije uključen, ne razumije se.]] Nećete mu odgovoriti jer ste izgubili pravo na riječ. … [[Upadica Zekanović: … Govornik nije uključen, ne razumije se.]] Kolega Zekanović, ja ću, kolega Zekanović vi ste danas dobili već opomenu da ne možete do kraja dana govoriti. Nemojte da vam zabranim i za sutra da govorite. … [[Govornici govore u glas, ne razumije se.]] Izvolite kolega Maras.
Hvala vam lijepa gospodine potpredsjedniče.
Čekajte. Pardon. Vi nemate pravo više [[Upadica Maras: Molim?]] Oprostite, vi ste imali svoj …. [[ne razumije se]]
Ne. Ovo je treća.
Ne, ne. Vi ste već svojih 3 ispucali.
Ne, ne. Ovo je treća. … [[Upadica se ne razumije.]]
Ne, ne, ne. Vi ste svoje tri ispucali replike. Ima kolega Bauk pravo.
Gospodine potpredsjedniče, ja sam reklamirao povredu Poslovnika jer mislim da je došlo do krive primjene članka …
A isti traži povredu Poslovnika, a ne ovaj …
Je, je, je, digao sam, vi ste me malo pogledali, ali shvatio sam da niste baš zadovoljni, sretni s time, ali, dakle, mislim da je došlo do, po mom shvaćanju, do krive primjene članka 240., stavka 3. Poslovnika, u vezi oduzimanjem riječi do kraja dana kolegi Zekanoviću. Dakle, vi ste mu ispravno dali jednu opomenu po članku 239., i ispravno ste mu dali drugu opomenu, ali po članku 240., stavak 1., ona se odnosi na oduzimanje riječi u trenutku dok govori, tek treća opomena se primjenjuje, zastupnik koji nastavi postupat ... [[Govornik se ne razumije.]] odredbi članka Poslovnika, predsjedatelj može oduzeti opomenu s oduzimanjem riječi do kraja rasprave o temi, dakle, ne do kraja dana, tako da bih ja molio jedno objašnjenje je li tu došlo do krive primjene te odredbe, jer on ima samo dva, ima samo žuti karton, nije još dobio crveni po mom shvaćanju Poslovnika, pa evo ja bih to htio da se razjasni.
Vi malo, vi malo, dozvolite mi da ja ipak interpretiram Poslovnik, pa ovaj, je onako kako sam ja rekao, jel. Ovaj, kolega Maras u čemu je povrijeđen Poslovnik?
Povrijeđen je članak 235. Znači ja imam pravo na tri replike.
Tako je.
S obzirom da ste vi, gestom i mimikom meni rekli da imam pravo na repliku, pa valjda bi prilikom samog javljanja vam već netko sugerirao da nisam imao treću repliku.
Ne, upravo mi je, upravo mi je sugerirao, da.
Znači, to je bilo kada ste mi već davali riječ, a ne na samom početku.
Dobro.
Znači gospodine podpredsjedniče došlo je do zabune, ja sam imao pravo na repliku gospodinu Zekanoviću.
Ja sam vam, ja sam jasno rekao da nemate pravo na repliku, prema tome ostajem kod svog stava, jel. Ovaj, jer ste vi tri replike imali i ispucali tri replike. Ne, tri. Brojte si, ako treba stavljajte si crtice. Ovaj, o tome vode računa ljudi, jel. E sad će pojedinačno govoriti poštovani zastupnik Arsen Bauk.
Evo, poštovani gospodine podpredsjedniče, poštovana državna tajnice, kolegice i kolege. Dakle, kako smo, kako mi je ostalo uskraćeno zadovoljstvo repliciranja kolegi Zekanoviću, posebno glede njegove izjave da je HDZ stranka ljevice, i ja sam ovoga, vjerojatno je netko od kolega iz HDZ-a koji je digao repliku htio to replicirati i demantirati, pa kako to oni nisu napravili, evo ja bih molio da to naprave u replici meni, ja se neću javljati, javit na odgovor. Ako su stranka ljevice, sljedeći korak je primanje u Partiju europskih socijalista, mada mislim da bi više pripadali u onu još ljeviju opciju u tom smislu, da, no dobro. Poštovane kolegice i kolege, što se tiče referendumskih inicijativa i referenduma, kolega Zekanović je imao krivu interpretaciju zašto su građani u Civljanima glasali protiv. Zato što je to bio referendum protiv manjina, a ne za brak, i ovoga, i naravno da netko tko je pripadnik manjine se razmisli, jer on može biti sljedeći, dakle, od prve je bio referendum protiv u navodne znakove ili bez navodnih znakova homoseksualaca, da ne upotrijebim drugu riječ, a sljedeći je bio protiv Srba, odnosno protiv uporabe ćirilice, oni su ispravno procijenili i anticipirali sljedeće događaje, tako da ne bi ja, se ni tu iščuđavao i ovoga, i tražio zaključke koji tu ne stoje. Dakle, što se tiče ovog Zakona, bilo bi dobro razjasniti dileme o, iz članka 19. i članka 29.. Dakle, ako članak 19., i u najvećoj teoriji omogućuje donaciju više milijuna kuna od jedne fizičke osobe političkim strankama, onda bi tu odredbu, tu rupu trebalo svakako začepiti na način da se to malo bolje pojasni. I pod dva, ovoga, meni je zamisliva situacija da fizička osoba donira u dva različita jedinice lokalne samouprave za dvije potpuno suprotstavljene stranke, jer ako dobro surađuje sa vlasti koja je recimo od Živog zida u jednoj općini i od MOST-a u drugoj općini, onda će dati u ovome, ovamo za Živi zid, ovamo za MOST, na primjer, ili za neke druge, druge stranke, ali bi trebalo tu rupu u Zakonu ako je ona otvorena, da trebalo bi je zatvoriti. To vrijedi i za iznose donacija u članku 29., što je spomenuo kolega Stazić. Što se tiče ograničenja iznosa kampanje za Europski parlament, ovo što je sada predloženo, je u redu. Dakle, bio bih vrlo, vrlo nevjerodostojan kada bih, se ne bi podsjetio da je identičan prijedlog bio u Prijedlogu Zakona koji je naša Vlada predložila 2015. godine, dapače, to je bilo na moju inicijativu, jer sam smatrao da se ne može cijela država na izborima za Europski parlament izjednačiti sa jednom izbornom jedinicom na običnim parlamentarnim izborima. Doduše, možda bi bilo dobro da se onda izbori za predsjednika Republike stave malo ispod 8 milijuna, jer opet nisu ni oni duplo, duplo u navodne znakove vrjedniji od izbora za Europski parlament, ali ono što se, što se može vrlo, vrlo opravdano prigovoriti je da ta odredba bi trebala stupiti na snagu nakon ovih izbora za Europski parlament, jer nije baš u duhu demokratske prakse, demokratskih načela i principa Venecijanske komisije da se Zakon napiše s namjerom da bi se primjeni od sljedećeg tjedna, kako bi se već ovi izbori mogli financirati po novim, znatno drugačijim pravilima nego šta oni vrijede. Dakle, ozbiljne političke stranke su morale 2018. godine na kraju, donijet financijski plan za 2019. godinu, i bilo je realno očekivati da to rade prema važećim odredbama Zakona, i vjerojatno je u tom smislu dosta velika razlika za svaku političku stranku, značajno promijeniti dozvoljeni iznos koji mogu potrošiti u izborima za koji su jasni da će se održati 2019., u svibnju, dakle, to su izbori za Europski parlament, da bi onda nakon toga, dakle, dan prije stupanja na snagu ili dva dana prije stupanja na snagu Odluke o raspisivanju tih izbora, bili značajni, značajno promijenjeni uvjeti financiranja. I u tom smislu to predstavlja dosta veliki klizeći start sa dvije noge u transparentnosti i regularnost izbora za Europski parlament, ako bi se inzistiralo da ta odredba stupi na snagu i primjeni se prvog dana odmah od izbora koji su tek raspisani i mislim da bi se tu i Ustavni sud oko toga moga oglasiti, kao što se, recimo, oglasio 2011. odnosno 2012.g. kada je Zakon o sustavu državne uprave i o broju i djelokrugu ministarstva i drugih središnjih tijela stupio na snagu prvog dana nakon objave u Narodnim novinama, iako je to svaki put kad se vlast mijenjala i formirala Vlada stupalo, al dobro, nema veze i da bi trebalo tu odredbu, dakle, o iznosu dozvoljenih sredstava za Europski parlament da stupi na snagu s odgodom, dakle, da ne stupi odmah na snagu i primjenjuje se slijedeći dan na izbore koji će biti raspisan slijedeći dan. To je nešto što očekujem od Ustavnog suda da napravi bez da dobije zahtjev za ocjenu ustavnosti te odredbe. Drugi problematični članak ovoga zakona je onaj koji govori o financiranju kampanje za referendum. Dakle, trebali bi u jednakom položaju biti i oni koji se zalažu da na pitanje, da odgovor na referendumsko pitanje bude ZA i da odgovor bude PROTIV. Ako, dakle, to su, to su, referendum su dvije suprotstavljene strane i obe strane moraju imati legitimno pravo da financiraju svoju kampanju. A kako se tome može doskočit? Pa da postavite negacijsko pitanje, pa da odgovor ZA bude obrnuto od onoga, dakle, bolje je dati i jednima i drugima pravo, imate ovi koji su ZA, ovi koji su PROTIV, Odbor jedan, Odbor drugi, to ne govorim o skupljanju potpisa, skupljanje potpisa tehnički gledano nije politička, nego aktivistička aktivnost, vi ne skupljate potpise da se nešto promijeni, nego da se nešto raspiše, pa da narod odluči hoće li se promijeniti ili nije. Zato bi ja tu, dakle, tu odredbu bi stavio, omogućio bi i jednima i drugima da budu, da im se daju donacije, pa da zastupaju svoje stavove i interese i očekujem da kada bude Zakon o referendumu da se nešto oko toga, oko toga kaže. Što se tiče ostalih odredbi koje su bile sporne, nekima, dakle, mislim da su one na tragu onoga što, na tragu mojih razmišljanja, dakle, i minimum za financiranje iz lokalne samouprave, da nema onih lokalnih šerifa koji misle da kad su dobili vlast da ne treba više ni stranke, ni vijeće, ni ništa, nego ja sam vlasnik i šta vi sad imate tu trošit novce iz proračuna za političku aktivnost. Također što se tiče poboljšanja smanjenja iznosa u prekršajnim odredbama, mislim da je tu napravljen dobar iskorak i da u ovome zakonu ima dosta stvari koje popravljaju sadašnje stanje, olakšavaju funkcioniranje i političkim strankama i nezavisnim vijećnicima i zastupnicima, ali ove tri stvari koje sam spomenuo ostavljaju određenu rezervu koja me, nažalost, dovodi u dilemu da ne bi trebao podržati ovakav prijedlog zakona, pa se nadam da će predlagatelji do glasanja popraviti ove tri odredbe. Dakle, tiče se stupanja na snagu Odredbe o povećanju troškova financiranja iznosa za Europski parlament, Odredbe o pravu i ravnopravnosti svih skupina u referendumskim inicijativama i sprečavanje karikaturalizacije ograničenja iznosa donacije na to da se ustvari 30 000 izjednači sa 20 i nešto milijuna, čuli smo, mislim teoretski i puno više od strane pojedine fizičke osobe. Zahvaljujem.
Slijedeća pojedinačna rasprava je poštovanog zastupnika Ivana Pernara.
Uvažene dame i gospodo, nominalni cilj izmjena Zakona o referendumu je i izborima je transparentni proces i jednog i drugog. Međutim, činjenica jest da će ovim izmjenama proces prikupljanja potpisa biti otežan, ako ne i nemoguć i jedan od razloga je taj da HDZ jednostavno nema podršku većine građana za svoju politiku. HDZ ima podršku interesne skupine i iz tog razloga je uvijek 70% protiv ove Vlade, ali HDZ kroz tu interesnu skupinu koja izlazi na izbore, dobiva određeni postotak glasova i onda razno raznim, da tako kažem, spletkama, dođe na vlast, tako da ideja HDZ-a kao da žele kao tobože pošteniji sustav, a jasno je kojim metodama se služe je neozbiljna. Znači, jasno je iz aviona da, recimo, golema većina građana ne želi raditi do 67.g., a da HDZ gura tu priču i zato je Živi Zid stao uz referendumsku inicijativu da se spusti nazad na 65.g. dob za odlazak u mirovinu. Ha, naravno da vama to ne odgovara jer je protivno vašoj politici, a vi ne vodite tu politiku zato jer ju vi želite vodit, to je najveći paradoks. Ja sam siguran da kolegu Culeja, Lončara i Borića i ostale iz HDZ-a, pa čak ni vas Reinera, da je vas netko pitao čujte kaj vi mislite o tome da se mora ići sa 67.g. u mirovinu, ja vjerujem da biste vi rekli, čuj, da je do mene osobno, pa ja bi, mislim da je normalno sa 65, to je moje mišljenje. E, onda se postavlja pitanje da li se ovim razbijanjem referenduma želi negirati samo volja javnosti odnosno birača ili i volja vas kao zastupnika? I brzo ćete shvatiti da je zapravo cijeli sustav vladanja našom zemljom nedemokratski, da Direktive dolaze iz vana, mi ih moramo provodit. I vidjet ćete da, da je i vaše vlastito mišljenje u ovom sustavu postalo nebitno, jednostavno, nije bitno šta vi mislite, mora se vodit određena politika. Ali, kao konačni dokaz da vam nije stalo do transparentnosti imam potrebu pročitati članak kako bi ispravno naveo podatak naime, jedan podatak sam netočno naveo u prethodnoj jednoj replici. Kaže ovako, tvrtka JOLLY AUTOline iz Šibenika dobila je početkom ovog mjeseca natječaj da isporuče 20 autobusa marke Mercedes splitskom Prometu. Ugovor je potpisala ministrica Gabrijela Žalac. Međutim, kaže luksuzni Mercedes E klase, vrijedan barem 50.000,00 EUR-a i u vlasništvu tvrtke za najam luksuznih vozila JOLLY AUTOline već dulje je parkiran u dvorištu njene kuće u Vinkovcima, tako piše. I sad pazite ovo, veli automobil su kupili roditelji prije dva mjeseca, on je rentan kroz Ugovor o najmu, vjerojatno će ga kupit, rekla je Gabrijela Žalac. Kaže, a nemaš ti odgovor članice Vlade Andreja Plenkovića … [[Govornik se ne razumije]] sumnji, a zašto sumnji, zato jer, kaže se da je zapravo Ugovor o nabavi tih autobusa koji je ona potpisala, potpisan sa tvrtkom JOLLY AUTOline d.o.o. iz Šibenika, a ista ta firma JOLLY AUTOline odjedanput njihovo auto stoji parkiran pred kućom ministrice Žalac, tako izvještavaju mediji, znači, tvrtka je iz Šibenika. Ja pitam, ako, ako, ako je ovo istina, kako nitko od vas u HDZ-u, a vi ste mudre glave, pa niste vi iz Sakristije izašli, ja bi rekao gospodo iz HDZ-a vi ste slikovito rečeno, vragu iz torbe izašli i sad vi ne vidite poveznicu između, između toga što je Mercedes u vlasništvu firme parkiran u dvorištu ministrice, a u isto vrijeme ministrica upravo s tom firmom potpisala ugovor da im se dodjeljuje neki posao i vi to ne vidite, ne vidite nikakvu zajedničku nit, poveznicu, ne vidite, da tako kažem, ono što se zove logičan slijed događaja, vama je to jedna, ja bi rekao, koincidencija, kao slučajnost, eto, šta je bilo, zamislite igrom slučaja, ono kao i u teoriji evoluciji, slučajno, kako, slučajno. Međutim, vi ovdje, ima još jedan izraz, teorija spontanih događaja, slučajno se našao taj auto tamo, slučajno je baš ona potpisala ugovor za te autobuse pod pretpostavkom, naravno, da je ono što izvještavaju mediji, istina. Međutim, iz odgovora ministrice Žalac i iz onog što pišu mediji ja sam osobno stekao dojam da uistinu taj auto tamo stoji i da je uistinu od te firme s kojom je ona potpisala najam. I sad šta? Vi tu gurate neki zakon uvjeravajući sve nas da tobože se zakon vodi radi povećanja transparentnosti, pa evo imate slučaj u vlastitoj Vladi, HDZ-ovoj, vlastite ministrice HDZ-ovke gdje, koji meni osobno liči na nešto što nije lijepo, eto, a vama je to ono sve je po zakonu, ona fraza stara itd. I još da vam ispričam jednu stvar, evo, traži DORH za mene dva mjeseca zatvora za pisanje grafita u Sesvetama. Pođimo od pretpostavke da sam kriv gospodo, evo, pođimo od pretpostavke da sam kriv. Pogledajte koliko je dobio Čobanković za aferu gdje je po njegovom vlastitom priznanju preplatio zgradu za milijunski iznos, dobio guljenje krumpira. Imate slučaj sina od generala Kruljca, hrpa droge, hrpa love, dobrotvorni rad, pa kako ja ne mogu dobit dobrotvorni rad? Evo ja se nudim ko pokajnik DORH-u, evo, da li ja mogu dobit dobrotvorni rad, evo ja ću priznat, pokajat ću se, evo, dal je taj dobrotvorni rad rezerviran samo za vaše članove? To je pitanje koje ja vama postavljam. Ono što meni sud nudi je uvjetna osuda, neću uvjetnu osudu, dajte mi ili zatvor ili dobrotvorni rad, ne pristajem na ništa između jer želim ovu farsu razotkriti, želim pokazati da u ovoj zemlji postoje dvojaki kriteriji i da se nas građane odnosno javnost evidentno radi budalom. I u ovoj situaciji mi je dužnost na to ukazati, na to mi je dužnost ukazati da vi koji pričate o transparentnosti i poštenju, ministrica se tako ponaša. Vidio sam naslov ono u novinama kaže Plenković, pa nema veze ako nema vozačku, to ne znači da ne zna voziti, a, pa recite to sucu koji je traktoristu, koji je vozio bez vozačke traktor, dao 10 dana zatvora, pa i on je govorio, mislim evidentno ga je znao vozit kad je njime upravljao, kako taj vozač traktora, kako recimo Plenković u njegovu obranu nije stao i rekao, a čovjek zna vozit traktor, šta sad, šta nema vozačku, kao uvijek neki klošari, nesretnici, politički oponenti se nalaze u problemima, a svi članovi HDZ-a uvijek na neki čudesan način, uvijek se nekako pronađe put, uvijek se pronađe objašnjenje neko, uvijek sve nekako se čini da izlazi u njihovu korist, pa jeste vi nekakva misteriozna organizacija, meni to nije jasno, jel vi kontrolirate pravosuđe, šta je to ljudi moji? Hvala.
Slijedeće pojedinačne rasprave poštovanog zastupnika Josipa Borića.
Hvala lijepo uvaženi podpredsjedniče, uvažena državna tajnice sa suradnicom. Pa evo da ja nešto kažem o Zakonu o financiranju političkih aktivnosti, izborne promidžbe i referenduma. Mislim da je dobar Zakona, dva čitanja, dali smo priliku svima da kažu što o njemu misle, bilo je tu i javne rasprave, i široke, bilo je onih koji podržavaju isti, i onih koji ga ne podržavaju više-manje u dijelu koji se tiče referenduma, ali pokušavajući saslušati svih danas, nisam našao neke prevelike primjedbe osim malih, sitnih detalja koji su se više ... [[Govornik se ne razumije.]] radi razloga zašto ne glasati za ovaj Zakon, nego radi toga što su bili opravdani, ili da nešto uređuju bolje od onoga što ovaj Zakon predvidi. Što uređuje financiranje o kojem su svi pričali, i svi su imali određene primjere, uglavnom su gledali prema Hrvatskoj demokratskoj zajednici, i žao mi je što ih nema da taj sinonim za netransparentnost, kako oni kažu, pokažemo i na njihovim primjerima, pa da saslušaju, da vide što su radili, jer u svakoj kampanji i vlast, i oproba, i HDZ, i bilo koja druga stranka ima plakate, imaju i spotove, i sve ostalo, samo je pitanje tko želi reći ili priznati da ima plakate i spotove. Zbog toga je taj brzi zaborav svega, malo čudan danas, posebno iz ovih nekih kolega, al' navest ću primjere na kraju čisto da se zna tko nas to proziva, i što to sve ti saborski zastupnici rade, i tko su te moralne vertikale hrvatskog društva danas, jer što ovaj Zakon donosi kad govorimo o, recimo, financijskim izvješćima? Imali smo nedavno Izvješće za sve stranke, HDZ je dobio besprijekorno mišljenje, bezuvjetno, uredno sa svim potrebnim planovima, troškovima, opisom, i onda moramo slušati ovakve tirade svaki dan od strane oporbe, jer da su oni kao savršeni, oni to super rade i tako dalje. Što kaže Zakon? Jednostavno unošenje financijskih izvještaja u aplikaciju DIP-a, koju do sada nismo možda imali na najbolji mogući način, i znam kad su lokalni izbori koliki je problem gdje što objaviti, gdje što objaviti. I jednostavno ne snalaze se svi u političkom prostoru, ima ljudi, pogotovo na lokalnim izborima, žele biti vijećnik, dođe hoće biti nezavisni vijećnik, ne zna što treba radit, pogotovo nezavisni vijećnici, i jako dobro uređeno ovdje da se zna što se radi i na koji način se ponašaju, jer i oni u jednom trenutku požele postati članovi neke političke stranke, pa bi bili malo i nezavisni, pa bi bili i članovi političkih stranaka. I tko ima problem? Imaju lokalne ili regionalne uprave i s njima posla koliko god hoćete, to se zna iz iskustva. Imamo financiranje referenduma, možda najveći povici. Zbog čega? Želimo znati što se to financira, kao i političke stranke, što je tu sporno. Onda se svi love nekakve bakice koja je dala deset kuna, kao nema nikakvih donatora od 10, 50 tisuća kuna, 100 tisuća kuna, a nedavno smo svjedočili i primjerima da su neke referendumske inicijative završile optužnicama, upravo radi donacije. Znači nije bilo problema tada? Je, bilo je problema, pa zašto to ne bi uredili? Pa naravno zato jer kao previše pravila smeta svima. Kao oni se ne bave politikom, pa svaki referendum nekakva je reakcija na politički potez uglavnom vlasti, sigurno ne oporbe, ali uglavnom vlasti. U prethodnoj Vladi SDP-a bilo je nekoliko referendumskih inicijativa, jedna je prošla, nekoliko njih nije prošlo. Nalazio je tadašnji ministar uprave načina što učiniti da se ne dogodi referendum, ili nije bilo dosta potpisa, ili nije bilo dovoljno birača, ili nije bilo dovoljno dobro pitanje, i tako dalje, ali od nekoliko pitanja, jedan jedini referendum je tada prošao. Što se propisuje još? Redovito financiranje iz državnog, lokalnog i regionalnog proračuna. Mislim da je to dobro rješenje i već probano, i funkcionira bez ikakvih problema, propisano najmanja razina. Zašto ne? Pa ako neka lokalna samouprava smatra da je rad političkih stranaka možda jednak ili možda manji, ili veći od onoga što se recimo daje Udrugama, e tamo su iznosi itekako veliki. Zašto ne da donesu Odluku svi zajedno ili većinom da se rad političkih stranaka na terenu to jest u lokalnim samoupravama, plaća točno, ne toliko, ne ispod recimo tisuću kuna u Općini do 3 tisuće stanovnika, ako može više, može više, ako ne, bit će tisuću kuna. Potpuno uređenje nezavisnih zastupnika, rekao sam, to naravno ... [[Govornik se ne razumije.]] za naše lokalne samouprave, jer imamo situacija da uđu u koalicijskoj, ne znam, listi sa SDP-om ili nekim drugim strankama, pa se izdvoje i žele imati, ovaj, svoje prihode, pa ne znaju na čiji račun trebaju ići sredstva, pa onda naprave čitavu zbrku na terenu. Što još propisuje se? Obvezno lokalne samouprave i regionalne, do 01.03. podnijeti financijsko izvješće o isplaćenim sredstvima političkim strankama, što u skladu sa svim financijskim izvješćima koje podnosimo do 01.03. ili do 19.03., je sasvim u redu i mislim da nije neki dodatni veliki napor, jer više-manje su ta sredstva uglavnom jednaka tokom svake godine, ili ako ne dođe do nove ... [[Govornik se ne razumije.]] Raspored sredstava u skladu sa konačni rezultatima izbora, da izbjegnemo ove situacije, da ovaj gospodin koji je sad izašao vani, kaže da može biti u tri stranke, pa jednom stranci milijun kuna, onda kaže kad su ušli u prostor u kojem nije lijepo, ne, onda su rekli da bi oni to dali nazad, da bi se oni, odriču se toga, nek se donira, a cijelo vrijeme su trčali ovdje kad su ušli u Sabor, tu su bili kod tajnika na vratima kako ostvariti financiranje, nisu znali uopće da li imaju stranku s obzirom na to da su falsificirali potpise na Skupštinama i tako dalje, i tako dalje, i oni drže lekcije svima danas ovdje koliko ja vidim, ima još primjer ali doći do njih. Nema sredstava ako se ne otvori poseban račun, sasvim u redu. Imamo situacija da mnogi izađu na izbore, pogotovo lokalno, i ne žele napraviti ni najmanji minimum koji se od njega traži da otvori poseban račun, nego bi on onako nešto na brzinu da ga nitko ništa ne pita, ne. Otvori poseban račun i zatvori ga kao što ga moraju otvoriti i svi oni koji su u pripadnici političkih stranaka, što bi bio drugačiji? Pod zastupljeni spol 40%, 10% više naknade što funkcionira i mislim da je sasvim u redu. Uplate na račun stranke do kraja, znači do zatvaranja računa, u redu je zbog toga što imamo troškova koji se pojavljuju i kad zatvorite račun može se desiti da vam dođe neka faktura koja se možda zagubila ili itd. i onda imate problem. Ograničenje donacija fizičkim i pravnim osobama čuli smo objašnjenja zašto toliko. Zašto toliko? Pa to smo imali i do sada, mislim to nije nešto što je novo, zašto se ne bi ograničili koliko tko daje. Fizička osoba je i član stranke koji također daje donaciju svojoj stranci, pa to je sport koji se koristi a koliko ja znam. Pa svi mi nešto doniramo vlastitoj stranci. Što bi to mi zabranili sami sebi? Dalje, što ste tiče povrata utrošenih sredstava, koalicija zajednička lista, e tu mi fali ovaj gospodin Bunjac. Imamo situaciju iz druge i treće izborne jedinice, bili su u koaliciji sa strankom Hrvatska demokratska seljačka stranka i rekli čovjeku, ajde radi za nas pa ćemo troškove podijelit kad završi. Čovjek radio za njih oni došli dajte nam tih 40.000 imamo troškova, kaže ne možeš doć ni na sastanak gdje se govori o raspodjeli troškova i tko će to platit, ostalo čovjeku da sam plati. Pa jel to korektno? Ali dijele oni lekcije svima danas kažem ovdje. Višak sredstava, vraća se na račun političke stranke. I sad dođemo kažem do ovih primjera, Miro Bulj 150.000 kuna u kampanji on je svoj glas platio između 4 i 5 kuna, ja nisam toliko, ne znam da li je neki od mojih kolega toliko potrošio, ali on ne misli na te stvari on misli da su svi drugi u lošem odnosu, on je super, njega su odmah prepoznali, nije bio niti na radiju, niti na plakatu, nigdje, njega vide on je najbolji, kad gledamo, jer je sve javno. Na svakoj stranici financijsko izvješće za svakog možemo naći. Vidimo način na koji su se ponašali, kaže zamjeraju sad ne znam, u nekim izborima u Lici tko je šta objavljivao itd. Izbori za župana Nikola Grmoja 0 kuna, kakvi su to izbori, tko može postati župan sa 0 kuna. Pa to čudo od ljudi. Znači, čuli smo kako je SDP radio i cijelo vrijeme na nas nešto, a njih ovršio njihov član, bivši član SDP-a i to ne za mali iznos, za 9 miliona kuna, pa nastala trga na Ibleru, pa kako ćemo platit, pa kako ćemo vratit ne, nastala trka, pa dogovor. Zašto su ga tj. zašto je ovršio? A zato jer su nešto muljali valjda u toj kampanji 2009. godine, nije baš da se čovjek sjetio evo vi ste meni nešto dužni. Pa tamo su bili neki spotovi, plakati, možda nekakve emisije itd., oni zaboravili, ovršilo vas i to vaš član, kad govorimo o transparentnosti. Tako da kažem bit će i referenduma inicijativa, a što se tiče referenduma sad ovaj koji je najavljen 67 godina, to je SDP doneso još 2014. godine i pitamo se gdje su bili sindikati [[Upadica: Zahvaljujem.]] pune 4 godine.
Zahvaljujem poštovani kolega Borić na ovoj raspravi. Imamo nekoliko replika, poštovani kolega Nenad Stazić, izvolite.
Kažete pa članovi stranke doniraju svoju stranku, to je prirodno, to je normalno, evo sad nalazim podatke za prošlu godinu vašeg koalicijskog partnera HNS-a. Vrdoljak po 15.000 kuna, Vrdoljak pa onda ministar Štromar, pa saborska zastupnica Bernarda Topoloko i Božica Makar, pa gradski zastupnik nisam mu stigo ime prepisati. To je ono o čemu govorimo, to je ono o čemu sam govorio u svojoj raspravi, tako se dobivaju ministarska mjesta, tako se dobivaju mjesta na listi, tako se postaje gradski zastupnik, tako, kroz donacije.
Zahvaljujem. Odgovor kolega Borić.
Kolega Stazić vi ste čak i opisali zašto se daju donacije jel tako i da je u prilici onaj koji je na vlasti da vrati uslugu i vi ste točno opisali što je radio SDP kad je bio na vlasti od 2011. do 2015. godine jel tako. Znači i vi ste tada imali donacije, sjećamo se, znači je li to znači da ste vi vratili usluge svima onima koji su vam donirali kad ste vi to na taj način opisivali. Jel stojite vi iza toga, jel vi to želite stalno primjenjivati na neke druge? Tako da ova priča o HNS-u ili bilo kojoj drugoj stranci, doć će vremena sada pogotovo kad su izbori da će članovi stranaka donirati svoje stranke, a plus toga plaćaju i članarinu i to je danas uređen sustav i nema bježanja od toga i dobivaju potvrdu da su donirali. A svi neki danas pričaju pa zašto bi neki drugi dobivali potvrde ili zašto bi za 50 ili 100 kuna neko trebao dobit potvrdu, to neka ostane van nekog sustava jer je to danas kao dobro i onda neće bit nikakvih problema.
Zahvaljujem kolegi Boriću na odgovoru. Slijedeća replika poštovana kolegica Grozdana Perić, izvolite.
Poštovani kolega Borić, evo ovdje u raspravi se spominje i spominjali ste referendum i zaista je dobro da se financiranje referenduma regulira jednako kao i političkih stranaka, dakle i poseban račun i donacije koje do 5.000 kuna su jedan tretman, preko 5.000 kuna je to ugovor, dakle sve je to isto tako ono što ste rekli politička aktivnost i jako je važno da se i ovaj dio financiranja onda kvalitetno riješi kroz odredbe zakona.
Zahvaljujem odgovor kolega Borić.
Hvala lijepo, kolegice Perić istina je i mi smo kažem imali jedan referendum koji je održan i nekoliko pokušaja da se dogodi referendum, da narod onda kaže za što on je ili što on misli o određenom pitanju, nije se dogodilo, nije se dogodilo ni na ovom zadnjem, pitanje je što će biti na ovom. Imamo situaciju da se cijelo vrijeme uvjerava sada javnost da je ova Vlada rekla da se sa 67 godina ulazi u mirovinu. Odluku koju imamo i zakon iz 2014. godine i nakon 4 godine se netko sjeti da kaže, evo sad se ide u 67 godini. Pa to je pokušaj da se na manipulaciju i neistinu nešto svali na leđa ovoj Vladi. 67 godina ministar Mirando Mrsić 2014. godine, to je istina i svi se nešto bježe od toga i govore SDP i mi ćemo to podržat, i mi ćemo to podržat. Pa u redu sve je to politička borba, ali nemojmo lagat ljude koji možda ne znaju točnu informaciju i to će sigurno nešto koštat [[Upadica: Zahvaljujem.]] i slušam kažem i sindikate i sve ostale.
Zahvaljujem poštovanom kolegi Boriću na odgovoru. Završna riječ u ime Kluba zastupnika MOST-a poštovani kolega prof. Robert Podolnjak, izvolite kolega.
g. Potpredsjedniče HS, poštovana državna tajnice, poštovane kolegice i kolege zastupnici u uvodnom izlaganju u ime kluba zastupnika rekao sam o temeljnim problemima donošenja ovog zakona, prvenstveno sa stajališta procedure i činjenice da je predlagatelju posljednji trenutak uz asistenciju Odbora za zakonodavstvo odlučio da će ovaj zakon se primjenjivati vrlo brzo, već za ove izbore za europske zastupnike i da bi trebao stupiti dan nakon objave u Narodnim novinama, a ne 8 dana po objavi kao što je pravilo za zakone i kao što je načelo koje nam propisuje Ustav RH. Pri tom, naravno, nisu dati nikakvi osobito opravdani razlozi zašto bi to bilo tako, osim onoga koji nije iznio, al je sa njihovog stajališta osobito opravdan, a to je da se prema novom zakonu za europske izbore može financirati izborna promidžba u iznosu do 4 milijuna kuna, a po sadašnjem zakonu je to milijun i pol kuna i to je ključna razlika i to je ključni razlog i sve što govorimo o silnoj žurbi da ovaj zakon stupi na snagu je iz tog razloga. Imamo i postojeći zakon, on ima i vrlo kvalitetne odredbe o praćenju godišnjeg financiranja stranaka, o njihovom izvještavanju i Državnom izbornom povjerenstvu i Uredu za reviziju i imamo kvalitetne odredbe o izbornoj promidžbi koje se, naravno, mogu poboljšati, ali se to ne čini na način da odredbe stupaju na snagu netom prije raspisivanja izbora za zastupnike u Europski parlament. Mi smo zbog toga predložili slijedeće, predložili smo zaključak kojim tražimo treće čitanje vezano uz ovaj zakon zato što smo podnijeli 888 amandmana na ovaj Konačni prijedlog zakona. U tim amandmanima govorimo i razloge zbog kojih smo protiv niza odredbi u ovom predloženom zakonu, a to su odredbe koje omogućavaju multipliciranje donacija, dakle, višestruko doniranje donacija političkim strankama, zastupnicima, nezavisnim vijećnicima, gdje zapravo faktički nemate ograničenje za pravne i fizičke osobe jer mogu donirati, ne isključivo jednoj stranci, jednom zastupniku nezavisnom ili jednom vijećniku, nego mogu višestruko donirati većem broju i stranaka i vijećnika, što omogućuje daleko veći opseg doniranja nego što bi to bilo primjereno. Isto tako, protiv smo odredbi koje prisiljavaju lokalna predstavnička tijela da u proračunu izdvoje onaj novac za političke stranke koji se nalaže ovim zakonom, smatramo da je to retroaktivna odredba jer su proračuni već donijeti. Jednako tako, protivimo se odredbama koje su u ovom zakonu, a to je da se, kada nezavisni zastupnik ili nezavisni vijećnik promijeni status i postane članom stranke, automatski prema odredbama ovoga zakona, novac koji je primao kao nezavisni vijećnik ili nezavisni zastupnik, prenosi se političkoj stranci čiji je član postao i smatramo da je to izvor moguće političke korupcije i snažno se tome protivimo, a to je protivno i čl. 6. zakona koji kaže da će političke stranke primiti samo onaj novac koji su ostvarile temeljem broja i zastupnika ili lokalnih vijećnika u nekom predstavničkom tijelu. Dakle, da pojednostavimo, da im pripada samo onaj novac iz proračuna koji su, da tako kažem pod navodnicima, zaradile temeljem izbora glasovima građana, sve ostalo nije ispravno i zbog toga kasnije prenošenje novca sa nezavisnih vijećnika ili zastupnika je samo mogući izvor i izmor političke korupcije. Ako mi imamo u RH otprilike stotinu nezavisnih načelnika ili gradonačelnika, to znači da imamo više stotina nezavisnih vijećnika i na njih se ta odredba posebno odnosi. I naravno, tražio sam mišljenje Odbora za Ustav, Poslovnik i politički sustav, vezano uz određene odredbe koje su protivne ustavu i koje su, imaju povratno djelovanje, a predlagatelj to nije obrazložio. Hvala.
Zahvaljujem poštovanom kolegi Robertu Podolnjaku na ovoj završnoj riječi. Završna riječ u ime predlagatelja državna tajnica gđa. Josipa Rimac, izvolite.
Uvaženi potpredsjedniče HS, uvažene saborske zastupnice i saborski zastupnici, u ime predlagatelja na samom kraju želim se zahvaliti na svim konstruktivnim sugestijama, kritikama i upozorenjima, ali isto tako, znači, i neke smo od njih u razdoblju između prvog i drugog čitanja i prihvatili, što sam na samom početku današnje raspravu izložila. Isto tako još jednom želim napomenuti da Konačni prijedlog Zakona o financiranju političkih aktivnosti, izborne promidžbe i referenduma, jasnije i transparentnije definira, znači, redovito godišnje financiranje političkih stranaka i znači, financiranje izborne promidžbe, ali i definira referendumsko pitanje. Nekoliko stvari je tu kroz raspravu, znači, ostalo otvoreno, možda ne dovoljno jasno iako je to u samim člancima zakona jasno definirano, znači, kada govorimo o financiranju, jasno smo razgraničili redovito godišnje financiranje od onoga što je znači izborna promidžba, iznosi koji su predloženi odnosno koji su u ovom Konačnom prijedlogu Zakona su maksimalni iznosi što ne znači da kao takvi trebaju biti utrošeni, znači, ... [[Govornik se ne razumije.]] govorimo o razini, znači, izbora, bilo da govorimo o lokalnim izborima pa prema veličini jedinice lokalne i regionalne samouprave, bilo da govorimo o europskim, predsjedničkim ili izborima za zastupnike u Hrvatskom saboru, to su maksimalni iznosi, što znači ne znači da kao takvi moraju biti i utrošeni. Isto tako kada govorimo o visinama donacije, to su maksimalni iznosi, što znači ne znači da kao takvi će biti i uplaćeni. Hipotetski možemo računati da li netko može donirati više pojedinaca u izbornim kampanjama ili više političkih opcija, samo voljela bih vidjeti onoga tko će baš tolike iznose kada ih hipotetski izračunamo, i utrošiti. Ali ono što je najvažnije da uvođenjem informatičkog sustava, svaka kuna, svaka donacija znači, pa i ona sredstva iz proračuna, državnog proračuna i lokalnih proračuna su jasne, vidljive, transparentne, dostupne javnosti i u svakom trenutku znači možemo znati tko je koga i koliko financirao u redovitom ili znači u izbornoj promidžbi. Još jednom u ime predlagatelja, želim se zahvaliti na svim sugestijama, primjedbama, i nadam se da će ovaj Zakon imati potpunu, većinu to jest znači, dobit potporu u Hrvatskom saboru i da će kao takav brzo stupiti na snagu. Ono što je važno da su, znači Odbori, koji su raspravljali o ovom Konačnom prijedlogu Zakona nisu imali znači značajnijih primjedbi, da smo znači prošli sve procedure, da smo dovoljno vremena dali znači kako i zastupnicima u Hrvatskom saboru, tako i zainteresiranoj javnosti, da smo prošli kompletnu znači proceduru i da danas smo u drugom čitanju, i kada pogledate od prvog trenutka kada se Zakon kao takav počeo stvarati kroz radnu skupinu pa do danas znači tko je sve sudjelovao i koliko smo znači imali transparentno prikazivanje ovog Prijedloga Zakona, govori da nema nikakve brzine, niti da ovdje govorimo o nekakvom ad hoc Zakonu, nego Zakonu koji je prošao sve procedure. Još jednom zahvaljujem u svoje osobno ime, i u ime predlagatelja. Hvala.
Zahvaljujem državnoj tajnici na ovoj završnoj riječi, imamo nekoliko replika. Poštovani kolega Saša Đujić, izvolite.
Hvala lijepo. Poštovana državna tajnice, znam da mi se sad ne možete očitovati na moj amandman, nego to će napraviti Vlada nakon rasprave, ali evo zanima me vaše osobno mišljenje, šta vi mislite budući da ste i sami dugo godina bili lokalna čelnica i čelnica stranke na lokalnoj razini, da li je vama osobno recimo prihvatljivo, da oni naši mali podupiratelji koji sa skromnim sredstvima sufinanciraju političke stranke ... [[Govornik se ne razumije.]] 20, 30 kuna, trebaju sada vadit potvrde odnosno dostavljati izjave o tome da nemaju nikakvih dugovanja prema državnom proračunu koje bi onda mogle uzrokovati dodatna sredstva, u međuvremenu sam podnio i amandman na, koji uređuje i to pitanje o referendumima, dakle da oni građani koji imaju blokirane račune, a žele financijski poduprijeti neku referendumsku inicijativu, ne moraju više to radit, dakle da mogu slobodno svi neovisno o svom financijskom statusu sufinancirat one koji, koje žele. Evo zanima me vaše osobno mišljenje, dal' je vama to prihvatljivo?
Zahvaljujem poštovanom kolegi Đujiću. Odgovor državna tajnice Rimac, izvolite.
S obzirom da smo kao predlagatelji predvidjeli da bi upravo te fizičke osobe znači tu izjavu same i potpisale i svojim potpisom znači jamčile ono što su napisale, ne vidim znači prepreke da to upravo i učine radi transparentnosti, a ugovore potpisuju znači iznad 5 tisuća kuna donacija. Ali u svakom slučaju, moramo reći i zahvalit vam se na konstruktivnoj raspravi, i vidim da ste jako dobro pročitali Zakon i da ste nam dali korektne komentare na Zakon i drago mi je da smo evo i po vašem mišljenju uspjeli popraviti postojeći Zakon i popraviti ga između prvog i drugog čitanja.
Zahvaljujem na odgovoru. Sljedeća replika poštovani kolega Robert Podolnjak. Izvolite.
Poštovana državna tajnice, vi ovakvim prijedlogom i stupanjem Zakona na snagu kršite kodeks dobre prakse u izbornim pitanjima Vijeća Europe. Dakle, istovremeno dok vaša Vlada predlaže ministricu vanjskih poslova za glavnu tajnicu Vijeća Europe, istovremeno šaljete potpuno krivu poruku, da ne prihvaćate neka temeljna načela te isto organizacije Vijeća Europe. Dakle, kako možemo ne poštivati važan kodeks koji nas obvezuje da u izbornoj godini ne mijenjamo izborno zakonodavstvo, a istovremeno želimo na takvoj visokoj dužnosti u toj organizaciji na dužnost glavne tajnice odnosno glavnog tajnika, imati, imati osobu iz Republike Hrvatske, dakle našu ministricu. Kakvu poruku mi šaljemo i kakvu poruku će dobiti oni tamo u Vijeću Europe, nakon ovakvog ponašanja i kršenja kodeksa dobre prakse o izbornim pitanjima.
Zahvaljujem. Zahvaljujem kolega Podolnjak. Odgovor državna tajnica Rimac, izvolite.
… [[Govornik nije uključen, ne čuje se.]] Ako govorite o preporukama Venecijanske komisije, one govore znači da se ne mijenja znači u izbornoj godini matični to jest izborni zakon. Izmjenom znači Zakona koji govori znači o načinu financiranja političke aktivnosti izborne promidžbe i referenduma, mi ne zadiremo u izborna prava. Stoga mislim da o, ovo što ste dali kao svoj komentar ne stoji ako govorimo znači o dobroj praksi Venecijanske komisije kao i preporukama Ustavnog suda. Hvala.
Zahvaljujem na odgovoru. Sljedeća replika poštovani kolega Stjepan Ćuraj. Izvolite.
Zahvaljujem podpredsjedniče, poštovana državna tajnice. I u vašem izlaganju danas, i tijekom rasprave se puno spominjalo, evo i sada kolega Stazić nedavno oko donacija članova stranke stranci. samo bi želio podsjetiti na koncept financiranja političkih stranka na osnovu mandata koje su ostvarili u predstavničkim tijelima i zašto je to tako? Kako bi se što više smanjila ovisnost političkih stranaka o donacijama, trećih osoba, da budu što neovisnije. Da ne ovise o nikome i nemaju nikome neke dugove. Pa onda ja pitam, dal nije bolje da netko kada ide u vlastitu kampanju donira vlastitoj stranci, nego da mu netko treći donira. Ili konkretno, ja osobno, isto, koliko god mogu, sukladno mogućnostima doniram stranci, mi smo zadnji puta u Osijeku se skupili, odgovorili na apel Kliničkog bolničkog centra, donirali vlastitoj stranci, na kraju je stranka kupila monitor za praćenje vitalnih funkcija.
Zahvaljujem poštovani kolega Čuraj. Sljedeća replika, poštovani kolega Nenad Stazić, izvolite.
Kažete poštovana državna tajnice, da kada se radi o financiranju više kandidata, da je vama nezamislivo da bi netko financirao kandidate sa suprotstavljenih strana. Ja se čudim u nedostatku vaše mašte. Pa zamislite drugi krug predsjedničkih izbora. Postoje samo 2 kandidata i jednu pravnu osobu koja neće riskirati, financirati će i jednog i drugog, pa koji pobjedi, on je dobio. I imati će utjecaj preko toga novog predsjednika ili nove predsjednice. Prema tome, ovo što ste vi napisali tu, to je potpuno nedorečeno, to je nedomišljeno ili je smišljeno, da upravo bude tako kako govorim da će biti.
Zahvaljujem kolega Stazić. Zahvaljujem, zaključujem raspravu. Još jednom zahvala. Ne možete tek tako reći, mali ste već stanke, replike ste iskoristili, tako da nemate pravo više pravo ništa reći. Zahvaljujem poštovanoj državnoj tajnici Josipi Rimac i voditeljici službe Jadranki Jurinjak i također ministru uprave Lovri Kuščeviću koji nam se pridružio na ovim … [[Upadica se ne čuje.]] poštovani kolega Podolnjak, ja vas … [[Upadica se ne čuje.]] kolega Podolnjak, ja vas lijepo molim da ne upadate u riječ dok govorim. Glasovati ćemo o ovoj točci kada se za to steknu uvjeti.
Sada ćemo preći na izjašnjavanje o amandmanima na Konačni prijedlog Zakona o financiranju političkih aktivnosti, izborne promidžbe i referenduma, drugo čitanje, P.Z. broj 519. Predlagatelj je Vlada Republike Hrvatske, rasprava je zaključena. Amandmane su podnijeli Odbor za Ustav, Poslovnik i politički sustav i Odbor za zakonodavstvo, Klub zastupnika Živog zida i SNAGA-e, zastupnik Saša Đujić, Klub zastupnika GLAS-a i HSU-a, Klub nezavisnih, ajmo molim vas kolega Bulj, vaš kolega Grmoja je meni predbacivao da ne znam držati red, pa dajte, sad se vi držite reda jel, ovaj, dakle, Klub zastupnika MOST-a nezavisnih lista, zastupnik Miro Bulj, zastupnik Robert Podolnjak, zastupnik Hrvoje Runtić, zastupnik Slaven Dobrojević, zastupnik Ante Pranić, zastupnica Ivana Ninčević-Lesandrić, zastupnik Božo Petrov, zastupnica Sonja Čikotić, zastupnik Marko Sladoljev, zastupnica Ines Strenja, zastupnik Nikola Grmoja, Klub zastupnika Hrvatske narodne stranke – liberalni demokrati, zastupnik Saša Đujić. Pregled amandmana dostavljen vam je elektroničkim putem. Prije nego što pređemo, kasnije vidim da se traži stanka. Izvolite.
Zahvaljujem podpredsjedniče. Ja bih vas molio stanku u ime Kluba HNS-a radi konzultacija, prije svega kako bi, i želim i ovim putem istaknuti da Klub HNS-a neće sudjelovati u ovim raspravama o amandmanima s obzirom kako, iako je poslovnička mogućnost i demokratsko pravo za ovakav način prakse da se, već sada možemo reći uobičajeno, da se reproduciraju i dupliciraju amandmani s istog sadržaja samo radi mogućnosti rasprave i otežanja vremena, stoga mislimo da je naš, naše prisustvo ovdje apsolutno neće nikom koristit s obzirom da ni po Poslovniku nemamo mogućnosti niti replika, niti pojedinačno, niti bilo kakve rasprave, i ovim putem želimo reći da i naš amandman koji smo prihvatili, ostajemo kod njega, dakle, s kojim smo tražili da se navedeni iznosi smanje za barem 20% i nadam se da će barem predlagatelj, ako ne u potpunosti, djelomično isto prihvatiti, i još jednom želim istaknuti da ne želimo biti dio ovoga odugovlačenja očigledno, i naravno poslovničke mogućnosti koja je apsolutno na mjestu.
Hvala. Kolega Grmoja je dignuo povredu Poslovnika, u čemu je povrijeđen Poslovnik?
Poštovani podpredsjedniče. Poslovnik je povrijeđen, članak 238., znači zastupnik može tražiti stanku o temi o kojoj se raspravlja, to je izjašnjavanje o amandmanima, a ne komentirati iz kojeg je razloga određeni Klub dao toliko amandmana. Stranka koja se u ovom trenutku sa velikim jumbo plakatima po cijeloj Hrvatskoj, mimo početka izborne promidžbe sa svojim kandidatom Matijom Posavcom reklamira, znam da joj ne odgovara priča o financiranju izborne promidžbe gdje MOST traži smanjenje, al' ovo je jedan jako nekorektan i protuposlovnički komentar.
Dobro. Ovaj, članak, članak koji ste vi naveli uopće ne govori o tome jel, ovaj, prema tome ja vas molim da ne zlorabite, neću vam dati opomenu, al' nemojte zlorabiti institucije povrede Poslovnika. Ovaj, dakle, kao što smo rekli prijedlog amandmana vam je dostavljen elektroničkim, a da, oprostite, ovaj, dajem naravno, moja greška, dajem, dajem stanku, naravno do 13,10 sati. Pardon, 15,10, oprostite, htio sam reći 3,10. SJEDNICA JE PREKINUTA U 15,00 SATI NASTAVAK SJEDNICE NAKON STANKE U 15,10 SATI Kolegice i kolege, mi sad nastavljamo sa radom o Konačnom, o izjašnjavanju o amandmanima, no prije toga pozdravimo učenice i učenike Klasične gimnazije Ivana Pavla II. iz Zadra koji nas gledaju sa galerije. … [[Pljesak.]] Dakle, ja molim predstavnika predlagatelja da se očituje o podnesenim amandmanima, to će biti državna tajnica u Ministarstvu uprave, gospođa Josipa Rimac i krećemo sa amandmanom jedan. Izvolite, poštovani zastupnik Grmoja.
Poštovani podpredsjedniče, tražim stanku u ime Kluba MOST-a, kako bismo se konzultirali znači o nastavku ovog izjašnjavanja o amandmanima. Jasno je koja je namjera vladajuće odnosno Hrvatske demokratske zajednice, HNS-a i partnera, povećati novac za izbornu promidžbu sa 1,5 milijuna kuna na 4 milijuna kuna. Pokušavate lomiti preko koljena, donijeti Zakon jer je predsjednica najavila da mora do kraja ovog tjedna, najdalje u ponedjeljak, raspisati izbore za Europski parlament, i vama je samo bitan novac. Želite doći do što više novca, i niste ovako ekspeditivni ni brzi kada se radi o Zakonima koji idu u korist naših građana, kada se govori o ovršnom zakonu, kada se govori o reformi pravosuđa, kada mi zahtijevamo reformu javne uprave, uostalom ostavili smo vam akcijski plan poštovana državna tajnice u Ministarstvu uprave, koji bi omogućio da u konačnici dođe do kvalitetnije javne uprave, do manjeg broja zaposlenika, da se u toj javnoj upravi zna što radi konkretno svaki čovjek, koliko je uspješan u obavljanju svoga posla, a u konačnici i ono što zahtijevamo i smanjenje broja gradova, općina, smanjenje broja političara, i na lokalnoj, i na lokalnom nivou, ali i na državnom nivou, uostalom uputili smo u proceduru, mi samo o tome ne govorimo, nego mi radimo, uputili smo u proceduru izmjene izbornog zakona, međutim te izmjene nikako da dođu na raspravu, i ovdje se pokazuje da je vama samo bitan novac, da želite pod svaku cijenu potrošiti što više novca na izbornu promidžbu, a ne želite mijenjati one stvari koje je potrebno mijenjati u Hrvatskoj. Mi ćemo pokušati kroz ove amandmane spriječiti vas u donošenju toga Zakona, ako i ne uspijemo, bar ćemo znati da smo dali sve od sebe, da smo se jedini ovdje u Hrvatskom saboru, vidite nema nikoga osim MOST-ovih zastupnika borili protiv ove samovolje HDZ-a, možda je tu kolega Aleksić, nisam ga, nisam ga vidio. Hvala.
Hvala. Naravno dat ću stanku do 15,24 minute. SJEDNICA PREKINUTA U 15,14 SATI NASTAVAK SJEDNICE NAKON STANKE U 15,24 SATI Evo ga, stanka nam je završila, pa kao što smo rekli imamo prvo prvi amandman Kluba zastupnika MOST-a nezavisnih lista i, izvolite, povreda Poslovnika je dignuo poštovani zastupnik Podolnjak. Izvolite.
Gospodine podpredsjedniče Sabora i predsjedniče Odbora za Ustav, vi ste povrijedili članak 236. Poslovnika Hrvatskog sabora, jer na moj zahtjev da se sazove sjednica Odbora i da raspravi povredu Poslovnika, a vezano uz ovaj navedeni Zakon i amandmane, niste sazvali sjednicu Odbora za Ustav, i sam ste odlučili da se sjednica Odbora neće sazvati. Dakle, vi kao jedan član, kao predsjednik, ne možete samostalno odlučiti da Odbor se neće sastati i da nije ovlašten raspravljati o mojoj povredi Poslovnika. Dakle, vi sami ne možete o tome odlučiti.
Dakle, vama je, vama je isteklo vrijeme. Ja mogu to odlučiti i to sam u nekoliko navrata ranije napravio, primjerice nema kolege Bauka, kad je on tražio povredu Poslovnika, a nije se radilo, dakle, o samom biti instituta povrede Poslovnika, nego se radilo o nekoj stvari vezano uz Zakone i tako dalje, on je to prihvatio i to je normalna praksa, prema tome, vi to znate da to je tako jer ste i član sam sa ovaj Odbora za Ustav, Poslovnik, prema tome, ovaj, vi na Odboru za Ustav i Poslovnik ništa niste imali po tom pitanju za reći, prema tome, ovaj, ja sam tako postupio. Naravno da vi možete uvijek reagirati na Zakon, bilo u obliku amandmana, fala bogu ima ih sad negdje 900, možete ako mislite da sam ja postupio krivo možete, ovaj, ili da je Zakon protuustavan, naravno možete se obratiti i Ustavnom sudu, postoje mehanizmi naravno djelovanja. Izvolite kolega Bulj, vi ste digli isto povredu Poslovnika?
Hvala lijepo uvaženi predsjedniče. Povrijedili ste članak 336., jer profesor Podolnjak kao zastupnik je na proceduralni način zatražio da se sazove sjednica, sjednica nije apsolutna sazvana i vi nemate to autonomno pravo u ime svih nas zastupnika, vi ste u odboru također zastupnik bez obzira što ste predsjednik, vi ste isti među jednakima, i smatram da ste prekršili Poslovnik. I cila ova procedura oko ovoga Zakona u biti je prekršena, bilo bi najbolje da ih povučete, vi ili da prekinemo sjednicu, i da se održi taj Odbor. Hvala.
Ja sam kolegi Podolnjaku odgovorio, isti odgovor vrijedi i za vas. Dakle, idemo na Klub zastupnika, prvi amandman Kluba zastupnika MOST-a nezavisnih lista, izvolite kolega Lenart.
Poštovani podpredsjedniče, ja bih tražio stanku u ime Kluba zastupnika Hrvatske seljačke stranke. Vezano je uz ovaj Zakon, uz ova sredstva koja se povisuju za izbornu kampanju, jer smatramo da Hrvatska demokratska zajednica ovdje pokušava sebi olakšati kampanju, da bi što više glasova dobila, kako bi pokazala kako eto oni su najpoželjniji, najbolji u ovoj državi, kako ih vole birači, što nije istina jer smo vidjeli na izborima u Lici da su dobili duplo manje glasova. Smatram da moramo se konzultirati i da vidimo kako ćemo dalje postupati po, vezano uz ovaj Zakon. Hvala.
Dobro. Naravno da ću vam dati, vidimo se dakle u 15,38 sati. SJEDNICA PREKINUTA U 15,28 SATI NASTAVAK SJEDNICE NAKON STANKE U 15,40 SATI Evo ga, sad ćemo po treći puta pokušati ovaj, dakle prvi amandman je Kluba zastupnika MOST-a nezavisnih lista, i jednakih 12 amandmana identičnog sadržaja. Izvolite kolega Bunjac.
Hvala lijepa podpredsjedniče Sabora, uvažene kolegice i kolege, poštovana državna tajnice. U ime Kluba zastupnika Živog zida i SNAGA-e, tražim stanku u trajanju od deset minuta kako bi se unutar Kluba još jednom konzultirali o činjenici da se ovim Zakonom želi višestruko povećati sredstva koja se daju političarima, osobito ova za Euro parlamentarne izbore, i to u trenutku dok u Hrvatskoj otprilike 1/5 građana živi u siromaštvu, kada, među kojima i nekoliko stotina tisuća djece koja kako pokazuju analize Ekonomskog instituta nažalost nemaju čak niti odjeću, nemaju niti vlastiti krevet, a kamoli da bi imali mogućnost, ne znam pristupiti internetu, telefonu, da bi mogli ići na nekakve sportske aktivnosti, izlete, maturalna putovanja, ili da bi eventualno mogli imati svoju sobu gdje bi u miru mogli učiti. Isto tako, njihovi roditelji rade nadljudske napore kako bi svojoj djeci osigurali osnovnu egzistenciju na način da se oni osobno odriču, recimo čak i hrane, da ekstremno štede na režijama, recimo čak i na grijanju, i s te strane smatramo potpuno neprimjerenim da se ta sredstva dakle povećavaju za 100 do 200%, a sve samo zato kako bi se 12 stranačkih ljudi zbrinulo u Bruxelles-u, znači, gdje u biti neće raditi ništa korisnoga za hrvatski narod osim što će, eto predstavljati neki lažni sjaj od kojega ovaj narod ima vrlo malo koristi. Hvala lijepa.
Hvala. Naravno, vidimo se onda u 15,53. 15,53, da. SJEDNICA PREKINUTA U 15,43 SATI [[NASTAVAK NAKON STANKE U 15,52 SATI]] Evo ga, i ova stanka je istekla pa ću zamoliti poštovanu državnu tajnicu Josipu Rimac. Kako je prvih 12 amandmana identično, molim da se očituje o njima. Identični su, može se o svih… Ne, ne, a vi ćete govoriti svaki, naravno. Dakle, prvi je amandman Kluba zastupnika MOST-a nezavisnih lista, tko će u ime…
Uvaženi potpredsjedniče HS-a, uvažene zastupnice i zastupnici. Što se tiče očitovanja po amandmanima, znači, za predloženi amandman ne prihvaća se iz razloga jer je referendum oblik političkog djelovanja građana, stoga smatramo primjerenim da se financiranje referenduma uredi istim zakonom kojim se uređuje i financiranje ostalih političkih aktivnosti.
U ime kluba, poštovani zastupnik Podolnjak, izvolite.
... [[Govornik nije uključen.]] [[Upadica: Uključite se, kolega Podolnjak.]] Poštovane kolegice i kolege, mi bismo trebali raspravljati o amandmanima na Konačni prijedlog Zakona o financiranju političkih aktivnosti, izborne promidžbe i referenduma. Međutim, ovo je potpuno pogrešan naziv zakona. Ovaj zakon bi se zapravo trebao zvati lex od 4 milijuna kuna za HDZ i partnere za izbornu promidžbu za izbor članova u EU parlament. To je stvarni naziv ovoga zakona jer ovaj zakon mora stupiti na snagu prije raspisivanja izbora za EU parlament koji će raspisati predsjednica republike i zbog toga po ovoj super brzoj proceduri. Od jučerašnje rasprave, današnjeg izjašnjavanja o stotinama amandmana, sutrašnjeg glasovanja. Ovaj zakon mora se hitno slati na potpis predsjednici republike, pa u Narodne novine, pa biti objavljen, da bi stupio na snagu prije nego što u ponedjeljak predsjednica raspiše izbore. Iz jednog jedinog razloga što se ovim zakonom predviđa da za predstojeće izbore za EU parlament se neće trošiti kao do sada, 1,5 milijun kuna, nego će se moći trošiti 4 milijuna kuna. Isključivo za te izbore se predviđa drastično veći iznos. HDZ-u i partnerima nedostaje novac kojim žele uljepšati sliku koju ne mogu uljepšati pred ove izbore [[Upadica: Hvala.]] i uvjeriti građane.
Drugi amandman, poštovani zastupnik Miro Bulj.
Moraju mi vrijeme vratiti, ali nema veze. Ovdje se pomiješalo u ovome zakonu, Zakon o financiranju političkih aktivnosti, izborne promidžbe sa referendumom. To ste pomiješali kruške i jabuke. I sad još u biti vršite udar, uz ovo što ćete dignuti novac za 2 milijuna kuna, 2,4 milijuna kuna, da možete trošiti, da možete postizati rezultate, da možete imati kampanju, janjičarsku, kupujući janjce, vi ste na ovaj način i tako kupujući birače, vi ste ovaj zakon lex šuška, jer ovdje se radi samo o šuškavici, ovo je apsolutno jedan zakon koji, referendum je išao s ovim je udar na ono što već Kuščević radi cijelo vrijeme. Naravno da je ovdje mozak operacije Vladimir Šeks, koji bi htio referendumske inicijative pokopati, on je grobar referendumskih inicijativa, on je napisao kao ustavotvorac jedan Ustav, u biti, on je grobar hrvatske demokracije, on je ponizio ovaj visoki dom, on je ponizio narod koji je prikupio potpise za izmjene Izbornog zakona i ostale inicijative, znači ovo je nastavak jedne grobarske politike da kršeći Ustav gdje narod ostvaruje vlast izborom svojih predstavnika, ovdje predstavnici apsolutno nemaju nikakav utjecaj ni kao saborski zastupnici i neposredno odlučivanje, tj. izravno odlučivanje, ovim zakonom mi miješate svoje šuške sa referendumom di otežavate referendumske inicijative i onako na taj način treba odmah izbaciti, naravno, da je nepotrebno miješati referendum i političke stranke, jer voljom većine, iz volje naroda proizlazi i ovaj parlament, prema tome, ovo je katastrofalan prijedlog zakona lex šuška [[Upadica: Tražite glasovanje?]] Samo se radi o novcu. Tražim glasovanje.
Treći amandman. Ha imate svi amandmane pred sobom, tko se hoće javiti [[Upadica: Molim vas, čiji je amandman?]] A taj tko zna, valjda zna [[Upadica: Ne, ne, vi čitajte.]] Ne, ne, ne, pardon, ne moram ja čitati, ja ne moram čitati, ako je netko dao amandman, taj valjda zna da je dao amandman [[Upadica: Govornici govore istovremeno.]] Hajde, zastupnika Roberta Podolnjaka.
G. potpredsjedniče. Vi ste dužni reći o čijem amandmanu se radi i kojeg pojedinačnog zastupnika. Ne mora biti od nekog iz MOST-a, može biti i neke drugog kluba zastupnika. Ovaj prijedlog zakona koji uređuje političke aktivnosti i financiranje izborne promidžbe je zakon koji mi već imamo na snazi, koji ima čak i jednaki naziv, osim referenduma. Dakle, da građani znaju, ovdje se ne radi o nekom području koje nije uređeno. Mi ćemo dakle, i ove izbore za EU parlament imati uređene po postojećem zakonu, stoga nije bilo potrebe da ovaj zakon stupa na snagu jednog dana nakon objave. On je, pa i čak po prijedlogu Vlade, prije amandmana Odbora za zakonodavstvo kojeg vi podržavate, trebao stupiti normalno negdje tijekom predstojećih izbora i ne primjenjivati se od prije izbora, kako bi se povećala sredstva za financiranje stanaka za izbore za EU parlament. I da imate imalo političke osjetljivosti, ne biste forsirali ovaj zakon mimo svih demokratskih parlamentarnih procedura, mimo dobre parlamentarne prakse, da se zakon raspravi, da stupi na snagu kako zakoni moraju stupiti na snagu i da se primjenjuje nakon ovih izbora, odnosno početkom druge kalendarske godine, kako ne bi utjecao na izborne promidžbe. Međutim, nažalost se ne držite parlamentarne [[Upadica: Četvrti.]] prakse i zbog toga tražim glasovanje.
4. amandman zastupnika Hrvoja Runtića.
Zahvaljujem. Malo prije je kolega Bulj rekao da se ovdje radi o kruškama i jabukama pa bih ja htio skrenuti pozornost na potrebu pismenosti, općenito, znači ne samo u Hrvatskoj danas i općenito u svijetu živimo u vremenu emotikona itd. i pismenost je poprilično ono, rekao bih ugrožena. Međutim, u ministarstvima postoje ljudi koji primaju plaću da bi svaki zakon uredili, imamo tehnički, je li tako, koliko ja znam, a znam da se tu radi o tome da se svaki dokument učini, hajmo reći, što neprobojnijim, da bude što manje dvosmislenosti itd. Kada donosimo zakon o kruškama, onda bi bilo logično da se taj zakon zove Zakon o kruškama, a kada donosimo zakon o jabukama ili ne znam, o trulim jabuka bi bilo logično da se zove zakon o ili recimo Zakon o dopunama i izmjenama Zakona o trulim jabukama. Ali, ako donosimo zakon o kruškama, a zovemo ga Zakon o kruškama i trulim jabukama, onda smo nepismeni. Ili smo polupismeni, recimo. Znači zbog toga ovaj amandman i zbog toga, pa hajmo reći nekakav apel da se možda malo više čita jer ljudi koji čitaju su pismeniji, pa se znaju ljepše izražavati, pa znaju i bolje pisati i onda možda apel i ovim čuvarima državnih zareza u ministarstvima, da pripaze na to da svaki puta kada se izražavaju, da budu konkretni i da ono što komuniciraju bude jasno. Tražim glasovanje o amandmanu.
Zahvaljujem kolega Runtić. Prelazimo na 5. amandman zastupnika Slavena Dobrovića. Izvolite.
Hvala lijepo poštovani predsjedavajući. Dakle, mi smo donijeli, predložili ovaj amandman ne bi li smo skrenuli pažnju na ono što je bitno, naime, nevjerojatno je da mi danas, evo nekoliko dana prije nego što će se raspisati izbori za EU parlament, donosimo zakon kojim se podiže suma novaca predviđena za financiranje, dakle, na 4 milijuna kuna, dakle sa 1,5 milijuna kuna. Nije li dobro zapitati se, kako to da je sve više novaca potrebno uložiti ne bi li smo uljepšali sliku, dakle radi se o čistom uljepšavanju slike jer dojam o politici i političarima je dovoljno loš da mladi prelaze granicu i to mladi, obrazovani, mladi sa obiteljima i to bi nama trebao biti fokus, međutim to nije fokus. Mi imamo mnoge resore gdje se ne čini ništa. Govorimo o apsorpciji europskih novaca, međutim novci stoje u jednoj velikoj kasi, javni pozivi se ne raspisuju, vrijeme prolazi, obveze ostaju, ja se pitam, tko će biti odgovoran za to? Tko će biti odgovoran za to što se ništa ne čini po pitanju, recimo, mjera održivog razvoja i gospodarenju otpadom gdje gradovi i općine uporno, tj. oni čekaju da se nešto desi, ništa se ne dešava, a mi ovdje, evo u kratko vrijeme, kad se državni aparat ustroji, sve se može napraviti ne bi li se lako, legalno financirala, dakle kampanja i to u uvjetima kada [[Upadica: Zahvaljujem.]] naši mladi prelaze granicu. Molim izjašnjavanje o amandmanu.
Poštovanom kolegi Slavenu Dobroviću. Prelazimo na 6. amandman. Poštovanog zastupnika Ante Pranića. Nije nazočan. Prelazimo na 7. amandman poštovane zastupnice Ivane Ninčević Lesandrić. Nema je. Prelazimo na 8. amandman poštovanog zastupnika, potpredsjednika Sabora, g. Bože Petrova. Nema ga. Prelazimo na 9. amandman poštovane zastupnice Sonje Čikotić, izvolite.
Prvo moram izraziti jedno žaljenje da Vlada uopće nije potrudila se smisliti, poslati smisleno obrazloženje ovog prve izmjene našega članka ovoga zakona. Slažem se da zakon ne bi se trebao zvati Zakon o financiranju političkih aktivnosti, izborne promidžbe i referenduma, nego Zakon o financiranju političkih aktivnosti i izborne promidžbe. Ono što je bitno naglasiti je da ovaj Vlada, kada je njoj nešto u interesu, onda za 7 dana nešto dolazi na dnevni red. Mi u Hrvatskoj imamo 300 tisuća djece koji su zapravo izloženi siromaštvu. Imamo jednu petinu građana koji žive u određenim nepodobnim uvjetima za ... [[Govornik se ne razumije.]] status građana u civiliziranom svijetu. Isto tako, iz ovog vašeg resornog ministarstva, bio je previđen u prvom kvartalu 2017. godine da izađe Zakon o agencijama koji smo ostavili u ladicama Ministarstva uprave. Naravno, vi niste donijeli Zakon o agencijama jer vam to nije u interesu. Nije vam u interesu da se uredi područje kako će djelovati javne agencije. Vama nije u interesu ni provođenje reforme javne uprave jer od ukupno 880 milijuna kuna, vi ste na dan 31. 12. 2018. iskoristili svega 17 milijuna kuna. Isto tako moram reći da nije isto djelovanje političkih stranaka i djelovanje onih referendumskih inicijativa koje dolaze od građana. Mi ne možemo na isti način, u istom zakonu regulirati zapravo inicijative koje dolaze od strane građana jer građani se ne financiraju javnim novcem. Ono što ova Vlada želi je jednostavno, više vam nije dovoljno 1,5 milijuna kuna da bi prodavali po cijeloj Hrvatskoj izbornu maglu nego vam treba 4 milijuna kuna. Hvala, molim glasovanje o ovom amandmanu.
Zahvaljujem poštovanoj kolegici Sonji Čikotić. Prelazimo na 10. amandman poštovanog zastupnika Marka Sladoljeva, izvolite.
Hvala g. potpredsjedniče. Dakle mi ovim 888 amandmana želimo upozoriti hrvatsku javnost dakle šta se smjera s ovim zakonom koji je donesen mimo Poslovnika i hrvatskog Ustava. Dakle cilj je jasan, dodijeliti više novaca određenoj stranci za izbornu promidžbu u RH. I to je u situaciji kada se cijelo vrijeme Vlada opravdava da nema novaca za profesore, za profesorske plaće, kada nema novaca za bolesnu djecu i zapravo mi sad šaljemo poruku dakle za sve aktivnost koje su nasušno potrebne hrvatskim građanima, nema novaca samo ima novaca za političke stranke tj. određenu političku stranku. Meni nije jasno zapravo zbog čega ste išli u izmjene ovog zakona kad vi imate svoje mjere financiranja dakle poznato je da g. Mamić bio je dugogodišnji financijer vaše stranke, on se sad nalazi u drugoj zemlji ali ti tokovi novaca i dalje mogu dakle teći i zapravo je ovo jedan dakle zakon koji šalje poruku hrvatskoj javnosti, u ovoj državi su važne samo stranke, samo političke stranke i to određene. Samo ću podsjetiti da je MOST prije točno 2 g. svojim amandmanom ukinuo političkim strankama 15 milijuna kuna i dodijelio je hrvatskoj znanosti tj. Zakladi za znanost i da je to jedna poruka koju mi šaljemo a ovo je poruka koju vi šaljete, tražim glasovanje.
Zahvaljujem poštovanom kolegi Sladoljevu. Prelazimo na 11. amandman poštovane zastupnice Ines Strenja, izvolite kolegice Strenja.
Zahvaljujem. Dakle pred nama je ponovno jedan zakon kojim pokazujete, imate namjeru pokazati svoje mišiće, vi ćete ga pokušati izglasati, vjerojatno ćete ga izglasati uz pomoć svih onih koji vam daju podršku bez obzira šta su prodali dušu, zbog toga i iznevjerili one koji ih izabrali. Dakle nama nije namjera opstruirati ovaj zakon već upozoriti da nema smisla i dalje trošiti na ovakav način kao dosada novac naših građana, upozoriti da nije poštovan niti Poslovnik, niti je poštovan Ustav, donosite zakon koji je suprotan djelovanju, koji stupa na snagu suprotno onome kakve su zapravo uobičajeni ustavni rokovi i stvarni zakon je samo pokazati još jednom sa dodatnim upucavanjem 2,5 milijuna kuna da je HDZ najpoštenija, najpametnija i najljepša stranka na hrvatskoj sceni ali građani to vide, nadam se da će vidjeti, nadam se da će vidjeti s kolikom revnošću rješavate puno drugih stvari u Hrvatskoj koje bi zapravo mogle poboljšati život naših građana, posebice naše djece. Građani će vidjeti koliko vremena zapravo treba za neke druge zakone kao što je Obiteljski zakon, kao što su zakoni koji će pomoći da na kraju neka djeca imaju možda malo bolju budućnost nego što je imaju sada. Sporost onoga što danas čini u Hrvatskoj, vaša administracija, čini samo puno jasnije zapravo i pokazuje sliku da vam naša djeca i naši građani nisu bitni i vama je zapravo jedino bitno da oni koji neće za vas glasati spakiraju kofere i odu iz ove zemlje. Tražim glasanje o ovome amandmanu.
Zahvaljujem poštovanoj kolegici Ines Strenja. Prelazimo na 12. amandman poštovanog zastupnika Nikole Grmoje, izvolite kolega Grmoja.
Hvala poštovani potpredsjedniče. Jasno je o čemu se ovdje radi. Kao što je rekao kolega Bulj, neki ovaj zakon zovu lex Kuščević ali može ga se slobodno nazvati lex šuška jer ovdje je pitanje jedino novca, ovdje je pitanje jedino para koje se HDZ želi dokopati što prije, jasno je da je na Odboru za zakonodavstvo što je rekao kolega Podočnjak, donesena jedna odluka da zakon stupa na snagu odmah po objavi u Narodnim novinama ili dan nakon, znači prije nego što Predsjednica raspiše izbore, vjerojatno možda i danas odnosno možda sutra ili u ponedjeljak, ne znam, vjerojatno su oni u dosluhu, g. Plenković i sama Predsjednica, znači žele donijeti ovaj zakon i onda sebi samim time povećati sredstva za izbornu promidžbu. Vidimo da se njihovi koalicijski partneri poput HNS-a već u ovom trenutku znači reklamiraju putem jumbo plakata, obilazio sam ovih dana Hrvatsku, možemo župana Matiju Posavca vidjeti gotovo kako sa svih strana nam želi reći kako je njegova županija najuspješnija u Hrvatskoj, želi poslati građanima poruku da se glasuje za njih ali ono što nas sve zabrinjava, problemi hrvatskih građana, neefikasno i korumpirano pravosuđe, neefikasna i javna uprava, ništa od toga se ne rješava ali kad treba sebi povećati novac za izborni promidžbu onda to ide ovako. Možda mi nećemo uspjeti zaustaviti HDZ da donesu ovaj zakon prije nego što Predsjednica raspiše izbore ali ćemo se barem boriti, pokazali smo ovdje i danas u Hrvatskom saboru da je MOST jedina istinska opozicija koja pokušava upozoriti na ovaj problem i zaustaviti HDZ.
Zahvaljujem poštovani kolega Grmoja. Pretpostavljam glasovanje [[Upadica: Tražim glasovanje.]] Hvala lijepo. Prelazimo na 13. amandman Kluba zastupnika MOST-a nezavisnih lista. U čl. 1. st. 1 brišu se riječi „referendumskih aktivnosti“. Poštovana državna tajnica Josipa Rimac, izvolite.
... [[Govornik nije uključen.]] stoga smatramo primjerenim da se financiranje referenduma uredi istim zakonom kojim su uređene i financiranje ostalih političkih aktivnosti.
Zahvaljujem. Budući da je od 13.-24. amandmana istovjetan sadržaj, molim državni tajnicu da sjedne na svoje mjesto, pa ćemo ju pozvati kad ponovno bude očitovanje. U ime kluba, izvolite, poštovani kolega Podolnjak.
Zahvaljujem. Moram reći radi javnosti, a nikad se ne razbacujem teškim riječima, da ovo što se događalo od jučer ujutro do sada, da je flagrantno kršenje Ustava i Poslovnika HS-a jer sam nakon amandmana Odbora za zakonodavstvo tražio da se sastane Odbor za Ustav, Poslovnik i politički sustav zbog kršenja Poslovnika HS-a i Ustava RH. I po prvi puta u 3 godine otkad sam zastupnik u HS-u potpredsjednik HS-a i istovremeno predsjednik Odbora za Ustav je odlučio sam da neće sazvati sjednicu Odbora za Ustav temeljem odredbe koja nalaže da to mora učiniti, da odbor mora zauzeti stav o kršenju Poslovnika. Dakle, nešto nezamislivo, ovaj predloženi zakon nema odredbe i obrazloženja, zašto ima povratno djelovanje, zašto će se zakon donijeti sa rokom stupanja na snagu dan nakon objave u Narodnim novinama, protivno onome što nalaže Ustav. Protivno odredbama ovoga Poslovnika. I umjesto da Odbor za Ustav u kojem su i predstavnici drugih stranaka, o tome raspravi i odluči, predsjednik odbora je čak odbio sazvati sjednicu i rekao da odbor nije ovlašten o tome raspravljati. Sam je uzeo ovlast umjesto svih članova odbora. U 3 godine koliko sam zastupnik i član tog odbora, a bio sam i predsjednik, to se nikada nije dogodilo. I to pokazuje da ste spremni prekršiti sve demokratske procedure, i Ustav i Poslovnik i parlamentarnu praksu [[Upadica: Zahvaljujem.]] da bi ovaj zakon sutra izglasali. Tražim glasovanje o amandmanu.
Zahvaljujem poštovanom kolegi Podolnjaku. Prelazimo na 14. amandman poštovanog zastupnike Mire Bulja. Izvolite kolega Bulj.
Pa ovome zakonu lex šuška, uvaženi potpredsjedniče, uvažena tajnice, sve je jasno. Treba doći do 2,5 milijuna kuna da se može kupiti ovo janjaca što je ostalo, tj. pomesti dolje, poglavito kao što je bilo u Lici, vidjeli smo, više je bilo ministara nego, iza svake bukve, jučer sam rekao, pojavljivao se ministar. Od predsjednika Sabora koji danas ... [[Govornik se ne razumije.]] tj. to je bio oproštaj od ministrice i aktualne gđe. Žalac, jer koga on spomene, taj je tu je on jedan od najjačih političara, od političara, što se tiče politike pokojni, prema tome, ja smatram da je HDZ u dobrim odnosima i sa PPD-om, on je dobar odnos i bio sa Agrokorom, dobrim odnos im je, vidio sam, kad je bila ova skupština, tamo su bili svi poduzetnici, kad je bila Martina Dalić i svoju knjigu, biografiju. Bio je Emil Tedeschi koji bi trebao napokon i vratiti novac .../nerazumljivo/... za oružje koje je uzeo, pa evo, on je dobar imao sa HDZ-om, premijerom, hvali ga, on je, potpredsjednik zna, ja sam dizao i kaznene prijave zbog toga novca, on je tada bio i zamjenik ravnatelja, nikada nije vraćene pare za naoružanje koje je Emil Tedeschi posudio za obranu cetinskog kraja, što je sramotno i svi oni koji su bili u sustavu mogu se stidjeti što su štitili one koji su uzeli novac. Neka pokaže račun kad ga je vratio, pa evo. Kad govorio o ovome, lako ćete vi naći za kampanju novac. Ima obaveznika prema vama kolko oš. Koji su stekli carstva kad je krv prolivala. Kad je oružje bilo potrebnije od kruha. Milijun i pol maraka u kamatama, sad je 17 milijuna eura. A dolje narod nema pedijatra, nemaju radiologa. Nemaju osnovnih potreba, škole prokišnjavaju, nemaju prijevoz osiguran, nemaju udžbenike, Zelovo nema vodovod, Ogorje, pola Dalmatinske zagore, pa lako je nać sponzore. Međutim, vama je bitnije protupravno provući ovaj zakon za lex šušku, za ova 2,5 milijuna nego se obračunati [[Upadica: Zahvaljujem.]] s onima koji su opljačkali Hrvatsku.
Zahvaljujem poštovanom kolegi Bulju. Prelazimo na 15. amandman poštovanog zastupnika prof. Roberta Podolnjak. Izvolite.
Zahvaljujem. Jučer smo raspravljali o prijedlogu zakona i bila je ovdje gđa. državna tajnica i htjeli smo postaviti veliki broj pitanja upravo oko financiranja referendumskih aktivnosti i da tome nije mjesto u ovom zakonu nego u Zakonu o referendumu, koji će uskoro biti na e-Savjetovanju. I zamislite što se dogodilo, dakle, ovo je tijekom cijele rasprave bila državna tajnica i kada je rasprava završila i nakon završnih izlaganja u ime klubova, nakon svih replika, došao je ministar Kuščević u HS. Ja u ove 3 godine nisam doživio situaciju da se raspravlja o nekoj točki, da tijekom rasprave su državni tajnici i da rasprava završi i tada dođe ministar i pita državnog tajnika ili državnu tajnicu, reci mi kakva je bila rasprava. Umjesto da mi postavimo g. ministru pitanja i dobijemo odgovore, pa možda ne bi bilo neko kod amandmana, on je došao nakon rasprave, doslovce minutu nakon završetka i mi smo bili uskraćeni postaviti bilo koje pitanje na koje bi on mogao odgovoriti. Meni kao zastupniku tako nešto je apsolutno neprihvatljivo i moram to reći hrvatskoj javnosti, i zbog toga i o amandmanu koji se odnosi na referendumske aktivnosti ne prihvaćamo ga i zato tražimo glasovanje o navedenom amandmanu.
Zahvaljujem poštovanom kolegi Robertu Podolnjaku. Poštovani kolega Maras, izvolite.
Hvala vam lijepo gospodine podpredsjedniče. Tražim stanku u ime Kluba zastupnika SDP-a da se konzultiramo o daljnjem tijeku i glasanja i stavova u odnosu Zakona o financiranju političkih stranaka, s obzirom da se ovdje evidentno radi o jednom pokušaju koji hrvatski građani, duboko sam uvjeren prepoznaju, da se pokuša ... [[Govornik se ne razumije.]] kampanja, uvesti više novca, i ljudi su ogorčeni time da HDZ preko noći diže limit kampanje sa milijun na četiri milijuna kuna. Ja mislim, niti da je to ispravno, niti da bi to tako trebalo biti, niti je smiješno slušati predsjednika Hrvatskog sabora kada ponižava ministricu Žalac umjesto da kaže da bi trebala podnijeti ostavku, sve to skupa se uklapa u jedan, ja bih rekao vrlo čudan svijet politički koji danas vlada u Hrvatskoj, gdje predsjednik Vlade Andrej Plenković na pitanje da li ministrica Žalac treba otići, odgovara HDZ će dobiti 5 mandata na, na izborima. Kakve to veze ima jedno sa drugim? Znači, to uopće nema nikakve veze jedno sa drugim. HDZ je 30 godina pobjednička stranka, prvo to je netočno, ne, znači od 30 odnosno 28 godina, od 29 godina, HDZ je na vlasti doduše, nažalost, 21, ne, a ipak su bile dvije koalicijske Vlade od osam godina, tako da ni to točno ne govori. Tako da s te strane, moramo se jednostavno konzultirati o ovoj količini amandmana koji su ovdje predloženi kako bi se onemogućio nasilnički, kako bi se onemogućio nasilnički postupak hrvatske Vlade koja preko noći želi izmijeniti jedan vrlo važan Zakon, i toliko, toliko o tome koliko podcjenjuju Hrvatski sabor, mada meni nije žao što je državna tajnica, ali gospodina Kuščevića nema, znači on se izgubio. Kaže on da je njemu žao što on nema Mercedes, pa je možda, možda je u depresiji šta on nema Mercedes kao ministrica Žalac pa zbog toga nije danas ovdje došao danas braniti Zakon. Hvala lijepo.
Zahvaljujem poštovani kolega Maras. Nadam se da vas kolege čekaju u Klubu svi.
Je, svi su tu. ... [[Govornik se ne razumije.]]
Dobro. Evo budući da nije nitko tu nazočan od vaših kolega, do 16,45 određujem stanku. SJEDNICA PREKINUTA U 15,23 SATI [[NASTAVAK NAKON STANKE U 16,45 SATI]] Poštovane kolegice i kolege nastavljamo s radom plenarne sjednice, prelazimo na 16. amandman poštovanog kolege Hrvoja Runtića. Izvolite kolega Runtić.
Zahvaljujem poštovani podpredsjedniče Hrvatskog sabora, poštovana državna tajnice, dakle cilj lex šuške je u stvari daj pare odmah. Ovih dana smo primijetili da je Hrvatska već cijela prelijepljena HNS-ovim plakatima, jumbo plakatima sa kojih se onako zagledan u svijetlu budućnost smješka ovaj čovjek Posavec i kako bi vam rekao nekako je gorak okus u ustima kada znate, mislim ne bi to bio problem da mi živimo u drugačijoj zemlji, međutim u Hrvatskoj u ovom trenutku prema zadnjem izvješću pučke pravobraniteljice koji vjerujem da ste ga čitali, to je jedan katalog hrvatskih užasa, 27,9% građana živi u riziku od siromaštva ili socijalne isključenosti. 27,9% građana dakle u Hrvatskoj živi u riziku od siromaštva. I u takvom okruženju dizati iznos za financiranje ovih aktivnosti sa milion i pol na 4 miliona kuna je jednostavno nepristojno. Od tih dakle 27,9% građana koji žive u riziku od siromaštva većina su vam starije osobe, dakle postavlja se pitanje kako se možemo zvati društvo ako ne skrbimo prvo za takve ljude koji su na, na rubovima znači društva. Evo to sam htio reći i tražim glasovanje.
Zahvaljujem poštovanom kolegi Runtiću. Prelazimo na 17. amandman poštovanog zastupnika kolege Slavena Dobrovića. Izvolite kolega Dobroviću.
Hvala lijepo poštovani podpredsjedniče sabora, dakle ovih mjeseci znamo svi za slučaj kako je ministarstvo odgovorilo na skupljanje potpisa za raspis referenduma, dakle preko 400.000 potpisa i odbijeno je odnosno proglašeno nevažećima preko 40.000 ili tako nešto potpisa i time naravno dovedena oba dva, oba dvije referendumske inicijative u zonu neuspjeha. Pitam se, sada dižemo dakle ovim zakonom iznos novaca za financiranje kampanje dakle legalnih, legalno se sada smije potrošiti, smjelo bi se potrošiti izglašavanjem ovog zakona 4 miliona kuna za ove izbore koji nam prvi dolaze. Naravno da su to marketinški, marketinške aktivnosti kojima se uljepšava slika. Koliko je moguće s tim novcima i kolko bi uopće bilo moguće promijeniti mijenje ljudi odnosno mišljenje nakon ovog iskustva s referendumskom inicijativom? Je li moguće recimo da dignemo kvotu na 50 ili 100 miliona kuna koji bi se možda čak i našli nekim političkim strankama u zoni mogućega, je li moguće regulirati dakle javnu sliku, dakle tu uljepšanu sliku tako da bez obzira kako tretiramo ljude i njihovo, njihovu želju za izjašnjavanjem dakle najdemokratskijim, najizravnijim izjašnjavanjem, je li to moguće sve riješiti jednostavnim podizanjem ove kvote. Molim izjašnjavanje.
Zahvaljujem poštovanom kolegi Dobroviću. Poštovanog kolege nema Franića, također nema kolegice Ivane Ninčvić-Lesandrić, tako da onda preskačemo 18. i 19. amandman. Isto tako i 20. amandman budući da nema kolege podpredsjednika sabora gospodina Bože Petrova. Prelazimo na 21. amandman poštovane kolegice Sonje Čikotić. Izvolte Sonja.
Ovim amandmanom tražili smo da se iz teksta članka 1. stavka 1. brišu riječi: „referendumska aktivnost“. Zašto? Smatramo da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Naime, mi smo svi bili svjedoci da je u Hrvatskoj ukradena parlamentarna demokracija kada su zastupnici sa određenih izabranih saborski lista prešetali u suprotni tabor. Isto tako bili smo svjedoci da je ukrao netko referendumsku inicijativu odnosno ukradena je i izravna demokracija, ukradeno je obrisano 400.000 potpisa i spušteni su dolje u jedan mračni tamni saborski podrum. Nije mi jasno kako to kada ova Vlada planira donijeti zakon o referendumu koji bi jasnije, detaljnije po riječima velikog reformatora Kušćevića trebao urediti novi Zakon o referendumu, zašto se u ovaj zakon ubacuje referendumske inicijative. Nama je cilj da zapravo sva pravila koja se tiču referendumskih inicijativa budu ista i budu transparentna i za onaj novi institut koji je najavio veliki reformator, a to je protu referendumska inicijativa. I zato ćemo se mi zalagat, mi ćemo se zalagati da zapravo zakoni budu transparentniji, a iz aspekta nomotehnike da sva pravna pravila koja uređuju referendumske inicijative budu na jednom mjestu, jer referendume u pravilu iniciraju građani i to su narodne inicijative i za takve inicijative trebaju sva pravila biti na jednom mjestu, da ljudi ne traže u ovoj šumi propisa zapravo pravila po kojim bi se ta ista inicijativa trebala provoditi. No, vama nije cilj da se to olakša, vama je cilj da se to oteža, molim glasanje o ovom amandmanu [[Upadica: Zahvaljujem…]] Hvala.
…poštovanoj kolegici Čikotić. Prelazimo na slijedeći amandman br. 22. poštovanog kolege Marka Sladoljeva, izvolite kolega Sladoljev.
Hvala g. potpredsjedniče. Pa, dakle, ja sam već prije, dakle, govorio o tome, dakle, kad je bilo pitanje hoće li ova vladajuća koalicija opstati ili ne, rekao sam da je to najčvršća koalicija u povijesti hrvatske države jer je sastavljena na šuškavim temeljima, a sad imamo činjenicu da imamo lex šuška. Kolega Miro Bulj i ja smo jučer bili na tribini u Samoboru, gdje je tema bila referendumski, dakle, referendum kao način političke borbe sa političkim suparnicima gdje je zapravo istaknuto da je vladajuća većina u referendumu vidi opasnost za sebe i za svoju vladajuću većinu i da će sav svoj, dakle, angažman, dakle, i sve svoje resurse koristiti da se spriječe referendumske inicijative. Jedan od ovih amandmana koje smo predložili, dakle, glasi, dakle, mi želimo zapravo, kad se već, dakle, zakon usredotočuje na referendumske inicijative i kontroliranje njihovih financija, zašto se tako ne kontrolira protureferendumske inicijative, a u ovom slučaju i u budućim slučajevima protureferendumska inicijativa je hrvatska Vlada. Dakle, tko će kontrolirati njene aktivnosti koja se svim mogućim sredstvima borila protiv referendumske inicijative „Narod odlučuje za promjenu izbornog zakona“. Mi znamo da su vladajući i mediji bili upregnuti u tu protureferendumsku inicijativu, međutim, njih nitko ne kontrolira. Dakle, kontrolira se samo referendumske inicijative koje smatraju se opasnost za vladajuću većinu, tražim glasovanje.
Zahvaljujem kolegi Sladoljevu. Prelazimo na 23. amandman poštovane zastupnice Ines Strenja, izvolite kolegice Strenja.
Zahvaljujem. Dakle, MOST će još jednom danas pokazati kako je istinska prava oporba i pokušat će još jednom javnosti pokazati zapravo kako HDZ samo svojom silom će izglasati Zakon o financiranju političkih aktivnosti i izborne kampanje i referenduma. Dakle, novi cjeloviti Zakon o financiranju političkih aktivnosti i izborne kampanje i referenduma u cjelini ovim zakon ne doprinosi ograničenju doniranja političkog novca, već suprotno, uzrokovat će povećanje ukupnih iznosa političkog financiranja jer sadrži odredbe koje će potencijalno omogućiti političku korupciju i prevaru građana. Loše regulira financiranje referendumskih kampanja koje uopće nisu trebale biti predmet ovog zakona i zbog toga je nama u MOST-u, kao što sam rekla, apsolutno neprihvatljiv. Uostalom, predlagatelj nije prihvatio ništa od onog što smo predlagali, mi sad, evo redom slušamo kako ćete odbiti sve naše amandmane, ali mi ćemo ih još jednom vama pročitat i zbog toga smo se i obratili kao MOST zapravo i Odboru za ustav, poslovnik i politički sustav zato što je povrijeđen čl. 159. Poslovnika HS. Tim člankom propisano je da HS na temelju prava i ovlaštenja utvrđenih Ustavom RH i ovim Poslovnikom donosi ustav, ustavne zakone, zakonike, zakon, državni proračun, odluke, deklaracije, rezolucije, povelje, preporuke i zaključke, te daje vjerodostojna tumačenja pojedinih odredaba zakona. Isto tako, čl. 90. Ustava RH propisano je da prije nego što stupi na snagu zakon i drugi propisi državnih tijela, objavljuju se u Narodnim novinama, Službenom listu RH. Propisi i tijela koje imaju javne ovlasti prije stupanja na snagu moraju biti objavljeni na dostupan način u skladu sa zakonom. Zakon stupa na snagu najranije osmi dan od dana njegove objave, osim ako nije zbog osobito opravdanih razloga zakonom drukčije određeno. Zakoni i drugi propisi [[Upadica: Zahvaljujem]] državnih tijela koje imaju javne ovlasti ne mogu imati povratno djelovanje, sve to ste prekršili ovim zakonom, tražim glasanje.
Zahvaljujem poštovanoj kolegici Strenja. Ja bi vas lijepo molio da samo pripazite na vrijeme. Prelazimo na 24. amandman poštovanog zastupnika Nikole Grmoje, izvolite kolega Grmoja.
Hvala. Poštovani potpredsjedniče, poštovana državna tajnice, evo, ova slika u HS sve govori. Nikoga od zastupnika nema jer ste išli silom, znači, mimo najave, znači, jer je to, jutros smo saznali da će izjašnjavanje o amandmanima biti danas popodne, išli ste, znači, se riješiti ovih amandmana koje smo uputili, kako biste sutra mogli donijeti ovaj zakon odnosno lex šuška da bi osigurali sebi sredstva za izbornu kampanju, povisili sa milijun i po na 4 milijuna, vama nikad dosta novca, mi znamo da ćete vi i ovu kampanju financirati iz crnih fondova, ali puno je lakše, znači, kad možete legalno odraditi 4 milijuna, nego samo milijun i po, bit će crnih fondova, ali će vam, ako vam prođe ovaj zakon, biti puno lakše. Sjetimo se svih vaših donacija, sjetimo se pozajmice PPD-a, sjetimo se Zdravka Mamića koji je evo, vrlo vjerojatno poklonio i sat predsjedniku ličko-senjskog HDZ-a koji kaže da mu je obitelj poklonila sat vrijedan 60.000,00 kn, ja mislim da rijetki imaju u RH takvu obitelj, bili bismo sretni da takvih obitelji ima više, ali nažalost, nema, uglavnom su to ovi tajkuni proizišli iz hrvatske privatizacije, tipovi poput Tedeskog kojeg je spomenuo kolega Miro Bulj koji su bili dobri i sa premijerom Milanovićem, a sad su dobri sa premijerom Plenkovićem, a to su sve ovi poduzetnici proizašli iz tih starih, ja bih rekao, struktura. U tom smislu, znači, vama novca nikad dosta, vama para nikad dosta, a kada treba učiniti nešto za hrvatske građane tu ste jako, jako spori. Ja tražim glasovanje o ovim našim amandmanima.
Zahvaljujem poštovanom kolegi Grmoji. Prelazimo na 25. amandman Kluba zastupnika MOSTA nezavisnih lista, u članku 1. stavak 4. se briše. Molim očitovanje državne tajnice gospođe Josipe Rimac, za amandmane od 25. do 36. budući da su identičnog sadržaja. Izvolite.
Zahvaljujem podpredsjedniče, ne prihvaća se iz razloga jer je referendum oblik političkog djelovanja građana. Stoga smatramo primjerenim da se financiranje referenduma uredi istim zakonom kojim se uređuje i financiranje ostalih političkih aktivnosti.
Zahvaljujem državnoj tajnici. Očitovanje poštovani kolega Nikola Grmoja.
Poštovana državna tajnice, ako iko ovdje u Hrvatskom saboru se zalaže za transparentnost to je MOST, predlagali smo registar stvarnih vlasnika tvrtki u više navrata kako bi se znalo tko stoji iza pojedine tvrtke koja možda financira određenu kampanju, to ste odbili iako to od vas traži Europska direktiva. I kad je donesena Europska direktiva tada ste vi tek išli nešto mijenjati jer se ponašate uvijek kao briselski poslušnici međutim stavili ste odgodu tog roka, a ovdje kod referendumskih inicijativa namećete ista pravila, ali zaboravljate da svaka referendumska inicijativa nastaje ad hoch da su to građani koji se organiziraju i da za njih koji nemaju niti računovodstvo, niti sve službe koje na raspolaganju imaju velike stranke, znači od njih sad tražite iste uvjete kao od političkih stranaka. Zašto? Da biste zaustavili svaki referendum, jer za vas je samo mrtav referendum dobar referendum to ste pokazali ovdje, znači mi smo, govorili ste cijelo vrijeme, ministar nam je govorio možete dobiti na uvid ove nevažeće potpise. Tu nam je s govornice to rekao. Ja kažem doći ću vam ujutro u ministarstvo, dođem u ministarstvo vi nas dočekate, kažete da mi trebamo nešto potpisat, ovako, onako, zovu nas, dolazi nam državna tajnica u klub i što nam donosi državna tajnica, naše potpise. Pa što bi ja trebao provjeravati je li moj potpis važeći ili ne važeći. Eto kako ste i srušili referendum i uzeli referendum narodu i obrisali pod sa onih 400.000 tisuća ljudi koje pozivam da vam sada na ovim europskim izborima pokažu što misle o vama i o vašoj politici i o vašem načinu odnosa prema direktnoj demokraciji, prema direktnom izražavanju znači građana, to je jedini i najbolji način kako znati što nas narod od nas očekuje. Ali vas je briga za narod, vas samo pare zanimaju. Tražim glasovanje.
Zahvaljujem. Zahvaljujem kolega Grmoja. Prelazimo na 26. amandman poštovanog kolege Mire Bulja. Izvolite kolega Bulj.
Hvala lijepo. Da triba financiranje referenduma odvojiti od ovoga zakona od financiranja političkih aktivnosti, političkih stranaka je naravno normalno i ali je bitno istim zakonom onemogućiti referendume i istim zakonom sebi ovaj namaknuti šuške. Ovaj zakon je znači dvojak udar na Ustav RH koji u temeljnim odredbama u prvome članku kaže da vlast proizlazi iz naroda i da narod ima pravo odlučivanja na neposrednoj demokraciji i izborom svojih predstavnika. To je članak 1. Ustava RH u temeljnim odredbama stavak 2., članak 1. stavak 3. pardon. Kad pogledamo šta ste vi napravili od referenduma građani RH su u skladu sa zakonom zatražili prikupljanje referenduma o mijenjanju izbornoga sustava, prikupili potpise, dostavili vam na vrijeme potpise, stekli sve zakonske uvijete da se raspiše referendum i da se provjeri, kad ste provjerili te potpise kažete 40.000 nevažećih potpisa. Danima tražimo ovdje, čak mi je podpredsjednik sabora i dva dana zabranio sudjelovati u ovoj raspravi po prvi put u povijesti, samo što sam tražio da se nama dostave nevažeći potpisi da vidimo koji su to nevažeći potpisi i koji su razlozi nevažećih potpisa. Ministar Lovro Kušćević grobar referenduma, ubojica referenduma i svake demokratske inicijative izravne demokracije je odgovorio da će nam to dati. Nije nam dao, nego i dalje se ruga sa inicijativama, očekivao sam od Josipe Rimac, kninske kraljice da to riješi, međutim ona je riješila što je donila naše potpise [[Upadica: Zahvaljujem.]] apsolutno udar na demokraciju, referendum. Tražim glasovanje.
Zahvaljujem poštovani kolega Bulj, nisam vam zabranio dva dana, nego vam je izrečena stegovna mjera temeljem Poslovnika Hrvatskog sabora. Prelazimo na 27. amandman poštovanog zastupnika Roberta Podolnjka, nema ga. 28. amandman poštovanog zastupnika Hrvoja Runtića. Izvolite kolega Runtić.
Zahvaljujem podpredsjedniče Hrvatskog sabora, znači smisao ovog amandmana je da se iz zakonskog teksta izostavi dio koji se odnosi na financiranje referenduma i da taj dio zakona treba biti sastavni dio temeljnog zakona koji uređuje problematiku referenduma. Malo prije sam nešto rekao pa bih to ponovio zato što niste me slušali ovaj bili ste na mobitelu. Naime, htio sam reći odnosno rekao sam da nije pristojno razbacivati se jumbo plakatima koji znamo kolko koštaju, znamo kolko je ne znam minutaža koja je cijena na televizijama komercijalnim. Znači tom promidžbom se nije pristojno razbacivati u zemlji u kojoj svaka peta osoba živi u riziku od siromaštava. To su, to nisu podaci koje sam ja izmislio, to je ponavljam to su podaci iz izvješća pučke pravobraniteljice. 27,9% ljudi, građana, stanovnika Hrvatske živi u riziku od siromaštva i socijalne isključenosti, većina tih ljudi su starije osobe, znači većina tih ljudi su stariji ljudi. Sad zamislite ovako, zamislite osobu koja živi od plaće od 3.000 kuna, kada gleda o čemu se raspravlja znači u ovom zakonu o kojem mi danas raspravljamo u ovim amandmanima. Netko tko sa 3.000 kuna rasteže od 1. do 30. u mjesecu i ne zna kako će preživjeti, evo ljudi ovdje koji rade u Saboru, imaju vrlo niske plaće, zamislite nekoga od onih stotina tisuća umirovljenika koji žive čak od manje od tisuću kuna ili 500 kn, da vam sada ne čitam statistike koji su to brojevi, to je užas koji su to brojevi, a mi razgovaramo o tome, da se stranke razbacaju sa [[Upadica Brkić: Kolega Runtić, molim vas isteklo vam je vrijeme.]] dobro, ok, ispričavam se, nastaviti ću, tražim glasovanje.
Hvala lijepo. Povreda poslovnika, poštovani kolega Miro Bulj, izvolite.
Uvaženi predsjedniče, potpredsjedniče, predsjedavajući, povreda poslovnika 236. zbog toga, evo od vas tražim, tražio sam i prethodno od vašeg prethodnika Reinera, zbog zahtjeva koji je uputio Robert Podolnjak temeljem članak poslovnika 159. poslovnika Hrvatskog sabora da se održi sjednica, o. To nije napravljeno, premda je prema poslovniku to trebalo napraviti, ali on nije znači faraon. I imam informaciju od ljudi, da ovo ne prenosi YouTube kanal Sabora, pa bi vas zamolio da i to provjerite, jer to je bojkot demokracije. Hvala.
Zahvaljujem poštovanom kolegi Bulju, već vam je odgovoreno na taj vaš upit i već imate odgovor. A što se tiče ovog prijenosa, to ste mogli na drugi način, a ne zloupotrebom instituta povrede poslovnika, tako da vam temeljem čl. 239. izričem opomenu. Prelazimo na 29. amandman poštovanog zastupnika Slavena Dobrovića, izvolite kolega Dobrović.
Hvala lijepo poštovani potpredsjedniče Sabora. Kako kontrolirati jedno društvo? Pa prvo izjašnjavanjem društva, sudjelovanje društva, dakle, naroda u izravno, demokratski putem referenduma se može otežati do te mjere da je to praktički neprovedivo i to smo vidjeli, da se provodi, da su veliki broj glasova proglašeni nevažećim, s time da nitko nije praktički vidio zbog čega i kako da je to očito načinjano iz sasvim jednostrano gledajući i sa očitom namjerom, da se referendumske inicijative ne dozvole. S druge strane može se i putem medija i zato je potrebno sve više i više novaca ne bi li se stvorila lijepa slika i da površni gledatelj, površni građanin, koji eto i sve slabije sudjeluje u političkom životu. To vidimo po tome, da je sve manji odziv na i učešće na izborima. Jednostavno se oslanja na krivu, lažnu sliku koja se stvara u medijima, naravno putem novaca i ovdje ovim zakonom, s 4 milijuna kuna, dakle, to je preko 2 puta više u odnosu na ono što smo imali do sada, ne bi li se takva lažna dakle, slika, lažna, jer ne odgovara istini, očuvala. Jer kada se to zbroji sa ovom težnjom da se referendum kao izražavanje političke volje građana onemogući, onda je sasvim jasno, želi se jedna kontrola i građane koji praktički nijemo slušaju … [[Govornik se ne razumije.]] šta se s njima radi. Molim glasovanje.
Zahvaljujem poštovanom kolegi Dobroviću. Prelazimo na 33. amandman poštovani kolega Grmoja povreda Poslovnika, izvolite.
Poštovani potpredsjedniče, znači, ja vas molim, znači da intervenirate kako bi se naši građani, koji mi šalju poruke, da žele na YouTube kanalu Hrvatskog sabora pratiti ovu raspravu, znači da se intervenira i da se to omogući. Dok se to ne omogući, ja mislim da nemam uvjeta za nastavak rasprave, jer mi nismo ovdje da raspravljamo između sebe, nego da omogućimo hrvatskim građanima, da čuju i da vide, što se u ovom trenutku događa u Hrvatskom saboru.
Zahvaljujem poštovani kolega Grmoja. Dakle, ponovno ste zlouporabili institut povrede poslovnika, niste se tom prilikom ni pozvali na članak. Ali što se tiče tehničkih stvari, to možete i na drugi način riješiti, ne na pozivanjem na povredu poslovnika, a nakon zamolbe kolege Bulja, kolega s moje lijeve strane, je već kontaktirao službe nadležne u Saboru i provjetriti će tu situaciju, tako da na temelju čl. 239. izričem opomenu. Prelazimo na amandman br. 33. budući da kolege zastupnika Ante Pranića nema, također kolegice zastupnice Ivane Ninčević Lesandrić i poštovanog kolege, potpredsjednika Sabora, gospodina Bože Petrova, pa prelazimo na 33. amandman, poštovane zastupnice Sonje Čikotić, izvolite.
Kroz ovaj amandman tražili smo u čl. 1. stavku 4 da se isti stavak briše, smatramo da iz zakonskog teksta, treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Ono što je zanimljivo, vezano za ovaj zakon, jest ažurnost, hitnost, brzina, jer važno je donijeti lex šuška, prije nego što se zapravo raspišu izbori. Bitno je da se kroz lažni sjaj još 4 milijuna kuna potroši na promidžbenu kampanju, kako je rekao kolega Maras, HDZ je vladao 21 godinu, SDP je sa svojim koalicijskim partnerima 8-9 g. Pa nije li dovoljno građanima Hrvatske, da pogledaju lijevo, desno, naprijed iza sebe i vidi što se je to ostavilo građanima i kako izgleda ta Hrvatska, nego vama nije dovoljno ni 1,5 milijun kuna, zapravo za promidžbu, za EU izbore i zato je bitno da se taj zakon izglasa prije raspisivanja EU izbora. Nije vam bilo bitno, da zapravo preko leđa građana kažete da ide reforma mirovinska i da zapravo trebaju raditi duže. Da građani možda neki i bi radili duže i vjerojatno puno njih i radi duže, jer sada koriste onu mogućnost od 4 sata uz mirovinu. Rade duže jer nemaju dostojne mirovine. Isto tako građani od 2014. g. od kada je dostupno energetsko obnova obiteljskih kuća čekanu natječaj za energetsku obnovu, ali svaki kvartal on se odgađa. Zašto niste ažurni zapravo kada su u pitanju potrebe hrvatskih građana, a živimo i imamo Vladu koja zapravo ima problem padeža. Ona ima problem padeža jer ne odgovara na stvarne potrebe građana, kome, čemu, zašto i kada, nego samo o onim svojima. Molim vas da se o ovom amandmanu glasuje.
Zahvaljujem poštovana kolegice Čikotić. Prelazimo na 34. amandman poštovanog zastupnika Marka Sladoljeva. Izvolite kolega Sladoljev.
Hvala g. potpredsjedniče. Dakle, uz kršenje dakle i uz ograničavanje referendumskih inicijativa od strane vladajućih, imamo novu antidemokraciju, a to je uskraćivanje prijenosa HS-a. dakle, ljudi šalju poruke, dakle, nadam se da će ljudi prepoznati tko u Hrvatskoj želi demokraciju, a tko ne. Ova referendumska inicijativa kojom se želi ukinuti demokracija je još jedan način oblika vladavine ove vlasti, ali ja ću opet govoriti o porukama koje ova vladajuća većina šalje, a to je, nemate pravo utjecati na politiku. Dakle, mi smo politička elita koje vama upravlja, dakle, mi smo ti koji će donijeti zakone, a vi ste tu, da klimate glavom i na neki način samo pasivno sudjelujete u političkom procesu. Htio bih samo reći, iskustva drugih zemalja što se tiče referendumskih inicijativa. Dakle, najpoznatiji je primjer Švicarske. Nitko od nas nema iluziju u HS-u ovdje da smo mi Švicarska, što se tiče referendumskih inicijativa, mi imamo premijerovu mantru da neće dopustiti ni referendum o uvođenju eura, iako je to jedno od ključnih stvari i na neki način gubitak suvereniteta, dakle ni o tome neće moći odlučivati, neće moći odlučivati o Izbornom zakonu, dakle, totalno pasivizirano društvo koje zapravo želi [[Upadica: Zahvaljujem.]] da samo kimamo glavom.
Zahvaljujem poštovani kolega Sladoljev. Poštovani kolega Bulj i poštovani kolega Grmoja, nadležne službe saborske izvješćuju da prijenos ide bez ikakvih problema tako da, evo, možete provjeriti vi ponovno pa javite ako ne radi. Prelazimo na 35. amandman, 36. amandman, ispričavam se, poštovane, odnosno 35., ispričavam se, poštovane zastupnice Ines Strenja, izvolite.
Zahvaljujem. Dakle, mi smo tražili u čl. st. 4 da se briše jer smatramo da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Ono što je više puta ponovljeno, a to je da je referendum najviši nivo demokracije, provođenje referenduma u svakoj zemlji i nažalost, mi smo svjedoci gušenja takvih inicijativa i pronalaženja bilo kakvog načina da se uguše takve inicijative. Nažalost, ono što vi ne možete vidjeti da time još više razbuktavate borbu onih koji smatraju da imaju pravo boriti se za određena prava koja su im time uskraćena, kao što ćete tek vidjeti u kom zamahu i kako će se odraditi referendum kojim se pokušava skrenuti pažnja na to da je mirovinska reforma na ovaj način promašena, da se produžava radni vijek na 67 godina, bez obzira što se zna da je životni vijek, prosječni životni vijek građana u Hrvatskoj puno niži od onih u EU. Niste nam učinili da živimo onako kao što se živi u pravim demokracijama EU, ne živimo kvalitetom života kao što se živi u EU, a sada nas pokušavate uprosječiti s njima da se radi do 67. godine. Zamislite kako je raditi onima koji rade teške fizičke poslove, koji su možda kasnije ušli u svijet rada, jer vi se stalno vraćate na ono da oni koji su počeli rano raditi, da će do 60. imati 40 godina radnog staža, ali postoje oni koje su radili na crno, jer nisu mogli naći posao u ovoj zemlji, oni koji su radili na različite druge načine i po ugovorima, dakle vi, jednostavno tim ljudima, tjerate ih da rade i da praktički sa radnog mjesta budu [[Upadica: Zahvaljujem.]] sprovedeni direktno na naša groblja [[Upadica: Poštovana kolegice Strenja.]] Tražim glasanje o ovom amandmanu.
Prelazimo na 36. amandman. Poštovanog kolege Nikole Grmoje, izvolite kolega Grmoja.
Hvala poštovani potpredsjedniče. Dakle, evo, rekli ste da sve funkcionira, ljudi mi javljaju da ipak ne funkcionira preko Youtube kanala HS-a, ali to je, uostalom ionako nije bitno, vi želite da što manje ljudi vidi što vi radite, ali mi ćemo se potruditi da što više ljudi sazna što ovdje pokušavate, a to je dokopati se novca jer vas jedino novac pokreće i jedino vas novac zanima. Ponašate se, ne kao politička stranka koja je sudjelovala u stvaranju hrvatske države i koja bi trebala brinuti o hrvatskim građanima nego se ponašate kao jedna klijentistička skupina koja je prepuna loših stvari, prepuna povezanosti sa aferama, sa kriminalom, s korupcijom, svjedočimo posljednjih dana što se događa, jednostavno, gledate samo plijen i novac i to je ono što najviše zabrinjava. Zabrinjava da čak i svoje stranačke kolege ste spremni uvaljati u blato, samo kako biste se izborili za neke svoje interese, znači ništa vam nije sveto. Kako će vam biti sveti hrvatski građani kad vam nisu sveti oni s kojima dijelite klupe, koji skupa s vama sjede i kojima zabijate nož u leđa, ako je to politički oportuno u tom trenutku. To pokazuje kakav je vaš odnos i prema narodu i prema demokraciji prema građanima, jasno je kakav je vaš odnos prema referendumu, ali jasno i kakav je vaš odnos prema slobodama Most je slobodarska politička opcija koja se bori za slobodu govora, slobodu mišljenja slobodu izražavanja, konzistentni smo u tom, istupali smo neovisno o kome se radi, kada su bile ugrožene te slobode, boriti ćemo se za hrvatske građane i boriti ćemo se za tu slobodu koliko god vama to ne bilo drago. Tražim glasovanje.
Zahvaljujem poštovani kolega Grmoja. Prelazimo na 37. amandman Kluba zastupnika Mosta nezavisnih lista. U čl. 2. točki 5. briše se … [[Govornik se ne razumije.]] dosadašnji … [[Govornik se ne razumije.]] 9 postaje … [[Govornik se ne razumije.]] 8 molim očitavanje državne tajnice gđe. Josipe Rimac za amandmane od 37.-48. budući da je identičnog sadržaja svaki amandman.
Zahvaljujem uvaženi potpredsjedniče Hrvatskog sabora. Spomenuti amandmani od 37-48 se ne prihvaćaju iz razloga je referendum oblik političkog djelovanja građana. Stoga smatramo, primjerenim, da se financiranjem referenduma uredi istim zakonom, koji se uređuje financiranje ostalih političkih aktivnosti.
Zahvaljujem državnoj tajnici. U ime Kluba Mosta poštovani kolega Miro Bulj, izvolite.
Hvala lijepo. Referendum i političke aktivnosti, političkih stranaka apsolutno su nespojivi. Međutim, vi ste krenuli od ovoga Visokoga doma, po naredbi Andreja Plenkovića, Šeks izvršitelj je bio i predsjednik Sabora g. Jandroković i potpredsjednik i ostali, da se promijeni poslovnik i da se smanje prava i slobode govora saborskih zastupnika. I doveli ste do ove situacije, da bojkotira se rad Hrvatskog sabora i da ispada u narodu P.R.-ovski da je premjer iznad Sabora. Slobode govora, poslije referenduma slobode govora. Policiju šaljete, policiju, novinarima, na po naređenju župana, pa to nije bilo za vrijeme divljega zapada. Novinari, policajci novinari, da prijete, da ih pritišću da ne pišu istinu ili da piše nebitno, to je sloboda govora, to nemate pravo zabraniti, ukrali ste narodu, diktaturu uvodite. Ono što se u Srbiji događa, kao pritisak, pogledajte HRT, da li HRT prijenosi sada Sabor ili samo kada je interes na 4 programu vladajuće stranke. Vi referendum ste uništili i ukrali. 400 tisuća potpisa vi ste zgazili. 400 tisuća građani vi ste pljunuli u lice, to ne bi napravili nikome, neprijatelju, a ne hrvatskom narodu. Vi kršite Ustav za koji se zaklinjete, vama nije interes volja većine. Pa čega se bojite. Pa imamo zakon Mosta o izboru, promjenama izbornog zakona, koji je sličan kao referendumska inicijativa, pa dajte ga već … [[Govornik se ne razumije.]] ovdje raspraviti. Nemate se snage suočiti s narodom, a narod će odlučiti.
Zahvaljujem poštovani kolega Bulj, tražite glasovanje pretpostavljam? [[Upadica Bulj: Tražim glasovanje.]] Hvala lijepo. Prelazimo na 38. amandman poštovanog zastupnika Mire Bulja, izvolite.
Ja sam jučer očekivao, evo, da se radi o istom amandmanu, da će gradonačelnica, bivša gradonačelnica Knina iz moje Dalmatinske zagore iz pobjedničkog grada pobjede, da će imati snage i hrabrosti ovo protuzakonito povući. Najsretniji jedan od mojih dana, rekao sam jučer, je kada smo došli i vidi Knin, to je bio simbol slobode, iz pravca Dinare iz … [[Govornik se ne razumije.]] najsretniji dan u mom životu. Vi ste bili gradonačelnica, pozivali su vas, vaši vjerni obožavatelji kraljicom Knina. O vama su pisme pjevane, knjige pisane, opjevani ste kao legenda, pa nemojte sramotiti onaj kamen, onu žrtvu, na ovaj način, da ukidate pravo izravnog odlučivanja naroda, zbog one svake kapi krvi koja je prolivena, da bi se došlo i oslobodio Knin. Puno je žrtava ostalo, puno je se noći u zimi prespavalo u teškim uvjetima, da bi došli do slobode, do demokracije, da bi se poštivao Ustav, kojega je ustavotvorac Šeks napisao a sada ga želi degradirati, poniziti. Nitko nije iznad Ustava. Na ovoj zemlji nitko. Jedino van Ustava a to je koji vjeruje Bog, jedino za njega, ali vi ne vjerujete ni u Ustav ni u onaj Hvaljen Isus, na koji se poziva vaš ministar Lovro Kuščević, on ne vjeruje tome, jer on ponižava narod, on ponižava sirotinju, on ponižava, svakog čovjeka, on je pljunuo u lice, on je pljunuo u lice 400 tisuća ljudi koji su svojim potpisima dali, tražili mogućnost promjena izbornoga zakona. On vam je to nametnuo, on je ministar istanbulac, on će raditi za svakoga, bilo za Milijana Brkića dok je bio Karamarko ili Andrej Plenković, on nema veze sa nikakvim načelom, ni vjerskim ni ljudskim, jer ovo što je napravio narodu je protunarodno. Tražim glasovanje.
Zahvaljujem kolega Bulj, ja vas još jednom molim, da pripazimo na vrijeme. Prelazimo na 39. amandman poštovanog zastupnika Roberta Podolnjaka, nije nazočan. 40. amandman poštovanog zastupnika Hrvoja Runtića, izvolite kolega Runtić.
Zahvaljujem gospodine potpredsjedniče. Dakle, smisao ovog amandmana je da se iz zakonskog teksta izostavi dio koji se odnosi na financiranje referenduma i da taj dio zakona treba biti definiran zakonom kojim se uređuje problematika referenduma. E sada što sam ja primijetio kod ovog zakona i vjerujem da su i drugi primijetili, skrenuo pozornost na to da kada treba dići ovaj iznos za stranke, znači za financiranje kampanje, onda se to radi vrlo brzopotezno. Znači napiše se taj tekst, pošalje se u proceduru, jučer smo o tome raspravljali, danas, imamo evo izjašnjavanje o amandmanima, sutra bi tak zakon trebao biti izglasan, a onda par dana nakon toga bi to trebalo stupiti na snagu i stranke bi imale 2,5 milijuna kuna više za promidžbu. E sad ono što meni ovaj pada na pamet kada govorim o tome je da kada se recimo treba riješiti pitanje blokiranih u Hrvatskoj koje traje već više od 10 godina onda baš nije takav modus operandi onda se to razvlači evo više od 10 godina. Evo sad imamo u najavi novi Ovršni zakon za koji je ministar Bošnjaković da je to potpuno novo nešto, da će to, a radi se o parafrazi starog koji znači ne ukida ništa što se do sada, što se do sada radilo, nego samo malo eto mijenja članke i stavke. Sad zamislite kada bi se na taj način rješavala druga pitanja u Hrvatskoj, znači da se problem locira, da se brzo napiše rješenje, pošalje u saborsku proceduru, da mi to izglasujemo i da je problem riješen [[Upadica: Zahvaljujem.]] tražim glasovanje.
Prelazimo na 41. amandman poštovanog kolege Slavena Dobrovića, izvolite.
Hvala lijepo poštovani podpredsjedniče sabora, Hrvatska nestaje, doslovce nestaje i postoje sada zadnji podaci kako je čak manje od 4 milijuna stanovnika i to je razlog, to je posljedica dva razloga. Jedna je slab natalitet, a drugo je odlazak mladih ljudi. I koja je reakcija Vlade, postoji li politika koja će se tome oduprijeti, to ne vidimo. Međutim, postoji politika evo konkretno sad se njome bavimo kako će se u kratkom roku, za 3 puta ili malo manje podići iznos novaca koji se smije trošiti u promidžbe, političke promidžbe. Ja sam siguran da takva praksa, takve teme, takav odabir prioriteta koji stiže iz Vlade u stvari čini još samo gore, još samo gore, ljudima se ne rađa, dakle oni mladi koji bi mogli imati djecu njima je sve manje do toga, a i oni koji imaju se suočavaju s time da im djeca odlaze preko, preko granice, nose sve što su stekli, nose sve znanje, sav entuzijazam, svu volju za život, za rast, za bolje sutra, to nose nekome drugome. I mi mirno gledamo čak se i u strateškim dokumentima naprosto te tendencije upisuju kao neka datost, kao da će izostati bilo kakva politika koja će se tome oduprijeti, ja ne mogu vjerovati da je tome tako i da se to dešava i ne mogu vjerovati da se ovdje mi evo na hitan način, kršeći sve manire dobroga ponašanja u parlamentu [[Upadica: Zahvaljujem poštovani kolega Dobrović.]] molim glasovanje.
Prelazimo na 45. amandman budući da nema zastupnika za Amandmane 42., 43., 44., poštovana zastupnica gospođa Sonja Čikotić, izvolite.
Hvala, ovaj amandman odnosi se zapravo da članak 2. točka 5. briše se 8 alineja, isto tako dosadašnja alineja 9 postaje alineja 8. Predlagatelj smatra da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Ono što je zanimljivo tijekom ovoga postupka jest brzina i lakoća s kojom zapravo ovaj zakon prolazi sve administrativne barijere, pred kojom lakoćom ovaj zakon dolazi u sabor, dolazi na čitanje i baš onda kad onima koji vladaju treba potreba za novcem. Kada bi na takav način razmišljali i mislili o potrebama hrvatskih građana zasigurno ne bi 110.000 građana iselilo iz Hrvatske u Njemačku, zasigurno se ne bi 4.000 djece rodilo u Njemačkoj, a ne u Hrvatskoj. Isto tako ova Vlada iako je Hrvatska doživjela demografski slom koji će utjecati na održivost zdravstvenog i mirovinskog stupa, ne poduzima ništa. Ova Vlada iako je već prošlo 2 godine od početka njenog mandata nije donijela strategiju o demografskoj revitalizaciji, no lex šuška našao se na našim potezima, našao se na našim stolovima preko noći kako bi se još više prodavao lažni sjaj, kako bi se zapravo određene političke strukture mogle dodvoravati hrvatskim građanima i po još ko zna koji put kupiti neke birače, one koji su ovdje ostali dok neistomišljenicima ste otvorili širom kapije i zapravo poslušnički čekate EU slijedeću direktivu koju ćete, koju ćete primijeniti, a jedna od njih jest, iako ste prepoznali da očevima treba osigurati 10 dana dopusta vi direktivu nećete implementirati dok ona ne bude izglasana u EU parlamentu. Molim glasanje o ovom amandmanu. Hvala.
Zahvaljujem poštovanoj kolegici. Prelazimo na 46. amandman poštovanog zastupnika Marka Sladoljeva. Izvolite kolega Sladoljev.
Hvala gospodine podpredsjedniče, dakle u psihološkoj terminologiji postoji različite fobije, jedna fobija je klaustrofobija, fobija zatvorenog prostora, druga je ksenofobija strah od stranaca, međutim ova Vlada će ući u povijest psihološke struke, kao Vlada koja je izmislila novi termin, a to je strah od vlastitog naroda. Dakle, sve zakone u zadnje dakle vrijeme što se tiče referenduma i cijeli postupak što se tiče prebrojavanja glasova i referendumskih inicijativa je odražavala ta fobija, strah od vlastitog naroda. No moram reći da ta fobija ima čak i razloga postojati, dakle ova Vlada se boji vlastitog naroda zato što misli da će ih referendumskim inicijativama na neki način ukinuti te njihove loše odluke. Dakle, jučer u Samoboru bili su ljudi koji na kiši dežurali na onim štandovima, gdje ste objašnjavali ljudima koji su dolazili potpisivati o čemu se radi, radi se o vrlo jasnim stvarima koji bi poboljšali hrvatski izborni sustav, a to je 3 preferencijalna glasa, elektroničko glasovanje, smanjivanje saborskih, dakle, zastupnika, dakle, sve su to racionalni razlozi zbog čega bi se izborni zakon trebao mijenjati i vladajuća većina je prije same referendumske inicijative, nego zapravo što je počela ta inicijativa, se negativno izrazila prema tome jer je znala da neće ići u prilog njima i njihovoj, dakle, vladajućoj većini. Tražim glasovanje.
Zahvaljujem kolega Sladoljev. Prelazimo na 47. amandman poštovane zastupnice Ines Strenja, izvolite kolegice Strenja.
Zahvaljujem g. potpredsjedniče. Dakle, mi smo tražili ovim amandmanom da u čl. 2. u toč. 5. briše se alineja 8. i dosadašnja alineja 9. postaje alineja 8. Dakle, smatramo da iz zakonskog teksta treba izostavit dio koji se odnosi na financiranje referenduma i da taj dio zakona treba bit sastavni dio temeljnog zakonskog teksta koji uređuje problematiku referenduma. Dakle, smatramo da u predloženom zakonu problematika financiranja referendumskih aktivnosti nije kvalitetno normirana jer uređuje isključivo građanske inicijative koje pokreću referendum, ali ne uređuju one subjekte koji će voditi antireferendumsku kampanju, niti uređuje prava i obveze odnosno ograničenja državnih tijela Vlade i HS u referendumskoj kampanji. Prema nedavno objavljenim informacijama, novim Zakonom o referendumu koji bi uskoro trebao biti u e-savjetovanju uvest će se institut protureferendumskih inicijativa i to nam je i potvrdio naš slavni ministar Lovro Kuščević. Tako bi se i protureferendumske inicijative morale institucionalizirat tj. registrirat, prijavit svog predstavnika itd. Po logici stvari takve antireferendumske inicijative će morat financirat svoju kampanju, pa je jedino opravdano da se istovremeno u jednom zakonu regulira financiranje referendumskih i protureferendumskih inicijativa. U svakoj referendumskoj kampanji suprotstavljene su dvije strane. Vrlo često je Vlada suprotstavljena nekoj referendumskoj inicijativi, pogotovo ako je riječ o zahtjevu za referendum za ukidanje nekog zakona odnosno dijela zakona. Međutim, predloženi zakon regulira samo financiranje protureferendumske inicijative, to stvari nedvojbeno neravnotežu jer bi inicijativa koja traži referendum mogla osigurat značajna sredstva za promidžbu, a zakon ne propisuje financiranje antireferendumske kampanje. Nesporno je da Vlada tijekom referendumske kampanje ne smije trošit proračunska sredstva [[Upadica: Zahvaljujem…]] proveli kontra referendumu i tražim glasanje o ovom amandmanu.
…poštovana kolegice Ines Strenja. Prelazimo na 48. amandman poštovanog zastupnika Nikole Grmoje, izvolite kolega Grmoja.
Poštovani potpredsjedniče, vidimo da nervoza raste, nismo imali ovdje niti jednog zastupnika iz redova HDZ-a, ali predsjednik kluba je stigao, ja ga pozdravljam, vjerojatno su osjetili da neće to tako lako proći kako su naumili, znači, mislili su da ćemo mi vjerojatno odustati, da ćemo se povući, ali pojačanja stižu, znači, bit će, potrajat će ovo, ako možda na kraju i uspijete donijeti ovaj zakon prije nego što predsjednica raspiše izbore, barem ćemo vas malo namučiti, kao što vi mučite hrvatski narod. Znači, kao što vi potkradate hrvatski narod, kao što vi, znači, iz godine u godinu, iz dana u dan, svakom novom aferom tjerate mlade ljude iz RH. I ako ništa, evo meni je baš gušt ovdje biti, znači, natjerati vas da tu sjedite, da naš podpredsjednik ovdje mora također sjediti, žao mi je jedino ovih divnih ljudi iz HS koji za malu plaću tu moraju sjediti, al evo neka i ovo bude vaša žrtva za bolju RH. Znači, nećemo odustati, do kraja ćemo ovo gurati jer vaša jedina namjera je osigurati što više novca HDZ-u za ove izbore, a kad se radi o hrvatskim građanima, Ovršni zakon ne možete godinama donijeti, reformu javne uprave ne želite provesti, stotine općina po RH ne želite ukinuti, broj političara niti u HS, ali na niti lokalnim razinama ne želite smanjiti, ali kad se radi o vašem novcu, o šuški, kako je rekao kolega Bulj, tada ste spremni sjediti ovdje. Ja želim da vidi cijeli hrvatski narod kako ste se spremni mučiti samo [[Upadica: Zahvaljujem]] da više novaca dobijete.
Zahvaljujem kolega Grmoja. Ja sam dosta tolerantan kad predsjedam sjednicama. Ja vas lijepo molim da se izjašnjavate o amandmanu i da govorite o tome, a da ne govorite o drugim temama, tako da vas upozoravam za ubuduće. Prelazimo na 49. amandman Kluba zastupnika MOST-a nezavisnih lista, molimo očitovanje državne tajnice za amandmane 49. do 60. budući da su amandmani identičnog sadržaja, izvolite državna tajnice.
Zahvaljujem uvaženi potpredsjedniče HS. Očitovanje za amandmane od 49. do 60., znači, ne prihvaćaju se iz razloga jer je referendum oblik političkog djelovanja građana, stoga smatramo da je primjereno da se financiranje referenduma uredi istim zakonom kojim se uređuje financiranje ostalih političkih aktivnosti.
Zahvaljujem. Izjašnjavanje, poštovani kolega Nikola Grmoja, izvolite.
Dakle, sasvim je jasno da osim što se žuri sa ovim zakonom kako bi se osigurala sredstva HDZ-u za što su vas, državna tajnice, spremni ovdje, ja bih volio da onaj koji je predložio zakon da on tu mora sjediti, meni je žao što vi morate, što su jednu ženu ostavili ovdje samu da sjedi cijelo ovo vrijeme, znači, ja smatram da je to potpuno neprihvatljivo i bilo bi lijepo da g. Kuščević koji je autor ovog zakona ili možda Andrej Plenković kao predsjednik HDZ-a kojem će ovaj zakon osigurati znatna financijska sredstva, dođu ovdje i malo sjede ovdje s nama nekoliko sati jer mi nemamo nikakvu namjeru vas mučit jer vi niste ni pisali ovaj zakon niti ste odgovorni za njega, ali eto oni su poslali vas ovdje i želim da cjelokupni, cjelokupan narod svi hrvatski građani znaju koliku su žrtvu HDZ-ovci spremni podnijeti kad su znači njihovi novci u pitanju, a za hrvatske građane nisu spremni učiniti apsolutno ništa. Sjetit ću se ovdje, odnosno podsjetit ću vas sve na donošenje Ovršnog zakona, tada smo uputili 10 amandmana, prvo su nas hvalili kolege iz HDZ-a i kolege iz SDP-a da bi onda odjednom rekli to ne može, to ne ide, to je udar na javne bilježnike, na odvjetnike, znači kada su interesi onih interesnih skupina koje stoje iza tih stranaka u pitanju, tada znači nisu spremni podnijeti nikakvu žrtvu, nisu se spremni izložiti, a kad je novac koji je njima namijenjen u pitanju onda su spremni ovdje staviti izjašnjavanje, mogli smo se mi i sutra znači krenuti ujutro izjašnjavati se o amandmanima ili neki drugi dan idući tjedan, onda vjerojatno ni mi ne bi svaki amandman ovdje obrazlagali, al ne to treba što prije donijeti onda ćemo sada vidjeti tko je izdržljiviji.
Zahvaljujem poštovanom kolegi Grmoji. Prelazimo na 50. amandman poštovanog zastupnika Mire Bulja. Izvolite kolega Bulj.
Hvala lijepo i ovaj amandman kad govorimo o referendumskim aktivnostima je u biti kao ovaj cijeli zakon je protuustavan jer miješati političke aktivnosti, političkih stranaka i referendume inicijative građanske u drugim državama umjesto da jednostavno to napravimo da prepišemo ono što je Švicarskoj ovdje se pokušava kočiti da bi se došlo do 2 milijuna kuna u kampanji. Premda HDZ-u kolega Grmoja ne bi trebao biti nekakav novac koji oni imaju uz sve što sam maloprije nabrojio PPD, koga sve ne, Tedeschkog i sve koji su s njima bili zajedno na knjizi Martine Dalić, ali imamo ovdje jedan njima lak, lako sredstvo teleoperateri u Hrvatskoj imaju najveću dobit, HT ima dobit 40%, 42% u cijeloj Europi 20% u zemljama odakle dolaze, ne triba im građevinske dozvole, al to baš pogoduju političke elite jel ja sam pitao Andreja Plenkovića ovdje zbog čega se teleoperateri ne ponašaju na način kako se ponašaju u RH. Naravno da nisam dobio odgovor jer nad njim je dinastija Mišetić i naravno da je taj ogroman, ogroman potencijal koji imaju nije njima nekako novac stran jer naravno da je teleoperateri su jedni veliki oglašivači koji mogu puno utjecati u medijskom prostoru i na ovaj način im triba samo ozakoniti nekakav okvir da je percepcija da je potrošeno 4 miliona. Oni će potrošiti novca samo evo u Splitsko-dalmatinsko županiji kolko će promidžbe ić oni su povećali od kad smo se mi pojavili kao druga politička opcija u Splitsko-dalmatinskoj županiji, oni su deseterostruko povećali sredstva za informiranje, a o tome ću u slijedećem. Znači da bi utjecali na biračko tijelo, za PR tako da ne trebaju se oni bojat. Tražim glasovanje.
Zahvaljujem kolega Bulj, ja ponovno ponavljam da govorimo da se izjašnjavate o konkretnom amandmanu, a da ne govorite o temi koja nije predmet [[Upadica: Šuška vam govori.]] ovih amandmana. Prelazimo na 51. amandman poštovanog kolege Roberta Podolnjaka, nije nazočan. Prelazimo na 52. amandman poštovanog kolege Hrvoja Runtića. Izvolite kolega Runtić.
Zahvaljujem gospodine podpredsjedniče, znači vezano uz ovaj zakon nešto što je meni palo pamet dok sam razmišljao o tome je da u stvari modus operandi vezano za ovaj zakon je nešto što bi možda trebalo biti primjer kako rješavati neka druga pitanja. Znači pitanja nekih drugih možda skupina koje su u većim problemima u Hrvatskoj npr. tu mislim recimo na blokirane, mislim na poduzetnike i mislim na jednu skupinu koja se u stvari u javnosti vrlo rijetko spominje, a to su beskućnici. Znači lociramo problem, upregnemo sve snage u to da napišemo nekakvo zakonsko rješenje za, za taj problem, uputimo u sabor na raspravu i po recimo hitnom postupku izglasamo i pustimo u primjenu taj zakon. Sad zamislite da se na ovakav način odnosimo prema pitanju recimo blokiranih koje se oteže pa više od 10 godina čini mi se ili recimo da upregnemo sve snage u to da poduzetnički okvir na takav način uredimo da nemamo više ovu silu mladih ljudi koji završavaju fakultete i koji bi htjeli pokrenuti neki biznis ali kada razgovarate s njima oni kažu ne pada mi na pamet osnovati firmu u Hrvatskoj napravit ću to u Estoniji ili u Irskoj i tamo ću poslovati i plaćati manje poreze itd. Zamislite mladi ljudi koji ne žele osnovati firme u Hrvatskoj, ne žele tu uopće poslovati. Tražim glasovanje.
Zahvaljujem kolega Runtić. Pročitat ću vam amandman. U članku 2. točki 5. alineji 9. brišu se riječi: „odnosno organizacijskog odbora“, a nakon riječi: „promidžbe“ stavlja se točka i brišu se riječi: „odnosno na posebnom računu za financiranje referendumske aktivnosti“. Samo podsjećam kako glasi amandman. Prelazimo na 53. amandman poštovanog kolege Slavena Dobrovića, izvolite.
Hvala lijepo poštovani podpredsjedniče sabora, dakle ovim amandmanom želimo ispraviti taj iskrivljeni pogled na referendum kao političku djelatnost jer želimo naglasit da je referendum jedan, jedna, jedan institut politički gdje sudjeluju građani i on je poželjan za svako demokratsko civilizirano društvo u što je mogućoj mjeri uključiti građane i praktički uživati u njihovoj demonstraciji da svojim glasom ukažu na pojedine probleme, na pojedine situacije svima je poznat slučaj Švicarske koja ima veliki broj referenduma i normalna stvar bi bila osigurati da se referendum, što danas u ovo digitalno doba ne bi nikakav problem bio, dakle, e-Građani bi se moglo kao alat digitalni bi se mogao bez problema proširiti, ojačati tako da nije problem u kratko vrijeme za male novce doći do informacija o tome što građani misle o pojedinim pitanjima. Naravno, to je za slučaj ako nam je do tog mišljenja stalo. Ako držimo do stava ljudi, do njihovog mišljenja. Međutim, mi smo ovdje u Hrvatskoj pokazali da se do toga ne drži, da je 400 tisuća potpisa koji su skupljani u vrlo teškim uvjetima, praktički bačeno, odbačeno u svakom smislu i onda se naravno, ne treba čuditi tome da treba dizati iznose za promidžbu političku ne bi li se te političke figure prikazale što ljepšima. Naravno, to nema veze sa istinom, [[Upadica: Zahvaljujem.]] to je čista propaganda. Molim glasovanje.
Poštovanom kolegi Dobroviću. Prelazimo na 55. amandman, budući da nema kolege Ante Pranića, poštovane zastupnice Ivane Ninčević Lesandrić, izvolite.
U čl. 2 toč. 5, ali ne i 9. brišu se riječi „odnosno organizacijskog odbora“, a nakon riječi „promidžbe“ stavlja se točka i brišu se riječi „odnosno na posebno računu za financiranje referendumske aktivnosti“. Obrazloženje predlagatelja, predlagatelj smatra da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Ja nemam ništa protiv čak pojedinih stvari, je li, koje vi tu želite pošto-poto promijeniti, međutim imam i te kako protiv kada te stvari koje vi pošto-poto želite promijeniti, mijenjate u svoju korist. Dakle, tu već dvije godine postoji niz zakona odnosno zakonskih inicijativa vezanih za poduzetništvo, gospodarstvo koje čekaju na red, samo da dođu na odbor, a da ne pričamo o sjednici, dakle na raspravu vjerojatno neće u ovom mandatu doći i smatram da jednostavno nije, ne da nije u redu, nego, mislim zamislite kako bi se vi osjećali da ste u koži jednog poduzetnika koji je od nule stvorio nešto, koji radi 24 sata dnevno i kojem će ta promjena koja je vama nebitna, i te kako značiti u olakšavanju procedura odnosno niza prepreka koje ga očekuju svakodnevnom poslovanju, kad vidi da vi nešto što vama treba promijenite u rok 5 minuta, a on čeka godinama za izmjenu koja njemu može doslovno u prvoj godini poslovanja, spasiti njegovo poslovanje.
Hvala lijepo. Prelazimo na 57. amandman, budući da nema kolege potpredsjednika HS-a, g. Petrova, poštovana zastupnica Sonja Čikotić, izvolite kolegice Čikotić.
Hvala vam. Ovaj amandman odnosi se zapravo na nekoliko stavki koje tražimo da se brišu, a želimo da se brišu zato što postoji poseban zakon koji se treba urediti, sama tema znači referenduma. Mi predlažemo da se u ovom zakonu briše cijelo poglavlje koje treba biti predviđeno o Zakonu o referendumu. Taj Zakon o referendumu je najavljen od velikog reformatora, taj zakon kaže da će biti još uskoro na javnom savjetovanju, stoga ne vidimo potrebe da u ova dva zakona zapravo se predviđaju određene propisi koji bi zapravo trebali regulirati jednu te istu temu. Isto tako, želim upitati državnu tajnicu kako to da Zakon o agencijama koji je bio, a ministarstvo je planiralo u svom za 2018. planu zakonodavnih aktivnosti nije zapravo se uredilo pitanje pravnog područja djelovanja i agencija sa javnim ovlastima, a kada je u pitanju, sada dolaze izbori, kada je u pitanju financiranje političke kampanja, kada je u pitanju politička promidžba, onda se žurno i brzinom svjetlosti istome pristupa. Isto tako, želim istaći, kako u ovome svjetlu, htjela bih reći da se želi riješiti i problem, znači, osnovnih škola, što vam je svima vjerojatno poznato. Danas u RH imate 1009 škola, područnih škola od kojih se 245, ne bi vjerovali, grije na kruta goriva. Danas, kada zapravo ministrica, HNS-ova ministrica koja ima potporu od 1,5%, uništava hrvatsko obrazovanje, ona uvodi škole tobožnje u 21. stoljeće, a infrastruktura je u 19. stoljeću. Naravno, i u resoru Ministarstva uprave, nalazi se niz zakona kojima se zapravo lokalna i regionalna samouprava treba i financirati, a jedan od projekata je svakako i za njega je predviđeno 20 milijuna kuna, a to je decentralizacija [[Upadica: Zahvaljujem.]] zapravo fiskalne imovine prema [[Upadica: Zahvaljujem poštovana kolegice.]] jedinicama lokalne samouprave. Molim glasanje o ovom amandmanu.
Prelazimo na 58. amandman poštovanog zastupnika Marka Sladoljeva. Izvolite kolega Sladoljev.
Hvala g. potpredsjedniče. Pa dakle, mi ovim amandmanom zapravo želimo upozoriti hrvatsku javnost, želimo preusmjeriti zapravo tijek, dakle želimo staviti u fokus hrvatske javnosti ovaj zakon. Nevjerojatno je da se ovaj zakon donosi na tako brzi način, volio bih da se određeni hrvatski zakoni koji se tiču hrvatskih građana donose po takvoj proceduri, dakle da odmah počinju djelovati. Dakle, ovdje se radi o zakonu koji 4 milijuna kuna dodjeljuje određenoj političkoj stranci i možda ovim silnim novcima, ovim silnim novcima koji su procurili kroz različite ruke, 4 milijuna kuna puno ne izgleda. Međutim, 4 milijuna kuna je poruka, poruka hrvatskim građanima, da ćemo donijeti sve zakone, dakle sve zakone koji se tiču dakle našeg interesa, u vrlo brzoj proceduri i da će to biti dakle .../nerazumljivo/... dakle donešeno, a što se tiče hrvatskih građanina i što se tiče zakoni koji bi poboljšali život hrvatskih građana, to stoji u ladici. Samo da podsjetim kad već govorimo o financiranju političkih stranaka, da podsjetim, dakle, da smo prije dvije godine, kad smo bili dio vlasti, rukama i nogama se borili za amandman koji političkim strankama ukida 15 milijuna kuna, tih 15 milijuna kuna se odnosilo i na stranku MOST između ostalog i dodjeljuje Hrvatskoj znanosti. Vjerujem da od tih 15 milijuna kuna, da se stvorila nova vrijednost, a da ovih 4 milijuna kuna će se samo stvoriti vrijednost za jednu političku stranku, a to ste vi, tražim glasovanje.
Zahvaljujem kolega Sladoljev. Prelazimo na 59. amandman, poštovane zastupnice Ines Strenja, izvolite kolegice Strenja.
Zahvaljujem. Dakle, mi smo ovim amandmanom u čl. 2. toč. 5. alineji 9. traži se brisanje riječi „odnosno organizacijskog odbora“ i nakon riječi „promidžbe“ stavlja se točka i brišu se riječi „odnosno na posebnom računu za financiranje referendumskih aktivnosti.“ Predlagatelj smatra da iz zakonskog teksta treba izostaviti dio koji se odnosi na financiranje referenduma i da taj dio zakona treba bit sastavni dio temeljnog zakonskog teksta koji uređuje problematiku referenduma. O čemu se ovdje zapravo radi? Radi se zapravo o tome da mi smatramo da 2,5 milijuna kuna više HDZ sebi ne smije ovim zakonskim prijedlogom osigurat kako bi na slijedećim euro parlamentarnim izborima još jednom dokazao da je najbolja, najpametnija i najpoštenija stranka u RH. A ono što sam zapravo u pripremi sada javljanje za ovaj amandman pročitala, to je ono što je zapravo poražavajuće u odnosu na sav ovaj novac o kojem govorimo, isto tako treba govorit o jednom mladom dečku koji je, zamislite, njegova majka je čak i u HDZ-u, danas objavila da je dečko koji je prije dvije godine operirao tumor mozga, sada na magnetsku rezonancu čeka do 12. mjeseca 2020.g. Ona je, mislim da je članica HDZ-a, ne samo glasač, dakle, to je ono što je poražavajuće, mi novca u ovoj RH imamo, ali nije dobro raspoređen i najžalosnije je to da na kraju se slama na onima koji su najpotrebniji, a političke elite i dalje misle da jedino njima pravo, pravo da oni raspoređuju taj novac za sebe. Tražim glasanje o ovom amandmanu.
Zahvaljujem kolegice Strenja. Prelazimo na 60. amandman poštovanog kolege Nikole Grmoje, izvolite.
Hvala poštovani potpredsjedniče. Jako je važno istaknuti da referendumske inicijative nastaju ad hoc, da ne može za njih i ne mogu i ne smiju vrijediti ista pravila kao za političke stranke. Političke stranke imaju računovodstvo na raspolaganju, političke stranke imaju, znači, službe na raspolaganju, političke stranke uostalom ovdje u HS imaju ljude u klubovima koji rade za te političke stranke, a sada se referendumskim inicijativama koje nastaju ad hoc ide nametnuti ista razina, znači, posla, kao što to odrađuju političke stranke, što je apsolutno nedopustivo i još jedan udar na izravnu demokraciju. Isto tako, ono što govorimo od početka i što je uostalom u ovom amandmanu stoji, financiranje referenduma se trebalo urediti unutar posebnog zakona, Zakona o referendumu gdje je sve vezano uz tu problematiku, ali ne, ovdje se išlo miješati kruške i jabuke, financiranje političkih stranka i promidžbe i financiranje referenduma, a glavni cilj zbog kojeg ovako žurite sa ovim zakonom je samo vaše financiranje i povećavanje vaših financijskih sredstava i žalosno je da je ovdje državna tajnica ostavljena, da je kolega Bačić pobjegao, da ga tu nema i da nitko, znači, ne želi ovdje sjediti, znači, i barem to što ste naumili napraviti da barem tu sjedite i branite, a ne da državna tajnica odbija naše amandmane, da ovdje nema nikoga tko predstavlja tu vladajuću većinu koja te amandmane odbija. Mi se s takvim pristupom ovim našim konkretnim amandmanima koji traže, znači, konkretne promjene unutar ovih zakona, ne možemo nikako složiti, to nam je neprihvatljivo, neprihvatljiv nam je takav odnos prema referendumskim inicijativama, ali i prema financiranju političke promidžbe. Tražim glasovanje.
Zahvaljujem poštovanom kolegi Grmoji. Prelazimo na 61. amandman Kluba zastupnika MOST-a nezavisnih lista. Pozivam državnu tajnicu da nam se očituje o amandmanima od 61. do 72. budući da su identičnog sadržaja.
Zahvaljujem uvaženi potpredsjedniče HS. Očitujemo se o amandmanima od 61. do 72., amandmani se ne prihvaćaju iz razloga jer je referendum oblik političkog djelovanja građana, stoga smatramo primjerenim da se financiranje referenduma uredi istim zakonom kojim se uređuje i financiranje ostalih političkih aktivnosti.
Zahvaljujem državnoj tajnici. Predstavnik predlagatelja, poštovani kolega Grmoja, izvolite.
Dakle, mi smo ovdje jasno naznačili da ne može za referendumsko izjašnjavanje građana odnosno za određenu referendumsku inicijativu gdje se građani na brzinu, spontano, evo sad kad krenete vi sa Zakonom o referendumu i pokušate u potpunosti onemogućiti po uzoru na Arsena Bauka i SDP referendum gdje ćete tražiti da građani potpisuju u uredima državne uprave ili itd., ne znam što ćete sve predložiti, ali sigurno neće ići u korist referendumskih inicijativa, znači, sad građani idu na to odgovoriti i na brzinu se organizirati i vi za te ljude koji idu odgovoriti na nekakav potez vlasti tražite istu razinu, znači, financijskih izvješća, bilo čega drugoga, kao i za političke stranke koje su ustrojene organizacije, djeluju godinama, imaju računovodstvo, imaju službe, znači, to je nešto što ja nikako ne mobu shvatit i odobrit odnosno mogu shvatit jer znam koja je vaša namjera, vaša namjera je onemogućiti referendumsko izjašnjavanje građana. I onda, da stvar bude bolja i još unutar tog zakona progurate, znači, da se povećava iznos za političke stranke sa 1,5 milijun na 4 milijuna kuna. Ne znam što je predlagao SDP, vjerojatno to isto, zapravo ova Vlada provodi ono što je SDP najavljivao i što se bojao provesti. Milanović nije donio Istambulsku konvenciju, HDZ-ova Vlada sa partnerima je donijela Istambulsku konvenciju. Milanović znači je dopustio referendum o braku, ova Vlada je blokirala, odnosno 400 tisuća potpisa sa potpisima građana obrisala pod, znači ova Vlada mijenja Zakon o referendumu i financiranje kako je tražio i namjeravao SDP, znači vi ćete to sve odraditi. I to je činjenica i od toga se ne može pobjeći i dobro je netko rekao od kolega, nema nikakve potrebe sa SDP-om kad HDZ [[Upadica: Zahvaljujem.]] odrađuje ono što SDP najavljuje. Tražim glasovanje.
Zahvaljujem poštovanom kolegi Grmoji. Prelazimo na 62. amandman poštovanog zastupnika Mire Bulja. Izvolite kolega Bulj.
Pa ovim člankom naravno ovim amandmanom, ovaj članak želim reći da je nemoguće referendum da bude se financijska izvješća, financije, financiranje referenduma i sve bude kao kod političkih stranaka. Ovo su građanske inicijative koje treba osloboditi tih pritisaka, utjecaja politike na katastrofalne odluke koje su u biti i potjerale naše mlade u treće zemlje. Referendum treba osnažiti, direktnu demokraciju treba osnažiti, treba omogućiti od lokalnih regionalnih do državnih odluka da narod ima izravnu demokracijom veći utjecaj, da u parlament biramo kroz Izborni zakon ljude koji dobiju preferencijalne glasove, a ne da imamo danas predsjednika Sabora koji je dobio glasova, ne znam, nešto kao ja u svome selu koje je vrlo malo selo u gradu Sinju, a on je predsjedavajući Sabora i on crpi taj legitimitet, a da nije bio na toj listi HDZ-ovoj i da ga nije bio poslušan predsjedniku stranke, on bi možda, ne bi bio predsjednik kućnog savjeta tu, ne znam, gdje predsjednik Sabora stoji. Da omalovažavajuću ulogu predsjednika Sabora, ali je činjenica da je ovo predstavničko tijelo, činjenica da je ovo narod izabrao svojom voljom, treba sve napraviti, a vi kočite i na ovaj način vršite pritisak, poglavito na taj referendum. Znači, referendum treba omogućiti na građanima, omogućiti da se prikupljaju potpisi kao i mi političari kad prikupljamo za određene svoje potrebe kad trebamo prikupiti dovoljan broj potpisa nije ograničeno, gdje ćemo prikupljati, da li je lokalni čelnik dobre volje ili da se on slaže s tim referendumom. Znači, trebamo sve napraviti da narod izađe i da odlučuje o nekim stvarima, pa makar se i ja ne slagao sa njima, ali je narod odlučio da tako želi. Od ekologije, energetike, svjetonazorskih i bilo kojih drugih pitanja. Treba narodu vratiti volju [[Upadica: Zahvaljujem.]] na direktnoj demokraciji. Tražim glasovanje.
Poštovanom kolegi Miri Bulju. Budući da nema kolege Podolnjaka, prelazimo na 64. amandman poštovanog zastupnika Hrvoja Runtića. Izvolite, kolega Runtić.
Zahvaljujem potpredsjedniče HS-a. Dakle, ovaj amandman kaže da u čl. 2 toč. 8, nakon riječi „promidžbe“ stavlja se točka i brišu se riječi „te organizacijskom Odboru za financiranje referendumske aktivnosti“. Sada ću to obrazložiti. Znači, smatram da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Međutim, budući da je suština ovog zakona dizanje iznosa za financiranje političkih kampanja za 2,5 milijuna kuna, smatram da bi u zemlji u kojoj gotovo trećina stanovništva živi na rubu siromaštva, trebalo je razmisliti i o tome da se rješavaju neka druga pitanja, koja su možda goruća pitanja za ovu državu. Recimo da u ovoj državi žive znatan broj ljudi koji uopće si ne mogu priuštiti recimo godišnji odmor. Spajaju kraj s krajem, teško financiraju i školovanje svoje djece i teško stavljaju kruh na stol, a taj godišnji odmor koji sam spomenuo mogu vidjeti samo kada HRT tijekom ljeta ima one specijalizirane emisije sa obale, pa onda mogu uživati i u slikama raznih ribljih namirnica i sličnoga, kupanja u tom našem moru itd. I tražim glasovanje o ovom amandmanu. Hvala lijepo.
Zahvaljujem kolegi Runtiću. Prelazimo na 65. amandman poštovanog zastupnika Slavena Dobrovića, izvolite kolega Dobrović.
Hvala lijepo poštovani potpredsjedniče Sabora. Dakle, ovim amandmanom smo se dotakli pitanja referenduma, odnosno pokušavamo spriječiti ovaj naopaki pogled i pristup referendumu kao sredstvu izravnog izražavanja volje naroda, dakle, ono što bi u zemlji koja gleda na svoj napredak, na svoj prosperitet sa dobrom namjerom i sa konkretnim koracima, onda bi referendum morao biti olakšan, to je ono što mi želimo i što je normalno, a ovdje se referendum otežava na način da se izjednačuje sa klasičnim političkim radom političkih stranaka koje je jasno da trebaju provoditi sve one mjere i poštivati sva pravila koja se tiču financiranja. Dakle, ovdje ovim zakonom se, s jedne strane guši izravna demokracija, dakle, otežavanjem referenduma i svih poslova oko organizacije referenduma, a s druge strane se diže količina novaca koju stranke smiju trošiti na promidžbu. Na promidžbu ili PR kojom naravno stvaraju dojam kod građana, poželjan, dobar dojam s ciljem pridobivanja dovoljnog broja glasova. I naravno da je novac ovdje sredstvo moći putem medija, moći za praktički postizanja cilja, zadržavanje te moći, dakle u okviru ovoga, političkog aparata. Stoga molim izjašnjavanje po ovom amandmanu.
Zahvaljujem poštovanom kolegi Dobroviću. Prelazimo na 67. amandman, budući da kolege Pranića nema, poštovane kolegice Ivane Ninčević-Lesandrić. Izvolite.
Poštovani podpredsjedniče Hrvatskog sabora, poštovana državna tajnice. U članku 2., točki 8., nakon riječi promidžbe stavlja se točka i brišu se riječi, te organizacijskom Odboru za financiranje referendumske aktivnosti, što predlagatelj obrazlaže na način da smatra da iz zakonskog teksta treba izostaviti dio koji se odnosi na financiranje referenduma i da taj dio Zakona treba biti sastavni dio temeljnog zakonskog teksta koji uređuje problematiku referenduma. Da se vratim opet na ono što sam malo prije pričala, a to je kako često odnosno stalno u Saboru pričam o poduzetnicima i o problemima s kojim se oni suočavaju, i nizu zakonskih inicijativa predloženih upravo za poboljšanje njihovih uvjeta poslovanja koji čekaju evo već dvije i pol godine da dođu na red, neki i u Odbore, a ovi koji su prošli Odbore neće vidjet ovaj mandat sjednice, a kada treba promijeniti nešto što je u nekom većem interesu, onda se to može preko noći. Vidim da je državna tajnica u svom filmu tamo na mobitelu pa možda da ponovno pročitam ovaj amandman. Pa evo mogu ja ispočetka, nije nikakav problem. Dakle, u članku 2., točki 8., nakon riječi promidžbe stavlja se točka i brišu se riječi, te organizacijskom Odboru za financiranje referendumske aktivnosti, obrazloženje predlagatelja je, predlagatelj smatra da iz zakonskog teksta treba izostaviti dio koji se odnosi na financiranje referenduma i da taj dio Zakona treba biti sastavni dio temeljnog zakonskog teksta koji uređuje problematiku referenduma. Tražim glasovanje.
Zahvaljujem poštovanoj kolegici. Prelazimo na 69. amandman, budući da poštovanog podpredsjednika Bože Petrova nema, poštovane zastupnice Sonje Čikotić. Izvolite kolegice.
Poštovani, ovaj, ovaj amandman mijenja članak 2., točku 8., naime kroz ovaj članak traži se zapravo da referendumske inicijative koje mogu početi ad hoc i u daljnjim, kasnijim člancima zapravo se traži i otvaranje posebnog računa, čak i 6 mjeseci ranije, znači zapravo prije, kada se referendumska inicijativa koja je obično narodna uspostavi, mi smatramo da to nije prihvatljivo obzirom da te narodne inicijative događaju se kao odgovor na neke odluke vladajućih. Ono što ne možemo očekivati od referendumskih inicijativa, a to je da imaju dobru financijsku, administrativnu, pravnu i svaku drugu organizaciju koja je primjerena političkom djelovanju, jer političko djelovanje je zapravo jedan organizirani oblik udruživanja sa jasnim kreiranjem javnih politika, ne bi li zapravo određene politike poboljšale životni standard građana. Referendumske inicijative najčešće su pojedinačne, one zapravo odnose se na trenutnu situaciju, i zapravo referendumske inicijative proizlaze iz naroda koji nema organizacijske, financijske, pravne i administrativne sposobnosti, odnosno nema taj kapacitet, kako bi se moglo. Upravo zbog toga smo predložili da se u članku 2., briše ovaj stavak koji smatramo da je primjeren da bude sastavni dio Zakona o referendumu isto, obzirom da Zakon o referendumu, a priprema i novi institut, a to je protureferendumska inicijativa, smatramo da ... [[Govornik se ne razumije.]] referendumska inicijativa, a samim tim i protureferendumska inicijativa trebale biti u Zakonu o referendumu, kako bi građani koji zapravo se žele udružiti za određenu akciju i mogli ju provesti, mogu na jednom mjestu naći sve normativne propise kako bi mogli odgovoriti na izazov s kojim se kao društvo suočavaju. Molim glasanje o ovom amandmanu. I hvala.
Hvala lijepa. Prelazimo na 70. amandman poštovanog zastupnika Marka Sladoljeva. Izvolite kolega.
Hvala gospodine podpredsjedniče, poštovana državna tajnice. Mi želimo, dakle, nitko ovdje ne smatra od nas da ne treba donijeti posebni Zakon o referendumu, ovaj Zakon o referendumu koji sad trenutno imamo je loš, međutim smjer u kojem ste krenuli je loš, dakle, ovaj amandman o kojem sada, dakle, govorimo predviđa da se izjednači, i političke stranke, i referendumske inicijative, a znamo da referendumske inicijative su inicijative građana koji nemaju ni financijska sredstva, ni administrativna sredstva da se zajedno, dakle, na neki način uspoređuju sa političkim strankama. Samo usporedite koliko jedna stranka kao HDZ ima svojih zaposlenih, a koliko određena građanska referendumska inicijativa raspolaže, dakle, ljudima, to su sve ljudi koji radi svoje poslove, koji koristi svoje slobodno vrijeme, i sad se na neki način, dakle, s ovim Zakonom njih se izjednačava. Dakle, smatramo da je to nepravedno, da to nije fer borba, bez obzira kakva referendumska inicijativa dolazila, smatramo da referendumske inicijative trebaju dakle biti njegovane od hrvatske vlasti jer je to ukras demokracije, a ne problem demokracije kako ih vi dakle smatrate. I ova odredba od šest mjeseci, da se prije šest mjeseci, pa mi možemo teoretski, dakle od ove Vlade očekivati, ne znam, evo ja ću sad hipotetski govoriti, da za mjesec dana se pokrene inicijativa hrvatska vlada da se ponovno udružimo sa bivšom Jugoslavijom, i šta bi mi trebali? Treba šest mjeseci čekati dakle, za ovaj, da se to administrativno riješi. Dakle, opet ponavljam, dakle, tražimo glasovanje i o ovom amandmanu.
Zahvaljujem poštovani kolega Sladoljev. Prelazimo na 71. amandman poštovane zastupnice Ines Strenja. Izvolite kolegice Strenja.
Zahvaljujem. Kao što sam rekla već i ranije, nije nam namjera opstruirati ovaj zakon, već upozoriti da nema smisla na ovakav način trošiti novac poreznih obveznika i dodatno upumpavati u kampanju koju će HDZ imati za europske izbore, Europarlament jer ionako oni će pobijedit, imat će najveći broj mandata jer su najbolji, najpametniji i najljepši i novac im zapravo i ne bi trebao bit potreban za to postići. Dakle, ovaj zakon je protivan i Poslovniku i Ustavu i zbog toga i ovaj amandman 6. koji u čl. 2. toč. 8. nakon riječi „promidžbe“ stavlja se točka i brišu se riječi „te organizacijskom odboru za financiranju referendumske aktivnosti“ jer smatramo da iz zakonskog teksta treba izostavit dio koji se odnosi na financiranje referenduma i da taj dio zakona treba bit sastavni dio temeljnog zakonskog teksta koji uređuje problematiku referenduma i baš zbog toga mi smo i sam zakon tražili da glasi Zakon o financiranju političkih aktivnosti i izborne promidžbe. Dakle, smatramo da iz zakonskog teksta treba izostaviti dio koji se odnosi na financiranje referenduma i da taj dio zakona treba bit sastavni dio temeljnog zakonskog teksta koji uređuje problematiku referenduma. Pored navedenog, predlagatelj smatra da u predloženom zakonu problematika financiranja referendumskih aktivnosti nije kvalitetno normirana jer uređuje isključivo građanske inicijative koje pokreću referendum, ali ne uređuje one subjekte koji će voditi antireferendumsku kampanju, niti uređuje prava i obveze odnosno ograničenja državnih tijela, Vlade i HS u referendumskoj kampanji. Prema nedavno objavljenim informacijama novim Zakonom o referendumu koji bi se uskoro trebao nać u e-savjetovanju uvest će se institut protureferendumskih inicijativa i to je potvrdio i g., slavni g. Lovro Kuščević, tako bi se i protureferendumske inicijative [[Upadica: Zahvaljujem…]] morale institucionalizirat tj. registrirat [[Upadica:…poštovana kolegice…]] Tražim glasanje o ovom amandmanu.
…Strenja. Prelazimo na 72. amandman poštovanog zastupnika Nikole Grmoja, izvolite kolega Grmoja.
Hvala poštovani potpredsjedniče. Dakle, jasno je koja je ovdje namjera, onemogućiti, znači, uopće referendumske inicijative u svom nastajanju, otežati im posao, nametnuti im silnu administraciju, računovodstvo i sve ostalo, a ionako u RH imamo situaciju da je gotovo nemoguće prikupiti potpise. Kad smo skupili potpise za neku referendumsku inicijativu? Kad su to radili Sindikati koji imaju ogranke u svakoj školi, u svakom gradu, svugdje ili kad je bio Referendum o braku, kad je HDZ bio u oporbi, kada je crkva stala iza inicijative i tada su skupljeni potpisi. Znači, u RH već danas imamo takve uvjete da je gotovo nemoguće skupiti potpise i kad se skupe kao što je sad bio slučaj sa promjenom izbornog zakonodavstva, onda nam se dogodi Lovro Kuščević, naša državna tajnica koja nam ne da uopće uvid u nevažeće potpise i samo kažu nema dovoljno potpisa, nitko nema pojma je li to istina ili nije, najvjerojatnije nije istina. I sada, na takve uvjete o referendumu, vi uvodite još dodatne obveze referendumskim inicijativama. A što sebi činite? Sebi dižete novac, sebi dižete novac za izbornu promidžbu kako biste mogli što više potrošiti u ovoj kampanji koja dolazi, nije vam dosta da kontrolirate većinu medija, da se oglašavate, znači, sva ministarstva, državne tvrtke, HEP, Hrvatske vode, to se sve oglašava u Večernjem listu, Jutarnjem listu, Gabrijela Žalac i Ministarstvo europskih fondova se oglašava preko Večernjeg lista, glancaju vam lik i djelo i to vam nije dovoljno, znači, želite još novca, malo vam je i to da kontrolirate većinu medija u RH [[Upadica: Zahvaljujem…]] Tražim glasovanje.
…poštovani kolega Grmoja. Prelazimo na 73. amandman Kluba zastupnika MOST-a nezavisnih lista. Pozivam državnu tajnicu da da očitovanje o amandmanima 73. do 84. budući da su amandmani identičnog sadržaja.
Zahvaljujem uvaženi potpredsjedniče HS. Znači, za amandmane od 73. do 84., ne prihvaćaju se iz razloga jer je referendum oblik političkog djelovanja građana, stoga smatramo primjerenim da se financiranje referenduma uredi istim zakonom kojim se uređuje i financiranje ostalih političkih aktivnosti. Hvala vam.
Zahvaljujem. U ime predlagatelja poštovani kolega Miro Bulj, izvolite.
Hvala lijepo. Smatramo da iz zakona iz ovoga treba izbaciti dio koji se odnosi na financiranje referenduma, da je taj zakon trebao biti sustavni dio temeljnog Zakona o referendumu, teksta koji je, znači, u cjelovitom problemu rješavanja referenduma jel ovako vi želite spojiti vodu i vatru, vi to želite da bi, al vi niste svjesni da polivate benzinom pokušajte gašiti narod, koda gasite jel narod će vas shvatiti, prokužit će Lovru Kuščevića koji sinoć objavljuje slavodobitno da će MOST-ove inicijative pasti, meće most sa Neretve, kao on heroj Domovinskoga rata na svoj Facebook, vi benzinom, uvažena tajnice gasite požar, vatru, polijevate, to narod vidi, narod se budi, 400 000 potpisa za svu vašu kampanju, uza sve vaše pritiske, institucionalne, svakojake pritiske, laži, obmane, kolko je uloženo sredstava, kolko je televizijskih emisija se nepotpisiva taj referendum, kolko izmišljotina, a ono što smo mi tribali kao predstavničko tijelo riješiti, to je izmjena izbornoga zakona, pravedan izborni zakon. Nema ovdje sad ni predstavnika nacionalnih manjina koji su predstavnici borbe za ljudska prava i slobode govora, nema ih, jel bitno da se podkusure njihove udruge, brige njizi za referendum, brige njih za ljude srpske nacionalnosti iz moga sela, brige i za susjedna sela, briga odakle su oni rođeni, apsolutno ih nije briga, briga je da oni dižu ruku kako im Milijan Brkić kaže, kako im premijer kaže, bitno da Milorad Pupovac ima dobre odnose s njima da se malo zavade kad su izbori, to je bitno a referendumske inicijative, neka potone, to je njima bitno. Tražim glasanje.
Zahvaljujem poštovanom kolegi Miri Bulju. Prelazimo na 74 amandman poštovanog kolege Mire Bulja, izvolite kolega Bulj.
Hvala lijepo. Kad govorimo o referendumu onda ga nastavit ću, trebamo izdvojiti od političkih aktivnosti i političkih stranaka. Opet ću ponoviti, to je nespojivo, to će dovesti do eksplozije. Eksplozije naroda, ponovit ću, ne može se požar gasiti vatrom i ne možete dati vi primjera ne znam, staviti lisicu da vam čuva kokoš ili lopova da vam čuva bankomat. Vi želite u isti kupus, u isti taj nekakav lonac staviti referendumske inicijative, građanske inicijative a imamo neuređen zakon, jednostavno je nemoguće prikupit u 15 dana 400 000 potpisa i kad to inicijativa napravi, kad vas je iznenadila i kad je udarila u temelje problema jer kuća se gradi iz temelja, Hrvatskoj je temelj Domovinski rat međutim poslije rata ste ga razrušili izbornim zakonima u režiji Vladimira Šeksa koji je spojio ovu većinu jer je premijer Vladimir Šeks, on je s ovoga gore balkona prstom radio ovako, on je spojio znači protiv svih pravila, prevarom naroda ljudi koji su ušli s jedne liste, naravno da je on to pospajao Vrdoljaka tamo, preko PPD-a, ne znam preko koga sve ne, tih obaveza koje su imali ali to nije dobro. Mi moramo biti predstavničko tijelo, ne podlijevajte benzinom vatru. Narod će vam planuti, narod će skočiti, ja očekujem da se narod skoči, da se usprotivi ovoj bahatosti koju vi pokazivate, mi ćemo dati koliko možemo ovdje sad nas saborskih zastupnika, trudit ćemo se uvjeriti narod da vas zaustavi u uništavanju Hrvatske. Izborni zakon, referendum, promidžba, pa mislim nevjerojatno da vi spajate aktivnosti političkih stranaka i referenduma, tražim glasovanje.
Zahvaljujem kolegi Bulju. Prelazimo na amandman br. 76, budući da nema kolege Podolnjaka, poštovanog kolege Hrvoja Runtića, izvolite kolega Runtić.
Zahvaljujem g. potpredsjedniče Hrvatskog sabora. Poštovana državna tajnice. Ovaj amandman dakle u članku 2. traži da se briše točka 10. znači ponovit ću, briše se točka 10. u članku 2. Sad ću obrazložiti. Smatram da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. I želim primijetiti da ovaj zakon bi u stvari mogao biti jedinica za brzinu donošenja zakonskih rješenja u Hrvatskoj. Ta jedinica bi se mogla zvati brzina šuške. I ta jedinica bi bila znači jedna šuška, to bi bilo 3 dana. I predlažem da se onda po toj jedinici, znači po toj brzini pristupi i rješavanju nekih drugih aktualnih problema u Hrvatskoj, npr. Ovršnog zakona. Znači problem blokiranih traje duže od 10 g., u tih 10 g. je bilo raznoraznih lažnih obećanja, to vam je 10-ak godina agonije za te ljude koji se nama svakodnevno javljaju. I nedavno samo imali kao jedan paket rješenja u kojem se nudila nekakva nova šansa pa su neke od tih problema prikriveni i sada se ponovno vraćaju, odnosno isplivavaju na površinu kako smo od tada u raspravi i upozoravali i to je broj tih riješenih problema se sada polako vraća na isti onaj broj koji je bio prije nego što ste vi taj problem navodno riješili. I molim lijepo glasovanje o ovom amandmanu.
Zahvaljujem, poštovani kolega Runtić. Prelazimo na 77. amandman poštovanog kolege Slavena Dobrovića, izvolite.
Hvala lijepo poštovani potpredsjedniče Sabora, poštovana državna tajnice. Dakle čitate obrazloženje i evo, ja se nadam da dobro razumijete šta piše u obrazloženju gdje vi tvrdite kako je referendum političko također, eto političko djelovanje ali i građana i kao takvo je vrijedno da se svrsta rame uz rame uz političko djelovanje političkih stranaka. I to je strašno obrazloženje, doista strašno obrazloženje za jednu demokratsku zemlju koja stremi nekom svom razvoju, koja sigurno barem deklarativno s vaše strane hoće u taj svoj razvoj upregnuti sve svoje zdrave snage međutim kad se čuje ovakvo obrazloženje, ja mislim da te zdrave snage bježe. Dakle prvo s gađenjem mogu slušati oni ja vjerujem, takvo obrazloženje i manifestacija toga je njihov odlazak, dakle spontani odlazak, sve manje nezaposlenih, oni prelaze preko, ovog puta vode i svoju djecu i Hrvatska se depopulira, depopulira a to ovdje, barem ne vidimo sa vaše strane, sa strane Vlade nikog ne zabrinjava i ja se pitam kako je to moguće, kako je moguće da postoji takav prijezir prema volji naroda da se čini ono što se čini. Međutim evo valjda će pomoći ovih 4 milijuna kuna da se očuva kako tako krasna slika dakle tih političkih elita u javnosti. Molit ću glasovanje.
Zahvaljujem poštovanom kolegi Dobroviću. Prelazimo na 79. amandman, budući da kolege Pranića nema, poštovane zastupnice Ivane Ninčević Lesandrić, izvolite kolegice.
Poštovani podpredsjedniče Hrvatskog sabora, poštovana državna tajnice, u članku 2. točka 10. briše se, obrazloženje je smatramo da je Iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Predlagatelj također smatra da pravo na redovito godišnje financije iz proračuna trebaju imati smo one političke stranke koje su prema konačnim rezultatima izbora dobile zastupničko mjesto u saboru odnosno predstavničkom tijelu jedinice lokalne samouprave, a tako je principijelno uređeno člankom 6. prijedloga zakona. Stoga, ne prihvaćamo da se novac za redovito godišnje financiranje može od nezavisnih zastupnika odnosno vijećnika transferirati nakon izbora o političkim strankama koje taj novac nisu zaradile temeljem izbornog rezultata, a postoji i mogućnost političke korupcije. Dakle, tražim glasovanje.
Zahvaljujem poštovanoj kolegici. Prelazimo na 81. amandman budući da nema poštovanog podpredsjednika sabora gospodina Bože Petrova, uvažene zastupnice Sonje Čikotić. Izvolite kolegice Čikotić.
Nije oportuno, zapravo ako se želi potaći demokracija u ovom društvu da zapravo se referendumskim inicijativama nameće ista organizacija u vidu, bez obzira što se radi o trenutnom političkom djelovanju ona koji imaju stalne političke stranke. Kada već govorimo o organizaciji koja je nametnuta ja bi se osvrnula na organizaciju ove Vlade vezano za predsjedavanje EU. Naime, ova Vlada vezano za predsjedavanje EU je organizirala da se za 4 milijuna kuna nabave, nabave auti za one koji trebaju biti ovdje odnosno strani dužnosnici. Isto tako ova Vlada je predvidjela da treba i određenu pomoć, određene časnike za vezu, ali ti časnici za vezu trebaju biti mlade osobe, visokoobrazovane na zadnjoj godini fakulteta, trebaju očekivati intenzivan rad, ali zamislite za 6 mjeseci njihovog rada ova Vlada je predvidjela iako za predsjedavanje EU, Europskom komisijom će utrošiti 70 miliona EUR-a, ona zapravo će u 6 mjeseci će predvidjeti da tim mladim osobama da pokaz koji je u vrijednosti 100 kuna. Znači, oni neće dobiti naknadu za rad, oni bi trebali volontirati, biti časnici za vezu, a zapravo raditi za mjesečni pokaz. Upravo zbog ovoga je i savjet za mlade odgovorio ovoj Vladi kako smatra isto neprihvatljivom inicijativom i odgovorio je na sramotni natječaj Ministarstva vanjskih poslova da zapravo mladi visokoobrazovani ljudi, na zadnjoj godini svog fakulteta rade intenzivno za određeni pokaz u vrijednosti 100 kuna, 6 mjeseci 600 kuna. Dok zapravo svi oni koji će biti ugošćeni, koji će biti ovdje radit će normalno za naknadu za rad odnosno za plaću. Molim glasovanje o ovom amandmanu. Hvala vam.
Zahvaljujem poštovanoj kolegici. Prelazimo na 82. amandman poštovanog zastupnika Marka Sladoljeva. Izvolite kolega Sladoljev.
Hvala gospodine podpredsjedniče, poštovana državna tajnice, žao mi je što odbijate sve naše amandmane, žao mi je što vas je ministar ovdje samu ostavio mislim da to nije ni gentlemanski od njega, a žao mi je što u ovom Hrvatskom saboru osim MOSTA nema nikoga. Mislim da je ovo prevažna tema da se time druge političke opcije ne bi trebale baviti. Mislim da nije dovoljno samo se slikati kod štandova i kod potpisa, da treba braniti pravo na demokraciju, dakle i neko može reći zbog čega se MOST buni zbog ovih 4 miliona kuna. Pa ako je tako onda ste mogli staviti cifru od 100 miliona kuna, zašto ne bi 100 miliona kuna neko nekom HDZ-u donirao, dakle vi 100 milijardi kuna, dakle tu ne postoji dakle granica. Govori se o poruci, mi govorimo o poruci, evo Sonja Čikotić je sad govorila o mladima, između ostalog i mladi su volontirali na tim štandovima i kod referenduma o izbornom zakonu, dakle dobrovoljno volonterski, a upravo kad će Hrvatska predsjedat EU traži se da mladi volontiraju, a sada ime se na neki način dakle šalje poruka, dakle vama 0 kuna, nama 4 miliona kuna i opet govorim poruka je loša. Poruka je nažalost bježite van, mi ćemo vladati bilo kako i evo smatramo da još uvijek dakle se treba boriti za ovu Hrvatsku i mi ćemo sve poduzeti da vam ovaj zakon ne prođe i tražimo glasovanje.
Zahvaljujem kolegi Sladoljevu. Prelazimo na 83. amandman poštovane zastupnice Ines Strenja. Izvolite kolegice Strenja.
Zahvaljujem dakle još jednom tražili smo ovim amandmanom da se u članku 2. briše točka 10. i smatramo da iz zakonskog teksta treba izostavit dio koji se odnosi na financiranje referenduma i da taj dio zakona treba bit sastavni dio temeljnog zakonskog teksta koji uređuje problematiku referenduma. I još jednom treba naglasiti da nam nije namjera opstruirati ovaj zakon, al nam je namjera upozoriti sve one koji su dali ikada i jedan potpis na bilo koju referendumsku inicijativu da mi ovdje danas govorimo o njima, o njihovom pravu da skupljaju potpisa i da zatraže raspisivanje referenduma jer ovim što ste vi predložili to postaje, dakle nešto što neće biti na nikoji način moguće i zbog čega će oni morati to raditi besplatno. Dakle, način na koji se vi odnosite prema referendumskim inicijativama to je da ih apsolutno onemogućite, ali to narod vidi, to narod gleda i to narod negdje čuje. Svaka ona mlada osoba koja je provela sate i sate na tim štandovima, svaka ona žena koje je od svoje djece odvajala i od svoje obitelji, da bi stajala po kiši i po vjetru i sakupljala te potpise, neće vam oprostiti to što ste sve to odlučili baciti pod noge i što ste pokušali uništiti svaku inicijativu da bi referendum uopće mogao biti sazivan. Kreće opet jedan novi referendum, nažalost, ovdje danas MOST pokazuje da je jedina prava oporba jer nema niti jednog drugog predstavnika bilo kojeg oporbenog kluba i svi oni koji zdušno podržavaju sindikate, koji će tražiti raspisivanje referenduma, da se ne radi do 67 godine, zapravo danas [[Upadica: Zahvaljujem.]] pokazuju neku svoju pravu sliku. Tražim glasanje o ovom amandmanu.
Zahvaljujem kolegice Strenja. Prelazimo na 84. amandman poštovanog zastupnika Nikole Grmoje, izvolite kolega Grmoja.
Hvala poštovani potpredsjedniče. Dakle, želimo istaknuti ovdje ponovno. Cilj je ove Vlade onemogućiti referendumsko izjašnjavanje građana. Imat ćemo referendum sindikata o mirovinskoj reformi uoči europskih izbora. Ako krene državna tajnica Rimac i ministar Kuščević sa Zakonom o referendumu, možda dobiju referendum o referendumu, vidjet ćemo i to, možda i to bude odgovor na ovo što rade, ali, neka budu svjesni da će se tada sigurno prikupiti puno veći broj potpisa, tada će svi, uvjeren sam, i sindikati i sve inicijative stati iza takvog referenduma jer je dosta više vašeg ovakvog ponašanja prema hrvatskim građanima u kojem želite opstruirati građane u izjašnjavanju, a sebi želite povećati financijska sredstva. Ovdje danas možemo vidjeti i kakav je odnos ostalih političkih opcija prema referendumu. Nema kolega iz SDP-a, nema kolega iz Živog zida, nema kolega iz HRAST-a iz, ne znam, Neovisnih za Hrvatsku, iz HDZ-a nema nikoga, znači, ovdje u HS-u, a vi ste od strane Vlade ostavljeni tu i potpredsjednik Brkić vjerojatno ste u nemilosti. Znači, vi morate ovdje biti, ja znači ne volim nikad gaziti onog kojeg gaze svi, nije lako našem potpredsjedniku u ovom trenutku u HDZ-u i ja evo, koji sam ga uvijek napadao, izražavam podršku i njemu i vama u ovom trenutku jer su vas stavili u ovu nelagodnu situaciju da morate braniti ono što je neobranjivo, morate sad ispadati kao oni koji se bore za stranačku kasu, a ja pretpostavljam da niste takvi ljudi koji opstruiraju referendumske inicijative [[Upadica: Zahvaljujem.]] tako da evo tražim da dođe ovdje netko iz Vlade, ministar Kuščević [[Upadica: Zahvaljujem.]] i da brani ovaj zakon.
Poštovani kolega Grmoja, hvala vam na potpori. Ne bojte se vi za mene, izdržat ću ja sve. Izdržao sam i gore. Prelazimo na 85. amandman Kluba zastupnika MOST-a nezavisnih lista. Molim državnu tajnicu da se očituje na amandmane pod red. br. 85.-96. budući da su amandmani identičnog sadržaja. Izvolite.
Zahvaljujem uvaženi potpredsjedniče HS-a. Očitujem se o amandmanima od br. 85.-96. koji se ne prihvaćaju iz razloga jer je referendum oblik političkog djelovanja građana, stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti. Hvala vam.
Zahvaljujem državnoj tajnici. Molim predstavnika podnositelja amandmana .../nerazumljivo/...
Zahvaljujem g. potpredsjedniče. Evo, lako je građanima na konkretnom primjeru objasniti ono što će zapravo proizaći iz vašeg zakona. To je činjenica da vi želite regulirati kampanju referendumsku samo građanskih inicijativa. Dakle, onih koji pokreću referendum. U konkretnom slučaju, s obzirom da imamo najave i objavu u tisku, organizacijskog odbora koji će tražiti referendum o mirovinskoj reformi, dakle, oni će u skladu sa ovim zakonom podlijegati odredbama zakona, međutim, svi oni koji će se tom referendumu suprotstavljati, pa i Vlada RH, koja je već dala putem svojih ministara mnoge izjave protiv tog referenduma, nazivajući taj sindikalni referendum politikantstvom, ni na koji način nije regulirana ovim zakonom. Ona može slobodno voditi protureferendumsku kampanju i svi oni koji smatraju da je taj referendum nepotreban, međutim, mogu to i financirati. Mogu plaćati oglase, može Vlada koristiti javna sredstva. Međutim, to nije regulirano ovim zakonom i time se subjekti koji traže referendum i oni koji su protiv njega ne stavljaju u isti položaj. To je ono što je protivno preporukama Venecijanske komisije i Vijeća Europe, i na tome smo inzistirali u raspravi. Zato ova problematika mora biti u posebnom Zakonu o referendumu, što vi odbijate, ali to bi bilo jedino ispravno i korektno prema svim subjektima koji su uključeni u određenu referendumsku priču i oni koji su za neki referendum i oni koji su protiv. U ovom prijedlogu to u potpunosti izostaje i zato on nije dobar, tražim glasovanje o amandmanu.
Zahvaljujem poštovanom kolegi Podolnjaku. Prelazimo na 86. amandman poštovanog kolege Mire Bulja. Izvolite kolega Bulj.
Hvala lijepo. Jednostavno, reći da ste spojili nespojivo i da treba u temeljnom zakonu teksta koji obrađuje problematiku referenduma izdvojiti i rješavati ove stvari kao protureferendumskim i referendumske inicijative. Vi ste jednostavno napravili ovdje jedan kaos. U tom kaosu, ja to mogu reći i kao aktivist, ja sam bio koordinator brojnih referendumskih inicijativa koje su bile prije nego što sam bio saborski zastupnik i znam što to znači biti na terenu i organizirati ljude, i bez novčanih sredstava da se prikupe potpisi. Bio sam aktivist i po drugim pitanjima, ne samo referendumskim, i znam da je to vrlo bitan dio društva, aktivizam je vrlo dio bitan, i volontiranje da, to su ljudi koji nameću promijene. Zato pozivam sve mlade i sve ljude građane da se usprotive i pobune protiv ove aktualne vlasti, bilo na izborima, bilo na referendumima, izađite jer jednostavno ovo su ubojice demokracije, i slobode govora, i ove referendumske, i referenduma s ovim Zakonom gdje žele referendum, u biti financiranje izbornih aktivnosti i referenduma staviti u isti koš. Evo samo kad pogledamo način na koji je, do čega je dovedeno zdravstvo nam u našim područjima, evo gradonačelnica bivša Knina, zna kakvo je u Kninu zdravstvo, na koji način se ponaša državna vlast prema bolnici kojoj je dala jedno ime Hrvatski ponos, kako žene umiru u redovima bez radiologa za ultrazvuk dojke, kako nemamo pedijatre u Dalmatinskoj Zagori. Zbog čega? Il' je ubijena volja za borbom tog naroda i nitko nema volje se boriti. Tražim glasanje.
Zahvaljujem kolega Bulj. Prelazimo na 87. amandman poštovanog kolege Roberta Podolnjaka. Izvolite.
Zahvaljujem gospodine podpredsjedniče. Dozvolite da vam obrazlažući amandman kojim tražimo da se izostave predstavnici organizacijskog Odbora referendumskih inicijativa, označim jednu rečenicu ministra Pavića o najavi referenduma u kojoj kaže: “Sindikati se bave politikantstvom uoči EU izbora.“ Jasno je iz te rečenice, iz svih drugih rečenica koji će govoriti ministri u Vladi, premijer, članovi parlamentarne većine, da je njima referendum koji sada predlažu Sindikati, apsolutno neprihvatljiv. Oni će se sasvim sigurno u punoj mjeri angažirati u protureferendumskoj kampanji. Međutim, ta protureferendumska kampanja ni na koji način nije regulirana Zakonom, niti Zakonom o referendumu, a niti ovom Zakonu o kojem danas raspravljamo. I mi želimo samo da građani koji prate ovu raspravu, da razumiju da mi isključivo tražimo da obje strane budu obuhvaćene Zakonom, da ih se jednako tretira, da Zakon bude pravičan, da jednako obuhvati i referendumske inicijative kao i one koji nastupaju protiv njih, da im da mogućnosti javnog financiranja kao što je to uobičajeno u demokratskim državama koje imaju institut i referenduma, i na taj način građani mogu dobiti stvarno i objektivnu informaciju o sadržaju određenog referenduma gdje će se morati izjašnjavati o nekom važnom zakonskom pitanju. Ovaj Prijedlog Zakona to ne rješava i takve zakonske odredbe nema, i zbog toga tražim glasovanje o amandmanu.
Zahvaljujem kolegi Podolnjaku. Prelazimo na 88. amandman poštovanog zastupnika Hrvoja Runtića. Izvolite kolega Runtić.
Hvala poštovani podpredsjedniče Hrvatskog sabora, poštovana državna tajnice gospođo Rimac. Ovaj amandman znači kaže da u članku 2., točka 11., briše se, znači točka 11. nje više nema. Sad ću to obrazložiti. Naime, smatram da iz zakonskog teksta treba izostaviti dio koji se odnosi na financiranje referenduma i da taj dio Zakona treba biti sastavni dio temeljnog zakonskog teksta koji uređuje problematiku referenduma. Međutim, ja bih se opet osvrnuo na jedno od pitanja o kojima se možda ovdje u Hrvatskom saboru i ne govori, ili barem ja nisam čuo da je itko o tome govorio, a to je pitanje beskućništva u Hrvatskoj i možda bi apelirao na vas sve koji me ne slušate sada, da ovaj se i to pitanje možda riješi na ovako brzinski način kao što se rješava ovo pitanje „daj pare“ odnosno „pitanje šuške“. Dakle, mi smo nedavno mogli čuti predsjednicu Republike Hrvatske da kaže da u Zagrebu nema beskućnika. Ja sam par dana igrom slučaja prije toga bio kod pučke pravobraniteljice i raspitivao se koliko u Zagrebu ima beskućnika. U Zagrebu ima između dvije i tri tisuće beskućnika. I ono što je po meni apsurdno je da u ovom trenutku Hrvatska ima Ministarstvo državne imovine, i da tim ljudima nije palo na pamet da recimo, riješe pitanje beskućništva u Hrvatskoj, što bi zaista mogli, ne. A što se tiče ovog amandmana, molim glasovanje. Zahvaljujem.
Zahvaljujem poštovanom kolegi Runtiću. Prelazimo na 89. amandman poštovanog zastupnika Slavena Dobrovića. Izvolite kolega Dobrović.
Hvala lijepo poštovani podpredsjedniče Sabora, poštovana državna tajnice. Dakle, i ovaj amandman se tiče neobičnog tretiranja referenduma koji je inače najizravniji, najpoželjniji oblik izravnog demokratskog izjašnjavanja volje naroda, i kao takav bi trebao biti njegovan, i kao takav bi trebao biti razvijan i sukladno novim tehnološkim mogućnostima, tu su doista prilike za to iznimno dobre, da se to provede na jeftin, brz i jednostavan način. Nasuprot svemu tome, mi imao situaciju i ovim amandmanom, dakle pokušavamo izmijeniti tu neobičnu situaciju, tu neobičnu zbilju koju vi pokušavate gurati ovim Zakonom, a to je da se referendum, kao ovaj vrijedan oblik demokratskog života svake zemlje guši, gasi, otežava i na koncu, da se hrvatski narod, odnosno svi građani RH koji u jednoj apatiji, bezvoljnosti gube volju za daljnjim životom jer vide da prosperiteta ovdje nema i mi gubimo stanovništvo. Dakle, ja doista ne znam zašto se ide u tom smjeru, siguran sam da u Vladi vašoj postoje snage za prava rješenja, zašto ona nisu u prvom planu, mi bi to ovdje, ja barem, objeručke prihvatio, nego se bavimo ovakvim stvarima koje je definitivno dva, tri koraka unazad [[Upadica: Zahvaljujem.]] po pitanju demokracije. Molim izjašnjavanje.
Poštovanom kolegi Dobroviću. Prelazimo na 91. amandman budući da kolege Pranića nema, poštovane zastupnice Ivane Ninčević Lesandrić.
Poštovani potpredsjedniče HS-a. Poštovana državna tajnice, kolegice zastupnice i kolege zastupnici kojih nema, osim nas iz Kluba MOST-a. Amandman 8 u čl. 2. toč. 11 briše se. Smatramo da je iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku samog referenduma. Smatramo da je iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku samog referenduma. Pored navedenog, predlagatelj smatra da u predloženom zakonu problematika financiranja referendumske aktivnosti nije kvalitetno normirana jer uređuje isključivo građanske inicijative koje pokreću referendum, ali ne uređuje one subjekte koji će voditi antireferendumsku kampanju niti uređuje prava i obveze odnosno ograničenja državnih tijela u referendumskoj kampanji. Prema nedavno objavljenim informacijama novim Zakonom o referendumu koji bi uskoro treba biti u e-Savjetovanju, uvest će se i institut protureferendumskih inicijativa i to je potvrdio i sam ministar, tako da bi se i protureferendumske inicijative morale institucionalizirati tj. registrirati, prijaviti svog predstavnika i po toj logici stvari, takve antireferendumske inicijative će morati financirati svoju kampanju, pa je jedino opravdano da se istovremeno u jednom zakonu regulira financiranje referendumskih i protureferendumskih inicijativa. Tražim glasovanje.
Zahvaljujem kolegici Ninčević Lesandrić. Prelazimo na 92. amandman poštovanog potpredsjednika HS-a, kolege Bože Petrova. Izvolite.
Poštovani potpredsjedniče Sabora, poštovana državna tajnice, kolege i kolegice zastupnici. Ono što je zanimljivo s ovim zakonom što se događa, svaka inicijativa koja bi trebala ići u smjeru koristi za građane, u Vladi može naići na zid i vrlo često nailazi na zid, ali inicijative poput ove, kada strankama, političkim strankama se treba podebljati džep za izbore, pa vi to provedete, evo, ako treba i u 7 navečer, ako treba i u 2 ujutro, kako god, prelomit ćete preko koljena i provest ćete u djelo. Ja bih volio da se na takav način zauzmete za građane. I ovo nije patetika. Mi smo imali situaciju u kojoj smo vam predlagali Ovršni zakon, izmjene Ovršnog zakona, amandmane koji bi taj Ovršni zakon zaista učinili kvalitetnim. U normalno vrijeme dana raspravljano u Saboru, sve ste odbili. Bilo je tako, usudit ću se reći, suludih objašnjenja poput onih pa što bi radili odvjetnici kada bi ovako nešto usvojili. Tada vam na pamet nisu niti pali građani. Ali vam nije problem, nije problem državna tajnice da vi ovdje stojite niti 15 sati jer će to pomoći vašoj stranci, ali neće pomoći građanima. I ono što me posebno interesira, ali bit će vremena, valjda cijelu noć pa ću vam imat štogod za reći, je li ovo možda usklađeno sa članicama EU? Koliko ja znam, a pričat ćemo još, predlagala vam je EU da uvedete e-Glasovanje, to je npr. isto iz vašega resora. Pa to vam nije palo na pamet napraviti, ali podebljati sebi račun za politički marketing, to može i 2 [[Upadica: Zahvaljujem.]] po noći. Hvala. Tražim glasovanje.
Prelazimo na 93. amandman poštovane zastupnice Sonje Čikotić.
Poštovani, ovaj amandman odnosi se zapravo na financiranje referenduma i taj dio zakona bi trebao biti sastavni dio zakonskog teksta koji uređuje problematiku referenduma. Znači, kako smo već dosada imali prilike čuti, nama uskoro dolazi na javno savjetovanje, pa potom i u HS, odnosno prije toga u Vladu, dolazi novi Zakon o referendumu. Smatramo zapravo da bi Zakon o referendumu trebao uređivati i referendumske inicijative, pa nije valjda moguće da se ova Vlada boji referendumske inicijative vezano za produženje roka za rad, odnosno do 67. godine. Isto tako, MOST se kroz niz amandmana, a i ovaj amandman koji se odnosi na financiranje referenduma protivi da zapravo referendumske inicijative koje se dolaze iz naroda, koje se stvaraju ad hoc zapravo moraju imati organizaciju, pravnu, administrativnu i financijsku na način kako je to ustrojeno u političkim strankama, a kada već govorimo o organizaciji, vidimo da jako dobro znate organizirati određene aktivnosti za sebe, a one se tiču i predsjedavanja koje je pred nama. 70 milijuna eura osigurano je za predsjedavanje, a mladima koji bi trebali biti časnici za vezu, predviđeno je svega 600 kuna za 6 mjeseci i to za pokaz za mjesečnu kartu prema javnom objavljenom natječaju Ministarstva vanjskih poslova. Znači, jednostavno takve kritike dobili ste u javnosti, dobili ste od mladih koji svakim danom sve više i više napuštaju Hrvatsku kako bi otišli u potrazi za boljim životom jer sve ono što oni žele jest normalan život. Oni žele normalan život jednog Irca, jednog Nijemca da zapravo mogu ujutro sa svojoj stručnom spremom, sa svojim marljivim radom zaraditi dostojanstveno za koricu kruha i zapravo živjeti neopterećeni određenim političkim manipulacijama. Molim glasovanje o ovom amandmanu.
Zahvaljujem poštovanoj kolegici Čikotić. Prelazimo na 94. amandman poštovanog kolege Marka Sladoljeva. Izvolite kolega Sladoljev.
Hvala gospodine podpredsjedniče, dakle vrlo je jasno dakle zašto je MOST podnio 888 amandmana da vas spriječi u donošenju ovog zakona i mi naravno koristimo tu poslovničku mogućnost da vas spriječimo. Dakle i ova naša inicijativa će možda, neće uspjeti, ali mi mislimo da je Hrvatska vrijedna borbe da ovu inicijativu i ovo što smo mi ovdje sad u saboru, da je to borba za pošteniju Hrvatsku i od toga nećemo odustati. Dakle, evo trenutno je za otprilike 2 sata naša Hrvatska nogometna reprezentacija igra utakmicu možda je vaš ministar trenutno ili za 2 sata će biti na leđima nekog tajkuna, mi smo ovdje sada. Da, ovaj tako da ovaj evo tu je razlika između nas i vas, mi ćemo koristit svaku poslovničku mogućnost pa i ovu mogućnost da vas spriječimo u jednom zakonu koji smatramo da nije dobar, dakle to je demokracija. Ja znam da je vama teško shvatiti što je demokracija, dakle demokracija je za vas još 4 miliona kuna za izbornu promidžbu, ali mi od toga nećemo odustati. I opet ponavljam zašto ste stavili 4 miliona kuna dakle kad ste mogli stavi 100 miliona kuna, milijardu kuna dakle za vas to ne igra neku ulogu što se tiče novaca. Poruka je loša, poruka mladima je loša, političke stranke ne trebaju više dakle novaca one se mogu financirati iz članarine, dakle i opet ponavljam tražit ćemo glasovanje i o ovom amandmanu. Hvala lijepa.
Zahvaljujem kolegi Sladoljevu. Prelazimo na 95. amandman poštovane zastupnice Ines Strenja. Izvolite kolegice Strenja.
Zahvaljujem, još jednom bih ponovila da nam nije namjera opstruirati ovaj zakon ovaj zakon je trebao biti nešto što bi reguliralo financiranje političkih stranka ali zapravo će se pretvoriti u zakon koji mora podebljati mogućnost, novac koji će HDZ dobiti i mogućnost da uspije još bolji i još veličanstveniji uspjeh postići na slijedećim europarlamentarnim izborima. Ali možda ste se preračunali. Dakle, pred nama je vjerojatno jedna od referendumskih inicijativa koja će vjerojatno sakupiti dovoljno potpisa i treba sakupiti, iza nje će stati sindikati, vjerojatno će stati i sve stranke koje misle da će tu uhvatiti nešto svog PR-ovski nešto svojih glasova koje kao što vidimo trenutno nema u sabornici kada se borimo da referendumske inicijative na pravilan način biti financirane, ali referendumska inicijativa koju pripremaju hrvatski sindikati zapravo još jednom će ukazati na nešto što ste ozakonili isto snagom ruku vaših prebjega iz stranaka koje su prevarili, iz stranaka i pojedinci koji su prevarili svoje birače, kojim ste zapravo produžili radni vijek za 3 godine. To je jedan paradoks jer mi smo došli u situaciju da Hrvati kraće žive, ali moraju jednako kao i u Europi dulje raditi. Nažalost vidjet ćete ova referendumska inicijativa će sa glasovima koje će skupljat imati i sigurno nekakve implikacije i na ono što će se dešavat na europarlamentarnim izborima kao i sve ono što će se dešavati u svibnju kao posljedica tog vašeg lomljenja preko koljena. I zbog toga večeras ovih 888 amandmana koje ćete saslušat će vam još jednom pokazat da niste u pravu. Tražim glasovanje.
Zahvaljujem kolegici Strenja. Prelazimo na 96. amandman poštovanog zastupnika Nikole Grmoje. Izvolite kolega Grmoja.
Hvala poštovani podpredsjedniče, bilo bi dobro da ovaj sabor zasjeda i u noćnim satima kad treba donositi zakone koji idu u korist naših građana. Uvijek smo bili za to da sabor zasjeda na nema ovih pauza kao što je bila ova pauza za izbore u Ličko-senjskoj županiji ali je žalosno gledati da ste vi spremni znači zasjedati samo kad je u pitanju vaša stranačka blagajna i vaš novac. A istovremeno kroz taj zakon progurati određene odredbe koje ne idu u korist referendumskim inicijativama, koje od referendumskih inicijativa traže da imaju financijske izvještaje gotovo kao politička odnosno isto kao i političke stranke, a znamo kakvu sve mašineriju političke stranke imaju na raspolaganju. A stvari postaju još apsurdnije kad znamo koliko je teško uopće u Hrvatskoj prikupiti potpise, koliko potpisa treba, da taj rok traje samo 14 dana, znači imamo gotovo najrestriktivniji mogući model za referendumske inicijative. I onda vi to još dodatno otežavate i kroz taj zakon, sve u istom zakonu pokušavate sebi dignuti novac za ove EU izbore koji dolaze. Ja sam uvjeren bez obzira na sve, da će HDZ biti kažnjen na ovim euro izborima, naravno moguće je da taj rezultat se predstavlja i bude predstavljen i kao pobjeda isto kao što ste sada predstavili u Ličko-senjskoj županiji ali opet ste ostali u oporbu, to su bili, na kraju su ispali besmisleni izbori. Ja sam uvjeren da hrvatski narod otvara oči pomalo, da je shvatio kakvu politiku vi zagovarate i da takva politika uništava Hrvatsku, tjera ljude iz zemlje, da je ta politika sklona korupciji i aferama i da toj klijentelističkoj politici jednom mora doći kraj [[Upadica: Zahvaljujem]] Tražim glasovanje.
Prelazimo na 97. amandman Kluba zastupnika MOST-a nezavisnih lista. Pozivam državnu tajnicu da nam se očituje o amandmanima 97. do 108. amandmana budući da su identičnog sadržaja, izvolite.
Zahvaljujem uvaženi potpredsjedniče HS. U ime predlagatelja očitujemo se o amandmanima od 97. do 108., znači, amandmani se ne prihvaćaju iz razloga jer je referendum oblik političkog djelovanja građana, stoga smatramo primjerenim da se financiranje referenduma uredi istim zakonom kojim se uređuje i financiranje ostalih političkih aktivnosti. Zahvaljujem.
Zahvaljujem. Predstavnik MOST-a, poštovani kolega Podolnjak, izvolite.
Zahvaljujem g. potpredsjedniče HS. Kad regulirate problematiku financiranja referendumskih kampanja, bilo bi logično očekivati da ćete u zakon ugrađivati one odredbe koje proizlaze primjerice iz preporuka parlamentarne skupštine i vijeće Europe, dakle, međunarodne organizacije za koju sada RH kandidira osobu za glavnu tajnicu te međunarodne organizacije i da bi vam sasvim sigurno bilo poznato da je u siječnju ove godine upravo parlamentarna skupština vijeća Europe raspravljala o reguliranju referenduma, naročito referenduma građanskih inicijativa, dakle, tamo gdje ih pokreću građani. Dakle, to su svježe preporuke za koje su glasali, pa i zastupnici HDZ-a u toj parlamentarnoj skupštini, ali sve što su tamo izglasali o smjernicama, vi ovdje niste ugradili ništa. Primjerice, da se ugradi Odredbe o javnom financiranju za referendumsku kampanju, da obje strane i ona koja je za referendum i koja nije mogu pružiti građanima određene informacije koje će se financirati tako da građani dobiju kvalitetnu informaciju o tome što se odlučuje na nekom referendumu, to je danas gotovo pravilo u demokratskim državama da građani ne dobiju neki fake news, iskrivljene informacije, nego ono što zagovaraju zagovornici i protivnici da se kvalitetno da građanima na odlučivanje, zbog toga tražim glasovanje o predloženim amandmanima.
Zahvaljujem kolega Podolnjak. Prelazimo na 98. amandman poštovanog zastupnika Mire Bulja, izvolite.
Hvala lijepo uvaženi predsjedavajući. Kolegice i kolege, vjerujem da će ovo šta požar koji poliva, ova Vlada požar protiv odluka Vlade koje su na štetu građana RH, na gaženje volje građana RH, narod reagirati burno, da će doć vrijeme kad će referendum biti nešto normalno, provedivo i u proceduri vrlo jednostavno zakonski, a ne da bude Vlada kočnica volje naroda obezvređujući ovaj parlament. Sve je to počelo 2009.g. kada je Vlada HDZ-a pred referendum za ulazak u EU promijenila Ustav da treba izaći 50% + 1 glasač u izbornoj godini tj. kad se je referendum provodio, tada ste išli nasanjkati narod i svi u HS su tada digli ruku za to, jednoglasno. A danas kada odlučujemo o bitnim stvarima u RH ne dozvoljavate tom narodu da provedu referendum. Raspišite referendum kad ljudi prikupe potpise, naši građani, ne obezvređujte volju građana, tada je to Kosoričina Vlada napravila, a tada je bio Andrej Plenković i ovi ljudi koji sada vode državu, desna ruka, ona im je bila sve, Milijan Brkić to more dobro potvrditi, pa ne možete prilagođavati referendumska pitanja kako vama odgovara ili da bi proveli ovaj lex šuška da bi novac osigurali svojoj stranci [[Upadica: Zahvaljujem]] kako bi ušli u taj parlament i služili gori… [[Govornik se ne razumije]]
Zahvaljujem kolega Bulj na ovom očitovanju. Određujem stanku do 19,20 sati. STANKA U 19,10 SATI. [[NASTAVAK NAKON STANKE U 19,20 SATI]] Poštovani kolege, prelazimo na 99. amandman poštovanog zastupnika Roberta Podolnjaka. Izvolite.
Gospodine podpredsjedniče Hrvatskog sabora, dozvolite na tragu onog što sam rekao prije nekoliko minuta o istom amandmanu, da predloženim Zakonom ... [[Govornik se ne razumije.]] regulira referendumske, financiranje referenduma i referendumskih kampanja, nažalost nije uravnotežen u tom dijelu. To je specifična vrsta kampanja koje nemaju sličnosti sa izbornim kampanjama u kojima se natječu političke stranke, kandidati pod jednakim uvjetima za određena mjesta u predstavničkim tijelima ili neke druge dužnosti. Međutim kod referendumskih kampanja postoje sasvim drukčiji subjekti, postoje inicijative koje predlažu određeni referendum, postoji mogućnost protureferendumskih inicijativa, postoji Vlada kao subjekt, naročito kod onih inicijativa koje se odnose na neki Zakon koji je Vlada predložila, a koji je Hrvatski sabor prihvatio. Nažalost, i to uporno ponavljam, ovaj predloženi Zakon govori samo o referendumskim inicijativama, njihovom organizacijskom odboru, njihovim predstavnicima, njihovim obvezama, na koji način oni mogu financirati kampanju, koji su to mogući iznosi i sve ostalo. Ništa ne govori o protureferendumskim inicijativama, ništa ne govori kakva je uloga Vlade, što Vlada smije i ne smije, smije li na bilo koji način sudjelovati protiv takvih referendumskih inicijativa. Primjerice, neki drugi Zakoni to imaju jako dobro razrađeno, ali u drugim državama, to smo upozoravali i u prvom, i drugom čitanju, i nije prihvaćeno, i stoga tražimo glasanje o predloženom amandmanu.
Zahvaljujem poštovanom kolegi Podolnjaku. Prelazimo na 100. amandman poštovanog kolege Hrvoja Runtića. Izvolite kolega Runtić.
Zahvaljujem gospodine podpredsjedniče Sabora, poštovana državna tajnice. Znači ovim amandmanom u članku 2., u točki 12., bi se brisale riječi, te predstavnik organizacijskog odbora. Smatram da je iz zakonskog teksta treba izostaviti dio koji se odnosi na financiranje referenduma i da taj dio Zakona treba biti sastavni dio temeljnog zakonskog teksta kojim se uređuje problematika referenduma, ali bih htio iskoristiti ponovno ovo vremena što mi je ostalo da skrenem pozornost da bi možda se i kod recimo pitanja ovršnog zakona odnosno problema blokiranih, moglo voditi brzinom kojom se vodilo kod donošenja ovog Zakona, pa predlažem dakle istu brzinu i za donošenje jednog cjelovitog i konkretnog konstruktivnog rješenja pitanja blokiranih, kojih je u Hrvatskoj sada ponovno otprilike onol'ko kol'ko je bilo prije onog zadnjeg takozvanog rješenja. Malo prije kada je bio tu ministar Bošnjaković, sam ga pitao nešto o tome, pa je rekao da je zadnjim tim mjerama riješeno pitanje nekih 50 do 60 tisuća građana koji su bili u blokadi od 350 tisuća, i sada se taj broj ponovno povećava, to je otprilike kao da zovete recimo, ovaj, majstora za popraviti veš mašinu, pa on kaže popravio sam je malo, a ona i dalje ne radi, ne. Prema tome znači apeliram da se i kod problema građana jer građani bi trebali biti prvi, tako piše i u Ustavu, da vlast proizlazi iz naroda jel, da se ovakvom brzinom rješavaju konkretna pitanja građana. I molim glasovanje o ovom amandmanu.
Zahvaljujem kolegi Runtiću. Prelazimo na 101. amandman poštovanog kolege Slavena Dobrovića. Izvolite.
Hvala lijepo poštovani podpredsjedniče Sabora, poštovana državna tajnice. Dakle, i ovim amandmanom smo htjeli ispraviti nelogičnosti odnosno po našem uvjerenju krive stvari, krivi pristup pitanju, pitanju ovih, no, javnog izjašnjavanja građana, dakle, referendumskom pitanju, kao najvrjednijem načinu demokratskog izražavanja naroda. Kad se već sada ide ovim Zakonom otežavati stvari koje su i onako već složene i teške za dolazak do referendumskog pitanja, onda svakako bi trebalo ugraditi i ona, one stvari koje se tiču financiranja protureferendumskih inicijativa koje uvijek postoje, tako da ovakav pristup, i ovako zakonsko rješenje definitivno nije u skladu sa normama, dakle, demokratskog života, pristupa u Europskoj uniji čiji smo mi ponosni dio, i svakako nije način da se ovako rješenje ostavi u Zakonu, stoga inzistiramo na promjeni, inzistiramo na drugačijem shvaćanju i tretmanu referenduma kao najvrjednijem demokratskom izražavanju volje naroda. Mi ćemo svakako tražiti da se ovom pitanju, kao i o ovim svim ostalima, građani informiraju, da im bude jasno da se ovdje radi o volji naroda, da nema mjesta, dakle beznađu, da mi moramo kročiti i tražiti bolji put. Tražit ćemo izjašnjavanje o ovome ... [[Govornik se ne razumije.]]
Zahvaljujem poštovanom kolegi Dobroviću. Budući da nema kolege Pranića, prelazimo na 103. amandman poštovane zastupnice Ivane Ninčević-Lesandrić. Izvolite.
Poštovani potpredsjedniče HS-a, poštovana državna tajnice, poštovani kolegice i kolege zastupnici. U čl. 2 toč. 12 riječi „te predstavnik organizacijskog odbora“, brišu se. Smatramo da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Također smatramo da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Pored navedenog, predlagatelj smatra da u predloženom zakonu problematika financiranja referendumskih aktivnosti nije kvalitetno normirana jer uređuje isključivo građanske inicijative koje pokreću referendum, ali ne uređuje one subjekte koji će voditi antireferendumsku kampanju niti uređuje prava i obveze odnosno ograničenja državnih tijela u referendumskoj kampanji. Prema nedavno objavljenim informacijama novim Zakonom o referendumu koji bi uskoro trebao biti u e-Savjetovanju, uvest će se i institut protureferendumskih inicijativa i upravo to je potvrdio i sam ministar, tako bi se i protureferendumske inicijative morale institucionalizirati odnosno registrirati i prijaviti svog predstavnika, a po toj logici stvari, takve antireferendumske inicijative će morati financirati svoju kampanju, pa je jedino opravdano da se istovremeno u jednom zakonu regulira financiranje referendumskih i protureferendumskih inicijativa. Tražim glasovanje o ovom amandmanu.
Zahvaljujem poštovanoj kolegici. Prelazimo na 104. amandman potpredsjednika HS-a, kolege Bože Petrova, izvolite kolega.
Poštovani predsjedavajući, poštovana državna tajnice, kolegice i kolege zastupnici. Ja ću samo nastaviti što sam vam rekao i u prethodnom obrazlaganju amandmana. Jeste ovaj zakon možda uskladili sa regulativom s drugim članicama EU? Jer obično kada smo mi vama predlagali prije u Vladi da nešto napravite, vi ste se pozivali, a moramo to provjeriti sa stanjem u njihovom zakonodavstvu. Jeste možda ovo uskladili? Ili vas za ovo nije bilo briga? Ja pretpostavljam da vas nije bilo briga. Zanimljivo. Kada smo mi predlagali da se uvede državna revizija u HNB, uspjeli ste odgađati to dvije godine, a sve samo zato što ECB nije dala suglasnost. Iako je to bilo u svim drugim državama članicama EU, državna revizija je mogla ući, tada vam je to bio argument. Zanimljivo, danas nema tog argumenta, sad nema uopće nikakvog argumenta za lex šuška. Ali je jedini argument koji za vas pali je više novaca, deblji džep, i ako treba vi ćete to i u 2 ujutro. Nevjerojatno. Ali, ono što je zanimljivo, EU koliko ja znam, vama savjetovala da uvedete e-Glasovanje, dakle ne samo da je e-Glasovanje omogućeno u drugim članicama EU. EU je savjetovala da uvedete e-Glasovanje. Zašto toga nema? Danas donosite jedan drugi zakon, ali zanimljivo, kada vam odredbe EU ne odgovaraju, oglušite se i zaboravite na njih. Zato što e-Glasovanje omogućava i onima koji danas nisu tu da mogu glasovati, ali ti ne bi glasovali za vas.
Hvala lijepa kolega Petrov. Prelazimo na 105. amandman poštovane kolegice Sonje Čikotić. Izvolite.
Zapravo da. Ključna stvar kod ovog zakona jest brzina njegovog donošenja i upravo zato smo dali i ovaj niz amandmana kako zapravo ona stranka koja je vladajuća ne bi mogla donositi zakone koji se odnose samo na njih i htjeli smo zapravo cijeloj javnosti demonstrirati da iako imate svu vlast i možete, kako vaš to premijer voli reći, g. Andrej Plenković, mogu što hoću, eto, on može što hoće, ali očito da ga ne brine i činjenica da mu je prošlo dvije godine mandata, a nije donio Obiteljski zakon, što i dalje brojni očevi i majke rješavaju svoje probleme po centrima za socijalnu skrb koji nemaju adekvatne kapacitete. Isto tako, ni najmanje ga ne brine činjenica, da u zadnjih, prema izvješću Pučke pravobraniteljice za ravnopravnost spolova u 2017. godini je rođeno najmanje djece u zadnjih 100 godina, a isto tako, ono što ga najmanje brine je Zakon o agencijama koji bi zapravo uredio pravno područje kako bi agencije sa javnim ovlastima mogle djelovati. Vi ste prošle godine zapravo priveli i rekli da ste ukinuli određene agencije. Zapravo, agencija više nema, svi oni zaposleni koji su bili u agencijama, preselili su se u ministarstva i zapravo, dogodio se jedno preseljenje kadra. Proračun ništa nije se promijenio, prošle godine u 2017. godini je za financiranje javnih službenika bilo predviđeno 27,9 milijardi kuna, a u proračunu za 2019. godinu to se je popelo na 29,1 milijarda kuna upravo zato što vidite da vam potpora i da svaka anketa pokazuje zapravo da sve više građana, 73% smatra da ova Vlada vozi ili ide u krivom smjeru, želite ograničiti sve mehanizme koji su građanima dostupni za izravno djelovanje. Zadnji takav primjer je bilo kad ste 400 tisuća potpisa obrisali pod s njima i smjestili ih u tamni mračni podrum. Molim vas glasanje o ovom amandmanu. Hvala.
Zahvaljujem poštovanoj kolegici. Prelazimo na 106. amandman poštovanog kolege Marka Sladoljeva. Izvolite.
Hvala g. potpredsjedniče. Evo, dakle, još jedan amandman u nizu koji će biti odbijen, no mi ćemo ih i dalje nastaviti braniti, tj. predlagati dakle iz jednostavnog razloga. Iz razloga što nam je stalo do hrvatskih građana, evo, ja sam danas, kad sam išao u Sabor, čuo sam se sa svojom bivšom učenicom koja je samohrana majka dvoje djece koja jedno od tih djeteta treba ugraditi umjetnu pužnicu i ona je svjesna i ona je svjesna da je ta umjetna pužnica skupa i da košta 150.000,00 kn, ali imamo, dakle, jedan primjer, dakle, za to nema novaca, političkim strankama se povisuje, dakle, iznos tj. donacije i to je loša poruka. Dakle, opet ponavljam, žao mi je što nema ministra Kuščevića, on je jučer na facebooku objavio srušen most, mogu mu poručiti pošto ga nema ovdje da pogleda film „Moje pjesme, moji snovi“ jer se to neće obistiniti. Dakle, ono što isto želim naglasiti u obrazlaganju ovoga amandmana da je ovaj zakon vrlo brzo, dakle, donešen na dnevni red, brzo ga se želi proglasiti, s druge strane imamo reformu javne uprave koja stoji, dakle, MOST je stavio ministru uprave 880 milijuna kuna za reformu javne uprave, međutim, to se ne želi dirati jer kako je rekao premijer Plenković, to su naši glasači. Dakle, ne dira se one koji su glasači, ali se dira hrvatske građane koji sklapaju jedva kraj s krajem i to je poruka ove Vlade, to je poruka ovog zakona, mi jasno želimo reći da nismo za to i ako treba do jutra ćemo se boriti da ovaj zakon ne prođe. Tražim glasovanje.
Zahvaljujem poštovanom kolegi. Prelazimo na 107. amandman poštovane kolegice Ines Strenja, izvolite.
I još jednom ću ponoviti da nam nije namjera opstruirati ovaj zakon, već dokazati da novac koji ovim zakonom želite prenijeti kako bi ga upotrijebili za europske izbore, može se upotrijebiti za puno bitnije stvari u RH. Dakle, dokazat ćemo da se vrijedi boriti jer ćete cijelu noć slušati ovdje kako mi branimo naše amandmane i poslat ćemo poruku odavde da RH ne može biti taoc jedne stranke i prebjega koji joj daju podršku kako bi donijela ovakav jedan zakon po hitnom postupku i sebi osigurala 4 milijuna kuna umjesto 1,5 koliko je do sada moguće. Želite spriječiti referendumske inicijative načinom na koji sad regulirate financiranje referendumskih zahtjeva i mislim da će vam se to obiti o glavu jer referendumska inicijativa koja dolazi i koja želi još jednom ukazat na nelogičnost da je u RH životni vijek 3 godine kraći nego onog u EU i on je danas 77,9.g., a vi želite, bez obzira što kraće živimo od Europljana, produžiti radni vijek na 67.g. i ne možemo se oteti dojmu da je to zapravo ipak samo u korist mirovinskih fondova, a ne u korist hrvatskih građana. Sve to se nalazi u ovom zakonu, dakle, gašenje referendumskih inicijativa i sklanjanje odnosno dodjeljivanje sebi više novca kako biste postigli još veći, još veličanstveniji, još bolji rezultat na europskim izborima [[Upadica: Zahvaljujem]] građani to vide i nadam se da će znat i procijeniti. Tražim glasovanje.
Zahvaljujem kolegice Strenja. Prelazimo na 108. amandman poštovanog kolege Nikole Grmoje.
Hvala poštovani potpredsjedniče. Dakle, jasno je i mislim da smo ovdje poslali poruku i slati ćemo je do jutra i sutra ako treba da nećemo dopustiti da HDZ čini ono što ga je volja, barem da ne čini to bez ikakvog otpora, otpor će dobiti, otpor će dobiti od zastupnika MOST-a jer ovdje nikoga iz opozicije, evo sad je kolega Hasanbegović vidim da je došao, ali cijelo popodne nema nikoga od zastupnika, niti, znači, iz redova SDP-a, niti iz redova Živog Zida, niti iz redova bilo koje druge političke opcije ovdje u HS, otpor im pružamo mi i pružat ćemo ga do jutra. Zašto? Zato što HDZ kada treba raditi nešto za građane onda je jako spora, kada treba reformirati pravosuđe, to se ne događa, kada treba reformirati javnu upravu, od toga nema ništa, kad se treba obračunati s kriminalcima, to se ne događa, kad treba očistiti svoje redove, od toga nema ništa, imamo samo govore o borbi protiv ortačkog kapitalizma na skupovima HDZ-a, a kada treba sebi povisiti iznos za izbornu promidžbu, e tu su ekspeditivni i brzi, tu je državna tajnica spremna sjediti i 7 dana ako treba samo da se podeblja stranačka kasa i još da se uz to onemogući građane u referendumskom izjašnjavanju. Vaš jedini cilj je ubiti svaku nadu da se ova zemlja može promijeniti nabolje, ali obu iskru koja gori u našim srcima, ovu želju da se RH promijeni nećete ugasiti i mi ćemo sigurno pružati otpor, ne samo na ovom [[Upadica: Zahvaljujem]] zakonu, nego i na drugim zakonima. Tražim glasovanje.
Zahvaljujem poštovani kolega. Prelazimo na 109. amandman Kluba zastupnika MOST-a nezavisnih lista. Molim državnu tajnicu da se očituje na amandmane od broja 109. do broja 120. budući da su identičnog sadržaja, izvolite.
Zahvaljujem uvaženi potpredsjedniče HS. Očitujem se u ime predlagatelja o amandmanima od 109. do 120., amandmani se ne prihvaćaju iz razloga jer smatramo da je potrebno osigurati minimalne zajedničke standarde u odnosu na iznos sredstava koji se osiguravaju proračunima jedinica lokalne i regionalne samouprave za redovito godišnje financiranje političkih stranaka i članova predstavničkih tijela jedinica izabranih sa liste grupe birača. Zahvaljujem.
Zahvaljujem. Predstavnik predlagatelja, poštovani kolega Podolnjak, izvolite.
Evo, sljedeći set amandmana odnosi se na prisilno haračenje lokalnih proračuna na način da se ovim zakonom, ovim prijedlogom predviđa da se u svakom lokalnom proračunu mora temeljem odredbi ovog zakona osigurati određeni minimalni iznos kojim će se financirati političke stranke, odnosno nezavisni vijećnici. Da i postojećim zakonom je to propisano, postoji i odredba ali ona kaže da će se sredstva osigurati u proračunima i svaka općina, grad i županija autonomno određuje koliko će tog novca odrediti. Međutim, to očito nije dovoljno vladajućoj stranci i sada se propisuju iznosi koji nisu mali, koje će svaka općina, grad i županija morati osigurati u svojem proračunu, naglasak je na riječi morati, prisilni harač da se novac osigura za političke stranke, pazite u stotinama općina, gradova i županija, silni novac. Vjerojatno postoji izračun koji nama predlagatelj zakona nije rekao koliko dodatnih milijuna će se po toj osnovi ubrati iz lokalnih proračuna, slijevati na žiroračune prvenstveno one stranke koja ima najviše učešća u lokalnim samoupravama a to je naravno HDZ. I zbog toga i to je jedini razlog zašto ova odredba i zašto smo protiv nje i želimo zadržati postojeću zakonsku odredbu koja je davala pravo lokalnim samoupravama da sami određuju koji iznos će dati političkim strankama. I zbog toga tražimo glasanje o amandmanu.
Zahvaljujem, poštovanom kolegi. 110. amandman poštovanog kolege Mire Bulja. Izvolite kolega Bulj.
I sada nije kasno povući ovaj protuustavan i protupravan zakon jer jednostavno nije poštivana procedura. Pomiješali ste i izbornu promidžbu, financiranje političkih stranaka, retroaktivna primjena, imamo više gradova i općina i lokalnih samouprava i regionalnih nego Amerika i Kina zajedno. Evo, prije nekoliko dana bila je županijska skupština i naravno da imamo problem zdravstva u Splitsko-dalmatinskoj županiji, u Makarskom primorju, Imotskom kraju, Cetinskom kraju, cijeloj Dalmatinskoj zagori, u Kninu odakle dolazi tajnica uvažena Josipa Rimac, koja je bila dugogodišnja gradonačelnica. Ja sam predložio da bude 1 kuna za skupštinare a za politički rad a 1 kuna i 10 za, podzastupljeni spol a to su žene. Nisu prihvatili. Nisu prihvatili, hoću vam reći zbog čega? Zbog toga što ih nije briga za zdravstvo gdje nemamo pedijatra dao sam amandman da imamo pedijatra u Dalmatinskoj zagori, gdje djeca umjesto da imaju 4 pedijatra u Cetinskoj krajini u jednom trenutku su imali samo jednoga pedijatra, ne ulažu u specijalizacije ali županije zato ulažu u političke stranke. To im je najbitnije. I naravno gdje će prihvatiti Kerum i njegova građanska stranka, gdje će to prihvatiti Ante Sanader, gdje će oni to prihvatiti da ne ide im novac u stranačku blagajnu. Tu je i MOST imao 400 tisuća kuna gdje sam predlaže je i bio spreman da se da taj novac za plaće pedijatrima i da se poveća broj specijalizacija na tom području. Vi ovim zakonom onemogućujete razvoj RH, vi kočite temelj a to je pravo na izravnu demokraciju a mi smo predstavničko tijelo našega naroda koji na ovaj način i na ovakvo ponašanje i ministarstva i HDZ-a koji je na vlasti i SDP-a koji je isto gurao, u biti ne štitimo interese naroda nego političkih elita. Tražim glasanje.
Zahvaljujem kolega Bulj. Prelazimo na 111 amandman, poštovani kolega Zlatko Hasanbegović. Izvolite.
Poštovani potpredsjedniče Hrvatskoga sabora, velepoštovana državna tajnice gospođo Rimac. U ime Kluba neovisnih za Hrvatsku tražim stanku u maksimalnom, po mogućnosti višednevnom trajanju a kako bi u ima Neovisnih za Hrvatsku u vezi s donošenjem konačne odluke o glasovanju o ovom važnom Zakonu o financiranju političkih aktivnosti izborne promidžbe i referenduma izvršili stranačke konzultacije sa gospođo Jelenom Veljačom. Naime, ovo pitanje po svojoj važnosti zbog činjenice da Vlada magistra Andreja Plenkovića, gospodina Kuščevića i ostalih, bezrazložno odbija više stotina predloženih amandmana i zbog prvorazredne državne i narodne pozadine referendumskog zakona sve to traži, to prelazi stranačke okvire, traži konzultacije sa najvećim hrvatskim moralnim i intelektualnim autoritetima a gospođa Jelena Veljača u ovom trenutku bez sumnje jedan od nekoliko najvećih hrvatskih moralnih i intelektualnih autoriteta. Hvala lijepa.
Zahvaljujem poštovanom kolegi Hasanbegoviću. Određujem stanku do 20,00. STANKA U 19,48 SATI [[NASTAVAK NAKON STANKE U 20,01 SATI]] Poštovane kolegice i kolege, nastavljamo s radom plenarne sjednice. Prelazimo na 111. amandman poštovanog zastupnika Roberta Podolnjaka. Izvolite kolega.
Zahvaljujem gospodine podpredsjedniče Sabora. Dakle, ovaj amandman se odnosi na prisilno financiranje za političke stranke u lokalnim proračunima u iznosima koji su propisani i Zakonom. Postojeći ustroj hrvatske lokalne samouprave je već stariji od četvrt stoljeća, i Zakonom se uvijek omogućivalo da lokalne samouprave financiraju i političke stranke i nezavisne vijećnike, ali nikada do sada u ovih više od ovih 25. godina, nije se naredilo lokalnim samoupravama da moraju osigurati određeni novac. I da napomenem još jednu važnu stvar. Lokalni proračuni za ovu godinu su doneseni, stupili na snagu, ovim Zakonom se traži od lokalnih samouprava da mijenjaju svoje proračune tijekom ove godine kako bi osigurali dodatna sredstva za političke stranke ukoliko to već nisu osigurali u proračunu koji su donijeli za 2019. godinu. Dakle, ovaj Zakon čak ide toliko daleko da obvezuje sve Općine i Gradove, i Županije da moraju eventualno čak i mijenjati već donesene proračune da bi se osigurao novac za političke stranke, i to je apsolutno neprihvatljivo, i to je odredba koja s povratnim djelovanjem, retroaktivno djeluje na sve donesene lokalne proračune. I ako to ne učine lokalne samouprave, po Zakonu će ih sankcionirati i kazniti sa više desetaka tisuća kuna, i zato je to apsolutno neprihvatljivo, i tražimo glasanje o amandmanu.
Zahvaljujem kolegi Podolnjaku. 112. amandman poštovanog zastupnika Hrvoja Runtića. Izvolite kolega Runtić.
Hvala gospodine podpredsjedniče. Znači u članku 5., stavak 2., se mijenja i glasi sredstva za redovito godišnje financiranje političkih stranaka i članova predsjedničkih tijela jedinica lokalne i područne samouprave, izabranih s liste grupe birača iz proračuna jedinica lokalne i područne samouprave, dužna je osigurati jedinice lokalne i područne samouprave u iznosu koji se određuje u proračunu jedinice lokalne i područne samouprave za svaku godinu za koju se proračun donosi. Ja znam da sam vjerojatno dosadan, ali meni je apsolutno neprihvatljivo da se debeloj guski maže vrat, ponavljam, u zemlji u kojoj 28% ljudi živi na rubu siromaštva. Meni je to, ja ne znam, meni je to nemoralno, licemjer, u stvari neću reći nemoralno, to je riječ koja je, ovaj, doživjela veliku inflaciju u Hrvatskoj, ali meni je to apsolutno imbecilno. Ispričavam se na toj riječi, ali mislim da jedino tom riječju mogu, ovaj, opisati ono što mislim o tome. Znači 850 tisuća ljudi, u zemlji koja ima oko četiri milijuna stanovnika, živi na rubu siromaštva. Znači, ovo je apsolutno neprihvatljivo, u bilo kojim, ne znam, okvirima, ja mislim, ono, kad dođu ti neki predstavnici iz Europe pa vide šta se ovdje događa, ako vide, da se oni, ono, isto križaju i rukama i nogama. I evo, tražim glasovanje i o ovom amandmanu. Hvala lijepo.
Zahvaljujem. Prelazimo na 113. amandman poštovanog zastupnika Slavena Dobrovića. Izvolite kolega.
Hvala lijepo poštovani podpredsjedniče Sabora, poštovana državna tajnice. Dakle, ovo, krenuli smo sa novim setom amandmana, dakle, ovaj amandman otvara tu novi dio. Naime, obvezatno financiranje političkih stranaka u jedinicama lokalne samouprave u definiranom iznosu, znači još jedan korak u stvaranju i protekciji političke kaste koja već skoro trideset godina, a naravno i prije toga je činila, gospodari ovom zemljom, i koja joj ne da naprijed, unatoč svom potencijalu, i ljudskom, i prirodnom da bi kročila naprijed. Stoga doista kad čovjek pogleda ovaj Zakon, može vidjeti da se on, u stvari, bavi zaštitom političkih činovnika, dakle političkog rada, jer diže prvo minimalne iznose novaca koji se smiju trošiti u kampanjama, i diže iznose to jest regulira koliko, s koliko novaca se mora dotirati politički rad, umjesto da se to ostavi, da, naravno na volju, sukladno mogućnostima jedinicama lokalne samouprave. I naravno pored toga se onemogućuje referendum kao posve prihvatljiva stvar, referendum koji u stvari je jedan vid komunikacije sa zainteresiranom javnošću, koji može biti samo od pomoći ne bi li se išlo smjerom razvoja. Hvala lijepo, tražim glasovanje.
Zahvaljujem poštovanom kolegi. Prelazimo na 115. amandman, budući da kolege Pranića nema, poštovane zastupnice Ivane Ninčević-Lesandrić. Izvolite.
Poštovani podpredsjedniče Hrvatskog sabora, poštovana državna tajnice, kolegice i kolege zastupnici, u amandmanu 10. u članku 5. stavak 2. se mijenja i glasi: „Sredstva za redovito godišnje financiranje političkih stranaka i članova predstavničkih tijela jedinica lokalne i područne odnosno regionalne samouprave izabranih s liste grupe birača iz proračuna jedinica lokalne i područne (regionalne) samouprave dužna je osigurati jedinica lokalne i područne (regionalne) samouprave u iznosu koji se određuje u proračunu jedinice lokalne i područne (regionalne) samouprave za svaku godinu za koju se proračun i donosi.“. U obrazloženju predlažemo zadržati postojeću zakonsku odredbu o financiranju političkih stranaka i nezavisnih vijećnika iz lokalnih proračuna, bez propisivan ja određenih minimalnih iznosa koje jedinice lokalne i područne samouprave moraju osigurati u svom proračunu kao nepotrebno zadiranje u autonomiju donošenja lokalnog proračuna. Dakle, mi sada po ovom novom zakonu koji će se odnosno koji vi želite izglasati, gradska tijela odnosno gradonačelnik i gradsko vijeće ili načelnik i općinsko vijeće više ne mogu propisati da iznos financijskih sredstava koji će se dodijeliti političkim, za političku, za kampanju pred izbore bude simbolično 1 kunu kao što je i naš kolega Ante Pranić, gradonačelnik Vrgorca odredio za svoju lokalnu jedinicu samouprave, već vi zapravo prisiljavate i načelnike i gradonačelnike i gradska općinska vijeća da sredstava poreznih obveznika troše na sasvim nepotrebne stvari. Tražim glasovanje o ovom amandmanu.
Zahvaljujem poštovanoj kolegici. Prelazimo na 116. amandman, poštovanog podpredsjednika Hrvatskog sabora kolege Bože Petrova, izvolite.
Poštovani podpredsjedniče sabora, poštovana državna tajnice, kolegice i kolege zastupnici, ja nažalost moram reći da iako razumijem kako HDZ funkcionira, ono što ne mogu razumjeti jest da se ujedno s time i rugate građanima, pa zar ne postoji veća ili odgovornija aktivnost od te da vi pokušavate svojim građanima uštediti novac. Da pokušavate novac koji su građani uprihodovali na određenoj lokalnoj samoupravi ga za kvalitetne stvari. I ono što se danas događa kada se pojave načelnici, gradonačelnici koji kažu, ne mi ne želimo više da se novac troši na vijećnike, pa čak i vijećnici se slože s tim da taj novac koji su oni trebali dobiti tu naknadu ide za kvalitetne projekte na toj razini na lokalnoj samoupravi, vi kažete a ne ne, vi koji se kunete u decentralizaciju sa nacionalne razine donosite odluku u što se smije i kako se smije trošiti novac. I kad načelnik ili gradonačelnik, kada članovi gradskog vijeća kažu, al mi ne želimo trošiti novac od ljudi iz našega grada, mi taj novac dajemo, ne ne možete ga davat, mi ne želimo da ga vi dajete. Vi koji želite navodno da se čuje riječ građana, vi je gušite. Gušite je na ovaj način, gušite je kroz gušenje referenduma, gušite je na sve moguće načine, samo do kada. Evo vi odgovorite građanima dokada. Tražim glasovanje.
Zahvaljujem poštovanom podpredsjedniku Hrvatskog sabora. Prelazimo na 117. amandman poštovane zastupnice Sonje Čikotić. Izvolite kolegice.
Hvala, amandman 10. je zastupnika MOST-a u članku 5. stavu 2. mijenja se zapravo nameće se obveza iz centralne države putem ovog zakona da zapravo se odredi minimalne naknade za politički rad svakom po predstavniku u vijeću. Što to konkretno znači? To znači da ovaj zakon propisuje određenu nadležnost u smislu financiranja iz lokalnog proračuna iako je taj lokalni proračun zapravo u nadležnosti lokalne samouprava ili regionalne samouprave. Što to konkretno znači? To znači da recimo u Splitsko-dalmatinskoj županiji djeluje 51 vijećnik. To znači da po tom vijećniku će minimalno biti određena naknada za politički rada 5.000 kuna, to znači da će ta županija morati 3.060.000 kuna izdvojiti godišnje za rad jednog predstavnika u tom vijeću, to znači da će bit 12 milijuna kuna minimalno izdvojeno znači za politički rad osoba koje sudjeluju u predstavničkom tijelu odnosno da će stranke na čijima su listama izabrani dobiti taj novac. Ono što želim primijetiti jest da država se ne brine na isti način za demografsku revitalizaciju npr. mi imamo Ministarstvo znanosti i obrazovanja u kojem nema jasne strategije za uspostavu formalne skrbi, preneseno je znači financiranje teta u vrtićima na jedinice lokalne samouprave, ali ovdje zakonodavac želi osigurati, da ako izgubi vlas u centralnom smislu, državnu vlast, nacionalnu vlast, da i dalje putem ovog zakona ima propisanu naknadu koju određuje čelnik lokalne ili regionalne samouprave na ovo ne može utjecati. Znači propisana je naknada u minimalno za politički rad po predstavniku 8.000 kuna u Gradu Zagrebu, u županijama 5.000, u gradovima do 10.000, preko 10.000 3.500 kuna, a zamislite u onim [[Upadica: Zahvaljujem.]] hvala, molim glasanje o amandmanu.
Hvala. Prelazimo na 118. amandman poštovanog zastupnika Marka Sladoljeva, izvolite.
Hvala gospodine podpredsjedniče, evo dakle ovaj amandman se odnosi na financiranje dakle političkih stranaka iz jedinica lokalne samouprave, samo da napomenem da je Hrvatska zemlja sa najvećim brojem profesionalnih političara dakle u cijeloj EU, dakle, 13400 profesionalnih političara žive, dakle, u RH, a što se tiče financiranja, dakle, tih političara, Grad Zagreb prednjači, sami da obavijestim hrvatsku javnost da Grad Zagreb ima 17 gradskih četvrti i 280 mjesnih odbora i da su oni zapravo izdašno plaćeni od hrvatskih građana Grada Zagreba za svoje djelovanje, a da reforma lokalne samouprave u Zagrebu još nije počela, da su to ljudi koji vjerojatno pošteno, neki od njih obavljaju svoj posao, ali ne odlučuju o ničemu i da ih financiraju građani Grada Zagreba. Dakle, mi živimo u jednom sustavu političke kaste, dakle, kaste koja se želi sada ovim zakonom još više učvrstiti, dakle, političari imaju neograničenu, dakle, moć u RH. Jedan od korektivnih argumenata i od korektiva vlast je i oblik referenduma kojim se ovdje želi na neki dokinuti, dakle, referendum je korektiv vladajućoj većini bez obzira koja ona bila i sad imamo činjenicu da jedinice lokalne samouprave, dakle, financiraju političare, a da nemaju za vrtiće i kolega Miro Bulj, evo konkretno je u Sinju predložio da se uzme političkim strankama, plati se pedijatra u Sinju i taj amandman mu nije prošao, neće vjerojatno proći ni ovi naši amandmani [[Upadica: Zahvaljujem]] ali mi ćemo tražit glasovanje.
Prelazimo na 119. amandman poštovane zastupnice Ines Strenja, izvolite kolegice Strenja.
Zahvaljujem g. potpredsjedniče. Dakle, ja sam tražila ovim amandmanom, dakle, da se u čl. 5. st. 2. mijenja i glasi „sredstva za redovito godišnje financiranje političkih stranaka i članova predstavničkih tijela jedinica lokalne i područne odnosno regionalne samouprave izabranih s liste grupe birača iz proračuna jedinica lokalne i područne regionalne samouprave dužno je osigurat jedinica lokalne i područne regionalne samouprave u iznosu koji se određuju u proračunu jedinice lokalne i područne odnosno regionalne samouprave za svaku godinu za koju se proračun donosi.“ Dakle, predlagatelj predlaže zadržat postojeću zakonsku odredbu o financiranju političkih stranaka i nezavisnih vijećnika iz lokalnih proračuna bez propisivanja određenih minimalnih iznosa koje jedinice lokalne i područne samouprave moraju osigurat u svom proračunu kao nepotrebno zadiranje u autonomiju i donošenju lokalnih proračuna. A znate šta to znači? To znači tražimo da se ovim zakonom ne obvežu 570 lokalnih samouprava da još jednom uprihoduju više milijuna dodatnog proračunskog novca jer taj novac lokalne samouprave trebaju, taj novac trebaju siromašne, prvenstveno lokalne samouprave, trebaju za tople obroke djeci, za produženi boravak, za pokazne karte srednjoškolcima koje su enormno skupe zbog čega djeca napuštaju srednje škole, taj novac je potreban za dodatne zdravstvene preglede i onih građana koji zapravo nemaju mogućnosti doći jer su prioritetne liste zakrčene i zbog toga i zbog velikih redova na običnim listama čekanja neke lokalne samouprave uspijevaju dodatnim zakupom zdravstvenih pregleda barem malo pomoći svojim građanima. Dakle, ima milijun stvari koje bi mogle te jedinice lokalne samouprave upotrijebiti taj novac, oni ovako [[Upadica: Zahvaljujem]] ovim zakonom morat će izdvajati za političke stranke. Tražim glasanje.
Prelazimo na 120. amandman poštovanog kolege Nikole Grmoje, izvolite kolega Grmoja.
Dakle, evo, govorili smo o tome kako se povećava iznos sa 1,5 milijuna kuna na 4 milijuna kuna za izbornu promidžbu za europske izbore, al nije to jedina izmjena u ovom zakonu gdje se puni stranačka kesa. Evo ovaj amandman naš kojim nastojimo zaustaviti to da se ovdje iz Zagreba određuje općinskim i gradskim vijećima koliki će biti iznos naknade za politički rad političkim strankama. Mi u Metkoviću smo ukinuli naknade vijećnicima, ukinuli smo naknade potpredsjedniku odnosno sveli smo na 1,00 kn, zamjenicima gradonačelnika, ja sam se odrekao, znači, iznosa jer smo to ukinuli iznos od 70.000,00 kn, moja kolegica, tada zamjenica gradonačelnika Metkovića preko 300.000,00 kn jer je dulje bila zamjenica. Kolega Pranić je u Vrgorcu sveo naknadu za politički rad na 1,00 kn i sad vi to dižete i određujete iznos, zašto? Tko ima najviše općinskih i gradskih vijećnika na nivou RH? HDZ i ponovno, znači, punite svoju stranačku kesu, ovim prijedlogom i ostavljeni ste državna tajnice od sviju, meni je žao, znači, da se na ovakav način Andrej Plenković i njegova struja u HDZ odnose prema potpredsjedniku, znači, HS, znači, hrvatskom branitelju koji je sada u nemilosti, koji mora tu sada sjediti i biti u jednoj neugodnoj poziciji i vi i on, znači, braniti ovu tešku poziciju, znači, gdje ispadate kao oni koji se bore za stranački novac i još opstruirate referendum i nema nikoga ovdje da bude uz vas, nema nikoga od zastupnika HDZ-a, ostavljeni ste na milost i nemilost i moram reći da mi vas je žao.
Zahvaljujem. Nadam se da će kolega Grmoja ovako braniti i onoga koji će mene zamijeniti u 23, koji je u još većoj nemilosti od mene. Prelazimo na 121. amandman Odbora za ustav, poslovnik i politički sustav, molim očitovanje državne tajnice.
Poštovani potpredsjedniče HS, amandman br. 121. se prihvaća.
Zahvaljujem, zahvaljujem, postaje sastavni dio zakona. Prelazimo na 122. amandman Kluba zastupnika MOST-a, molim državnu tajnicu da se očituje o amandmanima od 122. do 133. budući su identičnog sadržaja, izvolite.
Zahvaljujem. Amandmane od 122. do 133. se ne prihvaćaju iz razloga jer se olakšava financijsko poslovanje i smanjuju se obveze nezavisnih zastupnika i nezavisnih vijećnika koji su postali članovi političke stranke koja participira u HS-u odnosno predstavničkom tijelu jedinice lokalne i regionalne samouprave i smanjuje se broj subjekata nadzora što doprinosi učinkovitijem nadzoru, a uz zadržavanje istih standarda transparentnosti. Zahvaljujem.
Zahvaljujem. U ime kluba, poštovani kolega Podolnjak, izvolite.
Poštovani potpredsjedniče Sabora. Našim amandmanom tražimo da se u čl. 7 briše stavak 4. Naime, u tom predloženom stavku predlagatelj, Vlada RH predlaže da ukoliko neki nezavisni zastupnik ili nezavisni vijećnik postane član političke stranke koja sudjeluje u radu HS-a ili nekog predstavničkog tijela, tada sredstva za politički rad koji je stekao izborom kao nezavisni zastupnik ili vijećnik prenosi toj političkoj stranci koje je postao član. Na taj način se otvara mogućnost političke korupcije jer će se novac koji je izborno dobio nezavisni zastupnik ili vijećnik, kao takav izabran, tijekom mandata transferirati nekoj političkoj stranci koje je on posao član iako ta politička stranka taj novac, da kažemo pojednostavljeno, nije zaradila na izborima temeljem glasova koje je dobila od građana. Danas postoji i u RH u mnogim lokalnim samoupravama više stotina nezavisnih vijećnika. To znači da se otvara veliki prostor za političku korupciju jer do sada nismo imali mogućnost i to je bilo dobro, da se novac tijekom mandata može transferirati od jednog subjekta, nezavisnog zastupnika ili vijećnika, novom subjektu, političkoj stranci koje je postao član. I zato smo protiv tog rješenja i tražimo [[Upadica: Zahvaljujem.]] glasovanje o amandmanu da se to briše.
Prelazimo na 123. amandman poštovanog kolege Mire Bulja. Izvolite kolega Bulj.
Lex šuška. Ovaj zakon koji ovdje evo pokušavamo u biti usprotivit se donošenju ovoga zakona. Ja sam računao da će na ovaj zakon biti najoštriji koalicijski partner vaš, potpredsjedniče uvaženi Milijane Brkiću, Milorad Pupovac koji je inače predstavnik ljudskih prava, koji je čak i znao vrijeđati saborske zastupnike iz Kluba MOST-a i da će on štititi decentralizaciju, da će zaštititi, u biti pravo referenduma, građanska prava, građanske slobode kad policija ulazi kod novinara, međutim vidimo da vaš koalicijski partner, uvažena tajnice, Milorad Pupovac, nema ga ovdje da vas brani, nema više ovdje Istambulske konvencije koju poštiva poglavito ministar hvaljen Isus, Lovro Kuščević. Ostavio vas je ovdje kao damu samu da se, čak ni potpredsjednik vitez od jeruzalemskog groba g. Reiner se nije sjetio da vas ... [[Govornik se ne razumije.]] nego g. Milijan Brkić, što je i pozitivno da sjedite tu dok mi obrazlažemo ove amandmane. Toliko o Istambulskoj konvenciji, toliko o vjerodostojnosti Lovre Kuščevića, grobara referenduma, jednog čovjeka, u biti koji provodi ono što mu napiše Andrej Plenković, izmislio ga je Tomislav Karamarko ili Milijan Brkić, sad tko ga je izmislio ne znam točno, ali taj čovjek radi sustavno protiv interesa naroda. Ja bi još jednom zamolio uvaženu tajnicu ili mnogo poštovano, kako je maloprije spomenuto, da povuče ovaj zakon, da sačuva obraz koji je imala, koji u Dalmatinskoj zagori, vi ste ipak s moga područja, znate da su nas dolje, samo iskorištavaju za svoje glasove, povucite ovaj zakon, sačuvajte taj nekakav ponos koji su vam oduzeli kada su vas ostavili samu kao Trnoružicu, pa [[Upadica: Zahvaljujem.]] da budete barem dostojanstveni [[Upadica: Zahvaljujem kolega Bulj.]] Tražim glasovanje o ovom amandmanu.
Prelazimo na 124. amandman poštovanog zastupnika Roberta Podolnjaka. Izvolite kolega.
Poštovani g. potpredsjedniče HS-a. Kao što sam rekao u svezi ovog amandmana, temeljni princip kojeg je predlagatelj zakona naveo u čl. 6. ovog prijedloga, glasi, pravo na redovito godišnje financiranih sredstava državnog proračuna imaju političke stranke koje su prema konačnim rezultatima izbora dobile zastupničko mjesto u HS-u i nezavisni zastupnici i isto to ponavlja i za financiranje iz lokalne samouprave. Dakle, pravo imaju političke stranke koje su prema konačnim rezultatima izbora dobile određeni broj zastupničkih mjesta. To temeljno načelo da političke stranke imaju pravo na novac iz proračuna temeljem broja glasova, koliko su, dakle, dobile zastupničkih mjesta, se upravo krši u ovom čl. 7. zato što se omogućuje da taj novac bude značajno veći. Naprosto, ako ste dobili primjerice, 3 vijećnika u nekom predstavničkom tijelu lokalne samouprave i ako vam neki nezavisni vijećnik tijekom mandata, pristupi političkoj stranci, ta će politička stranka umjesto za 3 vijećnika, koliko je izborno dobila na izborima, dobiti novac i za tog 4. koji je njoj pristupio, ali građani nisu glasali za to da ta politička stranka ima 4 vijećnika i da dobije dodatni politički novac za to. I zato to nije ispravno i protivi se temeljnom načelu u čl. 6., da se isplaćuje dodatni novac i da se neke nezavisne vijećnike može motivirati da pristupe nekoj političkoj stanci i zato tražim glasovanje o amandmanima.
Zahvaljujem kolega Podolnjak. Hvala lijepo što vodite računa o vremenu. Prelazimo na 125 amandman poštovanog kolege Hrvoja Runtića, izvolite kolega Runtić.
Zahvaljujem gospodine potpredsjedniče Hrvatskog sabora. Dakle, u čl. 7. briše se stavak 4. Ja ću sada pročitati to obrazloženje na glas, ono čisto da sam sebi još jednom osvijestim tu gadljivost prema cijeloj toj priči, koja je u principu po meni, čisto još jedan korak, u nečemu što ja zovem transformacija demokracije u … [[Govornik se ne razumije.]] Kaže ovako, predlagatelj smatra da pravo na redovito godišnje financiranje iz proračuna, trebaju imati samo one političke stranke, koje su prema konačnom rezultatima izbora dobile zastupničko mjesto u Saboru, odnosno, predstavničko tijelu jedinice lokalne samouprave. A tako je principijalno uređeno čl. 6. prijedloga Zakona. Stoga ne prihvaćamo da se novac za redovito godišnje financiranje, može od nezavisnog zastupnika, vijećnika, transferirati nakon izbora političkim strankama koje taj novac nisu zaradile temeljem izbornog rezultata, a postoji mogućnost političke korupcije. Međutim, to je nekako ono svakodnevnica meni se čini i mi u tome živimo svakodnevno, to više nije ni vijest. Meni se čini da vijesti koje se objavljuju na hrvatskim portalima, koji trude se imati svaki dan, što više na takav način formulirane naslove, vijesti, da privuku što više klikova, da čak takve vijesti više nisu ni zanimljivo toliko. Sada nekako ulazimo u ovaj nekakav period, u kojem više će dominirati ove vijesti vezane uz ove Ljubav je na selu itd. te stvari, međutim, ponovno skrećem pozornost na činjenicu, da je Hrvatska zemlja u kojoj rate BDP a paralelno raste i siromaštvo i molim glasovanje o ovom amandmanu.
Zahvaljujem kolega Runtić, prelazimo na 126. amandman poštovanog kolege Slavena Dobrovića.
Hvala lijepo poštovani potpredsjedniče Sabora, poštovana državna tajnice, dakle, mislim da vrijedi 12 puta ili koliko već ponoviti ovaj amandman jer doista radi se o nečuvenom riješenu, dakle, koje otvara ustvari jednu političku burzu, jer do sada transferi, u kojem sus e nezavisni, razni, dakle, političari, izabrani u državni parlament, prebacivali u pojedine klubove, su naravno ostavljali novac u okviru one organizacije, odnosno, liste u koju, kroz koju su izabrani, što je posve pošteno. A sada će oni donositi kao miraz, dakle, tu glavarinu u koju plaćaju svi porezni obveznici ove zemlje. To znači da politička trgovina, korupcija, ustvari, postaje potpuno legitimna i jako dobro naplativa. I mislim da bi si, evo, ja pozivam građane, da razmisle o ovome što se ovim zakonom nudi. Da nije dobra ta politička nezainteresiranost za događanje u ovom Saboru, da se svi ovi zakonski članci itekako tiču naše političke budućnosti i da na koncu vrijedi ova borba, jer ja mislim da zainteresiranost ova pitanja moraju uroditi plodom. Jer na ovaj način se naša zemlja, urušava u svakom pogledu, politički, društveno, socijalno, demografski i nije svjetla budućnost, prema tome, mi ćemo tražiti glasovanje po ovom amandmanu.
Zahvaljujem poštovanom kolegi Dobroviću, prelazimo na 128. amandman, budući da kolege Pranića nema, poštovane zastupnice Ivane Ninčević Lesandrić, izvolite kolegice.
Poštovani potpredsjedniče Hrvatskog sabora, poštovana državna tajnice, kolegice i kolege zastupnici. U ovom amandmanu čl. 7. briše se stavak 4. smatramo da pravo na redovito godišnje financiranje iz proračuna, trebaju imati samo one političke stranke, koje su prema konačnim rezultatima izbora dobile zastupničko mjesto u Saboru, odnosno, predstavničko tijelo jedinice lokalne samouprave. A tako je principijalno uređeno čl. 6. prijedloga zakona. Stoga ne prihvaćamo da se novac za redovito godišnje financiranje može od nezavisnih zastupnika, odnosno vijećnika transferirati nakon izbora političkim strankama, koje taj novac nisu zaradile temeljem izbornog rezultata, a postoji i mogućnost političke korupcije. Smatramo također da iz zakonskog teksta treba izostaviti dio koji se odnosi na financiranje referenduma i da taj dio zakona, treba biti dio sastavni dio temeljenog zakonskog teksta, koji uređuje problematiku referenduma. Pored navedenog, kao predlagatelj smatramo da u predloženom zakonu, problematika financiranja referendumskih aktivnosti, nije kvalitetno normirano, jer uređuje isključivo građanske inicijative koje pokreću referendum, ali ne uređuje one subjekte, koji će voditi antireferendumsku kampanju, niti uređuje prava i obveze, odnosno, ograničenja državnih tijela u referendumskoj kampanju. Mi ćemo tražiti izjašnjavanje o ovom amandmanu. Zahvaljujem.
Zahvaljujem poštovanoj kolegici. Prelazimo na 129. amandman, poštovanog kolege potpredsjednika Hrvatskog sabora, gospodina Bože Petrova, izvolite, kolega.
Poštovani potpredsjedniče Sabora, poštovana državna tajnice, kolegice i kolege zastupnici. Pretpostavljam da nema smisla, moliti vas da odustanete od ovoga zakona, ako ste spremni danas ovdje … [[Govornik se ne razumije.]] u ove sate, pretpostavljam da ćete s nama i dočekati jutro, ali, nije problem, čekati ćemo jutro, može, ali ću vas podsjetiti, znači s ovim zakonom, nije sada samo stvar ovoga amandmana gdje vi na i takav način ne želite priznati mišljenje građana i stav građana. Ono što je možda najvažnije mimo ovoga što želite sebi za par milijuna kuna dok su ljudi na ivici siromaštva sebi dodjeljivati da možete više trošiti, da možete pričati o Potemkinovim selima dok je Hrvatska opustošena, ogroman je problem ovaj dio koji radite vezano za referendum i tome neću prestat pričat. Umjesto da omogućite građanima e-glasovanje, da pokažete da zaista poštujete volju ljudi koji žive danas u Hrvatskoj, ne da niste poslušali čak i direktivu EU-a u koju se vi kunete nego idete pokušati ograničiti mogućnost referenduma, zadati im izvješća kao da su oni političke stranke ne bi li na bilokakav način osujetili bilokoji napor da se čuje glas naroda, vi gušite na bilokakav način na koji god da možete glas naroda a s ovim zakonom želite progurati malo više sredstava za svoja Potemkinova sela. Molim glasovanje.
Zahvaljujem kolegi Petrovu. Prelazimo na 130. amandman poštovane zastupnice Sonje Čikotić, izvolite kolegice.
Poštovani, ovaj zakon koji je danas u našim klupama odnosno amandmani koje smo iznijeli na ovaj Zakon o financiranju političkih aktivnosti, izborne promidžbe i referenduma, zapravo je definirao povećanje financija za političko djelovanje, otežavanje referendumske aktivnost, nametnuo silnu organizaciju te određene administrativne barijere za referendumske aktivnosti. Isto tako je predvidio i minimalne naknade koje će se osiguravati predstavnicima u predstavničkim tijelima, na regionalnoj, lokalnoj razini a isto tako se pobrinuo da slučajno ne bi izostao i ovaj dio koji smo predložili kroz ovaj amandman da se zapravo briše, da se briše činjenica da nakon izbora novac koji je osvojio određeni predstavnik izabran legitimnim izborima, zapravo se kasnije s njim može trgovati. Znači mi smo svjedoci političke trgovine, ukradena nam je parlamentarna demokracija u ovom Visokom domu, zastupnici izabrani na određenim listama u ovom Saboru, prešetavali su i klub koji je broj svega nekoliko zastupnika, došao je do dvoznamenkastog broja. No, upravo zato smo predložili i brisanje ovog članka jer umjesto da se bavite na koji način zapravo što veći broj građana osvijestiti o njihovoj odgovornosti za društvo koje sutra trebamo imati, vi se bavite na koji način izvući što više novca za političko djelovanje. U ovoj državi nije bilo novac ni za E-impuls, nije bilo novca ni za veće rodilje naknade, nije bilo novca eto ni za škole koje se griju na kruta goriva, 25% područnih škola se grije na kruta goriva ali za političko djelovanje mora biti i upravo zato donosite ovaj zakon. Molim glasovanje o ovom amandman, hvala.
Zahvaljujem kolegici Čikotić. Prelazimo na 131. poštovanog kolege Marka Sladoljeva, izvolite kolega Sladoljev.
Hvala g. potpredsjedniče. Kao prvo, ne čudi me da je državna tajnica prihvatila prije našeg HNS-ov amandman, njihova lica i glave su već na jumbo plakatima tako da je to razumljivo. S druge strane, dakle ovaj članak zakona smatram skandaloznim i smatram otvorenim lovom na nezavisne zastupnike i u tijelima lokalne samouprave i u Hrvatskom saboru. Dakle ja smatram da će žetončića i u Hrvatskom saboru i u lokalnoj samoupravi i predstavničkim tijelima uvijek biti, da nisu svi MOST ali nije fer i otvara veliku mogućnost za koruptivnu radnju, dakle neki nezavisni zastupnik koji je osvojio mandat, dakle svojom popularnošću, svojim radom, dakle da je u trenutku kad je prevario svoje birače dakle da taj novac koji on zapravo dobiva od državnog proračuna ili lokalne samouprave, da to odlazi u stranku taj novac u koji je on prešao. Samo da napomenem da se u gradu Zagrebu dogovorila jedna politička trgovina i kod izglasavanja proračuna, da je Sandra Švaljeg imala nezavisnu listu, da se ta nezavisna lista raspala po svim šavovima i da su prešli u stranku Milana Bandića i po tom sadašnjem vašem zakonu, dakle upravo bi stranka Milana Bandića dobivala novac iz gradskog proračuna, u Saboru državnog proračuna i smatram dakle da je ovaj naš amandman korektan i antikoruptivan ali znam da ga nećete prihvatiti ali ipak ćemo tražiti glasovanje.
Zahvaljujem kolega Sladoljev. Prelazimo na 132. amandman poštovane zastupnice Ines Strenja, izvolite kolegice.
Zahvaljujem. Dakle mi smo ovim amandmanom željeli ponovno reći da pravo na redovito godišnje financiranje iz proračuna trebaju imati samo one političke stranke koje su prema konačnim rezultatima izbora dobile zastupničko mjesto u Saboru odnosno predstavničkom tijelu jedinica lokalne samouprave a tako i principijelno uređeno i člankom 6. prijedloga zakona. Stoga ne prihvaćamo da se novac za redovito godišnje financiranje može od nezavisnih zastupnika vijećnika transferirati nakon izbora u političkim strankama koje taj novac nisu zaradile temeljem izbornog rezultata. Naravno ono što je najveći problem, to je problem koji otvara a to je politička korupcija. U RH je nekoliko stotina trenutno nezavisnih zastupnika i zbilja je potpuno jasno što će se nakon usvajanja ovakvog prijedloga zakona dogoditi. Mi smo večeras ovdje spremni boriti se svojim amandmanima, boriti se porukom građanima RH da je ovako nešto neprihvatljivo, da način na koji se ponašate prema građanima RH, dakle potpuno nepotrebno ubacujete novac u svoju političku kampanju kako biste dobili i imali još blistaviji rezultat na europskim izborima, dokazati ćemo da se vrijedi boriti za ovu zemlju i još jednom ćemo se upitati zapravo gdje su danas svi ostali oporbeni saborski zastupnici koji tako često i javno proklamiraju priču i podržavaju referendumske inicijative. Ovo je zakon koji će dotaknuti svakog građanina naše zemlje zato što novac koji će se upotrijebiti i koji će biti zapravo njegovim usvajanjem prenesen političkim strankama mogao je biti upotrijebljen za poboljšanje statusa onih koji su najranjiviji dijelovi naše populacije a to su i djeca i osobe sa invaliditetom. Hvala.
Zahvaljujem poštovanoj kolegici Ines Strenja. Prelazimo na 133 amandman poštovanog kolege Nikole Grmoje. Izvolite kolega.
Poštovani potpredsjedniče, evo dok cijela Hrvatska gleda našu nogometnu reprezentaciju, ovdje vi uporno znači ne želite prekinuti sjednicu, mi možemo nastaviti i sutra, možemo idući tjedan, možemo i u subotu ako je tako želja HDZ-a i predsjednika Gordana Jandrokovića, koji vas je tu i postavio da ovo branite i kojeg vi svi u HDZ-u morate slušati. Vidimo da je i ministrica Žalac da se čini da se i ona poskliznula, sada je bilo pitanje prema premijeru oko toga ostaje li ministrica Žalac na svom mjestu, nije odgovorio a zanimljivo je da se to događa nakon komentara predsjednika Sabora, znači možete napraviti što želite, ali ne, vi pod svaku cijenu u strahu znači hoćete li uspjeti donijeti ovaj zakon prije nego što predsjednica raspusti, odnosno raspiše izbore, znači vi ste uporni u tome i ne želite odustati. Znači branite taj stranački novac, stranačku kasu, evo dolazi gospođa, ne znam što je ona u Ministarstvu uprave, ministra nema, dvije žene su ovdje poslane znači da sjede i cijelo vrijeme da budu tu a Lovre Kuščevića, velikog reformatora nema. Znači čovjeka koji je uputio ovaj zakon u proceduru, koji je znači tajnik HDZ-a, znači njega nema ovdje da brani stranačku kasu ali dvije žene su ovdje tu na ovom mjestu i moraju tu sjediti, evo gospođa Rimac, ne znam koliko već sati, meni je žao i naše dvije kolegice koje su tu, ali one su odlučne da ostanu, tri kolegice koje su odlučne da ostanu i da se bore znači da barem pošaljemo poruku da nećete kako hoćete. I da ima netko tko će vam pružati otpor u ovoj Hrvatskoj i pa taman vam i pošlo za rukom da ovo progurate ali da pošaljemo poruku ljudima da ima onih koji se bore. Tražim glasovanje.
Zahvaljujem kolega Grmoja. Ja bih rado prekinuo sjednicu, odnosno odredio stranku ali vi ste malo prije kazali da moramo raditi jer su nas hrvatski građani izabrali i po noći i drugim danima ako treba, pa Bože moj, idemo raditi onda. ... [[Upadica se ne čuje.]] Tako da evo ja uvažavam vaše stavove i vaša promišljanja. Mislio sam odrediti stanku, ali budući da ste vi to tražili nastavljamo dalje sa radom. Prelazimo na 134. amandman Klub zastupnika MOST-a Nezavisnih lista. Molim državnu tajnicu da se očituje o predloženim amandmanima od 134. amandmana do 145. amandmana, budući da su amandmani identičnog sadržaja. Izvolite.
Zahvaljujem uvaženi potpredsjedniče Hrvatskoga sabora. U ime predlagatelja očitujemo se o amandmanima od 134. do 145., isti amandmani se ne prihvaćaju iz razloga jer se olakšava financijsko poslovanje i smanjuju se obveze nezavisnih zastupnika i nezavisnih vijećnika koji su postali članovima političke stranke koja participira u Hrvatskom saboru odnosno u predstavničkom tijelu jedinica lokalne i regionalne samouprave i smanjuje se broj subjekata nadzora, što doprinosi učinkovitijem nadzoru a uz zadržavanje istih standarda transparentnosti. Zahvaljujem.
Zahvaljujem državnoj tajnici. U ime Klub zastupnika MOST-a poštovani kolega Podolnjak. Izvolite.
Zahvaljujem gospodine potpredsjedniče Sabora. Evo čuli ste o kojoj se odredbi radi i da ponovim da građani razumiju zbog čega smo protiv ove odredbe. Naime, ona kaže da će nezavisni zastupnik, odnosno vijećnik da je dužan u roku od 60 dana od dana stupanja, od dana stupanja u članstvu političke stranke, zatvoriti svoj posebni račun koji je imao kao nezavisni a preostala sredstva s tog računa uplatiti na račun političke stranke čiji je postao član. I da se vratim na ono što je maloprije rekao kolega Dobrović da najbolji izraz za to je miraz, to je miraz, preostala sredstva sa računa koji je imao kao nezavisni zastupnik ili vijećnik zatvoriti će i sva sredstva će uplatiti na račun političke stranke čiji je postao članom. Do sada nismo desetljećima hrvatske demokracije imali takvu odredbu nego sada 2019. godine pod izlikom moderniziranja zakona o financiranju stranaka i o izbornoj promidžbi sada se takva odredba stavlja u zakon koja stvarno će stimulirati političku korupciju i gdje će se nagovarati nezavisni vijećnici, pređi u našu političku stranku, usput ćeš naravno prenijeti i novac a mi ćemo ti se već nekako odužiti. Zato je to apsolutno prijeporno i mogući i vjerojatni izvor političke korupcije jer takvu odredbu do sada nismo imali koja bi motivirala stranke da vrbuju nezavisne vijećnike jer bi tako dobili njihov novac. Tražimo glasanje o amandmanu.
Zahvaljujem. Prelazimo na 135. amandman poštovanog kolege Mire Bulja. Izvolite kolega Bulj.
Hvala lijepo, svojim ponašanjem i ovakvim zakonom vi ste mit o Platonovoj pećini, o državi koja je opisana kao mit pretvorili nažalost u stvarnost. Narod mora otvorit oči da ste stavili im okove oko vrata u tamnoj pećini ste ih okrenuli prema zidu i ponekad ako i svijetlost zabljesne oni biže opet u tamu, jer ta je svijetlost prejaka. To što vi radite našem narodu, a narod ovo mora slušati, žao mi je što ovo ne prenose naši mediji jer ovo je ipak visoki dom, vrijeme je utakmice, naravno. U tamu ste narod poslali kao bez daška, nema svijetla, nema nade i ono šta zasvijetli narod od toga biži. Zašto? Jel vi ste toliko ovaj narod iz manipulirali, izlagali. Ovim zakonom koji ne donosi ništa dobro narodu, kojega branite uvažena tajnice zato što morate, vi ste svjesni da je ovo loš zakon koji pogoduje vašoj političkoj opciji, stranačkoj oligarhiji koja želi apsolutno monopol nad hrvatskim narodima, narodom i nad resursima, a i nad samim ljudima. I zbog toga imamo demografske posljedice. Nema svijetla na kraju špilje. Zato pozivam narod ako iko sluša, ako ima više snage da sluša u ovoj pećini bez svijetla, tračka svijetla, da se okrenemo zajedno referendumom i na izborim, demokratskim putem, nemojte davat podršku onima koji uništavaju budućnost našoj djeci. Tražim glasanje o ovom amandmanu.
Zahvaljujem, prelazimo na 136. amandman poštovanog kolege Roberta Podolnjaka, izvolite.
Poštovani gospodine podpredsjedniče sabora, još uvijek postoji mogućnost da predlagatelj odustane od ovog prijedloga, jer smo već do sada ukazali da se dodaje zakonska odredba kakvu nikada do sada nismo imali u zakonima koji su uređivali financiranje političkih stranaka, nezavisnih zastupnika i vijećnika čitavo ovo vrijeme i sada na mala vrata pod izlikom da se radi bolji zakon ugrađujemo odredbe koje nedvojbeno će stimulirati političku korupciju. I do sada smo imali veliki broj nezavisnih vijećnika koji su u pojedinim općinama, gradovima ili županijama prelazili u članstvo političkih stranaka i to je naravno bilo nešto što birači apsolutno nisu prihvaćali, jer to nije ono što je njihova izvorna odluka na izborima i za nas samo ono što su birači izvorno odlučili na izborima je jedino pošteno. Oni glasovi koji su dati pojedinim kandidatima i političkim strankama bi trebali biti jedino relevantni. Svaka naknada promjerna u predstavničkom tijelu, u ovom Hrvatskom saboru, a nikad ih nije bilo više u ovom mandatu ili u bilo kojem predstavničkom tijelu lokalne samouprave, svaka zakonska odredba koja potencira mogućnost političke korupcije je apsolutno neprihvatljiva i vjerujte o ovome će se sigurno pisati i izvan RH da smo ugradili odnosno da želite ugraditi i odredbu koja je izvor takve korupcije. I zbog toga tražimo glasanje o ovom amandmanu i očekujemo da ćete ipak odustati od njega, odustati od odredbe.
Zahvaljujem. Prelazimo na 137. amandman poštovanog kolege Hrvoje Runtića. Izvolite kolega.
Zahvaljujem poštovani podpredsjedniče sabora, ima dvije riječi u hrvatskom rječniku jedna je grabež, druga je otimačina, koje bi sad ovako mogli nekako sažeti ovo o čemu pričamo. Danas vijest koja je objavljena na jednom portalu koji ja inače ne volim, kao i inače portale, ali kaže ovako: „Ministarstvo škartalo splitski Centar za autizam i ostavilo ih bez novca za hranu i prijevoz“, znači za to nema novca, za ovakve stvari nema novca, ali za jumbo plakate i televizijske reklame stranaka ima novca. Ja sam stava da građani trebaju biti prvi, a političke stranke otprilike zadnji. E sad, zašto je to tako, zašto je ta grabež, otimačina, postoji jedna stvar o kojoj se ne priča previše, a kad a netko počne pričati o njoj onda ga se u medijima počne prikazivat sustavno kao redikula. Hrvatska je zemlja koja je dovedena do toga, da je do te mjere zadužena da godišnje mora plaćati oko 20 milijardi samo kamata. Znači svake godine mi platimo 20 milijardi, a ne smanjujemo glavnicu, vječno smo dužni 20 milijardi kamata. U 10 godina 200 milijardi, u 50 godina 1000 milijardi kuna koje su nastale tako što je ovaj narod stvarao nove vrijednost, se isisa iz ove države. To je životna snaga naroda, ljudi koji žive u ovoj zemlji, koji proizvode nešto, koji se odriču, koji imaju male plaće, koji spajaju kraj s krajem i zbog toga nema para i zbog toga je sada ova grabež i otimačina. I molim glasovanje o ovom amandmanu.
Zahvaljujem. Prelazimo na 138. amandman poštovanog kolege Slavena Dobrovića. Izvolite kolega.
Hvala lijepa poštovani podpredsjedniče sabora, poštovane predstavnice ministarstva. Dakle, prije par mjeseci smo bili blizu toga da Hrvatska napravi korak, dva naprijed u pogledu demokratskih kvaliteta i da se raspiše referendum kojim bi se bitno poboljšao izborni zakon. Međutim, nekorektnost, nepoštenje ili nešto treće dovelo je do toga da je referendum jedan i onaj drugi odbijen i sada imamo zakon kojemu donosimo, evo veliki broj amandmana, među kojima se našla i ova odredba. Dakle, odredba koja je ništa drugo nego legalizacija političke korupcije, dakle, sada doista se isplati loviti nezavisne jer to osim glasa, znači i novac. I šta je to nego dva koraka nazad u demokraciji, demokracija ne, dakle, to je partitokracija koju mi sustavno njegujemo sve ove godine i koja, uvjeren sam, guši razvoj ove zemlje sa silnim potencijalom i evo, naše sve tendencije, naši grafikoni nisu dobri, međutim, na ovaj način će izgleda biti sve gori jer koja je reakcija građana koji trebaju stvarati danas, koji trebaju rasti obiteljski i poslovno, njihova je reakcija da se to isplati bolje za njih napraviti negdje drugdje, žalosno za nas. Molim glasovanje o ovoj točki.
Zahvaljujem kolegi Dobroviću. Prelazimo na 140. amandman, budući kolege Ante Pranića nema, poštovane zastupnice Ivane Ninčević Lesandrić, izvolite.
Poštovani potpredsjedniče HS, poštovana državna tajnice, u čl. 7. briše se stavak 5. jer smatramo da pravo na redovito godišnje financiranje iz proračuna trebaju imati samo one političke stranke koje su prema konačnim rezultatima izbora dobile zastupničko mjesto u HS odnosno predstavničkom tijelu jedinice lokalne samouprave, a tako je principijelno uređeno čl. 6. prijedloga zakona. Stoga ne prihvaćamo da se novac za redovito godišnje financiranje može od nezavisnih zastupnika odnosno vijećnika transferirati nakon izbora političkim strankama koje taj novac nisu zaradile temeljem izbornog rezultata, a postoji i mogućnost političke korupcije. Također smatramo da iz teksta zakona treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Pored navedenog, kao predlagatelji smatramo da je u predloženom zakonu problematika financiranja referendumskih aktivnosti nije kvalitetno normirana jer uređuje isključivo građanske inicijative koje pokreću referendum, ali ne uređuju one subjekte koji će voditi antireferendumsku kampanju, niti uređuje prava i obveze odnosno ograničenja državnih tijela u referendumskoj kampanji. Tražimo glasovanje po ovom amandmanu. Hvala.
Zahvaljujem. Prelazimo na 141. amandman poštovanog kolege i potpredsjednika HS Bože Petrova, izvolite kolega.
Poštovani potpredsjedniče HS, poštovana državna tajnice, kolegice i kolege zastupnici, koliko se povećava političkim strankama s ovim zakonom, koliko ćete profitirati, 3, 4 milijuna kuna? Za to imate vremena, za to imate vremena i sad sjedit. Kolko dana, mjeseci, godina već u proceduri u HS stoji Zakon o proglašenju isključivo gospodarskog pojasa? Kolko bi RH dobila financijski za isključivi gospodarski pojas, desetke milijuna, al do toga vam nije stalo jer isključivi gospodarski pojas nije HDZ. Isključivi gospodarski pojasi su možda ribari, su možda neki drugi ljudi u RH, al nisu HDZ svi i onda je važnije u noćne sate raspravljati o zakonu koji će vama donijeti 3 ili 4 milijuna kuna, a već godinama ne možete naći vrijeme za raspraviti o isključivom gospodarskom pojasu koji će vam donijeti desetke milijuna, da ne vama, državi. Zato je zanimljivo da se kod vas rangira prvo stranka, a onda država. Šteta jer onda ćete morati nać neki novi amblem na prsima da se zna da se zaklinjete kada svira himna na člansku iskaznicu, a ne na državu jer da vam je do države, večeras bi raspravljali o isključivom gospodarskom pojasu npr., večeras bi raspravljali o Ovršnom zakonu, večeras bi raspravljali o Zakonu o porijeklu imovine, večeras bi raspravljali još 50 zakona koji trune u protokolu, u proceduri HS, ne bismo raspravljali o vaših [[Upadica: Zahvaljujem]] 3, 4 milijuna kuna. Tražim glasovanje.
Zahvaljujem poštovanom kolegi Petrovu. Prelazimo na 142. amandman poštovane kolegice Sonje Čikotić, izvolite kolegice.
Hvala. Ovaj amandman odnosi se zapravo na to da smo mi predložili da se upravo ova poluga koja je predviđena kroz ovaj članak amandmanom briše jer zapravo iz vašeg obrazloženja koje ste dali u Konačnom prijedlogu zakona proizlazi da zapravo na taj način vi želite urediti obveze tih nezavisnih zastupnika, da se njima smanji administracija, da zapravo oni postanu članovi određene stranke u koji su klub prešli, a to mi držimo da je zapravo legalizacija odnosno dekriminalizacija određenih kaznenih dijela kao što su trgovanje političkim utjecajem. Umjesto da otkrivate neke nove vrste demokracije, umjesto da osiguravate nove alate za demokraciju i provođenje poput e-glasovanja jer sve veći broj mladih ljudi je na društvenim mrežama, dostupan nam je Internet, sigurno bi se odlučili, vi taj zapravo alat ne koristite vi ovim zakonom ne modernizirate, vi ovim zakonom zapravo politički stvarate poluge kako bi poručili samo jednu stvar, u hrvatskom proračunu može i ne mora biti novca za razvoj gospodarskih politika, za razvoj socijalne, zdravstvene, za razvoj one obrazovne hrvatske, ali za djelovanje političkih stranaka, mora i biti će. Jer ovaj zakon upravo osigurava sve mehanizme da za to bude. Danas je jedan poseban dan, a to je dan djece kada se obilježava Dan djece za Downovim sindromom. Znači, vi danas izabirete i pričate o sebi. Vi pričate o sebi, a moram se podsjetiti da je ovakav zakon jedan jako štetan zakon, izmjene i dopune Zakona o odgoju i obrazovanju u osnovnim i srednjim školama upravo donesen u jednoj euforiji, isto kada je Hrvatska igrala tako da bi što manje javnosti gledalo, ali sigurna sam da građani [[Upadica: Zahvaljujem.]] će dati svoj sud. Molim glasanje o ovom amandman. Hvala vam.
Prelazimo na 143. amandman poštovanog zastupnika Marka Sladoljeva. Izvolite kolega.
Hvala g. potpredsjedniče. A koliko je, moram reći, perverzna ova ideja o ukidanju i ograničavanju referenduma, govori činjenica da je Hrvatska, dakle, izborila na neki način Domovinski rat i samostalnost jednim referendumom, a to je referendum o odcjepljenju od bivše države. Dakle, ona je stvorena, na neki način plebiscitarnom voljom hrvatskog naroda na referendumu i sad taj isti oblik odlučivanja, s kojim smo izborili svoju samostalnost, znači na neki način dokidamo i taj narod koji je glasao za odcjepljenje od bivše države, više nije dobar jer zahtjeva neke druge stvari. Zahtjeva referendum o euru, zahtjeva referendum o Izbornom zakonu, dakle, u kojem nema ništa loše, u kojem se zapravo ukida na neki način, politička elita i njihova vlast jer se smanjuje broj saborskih zastupnika, u kojem se povećava izlaznost mladih na izbore putem elektronskog glasovanja, mi znamo da mi imamo najmanju izlaznost mladih u cijeloj Europi koji se na neki način, pošalje poruka hrvatskoj javnosti, nismo mi ovdje najvažniji. Najvažniji je narod i sad ta inicijativa, odnosno ovaj zakon to želi sve poništiti. Ovim zakonom se na neki način i ograničava i lokalni referendumi, referendumi o smjenjivanju dakle gradonačelnika, koji je naravno još više učvršćen lex šerifom. Evo, u mom kvartu, dakle, ja sam radio u školi, sad ta škola radi u 3 smjene, gradonačelnik nam je uveo naplatu parkiranja i mi gotovo nemamo instrumenata kako da ga smijenimo. Tražimo glasovanje.
Zahvaljujem poštovanom kolegi Sladoljevu. Prelazimo na 144. amandman poštovane kolegice Ines Strenja. Izvolite kolegice.
Zahvaljujem g. potpredsjedniče. Dakle i u ovim kasnonoćnim zapravo borbom i satima i borbom da se čuje glas onih koji se uporno bore za referendumsko izjašnjavanje građana i protiv povećanja iznosa koji će HDZ koristiti u svojoj političkoj izbornoj trci za EU parlament, mislim da šaljemo, znači našim nastojanjem večeras i noćas, šaljemo jasnu poruku, da neke stvari su apsolutno neprihvatljive i se za neke stvari zbilja treba boriti, pa i na način da nas možda sutra i budete preglasavali. A taj amandman o kojem zapravo ja želim govoriti je amandman koji smo smatrali, da pravo na redovito godišnje financiranje iz proračuna trebaju imati samo one političke stranke koje su prema konačni rezultatima izbora dobile zastupničko mjesto u Saboru, odnosno predstavničkom tijelu jedinica lokalne samouprave, a tako je principijelno uređeno čl. 6 prijedloga zakona. Stoga ne prihvaćamo da se novac za redovito godišnje financiranje može od nezavisnih zastupnika transferirati nakon izbora političkim strankama, koje taj novac nisu zaradile temeljem izbornog rezultata, a postoji i mogućnost političke korupcije. Dakle, stotinjak nezavisnih zastupnika i više zapravo, koliko imamo u Hrvatskoj, ne zaslužuju da na ovaj način zapravo potičemo da se njihov novac ulaskom u političku stranku utopi i zapravo šaljemo poruku da izborni rezultat, na taj način neće odgovarati onome zašto su građani glasali. Ali, vi ste ionako naučili da izbornu želju građana vrlo često uspijete na neki način modelirati prema vašim željama, kao što ste uspjeli jedan dio zastupnika koji nije želio ostati u svojim starim strankama, skupiti njihove ruke, pozvati ih i sada [[Upadica: Zahvaljujem.]] imate dovoljnu većinu da možete izglasati ovaj glasanje [[Upadica: Zahvaljujem.]] o ovom amandmanu.
Prelazimo na 145. amandman poštovanog kolege Nikole Grmoje.
Hvala poštovani potpredsjedniče. Jasno je da, mislim da je nelagodno i vama i državnoj tajnici i gđi. koja je došla ovdje jer poruka nije dobra. Da smo mi ovdje da raspravljamo, evo, kao što je rekao kolega Petrov, o proglašenju isključivo gospodarskog pojasa koji je u proceduri više od godinu i pol dana, nikako ne dolazi na dnevni red. vjerojatno zbog Tajanija i sl. koji su u Europskoj pučkoj stranci zajedno sa HDZ-om koji su prijatelji Andreja Plenkovića, koji su uostalom sudjelovali u kampanju HDZ-a. Znači vjerojatno zbog njih ne smijemo raspravljati o tome. Isto tako, ne raspravljamo o izmjenama Izbornog zakona koji je MOST uputio prije više od godinu dana, ne raspravljamo o Zakonu o mikrosolarima, koji bi svako kućanstvo učinili energetski neovisnim jer bi našim siromašnim obiteljima omogućili znači da npr. županije novac koji daju za ogrjev, ne znam, godišnje su to iznosi po županijama, od nekoliko stotina milijuna kuna ili više, a se ta sredstva uloženu npr. u gradnju mikrosolara, što naš zakon omogućuje. I da ljudima ne dajemo svake godine pomoć za ogrjev nego im jednom ugradimo mikrosolarije i oni su energetski neovisni, smanjuje se potrošnja struje, ekološki je puno to bolje i za našu domovinu kojoj je turizam jedna od glavnih gospodarskih grana. Ne, o tome se ne raspravlja, ali kad treba povećati stranački budžet, e onda ćemo ako treba znači ići do kraja. Ali što je najgore nisu tu svi zastupnici HDZ-a da se bore za stranačku kesu nego su poslali Josipu Rimac i ona sad tu mora sjediti, braniti to, nema ministra Kuščevića znači da tu sjedi, ako već želi malo podebljati tu stranačku blagajnu. Znači tražim glasovanje o ovom našem amandmanu. Hvala.
Zahvaljujem poštovanom kolegi Grmoji. Prelazimo na 146. amandman Kluba zastupnika MOST-a nezavisnih lista. Molim državnu tajnicu da nam se očituje o prijedlogu amandmana od rb. 146. do rb. 157. budući da su amandmani identičnog sadržaja. Izvolite.
Zahvaljujem uvaženi potpredsjedniče Hrvatskoga sabora. U ime predlagatelja ovog zakona očitujemo se o amandmanima od broja 146 do 157 koji se ne prihvaćaju iz razloga jer se olakšava financijsko poslovanje i smanjuju obveze nezavisnih zastupnika i nezavisnih vijećnika koji su postali članovi političke stranke koja participira u Hrvatskom saboru odnosno u predstavničkom tijelu jedinica lokalne i regionalne samouprave. I smanjuje se broj subjekata nadzora što doprinosi učinkovitijem nadzoru a uz zadržavanje istih strandarda transparentnosti. Zahvaljujem.
Zahvaljujem državnoj tajnici. U ime Kluba MOST-a, poštovani kolega Podolnjak. Izvolite.
Zahvaljujem gospodine potpredsjedniče Sabora. Evo, predlagatelj zakona je doslovce stvarno mislio na svaku moguću situaciju. U ovoj odredbi za koju tražimo amandmanom da se briše, vi ste predvidjeli čak i sljedeću situaciju. Dakle ako se neki nezavisni zastupnik ili vijećnik odrekne financiranja iz proračuna što može učiniti, dakle ako se odreknu od tog financiranja, pa onda prešao, postao član neke političke stranke vi predviđate da za tu proračunsku godinu se naravno političkoj stranci ne mogu doznačiti njegova financijska sredstva koja je primao ali već od sljedeće proračunske godine bez obzira što se on odrekao sredstva će se doznačiti političkoj stranci. Dakle bez obzira što postoji odluka vijećnika da se odriče tih sredstava nakon toga prelazi u političku stranku, svejedno će politička stranka već u idućoj proračunskoj godini prihodovati taj novac. I doista kada se na takav način razradi ovaj zakon da u svakom slučaju novac završi u toj političkoj stranci kojoj je on prišao onda stvarno vidite da je predlagatelj, Vlada, doista mislila na sve kako osigurati taj novac nezavisnih vijećnika. I zbog toga smo amandmanom tražili da se ova odredba briše i ponovno ukazujemo na sav potencijal političke korupcije koja ove odredbe naprosto će stimulirati ne samo u lokalnoj samoupravi nego i u Hrvatskom saboru ako imamo nezavisnih zastupnika i zbog toga tražimo glasovanje o našem amandmanu.
Zahvaljujem. Prelazimo na 147. amandman, poštovanog kolega Mire Bulja. Izvolite kolega Bulj.
Hvala lijepo. Pa naravno da je normalno da, u Hrvatskoj državi da u jedinicama lokalne samouprave bude koalicijski partner kao što je u jednoj jedinici lokalne, samouprave danas je bila i tiskovna ovdje, snajperisti četnički koji je ubijao naše ljude, to je sasvim normalno da on bude koalicijski partner HDZ-a. I zato me ovdje najviše, to je narod trebao čuti, ljudi koji su nacionalne manjine a poglavito Milorad Pupovac koji se ovdje predstavlja najvećim zaštitnikom svih prava ljudskih a u biti na ovaj način što izbjegava ove rasprave, što ne dolazi na ove rasprave, što ne stavi u zaštitu govori da štiti svoja prava jer on nije oporba, on je dio većine u RH. On je zajedno, evo nema više Josipe Rimac, ostala je gospođa, žao mi je što ne znam ni ime ni prezime, Lovro Kuščević se ne pojavljuje, jednostavno …
Državna tajnica gospođa Katica Prpić.
A, drago mi je, možete ponoviti?
Katica Prpić.
Pozdravljam vas gospođo Prpić, državna tajnice, evo i vas je sad izložio ministar Kuščević, možda ni krivu ni dužnu ali evo doveo vas je u nezgodnu situaciju, valjda temeljem donošenja Istanbulske konvencije, pa nije imao hrabrosti pa je vas poslao, jer biti će on ne zna kako se osjeća, možda muško ili žensko, možda još nije utvrdio temeljem te Konvencije. I još jednom ponavljam, ako imamo ikakvu mogućnost u RH, to je pravo referenduma i ovaj zakon miješati sa političkim strankama, financiranjem onda je to katastrofa. Ako Vujičić može kazati da euro će on uvesti, čovjek koji je udario na hrvatski monetarni sustav, najveći udaraca zadao davajući zadužnice Agrokoru bez pokrića, tj. smjernice bez pokrića, onda znamo gdje smo. Referendum je osnovno sredstvo. Tražimo glasanje.
Zahvaljujem, poštovani kolega Bulj. Prelazimo na 148. amandman poštovanog kolege Roberta Podolnjaka. Izvolite.
Gospodine potpredsjedniče Hrvatskoga sabora. Kao što smo naglasili u raspravi o ovom članku 7. koji nam je izuzetno sporan jer se po prvi puta pojavljuje u jednom zakonu koji financira vijećnika, zastupnike i političke stranke iz proračuna kako državnog tako i lokalnih, otvara se mogućnost da više stotina zastupnika i vijećnika promjenom svog statusa iz nezavisnog u članstvo u političkoj stranci istovremeno uz to i transferiraju politički novac onaj koji im pripada temeljem odredbi ovoga zakona, a da je važno napomenuti da će se prema odredbama kako se predlažu to često neće biti minimalni iznosi ili simbolični iznosi kako mogu biti danas, ako tako odluči lokalna samouprava, to će biti znatno veći iznosi jer se upravo ovim zakonom sad po prvi put predviđa značajnije financiranje političkih stranaka i minimalni iznosi u svakoj općini, gradu i županiji. Prema tome, više nije riječ o tome da se radi o beznačajnom transferu financijskih sredstava. U pojedinim situacijama radi, može se raditi o značajnim financijskim iznosima koje primaju nezavisni zastupnici ili vijećnici, a koji bi se temeljem ove zakonske odredbe transferirali političkoj stranci koje je on član postao. I zato, po ne znam koji puta ukazujemo koji je negativni potencijal koji će se sasvim sigurno vrlo brzo u praksi pokazati već u ovom mandatu i lokalne samouprave kad ovaj zakon nažalost bude donesen. Tražim glasovanje.
Zahvaljujem. Prelazimo na 149. amandman poštovanog kolege Hrvoja Runtić, izvolite.
Zahvaljujem poštovani podpredsjedniče sabora. Kaže ovaj amandman u članku 7. briše se stavak 6. Imam jedno pitanje ovak, pogotovo kad su ovakve stvari u igri, ali to je pitanje koje ja sebi u stvari postavljam svaki dan, a to je gdje je na ovom ovdje Markovom brdu nestalo ovaj nešto što se zove ljudsko dostojanstvo. Znači opet se vraća na taj novac, ako vi dižete sa milju i pol na četiri milje kuna to znači da imate viška u stvari. Evo sad prošli puta kada sam obrazlagao amandman sam ovaj spomenuo jedan članak sa nekog portala, znači za centar za autizam nema, a ovdje očito ima viška, mislim to bi tako neka logika elementarna govorila, ako vi želite potrošiti 4 milijuna, a sad vam zakon dopušta milion i pol, znači da imate 2,5 miliona ono za potrošit. I sad treba prilagodit zakon da možete to potrošit zakonski. Ali imam ja bili prijedlog, ako imate 2,5 miliona kuna i sve stranke koje imaju 2,5 miliona kuna viška za te promidžbene aktivnosti pa donirajte u humanitarne svrhe ima ovaj toliko toga u Hrvatskoj se svakih 15 minuta se organizira nekakva, nekakav koncert na kojem građani moraju zvati siromašni i polu siromašni građani moraju zvati nekakve brojeve telefona i donirati novac drugim građanima koji si ne mogu ne znam priuštiti liječenje ili nešto slično o čemu bi država trebala skrbiti. A što se tiče amandmana ovaj tražim glasovanje.
Zahvaljujem. Prelazimo na 150. amandman poštovanog kolege Slavena Dobrovića, izvolite.
Hvala lijepo poštovani podpredsjedniče sabora, poštovana državna tajnice. Dakle, mogli smo kod prethodnog amandmana reći, a nije to sve, nije to sve jer ima još zanimljivih članaka, kao ovaj u članku 7. gdje se kao što smo čuli prof. Podolnjaka po prvi put u zakon uvodi odredba po kojem se u slučaju prijelaza u političku stranku, čak i makar se dakle osoba odrekla dakle naknade, svejedno se političkoj stranici u koju je ovoga osoba prešla dopušta preuzeti zatražiti dakle tu glavarinu. Dakle, sve se radi na tome da se osigura lagodan, siguran život, dakle političkoj kasti koja je sve bujnija i koja sve ljepše živi, a radni narod koji mora osigurati proizvod i usluge iz kojih će se crpiti dakle sredstva za opstojnost uopće naše države, ko njih pita. U stvari tko ih pita da li će ih uopće biti i doista je neshvatljivo da se sa takvim žarom pripremaju ovi članci, da se s takvom brigom brine dakle o partijama dakle za partiju sve, a narodu kako bude. Doista se ne trebamo čuditi, ja ne znam kako se zamišlja recimo demografska strategija, kako je moguće provesti i jednu strategiju kad ovakve odredbe poništavaju mnoge moguće mjere. Poništavaju jer ljudi naprosto gube, gube nadu da se išta može očekivati u ovoj zemlju. Molit ću naravno glasovanje o ovoj točki.
Zahvaljujem. Prelazimo na 152. amandman budući da kolege Pranića nema, poštovane kolegice Ivane Ninčević-Lesandrić.
Poštovani podpredsjedniče Hrvatskog sabora, poštovana državna tajnice, u ovom amandmanu, ovaj amandman kaže da članku 7. se briše stavak 6. smatramo da pravo na redovito godišnje financiranje iz proračuna trebaju imati smo one političke stranke koje su prema konačnim rezultatima izbora dobile zastupničko mjesto u saboru odnosno predstavničkom tijelu jedinice lokalne samouprave, a tako je principijelno i uređeno člankom 6. prijedloga zakona. Stoga ne prihvaćamo da se novac za redovito godišnje financiranje može od nezavisnih zastupnika odnosno vijećnika transferirati nakon izbora političkim stranka koje taj novac nisu zaradile temeljem izbornog rezultata, a postoji i mogućnost političke korupcije. Također smatramo da je iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Pored navedenog, predlagatelj smatram da u predloženom zakonu problematika financiranja referendumskih aktivnosti nije kvalitetno normirana jer uređuje isključivo građanske inicijative koje pokreću referendum ali ne uređuje one subjekte koji će voditi antireferendumsku kampanju niti uređuje prava i obveze odnosno ograničenja državnih tijela Vlade i Hrvatski sabor u referendumskoj kampanji. Prema nedavno objavljenim informacijama, novim Zakonom o referendumu koji bi uskoro trebao biti u e-savjetovanju, uvest će se i institut protureferendumskih inicijativa što je potvrdio i sam ministar Lovro Kuščević. Tako bi se protureferendumske inicijative morale institucionalizirati, tj. registrirati, prijaviti svog predstavnika a po logici stvari, takve protureferendumske inicijative će morati financirati svoju kampanju pa je jedino opravdano da se istovremeno u jednom zakonu regulira financiranje referendumskih i protureferendumskih inicijativa. Tražim glasovanje o ovom amandmanu.
Zahvaljujem. Prelazimo na 153. amandman poštovanog potpredsjednika Hrvatskog sabora kolege Bože Petrova, izvolite.
Poštovani potpredsjedniče Sabora, poštovana državna tajnice, kolegice i kolege zastupnici. Ovo je prvi u nizu zakona koji Vlada želi donijeti čime želi uvesti novu Hrvatsku šutnju. Ja ću vam pročitati jedan tekst, zanima me hoće li vam odzvonit. Međutim potreba, pače i neizbježiva nužnost da i ušutkana Hrvatska progovori kako zbog unutarnjih tako i svjetskih kretanja, sputavana je zakučastim zaprekama posebnih hrvatskih okolnosti. U Hrvatskoj se još uvijek osjećaju tragične posljedice nedemokratskog gušenja onog preporodnog reformističkog nacionalno-demokratskog pokreta što se u Hrvatskoj bio razmahao i taj reformistički pokret kakav se i prije i poslije javljao u drugom socijalističkim zemljama bio je surovo skršen, doduše na poticaj dogmatskog hegemonističkih snaga ali uz ne tek prešutnu suglasnost mnogih što su se tada i danas u drugim republikama razmahivali liberalističkim idejama. Zvoni li vam tekst? Zvoni li vam tekst o neizdrživosti Hrvatske šutnje? Ovo je tekst koji je napisao tvorac ovoga vozila kojeg ste ukrali prije 30 g., 1989. vaš tvorac Franjo Tuđman. Možete se prepoznat u njemu ali ne kao ono koji slijede njegove ideje nego kao oni koji protiv kojih je on govorio. O liberalističkim idejama najbolje svjedoči vaš predsjednik Vlade koji se kune upravo u te dogmatske vrijednosti Bruxellesa i briselskih ćata. Što bi Franjo Tuđman rekao da se može ustati iz groba na ovo što mu vi danas radite sa strankom? Molim glasovanje.
Zahvaljujem prelazimo na 154. amandman poštovane kolegice Sonje Čikotić, izvolite.
Hvala vam. Ovaj amandman uložen je na način da se zapravo predviđeni članak 7. odnosno stavak 6. iz navedenoga članka briše jer kada uzmemo i gledamo vaš tekst ovoga zakona i piše pitanja koja se ovaj zakon rješava, tu stoji sada da se vi zapravo jako brinete za te nezavisne zastupnike. Kaže vi konačnim prijedlogom zakona predlažete da se utvrdi da nezavisni zastupnici i nezavisni vijećnici mogu se odreći prava na financiranje iz proračuna te da oni koji su se odrekli prava za svoju političku aktivnost ne financiraju se ni iz drugih zakonom dopuštenih izvora, nisu dužni otvoriti poseban račun za redovno godišnje financiranje. Znači niste pojednostavili neke stvari koje nezavisni zastupnici moraju jer vam nije u interesu zapravo da se događaju nezavisne liste, nije vam u interesu da se nezavisni, slobodni pojedinci priključuju političkoj borbi jer oni i za sebe i u tu borbu nose svoje ime i prezime i onaj kapital politički koji imaju kao čestiti, hrabri i odvažni ljudi. No šta ste još previdjeli? Vi ovdje objašnjavate da jednom razlog zašto, razlog zašto ako taj nezavisni zastupnik postane član određene političke stranke, vi kažete onda da vi to zapravo radite kako bi smanjili, kaže smanjio se broj subjekata nadzora što doprinosi učinkovitom nadzoru u zadržavanju istih standarda transparentnosti jer vi kažete da bi olakšali financijsko poslovanje i smanjili obveze nezavisnih zastupnika i vijećnika. Pa to možete učiniti na način da ih zaista smanjite ovim prijedlogom zakona jer ne možete očekivati da nezavisni vijećnici i nezavisni saborski zastupnici zapravo imaju svu onu mašineriju koju imaju političke stranke. Znači vama nije u interesu da se nezavisne liste pojavljuju, molim glasanje o ovo amandmanu, hvala.
Zahvaljujem. Prelazimo na 155. amandman poštovanog kolege Marka Sladoljeva, izvolite.
Hvala g. potpredsjedniče. Zanimljivo da ovaj zakon uređuje donaciju stranaka a još nije uspjela u svojih 20 g. postojanja urediti donaciju humanitarnu donaciju škole. Dakle ja sam sudionik 6 humanitarnih akcija u svojoj školi gdje smo napravili kuhinju u Africi, onda smo opremili školu informatičkom opremom pa smo donirali udruzi Ljubav je na djelu koja se brine o djeci oboljelih od malignih bolesti i svaki put kad smo to radili, bili smo na rubu zakona jer zakon nije uredio donacije osnovnoj školi i takve stvari. Naš zakon u 20 g. nije uredio da trgovački lanci mogu donirati siromašnim građanima hranu koja je pred istokom roka trajanja i koja se baca ali smo zato uredili ali smo zato uredili donacije političkim strankama. Dakle fenomenalna poruka našim građanima, dakle stranke su najbitnije, škole nisu bitne, siromašni građani nisu bitni, to se zakonski ne može urediti, morate biti stalno na rubu, šalju vam inspekcije, dakle već par puta nam je bila inspekcija, kada prodajemo kolače onda nam šalju sanitarne inspekcije zato što je kao to nešto loše, dakle, cijelo vrijeme se šalje jedna poruka, stranka, partija je najbitnija, ostalo je sve nebitno. I opet ponavljam, dakle, Most nezavisnih lista, ako treba, cijelu noć će se boriti i slati ovakve poruke gdje hrvatski građani zaslužuju istinu, zaslužuju da se o tome progovori. Evo i mi ćemo biti tu cijelo vrijeme ako treba i tražim glasovanje o ovom amandmanu.
Zahvaljujem. Prelazimo na 156 amandman, poštovane kolegice Ines Strenja, izvolite.
Zahvaljujem. I još jednom ćemo ponoviti, zapravo da nam nije namjera opstruirati ovaj zakon, namjera nam je poslati poruke i večeras i noćas poruke da se borimo i kao što vidite jedini u Saboru, borimo se za referendumsko izjašnjavanje građana i protiv povećanja iznosa HDZ-u i političkim strankama za njihovu izbornu promidžbu. I još jednom ću pročitati naše obrazloženje u čl. 7. tražimo da se briše stavak 6. i smatramo da pravo na redovito godišnje financiranje iz proračuna, trebaju imati samo one političke stranke, koje su prema konačnim rezultatima izbora, dobile zastupničko mjesto u Saboru, odnosno, predstavničkom tijelu, jedinice lokalne samouprave, a tako je principijalno uređeno ovim čl. zakona. Stoga ne prihvaćamo da se novac za redovito godišnje financiranje može od nezavisnih zastupnika transferirati nakon izbora, političkim strankama koje taj novac nisu zaradile temeljem izbornog rezultata a postoji mogućnost političke korupcije. Mi znamo i kao trebate pretransferirati taj novac, taj novac treba transferirati onima od kojih ste ga uzeli, a posebno treba transferirati onima, koji zaslužuju da se brinemo o njima, jer su najranjiviji dijelovi našeg društva. Taj novac se može transferirati i u socijalnu skrb, jer i zadnja 2 dana, šaljemo ponovno poruke, da imamo katastrofalnu situaciju u socijalnoj skrbi, da 7000 djelatnika brine o pola milijuna naših građana koji trebaju socijalnu skrb, da ih nedostaje 2000 i nedostaje samo zato što novca nema. Tisuće i tisuće mjesta na koje bi se taj novac, koji se uzeo od građana mogao upotrijebiti, ali naravno, vi ćete svojom silom, donijeti zakon, kojima ćete još 2,5 milijuna više dodijeliti HDZ-u kako bi mogao imati još ljepšu i sjajniju kampanju za Europski parlament, tražim glasanje.
Prelazimo na 157 amandman poštovanog kolege Nikole Grmoje, izvolite, kolega.
Hvala poštovani potpredsjedniče. Ja mislim ovamo da ste jedan realan čovjek, tako da je sasvim jasno, ako se gleda ovim tempom, izjašnjavanje o amandmanima, će potrajati negdje do 19,00 sati sutra i mislim da bi bilo mudro povući ovaj zakon, nastaviti o izjašnjavanje o amandmanima sutra, mislim da onda i mi, možemo napraviti određene ustupke ili nastaviti ga idući tjedan. Ja mislim da HDZ ovih 2,5 milijuna kuna, neće biti neki problem, sada je, mislim više u pitanju neki inat. Naći ćete vi načina, kako isfinancirati, odnosno, kako riješiti tih 2,5 milijuna kuna i kako financirati ovu kampanju za EU izbore, uostalom da ste se vi držali te izborne promidžbe i točnog iznosa koliko stranka može potrošiti na izbore, vaše bi kampanje bile puno skromnije. Vidimo da i kolege vaše, koalicijski partneri iz HNS-a već sada se oglašavaju jumbo plakatima, to ne ulazi u izbornu promidžbu i neće ući u ovih milijun i pol kuna, koliko je u ovom zakonu. Tako da, evo ja mogu vam reći, da mi nećemo odustati, doći će i neki drugi zastupnici, odnosno, još 2 zastupnika koji nisu tu, jedan će doći sada, jedan će doći ujutro, tako da ćemo biti u punom sastavu. Tako da će se ovo vrijeme od 19,00 sati još više produžiti. Mi ne namjeravamo odustati i mislim da ova namjera da donesete ovaj zakon da osigurate tih 2,5 milijuna kuna, jer mislim da će vam prouzročiti puno veću štetu, nego što ćete dobiti sa tih 2,5 milijuna kuna, što ste naumili za izbornu promidžbu. Tražim glasovanje o ovom našem amandmanu i isto tako vas pozivam da razmislite o daljnjem nastavku sjednice. Hvala.
Zahvaljujem poštovanom kolegi Grmoji, prelazimo na 158. amandman Odbora za Ustav, Poslovnik i politički sustav. Pozivam poštovanu državnu tajnicu Katicu Prpić da nam da očitovanje.
Hvala lijepo, poštovani potpredsjedniče, poštovane saborske zastupnice i saborski zastupnici, amandman pod rednim brojem 158. se prihvaća. U članku 8. iza stavka 6 dodajte se stavak 7 koji glasi, na zamjenika iz stavka 6 ovog članka koji se želi odreći prava na redovito godišnje financiranje iz državnog proračuna, odnosno, proračuna jedinice lokalne samouprave, na odgovarajući način se primjenjuju odredbe ovog članka.
Zahvaljujem ovaj amandman postaje sastavni dio zakona. Prelazimo na 159. amandman. Molim državnu tajnicu da nam da očitovanje na predložene amandmane, od rednog broja 159.-170. budući da su amandmani identičnog sadržaja, izvolite.
Hvala lijepo. U ime predlagatelja, predlaže se da amandmane pod r. br. od 159.-170. se ne prihvate, iz razloga, jer je ustrojavanje ureda nezavisnog zastupnika odnosno, nezavisnog vijećnika, predviđeno kao mogućnost, a ne kao obveza.
Zahvaljujem. U ime Kluba Mosta, poštovani kolega Podolnjak.
Zahvaljujem. Gospodine potpredsjedniče Sabora. Dakle, ovim člankom 5. vi opet predviđate jednu novinu, nakon svih godina, političkog financiranja iz proračuna, vi sada predlažete, da zastupnici koji su nezavisni i nezavisni vijećnici, pazite, mogu ustrojiti ured za obavljanje administrativnih i stručnih poslova, i da mogu zapošljavati osobe za obavljanje administrativnih i stručnih poslova, što znači da će biti poslodavci u odnosi na te zaposlenike. Ustrojit će ured, dakle, svih ovih godina, su radili i nezavisni zastupnici, i ovdje su imali uvijete za svoj rad, osnivali su Klubove, dakle sve administrativne i stručne poslove su mogli dakle, raditi ovdje u Hrvatskom saboru kao što možemo i mi, koji smo zastupnici u nekoj od političkih stranaka, i ovdje su im osigurani svi uvjeti. Imate i Klub nezavisnih zastupnika, koji može osiguravati i sve stručne i administrativne uvijete, imaju pravo i na zaposlenika koji im obavlja sve te poslove. I to je dobro poznata činjenica. I sada, oprostite, i sada predlažete osnivanje ureda u kojem će oni zapošljavati osobe, i u kojima će biti poslodavci. To apsolutno nije dobro, slična praksa koja recimo postoji u Europskom parlamentu pokazala se da nije dobra, jer je dolazilo do zapošljavanja osoba koje su primjerice bile čak i u rodbinskoj vezi sa zastupnicima. Vi čak niti ne stavljate bilo kakvu ogradu koga se može zapošljavati, ne, bilo koga. Tražimo glasanje o amandmanu.
Zahvaljujem poštovanom kolegi Podolnjaku. Prelazimo na 160. amandman poštovanog kolege Mire Bulja. Izvolite.
Hvala lijepo. Kad pogledamo ovaj Zakon, gdi su se pomišale kruške i jabuke, onda ću spomenuti jednu osobu koja u biti upravlja većim dijelom Hrvatske, a to je najbitnijim, to je Hrvatskom narodnom bankom, to je gospodin Vujčić, koji bez ikakvog pardona, taj čovjek kaže uvest ćemo EUR-o, mi to imamo pravo, di je on to odlučio prije sa Zoranom Milanovićem, jer kako je prije znao i govorio Milijan Brkić, predsjedavajući bruxelles-ki Zoka, ili je to sa bruxelles-kim Plenkijem, Andrejom, odradio ili sa Šeksom. Odakle njemu toliko moć da on to toliku moć crpi da mi ne možemo referendumom, narod odredit, čak ne možemo u Saboru ni raspravljat o tome, a taj čovjek je jedan od većih štetočina u hrvatskom društvu, protiv toga čovjeka sam ja digao kaznenu prijavu prije dvi godine, jer je on ugrozio financijsku i monetarnu stabilnost Republike Hrvatske. Tu nema bivših ministara financija koji su mu također tu pomogli jer je on bio na čelu Vijeća za financijsku stabilnost, i taj čovjek će odlučiti u ime hrvatskoga naroda triba li biti kuna ili EUR-o, bez ikakve stručne javne rasprave, bez referendumske, referendumskog pitanja, a ja vjerujem da će narod potaknuti tu stručnu, građanske inicijative, tu stručnu raspravu, međutim ovi, vi i to sprječavate. Vi na ovaj način ne da referendum do kraja brišete s lica zemlje, nego ojačavate te ljude koji upravljaju sve, a nije Hrvatska i narodna banka, da upravljaju kompletnim sustavom Republike Hrvatske. Tražim glasanje o ovom amandmanu.
Zahvaljujem poštovanom kolegi Bulju. Budući da je sad 21 sat i 42 minute, kako ste tražili da damo malu stanku zbog utakmice Hrvatske i Azerbajdžana, određujem stanku do 23,00, kada nastavljamo dalje sa radom.
Dobro je, ... [[Govornik se ne razumije.]] tebe je bog poslao, ti si ... [[Govornik se ne razumije.]] SJEDNICA PREKINUTA U 21,44 SATI
NASTAVAK SJEDNICE U 23,00 SATI. Nastavljamo s radom, na redu je amandman 161. zastupnika Roberta Podolnjaka, izvolite.
Zahvaljujem g. predsjedniče HS i dobro veče. U amandmanu koji smo dali i u ime Kluba vijećnika, taj dio niste čuli, odnosi se na Ured nezavisnog zastupnika ili nezavisnog vijećnika gdje smo konstatirali da se po prvi puta u zakonu koji uređuje političko financiranje stranaka, zastupnika i vijećnika nudi mogućnost nezavisnim zastupnicima i vijećnicima da ustroje Ured za obavljanje administrativnih i stručnih poslova i da mogu zaposliti određene osobe za obavljanje tih poslova i zapravo se javljaju u funkciji poslodavca. Jednim jedinim člankom se regulira mogućnost da zapravo nezavisni vijećnici ili zastupnici postaju poslodavci bez bilo kakvog drukčijeg reguliranja i konstatirali smo da nezavisni zastupnici, primjerice ovdje u HS, imaju administrativne i stručne uvjete za svoj rad, imaju klubove, imaju osoblje koje za njih radi u administrativnom i stručnom smislu, kao što to radi i za klubove zastupnika političkih stranaka. Ne vidimo apsolutno nikakvo opravdanje da oni ustroje ured, plaćaju zaposlenike i da pri tome se, zapravo dođu u poziciju poslodavca i zbog toga smo tražili da se ovaj čl. 15. briše jer je to apsolutno nepotrebna novina koju do sada nikada nismo imali i zbog toga tražim da se glasuje o amandmanu. Hvala.
Idemo na amandman 162. zastupnik Hrvoje Runtić, izvolite.
Zahvaljujem g. predsjedniče HS. Ovaj amandman kaže da se čl. 15. briše, predlagatelj smatra da je nepotrebno osnivanje ureda nezavisnih zastupnika i nezavisnih vijećnika i kad smo već kod toga, moram reći da mi je zanimljivo da je danas odnosno noćas ovdje samo u Sabornici su, znači, zastupnici Kluba MOST-a nezavisnih lista, što je vrlo zanimljivo jer kada je pitanje, znači, izjašnjavanja odnosno referendumskog izjašnjavanja građana, nekako bih rekao da evo svi u naciji nikom ponikoše, i sad jasno mi je da vladajućima nisu dragi ti referendumi, ali mi nije jasno ništa drugo na tu temu jer uvijek slušamo kako se pozivaju na građanina, na narod, na izravnu demokraciju itd., ali evo nema nikog, nas je tu 10-tak i mi jedini govorimo o nečemu što se zove referendumsko izjašnjavanje građana i što je u principu oblik izravne demokracije, što u principu puno govori i molim glasovanje o ovom amandmanu, hvala.
163. amandman zastupnika Slavena Dobrovića, izvolite.
Hvala lijepo poštovani predsjedniče HS, pozdravljam državnu tajnicu još jedanput, dakle, ovim amandmanom smo nastojali ići protivno tendenciji koju cijeli ovaj zakonski prijedlog donosi, a to je komplicirana, sve složenija država, sve složeniji državni aparat, sve sigurniji politički činovnici koji eto imaju zaštitu i u pogledu bolje promidžbe, dakle, sve više novaca je moguće trošiti za njihov marketing, osnivaju se, dakle, uredi, nameće se, ta potreba nameće, dakle, gdje treba i ne treba. Čuli smo prije toga i šta se dešava kada nezavisni zastupnici dospijevaju u redove političkih stranaka. Dakle, sve to skupa odiše jednom atmosferom jačanja države, jačanja državnog aparata, stvaranja situacije u kojem jedino političari i politička kasta ima osiguranu egzistenciju i budućnost, a radni narod koji treba stvarati dohodak, koji treba graditi budućnost ove zemlje se osjeća razočarano, neuključeno, dakle, referendum kao političko izjašnjavanje postaje sve teži i neprihvatljiv i tražim glasovanje po pitanju ovog amandmana, hvala.
164. amandman zastupnik Ante Pranić, on nije ovdje. 165. zastupnica Ivana Ninčević Lesandrić, nije ni ona ovdje. 166. zastupnik Božo Petrov, izvolite.
Poštovani predsjedavajući, poštovana državna tajnice, kolegice i kolege zastupnici, ovaj prijedlog zakona u mnogo čemu je loš, ali i ovaj sada amandman koji smo podnijeli volio bih kada bi Ministarstvo uprave još jednom razmislilo i povuklo ovaj članak iz konačnog prijedloga zakona i usvojili naš amandman iz razloga što se stvara još dodatno nepotrebna birokracija. Ako sustav i danas funkcionira onda ne vidim razloga zbog čega se stvara mogućnost da se još više njih zaposli u javnoj službi da državni aparat guta još više novaca umjesto da te novce usmjerimo prema onim potrebama koje će na kraju dovesti do toga da se ljudi zapošljavaju, ali u realnom sektoru i tamo gdje mogu stvarati dodatnu dobit. Valjda bi tome trebali težiti. Ono što se danas događa je ovo na silu guranje ovakvoga prijedloga zakona znači gušenje demokracije stvaranje nepotrebnih troškova i omogućavanje strankama dodatnih par miliona kuna da bi pričali priču kakvu oni misle ispričat u kakvom oni misle da svijetu žive, a to nema veze sa stvarnošću, to nema veze s istinom. Nažalost danas vam ljudi iseljavaju iz Hrvatske, meni je žao što vi trebate još par miliona kuna više da biste dočarali Potemkinova sela, nema ih, neće ih biti, a s ovih par miliona kuna samo ćete još više ljudi poslati izvan Hrvatske. Molim glasovanje.
166. amandman zastupnice Sonje Čikotić, izvolite.
I ovaj članak, zapravo članak 15. dali smo amandman da se navedeni stavak, da se navedeni članak briše radi sveopćeg dojma ovog zakona moram istaknuti da ovaj zakon uopće nije u duhu referendumskih inicijativa, da ne potiče narod zapravo na isticanje njegovog mišljenja, da na neki način odnosno na više načina sustavno i sistematično otežava bilo kakvu inicijativu u smislu ad hoc inicijative jer i kod samog financiranja određenih inicijativa propisuje strože uvjete npr. 6 mjeseci ranije morate osnivati račun, znači mi trebali znati znači narod bi trebao znati da će vladajući najčešće nebitno sad u ovom momentu, donijeti neki loš zakon ili potaknuti neku inicijativu ili će se dogoditi neka društvena promjena, a da zapravo onda oni znaju 6 mjeseci ranije. Naprosto to su neki čak mogu reći i nemogući uvjeti, kroz ovaj zakon osigurava se znači minimalno financiranje za političko djelovanje stranaka. Zašto? Ako ima za minimalno političko djelovanje stranka na lokalnim, regionalnim razinama, zašto isto nema po djetetu, po vrtiću, po određenoj ustanovi osnovnoškolskoj i ostalo. Zašto nemamo takve primjere sustavnog, organiziranog, sistematičnog, izravnog financiranja zapravo i za gospodarski oporavak, za zdravstvenu skrb, za socijalnu skrb. Zašto nemamo takve mjere predviđene izravne nego kada je u pitanju brdsko-planinsko područje, kada je u pitanju potpomognuto područje kada znamo da tamo živi 2/3 Hrvatske onda se iz proračuna izdvaja svega 120 milijuna kuna. Znači to je jednostavno premalo, to je jednostavno nedovoljno, a ovaj zakon ide korak dalje otežavanju i molim da se o ovom amandmanu glasa. Hvala vam.
168. amandman zastupnik Marko Sladoljev, izvolite.
Hvala gospodine predsjedniče, pa žao mi je što ovaj amandman isto neće biti prihvaćen, dakle ovim vašim dakle zakonskim prijedlogom i člankom se dodatno administrativno povećava na neki način i buja ta administracija i čak i sad kod nezavisnih zastupnika i intencija ovog zakona je da s jedne strane nezavisni zastupnicima oteža svojoj administracijom, inače mi zapravo niti ne znamo koliko će ovaj zakon imati učinaka na državni proračun jer sve te ljude će trebati nekako i platiti, a s druge strane zakonski prijedlog vam je otvoreni lov na nezavisne zastupnike s obzirom da se zakonskim prijedlogom, ako nezavisni zastupnik pređe u neku stranku novac od tog zastupnika koji dobiva taj zastupnik prelazi stranci. Tako da imamo dakle jedan udar na nezavisne zastupnike, osobno smatram da su zastupnici nezavisni, oni istinski nezavisni budućnost hrvatske politike, da gradonačelnik kao što je Ante Pranić ili gradonačelnika Iloka koja je nedavno pomela HDZ u Iloku, da su oni budućnost, ali da im ovaj zakon, umjesto da Vlada potiče dakle takve, takve osobe i tu novu dakle neku politiku, ona im još više administrativno ovaj želi ih opteretiti i to je dodatno uhljebljavanje dakle ljudi i evo smatram da to nije dobro. Poruku koju mi ovo večeras šaljemo je da ovaj zakon nije dobar, zato smo priložili tolko amandmana i na svaki dakle amandman tražit ćemo glasovanje, pa tako i na ovaj. Hvala.
169. amandman zastupnica Ines Strenja, izvolite.
Zahvaljujem gospodine predsjedniče, mislim da još jednom moramo naglasiti da ovim amandmanom koje vi nama odbijate željeli smo poslat jasnu poruku što želimo od ovog zakona, a što ste vi od njega napravili, a napravili ste da bude u korist samo vama i vašoj stranci. Dakle, odgovor na to može biti samo jedno, a to je da ćemo se isto tako ustrajno ovdje, cijelu noć ako treba boriti da dokažemo da na ovaj način se ne može varati naše građane. Poruku koju mi je poslao jedan prijatelj, evo noćas, kaže u politici istina mora čekat dok nekome ne postane potrebna, bit će potrebna i vama jednog dana kada se suočite da građani znaju kako ste im onemogućili referendum i znaju na koji način ste uzimali novac i koristili samo kako bi uljepšali svoj izborni rezultat za Europski parlament, ali je pitanje da li će vam to baš tako biti. I zbog toga ćemo mi ovdje večeras uporno i uporno 888 puta ponavljati da ste se ovim zakonom pokušali još više omastiti od novca poreznih obveznika i da ste onemogućili građanima na referendumsko izjašnjavanje. Jedina bitna stvar je da građani sve ovo na kraju će nagraditi jer će znati da je to bilo samo za način kako biste imali što bolji izborni rezultat na europskim izborima ali to baš možda neće biti tako. I zbog toga tražim da se o ovom mom amandmanu još jednom glasa sutra na sjednici. Hvala.
170.-ti amandman zastupnik Nikola Grmoja.
Hvala poštovani predsjedniče. Evo, ovdje znači uporno ponavljamo da je ovakav zakonski prijedlog dodatno otežavanje referendumskog izjašnjavanja građana. Naime, svi znamo koliko su teški uvjeti za referendum u RH, državna tajnice nije smiješno, to su činjenice. Jako je teško u 14 dana prikupiti znači 400 tisuća potpisa a kada se i prikupe onda imamo situaciju da netko kaže da ima 40 tisuća nevažećih potpisa kada mi zatražimo od ministra da nam da uvid u te nevažeće potpise on ovdje s govornice kaže nema problema dođite sutra u ministarstvo, mi dođemo sutra u ministarstvo, on kaže ništa ne možemo i onda vi dođete u naš klub i donesete nam naše potpise koje smo mi potpisali. To pokazuje kakav je odnos vladajući prema referendumu. I sad vi unutar ovog zakonskog prijedloga još namećete referendumskim inicijativama da moraju imati isto računovodstvo, iste financijske izvještaje kao političke stranke koje imaju logistiku, zaposlene ljude, službe. I da stvar bude gora znači, dižete novac za političku promidžbu sa 1,5 na 4 milijuna kuna, omogućujete prebacivanje novca u određenim situacijama. U općinskim i gradskim vijećima dižete prag koji ide političkim strankama jer do sada je to mogla biti jedna kuna, npr. kao u Vrgorcu, to su sve odredbe ovog zakona. Cilj je napuniti stranačku kesu, evo i predsjednik stranke i glavni, odnosno predsjednik Sabora i glavni tajnik stranke, a možda je čak i predsjednik stranke, jer kome on kaže da je gotov, evo vidimo sada u slučaju Gabrijele Žalac što se događa, on je došao ovdje također se boriti za stranačku kesu. Tako da je jasno koja je namjera, tražim glasovanje o ovom amandmanu.
171. zastupnik Saša Đujić, njega nema. ... [[Upadica se ne čuje.]] A ha, pardon, očitovanje onda o tom amandmanu.
Uvaženi predsjedniče Hrvatskoga sabora. U ime predlagatelja ovoga zakona očitujemo se o amandmanu 171. koji se ne prihvaća, iz razloga jer dostava izjave fizičke osobe da se protiv nje ne vodi postupak naplate dospjelih nepodmirenih obveza ne uzrokuje nikakve dodatne troškove za fizičke osobe, zato što znači nije propisano da se ista ta izjava ovjerava.
Dobro. Budući da nema kolege Đujića, o tome ćemo glasovati. Sada idemo na 172. amandman Klub zastupnika MOST-a Nezavisnih lista. Ima još takvih amandmana od 172. do 183., isti su, pa molim državnu tajnicu da se očituje.
Uvaženi predsjedniče Hrvatskoga sabora u ime predlagatelja zakona o amandmanima od 172. do 183. očitujemo se da se isti ne prihvaćaju iz razloga jer zaključivanje ugovora za donacije veće od 5 tisuća kuna smatramo potrebnim iz razloga transparentnosti. Zahvaljujem.
Hvala. Idemo sad očitovanje. Prvi je Klub zastupnika MOST-a Nezavisnih lista, kolega Podolnjak, izvolite.
Zahvaljujem gospodine predsjedniče. Sve donacije o zakonu koji je sada na snazi su javne i moraju biti transparentne. Dakle bez obzira o kojem se iznosu radi onaj koji je primio donaciju mora je objaviti i u izvještajima o financiranju vidi se svaki iznos koji je neka tvrtka, prava osoba donirala političkoj stranci, nezavisnom zastupniku, nezavisnom vijećniku ili bilo koja fizička osoba koja je donirala. Prema tome i u sadašnjem zakonu imamo transparentnost i zabranjene su anonimne donacije. Dakle mi nemamo i ne provodimo izbore u nekom normativno neuređenom prostoru u kojem nema odredbi koje sprječavaju da donacije budu anonimne, da se ne zna tko je donirao politički novac. Prema tome to je sve u postojećem zakonu o financiranju političkih aktivnosti i izborne promidžbe. Čak se i zakon zove, ovaj novi koji predlažete potpuno isto kao i zakon koji je na snazi uz dodatak da uređuje i referendum. Dakle i u samom nazivu zakona nema niti u odredbama koje reguliraju ova pitanja. A pitanja donacija i ugovora očekivali smo da ćete vi u obrazloženju napisati što znači sklapanje ugovora i što proizlazi iz sklapanja ugovora. Vi zapravo to u obrazloženju niste naveli ali razlog nije naravno transparentnost i transparentnost postoji i sada. Zbog toga tražim glasovanje o amandmanu.
Hvala. 173. amandman zastupnik Miro Bulj. Izvolite.
Hvala lijepo. Pa naravno da nismo očekivali da će predlagatelj prihvatiti ovaj amandman jer transparentnost donacija što se tiče HDZ-a nikada nije bila bitna, jer govorimo, možemo krenuti od FIMI MEDIA-e, do ostalih koji su na način financirali kampanje, tu je bio uključen i sada jedan od većih i jačih tvrtki u RH, PPD, bilo je tu svega i svačega. Prema tome, ali očekivali smo da će barem zakonski se to regulirati i da će se ne posuti pepelom, nego će se potruditi, da se donacije riješe na bolji način političkim strankama, već kada su pljunuli i obrisali pod po 400000 ljudi zbog referendumsku inicijativu koja je pogažena. I zato znam, evo, da su 23 sata, 11 i pol je, pola sada prije noći, da vrlo malo ljudi ovo prati, ali se isplati borba za ono što Ustav jamči, jamči narodu, da iz naroda, iz njih proizlazi predstavničko tijelo, kako jedinice lokalne samouprave, predstavnička tijela, tako i županijske a tko i ovaj Visoki dom, koji bi trebao biti Visoki dom, gdje su saborski zastupnici, trebali cijeniti i štiti tu volju građana koji su ih poslali. Međutim, u nas je izborni zakon nepromjenjiv, u nas je izborni zakon, na taj način postavljen, da predsjednik Sabora, dobije 200, 300 ili 400, 500 glasova, ne znam točno, ali znam da sam ja toliko dobio u svom selu negdje, znači jednostavno ne dozvoljavaju da budu predstavnici naroda u predstavničkom tijelu i zbog toga je referendumska inicijativa koja je tražila izmjene izbora. Tražim glasovanje.
Hvala, vrijeme. 174. amandman zastupnika Roberta Podolnjka, izvolite.
… [[Govornik naknadno uključen.]] naš postojeći zakon apsolutno je sve anonimne donacije, u svim izvještajima financijskim o financijske izborne promidžbe, o financiranju sredstava putem donacija, svaki primatelj tog novca, mora javnosti podastrirti tko je financirao političku stranku, nezavisnog zastupnika ili nezavisnog vijećnika. I to bez obzira o kojem se iznosu radi. Dakle, čak i o minimalnim iznosima. Primjerice, o tome ćemo i kasnije govoriti, vi imate preporuke i Vijeća Europe i parlamentarne skupštine i Vencijanske komisije, da se u slučaju financiranja i referenduma neke donacije, malih iznosa, ne moraju prikazati kako bi se omogućilo zapravo da građani koji doniraju male iznose, primjerice 100 kn, 200, 300 kn, da se takvi iznosi ne moraju obuhvaćati, dakle, minimalne dotacije. Primjerice u susjednoj Sloveniji, javnosti se objavljuju donacije, u iznosu većem od prosječne bruto plaće zaposlenih u Sloveniji. Dakle, to je dakle, jedna država nama susjedna članica EU, koja u svojem zakonu ima takvu odredbu. To je ono što zapravo savjetuje i Vijeće Europe, da se neki mali iznosi, koje građani doniraju, a koji značajno ne utječu na financiranje kampanja, ne moraju objavljivati, time se omogućuju tim građanima da doniraju male iznose, kojima pomažu ili nekom vijećniku ili nekoj političkoj stranci ili za referendumsku kampanju, zato tražimo glasanje o amandmanu.
Hvala. 175. amandman zastupnik Hrvoje Rundić, izvolite.
Zahvaljujem gospodine predsjedniče Sabora, poštovana državna tajnice. U čl. 18. točka 5 briše se, to je ovaj amandman. Naime, predlagatelj predlaže da se briše odredba o sklapanju ugovora, za donacije veće od 5 tisuća kuna, jer zakonom nije propisano, koja bi se pitanja uređivala ugovorom, osim same visine donacija, a ona će ionako biti javno dostupan podatak. Jasno u slučaju da se ne radi o kuvertama. Međutim, neću ja sada o kovertama, toga mi je preko glave, nego prije nekih sat i pol vremena, kolega Sladoljev je spomenuo kako do dan danas u Hrvatskoj nije riješeno pitanje donacija u humanitarnim akcija. Ali ovo pitanje se dakle, rješava bez problema i tu se zna što tko, kako, koliko itd. Ono što je meni na što me je podsjetilo to što kolega Sladoljev rekao da u prošlu nedjelju vam je bila obljetnica smrti Antuna Gustava Matoša, pa sam ja taj dan, uzeo jednu njegovu knjižicu i čitao, malo, sada neću citirati, jer svi citiraju uvijek, tko želi neka čita, ali Antun Gustav Matoš vam je 1903. g. pisao o stvarima koje kada danas čitate i maknete autora, maknete datum, to su identične stvari koje se događaju danas u Hrvatskoj. Znači nije samo da 27 ili 30-tak godina neke stvari nisu riješili, nego 120 g. nismo neke stvari riješili. A što se tiče ovog amandmana, ja molim glasovanje.
176. amandman zastupnik Slaven Dobrović.
Hvala lijepo. Poštovani predsjedniče Sabora. Pozdravljam državni tajniče. Evo stigli smo do članka, koji eto demonstrira transparentnost. Dakle, traži se, uvodi se visoki standard, dakle, nije dovoljno samo registrirati donaciju, nego i lažno sklopiti ugovor. I to bi trebalo demonstrirati, kako je državni aparat spreman uvesti standarde. Naravno, to smatramo nepotrebnim i zato ovim amandmanom to predlažemo da se to ukine, jer pogotovo u svijetlu ovih drugih članaka, o kojima smo već govorili, gdje se, eto nameće i obveza limit dotacije za rad političkih stranka, u jedinicama lokalne samouprave, gdje se isto tako dozvoljava odnosno, omogućuje prijenos, ne samo zastupnika iz nezavisnih, nego i njegova glavarina politička, koju je zaradio, naravno, zaradio u okviru sasvim druge političke utakmice i naravno, tu je i sam referendum gdje se ide za tim da se politički angažman građana samoorganiziranih građana koji je i najvrjednija forma političkog djelovanja jedne države se stavlja u isti rang rame uz rame, dakle, političkom radu stranaka i nameće se sve ono što, evo možete u ovom zakonu čitati. Stoga je ovaj članak izrazito licemjeran i doista smatramo da mu ovdje nije mjesto i molim glasovanje po pitanju ovoga prijedloga.
177. amandman zastupnika Pranića nema. 178. amandman zastupnice Ninčević-Lesandrić nema. Idemo na 179. amandman zastupnika Bože Petrova, izvolite.
Poštovani predsjedavajući, poštovane državne tajnice, poštovane kolegice i kolege zastupnici, zastupnik Slaven Dobrović spominje licemjerstvo, pa ja se ne bi složio da je samo licemjerstvo u ovome članku zakona gdje navodno vladajući podižu razinu transparentnosti, sudeći po onome kolko se nalazimo u ovoj političkoj areni, ono što sigurno znam, sigurno znam da HDZ nikada ne piše određene članke zakona bez razloga i vjerojatno njihovim donatorima nije problem potpisati ugovor, ali ono što je sigurno, sigurno da će neki drugi ljudi vjerojatno osjećati strah u trenutku kada trebaju potpisati ugovor i da im neće sigurno biti svejedno jer potpisivati ugovor na iznos od 5.000,00 kn bravo. Zašto to ne radite, evo preslikajte odmah sutra, preslikajte isti ovaj zakon i konačno uredite i donacije školama, uredite donacije za humanitarne akcije, odlično, zašto to ne radite, al vam je bilo bitno progurati ovaj dio u ovaj zakon i ovaj zakon baš večeras i sutra. I zanimljivo je također ni u ovome članku ne slijedite preporuke koje su vam došle iz EU, u EU se kunete. Evo, ja bi stvarno molio da barem s vremena na vrijeme budete transparentni i da ne koristite mogućnost da se lakunarne amnezije, ako to mogu tako nazvati, da one stvari koje vam ne odgovaraju baš njih lakunarno zaboravite, sjetite se kao što se sjetite dobro za svoj džep, sjetite se i onih ljudi koji bi voljeli glasovati, pa im omogućite npr. e-glasovanje. Molio bi glasovanje.
Amandman 180. zastupnica Sonja Čikotić, izvolite.
Po osnovi transparentnosti uveli ste još jedan mehanizam političke kontrole, političke kontrole onih koji doniraju novac. Sigurno da donatorima koji mogu osigurati veće iznose, nije problem potpisati ugovore, no svakom malom čovjeku, pogotovo u malim mjestima, problem se deklarirati, znači, javno kao podupiratelj određene političke opcije i tako sijete strah. Ono što želim reći, da svakako, to bi trebalo biti transparentno i MOST je jedan od onih koji se zalaže za transparentnost. No, čl. 11. Zakona o proračunu također kaže da smo dužni upravljati ekonomično sa novcem poreznih obveznika. Način na koji vi osiguravate iz ovog zakona, znači, centralno, dolazi u pitanje uopće je li ovaj zakon ustavan obzirom da se petlja izravno u nadležnost lokalne i regionalne samouprave, znači, vi ovim zakonom dirate u slobode lokalnih i regionalnih samouprava, naređujete im koje minimalne naknade će imati predstavnici u njihovim predstavničkim tijelima, znači, to je ono, a sve glumite da je to za razinu zapravo transparentnosti. Isto tako kako sam i ranije naglasila, nama je bitno obrazovanje, nama je bitno zdravstvo, nama je bitna socijalna usluga, pa zašto onda ne osigurate po određenom dječjem vrtiću iznos iz državnog proračuna Ministarstva znanosti i obrazovanja, kako bi zapravo ta usluga bila dostupna diljem RH, a mi danas imamo nejednaku uslugu jer je dokazano po brojnim znanstvenim člancima da zapošljivost žena je vezana izravno uz osiguravanje formalne predškolske skrbi. Isto tako moram reći da svakim ovim člankom vidi se [[Upadica: Hvala]] da je sve poluga i iza poluga. Molim glasanje o ovom amandmanu. Hvala.
181. amandman zastupnik Marko Sladoljev.
Hvala vam g. predsjedniče. Dakle, ovim zakonskim prijedlogom, dakle, pozivate se na transparentnost u financiranju referendumskih inicijativa i političkih stranaka, a s druge strane, prije dva mjeseca smo imali Zakon o stvarnim vlasnicima tvrtke gdje ste tu odluku prolongirali za godinu dana i sad mi nije jasno kakva je to transparentnost s jedne strane i gdje se pozivate na ovaj zakon, a s druge strane mi zapravo ni ne znamo u RH koji su stvarni vlasnici tvrtke iako EU Direktiva nalaže da donesemo taj registar, dakle, taj registar će se prolongirati za godinu dana kada će već proći i EU izbori i predsjednički izbori i te donacije, ti donatori koji će donirati političke stranke, mi zapravo ne znamo tko su pravi vlasnici tvrtke. A što se tiče donacija, stvarno tu imam iskustva u radu humanitarno u školu gdje sam sudjelovao i bio inicijator brojnih inicijativa i svaki put smo na neki način bili na rubu zakona kad smo skupljali novac i za kuhinju u Africi di smo sagradili kuhinju u Africi i za određene jer je zapravo nedorečen zakon. Dakle ja bih stvarno volio da ova rasprava potakne i tu dakle temu i uostalom i temu donacije trgovačkih lanaca, Caritasima ili takvim dakle ustanovama gdje su tu administrativne prepreke puno veće nego političkim strankama. I mi šaljemo lošu poruku kao da su nam stranke važnije od humanitarnih udruga i takvih stvari. I evo, stvarno evo pozivam još jedanputa na razum i tražiti ćemo glasovanje.
182. amandman zastupnica Ines Strenja.
Zahvaljujem. Još jednom ću ponoviti, dakle mi smo, ja sam dala amandman kojim smo htjeli, kojim želim promijeniti da se u članku 18. točka 5. briše i to zato jer se radi o odredbi o sklapanju ugovora na donacije vrijednosti većoj od 5 tisuća kuna jer zakonom nije propisano koje bi se pitanje uređivalo ugovorom osim same visine donacije a ona će ionako biti javno dostupan podatak. Dakle zaključivanje ugovora na iznos donacije više od 5 tisuća kuna je nešto što zapravo nije potrebno jer uopće ne znamo što će biti predmet ugovora, u njemu možete napisati jedino da određena pravna ili fizička osoba donira a stranka ili kandidat prima određenu donaciju što je samo po sebi jasno iz prirode donacije. I nije jasno što će se postići ovim ugovorom. Dakle idete regulirati nešto što je potpuno nepotrebno, brišete stvari koje su bile dobre u sadašnjem zakonu a sve s jednim ciljem kako biste sebi priskrbili dodatnih 2,5, 2,5 milijuna kuna za vaše europske izbore gdje želite postići sjajnu, nadmoćnu pobjedu, ali neće to biti tako. Građani to vide, isto tako vide da ništa niste napravili sa fondom posebno skupih lijekova koje ste ostavili na vjetrometini, donacija građana i obvezali se da će Ministarstvo zdravstva koliko god budu građani donirali isto toliko i donirati. I taj fond postoji ali iz tog fonda ni jednom djetetu do sada ništa nije plaćeno. I onda se pitamo zbog čega toliko bezosjećajnosti kada se radi o našim najranjivijim skupinama građana a koliko zapravo svojim bravuroznim prijedlozima zakona želite samo i jedino a to je povećati sebi izborne šanse ali to neće ići. Tražim glasanje.
Hvala. Amandman 183. zastupnik Nikola Grmoja. Izvolite.
Dakle jasno je koja je namjera ovog zakona, napuniti stranačku kesu što više, dignuti sa ovih 1,5 milijuna kuna na 4 milijuna kuna. Očito je da unutar HDZ-a vriju unutar stranačke borbe zato je Gabrijela Žalac koja je, iza koje je premijer tako žestoko stajao, sada je njena pozicija nakon današnjeg citiranja ... [[Govornik se ne razumije.]] , vrućine od strane našeg predsjednika Sabora pokazuje znači da više Gabrijela Žalac nije toliko sigurna jer je javno rekla ono što mi svi znamo da je u HDZ-u grabež za pozicijama, za mjestima na listi za euroizbore ali isto tako za položaj unutar same stranke. A ovdje trenutno u Hrvatskom saboru imamo raspravu o tome da HDZ dobije što više novca za europske izbore, da u gradskim i općinskim vijećima se poveća naknada, da se uvedu ugovori. Evo, sada su kolege govorile o ovom amandmanu, ugovori za stranačke donacije. I nije problem nekome potpisati ugovor da je donator HDZ-a, ali ajde budi donator MOST-a, budi donator MOST-a, znači političke opcije koju pod svaku cijenu HDZ želi uništiti. Gdje ministar uprave objavljuje sinoć na facebooku srušeni MOST. Znamo mi koja je jedina stvarna opozicija HDZ-u i koga vi pod svaku cijenu želite uništiti, što izmišljenim anketama, što medijima koje dobro podmazujete, ali neće proći. Narod otvara oči, narod će vam odgovoriti već na ovim euroizborima i džaba vam ovaj stranački novac za koji se toliko borite da mora glavni tajnik stranke doći sada ovdje i biti ovdje u ponoć s nama. Znači nećete uspjeti, tražim glasovanje.
Sada idemo na 184. amandman, to je novi amandman, sada će ga obrazložiti, odnosno očitovati će se o njemu državna tajnica i o njemu i svima onima do broja 195. Izvolite.
Zahvaljujem uvaženi predsjedniče Hrvatskog sabora. U ime predlagatelja ovog zakona očitujemo se o amandmanima od broja 184. do 195., isti amandmani se ne prihvaćaju iz razloga jer je zaključivanje ugovora za donacije veće od 5 tisuća kuna smatramo potrebnim iz razloga transparentnosti. Hvala.
Idemo sada očitovanje predlagatelja, prvi je Klub zastupnika MOST-a Nezavisnih lista, kolega Panenić, izvolite.
Hvala lijepo poštovani predsjedniče, poštovana državna tajnice. Naravno da sklapanje ugovora je obostran posao i ako već zahtijevate da se sve što je iznad 5 tisuća kuna mora sklopiti u pisanom ugovoru zapravo onda što idemo, idemo ponovno u administrativnu, stvaramo birokraciju, onda ... [[Govornik se ne razumije.]] vjerojatno slagati i brda papira koje trebaju negdje biti da bi se opravdalo sve. Ali ja bih se vratio na jednu drugu stvar, tražimo isto od tih koji će donirati da kažu ne dugujemo ništa, niti državi niti našim, ni zaposlenicima a s nama ovdje imamo saborske zastupnike koji duguju državi porez, koje ta država daje plaću, koje svojim zaposlenicima nisu izmirili sve obaveze. Da li ćemo mi onda staviti isto tako i klauzulu da i druga strana mora isto to izjaviti? Znači mi na našim listama nećemo imati ljude koji su u kaznenom progonu, koji su porezno dugovanje, mislim da bismo tu imali problem. Znači mi samo tražimo da budu ispravni oni koji trebaju nama donirati. A to što mi imamo među nama čak i u ovome najvišem Domu ljude koji nisu ispravni, to nije problem. Mislim da bismo stvarno trebali voditi računa o tome da nemojmo tražiti od drugih ono što sami ne želimo pružiti a ovaj prijedlog upravo ide u tome smislu. I umjesto da se vodimo, da olakšamo, mi ćemo otežati. Otežat ćemo financiranje predizborne, samo ćemo povećati iznose. Otežat ćemo referendum da se može raspisati samo da bismo pokazali ono zapravo, nemojte pokušavati ništa napraviti. Što treba? Pretvoriti ovo sve skupa da nitko ne može sudjelovati? Da svatko mora strepiti s njegovim potpisom kako se negdje barata? Na kraju, nagledali smo se takvih potpisa, a ono što je najevidentnije zapravo [[Upadica: Hvala.]] komad papira u restoranu [[Upadica: Hvala vam.]] Tražimo glasanje.
Sada je na redu zastupnik Miro Bulj, amandman 185.
Hvala lijepo. Naravno da uvodite ugovore i da će HNS imati najviše sponzora jer jednostavno, on je zadovoljan s ovim što mu je HDZ dao, a na osnovu i to trgovinom kako je došao. A ugovori sami po sebi, o donacijama, bit će kolega Grmoja dobro rekao da, jednostavno tko će to imati hrabrosti imati potpisati nekoj stranci kao što je MOST, pa onda bi mu odrezali krila, bio u pravu, bio u krivu. Taj više nema nikakve perspektive, pa bio najkonkurentniji i najtransparentnija tvrtka u RH. To je udar, to je udar na cijeli politički sustav. Naravno da će imati brojne donacije, HNS još jednom Hrvatska narodna stranka koja jednostavno na taj način funkcionira. Oni su našu energetiku, obnovljive izvore energije, dali su za vjetroelektrane stranim investitorima, nisu poticale ono što bi trebalo poticati, a to su njihovi donatori. Tako je otišla naša INA, sponzorima koji nisu trebali potpisivati ugovore, ne treba Jozi Petroviću ugovor, on je određivao svoj posao preko svojih mađarona u RH, tako da oni koji su najveći branjenici od ministra Marića Gorana do Andreja Plenkovića, INA je otišla nepovratno u ruke Mađara i naravno da ćete imati brojne sponzore i da na taj način funkcionirate, izdajom nacionalnih interesa, pogodujući stranim investitorima, koji novac, tako i telekomunikacije na taj način, u biti, funkcionirate, to su vam sponzori. Zbog toga teleoperateri imaju najveću dobit u RH, maržu i to je način funkcioniranja sadašnje vlasti. Tražim glasovanje [[Upadica: Hvala.]] o amandmanu. Hvala lijepo.
Amandman 186. zastupnik Robert Podolnjak. Izvolite.
Zahvaljujem g. predsjedniče Sabora. Ovaj zakon je mogao puno toga kvalitetnije urediti i apsolutno postoji prostor da se određene odredbe koje nisu dobre izmijene. I to su bila očekivanja. Međutim, ovdje postoji toliko loših odredbi koje je preostalo. Primjerice, mogućnost da se otvori žiro račun za financiranje izborne promidžbe mjesecima prije izbora. Mjesecima prije izbora, vi možete otvoriti žiro račun za financiranje izborne promidžbe, primati donacije, trošiti novac, imati izbornu promidžbu, što se već sada događa, ako ćete gledati, a vidite, ja sam vidio u Zagrebu, vjerojatno ima u drugim gradovima, velike jumbo plakate di jedna stranka, mislim da HNS reklamira svog kandidata na listi koji je već javno deklariran. Dakle, imate izbornu promidžbu, izbori nisu raspisani. A onda predviđate u zakonu, ako ta stranka neće predvidjeti sudjelovanje na izborima, ako ne podnese listu, a onda će vratiti novac, zatvoriti žiro račun i neće financirati izbornu promidžbu. Ali kakva je to logika? Kakva je logika omogućiti mjesecima ranije da se otvori žiro račun, da se financira izborna promidžba, primaju donacije i onda, na kraju priče, zakonom predviđate, ako nije podnesena lista ili kandidatura, zatvara se žiro račun i vraćaju se preostala sredstva koja su donirana. Pa gdje je tu logika? Pa logika je otvoriti žiro račun kada su raspisani izbori i kada se može vršiti izborna promidžba, a ne prije toga. Zbog toga tražimo glasovanje o amandmanu.
Amandman 187. zastupnika Hrvoja Runtića, izvolite.
... [[Govornik se ne čuje.]] Zahvaljujem. Ma dobro, nije, oke je, 10 sekundi, vamo-tamo. Dakle, u čl. 18. toč. 6 briše se rečenica „U slučaju iz st. 5 ovog čl. navedena izjava prilaže se ugovoru.“ Obrazloženje je isto, predlagatelj predlaže da se briše odredba o sklapanju ugovora za donacije vrijednosti veće od 5 tisuća kuna jer zakonom nije propisano koja bi se pitanja uređivala ugovorom, osim same visine donacije, ona će ionako biti javno dostupan podatak. Sad ovdje se naravno govori već neko vrijeme o transparentnosti, a transparentnost vam je onak između ostalog jedna riječ koja označava, recimo, govoriti istinu. Nedavno smo mi svi bili svjedoci izjave jedne, jedne izjave predsjednice republike koja je rekla da se Grad Zagreb može pohvaliti time da u njemu nema beskućnika. Ja sam to već rekao ovdje večeras, ali ponovit ću. Par dana prije te njene izjave, ja sam bio na razgovoru kod Pučke pravobraniteljice koja mi je potvrdila da u Zagrebu ima između 2 i 3 tisuće beskućnika, a smještaja u Zagrebu za beskućnike, onog dnevnog ima, čini mi se za oko 200, 200. Sad zamislite, u Zagrebu znači postoje ljudi koji lutaju po gradu, koji spavaju po parkovima i ako ih policija ulovi da spavaju u parku, onda im napiše kaznu zbog skitnje, koji nemaju, ako ne mogu platiti odmah, a ne mogu, onda im ne mogu poslati na adresu tu kaznu jer oni nemaju adresu. I sad, kad govorimo o financiranju političkih kampanja, ja si postavljam pitanje, kakvo smo mi društvo postali u kojem je nestalo to ljudsko dostojanstvo, a banksterima svake godine plaćamo 20 milijardi kuna kamata. Molim glasovanje oko ovog amandmana.
Sada je 188. amandman, zastupnik Slaven Dobrović. Izvolite.
Hvala lijepo poštovani predsjedniče Sabora, poštovana državna tajnice. Dakle priča o ugovorima i transparentnosti, ne znam koga to može impresionirati doista jer novac, moć, utjecaj, to je jedna čvrsta veza i u zemlji u kojoj preko 50% gospodarske aktivnosti ustvari kontrolira izravno ili neizravno država, jasno je da podržavanje, doniranje nekoga tko nije u poziciji da kontrolira te procese većim ili dobrim djelom, da je to vrlo, vrlo opasno za tog poduzetnika tako da ne znam šta se misli da se s ovim postiže a jedno je sigurno, mladi ljudi koji misle svojom glavom, koji rade, koji žele stvarati, koji žele osnivati obitelji su sa ovakvim ponašanjem naravno kao i sa mnogim drugim člancima koje ovaj zakon donosi potpuno obeshrabreni da ovdje traže neku svoju budućnost, neko svoje mjesto pod suncem. Zato ponavljam, ovakve odredbe su strahovito kontraproduktivne za rješavanje problema demografije koja je po mom mišljenju problem broj jedan za RH. I umjesto da bude u fokusu jer se to može i mora mijenjati naravno sa jasnim mjerama, izravnim koje se toga tiču međutim i neizravnim kroz ponašanje pa i ovakvih donošenja ovakvih i sličnih zakona. Molim glasovanje.
Hvala. Sada imamo 2 amandmana, 189. i 190. čiji predlagatelji nisu s nama pa idemo na amandman 191. zastupnik Božo Petrov, izvolite.
Poštovani predsjedavajući, poštovana državna tajnice, kolegice i kolege zastupnici. Zastupnik Podolnjak se pitao čemu smisao davanje i ulaganja u neku kampanju ako ti isti neće sudjelovati u izborima a cilj je upravo ulaganje u kampanju, to je politički marketing, to je način na koji ćete trošiti novac svojih sponzora pa i u onim trenucima kad nemate sadržaja jer sadržaj na kraju nije bitan, ionako se sadržaja odreknete svaki put kad dođete na vlast. Čemu onda se ne natjecati? Pa živjet će vam ime iako taj put ne uđete na izbore kao što će valjda se nadaju i oni koji danas provode kampanju prije nego su se raspisali izbori, nadaju da će preživjeti politički, neće, oni koji se prodaju kao što su se ti prodali, ti su gotovi a bit će gotovi i oni koji su kupovali. Ja bih vas zamolio, zbog onih koji danas doslovno žive na rubu siromaštva, one koje zastupnik Runtić o kojima govori, oni koji danas spavaju, još je dobro kad spavaju po parkovima jer možda negdje nađu klupu i oni koji zbog toga kazni i policija i oni koji su i danas u Zagrebu i u drugim krajevima Hrvatske ostali gladni, budite malo pristojni. Malo manje se bahatite. Donirajte vi u proračun taj nova, pokažite da vam je stalo do tih ljudi. Otiđite koji put do pučke kuhinje, promijenite način donacija za humanitarne akcije, nemojte se toliko odnaroditi od naroda.
Hvala. 192. amandman, zastupnica Sonja Čikotić.
Ovaj amandman zapravo dopunjuje prethodni članak u kojem govori da se zapravo izjava o neimanju duga prema određenim institucijama u RH prilaže sukladno ugovoru. Ono što mene zabrinjava je zapravo idemo u tolike detalje, ima ugovor, ima izjava ali nemaju koje su to odrednice toga ugovora. Koje su sastavni dijelovi ugovora? Što taj ugovor treba sadržavati? Ugovor je dvostrani posao između 2 stranke i vjerojatno treba biti neka činidba i odnosno protučinidba odnosno trebaju biti minimalne odrednice toga ugovora. Isto tako bi htjela reći da iako ne navodite te odredbe ugovora, detaljno razrađujete u slijedećem stavku da mora postojati izjava. Što se tiče samog donošenja ovog zakona, ja bih voljela da ova praksa češća u onim slučajevima kada je to od interesa građanima a ne samo političkim strankama i političkim akterima kao što je slučaj ovdje jer je cilj da se poveća iznos financiranja, iznos za promidžbu sa milijun i pol kuna na 4 milijuna kuna. Želim vam reći da 92 000 umirovljenika danas prima mirovinu manju od 500 kuna. Isto dok sada ovo govorimo, brojni ljudi šalju poruke i kažu evo dolazi malti ne do zastare će doći za sve dužnike u švicarskim francima još uvijek nemamo odluku Vrhovnog suda. Što ćemo tu učiniti? Isto tako šalju ljudi poruke i kažu sve je jako sporo, 10 g. čekamo pravdu, idemo i do Strasbourga, idemo i na europske sudove ali jednostavno tu pravdu ne stižu. Upozoravali smo na brojnim zakona a jedan od tih je bio i Zakon o brdsko-planinskim područjima i potpomognutim područjima da dođu i da zapravo resorno ministarstvo izvještava Hrvatski sabor o učincima da je to odbijeno. Molim glasanje o ovom amandmanu.
Hvala. 193. amandman, zastupnik Marko Sladoljev, izvolite.
Hvala g. predsjedniče. Dakle ovaj stavak i ovaj članak ovog zakona se odnosi na to da se žiro račun može otvoriti prije izborne kampanje, da se može donirati prije izborne kampanje a mi već imamo visoko ispolitizirano društvo, dakle imamo već jumbo plakate koji nas gledaju po cijeloj Hrvatskoj iako je kampanja počela i imamo zapravo političku kastu koja upravlja svim dakle institucijama i sad se teoretski može dogoditi da mi zapravo kroz cijele 4 godine mandata imamo kampanju i jumbo plakate po cijeloj Hrvatskoj gdje zapravo ono ljudi više neće moći od politike ni okrenuti glavu. Mislim da to nije dobro, posebno je Grad Zagreb po tome prednjači, dakle u Grad Zagrebu ovaj je najviše političara inače i najbolje su plaćeni političari u cijeloj Hrvatskoj. Ne znam koliko je poznato javnosti da Grad Zagreb plaća čak i političare u školskim odborima i na taj način kontrolira škole ovaj upravljanje procesima da jedan sastanak školskog odbora političar dobiva u školskom odboru oko 400 kuna, da su to ogromne cifre koje plaćaju svi građani Grada Zagreba i sad imamo činjenicu da će i ovaj dakle zakon pospješiti znači visoku ispolitiziranog tog društva, a vjerujem da je građanima dosta politike i jedan ovaj zakon će prouzročiti još veće dakle gađenje građana prema politici. Mi želimo to promijeniti i zato ćemo tražiti da se glasa o ovom amandmanu. Hvala.
194. amandman zastupnica Ines Strenja, izvolite.
Zahvaljujem gospodine predsjedavajući, dakle još jednom ćemo ponoviti kao što je vidljivo mi se jedini u saboru borimo za referendumsko izjašnjavanje građana i protiv povećanja iznosa koji će HDZ-u i političkim strankama omogućiti vrhunsku pobjedu, veliku pobjedu na predstojećim izborima. Mi to želimo spriječiti i smatramo da je ovim predloženim zakonom povrijeđen Poslovnik Hrvatskog sabora i ponovit ću da je dana 20. 3. 2019. u raspravi na plenarnoj sjednici Hrvatskog sabora o Konačnom prijedlogu Zakona o financiranju političkih aktivnosti, izborne promidžbe i referenduma tad su povrijeđeni članci 176. i 193. Poslovnika koji se odnose na povratno djelovanje pojedinih odredbi zakona. Dakle, u prijelaznim i završnim odredbama predmetnog zakona pojedine odredbe imaju povratno djelovanje. Odredba u članku 97. stavku 2. propisuje da prvi godišnji financijski izvještaj zajedno sa prilozima koji se sastavljaju i dostavljaju Državnom uredu za reviziju i Državnom izbornom povjerenstvu u skladu s odredbama ovog zakona odnose se na izvještajno razdoblje od 1.1.2019., dakle odredba ima povratno djelovanje jer obvezuje sve političke stranke, nezavisne zastupnike i nezavisne vijećnike da za 2019. izrade godišnje financijske izvještaje u skladu s odredbama zakona koji će stupiti na snagu tijekom 2019., a nisu doneseni niti podzakonski propisi za primjenu zakona. Navedeni subjekti su tijekom godine odnosno u razdoblju od početka godine do danas već trošili sredstva i vodili poslovne knjige i knjigovodstvo u skladu s odredbama postojećeg zakona. Nadalje, članak 100. zakona propisuje da jedinice samouprave koje su u proračunu jedinice samouprave za 2019. osigurale sredstva za redovito godišnje financiranje političkih stranaka i nezavisnih vijećnika u manjem iznosu po članu predstavničkog tijela [[Upadica: Hvala vam.]] od iznosa utvrđenog u proračunu [[Upadica: Hvala vam kolegice.]] moraju osigurat i isplatit političkim strankama. Tražim glasanje.
Amandman 195. zastupnik Nikola Grmoja, izvolite.
Hvala poštovani predsjedniče, poštovane državne tajnice, jedina politička opcija koja je odlučila pružiti otpor HDZ-u i njihovom nastojanju da napune stranačku blagajnu za euro izbore, ali i da otežaju referendumsko izjašnjavanje građana je MOST i mi nećemo odustati, ako se nastavi ovim tempom izjašnjavanje o amandmanima, znači da nitko od naših zastupnika nego ovi koji su ovdje ne dođe, a doći će znači će potrajati do 19,30 znači u petak, što znači da će biti nemoguće sutra glasovati, jedino ako nećete skupljati zastupnike sutra navečer kako biste donijeli ovaj zakon, jer predsjednica svi znamo treba raspisati izbore, vidjet ćemo koliko vam je stalo do vaše stranačke blagajne. Znamo da vam nije stalo do hrvatskih građana jer da vam je stalo mi bismo sada raspravljali o proglašenju isključivo gospodarskog pojasa na primjer, što je nacionalni interes i tu odluku imate u dnevnom redu više od 2 godine, al znam da vam to poštovani predsjedniče ne dopušta gospodin Tajani, vaš veliki prijatelj koji je sudjelovao u vašoj kampanji. Isto tako ne raspravljamo o reformi pravosuđa, ne raspravljamo i reformi izbornog sustava koji je MOST uputio u proceduru, ne raspravljamo o Ovršnom zakonu, ne raspravljamo o problemima koji tište naše građane, ali kad se radi o vašoj stranačkoj blagajni onda ste spremni sjediti do sudnjeg dana. Do sudnjeg dana, doduše ne svi, vi ste tu kao tajnik stranke, tu je znači državna tajnica Josipa Rimac, ali nikoga od saborskih zastupnika nema, oni se uzdaju u svoga tajnika koji uostalom i vodi stranku, koji je danas dao crveni karton Gabrijeli Žalac [[Upadica: Hvala.]] Hvala, tražim glasovanje.
Idemo na 196. amandman, Kluba zastupnika MOST-a nezavisnih lista, molim državnu tajnicu očitovanje o tom i amandmanima do broj 207.
Zahvaljujem uvaženi predsjedniče Hrvatskog sabora, u ime predlagatelja zakona očitujemo se o amandmanima od broja 196. do broja 207. i kažemo da se ne prihvaćaju iz razloga jer je zaključivanje ugovora za donacije veće od 5.000 kuna smatramo potrebnim iz razloga transparentnosti. Zahvaljujem.
Idemo očitovanje predlagatelja, kolega Panenić izvolite.
Hvala lijepo, poštovana državna tajnice, ja ću vam navesti samo jednu situaciju. Što ako bilo koji hrvatski građanin ili bilo koja zapravo osoba svijeta u koje živimo slučajno uplate neki iznos na taj račun? Da li ćemo i tu slučajnu uplatu proslijediti u državni proračun? Ili će ta osoba sa pravom reć izvršila sam pogrešnu uplatu jednostavno HDZ-u nisam nikad planirao, planirala uplatiti dogodila se greška, vratite mi moje novce, ne vi ćete reći ne, ne, ne, ne, ne, u zakonu piše to više nisu vaši novci, to postaju novci državnog proračuna, mi imamo pravo da vam to uzmemo. I što ćemo onda? Onda ćemo se suditi radi toga što je netko greškom uplatio, a opet onda s druge strane kad pogledamo, kaže to je donacija čija je vrijednost veća od 5.000,00 kn, ja uopće ne sumnjam da ćete se vi dogovoriti, pa će uplaćivati netko vam 10 puta po 4.999,00 kn i sve ovo što ste napisali ovdje zapravo nestaje smisao, što znači netko vam može uplatiti više puta tako, znači, oni iznosi koji su maksimalni, to je navodite 30.000,00 kn, 200, 100, šta smo postigli? Samo administraciju, znači, mi stvaramo novu administraciju koja će brinuti o nama da ne bismo pogrešno trošili novce koje je netko uplatio za kampanju. Umjesto da ste se bavili svojim zakonom da se brine o sivim tokovima novca koje vrlo dobro prepoznajete kad se plaća kampanja iz državnih tvrtki ili na bilo koje druge načine, pa sad su vas prozivali bili za službena vozila kojima ministarstva, ministri su obilazili područja Like, Iloka i ko zna sve gdje, al to je dopušteno, to je u ovoj državi moralno, a 5.000,00 kn da netko uplati [[Upadica: Hvala]] to nije dopušteno, tražimo glasanje.
197. amandman zastupnika Mire Bulja, izvolite.
Hvala lijepo. Prošlo je pola noći, borit ćemo se i dalje dokazivajući da ovaj zakon koji gurate, gurate ga isključivo radi šuški koje su ovim zakonom predviđene da bi mogli u kampanji što više novca podijeliti, da bi mogli kao što ste u Lici za vrijeme kampanje, iza svake bukve izvirivati vi kao predsjednik i svi ministri, više vas je bilo tamo nego stanovnika, zato vam treba taj novac, vama isključivo triba janjičarska politika tj. janjad, ne janjičari za vrime Otomanskog carstva, gdje ste pomeli sva stada, to vrlo dobro zna kninska kraljica na koji način su funkcionirali, kako su kupovali i što više novca im treba da bi pivali domoljubne pjesme, nisu baš pivali kad su zatvarali ovdje arhive, tribalo je omogućiti već kad se pozivate na lustraciju, narodu da referendumom odluči, a ne otežavati referendum da se mijenja izborni zakon, pa ne bi g. Jandroković bio predsjednik HS, on ne bi mogao ući u HS sa 856 glasova, moje selo je vrlo malo, gđa. Rimac zna da ima tolko stanovnika kolko glasova dobijem u svome selu i naravno da mi to triba onemogućiti, što veći poslušnik, to ste veći na listi, znači, referendumske inicijative su pljunute, 400 000 ljudi već ako i to niste tili, zbog čega nismo mijenjali zakon koji je u proceduri, izborni zakon, a ne vi sada nekakve ugovore kad znate i svjedoci ste da postoje oni koji kupuju Mercedese, oni koji su bili na predstavljanju, Mercedese, naravno danas je najveći političar svih političara g. Jandroković, kome on zapiva, taj otpiva i to ja zaista mu priznan i evo ja, danas je, to je napravio i Kosorici, to je napravio Karamarku, to je napravio Sanaderu i danas je otpjevalo, žao mi je i tražim zbog toga glasanje o ovom amandmanu.
Važno je da ne pjevam janjadi. 198. zastupnik Robert Podolnjak, izvolite.
Zahvaljujem g. predsjedniče HS. Ključna poruka ovog zakona je trebala biti da se smanjuju sredstva za političko financiranje, svjedoci smo da se godinama smanjuje učešće građana u izborima i to u svim vrstama izbora, od HS za koji glasuje tek pola građana RH do lokalnih izbora gdje glasuje puno manje. Pitanje je hoćemo li imati i kakav odaziv na izborima za Europski parlament koji je prošli puta bio svega 25%, a povećavamo sredstva za političko financiranje, obvezujemo i lokalne proračune, namjera je dići i sredstva za izborne kampanje za izbor članova u Europski parlament i logičniji bi prijedlog bio kako se predlaže danas mnogim državama da se političko financiranje veže uz sudjelovanje građana na izborima, pa ako građani ne idu na izbore, ne bi ni političkim stranaka trebalo isplatiti taj novac jer ga nisu zaradile jer nisu motivirale građane da izađu i da im daju svoj glas i da vidite kada bi se na taj način vezala sredstva političkog financiranja, strankama bi bilo stalo motivirati građane da izađu na izbore, tako zakone definirati da im omoguće da lakše glasaju, uvesti i dopisno i e-glasovanje i to bi imalo tada logike, a sa sve manjim odazivom birača na glasanje, mi dižemo sredstva za političko financiranje. I zato smo podnijeli ove amandmane i ovaj o kojem je sada riječ i zbog toga tražim glasovanje o predloženom amandmanu.
199. amandman zastupnik Hrvoje Runtić.
Zahvaljujem g. predsjedniče. Znači, u čl. 18. toč. 8. briše se. Predlagatelj predlaže da se briše odredba o sklapanju ugovora za donacije vrijednosti veće od 5.000,00 kn jer zakonom nije propisano koja bi se pitanja uređivala ugovorom, osim same visine donacije, a ona će ionako biti javno dostupan podatak. Kad govorimo o donacijama, tako to mene asocira ovako na štošta, ali moram priznati da su mi najbolje one donacije gdje su recimo donatori u isto vrijeme i korisnici socijalne pomoći, to su jako zgodne donacije, a bilo ih je, mislim takvih kreativnosti u donacijama za političke stranke ima niz. Međutim, htio bih se vratiti, znači, na samu suštinu ovog zakona. Po mom mišljenju, ovaj zakon je toliko suštinski pogrešan, jer šalje toliko krivu poruku, da ne znam gdje bi sada počeo, objašnjavati koliko je pogrešan, ali bih sažeo to ovako, on kaže, recimo, tko šljivi beskućnike, ko šljivi siromašne, blokirane, mlade, bez posla, potplaćene, umirovljenike koji spajaju kraj s krajem, s ne znam, 1000 i nešto kuna mjesečno, čak i manje. Tko šljivi ovaj Centar za autizam u Splitu, kojeg je ministarstvo otpililo, jel, što smo čitali danas na jednom portalu, bitno je da ima para za jambo plakate, bitno je da ima para, da se iskače iz paštete, bitno je da ima para za televizijske reklame, bitno je da mediji dobiju svoj kat itd. A što se tiče amandmana molim glasovanje.
Hvala. 200. amandman zastupnik Slaven Dobrović, izvolite.
Hvala lijepo poštovani predsjedniče Sabora. I poštovana državna tajnice. Dakle, ugovorna obveza za donacije veće od 5000 kn u ime transparentnosti, naravno da nam ne znači ništa, jer to ustvari komplicira stvari, jer u svakom slučaju obveza javnoga iskazivanja donacija, ispunjava svrhu koja se tiče donacija uopće, a ovime naravno, uvijek se gura transparentnost kao glavno tumačenje i hini se eto, privrženost, čistoći procedure i čistoći financiranja. Naravno, da je sve skupa to itekako licemjerno i da ljudi ustvari sa prvo gađenjem a onda rezignacijom i odbojnošću prate ovakve situacije, ovakvo odvijanje dakle, razvoja političkih situacija u Hrvatskoj. Promjena izbornog zakona, elektronsko glasovanje, drugačiji izborni naravno, sustav, to bi omogućilo veću participaciju građana, jeftiniju državu, što manja reguliranost. Mi ovdje imamo sve suprotne odredbe i ne znam kako možemo očekivati, da ćemo imati neki pomak i na bolje. Donacija kao takva u sustavu, koji je, kao što sam već rekao, potpuno definiran sa raznim državnim strukturama je vrlo riskantan posao za poduzetnike, molim glasovanje.
Hvala vam. Amandman 201. nema zastupnika Pranića i 202. zastupnice Ninčević Lesandrić, pa idemo na amandman 203. zastupnik Božo Petrov, izvolite.
Poštovani predsjedavajući, državna tajnice, kolegice i kolege zastupnici. Ja bi samo nastavio niz zastupnika Runtića, koji kaže, šta je bitno, ironično se osvrćući na ovo što danas radite, pa ću ja nastaviti njegov niz, bitno je da građani mogu jesti kolače kada već nemaju za kruh, jer ste se rugali jednoj osobi, kada je rekla, prije par godina, da kida na tanje šnite, ali ta je barem nudila kruh. Ovi danas nemaju za kruh, ali vama je bitno da oni mogu jesti kolače, tolika je razina devijacije, koju vi pokazujete i tolika razina odnarođena, koju vi danas pokazujete sa ovakvim inzistiranjem na zakon, pored svih onih ljudi, koji su danas u problemima, jer vam je bitno jedino kako će izgledati vaš obraz. Kada bih trebao reći, dijela a ne riječi, a dijela političara su prijedlozi zakona, a riječi su predizborna obećanja, onda vi zapravo pokazujete da se cijeli sistem, star 70 g. nije ništa promijenio. Jer gušeći ovim zakonom, ovim prijedlogom Zakona, moguće referendume, vi zapravo pokušavate potaknuti ponovno šutnju. I u svakom trenutku, kada je postojala domoljubna misao, kada su postojali slobodnomisleći ljudi, netko je našao način, da ih pokuša slomiti. I u svakom trenutku i u prvom trenutku kada ste osjetili slobodu, da to možete napraviti, to ste krenuli raditi, ali danas, naravno, uz pomoć svojih briselskih prijatelja Tajanija, i sličnih. Tražim glasovanje po ovom amandmanu.
204. amandman zastupnica Sonja Čikotić, izvolite.
Ovaj zakon je iznimno zanimljiv, jer je toliko detaljno napisan, toliko ništa ne prepušta slučaju, znači imamo ugovor za 5000 kn. Nema veze ako je 4900 kn puta 3 puta, nema veze, ali bitno da za 5000,00 imamo ugovor u kojem ne govori koje su odredbe ugovora, ali bitno da imamo izjavu, onda poslije toga, bitno je da ako slučajno netko uplati novac, da taj novac se ne vraća toj osobi koja je uplatila, nego odmah ide u državni proračun. Znači nema povrata, i ako ste slučajno to napravili. Isto tako moram reći, da bi se po ovom, u odnosu na ovaj zakon, osim na njegovu brzinu koja je došla na konačni prijedlog zakona, na raspravu i same usvajanja, odnosno, glasanje o ovom zakonu, moram reći, da bi se trebali svi zakonski prijedlozi ugledati na brzinu, a isto tako trebali bi se ugledati i na konkretnost. Naime, mi smo imali prošle godine 2 zakona, jedan o brdsko planinskim područjima, a drugi potpomognutim područjima. Oba zakona nisu imala više od 60-tak, znači zajedno članaka koja su zapravo bili PR članci, to su bili marketinški članici u kojima ništa drugo se nije propisivalo osim dobre želje. Znači tamo nije bilo, kažu, jedan je čovjek rekao, da bi se dobrotvoca zapamtilo, uz dobre želje, trebalo bi podnijeti i nešto novca. Za brdsko planinska područja, tako osim što je bilo prije 45 jedinica lokalne samouprave koje su bile obuhvaćene obuhvatom, sada se to popelo na 87, a svega je predviđeno 40 milijuna kuna. Znači, 40 milijuna kuna iz državnog proračuna za stanovnike brdsko-planinskih područja, to je duplo manje nego što su imali prethodne godine, a za potpomognuta područja, koja obuhvaćaju 304 jedinice lokalne samouprave, svega je 80 milijuna kn. Ovaj članak predlažemo [[Upadica: Hvala.]] amandman u onom obliku. Molimo glasovanje o istome. Hvala.
Amandman 205. zastupnik Marko Sladoljev, izvolite.
Hvala g. predsjedniče. Dakle, ovaj zakon najviše pogoduje 3 političke opcije, to su HDZ, HNS i stranka Milana Bandića. Dakle, to su stranke koje imaju najviše donatora, donatora koji su povezane sa interesnim strukturama, dakle i oni će najviše profitirati od ovog zakona, a to je činjenica. Meni ne smeta, dakle da određena politička stranka ima određenog donatora, makar bila i sumnjive prošlosti. Mi znamo da je g. Mamić bio donator vladajuće stranke, dakle, to je njihov izbor i to je izbor tog čovjeka, ali me smeta da se pokušava provući jedna teza da će ovaj zakon dovesti do transparentnosti, do racionalizacije. Jer on to neće dovesti. Da je vama stalo do racionalizacije troškova, onda bi uveli elektronsko glasovanje. Elektronsko glasovanje je prijedlog MOST-a, taj Izborni zakon još uvijek stoji u ladici i u bitnome pojeftinio troškove svih izbornih procesa u RH, pa i onih parlamentarnih i europarlamentarnih i lokalnih i povećao bi izlaznost mladih. Mi znamo da izlaznost mladih na izbore u RH najmanje u EU, da su neke zemlje koje su uvele elektronsko glasovanje, a su vrlo uspješne europske zemlje, kao npr. Estonija. Dakle, meni nije jasno zbog čega se ne želi uvesti to elektronsko glasovanje jer bi uveliko pojeftinilo dakle, glasovanje i sve izborne procese. Mi ćemo zastupati to glasovanje, mi smatramo da mladi trebaju imati veći utjecaj u politici i također ćemo glasati, tražimo glasovanje o ovom amandmanu.
Amandman 206. zastupnice Ines Strenja, izvolite.
Zahvaljujem g. predsjedavajući. Dakle, još jednom ću ponoviti da nam nije namjera opstruirati zakon kao takav, ali je zakon nešto što u biti potpuno onemogućava referendumsko izjašnjavanje kako bi trebalo biti u pravoj demokratskoj zemlji i mi smo zbog toga protiv povećavanje iznosa koji će biti dodijeljen političkim strankama, konkretno HDZ-u, za izborni promidžbu jer mislimo da je to duboko nepravedno prema našim građanima. I još jednom ću se vratiti na to da zakon propisuje da jedinici samouprave koje su u proračunu jedinice samouprave za 2019. osigurale sredstva za redovito godišnje financiranje političkih stranaka i nezavisnih vijećnika, u manjem iznosu po članu predstavničkog tijela, od iznosa utvrđenog u čl. 5 zakona, dužni su do 31. prosinca 2019. u proračunu jedinice samouprave osigurati i isplatiti političkim strankama i nezavisnim vijećnicama razliku sredstava do iznosa utvrđenog u čl. 5 ovog zakona. Zašto je to bitno? S obzirom da su sve jedinice već donijele svoje proračuna, prije stupanja ovog zakona, na snagu ta odredba ima povratno djelovanje, što je duboko nepošteno jer su sve jedinice lokalne samouprave u svom proračunu već osigurale, odnosno osigurala sredstva, jasna sredstva, koja su jasno definirana i nisu osigurale sredstva za političke stranke i nezavisne vijećnike u skladu sa odredbom čl. 5 te će morati ponovno donositi nove izmjene proračuna. Prema Poslovniku, ako se konačnim prijedlogom zakona predviđa da će pojedine njegove odredbe imati povratno djelovanje, na osnovi posebnog obrazloženja predlagatelja zakona izvješća, matičnog radnog tijela i Odbora za zakonodavstvo, posebno će se ocijeniti i zaključkom utvrditi da za povratno [[Upadica: Hvala vam.]] djelovanje pojedinih odredbi zakona postoje posebni [[Upadica: Hvala.]] razlozi. A njih ovdje nema. Hvala, tražim.
ja vas molim da se držite dvije minute. Amandman 207, zastupnik Nikola Grmoja. Izvolite.
Hvala poštovani predsjedniče. Evo, šalju mi neke novinari poruke, tko predsjedava. Kažem ja pa glavni tajnik, on brine o stranačkoj blagajni, a uostalom vjerojatno potpredsjednici Radin i Reiner ne bi mogli ni izdržati ovako kasne sate, a g. Brkić nije baš siguran jer on, on je čak i napravio i stanku da se gleda utakmica, tako da on vjerojatno nije na ovoj liniji trenutno stranačkoj. Dakle, ono što mi ovdje želimo poslati kao poruku. Ne možemo se znači dizati novac političkim stankama za promidžbu kada imamo ovakvu situaciju u državi. Ima puno, ima puno bitnijih zakona, o kojima bismo trebali raspravljati ovdje u HS-u. ne možemo znači onemogućiti izjašnjavanje građana na referendumu jer je ionako imamo već sada otežane uvjete, imamo situaciju da je potrebno u 14 dana skupiti gotovo 400 tisuća potpisa. Kad se to i dogodi, onda imamo situaciju da Lovre Kuščević Apis za kojeg je Josipa Rimac, tada kao voditeljica kampanje sa Tomislavom Karamarkom tvrdila da je HDZ-u ukrao mandate na izborima za HS. Znači, onda i Apis i Lovro Kuščević kažu ima 40 tisuća nevažećih, nema dovoljno potpisa, kada mi tražimo provjeru, onda to ne žele dati na uvid. Znači ovdje se radi o tome da se želi građanima ukrasti referendum, a da se želi napuniti stranačka blagajna upravo ovim strankama koje je spomenuo kolega Sladoljev, a to su HDZ, HNS i Milan Bandić. Stranke koje imaju najviše donacija, koje su na sumnjiv način povezane sa određenim tajkunima i poduzetnicima i iz tog razloga u ime svih hrvatskih građana ovdje večeras jedino MOST brani prava [[Upadica: Hvala.]] na demokraciju i pravo na transparentnost [[Upadica: Hvala vam.]] Hvala.
Hvala. Budite mirni, bit će još kroz noć iznenađenja pa će sve pojaviti. Amandman 208. Klub zastupnika MOST-a nezavisnih lista, državna tajnica će se očitovati o tom i do 219. amandmana.
Zahvaljujem uvaženi predsjedniče Hrvatskog sabora. Uvažene zastupnice i zastupnici, u ime predlagatelja očitujem se o amandmanima od br. 208 do 219 koji se ne prihvaćaju iz razloga jer je sprječavanje eventualno mogućeg utjecaja donatora na primatelja donacije smatrano nužnim ograničenjem iznosa koji donator može donirati pojedinim primateljima donacija ali ne i ograničenjem broja primatelja donacija. Zahvaljujem.
Tko će u ime kluba? Kolega Podolnjak, izvolite.
Zahvaljujem g. predsjedniče. Iznad ovog članka na koji smo dali amandman, piše ograničenje iznosa donacija za financiranje redovitih godišnjih političkih aktivnosti ali kakvo je to zapravo ograničenje? Fizička osoba znači može donirati pojedinoj političkoj stranci, pojedinom nezavisnom zastupniku, pojedinom nezavisnom vijećniku 30 000 kuna. I sad biste pomislili da je to ukupno godišnje 30 000 kuna, ma ne, može on donirati ne jednoj političkoj stranci nego 10 političkih stranaka, 20 političkih stranaka, 20 nezavisnih zastupnika, svim nezavisnim vijećnicima. Imate primjerice nezavisne liste na kojima su izabrana 5 ili 10 nezavisnih vijećnika, fizička osoba može donirati svakome od njih 30 000 i zbog toga smo predložili amandman da fizička osoba, dakle obični građanin može donirati godišnje 30 000 kuna ali samo jednoj političkoj stranci ili jednom nezavisnom zastupniku ili jednom nezavisnom vijećniku. Dakle stvarno ograničenje, 30 000 kuna nije mali novac za jednog građanina koji to donira osobno, dakle ne radi se o pravnoj osobi i to bi bilo stvarno ograničenje, primjereno našim uvjetima, prosječnim plaćama i mogućnostima građana i to nije mali novac, 30 000 kuna i to je ograničenje koje mi predlažemo amandmanom koji smo podnijeli, koji nažalost niste prihvatili. U vašem slučaju zapravo nema ograničenja da se može donirati mnogobrojnim strankama, zastupnicima ili vijećnicima pa se može raditi o iznosima koji su daleko veći od stotina tisuća kuna godišnje. Hvala, tražim glasanje o amandmanu.
Hvala. Idemo na amandman 2019., zastupnik Miro Bulj.
Evo kolega Podolnjak je obrazložio ta ograničenja i što se može događati međutim to neće biti problem nekima tako da je to HDZ da to bude prijedlog kojega mi branimo, ima tu ... [[Govornik se ne razumije.]] koji će po Mercedes dat, nije uopće problem, šta im je po želji vozila, nema tu nikakvih problema tako da će oni taj problem lako premostiti međutim ovdje se postavlja jedno pitanje. Mi ovdje cijelo vrijeme smo podvukli u biti vatru i vodu što je nespojivo a to je da u ovim zakonima imamo referendum, financiranje referenduma i političkih stranaka. Mi moramo znat a i hrvatski narod mora znat kolike štete napravljene su zbog toga što nemamo pravo mogućnosti referenduma koji je proveden u Mađarskoj, to je prodaja poljoprivrednog zemljišta stranim vlasnicima, fizičkim i pravnim osobama koji je ovaj Sabor donio, davali smo amandmane, ja sam osobno i klub MOST-a i upozoravali na to saborske zastupnike koji sada ovdje nisu, da od 2020. od 1.1. stranci mogu kupiti zemljište koja je sada ispražnjena obiteljska gospodarstva u cijeloj Slavoniji, Dalmatinskoj zagori, Lici, Gorskom kotaru a nema narod mogućnosti se o tome odlučiti referendumom kao što je u Mađarskoj. U Mađarskoj pravne i fizičke osobe strane ne mogu kupiti poljoprivredno zemljište a u Hrvatskoj će moći kupiti to blago a to je naša zemlja, zemlja je najveće bogatstvo uz isključivi gospodarski pojas koji niste proveli naravno zbog vašeg prijatelja Tajanija koji je fašist, koji želi da bude vaš Knin pod Italijom, moj Sinj a neće nikada biti, vi da bi se njima dodvorili, vi ste zaustavili referendum. Hvala, tražim glasovanje.
Hvala. 210. amandman, zastupnik Robert Podolnjak, izvolite.
Zahvaljujem g. predsjedniče. Ovaj članak o kojem govorimo ne govori o ograničenja donacija za godišnje političko financiranje nego zapravo omogućuje multipliciranje donacija fizičkih i pravnih osoba većem broju političkih stranaka ili nezavisnih zastupnika ili nezavisnih vijećnika. Ali pitajmo se koja je logika da neka fizička ili pravna osoba donira veći broj političkih stranaka. Ako imate određene simpatije ili želite podržati određenu političku opciju za koju ćete pretpostavljeno i glasati na izborima, zašto biste donirali veći broj političkih stranaka? Očito iz nekog interesa. I mislim da je u raspravi o ovom zakonu jedan kolega zastupnik koji je o tome govorio, ne sjećam se više koji, rekao što kad vam se u izborima nađu dva kandidata u završnom krugu izbora, primjerice u drugom krugu i vi po odredbama ovog zakona možete donirati oba kandidata. Ne jednog pa da se opredijelite nego možete donirati oba za svaki slučaj pa bez obzira koji od njih pobijedi, vi ste mu donirali novac. Dakle to omogućuje ovaj zakon. Primjerice, u predsjedničkim izborima gdje se nađu dva kandidata u drugom krugu, vi možete po ovim odredbama donirat oba kandidata. Po našem amandmanu mogli biste samo jednog. I u tome je velika razlika. I zbog toga predlažemo amandman i tražimo glasovanje.
Hvala. 211, zastupnik Hrvoje Runtić. Izvolite.
Najljepše zahvaljujemo gospodine predsjedniče Sabora, gospođo državna tajnice. Znači ovaj amandman u članku 19, mi predlažemo, odnosno predlažem da se stavak 1 mijenja i glasi: „Fizička osoba može donirati najviše 30 tisuća kuna u kalendarskoj godini za financiranje redovitih godišnjih političkih aktivnosti samo jednoj političkoj stranci ili samo jednom nezavisnom zastupniku ili samo jednom nezavisnom vijećniku.“. Obrazloženje je sljedeće, predlagatelj predlaže godišnje ograničenje donacija fizičkih osoba na najviše 30 tisuća kuna bez mogućnosti višestrukog doniranja većem broju političkih stranaka, odnosno većem broju nezavisnih zastupnika ili nezavisnih vijećnika. E sad, ja imam jednu asocijaciju a budući je već ovako kasno i ovdje je dosta vruće pa možda jedna pošalica. Vi vjerojatno svi znate za one čokoladice životinjsko carstvo, unutra su sličice raznih životinja, onda kada skupiš sve to staviš u album i ti si sada car. Možda bi bilo zgodno da ta firma, neću je sada spominjati ali da pokrene jednu liniju tih čokoladica koje se zovu političko carstvo i onaj tko ovakvim donacijama skupi sve sličice, kao Pokemone, on ima vlast. Jer ima jedna misao koja kaže da ruka koja daje je uvijek iznad ruke koja prima. Dakle ovo zaista otvara takve mogućnosti za kreativno političko koaliranje i upravljanje ljudima koji vole novac da sam time sve rekao. A što se tiče amandmana, molim glasovanje. Hvala.
Hvala vam. 212. amandman zastupnik Slaven Dobrović.
Hvala lijepo. Poštovani predsjedniče Sabora. Donirati, donirati više političkih opcija naravno da je jako oportuno za ... [[Govornik se ne razumije.]] subjekte koji su stekli posebne pozicije. I tko god da pobijedi pozicije su sačuvane. I u tom smislu zbilja je opravdan ovaj amandman kojim bi se to evo na jednostavan način barem pokušalo promijeniti. Međutim, naravno ovaj članak pa tako i ovaj amandman nisu, nije od primarne važnosti pogotovo što smo se već upoznali s time da ovaj zakon dakle na dva načina udaljava Hrvatsku tj. snižava demokratski standard, s jedne strane jača politički sustav, stvara jaču političku kastu koja uspješno živi od političkog grada, bez obzira kakav je rezultat njihovog upravljanja društvom. S druge strane se otežava referendum kao najizvrsniji način sudjelovanja građana u političkom životu jednoga društva a mi ovdje naravno smo vidjeli kako se ustvari izjednačava taj politički rad građana, što je sramotno sa političkim radom političara koji su dakle ljudi od koji plaću primaju, koji imaju organizacije i naravno koji kontroliraju veliki dio gospodarstva i naravno posebno i mnoge donatore koji njeguju taj odnos sa političkom kastom i tako to čine decenijama. Molim izjašnjavanje.
Hvala vam. 213. amandman zastupnika Ante Pranića i 214 zastupnice Ninčević-Lesandrić, nema ih pa preskačemo. Idemo na 215., zastupnika Bože Petrova, izvolite.
Poštovani predsjedavajući, državna tajnice, kolege zastupnici. Zašto bi oni ograničili ljude koji, odnosno ljude da mogu davati kome god žele, koliko god puta žele donacije, pa to njima odgovara. Mislim, zastupnik Hrvoje Runtić je dobro konstatirao, pa ovo će biti doslovno raj za sve moguće političke makinacije koje su u kombinaciji sa financijskim sredstvima. Zašto bi oni to mijenjali? Pa njihov cilj je cijelo vrijeme to i poticati. Ali ono što će biti zanimljivo, zanimljivo će biti idućih 19 sati, znojiti ćete se i za sva 3, 4 milijuna kuna koja želite dobiti, oznojiti ćete se iza te političke financijske makinacije koju pokušavate sebi stvoriti. Oznojiti ćete se i za gušenje referenduma, oznojiti ćete se za to. To će biti naša zadovoljština. A valjda će to vas natjerati da počnete razmišljati i o onima koji danas nemaju a meni se čini da ste otišli predaleko da uopće možete te ljude doživjeti. Zapitajte se kada ste s tim ljudima popili kavu, kada ste čuli njihove probleme zadnji put. Kad vam je uistinu do tih ljudi bilo stalo, kad vam je došla muka, kad je to bio zadnji put. Ali to vam nije problem jer se vi danas brinete ne o Ovršnom zakonu, pa ću ja ponoviti ono što sam rekao prije, ne o Ovršnom zakonu da upravo takvima pomognete, ne o donacijama za humanitarne akcije, pa da takvima pomognete, vi se brinete o svom džepu i o lex šuška, samo naprijed imamo 19 sati.
Sada je na redu zastupnica Sonja Čikotić, 216 amandman, izvolite.
Evo ovdje znači imamo 30 tisuća kuna, može financirati i uplatiti svaka fizička osoba u RH i to ne jednoj političkoj stranci nego više njih. Pa ja kada gledam ovaj zakon, ja sada vidim kako bi bio idealan zakon iz ovog zakona, zapravo ne za političke stranke nego za poduzetnike. Vi ste kroz ovaj zakon sve smislili i na sve ste mislili, mislili ste na lovu iz proračuna koji osiguravate, znači, ono centralno osiguravate na jedinice lokalne samouprave i županije, mislili ste na sam tijek tog novca i mislili ste na ostale izvore, znači, još ako netko poželi da vam slučajno ne bi usfalilo. E sad, ajmo vidjet to kako bi to bilo kad bi bilo poduzetnici, danas poduzetnici u RH mogu se javiti na EU natječaje i kad se oni javljaju na EU natječaje, ministrica Žalac raspiše najbrži prst i onda imamo prvi natječaj koji je bio i to sam nekoliko puta već naglašavala, on se krajem četvrtog mjeseca, krajem travnja 2018.g., on je poništen, ali 5.6. odnosno 5. lipnja 2018.g. taj isti natječaj iako je došlo ulaganja za 977 milijuna kuna, znači, doslovno građevinskih dozvola za 977 milijuna kuna, ona raspiše ponovo na natječaj na 200 milijuna kuna i odbije svih ostalih 777 milijuna investicija. Znači, RH je tolko zemlja bogata investicijama da ima cilj da zapravo 700 milijuna joj uopće ne treba. Isto tako, moramo znati na koji način su ti poduzetnici došli zapravo da bi mogli financirati svoje investicije, građevinske dozvole koje su ishodile 2., 3.g. ranije, došli su na način da su ovisili o blagajnici u pošti. Znači, oni su morali biti u one 3 sekunde, zapravo investicija koje su stigle i ako nisu bile u te 3 sekunde, na takav način danas poduzetnici imaju način [[Upadica: Hvala]] financiranja [[Upadica: Hvala vam]] Molim glasanje o ovom amandmanu, hvala.
217. amandman zastupnik Marko Sladoljev, izvolite.
Hvala g. predsjedniče. Da, imali smo, dakle, slučaj g. Ivice Todorića koji je javno rekao bio sam donator HDZ-a, bio sam donator SDP-a, dakle, i sada imamo činjenicu da umjesto zakon, dakle, sadašnji zakon da koristi loša iskustva i da spriječi takve stvari, imamo još, dakle, zakon koji će pospješiti takve stvari, dakle, a znamo di nas je doveo, dakle, Ivica Todorić i Agrokor koji je donirao političkim strankama, one su prešutno odobravale njegovo poslovanje, krediti su se dijelili u HABOR-u, dakle, njemu nije bilo bitno koja je stranka trenutno na vlasti, on je donirao i jednima i drugima i trećima i sad će se pojaviti novi Ivica Todorić, tajkuna, hvala Bogu imamo na izvoz koji će donirati opet, svejedno svjetonazor jer novac ne poznaje svjetonazor, novac ne poznaje ideologiju, dakle, njima je potpuno svejedno tko je trenutno na vlasti, njima je bitno da se provodi njihova ekonomska politika koja je dovela RH tu gdje je, gdje mladi odlaze, gdje su zemlje puste, dakle, ne samo stranke, nego i nezavisni kandidat, dakle, mi sad imamo teoretsku mogućnost da određeni tajkun potroši, dakle, koliko ima političkih stranaka trenutno u RH, da svakoj političkoj stranci koju on smatra da će provoditi njegove interese u HS, donira i time si osigurao, dakle, potpuno, dakle, svoje poslovanje. Dakle, mi smatramo da to nije dobro i tražimo glasovanje o tom amandmanu, hvala.
218. amandman zastupnica Ines Strenja, izvolite.
Zahvaljujem. Dakle, još jednom želim vas upozoriti da narod neće blagonaklono gledat na ovo što vi ovim zakonom ozakonjujete, to je ljude koji igraju za sve timove, oduvijek smo jasno prepoznavali takve ljude, njih nitko baš ne voli, al takvi ljudi oko nas postoje i vi ćete to sad ozakoniti, da ti neki poduzetnici koji možda jedan dio njih i nije baš poštenim načinom stekao novac koji će olako dijelit, od nekih to novac ni nije, nego od njegovih tvrtki u kojima su isto politički postavljeni, oni će sad moći višekratno zastupnicima dodjeljivati i donirati u jednoj kalendarskoj godini i to je ono što je najgore u ovom zakonu. Isto tako, jako upada u oči da se, koliko je kojoj političkoj stranci donirano i onda vidimo ponovo ono što se dešava, stranka koja ima 1,3% podrške građana, praktički osim vas iz HDZ-a najveću količinu novca je dobila iz donacija i to je ono što je interesantno, ali interesantno je vidjeti kako su se brzo ponovo postavili na noge, a zapravo je modus operandi kako su se oni cijelo vrijeme i predstavljali i kako smo ih doživljavali na hrvatskoj političkoj sceni, a to je da su bili samo karijeristi i zapravo prvenstveno razmišljali o svojim članovima i o tome na koji način će se uhljebiti, mislim tu, kao što znate na HNS koji je osim HDZ-a zapravo najveću količinu novca dobio iz donacija [[Upadica: Hvala vam]] Tražim glasanje o ovom amandmanu.
219. amandman zastupnik kolega Grmoja, izvolite.
Hvala poštovani predsjedniče. Znale su i druge političke stranke upućivati veliki broj amandmana na određene zakone, ne znam je li ovo najviše što je ikad upućeno, moguće da jest, ali nitko ne bi izdržao, SDP je to u više navrata činio, onda bi povukli amandmane iako su imali lagodniju situaciju nego mi jer su imali sve amandmane na svoj klub, pa onda su se mogli mijenjati, mogao je samo jedan čovjek biti ovdje, a evo mi da bi ovo izgurali do kraja treba nas ovdje biti, evo 10 nas je sada jel tako? Nismo kao drugi, ustrajni smo u svojoj borbi, ustrajni smo u borbi za drugačiju i bolju RH i nije ovo borba protiv jednog zakona, niti je ovo borba da HDZ ostane bez 2,5 milijuna kuna naći čete vi načina kako ćete to isfinancirati. Ovo je poruka svim hrvatskim građanima da ima ljudi u ovoj zemlji koji se bore i koji su vam spremni pružiti otpor, koji se bore i koji su vam spremni pružiti otpor, koji su vam pružali otpor i još uvijek pružaju na lokalnim razinama, koji vam pružaju otpor ovdje na nacionalnoj razini i koji se nikada neće prodati. Ljudi koji su podigli etičke standarde u hrvatskoj politici, kada su ministri zbog afera odlazili iz vlada, a sada ministri odlaze ne zbog afera, nego kada kažu da im netko podmeće unutar HDZ-a. Znači odlaze zato jer su se usudili narušiti tu idiličnu sliku HDZ-a u javnosti. A svi mi znamo, da se unutar HDZ-a vode isključivo borbe za pozicije, za plijen, a ovdje u ovom zakonu se vodi borba za stranački novac i to je jedino ono što vas interesira. Tražim glasovanje o ovom amandmanu.
Idemo sada na 220. amandman Klub zastupnika Mosta nezavisnih lista. Molim držanu tajnicu da se očituje o tome i o amandmanima do broja 231.
Zahvaljujem uvaženi predsjedniče Hrvatskog sabora, uvažene saborske zastupnice i saborski zastupnici. U ime predlagatelja ovog zakona, očitujem se o amandmanima od broja 220. do broja 231. i isti se ne prihvaćaju iz razloga jer za sprječavanje eventualno mogućeg utjecaja donatora, … [[Govornik se ne razumije.]] donaciji. Smatramo nužnim ograničenjem iznosa, koji donator može donirati pojedinom primatelju donacije, ali ne i ograničenje broja donacija. Zahvaljujem.
U ime Kluba, kolega Panenić, izvolite.
Hvala lijepo. Ja bi malo evo, progovorio zapravo o jednoj stvari, koju ste ovdje izostavili, a to je o Mercedesu. Znači Mercedes koji se evo sada veže uz ministricu Žalac, vrijedan negdje oko 50 tisuća eura, a naveli ste 200 tisuća kuna maksimalno. Pa onda, vjerojatno je zato ona rata puno niža, jer to je vjerojatno sa manama nekim Mercedes, jer njega da bi po toj cijeni dobio, ne vrijedi više 50 tisuća eura, vjerojatno je onda neki faličan model. Ali, onda kada dođemo, ok, u novcu, ne možeš dati, ali u naturi možeš. Ali da imamo jedan Mercedes, drugi, treći, ko zna koliko Mercedesa, jednog dana ćemo vjerojatno imati skup u Imotskom, gdje će se istaknuti članovi, iskazivati tko ima bolji. Jer evo i sama ministrica je rekla, kupila je svojim prijateljima u stranci, onda na kraju su saznali da nije ono, mama je njena kupila ili netko treći je kupio, više na kraju na možemo doznati. I onda kada taj skup bude u Imotskom, kako ćemo urediti ko što pripada, tko će to dovesti tamo. Znači na jednom mjestu treba dovesti svu tu ergelu koja se dobila, ali je jako teško utvrditi čije je vlasništvo, pa kako onda, onaj tko vozi dobije punomoć, od koga će dobiti? Bit će sve od jedne firme koja je svima raspodijelila. Ali, dobro, ali vidimo da možda negdje može biti ipak niže, pa onda ne znam, na svjetsko prvenstvo otići će može sa kartama. Pa onda imamo tamo ipak puno istaknutih dužnosnika, vaših koji su došli i takmiče se koji će se pokazati u navijanju da je više. Neki dok navijaju pokažu i sat koji vrijedi 60-tak tisuća kuna. Vidimo samo iz tih primjera, koliko to prelazi ova ograničenja koja ostavljate. Prema tome, mislim da trebate na ovome poraditi malo više i ja bi onda zatražio da se ovome amandmanu što smo uputili glasa. Hvala lijepo.
221. amandman zastupnik Miro Bulj, izvolite.
Kada govorimo o financiranju političkih stranaka od 30, 40, 50 tisuća kuna u koliko navrata, onda moram kazati, kada govorimo o ovome zakonu, kako to u biti funkcionira. U Nacionalni park Krka, zaposlena je osoba koja je bila član HNS-a i HDZ-a u istom trenutku. To je poruka mladima, učlanite se u HNS i HDZ i u NP Krka za prijaviti se za sezonski, morati će se javiti u Hrvatsku narodnu stranku. Ali, ovaj sada izabrana ravnateljica, izabrana je isključivo zbog toga što je u HNS-u i HDZ-u. Znači tu nema razlike i premjer Plenković se 2011. mislio hoću li ući u stranku Vesne Pusić i HNS ili u HDZ. To je preko diplomatskih tih linija. Međutim, tu je prekršen zakon, tu je doktorica znanosti, hrvatski branitelj, 2 g. je bila u Domovinskom ratu, ona nije zaposlena. E sada postavljamo pitanje, evo Tomislavu Medvedu ako sluša ministru, što kaže na to, da ima prednost? Ova šta je … [[Govornik se ne razumije.]] dvije stranke, akuža je ako ne razumijete to bi razumila znači na trešeta ili trijmfa na karata kada igrate onda kužajete trice tri aša, tri duje, tri trice, to je akuža, znači ova je akužila dvi stranke, gospodine predsjedniče, uvaženi tajniče HDZ-a akužala je vašu stranku i akužala je HNS. I to je jače od toga što je ova doktorica znanosti, sa brojnim radovima i iskustvom i što je bila u Domovinskom ratu 2 g. tu ste pljunuli braniteljima u lice. Zato što je bolje akužati HNS i HDZ nego biti doktor znanosti i Domovinskom ratu pri zapošljavanju. Tražim glasanje o ovom amandmanu.
Hvala. Idemo na amandman 222. zastupnik Robert Podolnjak, izvolite.
Zahvaljujem gospodine predsjedniče Hrvatskog sabora. U ovom amandmanu koji je sada na raspravi, predlažemo ograničenje doniranja u jednoj kalendarskoj godini za financiranje redovitih godišnjih političkih aktivnosti, za pravne osobe, najviše do 100 tisuća kuna jednoj političkoj stranci ili 50 tisuća kuna samo jednom nezavisnom zastupniku ili 30 tisuća samo jednom nezavisnom vijećniku. Ovo je ograničenje puno značajnije, nego ovo što smo imali do sada, koje omogućuje zapravo višestruko financiranje a pogotovo kod pravnih osoba kojima se dopušta znatno veće iznos za doniranje. Vjerojatno smo imali situacije da su pravne osobe donirale velike iznose novaca i to višestruko različitim političkim subjektima, praktički po postojećoj odredbi zakona vi možete za godišnje redovno financiranje donirati većem broju stranaka, vi zapravo možete donirati milijune kuna. Brojka koja je ovdje da možete donirati 200 tisuća kuna pojedinoj političkoj stranci, samo je, vas zavarava. Iznos koji može donirati pravna osoba je daleko, daleko veća. Može donirati milijune kuna tijekom godine za redovno godišnje financiranje političkih stranaka i to je ono što apsolutno nije dobro da čine pravne osobe. Zbog tražimo glasanje o, tražim glasanje o amandmanu koji sam podnio i kojim tražimo ograničenje tog doniranja.
223. amandman, zastupnik Hrvoje Runtić, izvolite.
Hvala lijepa g. predsjedniče. Znači ovaj amandman u čl. 19, a dva se mijenja i glasi, pravna osoba može donirati u kalendarskoj godini za financiranje redovitih godišnjih političkih aktivnosti, najviše 100 tisuća kuna, samo jednoj političkoj stranci, ili 50 tisuća samo jednom nezavisnom zastupniku ili 30 tisuća kuna samo jednom nezavisnom vijećniku. Obrazloženje je sljedeće, predlagatelj predlaže godišnje ograničenje donacija pravnih osoba bez mogućnosti višestrukog doniranja većem broju političkih stranaka, odnosno većem broju nezavisnih zastupnika ili nezavisnih vijećnika. E sad, ja bih se vratio na ovih 4 milijuna kuna i možda čak imam jedno pitanje, ovako i za vas, g. Jandroković. Ja zaista godinama pratim kampanje i u nekim kampanjama sam i sudjelovao i znam sa koliko novca otprilike se može napraviti zaista dosta i moram priznati da su, da evo, sad mogu otvoreno reći da su HDZ-ove kampanje uvijek onako najbogatije, najraskošnije, rekao bih i najskuplje, da je produkcija, recimo televizijskih spotova uvijek vrhunska i da je HDZ, recimo, kao stranka uvijek, možda ne uvijek, ali vrlo često imao kampanje koje su zaista vizualno bile najbolje. Pa se ja sad pitam, što će vama te pare, što će vam ta 2,5 milijuna još ekstra? Znači sa ovim što je do sada bilo, vi ste radili izvrsne kampanje. Ako imate viška novca, dajte ih pučkim kuhinjama, dajte im socijalnim samoposlugama, dajte znači ljudima kojima treba [[Upadica: Hvala.]] Donirajte. Molim glasovanje.
224. amandman, zastupnik Slaven Dobrović, izvolite.
Hvala lijepo poštovani predsjedniče Sabora. Da, dakle, donacije pravnih osoba, tu su u stvari samo iznosi veći. Naravno, u Hrvatskoj zbilji jako je malo donacija iz nekakvog entuzijazma ili ljubavi ili želje da se nekom pomogne. Uglavnom se radi o tome da se nekom nešto vraća. Dakle, postoje razne obveze za stečene prilike, stečene pozicije, za određene uvjete poslovanja i to se uredno vraća, dakle, onome tko je takve prilike može sačuvati u sljedećem izbornom ciklusu i naravno, da sad kad, evo je nastupilo razdoblje političkog gdje postoje ipak više političkih igrača, onda je zgodno te donacije usmjeriti na, barem dvije ili tri adrese i time je uspjeh zajamčen. Dakle, uspjeh koji se zove nastavak tog poslovanja, naravno da je on kao takav sasvim sigurno protivan nekakvog poštenoj tržišnoj utakmici, protivan uvjetima u kojem će se neka usluga ili neki proizvod ili nekakva aktivnost dobiti za manje, a pritom i kvalitetnije i naravno da se sve to skupa odražava na kvalitetu življenja u RH i na koncu opet i to ima svoga utjecaja na tu našu žalosnu hrvatsku zbilju gdje [[Upadica: Hvala.]] nam mladi, produktivni odlaze iz Hrvatske. Molim glasovanje po ovom amandmanu.
Sada su amandmani 225. i 226. zastupnika Pranića i zastupnice Ninčević-Lesandrić. Njih nema, pa idemo na 227 zastupnika Bože Petrova. Izvolite.
Poštovani predsjedavajući, državna tajnice, kolegice i kolege zastupnici. Da zaključim ovu priču oko donacija u vašem prijedlogu zakona. Naša Vlada je stavljena na prodaju, ali to je ta liberalizacija tržišta usluga, slobodno tržište koje vi inače promičete i to je sve u skladu sa vašom aktivnošću zadnjih godinu i pol dana, posebice u ovome Saboru, gdje pokazujete kako to treba funkcionirati slobodno tržište. Je li se stvara nepravedna utrka? Da. Uvlačenjem ovakvih novaca, smanjuje se mogućnost da bude izabran netko tko nema pristup ovakvom novcu. Ali, dobro, to je očito prihvaćena činjenica da postoji ilegalno potkupljivanje kandidata. Rekao je jedan poznati političar, snaga našega glasa bi trebao biti motor demokracije, a ne iznos na bankovnom računu. Ali, ja ću parafrazirati jednoga političara stranoga koji je rekao, znate, razlozi mog političkog uspjeha nije moj dobar izgled, nego moja osobnost moga džepa. Tako je objašnjavao zašto ima velik krug prijatelja u politici i zašto opstaje kao političar. I vi ste valjda vidjeli samo tu dobru praksu, želite to isto uvesti i u Hrvatsku pa na određen način primitivan to već radite, zadnjih godinu i pol dana, zašto to ne biste na kraju legalizirali. Tako da vam sigurno ne može nitko ništa, zašto bi vas prijavljivali DORH-u ko što su vas prijavljivali zadnjih godinu i po dana kad su u vas i sukno i škare i vi to [[Upadica: Hvala.]] i zakonski možete provesti.
Idemo na amandman 228. zastupnice Sonje Čikotić, izvolite.
U članku 19. stavku 2. predložili smo izmjenu članka na način da pravna osoba može donirati u kalendarskoj godini za financiranje redovitih godišnjih političkih aktivnosti najviše 100.000 kuna samo jednoj političkoj stranici ili 50.000 kuna jednom nezavisnom zastupniku ili 30.000 kuna samo jednom nezavisnom vijećniku. Ono što opet moram napomenuti je ovaj zakon zaista ima jednu dobru praksu, dobru praksu da misli na niz znači koji je zapravo povezan i zapravo osigurava povezanost i nekako logičnost zapravo usmjerenost prema tim političkim strankama i njihovom održavanju. Ono što želim primijeti je da je iz tematskog cilja 2. Operativnog programa konkurentnost i kohezija osigurano 105 milijuna EUR-a i tamo ima i jedna aktivnost koja je vezana za, zapravo osnivanje poslovnog nastana putem interneta. Ta aktivnost je trebala biti dovršena i za nju je osigurano 13 milijuna kuna, ona je trebala biti završena u 3 kvartalu 2017. godine, danas smo imali taj zakon i kada bi se ovakvim sustavnim radom zapravo pristupilo tom projektu, ja vjerujem da bi to bilo riješeno kroz mjesec dana. Isto tako imamo problem sa e-obrtom, pa evo vidim da ste u ovom zakonu dostav sustavno ovaj pristupili, a meni građani šalju određene upite i kažu da iako je dostupan registracija e-obrta preko interneta svejedno nakon dobivanja rješenja moraju otići i odnijeti 20 kuna takse, moraju otići u taj ured, sad će biti županije, neće više bit državne uprave, a isto tako moraju se otići prijavit na HZZO, moraju se otić prijavit na HZMO jer sustav ne poznaje iako su možda već prijavljeni da su stvarno prijavljeni i trebalo bi povezati tu instituciju putem centra dijeljenih usluga [[Upadica: Hvala.]] Molim glasanje o ovom amandmanu. Hvala.
229. amandman, zastupnik Marko Sladoljev.
Hvala gospodine predsjedniče, pa meni u ovom svemu, dakle i što se tiče donacija i financiranja dakle kampanje nisu sporni čak niti jumbo plakati, iako kad je bila predizborna kampanja u Lici, dakle išo sam ovaj na put i prolazio sam tim opustošenim krajem i doista je bilo onako morbidno na neki način vidjeti te silne jumbo plakate u tim pustim krajevima, dakle kako nam se smješe političari koji su istu tu Liku doveli tamo zapravo gdje je. To je jedan paradoks, ali ovaj ja osobno mislim da određeni jumbo plakat ne može donijeti puno glasova što i pokazuju izbori u Lici nakon kojih se ništa nije ni promijenilo, zapravo bili su besmisleni, samo se potrošilo za ovaj em izbornu kampanju, za em za izbore, dakle opet novac poreznih obveznika. Dakle, puno je opasnije ova donacija višestruka, višestrukih stranaka jer donatori zapravo onda upravljaju političkim procesima. Dakle, donator stranke određene stranke, traži nešto za uzvrat od te stranke i to je čak možda i logično. Dakle, oni ulože u tu stranku, oni ulože u taj novac i on sad traži za tu uslugu. Dakle, puno opasnije je i ova odredba da jedan donator može financirati više stranaka i nezavisnih lista jer je to opasno, dakle opasno jer na taj način se zapravo upravlja političkim procesima, dakle volja naroda nije ovdje nego u nekim drugim centrima moći.
230. amandman zastupnice Ines Strenja, izvolite.
Zahvaljujem, evo mi smo ovdje budni, budni ste vi a vjerujte kad pogledamo koliko ljudi internetom plati ovo večeras jasno je da smo uspjeli ljude zainteresirat pa se pitaju što je to tako veliko da ovako grčevito se bore i da su napisali 888 amandmana i zbog čega sve to. Naša je poruka borimo se, evo mi se borimo i mi smo noćas ovdje jedina oporba, prava oporba koja se bori za referendumsko izjašnjavanje hrvatskih građana i protiv povećanja iznosa HDZ-u za oko 2,5 miliona kuna i onda bi imali na raspolaganju 4 miliona kuna kako bi ostvarili blistavu pobjedu na predstojećim euro parlamentarnim izborima. A poanta ovog amandmana je zapravo to da jednostavno želimo ograničiti donacije fizičkih odnosno pravnih osoba za financiranje redovitih godišnjih političkih aktivnosti bez mogućnosti višestrukog doniranja. Dakle, jednostavno ne želimo da se neki, a puno njih je vrlo često sjedilo i na dvije stolice, multipliciranjem na neki način, pokušaju unaprijed predbilježit ovisno o tome tko će donijeti pobjedu na nekim izborima. I dakle npr. sada predloženim zakonskim rješenjem omogućeno je da se to učini višekratno, a ako imate i neku nezavisnu listu u nekom gradu koja je dobila 10 vijećnika praktički možete svakom donirati 30.000 kuna odnosno ukupno 300.000 kuna. Dakle, mi bismo htjeli da taj stavak 1. u članku 19. se mijenja i glasi: „Fizička osoba može donirati najviše 30.000 kuna u kalendarskoj godini za financiranje redovitih godišnjih [[Upadica: Hvala vam.]] političkih aktivnosti jednom nezavisnom zastupniku. Hvala.
Hvala vam kolegice Strenja. Zastupnik Nikola Grmoja 231. amandman, izvolite.
Kolegice Strenja, ne znam kad sam dobio ovoliko poruka, potpore ljudi koji nas podržavaju i kažu izdržite. Svjesni smo da će HDZ vjerojatno na kraju donijeti ovaj zakon, da će se dokopati tih novaca, neka kažu, neka se uguše u tom novcu ako im je stalo toliko do toga, ali hvala vam što se borite, što nam pokazujete da ima nade za ovu zemlju, da ima ljudi koji nisu odustali od drugačije RH, RH u kojoj će svi ljudi imati jednake šanse, u kojoj neće biti bitno ovo o čemu je govorio kolega Bulj, tko ima koju stranačku iskaznicu, nego tko je stručan, ko može doprinijeti napretku ove naše RH i ja sam uvjeren da će ova naša borba imati smisla i da će ljudi shvatiti da postoje zastupnici u HS kojima je uistinu stalo do toga da građani na referendumu mogu iznijeti stavove, evo čeka nas i ovaj referendum o mirovinskoj reformi, imamo već i najave Zakona o referendumu kojim se nastoji ograničiti referendumsko izjašnjavanje građana. Uostalom i ovim zakonom se to nastoji učiniti, a isto tako, ja mislim da će građani prepoznati tko su oni koji samo gledaju kako napuniti svoju stranačku kesu, kako osigurati sebi bolju poziciju ili u nekoj europskoj instituciji ili u Europskom parlamentu, a tko su oni koji se bore za hrvatske interese. Ponovno ponavljam, više od godinu i pol dana je u HS odluka o proglašenju isključivo gospodarskog pojasa, ali evo g. Jandroković, glavni tajnik HDZ-a ne želi to staviti na raspravu jer to od njih vjerojatno traži njihov prijatelj iz Europske pučke stranke g. Tajani [[Upadica: Hvala lijepa]] Tražim glasovanje.
232. amandman Kluba zastupnika MOST-a nezavisnih lista, očitovanje državne tajnice i o amandmanima do br. 243.
Zahvaljujem uvaženi predsjedniče HS. Uvažene zastupnice i zastupnici, u ime predlagatelja ovog zakona očitujem se o amandmanima od br. 232. do br. 243., amandmani se ne prihvaćaju jer je zaključivanje Ugovora za donaciju veći od 5.000,00 kn, smatramo potrebnim iz razloga transparentnosti. Zahvaljujem.
Kolega Panenić, izvolite.
Hvala lijepa. Poštovana državna tajnice, ako sam sad dobro razumio, znači, ukoliko netko HDZ-u npr. želi iznajmiti za jedan dan vozilo u potrebe predizborne kampanje, onda ako je to Mercedes onda mora biti ugovor, to je negdje oko 1.000,00 EUR-a, vidjeli smo kod ministrice Žalac, ako vam netko daje za taj jedan dan neku dachia koja je jeftinija, neomaložavam auto, vrijedan je svaki, onda ne mora biti ugovor, to smo otprilike tako, sad ja, zašto diskriminirate na našem tržištu one koje bi htjeli dati donaciju automobilu, jedni moraju imat ugovor, drugi ne moraju imati ugovor, tako da malo tu treba voditi računa, svi moraju imati istu priliku, ili svi potpisuju ugovor ili nitko ne potpisuje ugovor, ovako ćemo, što reći, oni koji manje vrijede, ne treba ništa, a oni koji su dobre marke, oni trebaju potpisivati, il ćemo možda gledati da ove koji su skuplji pa ćemo njih rastaviti na dijelove, imat ćemo far, pa alufelge, motor, karoseriju, pa onda kad to razdvojimo onda vjerojatno neće trebati niti za Mercedes više ugovor, pa bi onda po tome nekako probali to izjednačiti. Ja govorim samo tehničke stvari kako to izgleda kad netko gleda sa strane, zapravo i naši građani kad gledaju kako netko dolazi do takve jedne donacije, svi se pitaju jel možemo mi tako dobit, ako može tako stranka, ako može stranački dužnosnik neki dobiti, svi trebaju imati isto pravo, svi trebaju dobiti Mercedesa da vozimo, ne da se vodimo u lošim autima, u rabljenim automobilima koji dolaze na naše tržište, gdje se rješavaju druge zemlje, nego svi trebamo imati nove Mercedese i da nam se nalaze u našem dvorištu, pa čak i ako nekom od naših ne treba, neka bude kod nas. Tražimo glasanje o ovom amandmanu.
Idemo na amandman 233. zastupnik Miro Bulj, izvolite.
Hvala lijepo. Kad govorimo o ovome zakonu, kad govorimo o donacijama, onda svakako ja moram bit ponosan na svoje kolege iz Kluba MOST-a koji ovdje se bore u jedan sat po noći, poslije ponoći koji je prošlo, borimo se kao šta smo i prvi put 12 sada saborskih zastupnika rekli ne preslagivanju, nego su bili izbori, to je se prvi put dogodilo u povijesti RH, vjerujem da će narod kazniti one koji omaložavaju referendume, koji omaložavaju Ustav RH, koji omaložavaju volju naroda da predstavničko tijelo se omaložava na ovaj način kao što vidimo da je to sada, mi ne želimo ono šta nam se stavlja u usta kada nas se i proziva da smo čobani, sve šta ne, da nas bolje da nas Zagora nije rodila kad se borimo za područje brdsko planinsko, to je rekla ministrica Žalac kad sam tražio da je to farsa taj zakon, da je to piar zakon što se tiče moje dalmatinske Zagore, šta se tiče Slavonije, Like, Gorskog Kotara, vidili smo da u Lici jedan od najveći broj stanovnika je bio u jednom trenutku kad je bila predizborna kampanja, vi ste tome predsjedniče HS i svjedoci, da je tada bilo doslovno više ministara, predstavnika Vlade, predstavnika HDZ-a u ličko-senjskoj županiji, nego što je bilo stanovnika u ličko-senjskoj županiji, a to je bila samo borba za moć, to je bila borba za moć za Nacionalni park Krka, za Nacionalni park Plitvice, gdje posjetitelja imamo 2 milijuna godišnje, gdje se ne prodaje lički kumpir [[Upadica: Hvala]] i prodaje u polama. Tražim glasovanje.
234. amandman zastupnik Robert Podolnjak.
Zahvaljujem gospodine predsjedniče, ovaj zakon koji se predlaže spada u kategoriju izbornoga zakonodavstva i to je zakon koji bi prema preporukama Vijeća Europe i Venecijanske komisije ne bi se trebao mijenjati u godini kada se održavaju izbori. Pravilo je da se godinu dana prije održavanja izbora ne mijenja izborno zakonodavstvo. I dobra parlamentarna praksa bi uvažavala tu preporuku. Mi kao država članica Vijeća Europe, država članica koja ozbiljno drži do te međunarodne organizacije kojom smo i nedavno predsjedavali morala bi slijediti preporuke te međunarodne organizacije, morala bi poštivati tu dobru parlamentarnu praksu, jednako tako ono što je reko i Ustavni sud, nije dobro mijenjati izborno zakonodavstvo u izbornoj godini. A mi ga mijenjamo, ne u izbornoj godini samo, nego nekoliko dana prije raspisivanja izbora za Europski parlament. Ja ne znam da li je ikada se dogodilo da je u tako kratkom roku prije raspisivanja izbora gotovo dan prije, se raspravlja i odlučuje o izmjeni jednog zakona koji ulazi u tu kategoriju izbornih zakona. Da se o njemu raspravlja sada još u petak, da će se možda o njemu glasati, da on mora stupit na snagu jer ćemo u ponedjeljak imati raspisane izbore i zbog toga tražim glasanje o amandmanu.
235. amandman zastupnik Hrvoje Runtić.
Zahvaljujem, znači to je taj amandman u koje se kaže da u članku 25. točka 5. se briše, predlagatelj predlaže sa se briše odredba ova sklapanje ugovora za donacije vrijednosti veće od 5.000 kuna jer zakonom nije propisano koja bi se pitanja uređivala ugovorom osim same visine donacije, ona će ionako biti javno dostupan podatak. E sad, ja bih se opet vratio na ove socijalne teme koje možda zaslužuju isto da se rješavaju ovakvom brzinom. Naime, nedavno sam gledao jedan dokumentarac, nešto u Americi ovaj vezano uz doniranje hrane i tamo vam u toj zločestoj kapitalističkoj Americi pred jako puno supermarketa imate ta, te ovaj kako bih rekao spremišta u kojima se ostavlja hrana koja je pred istekom roka, na svakom od tih bunkera piše food bank ima jedan zgodan ovaj slogan da siromaštvo može pogoditi svakoga ali da svako može utjecati na smanjenje siromaštva. Znači u te bunkere, dućani stavljaju hranu koje je pred istekom i onda se to prikuplja, distribuira itd. Kod nas u Hrvatskoj o tome je govorio i kolega Sladoljev malo prije, uz 28% ljudi koji žive na rubu siromaštva mi još uvijek evo recimo taj problem nismo riješili. Pa ako može jedan apel vama na vlasti da se možda ovakvom brzinom rješavaju [[Upadica: Hvala.]] i takvi problemi. Hvala.
236. zastupnik Slaven Dobrović, izvolite.
Hvala lijepo poštovani predsjedniče sabora i poštovana državna tajnice, dakle ovaj zakon u stvari prilično njeguje klijentelizam, klijentelizam koji je rak rana hrvatskog društva već treće desetljeće i koji u stvari inhibira bili koji zdravi razvoj koji koči napredak. I zvali mi to ovako ili onako, posljedice su pogubne mnogi naši pokazatelji su loši, mi imamo situaciju da nacrti strategija pojedini donose recimo demografske scenarije koji su svi negativni. Dakle, radi se samo o bržem ili sporijem nestanku. Oni u stvari govore o tome da će izostati bilo koji uspjeh demografske politike ako je uopće bude, a u stvari teško da je može biti jer uz ovakve zakone koji djeluju kočnićarski prema razvoju jer kažem ne samo da se mladi ljudi ne odlučuju na osnivanje obitelji i podizanje djece nego i na to da mnogi mladi produktivni u životnoj snazi napuštaju zemlju jer ne vide da je to mjesto gdje će oni podizati svoje obitelji. Što je strahovito žalosno s obzirom na to kakva je to naša lijepa zemlja i geografski i tradicijski dakle i po mnogim drugim parametrima, dakle mjesto gdje se doista može i treba i lijepo živjeti [[Upadica: Hvala.]] Hvala, molim glasovanje.
237. i 238. amandman zastupnika Pranića i zastupnice Ivane Ninčević-Lesandrić, nema ih. 239. zastupnik Božo Petrov, izvolite.
Poštovani predsjedavajući, državna tajnice, kolegice i kolege zastupnici, nadam se da ćete i vi shvatiti, građani već jesu, mi se danas borimo i nastavit ćemo se boriti idućih 19 sati za referendum, a protiv stranačkih blagajni i stranačkih kesa. Jednom su kad su izašli, ne trebate se smijati državna tajnice ako je smiješno i ako mislite da to nije točno, odustanite od rasprave, šta će vam 3 milijuna kuna, a očito vam trebaju ta 3 milijuna kuna čim ste spremni u 1 i 19 ujutro sjedit ovdje. Novac i korupcija uništavaju zemlju, korumpirani političari izdaju radnike, uzimaju profite i tretiraju nas kao ovce, umorni smo od slušanja obećanja za koje znamo da ih nikad neće održat. S tim transparentima su ljudi počeli izlaziti na ulicu u trenutku kad su shvatili što su napravili korumpirani političari. Npr. jedan Barack Obama je rekao da se mora smanjiti utjecaj novca u politici tako da bogate obitelji i skriveni interesi ne mogu kupiti izbore ali naravno, vama to nije u interesu. Koncentracija bogatstva, drugi čovjek je da koncentracija bogatstva daje koncentraciju moći. A onda cijena izbora raste u nebo a političke opcije odlaze u nečiji džep. I to je ono što se danas ovdje događa. To je razlog zašto vi na ovakav način uređujete donacije, zašto omogućujete da određeni ljudi mogu u više navrata, više opcija različitih darivati i stvarate koruptivne političare. Tražim glasovanje o ovom amandmanu.
240. amandman, zastupnica Sonja Čikotić, izvolite.
Već smo imali ranije ovakvu predviđenu stavku zapravo u ranijem članku ali isto je predviđeno u članku 25. a to ej da se za ugovore, da se za donacije u vrijednosti veće od 5000 kuna briše odredba o sklapanju ugovora za donaciju, to je prijedlog kluba MOST-a, odnosno moj prijedlog. Mene je u odbijanju Vladinog ovog amandmana od strane Vlade a od strane državne tajnice zasmetala jedna stvar kad je ona rekla, to je radi transparentnosti, znači mi smo uveli ugovor radi transparentnosti. Pa ja moram reći jednu stvar, ja sam poslala pred ne znam, više od mjesec dana jedno pitanje prema Ministarstvu uprave u kojem tražim da dostavite popis svih ugovora o djelu sa osobama navedenim koje su u predmetima radi kojih su osobe angažirani i taj bruto iznos pa radi transparentnosti onda bi bilo korektno da u skladu sa odnosom između Hrvatskog sabora i Vlade RH odgovarate u roku od 30 dana. Isto tako radi transparentnosti bilo bi lijepo kada Hrvatska ne bi bila i u 2019. g. bez sustava strateškog upravljanja jer je početkom 2017. g. resorna ministrica Žalac htjela pogodovati svome poznaniku pa je kasnije Državna komisija za kontrolu postupaka javne nabave upravo taj postupak i poništila, iznos je predviđen na 5,7 milijuna kuna pa je onda narastao na 9,8 kuna da bi ove godine taj iznos bio 13 milijuna kuna i ne bi vjerovali, uslijed te transparentnosti, vjerodostojnoj transparentnosti koju provodi ova Vlada, taj iznos odnosno tvrtka koja je ponudila najbolju ponudu, bila je samo za 9000 kuna manja. I to su upravo bili oni žalitelji iz onog prvog postupka iz 2017. g. tako da kad vi spominjete transparentnost, evo onda ovakav odgovor dobijete. Molim da se o ovom amandmanu glasa i hvala vam.
Hvala vam. Zastupnik Marko Sladoljev, 241. amandman.
Hvala g. predsjedniče. Ja ću se isto osvrnuti na tu transparentnost, famoznu transparentnost i podsjetiti na činjenicu da registar pravih vlasnika tvrtki nikad nije objavljen i da će biti objavljen tek za godinu dana i to je pitanje da ova Vlada kao poslušnik provodi EU direktive a ovu direktivu odgađa, da mi ulazimo u dvije kampanje bez te činjenice, ali mi imamo jednu netransparentnost ne samo u izbornoj kampanji nego tokom cijele godine, imali smo činjenicu zapravo da je Ministarstvo obrazovanja tj. ministrica Divjak PR-ovski dakle javno se oglašavala na televizijama i PR-ovski brendirala svoj politički projekt Škola za život, dakle kao što je građanima poznato, HDZ je predao obrazovanje cijele Hrvatske stranci od 1,5%, da taj projekt Škola za život je politički projekt da on nema veze zapravo veze sa hrvatskim obrazovanjem, imali smo reklamiranje tog projekta i zapravo mi ne znamo tko je financirao dakle te reklame Škola za život, imamo tako i druga ministarstva, imamo ministre koji postavljaju ploče na mostove, dakle to je isto jedan oblik financiranja kampanje kad nije kampanje. Dakle stalno imamo, zapravo cijelo vrijeme kampanju koju ne znamo tko ju financira, tj. znamo, financiraju je porezni obveznici i onda sad govorimo o transparentnosti. Dakle tražimo glasovanje o ovom amandmanu.
Hvala. Zastupnica Ines Strenja, 242. amandman.
Zahvaljujem. Interesantan je ovaj ... [[Govornik se ne razumije.]] večeras u Saboru, zadnji put je to bilo kad smo pokušavali blokirati donošenje ovog lošeg Poslovnika Hrvatskog sabora ali mislim da će poruka noćas biti poslana i uvijek je tako kad se desi da zastupnici u Parlamentu uspiju blokirati brzinsko donošenje nekog zakona pa makar i za 12 sati ili 24 sata jer se uvijek šalje neka značajna poruka. Nismo još dostigli ono šta rade u nekim drugim parlamentima, nedavno i u južnokorejskom Parlamentu kada je samo jedan zastupnik neprekidno govorio skoro 12 sati ali mislim da će i ovih 888 naših amandmana ostati zapamćeno. A ono što smo željeli a to je da ovaj zakon kakav donosite, Zakon o financiranju političkih aktivnosti, izbornih kampanja i referenduma, da takav zakon ne bude donesen na ovaj način da ga pokušamo izmijenit amandmanima jer ne doprinosi ograničenju doniranja političkog novca, već uzrokuje povećanje ukupnih iznosa političkog financiranja, sadrži odredbe koje će potencijalno omogućit političku korupciju i prevare birača, loše regulira financiranje referendumskih kampanja i one uopće zapravo ne bi trebale biti predmet ovog zakona i nama je zbog toga on neprihvatljiv i zato imate ove amandmane. Uostalom, niste niti jednog prihvatili, ali barem imamo mogućnost da o njima govorimo i govorit ćemo jer želimo jasnu poruku poslat građanima koji ovo slušaju, a to je ne možete na ovaj način, nećete na ovaj način i građani će ovo dobro zapamtiti kako ste im uzeli novac iz njihovih džepova i prelili u svoje [[Upadica: Hvala vam]] stranačke kase. Hvala, tražim glasanje.
Idemo 243. amandman zastupnik Nikola Grmoja.
Hvala poštovani predsjedniče. Ja mislim da bi bilo red nazvati ministra Lovru Kuščevića, hvali se premijer Andrej Plenković sa Istambulskom konvencijom, a ovdje jedna žena cijeli dan, znači, bez zamjene, sjedi i brani ovaj zakon koji vi nastojite progurati, ako vam je toliko stalo do toga da napunite stranačku kesu, da onemogućite referendum, onda bi bio red da se ministar pojavi ovdje u HS, a ne da državna tajnica od 3 sata il kad je ovo krenulo, u 2 i 30, u 3, da od 3 sata ona sjedi ovdje u HS, neka dođe ministar, uostalom, ovo je njegov zakon, sigurno ga nije državna tajnica pisala. Znači, jasna je vaša namjera, ali nas ohrabruje činjenica da sve više ljudi šalje poruke potpore zbog toga što smo se usudili usprotiviti ovoj vašoj namjeri da onemogućite referendum i da osigurate sebi financijska sredstva za vašu izbornu promidžbu, nevjerojatno je da mi određene zakone uopće ne dobivamo na raspravu ovdje u HS, od proglašenja isključivog gospodarskog pojasa do izbornog zakona, pa nadalje, od Zakona o mikrosolarima kojim bismo mogli svako kućanstvo učiniti energetski neovisnim, evo vidimo da su problemi, navodni problemi u koaliciji sa SDSS-om, a u isto vrijeme taj SDSS koji je u Vladi, imamo Srbe tu nekih možda 70, 80 km od Zagreba koji još uvijek nemaju struju da se onaj novac koji se daje za ogrjev koji županije daju, uloži u mikrosolare, ti ljudi bi bili energetski neovisni, ne bi svake godine županije trebale dati novac, ali ne, vi taj zakon ne želite staviti na raspravu, a ovdje u dva sata sjedite kako biste napunili stranačku [[Upadica: Hvala]] blagajnu. Tražim glasovanje.
Idemo na 244. amandman Kluba zastupnika MOST-a nezavisnih lista, molim državnu tajnicu očitovanje i o tom i o amandmanima do br. 255.
Zahvaljujem uvaženi predsjedniče HS. Uvažene zastupnice i zastupnici u ime predlagatelja ovog zakona očitujem se o amandmanima od br. 244 do br. 255., amandmani se ne prihvaćaju jer je zaključivanje Ugovora za donacije veće od 5.000,00 kn, smatramo potrebnim iz razloga transparentnosti. Zahvaljujem.
U ime kluba kolega Panenić, izvolite.
Hvala lijepo. Mislim samo ovo potpisivanje ugovora je stvarno nešto što se uvodi, znači, administrativno još jedna barijera, ali evo vi inzistirate na tome. Ali zašto onda niste stavili ako već tako da kažem onda za te osobe iako povezana društva, npr. ili povezane osobe s njima su dužnici po tim osnovama, da ne mogu onda biti donatori. Što ćemo onda npr. s g. Stojanovićem ako on želi donirati iz svoje tvrtke kojom daje u najam automobil, a s druge strane ima tvrtku Domi d.o.o. koja je u blokadi? Znači, možeš biti prema državi dužan kao vlasnik na 10 tvrtki, ako imaš jednu, onda možeš donirati HDZ-u za predizbornu kampanju. … [[Govornik se ne razumije]] samo ako gledamo već, pa ne možemo onda dopuštati da netko moralizira putem jedne tvrtke ako s drugima ima problema. Prema tome, tu onda dovodimo malo i u položaj npr. evo zastupnika g. Lucića koji je dužan državi, a može biti zastupnik, a s druge strane netko tko je dužan državi, ne može financirati tog zastupnika, trebalo bi izjednačiti prava. Kako g. Lucić ima pravo da bude na listi HDZ-a u petoj izbornoj jedinici, da bude biran u HS gdje nemate problem ako ima duga, a s druge strane ako netko želi pomoći tom gospodinu Luciću, ima duga prema državi, on ne može. Znači, svi koji ga podržavaju moraju biti ispravni, ne smiju ništa dugovat, jedino on koji bi bio na listi, on može biti neispravan samo zato što će biti izabran za zastupnika u HS. Ako bismo počeli tako dijeliti ljude, a govorimo da svi imaju jednaka prava, onda imaju isto tako i jednake obaveze. Tražimo evo da po ovome amandmanu da se glasa [[Upadica: Hvala vam]] Hvala lijepa.
245. amandman zastupnik Miro Bulj.
Pa treba pokazati prkos i treba pokušat vratiti dostojanstvo narodu jel ove donacije kad govorimo o ovome zakonu gdje je stavilo i kruške i jabuke zajedno i referendum, financiranje referenduma i političke stranke za njihove kampanje, tribamo evo samo pogledati kad se evo govori o prostoru moje Zagore ili Knina, imamo bolnicu, veteranska, Opća veteranska bolnica Hrvatski ponos, dao sam amandman, to je obećavala još i gradonačelnica tadašnja Josipa Rimac u predizbornoj kampanji kad su hodali cirkusi, kad su se meli brojni janjci na tim skupovima i donacije sad su knjižili il nisu, nije bitno, al je činjenica da u tu bolnicu država nije prihvatila amandman koji sam dao da imaju veterani fizikalnu terapiju, a imaju bazen koji nije dovršen, to je poznato svima, ja sam i bio u toj bolnici nedavno i nitko ne pokaziva interes prema jedinoj bolnici koja se, imamo u Dalmatinskoj Zagori, dok je ogroman pritisak na splitsku bolnicu i šibensku bolnicu ljudi u redovima znači doslovno umiru. Znači mi govorimo ovde o političkoj manipulaciji to je slučaj Like, Lika je sad najbliži slučaj, al tako vam je bilo i u Kninu. Za Dan oluje pa ne možete proć od ljudi, za Dan sinjske alke i uredno dođu, uredno pometu sve stolove. Ja ne znam evo možda bi Josipa Rimac mogla kazati koliki su troškovi bili lokalne samouprave za te dane, kad bi se pomeli svi stolovi, svi janjci u predizborno vrijeme tako i drniški pršut. E tako vam je i u Nacionalnom parku Krka, bitnije su dvije iskaznice HNS-a i HDZ-a nego status branitelja doktorice znanosti koja nije dobila taj posao [[Upadica: Hvala.]] nego ova koje je kaparala dvije iskaznice HNS-a i HDZ-a. Molim vas glasovanje.
Idemo na Amandman 246. zastupnik Robert Podolnjak, izvolite.
Zahvaljujem gospodine predsjedniče, poštovane kolegice i kolege, prošlo je pola dva u noći i nevjerojatno je s kojom upornošću se zapravo inzistira na dovršetku rasprave o amandmanima o ovom zakonu kako bi on danas u neko doba bio na glasovanju. Meni nije poznato da je, da je do sada bio na raspravi neki zakon koji je bio toliko važan da se na njemu inzistira na cijelonoćnoj raspravi kako bi on bio izglasan i kako bi stupio na snagu prije nečeg i zbog nečeg jako važnog. Ovo je valja prvi zakon koji će ući u anale Hrvatskog sabora da se mora po ovakvom postupku tijekom cijelonoćne rasprave riješiti pitanje amandmana, glasati o njima, današnji dan u petak kada Hrvatski sabor još zasjeda kao bi ovaj zakon mogao izglasan biti dostavljen predsjednici Republike da ga potpiše i kako bi mogao biti objavljen u Narodnim novinama i stupiti na snagu prije raspisivanja jednih izbora za Europski parlament. Kao da je to najvažnija, povijesno najvažniji zakon koji je ikad donese u Hrvatskom saboru, da mora biti donesen na takav način. Pazite zakon koji mora stupit na snagu prije raspisivanja izbora za Europski parlament će ući u anale Hrvatskog sabora da se na njemu mora raspravljat na ovaj način bez prestanka. Tražim glasovanje o amandmanu.
Idući Amandman 247. zastupnika Hrvoja Runtića, izvolite.
Zahvaljujem, u članku 25. u točki 6. briše se rečenica: „U slučaju iz stavka 5. ovog članka navedena izjava prilaže se ugovoru.“. Obrazloženje je predlagatelj predlaže da se briše odredba od sklapanja ugovora za donacije vrijednosti veće od 5.000 kuna jer zakonom nije propisano koja bi se pitanja određivala ugovorom osim same visine donacije, a ona će ionako biti javno dostupan podatak. Mene cijelo vrijeme dok raspravljamo i o ovim amandmanima i jučer o zakonu fascinira brzina, brzina kojom se ovaj zakon donosi i ja uvijek odnosno cijelo vrijeme razmišljam o tome kako bi u stvari građani trebali biti prvi, tom brzinom bi se trebali rješavati problemi građana. Pa ću se ja sada vratiti na pitanje beskućnika. Dakle, u Hrvatskoj i dalje nije proširenja definicija beskućnika prema ETHOS tipologiji kojom bi se obuhvatilo osobe bez krova nad glavom, osobe bez kuće, stana te nesigurnoj ili odgovarajuće ili neodgovarajuće stanovanje. Također je potrebno omogućih pravo na zajamčenu minimalnu naknadu i beskućnicima u prihvatilištima ne samo onima u prenoćištima. Prema posljednjem dostupnim podacima u prihvatilištima i prenoćištima je tijekom 2016. bilo smješteno 465 beskućnika od kojih je 388 muškaraca i 77 žena. Uz Zagreb, najviše ih je bilo u Splitu, zatim Rijeci, Puli, Karlovcu, Osijeku, Varaždinu, Sisku, Zadru, Šibeniku te Vinkovcima. No stvaran broj beskućnika u Hrvatskoj vjerojatno je višestruko veći. Uzroci beskućništva najčešće su neriješeno stanovanje nakon izlaska iz kaznenih ili ustanova socijalne skrbi, zatim neriješeni imovinsko-pravni odnosi i deložacije. Zbog, dob beskućnika [[Upadica: Hvala vam.]] kreće su rasponu od 15 do 89 godina [[Upadica: Hvala vam.]] samo ovo da kažem [[Upadica: Ne ne može, govorite izvan teme, izvan teme potpuno govorite.]] nije to izvan teme gospodine Jandrokoviću ovo nije izvan teme.
Amandman, ja vas molim, Amandman 248. zastupnik Slaven Dobrović, izvolite [[Upadica: I tražim glasanje.]] bit će glasovanje.
Hvala lijepo poštovani predsjedniče sabora, sustav gospodarski koji je ustrojen klijentelistički naravno da je podesan za korupciju i u takvom sustavu PR je jako važan i taj PR je naravno sposoban stvoriti uljepšanu sliku koja često onda može biti dijametralno suprotna od istine. Ja ću vam dati primjer, recimo gospodarenje otpadom postoje centri za gospodarenje otpadom, to su centri u kojima se obrađuje pomiješani otpad ili smeće koji su svojedobno predstavljeni kao rješenje problema otpada i u okviru tih sustava postoje lijepi novac i za PR koji je naravno imamo za zadaću taj sustav predstaviti upravo onim koji Hrvatskoj treba, a naravno da to nije taj sustav. I zato imamo danas i Marišćinu i Kaštijun, dva centra koji su sasvim udaljeni od onog što smo si propisali u zakonima i pristupnom ugovoru no PR postoji i pišu se lijepi članci. Pa tako i evo i ovdje ova kampanja i ovi povećani izdaci tj. limiti za političke kampanje omogućuju stvoriti što ljepšu sliku, veću, ljepšu u stvari udaljeniju od stvarnosti od stvarnosti, a ove klijentelistički povezanosti i ove donacije kojekakve naravno su te koje će omogućiti da se takav nakaradni sustav i dalje financira. Rezultat je ponavljam isti, loš, degradirajući, neoptimističan. Molim glasovanje.
Hvala vam. 249. amandman i 250. zastupnika Pranića i zastupnice Ninčević Lesandrić. Nema ih. Imamo 251. zastupnik Božo Petrov, izvolite.
Poštovani predsjedavajući, poštovane kolegice i kolege zastupnici. Poštovana državna tajnice, vaš izjave o želje za transparentnošću ući će u anale ovoga Sabora, jer kada vi počnete pričati o transparentnosti, ja ostanem bez teksta, nakon svih ovih godina i vaših dijela, ja, evo stvarno ne znam što bi trebao reći. Ovaj Mercedes, ovaj recentni Mercedes bio je vrlo transparentan. Do sada imamo već 10 verzija kako je taj Mercedes se našao čak i u zadnjoj verziji izgleda podmetnut. Vrlo su transparenta bila bojanja tunela, vrlo je transparenta bila Fimi Medija, ja iskreno ne znam, jel ono bio onaj ustavni sudac Mlakar u austrijskoj banci ili je bio Gordan Dolović u austrijskoj banci. Svejedno ko god da jest od njih dvojice, taj je postao ustavni sudac, po vašem uputstvu. Toliko o vašoj transparentnosti. Kaže se da nedostatak transparentnosti rezultira nepovjerenjem dubokim osjećajem nesigurnosti, pa evo i anketa na koju se vi pozivate, govori da preko 70% ljudi ne vjeruje u smjer koji vodi ova vlada. Pa ako ste toliko transparenti, kako to da se to događa? Znate što je Donald Trump rekao? Donald Trump je jednom rekao ja ću vam reći, da je naš sistem pokvaren. Mnogo me ljudi zove, ja mnogima dajem, ja svima dajem, tko god da me zovne ja dajem. Ali, kada je zovnem za dvije, tri godine, onda meni daju. To je ono što vi danas radite sa ovim donacijama i to je taj koruptivni sistem koji sada nastavljate još više graditi, odustanite od ovoga. Tražim glasovanje po ovom amandmanu.
252. amandman zastupnice Sonje Čikotić, izvolite.
Predala sam amandman vezano za čl. 25. točku 6 u koju se zapravo briše cijeli članak predloženi, odnosno, koji predviđa izjavu uz onaj famozni ugovor na 5000 kn. Znači kao što je rekao ranije kolega Panenić, on je rekao, da treba voditi brigu i o povezanim društvima. Što to znači? Ako jedna tvrtka zapravo nema duga, onda druge tvrtke, koje su s njom povezana društva i dalje mogu davati te donacije. Isto tako upozorili smo i možda se to još može i promijeniti, da zapravo obrišete ovaj članak, jer tih 5000 kn, ne jamči transparentnost o kojoj vi govorite. Da je do transparentnosti, onda nam se ne bi događalo, to da u vašem da u planu nabave Ministarstva regionalnog razvoja imamo predviđeno 2,5 milijuna kuna za ugostiteljske usluge. Znači, danas Ministarstvo regionalnog razvoja i fondova EU, ima predviđeno milijun kuna, jedan ugovor, za promidžbu ugostiteljske usluge, projekta Slavonija i Branja, a isto tako oko milijun i 400 i nešto tisuća kuna gotovo milijun i pol kuna za ugostiteljske usluge, diljem Hrvatske u 2019. izbornoj godini, i sve te nabave, ne bi vjerovali, ali sve su na 195 tisuća kuna. Točno bagatelne nabave, kako zapravo bi se izbjeglo, znači jedan javni transparenti postupak javne nabave, u kojem bi bili objavljeni svi ti podaci i kako bi zapravo Ministarstvo kupilo najbolju moguću vrijednost za novac. Isto tako mi smo vidjeli i vrhunac transparentnosti, u kojem resorno Ministarstvo, iako je pisalo Zakon o otocima, nije znalo ga provesti, bez angažiranja vanjske, konzultantske kuće, ali od toga je nakon upita i medija odustalo. Jako transparentno, molim glasanje o ovom amandmanu. Hvala vam.
253. amandman zastupnik Marko Sladoljev, izvolite.
Hvala gospodine predsjedniče. Prije nego što počnemo obrazlagati amandman, samo jedno upozorenje od građana, vas predsjedniče, dakle, rekli su mi da koristite riječ Most, umjesto Most nezavisnih lista i da tako želite uštediti vrijeme, dakle, naša stranka je punog naziva Most nezavisnih lista, to su mi poslali građani, tako da, evo zamolio bi vas, da govorite puni naziv stranke. S druge strane, evo, ja i kolega Bulj smo bili u petak u Samoboru, rekli, gdje je tema bila upravo, tema ovog zakona, pa ću o tome dakle, govoriti, dakle, kolega Bulj je bio sudionik tribine, gdje je bilo 50-tak ljudi, koji su na kiši i suncu volontirali za referendum Narod odlučuje i evo, stvarno, poslije u razgovoru, neki od njih su govorili da su bili glasači HDZ-a, tako da mi evo, stvarno nije jasno, zašto se vladajuća stanka tako ponaša i prema svojim biračima. Ali ono što je sukus, zapravo cijelog ovog zakona, i zapravo gdje se vidi da je nepravda ovog zakona, da su referendumske inicijative u nepovoljnijem položaju sa protureferendumskim inicijativama. A u ovom slučaju i u svim sljedećim slučajevima što se tiče referenduma, imamo vladu, koja je protureferendumska. Ja osobno mislim da vlada je trebala biti neutralan što se tiče referendumske inicijative. Oni su imali svi mogući novac od ministarstva dakle i vlade, da provode svoju antireferendumsku inicijativu i njih nitko nije kontrolirao i mislim da to nije fer položaj, nije fer utakmica, tražiti ćemo glasovanje.
254. amandman zastupnice Ines Strenja, nije ovdje, pa idemo na 255. zastupnik Nikola Grmoja, izvolite.
Hvala poštovani predsjedniče. Dakle, jasno je da je namjera što prije, odnosno prije raspisivanja izbora donijeti ovaj zakon, donijeti ga sutra, ako je ikako moguće i onda omogućiti da HDZ za ovu izbornu promidžbu ima, ne 1,5 milijuna kuna, nego 4 milijuna kuna na raspolaganju, a isto tako ovim dodatnim odredbama gdje se referendumskim inicijativama nameće gotovo ista procedura, isti izvještaji kao i političkim strankama, znači, nastoji se još više onemogućiti referendumske inicijative u sakupljanju potpisa. Imamo sada ovaj referendum, znači od strane sindikata, a i najave izmjena Zakona o referendumu, i postoji mogućnost da se ne to odgovori nekakvom inicijativom koja će ići protiv vladajućih i zato se nastoji na sve moguće načine onemogućiti građane u referendumskom izjašnjavanju. Mi želimo poslati poruku da jednostavno ne želimo na to pristati, da ćemo ovdje pružiti otpor do jutra i dalje, ovo će potrajati sigurno i idućega dana i ne namjeravamo od ovoga odustati. Da, već smo u idućem danu, ali mislim i na sutrašnju saborsku raspravu, znači sve ono što je planirano za sutra, očekujemo da se pridruže i drugi zastupnici MOST-a koji će biti u mogućnosti, tako da, MOST-a nezavisnih lista, tako da jednostavno, ova borba će potrajati i mi u toj borbi ne namjeravamo na bilo koji način odustati. Tražim glasovanje o ovom našem amandmanu.
256. amandman, molim državnu tajnicu, to je amandman Kluba zastupnika MOST-a nezavisnih lista pa do, sve do 267. molim očitovanje.
Zahvaljujem uvaženi predsjedniče HS-a, uvažene zastupnice, zastupnici, u ime predlagatelja ovog zakona, očitujem se o amandmanima od broja 256. do broj 267. Navedeni amandmani se ne prihvaćaju, jer je zaključivanje ugovora za donacije veći od 5 tisuće kuna smatramo potrebnim iz razloga transparentnosti. Zahvaljujem.
Očitovanje, kolega Panenić, izvolite.
Hvala lijepo. Evo ja bih samo napomenuo jedan problem sa ovakvom odredbom, što stavljate. Kako ćemo mi utvrditi vrijednost neke donacije koju dobije neki kandidat ili lista ili stranka? Hoćemo osnivati ono jedno povjerenstvo koje će sve što smo uhvatili nekog da je dobio, a da nema ugovora, idemo mi to procijeniti. Možda janjce, eto to možemo, znamo otprilike, moglo i prosječnu cijenu, ali evo, kolega Bulj, sad je napomenuo jednu dobru. Što npr., evo, ja idem kao kandidat. Dobijem Mercedesa da s njim se vozam i uhvatite me i kažete opa, vozi se kandidat ono, a nema ugovora. I sad bi ja trebao po ovome čl. uplatiti vrijednost, pogledam koliko ministrica plaća, ja vam to uplatim i onda me gonite rasi doga što je ispod tržišne vrijednosti. Sad koje, što se relevantno, koja cijena? Ona što plaća ministrica ili ono što plaćaju građani. Morate biti precizniji kad imate ovakve odredbe radi toga da ne dolazi do zablude što je stvarna vrijednost jer evo, sad, prateći ova događanja oko Mercedesa, jako je teško više utvrditi kolika je stvarna vrijednost neke donacije i tko će to određivati? Ono, ni ja, ja ne bih htio doći u situaciju da mi mediji određuju koliko nešto vrijedi nego vjerojatno ima službeni cjenik toga automobila, ima službeni cjenik npr. najma toga i po tome svi smo u istom položaju. Ili možda nismo u istom položaju, netko može dobiti jeftinije, ali onda ako nema ugovora, onda plati više, tako da na kraju, evo i ministrica da se uhvati u takvoj situaciji da ne vozi se u službenom autu i vozi taj automobil i znači u predizborne svrhe, ona bi morala platiti puno više u proračun nego što zapravo plaća ono što stvarno zapravo koja je obaveza. Prema tome, onda smatram da ima tu nedostataka i radi toga tražimo da se glasa o našem amandmanu. Hvala lijepo.
257. zastupnik Miro Bulj, izvolite.
Hvala lijepo. Kad govorimo o donacijama, hajmo se mi vratiti o referendumu koji je ovdje pomiješan sa političkim strankama i financiranjem političkih, promidžbi političkih stranaka. Znam da je žurba HDZ-u da se ovo donese, međutim, kako nije bila žurba kad sam ja premijera ovdje pitao, ja sam i aktivist, pa sam tada i bio sa radnicama Dalmatinke, koje 9 godina nisu primale plaću, pa su 9 godina da odu u stečaj, e za to nije bilo novca bez obzira što je premijer Plenković ovdje rekao da će radnice Dalmatinke dobiti ih 10 milijuna kuna, za sve radnice i njihova potraživanja, koje bi se država, lokalna samouprava i svi znači državne tvrtke trebale odreći, Ministarstvo financija, da bi dobile taj novac. To je ovdje čak i obećano, međutim, to nije napravljeno. A kad se daje subvencija u milijardama se radi, brodogradilištu, protiv čega ja nemam ništa da se rade brodovi, nama ovdje i revizija kaže da taj novac nije trošen transparentno ni zakonito i mi to u Saboru govorimo, revizija pošalje svim relevantnim institucijama i nikome ništa. A radi se o milijardama. Tako radnici Konstruktora, tako kad je bila Vlada radnici Dalmacijavina su prosvjedovali, pa ih je premijer primio, to je njihova zarađena plaća. To i po Bogu i po čovjeku je nepravda radnicama i radnicima ne platiti plaću, a tada kad te radnice tražile svoja prava, donešena je Istambulska konvencija. 9 godina nisu primile plaću, ali je bilo popularno odgovoriti na moj upit od premijera, da ja suosjećam to. To ćemo riješiti. Nije riješeno. Radnice i dan danas nemaju taj novac. U isto vrijeme kad su donosili Istambulsku konvenciju, pozivali se na žene, na prava žena, na nenasilje. Zbog toga tražim glasanje o ovom amandmanu. Hvala.
Idući je na redu zastupnik Robert Podolnjak, 258. amandman.
Zahvaljujem gospodine predsjedniče Sabora, poštovane kolegice i kolege, državna tajnice. Zašto smo tvrdili u raspravi i ponavljamo i u ovoj raspravi o amandmanima da je ovaj predloženi zakon u tekstu koji se predlaže sa amandmanima Odbora za zakonodavstvo protivan Ustavu što je zapravo najvažnija činjenica u svemu kada raspravljamo o ovom zakonu. Naime, ovaj zakon će u najboljoj varijanti, u najboljoj varijanti, ako uspijete provesti pakleni plan stupiti na snagu sljedeći tjedna utorak, dakle s danom kada će stupiti na snagu i odluka o izborima za Europski parlament, dakle istoga dana će stupiti na snagu i ovaj Zakon o financiranju političkih aktivnosti i izborne promidžbe i odluka o raspisivanju izbora. Svi adresati, svi oni koji će se natjecati u tim izborima za članove Europskog parlamenta morati će bez da su imali prilike se upoznati sa sadržajem zakona što je temelj i zato Ustav kaže da on stupa na snagu najmanje 8 dana nakon objave u narodnim novinama. Zapravo svi subjekti, sve političke stranke, nezavisne liste, morati će istoga dana kad krenu u izbore, kada izbori budu raspisani znati i sadržaj svih ovih odredbi zakona koje vi predlažete. I to je ono zapravo najgroznije. Ja ne znam da li se ikada u povijesti Hrvatskog sabora dogodilo da se raspisivanjem izbora, nekih izbora tog istog dana stupi na snagu i počinje se primjenjivati zakon koji se djelomično odnosi na te izbore. I zato tražimo glasanje o amandmanu.
259. amandman zastupnik Hrvoje Runtić, izvolite.
Zahvaljujem. U članku 25. točka 8 briše se. Obrazloženje je sljedeće, predlagatelj predlaže da se briše odredba o sklapanju ugovora za donacije u vrijednosti većoj od 5 tisuća kuna jer zakonom nije propisano koja bi se pitanja uređivala ugovorom osim same visine donacije ona će ionako biti javno dostupan podatak. E sad, ja bih htio reći nešto o tome zašto mi sada ovo radimo, zašto smo mi ovdje u 2 sata u noći a ovo je krenulo u 3 poslije podne. Radimo zbog toga što duboko vjerujemo da su problemi građana i to znatnog broja građana bitniji od toga koliko ima love u stranačkim blagajnama koja je predviđena za promotivne aktivnosti. Znači građani bi uvijek trebali biti prvi. Prvo bi se u jednom društvu trebalo rješavati probleme građana, ljudsko dostojanstvo bi trebalo biti prvo jer ljudsko dostojanstvo je temelj svakog društva. Znači da mi imamo 2% ljudi koji su na rubu siromaštva, prvo to treba riješiti a onda eventualno o ovome pričati. Ja, iza mene su godine u aktivizmu i ja mogu ovako, evo ja jesam umoran, ali ja mogu ovako još 2 dana i 2 noći i treći dan ako treba, nije problem. I mi ćemo se boriti za ovakve stvari dok god smo ovdje.
260. amandman zastupnik Slaven Dobrović.
Hvala lijepo poštovani predsjedniče Sabora. Da, pitanje ugovora definitivno neće ništa riješiti niti ovih iznosa niti ovih formalnih odredbi jer sjetimo se da ovaj zakon stavlja tzv. političko djelovanje građana kroz organizaciju i provedbu referenduma na istu razinu kao i političko djelovanje političkih stranaka koje su za to ustrojene, koje za to imaju naravno svu moguću infrastrukturu, koji imaju ogromni utjecaj na društvo, posebno na ovo naše hrvatsko društvo i nevjerojatno je da se opaža bojazan od referenduma, dakle bojazan od jednostavnog iskazivanja volje građana o nekim pitanjima. Pa zar nije Švicarska zemlja koja se ponosi tradicijom brojnih i jednostavnih, jednostavnih za organizaciju referenduma jer je to njima teret ili je to njihovo bogatstvo. Zbog čega se to kod nas shvaća kao jedna velika ugroza za politički sustav? Naša mlada demokracija se razvija, zašto joj ne dopustimo da se razvija? Okolnosti se moraju mijenjati a ovim zakonom se oni betoniraju, cementiraju. Ide se regulirati nešto što se ne bi smjelo regulirati. Ide se za tim da se povećavaju iznosi za promociju itd.. Molim izjašnjavanje o ovom amandmanu.
261. zastupnik Pranić i 262. zastupnica Ninčević-Lesandrić, nisu tu. Pa idemo na 263. zastupnik Božo Petrov. Izvolite.
Poštovani predsjedavajući, poštovana državna tajnice, kolegice i kolege zastupnici. Ovaj lex šuška je u mnogo čemu loš ali ono što je problem jest da dok se ljudi stvarno bore kako da skrpe kraj s krajem mjesečno i na ... [[Govornik se ne razumije.]] su odluke da odu iz zemlje i to ne samo zbog toga što ne znaju kako će preživjeti od prvog do prvog nego im je dosta upravo ovoga vi gurate ovaj zakon jer baš treba 3, 4 milijuna kuna da bi ste malo osvjetlali taj svoj obraz, da biste prikazali i rekli ljudima e to što vi vidite svojim očima, to nije točno. Kome vjerujete, svojim očima ili meni? Tako govori veliki Andrej. Ja bi volio da ljudi malo gledaju svojim očima a gledaju pa da vas ocijene a ocijenit će vas jer je nedopustivo, nedopustiva razina bahatosti koja u ovom trenutnu sa ovakvim djelovanjem u 2 sata ujutro vi pokazujete. A nema problema, i to će ljudi honorirati. Da omogućite donacije koliko god, kako god pa da na kraju ode sve političke opcije na tržište, to samo vi možete, gušenje svakih referendumskih inicijativa jer vam ne odgovaraju, to samo vi možete. Ali to na kraju pokazuje da ste zapravo samo nastavak sustava od prije 90-te, niste vi promjena. Promjena se još nije dogodila ali dogodit će se. Očekujem glasovanje o ovom amandmanu.
264. amandman, zastupnica Sonja Čikotić, izvolite.
Već ranije kroz prethodne članke je bilo govora o samom ugovoru koji se treba sklopiti na iznos od 5000 kuna a ovim člankom previđa se zapravo to sklapanje tog ugovora koji kako sam ranije i navela, ne sadrži nikakve odredbe, znači. No ono što državna tajnica je naglasila i kod ovoga amandmana i razloga zašto se odbija upravo ovaj naš prijedlog jest vaša volja da bude to vrlo transparentno. Pa vrlo je transparentno i jasno ja mislim svim hrvatskim građanima da je jako bitno da se prije samih europskih izbora donese novi ovaj zakon iako ustavna praksa, iako znamo da nije dobro da se pred same izbore u izbornoj godini mijenja jedan dio izbornog sustava odnosno načina na koji će se ti izbori financirati. Vrlo je transparentno da sa 1,5 milijun kuna će se podići taj iznos za promidžbu na 4 milijuna kuna, vrlo je transparentna i brzina donošenja zakona po hitnom postupku mislim, iako nije išao po hitnom postupku, jako je hitan bio. Treća stvar koja je vrlo transparentna je to da ste se upleli znači u lokalne i regionalne, županijske proračune i naredili koji to minimalni iznosi trebaju biti za političko djelovanje predstavnika i vrlo je transparentno da ste u ovaj zakon iako ide novi Zakon o referendumu, znači potpuno novi zakon ide o referendumu, upleli ove referendumske inicijative jer se bojite izgleda referendumske inicijative za smanjenje dobi, znači za ne produžavanje dobi za umirovljenje sa 67 g. I pod svaku cijenu želite zabetonirati mogućnost da narod izrekne svoju volju, da im što teže to bude, da im stavite što složenije procedure, da moraju što više imati zaposlenih, da moraju se baviti brojnom administracijom umjesto da vrlo transparentno poštujete volju naroda. Molim glasovanje o ovom amandmanu, hvala vam.
265. amandman, zastupnik Sladoljev, izvolite.
Hvala g. predsjedniče. Dakle, referendum je najizvorniji oblik demokracije koji postoji u političkom sustavu. Ono što je paradoks za ovu državu da je ona zapravo uz branitelje koji su branili samostalnost, svoju dakle odluku o razdruživanju sa Jugoslavijom, donijela upravo na referendumu. Dakle referendum je zapravo možemo reći, utkan u temelje hrvatske državnosti. I sad taj referendum, dakle koji je plebiscitarno odlučen voljom hrvatskih naroda, da se osamostalimo, sad političke elite kroz 25 g. žele spriječiti da oni imaju više upliva u odlukama političke elite. Kada se javljaju inicijative za referendum? Kada narod vidi da oni predstavnici koji su birali ne provode volju nego provode volju interesnih skupina. Dakle referenduma inicijativa na referendum ne bi postojalo, dakle ne bi ih bila da Hrvatska ide u dobrom smjeru. I to je jedna logika koju želim tu naglasiti. Različitih ima referendumskih inicijativa, dakle ja kad sam potpisao za referendumsku inicijativu Narod odlučuje, dobio sam neke poruke da izbornim ... [[Govornik se ne razumije.]] trebalo promijeniti zato što ti više nikad ne bi ušli u Sabor. Ja sam se složio, dakle, to ne znači ako ću potpisati neku referendumsku inicijativu, da će to meni ići u korist i tu je razlika između vas i nas. Tražim glasovanje o ovom amandmanu.
266. amandman, zastupnica Ines Strenja, izvolite.
Zahvaljujem. Dakle, moja amandman je zapravo amandman na članak 25. točka 8. koju tražim da se briše i da se briše odredba o sklapanju ugovora za donacije vrijednosti veće od 5000 kuna jer zakonom nije propisano koja bi se pitanja uređivala ugovorom osim same visine donacija, ona će ionako biti javno dostupan podatak. Dakle iskoristi ću ove 2 min da kažem da ove donacije nisu potrebne političkim strankama ali neke druge donacije su potrebne. I onda imamo situaciju da još ova država nije riješila sustav doniranja hrane o čemu je pričao moj kolega prethodno i da će ponovno i ovog Uskrsa ali ne samo Uskrsa, i mnogih drugih dana i noći, neki bacati hranu a neki gladovati. Godišnje u Hrvatskoj bacimo vrtoglavih 380 000 tona. Podaci su poražavajući. U zemljama EU-a godišnje u smeću završi 88 milijuna tona na neprodane, zdravstveno ispravne i iskoristive hrane ili oko 865 kg hrane po osobi, a u RH ljudi gladuju, zato što nismo bili u stanju riješit našu zakonsku regulativu kako bismo omogućili da sve ono što Supermarketi ili prehrambeni pogoni mogu donirati, ne mogu isporučiti socijalnim samoposlugama, a zašto? Zato što jedno Ministarstvo poljoprivrede nije bilo u stanju usuglasit s Ministarstvom demografije i socijalne skrbi Pravilnik na koji način bi se postupalo s tom hranom i takve su visoke norme postavili, da zapravo niti jedna socijalna samoposluga ne može dostići te standarde [[Upadica: Hvala vam]] od frižidera, pa nadalje, prostora itd. koji se plaća. Tražim glasanje o ovom amandmanu.
267. amandman zastupnik Nikola Grmoja, izvolite.
Hvala poštovani predsjedniče. Poštovana državna tajnice, dakle, jasno je koje su namjere ovog zakona, ali vi ne namjeravate, znači, odustati, pod svaku cijenu ćete za potrebe svoje stranačke blagajne ovdje sjediti iako vidim predsjedniče da ste jako nervozni, al to samo pokazuje da ste za stranačke interese, da ste za stranačke interese spremni i trpjeti, učiniti bilo šta, a kad se radi o hrvatskim građanima, tu niste spremni učiniti ništa. Naveo sam niz zakonskih inicijativa koje su u dnevnom redu HS više od godinu dana, al koji ne dolaze na raspravu, poput odluke o proglašenju isključivog gospodarskog pojasa, volio bi da imamo prilike o tome raspravljati, pa taman neka to bude u 2 i 10 kao što je i sada vrijeme, ali očito g. Tajani to ne dopušta Andreju Plenkoviću i vama da stavite na dnevni red u HS, volio bi da raspravljamo o Zakonu o mikrosolarima, čime bismo naša hrvatska kućanstva učinila energetski neovisnima, potaknuli bismo, znači, i domaću industriju jer postoje, znači, ljudi koji se bave u RH proizvodnjom mikrosolara. Isto tako, proizvodnja takve energije bi bila puno više ekološki održiva. Međutim, vi to ne želite, ne želite raspravu o izbornom zakonu ovdje u HS koji je MOST uputio u proceduru i ostale zakone, znači, kojima smo tražili poboljšanja za naše građane i za sve one koji žive u RH, al kad se radi o stranačkoj kesi, onda ćemo 3 dana ako treba ovdje raspravljati u HS, ali [[Upadica: Hvala]] hvala Bogu ima vam se tko suprotstaviti. Tražim glasovanje.
Hvala vam. Idemo na 268. amandman Odbor za zakonodavstvo, izvolite državna tajnice.
Zahvaljujem uvaženi predsjedniče HS, uvažene zastupnice i zastupnici, u ime predlagatelja ovog zakona očitujem se o amandmanu br. 268. amandman se prihvaća.
Zahvaljujem. Možemo odmah preći na 269. i do 280., to je 269. Klub zastupnika MOST-a nezavisnih lista.
Što se tiče amandmana od br. 269. do br. 280. oni se ne prihvaćaju iz razloga jer je posebno utvrđivanje ograničenje iznosa donacije za redovito godišnje financiranje koje se utvrđuje na godišnjoj razini i posebno utvrđuje se, znači, ograničenje iznosa donacija za financiranje izborne promidžbe koje se utvrđuju po pojedinim izborima, ne držimo spornim budući da su ograničenja jasno određena i osigurana je transparentnost financiranja. Zahvaljujem.
Očitovanje kolega Panenić, izvolite.
Hvala lijepo predsjedniče HS. Sad, evo s ovim amandmanom kojeg ste također odbili zapravo zatvaramo jedan ciklus amandmana koji su bili u istoj temi, niste državna tajnice ništa prihvatili, evo, stvarno evo i napor ljudi koji je ovdje i koji pokušava pojasniti razloge, bilo je tu, onako smo probali i vizualizirati koji probleme nastaju, ić i dalje inzistirate na tome i nastat će problemi, inzistira se evo, vidimo da cijela ta rasprava, ono malo sve skupa više zamorila na način da ne želite uopće razgovarati onako sadržajno o onome što smo htjeli. Evo i sam predsjednik HS već je umoran vjerojatno od toga, ja mislim da bismo imali jedan makar prijedlog koji bi bio dobar, pošto ovdje imamo potpredsjednika da onda, potpredsjednika Božu Petrova da da časnu pionirsku da neće prekinut ovu raspravu, pa da nastavi predsjedavati, jedan manje od nas će onda iznositi ove sve argumente, brže će vam to proći ako ćete se tako ponašat da apsolutno ništa ne prihvaćate, čisto sam onako se začudio malo kad sam čuo nešto prihvaćate, a ono Odbor za zakonodavstvo, mislim da je Odbor malo više aktivniji, pa bi nam onda bilo to interesantnije, ali evo, ja bi predložio da još jednom razmislite o svim ovim amandmanima što su bili, što se vežu na ovo, znači da, nemojmo se vezati na ugovore, nemojmo na takav način ograničavati mogućnost financiranja i nemojmo inzistirati na tome da samo vladajući trebaju predsjedavati, pružimo priliku i kolegi Boži Petrovu, možda bi on svojim predsjedavanjem unio da kažem malo živopisniju raspravu, pa bismo onda mogli možda neki amandman ipak prihvatiti i da bude na korist i onima koji su nezavisni i manjim strankama, da ne bude samo velikima. Tražimo glasanje o ovome.
270. amandman zastupnik Miro Bulj, izvolite.
Hvala lijepo. Govorimo o financiranju političkih stranaka i referenduma, miješate kruške i jabuke, zbog čega referendum? Zbog toga što danas imamo u Ministarstvu državne imovine čovjeka koji je govorio u Sisku za vrijeme kampanje da rafinerija u Sisku nikad se neće ugasit, govorio je to glasno, sad kad je došao u ministarstvo i da će se ostaviti politike, a sad je ministar koji upravlja sa najvećom imovinom, sa najvećim bogatstvom RH, narod njima ne treba vjerovati, vi ste donosili zakone protivno i radnika i protivno u stečajevima jedino koji ostaju to su radnici. Sve što treba narod ovaj to treba omogućiti izravnu demokraciju, mi kao izabrani predstavnici, vidite do čega ste doveli ovaj ovdje parlament, da u 2 sata i 15 minuta moramo braniti vas od naroda. Zašto? Jer vi ste oni koji lijevate gorivo po vatri, vi ste oni koji narod ponižavate, vi ste oni koji ste zgazili 400.000 potpisa uvažena kolegica Rimac zbog toga što morate biti dobri sa gospodinom Jandrokovićem, jer kome on zapjeva taj, ti su otišli i zato njega pratite, to je najveći političar svih vremena od Turskog Carstva, zaista Dalićka kad ste joj rekli otišla je, kad je Karamarko otišao je, Sanader otišao je, Kosorica otišla je i kad on zapiva Plenkoviću tada je gotovo. Zbog toga štitimo vi, kao kninska kraljica, vi kao Dalmatinsku zagoru koju predstavljate povucite ovaj zakon, budite hrabri ne slušajte Lovru Kušćevića, ni Gordana Jandrokovića, slušajte svoj narod. Tražim glasanje o amandmanu.
Nisam vas čak htio prekinut koliko ste nadahnuti bili, uživali smo svi, ovdje nas 10. Idemo mi dalje. Zastupnik Robert Podolnjak 271., izvolite.
Zahvaljujem gospodine predsjedniče, državna tajnice, poštovane kolegice i kolege, sad sam se sjetio jednoga detalja s obzirom da u ovo kasno vrijeme odlučujemo odnosno raspravljamo o amandmanima i danas je petak očito računate da će ovaj zakon biti izglasan danas, međutim i prije nego što zakon bude objavljen u Narodnim novinama mora ga proglasit predsjednica Republike i ima za to rok od 8 dana prema Ustavu i moguće je da ona to neće učiniti odmah kad dobije zakon na potpis da ga proglasi, možda ček ne znam nije niti u zemlji, možda je negdje izvan zemlje na službenom putu i zapravo čitavo ovo nastojanje da se ovaj zakon danas izglasa možda je zapravo će pasti na tom posljednjem koraku, jer predsjednica Republike neće donijeti ukaz o proglašenju zakona u ovom super hitnom roku, možda je stvarno u nemogućnosti jer je odsutna na nekom službenom putu, nisam to provjeravao, ali ne bih isključio tu mogućnost i zapravo je sve ovo nepotrebno. Jer ako predsjednica neće moći u ovom roku koji ćete vi zahtijevati da to odmah potpiše i hitno nakon izglasavanja zakona dostavljati na Pantovčak da potpiše ovaj zakon, a on ionako neće moći stupiti u onom roku u kojem vi zapravo očekujete. I tko zna, možda je stvarno predsjednica na službenom putu, izvan zemlje. I zbog toga tražim glasovanja o ovom našem amandmanu.
272. amandman zastupnik Hrvoje Runtić, izvolite.
Dakle, nakon članka 29. dodaje se naslov iznad članka i novi članak 29a. koji glasi: „Maksimalni iznos donacija pravne odnosno fizičke osobe u jednoj kalendarskoj godini, Članak 29a. tijekom jedne kalendarske godine za financiranje redovitih političkih aktivnosti političkih stranaka, nezavisnih zastupnika i nezavisnih vijećnika i izbornu promidžbu, pravna osoba može donirati ukupno najviše 300.000 kuna, a fizička osoba najviše 50.000.“. Obrazloženje je slijedeće, predloženim novim člankom se predlaže ograničenje maksimalnog iznosa donacija pravne odnosno fizičke osobe u jednoj kalendarskoj godini za obje svrhe, redovito godišnje financiranje i izbornu promidžbu. Ja ću se ponovno vratiti na ove bitnije probleme u Hrvatskoj i siguran sam da i vi predsjedniče sabora i vi gospođo Rimac ste svjesni u kojoj zemlji živimo. Vi ste maloprije rekli da ja ovaj govorim izvan teme, međutim to su teme i na neki način jesu navezane na ovo jer kada se priča o ovome onda se mora razmišljati i o onome. I stoga bi vam ja preporučio jednu literaturu, to se relativno brzo pročita, to nije nešto što je palo s Marsa, znači Ured pučke pravobraniteljice nije neka van državna udruga ili nešto takvo, pročitajte izvješće pučke pravobraniteljice za 2017. godinu. To vam je, ja to zovem katalog hrvatskih užasa. I vidjet ćete tamo da postoji niz problema koje bi trebali prije rješavati nego ovo.
Idemo na 273. amandman zastupnik Slaven Dobrović, izvolite.
Hvala lijepo poštovani predsjedniče sabora, dakle odbili ste ovaj naš amandman s kojim smo nastojali koliko toliko popraviti stvari koji se tiču donacija što pravih, što fizičkih osoba. Naravno da je doniranje u društvu koje je snažno klijentelistički organizirano, mislim na gospodarstvo, dakle na ono što pokreće društvo, presudno pitanje. Dakle, to je u stvari način legalnog vraćanja dugova, dakle za sve zasluge, za sve pozicije, za sve stečene prilike za zaradu, pa i kroz državna poduzeća i kroz razne druge kombinacije, povezana društva gdje se onda političkom sustavu, tj. onima koji omogućuju određene stvari, vraća. I to je, naravno, rak-rana društva, to koči razvoj, to stvara neprilike za sve one koji žele raditi i živjeti od svoga poštenog rada, koji žele pružiti usluge i proizvode na tržištu, koji žele konkurirati na jedan zdrav način i koji su najčešće osuđeni na neuspjeh. Međutim, ako se povežu i organiziraju, naravno, s politikom, s političkim silnicima, moćnicima, onda tu problemi staju. I zato je to velika kočnica razvoju našeg društva. Ja ću moliti izjašnjavanje.
Hvala. 274. zastupnik Pranić, nema ga. 275. zastupnica Lesandrić-Ninčević, nema je. I 276. amandman, zastupnik Božo Petrov, izvolite.
Poštovani predsjedavajući, poštovana državna tajnice. Zastupniče Podolnjak, vi ste izrazili sumnju da možda predsjednica RH neće biti tu kad bude trebalo HDZ-u za potpisati zakon. Ne brinite, bit će ona tu, inače više neće biti predsjednica. Takvi su odnosi. A ona je to vrlo jasno pokazala svojim pokajničkim intervjuom, ona to jasno pokazuje iz dana u dan, bit će predsjednica tu, ako je trenutno na Antartici, ona će sutra biti tu kad se pukne prstom. Zato se ne trebate brinuti. To je sigurno. Što je sigurno? Sigurno je isto tako da ćemo potrošiti 19 sati raspravljanja o amandmanima ili više, da bi HDZ mogao omogućiti donacije, da bi mogao sebi dati 3, 4 milijuna kuna, ali nećemo potrošiti 19 sati, pa čak bi mogli to i za puno manje vremena da se urede donacije, npr. školama. To im ne pada na pamet. Zašto rade? Pa zato što štite svoje političke partnere, moj zastupniče. Ja znam da je bio jedan njihov sadašnji politički partner operirao tako po dolini Neretve. Pa su mu brojni uplaćivali desetke tisuća kuna, ti isti brojni nisu imali čak niti posao. To je to. To je ovo što oni sada legaliziraju. Sad njega više neće trebati istraživati DORH, više neće imati problema, sad će apsolutno svi moći uplaćivati koliko god hoće kome god hoće. Nije problem. Nije beg cicija. Omogućit će oni to njima. Ali sve u redu. Ja se zaista nadam, kada već date sebi, a i sjetite se, nakon što sredite sebe, da date nešto i drugima, i drugi isto tako draga državna tajnice trebaju živjeti. Molim izjašnjavanje po ovom, glasovanje po ovom amandmanu.
Zastupnica Čikotić, 277. amandman.
Opet je u obrazloženju bila upotrjebljena riječ transparentno, pa bi ja bi evo, obzirom da je u nadležnosti Ministarstva uprave i akcijski plan reforme javne uprave, vrijedan 880 milijuna kuna, od kojih ste prema zadnjem e-mailu, ja mislim od prošlog tjedna, iskoristili svega 17 milijuna kuna, a prema odgovoru iz Ministarstva rada i mirovinskog sustava, za projekte, dva projekta koja su vam ostavljena 21.04.2017. godine, upućena prema Ministarstvu rada i mirovinskog sustava od strane mene kao glavne savjetnice, nije nikad, nisu započeli do 3. mj. 2018. godine. Zapravo, vi ste utrošili, odnosno iskoristili svega 200 tisuća kuna. Od 53 milijuna kuna, vi ste iskoristili 200 tisuća kuna, e to je vaš način rada i to je vaš način na koji je vama stalo da se dogodi reforma javne uprave, da se smanji broj procedura, da se smanji broj koraka, da se smanji broj institucija koje građani moraju svakodnevno obilaziti, ne bi li se RH zapravo popela na ljestvici lakoće poslovanja, a tim akcijskim planom zapravo je previđeno i 3 cilja. Prvi cilj je depolitizacija sustava, još uvijek nemamo ravnatelje uprava. Imamo još uvijek pomoćnike. Druga stvar je optimizacija broja zaposlenih. Vi ste ukinuli agencije, ostao je isti broj zaposlenih, a umjesto 27,9 milijardi kuna plaća u 2018. godini, ove godine je predviđeno 29,1 milijardu kuna za plaće javnog sektora. Treća stvar koja je predviđena tim akcijskim planom je zapravo digitalizacija i umrežavanje. Iako je previđeno 380 milijuna kuna za centar dijeljenih usluga, koji trebate sklopiti ugovor sa Apisom, vjerujem da sada možda već radite na tome da dođe do smanjenja broja institucija koje su uključene, samim time i smanjenjem broja službenika, pa evo, ovakvim načinom kao što ste primili rad [[Upadica: Hvala.]] onim zakonom, možete i na taj akcijski plan [[Upadica: Hvala vam.]] Hvala.
278. amandman, zastupnik Sladoljev. Izvolite.
Hvala g. predsjedniče. Dakle, mislim da je svim gledateljima jasno dakle što MOST nezavisnih lista ovih 888 amandmana želi napraviti. Želi jednostavno da se ovaj zakon, koji je po nama loš ne izglasa, kako vladajuća stanka ne bi dobila 4 milijuna kuna. Mislim da je to politički legitimni cilj, da je to naš način borbe, dakle koliko će to građani, stižu nam masu poruka podrške, mislim da je to dobro. Međutim, ovo nije samo bitka za ovaj zakon. Ovo je bitka za demokraciju, bitka za referendum. Dakle, ja znam da je prsten moći teško odbaciti, povući ću paralelu sa meni omiljenom knjigom Gospodar prstenova, dakle, da je prsten moći jedna napast koju svakog čovjeka može obuzeti, ali osobno mislim da je referendumska inicijativa, da su referendumske inicijative upravo alat da odbacimo taj prsten moći, jer moć, moć nije dobra. Dakle, moć je nešto što zavarava što vodi u, hajde možemo reći u jedan elitizam, u jedan proces koji se odijelio od naroda i upravo nas referendumske inicijative podsjećaju dakle da smo mi ljudi koji smo tu izabrani upravo od tog naroda. Zato opet ponavljam da ćemo se za to boriti i da evo tražim glasovanje o tom amandmanu.
279. amandman zastupnice Ines Strenja, izvolite.
Zahvaljujem, dakle mi nastavljamo dalje i tražimo znači ovim amandmanom, tražim da se nakon Članka 29. dodaje naslov iza članka i novi znači Članak 29a. koji glasi. Maksimalni iznos donacija pravne odnosno fizičke osobe u jednoj kalendarskoj godini i on kaže, tijekom jedne kalendarske godine za financiranje redovitih političkih aktivnosti, političkih stranaka, nezavisnih zastupnika i nezavisnih vijećnika, izbornu promidžbu i pravna osoba može donirat ukupno najviše 300.000 kuna, a fizička najviše 50.000. Dakle, predloženim novim člankom predlažemo ograničenje maksimalno iznosa donacije pravne odnosno fizičke osobe u jednoj kalendarskoj godini za obje svrhe redovito godišnje financiranje i izbornu promidžbu. Ali zašto mi uopće ovdje o ovome pričamo? Dakle, puno bitnije za građane u Hrvatskoj bi bilo urediti sustav doniranja hrane, jer sustav doniranja hrane nije uređen, postojeći sustav kao što sam već rekla susreće se sa tehničkim zahtjevima koje ne mogu ispuniti mnogobrojne siromašne socijalne posluge u kojima rade volonteri u neadekvatnim uvjetima i nemaju sve ono šta je potrebno kako bi pravilno skladištili hranu, kako bi mogli primit i kako bi uopće imali uporabnu dozvolu. I onda imaju problem poput prijevoza i skladištenja, ne mogu donirati ukoliko je istekao rok valjanosti, al nakon toga se još može nekoliko dana hrana ponekad može se ukoliko je dozvoljeno i upotrebljavati, problem je što se hrana donira dan ili na dan kada rok istječe i onda dok se distribuira do krajnjeg korisnika ipak prođe više vremena. Zakonodavni okvir nam je prekompliciran, a sama svijest o doniranju hrane još uvijek nije dovoljno razvijena. Kako bi ti problemi bili riješeni potrebna su hitna ulaganja u postojeću infrastrukturu za doniranje, a prvenstveno u infrastrukturu koja je unutar socijalnih samoposluga i infrastrukturu koja bi omogućila zdravstveno ispravno skladištenje [[Upadica: Hvala vam.]] hrane i prijevoz. Tražim glasanje o ovom mom amandmanu.
Idemo na 280. amandman zastupnika Nikole Grmoje.
Dakle, vidljiva je upornost predsjednika Hrvatskog sabora i tajnika HDZ-a da se pod svaku cijenu napuni stranačka blagajna. Bili bi mi kao hrvatski zastupnici sretni da takvu upornost vidimo kod vladajućih kada treba mijenjati stvari koje idu u korist naših građana, kada treba reformirati javnu upravu, kada treba smanjiti broj gradova i općina, kada treba smanjiti broj političara na lokalnom nivou i nacionalnom nivou, kada treba npr. pokazati hrabrost i proglasiti isključivi gospodarski pojas, koliko god se to možda neće svidjeti gospodinu Tajaniju. Znači bili bi sretniji hrvatski građani kada bi kralježnicu pokazali u Bruxellesu, ali nažalost to se neće dogoditi. Ono što vi radite je samo slijepo slušate i provodite direktive, sjetimo se Zakona o borbi protiv terorizma, sprječavanju pranja novca gdje niste, iako smo 3 puta to predlagali dopustili da registar stvarnih vlasnika tvrtki bude javno dostupan, kako bismo znali koji donator odnosno koja tvrtka, koja osoba stoji iza pojedine donacije i kada je donesena Europska Direktiva tek tada ste išli to implementirati, ali ste odgodili rok. Znači tek kada vam nešto narede vi to idete i tada ne u potpunosti, znači bilo što što ide u korist hrvatskih građana ne želite implementirati, bavite se isključivo borbom za plijen. Ministrica Žalac bi bila ministrica do sudnjeg dana da se nije usudila dirnuti u HDZ i narušiti tu idiličnu sliku u javnosti da u HDZ-u je sve super i sve, sve je podređeno [[Upadica: Hvala.]] tom velikom uspjehu na europskim izborima. Hvala.
Idemo na 281. amandman Kluba zastupnika MOST-a nezavisnih lista. Molim državnu tajnicu da se očituje o njemu i do amandmanima do 292.
Zahvaljujem uvaženi predsjedniče Hrvatskog sabora, poštovane zastupnice i zastupnici u ime predlagatelja ovog zakona očitujem se o amandmanu od broja 281. do broja 292. Amandman se ne prihvaća s obzirom na značaj izbora Predsjednika RH. Zahvaljujem.
Očitovanje, kolega Panenić izvolite.
Hvala lijepo. Da nekako evo kad uzmemo taj iznos povećali ste ga za 100%, ali ako bismo uzeli evo da to pretvorimo npr. u mercedes ovaj od ministrice Žalac, to bi po realnim cijenama negdje bilo 20 mercedesa vrijedi jedna kampanja za izbor Predsjednika RH. Međutim, kad pogledamo cijenu po kojoj se može nabaviti, vidimo da je ministrica pokazala može se puno jeftinije nabavit, ne vidimo opravdanje. Jednostavno po nama je 4 milijuna bi bilo dovoljno jer za te novce možete isto kupit 20 mercedesa, doduše treba otići do Šibenika, ali može se. Prema tome i mi trebamo kao političari dati truda za manje novca da naše kampanje vodimo jer ovako što je, samo ćemo skuplje plaćat nećemo biti racionalni, razbacivat ćemo se, ali slučaj mercedes pokazuje da se može i mora povoljnije raspolagati sa novcem, na kraju dobivamo i od ne samo donatora, nego je i javni novac. Ali ajd mogu uzeti u obzir i da ima opravdanja, jer vidimo sad i ove najave plin poskupljuje ove godine, odvoz komunalnog otpada poskupljuje, struja poskupljuje gorivo poskupljuje u tome, domovi za stare i nemoćne poskupljuje, voda će nam poskupiti, mogu razumjeti onda da ima pretpostavki, ima, ima, ima pretpostavki da bi neko povećanje bilo, al nadam se evo da ne planirate kao vladajući povećati za 100%, evo molio bi da o ovome razmislite i da imamo glasanje.
Kolega Bulj, izvolite.
Predsjednik HS se smije i tajnik HDZ-a jer je svjestan da će podebljati kesu premda svojoj stranci i on to zna i on će to istrpiti, nema on s tim nikakav problem, drago mi je da je nasmijan, da je veseo, da je pun raspoloženja, da šalje poruke, e sad koga je on nanišao ja ne znam, al koga on nanišani tome je pisma u HDZ-u otpjevana, otpjeva je on pismu, ne samo o referendumskoj inicijativi i narodu, otpjevao je on pjesmu Ivi Sanaderu, onda se je smijao uz Jadranku Kosor, pa je otpjevao pjesmu Jadranki Kosor, smijao se uz Karamarka, pa je otpjevao pjesmu i Martini Dalić tj. Karamarku, pa je se smijao sa Plenkovićem, sad jel će se Plenković otpjevat, to ćemo vidit. Međutim, ovo je ozbiljna stvar uvaženi predsjedniče HS i MOST je dao ustvari predložio ozbiljne amandmane o kojima treba raspravljati i govoriti. Volja većine hrvatskih građana u ovome Visokom domu se triba poštivati, pomiješali ste ovdje kruške i jabuke, ovdje ste referendumsku inicijativu stavili u isti koš sa političkim strankama, što je nemoguće, znači, šta je nevjerojatno u nijednoj demokraciji vi ste diplomata, vi ste iz istoga inkubatora odakle i predsjednik Vlade, naša predsjednica RH, vi ste iz Ministarstva vanjskih poslova odakle je i Zoran Milanović, vi ste namijenjeni tih godina da vodite državu i morate znati kao diplomata, proeuropski orijentiran čovjek da su ovo bitni pitanja, da ovo nisu pitanja za smijanje i da vi se borite isključivo da zaustavite narodnu volju većine naroda [[Upadica: Hvala vam]] a da podebljate kesu i zbog toga tražim [[Upadica: Hvala]] glasovanje o ovome amandmanu.
283. amandman zastupnik Robert Podolnjak, izvolite.
Štovani g. predsjedniče, državna tajnice, poštovane kolegice i kolege, ovaj amandman predviđa smanjivanje sredstava za izbornu promidžbu za izbor predsjednika RH s 8 milijuna koliko je zakonom predviđeno na 4 milijuna kuna. Gledajte, postavlja se stvarno pitanje nakon dosadašnjih mandata, pa i cijelog tekućeg mandata aktualne predsjednice, ima li opravdanja trošiti u izbornoj promidžbi za tu funkciju 8 milijuna kuna? Po nama apsolutno neopravdani previsoki iznos za tu političku funkciju i zbog toga predlažemo da se ovdje taj iznos smanji na pola jer funkcija predsjednika RH u aktualnom mandatu svela se zapravo na protokolarne funkcije, posjete športskim priredbama i da, danas je predsjednica RH bila na utakmici hrvatske reprezentacije, a ja sam se ponadao da nije u RH. Nažalost, dakle, bila je na utakmici, o tome je već objavljeno u Jutarnjem listu, prema tome, ovdje je, ali zapravo se ta funkcija svodi u velikoj mjeri na protokolarna događanja i apsolutno je nepotrebno trošiti 8 milijuna kuna na izbore za predsjednika RH. Pa po sadašnjem zakonu trošimo u 10 izbornih jedinica 15 milijuna kuna za izbor 140 zastupnika. Ne postoji razmjer između tog iznosa i za izbor jedne osobe, dakle, predsjednika RH sa 8 milijuna i zbog toga [[Upadica: Hvala]] tražimo glasanje o tom amandmanu.
284. amandman zastupnik Runtić, izvolite.
U čl. 38. st. 1. alineja 1. iznos 8 milijuna mijenja se u 4 milijuna. Predlagatelj smatra da je predviđen iznos prevelik iznos troškova izborne promidžbe na izborima za predsjednika RH i predlaže ograničenje do 4 milijuna kuna. Ja ću opet o beskućnicima. Znači, za tih 4 milijuna kuna se može u suradnji sa Ministarstvom državne imovine napraviti dosta za te ljude. Ja sam to htio prošli puta pročitati, ali evo, možda, možda i čujete, dob beskućnika kreće se u rasponu od 15 do 89.g., a oko polovica ih je u dobi od 50 do 64. Znači, mi imamo maloljetne beskućnike, imamo starce koji su beskućnici, samo 5 od svih ovih beskućnika u RH je zaposleno, a 22 je u mirovini. Skrb o beskućnicima ne bi se trebala bazirati na smještaju u institucije, već bi se trebalo raditi na njihovom socijalnom uključivanju u lokalnu zajednicu, te na prevenciji beskućništva, posebno kroz socijalno stanovanje ili povoljni najam javnih stanova. RH recimo nema Zakon o socijalnom stanovanju, čak i zemlje u okruženju, zemlje u bivšoj Jugoslaviji imaju to pitanje definirano i riješeno, RH nema. Inače žrtve, beskućnici su često žrtve upravo deložacija koje su proveli oni banksteri o kojima sam ranije pričao, a kojima hrvatska država godišnje plaća oko 20 milijardi kuna kamata bez da ikada smanji glavnicu, što je po mom mišljenju problem kojim bi se stvarno trebali baviti, pogotovo sada kada ova Vlada ima to Ministarstvo državne imovine i može nekakvu državnu imovinu usmjeriti u zbrinjavanje beskućnika. A što se tiče amandmana, molim glasovanje.
Sada je na redu zastupnik Dobrović, 285. amandman. Izvolite kolega Grmoja.
Poštovani predsjedniče. Budući da je već nekih 2 sata i 43 minute, novi dan, imamo pravo na stanku, znači po Poslovniku, znači tražimo stanku kako bi se u Klubu konzultirali oko nastavka ove rasprave koja je počela u 15 sati, znači traje već nekih, znači koliko je to, sedam, devet, dvanaest, gotovo dvanaest sati traje ovo izjašnjavanje o amandmanima, bez prestanka MOST-ovi zastupnici ovdje dosljedno i uporno brane pravo hrvatskih građana na direktnu demokraciju, na referendumsko izjašnjavanje koje vi ovim Prijedlogom Zakona nastojite onemogućiti. Isto tako, ovdje ste samo iz jednog razloga, da je bilo koja druga točka vi biste ovo prekinuli, rekli biste nastavit ćemo to drugi dan, ali ne, znači, ovdje se radi o tome da vi namjeravate podebljati svoju stranačku kasu, vi uporno znači, želite sve više i više novca, novca vam nikad nije dosta, moći vam nikad nije dosta, nikad vam nije dovoljno tog novca koliko, kojeg imate u neograničenim količinama, što kroz državne tvrtke, što kroz ustanove, što kroz ono čime upravljate kroz Županije, Općine i Gradove, i to vam nije dovoljno i želite ovih dodatnih 2,5 milijuna kuna za kampanju za EU izbore, a MOST je ovdje u Hrvatskom saboru, nema ni SDP-a, nema ni Živog zida, nema ni HRAST-a, nema ni Neovisnih za Hrvatsku, nema niti jedne političke opcija koja vam se spremna ovako žestoko, dosljedno i uporno suprotstaviti, i baš zato smo vam trn u oku, nije slučajno premijer Plenković krenuo prema meni, znate da je MOST jedina istinska opozicija, i da će hrvatski narod to prepoznati. Tražim stanku.
Stanka do 2 sata i 56 minuta. Izvolite. SJEDNICA PREKINUTA U 2,46 SATI [[NASTAVAK NAKON STANKE U 02,56 SATI]] Nastavljamo dalje. Sada je na redu kolega Dobrović, to je amandman br. 285., izvolite.
Hvala lijepo poštovani predsjedniče Sabora i naravno, pozdravljam državnu tajnicu. Dakle, novac, moć, utjecaj i to je jedno kolo koje se naravno okreće i potrebno spriječiti takvu jednu klijentelističku vezu i zbog toga smo ovim amandmanom nastojali smanjiti količinu novaca koju je dopušteno trošiti za promidžbu u kampanju za Predsjednika države na sasvim razumnih 4 milijuna kuna jer podsjetimo se da klijentelizam kao ustvari kolijevka korupcije od političke do čiste gospodarske i razne druge razara svako društvo i da je hrvatsko društvo teško ranjeno i da zbilja moramo odlučnije odmaknuti okolnosti koje njeguju takvu situaciju. Zato doista ovaj zakon treba promijeniti, krivo nam je, meni osobno krivo što se inzistira na ovakvim odredbama zakona, što se uopće sa ovakvim zakonom ide na prečac, dakle i u ovo kasno odnosno rano doba petka, nekoliko sati prije nego štose želi izglasati ne bi stupio na snagu i omogućio da kle bitno veća sredstva za kampanju koja će početi uoči europskih izbora. Sve skupa jako je loše, dakle u taj isti zakon su unesene i odredbe koje građansko-političko djelovanje, referendum, stavljaju na istu razinu što je sramotno jer je to nešto što treba njegovati i poticati a nipošto ne bojati se i zatirati. Stoga molim da se glasuje po ovom amandmanu.
Hvala. Amandmani 286. i 287. zastupnika Pranić i Lesandrić, nema ih pa ne možemo o njima pa prelazimo na amandman 288. zastupnika Bože Petrova a ja ću zamoliti potpredsjednika Reinera da preuzme moju poziciju. Želim vam uspješan rad i ja se idem odmorit.
Ja se ispričavam, molio bi da mi se vrati vrijeme. Hvala. Poštovani potpredsjedniče Hrvatskog sabora i poštovani predsjedniče na odlasku, meni je žao što koristite ovo vrijeme d biste samo podebljali svoju blagajnu a ne brinete se za građane koji su vam dali povjerenje i građane koji danas doslovno preživljavaju i gledaju kako će skrpati od mjeseca do mjeseca. Poštovani potpredsjedniče, bit ćete dovoljno s nama da upoznate apsolutno sve razloge koje navodimo zbog čega ovaj prijedlog zakona na ovakav način u ovakvoj formi ne bi trebao biti usvojen. Nadam se također da ćete svojom inicijativom djelovati da ovo ne bude ovako usvojeno, da se usvoje amandmani na ovaj prijedlog zakona jer se s ovim prijedlogom zakona guše referendumske inicijative, podebljavaju se stranačke blagajne, rješavaju se donacije fizičkih osoba u puno većoj količini brojnima dok se nisu riješili npr. donacije školama, brine se za partikularne interese i za interese pojedinih političkih stranaka a ne brine se za ljude. Danas u proceduri imate više zakona za koje smatramo da su mnogo važniji za Hrvatsku u odnosu na ovaj zakon. Zakon o biranju zastupnika u Hrvatski sabor koji daje mogućnost građanima da izaberu kakvog zastupnika žele da ih predstavlja ovdje u Saboru je po meni važniji zakon u odnosu na ovaj zakon. Ja shvaćam da vi želite sebi podebljati kasu i blagajnu i da želite stvoriti Potemkinova sela ali dajte molim vas brinite se konačno za građane. Tražim glasovanje o ovom amandmanu.
Hvala. Amandman 289. zastupnice Sonje Čikotić.
Kroz ovaj amandman predložila sam zapravo smanjenje koje bi bilo na 4 milijuna kuna za promidžbu za izbor Predsjednika države ili Predsjednice države. Ovaj zakon vrlo na jedan transparentan način zapravo osigurava povećana sredstva za političku promidžbu a u ovom slučaju predviđa 8 milijun kuna za izbor Predsjednice odnosno Predsjednika države. Ako znamo da u ovom momentu danas 92 000 umirovljenika prima onaj najniži iznos mirovine od 500 kuna onda znamo da je to 16 000 takvih mirovina. Istovremeno, dok zakon zapravo predviđa estradizaciju uz povećanu promidžbu, znači promidžbu 8 milijuna kuna samih političkih funkcija, kakva se poruka šalje mladima koji bi trebali za vrijeme predsjedanja Hrvatske EU-om zapravo raditi bez naknade? Raditi u potpunosti bez naknade kao časnici za vezu prema natječaju Ministarstva vanjskih poslova i to za mjesečni pokaz odnosno za svega 600 kuna ukupno. Kroz ovaj zakonski prijedlog isto tako otežava se referendum jer ova Vlada jest uspjela spriječiti jedan referendum uz sve moguće inicijative koje je radila i pokušala je zapravo i uspjela baciti 400 000 potpisa građana u jedan mračni saborski podrum i tamo ih arhivirati. U Hrvatskoj, jako nemamo povećanu zapravo tu izlaznost na izbore, nerijetko je to zapravo nešto više preko 51% i tu zapravo političke stranke koje su dugo već na vlasti, ubijaju jednu volju naroda, da zapravo mogu promijeniti. Kroz ovaj zakon dodatno otežavaju referendum i moliti ću glasovanje o ovom amandmanu. Hvala.
Hvala. Amandman 290. zastupnika Marka Sladoljeva.
Hvala vam potpredsjedniče i dobro jutro. Dakle, evo ja ću opet ponoviti neke stvari, dakle, zapravo, želio bi čak i obrnuti priču. Dakle, ja čak smatram, da ovaj vaš zakon, kojim se mislite dodijeliti novih 4 milijuna kuna, jedan dobar znak, to znači da je vladajuća većina i vladajuća stranka u panici, da ankete koje nam se serviraju svaki dan, nisu onakve kakve su zapravo u stvarnosti i da tih 4 milijuna kuna, se želi dobiti eventualno 1 mandat više i da je to znak jedne panike. Ono što je loše, loša je poruka, poruka 4 milijuna kuna, poruka da će donatori biti ovaj, da će donatori moći financirati više političkih stranaka, to smo vidjeli, kod gospodina Ivice Todorića, koji je to javno priznao, da je financirao i HDZ i SDP, vidjeli smo gdje je Agrokor završio. Dakle, sve je to dakle, u cilju eventualnog boljeg izbornog rezultata za Europski parlament za HDZ. Međutim, naša politička poruka je ovdje, da ćemo se mi boriti protiv toga, ako treba, još 20 sati, ući ćemo u novi dan. Dakle, sada građani već gledaju, dakle, možete misliti što će se dogodit ujutro, i onda ćemo slati još jače poruke. Želimo dakle, poslati građanima poruku, da je ova zemlja, vrijedna borbe i tražiti ćemo da se glasa i o ovom amandmanu. Hvala.
Amandman 291. zastupnice Ines Strenje.
Zahvaljujem gospodine potpredsjedniče, drago mi je da da se evo vidimo u ove kasne sate, pa ćemo možda i ponoviti neke stvari koje je potrebno, a to je prvenstveno razlog zašto smo mi smatrali da trebamo uložiti 888 amandmana kako bismo na neki način rekli građanima da zakonom koji predlažete nismo zadovoljni, da je to zakon, koji prvenstveno ukida mogućnost demokratskog pravog konzumiranja referenduma i isto tako povećava iznose novca za političke stranke, prvenstveno HDZ. I zbog toga smo predložili ovoliko amandmana, a konkretno, ja ponavljam da sam predložila u čl. 38. u stavku 1 alineja 1 iznos od 8 milijuna kuna, mijenja se u iznos 4 milijuna i smatram da je previđen previsoki iznos troškova izborne promidžbe, na izborima za predsjednika RH i predlaže ograničenje do 4 milijuna kuna. Jer to je sve nečiji novac, to nije nečiji privatni novac, to je novac građana RH, koji smo mogli puno kvalitetnije puno humanije uložiti u nešto drugo, a prvenstveno smo mogli uložiti u unapređenje sustava doniranja hrane, odnosno, kako bismo što hitnije uložili u postojeću infrastrukturu za doniranje u socijalne samoposluge kako bi skladištenje hrane, prijevoz kao i pohrana bila bolja, jer ništa nije učinjeno po tom pitanju, nisu doneseni pravilnici, koji bi omogućavali da se vrlo brzo, po saznanju daje hrana, moguće da neće se moći prodati u roku, da ju mogu veliki trgovački lanci, staviti na raspolaganje socijalnim samoposlugama. Ovako stotine tisuće kilograma hrane propada a ljudi su gladni.
Hvala, tražite glasovanje? Amandman 292. zastupnika Nikole Grmoje.
Hvala poštovani potpredsjedniče. Evo i vi ste nam se pridružili u ove kasne ili rane sate u 3 ujutro, 12 sati, već traje rasprava izjašnjavanje o ovom našim amandmanima, ali vi ste uporni. I vi ste tu došli braniti stranačku kesu, podebljati stranačku kesu, nisu vam dovoljne državne tvrtke, nisu vam potpredsjedniče Renier, dovoljne ustanove, županijske, općinske i gradske, nego debeloj guski mažete i podmazujete vrat i dalje, znači želite povisiti iznos za izbornu promidžbu sa 1,5 na 4 milijuna kuna i spremni ste ovdje, danima biti, samo kako bi napunili vašu stranačku kesu, a o zakonima koji idu u korist naših građana, ne želite uopće raspravljati u Saboru. Kada je trebalo donijeti, kada vam je naredio Andrej Plenković da donesete Istanbulsku konvenciju, odrekli ste se i svoje vjere i svoje titule viteza od Jeruzalemskog groba. Isto tako, kada treba sada za stranku odraditi ovo spremni ste se probuditi, ostaviti svoju suprugu, doći u 3 sata ovdje, kako bi tu stranačku kesu, što više podebljali. Jasno je kakva je vaša politika, umjesto da raspravljamo ovdje o proglašenju npr. isključivog gospodarskog pojasa, ali to vam ne da vaš prijatelj Tajani, koji je sudjelovao u vašoj kampanji, kampanji vaše stranke, on ne da da Hrvatska proglasi isključivi gospodarski pojas, jer on kaže da su Dalmacija i Istra talijanske i zato se ne može o Mostovoj odluci raspravljati. Ne može se raspravljati ni o reformi izbornog zakonodavstva, ali se može raspravljati o ovom zakonu, kojim onemogućujete referendum i želite vašu stranačku kesu što više podebljati [[Upadica Reiner: Tražite glasovanje?]] Tražim glasovanje.
Amandman broj 293., Kluba zastupnika MOST-a nezavisnih lista.
Uvaženi podpredsjedniče Hrvatskog sabora, poštovane saborske zastupnice i saborski zastupnici. U ime predlagatelja, očitujem se o amandmanima od broja 293. do 304., ne prihvaća se iz razloga jer smatramo da je predložena visina troškova opravdana i u razmjeru je sa ukupno dozvoljenim iznosom troškova promidžbe na ostalim izborima. Zahvaljujem.
Poštovani zastupnik Panenić u ime Kluba zastupnika.
Hvala lijepo podpredsjedniče Sabora, državna tajnice. Zapravo s ovim povećanjem, ono, raste vrijednost svakoga zastupnika ovdje, mi možemo onda reći ljudima bez obzira što smatrate da ove rasprave ovdje nekad su beskorisne, ali s ovim ste podigli vrijednost svakoga od nas koji bude izabran. Uložit će te, ja ću zaokružit na drugu decimalu, 107 tisuća 142 kune i 86 lipa, će biti vrijednost svake glave ovdje koje se nalaze. Naravno da je netko tko je dužan državi, vjerojatno će mu onda to prelomiti, ja bi smatrao da je ispravno da ono što duguje poreznoj upravi, da se to onda prelomi, pa da stranka ulaže onol'ko kol'ko je ta razlika, ono, pa ćemo možda evo doći do nekoga prihvatljivoga rješenja. Ali evo ja bi podpredsjednika Sabora upoznao da smo pokušali malo i slikovito iskazati vrijednost jednog, pa smo uzeli primjer Mercedesa kojega vozi ministrica, po ovome znači, možemo reći evo to nije dovoljno za Mercedes po onim realnim cijenama što naši građani plaćaju, nego to bi bilo otprilike za haubu, ne znam branik i koji još dio, to bi za tih stotinjak tisuća kuna bilo, a ako gledamo povlašteno može se dobiti puno više. Trebalo bi razmotriti, znači da, ipak ono imamo na neki način u vašem prijedlogu kako će se vrednovanje vršiti, jer vidimo da ako postoje dvije vrijednosti Mercedesa, smatramo i da naš prijedlog, ono, da ostane na onoj staroj vrijednosti saborskih zastupnika bi bilo prihvatljivo rješenje, i one primjedbe koje imaju građani na rad ovoga Visokog doma, sigurno bi onda odražavale i kroz financijsku pokazatelje. Na ovaj način vi umjetno pumpate ... [[Govornik se ne razumije.]]
Tražite glasovanje?
Evo, tražimo glasovanje o ovome.
Amandman 294. zastupnika Mire Bulja.
Trinaesti sat branimo pravo na referendum, branimo od povećanja kese u milijunskim iznosima koju HDZ želi koristiti, i naravno da je ovo noćna smjena. Ja ne osjećam uopće teret, da se borim za pravo referenduma, ne osjećam zbog toga što su radnice Dalmatinke radile noćne smjene bez plaće, bez marende, bez prava na prijevoz i nisu ostvarila svoja radnička prava. I naravno, evo ovdje je došao i vitez od Jeruzalemskoga groba koji će ujutra predvoditi i molitveni doručak, koji će predvoditi molitveni doručak koji je bio jedan od najvećih zagovornika Istambulske konvencije, koji je svoj svjetonazor pogazio, a to je napravio i Hvaljen Isus, ministar Lovro Kuščević, koji gasi volju naroda, a to je 400 tisuća potpisa, i pljunuo, pogazio, da ne kažem puno teže riči. I naravno kol'ko on poštiva Istambulsku konvenciju, ostavio je ovdje tajnicu da sama brani ovaj Zakon, ostavio je u nemilost da mora braniti ono što je neobranjivo, šta je protunarodno bez obzira šta je i on bio jedan od većih zagovornika Istambulske konvencije uz pozdrav Hvaljen Isus. Pozivam vas uvaženi akademiče, viteže od jeruzalemskog groba, prekinite ovu sjednicu zbog svih načela koja ste pogazili i u poziciju koju ste doveli hrvatski narod koji ne zaslužuje ovakvu vlast. Zbog svega ovoga izrečenoga, tražim glasanje o ovom amandmanu. Hvala lijepo.
Amandman 295. zastupnika Roberta Podolnjaka.
Zahvaljujem gospodine podpredsjedniče. Vidim da ste zamijenili predsjednika Sabora i razmišljao sam cijelo vrijeme kako da vas pozdravim, da li sa dobro večer ili dobro jutro, i nikako da raščistim kako pozdraviti u tri i petnaest, zapravo osobu, koju sad prvi put vidiš [[Upadica Miro Bulj: u novom danu.]] u novom danu, a vidjeli smo se na početku rasprave i vjerojatno ste bili uvjereni kad ste odlazili da ćemo, da vas nitko neće zvati na ovu noćnu raspravu i da ćemo u međuvremenu završiti s raspravom, ali eto tek smo zapravo na početku i čini mi se da još nismo došli niti do trećine podnijetih amandmana, i ovaj koji je sada na raspravi je prijedlog za smanjivanje sredstava za financiranje izborne promidžbe za zastupnike u Hrvatskom saboru i predlažemo da se ovaj iznos koji je sada milijun i petsto tisuća kuna po izbornoj jedinici, smanji na jedan milijun. I smatramo da je to apsolutno dovoljno i primjereno, nema potreba za deset izbornih jedinica trošiti 15 milijuna kuna, 10 milijuna je apsolutno dovoljno, možda je i to previše s obzirom koliko nam građani ne izlaze na izbore, koliko sve manje građana zapravo izlazi na izbore, a to je dobrim dijelom pozivnica nepovjerenja u Hrvatski sabor, u ovakve Zakone koji se pokušavaju preko noći donijeti, i to je zapravo posljedica i njihovog neizlaska na izbore. Zbog toga tražimo glasanje o predloženom amandmanu.
Amandman 296. zastupnika Hrvoja Runtića.
Dobro večer, dobro jutro, laku noć, zahvaljujem. Znači mi smo ovdje sada evo ušli u trinaesti sat, o puno toga smo razgovarali i ja bih se vratio ponovno na to da je ovaj zakon ustvari onako jedna dobra šamarčina svim ljudima koji u Hrvatskoj spajaju jedva kraj s krajem, recimo ja sam tu pričao o tome da u Hrvatskoj imamo 28% građana koji žive na rubu siromaštva, imamo umirovljenike koji žive manje od 1000 kuna mirovina, imamo beskućnike, imamo blokirane, imamo prazne socijalne trgovine, imamo niz problema u Hrvatskoj o kojima se ovakvom brzinom dakle ne raspravlja ovdje i donosi se zakoni koji bi riješili te probleme ali o lovi za stranke se raspravlja na ovakav način i evo ne znam šta da vam kažem, možda da apeliram na vas kao akademika, vi imate sigurno utjecaja u vašoj stranci, ipak ste vi na vlasti pa možda bi mogli sugerirat tamo ljudima da se počnu baviti stvarnim problemima građana jer i vi i ja i mi svi ovdje živimo u istoj ovoj Hrvatskoj, vi vidite oko sebe da je stanje loše. Halo, vidite da je stanje loše, ne možete to ignorirati. Prošećite se ulicom. Mene ustvari najviše nekako pogađa ta hladnoća i kod vas i kod g. Jandrokovića koji je prije vas vodio sjednicu, vi jednostavno samo gledate da bude te 2 minute ... [[Govornik se ne razumije.]] [[Upadica Reiner: Tražite glasovanje?]] Tražim glasovanje.
Amandman 297. zastupnika Slavena Dobrovića.
Hvala lijepo poštovani potpredsjedniče Sabora. Da, što je realnost tužnija, dakle što je stvarnost u lošijem stanju, to je potrebno više napora a i novaca da se ono uljepša i zato naravno je bilo potrebno dizati ove stavke a mi pak smatramo da to nije potrebno dizati, da treba spustiti nazad na ovaj iznos kako je ovdje navedeno jer put kojim treba ići je neki drugi. Treba raditi na svemu onome što se uporno izostavlja, odgađa, ne dešava, Izborni zakon, ne znam, zakon, proglašenje gospodarskog pojasa, rješavanje mnogih problema koje u društvu nisu adekvatno riješeni, sve to bi moglo pomoći da se ta slika promijeni i onda bi vjerojatno da se krene tim putem trebalo bitno manje novaca da se onda usvoji ili postigne dobar rezultat na izborima. Ali ne, ide se ovim putem, čuva se postojeći klijentelistički povezani gospodarski sustav u kojem država izravno ili neizravno kontrolira pa gotovo sve i zemlja dalje tone u probleme. Spominjao samo već više puta večeras tj. sinoć problem demografije koji se uopće ne rješava dapače, na ovaj način se on samo pogoršava [[Upadica Reiner: Tražite glasovanje?]] Svakako bi molio glasovanje po ovom amandmanu.
Amandman 298. zastupnik Ante Pranić, nema ga. Amandman 299. zastupnice Ivane Ninčević Lesandrić, nema je. Amandman 300. zastupnika Bože Petrova, izvolite.
Poštovani potpredsjedniče Sabora, poštovana državna tajnice. Tek se zagrijavamo. Ja ću sada nabrojati popis afera i šteta koje je HDZ počinio svom narodu i državi. Fimi medija 30 milijuna, afera HEP 630 milijuna, HR autoceste 25 milijuna, afera Hypo 5 milijardi, afera Podravka 350 milijuna, afera Spice 400 milijuna, afera Medikol 231 milijun, afera HŽ 20 milijuna, afera HPB 245 milijuna, afera INA 2 milijarde, Rončević kamioni 34,4 milijuna, afera Đakovština 27 milijuna, Croatia leasing 17 milijuna, Sunčani Hvar 571,5 milijun kuna, Slavonska banka 150 milijuna, afera Brodosplit 27 milijuna, tvrtka Imo stroj 6 milijuna, afera Kamen Ingrad 60 milijuna, afera Salonit 100 milijuna, blindirani BMW 4,2 milijuna, afera Belupo 35 milijuna, VŽ otpad 220 milijuna, Jadranska banka 17 milijuna, Sklad gradnja 30 milijuna, Shimatzu 200 milijuna. Pa zar vama ovo nije dovoljno za 6 000 kampanja? Pa mislim, hoćete se udavit u lovi? Vam treba da se udavite i sad nije dovoljno svi ovi milijun, stotine milijuna i milijarde, e dajte još, još, još, još 3, 4 milijuna. Dajte još. Nemojte se udušit u njima. Tražim glasovanje o ovom amandmanu.
Amandman 301. zastupnice Sonje Čikotić.
Isti kao prethodni zapravo članak samo ovdje iznos koji je predviđen, nije onaj iznos za Predsjednika i za njegovu promidžbu nego je već za izbornu promidžbu na izborima za Hrvatski sabor gdje sam predložila da iznos ne bude milijun i pol kuna po izbornoj jedinici već da taj iznos bude milijun kuna kao što je i dosad bilo. Ono što se kroz ovaj Zakon o financiranju političke aktivnosti, izborne promidžbe i referenduma je razvidno da se doprinosi estradizaciji politike. Znači nama, našim političarima kroz ovaj zakon omogućit će se da budu estradne zvijezde, da imaju zapravo piar agente, da ulažu u svoje face book društvene mreže, da zapravo sve to plaćaju građani, umjesto i zato dolazi do nepovjerenja institucija, zato se zapravo i premijer Andrej Plenković bori protiv nekih populista zločestih u Europi, umjesto da javnim politikama koje donosi na korist građana zapravo gradi svoj autoritet i zapravo gradi svoje autoritet i gradi jedan odnos prema građanima. A u ovoj danas zemlji 74%, 78% po anketama građana smatra da Hrvatska ide u krivom smjeru. I normalno da onda trebaju povećani iznosi za promidžbu, normalno da onda trebaju zakupi u medijskim prostorima, normalno da se onda iz EU fondova koristi milijuni, milijuni za oglase u glasilima, na portalima, na radijima i o tome mi svjedočimo svaki dan. Mi svjedočimo o tome da za mjeru koja zapravo treba sanirati štete koje su se dogodile u poljoprivredi zapravo je više potrošeno za njenu promidžbu nego za … [[Govornica se ne razumije]]
Tražite glasovanje?
Molim vas da o ovom amandmanu se glasuje. Hvala.
Amandman broj 302. zastupnika Marka Sladoljeva.
Hvala gospodine potpredsjedniče. Hrvatska je duboko politizirana zemlja. Njom upravljaju političke stranke, a ne Hrvatski sabor. U Hrvatskoj trenutno postoji 13 tisuća 800 plaćenih političara koji godišnje hrvatske porezne obveznike koštaju 16,2 milijarde kuna ili 4,8 BDP-a i nije dosta. Dakle, u cijeloj toj priči i ovim brojkama prednjači naravno Grad Zagreb. Ja sam prije u raspravi rekao da se ovaj Zakon, da će ovaj Zakon najviše dakle pogodovati 3 stranke, a to su HDZ-e, HNS i stranka Milana Bandića s obzirom da oni imaju izdašne donatore koji onda preko tih donatora upravljaju procesima političkim i donose štetne odluke. A kakve su to odluke govori gdje Hrvatska se trenutno nalazi. I da npr. gospodin Milan Bandić trenutno na plaći imati tisuće i tisuće političara koje su njegovo biračko tijelo. Naravno da će ovaj zakon još podebljati taj broj političara da se on neće smanjiti, da će hrvatski građani opet to plaćati i da smo mi u jednom zatvorenom krugu koje je vrlo teško izaći. Most nezavisnih lista će se boriti protiv takvih zakona do posljednjeg čovjeka kako kažu moji navijači i tražit ćemo i da se glasa i o ovom amandmanu.
Amandman 303. zastupnice Ines Strenja.
Zahvaljujem gospodine predsjedavajući. Dakle, nastavljamo u istom tonu i kažemo da treba promijeniti članak 38. stavak 1. alineja 2. iznos od milijun i 500 tisuća promijeniti u iznos od milijun kuna. I smatramo da je predviđen previsoki iznos troškova izborne promidžbe na izborima za Hrvatski sabor i predlažemo ograničenje. A ono o čemu treba razmišljati, jer ovo treba promijeniti, to je da imamo gladnih i da imamo ljudi bez krova. Ne govorim o onima koji jedva nekako se snalaze u podstanarskim stanovima, govorim o beskućnicima. Govorim o ljudima o kojima se na kraju ne skrbi država, nego volonteri i udruge koje pokušavaju dobiti bilo kakve donacije da tim ljudima ponude topao obrok barem jedan, najčešće je to jedan i krov nad glavom. Pa imate tako i unutar Caritasa organizirane „Ruže svetog Franje“ u Rijeci, pa onda se moljaka kako bi se pokušalo organizirati da tijekom dana ne moraju izići iz tog doma za beskućnike, jer je organizirano samo spavanje, pa ujutro moraju napustiti, pa se onda snalaze da tijekom zime ipak ih ostave preko dana. Pa onda čim počinje toplije moraju dan provesti negdje na ulici itd. To je mjesto, i to su udruge i to su usluge i to je ono za što Hrvatska treba usmjeriti novac. Ne na predizborne kampanje. I Most će uporno i uporno i sljedećih 20 sati govoriti da novac koji se troši za promidžbene kampanje političkih stranaka je ogroman, a da je ogroman bazen onih koji trebaju našu pomoć, a mi smo to prvenstveno zbog njih.
Tražite glasovanje?
Tražim glasanje.
Amandman 304. zastupnik Nikole Grmoje.
Hvala poštovani potpredsjedniče. Znači poslali su vas ovdje da uporno se borite za to da se ovaj zakon donese prije nego što Predsjednica raspiše izbore i ovdje ste ne u službi hrvatskoga naroda kao potpredsjednik Hrvatskoga sabora, nego ste ovdje najobičniji stranački vojnik kao što ste i bili kod donošenja Istambulske konvencije kada je Andrej Plenković naložio da se to mora donijeti, vjerno ste to odradili. Tako sada ovdje odrađujete svoj zadatak, ma čak bi ja to i oprostio i razumio da sa istim takvim žarom sazivate sjednice pa i subotom i nedjeljom ako treba kako bismo donosili zakone koji idu u korist naših građana. Ali ne, ti zakoni ne dolaze na raspravu od Mostove reforme pravosuđa, do reforme javne uprave, do proglašenja isključivog gospodarskog pojasa kojeg ne smijete proglasiti, zato se u Hrvatskom saboru o tom pitanju ovdje ni ne smije raspravljati, do Zakona o mirkosolarima kojim želimo naše obitelji, naše građane, one najsiromašnije učiniti energetskim neovisnima, smanjiti im račune za struju, znači ali vas to ne zanima. Vas zanima jedino ste ažurni, jedino ste aktivni, kada treba braniti stranački interes. I uvijek vam je stranački interes ispred interesa Hrvatske i to je ono što je žalosno. Znači da dopuštate sebi uopće da vam ispred naroda bude interes Hrvatske demokratske zajednice, vaše političke partije i vaših stranačkih kolega. To je ono što je meni neshvatljivo i stog razloga, o ovom amandmanu tražim glasovanje. Hvala.
Amandman 305. Kluba zastupnika Mosta nezavisnih lista.
Uvaženi potpredsjedniče Hrvatskog sabora, uvažene zastupnice i zastupnici. U ime predlagatelja ovog zakona očitujem se na amandmane od broja 305. do broja 316. Znači ne prihvaćaju se amandmani iz razloga jer smatramo da je visina troškova izborne promidžbe opravdana i u razmjeru sa ukupnim dozvoljenim iznosima troškova izborne promidžbe na ostalim izborima. Zahvaljujem.
U ime kluba, poštovani zastupnik Panenić.
Hvala lijepo. Poštovana državna tajnice, evo složiti ću se s vama, u ove rane sate da ste rekli nešto točno, a to je da ovi novci su opravdani za izbore. I sa stajališta vladajućih stranka i HDZ-a upravo je opravdano, jer svi se pitamo, ono na čemu zasnivate vaše stajalište, … [[Govornik se ne razumije.]] zapravo dobiti povjerenje građana i onoliki broj mandata kako planirate ostvariti. Pa sada znamo ono, znamo jer osiguravate dodatna sredstva, to neće biti zarađeni mandati, nego će biti kupljeni mandati. Jer na taj način je najlakše objasniti zašto vaši zastupnici u Europskom parlamentu podržavaju Tajanija, koji opet želi malo od nas iščupati koji komadić zemlje, malo Dalmacije i to bi mu zapravo, ja bi rekao imalo puno ozbiljniji problem kada razmatramo to. Drugo, zašto vaši zastupnici nisu reagirali na pritisak, koji je Komisija napravila da se INA prepusti MOL-u. Nisam čuo ni jednoga. Još jedno pitanje, kada govorimo o aktivnosti vašeg zastupnika, nisam vidio ni jedan vaš zastupnik u Europskog parlamentu, da je dobio Oscara za svoj rad. Neki drugi su dobili, vaši nisu dobili. Kada to, evo uzmemo samo tih par činjenica, onda je jasno da treba puno više uložiti i kada ne možeš ljude uvjeriti da nešto korisno radiš za Hrvatsku, u Bruxellesu, onda pokušaš kupiti to. Zato pokušavam reći, možete ovdje podignuti koliko god želite, ali nemojte vjerovati da će ljudi to prepoznati. I vjerojatno je bilo ispravnije, da ostanemo na iznosima od milijun i pol kuna, koji će zapravo pokazati da toliko otprilike vrijedi zalaganje vaše zastupnike. Hvala.
Tražite glasovanje? Amandman 306. zastupnika Mire Bulja.
Evo sada smo došli do amandmana gdje uvaženi potpredsjedniče, viteže od Jeruzalemskog groba, gdje povećajmo sa milijun i pol kuna predlagateljima na 4 milijuna kuna, da bi HDZ mogao potrošiti više u kampanji, da bi mogao ojačati europučane, kojima se dodvorava Tajanija fašistu, koji je Dalmaciju, Istru, svojata četnika Aleksandra Vučića i njegovu stranu koja je vaša stranka, a i ni vi niste niti prigovorili, zbog toga što ste u istoj stranci u Europskoj pučkoj stranci i o tome govori u biti da ovaj amandman toliko socijalnu neosjetljivost šaljete, pa ako ćete gledati sa svojih, pošto ste vitez od Jeruzalemskog groba, kršćanskih vrijednost koje promovira se kroz Bibliju, kroz evanđelje, onda zaista, vaše ponašanje iz ujutra, molitveni doručak, koju vi redovito predvodite i pozivate se na to viteštvo jednostavno ste bacili pod noge. Bacili ste pod noge volju većine u ovome Domu i ja osobno sam ušao u politiku zbog ovakvog ponašanja, kao što se vi ponašate licemjerno, kao jedan od vitezova čuvara Isusovog, Jeruzalemskog groba, jednostavno, ne znam kako ćete to naći u evanđelju, ovdje vi ćete sutra tumačiti, koje ćete objašnjavati kroz nekakav svoj život i svoje shvaćanje. Zaustavite ovo, prekinute sjednicu, stanite na stranu opljačkanoga naroda zbog kojega [[Upadica Reiner: Tražite glasovanje?]] tražim da se glasa o ovom amandmanu.
Evo sada smo došli do amandmana gdje uvaženi potpredsjedniče, viteže od Jeruzalemskog groba, gdje povećajmo sa milijun i pol kuna predlagateljima na 4 milijuna kuna, da bi HDZ mogao potrošiti više u kampanji, da bi mogao ojačati europučane, kojima se dodvorava Tajanija fašistu, koji je Dalmaciju, Istru, svojata četnika Aleksandra Vučića i njegovu stranu koja je vaša stranka, a i ni vi niste niti prigovorili, zbog toga što ste u istoj stranci u Europskoj pučkoj stranci i o tome govori u biti da ovaj amandman toliko socijalnu neosjetljivost šaljete, pa ako ćete gledati sa svojih, pošto ste vitez od Jeruzalemskog groba, kršćanskih vrijednost koje promovira se kroz Bibliju, kroz evanđelje, onda zaista, vaše ponašanje iz ujutra, molitveni doručak, koju vi redovito predvodite i pozivate se na to viteštvo jednostavno ste bacili pod noge. Bacili ste pod noge volju većine u ovome Domu i ja osobno sam ušao u politiku zbog ovakvog ponašanja, kao što se vi ponašate licemjerno, kao jedan od vitezova čuvara Isusovog, Jeruzalemskog groba, jednostavno, ne znam kako ćete to naći u evanđelju, ovdje vi ćete sutra tumačiti, koje ćete objašnjavati kroz nekakav svoj život i svoje shvaćanje. Zaustavite ovo, prekinute sjednicu, stanite na stranu opljačkanoga naroda zbog kojega [[Upadica Reiner: Tražite glasovanje?]] tražim da se glasa o ovom amandmanu.
Zahvaljujem gospodine potpredsjedniče Sabora, državna tajnice i poštovana kolegice i kolege. Sada smo došli do onoga amandmana koji se odnosi na smanjivanje predviđenih sredstava za izbornu promidžbu, za izbore zastupnike Europski parlament, sa tih famoznih 4 milijuna kuna, na ono što mi predlažemo, to je 1,5 milijun kuna, dakle, to je ono što je bilo i do sada. I zapravo u tom amandmanu, gdje je sadržana cijela ova, već jednodnevna rasprava, jer smo najviše zapravo o tome i pričali. Taj amandman je zapravo vjerojatno od svih onih koje nam najviše smeta, jer ste zapravo tu i podigli ta sredstva za financiranje izborne promidžbe i zbog toga i raspravljamo tako dugo o tome, da biste vi vaš tih 4 milijuna kuna mogli potrošiti za nekoliko dana u izborima za Europski parlament. I sukus čitave ove rasprave je zapravo u ovome amandmanu koji, valjda biste sve druge možda i prihvatili, samo vjerojatno ovaj ne, koji se odnosi na Europski parlament, i to je najsmješnije u cijeloj priči da je ovaj amandman zapravo samo dio paketa koji predlažemo, ali da zbog toga povećanja sredstava u tom jednom stavku, od svih ovih odredbi Zakona, da je to baš ta odredba zbog koje mi sad čitav dan već ovdje raspravljamo o tim amandmanima, dan je zapravo tek počeo, nije ni četiri sata, raspravljat ćemo vjerojatno do, do osam navečer, zapravo oko ovoga, oko ovih četiri milijuna kuna. I zato naravno tražim da se glasuje o ovom amandmanu.
Amandman 308. zastupnika Hrvoja Runtića.
Zahvaljujem. Pa znate šta, u stvari koliko ovaj Zakon šalje krivu poruku ljudima koji žive u ovoj zemlji da je bitno koliko, najbitnije je kol'ko stranke dobiju za izbornu promidžbu, tol'ko i, mogu reći i vi šaljete, takvu poruku. Jer gospođa Rimac cijelo vrijeme, odnosno većinu vremena ste na mobitelu, uopće ne slušate što se ovdje događa, vi gospodine Reiner gledate taj monitor, vjerojatno brojite ove sekundice, jer primjećujem da zadnjih desetak sekundi onda gledate ovaj tu, i kada dođe do nule, kažete tražite glasovanje, i to je to, znači ovo je, ono, najobičnija forma, mi tu pričamo, ali postoji netko tko sluša. Vi ste tu također okruženi ljudima koji su i zaposleni u ovom Saboru, koji su tu djelatnici, i koji također spajaju kraj s krajem, to su ti ljudi o kojima mi pričamo, ne samo ljudi koji su zaposleni tu, ja ću ponoviti, beskućnika u Hrvatskoj ima na tisuće u rasponu od 15 do 89 godina, zamislite beskućnika od 15 godina koji luta i spava u parku. Ja srećem na Donjoj Dubravi svaki drugi, treći dan jednog beskućnika koji je u osamdesetim godinama, zamislite beskućnika od 89 godina, kojem kada želite pomoći, on bježi od vas jer je tol'ko isfrustriran, tol'ko je izgubljen da ni ne želi više nikakvu pomoć, on ne zna opće više ni gdje je, a kada ga policija nađe u parku da spava, traži ga da plati kaznu zbog skitnje. To je država u kojoj mi živimo.
Tražite glasovanje?
Tražim glasovanje.
Amandman 309. zastupnika Slavena Dobrovića.
Hvala lijepo poštovani podpredsjedniče Sabora. Dakle, ovaj članak je, donosi krucijalno lošu poruku dakle ovoga Zakona, gdje je predloženo to silno dizanje, dakle sa milijun i petsto na četiri milijuna kuna za potrebe promidžbe na izborima za članove Europskog parlamenta. Dakle, četiri milijuna kuna će potrošiti oni naravno koji će to imati ne bi li što uspješnije stvorili što ljepšu sliku o ljudima koje nude, koji će se kao zalagati u okviru Europskog parlamenta za mnoga hrvatska pitanja. Naravno da to ne odgovara nikako stvarnosti, i da građani itekako mogu iščitati, i iz ovoga što smo doživjeli kroz ove godine članstva u Europskoj uniji, da tu nema ničega stvarnoga, da se ustvari radi isključivo o stjecanju političkih pozicija, opet pozicija moći i utjecaja. I onda se vrtimo u krug, i to je neka svojevrsna, možda vama kružna ekonomija, makar je kružna ekonomija nešto sasvim drugo, nešto što se u ovoj zemlji strahovito zanemaruje, a nešto što bi moglo Hrvatsku podići prilično visoko u pogledu održivosti, u pogledu odgovornog ponašanja prema resursima, prema energiji, a i prema zagađenju. Međutim, ne, ovo je matrica kojom se uporno ide dalje, matrica koju Hrvatsku vodi u krivom smjeru.
Tražite glasovanje?
Tražim glasovanje.
Amandman je 310. zastupnika Ante Pranića, nema ga ovdje, 311. zastupnice Ivane Ninčević-Lesandrić, nema je ovdje, amandman 312. zastupnika Bože Petrova.
Poštovani podpredsjedavajući. Budući da zafrkavate cijelu naciju sa, usudio bi se reći, tričavih tri do četiri milijuna kuna s obzirom na štetu koju ste do danas ovih 20 i nešto godina, počinili, ja imam jedan dobar prijedlog. Aj molim vas, mi ćemo vam dati bjanko ček, bjanko, vi napišite kol'ko vam treba da nestanete. Da riješimo zasvagda taj problem. Samo fino otiđite, napišite na bjanko ček kol'ko, mislim da će to biti na kraju isplativije za državu jer nas ovako ubijate mrvu po mrvu. Mislim da je pošten, korektan prijedlog, uštedjet će nam i novac, i vrijeme, i energiju. Tri do četiri milijuna kuna, al' nije problem tih tri, četiri milijuna kuna, vi zapravo gazite bilo koje mišljenje bilo kojeg građanina danas u Republici Hrvatskoj, vi gušite s ovim referendumske inicijative. A inzistiranjem danas u tri ujutro, u tri i četrdeset četiri ujutro, za svojim novcem s kojim želite podebljati svoj stranački džep, zapravo govorite kol'ko ste postali neosjetljivi prema potrebama ljudi danas u Hrvatskoj. Ja stvarno ne znam gdje je nestao obraz? Pa zar se ni milimetar obraza ne može sačuvat, zar je, koliko mora biti grozno to mjesto na koje odlaze odbačeni HDZ-ovci, pa je tolika borba grčevita da se ostane gdje jeste, da ne možete na trenutak pogledati kako se danas osjeća bilokoji čovjek u RH koji nema vašu člansku iskaznicu [[Upadica Reiner: Tražite glasovanje?]] Naravno da tražim glasovanje.
Amandman 313. zastupnice Sonje Čikotić.
Hvala. Uložila sam amandman na članak 38. stavku 1. alineja 3 zapravo da se smanji iznos sa 4 milijuna na milijun i pol kuna obzirom da europski izbori nam sad dolaze, ovo je upravo jedan od razloga zašto se ovaj zakon donosi na ovaj način a isto tako smatram da nije potrebno iznos od 4 milijuna kuna zapravo za promidžbenu kampanju. Ja bih htjela ovdje govoriti i o projektu Slavonija, Baranja koji zapravo ne postoji. U režiji ove Vlade postoji jedan drugi projekt a to je projekt prazne Slavonije. Dolazim iz Slavonije, Slavonija danas nema iz EU fondova niti jedan kriterij, niti jedan natječaj na kojem Slavonci i Slavonke dobivaju novac, dobivaju novac po nekim dodatnim kriterijima ili po posebnim natječajima. Isto tako znate i sami da je Slavonija bogato područje zapravo poljoprivrednim zemljištem a u 2019. g. iz resora Ministarstva poljoprivrede neće biti natječaja ni za male poljoprivrednike ni za mlade poljoprivrednike. Znači neće biti toga da zapravo se na tim ruralnim prostorima zadrži mlado stanovništvo za koje se zapravo gradi po mjeri 7.4 i ulaže se 200 milijuna eura u infrastrukturu vrtića, društvenih domova, školskih igrališta i svega ostalog ali zato se u 3 sata u noći donosi zakon i sudjeluje se na zakonu, mora bit da vam je jako bitno, da vam je jako važno i zato zapravo ovih 2,5 milijuna kuna kako bi znači dodatno mogli financirati obećavajući ponovno, prodavajući izbornu maglu diljem Hrvatske. I o ovom amandmanu tražim glasanje, hvala vam.
Amandman 314. zastupnika Marka Sladoljeva.
Hvala g. potpredsjedniče. Zapravo dolazimo do ključnog amandmana, zapravo koji je zapravo i cijela priča usmjerena oko toga a to je ovih tih famoznih 4 milijuna kuna. Koliko je ovaj zakon nakaradan, na koliko se povećava taj iznos svjedoči i jedna činjenica a to je dakle da je do sada bilo milijun i pol kuna, sad je 4 milijuna kuna, ta odluka bi bila logična da je u proteklih 5 g. Hrvatski BDP narastao 3 puta, dakle to je taj iznos koji se povećava, 3 puta ili da su plaće hrvatskih radnika narasle u roku od 4, 5 g. 3 puta. Međutim, imamo jedan paradoks a to je dakle da sve stoji, dakle sve je isto, zapravo nazadujemo a jedino što se povećava u ovoj državi je iznos političkim strankama. Dakle to je ključ cijelog ovog zakona i protiv čega se mi borimo. Evo isti jedan samo indikativ šta se događa u gradu Zagrebu, dakle što se tiče isto političara, da je predsjedniku skupštine povećan koeficijent i da će uskoro on postati najbogatiji plaćeni političar, dakle bit će plaćeniji od predsjednika Sabora ili čak u rangu sa predsjednik Vlade a njegove dakle funkcije su isto više protokolarne nego odlučujuće tako da evo, sve je usmjereno prema politici, političarima i mi ćemo se boriti protiv toga i obavezno tražim glasovanje o ovom amandmanu.
Amandman 315. zastupnice Ines Strenja.
Dakle, malo treba imat tempo s ovim mladim koji su danas oko mene ali izdržat ću ja kao što se nadam da ćete i vi. ... [[Govornik nije uključen.]] [[Upadica Reiner: Mikrofon. Vi ćete nešto značajno reć pa dajte da to se zabilježi.]] Ok, evo ga ponovit ću. Dakle mi smo tražili u članku 38. stavku 1. alineja 3 da se iznos od 4 milijuna mijenja u iznos od milijun i 500 000. Dakle smatramo da predviđen previsok iznos troškova izborne promidžbe na izborima za članove Europskog parlamenta i predlažemo ograničenje do milijun i 500 000 kao što je predviđeno postojećim zakonom. Ovo je ključni amandman zbog kojeg mi evo provest ćemo više od 20 sati u raspravi braneći ovih naših 888 amandmana zato što smatramo da postoje neke druge bitne stvari na što hrvatski građani trebaju usmjeriti novac koji se izdvaja iz njihovih poreza a tu spadaju prvenstveno izdvajanje koje oni mogu usmjeriti na to da hranom opskrbimo one kojima je potrebno i da hrana koja bi se ionako bacila, bude zbrinuta na pravi način a to znači da imamo dobro organizirane socijalne samoposluge u kojima će pravodobno na vrijeme biti pohranjena hrana i nakon toga distribuirana. Danas je najveći problem nepostojanja pravilnika za koji je bilo zaduženo Ministarstvo poljoprivrede koje je trebalo na pravilan način prihvatiti tu hranu, pohraniti je i distribuirati je do krajnjih korisnika u vremenu dokle je rok upotrebe, nažalost, to do sada nije dobro odrađeno, nije uopće odrađeno [[Upadica Reiner: Tražite glasovanje?]] i hrana propada, tražim glasovanje.
Amandman 316. zastupnika Nikole Grmoje.
Hvala poštovani potpredsjedniče. Dakle jasno je ovdje da ste uporni u tome da osigurate što više novca HDZ-u, vašim partnerima iz HNS-a koji su već u stranačkoj promidžbi gotovo iz svakog kuta i u svakom kutku naše predivne domovine možemo vidjeti jumbo plakate Matije Posavca. Jasno je da je ovaj zakon napravljen za Milana Bandića, za Ivana Vrdoljaka i za HDZ, nikad vam dosta novca i vas su poslali predsjedavajući ovdje da osigurate da se ovaj zakon hitno donese, ali mi ćemo vam se u tome suprotstaviti, ne znam hoćemo li uspjeti, ne znam kako će predsjednica odigrati, ona bi trebala i rekla je da će ovaj tjedan raspisat izbore, al vjerojatno će zbog ovog zakona to odgoditi do ponedjeljka, ne znam što namjerava ona napraviti i ne znam kad ćete uspjeti donijeti ovaj zakon, al bit će zanimljivo gledati kako ćete sutra negdje oko 19 ili 20 sati sazivati ovdje, kako će sada ovi zastupnici kojeg nijednog nema ovdje u sabornici doći, nahrupiti kako bi izglasali ovaj zakon. A da raspravljamo ili da glasujemo o Zakonu koji se tiče naših građana, ne bi nikoga bilo i to je ono što je žalosno, evo već su 4 sata, 13 sati MOST-ovi zastupnici ovdje neumorno obrazlažu amandmane jer vi ne želite odgoditi raspravu, želite što prije donijeti zakon, ali nismo vam mi SDP, nismo vam mi Živi Zid, nismo vam mi Neovisni za Hrvatsku ili HRAST, MOST-ovci su sazdani od čvrstog materijala [[Upadica: Tražite glasovanje?]] i do kraja ćemo se boriti, tražim glasovanje.
Amandman 317. Kluba zastupnika HNS-a.
Uvaženi potpredsjedniče HS, uvažene zastupnice i zastupnici, u ime predlagatelja amandman pod rednim br. 317. prihvaćamo djelomično na način da se amandman prihvaća osim u dijelu koji se odnosi na iznos troškova izborne promidžbe na izborima za predsjednika RH, podstavak 1. s obzirom na značaj tih izbora. Zahvaljujem.
Amandman 318. Kluba zastupnika Živog Zida i SNAGA-e, nema predstavnika ovdje.
Poštovani [[Upadica: Idemo dalje, ne trebate]] poštovani, što se tiče amandmana 318. ne prihvaća se iz razloga jer je na isti način djelomično prihvaćen amandman Kluba zastupnika HNS-a, Liberalni demokrati, a u odnosu na visinu troškova izborne promidžbe, na izborima i na državnoj razini smatramo da je isti u prijedlogu zakona utvrđen optimalno i razmjerno.
Amandman 319. Kluba zastupnika MOST-a nezavisnih lista.
Također što se tiče, znači, amandmana od rednog br. 319. do rednog br. 330. amandmani se ne prihvaćaju iz razloga jer je na istu odredbu, znači, prihvaćeno od strane Kluba zastupnika HNS-a.
Poštovani zastupnik.
Hvala lijepa. Poštovana državna tajnice, evo sad bi ja tu trebao proturječiti mom kolegi Nikoli Grmoji jel ja mislim da vaš partner koji podržava vašu Vladu, Milan Bandić, uopće nije sretan što vi pokušavate podignuti troškove jel on ima samo 10 milijardi kuna s kojima upravlja i bori se da dobije novi mandat, a vi idete povećati sebi šanse, pa ćete sa 800 tisuća na milijun povećat sredstva ova, ja ne znam kako će on to podržati, al vjerojatno na neki način ste mu kompenzirali il ste mu obećali nećemo vas dirati, mi ćemo vas i dalje podržavati. Izgleda da je to sigurno onako jedan dobar dogovor, on ostaje gradonačelnik, vi držite Gradsko vijeće i svi su tu sretni, on vas podržava ovdje, ovu tanku većinu u HS, to je po meni možda evo takav jedan oblik trgovine koji se događa i kroz ovaj zakon, pa i ovo što ste podržali amandman Kluba HNS-a ono govori samo da se to sve više približava upravo u tome smjeru. A kad pogledamo koliko vrijedi kod jednog građana jedan Milan Bandić, onda vidimo da vrijedi otprilike tu jednu kunu, malo, tu oko jedne kune se vrti, znači, kad uložite jednu kunu na građana, onda dobijete gradonačelnika u Gradu Zagrebu, evo to je nešto čime, ja mislim, da bi se složili svi stanovnici Grada, da otprilike im toliko sadašnji gradonačelnik i vrijedi i da im toliko doprinosi svojim radom i raspolaganjem sredstvima koja se ovdje u Gradu za razliku od većine drugih lokalnih samouprava, uredno pune jel sve institucije su tu i na raspolaganju i gradonačelnik, a isto tako s njegove stane [[Upadica: Tražite glasovanje?]] prema Vladi. Tražim glasovanje po ovome.
Amandman 320. zastupnika Mire Bulja.
Hvala lijepo. Vidimo da ste podigli onaj ko vas drži, koji prikuplja ovdje u HS, uvaženome Dome, saborske zastupnike kao Pokemone da bi osigurao stabilnost ove Vlade koju vi predstavljate uvaženi predsjedavajući i teže od jeruzalemskog groba. Međutim, ima jedna poslovica iz mojih krajeva koju često ljudi ponavljaju iz koljena na koljeno, a ona glasi „tko te kruvom hrani, ćaćom ga zovi“. Nas narod kruhom hrani i mi jedino odgovaramo i borimo se za narod. Klub MOST-a nezavisnih lista to danas dokazuje. Čije vi viteže interese branite? Europskih pučana koji štipaju premijera kao što je Junker pred svim svjetskim kamerama, izrugiva se s njime. Tajanija, fašista koji se poziva da je Dalmacija i Istra, talijanska. Četnika Aleksandra Vučića koji je pozivao u RH na zločine Srbe i koji je zločinac, koji se je rugao sa Hrvatima. Čije interese vi štitite? Držite li se vi ove stare narodne poslovice „Tko vas kruhom hrani, ćaćom ga zovi“. Jedino odgovaramo hrvatskom narodu. Ni interesima, ni Junckera, ni Tuska, ni Macrona, ni Merkelice, ni Amerike, ni Rusije. Isključivo interesima hrvatskoga naroda, a ne pokemon igračima koji prikupljaju ovdje saborske zastupnike i rugaju se s ovim visokim domom. Zbog toga tražim glasanje o ovom amandmanu. Hvala.
Amandman 321. zastupnika Roberta Podolnjaka.
Gospodine potpredsjedniče Hrvatskoga sabora, poštovana državna tajnice, kolegice i kolege zastupnici. Ovim amandmanom predlažemo smanjivanje sredstava za izbornu promidžbu u izborima za gradonačelnika Grada Zagreba i smatramo da su oni sada u iznosu od milijun kuna previsoki i predlažemo smanjeni iznos od 800 tisuća kuna. Dakle, 20% smanjenje. Smatramo da je to dobra poruka sa racionalizacijom troškova izborne promidžbe na svim razinama. Naprosto u Hrvatskoj imamo veliki broj izbora doista u odnosu na druge države jer mi biramo ne samo članove predstavničkih tijela. Biramo i izvršne dužnosnike, dakle biramo neposredno i predsjednika, biramo i gradonačelnike, župane, načelnike, pa imamo izbore i u mjesnim samoupravama. I od mnoštva tih izbora mi doista trošimo veliki novac za izbornu promidžbu. I zbog toga bi bilo najbolje i to je poruka naših amandmana, smanjiti troškove za pojedine izbore jer s obzirom na veliki broj subjekata koji se natječu, veliki broj stranaka, a imamo ih valjda preko 100-tinu i 70. Pogledajte koliko stranaka se natječe u našim izborima, koliko to novaca košta. Daleko više stranaka nego u mnogim razvijenim državama u kojima postoji višestranački sustav. I zato predlažemo smanjenje i ovdje za financiranje izborne promidžbe i tražim da se glasa o predloženom amandmanu.
Amandman 322. zastupnika Hrvoja Runtića.
Zahvaljujem poštovani potpredsjedniče Sabora. Pa ja u stvari mislim da bi se u Hrvatskoj ti iznosi možda trebali dići na još neki možda da budu 10, 50, 100 puta veći, tako da se mi svi zaposlimo po tiskarama i tiskamo letke i jambo plakate i na štandovima da dijelimo to i da proizvodimo paštete iz kojih će iskakati ti političari koji se oglašavaju i to bi možda mogao biti moglo biti rješenje da skočimo sa ovog 58. mjesta na kojem smo na … businessu. Zamislite Makedonija je 11, a Hrvatska 58. Znači, vi gulite te poduzetnike kao da su to ono kokoši za čerupanje, ali sada vam se već događa to da masa tih poduzetnika jednostavno zato što su mnoge zemlje provele te reforme. Uvijek se tu spominje Estonija, Irska i neke druge zemlje. Ali evo vidimo čak Crna Gora, Makedonija tamo je to puno jednostavnije, puno manje košta. Ljudi posluju iz Hrvatske, odu osnovati firmu u Estoniju tamo plaćaju porez. Ova mlada generacija to sam rekao tri puta danas, već sam sebi dosadan, ali ova mlada generacija koji završavaju sada fakultete oni uopće njima ne pada na pamet, njima je to vi kada razgovarate sa njima, ja ne znam jel' vi razgovarate s njima gospođo na mobitelu, ali oni uopće ne planiraju otvarati firme u Hrvatskoj. Oni idu van. Što mi imamo od toga? I znači ovdje će biti sve manje tih za čerupanje pa će se onda sve više morati čerupati. Znači, ta situacija do koje smo mi sada došli otprilike vam izgleda kao da imate 10 pasa i jednu kost i sada kada bacite tu jednu kost onda se događa ovo što se događa. I naravno inzistiram na glasovanju.
Na amandman 323. zastupnika Slavena Dobrovića.
Hvala lijepo poštovani potpredsjedniče. Jasno je, sve je manja dolaznost na izbore i potrebno je sve više novaca ne bi li se ljudi potakli da eto zaokruže poželjni izbor, dakle za one koji nude te liste i koji to onda na neki način honoriraju. Duing business i stvarni život, dakle realni sektor je sasvim nešto drugo. Dakle, on zazire od ovoga. Njemu je dosta i jasno da ti mladi ljudi odlaze negdje drugdje jer negdje gdje ne postoji takva sprega, takav neobični ciklus dakle od novca, moći, utjecaja, pa naokolo nazad na početak. I zato mi eto pokušavamo spasiti što se ovdje spasiti može makar nemamo baš nade da će u ovoj konstelaciji se to moći desiti jer evo primjer koji je ovdje iznosila kolegica Ines Strenja o otpadnoj hrani zašto to nije interesantno? Pa ovdje treba truda da se od nečega što ustvari postaje bezvrijedno za trgovinu stvori, spasi neka vrijednost i napravi neko dobro. Međutim, za to neko dobro nema nikakvog igrača koji to može honorirati, jer to su mali ugroženi dakle, napušteni koji bi od toga imali najviše koristi, ali eto to je najčešće daleko, daleko … [[Govornik se ne razumije]]
Tražite glasovanje?
Ja bih svakako molio glasovanje po ovom.
Amandman 324. zastupnika Ante Pranića, nema ga, amandman 325. zastupnice Ivane Ninčević-Lesandrić, nema je, amandman 326. zastupnika Bože Petrova.
Poštovani podpredsjedniče Sabora. Kamo sreće da se za obične ljude u komadu borite četrnaest sati kao što se evo sad borite za sebe, kamo sreće da se za poduzetnike borite ovako u komadu četrnaest sati kao što se borite za sebe. Imam sliku jednoga bit pula koji je uhvatio i ne pušta, ne pušta bez obzira što nema više smisla, bez obzira što apsolutno sada svatko u Hrvatskoj zna što radite, i ne, nećete popustiti, vi će te u sedam navečer dovest ovdje sutra, njih 151 samo da digne ruku, nacrtat će te gore predsjednicu na Pantovčaku da da svoj autogram, ne puštate. Jedan čovjek je rekao kad plijen postane način života za grupu ljudi u društvu, onda oni nađu način, legalni sistem za to autorizirati i moralni kod da to veliča. Prepoznajete li se u tome? Prepoznajete li se možda u Mark Twain-u koji je rekao pa mi imamo najbolju Vladu koji novac može kupit? Vi samo danas to legalizirate s ovim Zakonom. Nije stvar samo tri, četiri milijuna kuna koja će te vi dobiti, stvar je donacija koja će vam omogućiti da sve one sa strane sponzore koje skupljate da vam mogu platiti da to možete iskoristi, da možete stvoriti zemlju čudesa. Jel' vas boli? Jel' vas dotiče imalo? Jel' vam problem? Meni bi na vašem mjestu bio problem. Nakon četrnaest sati pokušajte, ili nakon već dvajst četiri sata, pokušajte objasniti ljudi zbog čega ste se danas ovdje borili, zbog čega ste u četiri ujutro, zbog čega ste u četiri ujutro bili u Saboru?
Tražite glasanje?
Naravno da tražim glasovanje.
Amandman 327. zastupnice Sonje Čikotić.
Poštovani predsjedavajući, poštovana državna tajnice. Meni je žao što ovdje nemaju, evo cijeli dan, i cijelu večer, četrnaest sati u komadu, velikog reformatora. Velikog reformatora, lakog, brzopoteznog na peru, lošeg u realnom svijetu, al' dobro kaže kolega Runtić, sad kad evo poviste ovo sa milijun kuna, sa 800 tisuća na milijun kuna, pa možda stvarno će Hrvatska procvast u tom političkom marketingu, i možda ćemo zapravo mi u regiji, cijeloj Europskoj uniji, zapravo printat letke, možda ćemo radit kampanje za cijelu, možda ćemo mi imati nekoga Brown-a, jel se Brown zvao onaj?, e bravo. Možda ćemo mi imati te Brown-ove, i možda ćemo mi baš eto izvozit taj politički marketing, jer ja sam čula da zapravo stranku koju pripadate proučavaju i na, na Harvard-u, i da eto takav način, a imali smo i način na koji djelujete u Lici nedavno, pa onda evo nakon trideset godina vaše konstantne vladavine tamo, kažu nakon izbora, tamo je postalo, sve je super, idilično, pa evo bit će da je tome tako, nemamo razloga u to sumnjati sigurno. Sad i ovim EU izborim tamo će te opet doć' s nekim plakatima, kao što dolazite redovno u Slavoniju, održavate ugostiteljske usluge, zakupljujete hotelske dvorane i pričate prazne priče, jer tamo investicija nema. Ono što ste napravili je da ste predvidjeli novac u proračunima Osječko-baranjske županije i Grada Osijeka, u jednom dijelu kako bi zapravo preko Fakulteta prebacili taj isti novac onom velikom investitoru, Hendrickson-u, kojeg ste doveli kako bi imao za plaće, pa evo, ovaj …
Tražite glasovanje?
Tražim glasovanje o ovom amandmanu.
Amandman 328. zastupnika Marka Sladoljeva.
Hvala gospodine podpredsjedniče. Pa evo kolega Panenić je isto prije mene, dakle govorio hoće li bandićevi zastupnici glasat za ovaj Zakon, naravno da hoće, dakle, oni su glasali za poreznu reformu koja je Gradu Zagrebu izbila milijuna i milijune kuna, a sada prebacuju to na Vladu i traže novac od Vlade, a oni će se sve dogovoriti samo radi stabilnosti. Osim toga gradonačelnik Bandić ima 10 milijardi kuna za kampanju koju obilato koristi, tako da tu neće biti problema. Nego, ja bi govorio koji je smisao dakle ovog o čemu da zapravo danas raspravljamo u ove kasne noćne sate, i netko će možda reći, dakle, šta će te s time dobiti? Evo za par sati, par sati, pet, šest sati, bit će održan molitveni doručak u Hrvatskom saboru koji ja iskreno moram reći volim dolaziti na taj doručak, pogotovo što na taj doručak dolaze i ljudi iz saborske službe koje nemam pravo upoznati, koje nemam, imam prilike upoznati i tajnice, pa čak i neki konobari, čuvari, dakle gdje se raspravlja o svetom pismu, međutim neću biti na tom molitvenom doručku jer smatram da se svjetonazor ne očituje samo čitanjem Biblije i misom, nego borbom za dobro. Dakle, bit ću ovdje sa svojim suborcima i braćom, iako će moć' bit, iako bi mogla izabrati molitveni doručak, jer mislim da borba protiv zla, da se ne sastoji samo u tamanjenju zla, nego u izgradnji dobra. I tražim glasovanje o ovom amandmanu.
Amandman 329. zastupnice Ines Strenja.
E sad dolazimo do amandmana koji ima veze direktno sa Željkom Ražnatovićem Arkanom. Dakle, da li vi znate tko je 1993. godine osnovao stranku Srpskog jedinstva u Jagodini? Bio je to slavni Dragan Marković Palma kojeg je gradonačelnik Milan Bandić primio kao uvaženog političara i predsjednika Skupštine Jagodine u našem Zagrebu glavnom gradu Hrvatske. Dan prije položio je vijenac na grobu poginulog heroja Blagoje Zadre i ugostio je čovjeka koji je samo par mjeseci prije našu predsjednicu spominjao da je donijela odluku da se ordenom nagradi najveći ratni zločin i genocid poslije Drugog svjetskog rata, dakle Oluju koju su predvodili naši Gotovina i Markač. E, pa baš zbog toga zbog tog čina koji je pljunuo u lice svim građanima Zagreba, ali i građanima koji ovu Hrvatsku vole i koji imaju na srcu i koji su se za nju borili, e pa baš zato ovaj amandman ste trebali da prihvatite kako bi onemogućili gradonačelniku Zagreba da ponovo svima se smije u lice i da troši ogromnu količinu novca za svoju promidžbu jer to je novac građana ove zemlje. To je novac koji on uzima koji su oni izdvojili i on će taj novac sebi uložiti u izbore. Dakle, tražili smo da se u članku 38. stavku 1. alineja 4. iznos od milijun kuna mijenja u 800 tisuća. Evo, 200 tisuća smo samo skinuli mada on uvijek nađe načina da to pretvori u 20 milijuna.
Tražite glasanje?
Tražim glasanje.
Amandman 330. zastupnika Nikole Grmoje.
Hvala poštovani potpredsjedniče. Evo znači teče 13-ti sat od kako raspravljamo o amandmanima Mosta gdje nastojimo poslati poruku da vi jednostavno ste spremni sve učiniti za novac, spremni ste raspravljati cijelu noć, spremni ste jednu ženu ostaviti ovdje samu da brani ovaj odnosno da odbija Mostove amandmane samo kako biste podebljali svoju stranačku blagajnu. Kamo sreće da toliko energije, toliko želje ulažete da promijenite stvari u Hrvatskoj. Za naše ljude koji su blokirani, za naše poljoprivrednike, za našu Slavoniju koja iseljava, za našu Dalmatinsku Zagoru, za našu Liku, za naše poduzetnike ništa ne želite učiniti. Ne želite se ni najmanje žrtvovati. Ne želite prihvatiti ni čak kada vam se pomogne i kada se daju konkretni amandmani. Kada se upute zakonski prijedlozi njih ne želite uopće staviti na raspravu. Ali kako bi sebi osigurali što više novca spremni ste satima ovdje sjediti i moram reći ovo je drugi put da ste me jako razočarali potpredsjedniče Sabora. Prvi put znači neovisno tko je kakvog svjetonazora, ali ako imate određeni svjetonazor onda trebate te stavove slijediti kada ste se povinuli pred Andrejom Plenkovićem i podržali Istambulsku konvenciju, a sada po drugi put akademiče Reiner kada ovdje sjedite samo kako biste podebljali stranačku blagajnu, kao pravi stranački vojnik stojite stambeno znači nikakvih reakcija na vašem licu. Čekate samo da ovo što prije završi i da se taj novac slije u blagajnu HDZ-a.
Tražite glasovanje?
Tražim glasovanje.
Amandman 331. sljedećih 12 amandmana. Izvolite.
Uvaženi potpredsjedniče Hrvatskoga sabora, uvažene zastupnice i zastupnici. U ime predlagatelja ovog zakona očitujem se o amandmanima pod rednim brojem 331. pa do 342. Spomenuti amandmani se ne prihvaćaju iz razloga jer je na istu odredbu članka 38. stavka 1. alineje 5. prihvaćena primjedba Kluba zastupnika HNS-a.
U Ime Kluba poštovani zastupnik Panenić.
Hvala lijepo državna tajnice. Ali kada pogledamo što naši župani čine, ne naši, vaši, koji bi trebali biti od nas sviju onda je i ovo što je predviđeno je puno. Kada pogledamo da župan sisačko-moslavački juri novinare uz pomoć policije, kada vaš bivši odmetnuti župan Milinović harači šerifovski po Ličko-senjskoj županiji, kada pogledamo župana Tomaševića iz Požeško-slavonske županije koji tuče svoju suprugu, kada pogledamo višega župana Ževrnju koji mimo zakona dodjeljuje koncesije što možemo zaključiti? Možemo zaključiti da smo pogriješili sa našim amandmanom. Trebali smo reći treba izbrisati riječ „župan“. Svesti na nulu kao što i županije bi trebalo isto tako svesti, onda bi naš zapravo amandman kolege iz Mosta nezavisnih lista bio točniji. I smatram da smo pogriješili kada smo ovo formulirali. Trebali smo ipak napraviti jedan ispravak, a to je gradonačelnici tu idemo smanjivati, a što se tiče župana tamo idemo ukidati. Jel' kada bismo promijenili tu strukturu onda bismo mogli reći da možemo raspravljati možda i o nekim boljim vremenima koja će biti za Hrvatsku. Ali čini mi se da je HDZ-e oni su dobili potporu, došao je njemački predsjednik i rekao je – ne bojte se, vi ste super, pa mi u Njemačkoj milijun ljudi gubimo godišnje. Zamislite kod nas da je tako strašno pa da mi izgubimo milijun ljudi, pa za 4 godine ne bi bilo ni nas ovdje više koji smo u Saboru, to vam je rezultat.
Tražite glasovanje?
Tražim glasovanje.
Amandman 332. zastupnika Mire Bulja.
Hvala lijepo. Županija od kada je Županije splitsko-dalmatinske nikada nije bio veći proračun od kada je klub u kojem sam ja Most nezavisnih lista druga politička opcija u Skupštini Splitsko-dalmatinske županije. A otkad je osnovana, znači, ogromni iznosi, nove portale plaćaju svojim vijećnicima po gradovima. Župan Boban se ponaša tolko bahato da je to nevjerojatno, ja sam čak predložio bio amandman jedan da političkim strankama smanjimo iznos ta 2 milijuna kuna koja županija izdvaja za politički rad, da smanjimo tj. po kunu i kunu i deset za, znači, za politički rad, međutim, naravno da je to naišlo na ogroman otpor. Otkad je županije splitsko-dalmatinske, u Dalmatinskoj zagori od Krke do Neretve, 36 jedinica lokalne samouprave, imamo 150 000 stanovnika manje, ne čuje se dječji plač, zatvaraju institucije, čemu je svrha tih županija? Ja ću se kandidirati za župana da se borim, zamalo nisam ni postao jel, da se borim i da ugasi županiju jel ona nema svrhe, to je protočni bojler koji je pun kamenca, oni jedino koji grade i grade, to je zapošljavanje, ja sam dao i prijedlog da se izgradi jedan kat projektna dokumentacija da mogu svoje uhljebe unutra udomit jer ljudi odaju po hodnicima i po kafićima, županije su grobari Dalmatinske zagore, Slavonije [[Upadica: Tražite glasovanje?]] Tražim obavezno glasovanje.
Amandman 333. zastupnika Roberta Podolnjaka.
G. potpredsjedniče HS, poštovana državna tajnice, kolegice i kolege zastupnici, moj slijedeći amandman odnosi se na smanjivanje sredstava troškova izborne promidžbe na izborima za župane i gradonačelnike velikih gradova i predlaže se smanjenje sa sadašnjih 600.000,00 kn na 400.000,00 kn sukladno svim ostalim ograničenjima i smanjivanjima koja predlažemo za pojedine vrste izbora, od nacionalnih do regionalnih i lokalnih, predlažemo i ovo ograničenje sa jasnom porukom da smatramo da potrošnja novaca za izbornu promidžbu mora biti niža, a u skladu s, nažalost, i puno manjim izlaskom birača i na te lokalne izbore jer posebno na izborima za župane i gradonačelnike vi imate vrlo nisku stopu izlaska na izbore i zbog toga nema opravdanja izdvajati i nadalje tako visoki iznos sredstava, pogotovo što bi bilo puno kvalitetnije i objektivnije izbornu promidžbu i novac trošiti razmjerno, razmjerno broju građana koji u tim izborima sudjeluju i to bi bila ispravna poruka jer ako ne možemo motivirat građane da glasuju na izborima, onda nema smisla niti trošiti silan novac na te izbore, zbog toga tražim da se glasuje o predloženom amandmanu. Hvala.
Amandman 334. zastupnika Hrvoja Runtića.
Zahvaljujem. Znači, ovaj zakon u stvari šalje jednu potpuno krivu poruku, to sam već rekao par puta, to je onak šamar svima skoro osim vama i vašima. Ja ne znam ko vama radi te, tko vam osmišljava komuniciranje, ali taj stvarno radi loš posao. Npr. kada vaš premijer odnosno premijer na temu iseljavanja mladih kaže da oni samo ustvari koriste svoje pravo na slobodno kretanje, to je kriva poruka, to je šamar tima koji iseljavaju. To čak kad sam prvi puta čuo da je to rekao, ja sam se sjetio 90.-te kada se raspadala Jugoslavija, pa su Milošević i ekipa govorili Slovencima „idite bre što pre“. Ja kad spomenem ovdje djelatnike u HS, vi se smijete, to je također kriva poruka. Vaše gledanje u mobitele cijelu večer je također kriva poruka. Nedavno je bila neka, ja se ne sjećam koja afera, nešto je bilo opet to, ono svaki dan imaš 60 afera, pa je premijer komentirao da on očekuje da će u subotu biti na tu temu veliki prosvjed, to je ruganje, to je također kriva poruka. I stalno šaljete krive poruke, a ljudi to vide i onda šta radite sa tim krivim porukama? Onda ih peglate sa ovim lažnim anketama. Te ankete kada usporedite na, ove 3 različite ankete koje se rade, sad ova neka velika nova na HRT-u, to je dječji vrtić, kada usporedite ih i onda još dovodite ove analitičare koje su muppet show, znači, njih, njih, da njihove analize gledate u retroaktivno ništa nikada nisu pogodili [[Upadica: Tražite glasovanje?]] Inzistiram.
Amandman 335. zastupnika Slavena Dobrovića.
Hvala lijepo g. potpredsjedniče HS. Da evo 14, 13, 14 sati kontinuiranog rada na odbijanju amandmana na zakon koji donosite mimo regula, propisa i dobre parlamentarne prakse ne bili ste osigurali izdašnije financiranje u kampanji koja treba početi tek za koji dan. Dakle, zakona u kojem doista ste napravili jako, jako nezgodnu kombinaciju, s jedne strane jačate političku poziciju, dakle, moćnika, političkog establišmenta koji vodi, dakle, sve, gotovo sve u ovoj zemlji, s druge strane u isto vrijeme zatirete referendum kao najpoželjniji oblik, inače najpoželjniji oblik političkog djelovanja. Dakle to je izravno izjašnjavanje naroda i to se dovodi u relaciju sa političkim djelovanjem političkih stranaka na jedan posve neobičan, neprirodan i neprihvatljiv način gdje se ustvari čini sve ne bi li se otežalo ikakvo izjašnjavanje dakle, u skoroj budućnosti. Naravno to je i povezano sa ovim što smo doživjeli sa nedavne dvije referendumske inicijative gdje je doslovce pogažena volja 400 tisuća ljudi koji su potpisali dakle u vrlo teškim uvjetima za ove inicijative.
Tražite glasovanje?
Svakako tražim glasovanje. Hvala.
Amandman 336. zastupnika Ante Pranjića. Nema ga. Amandman 337. zastupnice Ivane Ninčević-Lesandrić. Nema je. Amandman 338. zastupnika Bože Petrova.
Poštovani predsjedavajući, referendum je najvažniji izraz volje naroda. Referendum je način na koji svi građani mogu izraziti svoj stav o najvažnijim pitanjima vezanima za njihovu zemlju. Što vi radite? Dajte im izvješća neka pišu. Zabavit ćemo ih izvješćima, ugušit ćemo referendumske inicijative. Zašto bi nama bilo važno što građani misle? Nisu oni tu da misle to je vaš stav. Oni su tu da budu ovce koje će se šišati. Nakon toga u istom tom zakonu razmišljati vjerojatno kako uhljebiti više, pa neka svi organiziraju urede, neka zapošljavaju nema štete. Onda na kraju sve to još zasolite sa još par milijuna na svom stranačkom računu. Idealno. I sve to vi predstavljate kao nešto dobro za ljude, dobrobit, blagostanje tj. stabilnost. Nadam se da ste pročitali zakon, a vjerujem, bez obzira što pokušavate ostati nezainteresirani da puno toga čujete i da vam je puno toga jasno. I vjerujem da ćete isto kao i mi imati priliku sresti ljude sutra, prekosutra, za tjedan ili mjesec dana na uliti i da ćete im moći objasniti zašto ste digli ruku za ovakav zakon. Što je zemlja više korumpirana, to ima više zakona rekao je Tacit. A vi samo proizvodite više zakona i više ovakvih zakona, sve će se pamtiti.
Tražite glasovanje?
Naravno.
Amandman 339. zastupnice Sonje Čikotić.
Moram reći opet da mi je jako žao što ovdje nema velikog reformatora da nam sam predstavi ovo veleumno otkriće u promidžbi, političkoj promidžbi i osiguranje novca. Da županije treba ukinuti, županije treba ukinuti. A što se tiče samog ovdje promidžbenog troškova promidžbe izbora na izborima za župana i gradonačelnika velikih gradova vi ste predvidjeli 600 tisuća kuna, mi smo to smanjili na 400 tisuća kuna. Ali ono što bi ja htjela usporediti, ranije u ovom zakonu vi ste rekli još jednu stvar. Rekli ste da vi ovim zakonom, upravo ovim zakonom propisujete da naknada za političko djelovanje predstavnika u županijskim skupštinama ne može biti manja od 5 tisuća kuna. Ja ću vas samo podsjetiti da je Hrvatska doživjela demografski slom, da se nikada nije manje rodilo djece unazad 100 godina po izvješću pravobraniteljice za ravnopravnost spolova, da dječji doplatak po djetetu iznosi 200 kuna, 250 i 300 kuna, da to na godišnjoj razini iznosi 2 tisuće i 400 kuna, 3 tisuće kuna i 3 tisuće 600 kuna. Pravo na onaj najveći dječji doplatak a to je 300 kuna po djetetu imaju one obitelji koje imaju 534 kune po članu kućanstva. 534 kune po članu kućanstva znači i one godišnje to dijete može ostvariti znači to je dječje pravo, dječji doplatak je pravo djeteta 3 tisuće 600 kuna. A ovamo za političko djelovanje predstavnika u županijskim skupštinama predviđa se minimalni iznos od 5 tisuća kuna. Ja samo želim reći, doći će sada i druga smjena i vjerojatno …
Tražite glasovanje.
Tražim glasovanje.
Amandman 340. zastupnika Marka Sladoljeva.
Hvala lijepo gospodine potpredsjedniče. Dakle da podsjetim, točno prije dvije godine Most je svojim amandmanom ukinuo političkim strankama svim, pa i nama, Mostu 15 milijuna kuna i dodijelio je zakladi, Hrvatskoj zakladi za znanost. Dakle tih 15 milijuna kuna nije spasilo hrvatsku znanost, ali isto tako je poslalo jednu poruku. Poruka je bila da mi Mostovci smatramo da je znanost važnija od političkih stranaka. Ovaj zakon šalje poruku da su stranke najvažnije u Republici Hrvatskoj, važniji od građana, važniji od svih mogućih potreba, od humanitarnih akcija, od siromašnih građana, dakle sve podređeno samo njima. Referendum kao oblik izražavanja da podsjetim, Hrvati su se izjasnili na prvom referendumu za odcjepljenje od Jugoslavije i sada taj oblik odlučivanja koji je najuzvišeniji u demokraciji ova vladajuća većina pokušavat će ga marginalizirati i samo zbog svojih političkih interesa. Dakle, ponavljam, referendum, inicijative referendumske se događaju kada je narod nezadovoljan s vlašću, dakle, one ne dolaze samo po sebe, nego to im je na neki način cilj [[Upadica: Tražite glasovanje?]]
Amandman 341. zastupnice Ines Strenja.
Zahvaljujem. Kao što vidite, MOST se i dalje uporno nastavlja kao jedina prava oporba u HS boriti protiv ovako lošeg zakona kojem je jedini cilj onemogućiti najveće demokratsko pravo, a to je u jednoj parlamentarnoj državi, referendumsko izjašnjavanje građana, isto tako onemogućiti povećanje iznosa koje je namijenjeno HDZ-u kako bi ostvario blistavu pobjedu za izbore za Europski parlament. I baš zbog toga smatramo da u čl. 38. st. 1. alineja 7. iznos od 100.000,00 kn treba promijenit i iznos od 60.000,00 kn jer smatramo da je predviđen previsok iznos troškova predizborne promidžbe na izborima za gradonačelnika i načelnika u jedinicama lokalne samouprave od 3000 do 10000 stanovnika i predlažemo zbog toga ovo ograničenje. I nije nam jasno da ne shvaćate da je građanima dosta ovakvih političkih stranaka, dosta im je trošenja njihovog novca za političku promidžbu i dosta im je harača na lokalne proračune u korist političkih stranaka, 570 lokalnih samouprava imaju druge prioritete od ovih koje HDZ smatra da su najbitniji, a to je blistave pobjede na svim izborima i nakon toga nastavak eksploatacije svega onog što je zapravo zajednička imovina i tekovina svih građana RH. Toliko je problema u lokalnim samoupravama [[Upadica: Tražite glasovanje?]] toliko je potrebitih kojima bi trebalo prenamijeniti novac, zbog toga smo protiv [[Upadica: Jel tražite glasovanje ili ne?]] Da.
Amandman 342. zastupnika Nikole Grmoje.
Uskoro će 14 sat kako MOST-ovci ovdje ustrajno brane svoje amandmane i pravo na demokraciju, pravo na referendumsko izjašnjavanje građana, ali i kako želimo vas koji ste stranački vojnici koji ne brinete o interesima građana, natjerati barem da se malo oznojite kako bi došli do ta 2,5 milijuna kuna koje tako želite akademiče Reiner, barem da vas malo namučimo, a pitanje je hoćete li na kraju i uspjeti, ali čak i ako uspijete barem ćemo znati da smo vas namučili, da smo jedina opozicija koja vam se ovdje u HS usprotivila, nema nikoga ovdje, ni SDP-a, ni Živog Zida, ni ostalih političkih stranaka, znači, želimo vam poslati poruku da kako se sada znojite i kako se mučite sa snom i sa činjenicom, znači, da morate ovdje biti umjesto da ste kući u krevetu, da se barem tako odnosno da se barem 10% od toga namučite i potrudite kako biste određene stvari promijenili u RH, a ima toliko zakona i naših i zakona koje su uputile druge opozicijske stranke koje uopće ne dolaze na raspravu ovdje u HS, od reforme pravosuđa do reforme izbornog sustava, Zakona o mikrosolarima, odluke o proglašenju isključivo gospodarskog pojasa, ništa od toga ne želite staviti na raspravu. Pogledajte me akademiče Reiner, nemojte micati pogled, nemojte se skrivati, znam da vam je neugodno sada ovdje [[Upadica: Tražite glasovanje?]] braniti stranačke interese. Tražim glasovanje o ovom amandmanu.
Amandman 343. i slijedećih 12 amandmana, izvolite državna tajnice u Ministarstvu uprave Katica Prpić.
Poštovani potpredsjedniče HS, poštovane saborske zastupnice i zastupnici, u ime predlagatelja amandmane pod rednim br. 343., 354. ne prihvaćaju se iz razloga jer su na istu odredbu prihvaćene primjedbe Kluba zastupnika HNS-a. Hvala.
U ime Kluba zastupnika MOST-a poštovani zastupnik Panenić.
Hvala lijepo, al nešto se ne slaže, nije isto, mi predlažemo 150 000, vi ste prihvatili 200 000, vaš prijedlog je bio 250 000, znači, nije isto i ne možete nam reći da je to isto, a kolega Grmoja, kad pogledamo 14 sati da je prošlo, mogli smo dva puta otići do Šibenika, dogovoriti bolje uvjete za nekoga ko bi kupio Mercedes, sigurno bismo puno bili učinkovitiji, nego što ovdje mi ponavljamo i pričamo, treba se truditi i boriti da bude niža cijena, niža cijena izbora, al čini mi se da bi bili učinkovitiji da smo otišli u Šibenik i tamo pregovarali, onda bi kod nas Mercedes postao narodni auto, ali dokle god ovakva vlast ima, s ovim prijedlozima, nikad naš narod neće imati Mercedese, ali nikada… [[Upadica se ne razumije]] al dobro, al, neće Mercedese i to je ono što je žalosno, znači, mi smo spremni uložit za kampanju i potrošit koliko god da treba, ne mi, stalno nekako griješim, ali uvijek kažu vi ste usvojili tamo u HS, nismo mi, nego su oni, ovi s lijeve strane, ovi što predsjedaju i takvi i oni koji pretrčavaju s ove tu desne naše strane na lijevu, međutim, nitko od njih nije si dao truda da zajedno sjednu i odu do Šibenika, vozili bi i Mercedese i hrvatski narod bi imao Mercedese i svi bi bolje živjeli, upravo onaj trud da je uložen što je potpredsjednik Petrov bio rekao, toliko truda da se uložilo za naše ljude, svi bi vozili Mercedese, nitko ne bi odseljavao i onda bi mi tješili njemačkoga predsjednika da stvarno trebaju nešto učiniti da poprave stanje u toj Njemačkoj jel ovako više ne ide ako im milijun ljudi odlazi, kod nas bi bilo raj na zemlji, ali evo, činjenica je da imamo ovakav prijedlog, imamo jedan bolji prijedlog, njihovog partera HNS-a [[Upadica: Tražite glasovanje?]] [[Govornik se ne razumije]] Tražim glasanje.
Amandman 344. zastupnika Mire Bulja.
Dok se mi ovdje borimo kolege, ministar Lovro Kuščević spava u toplom krevetu, brige njega, svjestan je da će mu kanuti par milijuna kuna u njegovu kesu, da će se dobro podmazati. Međutim, niste mi predsjedavajući vi nikako jasni, zašto se klanjate vi kao vitez od jeruzalemskog groba zlatnom teletu, zašto klečite? Nemojte klečiti, izdignite se, ujutra ćete vi predvoditi molitveni doručak, tumačit ćete Evanđelje. Zlatna telad nikad ništa nisu donijeli nijednome narodu, ni narodu koji je izlazio iz Egipta kad su se klanjali teletu zlatnom, a vi kao čuvar gledate prazno i šuplje u prazni dio sabornice, ne gledate u nas saborske zastupnike, izdignite se, prikinite ovu sjednicu, recite zlatnom teletu da on nije vaš Bog, da nisu novčići zlatni vaš Bog, ni tele okovano zlatom, nego ono što ćete sutra govoriti za molitvenim doručkom, kao i svake godine, ipak ste vi vitez od jeruzalemskog groba. Zamolio bi vas kolegice i kolege da izdržimo, puno je ljudi propatilo u ovoj RH, puno žena koje su radile noćne smjene, koje nisu primale plaće, puno ih u trgovačkim lancima rade za ništa, doslovno besplatno, nemaju za marende svojoj djeci, nemamo osigurano zdravstvene usluge u 2/3 RH [[Upadica: Tražite glasovanje?]] i zbog toga tražim glasovanje…
/Upadica: Amandman 345…
/…i nemojte se više klanjati zlatnom teletu.
…zastupnika Roberta Podolnjaka, nema ga. Amandman 346. zastupnika Hrvoja Runtića.
Zahvaljujem. Evo sad sam išao malo vode popit, osušila su mi se usta više od ovoga i prolazim tu ovim hodnicima i gledam te biste tih hrvatskih velikana. A imam jednu, ne znam sad točno u današnje vrijeme jel se to računa za vrlinu ili manu, ali dosta slobodnog vremena provodim čitajući i onda razmišljam šta su ti ljudi govorili, šta su pisali, ti čije su biste tu vani i razmišljam o tome koga od vas će pamtiti hrvatska povijest za 100.g., za 200.g., nikog. Ja sam siguran da su ti tamo čije su biste vani kada su govorili da su gledali ljude u oči i kada su se oni drugim ljudima obraćali sličnima njima da su i ovi njih gledali u oči, vi ne gledate ljude u oči, u čemu je bit, ja ne razumijem, zašto ne možemo razgovarati argumentirano. Ja kada bi s vama razgovarao o nečemu i vi ste u pravu i uvjerite me argumentima, ja bi rekao ajmo to napravit, prvi. Neće vas ispeglati ni te lažne plaćene ankete, neće vas ispeglati ni ti kvazi analitičari koje stalno dovodite po tim svojim televizijama. Večeras sam slušao jednog, pa sam se smijao, baš sam se slatko nasmijao kada je rekao evo vidite ovo je sada ovako, a ovo kada bi bilo ovako, onda bi bilo onako, međutim, kada bi to što bi bilo tako, bilo tako, a ne bi bilo onako, onda bi on rekao, evo vidite to nije tako, al ovo bi bilo ovako kada bi bilo onako, na to se svode ti dvorski analitičari. To znači, ja često se sjetim, ja sam odrastao na Monti Pajtonu i to je meni sve Monte Pajton [[Upadica: Tražite glasovanje?]] Naravno, ja inzistiram svaki put.
Amandman 347. zastupnika Slavena Dobrovića.
Evo ga, hvala lijepo poštovani potpredsjedniče HS. Dakle, branimo naše amandmane, amandmane kojima nastojimo loš zakon popraviti koliko je to moguće i promijeniti ovaj grozan dojam koji se stječe jer se puno toga lošega ovdje čini, spominjali smo referendum koji se stavlja u poziciju neželjene artikulacije volje naroda kojeg se, eto politički sustav silno boji i želi ga strašno kontrolirati, pa je važno točno vidjeti kako se on financira, koje su to dotacije, kako se vodi računovodstvo, gdje se i kako to organizira, baš jednako onako kako se to traži od političkih stranaka za organizaciju političkog rada. Tih istih političkih stranaka koje gotovo tri desetljeća vode ovu zemlju koja je iz pozicije netom oslobođenje, dakle, gdje su ljudi ginuli i krvlju gradili slobodu, gdje je nastao jedan silan entuzijazam i volja za stvaranje jedne sretne prosperitetne budućnosti, sve skupa umrtvljeno i sada imamo situaciju da mladi ljudi bježe preko granice, ne znam kolko ćemo to danas uspjeti ovdje u ovoj raspravi, međutim, mislim da vrijedi boriti se jer je prevelika [[Upadica: Tražite glasovanje?]] cijena plaćena za slobodu. Tražim glasovanje, hvala.
Amandman 348. zastupnika Ante Pranića, nema ga. Amandman 349. zastupnice IvanE Ninčević-Lesandrić, nema je. Amandman 350. zastupnika Bože Petrova.
Poštovani potpredsjedniče HS, znate što se danas događa, što se upravo u ovom trenutku događa? Vi se mjerite, a drago mi je samo da se to događa uživo i naravno da će se sve pamtit. A znate zašto se mjerite? Jer kažu da je mjera čovjeka ono što on čini s moći, vi ste trenutno u poziciji moći i vi se mjerite na način da je sada trenutno 4 sata i 48 ujutro i već 14 sati se borite da dobijete tih svojih 3-4 milijuna kuna. Pored svih zakona, prijedloga zakona koje danas stoje u proceduri već godinama i ne želite apsolutno ništa napraviti po tom pitanju. Molim vas ne morate odgovoriti, ali razmislite u sebi jel isključivi gospodarski pojas vrjedniji od ovoga? Vjerujem da ćete odgovoriti da jest. Je li način biranja saborskih zastupnika da baš građani biraju te saborske zastupnike imenom i prezimenom, tako da nema političke trgovine vrjednije od ovoga? Ja vjerujem da ćete u sebi odgovorit da jest, ali isto tako proći će poštovani potpredsjedniče vrijeme kad ćete imati mogućnost nešto promijenit, neće ovo trajat do vijeka, nemojte da jednog dana žalite za vremenom kad ste mogli stvari mijenjat, ali vas je bilo strah, bilo vas je strah, ovo nije vrijeme za strašljive ljude, ja vas molim da se zaustavite i da se počnete borit za obične ljude, a ne za svoju stranku. Tražim glasovanje.
Amandman 351. zastupnice Sonje Čikotić.
Poštovani predsjedavajući, poštovana državna tajnice, meni je iznimno žao što ovdje nema velikog reformatora da sam predstavi ovo veliko djelo u promidžbenom smislu, cijeli zakon je promidžba, pa onda i financira promidžbu, valjda je tome tako. Onda dalje šta bi htjela reć, maloprije sam rekla RH je pred demografskim slomom, vi predviđate 5.000,00 kn minimalno da u predstavničkom tijelu županije imaju, znači, naknadu za političko djelovanje stranke, to je jako bitno, posebno kad znamo da u RH 2.400,00 kn iznosi godišnji dječji doplatak, da iznosi 3.000,00 kn i u onoj najvišoj kategoriji 3.600,00 kn. Za nekoliko sati svi građani, petak je, radni dan je, probudit će se i zateć će nas ovdje i ja već sada dobivam bezbroj poruka i sad, i u 4 sata, i u 3 sata, i u 2 sata, i kažu ne možemo vjerovat, ne možemo vjerovat da se bore za promidžbu jer jako je loša slika, jako je loša slika vas prema van. U državi u kojoj reforme se ne vide ni golim okom, u kojoj ne koristite EU fondove, u kojoj nikad nisu bile zabilježene tako niske stope rasta od 2,6%, zapravo jedino što vam je raste je BDP po stanovniku. A znate zašto? Zato što se ljudi iseljavaju, ne zato što smo silno bogati po glavi stanovnika. U Lici kad zadnji ostane, bit će najbogatiji u selu i zato upravo smo i predložili da se ta promidžba smanji u svim člancima, da se smanji stradizacija politike jer smatramo da je građanima toga dosta, a da je dosta i da je tome tako govore i svjedoče sve poruke koje smo primili u ovih preko 15 sati i tražit ću glasanje o ovom amandmanu. Hvala.
Amandman 352. zastupnika Marka Sladoljeva.
Hvala g. potpredsjedniče. Poštovana državna tajnice, evo dakle, u ove kasne noćne sate ljudi šalju poruke, posebno mi je drago da nas i mladi ljudi prate, evo moja bivša učenica Nina Pleše šalje poruku „samo izdržite profesore, ovo je borba za nas, za mlade“ i zbog takvih ljudi smo mi ovdje. Ova rasprava o ovom zakonu ući će u anale HS, al ostat će i zabilježena po činjenici da je HDZ raspravljao, dakle, da je održavao, dakle, po 20 sati raspravu zbog 4 milijuna kuna i to je ta poruka, poruka mladim ljudima koji odlaze iz RH, koji nemaju više nade, dakle, poruka je mi se borimo za političke stranke, a ne za vas. Hrvatska zemlja, hrvatska država ima trenutno 13500 plaćenih političara i 4,8 BDP-a odlazi na plaće političara, a nakon ovog zakona to će se i malo podebljati. Dakle, mi želimo taj trend promijeniti i prije smo ga željeli promijeniti, dakle, mislimo da to nije fer igra, pogotovo nije fer igra u odredbama o referendumu gdje su zapravo protureferendumske inicijative, a Vlada je najveća protureferendumska inicijativa, za njih se ne određuje administrativni, dakle, nameti, a za referendumske inicijative da. Dakle, borit ćemo se i također tražim glasovanje [[Upadica: Tražite glasovanje?]] o ovom amandmanu.
Hvala. Amandman 353. zastupnice Ines Strenja.
Zahvaljujem g. potpredsjedniče i još jednom ću ponovit da smo mi svi zajedno, a i ja posebno, tražila da u čl. 38. st. 1. alineja 8. iznos od 50.000,00 kn se promijeni u 30.000,00 kn jer smatramo da je predviđen previsok iznos troškova izborne promidžbe na izborima za gradonačelnika i načelnika u jedinicama lokalne samouprave s manje od 3.000 stanovnika i zbog tražimo ovo ograničenje. U ovom trenutku nakon ovoliko sati ja bi se htjela ispričati svim zaposlenicima sabora koji noćas ovdje zbog naše borbe za demokratsko pravo građana Hrvatske koje će biti referendumom iskazano i za to da ne ubacujemo ovako veliku količinu sredstava i novca građana RH, ispričavam se zato što su prisiljeni biti sve ove sate ovdje, ali nije to sve na našu dušu nego i na vašu jer niste spremni ni malo povući se i dalje se grčevito borite za sve ove milione koje želite ulupati u tu kampanju, kako bi imali najbolju blistavu i najljepšu kampanju za europske izbore. Ne znam da li ćete im platiti prekovremene sate, nekim građanima u Hrvatskoj se ne plaćaju, ne dobivaju ni plaće, imaju nesigurna radna mjesta, oni imaju sigurna radna mjesta ali su plaće u Hrvatskom saboru ono što sigurno znate iznimno niske. I onda još moraju ovoliko sati u kontinuitetu biti ovdje dokle god traje sjednica. Ja im se svima ispričavam u ime MOST-a, ali nadam se da će prepoznati [[Upadica: Tražite glasovanje.]] da je ovo borba za sve nas. Tražim glasovanje.
Amandman 354. zastupnika Nikole Grmoje.
Hvala. Dakle, evo 5 sati ujutro, već 14 ili 15 sat više i ne znam koji izjašnjavanja o amandmanima i vi znači za taj nekakav novac ste spremni i dalje ići sa ovom sjednicom iako se o ovome može raspraviti sutra, može se raspraviti idući tjedan, uostalom ovo nije bilo uopće na dnevnom redu. Mi smo trebali raspravljati o zakonskim prijedlozima koje smo dobili na dnevnom redu ovaj tjedan. Ali ne, interes je vaš donijeti ovaj zakon prije nego što predsjednica raspiše izbore i onda ste naišli na otpor. Navikli ste da možete podmazati, da možete potkupiti, da možete kupiti, e nas ne možete ni podmazati, ni kupiti, ni zaustaviti. Znači mi smo vam uvijek pružali otpor, mi smo jedina politička opcija koja je podigla i etičke standarde u hrvatskoj politici dok je MOST bio dio vladajuće većine odlazili su ministri, sada ministri odlaze jedino kada kažu da im netko podmeće unutar HDZ-a, kad naruše tu idiličnu sliku HDZ-a u javnosti, a svi znamo da nije idilična i da će to puknuti, a kad to pukne onda će gadno smrdjeti, kad taj čir pukne, ali vas nije briga, vi gurate i dalje, želite što više novca i samo vas to zanima. Niti jedan zakonski prijedlog, znači da netko predloži od oporbe da sabor zasjeda 3 dana da donesemo ne znam 5 zakona koji idu u korist naših građana, tada bi rekli ne može. Ne može jer je to predložila oporba, ali kad treba vama podebljati kesu, onda može [[Upadica: Tražite glasovanje.]] tražim glasovanje.
Amandman 355. i slijedećih 12, izvolite.
Poštovani u ime predlagatelja Amandmane pod rednim brojem 355., 366. ne prihvaćaju se iz razloga jer je na istu odredbu prihvaćena odredba Kluba zastupnika HNS-a. Hvala.
U ime Kluba zastupnika MOST-a poštovan zastupnik Panenić.
Hvala lijepo, ja sam prošli put govorio, nije isto, ajmo još jednom, nije isto. Nije isto 80.000 što ste prihvatili amandmanom HNS-a i nije isto 60.000 koje mi predložio i ja bi zamolio nemojte nam više govoriti da je isto. Kada 60 i 80.000 bude isto onda će i mercedes i fićo biti isti ono, međutim nije tako. Ali evo svidilo mi se zapravo evo pojašnjenje ovog našeg amandmana, razmišljanje kolege Runtića, kad je reko puno vremena provodimo čitajući. Nažalost zakoni su tako pisani da moramo stvarno dobro ih proučavati, iščitavati i onda kad se pojavi ovoliko amandmana 888 u ovakvom jednom kratkom zakonu, onda vjerojatno ima i razloga zašto je tako. Ono što je još bitnije čitamo ih sa razumijevanjem, čitamo ono što u njima predlagatelj, u ovom slučaju HDZ sa svojim satelitima želi da se dogodi, a to je napuniti, kako kaže kolega Grmoja kesu, džep i sve ostalo di god može stati i to trošiti na PR isključivo, nemamo rezultat, ali imamo PR. I ova će Vlada biti upamćena po tome što je PR postao najtraženije zanimanje u RH, ako ne možete nešto napraviti onda pričate da ste dobro napravili i onda dovedete najvećega stručnjaka njemačkog predsjednika koji kaže nemojte se uopće patiti radi ovog stanja jer kod nas je još gore. Milijun ljudi u Njemačkoj ode van, prema tome Plenkovićeva Vlada sa ovim odlaskom koji imaju zapravo savršena, puno bolja nego od Angele Merkel. Ono što je još iz svega toga bitno da predlagatelj bolje čita puno bi bolje bilo za naciju. Tražimo glasanje o ovome.
Amandman 356. zastupnika Mire Bulja.
Hvala lijepo, ne samo šta kočite izravnu demokraciju i šta oduzimate ustavno pravo naroda na izravno odlučivanje, pravo na referendum već vi non stop, neprekidno obmanjujete ovaj narod donošenjem zakona koji niti jedan nije u interesu naroda. U interesu čovjeka gdje je u središtu čovjek. Isključivo donosite zakone u svom interesu i debljate svoju kesu i to vam je jedini, jedinstveni interes i gdje služite kao poslušnici, u ovome slučaju Briselu, a kroz povijest brojni su služili Beogradu, Beču, Budimpešti, a sada evo Briselu ili Njemačkoj, nije bitno, al u kontinuitetu sad kad imamo hrvatsku državu umjesto da služimo narodu, isključivo donosimo zakon u interesu naroda, vi ne želite, vi kršite ustav ovim prijedlogom zakona. Slično je se i dogodilo, al su tada bili Mađari na vlasti 1875.g., prije 124.g. kada je vritnjak dobio Khuen-Hedervary kada je spise odnio u Budimpeštu, tada je Josip Gržanić nogom u tur ga izbacio vanka, Zagrepčani su se pobunili, njih je zatvorilo, zabranilo im bit u HS, ali čini mi se da će doći vrijeme kada ćete dobiti i vi vritnjak od hrvatskog naroda [[Upadica: Tržite glasovanje?]] Pozivam narod na otpor i zbog otpora [[Upadica: Jel tražite glasovanje?]] tražim glasanje na ovaj amandman. Hvala.
Amandman 357. zastupnika Roberta Podolnjaka.
Poštovani potpredsjedniče, poštovane kolegice i kolege, cijela ova priča oko ove cjelodnevne, cjelonoćne rasprave, oko ovog predloženog zakona zapravo počela je, ja mislim, na Odboru za zakonodavstvo kada je na moje pitanje kako će se primjenjivati ovaj zakon koji će stupiti na snagu nakon raspisivanja izbora za Europski parlament, kako će se usred raspisanih izbora primijeniti zakon koji predviđa da će se primijeniti 8 dana po objavi u Narodnim novinama, odgovoreno mi je predsjednica Odbora za zakonodavstvo da će se izmijeniti odredba o stupanju zakona na snagu i da će zakon stupiti, ne 8 dana po objavi, nego dan po objavi i tu je zapravo na Odboru za zakonodavstvo započela upravo ova priča cjelodnevna jer je u tom trenutku bila očita namjera da ono što su zaboravili učiniti u Vladi predlažući i dosta kasno ovaj zakon, na kraju mora spašavati Odbor za zakonodavstvo potpuno neprimjerenom intervencijom kršeći ustav da zakon mora nastupiti, istupiti na snagu jedan dan nakon objave u Narodnim novinama kako bi se mogao uprimjenjivati već na ovim predstojećim izborima i to je ono što je najžalosnije da Odbor HS koji bi naročito trebao pazit na zaštitu ustavnosti i zakonitosti, je sam prekršio ustav i zakon i poslovnik. Tražim glasovanje o ovom amandmanu.
Amandman 358. zastupnika Hrvoja Runtića.
Znate, ova zadnja recesija je trajala otprilike 8 dugih i vrlo bolnih godina, ne ovdje na Markovom brdu, tu se te bolne godine nisu osjećale, mislim da tu se nisu mijenjale plaće zastupnika itd., ali tamo dolje među malim obrtnicima, malim poduzetnicima, malim obiteljskim poljoprivrednim gospodarstvima je to bilo dugo i bolno. Tada su hrvatski mediji, koliko im je za vjerovat, ali pisali su o tome da je propalo preko 100 000 malih OPG-a, malih obrta itd. Dobar dio njih je završio u dugovima koji su se onda kamatali jer oni nisu mogli naplatiti ono što su trebali naplatiti i tu je država, niti je stvorila nekakav … [[Govornik se ne razumije]] tak da ti ljudi ne padnu i ne propadnu, niti je država učinila išta, jednostavno vodila se politika, noj politika, znači, glava u pijesku i čekanje da prođe. I na kraju su ti nastradali, jednostavno bačeni u smeće. U tom periodu smo mi ušli u EU i ljudi su počeli odlaziti i tako će vam se na kraju dogoditi kao u onoj šali Željka Pervana da će na kraju ovdje sa Markovog brda jednog dana izać svi van i više nikog neće biti u RH, samo će ostati političari, a svi će otići [[Upadica: Tražite glasovanje?]] jer ne marite za ljude.
Jel tražite glasovanje? Pa onda to recite, zato ste tu. Amandman 359. zastupnika Slavena Dobrovića.
Hvala lijepo poštovani potpredsjedniče HS. Evo dok mi ovdje raspravljamo o amandmanima na ovaj zakon koji se hitno pojavio, neobično brzo dospio u zrelu fazu saborske procedure, razmišljam šta ove sve promjene koje donose, dolaze ovim zakonom znači za jednu, jednu mladu obitelj u Slavoniji ili u Dalmatinskoj Zagori ili u Gorskom Kotaru, u Istri, jednu obitelj koja eto ima poteškoća i sa zapošljavanjem, koja gleda na mogućnost rješavanja problema kućenja, dakle, stanovanja, koja gleda gdje i kako dijete staviti u vrtić, koja gleda uopće na svoju budućnost i vrlo lako mi je doći do zaključka kako nije neobično da mnoge takve obitelji, naprosto odlaze, dakle one nemaju nikakav problem oko zaključka, oko tog bolnog katastrofalnog zaključka koje znači odlazak. Dakle odlazak, ali i najvjerojatnije dugotrajni, dugogodišnji ili trajni odlazak koji je za ovu našu zemlju ništa drugo nego demografski slom o kojem se ovdje gotovo pa ne priča. A mi se brinemo kako ćemo dići iznose novaca koje je eto legalno moguće trošiti u kampanjama ne bi li popravili sliku u javnosti i ne bi li što bolji rezultat dobili i naravno time [[Upadica: Tražite glasovanje.]] postigli veći cilj. Da, tražim glasovanje.
Amandman 360. zastupnika Ante Pranića, nema ga. 361. zastupnice Ivane Ninčević-Lesandrić, nema je. Amandman 362. zastupnika Bože Petrova, izvolite.
Poštovani podpredsjedniče sabora, što mislite koliko ljudi uskoro kad se probudi za kojih možda sat vremena u Hrvatskoj će im prostrujiti prva misao kroz glavu, hoću li uspjeti danas prehraniti svoju obitelj. Što mislite koliko ljudi koji danas kad se probude, a poduzetnici će pomisliti hoću li uspjeti ja danas progurati svoj posao, hoću li uspjeti platiti sve dadžbine i kolko njih će pomisliti i ponadati se da će baš oni političari kojima su oni dali glas možda taj dan, sutra odnosno danas petak je neki dobar zakon donijet zbog čega će njima biti lakše, zato su nas birali. Koliko ljudi u Hrvatskoj? Ili mislite da su već izgubili vjeru, a vi se uporno trudite da izgube svaku nadu, da Danteov pakao bude mala maca i to je nešto nevjerojatno. Ne znam jesam li pronašao slikovitiji primjer od ovoga prijedloga zakona koliko se lošijih stvari može uključiti. Od gušenja referenduma, uhljebljivanja, povećavanja novaca strankama, povećavanja novaca za različite izbore, nevjerojatno. Ja znam da je istina teška, da je propaganda jeftina, ali s ovakvim zakonom učinit čete propagandu još jeftinijom, a dostupnijim potemkinova sela. Naravno da tražim glasovanje, ne trebate ni pitat.
Amandman 363. zastupnice Sonje Čikotić.
Ovaj zakon o promidžbi, izbornoj promidžbi predviđa zapravo povećanje izborne promidžbe u svim iznosima, po svim stavkama, na svim razinama, jer to je važno. To je važno jer i vi se ne brinete zato što znate da sutra preksutra imate tu kupljenu većinu i da će na ovoj ili na onoj strani sabornice dići se neke ruke da ovaj zakon prođe. Ali život se ne događa ovdje, upravo zato što postajete sve nesigurniji u odluke, a možete se približit građanima upravo zato što ste svjesni da gotovo 78% građana smatra da vodite ovu zemlju u krivom smjeru, zato što upravo mladi odlaze, otvorili ste kapije i nije vas briga. Nije vas briga što traže svoju, svoj normalni život negdje dalje, a mi raspravljamo odnosno vi ste doveli do ove rasprave do hitnosti ovoga zakona, 15 sati neprekidno, neprekidno, a neće se riješiti ni jedan mladi dom u Hrvatskoj, neće se riješiti zaposlenje ni jedne mlade osobe, neće zapravo ni na jedan način se poboljšati uvjeti rada radnika u proizvodnji u poduzećima. I sve je to dobro, jer vi sutra ujutro kako sam rekla imate ovdje većinu. Imate ju dok ju imate, a ovo je upravo zakon preko kojeg mislite dugoročno kupovati to. Zabrinuta sam jer zapravo ovo nije način na koji ova zemlja može opstati, kad-tad tome će doći kraj. Jednostavno ovakav način upravljanja zemljom dovest će do toga da ovdje će ljudi odlaziti. Tražim glasanje o ovom amandmanu.
Hvala. 364. amandman zastupnika Marka Sladoljeva.
Hvala vam gospodine podpredsjedniče, pa ja zapravo ne znam na šta će se ovih 4 milijuna kuna utrošiti, dakle kakav će to biti PR za europske izbore, vjerojatno će pokušat nekako preokrenut priču da gospodin Miro Kovač, dakle bit će u medijima da je on bio za Marakeški, dakle da je on bio protiv Marakeškog sporazuma jer to šteti njegovom imidžu. Dakle, vjerojatno će se uložiti u foto shop ljudi koji će biti na listi za europarlamentarne izbore, u nove frizure, ali evo kažem građani će to prepoznati, vidjet će nakon ove saborske rasprave kome je u interesu do hrvatskog naroda, a kome je samo u interesu ovaj do PR-a. Treba također reći, pošto sam, dolazim iz te branše, da mi svakodnevno profesori šalju dakle upite i ministrici postavljam ta pitanja kao zastupnik, dakle oni su praktički ostavljeni na cjedilu, dakle škola za život jedan PR dokument, politički dokument, ovaj stalno se forsira dakle u medijima, to isto košta, a zapravo profesori koji idu na stručna usavršavanja uopće im nisu plaćena ta usavršavanja. Dakle, za to nema novaca. Dakle, u Hrvatskoj za sve nema novaca osim za političke stranke. Političke stranke su centi moći ove države nakon ovog zakona će to vjerojatno biti podebljano, ali doći će trenutak kad će se s tim prestati, kad će hrvatski građani vidjeti tko se bori za njihove interese, a tko se bori za usko stranačke interese, mi smo jedni od tih i ovim činom to pokazujemo i ustrajat ćemo u tome i tražim glasovanje o tom amandmanu.
Amandman 365. zastupnice Ines Strenje.
Dakle, ovom našom 20 satnom i više borbom jer toliko će trajati izjašnjenje od 888 amandmana, MOST će definitivno dokazati da je jedina istinska opozicija u RH, a naša je jedina obaveza, jedina obaveza još jednom pokazati koja je prava namjera ovog zakona, a to je iscrpiti koliko god se može građane RH, uzeti njihov novac i upotrijebiti da bi se održalo na vlasti i zbog toga sam predložila i amandman kojim se, znači, u čl. 39. nakon stavka 1., dodaje stavak 2. i kaže, izvješće o primljenim donacijama za financiranje izborne promidžbe sadrži podatke samo za donacije u iznosu većem od 3.000,00 kn. Ovakvim izvješćem, dakle, da sadrži samo ove podatke što je na tragu preporuka [[Upadica: Malo ste pogriješili amandman kolegice]] venecijanske komisije, da, da se odredi limit. Još jednom ću ponovit jer je ovo bitno, za objavljivanje donacija predlagatelj predlažemo izvješće koje bi bilo u skladu sa venecijanskom komisijom, ali gledajte, koji god amandman smo mi naveli, sve do jedan taj amandman zapravo govori o novcu koji vi želite uzeti iz džepova hrvatskih građana i upotrijebiti u svojim blistavim kampanjama kako bite još jednom dokazali da ste najbolji, najpametniji i najljepši i da zaslužujete najviše mandata u svim izborima na koje iziđete, a novac ste mogli upotrijebit za nešto drugo, novac ste mogli upotrijebiti za naše najpotrebitije i najranjivije skupine koje u ovim jedinicama lokalne samouprave ne mogu imati pokazne karte za svoju djecu u srednjim školama, pa zbog toga napuštaju srednje škole, nemaju za produžene boravke, nemaju za tople obroke djeci u školama, mi smo nešto riješili [[Upadica: Tražite, tražite glasovanje za ovaj amandman...]] sa, tako je tražimo glasovanje [[Upadica:…za ovaj amandman, ne onaj o kojem ste vi govorili, jel?]] tražimo, nešto smo riješili, ali nažalost najveći [[Upadica: Hvala]] [[Upadica iz sabornice]] tako je, još uvijek potrebito.
Amandman 366. zastupnika Nikole Grmoje, izvolite.
Dakle, ovo je, koji, 15-ti sat borbe ovdje protiv namjere HDZ-a, HNS-a, Milana Bandića, SDSS-a da onemoguće referendum, da HDZ podeblja svoju stranačku blagajnu sa dodatnih 2,5 milijuna kuna i zašto je ova borba specifična? Već smo mi imali u HS besane noći, ali tada smo imali drugi poslovnik, tada su bile stanke, bilo je odmora. Zastupnici MOST-a već 15-ti sat bez bilo kakvog odmora brane amandmane jedini ovdje u HS i pružaju otpor stranačkim vojnicima koji izvršavaju zadaću, vitezu koji je dobio naredbu sa dvora koji poslušno tu naredbu izvršava, ne usudi se zastupnike pogledati niti u oči u provođenju tih dvorskih naredbi, kao poslušnik, znači, a ne kao vitez. Nema zastupnika HDZ-a ovdje u sabornici, nema zastupnika SDP-a, nema zastupnika Živog Zida, nema čak ni onih koji zagovaraju referendum poput Neovisnih za Hrvatsku ili HRAST-a, nikoga osim zastupnika MOST-a da vas pokuša onemogućiti da sebi podebljate džep, stranački džep, ne gledajući interese naroda, a isto tako da kroz ovaj zakon otežate referendumsko izjašnjavanje građana. Sramotno je ovdje da dvije žene iz ministarstva moraju braniti ovaj zakon, odbijati ove amandmane, da ministra Lovre Kuščevića nema, da se nije udostojao u ovih 15 sati niti minut doći u HS [[Upadica: Tražite glasovanje?]] Tražim glasovanje o ovom amandmanu.
Amandman 367. Kluba MOST-a nezavisnih lista i ostalih 12 amandmana, izvolite poštovana Katica Prpić, državna tajnica.
Hvala. Poštovani potpredsjedniče HS, poštovane saborske zastupnice i zastupnici, u ime predlagatelja amandmane pod rednim br. 367. do 378. ne prihvaćaju se iz razloga jer su na istu odredbu prihvaćene primjedbe Kluba zastupnika HNS-a. Hvala.
U ime zastupnika MOST-a poštovani zastupnik Panenić.
Evo hvala lijepo, hvala lijepo državna tajnice, evo sad smo dobili ipak bolje pojašnjenje, ne govorim o sadržaju, nego izričaju, znači prihvaćeno je nešto što sada više neće biti 50.000,00 kn, nego će biti 40.000,00 kn kako HNS. A ja bi vam reko na koji način trebate se baviti i vi i svi koji žele osvajati vlast u lokalnim samoupravama prepoznavanjem problema, dođite kod mene u županiju, kupite za par stotina kuna cipele, obiđite po tim mjestima, pa ćete onda čuti zapravo što narod misli o načinu kako se upravlja ovom državom, znači, vaša vladajuća većina kako upravlja, to ćete upravo tamo čuti. Ako želite baš vidjeti i rezultate, otiđite u Ilok, pa pitajte gradonačelnicu, ona će vam rado predočiti kako to izgleda kada HDZ pregazi taj grad sa svim svojim dužnosnicima i iz ovoga Visokoga doma, isto tako iz ministarstava koji tamo dođu paradirati i kada se pokupe i odu, onda se više ne pojave… [[Govornik se ne razumije]] gle čuda, nije HDZ pobijedio, nisu uspjeli porušiti vlast koju ima nezavisna gradonačelnica sa svojom listom i sada će biti sve što se nije dogodilo od naših obećanja, kriva je lokalna samouprava, tako to funkcionira. Dokle god se budete tako ponašali neće vam pomoći ni 40.000,00 kn a ja vam kažem obucite cipele, obilazite tamo, vidite kako ljudi žive i onda će vam biti jasno, zašto se tamo ljudi raseljavaju. A kada budete išli, onda povedite i predsjednika Njemačke, pa da vidi kako je to, kada manje od milijun ljudi, ode iz države kao što je Hrvatska. Mislim to je poruka koju nosimo mi, koji zastupamo ljude, koji žive tamo, tražimo glasanje o amandmanu.
Amandman 368. zastupnika Mire Bulja.
Govoriti o izbornoj promidžbi političkih stranka na lokalnoj razini za gradonačelnike, načelnike, govoriti o županima, govoriti je u biti besmisleno, ako smo isti paket metli u istu gajbu, pomiješali kruške i jabuke i govoriti o referendumu. Mi nemamo pravo to raditi kao dom izabranih ljudi i predstavnika naroda. Uvaženi akademiče, vi morate odraditi ovaj posao, jer vam je to naredio vaš vođa Andrej Plenković, kojega vodi, na daljinski Vladimir Šeks. Vi imate obavezu ovdje stajati, imate obavezu pojačati kesu svojoj stranci ili partiji, jer se ponašate kao partija prema ovome narodu i još bolnije, za ovu državu, stoljećima se sanjalo, krvarilo, napokon o Domovinskom ratu smo došli do države, samostalne RH, kojom vrh služi svima osim narodu. Služe Tajaniju, služe Merkelici, služe Junkeru, Tusku, služe njihovom koalicijskom partneru u europskoj pučkoj stranci Vučiću, četniku svima služite osim narodu. Vrijeme je da mijenjamo stvari, prekinite ovu sjednicu [[Upadica Reiner: Tražite li glasovanje?]] jedini interes smo tražim glasovanje, ali prije bi bilo … [[Govornik se ne razumije.]]
Amandman 369. zastupnika Roberta Podolnjaka.
Hvala gospodine potpredsjedniče Hrvatskog sabora. Poštovana državna tajnice, kolegice i kolege, u ovom amandmanu tražimo smanjenje sredstava za izbornu promidžbu u malim općinama, koji imaju manje od 3000 stanovnika, s 50 tisuća na 30 tisuća. Naime radi se doista o onom najmanjim jedinicama lokalne samouprave, to su nekad bile mjesne zajednice, danas po novom ustrojstvu, to su općine, ali vrlo male jedinice samouprave i doista nema potrebe trošiti veliki politički novac, u malim jedinicama u kojem imate 1000 stanovnika, 2 ulice u kojima možete osobno razgovarati sa svim žiteljima te neke male općine, koja tu velika sredstva za političku promidžbu trebaju. Tu niti plakate ne morate lijepiti, možete obići od kuće do kuće i razgovarati s ljudima, kao što se to nekada i radilo, u mjesnim zajednicama. Nikakve velike potrebe trošiti, velike novce, tim malim malim općinama koje često imaju 100-1500 stanovnika, a takvih u Hrvatskoj imate zapravo najviše. Mi smo puno zapravo nekadašnjih mjesnih zajednica pretvorili u male općine u kojima sada imamo čitav administrativni aparat, biramo vijeća, biramo općinske načelnike, a nekada ste imali zbor građana, na kojima su građani odlučivali, čak i o puno važnijim pitanjima i o samodoprinosima, kojima danas ne odlučuju. Zato tražim glasanje o ovom amandmanu.
Amandman 370 zastupnika Hrvoja Runtića.
Zahvaljujem. Dakle, to povećanje tih sredstava za političku promidžbu, to vam funkcionira otprilike matematika ovako, ja ću pokušati ukratko objasniti, zato što za to bi trebalo cijelo jedno Otvoreno. Naime, naknade padaju, dugo već, nije to od jučer, digitalna izdanja, u ovako maloj zemlji, na ovako malo korisnika, to ne mogu nadomjestiti i to znači da su neke redakcije u problemima, to traje već neko vrijeme. Već imamo neko vrijeme, da, znači ministarstva plaćaju oglase u tiskanim medijima itd. u drugim medijima, da se promoviraju neke akcije, neki uspjesi, nekih ministara, ministarstva itd. Razumijete što je to. Oglašavanje biznisa, se masovno preselilo na digitalne platforme, zato što su digitalne platforme, puno jeftinije digitalne platforme, vam pružaju, znači u real time da možete pratiti performanse oglašavanja, možete ih prilagođavati, poboljšavati itd. I to sve košta puno, to je znači fragment, onoga što je nekada prije bilo oglašavanje. Mladi vam uopće ne kupuju novine, oni uopće ne čitaju novine, ne gledaju televiziju, oni prate znači vijesti na YouTube na društvenim mrežama, odnosno, društvenim medijima, oni se pretplaćuju samo na sadržaj koje njih interesiraju i to je problem. I sada zašto ovo povećanje? Pa zbog toga što treba na životu održavati one kako bi ih nazvao, plaćenike ustvari, koji će pisati ono što [[Upadica Reinier: Tražite glasovanje?]] vi želite da pušu. Tražim glasovanje.
Amandman 371. zastupnika Slavena Dobrovića.
Hvala lijepo poštovani potpredsjedniče Sabora, da slažem se kolega Runtiću to je danas formula naime putem plaćanja PR usluga koja kao koriste određena ministarstva i u okviru često se koriste i europski novci za to se promoviraju određene politike, projekti, uspjesi, a najčešće i čelnici tih ustanova koje naravno vješto koriste taj prostor za promociju sebe. Međutim, sva sreća da narod ipak nije tako povodljiv za PR-om da je sposoban pratiti šta se u stvari događa, vrednovati djelovanje pojedinih naravno ljudi, pojedinih ministara, čelnika i onda ipak pokazati drugačije. Pokazati drugačije gdje, naravno to se pokazuje na izborima. Naravno postoje tendencije i sve manjeg odaziva na izbore što je loše i sve skupa ipak stvara dojam jedne opasnosti, jednog kruženja spiralnog da ćemo svi skupa dospjeti u jedan lijevak koji ne vodi nikuda. Tako da nadam se da ćemo ovim našim činom i 888 amandmana na zakon potaknuti javni interes za ovo što se ovdje dešava, gdje se nastoji dakle referendum svrstati u jedno klasično političko djelovanje, otežavati ga [[Upadica: Tražite glasovanje?]] i naravno da ću rado vidjeti glasovanje. Hvala.
Amandman 372. zastupnika Ante Pranića, nema ga. Amandman 373. zastupnice Ivane Ninčević-Lesandrić, nema je. Amandman 374. zastupnika Bože Petrova.
Poštovani predsjedavajući, sjedite ovdje već 16 sat, vi i vaši kolege boreći se da podebljate svoju stranačku blagajnu. Sjedit ćete još barem 10, 12 sati, barem. Hoćete onda bit sretni? A oznojit ćete se, jer ovo samo radimo iz razloga što niste korektni, niste korektni prema ljudima koji su među ostalim i vama dali glas, al vam nisu dali glas da gledate kako ćete sebi pomoć, nisu vam za to dali glas, imali ste svoje predizborne slogane, imali ste svoje predizborne programe, obećavali ste 100-tine tisuća novih radnih mjesta. Sjećate tih naslovnica? Valjda ljudi nisu znali da vi pod tim mislite na radna mjesta valjda u Irskoj, u Njemačkoj. Nisu se borili da ovdje sjedite već 16 sati kako ćete sebi staviti koji milijun u svoju stranačku blagajnu. Isto tako sigurno se nisu nadali da kad dođete na vlast kad vam pomognu svojim glasom da dođete na vlast, da ćete krenuti gušiti njihove slobode. U ovom slučaju pokušavate na svaki mogući način stopirati referendum. Već se sad čuju glasovi od velikog reformatora ministra uprave Kuščevića kako će promijeniti Zakon o referendumu koji će postat još rigorozniji. Jesu li vam za to dali svoj glas i svoje povjerenje? Nisu. I zato sjedite ovdje s nama i zato ćete sjedit još 12 sati ovdje s nama [[Upadica: Tražite glasovanje?.]] Naravno.
Amandman 375. zastupnice Sonje Čikotić.
Vani kažu sviće zora, a kada svane svanut će jednom valjda i u Hrvatskoj svim građanima. U ovom saboru nisam dugo i prisustvovala sam nekim dobrim zakonima koji su ovdje bili doneseni, a isto tako mogu reći da ko god da je ovaj zakon kreirao, a žao mi što nije ovdje osoba koja je glavni kreator njega, veliki reformator javne uprave ovaj da zapravo nema na što biti ponosan. Zato što se radi o pukom dizanju promidžbenih izbornih zapravo troškova. Znači ovdje nema ničega boljega za život građana, jer ajde vi meni recite koji vama PR, koji vama medij, koji vama platforme trebaju ako svakog petka donosite svakog petka donosite dobre zakone za građane Hrvatske. Trebaju vam veći ili manji? Šta je više da se reklamirate da nešto radite ili da stvarno to svakog tjedna činite, da svakog tjedna otvarate onih 180.000 radnih mjesta koje ste obećali na izborima 2016., da koristite EU fondove da obnavljate energetsku obnovu kuća sredstva 30 miliona EUR-a su vam dostupna, ali ja sam dobila odgovor ministra graditeljstva, on je meni napisao, mi čekamo sve ispunjavaju, doslovno tako njegov odgovor glasi, mi čekamo zato što želimo da građani imaju dovoljno građevinskog materijala koje mogu kupiti na tržištu. Pa ja nisam znala da u Hrvatskoj se ne može kupiti građevinski materijal za energetsku obnovu kuća, doslovno to mi je odgovorio podpredsjednik Vlade gospodin Štromar. Znači, ovaj zakon nije vrijedan ovoga što radite i sigurno sam da sutra ujutro gomila mladih ljudi i svih osnih drugih njihovih roditelja će [[Upadica: tražite glasovanje?.]] to reći. Naravno da tražim. Hvala vam.
Amandman 376. zastupnika Marka Sladoljeva.
Hvala gospodine podpredsjedniče, dakle ovaj amandman se tiče financiranja promidžbe u jedinicama lokalne samouprave manje od 3.000 stanovnika, treba također reći su dakle da je u tim jedinicama jedini koji su zapravo zaposleni su političari i sad imate činjenicu da ti političari se moraju promovirati da bi opet bili izabrani i opet iz novaca poreznih obveznika. To je jedan zatvoreni krug političkih elita koje vladaju ovom Hrvatskom. Zanimljivo je da se ovaj zakon donosi tako brzo, a da reforma lokalne samouprave stoji, dakle, da je MOST stavio akcijski plan reforme lokalne samouprave u vrijednosti više od 800 milijuna kuna. Tu niste tako brzi. Međutim, tu ste svjesni da bi ta reforma na neki način smanjila vaše biračko tijelo, međutim, to znamo, ali činjenice govore o tome da živimo u državi koju možemo slobodno nazvati država političara. Pa ja ne znam jesmo mi u ovih zadnjih, ne znam, 5,6 godina iseljavanja najvećeg vidjeli da je jedan lokalni dužnosnik, političar iselio iz Hrvatske. Dakle, očito je da je njima dobro. Dakle, ja stvarno samo čekam da će nas, da će u ovoj Hrvatskoj živjeti samo političari i lokalni dužnosnici i da će onda netko ugasiti svjetlo i da će to biti kraj. Dakle, nema iseljavanja političara, a nakon ovog zakona još manje će biti, ali mi smo ovdje da to pokažemo da je to loše, da to nije dobro, da Hrvatska ne ide u dobrom smjeru, evo i tražit ćemo da se glasa i o ovom amandmanu.
377. amandman je zastupnice Ines Strenje. Izvolite.
Zahvaljujem. Dakle, i ovo je jedan od tih 888 amandmana kojima smo željeli poslati poruku da se netko još u ovoj zemlji bori za to da se građanima ne oduzima još više novca od onog koji su izdvojili svojim porezima na svoje dohotke i da to promijenimo i pokušamo promijeniti u ovom zakonu. To je amandman gdje kažemo da u čl. 38 st. 1, ali ne a 8 iznos od 50 tisuća mijenjamo na iznos od 30 tisuća. Naravno, predlagatelj smatra da je predviđen previsok iznos troškova izborne promidžbe na izborima za gradonačelnika i načelnika u jedinicama lokalne samouprave s manje od 3 tisuće stanovnika i predlažemo ograničenje na 30 tisuća kuna. Većina od nas ovdje koji su živi u mjestima koje daleko premašuju tih 3 tisuće stanovnika. Živimo u gradovima u kojima je i tih 30 tisuća dovoljno ukoliko će u gradovima biti promidžba za gradonačelnika, a kamoli za mjesta od 3 tisuće stanovnika, gdje, kao što je rekao moj kolega, zaposlen je samo načelnik, zamjenik i sekretarica. Vjerojatno i komunalni redar, ali nema previše posla jer vjerojatno nema auto s kojim bi obilazio sva mjesta gdje treba. I to je problem ove države. Dakle, toliko političara koji žive, znači 13 500 plaćenih političara koji žive na grbači građana koji izdvajaju od svojih poreza, a taj novac bi se zbilja mogao usmjeriti na one kojima je najpotrebnije. Barem na promociju toga koliko je bitna donacija hrane i koliko je bitna veća uključenost donatora trgovačkih lanaca i proizvođača. Barem da to kažemo i pokušamo [[Upadica: Želite glasovanje?]] Hvala, tražimo glasanje.
378. amandman zastupnika Nikole Grmoje.
Poštovani potpredsjedniče. I dalje ste tu na položaju, branite stranačke interese, a ne interese naroda. Pokušavate osigurati po naredbi Andreja Plenkovića svojoj stranci znači, dodatne novce za stranačku promidžbu, a isto tako, kao što ste pljunuli na 400 tisuća ljudi koji su potpisali referendum za izmjenu Izbornog sustava, tako sada želite ovim zakonom dodatno onemogućiti referendumsko izjašnjavanje građana. Ne znam do koliko ćete biti ovdje s nama, poštovani akademiče Reiner, pogledajte me kad vam se obraćam, nemojte spuštati pogled. Ne znam do kada ste s nama, ali mi smo ovdje do kraja. Volio bih da podijelite s nama koliko ćemo se još ovdje s nama družiti. Do kada ste dobili zadatak biti ovdje zajedno s nama, da znamo tko dolazi. Da se pripremimo. Jer vi očito nemate dovoljno hrabrosti da se suočite s argumentima, izbjegavate uopće gledati u saborske zastupnike, znači, voljeli bi znati hoće li nam doći možda potpredsjednik Radin ili ćemo se možda ponovo družiti s potpredsjednikom Brkićem. Ili će nam se vratiti predsjednik Jandroković možda? Ali, evo, tu je i potpredsjednik Petrov, pa ne znam zašto, čemu takav strah, zašto ne pustite njega, možda da on malo vodi ovu sjednicu Sabora ili je tolika panika, znači da ne bi možda potpredsjednik Petrov napravio nekakvu pauzu, da se naši zaposlenici malo odmore i sad je tolika panika, treba se ovaj zakon donijeti tako brzo da ne dopuštate uopće da, evo, potpredsjednik Petrov preuzme vođenje ove sjednice. Ja bih volio da podijelite s nama do kada ste ovdje s nama .../Upadica: Tražite glasovanje o amandmanu?... Da, tražim glasovanje.
Ili o tome da ja budem ovdje? Ma da. Amandman 379. Kluba zastupnika MOST-a nezavisnih lista, još 12 istih amandmana. Izvolite.
Hvala lijepa. Poštovani, u ime predlagatelja amandmani pod red. br. 379.-390. ne prihvaćaju se iz razloga transparentnosti. Hvala.
U ime Kluba zastupnika MOST-a, poštovani zastupnik Panenić.
Hvala lijepo. Upravo riječ transparentnost je nešto što smo i željeli vidjeti u ovome zakonu i ovaj broj amandmana pokazuje da nije nam vidljivo, mi ne vidimo izgleda transparentno, to je toliko prozirno da vidimo samo HDZ i njihove prijedloge, a ne vidimo zakone. I možda između redova se negdje i može nešto iščitati da ima neki detalj dobar, ali definitivno da većina toga i broj amandmana koji podnosimo nije u korist niti hrvatskih građana niti demokracije koja se traži niti racionalnosti političkog sustava pogotovo onoga djela kad se radi o predizbornoj kampanji ali niste vi državna tajnice krivi, vi ste tu samo da odradite posao, zadatak koji ste dobili. Ja se evo radujem dolasku ministra koji će ovdje sigurno nas prosvijetliti i pojasniti sve ovo što je nama čitajući ovaj zakon sa razumijevanjem bilo nepoznato ili što smatramo da nije korisno. Prema tome ako bi on nama to pojasnio i hrvatskom narodu kako je to dobro za našu demokraciju vjerojatno bismo mu onda puno lakše razgovarali i rekli bismo povlačimo 888 amandmana i idemo svi skupa odmoriti međutim ovako nam ostaje čini mi se da probdijemo ovdje jedan dan, da dočekamo izgleda i večer i nadam se evo da će i naše obitelji imati razumijevanja za ovo što radite, nije ti samo hrvatski građani, što ovoj državi radite nego isto tako što i od nas tražite da jednostavno stalno ovdje moramo ponavljati da zakon koji predlažete je ne loše nego je toliko proziran da jednostavno evo svi mi ovdje koji sjedimo smo uvidjeli da taj trud koji je uložen da sigurno je propalo vrijeme a mi pokušavamo da vam pojasnimo da to ne radite. Tražim glasanje o ovom amandmanu.
380. amandman zastupnika Mire Bulja. Nema ga. A oprostite [[Upadica Bulj: vi biste željeli da me nema, tu sam, tu sam.]] Oprostite, ne, nikako, pa gdje bi ja bez vas? Toliko ste ljubazni prema meni, sav sam sretan da ste ovdje.
Apsolutno ljubazni, ja uvažavam vašu titulu viteza od Jeruzalemskog groba, ja ću to ponavljati, danas vam je molitveni doručak ali nemojte više klečati, bilo bi dobro da ste pozvali ministra ovdje pa da ministar heroj objasni koji objavljiva mostove urušene iz II. svj. rata, toliki je to heroj i junak da nema hrabrosti doći ovdje pred saborske zastupnike, pred jedinu vama oporbu, niste se vi nadali, vama bi trebala čak i čačkalica za oči da vam ne padaju ali mi ćemo izdržati, izdržalo se i teža vremena, izdržalo se, ljudi su izdržali i zime na Dinari i Velebitu za demokraciju, za referendum, za pravične izbore, za demokraciju u punom smislu riječi a ne partitokraciju SDP-a i HDZ-a, šutljivoga SDP-a po ovome pitanju kao i Poslovnik koji je donio zajedno s vama, koji je imenovao Ustavni sud zajedno s vama, naravno preko kumskih veza Arlović, Šeks, Šeparović, kompletno pravosuđe naravno da vi ste svjedoci, vi znate da ovo Šeks sada u ovome trenutku, Vladimir Šeks, doajen hrvatske politike, čovjek kojeg je upamtio hrvatski narod od onoga „locirati, uhititi, transferirati, procesuirati“, najbolnije riječi. Znači uvijek nekako dodvoravanje iz toga čovjeka izvore, dodvoravanje kad su uhićivali hrvatske branitelje a sada ukidaju referendum one koje su zatvarali, one koje utamničivali po stranim kazamatima, koji smo morali dokazivati nevinost dok se pljačkala RH uz razne konzultante Joze Petrovića, Todoriće, sve, Tedeschije [[Upadica Reiner: Tražite glasovanje o ovom amandmanu?]] Obavezno glasanje zbog toga što ste pomislili, ne daj bože.
Ne, koji nema veze s ovim što ste govorili ali ok, naravno da ćemo glasovati. 381. amandman zastupnika Roberta Podolnjaka, izvolite.
Poštovani potpredsjedniče, kolegice i kolege. Nisam siguran da li su vam rekli ali vi biste također mogli tražiti stanku u ime kluba HDZ-a, mislim da vi niste još iskoristili pravo na stanku danas i evo, onako jedan mali usputni savjet možda 10 min stanke, tek toliko ako niste razmišljali o tome jer kada smo kod ovih amandmana, dozvolite da hrvatsku javnost upoznam sa činjenicom da smo izbore za Europski parlament provodili već dvaput, 2013. g. prvi puta pa onda 2014. g. i sada treći puta. I ako smo dvaputa provodili po pravilima koja su po postojećem zakonu i bilo je svima dovoljno novaca, tih milijun i pol za provedbu izbora, čemu potreba taj novac dizati za ove treće izbore? Čemu? Pa čak i u ovom prijedlogu zakona, o ovim odredbama o financiranju izborne promidžbe niste dizali iznos za druge vrste izbora, zastupničke, za Hrvatski sabor, gradonačelnike i za Predsjednika Republike nego baš za ove izbore koji su sad pred nama i upravo cijelo vrijeme nam je to najključniji razlog zbog kojeg očekujemo da ćete negdje odustati u nekom trenutku danas od toga i prištedjeti nam zapravo ovu cjelodnevnu i cjelovečernju raspravu ali evo, tražim glasanje o amandmanu.
Amandman 382. zastupnika Hrvoja Runtića.
Zahvaljujem. Ja odmah najavljujem da tražim glasovanje budući da možemo tražiti glasovanje, jel' možemo tražiti recimo i da ministar dođe ili da prekinete sjednicu, jel' možemo to tražiti? [[Upadica Reiner: Možete tražiti šta god hoćete.]] Dobro evo ja tražim onda da ministar dođe i da prekinete sjednicu ali prvo da dođe ministar [[Upadica Reiner: Sjednicu prekinut neću o ministru ovisi kad će doći]] A ministra možete zvrcnut ili se nije još ustao? Dobro, budem za pola sata. U članku 39., to ja sad probam kako izgleda kada je zastupnik ono robot i drži se točno ovog sterilnog Poslovnika, u članku 39. nakon stavka 1. dodaje se stavak 2. koji glasi: Izvješće o primljenim donacijama za financiranje izborne promidžbe sadrži podatke samo za donacije u iznosu većem od 3.000,00 kn. Postojeći stavci 2. do 6. postaju stavci 3. do 7. Obrazloženje, predlagatelj predlaže da izvješće o donacijama sadrži samo podatke o donacijama većim od 3.000,00 kn, što je na tragu preporuka venecijanske komisije da se odredi limit za objavljivanje donacija. Primjerice, u Sloveniji izvješće sadrži samo donacije u iznosu većem od prosječne bruto plaće zaposlenika u Republici Sloveniji. Tražim glasovanje. Hvala.
Amandman 383. zastupnika Slavena Dobrovića.
Hvala lijepo poštovani potpredsjedniče HS. Poštovana državna tajnice, poštovane kolegice i kolege, da evo, puno je već prošlo vremena, branimo naše amandmane s kojima mislimo, ja osobno sasvim sigurno, uvjeren sam branimo ono što je nužno braniti danas i na neki način ustati protiv zakona koji dvojako degradira ovu našu napaćenu zemlju u smislu demokratskog razvoja, dakle, jača snagu političkih kasti kroz razne mjere, vidi, uglavnom se ovdje tiče povećanja kvota novaca, uvođenja obveze poticanja odnosno plaćanja rada političkog u jedinicama lokalne samouprave, a najgore od svega je odnos prema referendumu, referendumu koji bi se u normalnoj zemlji svakako tretirao kao najpoželjniji oblik demokratskog odlučivanja odnosno izravne demokracije u kojoj narod iskazuje svoju volju o pojedinim problemima. Inače bi trebao bit problem dobiti ljude da se žele angažirati oko iskazivanja neke volje i u svakom slučaju odluke koje se donose na temelju referenduma su najvrijednije i nitko ih ne može dovesti u pitanje, a ovdje mi imamo situaciju da se takva volja zatire [[Upadica: Tražite glasovanje?]] [[Govornik se ne razumije]] na svakakve načine [[Upadica: Amandman br. 384…]] Hvala.
…zastupnika Ante Pranića, nema ga. 385. zastupnice Ivane Ninčević-Lesandrić, nema je. Amandman 386. zastupnika Bože Petrova.
Poštovani potpredsjedniče HS, ovaj zakon je nekorektan prema građanima, ovaj zakon guši referendum, ovaj zakon omogućuje, kojeg vaši vladajući predlažu, omogućuju političkim strankama da budu još koruptivnije, omogućuje također više novca za politički marketing i za bacanje pijeska u oči građanima oko onoga što se stvarno događa u RH. Ovaj zakon također omogućuje da bude još više uhljeba, nije nam ih dovoljno u javnoj upravi, ovaj zakon je duboko nepravedan zbog načina na kojeg ga donosite jer bih volio vidjeti, ponovit ću vam to milijun puta, koliko god budem imao prilika danas, volio bih vidjet da se ovoliko zauzmete za sve ono što ste obećavali u predizbornoj kampanji. Što mislite kolko bi vam ljudi dalo glasa da ste kojim slučajem u predizbornoj kampanji rekli da ćete 17 sati stajati u HS dok svojoj stranci ne podebljate stranački račun za 3-4 milijuna kuna? Što mislite kolko ljudi bi vam dalo glas? Al niste to govorili, govorili ste o povećanju mirovina, govorili ste da su izdajnici oni koji izgase rafineriju u Sisku, govorili ste o tome da ćete INA-u vratiti u hrvatske ruke, govorili ste o tome da ćete milijarde izdvojiti za obrazovanje, da ćete poboljšat zdravstveni sustav, a nu čuda, 16-ti sat po redu, mi uporno se borimo da [[Upadica: Želite glasovati?]] ne gledate sebe, nego da gledate ljude. Želim glasovanje o ovom amandmanu.
Amandman 387. zastupnice Sonje Čikotić.
Poštovani, predala sam amandman na temu zapravo izvješća o primljenim donacijama za financiranje izborne promidžbe koji smatramo da treba sadržavati samo podatke za one iznose veće od 3.000,00 kn. Ja bi ponovno htjela reći, zapravo ovaj zakon, dio zakona, ubačen je zapravo u ovaj Zakon o financiranju političkih aktivnosti, izborne promidžbe i referenduma, ubačen je jedan cijeli dio zakona koji bi trebao biti sastavni dio Zakona o referendumu. Znači, sastavni dio Zakona o referendumu, trebale bi se sve ove normativne stvari koje se odnose na referendum jer se u Zakonu o referendumu predviđa i protureferendumska inicijativa i onda da sve zapravo one narodne inicijative imaju sve na jednom mjestu, kako ne bi morali tražiti i biti izgubljeni jer je cilj da im se olakša, a ne da im se oteža. Ono što bih htjela upozoriti obzirom da dolazim iz Slavonije, a to je prema izvješću HGK-a demografske podatke po županijama da je u zadnjih 10.g. u osječko-baranjskoj županiji upisano 30% manje djece u osnovnim školama, da je u požeško-slavonskoj županiji upisano 25% djece manje, nego prije 10.g. Ono s čime se RH suočava je da je u kontinentalnom dijelu izgubila 154 000 stanovnika, od toga se 90 000 odnosi na 5 slavonskih županija. Mi sada imamo statističke regije, poslali ste nove statističke podjele. Što će se dogoditi u onom momentu kada zapravo BDP po glavi stanovnika, jer jedan od pokazatelja na temelju kojeg se računa uspješnost statističke regije i koliku potporu će ostvarivati poduzetnici jest udio po BPD-u glave stanovnika. Što znači da u slavonskim županijama poput onih u Ličko-senjskoj bit će [[Upadica: Tražite glasovanje?]] Da, da tražim glasovanje o ovom amandmanu. Hvala.
388. amandman zastupnika Marka Sladoljeva.
Hvala vam gospodine podpredsjedniče, dakle u Članku 39. nakon stavka 1. dodaje se stavak 2. koji glasi: „Izvješće o primljenim donacijama za financiranje izborne promidžbe sadrži podatke samo za donaciju u iznosu većem od 3.000 kuna. Postojeći stavci 2. do 6. postaju stavci 3. do 7.“. Znači, obrazloženje ovog našeg amandmana je dakle da mi predlažemo da izvješće o donacijama sadrži samo podatke o donacijama većim od 3.000 kuna što je na tragu preporuka Venecijanske komisije da se odredi limit za objavljivanje donacije, primjerice u Sloveniji izvješće sadrži samo donacije u iznosu većem od prosječne bruto plaće zaposlenika u Republici Sloveniji. Dakle, mi ćemo ponavljati koliko god treba, mi mislimo da je ponavljanje majka mudrosti, dakle ponavljat ćemo dok se god budemo imali snage, a imat ćemo snage vjerujte mi do kraja, da je ovaj zakon loš, da ovaj zakon povećava vladajućoj kasti izbornu promidžu, da taj zakon nema logike s obzirom da BDP stagnira, s obzirom da u Hrvatskoj plaće ne rastu, zašto bi onda rasle ovaj izborna promidžba političkim strankama i mi mislimo da je to loša poruka. Evo uskoro ovaj se ljudi bude, sve više i više mi se ljudi javlja i ne mogu vjerovati da smo izdržali cijelu noć, ali nama to nije teško, dakle mi smo predobro plaćeni za ovaj posao da bi ovdje, dakle, dakle nije nam teško, mi smo predobro plaćeni za ovaj posao i smatramo to svojoj dužnošću i evo obećajem i ovaj vam predsjedniče, podpredsjedniče da ćemo [[Upadica: Tražite glasanje?]] tražit glasanje i za ovaj amandman.
Amandman 389. zastupnice Ines Strenja.
Evo, da još jednom ponovimo, dakle jedan od amandmana kojima smo htjeli građanima Hrvatske uštedjeti novac je amandman da se izvješće o primljenim donacijama za financiranje izborne promidžbe sadrži podatke samo za donacije u iznosu većem od 3.000 kuna i predlažemo da se izvješće bude na tragu preporuka Venecijanske komisije i da se odredi limit za objavljivanje donacija. Primjerice u Sloveniji izvješće sadrži samo donacije u iznosu većem od prosječne bruto plaće zaposlenika u RH. A gdje bi mi trebali zapravo novac usmjeriti? Trebali bi usmjeriti u ono što je gorući problem u Hrvatskoj, a to je hrvatsko zdravstvo, gdje također imamo ogromne gubitke kao što znate svaki mjesec, svaki mjesec mogli bismo uštedjet 50 miliona kuna koliko se stvaraju svaki mjesec sve veći gubici, a to vam je otprilike 2.800 liječničkih plaća. Kad pomislite da u Hrvatskoj nedostaje otprilike 3.000 liječnika i 12.000 medicinskih sestara, gdje odjeli funkcioniraju na umirovljenicima i na liječnicima koji dolaze iz drugih ustanova, gdje su odjeli sa 20 teških pacijenata sa 1 sestrom, gdje one ne mogu otić na bolovanje, gdje one nisu plaćene za prekovremene sate, gdje nisu valorizirane njihove škole više koje smo zahtijevale od njih da dobiju kako bi mogle biti na zavodu ili biti glavne sestre ili šefice odsjeka, sve to bismo mi mogli platiti. Ali naravno i u zdravstvu imamo gubitke jer nismo u stanju riješiti problem koji treba, a to je resetirati i promijeniti način financiranja unutar sustava i napravit neke uštede koje su potrebne. To može samo educirani zdravstveni menadžment kojeg mi nemamo jer sve što radimo to je stvaramo politički podobne kadrove koji nakon toga stvaraju, [[Upadica: Tražite glasovanje?]] generiraju ove dugove. Da, tražim glasanje i o ovom amandmanu.
Amandman 390. zastupnika Nikole Grmoje.
Poštovani podpredsjedniče, uporni ste ovdje da izglasate ovaj zakon kako biste odradili zadatak koji vam je dao Andrej Plenković i kako biste HDZ-u osigurali dodatna sredstva, dodatne milione, a ovdje je kolega Petrov nabrajao sve afere HDZ-a [[Upadica: Hoćete vi mene gledati?]] molim [[Upadica: Vi ste, vi ste se žalili da ja vas ne gledam, a vi sad mene ne gledate, dajte mene gledajte.]] evo gledat ću vas, gledat ću vas jer treba odati počast stranačkom vojniku koji tako čvrsto stoji u obrani stranačkih interesa, treba vas gledati, molim vas kolege svi pogledajte akademika Reinera kako izvršava vjerno zadatke koje mu je dao Andrej Plenković i glavni tajnik Gordan Jandroković. Zaslužuje da ga svi gledamo i da ne mičemo pogled s njega i ja ću, evo ja se ispričavam što sam malo se zagledao tamo, gledat ću u vas jer takva stranačka vjernost se treba, treba je popratiti, treba oči uprti u nju, jer da imamo takve ljude koji se bore za hrvatske interese kao što se vi borite za interese HDZ-a ova zemlja bi bila uspješna, ljudi nam ne bi odlazili iz Hrvatske i situacija bi bila puno bolja. Akademiče Reiner treba vam čestitati kako se borite za stranačku blagajnu, uostalom vi ste već i kod Istambulske konvencije pokazali da vam je stranka, HDZ i vaš predsjednik Andrej Istambulski iznad svega, iznad vaših načela, iznad vašeg viteštva, tako da vas zaista treba gledati i čuditi se tome. Tražim glasovanje o ovom amandmanu.
391. amandman je Kluba nezavisnih zastupnika, izvolite.
Hvala. Poštovani, u ime predlagatelja amandman pod rednim br. 391. ne prihvaća se, smatramo da je odredba o zabrani financiranja sveobuhvatna, a pitanje transparentnosti javne nabave predmet je zakona kojim se uređuje javna nabava. Hvala.
Amandman 392. Kluba zastupnika MOST-a i 12 identičnih amandmana.
U ime predlagatelja amandmani pod rednim br. 392. do 403. ne prihvaćaju se iz razloga jer se olakšava financijsko poslovanje i smanjuju obveze nezavisnih zastupnika i nezavisnih vijećnika koji su postali članovi političke stranke koja participira u HS odnosno u predstavničkom tijelu jedinice samouprave i smanjuje se broj subjekata nadzora, što doprinosi učinkovitijem nadzoru, a uz zadržavanje istih standarda transparentnosti. Hvala.
393. amandman zastupnika Mire Bulja, izvolite.
Preskočili ste klub.
A oprostite, preskočio sam klub, evo, nije se bio javio, ali izvolite poštovani zastupnik Panenić.
Hvala, hvala lijepo. Treba razumjeti ipak, rano jutro je, pa svima se događa da nekada nešto i pogrešno kažemo [[Upadica: Sve u redu]] ili pogrešno pogledamo, ali trebali bismo zapravo bit pažljivi i u gledanju i u onome što izgovaramo. Naravno da ovdje, meni je drago da razmišljate o nezavisnima koji se pojavljuju u sve većem broju i da im treba olakšati život, ja se nadam samo da ćete isto tako to uzet u obzir da olakšate što se tiče broja potpisa koje trebaju prikupljati jel ako jedna stranka, ne mora, može imati 100 članova i ne mora više prikupiti niti jedan potpis da bi se kandidirala njena lista negdje, onda smatram da isto to pravilo s tolikim brojem treba važiti za sve nezavisne liste, znači 100, kolko je potrebno za stranku, tolko je i za nezavisnu da bi se negdje kandidirali, ali ne, vi nametnete, pa treba par tisuća prikupljati potpisa da bi se negdje netko nezavisan, al unatoč tome što i na taj način je otegotno opet se događa, znači, da sve više nezavisnih lista se pojavljuje i sve više zapravo pokazuju da ljudima je strančarenja dosta, da žele jednostavno imati upravljanje sa javnim novcem koje je primjereno. Ovo što ste vi ovdje naveli, to je samo još jedan način da se onima koji su prestali biti nezavisni, koji zapravo svoje birače ostavili na cjedilu, na neki način da legitimitet da ne moraju se podsjećati svake godine tijekom svog mandata kako daju izvješće kao nezavisni, nego jednostavno da se utope u izvješće stranke. Ja smatram da ipak ste ih trebali ostaviti da svaki put se sjete do kraja mandata što njihovi birači će misliti o njihovom radu onda kad su postali dio neke stranke i tražim o ovome amandmanu da se glasa.
393. amandman zastupnika Mire Bulja.
Još ću jednom ponoviti ono što je najbitnije da ovim zakonom vi u biti ne skrbite ni o nezavisnim i stranačkim kandidatima, nego skrbite o vlastitoj kesi i jednostavno ponašanje ministra Lovre Kuščevića koji je kukavica, ostavio je ovdje jednu ženu da sama brani cijelu noć ovaj zakon koji je i protuustavan i koji ste vi viteže od istambulskog groba ovdje protupravno kao predsjednik Odbora stavili na raspravu, tribali ste ovo povući, pa bi bili vitez od jeruzalemskog groba, a ovako ste isključivo poslušnik Andreja istambulskog, a vi ste vitez, to je čujem poruka čak iz Kaptola da će vas preimenovati u viteza od istambulskog groba jer jednostavno klečite pred Andrejom istambulskim i ponovit ću danas vam je i molitveni doručak, pa evo, molite za naš narod, molite da se ispoštiva volja naroda, da ovo predstavničko tijelo i Visoki dom bira se onako kako bi narod želio, kako je 400 000 hrvatskih građana potpisalo da se raspiše referendum i da volja većine odluči ovdje, a ne da vi slušate naredbe dobro sada ufudranih u svojim krevetima Andreja istambulskog i Lovru Kuščevića, Hvaljen Isus i Marija, koji je sva načela prekršio, zato g. viteže od istambulskog [[Upadica: Tražite, tražite glasovanje?]] groba, tražim glasanje o ovom amandmanu.
394. amandman zastupnika Roberta Podolnjaka, nema ga. 395. amandman zastupnika Hrvoja Runtića, nema ga. 396. amandman zastupnika Slavena Dobrovića, izvolite.
Hvala lijepo poštovani potpredsjedniče HS. Dakle, evo već je jutro, vidimo da dolaze ljudi nakon prospavane noći, mi nismo došli niti na pola puta, dakle, u predstavljanju i naših amandmana kojima smo htjeli ovaj zakon dovesti u kako takvu formu, izvući ga iz zakona kojeg možemo nazvati antidemokratskim i antireferendumskim. Dakle, želimo li od naše domovine stvoriti naprednu, sretnu, prosperitetnu zemlju u kojoj će se moći živjeti od svoga rada, gdje će mladi moći kretati sa svojim poslovnim planovima, biznisima, bez da se boje da im nedostatak veza sa politikama, bilo lokalne, regionalne ili državne razine, znači, veliku ugrozu jer ovako kada zemlju i svu njezino gospodarstvo kontrolira dosta čvrsto i široko utvrđen politički sustav, koji ustvari stalno buja i jača i koji teži k tome da praktički sve kontrolira, koji traži protuusluge za naravno usluge, za stvaranje povoljnih uvjeta za poslovanje, sve to skupa ide u smjeru, nepovoljnom, nepovratnom i praktički u [[Upadica Reiner: Tražite glasovanje?]] ono kako izgledaju demografske prilike. Tražim glasovanje, hvala lijepo.
Sljedeći 397. amandman je zastupnika Ante Pranića, nema ga, 398. zastupnice Ivane Ninčević Lesandrić, nema je, 399. je zastupnika Bože Petrova, izvolite.
Poštovani potpredsjedniče Sabora, nemojte pobjeći, ja znam da vam je možda naporno 4 sata i 13 minuta ste s nama, ali nemojte pobjeći, uskoro će ljudi početi paliti televizije, početi će dolaziti tu, trebaju znati da ste se vi skupa s nama borili ovdje, odnosno, da ste se vi ipak borili za stranačku blagajnu i da je to bio razlog, zašto ste vi od 3 ujutro do 6 sati bili tu. Mogli bi vas upitati, zašto se niste borili za njihove interese? Ne znam koje ćete odgovore dati. Trebati ćete biti ingeniozni, da im kažete, da ste od 3 ujutro, do 6 sati, danas možda i do 7, ne znam kada vam je smjena, sjedili tu i da je taj zakon, koji diže 3-4 milijuna kuna vama, taj zakon, koji guši referendumsku inicijativu, taj zakon koji stvara uhljebe, taj zakon, koji je u suštini iznimno nekorektan, zapravo za njihovu korist. Volio bi biti barem negdje onako sa strane, da čujem kako ćete vi to napraviti. Možda ćete samo prešutjeti, pognut glavu, ne znam. Ali, valjda, treba, kao što je rekao vaš predsjednik kluba, treba prihvatiti, progutati određene stvari, jer kada prihvatite biti dio takve političke stranke, kao što je on rekao, gubite dio suvereniteta, to je jednom rekao, kada se glasovalo o Istanbulskoj konvenciji, pa nemate ni pravo na svoje mišljenje. Možda ćete tako to opravdati. Ali svejedno ja smatram da sve počiva na individui, na čovjeku [[Upadica Reiner: Želite li glasovanje?]] Potrudite se objasniti ljudima, zašto se niste borili za njih. Naravno da tražim glasovanje.
Amandman 400. zastupnice Sonje Čikotić.
Hvala vam. Meni je iznimno žao što veliki reformator nije došao pred Hrvatski sabor, pred predstavničko tijelo, pred one koji nose izborni legalitet, da kaže ono što je imao reći, putem ovog zakona. Iznimno je neprihvatljivo, da zapravo kroz Zakon o financiranju političkih aktivnosti, izborne promidžbe, umeće se i dio o referendumu. Iako znamo, da nam dolazi novi Zakon o referendumu, gdje će biti i predstavljen novi institut protureferendumske inicijative i stoga ostaje nejasno, zašto se normativno uređuje 2 odvojena zakona. Zašto? Zašto to radite? Na ovaj amandman dala sam konkretan prijedlog, a to je zapravo, da se taj amandman briše, odnosno, da se zapravo izmjeni u dijelu, u kojem se tiče zastupnika nezavisnih zastupnika. Ovako formuliran amandman, zapravo treba spriječiti mogućnost političke korupcije, jer je nama 6-7 mjeseci, godinu dana, konstanto kupovana parlamentarna i oduzimana parlamentarna demokracije. Isto tako, smatram isto tako kao i kolega Panenić, što je ranije rekao, ne treba onima koji iznevjere svoje birače oni koji su mu dali glas, dati da se samo lagano utope u stranačke izvještaje. Neka svake godine, zapravo podnose izvještaje i neka se sjete onih koji su im dali povjerenje. A ono što se mi zalažemo je zapravo da treba pojednostaviti proceduru za nezavisne vijećnike, jer ne možemo očekivati da oni imaju svu silu organizacije, prave financijske i administrativne [[Upadica Reiner: Tražite glasovanje?]] da naravno da tražim glasovanje o ovom amandmanu. Hvala vam.
401. amandman zastupnika Marka Sladoljeva.
Hvala gospodine potpredsjedniče. U čl. 52. stavku 7 brišu se riječi, te nezavisnih zastupnici i nezavisni vijećnici iz čl. 7. stavka 4. ovog zakona, koji su postali članovi političke stranke koja participira u Hrvatskom saboru, odnosno, u predstavničkom tijelu jedinice samouprave. Obrazloženje ovog našeg amandmana, smatramo da se pravo na redovito godišnje financiranje iz proračuna treba imati samo one političke stranke, koje su prema konačnim rezultatima izbora dobile zastupničko mjesto u Saboru. Odnosno, predstavničkom tijelu jedinice lokalne samouprave. A takvo je principijalno uređeno čl. 6. prijedloga zakona, stoga ne prihvaćamo da se n ovac za redovito godišnje financiranje može od nezavisnih zastupnika, vijećnika, transferirati nakon izbora političkim strankama, koje te novac nisu zaradili temeljem izbornog rezultata. Još jedanput ponavljam, referendum je temelj hrvatske demokracije. Referendum je najizvrsniji oblik demokracije. Osim ovog stavka, koje smo željeli promijeniti, ovim zakonom s ograničavaju referendumske inicijative i stavljaju se u nepovoljniji položaj od onih protu referendumskim. Protu referendumska inicijativa je nažalost bila i biti će kako sad stvari stoje hrvatska Vlada što je skandalozno, dakle Vlada u svakoj referendumskoj inicijativi mora ostati nepristrana a ne da se čak i prije referendumske inicijative, ona svrstava na jednu stranu a tko kontrolira dakle protureferendumske inicijative, tko kontrolira njihove financije i njihov PR, smatramo da to nije dobro i tražimo glasovanje o ovom amandmanu.
402. amandman je zastupnice Ines Strenja. Nema je. 403. zastupnika Nikole Grmoje, izvolite.
Poštovani potpredsjedniče, znači uporni ste u pokušaju da progurate ovaj zakon i da osigurate financijska sredstva svojoj stranci. Ono što je žalosno je da se ovoliko borite za nekoliko milijuna kuna a svi znamo koliko ste puni, kakva je stranačka blagajna HDZ-a a kakvi su tek crni fondovi, koliko tu novca imate, znamo tko su sve vaši donatori bili i koji su sada, vidimo iz ovih recentnih slučajeva da vaši ministri dobivaju posebne automobile za usluge koje odrađuju za pojedine poduzetnike, sjetimo se Ivice Todorića, sjetimo se Fimi medije, sjetimo se PPD-a i pozajmice HDZ-u, znači puni ste novaca, nikad vam dosta. I da barem 10% ove energije koju ulažete da progurate ovaj zakon, uložite u borbu za bolji život naših građana, za izmjenu izbornog zakonodavstva, za izmjenu odnosno za reformu pravosuđa, ova Hrvatska bi bila puno bolje mjesto za život ali nažalost, vi to ne činite, iz tog razloga ljudi odlaze iz Hrvatske a samo pokazujete borbu i tu pokazujete svu energiju u borbi za plijen. Evo kad je bio ovaj obračun u Lici, vaš unutar unutarstranački, svi ste se angažirali tko će tu znači zauzeti pozicije, tko će pobijediti, Darko Milinović ili Kustić, Andrej Plenković ili Darko Milinović, na kraju nakon tih izbora za građane Like, za Ličane je situacija ista [[Upadica Reiner: Tražite glasanje?]] Tražim obavezno glasovanje.
404. amandman Kluba zastupnika MOST-a, izvolite. Idućih 11.
Poštovani, u ime predlagatelja, amandmani pod rednim brojem 404. do 415, ne prihvaćaju se iz razloga jer je referendum oblik političkog djelovanja građana te stoga smatramo primjerenim da se financiranje referenduma uredi istim zakonom kojim se uređuje i financiranje ostalih političkih aktivnosti. Hvala.
U ime kluba MOST-a javio se sada poštovani zastupnik Panenić.
Ispričat ću se ako možda u onome kontinuitetu jer propustio sam se javiti ali evo, javljat ću se redovito ali ako se dogodi, pa molit ču da imate razumijevanja. Puno smo već ovdje se družimo. Sad smo došli do referenduma, ovo je oblik kako je rekla državna tajnica, vratili ste se, već sam i zaboravio, davno je bilo taj početak zakona, državna tajnica je rekla to je zapravo referendum, oblik političkog djelovanja. Čini mi se da praktično se kod nas to sam pokazuje kao oblik borbe protiv nepoštenih političkih praksi koje se događa. I mislim da bismo trebali napraviti jedan zakon, predložiti zakon koji bi bio zakon o sprječavanju nepoštenih političkih praksi, ono koje imamo priliku sada gledati, što se događa tijekom mandata Vlade Andreja Plenkovića. Zašto? Zato što sve će se napraviti da bi se onemogućilo ljudima da o određenim temama koje su od interesa, raspravljaju. Postalo je bitnije jel ima par stotina ili tisuću više i manje, a to što 300, 350, 390 000 ili možda tu negdje ljudi žele o toj temi da se raspravlja preko referenduma, to nije važno. Važno je samo da je netko išao to prebrojati. Sad se neće gledat samo potpis, sad će se prebrojavati kune, svaka kuna koja treba doći, znači nemojmo dozvoliti građanima da bi oni slučajno tražeći modele kako da organiziraju referendum, potrošili možda nezakonito koju kunu. Znači najbitnija je kontrola, kontrola i kontrola. Ali meni je žao što u ovome zakonu nećemo onda imati isto tako jedan nadnaslov koji piše Agrokor pa onda i još jedan nadnaslov na kojem piše Uljanik pa bismo onda imali pravo ... [[Govornik se ne razumije.]] [[Upadica Reiner: Tražite glasanje?]] Tražim glasovanje. Hvala.
405. amandman je zastupnika Mire Bulja.
Hvala lijepo. U prvom članku temeljnih odredbi Ustava RH, u 2. stavku kaže: U RH vlast proizlazi iz naroda i pripada narodu kao zajednici slobodnih i ravnopravnih državljana. U stavku 3.: Narod ostvaruje vlastitim izborom svoje predstavnike i neposrednim odlučivanjem. Vi ste ponizili i predstavnike naroda, to je ovaj Visoki dom i saborske zastupnike koje ćemo mi braniti do kraja taj ugled ovoga doma kojega ste vi ponizili poslušnički slušajući Andreja Plenkovića i kukavicu od ministra Lovre Kuščevića koji je ostavio ovdje ženu samu da cijelu noć stoji dok on u toplom krevetu se grije i nije ga briga za referendumom nego isključivo kako podebljati stranačku kasu, kako poniziti 400 000 potpisa naših građana da se ispuni ustavna obaveza i da narod neposrednim odlučivanjem kaže da li je izmjenu Izbornoga zakona ili bilokoji drugi referendum i ovaj gdje koji sada slijedi od sindikata o izmjenama mirovinskog sustava. Taj kukavica koji na Facebook profilima piše i šalje poruke urušenoga MOST-a. MOST se nije urušio, MOST je jedina oporba ovome parlamentu i toga ste vi, uvaženi predsjedavajući svjesni i vi to znate i mi smo vam problem, bez obzira što se tajnik do vas smješka, a trebaju mu čačkalice za oči jer je i on iznenađen. Donirat ćemo ih. I čak i službe stručne se ovdje počele se smijati jer ne mogu vjerovati što ste napravili od ovog [[Upadica: Želite li glasovanje o ovom?]] i baš zbog vas obavezno glasanje o ovom.
406. amandman je zastupnika Podolnjaka, izvolite.
G. potpredsjedniče, državna tajnice, poštovane kolegice i kolege. Na dijelu smo zakona koji se odnosi na uređene referendumskih kampanja i kad gledate zakon u cjelini, vidite da taj dio naprosto dolazi nakon reguliranja političkih aktivnosti i izbornih kampanja političkih stranaka i nezavisnih kandidata. Naprosto, dosadašnji zakon koji čak ima isti naziv kao ovaj postojeći, samo je dodan taj dio koji se odnosi na financiranje referendumske kampanje. Vidi se da on zapravo organski nikako ne pripada u taj zakon i da zapravo nikako ne korespondira sa ostatkom tog zakona. I vama je čak članica Državnog izbornog povjerenstva, gđa. Lovrin rekla, da koja dakle dolazi iz jedne nezavisne institucije, nezavisnog tijela, i sama je rekla da ovaj zakon ne bi trebao obuhvaćati financiranje referendumskih kampanja i da po prirodi stvari bi trebao taj dio biti sadržan u temeljnom zakonu koji regulira referendumsku materiju. Vama čak niti to, i taj iskaz dakle, koji je gđa. Lovrin, a da podsjetim javnost, gđa. Lovrin je bila članica HDZ-a, bila je čak i zastupnica ovdje, pa jedno vrijeme i ministrica pravosuđa, ako se ne varam. Dakle, vi ste je kasnije birali u Državno izborno povjerenstvo. Dakle, to je i njen stav i zbog toga tražim glasanje o amandmanu.
407. amandman je zastupnik Hrvoja Runtića.
Zahvaljujem. Dakle, iza čl. 64. briše se nadnaslov, dio 7., financiranje referendumskih aktivnosti i čl. 65. Obrazložit ću. Predlagatelj smatra da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Međutim, ja bih se opet vratio na tako tu veliku hitnost i žurnost donošenja ovog zakona i spomenuo nekoliko stvari u Hrvatskoj koje bi možda zaslužile isti tretman. Naime, u Hrvatskoj preko 850 tisuća stanovnika živi u riziku od siromaštva. To je, otprilike svaka 5. osoba. Najviše tih ljudi koji žive u riziku od siromaštva su starije osobe. Rizik od siromaštva ili socijalne isključenosti je u Hrvatskoj oko 28% i ono što je možda najveći apsurd, a to je da je cijelo vrijeme dok nam je rastao BDP, nam je rastao i broj građana koji su u riziku od siromaštva. Sad, iz toga se može izvući jedan zaključak. Ako raste BDP, a ne smanjuje se broj ljudi koji su u riziku od siromaštva, onda je pitanje je li se mi možemo nazvati društvom. Da li mi kao društvo brinemo o onima koji su najslabiji, koji su na rubovima toga društva, ako imamo više novca i paralelno više siromašnih. Stoga evo, apeliram još jednom da se i prema ovim gorućim problemima odnosite kao i prema ovim novčićima. I tražim glasovanje. Zahvaljujem.
Amandman 408. zastupnika Slavena Dobrovića.
Hvala lijepo poštovani potpredsjedniče Sabora. Dakle, u ovom amandmanu se referiramo na tretman aktivnosti oko promidžbe referenduma kao ostalo političke aktivnosti. Smatramo to potpuno neprimjerenim jer to doista ne spada u kategoriju da bi se smjelo ovako, na ovaj način to tretirati. Referendumske aktivnosti, već smo puno puta to noćas ovdje ponovili, su nešto što treba njegovati kao najkvalitetniju izravnu demokraciju kojom se narod, izravno, građani, dakle uključuju u donošenje nekih, gdje se čuje bilo naroda, gdje se čuje mišljenje, gdje se dolazi do odluke, do temelj za donošenje nekih odluka i politika. I to treba na neki način njegovati, a ovdje se pristupa tome kao nečemu što treba kontrolirati jer je to postalo društveno opasno, to je jedna strašna prijetnja demokraciji pa se sada tome pristupa na ovakav neobičan način, protiv čega mi u ovim amandmanom ustajemo. Stoga naravno, evo, ponavljam, mislim da je to vrijedno ponoviti, politička aktivnost klasična, pojedinih političkih stranaka, bilo to politička stranke ili nezavisni pojedinci su nešto drugo i o tome se može raspravljati, iako smo i tu donijeli niz amandmana za boljim rješenjima [[Upadica: Tražite glasovanje?]] a ovo amandmansko pitanje sasvim traži drugi pristup. Tražim naravno glasanje.
409. amandman je zastupnika Ante Pranića, nema ga. 410. je zastupnice Ivane Ninčević-Lesandrić, nema je. 411. amandman je zastupnika Bože Petrova.
Poštovani predsjedavajući, neki misle da je sloboda govora mogućnost da oni kažu što ih je volja, kad ih je volja, a kada im se uzvrati istom mjerom onda to definiraju uvredom. Iz tog razloga vi pokušavate ne samo kroz ovaj zakon, vi pokušavate kroz svoje javno djelovanje, a i dugim zakonima uvesti cenzuru. Sadašnji predsjednik sabora je jasno rekao prije godinu i pol dana da je najveći problem ove Vlade društvene mreže. Vi ćete ići s cenzurom o slobodi govora na internetu jer vam ne odgovara što tamo piše, vi želite šutnju, vi sada indirektno mijenjate kroz ovaj zakon određena pravila oko referenduma jer pokušavate administrativnim barijerama ušutkati građane, slomite referendume jer želite šutnju. Očekujem uskoro još rigorozniji zakon o referendumu jer želite šutnju, želite novu hrvatsku šutnju. I po tome se poštovani podpredsjedniče sabora vidi da se sustav nije promijeni '90.-tih. Protiv te iste šutnje poštovani podpredsjedniče sabora su se Hrvati borili '70.-tih i '80.-tih, al znate i vašim prethodnicima jer sad vas mogu slobodno definirati nasljedovateljima takvog istog sustava i produktima tog istog sustava, vašim prethodnicima se ta šutnja obila o glavu. Obit će se ta šutnja i vama o glavu. I naravno tražim glasovanje o ovom amandmanu.
412. amandman je zastupnice Sonje Čikotić.
Hvala vam, meni je ponovit ću žao što ovdje nije veliki reformator, valjda je zaposlen i valjda rješava stvari građana preko whatsapp poruka kako ga zove njegov načelnik Marino u Pučišćima. Predložila sam da se zapravo briše naslov Dio 7. – Financiranje referendumskih aktivnosti, jer zapravo smatram da iz zakonskog teksta treba izostaviti sav dio koji se odnosi na financiranje referenduma i taj dio zakona treba biti sastavni dio temeljnog zakonskog teksta koji zapravo uređuje problematiku referenduma. Referendum kao što je rekao kolega Dobrović je nešto najvrijednije što imamo, to je zapravo izražena volja naroda oblikovana u jednu inicijativu i temeljem istoga zapravo osiguravamo da taj demokratski proces bude i da zapravo društvo kreira onako društvo u kojem želi živjeti. Ono što je prisutno i na razini EU, a i u Hrvatskoj jest nepovjerenje građana u institucije. Ovakvim načinom, znači izglasavanjem ovog zakona preko koljena, kao što su brojni zakoni tako izglasani neće se sigurno zadobiti povjerenje građana u institucije, to nepovjerenje bit će samo veće. Povjerenje građana može se dobiti kroz stvaranje ovaj javnih kvalitetnih politika koje će zapravo doprinositi kvaliteti života građana. Ovo i zapravo način na koji se ova Vlada podnijela prema 400.000 građana i njihovim potpisima obrisala pod, na koji način da oni vjeruju, na koji način da oni zapravo vjeruju ovoj Vladi da ona želi dobrobit njihovu i da želi zapravo Hrvatsku voditi u dobrom smjeru. Jednostavno niti im dajete razlog [[Upadica: Tražite glasovanje?]] tražim glasanje o ovom amandmanu. Hvala vam.
413. amandman je zastupnika Marka Sladoljeva.
Hvala gospodine podpredsjedniče, dakle ovim zakonom se uređuje donacije pravnih i fizičkih osoba političkim strankama i nezavisnim listama. Zanimljivo je da u jednom članku se dakle piše da fizička osoba može donirati više stranaka odnosno nezavisnih lista, ono dakle ne učimo iz grešaka. Dok je Ivica Todorić je javno rekao da je on financirao i HDZ i SDP i da mu je bilo svejedno tko je tad na vlasti, njemu je bilo samo važno provoditi svoje interese. I sada kada govorimo o donacijama onda ovaj je zanimljivo da hrvatski zakon nije uredio donacije osnovnim školama, sutra u svojoj bivšoj školi gdje sam, radimo jednu humanitarnu akciju i 6 godina sam radio, svake godine za redom humanitarne akcije i uvijek su bili na neki način na rubu zakona jer je zakon nedorečen. Dakle, za političke stranke se uređuje zakonodavstvo, za osnovne škole odnosno humanitarne akcije ne. Isto tako još uvijek nije u hrvatskom zakonodavstvu uređeno donacije trgovačkih društava centrima socijalnim samoposlugama, caritasima i takvim humanitarnim djelatnostima i opet šaljemo poruku. Donacije političkih stranaka su nam važne, a ove donacije ne. Dakle, smatramo da je to loše i borit ćemo se protiv takvih zakona, promovirat ćemo ove zakone što se tiče donacija humanitarnih i to i tražimo da se glasuje o ovom amandmanu.
414. amandman je zastupnice Ines Strenja, nema je. 415. je zastupnik Nikola Grmoja, izvolte.
Uporni ste u tome da podmažete dodatno svoju stranačku blagajnu i uporni ste u tome da onemogućite referendumsko izjašnjavanje građana. Podpredsjedniče Reiner mislim da je i vama neugodno ovdje, što morate izvršavati ovaj stranački zadatak i nalog kojeg ste dobili, gdje jedina svrha i smisao, iako smo ovim amandmanima mogli, vjerojatno bi mi dio i povukli, mogli raspravljati u neko normalno vrijeme, ali, ne, vi ste odlučili to donijeti, prije nego što predsjednica raspiše izbore, kao biste HDZ-u i vašim koalicijskim partnerima HNS-u, Milanu Bandiću i ostalima, ostajali da mogu u kampanji potrošiti 4 milijuna kuna. Neki već i sada troše i stavljaju jumbo plakate iako to neće ući u izborno promidžbu, ja pozivam i Državno izborno povjerenstvo, da reagira, u slučaju HNS-ovih jumbo plakata, koje možemo vidjeti po cijeloj Hrvatskoj, a isto, tako pozivam i hrvatski narod, da pogleda što činite, kako se ponašate kada su vaši novci u pitanju, kada želite sebi osigurati što više novca za izbornu promidžbu, a kako se ponašate, kada su zakoni, koji idu u korist građana u pitanju. Tada ste jako spori, tada ne želite te zakone staviti ni na raspravu, a mnoštvo je zakona u proceduri, koji bi mogli pomoći našim … [[Govornik se ne razumije.]] [[Upadica Renier: Tražite glasovanje?]] Tražim glasovanje.
416. amandman je Kluba zastupnika Mosta nezavisnih lista, izvolite.
Hvala. Poštovani u ime predlagatelja, amandmane pod rednim brojem 416.-427. ne prihvaćaju se iz razloga jer je referendum oblik političkog djelovanja građana, te stoga smatramo primjerenim, da se financiranje referenduma uredi isti zakonom, kojim se uređuje financiranje ostalih političkih aktivnosti. Hvala.
U ime Kluba zastupnika poštovani zastupnik Panenić.
Hvala lijepo. Ako pogledamo recentnu hrvatsku povijest u demokratskom sustavu, zapravo imamo 3 referenduma sve skupa, 3 puta je hrvatski narod dobio priliku da govori o temama od svog interesa. Naravno da ne ispadne da nije bilo tema i da ih nema danas, imamo puno možda više tema, nego što smo ikada imali, a to samo znači da narod ne vjeruje politici koju vode vladajuće stranke sada. Ono što narod želi, da o nekim stvarima se izjasni, da donese obvezujući zapravo je to, onda mišljenje, koja će vlada provoditi. Mi ne vidimo tu uopće problem oko toga. Ako narod nešto želi, kao takvo se odluči, to se provede i za vladu kao takvo, to je pitanje riješeno, nema više propitivanja, prozivanja, tko je s kime dogovarao, kakve odluke su donesene, jel to u korist neke skupine, znači narod donese, ovo je od našeg interesa, kako god da bilo i kako god se to odražavalo na cijelu državu. Međutim, onda kada pogledamo, prvo se krene, jel to pitanje ustavno, pa da li onda to moguće priznati radi promatranja nekih potpisa, koje nitko više ne može vidjeti. I uvijek se nađe neki opravdan razlog. I onda na kraju i s ovim dođite, idemo se mi malo baviti i financiranjem. Ja ne znam ono koliko treba prepreka, jer ovo više nije referendum, ovo će sada referendum je utrka na kilometre, na kojima je na svaki metar ima neka prepreka. Samo stavite prepreke da što teže je do takve organizacije doći referenduma. I onda ćete se suočiti jednoga dana, kada budete trebali referendum za vaše potrebe, jer će narod reći, ne ne želimo sudjelovati u igrokazu koji samo odgovara kada vladajućima nešto treba. Tražimo izjašnjavanje po ovom amandmanu.
417. amandman je zastupnika Mire Bulja, izvolite.
Naravno da se ovaj članak treba brisati, jer vama je interes otežati referendumske inicijative. I opet ponavljam, ovdje je trebao biti Lovro Kuščević, ministar uprave koji je grobar referenduma i ovim zakonom, zabija zadnji čavao u lijes referenduma. Ali, Most nezavisnih lista i ovi saborski zastupnici, su pokazali, da se znaju oduprijeti vašim namjerama, gdje želite ugasiti volju građana, koji su potpisali 400 tisuća za izmjenu zakona, o izbornoga zakona, gdje bi ovo trebalo biti predstavničko tijelo, gdje bi trebao biti Visoki dom, vi ste to pogazili. Lovro Kušćević je ostavio ovdje jednu ženu, da cijelu noć brani ovaj zakon, a obrane nema. Narod u Hrvatskoj mora ovo čuti, mora znati, da im se u kida ustavno pravo, na izravnu demokraciju na izravno odlučivanje. Jer povezati povećanje novca, da HDZ može trošiti u kampanji da može se predstaviti i dobiti europske izbore, da bi to, da bi se hvalio i da bi služio Tajaniju, koji želi hrvatsku Dalmaciju, hrvatsku Istru svojim fašističkim izjavama da bi se dodvoravali Vučiću koji je zajedno sa HDZ-om u Europskoj pučkoj stranci, mi ćemo se oduprijeti. Jer saborski zastupnici, predstavnici naroda, isključivo se mora birati i odgovarati narodu. A Lovro Kuščević u toplom krevetu, gđa. uvažena tajnice, vaš je [[Upadica Renier: Tražite glasovanje?]] poslao da … [[Govornik se ne razumije.]] obavezno tražimo … [[Govornik se ne razumije.]]
418. amandman je zastupnika Roberta Podolnjaka, izvolite.
Poštovani gospodine, potpredsjedniče Sabora, državna tajnice, kolege i kolegice zastupnici. Da, očekivali smo da će ovdje biti ministar Kuščević i da će se udostojati u nekom trenutku, braniti ovaj zakon. Naime, u čitavoj raspravi koja je provedena u srijedu, ministra Kuščevića nije bilo. Nije ga bilo tijekom čitave rasprave koja je trajala satima i došao je na kraju kad je rasprava završila nakon posljednje replike i posljednjeg završnog izlaganja u ime kluba. Ali ministar Kuščević je davao najviše izjava vezano uz ovu problematiku referendumskih kampanja, sam je rekao i to je u medijima zabilježeno da će u novom Zakonu o referendumu koji uskoro ide na e-savjetovanje posebno regulirati institut protureferendumskih inicijativa jer i one zaslužuju da budu definirane zakonom. I kad sam pitao i na Odboru za ustav i na Odboru za zakonodavstvo zbog čega onda te protureferendumske inicijative nisu u ovom zakonu o kojem raspravljamo, a jesu obuhvaćene inicijative koje se zalažu za referendum, odgovoreno mi je da će to biti i u ovom drugom zakonu koji će proći svoju proceduru i jednog dana će biti donesen, pa ćemo onda mijenjati ovaj zakon o financiranju koji je danas na dnevnom redu. Al to je apsolutno neprihvatljivo obrazloženje, da ćemo danas regulirati referendumske inicijative, a za godinu dana i one protureferendumske i zato tražim glasanje o amandmanu.
419. amandman je zastupnika Hrvoja Runtića, izvolite
Zahvaljujem. Dakle, ovaj amandman kaže briše se čl. 66., obrazloženje je slijedeće, predlagatelj smatra da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Znači, tu već po tko zna koji put govorimo o onim kruškama i jabukama o kojima smo govorili prije nekih 14 sati, ali ja bi se vratio još par sati unatrag kada je ovdje bio ministar Bošnjaković, pa sam ga pitao nešto o rješenju problema blokiranih, što bi također, i taj problem bi se možda mogao riješiti na ovakav način, ovako brzo i u 3 dana jel, i g. Bošnjaković mi je rekao da je problem 350 000 blokiranih riješen tako što je riješeno njih između 50 000-60 000, sad ja nisam baš shvatio taj odgovor jer ako imaš problem reda veličine 350 000, a riješiš 50 000, a ostane ti 300 000 problema, to je kao da zoveš majstora, žao mi je što kolega Mišić nije tu, majstora za veš mašinu, da ti popravi veš mašinu i onda on kaže da ti je popravio veš mašinu, ali malo i da ona i dalje ne radi, ali malo je popravljena. Uglavnom, to je taj način na koji se u RH nažalost rješavaju stvari, nikada cjelovito i nikada do kraja i tražim glasovanje.
420. amandman je zastupnika Slavena Dobrovića.
Hvala lijepo poštovani potpredsjedniče HS. Poštovana državna tajnice, dakle, isticati kako je referendumska inicijativa uostalom kao i svako drugo političko djelovanje, pa zaslužuje svoje mjesto u ovom zakonu je doista neozbiljno i začuđujuće, zapravo zaprepašćujuće, mi ne možemo doći k sebi. Naime, referendum je evo, mislim da je kolega Bulj vam lijepo ukazao na ustavne odredbe koje jamče pravo naroda, građana da sudjeluju u demokratskim procesima, a referendum je najizravniji oblik. Prema tome, apsolutno je neprihvatljivo čuti i vidjeti rješavanje pitanja, dakle, ovih referendumskih inicijativa na način kako ste vi to smjestili, pogotovo što nisu riješena pitanja antireferendumskih inicijativa jel vidimo da je to postalo vrlo popularno i nešto što se dešava i prati praktički sve inicijative. Prema tome, riješiti s jedne strane tj. pokušati riješiti tj. krivo riješiti, a ne zaštiti referendum, s druge strane to je posve neprihvatljivo i ja ne znam kako vi mislite braniti ovakvo rješenje, kako mislite čuvati kakav takav obraz u Europi, u demokratskom svijetu jer ovo, ovo zbilja nema, nema nikakvoga smisla i zato molim da se glasuje o ovom amandmanu.
421. amandman zastupnika Ante Pranića, nema ga. 422. amandman zastupnice Ivane Ninčević-Lesandrić.
Poštovani potpredsjedniče HS, poštovana državna tajnice, amandman 34. kaže da se briše čl. 66. uz obrazloženje da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Pored navedenog, predlagatelj također smatra da u predloženom zakonu problematika financiranja referendumskih aktivnosti nije kvalitetno normirana jer uređuje isključivo građanske inicijative koje pokreću referendum, ali ne uređuje one subjekte koji će voditi antireferendumsku kampanju, niti uređuje prava i obveze odnosno ograničenja državnih tijela Vlade i HS u referendumskoj kampanji. Prema nedavno objavljenim informacijama, novim Zakonom o referendumu koji bi uskoro trebao biti i u e-savjetovanju, uvest će se i institut protureferendumskih inicijativa i upravo to je potvrdio i sam ministar. Tako bi se i protureferendumske inicijative morale institucionalizirati, tj. registrirati, prijaviti svog predstavnika. Po logici stvari takve antireferendumske inicijative će morati financirati svoju kampanju pa je jedino opravdano da se istovremeno u jednom zakonu regulira financiranje referendumskih i protureferendumskim inicijativa. Tražim izjašnjavanje o ovom amandmanu.
423. amandman zastupnika Bože Petrova.
Jesam ja na redu, nisam čuo?
Ako sam vas prozvao onda valjda jeste.
Nisam čuo da ste me prozvali, ispričavam se. Poštovani potpredsjedniče Hrvatskog sabora, ovaj prijedlog zakona, ponoviti ću po 100 put je duboko nekorektan prema svim građanima RH posebno zbog načina na koji ga pokušavate donijeti. Minut do podne i to samo zbog vlastitih stranačkih interesa, bez borbe za interese hrvatskih građana koji su vam dali povjerenje a nadali su se da ćete to povjerenje opravdati tako da ćete se u ovom Visokom domu boriti za njih. Vi umjesto da danima i noćima raspravljate o prijedlozima zakona koji će učiniti njima život kvalitetnijim, da stvorite preduvjete, da stvorite razloge zbog čega neće razmišljati da napuste Hrvatsku vi se borite za sebe, požrtvovno i uporno već 18.-ti sat. I još ćete vi stajat s nama jer ćemo vas namučiti kad ste već tako dobro zagrizli kao pit bull za ta 3, 4 milijuna kuna onda ćete se oznojiti za njih kada želite ugušiti referendum, onda ćete se oznojiti za to, kad želite povećati uhljebe uznojiti ćete se za to jer niste na tim obećanjima dobili glasove i povjerenje građana na prošlim izborima i vi ste zbog toga prevarili ljude i trenutno varate ljude. Tražim glasovanje po ovom amandmanu.
424. amandman je zastupnice Sonje Čikotić, izvolite.
Poštovani potpredsjedniče Sabora, poštovana državna tajnice. Ja ću ponovno reći, meni je žao što veliki reformator nije ovdje da gleda na koji način se raspravlja i na koji način zapravo mi zastupamo narod i na koji način zapravo dajemo podršku svim onim referendumskim inicijativama koje će se dogoditi jer 78% građana smatra da ova Vlada ne ide u dobrom smjeru. Znači možete imati ovdje kupljenu parlamentarnu većinu, možete ukrasti parlamentarnu demokraciju, možete obrisati i pod sa 400 tisuća potpisa, možete sve, vi kradete, možete krast, možete lagati, možete zapravo praviti nas svih budalama ali nećete dokle hoćete jer će zapravo narod progledati. Narod će progledati i zato upravo sam tražila da se ovaj amandman briše jer smatram da dio vezan za referendum nije mjesto u dijelu Zakona o financiranju političkih aktivnosti, izborne promidžbe i referenduma. Jer ste i sami najavili da uskoro izlazi na javno savjetovanje Zakon o referendumu, tamo je mjesto svemu. Želite li zbunjivati građane ili želite zapravo da imaju sve na jednom mjestu? Kroz ovaj zakon vi ste osigurali minimalne naknade za politički rad predstavnicima u vijećima i u skupštinama. Osigurali ste ih u iznosu od 8 tisuća kuna za grad Zagreb, u 5 tisuća kuna znači za županije i velike gradove. Napominjem da je Hrvatska pred demografskim slomom, u Hrvatskoj nikad nije rođeno manje u 100 godina djece. Isto tako urušava nam zdravstveni i mirovinski stup, urušava se jer ljudi radno sposobni iseljavaju, neće više plaćati ogromne, velike poreze. Molim glasanje o navedenom amandmanu i tražim da se briše članak. Hvala.
425. amandman je zastupnika Marka Sladoljeva.
Hvala gospodine potpredsjedniče. Meni je također žao što nema ministra, gospodina Kuščevića, on se vjerojatno sad negdje probudio, vjerojatno piše novi facebook status sa srušenim mostom a ja mu poručujem da pogleda jedan lijepi film koji se zove „Moje pjesme, moji snovi“ i poručujem mu da će se taj, dakle ta njegova želja koju projicira na svoje statuse neće obistiniti. Dakle on je na početku referendumskih inicijativa a priori bio protiv, dakle prije nego što su se uopće pojavile, dakle prije nego što su se uopće počeli skupljati i s time se zapravo svrstao na ovu protureferendumsku inicijativu kojoj nema takve kontrole ni administrativne ni druge kontrole nego oni mogu raditi što hoće. Mislim da je to loše, mislim da ti ljudi koji su tamo volontirali na štandovima da nisu volontirali iz neke svoje slobodne volje, nisu volontirali iz neke mržnje, oni su volontirali zato što su smatrali da je ovaj sadašnji sustav, izborni sustav nije dobar, što pokazuju i gospodarski rezultati, nešto treba mijenjati. Osim toga narod je na tom referendumu mogao odlučiti je li on za ili protiv, međutim bio je sustavno opstruiran. I ja se slažem da nama treba novi Zakon o referendumu, ova zakonska inicijativa sigurno tome ne doprinosi, Zakon o referendumu trenutni nije dobar, ali ne vjerujem da će ministar Kuščević donijeti neki zakon koji će poticati referendume, nego dapače, samo će ga smanjiti [[Upadica Brkić: Zahvaljujem poštovanom kolegi.]] I tražim glasovanje.
Prelazimo na 426. amandman poštovane zastupnice Ines Strenja, nije nazočna. 427. poštovanog zastupnika Nikole Grmoje, izvolite.
Poštovani potpredsjedniče, pitao sam potpredsjednika Reinera tko će ga zamijeniti i kada i zanimljivo je da nema potpredsjednika Furia Radina ovdje da vam pomogne. Zašto? Zato što čovjek ne ide, njegova opcija ne ide na europske izbore, znači, njemu ne treba puniti stranačku blagajnu, niti on ima toliko da bi potrošili, znači, 4 milijuna kuna na izbore, niti mu treba, on kad se kandidira na parlamentarnim izborima, budući da nema konkurencije, svakako prođe u HS, tako da on nije toliko angažiran kao što ste vi angažirani da odradite stranački zadatak, da osigurate HDZ-u dodatnih, znači, 2,5 milijuna kuna i to je ono na što mi upozoravamo cijelo ovo vrijeme, referendumsko izjašnjavanje građana je ugroženo, znači, ovdje se još više otežava to referendumsko izjašnjavanje, a isto tako povećava se i u ovom slučaju i u slučaju, to smo govorili, nije vas bilo cijelu noć, govorili smo o tome, znači, kako isto tako ove velike stranke odnosno prvenstveno HDZ nastoji podizanjem ovih naknada za vijećnike osigurati dodatna financijska sredstva. To su sve stvari na koje smo upozoravali ovdje noćas kroz ovu raspravu i dalje ćemo slati poruke da jednostavno ovakav način na koji pokušavate progurati ovaj zakon, nije u redu i bilo bi dobro za RH da barem 10% te energije pokazujete kad su u pitanju zakoni koji se tiču hrvatskih građana. Poštovani potpredsjedniče, tražim glasovanje o ovom amandmanu.
Zahvaljujem kolega Grmoja. Prelazimo na 428. amandman Kluba zastupnika MOST-a nezavisnih lista, poštovana državna tajnica Katica Prpić, molim očitovanje na amandmane od 428. do 439. zbog identičnog sadržaja.
Hvala vam. Poštovani, u ime predlagatelja, amandmani pod rednim br. 428. do 439. ne prihvaćaju se iz razloga jer je referendum oblik političkog djelovanja građana, te stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti. Hvala.
Zahvaljujem. Poštovani kolega Panenić, izvolite.
Hvala lijepo i pozdravljam vas potpredsjedniče HS. Poštovana državna tajnice, da vi samo znate kolko vlastite energije tih ljudi, njihovoga vremena, rada volontera se uloži da bi se pokrenula aktivnost, da bi se prikupilo potrebne potpise, da bi se promovirala inicijativa za održavanje referenduma onda biste zapravo shvatili kolko taj financijski dio o kojem vi toliko težite da ga regulirate je nebitan u svemu tome. To su ljudi koji cijelom RH pokušavaju se organizirati, prići što većem broju ljudi, prikupiti dovoljan broj glasova samo da bi ostvarili za druge, za jednu većinu koja će izaći pravo da mogu odlučivati o pitanjima koja su od općega interesa. I onda ćete vi na kraju s ovim reći ne, ne, ne, evo našli smo jednu greškicu, tu je nekoliko kuna, možda nešto nije točno ispravno i ovako, pa ćete reći cijeli taj vaš trud radi toga što ste napravili, možda jednu nehotimičnu grešku, nećemo priznati, znači, tražimo još jedan razlog. Ta vlastita sredstva koja će uplatiti, vjerujte mi, da to nije uopće prikrivanje oni ih ionako potroše, potroše kroz gorivo, kroz telefon, kroz sve ono što zaduže, možda i svoju obitelj, svoje prijatelje, svoju rodbinu koja će umjesto njih obavljati puno njihovih vlastitih zadataka da bi se oni mogli posvetiti tako jednoj inicijativi. Prema tome, ne samo da otežavamo i ovim prijedlogom uopće da razmatramo ga, nego isto tako svrha koju vi navodite uopće nije približna svrsi npr. kada politički djeluje jedna stranka kao što je HDZ. Tražimo glasanje.
Prelazimo na 429. amandman poštovanog kolege Mire Bulja, izvolite.
Hvala lijepo. Uvaženi potpredsjedniče, evo, malo ste se naspavali, došli ste ovdje, vidite da MOST štiti ustav za koji ste i vi bili u Domovinskome ratu, da narod ostvaruje svoju vlast izborima i da bira svoje predstavnike, a također da narod ima pravo na neposredno odlučivanje, to je temeljnim odredbama u prvom članku Ustava RH i zato se, imali smo Domovinski rat, čekali smo slobodnu RH, a sad uvodimo diktaturu pod palicom Andreja Plenkovića. I Lovro Kuščević, grobar referenduma, umjesto da je kao ministar ovdje, on je ostavio cijelu večer ovdje gđu. tajnicu da tu žena stoji i da brani neobranjivo, al ja sam ponosan šta sam ovdje sa saborskim zastupnicima iz MOST-a jedini koji su ostali ovdje u HS braniti referendum, braniti pravo naroda na referendum, pravo na slobodu govora koju ste ovdje umanjili zajedno sa SDP-om uvaženi potpredsjedniče, izmjenama poslovnika. A tek smo na pola, a već smo ovdje 14, 15-16 sati, više ne znamo kolko sati, borit ćemo se, pozivamo narod na otpor i da zaštite pravo na odlučivanje, to je sveto, a Lovro Kuščević, more ga bit, kukavica, može ga bit stid i sram što radi protiv interesa i protiv Ustava. Tražim glasanje isključivo zbog toga što će MOST do zadnjeg trenutka braniti pravo na referendum i naravno da vi ne ostvarite svoj cilj, a to je da podebljate kesu u svojoj stranci jer vam je to jedini interes. Tražim zbog toga glasanje.
Hvala lijepo poštovanom kolegi. Prelazimo na 430. amandman poštovanog kolege Roberta Podolnjaka, izvolite.
Dobro jutro potpredsjedniče Hrvatskog sabora, državna tajnice, poštovane kolegice i kolege, cijelo vrijeme nas već 2 dana pokušavate uvjeriti kako reguliranje referenduma pripada ovom zakonu koji je na raspravi. Ali gledajte, zakon regulira političke stranke, nezavisne zastupnike, nezavisne vijećnike koji temeljem odredbi ovog zakona primaju novac iz državnog ili lokalnih proračuna za redovno godišnje financiranje. Toga uopće ne postoji kod građanskih inicijativa one nikakvo financiranje nemaju. Političke stranke, nezavisni kandidati ili zastupnici natječu se u izbornoj kampanji, troše novac, ali jednako tako nakon ostvarenih rezultata mogu i dobiti naknadu temeljem ostvarenih rezultata iz državnog ili lokalnih proračuna, ali građanske inicijative one samo regulirate njihovo trošenje novaca, ali oni nikakav novac ne mogu primit. Imate primjerice u Njemačkim pokrajinama zakonski regulirano da građanske inicijative koje uspiju i prikupiju dovoljno potpisa i uspiju na referendumu imaju pravo dobiti financijsku naknadu iz pokrajinskog proračuna. Vi niti to niste predvidjeli, dakle da barem građani koji su uspjeli sa inicijativom dobe određenu financijsku naknadu za taj silan rad. I zbog toga tražim glasanje o amandmanu.
Zahvaljujem, 431. amandman poštovanog kolege Hrvoje Runtić, izvolite.
Zahvaljujem gospodine Brkić, dobro jutro evo moram priznat mi smo još uvijek u različitim čarapama iako je taj dan bio jučer. Dakle ovaj amandman briše se Članak 67., a obrazloženje je slijedeće, iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Htio bi reć da mi smo ovdje izabrani boriti se za prije svega bolji život građana, a ne za stranačke blagajne, građani su nas birali zbog toga što očekuju od nas da poboljšamo životni okvir, da poboljšamo poslovni okvir, da više ljudi može biti zaposleno, da plaće budu bolje, da mogu od tih plaća živjeti jedan život dostojan čovjeka, da mogu školovati svoju djecu, da mogu otići na godišnji odmor, da si mogu priuštiti dakle ono nešto iznad pukog preživljavanja jel to je neka nadogradnja, recimo da mogu otići u kazalište ako vole kazalište ili na neki koncert ako vole koncerte itd. Naši građani nažalost često žive tako da to što dobiju kao plaću natežu od prvog do prvog i uvijek nešto fali. E sad, mi imamo to Ministarstvo državne imovine koje bi zaista uz jednu namjeru i jednu odluku moglo recimo riješiti pitanje beskućništva u Hrvatskoj jer država ima puno imovine i moglo bi se to riješiti [[Upadica: Zahvaljujem.]] Da i molim glasovanje.
Zahvaljujem poštovanom kolegi. Prelazimo na 432. amandman poštovanog kolege Slavena Dobrovića, izvolite.
Hvala lijepo poštovani potpredsjedniče sabora, lijepo je vidjeti vas opet, dakle referendum i referendumske inicijative nemaju skoro ništa zajedničkoga sa ovim političkim pitanjima i radom i financiranjem i stranaka i nezavisnih lista kako je to uređeno u ovom zakonu. To je naprosto nešto što ovdje ne spada i u stvari to je indikacija kako se referendum doživljava od ministra, ministarstva i same Vlade, da se to doživljava kao ugroza demokratskog poretka ili čega i da to treba posebno skrbiti o tome da takve referendumske inicijative ne pređu neku mjeru i da se to izađe van kontrole jer vidimo sad su i uložen prilično velik trud ne bi li se poništila obe referendumske inicijative sa navodim velim brojem nevažećih potpisa o čemu se naravno nismo uspjeli osvjedočiti na ispravan način. Prema tome ja bi volio da prihvatite ovaj amandman, da shvatite da u ovom zakonu, ovim pitanjima, dakle ovim odredbama nije mjesto. Osim što naravno, to smo pokazali drugim amandmanima dosta toga u ovom zakonu treba i može se promijeniti, ali doista referendumska pitanja na ovaj način ne treba ovdje tretirati, već smo vam govorili da je to način izravnog demokratskog sudjelovanja [[Upadica: Zahvaljujem.]] koje treba njegovati. Molim glasovanje.
Zahvaljujem kolega Dobrović i drago mi je da ste raspoloženi uz ovu pjesmu „Tako je dobro vidjeti vas opet“ jel tako. Ja također pozdravljam sve saborske službe odnosno djelatnice i djelatnike saborskih službi, čak sam noćas vidio i djelatnicu HINA-e da radi s nama. Nastavljamo dalje sa 433. amandmanom poštovanog zastupnika Ante Pranića koji nije nazočan. 434. amandman poštovane zastupnice Ivane Ninčević Lesandrić.
Poštovani potpredsjedniče Hrvatskog sabora, poštovana državna tajnice. Amandman 35. kaže da se članak 67. briše uz obrazloženje da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni do temeljenog zakonskog teksta koji uređuje problematiku referenduma. Pored navedenog, predlagatelj smatra da u predloženom zakonu problematika financiranja referendumskih aktivnosti nije kvalitetno normirana jer uređuje isključivo građanske inicijative koje pokreću referendum ali ne uređuju one subjekte koji će voditi antireferendumsku kampanju niti uređuju prava i obveze odnosno ograničenja državnih tijela, Vlada i Hrvatski sabor u referendumskoj kampanji. Prema nedavno objavljenim informacijama, novim Zakonom o referendumu koji bi uskoro treba biti u e-savjetovanju, uvest će se institut protureferendumskih inicijativa i upravo to potvrdio je i sam ministar Lovro Kuščević. … [[Upadica sa strane, ne razumije se.]] Da, naravno, kojeg nema. Tako bi se i protureferendumske inicijative morale registrirati odnosno prijaviti svog predstavnika. Po toj logici stvari, takve antireferendumske inicijative će morati financirati svoju kampanju pa je jedino opravdano da se istovremeno u jednom zakonu reguliranje financiranje i referendumskih i protureferendumskih inicijativa. Tražim izjašnjavanje o ovom amandmanu. Hvala.
Zahvaljujem poštovanoj kolegici. Prelazimo na 435. amandman poštovanog kolege potpredsjednika Hrvatskog sabora Bože Petrova, izvolite kolega.
Poštovani predsjedavajući. Referendum daje mogućnost da svaka osoba u zemlji ima pravo izraziti svoj stav o krucijalnim temama, o krucijalnim pitanjima za svaku zemlju. Također, referendum prisiljava vladajuće da objasne svoje stavove i svoje odluke. Referendum je važan zato što kroz referendum građani imaju pravo na zadnju riječ. Naravno, imali smo mi prilike i u ovom Visokom domu čuti od određenih saborskih zastupnika da i nakon provedenog referenduma opet saborskih zastupnici trebaju glasovati je li referendum dobar. Ali dobro, to govori o njihovom poznavanje, njihovoj razini tolerantnosti i prihvaćanju građana kao onih koji su bitni, koji čine zemlju. Referendum je stečevina demokracije i isto tako jedan oblik poštovanja građana. Referendum limitira pravo i limitira snagu države nad društvom. U jednom trenutku može i zaustaviti političara ako dođe u opasnost društvo. Ono što mene zanima kada se iznesu sve ove stvari, onda ne postoj razlog za što bi netko trebao biti protiv referenduma jer onaj tko je protiv referenduma po svemu ovome je protiv volje naroda. Objasnite zašto u svom prijedlogu zakona iznosite promjene koje će gušiti referendum. Zašto ste protiv volje naroda? Molim glasovanje po ovom amandmanu.
Zahvaljujem. 436. amandman poštovane zastupnice Sonje Čikotić, izvolite.
Obzirom na sam sadržaj zakonskog teksta, tražimo da se amandmanom isti briše i smatramo da zapravo taj dio teksta treba biti sastavni dio temeljem Zakona o referendumu. Zapravo meni je ovdje žao što ministar nije našao vremena ni jučer cijeli dan ni dan kada je bio zakon zapravo na dnevnom redu a zapravo evo ni danas doći ovdje i vidjeti što zapravo predstavnici naroda imaju reći o ovom zakonskom prijedlogu. Ono što mene i kroz ovaj zakon je zasmetalo jesu zapravo i određene naknade koje se ovim zakonom nacionalno predviđaju a zapravo su stvar lokalnih i regionalnih proračuna, županijskih proračuna i lokalnih proračuna a vi ovim zakonom zadirete u njih. Vi zadirete u lokalne samouprave, u regionalne samouprave i vi jamčite minimalnu naknadu za predstavnika u županijskim vijećima od 5000 kuna. Jeste li vi svjesni da vi ovaj zakon želite preko koljena donijeti, želite ga donijeti jer vam to važno kako bi napunili vaše stranačke kese a istovremeno 2400 kuna, 3000 kuna i 3600 kuna po djetetu iznose najveći godišnji doplatci. Znači za 5000 kuna imate da odvojite za županijskog predstavnika a za jedno dijete znači a imamo demografski slom, 2017. g. gotovo 17 000 ljudi smo bili u negativnom prirastu, vi zapravo nemate nijednu mjeru, vi nemate mjeru za demografsku obnovu. Vi niste donijeli Strategiju o demografskoj revitalizaciji, molim glasanje o ovom amandmanu, hvala.
Zahvaljujem poštovanoj kolegici. Prelazimo na 437. amandman poštovanog kolege Marka Sladoljeva, izvolite kolega.
Hvala g. potpredsjedniče. Dakle još jedanput ćemo ponoviti neke stvari, dakle jednostavno nam ništa drugo ne preostaje. Dakle ljudi nam šalju poruke izdržite, vi s te naši heroji, ja mislim da mi nismo nikakvi heroji, ja mislim da su heroji naši građani koji rade za 3 tisuće kuna i koji preživljavaju, mi smo predobro plaćeni za ovaj posao, ovo je naš posao, ovo je naše radno mjesto, dakle i radi se o tome da se borimo samo za građane a ne za političke elite. Ono što također želim reći da ovaj zakon stavlja u ne fer poziciju dosadašnje političke elite i one koji trebaju tek doći na političku scenu. Ja ne mislim da je MOST jedina i savršena stranka koja će vladati Hrvatskom, ja mislim da na hrvatskog političkoj sceni ima i drugih stranaka koji trebaju doći na scenu, ali mislim da ih ovaj zakon onemogućuje jer želi stvoriti političku kastu koja će vladati 100 godina Hrvatskom. Mi nismo profesionalni političari, mi ćemo se vratiti na svoja radna mjesta ali čista obraza, mi, ovi zastupnici koji oko mene tu sjede, većina njih je bila i u onom prijašnjem sazivu Sabora gdje je MOST pokazao karakter jer se nismo htjeli presložiti, dakle riskirali smo dakle da se opet nađemo u Saboru, sada se borimo opet za interese građana i opet ćemo pokazati da obraz nema cijenu, dakle da obraz nema cijenu i da se vraćamo među svoje obitelji čista obraza.
Zahvaljujem. Prelazimo na 439. amandman, budući da nema kolegice Strenja, poštovanog Nikole Grmoje. Izvolite.
Kolega Sladoljev, zanima me kakvi će biti medijski izvještaji o ovom što su MOST-ovi zastupnici večeras radili, civilizirano, argumentirano, bez ikakvih uvreda prema bilo kome obrazlagali smo naše stavove, borbu da građani direktno odlučuju, znači na referendumu, dok vladajući nastoje onemogućiti to referendumsko izjašnjavanje a isto tako borili smo se da državni novac, jer stranke koje imaju, to je državni novac, to je novac građana ne bude povećan kako bi te stranke više trošile na izborima. To smo uporno činili, i dobro ste rekli i meni ljudi šalju poruke ali nismo nikakvi heroji. Kakvi smo mi heroji, pa heroji su oni ljudi koji su večeras radili noćne smjene po benzinskim pumpama, heroji su oni ljudi koji su radili, naši policajci, naši carinici, svi oni koji su noćas radili a mi samo radimo svoj posao i ne želimo dopustiti HDZ-u da radi onako kako hoće, znači da lome stvari preko koljena, da povećavaju sebi iznos za stranačku promidžbu, da onemogućuju referendum, nikakvi mi heroji nismo ali moram priznati da nam je noćas bilo puno teže nego prije promjene Poslovnika kada smo imali mogućnost stanki, nije sigurno lagano cijelu noć biti budan i još cijelu noć nešto govoriti. Znači mi smo ne znam koliko riječi noćas izgovorili, ali nećemo odustati, gurati ćemo ovo do kraja, poslati ćemo poruku da još ima u Hrvatskoj ljudi koji se bore i koji neće odustati od ove Hrvatske. I pozivam hrvatske građane da pokažu otpor, otpor se može pokazati prosvjedom ali i izlaskom na izbore. Hvala.
Prelazimo na 440 amandman, Kluba zastupnika MOST-a nezavisnih lista. Molim državnu tajnicu da se očituje o amandmanima od rb. 440 do 451. zbog identičnog sadržaja. Izvolite.
Hvala vam lijepa poštovani potpredsjedniče. Dakle u ime predlagatelja amandmani pod rb. od 440 do 451. ne prihvaćaju se iz razloga jer je referendum oblik političkog djelovanja građana te stoga smatramo primjerenim da se financiranje referenduma uredi istim zakonom kojima se uređuje financiranje ostalih političkih aktivnosti. Hvala vam.
Zahvaljujem. U ime Kluba MOST-a, poštovani kolega Panenić, izvolite.
Hvala lijepo. Evo, kako bismo sportski rekli, dolazimo polako do poluvremena, poluvremena u kojima smo ove teme u kojima stalno se ponavlja zakon, cijelo vrijeme se vraća na rješavanje iste problematike, puno toga rekli. Što ovdje još jednom mogu ponoviti? Prvo je problem ukoliko netko na taj poseban račun uplati sredstva a nije potpisao ugovor, znači država uzme to sebi. Zašto nije moguće rješenje da se jednostavno takva sredstva vrate uplatitelju koji je uzeo? Jer ovo smatram da je prekomjerno kažnjavanje, jednostavno popunjavanje, onda ispadne kao da država žudi za takvim sredstvima. Kada bi se pogledalo samo kroz povijest koliko je bilo sredstava koja su prikrivena bila onda sigurno ovo ne bi bio nikakav problem, pa čak uvijek je bolje i da je uplaćeno i bez ugovora ali da je vidljivo i da je iskazano u svim izvještajima nego da radi toga što nedostaje jedan papir da onda to sve skupa propadne novac koji, ljudi koji vjeruju da pomažu toj inicijativi. Drugo, dolazimo u vrijeme kada informatizacija, opća informatizacija društva, digitalizacija je jedan trend. Vi nas vraćate s ovim zapravo u jedno doba iz kojega svi želimo nekako izaći da više ne moramo stalno za svaku sitnicu potpisati neki ugovor. Ako je sa računa prošlo uplate, sve se zna pa jel' nije i to ugovor. I onda se vraćamo na ono a što će pisati u tom ugovoru. Ja vama dajem novce za vašu inicijativu i tražim od vas što? Uvijek je to dvostrani ugovor. Zapravo ta osoba svojim aktom jednostavno pomaže tu inicijativu i traži u ime tih osoba da se izjasnite o ovome.
Zahvaljujem poštovanom kolegi. Prelazimo na 441. amandman kolege Mire Bulja. Izvolite.
Također tražim da se briše ovaj članak jer referendum i financiranje referenduma, građanskih inicijativa koje imaju pravo, naši građani tražiti da narod odlučuje o bitnim pitanjima u RH, kao npr. u razvijenim demokracijama, na koje se poziva Vlada Andreja Plenkovića jednostavno je nespojivo sa izbornom promidžbom stranaka jer HDZ-ovim zakonom želi podebljati svoju blagajnu za nekoliko milijuna kuna u predizborno vrijeme, i to je protuustavno i to je upitno. Ovaj zakon je došao u proceduru protivno proceduri, znači nezakonito i to se pokušava gurati, ali ovdje cijelu večer tj. cijeli dan, 15, 16 sati, mi smo došli do pola, borimo se zajedno ovdje mi iz Kluba MOST-a, dajemo vam otpor, ministru Kuščeviću koji je ostavio, ponavljam, jednu ženu da sjedi ovdje, tajnicu i da brani neobranjivo, dok on kukavički se skriva pod jorganom u svome krevetu i nije došao ovdje pred saborske zastupnike da hrabro brani ovaj svoj zakon, a on kao grobar referenduma je pljunuo na 400 tisuća potpisa naših građana koji su tražili samo da bude pravedan zakon, pravičan Izborni zakon, koji će birati u predstavničko tijelo ljude koji imaju najveći broj glasova, ljude koje iz narode, ljudi koji će ih ovdje zastupati. Žao mi je što i druge kolege saborski zastupnici koji će danas doći glasati, ali pitanje, što će biti s time, nisu došli ovdje, a doći će kad bude samo glasanje [[Upadica: Zahvaljujem.]] Zbog toga tražim glasanje o ovom amandmanu.
Prelazimo na 442. amandman poštovanog kolege Roberta Podolnjaka, izvolite.
Državna tajnice, kolegice i kolege. Mi zapravo uporno pokušavamo dokazati kako referendum i financiranje referendumskih kampanja nema ništa zajedničkoga sa financiranjem izborne promidžbe i političkih aktivnosti stranaka. Naime, ne treba govoriti samo o državnim referendumima na koje se najčešće misli. Referendum je i lokalni i vrlo često se organizira u lokalnim zajednicama radi neke lokalne komunalne teme, radi nekog referenduma o parkiralištima, o komunalnoj naknadi ili o nekom odlagalištu otpada ili nekoj spalionici otpada. Dakle, čisto komunalne teme. Ovim zakonom predviđa se vrlo rigorozna procedura financiranja organizacije takvih referendumskih inicijativa koje nastaju spontano od građana u nekoj općini, u nekom gradu radi neke lokalne teme. Ali ovim zakonom se vrlo strogo definiraju postupci, izvještaji, knjigovodstva i financiranje kako bi se, što je moguće više sputala ta građanska inicijativa koja naprosto se dovodi u nemoguću situaciju vrlo rigoroznim sankcijama u slučaju nepoštivanja odredbi ovog zakona. I to nije korektno, vi za vi političkih stranaka i drugih subjekata koji imaju stručni aparat, koje su pravne osobe, koje mogu voditi i knjigovodstvo i sve ostalo i zbog toga tražimo glasanje o amandmanu za brisanje [[Upadica: Zahvaljujem.]] članka.
Prelazimo na 443. amandman poštovanog kolege Hrvoja Runtića. Izvolite.
Zahvaljujem poštovani g. potpredsjedniče, poštovana državna tajnice. U ovom amandmanu naime, bi se trebao brisati čl. 68. Smatram da ih zakonskog teksta treba izostaviti dio koji se odnosi na financiranje referenduma i taj dio zakona treba biti sastavni dio temeljnog zakonskog teksta koji uređuje problematiku referenduma. Znači, više puta smo tu noćas spomenuli da je jedan, da su to kruške i jabuke, da je to jedan zakon o jednom, drugi zakon o drugom, ovaj drugi zakon je ionako već najavljen i navodno je u izradi i to bi, dakle u tom smislu trebalo i odvojiti. Iako su mi ove kruške i jabuke sad već dosadne, mogli bi preći, recimo, na krumpire i batate. Da radimo tu razliku, jer batati su ustvari se zovu i slatki krumpir, a nije. Međutim, sjetio sam se jedne pjesme koju sam čuo nekad davno, vezana je uz Švicarsku i zove se Moj je život Švicarska i zašto sam se toga sjetio, zbog toga što u narodu, ovako, općenito, kada se govori o nečemu da bi bilo fenomenalno i najbolje, onda se kaže, mi ako pokrenemo recimo, sve svoje resurse, pamet, znanje itd., bit ćemo kao Švicarska. Čak se ono, 90-ih godina i govorilo, sad kad završi rat i kad mi to krenemo, kad sve ono dignemo na noge, bit ćemo kao Švicarska. A Švicarska je u stvari zemlja referenduma, ne? Švicarska je, jedna od stvari po kojima je poznata Švicarska je upravo to da ima svako malo nekakve referendume. A mi jedinu sličnost u stvari koju imamo sa Švicarskom je to, sa onim švicarskim sirom, ali naši zakoni jer su nam puni rupa kao švicarski sir [[Upadica: Zahvaljujem.]] E, i tražim glasovanje.
Poštovani kolega, prelazimo na 444. amandman poštovanog kolege Slavena Dobrovića, izvolite.
Hvala lijepo poštovani potpredsjedniče Sabora. Dakle 444 ili mislim sredina što se tiče MOST-ovih amandmana. Ovaj amandman je iste prirode kao i ovih nekoliko prethodnih, dakle, on nastoji anulirati ovaj dio štete koji se zakonom predlaže, a odnosi se na pitanje referenduma jer nije li o povijest sa ove dvije referendumske inicijative pokazala da je to iznimno teško, da se radi o velikom broju potpisa koje treba skupiti. Naravno, zahvaljujući tome što imamo nesređene liste u kratko vrijeme i da je to ustvari jedan izniman podvig jer moramo se podsjetiti da se radi o inicijativi građana i udruga i da oni moraju pobrinuti se o financiranju i da se tu ustvari uključuje veliki dio u velikoj mjeri volonterski rad. I zato to treba jako cijeniti jer to je dakle volja naroda koja je očito izašla kao iz neke velike potrebe da se ukaže na neko društveno pitanje i da se proba artikulirati volja naroda kroz referendum. Stoga ove odredbe na koje smo gađali, odnosno se referirali u ovom amandmanu su sa pravom tu i evo molimo da se sve razmotri ponovo ovo pitanje i da se izbjegne situacija u kojoj je Hrvatska ... [[Govornik se ne razumije.]]
Zahvaljujem poštovanom kolegi. Prelazimo na 446. amandman, budući da nema kolege Pranića, poštovane kolegice Ivane Ninčević-Lesandrić. Izvolite kolegice.
Poštovani potpredsjedniče Hrvatskoga sabora, poštovana državna tajnice. U amandmanu 36. kaže da se briše članak 68.. Smatramo da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljenog zakonskog teksta koji uređuje problematiku referenduma. Pored navedenog predlagatelj smatra da u predloženom zakonu problematika financiranja referendumskih aktivnosti nije kvalitetno normirana jer uređuje isključivo građanske inicijative koje pokreću referendum ali ne uređuje one subjekte koji će voditi antirefrendumsku kampanju niti uređuje prava i obveze, odnosno ograničenja državnih tijela Vlada i Hrvatski sabor u referendumskoj kampanji. Prema nedavno objavljenim informacijama novim Zakonom o referendumu koji bi uskoro trebao biti u e-savjetovanju uvesti će se i institut protureferendumskih inicijativa. I upravo je to i potvrdio i sam ministar Lovro Kuščević. Tako bi se i protureferendumske inicijative morale institucionalizirati, tj. registrirati i prijaviti svoje predstavnike a po toj logici stvari takve antireferendumske inicijative će morati financirati svoju kampanju pa je jedino opravdano da se istovremeno u jednom zakonu regulira financiranje referendumskih i protureferendumskih inicijativa. Tražimo naravno izjašnjavanje po ovom amandmanu. Zahvaljujem.
Zahvaljujem. Prelazimo na 447. amandman poštovanog kolege potpredsjednika Hrvatskoga sabora Bože Petrova. Izvolite.
Poštovani potpredsjedniče Sabora, poštovana državna tajnice, kolegice i kolege zastupnici. Vjerujem da vam je moguće vratiti malo vrijeme unazad da nikada ne biste odabrali ovo što ste počeli raditi jučer u tri poslijepodne. Nakon sad već 17 sati vi i dalje raspravljate o zakonu kojem pomaže samo vašoj političkoj stranci a ne građanima koji su vas birali. A ja ću sad samo reći ovo kratko, u proceduri Hrvatskoga sabora npr. stoji jedan Zakon o HBOR-u, Zakon o gradnji, Zakon o mikrosolarima, reforma pravosuđa, Zakon o toplinarstvu, Zakon o izboru zastpunika, IGP itd, itd.. Svi ovi zakoni koje sam, prijedlozi zakona koje sam pročitao su prijedlozi zakona koje je MOST dao u proceduru. I stoje tamo već godinama. Oni očito vama nisu bitni. Vidite meni je izuzetno bitno hoće li Hrvatska imati desetke milijuna kuna koristi i zaštitu hrvatskog mora ili neće ali vjerojatno gospodin Tajani politički prijatelj gospodina Plenkovića to ne dopušta. Pa evo vi se slažete sa Tajanijem koji je rekao da je Istra i Dalmacija talijanska, ja se sa time ne slažem ali vi se sa ovakvim načinom slažete. Vi se također slažete da građani ne smiju birati zastupnike imenom i prezimenom pa očito zbog toga ne želite pustiti zakon takav u glasovanje. Niti se slažete sa e-glasovanjem, da ne nabrajam dalje i dalje. Povucite ovakav prijedlog zakona jer za ovo za što se vi borite već toliko sati nije ono za što su vam građani dali glas. Tražim glasovanje.
Zahvaljujem kolegi. 448. amandman poštovane kolegice Sonje Čikotić. Izvolite.
Kroz ovaj amandman predložila sam da se navedeni članak briše jer smatram zapravo da taj dio tog članka ne bi trebao biti u ovom zakonu, jer smatram da bi trebao biti u Zakonu o referendumu. Ono što moram zaključiti i što smo već nekoliko puta zaključili, prvo žao mi je što veliki reformator nije ovdje, brzopotezni na peru, tako da od silne reforme javne uprave jedino što sam imala priliku pročitati je zapravo kako načelnik općine Pučišća gospodin Marino zapravo imenuje gospodina Lovru Kuščevića na društvenim mrežama, facebook, odnosno what's up ministrom. On mu se žali sa nizom problema koji puče Pučišća i kaže klesarskoj školi zatvoriti će se razred. Onda kasnije govori nije nam riješeno financiranje određenih cesta, onda ministar financija nije predvidio u financijskom planu to i onda kaže i navodi a onda sutradan stigne dopusnica iz Ministarstva znanosti i obrazovanja. Onda zapravo ministar u avionu gospodarstva potpiše ugovor a ministar financija primi nas u 6 sati popodne. Ja bih voljela da svi načelnici jedinica lokalne samouprave jer svi građani ... [[Govornik se ne razumije.]] žive u Hrvatskoj i ne trebaju biti građani drugog reda, mogu na adekvatan način u skladu sa zakonom ishodovati i razred za klesarsku školu i financiranje određenih lokalnih cesta, ja bi to voljela ali znate što, on nema vremena, on je Whatsapp ministar, on na taj način gradi svoj politički utjecaj. Meni je cilj i bio mi je cilj kroz akcijski plan razvoja javne uprave napraviti decentralizaciju novca, napraviti depolitizaciju sustava, umrežiti javne registre i optimizirati broj službenika. Molim da se glasa o ovom amandmanu.
Zahvaljujem. Prelazimo na 449. amandman poštovanog kolege marka Sladoljeva, izvolite.
Hvala g. potpredsjedniče. Da, brzi je ovaj dakle zakon došao na dnevni red, totalno neplanirano, dakle na brzinu su ga nekako sklepali i vjerovatno će biti izglasan, dakle mi ćemo se boriti da ne, vidjet ćemo kako će to izgledati, dakle do posljednjeg čovjeka kako kažu moji suborci navijači, do posljednjeg čovjeka ćemo se boriti za ispravne stvari. Ali ono što je činjenica i što ovaj zakon definitivno pokazuje a to je da u isti, dakle da jednostavno nije stavio fair play u jednoj političkoj borbi između referendumskih inicijativa i protureferendumskih inicijativa. Dakle Vlada želi ukinuti referendumske inicijative prije nego što su one uopće došle na dnevni red. Dakle ona se boji naroda i u psihološkoj terminologiji, mislim da bi trebalo izmisliti jedan termin osim npr. ksenofobije što znači strah od stranaca, klaustrofobije, strah od zatvorenog prostora, da bi novi termin psihološki trebalo biti strah od vlastitog naroda. Dakle vi se bojite vlastitog naroda, njihovih odluka, njihovih potpisa i sve ćete učiniti da one ne uspiju međutim narod je 90-te odlučio da će Hrvatska postati samostalna zemlja, Hrvati nisu sanjali ovakvu zemlju, nisu sanjali zemlju u kojoj će vlast odnosno političke elite pokušati ukinuti njihovo pravo da odlučuju o važnim pitanjima. Pazite ovdje se ne radi o pitanjima, dakle mi stalno spominjemo Švicarsku, Švicarci odlučuju o tome hoće li krave imati rogove ili ne. Tražim glasovanje.
Zahvaljujem poštovanom kolegi. Prelazimo na 451. amandman budući da nema kolegice Strenja, uvaženog zastupnika Nikole Grmoje, izvolite.
Hvala poštovani potpredsjedniče. Ovdje smo večeras argumentirano upozoravali na štetnost ovog zakona, na činjenicu da se njime uz ionako teške uvjete za prikupljanje potpisa u Hrvatskoj dodatno otežavaju uvjeti jer se referendumske inicijative koje nastaju ad hoc stavljaju u istu ravan sa političkim strankama koje imaju i svoje računovodstvo i svoje zaposlenike i klubove ovdje u Hrvatskom saboru ali isto tako upozoravali smo na činjenicu da vi stvari lomite preko koljena i da gurate ovaj zakon samo kako biste dobili više novca za izbornu promidžbu za europske izbore. Govore mi ovdje zaposlenici Hrvatskog sabora da ne mogu više, da nemaju zamjene, da su umorni, ja sa ljudima suosjećam ali činjenica je da vi ne želite prekinuto vu sjednicu, nastaviti dati barem bilokakav odmor ljudima da možda se otuširati, malo odmoriti pa da se nastavi, znači namjerno idete sa nastavkom ove točke jer želite što prije izglasati ovaj zakon kako bi on stupio na snagu a na Odboru za zakonodavstvo ste donijeli jednu protuustavnu odluku da on stupa s danom donošenja, sve to činite kako bi zakon stupi na snagu prije nego što Predsjednica raspiše izbore. Ovi ljudi ovdje rade za male plaće, umorni su i vi za potrebe svojih stranačkih interesa, svoje stranačke blagajne ih mrcvarite ovdje. Mi možemo o ovom raspravljati, uostalom poštovani potpredsjedniče, ovo nije ni bila točka dnevnog reda, ovo je naknadno uvršteno izjašnjavanje o amandmanima, imali smo druge zakone na dnevnom redu. Hvala.
Zahvaljujem poštovanom kolegi Nikoli Grmoji. Prelazimo na 452. amandman, molim državnu tajnicu da se očituje.
Hvala. Poštovani, u ime predlagatelja, amandman pod rednim brojem 452 ne prihvaća se iz razloga jer su donacije od fizičkih i pravnih osoba protiv kojih se uvodi postupak naplate dospjelih nepodmirenih obveza prema proračunu ili zaposlenicima, zabranjena prema prijedlogu zakona te smatramo nužnim da fizičke i pravne osobe koje daju donaciju organizacijskom odboru dostavi izjavu da se protiv njih ne vodi takav postupak. Također, zaključivanje ugovora za donacije veće od 5000 kuna smatramo potrebnim iz razloga transparentnosti kao i sankciju za nepoštovanjem naveden obveze.
Zahvaljujem. Glasovat ćemo o ovom amandmanu. 453. amandman poštovanog kolege Saše Đujića, izvolite državna tajnice.
Hvala. U ime predlagatelja amandman pod rednim brojem 453. ne prihvaća se iz istog razloga iz kojeg nije prihvaćen i amandman istog zastupnika na članak 18. a to je dostava i izjave fizičke osobe da se protiv njih ne vodi postupak naplate dospjelih nepodmirenih obveza ne uzrokuje dodatne troškove za fizičke osobe jer nije propisana obveza ovjere navedene izjave. Hvala.
Zahvaljujem. Glasovat ćemo o amandmanu. Prelazimo na 454. amandman Kluba zastupnika MOST-a, molim vas da se očitujete o amandmanima 454 do 465 zbog identičnog sadržaja amandmana, izvolite.
Hvala vam lijepo. Poštovani, u ime predlagatelja amandmani pod rednim brojevima 454 do 465 ne prihvaća se iz razloga jer je referendum oblik političkog djelovanja građana te stoga smatramo neprimjerenim da se financiranje referenduma uredi istim zakonom kojim se uređuje financiranje ostalih političkih aktivnosti.
Zahvaljujem državnoj tajnici. Poštovani kolega Panenić. Izvolite.
Hvala lijepo. Poštovana državna tajnice, na ovaj na koji vi komunicirate praktično ste stvorili jednu stranku, stranku onih koji su potpisali da referendum se treba, jedna referendumska inicijativa se treba održati. Ako vi njih sve zbrajate da su oni politička inicijativa onda su praktično time neformalno postali stranka. Stvarate si dodatnu konkurenciju. Zašto na taj način uopće pristupati da jednoj, inicijativa koja treba biti jednokratna radi jednog pitanja o kome će se jednom glasati i donijeti odluka. Što je onda transparentnost? Kad postavite previše uvjeta onda ide se obeshrabriti ljude i poruka je jasna, nemojte se baviti pitanjima koja vas muče jer to što vas muči mi smo vam to pripremili. To je poruka koju vi šaljete jer ako bi bilo drugačije onda biste zapravo izgubili politički legitimitet. Vjerujte mi jednog dana ćemo vjerojatno imati referendum da raspravljamo o ovome prijedlogu zakona da li će ga se referendumom prihvatiti ili nećemo. Ali nažalost evo koliko ima prepreka trebati će puno, puno snage i nadam se što manje ljudi koji će se odseliti koji bi mogli stvoriti pretpostavke da imamo napokon referendum o pitanju koje je od interesa. Ovo reći ćemo nije životno pitanje ali utječe na rješavanje nekih životnih pitanja koja sigurno ih brinu. Jednom ćemo se isto tako pitati je li možda usporavanje rasta BDP-a nešto BDP-a nešto što je od interesa, pa ćemo reći da, idemo vidjeti je li narod zadovoljan sa gospodarskom politikom pa ćemo vidjeti je li narod zadovoljan sa socijalnom politikom a na kraju ćemo da li je narod zadovoljan i sa HDZ-om vjerojatno dobiti na izborima. Tražim glasovanje.
Zahvaljujem poštovanom kolegi. Prelazimo na 455 amandman, poštovanog kolege Mire Bulja, izvolite.
Hvala lijepo. Naravno da se briše ovaj članak jer referendum treba urediti posebnim ... [[Govornik se ne razumije.]] temeljem ovoga zakona, teksta koji uređuje probleme, problematiku referenduma a ne Zakon o izbornoj promidžbi i političkih stranaka gdje HDZ hoće doći do mogućnosti da potroši što više milijuna da opsjedaju kao što su Liku opsjedali u izborima, tako i u sljedećim kampanjama dok u isto vrijeme referendum se gasi, tj. dok se referendum na najmorbidniji način pod nekakvom demokratskom procedurom u biti ne dozvoljava se izjašnjavanje naroda o pitanjima gdje je 400 tisuća ljudi povuklo potpise, gdje je Lovro Kuščević ministar koji nije imao hrabrosti doći ovdje, ostavio je jednu ženu. Trebao nam pokazati nevažeće potpise a to nije napravio ni do dana današnjega. Kolege saborski zastupnici koji su bili tu, koji su glasali nisu to vidjeli, koji su glasali za taj prijedlog da se odbije referendum. U Hrvatskoj ne samo referendum, sloboda govora, policija, znači ulazi po naređenju župana u novinare i legitimira ih, tj. stvara pritisak na njih. Jedino što je interes ovdje znači podebljati kesu HDZ-u dok čovjek koji vodi to ministarstvo zajedno sa Andrejom Plenkovićem koji se poziva na briselska načela nikako i koji se dodvorava Tajaniju, Junckeru, Tusku, a nikako da radi u interesu naroda a to je vidljivo iz ovoga zakona koji mi Hrvati već od 2021., od 2020. godine uskoro ćemo prodavati svoje zemljište strancima i fizičkim i pravnim osobama, znači ništa nismo zaštitili, isključivi gospodarski pojas, radnička prava, ... [[Govornik se ne razumije.]] Tražim glasovanje o ovome amandman.
Zahvaljujem kolega Bulj. S vašim izjašnjavanjem smo završili sa prvim poluvremenom, prelazimo na drugo, kako je kolega, malo prije slikovito se izradio 456 amandman poštovanog kolege Roberta Podolnjaka. Izvolite.
Gospodine potpredsjedniče Sabora, poštovana državna tajnice, kolegice i kolege. Za nekoliko dana kada budu raspisani izbori za zastupnike u Europski parlament političke stranke nezavisne kandidacijske liste će se natjecati sa sredstvima koja imaju iz proračuna, koja su osigurala temeljem drugih političkih aktivnosti temeljem godišnjeg financiranja i to je ono što je primjereno za uređenje ovog zakona. Ali gledajte građanske inicijative koje nastaju spontano organiziranjem građana koji nisu ranije definirani pravni subjekt, koji zapravo iz ničega se organiziraju oko neke teme koja može biti državnog ili lokalnog karaktera i ti subjekti, obični građani će se morati prema ovom zakonu itekako dobro organizirati u smislu vođenja knjigovodstva, računovodstva, izvještavanja, obavještavanja, objavljivanja u novinama, pažljivog vođenja svih pojedinosti koje propisuje i onaj Zakon o referendumu a naročito ovaj zakon. I to će iznimno otežati svaku građansku inicijativu jer nemojmo zaboraviti ne samo da ovaj zakon puno propisuje građanskim inicijativama on predviđa i značajne sankcije. Znači financijske sankcije za fizičke osobe, za predstavnike organizacijskog odbora. Dakle građane koji će se organizirati. I zato smo protiv ovog zakona i tražim glasanje o amandmanu.
Zahvaljujem poštovanom kolegi. Prelazimo na 457. amandman poštovanog kolege Hrvoja Runtića, izvolite. Nije nazočan. Poštovani kolega Slaven Dobrović 458. amandman. Izvolite.
Hvala lijepo poštovano potpredsjedniče Sabora. Evo, nastavljamo dalje ovu raspravu do iznemoglosti, ali, što je tu je, sjednica se vodi. Uglavnom, da, već smo se više puta referirali, pitanje referenduma i referendumskih inicijativa je sasvim nešto drugo nego uobičajeno političko djelovanje, kako imaju političke stranke nezavisne liste, koje za svoj rad nakon uspjeha na izborima dobivaju i doticaje, odnosno financijska sredstva od države. A ovo su, dakle, kao što vam je i lijepo objasnio i prof. Podolnjak, samoorganizirane skupine ljudi, građana koji dijeli jedan, jedini interes, a to je da se jedno, po njima važno društveno pitanje pojavi u javnosti i da se o tome raspravlja. I to je poželjan, ponavljamo, poželjan čin. To je nešto što treba poticati jer jasno je da je puno ljepše o važnim stvarima odlučivati na političkoj razini, kad postoji vrlo definiran činjenični mišljenje, dakle, o tome od strane građana. Zato treba ovo pod hitno mijenjati, dakle, ne smijemo dozvoliti, postati zemlja protivnik referenduma. Dakle, to je nešto što si Hrvatska kao dio civilizirane unije europske ne bi smjela dopustiti. Molim glasovanje po ovom amandmanu.
Zahvaljujem. Prelazimo na 460. amandman, budući da nema kolege Pranića, poštovane kolegice Ivane Ninčević-Lesandrić. Izvolite kolegice.
Poštovani potpredsjedniče HS-a, poštovana državna tajnice, poštovane kolegice zastupnice i kolege zastupnici. Ovaj amandman kaže da se čl. 68 briše jer smatramo da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Pored navedenog, predlagatelj smatra da u predloženom zakonu problematika financiranja referendumskih aktivnosti nije kvalitetno normirana jer uređuje isključivo građanske inicijative koje pokreću referendum, ali ne uređuje one subjekte koji će voditi antireferendumsku kampanju niti uređuje prava i obveze, odnosno ograničenja državnih tijela, Vlada i HS u referendumskoj kampanju. Prema nedavno objavljenim informacijama novim Zakonom o referendumu koji bi uskoro trebao biti u e-Savjetovanju, uvest će se i institut protureferendumskih inicijativa što je potvrdio i sam ministar. Tako bi se i protureferendumske inicijative morale registrirati i prijaviti svog predstavnika, a po toj logici stvari, takve antireferendumske inicijative će morati financirati svoju kampanju, pa je jedino opravdano da se istovremeno u jednom zakonu regulira i financiranje referendumskih i protureferendumskih inicijativa. Tražit ćemo izjašnjavanje o ovom amandmanu. Zahvaljujem.
Zahvaljujem poštovanoj kolegici. Vi ste se izjasnili, a glasovat ćemo. Prelazimo na 461. amandman poštovanog kolege, potpredsjednika HS-a, Bože Petrova, izvolite.
Poštovani predsjedavajući. Nadam se da vam nije dosadno na tome mjestu i bit će još vremena, još ćemo se družiti. Ušli smo u 16. sat rasprave o prijedlogu zakona kojeg pokušavate provesti. Ja bih volio da smo 16 sati, da smo ovoliki broj sati potrošili na zakone koji će stvarno pomoći građanima. Htjeli to priznati ili ne, ovaj prijedlog zakona pomaže samo vama i nikome više i nevjerojatno je vaša volja da ovo progurate pošto-poto. A zakon nije samo problem tog zakona što sebi želite dodijeliti 3, 4 milijuna kuna. Problem je što pokušavate ugušiti referendum, onako, indirektno, ja bih skoro mogao riječ koristiti podvala, jer, hajmo poslati ljude neka ispunjavaju izvješća. Pa će odustati tamo i dati rigoroznije uvjete, pa će možda odustati. Iako je referendum najvažnija stvar, kad smo kod ljudi koji žive u nekoj zemlji, jer tad je njihova zadnja riječ i oni definiraju što je to najbolje za zemlju najvažnijim pitanjima. Isto u ovom zakonu vi predlažete mogućnost kako uhljebiti više ljudi, a sve se to želi predočiti jednim, jednom kao željom za opću dobrobit, za blagostanje. Koga? Čije blagostanje? Političkih stranaka? Molim vas, sjetite se svojih predizbornih obećanja i počnite ih ispunjavati, s guštom ću stajati ovdje navečer, ako će taj zakon, bilo koji, koji ste vi obećali da ćete napraviti, zaista činiti pomoć građanima [[Upadica: Zahvaljujem poštovanog kolegi.]] Molio bih da se glasuje o ovom amandmanu.
Prelazimo 462. amandman poštovane kolegice Sonje Čikotić, izvolite.
Hvala vam. Prvo, opet ću reći, ono što uvijek kažem. Žao mi je da ministra nema tu, što nije našao vremena ni jučer cijeli dan, evo ni jutros cijeli dan, zapravo da dođe i da čuje ono što mu imaju za reći oni koji nove izborni legitimitet, znači Sabor je izbornog legitimiteta, a zapravo članovi Vlade su izvedenica, izvedenica toga legaliteta. Ono što bih htjela reći je da smo mi predložili odnosno ja sam predložila kroz ovaj amandman da se briše cijeli stavak odnosno članak i da se zapravo taj dio teksta uvrsti u Zakon o referendumu. Zašto? Pa ne možete vi izjednačavat referendumske inicijative sa političkim strankama, ljudi koji potpisuju referendumske inicijative kako je već rekao prof. Podolnjak mogu biti ljudi na lokalnoj razini, mogu biti ljudi na nacionalnoj razini. Mislite da se netko tko je potpisao određenu referendumsku inicijativu poznaje onaj u Puli ili onaj u Splitu ili onaj u Osijeku ili onaj u Virovitici. Na koji način vi zahtijevate od njih niz, znači 6 mjeseci prije samoga započinjanja te referendumske inicijative oni bi trebali otvoriti račun, znači moraju biti neki inicijatori. Tko kaže da ti inicijatori žele imati takvu visoku veliku organizacijsku ulogu u smislu administrativno-financijskih i svih drugih elemenata? Pokušavate li vi to stvarati političke stranke od zapravo spontano organiziranih građana koji su se samo prilikom ove inicijative ili neke druge inicijative odlučili udružiti i kad ta inicijativa završi, kada to završi više ništa ih nakon toga ne veže. Zato predlažem ovim amandmanom da se navedeni članak briše i molim glasanje o istom. Hvala vam.
Prelazimo na 463. amandman poštovanog kolege Marka Sladoljeva, izvolite.
Hvala gospodine potpredsjedniče, dakle evo već cijelu noć smo raspravljali o amandmanima dakle 888 amandmana i jedna neprospavana noć je ništa u usporedbi sa ljudima koji radi puno teže poslove, evo konkretno i kao razrednik kad sam vodio djecu na maturalac nismo spavali po 4 noći jer smo bili odgovorni, čuvali smo tu djecu i profesori su plaćeni oko 150 kuna im je dnevnica, ali i to je puno više s obzirom kolko je ova Vlada predvidjela za mlade ljude kada Hrvatska bude predsjedala EU, predvidjela im je točno 0 kuna za 6 mjeseci rada, ali zato ima novaca za političke stranke, pogotovo za jednu stranku. Dakle, 4 miliona kuna koje se ovim zakonom dodjeljuje jednoj političkoj stranci je nakaradno s obzirom da je to 3 puta više od prošlog zakona, a da hrvatski BDP nije rasto više od 3 puta, da hrvatske plaće nisu rasle više od 3 puta, znači radi se o tome da u Hrvatskoj sve stagnira, da sve stoji, dakle da se ne povećavaju plaće, da se one povećavaju neznano, da životni troškovi rade, jedino tko u Hrvatskoj cvijeta to su političke stranke, tj. jedna strana. Već sam reko, od ovog zakona će najviše profitirati HDZ, HNS i Strana Milana Bandića koje imaju najveće donatore sumnjivog porijekla, mi to želimo poručiti i poručivat ćemo dalje i želim da se glasuje o ovom amandmanu.
Zahvaljujem. Prelazimo 464. amandman poštovane kolegice Ines Strenja, nije nazočna. 465. poštovanog kolege Nikole Grmoje, izvolite.
Hvala poštovani potpredsjedniče, evo jasno je ovdje koja je vaša namjera iako su i zaposlenici umorni ali svi trebaju trpjeti samo da se napuni stranačka kesa. Znači da se ovaj zakon progura, ali nema veze izdržat će i zaposlenici, izdržat ćemo i mi ako treba do kraja nećemo odustati, znači jer želimo upozoriti kao što smo cijelu noć argumentirano, konkretno i civilizirano upozoravali koja je vaša namjera. Namjera je povećati iznos sa 1,5 na 4 miliona kuna i vaša je namjera isto tako dakle onemogućiti referendumsko izjašnjavanje građana. To pokušavate sa ovim prijedlogom zakona, a jedina politička opcija ovdje koja vam se pokazala kao tvrd orah, koja vam se usprotivila je MOST i mi ćemo to i dalje činiti, kao što je rekao kolega Sladoljev ne smatramo da smo napravili nešto posebno, ovo je naš posao, znači posao je da se suprotstavljamo svim onim zakonskim prijedlozima koji ne idu u korist građana, a idu u korist stranačkih elita, koji idu u korist HDZ-a i koje iz zakona koji namjeravaju onemogućiti referendumsko izjašnjavanje građana. Ponovno ponavljam, iako smo umorni znači jer ovo je neviđeno do sada u povijesti sabora, sabor je zasjedao jednu još znači jedan put cijelu noć, ali to je bilo prekidano stankama promijenjen je Poslovnik, znači mi cijelu noć govorimo ovdje bez prestanka, ali ne namjeravamo stati, pokušat ćemo vas spriječiti u donošenju ovog zakona prije nego što predsjednica raspiše izbore. Molim glasovanje.
Zahvaljujem poštovanom kolegi Grmoji. Prelazimo na 466. amandman Kluba zastupnika MOST-a, molim državnu tajnicu da se očituje o amandmanima pod rednim brojem 466. do 477. zbog identičnog sadržaja amandmana, izvolite.
Hvala vam, poštovani u ime predlagatelja Amandmane pod rednim brojem 466. do 477. ne prihvaćaju se iz razloga jer je referendum oblik političkog djelovanja građana te stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti. Hvala.
Zahvaljujem poštovanoj državnoj tajnici. Poštovani kolega Panenić, izvolite.
Hvala lijepo. Naravno da svi mi želimo imati jedan uređen sustav u kome svaki hrvatski građanin ostvaruje svoja prava a isto tako ima i svoje obaveze. Pravo na samoodređenje, pravo na sudjelovanje u društvenom pa isto tako i političkom životu je nešto što je neotuđivo, isto kao što želimo da imaju pravo i ovu obavezu, teži se i tome da izlaze, glasaju, odabiru one koji će im svojim radom, političkim djelovanjem doprinositi boljitku. Moramo ukazati na to da postoje trenuci kada politika koja je vladajuća ne može odgovoriti na potrebe građana. Tada ti građani žele imati brzu, kratku, ja kažem sa kratkim rokom mogućnost da donesu neku odluku i time razriješe političke elite od odgovornosti. Nažalost i još i ovo što je ugrađeno zapravo stoji na putu. To je još samo jedna prepreka. Možda vi smatrate da je to dobra namjera, ali gledajući cjelokupno ovaj dokument koji je pred nama došao, definitivno se ne možemo složiti da je to nešto što je u korist građanima. Kada bi se išlo građane pitati da li vi želite organizirati pa i onaj najmanji lokalni referendum po ovakvim uvjetima rekli bi ono, a sigurno onda mora postojati neki drugi način jer ovo više nije referendum kakvog bi mi trebali imati na raspolaganju za rješavanje brojnih pitanja. Što ćemo sada, upravo evo kolega Podolnjak je govorio, malim lokalnim inicijativama koje trebaju razriješiti odgovornosti načelnika, evo imamo pitanje ne znam potpisa, ugovora sa novim tvrtkama iz sustava Agrokora, neće o tome da odluči gradonačelnik, načelnik, neće gradsko ili općinsko vijeće i kažu ljudi odlučite. ... [[Govornik se ne razumije.]] e, ali treba račun neki otvoriti. ... [[Govornik se ne razumije.]]
Zahvaljujem. Prelazimo na 467. amandman poštovanog kolege Mire Bulja.
MOST će braniti pravo na referendum i neizravnu demokraciju. To je naša obaveza kao narodnih zastupnika i ovo predstavničko tijelo se ne može igrati sa voljom naroda jer mi smo proizlašli voljom naroda. Ne možemo se mi podvrgnuti volji Lovre Kuščevića, Vladimira Šeksa, Andreja Plenkovića jer oni očito ne rade u volji ljudi koji žele izravnom demokracijom i na lokalnim razinama i na državnoj razini otvarati brojna pitanja kao što je u zapadnim demokracijama a najbolji primjer je Švicarska po svim pitanjima ekološkim, svjetonazorskim gospodarskim, sve što se tiče zaštite nacionalnih interesa, što se tiče života, boljeg življenja, imaju građani pravo o tome odlučivati. Vi ste temeljno pravo, Lovro Kuščević koji je trebao biti ovdje uvažena tajnice a ne da vi cijelu večer sjedite a on kukavički podvio rep kao što sam rekao i sakrio se u svom krevetu pod jorgan planinu da je tako u slučaju i veća ugroza isto bi se ponašao jer je to takav lik, to je takav lik. I vjerujem da Milijan Brkić kao hrvatski branitelj zna kako se je stekla ova sloboda i on shvaća što se radi hrvatskome narodu, da se ponižava hrvatski narod, on je sada trenutno u nemilosti struktura unutar HDZ-a zato im ovdje i stoji i mora braniti i od njega bi junačko djelo bilo kada bi prekinuo ovu sjednicu isključivo da zaštiti vrijednosti Domovinskog rata, demokracije, vrijednosti referenduma, prava odlučivanja a prije svega Ustava RH za koji smo se borili i izbori. Stoga tražim glasanje o ovom amandmanu. Hvala.
Zahvaljujem kolega Bulj. 468. amandman poštovanog kolege prof. Roberta Podolnjaka. Izvolite profesore.
Poštovani gospodine potpredsjedniče, državna tajniče i kolegice i kolege zastupnici. Cijeli dan vodimo bitku dokazujući da ne možemo u isti koš strpati građanske inicijative koje financiraju referendum za neki državni ili lokalni referendum i političke stranke i nezavisne zastupnike i nezavisne vijećnike koji po sasvim drugim načelima financiraju svoje političke aktivnosti, primaju kontinuirano godišnje financiranje iz proračuna, političke stranke mogu primati novac od svojih članova, također i donacije za redovnu političku djelatnost ne samo za izbornu promidžbu kada su raspisani neki izbori. Sve to nedostaje građanskim inicijativama, nemaju ni jedno obilježje koje imaju političke stranke niti su pravne osobe niti imaju kontinuirano ponašanje, kontinuirano postojanje. Nemaju kontinuirano dostupna financijska sredstva kojima mogu o organizirati svoju djelatnost, nastaju spontano radi određenog pitanja za koje žele da se o njemu izjasne građani. I naprosto nikako nije mjesto reguliranju tih inicijativa i njihovog financiranja u ovom zakonu. I zbog toga tražim glasanje o amandmanu.
Zahvaljujem kolega Podolnjak. Prelazimo na 470 amandman, budući da nema kolege Runtića, poštovanog kolege Slavena Dobrovića. Izvolite.
Poštovani potpredsjedniče Sabora, poštovana državna tajnice. Ja sam siguran da bi se mnogi građani složili da je prevelika cijena plaćena za slobodu Hrvatske, da se na ovakav zakonski prijedlog nije vrijedilo dati ovoliki broj amandman. Dakle to je zakonski prijedlog koji je nekoliko koraka unazad što se tiče demokratske kvalitete dakle našega društva i apsolutno je neprihvatljivo kao prva zamjerka tretman građanskih inicijativa, koje kritički obrađujete kao određenu ugrozu demokratskih sloboda, ustvari je to ugroza stečenih prava političkih elita, koje koče razvoj ove zemlje. I upravo zato vrijedi boriti se za drugačija zakonska rješenja, za slobodne jednostavne referendume, kojima će građani moći iskazati svoju volju, a političari, političke stranke, izvolite se tom prilagoditi ili odgovarajte na izborima. Međutim, vidimo da se to može i drugačije tretirati ovo bi bila jedna poželjna reakcija, a ova nepoželjna je stvaranje kojekakvih administrativnih prepreka, kojekako kompliciranje, kojekakve naravno i jačanje novčanih dotoka političkih strankama i naravno molim glasovanje po ovoj točki.
Zahvaljujem prelazimo na 472. amandman, budući da nema kolege Pranića, poštovane kolegice Ivane Ninčević Lesandrić, izvolite.
Poštovani potpredsjedniče Hrvatskog sabora, poštovana državna tajnice, poštovane kolegice i kolege zastupnici. Ovaj amandman kaže da se briše čl. 69. smatramo da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji određuje problematiku referenduma. Pored navedenog, smatramo da u predloženom zakona problematika financiranja referendumskih aktivnosti, nije kvalitetno normirana, jer uređuje isključivo građanske inicijative koje pokreću referendum, ali ne uređuje one subjekte koje će voditi antireferendumsku kampanju, niti uređuje prava i obveze, odnosno, ograničenje državnih tijela, Vlada i Hrvatski sabor u referendumskoj kampanji. Prema nedavno obavljenim informacijama, novi Zakonom o referendumu, koji bi uskoro trebao biti u e-savjetovanju, uvesti će se i institut protureferendumskih inicijativa, koje je potvrdio i sam ministar. Tako bi se i protureferendumske inicijative morale registrirati i prijaviti svog predstavnika, što po toj logici stvari takve antireferendumske inicijative će morati isfinancirati svoju kampanju, pa je jedino opravdano, da se istovremeno u jednom zakonu regulira financiranje referendumskih i protu referendumskih inicijativa. Tražim glasovanje o ovom amandmanu i zahvaljujem.
Zahvaljujem prelazimo na 473. amandman, poštovanog kolege, potpredsjednika Hrvatskog sabora, gospodina Bože Petrova, izvolite.
Poštovani potpredsjedniče Sabora, drago mi je vidjeti da su se pojavile i muške snage iz Ministarstva uprave, možda će konačno sletjeti među nas i veliki reformator, ministar Kuščević, možda ne bude tolika kukavica, ali, eto, budući da njega nema, nadam se da barem čuje, da čuje zamjerke na prijedlog zakona, kojeg je predložio ovdje u Hrvatskom saboru. Zamjerke koje se odnose i na referendum, kako ga oni vide, na uhljebljivanje ljudi koji su omogućili stvaranjem novih ureda, na mogućnost donacija, koje su u veli u neograničenim količinama, na 3-4 milijuna kuna, koje omogućavaju svojim političkim strankama za izbore itd., itd. Donacije, koje su, koje ste omogućili, od strane drugih fizičkih osoba, prema političkim strankama, u iznosima i načinima, kako ste to napravili, otvara ogromni manipulativan, koruptivan način djelovanja Za hrvatsku politiku. Meni je jasno da je ova vlada stavljena na prodaju, meni je jasno što se radi zadnju godinu i pol dana u Hrvatskom saboru. Možda je ta nova praska liberalizacije našega tržišta pa oni to pokazuju kroz praksu kako to ide, sve je to moguće. Ali, uvlačenjem ovakvih financijskih sredstava, ovakvoga novca, zapravo se onemogućuje svima onima, koji žele izabrati kandidata koji nema pristup takvom novcu da bude izabran. Koji nije igrač nečiji, koji nema dostup takvom koruptivnom djelovanju. Molio bi glasovanje o ovom amandmanu.
Zahvaljujem. Prelazimo na 474. amandman poštovane kolegice Sonje Čikotić, izvolite.
Prijedlogom ovom amandmana, predložila sam da se navedeni tekst članka briše, zato što ovaj tekst zapravo treba biti sastavni dio Zakona o referendumu. Isto tako bi sada evo, sada je ovdje i državna tajnica, došao je i državni tajnik, pitala bi vas obadvoje, da zovete ministra, da dođe, evo jučer cijeli dan raspravljamo bez njega, danas opet raspravljamo bez njega. Ako je njemu to toliko važan zakon, toliko bitan zakon, pored svih drugih zakonskih prijedloga i pored … [[Govornik se ne razumije.]] zakonodavnih aktivnosti, koje je donio za 2018. godinu a koje nije ostvario, zapravo govori dovoljno o tome, da tko se s čim bavi, ne bavi se građanima, bavi se onim od čega živi, a to je politikom i upravo na taj način, on želi nastaviti dalje živjeti, na način, da zapravo kroz ovaj zakon uvrsti sve ono što bi zapravo trebao biti sastavni dio Zakona o izbornom, o referendumu. Znači vi kroz ovaj zakon, okupljana, spontana okupljanja građana, koja se mogu desiti oko nekih lokalnih inicijativa, oko nekih lokalnih problema, vi ih dižete na razinu političke organizacije i vi to radite svjesno i napraviti ćete sve da ovaj zakon bude izglasan jer ste vi namislili da umjesto 1,5 milijuna kuna za ove europske izbore raspolažete sa 4 milijuna kuna. I upravo građani su mogli vidjeti jedno i meni je drago jer dobivam stotine poruka koje kažu znači mogu, znači mogu u rekordnom roku donijeti zakon, mogu održati maratonsku sjednicu, mogu, znači jasno je građanima ali samo očito kada je to velikom reformatoru, brzopoteznom, onom koji drži pero, nažalost od njegovih reforma još nismo ništa vidjeli. Tek 17 milijuna kuna ste utrošili prema informacijama ministra Pavića. Molim glasanje o ovom amandman.
Zahvaljujem. Prelazimo na 475. amandman poštovanog kolege Marka Sladoljeva, izvolite kolega.
Hvala gospodine potpredsjedniče. Evo drago mi je što je došao još jedan državni tajnik, dakle i njemu ćemo pojasniti koje su nama glavne zamjerke ovog zakona a glavne zamjerke su da se forsira dakle antireferendumske elite kojoj pripada i Vlada a referendumske dakle inicijative koje zapravo dolaze iz naroda, dakle te inicijative nisu plod nekih interesnih skupina kao što su plod interesnih skupina zakoni koji se donose u ovom Saboru, nego plod brige za svoj narod, e te inicijative se na neki način obezvrjeđuju, daje im se neke administrativne zadatke koje oni ne mogu ispuniti jer su to sve volonteri. Dakle i mi imamo sad jedan dakle sukob a ne bi trebao biti sukob između političke elite koja vlada i referendumskih inicijativa. Ja mislim da bi, da živimo u normalnoj državi da bi to trebao biti zajednički cilj, da bi trebali zajednički stvarati ovu Hrvatsku. I sad, imamo činjenicu da se vlast boji svojeg naroda, da se boji referendumskim inicijativa i onda se spominje dakle od premijera Plenkovića vidite šta se dogodilo Velikoj Britaniji, to se može i nama dogoditi, dakle straši se narod referendumskim inicijativama, zapravo se i podcjenjuje narod jer kad vi na neki način u svakom referendumu vidite opasnost vi zapravo svoj narod na neki način podcjenjujete i smatrate ga glupim jer on nije u stanju donositi odluke koje ste vi, veliki dakle briselski vođa u stanju donositi odluke. Dakle smatramo to nepoštenim, ne fer igrom i tražiti ćemo da se glasa o ovom amandmanu.
Zahvaljujem. Prelazimo na 477. amandman, budući da nema kolegice Ines Strenja, poštovanog kolege Nikole Grmoje. Izvolite.
Poštovani potpredsjedniče, poštovani državni tajniče i državna tajnice. Moram reći da sam razočaran prvo vašim odnosom prema vašim kolegicama i prema kolegici Josipi Rimac a i prema državnoj tajnici koja sjedi do vas, ostavili ste dvije žene da cijeli dan i noć ovdje odbijaju amandmane. Još sam više razočaran ponašanjem ministra Kuščevića koji se nije usudio pojaviti ovdje u sabornici, ali što drugo od vas očekivati, vi ste naumili podebljati svoju stranačku kesu ovim prijedlogom zakona i to je jedino ono što vas zanima. Tu ste jako agilni da to progurate i to je jedino što vas zanima. Evo, kolegica ČIkotić je govorila o tome kada treba provesti reformu javne uprave, kada treba smanjiti broj političara i na lokalnoj i na nacionalnom nivou, kada treba smanjiti broj općina i gradova, kada treba uvesti reda i digitalizirati javnu upravu, tu vas nema. Ali što očekivati od ministra koji kaže da koristi privatni ili službeni mail ovisno o jačini signala internetskog. I od takvog čovjeka ne možemo očekivati ništa nego ovakve zakone koji idu u korist HDZ-a, vaših koalicijskih partnera HNS-a i Milana Bandića. I naravno možemo očekivati ali to ste već i demonstrirali gušenje svakog referenduma, direktne demokracije i znači izravnog odlučivanja građana. Ovdje vam se žestoko suprostavljamo, znači ne znam koji je, 16.-ti sat po pitanju ovom a ja sam u sabornici, znači jučer ujutro od 9,30, sada će biti skoro 24h, znači imao sam i po drugim zakonima izlaganja i stanku jučer u 13h, ali ne namjeravam odustati i tražim glasovanje o ovom amandmanu.
Zahvaljujem. Prelazimo na 478. amandman Kluba zastupnika MOST-a nezavisnih lista. Molim državnu tajnicu da se očituje po amandmanima od rb. 478. do 489. budući da su identičnog sadržaja. Izvolite.
Hvala vam. Poštovani, u ime predlagatelja amandmane pod rb. 478. do 489. ne prihvaćaju se iz razloga jer je referendum oblik političkog djelovanja građana te stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti. Hvala.
Zahvaljujem. Poštovani kolega Panenić, izvolite.
Hvala lijepo. Evo ja ću malo tu i nadovezati se pod objašnjenjem ovoga amandman na kolegu Nikolu Grmoju kad je on pričao o reformatoru kao osobi i reformi kao nečem što se provelo i što bi trebalo i donijelo pozitivne učinke. Nažalost mi se ovdje kolega Grmoja samo susrećemo sa reformatorima, svi su oni reformatori i PR-atori više, znači samo se promoviraju da vrše reforme. Međutim, kada pogledamo učinke ove Vlade onda vidimo da zapravo tu samo možda bi oni sebe željeli promijeniti, ni to ne uspijevaju a kamoli onda da bi drugima nešto promijenili što će biti pozitivno. I onda vratimo se na ovo, ovo je najvažniji zakon koji je njih zanimao. Znači da dođu do dodatnih sredstava koje mogu utrošiti u svoj PR i u svoju promociju političke opcije. A s druge strane ne bavimo se zakonima koji bi trebali rješavati ona stvarna aktualna pitanjima i pomagati našim građanima, našim poduzetnicima. I ovdje onda se ide utjerivati pravda, pravica, organizirano točnost, izvještavanje, sve ono što mi zapravo očekujemo i od ove vlade, da dobijemo konkretne odgovore, što se napravilo, koji su stvarni učinci, a ne da svaki dan, u svakoj raspravi moramo pronalaziti načine, kako da predočimo hrvatskoj javnosti, ono što vlast koja je većinom izabrana, prikriva od svoga naroda. Tako i ovo, ne treba tjerati ljude da se oni bave sa nekom inicijativom i promatrati unaprijed da su lopovi. Sigurno lopovi ne idu organizirati referendumske aktivnosti, nego je to najmanje 400 tisuća ljudi, koji treba zajednički nastupiti i dobiti potporu, da organiziraju izjašnjavanje naroda. I tu nemojmo tražiti grešku u ljudima, tražimo glasovanje.
Zahvaljujem. Prelazimo na 479. amandman poštovanog kolege Mire Bulja, izvolite kolega Bulj.
Hvala lijepo, naravno da se briše ovo i da treba poseban Zakon o referendumu odvojiti financiranje političkih stranka, jer jednostavno to je nespojivo. To vam je isto da metnete u košaru lisicu i kokoš i u toj situaciji, znate što će se dogoditi, a to vama i je cilj, uništiti, izravnu demokraciju, pravo na referendum i to ste pokazali, Lovro Kuščević koji nikako da dođe u ovu sabornicu, jer je on kukavica. On da je čovjek, onda ne bi 2 žene ostavio ovdje da brane cijelu večer, cijeli dan, da brane neobranjivo, a taj bahati, neću govoriti teške riječi, ali toliko je bahat kada pljuje na svoj narod, gazeći referendum i potpise, 1000 volontera, tisuće ljudi koji su htili minjati ovo što se događa u Hrvatskoj, koji su htjeli poslati poruku mladima, ima nade i da referendumskim inicijativama mogu mijenjati stvari koje politike 25 g. nisu donosile. Nisu donosile zakone u interesu seljaka, poljoprivrednika u zaštitu našega isključivog gospodarskog pojasa, poljoprivrednog zemljišta, poljoprivrednika. Sve su radili protiv interesa naroda. Evo, vidimo tu je i državni tajnik, dobro jutro, jeste se naspavali državni tajniče? Svaka vam čast na džentlmenskom ponašanju prema dvije dame iz vašega ministarstva, koje ste ostavili same, ali bitno je da ste vi u vašoj Ličko senjskoj županiji, hodali ministre, više je bilo ministara nego stanovnika. I zbog toga treba referendum. Vi ste osramotili ovaj put i ministarstvo, diskriminirajući se prema svojim kolegicama, a pozivajući se na Istanbulsku konvenciju. Niti poštivate, ono protiv svojih načela ste ih doveli, jer ste morali poštivati Andreja Plenkovića, po naredbi Junkera, da bi se dodvorio i svome prijatelju, fašistu Tajaniju, zbog toga tražim glasanje o ovom amandmanu. Hvala.
Zahvaljujem. Prelazimo na 481. amandman, budući da nema kolege Podolnjaka, poštovanog kolege Hrvoja Runtić, izvolite.
Zahvaljujem poštovani gospodine potpredsjedniče. Dobro jutro poštovani gospodine državni tajniče. Evo i ja se moram se pohvaliti, odspavati 15 minuta i ko nov sam. Dakle, ovaj amandman predlažem ovim amandmanom da se briše čl. 70. i sada ću to obrazložiti. Naime, smatram da iz zakonskog teksta, treba izostaviti dio koji se odnosi na financiranje referenduma i da taj dio zakona, treba biti sastavni dio temeljnog zakonskog teksta, koji uređuje problematiku referenduma. E sada, kao što sam već rekao, mi smo ovdje izabrani, boriti se za bolji život građana, a ne da vodimo borbe za veće stranačke blagajne. Vi ste recimo djelatnik u ministarstvu, ali sada to nekako izgleda da ste vi djelatnik u stranci. Govorite da neka stranka dobije, ne znam, sada na sljedećim izborima 2,5 milijuna kuna više za promidžbene djelatnosti. Znači ponavljam, mi smo birani da poboljšamo uvijete života građana, da poboljšamo uvjete poslovanja, tako da više ljudi bude zaposlene, da bolje plaće budu itd. i da u koncu konca osiguramo ono što je u Hrvatskoj postao neki, pa, ja ne znam, to je kao, sada kada pričaš ljudima o ljudskom dostojanstvu, dostojanstvenom životu, to ispada je neka kategorija iz znanstvene fantastike, ali nije to je temelj. Znači dostojanstven život, ljudsko dostojanstvo, to je temelj svakog društva, a ne bogate stranke. Recimo u Nizozemskoj, vam se premjer na posao vozi autobusom, nitko ne zna da je on premjer. Molim glasovanje.
Zahvaljujem. Prelazimo na 482. amandman poštovanog kolege Slavena Dobrovića, izvolite.
Hvala lijepo poštovani potpredsjedniče Sabora. Pozdravljam gospodina državnog tajnika i pitam kakva je to vlast, koja se boji izražavanje volje naroda? Evo, to mi pada na pamet, kao jedno logično pitanje, jer šta je referendum? Zašto je to tako opasna stvar, zašto je izražavanje volje naroda opasno? Kaže se skupo je, nepotrebno se troši novci. Međutim, zaboravlja se uporno, da je danas referendum moguće organizirati na jedan jeftin, jednostavan i brz način. Jer imamo to je digitalno doba. I u čemu je probleme znati kakvo je mišljenje građana po pojedinim važnim pitanjima? Stoga ovim amandmanom uklanjamo ono što smatramo neprihvatljivim u zakonskom prijedlogu. Nešto što tretira, dakle, referendumske inicijative, kao problematično političko djelovanje koje mora biti stavljeno pod strogu kontrolu. Dapače, smatramo da treba ići u drugom smjeru jer imamo mnoge zemlje koje su postigle veliki uspjeh, koje su doživjele visoki stupanj razvoja, gdje je postignut najviši standard života i tamo očito da referendumsko izražavanje volje naroda nije tome smetalo. Ja ću biti zadovoljan ako budemo glasovali po ovom pitanju.
Zahvaljujem poštovanom kolegi. Prelazimo na 484. amandman budući da nema kolege Pranića, poštovane kolegice Ivane Ninčević-Lesandrić, izvolite.
Poštovani potpredsjedniče Hrvatskog sabora, dobar dan poštovani državni tajniče, u ovom 484. kako ste rekli amandmanu briše se Članak 71. Smatramo da iz zakonskog teksta treba izostaviti dio koji se odnosi na financiranje referenduma i taj dio zakona treba biti sastavni dio temeljnog zakonskog teksta koji uređuje problematiku referenduma. Zakon o financiranju političkih aktivnosti, izborne promidžbe i referenduma spada u kategoriju izbornih zakona, a prema preporukama Venecijanske komisije, izborne zakone ne bi trebalo donositi u izbornoj godini. Ustavni sud RH također smatra da bi Hrvatski sabor trebao poštivati takvu dobru parlamentarnu praksu iako to nije normativno propisano. Prema prijedlogu ovaj bi zakon trebao stupiti na snagu tijekom provedbe izbora zastupnika za Europski parlament što je apsolutno neprihvatljivo. Kako se krajem godine održavaju predsjednički izbori s mogućim drugim krugom, a on prema ranijoj praksi može biti u siječnju predlaže se stupanje zakona na snagu od 1. veljače 2020. godine. Također, pored navedenog predlagatelj smatra u predloženom zakonu problematika financiranja referendumskih aktivnosti nije kvalitetno normirana jer uređuje isključivo građanske inicijative koje pokreću referendum, ali ne uređuje one subjekte koji će voditi antireferendumsku kampanju, niti uređuje prava i obveze odnosno ograničenja državnih tijela Vlada i Hrvatski sabor u referendumskoj kampanji. Prema nedavno objavljenim informacijama novi Zakon o referendumu koji bi uskoro trebao biti u e-savjetovanju uvest će se i institut protureferendumskih inicijativa. Tako bi se protureferendumske inicijative morale registrirati odnosno prijaviti svog predstavnika. Po toj logici inicijative će morati financirati svoju kampanju i antireferendumske inicijative će morati financirati svoju kampanju pa jedino opravdano da se istovremeno u jednom zakonu regulira [[Upadica: Zahvaljujem.]] zahvaljujem, tražim glasovanje.
Zahvaljujem poštovanoj kolegici. Prelazimo na 485. amandman poštovanog potpredsjednika Hrvatskog sabora gospodina Bože Petrova, izvolite.
Poštovani potpredsjedniče sabora, ja ću samo kratko ocijeniti sa nekoliko pitanja ovaj prijedlog zakona o kojem raspravljamo već 10-tke sati. Moje pitanje, kada vi izglasujete ovaj prijedlog zakona, hoće li zbog ovog zakona poduzetnici moći jednostavnije raditi, neće. Hoće li mladi možda imati više prilika za zaposliti se, neće. Hoće li obitelji zbog ovoga imati kvalitetniji život, neće. Hoće li radnici bolje živjeti, neće. Hoće li poljoprivrednici imati veće mogućnosti, neće. Hoće li umirovljenici imati veće mirovine, neće. Hoće li možda ovršeni ili blokirani zbog ovog zakona profitirati, neće. Je li možda ijedna, ijedna skupina danas u hrvatskom društvu će profitirat od ovog zakona osim HDZ-a? Eto meni je drago ako vi ne možete ili ne smijete odgovoriti, zastupnici su odgovorili eto oko takvog zakona mi raspravljamo već 17, 18 sati. Nitko u Hrvatskoj osim vas. Sjetite se ponavljat ću vam milion puta, sjetite se svojih promidžbenih, predizbornih reklama, sjetite se svojih predizbornih obećanja imali ste niz stvari na kojima ste mogli zadnjih 17 sati raditi zbog čega bi barem neka od ovih skupina profitirala, a ne samo vi. Molim glasovanje po ovom amandmanu.
Zahvaljujem poštovanom kolegi. Prelazimo na 486. amandman poštovane kolegice Sonje Čikotić, izvolite.
Hvala vam. Predloženim amandmanom predlažem da se navedeni članak briše u potpunosti, jer smatram zapravo da onaj dio koji se odnosi na referendumske inicijative treba biti sastavni dio Zakona o referenduma. Vi iz vašeg ministarstva ste najavili da uskoro izlazi Zakon o referendumu, zašto onda u ovaj zakon stavljate nešto što zapravo nije sastavni dio ovog zakona i ne bi trebao biti sastavni dio ovog zakona. Jer Zakon o referendumu predlagat će znači i protureferendumske inicijative, ne bi li onda bilo logično da oni koji rade referendum i oni koji rade proturefrendumske inicijative zapravo imaju jedan zakon u koji mogu pogledati pravne norme, u koji mogu lakše organizirati svoje djelovanje i sve ostale. Zašto vam je jako bitno, a očito da je jako bitno iako ministra još nema jer vjerojatno zna kakav zakon brani, kao što je rekao kolega Bulj, branite ono neobranjivo, branite ono neobranjivo i zato velikog reformatora nema ovdje, nema ga jer on je započeo i on je rekao šta misli o referendumskim inicijativama prije nego je na Vladi pokazao da pod navodnicima nema dovoljno potpisa. On je rekao onaj ko gubi ima pravo da se ljuti, šta to znači, da je on igrao utakmicu sa građanima, vi kad igrate nogomet sa svojim djetetom kažeš nemoj se ljutiti ako izgubiš, šta to znači, vi se natječete sa građanima, znate tko će uvijek pobijedit, ljudi. Ljudi će uvijek pobijediti, a znate zašto, zato što ih je više, bez obzira što imate ovdje kupljenu parlamentarnu većinu, bez obzira što ste ukrali parlamentarnu demokraciju, bez obzira što nas lažete narod, kradete narod, kradete i novac, kradete moć, kradete utjecaj, kradete i potpise i te potpise ste arhivirali u mračnom Saboru, u arhivskom podrumu ali narod ne zaboravlja. Molim glasanje o ovom amandmanu, hvala vam.
Zahvaljujem. Prelazimo na 487. amandman poštovanog kolege Marka Sladoljeva, izvolite.
Hvala g. potpredsjedniče. Pa poštovana državna tajnica je odgovorila sad i državni tajnik na ovaj naš amandman, da je referendum oblik političkog djelovanja i da on spada jednako kao što se tiče i administracije i financiranja i njihove tzv. transparentnosti zajedno sa političkim strankama. To je nakaradna teza u samom početku, dakle ne može referendumska inicijativa biti svrstana u jednaku razinu kao politička stranka koja dobiva ogromni iznos novaca iz državnog proračuna a građanska inicijativa ne. pa čak i sindikati koji imaju, koji se financiraju isključivo iz članarine, ne mogu biti u jednakoj poziciji kao političke stranke koje imaju puno više novaca od dakle, političke stranke imaju puno više novaca od građanske inicijative. Tako da ta teza jednostavno ne stoji. Druga teza je da 4 milijuna kuna koje se dodjeljuje HDZ-u za promidžbu da će od tih 4 milijuna kuna vjerujem najviše stradati janjci u Lici, dakle ja sam već prije iznio tezu da u vrijeme predizborne kampanje HDZ-a u Lici, da dva janjca razgovaraju da jedan drugog pita šta misliš postoji li život poslije predizborne kampanje HDZ-a, dakle to će biti ono kao u filmu Jaganjci utihnu. Dakle oni će koristiti te predizborne, na neku način tu kampanju da bi na taj način pridobio glasove a Ličani koji su u vrlo malom postotku izašli na izbore, dakle gledat će to nažalost sve šutke ali zato smo mi tu da se za njih borimo.
Zahvaljujem poštovanom kolegi. Prelazimo na 489. amandman budući nema kolegice Strenja, poštovanog kolege Nikole Grmoje, izvolite.
Hvala poštovani potpredsjedniče. Cijelo ovo vrijeme, znači 24 sata u sabornici, 17 sati po ovoj točki dnevnog reda, upozoravamo uporno koje su vaše namjere. Vaše su namjere podebljati vašu stranačku blagajnu, dići iznos sa 1,5 milijuna na 4 milijuna kuna za izbornu promidžbu i to sve želite napraviti prije nego što Predsjednica raspiše izbore. Uz sav ovaj naš silni trud možda ćete ipak na kraju uspjeti, možda i nećete ali bez obzora na to, ono što mi želimo s ovim napraviti, s ovom borbom poslati poruku ljudima da još u Hrvatskoj ima onih koji su vam spremni pružiti otpor, koji vas se ne boje, koji su vas javno prokazivali, ne samo vas nego i vaše donatore i sponzore koji su dizali kaznene prijave protiv vaših velikih donatora, koji su imenom i prezimenom, ne danas imamo mnoge borce protiv korupcije koji pričaju o borbi protiv korupcije ali ne prozivaju nikoga imenom i prezimenom, MOST-ovci su ti koji prozivaju imenom i prezimenom. Osobno imam niz sudskih tužbi i spreman sam bilo što pretrpjeti da bi se ova Hrvatska promijenila, spreman sam znači ući s vama u fight do kraja i to smo pokazali i ovdje danas, nismo mi nikakvi heroji kao što je rekao kolega Sladoljev, ali hrvatski narod nam je dao glasove da se za njih borimo. Imamo obvezu, imamo odgovornost prema hrvatskim građanima i do kraja ćemo ustrajno upozoravati na ovo što činite a to je pokušaj onemogućavanja referendumskog izjašnjavanja i podebljavanje vaše stranačke blagajne. Tražim glasovanje.
Zahvaljujem. Prelazimo na 490. Kluba zastupnika MOST-a nezavisnih lista, pozivam državnog tajnika, g. Darka Nekića da se očituje o amandmanima od rednog broja 490 do 501 budući da su amandmani identičnog sadržaja, izvolite.
Zahvaljujem g. potpredsjedniče, pozdravljam vas, pozdravljam i sve zastupnice i zastupnike koji su prisutni. Amandmani se ne prihvaćaju iz istih razloga kako je to i državna tajnica objasnila za amandmane od rednog broja 404 do 415 iz razloga jer je referendum oblik političkog djelovanja građana te stoga smatramo primjerenim da se financiranje referenduma uredi istim zakonom kojim se uređuje i financiranje ostalih političkih aktivnosti. Hvala lijepa.
Zahvaljujem. Poštovani kolega Panenić, izvolite.
Hvala lijepo potpredsjedniče Sabora, pozdravljam državnog tajnika. Ali evo s obzirom da se pozivate na prije, u redu je da i kolegu Marasa malo informiramo o ovome što se ovdje događalo jer sada će se to zapravo u jutarnjim vijestima polako izlaziti ali evo da se bolje i on može uključiti u ovom što radimo. Znači prvo je bilo ono što je ključno, referendum, treba ga na neki način spriječiti i ovo su sve mehanizmi koja se žele ljudi zapravo usporiti i na neki način otupiti njihova želja riješe neki svoj egzistencijalni važan problem, onaj koji vladajuća stranka ne želi ili ne zna riješiti. To je bilo jedno. Drugo je bilo što želi se napuniti stranačka blagajna da bi mogla biti bolja i efikasnija u dobivanju glasova ako već ne možeš prikazati svoj rad kroz uspjehe onda kroz PR treba puno više uložiti pa smo tu malo onako da budemo slikovitiji, evo i državni tajnik da zna, znači gledali koliko vrijede predsjednički izbori, koliko treba znači u kandidaturu uložit pa smo znači ako gledamo po cijenama koje su istaknute za Mercedes npr., onako što sad spominje u zadnje vrijeme, znači to bi bilo po nekim što mi možemo dobiti, to je otprilike jedno 20 Mercedesa međutim ako vidimo kako ministrica, ona ima puno bolji popust, ona može se ostvariti i puno više Mercedesa znači u tu cijenu i zato smo razmatrali da se može smanjiti taj iznos, ne treba biti 8 milijuna, može biti manje da bi onda ostvarili isti rezultat. Uglavnom sve se svelo na to, mi ovdje raspravili smo dugo, ali evo zaključili smo da smo pošli do Šibenika i mogli smo možda sada evo i tri puta već otići da bi sigurno ostvarili bolji rezultat jer ovdje nema sluha za sve ove naše napore i amandmane. Tako da evo svi bi dobili Mercedese po povoljnim cijenama ali za sada ćemo evo tražiti da se o tome i glasa. Hvala lijepo.
Zahvaljujem kolegi Paneniću. Prelazimo na 491. amandman poštovanog kolege Mire Bulja. Izvolite.
Naravno da ovaj članak treba brisati i da ovo pitanje treba urediti posebnim zakonom gdje pripada referendum a ne miješati kruške i jabuke, gdje se financiraju stranke i gdje vi morate dobiti 4 milijuna kuna da bi mogli izvršiti znači janičarsku politiku, pomesti ono što niste pomeli, ... [[Govornik se ne razumije.]] šta je ostalo po RH. Kada pogledamo referendum i što ste mu napravili, što ste napravili od Ustava, od temeljne odredbe Ustava RH, narod ostvaruje vlast biranjem svojih predstavnika i neposrednim odlučivanjem. Ovaj Dom, Visoki mora biti Dom predstavnika naroda a ne sluga Andreja Plenkovića koji služi najmanje hrvatskom narodu i najmanje se u interesu donose hrvatskog naroda ovdje zakoni. Da je to tako, danas bi imali referendum, tko bi glasao protiv ili za manje je bitno, jer je pljunuo u 400 tisuća ljudi u facu koji su pokupili potpise. Koliko je to volontera? Koliko je to žrtvi? Ja sam bio aktivist, ja sam bio koordinator brojnih inicijativa dok nisam bio zastupnik. Ja sam nastao u borbi protiv sanaderizma, ja sam jedini Sinjanin kojem je zabranjeno sudjelovati u alci, dok ste vi iz Ličko-senjske gonjali autobuse po sinjskoj pijaci u plavim jaketama „Idemo dalje, Ivo Sanader“. Napravili ste od Hrvatske ono što hrvatski branitelji nisu mogli sanjati. Skupo je plaćena sloboda, sloboda je najskuplje plaćena a vi se rugate sa narodom i žrtvom i krvlju. Jedino što radite, dovodite ministre u Liku u većemu broju nego što je stanovnika i poslušnici ste Andreja Plenkovića. Tražim zbog toga glasanje uvaženi hrvatski branitelju potpredsjedniče Sabora, prekinite ovu sjednicu u interesu onih koji su dali svoje živote za domovinu.
Zahvaljujem. Kod mene se isto dole otkuda sam rođen kaže prikinite, ali kažu da je hrvatska riječ prekinite, pa evo zahvaljujem vam. Imamo javljanje poštovanog kolege Gordana Marasa, izvolite.
Gospodine predsjedniče, ja vas pozivam na zdrav razum. Znači ovo nisu normalni uvjeti, sjednica traje neprekidno već skoro 24h [[Upadica Brkić: Kolega Maras…]] ljudi ne mogu kvalitetno braniti, dajte im pauzu od 4h.
Kolega Maras, recite što želite?
Želim da prekinete sjednicu i da date 4h sata stanke da se ljudi odmore.
Želite li možda stanku u ime SDP-a?
Ne, ne tražim, tražim da date ljudima da se odmore 4h.
Dobro. Oduzimam vam riječ, sjedite na svoje mjesto, izričem vam opomenu temeljem članka 239. Prelazimo na 492. amandman, poštovanog kolege Roberta Podolnjaka, nije nazočan. 493. amandman, poštovanog kolege Hrvoja Runtića. Izvolite.
Zahvaljujem gospodine potpredsjedniče. Evo zahvaljujem i vama kolega Maras što ste se založili za nas, međutim mi smo tu već cijelu noć i izdržati ćemo još koliko bude trebalo jer smo već otupili ali ćemo odraditi do kraja. Ja ću ponoviti što sam rekao malo prije, čisto ono da vam sjedne jer sam na temelju nekih ovako zapažanja zaključio da treba ponoviti više puta da bi sjelo, sad da ne budem bezobrazan. Dakle mi smo ovdje u Hrvatski sabor izabrani da bismo se borili za bolji život građana. Ne stranaka, ne zato da bi debele guske bile još deblje. Znači mi ne vodimo ovdje borbe za stranke, nego za građane, razumijete? Stranka, imenica ženskog roda, građani, koja je razlika između te dvije riječi. Znači birani smo da poboljšamo uvjete života, poboljšamo uvjete poslovanja u ovoj državi da bi ljudi bolje živjeli. I sad jedan mali zaključak na kraju. Ne samo da se vlast boji referenduma nego ispada da se ministar boji nas ovdje 10-ak zastupnika koji cijelu noć sjedimo i ne dolazi ovamo pred nas. Meni je to malo neobično, ja se ono uvijek sjetim njegovog lika pred kamerama kada daje neke izjave, onako vrlo jedan tip koji djeluje ono, pa čak bih rekao bahato a ovdje ne dolazi gotovo nikad. Pa evo pozdravljam ga ovim putem da dođe tu kod nas i da malo pričamo. Hvala lijepa.
Zahvaljujem poštovani kolega Runtić. Sad određujem stanku do 9,15 minuta. STANKA U 9,00 SATI [[NASTAVAK NAKON STANKE U 9,16 SATI]] Poštovane kolegice i kolege, nastavljamo s radom plenarne sjednice. Prelazimo na 494. amandman poštovanog kolege Slavena Dobrovića, izvolite.
Hvala lijepo poštovani potpredsjedniče Sabora, poštovana državna tajnice i tajniče. Da, dosita držimo daj e prevelika cijena plaćena za slobodu Hrvatske da bismo dopustili ili barem se ne usprotivili ovakvom zakonu koji vraća demokratske standarde RH najmanje 2 koraka unazad i to u prvom redu zbog toga što se neprijateljski odnosi prema referendumu, inače najvrjednijem načinu izražavanja demokratske volje naroda, nešto što bi trebali njegovati i poticati i drugo, što se ustvari njeguju političke kaste kroz raznorazna rješenja u ovom zakonskom prijedlogu od pojačanog financiranja do toga da postoji obveza minimalnog financiranja za jedinice lokalne samouprave itd., naravno i dozvoljavaju se i veći, pardon, dugo traje ova sjednica, kako se kad se dobiju novci, kolegice i kolege …? … [[Upadica sa strane, ne razumije se.]] Da, tako donacije, donacije i to od pravnih i fizičkih osoba dakle sve skupa smatramo to neprihvatljivim odnosno ovakav zakon nije nešto čime bi se Hrvatska mogla podičiti i zato smo predložili veliki broj amandmana među inima i ovaj kojim nastojim umanjiti štete koje ovaj zakon donosi. Svakako bih molio izjašnjavanje o glasovanju.
Zahvaljujem poštovanom kolegi Dobroviću. Prelazimo na 496. amandman budući da nema kolege Pranića, poštovane kolegice Ivane Ninčević Lesandrić, izvolite.
Zahvaljujem poštovani potpredsjedniče Hrvatskog sabora, poštovana državna tajnica i poštovani državni tajniče, poštovane kolegice i kolege zastupnici. Ovaj amandman kaže da se članak 72. briše. Smatramo da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljem zakonskog teksta koji se uređuje problematikom referenduma. Pored navedenog smatramo da u predloženom zakonu problematika financiranja referendumskih aktivnosti nije kvalitetno normirana jer uređuje isključivo građanske inicijative koje pokreću referendum ali ne uređuje one subjekte koji će voditi antireferendumsku kampanju niti uređuje prava i obveze odnosno ograničenja državnih tijela, Vlade i Hrvatski sabor u referendumskoj kampanji. Zakon o financiranju političkih aktivnosti, izborne promidžbe i referenduma spadaju u kategoriju izbornih zakona a prema preporukama venecijanske komisije, Izborni zakon ne bi trebalo donositi u izbornoj godini. Ustavni sud RH također smatra da bi Hrvatski sabor trebao poštivati takvu dobru parlamentarnu praksu iako to nije normativno propisano. Prema prijedlogu ovaj bi zakon trebao stupiti na snagu tijekom provedbe izbora zastupnika u Europski parlament što je apsolutno neprihvatljivo. Kako se krajem godine održavaju Predsjednički izbori s mogućim drugim krugom a on prema ranijoj praksi može biti u siječnju, predlaže se stupanja zakona na snagu 1. veljače 2020. g. Naravno da tražimo glasovanje o ovom amandmanu i zahvaljujem.
Zahvaljujem poštovanoj kolegici. Prelazimo na 497. amandman poštovanog potpredsjednika Hrvatskog sabora g. Bože Petrova, izvolite.
Poštovani predsjedavajući, državna tajnice, državni tajniče, kolegice i kolege zastupnici. Moram vas upozoriti da ovim prijedlogom zakona, točnije onim djelom gdje omogućujete osobama da na ovakav način doniraju sredstva u ovim iznosima i više puta različitim strankama, zapravo dopuštate iznimno velik manipulativan, koruptivan način djelovanja a ja ću vam ponovo citirati jednu osobu koja je rekla kad plijen postane način života za određenu grupu ljudi u društvu, onda oni nađu način kako će upravo taj sustav napraviti legalnim autorizirati a isto će stvoriti i moralni kod da takav sustav veliča. I to je ono što mi danas svjedočimo, upravo to radite. Jer da ne donesete taj zakon, možda bi jedan bivši, još uvijek djelom aktivni političar, dolje iz naših krajeva možda bio i osuđen jer je uopće poznato da je vaš politički partner upravo zbog toga bio pod istražnim radnjama jer su se dijelili novci pa su fizičke osobe uplaćivale desetke tisuća kuna njemu na račun, osobe koje nisu imale niti posao a vi to sada legalizirate. To je jedna od problematičnih stavki u vašem prijedlogu zakona ali opet ću ponovit, najproblematičnije od svega je način na koji vi to radite, sad već desetke sati raspravljate o zakonu i na silu preko koljena pokušavate donijeti zakon koji nijednoj skupini u hrvatskom društvu ništa ne donosi osim samo vama kao političkoj stranci. Kamo sreće da se borite za građane kao što se borite za sebe.
Zahvaljujem, hvala poštovanom kolegi. Prelazimo na 498. amandman poštovane kolegice Sonje Čikotić, izvolite kolegice.
Poštovani, ovim amandmanom koji sam predložila tražila sam zapravo da se predloženi tekst zakona briše jer zapravo taj tekst bi trebao biti sastavni dio Zakona o referenduma koji iz ovog ministarstva imamo informacije, a i sam veliki reformator je najavio da će zapravo zakon uskoro biti u javnom savjetovanju. Očito da je iznimno bitno i jako važno da se ovaj zakon izglasa što prije kako bi zapravo HDZ imala 4 milijuna kuna i mogla provesti Europske izbore. Očito da vam je 1,5 milijun kuna nedovoljno kako bi mogli opravdati sve svoje gafove, sve svoje greške koje činite kao vladajući. Pa normalno da vam to i treba kad 78% građana kaže da ova Vlada vodi Hrvatsku u krivom smjeru. Upravo zato mi smo predložili da ovakva dio zakona koji se odnosi na referendumske inicijative treba biti sastavni dio Zakona o referendumu kako bi se na istom mjestu uredili odnosi odnosno normativni propisi između zakonske referendumske inicijative i protureferendumske inicijative, kako bi građani mogli na jednom mjestu zapravo naći sve ono što ih se tiče kako bi mogli na odgovarajući način provesti svoje namjere. Vi na ovaj način opstruirate volju naroda, to je napravio i veliki reformator kada je rekao, tko gubi ima pravo da se ljuti. Vi još uvijek mislite da možete pobijediti u utakmici sa narodom. Već sada je ta bitka izgubljena, a samim ovim pokazujete da vam je jedino stalo do vas samih. Upravo zato ne sjećam se od kada sam saborska zastupnica da se o bilo kojem zakonskom prijedlogu raspravljalo na maratonskoj sjednici. Tražit ću glasanje o ovom amandmanu. Hvala vam.
Zahvaljujem poštovanoj kolegici. Prelazimo na 499. amandman poštovanog kolege Marka Sladoljeva, izvolite.
Hvala gospodine potpredsjedniče, dakle zakon koji je pred nama je došao na vrlo brz način i vladajući će sve učiniti da ga izglasaju. Stiže mi poruka od građana da izdržimo, ali i poruke, nećete ništa moći promijeniti oni će izglasati taj zakon. Mi ih želimo istjerati na čistac, želimo im ovim amandmanima poručiti da ćete morati odgoditi glasovanje ili za petak navečer ili subotu ujutro. Al sad zamislite ovu činjenicu, da je u pitanju, da su u pitanju sati i dani da se donosi neki zakon u kojem bi interes bio građana na prvom mjestu. Mislim da bi se opće ne bi raspravljalo o satima nego bi ga donijeli uopće dakle mjesec, dva dana ako bi ikad donijeli. No kad se radi o 4 miliona kuna, 4 miliona kuna koje njima treba pripasti onda to mora biti petak navečer, subotu ujutro, onda se zovu telefoni, onda se skupljaju žetončići po saboru i onda je zapravo cilj okupiti što brže vladajuću većinu da bi tih 4 miliona kuna za europske izbore sjelo na račun, da bi imali za promidžbu, da bi imali za jumbo plakate, evo vidimo neke političke stranke već su krenule sa jumbo plakatima dakle smiju nam se dakle sa, sa plakata i poručujem vam, dakle mi vam se smijemo, vi narode patite, dakle mi, mi smo tu da biramo umjesto vas, referendum vam nećemo dozvoliti, al mi ćemo tu odlučivati za vas. Tražim glasovanje o ovom amandmanu.
Zahvaljujem. Prelazimo na 501. amandman budući da nema kolegice Strenja, poštovanog kolege Nikole Grmoja, izvolite.
Hvala poštovani potpredsjedniče, pokazali ste da vam je stalo jedino do vas i do vaših stranačkih interesa, pokazali ste da ste spremni sjediti satima u Hrvatskom saboru samo da bi dobili koji milijun kuna više za izbornu promidžbu i samo kako biste onemogućili građane u referendumskom izjašnjavanju. Žalosno je što niste spremni takvu žrtvu podnijeti za zakone koji idu u korist naših građana, a imamo ih niz u proceduri od proglašenja isključivo gospodarskog pojasa koji ne želite stavit jer vam je vjerojatno vaš veliki prijatelj Tajani koji je sudjelovao u vašoj kampanji, a koji ima pretenzije prema hrvatskom teritoriju to zabranio. Ne želite staviti u proceduru reformu pravosuđa koju je MOST uputio, ne želite staviti reformu izbornog zakona, ne želite smanjiti broj gradova i općina, ne želite donijeti kvalitetan Ovršni zakon. Niste spremni sjediti 24 sata kako bi nešto učinili za građane, al za vaše stranačke džepove ste danima spremni ovdje kao stranački vojnici sjediti. Mi smo vam kao MOST jedini ovdje pružili žestoki otpor i pružat ćemo ga i dalje, možda je u tome i nećemo uspjeti ali hrvatski narod je vidio da u Hrvatskoj postoje ljudi koji su se spremni boriti protiv ovakvog načina vašeg vladanja, protiv korupcije, protiv afera, protiv tog ortačkog kapitalizma o kojem govorite na vašim saborima, a s njim se ne želite obračunati. Ovdje, ovdje vam je danas i ovu noć i ovih 16 sati koliko traje rasprava poslana žestoka poruka [[Upadica: Zahvaljujem.]] i očekujem da vam i narod pošalje istu poruku. Tražim glasovanje.
Zahvaljujem poštovanom kolegi Grmoji. Prelazimo na 502. amandman Kluba zastupnika MOST-a nezavisnih lista. Molim državnog tajnika da se očituje o Amandmanima pod rednim brojem 502. do 513. budući da su amandmani identičnog sadržaja. Izvolite.
Zahvaljujem amandmani se ne prihvaćaju iz istih razloga iz kojih nisu prihvaćeni amandmani od 404. do 415. iz razloga jer je referendum oblik političkog djelovanja građana te stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti. Hvala lijepa.
Zahvaljujem. Poštovani kolega Panenić, izvolite.
Hvala lijepo. Naravno da uvijek ljudi se pitaju ako želite nas uvjetovati, organizirati naš pristup financiranju referenduma, onda isto tako tražimo i od onih koji su predlagatelji da budu isti. Na ovaj način što ćemo tražiti poseban račun da se otvori da ne bi slučajno netko sa jednim štandom pojavio se u Lici, Ogulinu, Davoru, Iloku i tamo zatražio potpisivanje potpisa, možda štandu koji je obilježen, nešto je napravljeno na njemu što bi trebalo biti izlistano kao trošak, a s druge strane kada dođu silni dužnosnici, svi odjedanput u Lici, Ogulinu, Davoru i Iloku imaju nešto za obaviti što nikada do tada nije bilo hitno. I onda vas pitamo, a gdje je taj poseban račun, dal je on otvoren u Vladi negdje? Ajmo onda prikazati i te troškove da vidimo koliko su članovi hrvatske Vlade Andreja Plenkovića potrošili na svoje izlete sada za ove lokalne izbore, pa kad to bude transparentno, kad budemo to mogli mjeriti, onda možemo uzimati svima drugima mjeru. Na ovaj način ono što je vlastodršcu dozvoljeno, to narodu neće biti dozvoljeno. Ali evo ja bi iskoristio i priliku da upoznam i kolegu Đujića koji je došao sa onim što je bilo kroz ovu raspravu, žao nam je što evo nije imao priliku tijekom noću taj jedan amandman koji je podnio, braniti, to samo pokazuje da kolko je neorganiziranost jednostavno što čekati nakon 100, 200, 300 amandmana kad će biti tvoj red, mislim da je to odgovornost i HS i tajništva HS da vas obavijeste u primjereno vrijeme da možete doći i izjasniti svoje stajalište, ovako nadam se da će biti još prilike i evo, pa ćemo na tome onda davati svi skupa podršku [[Upadica: Zahvaljujem…]] [[Govornik se ne razumije]] Tražimo glasanje.
…poštovanom kolegi. Prelazimo na 503. amandman poštovanog kolege Mire Bulja, izvolite kolega Bulj.
Nakon 25 sati neprekidno smo ovdje u HS, ja osobno i moje kolege i pružamo vam otpor, pružamo vam otpor da, u naumu da 4 milijuna kuna priskrbite i da provedete tu janjičarsku politiku, opet ne mislim na Otomansko carstvo, nego da pometete sve janjce u RH i da janjetinom kupujete glasove kao do sada. Ja ću vam sad ponovit ono što sam rekao tijekom večeri i ove rasprave, onaj tko te hrani, kruhom hrani, zovi ga ćaćon, to je stara poslovica. Nas kruhom rani narod, gospodo zastupnici, mi proizlazimo ovdje voljom naroda, vi gazite ovdje referendum, vi ste pljunuli u lice, pomeli pod, Lovro Kuščević, Andrej Plenković, Vladimir Šeks i vi uvaženi potpredsjedniče HS to ne bi smili dozvoliti jel ste hrvatski branitelj, da se gazi pod sa voljom naroda, to je ustavna odredba čl. 1., svi oni koji su bili u Domovinskom ratu tribali bi dignuti svoj glas kolega Đakiću i nije to smiješno, gaziti 400 000 potpisa naših građana za slobodnu RH u koju su utkani životi i to je naša obaveza, to je naša obaveza prema poljoprivrednom zemljištu koje ćemo prodavati od 2020. strancima i fizičkim stranim osobama, to je prema isključivom gospodarskom pojasu, prema našim ribarima i našem teritoriju, to je naša obaveza prema radnicama, radnicima, to je naša obaveza da ih zaštitimo i da zaštitimo direktnu demokraciju jel ovaj parlament mora biti predstavničko tijelo i volja hrvatskoga naroda, a ne volja Andreja Plenkovića i njegovih nalogodavaca u Briselu, Tajanija, Junkera, Tuska, on mora čuvati volju naroda…/Zahvaljujem/…ovdje g. uvaženi predsjedniče, potpredsjedniče HS, zato tražim glasanje o ovom amandmanu. Hvala.
Zahvaljujem poštovani kolega Bulj. Za riječ se javio poštovani kolega Gordan Maras.
Hvala lijepa. Tražim stanku u ime Kluba zastupnika SDP-a vezano uz ovaj zakon da vas upozorim da i kao predsjednik Odbora za rad HS u ovom trenutku u HS veća količina odnosno više ljudi, zaposlenici, namještenici, službenici HS, rade više od 24 sata, znači, odgovorni u HS svjesno krše zakon, rade kontra propisa RH. Ukoliko nisu u stanju osigurati uvjete da se sjednica odvija, ja pozivam vas da je prekinete zbog toga što ovo nema smisla, znači, ljudi koji rade zajedno sa nama ovdje su preko 24 sata u komadu, rade i nitko ih ništa ne pita, niti da li se mogu odmoriti, da li se moraju pojesti nešto itd., znači, ljudi rade u nemogućim uvjetima. Mi to ne smijemo gledati g. potpredsjedniče, ovdje se ne radi o zastupnicima, o onima koji su podnijeli amandmane, to je njihov izbor, nažalost, ovi ljudi moraju to raditi zbog toga što ih netko tjera da rade 24 sata u komadu i više, a tome nema kraja. Želite li da netko izgubi svijest ovdje, da nekom pozli, da netko izgubi zdravlje, jel to smisao rada HS? Znači, ja u ovom trenutku podnosim prijavu Inspektoratu rada zbog toga što je više službenika i namještenika u ovom trenutku u HS više od 24 sata i molim vas da spriječite to i molim vas da zaštitite ljudsko dostojanstvo [[Upadica: Poštovani…]] da omogućite ljudima da se odmore i da imaju normalan život, da mogu raditi kao normalni ljudi [[Upadica: Poštovani kolega Maras…]] to je naš zadatak, g. predsjedniče, omogućite ljudima da rade kao normalni ljudi [[Upadica: Poštovani…]] da imaju pravo, za 4.000,00 kn netko ovdje sjedi i sjedit će 30 i više sati, pa kako nas nije sram? [[Upadica: Poštovani kolega Maras…]] ja vas molim da prekinete sjednicu dok se ne nađe adekvatna zamjena za te ljude, [[Upadica: Poštovani…]] molim vas to i jednostavno ne mogu vjerovati da za to nema sluha.
Završili ste kolega Maras. Već sam vam izrekao jednu opomenu zbog zlouporabe javljanja. Vi jako dobro znate Poslovnik HS-a, jako dobro znate da se stanka može zatražiti samo o točki dnevnog reda. Zakon o radu nije točka dnevnog reda. Što se tiče kontinuiranog rada službenika saborskih. Oni ne rade u kontinuitetu, nego rade 2 sata pa onda 6 sati odmaraju, pa se mijenjaju. Dakle, ne, nećete raspravljati sa mnom, temeljem čl [[Upadica: G. potpredsjedniče, ne govorite istinu. Pogledajte snimku, ljudi sjede kraj vas cijelu noć. Možda vas nije bilo.]] Kolega [[Upadica: Ali, oni, nisu se nikakvih 6 sati odmarali.]] Kolega Maras [[Upadica: Znači snimku ne možete izbrisati.]] Sjednite [[Upadica: Snimku ne možete izbrisati.]] Temeljem čl. 240 oduzimam vam riječ i ne mogu vam odrediti stanku jer nisu stečeni uvjeti. Izvolite kolega Grmoja, izvolite.
Poštovani potpredsjedniče. Moram reagirati kao predsjednik kluba koji je uputio amandmane na ovaj zakon. Dakle, nije naša namjera bila da se raspravlja cijelu noć, to je naknadno stavljeno na dnevni red i istina je ovo što kolega Maras govori, a za to je odgovorno predsjedništvo Sabora. Ovi ljudi i to su mi rekli u razgovoru mnogi od njih, preko 24 sata rade. Nisu se odmarali i to nije istina potpredsjedniče Sabora i ne možete govoriti da ovo što govori kolega Maras nije točno. To je točno [[Upadica: Zahvaljujem.]] Ljudi rade više od 24 sata.
Zahvaljujem kolega Grmoja. Niste se pozvali na članak Poslovnika koji je povrijeđen. Zloupotrijebili ste institut povrede Poslovnika, izričem vam opomenu temeljem čl. 239. Povreda Poslovnika, poštovani kolega Saša Đujić. Izvolite.
Hvala g. potpredsjedniče. Vi ste povrijedili čl. 239. i 240. na temelju kojeg ste, članke, na temelju kojeg ste kolegi Marasu izrekli opomenu. Ja smatram da je to bezrazložno i smatram da nam morate omogućiti stanku jer stanka je vezana uz dnevni red, dakle mi danas ovdje raspravljamo o poduzetništvu i o poduzetnicima, to je točka ovog dnevnog reda i financiranju političkih stranaka i recimo ljudi u političkim strankama koji su zaposlenici, imaju pravo na odmor i imaju pravo raditi. Isto tako imaju službenici Sabora i sve je to skupa povezano i ne može [[Upadica: Zahvaljujem.]] biti jedan kriterij za jedan, drugi za drugi, vi morate nam [[Upadica: Zahvaljujem.]] omogućiti stanku i nije točno da ljudi ne rade [[Upadica: Zahvaljujem, kolega Đujić.]] dakle imaju snimke da čovjek spava tu kraj vas, jedva gleda jer se nije odmorio jer mu nije pušteno da se odmori [[Upadica: Kolega Đujić, isteklo vam je vrijeme.]] Okej, hvala lijepo, isteklo je vrijeme i ovim ljudima, pa ljudi rade.
Kao što sam kazao g. Grmoji, zloupotrijebili ste institut povrede Poslovnika, temeljem čl. 239. izričem vam opomenu. Hvala lijepo. Nastavljamo dalje s radom. Poštovani kolega Robert Podolnjak, amandman br. 504. izvolite.
G. potpredsjedniče HS-a, poštovani državni tajniče, kolegice i kolege zastupnici. Ova saborska rasprava o amandmanima na prijedlog Zakona o financiranju političkih aktivnosti i izborne promidžbe i referenduma, pretvara se u jednu farsu, nezabilježenu u povijesti HS-a. Ja moram reći da mi je iznimno žao što ne prekinete ovu sjednicu, što sve točke koje su sada trebale biti na raspravi od 9,30, svi prijedlozi zakona, nisu važni i mogu doći neku drugi dan, neki drugi tjedan na raspravu. Ali, ovaj zakon se mora progurati danas, u petak, o njemu mora završiti rasprava, mora se glasati o amandmanima i mora biti donesen. Kao najvažniji zakon valjda u povijesti HS-a, jer ispast će da niti jedan drugi zakon nije na taj način raspravljan, odlučivano o amandmanima u tako kratkom roku tijekom cijelog dana i cijele noći, iako tako nikad nije odlučivano i na štetu zaposlenika u ovom HS-u, kako će biti zabilježeno da je ovo najvažniji zakon koji je HS ikad donio. Jeste li spremni prihvatiti kvalifikaciju da zakon zbog nekoliko milijuna kuna za izbore za EU parlament će imati status najvažnijeg zakona u povijesti jer se o njemu najviše raspravljalo tijekom cijele noći? Apsolutno nekorektno i tražim glasanje o amandmanu.
Zahvaljujem poštovanom kolegi. Prelazimo na 506., odnosno 507. amandman. Nema ni kolege Runtića ni kolege Dobrovića, nema ni kolege Pranića, onda prelazimo na 508. amandman, poštovane kolegice Ivane Ninčević-Lesandrić, izvolite.
Zahvaljujem poštovani potpredsjedniče HS-a, poštovani državni tajniče, kolegice i kolege zastupnici. U ovom amandmanu briše se čl. 73. Smatramo da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Pored navedenog, također smatram da u predloženom zakonu problematika financiranja referendumskih aktivnosti nije kvalitetno normirana jer uređuje isključivo građanske inicijative koje pokreću referendum, ali ne uređuje one subjekte koji će voditi antireferendumsku kampanju niti uređuje prava i obveze, odnosno ograničenja državnih tijela, Vlada i HS u referendumskoj kampanji. Prema nedavno objavljenim informacijama novim Zakonom o referendumu koji bi uskoro trebao biti u e-Savjetovanju, uvest će se i institut protureferendumskih inicijativa što je potvrdio i sam ministar. Tako bi se i protureferendumske inicijative morale registrirati i prijaviti svog predstavnika, a po toj logici stvari, takve antireferendumske inicijative bi morale financirati svoju kampanju pa je jedino opravdano da se istovremeno u jednom zakonu regulira i financiranje referendumskih i protureferendumskih inicijativa. Zakon o financiranju političkih aktivnosti, izbornih promidžbe i referenduma spada u kategoriju izbornih zakona, a prema preporukama Venecijanske komisije izborne zakone ne bi trebalo donositi u izbornoj godini. Ovaj zakon trebao bi stupiti na snagu tijekom provedbe izbora zastupnika za Europski parlament što je apsolutno neprihvatljivo te predlažemo da stupanje zakona na snagu bude 1. veljače 2020. godine. Tražim glasovanje po ovom amandmanu i zahvaljujem.
Zahvaljujem poštovanoj kolegici. Prelazimo na 509. amandman poštovanog potpredsjednika Hrvatskog sabora Bože Petrova, izvolite.
Poštovani potpredsjedniče Hrvatskog sabora, poštovani državni tajniče, kolegice i kolege zastupnici nevjerojatna je lakoća kojoj odbijate amandmane, kojom ste ustrajali tijekom svih ovih sati rasprave na zakonu koji samo vama koristi. Vama kao političkoj stranci. Građani koji su vam dali glas, koji su vam dali povjerenje za izbore ne vjerujem da su mislili da ćete na ovakav način koristiti njihovo povjerenje. I vjerujem, duboko vjerujem da će ovaj dan oni pamtiti. Mogli ste ovih 17 sati iskoristiti na niz zakona, već gotovih prijedloga zakona koji se nalaze u saborskoj proceduri, mogli ste birati hoćete li zaštiti ribare i pomoći hrvatsko gospodarstvo isključivim gospodarskim pojasom, ali ne to ne ide pretpostavljam zbog gospodina Tajanija koji je vaš prijatelj. Isto tako mogli ste odabrati Zakon o mikrosolarima pa da pomognete i obiteljima i poduzetnicima, ne. Mogli ste birati hoćete li poboljšati Ovršni zakon, ne, ni to. Mogli ste birati hoćete li omogućiti građanima da biraju imenom i prezimenom zastupnike u Hrvatski sabor, da omogućite e-glasovanje da konačno to bude normalni izbori, ne. Vi ste potrošili 17, 18 sati, cijeli dan, cijelu noć i danas cijeli dan da biste dobili 3, 4 miliona kuna da biste ugušili referendum. Bravo, za to su vas građani birali, svaka čast. Molim glasovanje o ovom amandmanu.
Zahvaljujem poštovanom kolegi. Prelazimo na 510. amandman poštovane kolegice Sonje Čikotić. Izvolite kolegice.
Poštovani, predložila sam zapravo da se ovaj amandman briše obzirom da treba biti sastavni dio Zakona o referendumu. Naime, u ovaj zakon ubačen je zakon, dijelovi Zakona o referendumu koji nipošto ne bi trebali biti ovdje jer zapravo protureferendumske inicijative najavljene su u Zakonu o referendumi i onda je normalno i trebalo bi biti očekivano da građani imaju jedan zakonski propis u kojem će moći pogledati sve odredbe koje ih se tiču za započinjanje i djelovanje u skladu sa referendumom. Ono što bi ja htjela napomenuti osim što dižete i sve iznose za izbornu promidžbu, znači od onih europskih izbora koji su sad, do onih predsjedničkih itd., vi predviđate zamislite ovim zakonom zadirete u lokalnu i regionalnu samoupravu i vi određujete koliko će taj proračun iz lokalne odnosno regionalne samouprave izdvajati po izabranom predstavniku znači u županijskoj skupštini, u skupštini grada ili općinskog vijeća, vi to određujete. Vi određujete da to bude minimalno za županijsku skupštinu 5.000 kuna po pojedinom predstavniku, a mi znamo danas da Hrvatska je pred demografskim slomom i predviđate doplatak u visini od 200 kuna po djetetu, što na godišnjoj razini iznosi 2.400 kuna. Znači koja je poruka ove Vlade, poruka Vlade u ovoj državi razvijat će se djelovanje političkih stranaka, referendumske inicijative ćemo otežavati odnosno ugušiti, jer najbolji referendum za nas je mrtvi referendum, dok ono što je najvažnije jest da za demografiju, zdravstvo, socijalu i obrazovanje nemate dovoljno novca. Pa evo ja bi molila da se o ovom amandmanu glasuje. Hvala vam.
Zahvaljujem poštovanoj kolegici. Prelazimo na 511. amandman poštovanog kolege Marka Sladoljeva, izvolite kolega.
Hvala gospodine potpredsjedniče, dakle ova vlast nikad neće dozvoliti referendum o promjeni izbornog zakona zato što bi taj referendum njih ostavio u ropotarnicu povijesti pogotovo što se tiče elektroničkog glasovanja. Dakle, niska izlaznost mladih u Hrvatskoj je upravo zbog toga, elektroničko glasovanje bi povećalo izlaznost mladih i ministar Kuščević je jasno kolegi Nikoli Grmoji i Miri Bulju poslije emisije na televiziji reko, referendum neće proći u trenutku dok su se još skupljali dakle potpisi. Dakle, njihova je namjera bila jasna. Ono što čudi, neke zapravo ne čudi je činjenica da takvo kršenje narodne volje se događa u trenutku kad je Hrvatska zapravo na prekretnici. Dakle, na prekretnici da li će krenuti naprijed ili će potonuti još dublje. U ovom Hrvatskom saboru donosile su se niz važnih odluka, kakve su te odluke bile svjedoči trenutno gospodarsko stanje i demografska slika RH. I sad imate činjenicu da je Hrvatska demografski i gospodarski opustošena, a da Hrvatska ima 13.400 plaćenih političara, pa između ostalog i jedna od ovih referendumskih inicijativa je da se smanji broj političara Sabora, a naša inicijativa, … [[Govornik se ne razumije.]] lokalne samouprave, da se smanji broj političara lokalne samouprave. Tako da ovoj vlasti nije to u cilj, ali evo, mi ćemo se boriti i dalje i tažim glasovanje o ovom amandmanu.
Zahvaljujem kolega Sladoljev. Prelazimo na 513. amandman budući da nema kolegica Strenja, poštovanog kolege Nikole Grmoja, izvolite kolega.
Poštovani potpredsjedniče i dalje ustrajno pokušavate progurati ovaj zakon, koji nikome ništa dobro ne donosi osim HDZ povećava novac za izbore i uz to još otežava referendumsko izjašnjavanje građana. I vi ste toliko uporni, da evo, upozoreno je ovdje da kršite i Zakon o radu, samo kako bi prije nego što predsjednica raspiše izbore, progurali ovaj zakon i tako povećali iznos koji ćete moći potrošiti u izborima, za Europski parlament. Da 10% te energije, želje, da progurate ovaj zakon pokažete kod nekih problema, koji tište hrvatske građane, ova zemlja bi bila puno uređenija, građani ne bi iz nje odlazili, ne bi vrlo vjerojatno bilo ni korupcija, ali tu ne pokazujete nikakvu volju, nikakvu agilnost. Nikakvu ustrajnost. Ne želite provesti reformu pravosuđa, uputili smo ju cjelovito ovdje u Hrvatski sabor, ne želite provesti reformu javne uprave, ne želite smanjiti broj političara na lokalnoj, na nacionalnom nivou, ne želite smanjiti broj gradova i općina, ne želite, znači, smanjiti broj zaposlenih u javnim tvrtkama, možemo slobodno to i tako reći, niti jednu reformu, ozbiljnu vi ne želite provesti. Ali, kada se radi o vašem novcu, e tu ste spremni itekako pretrpjeti, ali ne samo vi, nego ste spremni i druge žrtvovati, kako bi osigurali novac u svoju stranku blagajnu i žalosno je ovdje da s tolikom ustrajnošću se borite za novac, a sjetimo se silnih afera, sjetimo se vaših donatora i nikada vam nije dosta. Pa zar ćete se stvarno ugušiti u tom silnom novcu? Zar vam je jedino on bitan? Tražim glasovanje.
Zahvaljujem kolega Grmoja, prelazimo na 514. amandman Kluba zastupnika Mosta. Molim državnog tajnika da se očituje o amandmanima od rednog broja 514. do rednog broja 525. budući da su amandmani identičnog sadržaja, izvolite.
Zahvaljujem. Amandmani se ne prihvaćaju iz istog razloga koje sam objasnio i prethodnima. Dakle, referendum oblik političkog djelovanja građana, te stoga smatramo primjerenim da se financiranje referenduma uredi istim zakonom, kojim se uređuje financiranje ostalih političkih aktivnosti. Hvala lijepo.
Zahvaljujem državnom tajniku, poštovani kolega Panenić, izvolite.
Hvala lijepo. Poštovani državni tajniče, svojom izjavom zapravo ste izjavili da svi građani RH su političari. To tako ispadne. Znači cijela nacija je političari. I onda u biti što nastane problem? Kako se građanin političar, moći komentirati o političarima koji zloupotrebljavaju njegovo povjerenje? Jel treba pričati o kolegi? Bojim se da puno ima, a pogotovo evo i predlagatelj u ovakvom zakonu, koji uopće ne iskazuju kolegijalnost prema tim glasačima i svojim glasačima i one koji bi kroz referendume potaknuli rješavanja određenih pitanja, koje su od općega interesa i koji su urgentni da se riješi, a nema dovoljno političke snage ili volje, da to bude raspravljeno niti ovdje u Saboru, ne dobivamo ni mi informaciju, niti potrebu vašu da se raspravlja i pronađe neko kompromisno rješenje. Niti želite pustiti narodu da se očituje o tome. A vaša rješenja su ta koja su bila kroz ove inicijative sad propitivane. Ono što želite spriječiti i kroz ovakva pitanja posebnih računa i svih mogućih prepreka a to je da se vaše odluke nitko ne usudi naknadno propitkivati. Praktično dovedete u situaciju, vi ste bogovi, znači kako odučite tako će biti. I onaj kom se ne sviđa izgleda da je ostao samo jedan put, a to je put preko granice, prema nekom boljem životu. Na taj način se neće riješiti problemi u Hrvatskoj i treba se suočiti nekada i sa lošim odlukama. Nekada je možda i narod će potvrditi da je ta odluka dobra. Ali kako ćete to znati, ako ćete sve poduzeti da do tog trenutka, uopće ne dođe. I onda gledamo druge države, u koje naši ljudi rade se isele i one njeguju takvu tradiciju i referenduma, ali mi ovdje nemamo niti priliku, molim glasovanje o ovom amandmanu.
Zahvaljujem kolega Panenić, prelazimo na 515. amandman poštovanog kolege Mire Bulja, izvolite.
Hvala lijepo. Opet ću ponoviti što sam ponavljamo u 15 sati, 17 sati, koliko mi raspravljamo da ovdje kršite Ustav ovim zakonom. I ovo nije primjereno za referendum, da ga miješamo sa kampanjom, tj. s izbornom promidžbom vaše stranke. Ne možete miješati u istu košaru jabuke, kruške, lisicu i kokoši, to ne možete. I ovdje je trebalo minimalno, iz pristojnosti nakon ovolike rasprave i podebljanja vaše blagajne u HDZ-u, da bude ministar Lovro Kuščević, grobar referenduma, to je minimum pristojnosti i smatram i ovdje ga pozivam još jednom, a to bi trebao i predsjedavajući, da u zaštiti referenduma, u zaštiti prava na izravnu demokraciju, predsjedavajući bi trebao povući ovu točku s dnevnog reda. Ona je inače došla na dnevni red protuposlonički. Sada govoriti na ovaj način, da je ovo primjereno. Šta je primjerno? 400 tisuća potpisa naših građana, zgaziti i poništiti pravo njihovo, da se izjasnimo o izbornom zakonu. Jel onda predstavničko tijelo? Je li normalno da u RH nemamo proglašen isključivi gospodarski pojas zbog toga naši ribari i RH ima ogromne štete? Je li normalno davati sada tolike milijune HDZ-u u kampanji, zbog toga to gurate, a radnice Dalmatinke ne mogu ostvariti svoje pravo da se država odrekne svog prava što je premijer obećao? Jel normalno da teleoperateri imaju najveću dobit u RH zato što morate slušati Merkelicu, Tajanija, Junkera koji štipka premijera pred svim kamerama svjetskim i tako pokaziva svoj odraz prema RH, jel to državnički? Jel zbog toga [[Upadica: Zahvaljujem]] uvaženi potpredsjedniče, vidim da ste zauzeti [[Upadica: Kolega Bulj]] drugim razgovorima, tražim da povučete [[Upadica: Kolega Bulj…]] ovu točku dnevnoga reda i da se glasa o ovom amandmanu. Hvala.
…molim vas da poštujete vrijeme koje je predviđeno za raspravu. Prelazimo na slijedeći amandman br. 516. poštovanog kolega Robert Podolnjak, izvolite.
g. Potpredsjedniče HS, državni tajniče, poštovane kolegice i kolege, apeliram na zdrav razum da se zaustavi ova rasprava, ova cjelodnevna i cjelonoćna rasprava o amandmanima jer ovo više nije sjednica HS kakva bi trebala biti, ovo je rad u nehumanim uvjetima koji zapravo nijedan zastupnik ne bio smio biti izložen, da ne govorim o zaposlenicima koji ovo nisu zaslužili. Apeliram na vas da još jednom razmotrite sve negativne posljedice koje će proizaći iz ovog oduženog rasprave o amandmanima koja zapravo postaje nemoguća, gdje prestaje svaka racionalna rasprava o sadržaju ovog zakona [[Upadica: Poštovane, zaustavite vrijeme…]] nakon toliko sati rasprave [[Upadica: Poštovane kolegice i kolege, molim vas, kolega Bulj, kolega Beljak, kolega Maras, molim vas nemojte ometati kolegu Podolnjaka dok se očituje o amandmanima, izvolite…]] i stoga vas molim da se konzultirate, da odredite stanku, da razmotrite ozbiljno o svim mogućim negativnim posljedicama po HS, po imidž HS u Europi kao jednog demokratskog doma kakav bi trebao bit jer o ovome će se negativno pričati i to nam ne treba kao državi članici EU koja je presjedala Vijećem Europe, koji čeka predsjedanjem Vijeća EU, ja vas molim da prekinete ovu tragičnu farsu koja više nema nikakvog smisla i molim da se glasuje o amandmanu.
Zahvaljujem kolega Podolnjak, u svakom trenutku možete odustati od amandmana i sve ćemo riješiti, a demokracija ima svoja pravila, propisana su zakonima i Poslovnikom HS, pa nastavljamo dalje s amandmanima. Prelazimo na 520. amandman, budući da kolega Runtić nije nazočan, isto tako kolega Dobrović nije nazočan, kolega Pranić nije nazočan. Prelazimo na 520. poštovane zastupnice Ivane Ninčević-Lesandrić, izvolite kolegice.
Zahvaljujem potpredsjedniče HS. Poštovani državni tajniče, poštovane kolegice i kolege zastupnici, u ovom amandmanu briše se čl. 74. predlagatelj smatra da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Pored navedenog, predlagatelj smatra da u predloženom zakonu problematika financiranja referendumskim aktivnosti nije kvalitetno normirana jer uređuje isključivo građanske inicijative koje pokreću referendum, ali ne uređuje one subjekte koji će voditi antireferendumsku kampanju, niti uređuje prava i obveze odnosno ograničenja državnih tijela Vlade i HS u referendumskoj kampanji. Zakon o financiranju političkih aktivnosti, izborne promidžbe i referenduma spada u kategoriju izbornih zakona, a prema preporukama venecijanske komisije izborne zakone ne bi trebalo donositi u izbornoj godini. Ustavni sud RH također smatra da bi HS trebao poštivati takvu dobru parlamentarnu praksu iako to nije normativno propisano. Prema prijedlogu ovaj bi zakon trebao stupiti na snagu tijekom provedbe izbora zastupnika za Europski parlament, što je apsolutno neprihvatljivo. Kako se krajem godine održavaju predsjednički izbori s mogućim drugim krugom, a on prema ranijoj praksi može biti i u siječnju, predlaže se stupanje zakona na snagu 1. veljače 2020.g. Tražimo da se o ovom amandmanu glasuje i potpredsjedniče HS zahvaljujem vam.
Hvala i vama. 521. amandman je, može izvolite.
Poštovani potpredsjedniče u ime Kluba saborskih zastupnika HSS-a tražim stranku u trajanju od 30 minuta kako bi svi skupa malo došli k sebi jel ova farsa koja se izvodi, mislim da nije dobra prije svega za javnost, nije dobra za, kao poruka koja se šalje prema vani, nije dobra niti za opoziciju, niti za vladajuću većinu. Ovo što se pokušava napraviti, a što opozicija pokušava spriječiti jednostavno je, po našem mišljenju, nešto što zaslužuje da svi skupa malo odmorimo, da svi skupa malo povučemo ručnu i da se ne blamira ova vladajuća većina pred cjelokupnom hrvatskom javnošću, kako bi pokušala progurati svoj zakon na brzinu i kako bi pokušala isfinancirati odnosno potrošiti milijune kuna za nešto što je nepotrebno? Izborna kampanja danas 2019.-te, nije ista kao što je bila 2001., kao što je bila 2007., ili ne znam kojih godina, vremena su se promijenila, danas se kampanja može puno efikasnije i puno jeftinije voditi, recimo na društvenim mrežama ili nekim drugim oblicima, nema nikakve potrebe da se toliki novci, pa makar bili i stranački, troše za predizbornu promidžbu. Uostalom, vama u HDZ-u, vi niste, al' ste kao da jeste, i tako-tako više odgovara da nema dugačke političke kampanje, jer će vaša HDZ-ova stranačka vojska odraditi izbore, tako da vam i nije u interesu da ima previše, da se potroši previše novaca. Eto, ja mislim da bi trebali svi skupa, ponavljam stati na loptu, da bi se trebali odmoriti, prije svega vi koji ste tu cijelu noć, ja vam na tome čestitam, na toj ustrajnoj borbi kolegama iz MOST-a, kolegama iz SDP-a, ali smatram da je ova, ovo bitka u kojoj nitko ne može dobiti i da bismo trebali, da biste trebali svi skupa odmoriti, povući ručnu i razmisliti da li je doista potrebno da se milijuni kuna samo tako potroše, bilo bi bolje da se napravi neki, neka humanitarna akcija, pa da se ti milijuni od svih stranaka odvoje i daju u dobrotvorne svrhe. Hvala.
Hvala. Hvala. Odobravam vam naravno stanku deset minuta, do deset i, do deset, ajde do deset i dvadeset minuta stanka. Deset i dvadeset. SJEDNICA PREKINUTA U 10,07 SATI. [[NASTAVAK NAKON STANKE U 10,20 SATI]] [[Upadica: Dobar dan.]] Hvala. Nastavljamo nakon pauze tražene od Hrvatske seljačke stranke odnosno gospodina Beljaka. Sada je na redu 521. amandman zastupnika gospodina Bože Petrova. Izvolite.
Ispričavam se. Poštovani podpredsjedniče Sabora. Ja vas molim da zaustavite ovakvo, ovakvu raspravu prijedloga Zakona koji traje već desecima sati, na duboko nepravedan, nekorektan način, pokušavaju se donijeti ovaj Prijedlog Zakona. Prijedlog Zakona koji apsolutno ni jednom, ni jednoj skupini u hrvatskom društvu ne donosi dobit, već samo jednoj političkoj stranci. Hrvatski građani ne vjerujem da su davali povjerenje i svoj glas vladajućima, da bi vladajući iskoristili sve institucije ne bi li sebi digli novac i podebljali svoju stranačku blagajnu, ne vjerujem da su im građani dali glas zato da, … … [[Žamor.]]
Molim vas.
Ne vjerujem da su im građani, …
Izvolite, dobit će te više vremena, izvolite.
Ne vjerujem da su im građani dali glas zato da oni mogu gušiti referendum, ne vjerujem da im se dalo glas zbog uhljeba, al' dobro, za to nisam siguran. Al' ono što ću sigurno reć', jesu li poljoprivrednici od ovoga imali koristi?, nisu, jesu li poduzetnici od ovoga imali koristi?, nisu, umirovljenici?, nisu, jesu li mladi zbog ovoga dobili veće prilike u hrvatskom društvu?, nisu, jesu možda obitelji profitirale?, nisu. Nitko u Hrvatskoj zbog ovog Zakona na kojem HDZ inzistira od tri poslijepodne jučer, cijelu noć, danas cijeli dan, nitko nije profitirao u hrvatskom društvu osim HDZ-a i zato što traže još tri, četiri milijuna. Pa nakon milijardi oštećene države u zadnjih 28 godina, pa zar im nije dosta? Kad je dosta? Ja vas molim, tražim glasovanje po ovom amandmanu.
Hvala vam lijepa. Gospodin Glasnović je tražio riječ. Izvolite.
Tražim stanku u ime Kluba nezavisnih i za neke razgovore po pitanju ove, ove teme. Prva tema je ovo, da je ovo čisto miniranje i sabotaža referenduma da o tome raspravljamo, i to je direktan napad na direktnu demokraciju, i drugo pitanje povećavanje toga iznosa za, za Europski parlament, ovaj novac koji je čista isprika da se više ima novca za vladajuće po pitanju izborne kampanje. Tražim stanku, molim deset minuta.
Hvala lijepa. Dužan sam vam dati stanku do 10,34 minute. SJEDNICA PREKINUTA U 10,24 SATI. [[NASTAVAK NAKON STANKE U 10,34 SATI]] Hvala lijepa. Prelazimo na amandman 522. zastupnice Sonje Čikotić. Izvolite.
Poštovani podpredsjedniče, poštovani državni tajniče. Evo i nakon današnjeg dana i jučerašnjeg dana, ministar nema potrebu da dođe i da stane iza neobranjivog Zakona, koji zapravo ispada da je najvažniji Zakon u povijesti ove Vlade. I to sve ne bi bilo čudno da 10% građana zapravo nije u energetskom siromaštvu, i to sve ne bi bilo čudno da u školama, u osnovnom obrazovanju, u područnim školama 24 odnosno 25% područnih škola vam se ne grije na kruta goriva, i to sve ne bi bilo čudno da išta ide, i da vam se znanstveno-istraživački projekti ne ocjenjuju 16 mjeseci, pa onda inovacija već zastari prije nego što vi ocijenite zapravo projektne prijedloge, a isto tako ne bi bilo čudno kada nabavite šest tisuća tableta bez kamere pa onda ne možete očitati QR kodove, i tako. Sve to ne bi bilo čudno da Centri za socijalnu skrb zapravo imaju adekvatne stručne kapacitete, i sve to ne bi bilo čudno da ovim Zakonom, zapravo ne predviđate pet tisuća kuna minimalnu naknadu za predstavnika izabranog u županijsku skupštinu, znači na godišnjoj razini za političko djelovanje političke stranke, da dječji doplatak za dijete na godišnjoj razini ne iznosi 2 tisuće 400 kuna. Ovim zakonskim prijedlogom Vlada je poručila plana nema, nešto se mora učiniti, kad već nemamo konkretne rezultate da smo poduzetnicima olakšali poslovanje, da smo makli parafiskalne namete, da smo smanjili javnu upravu, a ne samo da smo odigrali akciju premjesti iz Agencije u Ministarstvo, jer nam je razvidno da u proračunu za 2017. godinu za plaće državnih odnosno javnih službenika je bilo planirano 27,9 milijardi, a ove godine je to 29,1 milijarda. Molit ću glasanje o ovom amandmanu. Hvala vam.
Hvala. Hvala lijepa. Hvala vam zastupnice, hvala vam lijepa. Amandman broj 523. zastupnika Marka Sladoljeva. Izvolite.
Hvala gospodine podpredsjedniče. Dakle, u obrazlaganju našega amandmana državni tajnik i ostali državni tajnici su se branili da je referendum oblik političkog djelovanja i da spada u istu kategoriju, isto što se tiče administrativnih stvari i što se tiče financiranja sa političkim strankama. Smatram taj razlog nevaljanim, smatram da su referendumske inicijative u puno nepovoljnijem položaju od političkih stranaka iz jednostavnog razloga što se one ne financiraju iz državnog proračuna, što su većina referendumskih inicijativa su zapravo na volonterskoj bazi, pa čak i Sindikati nemaju takvu infrastrukturu kao što imaju političke stranke, jer se Sindikati financiraju iz članstva, a ne iz državnog proračuna, i mislim da je ovo izjednačavanje ide u smjeru zatiranje referendumskih inicijativa kojima naravno vlast ne odgovara. Dakle, ove zadnje, referendumska inicijativa o promijeni izbornog zakona sigurno ne paše vladajućoj većini, oni su to javno rekli, i ono što je loše po meni, što su se oni tu svrstali u protureferendumsku inicijativu koja dakle ne podliježe ovim Zakonima, i što se tiče transparentnosti sa referendumskim inicijativama. Mislim da to nije fer, i ja osobno mislim da referendumske inicijative i vlast ne bi trebali biti u nekom sukobu, nego bi trebali zajedno raditi na interesu građana, ovdje su one suprotstavljene, duboko suprotstavljene. Mi želimo to istaknuti u ovim amandmanima, i tražimo da se glasuje o ovom amandmanu.
Hvala. Hvala. Izvolite gospodine Bernardić. Ja vas, ja sam dužan samo upozoriti da predsjednik vašeg Kluba je rekao da rezervira stanku, ali valjda se nije odnosilo na vas, pa ja vam dajem riječ.
Kao predsjednik stranke, ja ću …
Ja vam dajem riječ.
Sukladno Poslovniku, hvala vam lijepa, ja tražim stanku. Motiv naše stanke je kako bi još jednom upozorili da HDZ ovim Zakonom, vladajući, dižu dopušteni iznos koji se može potrošiti u kampanji kako bi na neki način opravdali novce koje dobivaju iz crnih fondova. Svi znamo da se HDZ financira iz crnih fondova, svi znamo da iz tih crnih fondova financiraju i predizborne kampanje. Dizanjem ovog dopuštenog iznosa, oni de facto žele legalizirati novac iz crnih fondova, žele na taj način oprati novac i prikazati ga u predizbornoj kampanji. Što se tiče pak referenduma, mislim da je važno danas poslati jednu važnu poruku, bez obzira kako će izgledati referendumsko pitanje, pod kojim uvjetima će se provoditi referendum, mi u SDP-u nikada nećemo dopustiti da referendum dovede u pitanje Ustavom zajamčena prava nacionalnih manjina, vjerskih manjina, rodnih manjina. Mi u SDP-u ne dijelimo ljude bez obzira jesi li muško ili žensko, bez obzira jesi li star ili mlad, gay ili straight, bez obzira jesi li Hrvat, Srbin, Rom, Bošnjak, Talijan, Mađar, katolik, pravoslavac, ili musliman, za nas u SDP-u je nebitno, svatko je pozvan dati svoj doprinos i svi ljudi u našoj zemlji moraju biti ravnopravni. No da se više ne bi događalo da se sumnja u to da u režiji HDZ-a nestaju glasački listići, kao što nestaje novac, mi upozoravamo na važnost rigoroznije kontrole i provedbe samog referenduma. Poštovani podpredsjedniče Sabora, to su itekako utemeljeni razlozi za stanku, i ja vas molim da odobrite stanku u trajanju od deset minuta.
Naravno da ću odobriti, do deset i pedeset i dvije minute. Fala. Ne možemo razgovarati jer je stanka do deset i pedeset i dvije minute. …/Smijeh./ [[Upadica: Do kad vi predsjedate? Do koje ure?]] Do, oko jedan [[Upadica: Oko jedan?]] SJEDNICA PREKINUTA U 10,42 SATI. [[NASTAVAK NAKON STANKE U 10,50 SATI]] 10,52 minute, nastavljamo sa amandmanima. Ali, prije želio bih u ime svih vas i osobno ime pozdraviti članice Međunarodnog kluba žena Zagreb, koje su danas sa nama … [[Pljesak.]] Lijepo da ste s nama i puno pozdrava od svih nas, kao što vidite. Sada je na redu 524. amandman zastupnice Ines Strenja, izvolite.
Poštovani predsjedavajući. Kao što vidite i dalje nastavljamo s našom borbom, borbom protiv ovog zakona koji je Zakon o financiranju političkih aktivnosti, izbornih kampanja i referenduma u cjelini i koji ne doprinosi ograničenju doniranja političkog novca, već suprotno, uzrokovat će povećanje ukupnih iznosa političkog financiranja i sadrži odredbe koje će potencijalno omogućiti političku korupciju i prevare birača. Loše regulira financiranje referendumskih kampanja, koje uopće ne bi trebale biti predmet ovog zakona i zbog toga je nama u MOST-u kao takav neprihvatljiv. Uostalom, predlagatelj nije prihvatio ništa od naših prijedloga iz rasprave u prvom čitanju. Podnijeli smo zbog toga ovako veliki broj amandmana na konačni prijedlog želeći ukazati još jednom da način na koji ćete provesti harač nad 570 lokalnih samouprava nema smisla. Želimo da to građani čuju, želimo da prestane politička korupcija jer će, kao što smo već naveli u mnogobrojnim amandmanima, biti omogućeno da se višekratno, od strane jedne osobe, više stranaka i više pojedinaca dodjeljuje novac tijekom kampanje. Dakle, MOST nezavisnih lista sa ovim amandmanima prvenstveno želi ukazati da stranka mora dobivati novac koji je zaradila temeljem izbornog rezultata, a ne temeljem političke trgovine i prebjega. I zbog toga, zalažemo se svakako da ovaj zakonski prijedlog ne ugleda svjetlo dana, prije nego što predsjednica RH raspiše izbore za euro parlamentarne izbore jer želimo jasno reći da već u ovim izborima HDZ neće dobiti 4 milijuna kuna od građana, od poreza koji su oni izdvojili od svojih plaća [[Upadica: Hvala.]] Tražim glasovanje o ovom zakonu.
Hvala lijepa. I prelazimo na 525. amandman zastupnika, g. Nikole Grmoja.
Poštovani potpredsjedniče. Vi niste toliko involvirani u ovaj zakon. To pokazuje i to da niste sudjelovali u ovoj noćnoj raspravi, nisu vas uspjeli natjerati da dođete ovdje, jer vaša politička opcija neće dobiti nikakvo povećanje, odnosno vi ne planirate potrošiti, čak i da se to omogući, toliko novca za izbornu promidžbu. Ali ostali potpredsjednici su bili jako agilni da se učini sve da ovaj zakon prođe, kako bi HDZ povećao iznos sredstava sa 1,5 milijun kuna na 4 milijuna kuna i tako, znači, opravdao dio novca za ovu izbornu kampanju za europske izbore. Mi smatramo da je to potpuno neprihvatljivo, kada predlažemo zakone koji idu u korist naših građana, oni uopće ne dolaze ovdje na raspravu u HS, a kad HDZ treba podebljati svoju stranačku blagajnu, svoju stranačku kesu, onda imamo situaciju da se na ovakav način gura zakon, evo, sad primam informacije, da bi glasovanje moglo biti i sutra, navodno u 15 sati, ne znam što će biti. Očito su shvatili da smo mi odlučni da i dalje branimo ove svoje amandmane. Možda će oni na kraju i donijeti zakon prije nego što predsjednica raspiše izbore, ali u svakom slučaju, za te novce koji namjeravaju potrošiti i sebi podići svojim strankama, odnosno svojoj stranci HDZ-u, morat će se dobro namučiti. Doduše, nisu baš bili, znači evo, gospodin je tu, državni tajnik, ostavili su dvije žene da ovdje brane dan i noć, odnosno da odbijaju naše amandmane, on se tek jutros pojavio. Očito nisu bili svjesni što će ih ovdje dočekati, od MOST-a kao jedine istinske opozicije ovdje u HS-u. Tražim glasovanje o ovom amandmanu.
Hvala lijepa. Sada prelazimo na 526. amandman Kluba zastupnika MOST-a nezavisnih lista. On se odnosi na čl. 75. pa tražimo očitovanje predlagača.
Zahvaljujem g. potpredsjedniče i pozdravljam vas, isto kao i sve zastupnice i zastupnike koji su se naknadno pridružili. Amandmani se ne prihvaćaju iz razloga koje smo već objasnili kod amandmana od 404.-415. jer je referendum oblik političkog djelovanja građana te stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti. Hvala lijepa.
Samo da, podsjećam, znači, od sada pa do sljedećeg, do amandmana na sljedećeg članka, govorit ćemo o tome da se briše čl. 75. Prvi je znači, Klub zastupnika MOST-a nezavisnih lista, izvolite g. Panenić, izvolite.
Hvala lijepo potpredsjedniče. Naravno da ovaj je vrlo indikativan članak, on zapravo govori kako se javna sredstva koja se koriste namjenski ne smiju koristiti za osobne potrebe i dobro je da to prepoznajete da je problem, a najbolje kad prepoznate da je prvenstveno vaš problem. Ali, opet, do ovoga stadija hrvatski građani praktično nemoguće da dođu. Sve što ste poduzeli izmjenama je kako spriječiti uopće da dođe do referenduma. Da dođe do odlučivanja ljudi o nekom pitanju za koje smatraju da politika nije sposobna ili politika pogrešno donosi odluku. Prema tome, sve ovo na kraju, samo je kontinuitet onoga što smo govorili. Nema potrebe donositi cijeli set novih članaka, ako to na kraju nitko neće moći koristiti. Ja bih volio vidjeti da ste u zakonu stavili kako planirate da se održi i ti jedan referendum. Znači, tri smo imali tijekom moderne hrvatske države, nakon Domovinskog rata, zapravo jednog uoči, dva nakon Domovinskog rata i ljudi jednostavno ne mogu organizirati se na način kako vi planirate da bi to bilo po vašem prijedlogu ovoga zakona. A ne, da bi došli do financiranja. Zato i razmatrajući ovo što smo imali tijekom cijele ove rasprave koja traje sad satima i satima, možemo samo jedno potvrditi. Ovo je zakon koji samo odgovara trenutno vladajućoj opciji, a onima kojima bi treba biti najviše namijenjen, to je ljudima koji žele putem referenduma se izjašnjavati o nekim ključnim pitanjima što hrvatske prvenstveno muči i o onome što bi trebalo olakšati život, prvenstveno strankama, a to je da napravili ste [[Upadica: Hvala.]] za vaše potrebe.
Hvala. Amandman br. 527. od zastupnika Mire Bulja.
Hvala lijepo. Nije primjereno, tajniče, da se u ovaj zakon sa političkim strankama i financiranjem stanaka, građanske inicijative oko referenduma miješaju kao lisice i kokoši u isti košaru. Ovdje je bitno to razlučiti. Ali, vama to nije interes. Vi ovako, vama je bitno samo jedno. Da HDZ dođe do 2,5 milijuna za kampanju. To je vama bitno. Vama nije bitno kakvo je zdravstvo na području RH, koliki su redovi, vama nije bitno kako će proći, da li će uopće biti ti referendumi, vama nije bitno što je sa školstvom, što je sa dvije trećine RH koji su u brdsko-planinskim područjima, koji su na prevaru i manipulaciju donijeli taj zakon koji je bio podvala. Cijela područja su prazna zbog vaše politike. I referendum je jedino sredstvo građana u demokratskoj državi koji se mogu izjasniti o određenim pitanjima. Ali vas to nije briga. Svi dobro naspavali, dobro ste se pojeli i popili za vrijeme predizborne kampanje u Lici, bitno da je bilo više ministara u Lici nego građana, naš predsjednik Sabora je pjevao domoljubne pjesme, bitno da ste se vi pokazali dolje, imali li sad dolje ministara? Prazno. Prazne škole, prazna rodilišta. Prazne učionice, prazne štale ili farme. Ništa nemate, sve ste uništili. Gore od svih okupatora, od Turskog carstva do slobodne Hrvatske, vi se veće štete napravili zbog ovakvog ponašanja, kad se umotate u kravatu i dođete ovdje. Više je bilo ministara iza svake bukve nego što ih je bilo u Zagrebu. Tražim zbog toga glasanje, hvala lijepo.
Hvala i vama. Amandman br. 528. zastupnika Roberta Podolnjaka. Nema ga i onda o njemu će se glasovati. 529. zastupnika Hrvoja Runtića. Nema ga. O njemu će se glasovati. 530. zastupnika Slavena Dobrovića. Nema ga. Glasovat će se. 531. zastupnika Ante Pranića. Nema ga, glasovat će se. 532. zastupnice Ivane Ninčević-Lesandrić. Nema je. Ima je. Dok ne upalite svjetlo.
Zahvaljujem poštovani potpredsjedniče HS-a. Poštovana državna tajnice, poštovani državni tajniče. Kolegice i kolege zastupnici. Ovaj amandman kaže da se brišu čl. 75. Predlagatelj smatra da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku samog referenduma. Pored navedenog, predlagatelj smatra da u predloženom zakonu problematika financiranja referendumskih aktivnosti nije kvalitetno normirana jer uređuje isključivo građanske inicijative koje pokreću referendum, ali ne uređuje one subjekte koji će voditi antireferendumsku kampanju niti uređuje prava i obveze odnosno ograničenja državnih tijela, Vlada i HS u referendumskoj kampanji. Prema nedavno objavljenim informacijama novim Zakonom o referendumu koji bi uskoro trebao biti u e-Savjetovanju, uvest će se i institut protureferendumskih inicijativa. Tako bi protureferendumske inicijative morale se registrirati odnosno prijaviti svoje predstavnike i takve antireferendumske inicijative će morati financirati svoju kampanju, pa je jedino opravdano da se istovremeno u jednom zakonu regulira financiranje referendumskih i protureferendumskih inicijativa. Zakon o financiranju političkih aktivnosti, izborne promidžbe, referenduma spada u kategoriju izbornih zakona, a prema preporukama Venecijanske komisije izborne zakone ne bi trebalo donositi u izbornoj godini. Prema prijedlogu, ovaj bi zakon trebao stupiti na snagu tijekom provedbe izbora zastupnika za EU parlament što je apsolutno neprihvatljivo, stoga predlažemo da stupanje ovog zakona na snagu 1. veljače 2020. godine. Tražim glasovanje o ovom amandmanu. I zahvaljujem.
Amandman 533. zastupnika Bože Petrova, izvolite gospodine Božo Petrov.
Poštovani potpredsjedniče Hrvatskog sabora, jednom sam u nizu od ovih sati rekao citat jednoga političara, ja ću ga ponovit. Taj političar je rekao: „Nije moj uspjeh, ne nalazi se moj uspjeh u mome izgledu nego u osobnosti moga džepa.“ I to je ono što se među ostalim pokušava napravit i ovim zakonom. Dakle, odobrit će više milijuna svojoj stranici da malo iskoriste u politički marketing, da se malo uljepšaju, da se malo brebrendiraju, da malo izgrade potemkinovih sela, omogućit će drugim fizičkim pravnim osobama da doniraju puno više novaca i s više stranaka, uočit će puno više novaca u političku kampanju, sve će to napraviti ne bi li prikazali da je Hrvatska onakva kakvu oni zamišljaju, a nažalost toliko su odnarođeni da uopće ne mogu niti zamisliti kako prosječni Hrvat danas živi. Ovaj zakon ne koristi apsolutno nitko, nijednoj skupini u hrvatskom društvu i ponovit ću danas milijun puta, osim jednoj političkoj stranci. I kadri su radi toga raspravljati već 20 skoro sati ne bi li došli do svog cilja, ne bi li sebi uzeli, još. Ne koristi niti poduzetnicima, niti poljoprivrednicima, niti mladima, niti umirovljenicima, niti obiteljima, nikome ne koristi, nikom koristi samo njima. Da bi uzeli još malo milijuna. Kad je dosta? Molim da se glasuje o ovom amandmanu.
Hvala. Sada će zastupnica Sonja Čikotić obrazlagati Amandman broj 534.
Predloženim izmjenama predlažem da se navedeni tekst u članku briše, onaj dio koji se odnosi zapravo na financiranje referenduma. Zašto? Zato što dolazi nam novi Zakon o referendumu, on će biti uskoro na e-savjetovanju tamo će biti uveden institut zapravo protureferendumska inicijativa gdje će se pobliže uređivati. Stoga ostaje nejasno zašto predlagatelj želi ugurati pošto poto ovu referendumsku inicijativu baš u ovaj zakon, a uopće nije u skladu zapravo sa duhom zakona. Referendumske inicijative su zapravo spontana okupljanja građana koja se ni po čemu ne mogu karakterizirati kao organizirana politička djelovanja, jer one su privremene. Ono što bih htjela istaći jest da ovaj zakon je transparentan u onome što misli ostvariti. Ono što misli ostvariti su povećana sredstva za izbornu političku promidžbu, a to je povećanje po svim izbornim ciklusima, znači za sva predstavnička tijela, za predsjednika države i u svim zapravo izbornim utrkama, jer očito ja ne znam i nije mi jasno, ako je netko vladajući i ako ima 20 ministarstva i još plus toga ima hrpu državnih tajnika i hrpu pomoćnika kako to da svi ti silni dužnosnici ne uspijevaju ostvariti rezultate s kojima mogu se afirmirati u Hrvatskoj javnosti, bez potrebe za tolikim političkim zapravo novcem za političku promidžbu. Znači to mi ostaje apsolutno nejasno da pored svega, od svega zapravo što imate na raspolaganju zapravo sveli ste se na promidžbu. To je zato kad rezultati izostanu pa onda nešto trebate i reći. Referendumska inicijativa je hvale vrijedna inicijativa i to je zapravo institut izravne demokracije. Molit ću glasanje o ovom amandmanu i hvala vam.
Hvala lijepa. I sada pozdravljam članove Moto kluba Osijek koji su s nama i drago nam je da ste s nama. [[Pljesak.]] Idemo dalje s amandmanima gospodina Marka Sladoljeva 535. amandman.
Hvala gospodine potpredsjedniče, dakle cijela intencija ovog zakona dakle po vladajućima je bila dakle dvije riječi su se koristile, racionalizacija i transparentnost. Tako i ovaj amandman koji sada predlažem odnosi se kao na to. Sada meni nije jasno, nije mi logika, dakle racionalizacija mi se čini da se kad nešto racionaliziraš da se nešto smanjuje dakle da se neka određena sredstva smanjuje, ovdje se povećava. Tako da ta logika mi nikako ne ovaj ne paše, dakle u trenutku kad je Hrvatska u krizi, u trenutku kada BDP malo raste, u trenutku kada plaće malo rastu mi povećavamo iznos za političke stranke. A s druge strane transparentnost prije par mjeseci ovdje u Hrvatskom saboru je bio Zakon o registru stvarnih vlasnika tvrtki i to je jedna od Direktiva EU koju su vladajući prolongirali za godinu dana. I sad ćemo mi imati donatore dakle političkim strankama određenih tvrtki, a mi ne znamo tko su vlasnici tih tvrtki. Dakle i to na Europa ukazuje da moramo donijeti i sve što je iz Europe, što je loše mi to znači usvajamo, a ono što dobro to prolongiramo. Dakle, ako je racionalizacija i transparentnost intencija ovog zakona onda molim da me vladajući uvjere kako je to moguće. Dakle, mi smatramo da u trenutku krize političkim strankama treba manje novaca, da se trebaju znati tko su donatori, a ne da jedan donator može donirati više političkih stranaka kao što je to radio Ivica Todorić, za to ćemo se boriti, to komuniciramo i tražimo da se glasuje o ovom amandmanu.
Sada je na redu Amandman 536. zastupnice gospođe Ines Strenja.
Dakle mi se danas ovdje jedini borimo kako bi u Hrvatskoj građani imali pravo na referendumsko izjašnjavanje i protiv povećanja iznosa koji želite brzim izglasavanjem ovog zakona dodijeliti HDZ-u kako bi imao najbolju, najljepšu, najveličanstveniju kampanju sada predstojeću za europske izbore za Europski parlament. I zbog toga tražimo da se brišu članci koji govore o referendumskim aktivnostima jer smatramo da treba se izraditi poseban Zakon o referendumu ali dobar Zakon o referendumu. Dakle pored navedenog, predlagatelj smatra da u predloženom zakonu problematika financiranja referendumskih aktivnosti nije kvalitetno normirana jer ste uređivali isključivo građanske inicijative koje pokreću referendum ali ne uređujete one subjekte koji će voditi antireferendumsku kampanju niti uređujete prava i obveze odnosno ograničenja državnih tijela, Vlade i Hrvatskog sabora u referendumskoj kampanji. Prema nedavno objavljenim informacijama, novim Zakonom o referendumu koji bi uskoro trebao biti u e-savjetovanju, uvest će se institut protureferendumskih inicijativa i to je potvrdio veleuvaženi ministar Lovro Kuščević. Tako bi se i protureferendumske inicijative morale institucionalizirat tj. registrirat, prijavit svog predstavnika itd. Po logici stvari takve antireferendumske inicijative će morat financirat svoju kampanju pa je jedino opravdano da će se istovremeno u jednom zakonu regulirati referendumskih i protureferendumskih inicijativa. I to je razlog zbog čega mi mislimo da ovakav oblik zakona ne može biti i zbog kojeg tražimo da se briše članak 75. predloženog zakona. Hvala lijepa, tražim da se glasa o mom amandmanu.
Hvala lijepa. Sada je na redu g. Nikola Grmoja, g. zastupnika Nikola Grmoja i amandman je broj 537.
Hvala poštovani potpredsjedniče. Jasno je koja je ovdje namjera, ne namjeravaju odustati, spremni su i sutra organizirati glasovanje samo kako bi podebljali svoju stranačku kesu, svoju stranačku blagajnu ali ja imam jedan prijedlog. Pozivam s ovog mjesta Predsjednicu Republike Kolindu Grabar Kitarović da već danas raspiše europske izbore, da krenu teći rokovi i da ova farsa koju provodite ovdje, u želji da napunite HDZ-u stranačku blagajnu se završi. Ako je uistinu Kolinda Grabar Kitarović Predsjednica svih građana a ne HDZ-ova Predsjednica, ona će to i učiniti jer ja mislim da je svim hrvatskim građanima koji ovo gledaju, mučno gledati kako se borite za ta 2,5 ili 3 milijuna kuna. U koliko ste afera sudjelovali? Koliko ste novca maznuli i nije vam dosta i sad tražite još, još i još, znači želite da se donese ovaj zakon, ovdje zaposlenici Sabora jedva sjede ljudi više, nakon ove rasprave koja traje znači 27, 8 sati a 18 ili 19 je o ovim amandmanima, znači vi ne želite prestati samo kako biste podebljali svoju stranačku blagajnu. Rekao sam u više navrata da mali dio ove energije koju ulažete da bi podebljali svoju stranačku kesu, uložite u mijenjanje Hrvatske, ne bi nam mladi odlazili iz Hrvatske, ne bi nam g. Boriću, Slavonija bila prazna, ne bi nam Dalmatinska zagora bila prazna, ne bi se događalo ovo sa našom Hrvatskom što se događa u ovom trenutku i tražim glasovanje.
Hvala lijepa. Sada prelazimo na članak 76. amandman glasi briše se članak 76. to je 538. Kluba zastupnika MOST-a nezavisnih lista, gđa. državna tajnica Rimac će se očitovati, izvolite.
Zahvaljujem uvaženi potpredsjedniče Hrvatskog sabora, uvažene saborske zastupnice i saborski zastupnici. U ime predlagatelj ovog zakona, očitujem se o amandmanima od rednog broja 538 do rednog broja 549. Amandmani se ne prihvaćaju iz razloga jer je referendum oblik političkog djelovanja građana, stoga smatramo primjerenim da se financiranje referenduma uredi istim zakonom kojim se uređuje i financiranje ostalih političkih aktivnosti. Zahvaljujem.
Hvala i vama. G. Panenić će govoriti u ime Kluba zastupnika MOST-a nezavisnih lista, izvolite.
Hvala lijepo. Poštovana državna tajnice, vidim da ste se osvježili, drago mi je što se ponovno ovdje družimo, svi smo mi na neki način poželjeli imat jedan tretman uljepšavanja da možemo i ovu raspravu doprinijeti zapravo njenom ne samo da ovim što raspravljamo nego isto tako da budemo radosni a to znači da prihvatite, znači da prihvatite da ove izmjene nisu primjerene ovom trenutku. Zašto uopće dovodite u situaciju svoju stranku da je se proziva javno da želi isključivo novac? Zašto je bitno da ovim izborima koji će sada bit za Europski parlament, potrošite više od milijun i pol kuna? Jer se bojite, ja sam čuo vašeg predsjednika da on govori mi ćemo dna ovim izborima ostvariti maksimalno velike rezultate, već smo ponosni na to, zašto trošit novce ako je već takva situacija, nema potrebe, ona 2,5 milijuna kuna koje bi potrošili više, možete negdje dobro donirati. Pa na kraju evo kolega je spomenuo gđu. Predsjednicu, ono ja bi samo rekao, pa i ona vam je svoje novce tada od kampanje, znači kad je dobila za uspjeh, dala vam je kao stranci. Vjerojatno je nešto ostalo od toga ili ste sve potrošili. Ali opet, iskušenje je i za Predsjednicu da raspiše izbore već danas, lakše je raspolagati sa 8 milijuna kuna na Predsjedničkim izborima nego sa duplo manje. Znači 8 milijuna kuna da bi netko ostao Predsjednik. I danas raspiši, ako ovo nije usvojeno, imaš samo 4 milijuna, prevelik je rizik to, to je rizik kojega teško je očekivati jedna osoba da donese odluku i zato vi kao stranka morate štititi predsjednicu i da ostane predsjednica svih Hrvata i da ne mora se izlagati pozivu da danas raspiše izbore i molim da se glasa o ovom amandmanu.
539. identičan amandman g. zastupnika Mire Bulja.
Hvala lijepo. Sve se svelo na to da HDZ poveća svoju kesu, u novčanom iznosu i da se premijer Plenković napravi kampanju kako bi se, ne radio u interesu naroda koji nas hrani kruvon, nego u interesu Tajanija, talijanskoga fašiste koji kaže da je Istra i Dalmacija, da su talijanski, nisu, nego RH, u interesu europskih pučana gdje njegov prijatelj i kolega Aleksandar Vučić, četnik, huškač u ratu, za te ljude, njemu je se bitno tu izlobirati da ministrica Burić postane priko tih ljudi čelnica određenih institucija, to je njemu bitno. Ali ima ona poslovica, ponovit ću je opet, onaj tko te kruhom hrani ćaćom ga zovi i samo njemu polažeš račune. I ovo predstavničko tijelo, jedino kome ima pravo polagat račune, to je hrvatskom narodu, ni Tajaniju, ni Junkeru koji našega premijera štipa pred svim svjetskim kamerama, omaložava, a on se poziva na njegovo prijateljstvo. Ni Macronu, ni Merkelici kojoj pogoduje njenoj tvrtci u vlasništvu Njemačke ima najveću dobit u RH na štetu hrvatskog školstva, zdravstva, lokalnih samouprava, županijskih uprava za ceste. Jedino kome tribamo odgovarat, to je hrvatskom narodu uvaženi predsjedavajući. Nikome hrvatski parlament nema pravo odgovarati, nego građanima RH i to je vrlo bitno i to je najbitnije, ali Lovro Kuščević je kukavica, grobar referenduma i jedan poslušnik Andreja Plenkovića koji služi isključivo ovim likovima [[Upadica: Hvala]] koje sam nabrojio, tražim zbog toga glasanje o ovom amandmanu.
Amandman 540. g. Roberta Podolnjaka, identični sadržaj, izvolite.
Žalim g. potpredsjedniče HS, poštovana državna tajnice, kolegice i kolege zastupnici, da, kao što je rekao kolega Grmoja, ovo sve može se zaustaviti odlukom predsjednice RH koja može danas raspisati izbore za članovi Europskog parlamenta i to je u njenoj ovlasti, ona ne mora čekati niti sutrašnji dan, niti ponedjeljak, ona tu odluku može donijeti već danas i na taj način donošenjem odluke ovaj zakon ne može se primjenjivati na predstojeće izbore za Europski parlament bez obzira na ovo silno nastojanje vladajuće stranke da silom ovaj zakon bude donesen tijekom današnjeg dana ili sutrašnjeg dana kako bi se dao što hitnije na potpis šefu države koji mora zakon potpisati i kako bi se što hitnije uputio u Narodne novine kako bi što hitnije bio objavljen i stupio na snagu istovremeno vjerojatno s odlukom o raspisivanju izbora, a prije slijedećeg utorka. I ovom zeit notu uopće se postavlja pitanje može li se zapravo sve ovo što sam rekao izvesti u tako iznimno kratkom roku s obzirom da je pred nama i vikend u kojem ne rade Narodne novine il će zapravo svi skupa morati raditi prekovremeno, ne samo ovdje u HS, nego i u Narodnim novinama kako bi tiskali Službeni list kako bi to bilo objavljeno i kako bi se moglo sve lege artis napraviti i odglumiti da je sve u skladu sa Ustavom i zakonima. Stoga tražim glasanje o amandmanu.
Hvala. Amandman 541. g. zastupnika Hrvoja Runtića… [[Upadica se ne razumije]] ne, na pitanje ne može… [[Upadica se ne razumije]] ne znam, čujte, vi… [[Upadica se ne razumije]] dobro, reko sam da ne možete postaviti pitanje, da ću vam odgovoriti, ja sam to saznao od vas, idemo dalje… [[Upadica se ne razumije]] od vas sam saznao da možda će se glasati i sutra, pa vidite vi sad dalje tamo gdje treba, ja to ne znam. Zastupnik Hrvoje Runtić, identični sadržaj, čl. 541. nema ga, glasa se. G-din. zastupnik Slaven Dobrović, identičan sadržaj, 542. nema ga, gala se. G-din. zastupnik Ante Pranić, identičan sadržaj, 543. glasa se. Gđa. zastupnica Ivana Ninčević-Lesandrić, ovdje je il nije [[Upadica: Tu sam, tu sam]] izvolite.
Zahvaljujem poštovani potpredsjedniče HS. Poštovane državne tajnice, poštovane kolegice i kolege zastupnici, ovaj amandman kaže da se briše čl. 76. jer smatramo da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Sami Zakon o financiranju političke aktivnosti i izborne promidžbe i referenduma spada u kategoriju izbornih zakona, a prema preporukama venecijanske komisije izborne zakone ne bi trebalo donositi u izbornoj godini. I Ustavni sud RH također smatra da bi HS trebao poštivati takvu dobru parlamentarnu praksu iako to nije normativno propisano. Prema prijedlogu ovaj bi zakon trebao stupiti na snagu tijekom provedbe izbora zastupnika za Europski parlament, što je apsolutno neprihvatljivo, a kako se krajem godine održavaju predsjednički izbori s mogućim drugim krugom, on prema ranijoj praksi može biti i u siječnju, stoga se predlaže stupanje zakona na snagu 1. veljače 2020.g. Pored svega navedenog smatramo da i predloženi zakon, zakon o problematika financiranja referendumskih aktivnosti, nije kvalitetno normirana, jer uređuje isključivo građanske inicijative, koje pokreću referendum, a ne uređuju one subjekte koje će voditi antireferendumsku kampanju, niti uređuje prava i obveze, odnosno, ograničenje državnih tijela u referendumskoj kampanji. Prema nedavno objavljenim informacijama, novi Zakon o referendumu, koji bi uskoro trebao biti u e-savjetovanju uvesti će se i institut protureferendumskih inicijativa, što je potvrdio i sam ministar, pa ispada da će se u jednom zakonu regulirati financiranje referendumskih i proturefrendumskih inicijativa. Tražimo glasovanje o ovom amandmanu i zahvaljujem.
Hvala vam. Gospodin zastupnik Božo Petrov, amandman 545. identičnog sadržaja.
Poštovani potpredsjedniče Sabora. Ja mogu razumijeti da vam nije lako. Vi od ovoga nemate neke koristi, osim što očito morate pomagati svom političkom partneru. Ali, cijeli ovaj loši prijedlog zakona, loš, zato što guši referendum, loš jer stvara uhljebe, loš jer dodjeljuje milijune kuna političkim strankama, odnosno, jednoj najviše. Cijeli taj cirkus, koju provode, od jučer ujutro, tijekom noći i danas, može razriješiti jedna osoba. Ja pozivam Kolindu Grabar Kitarović, ako je ona predsjednica svih građana RH, a ne samo predsjednica HDZ-ovih građana, da raspiše danas izbore, pa će sav ovaj cirkus i ovu sramotu, koju su prouzrokovali zadnjih 24 sata, biti koliko toliko zaliječena. Evo, ja ju pozivam, ako ima obraza, ako želi dobro Hrvatskoj, neka prekine ona ovu sramotu. Ja sam svjestan da vi ne smijete, da vi ne možete, ali ona može. Neka ona to napravi, jer koliko možemo vidjeti, njima nije dosta, nakon milijarde zamračenih zadnjih 28 g. iz čega su mogli isfinancirati 6000 kampanja ovakvih oni žele još i još, nije im dosta. Ima jedna takva skupina ljudi, u društvu koja se isto tako navuče. A očito su se ovi navukli, na drukčiju vrstu supstance, nije dosta. I ok, ja mogu prihvatiti da im nije dosta, ali ta osoba, može ovo zaustaviti. Ovo ludilo Kolinda Grabar Kitarović, ako je predsjednica svih građana RH, ovu sramotu može zaustaviti danas.
Hvala. Tražite glasovanje? Hvala lijepo na brizi, ali meni je dobro. Ali želim vas informirati, za one koji ne znaju, a pretpostavljam da svi znate, da cijelo vrijeme rasprave, ako nekome nije dobro poliklinika Štajmiger dežura cijelo vrijeme rasprave, ako nekome nije dobro, na 50 m odavde, može se očitovati. Hvala lijepo. Ne, jer se brinu da li je meni dobro, meni je dobro, ne ne, hvala lijepo, hvala lijepo. Zastupnica Sonja Čikotić, izvolite, 546 amandman identičnog sadržaja. Izvolite.
Poštovani predsjedavajući, poštovana državna tajniče, kao što vidimo, ministar još uvijek nije stigao, iako obrana zapravo rasprava o ovom zakonu traje puna 2 dana. On još uvijek nije stigao doći vas je poslao da branite ono što je neobranjivo. Zapravo neobranjivo je da se poistovjećuje referendumska inicijativa, sa djelovanjem političkih stranaka. Neobranjivo je to da se zahtjeva isti organizacijski, administrativni, financijski kapacitet referendumske inicijative, koja se javlja, može biti lokalna, može biti nacionalna. Ona zapravo se javlja spontano, ona se javlja kao okupljanje privremenog građana, kako bi se riješilo određeno pitanje. Političke stranke, ne udružuju se privremeno, političke stranke, imaju niz javnih politika kojima žele djelovati na poboljšanje kvalitete i društva ili svoje određene druge stvari. Ono što želim istaći je isto tako neprihvatljivo, meni osobno, a to je da vi ovim zakonom, zapravo propisujete, koliko će pojedini, lokalni, regionalni proračuni, morati izdvajati po izabranom predstavniku znači, naknadu godišnju za politički rad. Znači to je jednostavno neprihvatljivo, jer to dira u nadležnost, lokalne, odnosno, regionalne samouprave a mi znamo da po Ustavu RH lokalna samouprava ne može se propisivati ove financijske obveze posebno ne za ovakvu vrstu političkog djelovanja. Isto tako, Hrvatska je suočena sa demografskom slomom i županijama ste predvidjeli minimalno za političko djelovanje, po predstavniku 5000 kn. Danas dječji doplatak iznosi 2400 kn godišnje za 1 dijete, 5000 kn minimalno za političko djelovanje 2400 za dječji doplatak, godišnje … [[Govornik se ne razumije.]] Molim glasanje o ovom amandmanu. Hvala vam.
Hvala i vama. 547. gospodin zastupnik Marko Sladoljev. Izvolite.
Hvala gospodine potpredsjedniče. Dakle, počeli smo pričati i o doktorima, dakle, ja ću reći da sam u medicinskoj terminologiji čuo različitih fobija, od klaustrofobije do ksenofobije, ali mi nije poznata fobija od vlastitog naroda. Mislim da je ovaj zakon, obilježen ovom fobijom, iako mi to nije jasno. Dakle, sprječavaju se referendumske inicijative, koje mogu biti uz određenu političku opciju dobre ili loše. Ali, mislim da sprječava se u tolikoj mjeri referendumske inicijative, koje imaju dobre namjere, npr. referendumska inicijativa uvođenju eura ili takvim stvarima, to mi nije jasno. Dobro to je već sada neka druga tema, ali u ovom zakonu je riječ o financiranju izborne kampanje predsjednice, dakle, kao što svi znamo, ona nema prevelikih ovlasti, a evo silom prilika MOST je doveo do toga da ona danas može pokazat jednu svoju ovlast, može opravdati ove silne novce, a to je može raspisati izbore, i može spriječiti donošenje ovog Zakona. Dakle, ja mislim da je na utakmicu hrvatske reprezentacije dobro ići, i sam sam navijač, ali mislim tako isto da je dobro i sprječavati loše Zakone, Zakone koji ne koriste ovim građanima, i mislim da bi predsjednica na neki način i sebe opravdala što se tiče sumnjivih donacija i koji su joj stavljeni na teret i što se tiče Zdravka Mamića, ona sad ima priliku učiniti jednu dobru stvar, a mi ćemo tražiti da se glasa i o ovom amandmanu.
Hvala vam lijepa. Gospođa zastupnica Ines Strenja, amandman 548., isti sadržaj.
Zahvaljujem. Ovim amandmanom tražili smo brisanje još jednog u nizu članaka koje regulira referendumsku inicijativu. Prije svega želim odavde pozvati predsjednicu Republike Hrvatske, Kolindu Grabar-Kitarović da još danas potpiše i raspiše, potpiše Odluku i raspiše euro parlamentarne izbore, i tako spriječi ovu farsu nametanjem ovakvog Zakona kojim će se dodatno upumpati u kampanju HDZ-a, dva i pol milijuna kuna, i kojima će oni još jednom moći tokom ova dva mjeseca demonstrirat da su najbolja, najljepša i najjača stranka u Hrvatskoj. Ali žao mi je šta HDZ nije toliko snage pokazao mijenjajući neke druge stvari koje je trebalo mijenjati u našoj zemlji. Noćas sam u više navrata govorila da jedan od, jedan od razloga o, jedan od razloga zbog kojeg ste trebali razmisliti, posebno što se tiče donacija političkim strankama, i dodatnih sredstava koje želite utuć' u ovaj sustav, to da ni nakon dvije godine nakon ukidanja PDV-a na donaciju hrane, sustav doniranja hrane ne funkcionira, i dnevno u Hrvatskoj se baca tisuću tona. A da bi se potaklo doniranje hrane nije potrebno samo donijet nekakve kvazi namjere i smjernice, nego je potrebna puno veća uključenost donatora, trgovačkih lanaca i proizvođača, i kao primjer dobre prakse trebamo pogledati kako su to napravili neki ljudi u Irskoj, gdje je jako puno naših ljudi, pa nam mogu i prenijeti neka svoja iskustva, i koji su organizirali cijeli sustav doniranja hrane tako što je jedan veliki svjetski poznati trgovački lanac TESCO shvatio da je hranu bolje donirati nego bacati, i to tamo funkcionira, kod nas ne. Hvala. Tražim glasanje o ovom amandmanu.
Vrijeme. Hvala. Hvala lijepa. Hvala vam lijepa. Gospodin Bunjac je tražio, tražio je riječ. Izvolite.
Hvala vam lijepo podpredsjedniče Sabora, uvažene kolegice i kolege. U ime Kluba zastupnika Živog zida i SNAGA-e, tražim stanku u trajanju od tri sata, kako bi se unutar Kluba konzultirali o činjenici da Vlada namjerava omogućiti strankama da na euro parlamentarnim izborima potroše 30 do 40 milijuna kuna, a već unaprijed su sva mjesta podijeljena u Europskom parlamentu, i eventualno će jedno ili dva mjesta promijeniti stranu tijekom kampanje. Doista je žalosno da se toliki novci daju za dva političara, a da su se istovremeno mogli uložiti u, recimo helikoptersku službu spašavanja koja godišnje spašava 900 ljudi, a nema dovoljne kapacitete, dakle, spasili bi živote, a ne bi nekome omogućili lagodan život. Isto tako može se, mogao se novac dati vatrogascima jer to ne bi predstavljao suludi trošak kao ovaj za kampanju, nego taj trošak bi u stvari predstavljao prihod, budući vatrogasci koji će sada upravo cijelo ljeto braniti hrvatsku imovinu i živote, ubiti rade jako veliku korist ne samo za hrvatsko društvo, nego i za proračun. Također s ovih 30 do 40 milijuna kuna moglo se dati oko pet tisuća državnih stipendija studentima na godišnjoj razini, a znamo da mnogi studenti odnosno njihovi roditelji ne mogu pokrivati troškove studija, i ovoga, da na žalost moraju raditi da bi uopće mogli studirati, što je naravno vrlo teško, ako ne i nemoguće, a mnogi od njih moraju odustajati od studija, jer jednostavno, eto zbog tih 700-800 kuna nisu u stanju, dakle, postati akademski građani. S obzirom na sve te činjenice koje sada iznio u ovoj komparativnoj analizi, molim vas da budete toliko ljubazni i ekspeditivni, te da odobrite traženu stanku. Hvala lijepa.
Naravno da ću odobriti stanku do 11,50. Hvala. [[SJEDNICA PREKINUTA U 11,40 SATI.]] [[NASTAVAK NAKON STANKE U 11,51 SATI]] Sada je na redu Amandman broj 549. gospodin zastupnik Nikola Grmoja je na redu, izvolite.
Poštovani potpredsjedniče, malo prije sam pozvao predsjednicu Kolindu Grabar Kitarović koja je uostalom najavila da će do kraja ovog tjedna raspisati izbore, da to učini i da ova farsa završi, da se onemogući HDZ koja uporno gura ovaj zakon, evo već se sada najavljuje da će sutra biti glasovanje znači i o amandmanima i o samom zakonu, znači pokušavaju ovo progurati, predsjednica može ovo sve završiti, jer ako predsjednica sad raspiše izbore ovo je, znači nema uopće razloga da više nastavljamo raspravu imamo kada raspraviti ove amandmane, imamo kada izglasati zakon, ali onda zakon neće vrijediti za ove izbore. Znači ja pozivam predsjednicu i postavljam joj pitanje, je li ona predsjednica svih hrvatskih građana ili ona radi onako kako joj kažu Gordan Jandroković i Andrej Plenković. Čeka li predsjednica Kolinda Grabar Kitarović da se ovdje u saboru donese zakon, da se protuustavno, znači a to je odlučio Odbor za zakonodavstvo da odmah stupa na snagu danom donošenja i onda da ona potpiše za raspisivanje izbora. Ako je to istina, ako predsjednica radi na takav način u korist jedne političke stranke to je apsolutno nedopustivo i pozivamo predsjednicu da u ovom trenutku raspiše izbore, znamo da je u Zagrebu, sinoć je bila na utakmici, znači nema nikakvih problema da potpiše da se raspišu izbori i da jednostavno ova priča ovdje, ovaj pokušaj HDZ-a da se dokopa dodatnog novca za izbornu kampanju, znači da se ta priča okonča. Kaže mi sada ovdje jedan kolega iz HDZ-a, pa mi ćemo izglasati ovaj zakon bez obzira na vaš otpor. Mi to znamo, ali mi želimo pokazati što je vama važno i bitno. Vama je bitan jedino stranački novac [[Upadica: Hvala.]] i to je ono što vas interesira. Tražim glasovanje.
Hvala lijepa. Sada je novi sadržaj, novi članak zakona u amandmanima to je Članak 77. i naravno predlaže se da se briše. Prvi Amandman je 550. Kluba zastupnika MOST-a nezavisnih lista, ali još prije će se očitovati državna tajnica, izvolite.
Zahvaljujem uvaženi potpredsjedniče Hrvatskog sabora, uvažene zastupnice i zastupnici u ime predlagatelja zakona očitujem se o Amandmanima od rednog broja 550. do rednog broja 561., amandmani se ne prihvaćaju iz razloga jer je referendum oblik političkog djelovanja građana stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti.
Dakle, 550. Klub zastupnika MOST-a nezavisnih lista, briše se Članak 77., izvolite gospodin Panenić.
Hvala lijepo, zamislite državna tajnice kako bi bilo lijepo da predsjednica kaže niti jedna stranka ne može potrošiti više od 1,5 milijun na ovim izborima, bio bi to, jel ne zvuči to bolje prema našim građanima. Ili da ona kaže na zakon će biti usvojen i 4 milijuna će potrošiti velike stranke, mi ne možemo ni onih 1,5 milijun ono, ali čisto radi onako dojma za velike stranke koje će se potruditi da puno potroše da bi ostvarili velike rezultate, ali s druge strane koga se boje, ovi na vlasti koji su, oni smatraju da odlično vladaju državom, da je ovdje blagostanje, da će to ljudi prepoznati da će dobiti brdo mandata i uopće nepotrebno da se izlažu na to da su za to brdo mandata potrošili još 3 veća brda novca. Mislim da 1,5 milijun kuna bi bilo jedna onako lijepa cifra i na ponos bi bilo i stranci HDZ-u, bilo bi isto tako i samoj predsjednici, a vjerojatno biste mogli i stiropora kupiti ono pa malo za ove koji su toliko dugo u stranci kad bi stavilo oko njih da ih se neutralizira to bi bilo sjajno, to bi bilo prekrasno. To je oni koji sebe kad bi pogledali u ogledalo onda bi vjerojatno bili svjesni ono koliko su štete napravili RH, njenim građanima, a još i dan danas se vole posprdavati i sa zastupnicima isto tako, s tim građanima koje pokušavaju manipulirati, je li. Ali vratimo se na ovu ozbiljnu temu ono gdje stvarno sama ova izvješća bi pokazala kolko možemo biti racionalni i boriti se za pravo da naši zastupnici u Europskom parlamentu zastupaju pravično naše interese i da to na kraju bude uz najmanje troškove koje možemo zapravo ostvariti zakonom koji ne bi bio u ovakvom prijedlogu. I zato tražimo da se amandman stavi na glasanje.
Amandman 551. gospodin zastupnik Miro Bulj, istovjetni sadržaj.
Pa da se ne ponavljamo, Lovro Kušćević je tribao biti ovdje, a ne cijelu noć da Josipa Rimac gospođa brani ovdje amandmane i još jedna gospođa, znači to je najprije bila diskriminacija prema ženama inače je heroj Lovro Kušćević, minimum pristojnosti je bio da ovako važan zakon on brani, a ne ovo prepusti onima koji su na milost i nemilost unutar HDZ-a. I to je tako. A što se tiče samog ovoga zakona, bitno je sad trenutno da HDZ ovaj iznos od 4,5 milijuna kuna od 4 miliona kuna da prođe, 2,5 milijuna kuna više i to je njima bitno. Da im je tolko bitno npr. švicarac koji se rješaje ili franak, krediti franak i da prate EU sudove i da, pa sam je sabor to ovdje izglasao i da im je EU sudovi, da je nama europska praksa načelo i princip, to su nadsudovi, ajmo riješit taj problem, ajmo riješit problem zakon koji smo jednoglasno izglasali ovde Zakon o ništetnosti kredita RBA zadruga tzv. lex kibola, ajmo se zauzet pa raspravit pa to riješit i stat iza toga bez obzira šta kaže europski sud, e tu ne stajemo, ajmo stati iza toga da bude referendum otvoreniji, transparentniji, jednostavniji, da ljudi mogu odlučivati, a ne grobar Lovro Kuščević, zaustavi u biti, pljune na 400 000 potpisa birača i ovdje s nama se u parlamentu ruga u biti gdje volja naroda treba bit, a nije. Prema tome, Kolinda Grabar Kitarović, što je kolega Grmoja reka, a i ostali je iz istoga inkubatora odakle je i premijer Plenković i predsjednik HS Jandroković i oni će raditi u koordinaciji kao i do sada. Tražim glasanje o ovom amandmanu.
Hvala. 552. g. Robert Podlolnjak, nema ga, ide, glasovat će se. 553. zastupnik Hrvoje Runtić, nema ga, glasovat će se. 554. zastupnik Slaven Dobrović, izvolite.
Hvala lijepo poštovani potpredsjedniče HS. Pozdravljam i poštovanu državnu tajnicu koja je još uvijek sama, predstavlja odnosno odbija naše amandmane. Dakle, ovaj amandman se tiče referenduma, dakle, smatramo da pitanju referenduma nema mjesta u zakonu koji definira odnosno rješava, regulira problematiku financiranja političkog rada jer ne znam u stvari čemu, otkud strah prema referendumu, otkud bojazan da bi referendum bilo koji mogao ugroziti neke demokratske slobode ili kvalitetu demokratskog političkog života. To posebno možemo reći nakon iskustva sa prebrojavanjem glasova kada je u zadnje vrijeme za dvije inicijative utvrđen vrlo veliki broj nevažećih potpisa, a da to nije valjano dokumentirano. Naime, referendum bi, ja mislim da bi se trebali svi složiti oko toga, trebao biti jedan ukras demokratskog društva, dakle, referendum kao najizravniji način sudjelovanja građana u političkom životu je nešto što svi moramo njegovati. Stoga tražimo da se, naravno, ovaj članak briše i općenito zahtijevamo drugačiji odnos prema pitanju referenduma. Ovaj zakon koji se najavljuje je potreban, ali on mora ići u smjeru afirmacije takvog, tog političkog izjašnjavanja građana. Ja ću, naravno, moliti da se glasuje po ovom amandmanu.
Hvala. 555. zastupnik… [[Upadica se ne razumije]] što… [[Upadica se ne razumije]] ako tražite da saznajete da li se glasa danas ili sutra, ne znamo, nitko, ja ne znam, nemam te informacije… [[Upadica se ne razumije]] hoćete mi reći, vi ste pravnik, što?
Poštovani g. potpredsjedniče, ukazao bih vam na odredbu čl. 228. st. 2. Poslovnika koja kaže redoslijed rasprava točaka dnevnog reda kako je utvrđen u pravilu se ne mijenja u tekućem tjednu zasjedanja. Kao što znate, mi smo dobili raspored rasprava za ovaj tjedan i sada u 12 sati bilo je predviđeno da će se u HS odviti glasovanje. Vi ste upravo mojem kolegi Bauku rekli da nemate informaciju, ja vas zbog toga molim, ali ne u skladu sa čl. 248. jer za to nemam prava, ali molim vas, sa stajališta zdravog razuma da odredite jednu stanku, makar i u trajanju od pola sata kako bi se sastalo predsjedništvo HS i kako bi se saborski zastupnici obavijestili o tome kada će se [[Upadica: Hvala]] dogoditi glasovanje [[Upadica: Hvala lijepa]] Oprostite još samo jedan trenutak, ovdje se radi o vrlo grubom kršenju parlamentarne procedure koja do sada nije bila uobičajena [[Upadica: Hvala vam lijepa]] u HS jer ovu situaciju koliko je meni poznato, do sada nismo imali, vi ste tu puno [[Upadica: Hvala lijepo]] tužili mene i to dobro znate.
Ja dobro znam da u ovom HS bilo je, a to zna i vaš predsjednik kluba da u ovom HS bilo je svakakvih ovaj, ali međutim, i svakakvih rasprava i svakakvih odluka i svega svakakvoga, tako da ne bi se upuštao u tu materiju, nego bi dao riječ g. Bulju.
Hvala lijepo. Ja bi također, ovo što je kolega Grbin postavio pitanje, jučer je točno rekao predsjednik HS da će sve točke koje su raspravljane do 12 sati biti glasane, a poslije toga će se nastaviti rasprava po dnevnom redu. Znači, prije svega prekršio je, znači, redoslijed dnevnog reda, ali je ipak naglasio da će sve točke raspravljane do podne, danas u petak, biti glasanje u podne, što znači da se ovdje krši Poslovnik i da se u biti [[Upadica: Hvala]] ovdje saborskim zastupnicima manipulira [[Upadica: Hvala]] Hvala lijepa.
Hvala lijepa. Ja, aha, povredu Poslovnika, imate pravo na povredu Poslovnika, izvolite.
Poštovani potpredsjedniče HS, čl. 228. koji regulira objavu dnevnog reda jasno i nedvojbeno potvrđuje da je prekršen Poslovnik u ovim odredbama jer izričito se navodi da predsjednik HS na odgovarajući način objavljuje utvrđeni dnevni red, a redoslijed rasprava točaka dnevnog red kako je utvrđen u pravilu se ne mijenja u tekućem tjednu zasjedanja. Prema tome, mi bismo sada trebali imati glasovanje o raspravljenim točkama, to se ne događa, Poslovnik je prekršen i preko toga ne možemo jednostavno preć. Molim vas, vi ste u poziciji predsjedavajućeg i vi morate konstatirati da je Poslovnik prekršen.
Ono što ja moram, nažalost, odlučujem ja, a vi se možete obratiti, vi znate komu. Ja sada idem dalje sa radom a vi radite vaš posao, ja ću radit svoj posao a dat ću riječ g. Petrovu, izvolite.
Poštovani potpredsjedniče Hrvatskog sabora. Prekršen je članak 228. i mislim da ste toga svjesni. Da, vi imate mogućnost budući da ste trenutno predsjedavajući, odlučit kako god hoćete, to je točno. Ali s druge strane ja vas pozivam na zrno razuma u cijeloj ovoj priči i korektnosti, znate da je prekršen Poslovnik, nemojte vi svojim odlukama dovoditi do toga da se dodatno krši Poslovnik, prelaziti preko toga. Ja razumijem da to može, ispričavam se, samo još jednu rečenicu. Ja razumijem da to može izazvati trzavice, sve mi je jasno ali svatko je od nas individua ali svatko je od nas individua, vi kao predsjedavajući niste u ulozi političkog partnera nego održavate red i držite se Poslovnika, ja vas molim, molim vas držite se Poslovnika.
Kada se već počelo glasat o amandmanima, ja neću ući u raspravu, ja ću nastaviti dalje sa izjašnjavanjem o amandmanima a vi imate pravo na vaše mišljenje ali kada počinje rasprava o amandmanima, mora se završit raspravama o amandmanima prije nego se počne glasovati. Dešavalo se u saboru više puta da smo počeli glasati u 1, u 2 a ne u 12 kao što je bilo predviđeno jer nismo bili gotovi još sa izglasavanjem o amandmanima. Kao što znate, znate jer ste vi podnijeli te amandmane, moramo glasati do kraja o tim amandmanima, ja ću vama svima dati riječ i na kraju ću nastaviti sa amandmanima jer je to ono što ja moram kao predsjedavatelj i kao u ovom trenutku jedan od vas koji mora koordinirati i koji mora završit posao. Izvolite, g. Grmoja, izvolite.
Potpredsjedniče, prekršen je članak 228. Poslovnika, jasno je da je najavljeno glasovanje ali zahvaljujući ovim ovdje upornim i hrabrim ljudima, to je onemogućeno. Ja kao predsjednik kluba ne mogu im ništa drugo reći nego ja vas volim i ja se s vama ponosim. Znači odnijeli smo pobjedu nad HDZ-om koji je pokušao podebljati svoju stranačku blagajnu i sada je ovdje i potpredsjednik zbunjen i najbolje bi bilo potpredsjedniče, sad razgovarate vjerojatno što učiniti, konzultirate se, ali najbolje bi bilo da prekinete sjednicu, da se konzultirate što na praviti jer je jasno da ste trebali imati sada glasovanje.
Hvala, prešli ste vrijeme. Nemojte molim vas, ne želim davati opomenu, glasovanje će biti kao i svaki put kad se počinje izjašnjavanje o amandmanima, imali smo takve situacije, ne toliko dugo ali imali smo sat, dva sata, samo malo, moram reć nešto do kraja. Kad smo se počeli izjašnjavat o amandmanima, svi znamo da neki put nismo glasovali u 12 nego u 1, u 2, kad bi se završilo izglasavanje o amandmanima, apsolutno da, apsolutno da i tako ću i ja napraviti. Želi li još netko govoriti? G. Bulj, izvolite.
Povrijedili ste Poslovnik 228., članak. Jednostavno nemojte raditi cirkus od Sabora. Nemojte vi stvarati i potencirati neke stvari koje jednostavno nisu otkad sam ja u Saboru se događale. Kad je bilo najavljeno glasanje, bilo bi glasanje, možda ne bi bilo kvoruma ili nešto, glasanje je rečeno da će biti u 12 sati. Vi namjerno provocirate nekakvu antireakciju, to je vama interes [[Upadica Radin: Gotovo je, gotovi ste sa, oprostite…]] Međutim ovo je vrlo bitna stvar i da se glasa.
Oprostite, nemojte da počnem davat opomene. Već sam odgovorio na to pitanje, nemojte mi postavit opet to pitanje, znate da možete to postaviti pitanje Odboru za ustav, Poslovnik i politički sustav, ja kažem da nije prekršen Poslovnik jer nije prvi put da se mi izjašnjavamo, danas će se glasovati, glasovati će se nakon ili danas ili kada ćemo završit sa amandmanima a o amandmanima znate vi kad ćemo završit a ne mi. Oprostite ali ako imate opet na to pitanje, slijede opomene. Ako imate opet jer na to sam odgovorio. Izvolite.
Poštovani potpredsjedniče Sabora, prekršen je članak 228. Poslovnika, molim vas da ne stvarate dvostruke kriterije u trenutku kada zapravo vi kao predsjedavajući zapravo nemate rješenje jer nije u 12 sati glasanje. Znači nemojte nama izdavati opomene kad vi nemate rješenje. Budite svjesni da smo tek na 600 i nekom amandmanu, ima 900 amandmana puta 2 min je zapravo previše vremena, ne može se glasati u 1 ili 2 sata [[Upadica Radin: Čujte izdržat ćete vi, mladi ste.]] Samo vam to govorim.
Tko hoće dalje govoriti? [[Upadica Čikotić: Molim vas da nas…]] Neću vam dati opomenu jer, ako ne nastavite [[Upadica Čikotić: Molim vas da nas informirate.]] Ako ne nastavite, neću vam dati opomenu, ako ne, hoću, i prvu i drugu. Izvolite, g. Petrov.
Poštovani potpredsjedniče, ja samo želim upozoriti na jednu stvar. Želim vam citirati predsjednika Sabora jučer koji je rekao u 12 će se glasovati, do tada raspravljenim točkama. Znači u 12 će se glasovati i to do tad raspravljenim točkama. Mislim da je potpuno jasno da je u 12 sati trebalo biti glasovanje i da ova točka nije raspravljena, evo samo toliko.
Ok. Ja ponavljam, kada se počne rasprava o amandmanima, ona se mora dovesti do kraja i onda se glasa. Tako je bilo oduvijek, ja ću nastaviti a vi imate pravo na vaše mišljenje i znate gdje ga morate uputiti. 555, g. zastupnik, … … [[Upadica sa strane, ne razumije se.]] ne na istu jer ću vam opomenu odmah, ne na istu, oprostite, ne na istu, oprostite, ne na istu. … [[Upadica sa strane, ne razumije se.]] Ne, zato što se nakon glasovanja o amandmana, … … [[Upadica sa strane, ne razumije se.]] Nakon toga što se počne glasovat o amandmanima, to se dovodi do kraja, tako je uvijek bilo i ja ću nastavit s time. Izvolite, gđo. Strenja.
.../Govornik nije uključen. ste članak 228., predsjednik Hrvatskog sabora temeljem članka 229., predsjeda predsjednik Sabora ili ako je odsutan ili spriječen, sjednicom predsjeda jedan od podpredsjednika. Mislim da je vaša dužnost nastaviti ono što je rekao predsjednik Sabora, a to je da se držite onoga što je on nama rekao, a rekao je da će se u podne glasati o točkama koje su raspravljene, a nakon toga ćemo nastaviti sa izjašnjavanjem o amandmanima. Da li ste s njim provjerili da li je to tako, ili je ovo vaša odluka, to mene sada zanima, jer mi želimo da se poštuje odluka predsjednika Hrvatskog sabora. Hvala.
Mi ćemo nastaviti sa amandmanima, i ovaj, mogu završiti?, mogu završiti?, mi ćemo nastaviti sa glasovanjem o amandmanima, sa glasovanjem koje smo započeli. Gospodin Ostojić.
Poštovani podpredsjedniče. Nije korektno s vaše strane da povrijedite članak 228., upozorava vas toliko zastupnica i zastupnika, nemojte inzistirati na tome. Ovdje se ne radi o glasanju, radi se o raspravi, redoslijed je utvrđen. Prema tome, zna se da danas u 12,00 sati trebamo imati ovo, i u pravu su kolegice i kolege koji tvrde da trebamo sad imat' ono što je odlučio predsjednik Sabora. Ako se ne možete s njim dogovoriti, iskonzultirat', al' najbolja namjera je bila, da uzmete stanku i da se dogovorite. Hvala.
Gospodin Panenić.
Poštovani podpredsjedniče. Pozivam se na članak 228. koji je prekršen, jer na kraju imamo dva podpredsjednika Sabora, od kojih evo, on, uz kolege još, kolegice i kolege tvrdi da je tako bilo i izrečeno, ono. Vi na kraju tvrdite da nije tako. Meni je iskreno kao zastupniku, je nejasno tko tu govori neistinu, ono. Ja bih zahtijevao, ono, da se utvrdi što je činjenično bilo jučer rečeno, da se po tome onda postupa. Ukoliko vi smatrate da predsjednik Sabora nije izgovorio istinu, onda po tome ćemo izgleda utvrđivati u budućem vremenu da je to, sve skupa, na nas se ne odnosi. Hvala.
Izvolite. Povreda Poslovnika.
Poštovani gospodine podpredsjedniče Sabora. Dokle god predsjednik Hrvatskog sabora ne odluči drugačije odnosno ne izmijeni svoju odluku odnosno ono što je rečeno jučer, mislim da se moramo pridržavati dinamike odnosno rasporeda kako je on službeno utvrđen. Ako želite isti izmijeniti, bilo bi u redu da se sjednete, proglasite stanku, dogovorite se, i da predsjednik Sabora ili vi s njegovim ovlaštenjem, kažete da je u međuvremenu došlo do izmijene rasporeda koji je utvrđen. Hvala lijepo.
Izvolite. Povreda Poslovnika.
Poštovani podpredsjedniče Sabora. Ja imam jedan, …
A ne, ne, čekajte, čekajte.
… imam jedan racionalni dakle prijedlog, ako nama ne vjerujete, dakle, ja mislim da je deset minuta dosta vremena da se pogleda stenogram, i da se vidi da je predsjednik Sabora to izjavio. Ako nama ne vjerujete, dakle, vrlo lako se može to provjeriti i to ... [[Govornik se ne razumije.]]
Pa ja vama, ja vama, ja, kako ne bi vjerovao ja vama, čujte mislim.
Pa ne, ali možete pogledati.
Do petnaest i, ne deset, petnaest minuta dajem, do 12,30. Može? SJEDNICA PREKINUTA U 12,15 SATI. [[NASTAVAK NAKON STANKE U 12,30 SATI]] Hvala lijepo. Nastavljamo. Molim vas, nastavljamo s radom. Konzultirao sam se s predsjednikom Sabora i imam vam reći 2 stvari ili vam priopćiti 2 vijesti, jedna za vas će biti sigurno dobra, a druga za vas će biti sigurno, dosta sigurno loša. Ali ta loša za vas, za nju imam odgovornost ja. Dok ja sjedim ovdje, raspravljati ćemo o amandmanima, iz jednostavnog razloga, što je tako bila uvijek praksa, da o započetim amandmanima se raspravlja do kraja i onda se glasa. A dobra vijest je ta, da će dosta brzo, za jedno 20-tak minuta, doći će predsjednik Sabora i onda ćete imati priliku raspravljati o ovoj mojoj odluci dalje. Hvala vam lijepo. Idemo 557. zastupnik Ante Pranić, nema ga, ide na glasovanje. 556. zastupnica Ivana Ninčević Lesandrić, ovdje je, izvolite.
Zahvaljujem poštovani potpredsjedniče Hrvatskog sabora. Poštovana državna tajnice, poštovane kolegice i kolege zastupnici, ovaj amandman kaže da se čl. 77. briše, zato jer smatramo da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Pored navedenog, predlagatelj smatra da u predloženom zakona, problematika financiranja referendumskih aktivnosti nije kvalitetno normirana, jer uređuje isključivo građanke inicijative koje pokreću referendum, ali ne uređuje one subjekte koje će voditi antireferendumsku kampanju, niti uređuje prava i obveze, odnosno, ograničenja državnih tijela, Vlada i Hrvatski sabor u referendumskoj kampanji. Prema nedavno objavljenim informacijama, novim Zakonom o referendumu, koji bi uskoro trebao biti u e-savjetovanju uvesti će se institut protureferendumskih inicijativa što je ujedno i potvrdio i sam ministar Lovro Kuščević. Tako bi se i protu referendumske inicijative morale registrirati, odnosno, prijaviti svoje predstavnike, a po toj logici takve antireferendumske inicijative će morati financirati svoju kampanju, pa je jedino opravdano da se istovremeno, u jednom zakonu regulira financiranje referendumskih i protureferndumskih inicijativa. Mi ćemo tražiti, odnosno, tražim glasovanje o ovom amandmanu i zahvaljujem.
Hvala vam lijepo 557. gospodin zastupnik Božo Petrov, izvolite.
Poštovani potpredsjedniče Sabora, poštovana državna tajnice, kolegice i kolege zastupnici. Smatram da je duboko nepravedno na ovakav način donositi prijedlog zakona, kamo sreće i ponoviti još mali milijun puta, kamo sreće, da se na ovakav način, ovoliko uporno borite za interese građana. Imate gotovo 100 prijedloga zakona u saborskoj proceduri. Imate isključivi gospodarski pojas, koji vam može donijeti za državu 10-tke milijuna kuna i zaštiti ribare, ne želite. Imate zakon, da se saborske zastupnike bira imenom i prezimenom i da se uvede e-glasovanje, ne želite već godinama, trune u saborskoj proceduri. Imate Zakon o mikrosloarima, koji može omogućiti i obiteljima i poduzetnicima i uštede i zaradu, ne želite. Imate Zakon o toplinarstvu da konačno razriješite razdjelnike, ne želite. Ne postoji niti jedna skupina, trenutno u hrvatskom društvu, kojoj ovaj zakon donosi dobit osim samo vama. I već više od 24 sata se borite ne biste li pojačali svoju stranačku blagajnu. Osim toga, na indirektan način počinjete gušiti referendum. I jasna je nama poruka, vašeg tajnika, sadašnjeg predsjednika Sabora, koji je izjavio prije godinu i pol dana, da je vladajućima najveći problem, društvene mreže. Jasno nam je da će se pokušati na kraju uništiti i sloboda govora i to je ovaj smjer kojim ste krenuli. Ja vas molim da se zaustaviti.
Hvala. Tražite glasovanje, ne? Dobro. Gospođa zastupnica Sonja Čikotić, izvolite. Dobro. Nemojte zlouporabiti jer sam ja govorio već o tome, ja sam vam dao već odgovor. Dobro. Nemojte zlouporabiti jer sam ja govorio već o tome, ja sam vam dao već odgovor.
Dakle, poštovani, niste mi dali opomenu [[Upadica: Ne opomenu, odgovor sam rekao.]] Poštovani potpredsjedniče, vi ste sami bili odredili bili stanku. Nakon te stanke nismo čuli odgovor na pitanje zašto u 12 sati nije glasovanje. Znači prekršen je čl. 228. niti ste nam dali odgovor kada će biti glasovanje. Znači mi ne namjeravamo ovdje biti, sjediti da ne znamo kad ćemo uopće glasovati.
Vrijeme. Rekao sam. Bili ste vani. Rekao sam vam da će glasovanje biti nakon raspravljenih amandmana, ali da ćete imati, i to je moja odluka, ali ćete imati prilike raspravljati o tome što je rečeno i što nije rečeno sa predsjednikom Sabora za jedno 20-tak minuta, kao što je bilo i predviđeno, uostalome. 559. zastupnik Marko Sladoljev. Aha Čikotić, ispričavam se, moja greška.
Poštovani predsjedavajući, poštovana državna tajnice. Evo, četvrtak je prošao, petak je već na pola puta. Ministra Kuščevića nema ovdje. Velikog reformatora nema ovdje, a ovaj zakon koji je poslao, poslao vas je da branite nešto što je neobranjivo, poslao vas je zapravo da određene članke koji trebaju biti u Zakonu o referendumu, stavite u ovaj zakon jer, logično bi bilo, da sve članke koji se tiču referendumskih inicijativa budu o Zakonu o referendumu jer u Zakonu o referendumu, kako je najavio veliki reformator, bit će i novi institut, a to je protureferendumska inicijativa. Čuli smo da je vama kandidatkinja za predsjednicu, prije nego što je postala predsjednica izjavila, Hrvatske će biti Švicarska. Švicarska je poznata po referendumima. Zašto se bojite, zašto otežavate i zašto namećete jedan potpuno neprirodni okvir udruživanju građana koji zapravo se može dogoditi u vezi lokalne inicijative ili nacionalne inicijative i koji se događa samo u vezi te jedne jedine inicijative koja nema širi značaj. Znači ona nema širi značaj za društvo, građani se mogu tražiti referendum vezano za neki ekološki problem na području svoje općine. Građani mogu tražiti referendum vezano za izvlaštenje, vezano za neke stvari u kakvom okruženju žele živjeti, a vi stavljate da ta upravo referendumska inicijativa dobiva sve obrise organizacijske zapravo, političkih stranaka. I to je ono što nije logično i zašto danas, a svima je jasno jer primam poruke, kaže, ne možemo vjerovati da stotine zakona čekaju, a kad njima treba zakon, onda sve može biti riješeno i maratonskom sjednicom. Molit ću glasovanje o ovom amandmanu i hvala vam.
G. zastupnik Marko Sladoljev, amandman 559. Nema ga. Glasovat će se. Gđa. zastupnica Ines, a ima vas. Oprostite, oprostite.
Sve u redu. Evo dakle dvije riječi koje se pojavljuju u zakonu i koju državni tajnici uporno ponavljaju su transparentnost i racionalizacija. Kad govorimo o racionalizaciji, treba isto tako reći da je Hrvatska zemlja s najvećim brojem plaćenih političara, 13 400, da na plaće političara odnosi se 4,8% BDP-a RH. I da smo mi tu pri vrhu EU. I sad jedna referendumska inicijativa koja želi smanjiti broj saborskih zastupnika doživljava takav otpor. Ja ne znam, po ovom novom Izbornom zakonu, nisam radio nikakve analize Izbornog zakona koja predložila referendumska inicijativa Narod odlučuje, a mi isto tako sličan zakon u saborskoj proceduri, da li bi MOST imao više ili manje zastupnika. Ali, iskreno da kažem, to uopće nije bitno u toj cijeloj priči. Bitno je da su građani nezadovoljni izbornim zakonom i da su oni to pokrenuli. Ja ne tvrdim da mi moramo biti Švicarska, iako je predsjednica u predizbornom govoru rekla da ćemo biti najbogatija zemlja Europe ili svijeta, da mi moramo biti Švicarska što se tiče standarda referenduma. Ja ne tvrdim da mi, o najmanjim detaljima trebamo raspisivati referendum, ali o bitnim stvarima smatram da moramo. Referendumske inicijative su odraz nezadovoljstva političkim elitama i one se pojavljuju kad su građani nezadovoljni i da je sve u redu, ne bi se ni pojavljivale. Dakle, vratimo vlast u ruke naroda, otrgnimo ih od političkih elita i evo, tražim da se glasa o mom amandmanu.
Hvala. Sada stvarno, gđa. zastupnica Ines Strenja. Izvolite, 560.
Zahvaljujem. Dakle, naša jedina namjera je u Saboru danas da se kao oporba borimo za referendumsko izjašnjavanje građana i protiv povećanja iznosa koje će HDZ imati na sljedećim europarlamentarnim izborima kako bi imao najljepšu, najsjajniju i najkvalitetniju kampanju. A referendumske inicijative su bitne za svaku zemlju, za svaku demokraciju, pa tako i za ovu zemlju. Da li znate koliko je prosječni životni vijek u Hrvatskoj? 3 godine je kraći od onih osoba koje žive u EU. I mi sada produžavamo znači vrijeme do mirovine na 67 godina, a već živimo kraće od Europljana. Dakle, u jednom parametru se pokušavamo njima približiti, ali nismo ništa učinili za naše građane, kako bi im kvaliteta života bila takva da bi kroz određeno vrijeme ipak dosegli tu očekivanu životnu dob koju imaju Europljani, e to je problem. I umjesto da novac trošimo na poboljšanje kvalitete života i produljenje životnog vijeka sa svim onim aktivnostima koje mogu omogućiti kvalitetniji i zdraviji život koji će produžiti vijek, mi ćemo taj novac upucati u političke stranke, e MOST se s time ne slaže i zato se borimo. Vjerojatno ćete uz pomoć prebjega i svih onih koji daju ruke od manjinaca i tako dalje izglasati ovaj zakon, naravno. Ali netko je ovo čuo i netko je ovo vidio, sudeći po tome kako su se zainteresirali što nakon 21 sat i dalje ustrajemo i ustrajat ćemo do svih svojih 888 amandmana poruka je poslana, Hrvatskoj trebaju referendumske inicijative i mi se danas zato borimo. Tražim glasanje o mom amandmanu.
Hvala. Amandman 561. gospodin zastupnik Nikola Grmoja.
Poštovani potpredsjedniče, dakle ovdje se radi o podređivanju i ovog Hrvatskog sabora i cjelokupnog ovog procesa znači koji bi trebao biti parlamentaran, demokratski u kojem bi zastupnici trebali znati kad se glasa, nama je najavljeno glasovanje u 12 sati, od glasovanja nema ništa, ne znamo uopće kada ćemo glasovati, ne znamo hoće li to biti večeras ili će to biti sutra, mi smo poštovani potpredsjedniče evo ovdje u Hrvatskom saboru sad znači nekih 27 sati, 27 sati, a o ovoj točki raspravljamo negdje oko 21 sat bez prestanka o ovim amandmanima. I zastupnicima koji su probdjeli noć ne možete odgovoriti ni na naj jednostavnije pitanje koje vam postavljamo, ako nije glasovanje sada u 12 kako nam je najavljeno od predsjednika sabora kada je glasovanje. Mene žalosti ja nisam očekivao, ponadao sam se kada sam vidio da vas sinoć nije bilo ovdje da ne igrate za HDZ, da ne želite im pomoći da napune svoju stranačku blagajnu, ali moram to što sam mislio nažalost povući jer ipak i vi držite ljestve ovdje HDZ-u u ovom njihovom pokušaju da povećaju znači novac koji će trošiti u izbornoj promidžbi. Mi smo se tome žestoko suprotstavili i to na jedan jako civiliziran, argumentiran način bez ikakvih ekscesa, nismo dobili gotovo niti jednu povredu Poslovnika tijekom cijele noći i dana, uporno ovdje argumentima pokušavamo reći hrvatskoj javnosti što se ovdje događa, al nitko za to nema sluha, [[Upadica: Hvala.]] pa ni vi poštovani [[Upadica: Vrijeme, vrijeme, hvala vrijeme.]] potpredsjedniče. Tražim glasovanje.
Prelazimo na Članak 78. predlaže se da se briše taj članak očitovat će se prvo državna tajnica gospođa Rimac, izvolite.
Zahvaljujem potpredsjedniče Hrvatskog sabora, uvažene zastupnice i zastupnici, u ime predlagatelja očitujem se o Amandmanima od rednog broja 562. do rednog broja 573., isti amandmani se ne prihvaćaju jer je referendum oblik političkog djelovanja građana, stoga smatramo primjerenim da se i financiranje referenduma uredi istim zakonom kojim se uređuje financiranje ostalih političkih aktivnosti. Zahvaljujem.
Znači, hvala, znači Amandman 562. Kluba zastupnika MOST-a nezavisnih lista, gospodin Panenić izvolite.
Hvala lijepo na pojašnjenju državnoj tajnici ali još malo pa napamet će naučiti, znači imamo izjavu nije tako zahtjevan tekst ali umorni smo, umorni i vi ono od sinoć i mi tako ali evo zapamtili smo da se to ponavlja, prema tome mi stalno donosimo neke nove momente obraćamo se vezano za ove članke, ono slušamo isti odgovor i tako to ide beskrajno, evo ja ne znam i zašto je moj kolega Grmoja se čudi ono ako netko ko je u toj zajedničkoj vlasti podržava HDZ. Pa jel to nije normalno? Ono ja smatram da oni samo čine ono što im je dužnost jel ako HDZ padne nema ni njih, prema tome tu nema rasprave ono to se mora slušati, izvršavati i bit će mir. E sada, ovo što se tiče samoga članka, znači imamo usluge medijskog oglašavanja koje i oni koje, kojima pružate usluge trebaju izvještavati. Naravno da vrlo rado će oni to napravit ako se poveća budžet za svakoga ima više, malo više papirologije nikome ne škodi, sa 1,5 milion na 4 naći će se tu prostora za puno njih koji oglašavaju. Ali onda gledaju još samo nisu to ti koji iz predizborne, tu ima i onih koji su trenutno navijači ono pa doprinose ovoj Vladi i oni kad se zbroje ja stvarno mislim što tiče PR-ovske aktivnosti nemate brigu. Tu ste broj jedan. Znači sve će biti pokriveno plakatima, lecima u nacionalnim televizijskim, radijskim medijima i mislim da to je jedan dobar plan. Ono vrlo lako će biti napraviti medija plan kada imaš para, sa 1,5 milion kako bi se osjećali bi zatvoreno ne možeš se razmahati ono i onda se bojiš šta ako ne napravim to moram nekim sivim tokovima raditi, mislim da ste ovo za vas je dobro, a za naš amandman molim da se glasa.
Hvala i vama. 563. gospodin Miro Bulj, identičan sadržaj.
Hvala lijepo. Klub zastupnika MOST-a je dao otpor ovome protuustavnome, protureferendunskome, protugrađanskome isključivo pro HZD-ovskom zakonu. Ogroman otpor i mi smo ovdje kao oporbena stranka u biti pobjednici. Predsjednik sabora je jučer kazao da će glasanje biti danas u podne, poslije glasanja, premda je prominio dnevni red, poslije glasanja, da će u podne će biti glasanje za sve raspravljene točke u 12 sati. Sad je 14 i 49 nema glasanja. Što to znači? Da je MOST jedina i najbolja oporba da smo pobijedili svi smiješki utrbohozoraca Andreja Plenkovića, njegovog prijatelja Tajanija, fašista, njegova prijatelja koji je moju Dalmaciju, moj Sinj svrstao u Italiju, on je fašist za mene, nama je dosta okupatora zbog koga se boje proglasiti isključivi gospodarski pojas da bi imenovao ministricu Burić, zbog toga ima dobre odnose sa Aleksandrom Vučićem, inače istim članom Europske pučke stranke, niste se protivili, ali gasiti volju većine i udarati na Ustav isključivo i samo da bude veći iznos sredstava za HDZ i da bi se mogli klanjati gori Tusku, Junkeru, Tajaniju, Merkelici, na štetu hrvatskoga naroda. Referendum, referendum je pravo koje proizlazi [[Upadica: Hvala]] iz Ustava, tražim zbog toga glasanje o ovom amandmanu.
Hvala vam. Kolega Grmoja izvolite povredu Poslovnika.
Hvala poštovani predsjedniče. Niz zastupnika, ne samo MOST-a, nego cjelokupne oporbe tražilo je povredu čl. 228. jer smo imali najavljeno od strane vas, glasovanje danas u 12 sati, nikakvu obavijest nismo dobili, glasovanje se nije dogodilo, niti znamo uopće kada će biti glasovanje, time je prekršen Poslovnik poštovani predsjedniče, potpredsjednik Radin je bio zbunjen [[Upadica: Hvala vam]] nije nam znao dati odgovor, možete li nam [[Upadica: Hvala vam kolega Grmoja]] dati odgovor što se događa [[Upadica: Evo, dat ću vam, dat ću vam odgovor sada]]
Dat ću vam odgovor i molim vas da više ne koristite povredu Poslovnika za ovo jer ste već više puta ponovili jedno te isto i ja ću vam u idućim situacijama oko toga davati opomenu…… [[Upadica se ne čuje]] Dobili ste odgovor već od kolege Radina, a sad ću vam ga ja ponoviti. Dakle, radit ćemo do kraja danas i izjašnjavati se o amandmanima, nakon toga će biti glasovanje…… [[Upadica se ne čuje]] Ovisi o tome kada će završiti, dakle, sadašnja procjena je negdje oko 22 sata [[Upadica: će biti glasovanje?]] Da, možda i u 23, možda i u 24, ovisi, ovisi o tome koliko će trajati rasprava o amandmanima…… [[Upadica se ne čuje]] Dakle, samo da vam nešto kažem, ja poštujem, vi ste, vi ste se odlučili za jednu proceduralnu mogućnost, borite se politički, meni je to u redu, ali isto tako nemojte očekivati sad da ćemo mi baciti koplje u trnje zato što vi idete na iscrpljivanje, mi smo svjesni da vi to možete raditi, imate pravo to raditi, to je dio parlamentarne borbe i glasovat ćemo kada se za to, dakle, steknu uvjeti, a to je kad završe amandmani, tako je. Isto tako, s obzirom na sve ovo što se događalo kroz ovo vrijeme i s obzirom na jednu obavezu koju mi imamo, a najavljujem onda da ćemo na idućoj sjednici, ona koja dođe, dakle, poslije ove, ići na donošenje etičkog kodeksa da bismo riješili i sve ovakve situacije koje imamo…… [[Upadica se ne čuje]] ne, ne, sveukupno, pa bilo je tu i teških riječi i optužbi itd. koje ćemo mi onda kroz etički kodeks riješiti, al dobro nema to sad, nikome ne predbacujem, nego to smo…… [[Upadica se ne čuje]] ne, pa to je obaveza koja nam proizlazi, vi ste sami tražili etički kodeks, ja vam sad najavljujem, znači, da ćemo donijeti etički kodeks, zašto bi prijetio? Ja sam rekao da respektiram, respektiram vašu političku borbu, odlučili ste se na ovako uporan, snažan otpor, u redu je, imate pravo, imate, procedura vam to omogućuje, ali i druga strana će se politički boriti kao što se borite i vi. Evo, ja vas molim sada da idemo dalje s radom, vi se izjašnjavajte o amandmanima, a svi će ostali isto tako raditi svoj posao. Sada je na redu kolega Robert Podolnjak, 564. amandman, izvolite.
g. Predsjedniče HS, poštovana državna tajnice, kolegice i kolege zastupnici, ovaj zakon o kojem danas raspravljamo posljednji puta je mijenjan 2017.g. u srpnju. Dakle, u ovom sazivu imali smo jednu malu izmjenu od nekoliko zakonskih članaka, tu izmjenu smo donijeli na sjednici 7. srpnja 2017. i onda je taj zakon predsjednica RH potpisala 6 dana kasnije, 13. srpnja, a zakon je objavljen u tiskanom izdanju Narodnih novina 19. srpnja, 12 dana kasnije nakon što smo mi ovdje glasali o tom zakonu. I sad se meni postavlja logično pitanje, čemu ovo sve, čemu ova rasprava od 30 sati kad će predsjednica vjerojatno, da bi ovakav zakon do nje došao u pročišćenom tekstu nakon amandmana koje ste neke prihvatili Odbora za zakonodavstvo, kako će ona o tom zakonu potpisati u roku jednoga dana i kako će se to ekspresno slati u Narodne novine na objavu, da sve to bude objavljeno u ponedjeljak i da stupi na snagu, kad je jedan mali zakon, ovaj isti zakon, prije manje od dvije godine, koji je imao 4 članka, a ovaj ima preko stotinu, trebao je 12 dana od donošenja zakona do predsjedničina potpisa, dakle, ukaza o proglašenju zakona do objave u Narodnim novinama. Baš me zanima hoće li predsjednica RH slično postupiti kao što je to bilo prije dvije godine ili će po ekspresnom postupku potpisivati ovaj zakon [[Upadica: Hvala vam]] Tražim glasanje o amandmanu.
565. amandman zastupnik Hrvoje Runtić, njega nema. 566. kolega Dobrović, izvolite.
Hvala lijepo poštovani predsjedniče HS, poštovana državna tajnice, kolegice i kolege, dakle, ovaj zakonski prijedlog odiše njegom prema ustvari partitokraciji, a prilično je agresivan prema demokraciji. Ja ću evo sad malo obrazložiti vizavi recimo ovih povećanih suma novaca koje se dozvoljavaju za potrošiti u izbornim promidžbama za pojedine izbore. Znamo da PR može napraviti čuda, dakle on je poput šminke, čuda znači javno mnijenje može izmijeniti odnosno utjecati na njega tako da nešto što je prilično omraženo ili što je u javnosti prezentirano ili shvaćeno kao loše, moguće je dakle određenim zahvatima to izmijeniti, dakle to je uljepšavanje jedne ustvari slike jedne realnosti i što je situacija u društvu lošija, to je potrebno više novaca da bi se to izmijenilo. I u tom svjetlu vidimo tu potrebu da se povećaju novci za promidžbu jer pazite situacije, s jedne strane mladi ljudi odlaze, demografska situacija je slika naše zemlje i katastrofalna, izostaje svaka strategija, svaka politika koja bi dio ovdje nešto mogla izmijeniti ali se donose ovakvi zakoni koji ustvari sami po sebi su antidemografski jer ljudima je dosta i bježe. Molim izjašnjavanje po ovom amandmanu.
Hvala vam. 567, zastupnik Ante Pranić, nema ga pa ćemo glasovati. 568, zastupnica Ivana Ninčević Lesandrić, izvolite.
Zahvaljujem predsjedniče Sabora. Poštovana državna tajnice, poštovane kolegice i kolege zastupnici, ovaj amandman kaže da se briše članak 78. Predlagatelj smatra da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljenog zakonskog teksta koji uređuje problematiku referenduma. Smatramo da pravo na redovito godišnje financiranje iz proračuna trebaju imati samo one političke stranke koje su prema konačnim rezultatima izbora dobile zastupničko mjesto u Saboru odnosno u predstavničkom tijelu jedinica lokalne samouprave a tako je i principijelno uređeno člankom 6. prijedloga zakona stoga ne prihvaćamo da se novac za redovito godišnje financiranje može od nezavisnih zastupnika odnosno vijećnika transferirati nakon izbora političkim strankama koje tak novac nisu zaradile temeljem izbornog rezultata a postoji i mogućnost političke korupcije. Ponovit ću po ja mislim već 20. put danas odnosno jučer i danas a to je da Zakon o financiranju političkih aktivnosti, izborne promidžbe i referenduma spada u kategoriju izbornih zakona a prema preporukama Venecijanske komisije, izborne zakone ne bi trebali donositi u izbornoj godini. Ustavni sud RH također smatra da bi Hrvatski sabor trebao poštivati takvu dobru parlamentarnu praksu iako to nije normativno propisano. Prema prijedlogu ovaj bi zakon trebao stupiti na snagu tijekom provedbe izbora zastupnika za Europski parlament što je apsolutno neprihvatljivo a kako se krajem godine održavaju i Predsjednički izbori s mogućim drugim krugom a on prema ranijoj praksi može biti u siječnju, predlažemo stupanje zakona na snagu 1. veljače 2020. g. Tražim glasovanje o ovom amandmanu i zahvaljujem.
Može. Sada je na redu kolega Petrov, 569. amandman, izvolite.
Poštovani predsjedavajući, poštovana državna tajnice, kolegice i kolege zastupnici. U ovom prijedlogu zakona nalazi se nekoliko stvari koje je potrebno izmijeniti, to i razlog zašto smo predali amandman. Smatram da nije dobro na bilokakav način rušiti ono što je stvoreno i što je nasljeđe demokracije a to je referendum. Referendum je alat koji imaju građani koji žive u nekoj zemlji, to je najvažnija stvar koju ti građani imaju iz razloga što je u tim slučajevima njihova riječ zadnja a odlučuje se o najvažnijim stvarima i odlučuje se o njihovoj budućnosti. Stvaranjem administrativnih prepreka poput izvješća koje vi govorite, vi zapravo pokušavate na indirektan način onemogućiti referendumske inicijative. S druge strane, isti ovaj prijedlog zakona nije uključio ono što vam je EU preporučila npr. Zanimljivo je da neke stvari koje vam odgovaraju, vi bez ikakvih problema, preporučila ili ne EU usvajate, one koje vam ne odgovaraju iako se cijelo vrijeme pozivate na EU, ne uključujete. Koliko ja znam, preporučili su više mjeseci e-glasovanje. Zanimljivo, to niste uređivali u bilokojem zakonu ali trebali ste urediti to da dobijete par milijuna kuna više u svoju stranačku kasu. Tražim glasovanje po ovom amandmanu.
570. amandman, poštovana kolegica Sonja Čikotić, izvolite.
Poštovani predsjedniče Sabora, poštovana državna tajnice. U prijedlogu ovoga amandmana predviđeno je da se zapravo predloženi članak briše, da se briše iz razloga jer smatramo da taj tekst ne bi ni trebao biti djelom Zakon o financiranju političkih aktivnosti, izborne promidžbe i referenduma. Zapravo taj dio teksta trebao bi biti sastavni dio Zakona o referendumu koji je najavio veliki reformator da će uskoro biti dostupan na E-savjetovanju. Isto tako htjela bi reći da ovaj zakon bez obzira koliko se vi trudili to reći, javnost je zapravo vidjela i to je ono što smo mi postigli. Javnost je vidjela da zapravo vi ne marite za narod, da ne marite za njegove inicijative, da s te poduzeli sve kako bi zapravo i zatrli i samu ideju o postojanju referendumske inicijative kroz stvaranje dodatne administracije, birokracije i dodatnih prepreka odnosno složenih procesa i ne dopuštate zapravo razvoj jedne slobodne misli naroda u obliku referendumske inicijative koja zapravo okuplja građane oko jedne inicijative koja je trenutna, koja je zapravo samo ta jedna i nema posljedično dugoročno djelovanje već kada se referendum i ako dođe do raspisivanja referenduma jednom kada to pitanje prođe ne zna sigurno građanin u Puli ili onaj u Poreču ili onaj u Slavoniji tko je za što potpisao i zapravo oni se međusobno ne poznaju. Ono što je ključno, ti građani zapravo samo imaju isti cilj, trenutni cilj i imaju cilj u vezi toga pitanje. Ovakve zabrane su opasne jer zapravo vidjeli ste i kroz Poslovnik kada ograničite govor onda javljate … [[Govornica se ne razumije]]
Hvala.
Molim glasanje o ovom amandmanu. Hvala.
571. amandman zastupnika Marka Sladoljeva. Izvolite.
Hvala gospodine predsjedniče. Dakle ovim zakonom se na neki način uređuje donacije političkim strankama, referendumskim inicijativama i općenito na neki način politici. Ja sutra u principu dakle u svojoj bivšoj školi ću održati 6. po redu jubilarnu humanitarnu akciju veliko proljetno čišćenje gdje ću zajedno sa roditeljima iz škole prodavat ćemo dakle robu, igračke, knjige za jednu majku samohranu koja je oboljela od raka. Treba isto tako reći da donacije takve vrste u školi zakonom uopće nisu uređene, da su cijelo vrijeme na nekom rubu, dakle da volonteri moraju biti pravni stručnjaci da bi bili unutar zakona. I sada dolazimo do činjenice da se uređuje tajkunska donacija političkim strankama, a za nešto što je ovakvo tu to zakonski nismo uredili. Ista stvar je i sa donacijama velikih trgovačkih lanaca socijalnim samoposlugama, Caritasima i takvim stvarima ni to zakonski nismo uredili. Ali zakonski uređujemo jednu takvu stvar dakle i to po meni loše dakle ovdje u ovom zakonu piše da određena fizička osoba može donirati više političkih stranaka. Pa valjda ako želiš nekom donirati, valjda vjeruješ u tu političku stranku? Pa nećeš donirati HDZ-u, SDP-u, Mostu dakle jedna fizička osoba? Dakle puno je nelogičnosti. Mi smatramo da to nije dobro i tražit ćemo da se glasa i o ovom amandmanu. Hvala.
572. amandman zastupnica Ines Strenja. Izvolite.
Zahvaljujem. Evo mi nastavljamo sa našom borbom da građani u Hrvatskoj čuju zašto ovako duga rasprava i zašto ovih 888 amandmana na predloženi Zakon o financiranju političkih stranaka. Zato jer se borimo evo od jučer za referendumsko izjašnjavanje građana i protiv povećanja iznosa koji će se moći upucati u političke stranke i njihovo političko propagiranje. Dakle za one koji će samo od toga u konačnici imati koristi, a ne razmišlja se da je taj novac mogao biti svrsishodnije namijenjen onima kojima je potreban, a ja ću vam reći što je potrebno. Potrebno je riješiti napokon zdravstvo, jer u ovom trenutku mjesečno gubimo 50 milijuna kuna a mogli bismo ih uštedjet. I svaki mjesec stvaramo gubitke nove, teške 2 tisuće i 800 liječničkih plaća. A koji su razlozi zašto gubimo taj novac? Loša upravljačka struktura u Ministarstvu zdravstva i bolničkom sustavu sastavljeno isključivo od liječnika, nismo riješili menadžment koji treba voditi bolnice, rascjepkanost informatičkih bolničkih sustava. Jedinstveni informatički bolnički sustav treba omogućiti trenutačno praćenje lista čekanja, pokazatelja uspješnosti i kvalitete. Nema jedinstvenog kliničkog registra prema pojedinim bolestima, ozljedama i zdravstvenim stanjima. Netransparentno prikazivanje liste čekanja. Nekvantificiranje broja usluga, poslovanje bolničke ljekarne, sestrinske dokumentacije i kadrovske evidencije. Dakle, sve to bismo mi mogli financirati s novcem koji dajemo u političke stranke. Tražim glasovanje.
573. amandman zastupnik Nikola Grmoja. Izvolite.
Hvala poštovani predsjedniče. Najradosniji sam kada vidim kako ste nesretni zbog ovoga što je Most napravio ovdje u Hrvatskom saboru. Toliko ste nesretni da ste čak morali i prijetiti, najavljivati nam da ovo više nećemo moći napraviti, da će se to urediti etičkim kodeksom. Da, da to je rečeno, a mi nikoga nismo vrijeđali. Ovo je bila jedna civilizirana, argumentirana rasprava. Niti jedan eksces nije bio. Niti jednu povredu Poslovnika mi nismo dobili, a ovdje smo u sabornici znači sada negdje 28 sati, a raspravljamo znači sigurno 22 sata o ovim našim amandmanima. Dakle, nismo nikoga vrijeđali. Mi jesmo za to da se donese etički kodeks u Hrvatskom saboru. Ali očito će taj etički kodeks biti jedna dodatna toljaga kojom će se nastojati ušutkati opozicija. Već je izmijenjen Poslovnik. Najavljuje se Zakon o nedopuštenom ponašanju na internetu čime namjeravate cenzurirati društvene mreže, a sve pod krinkom tzv. borbe protiv „fejk njuza“ i sada se oporba kada vam je poslovničke se usprotivila bez da je ikoga vrijeđala, iznosili smo konkretne činjenice, sada najavljujete da to više nećemo moći biti u mogućnosti. Ali vjerujte mi naći ćemo načina kako ćemo se boriti protiv ove ja bih rekao ovog režima koji već pokazuje određene segmente i znakove autoritarnosti, koji upada s policijom, novinarima u redakcije koji prijeti opoziciji, koji znači se ponaša na jedan način koji je potpuno suprotan svim demokratskim standardima. Tražim glasovanje.
Hvala kolega Grmoja, dakle, nema kod mene nikakve namjere da vam se ograniči pravo na govor. Kao što vidite i rekao sam ovo što raditi je apsolutno iskorištavanje proceduralne mogućnosti i na tome vam čestitam, borite se. OK, bori se i druga strana, ali etički kodeks nisam rekao u kontekstu da bi bilo što zabranio, nego to znadete da je i obaveza naša koju imamo, a kako bismo regulirali sve ostale teme a nikako ograničili pravo na govor. Izvolite državna tajnice, znači idemo na 574. amandman Kluba zastupnika Mosta, izjasnite se o njemu i sve do 585.
Zahvaljujem uvažene predsjedniče Hrvatskog sabora. Poštovane saborske zastupnice i saborski zastupnici u ime predlagatelja ovog zakona, očitujem se o amandmanima od broja 574.-585. amandmani se ne prihvaćaju, iz razloga jer je referendum oblik političkog djelovanja građana, stoga smatramo primjerenim da se financiranje referenduma uredi istim zakonom kojim je uređeno financiranje ostalih političkih aktivnosti. Hvala.
Molim izjašnjavanje kluba zastupnika, kolega Podolnjak, izvolite.
Zahvaljujem gospodine predsjedniče. Kolegice i kolege zastupnici. U ovom dijelu zakona, koji se odnosi na reguliranje referenduma i financiranja referenduma, ima toliko loših odredbi, ne samo da uopće zakon ne bi trebao regulirati to područje, ali kada se već vlada upustila u normativno uređenje tog područja, toliko je loših odredbi, da će meni vjerojatno trebati čitav set izlaganja, da bi obrazložio koliko su pojedine odredbe loše. Primjerice, rok prikupljanja donacija, za financiranje referendumske aktivnosti, tako prema odredbi u čl. 71. donacije, sa referendumske, neke građanske inicijative, se mogu doznačiti ali u 2 roka, pazite. Prvi rok je kada se otvori žiro račun, dakle, kada je najavljen referendum, do isteka roka za prikupljanje potpisa birača. To je prvi rok onda svi donatori moraju prekinuti sa donacijama, moraju točno pratiti koji je taj datum kada je završeno potpisivanje za neki referendum i onda ponovno mogu uplaćivati u slučaju da je referendum raspisan kada je odluka govori od kojeg dana stupa na snagu. Onda se može ponovno donacija, uplaćivati na žiro račun, referendumske i građanske inicijative. Dakle, tako nešto ne postoji kod uređenja izbornih kampanja, jer je sve u jednom roku, koji je definiran zakonom i nema prekida. Što da vam govorim, koliko je nelogično, neumjesno ovu problematiku na takav način regulirati u zakonu u koji eto ne spada, zato tražim glasanje o amandmanu.
575. amandman zastupnik Miro Bulj. Izvolite.
Hvala lijepo, evo ja također ću kazati da sam ponosan što sam sa grupom zastupnika, koji su izabrani da predstavljaju narod, pružili otpor ovome lošem protuustavnom zakonu, koji krši članak i temeljnu odredbu Ustava, tj. temeljne odredbe članak 1, prvi članak, da narod, da vlast proizlazi iz naroda da ima pravo na izravnu demokraciju. To je referendum. Referendum i financiranje referenduma i političkih stranka je apsolutno nespojivo, vatru i vodu ne morate spojiti. Ne morate dati lisici da čuva kokoš, ne morate dati lopovu da čuva bankomat ili banku. Znači to je nespojivo, to su dvije različite stvari, jer referendum i građanske inicijative idu sa referendumskim pitanjima, onda kada nisu zadovoljni sa radom političkih elita, stranaka lokalnih ili. Iznimno sam ponosan što sam evo, ovdje smo već 30-tak sati, ja sam osobno i većina mojih kolega, neprekidno, upozoravamo na konkretne primjedbe koje krše Ustav i zakone. Ja bi osobno ovdje rekao da me začuđuje kada predsjednik Sabora kaže, uvesti ćemo kodeks, etički kodeks. Da, ovdje su vrijeđani pastiri, čobani, ovdje su vrijeđani cijeli Cetinski kraj, zbog mog izričaja. Ovdje je puno toga bilo što je se vrijeđalo, ali nisam se ja bojao ni za vrijeme Sanadera, ali volim ja Alku sinjsku, puno više evo vi koji dolazite na nju, jedini sam Sinjanin kojemu je zabranjeno. I boriti ćemo se i dalje u skladu sa poslovnikom a vama bi predložio, da napokon premjer odgovori na pitanja zastupnička koje nije odgovorio, a rekao je da će ministar, ima 4 mjeseca nije [[Upadica Predsjednik: Hvala vam.]] odgovorio. Nemojte štiti vladu. Hvala vama.
Idemo sada na 576. amandman zastupnik Robert Podolnjak, izvolite.
Zahvaljujem gospodine predsjedniče. Evo još jedan biser iz ovog zakona. Dakle, predstavnik organizacijskog odbora, bi trebao zatvoriti žiro račun i vratiti sva sredstva koja su na tom žiro računu, dakle donirana sredstva za referendum, 6 mjeseci nakon prikupljanja potpisa, nakon završetka prikupljanja potpisa, ako referendum nije održan, 6 mjeseci nakon toga. Međutim, da vas podsjetim na jedan primjer koji smo imali zapravo nedavno, ovaj posljednji pokušaj referenduma za izborni sustav, imali smo prikupljanje potpisa u lipnju prošle godine, dakle, u prosincu bi bilo 6 mjeseci, referendum nije održan i tada bi organizacijski odbor, morao ugasiti žiro račun, vratiti sva sredstva, ali vas podsjećam, do tada, u prosincu, Hrvatski sabor uopće nije odlučivao o tome jesu li ispunjenje pretpostavke za održavanje referenduma. Dakle, mi uopće nismo odlučili do tada hoćemo li raspisati referendum ili pretpostavke nisu ispunjene. A predstavnik organizacijskog odbora bi morao zatvoriti žiro račun i vratiti novac. To je primjer koji vam pokazuje apsurdnost rješenja koje postoji u ovom zakonu. A zašto? Jer onim krovnim Zakonom o referendumu nisu regulirani rokovi. Kada? Nakon prikupljenih potpisa i u kojem roku su organizatori dužni potpise dostaviti HS-u? U kojem roku je HS dužan provjeriti potpise i u kojem roku je HS dužan odlučiti o raspisivanju referenduma? Zato, iz tih razloga tražim da se glasuje o amandmanu koji sam podnio. Hvala.
577. amandman, zastupnik Runtić, nema ga pa ćemo glasovati. 578. zastupnik Dobrović, izvolite.
Hvala lijepo poštovani predsjedniče Sabora. Poštovana državna tajnice, kolegice i kolege. Dakle, jasno je da je ovaj zakon donesen u doveden na jedan hitan brzoplet način i da je on u stvari pun površnosti, pun nepravilnosti i da je zbilja neobično vidjeti da predstavnici ministarstva uopće ne trzaju na sva ova, smatram, dobronamjerna i stručna upozorenja. Jer referendum je doista jedan poželjan izričaj dakle demokratski kontakt naroda sa političkim sustavom, to nije poput nekog uobičajenog političkog djelovanja pa ste pošto-poto naumili strpati to građansko političko djelovanje, u stvari radi se o građanskim inicijativama za referendume, strpati u ovaj zakon. Ja evo, ne mogu se tome načuditi. Jasno je da se može pogriješiti i kad se čovjek, ozbiljan suoči sa faktima, kad ga se upozna sa greškama, onda je razumno razmotriti, vidjeti kako izaći iz toga, priznati ili ne priznati, svejedno, ali ne činiti nešto da se ne ide u krivom smjeru. A na ovaj način ćemo mi imati na silu donesen zakon koji je pun neobičnih rješenja, koje je evo, čuli smo od profesora Podolnjaka, će vrlo lako rezultirati nekakvim čudnim pat pozicijama, neriješenostima [[Upadica: Hvala.]] a ja mislim da je toga nama u Hrvatskoj dosta. Molit ću glasovanje po ovome amandmanu.
579. nema zastupnika Pranića. Glasovat ćemo. 580., isto tako zastupnice Ninčević-Lesandrić. 581. zastupnik Božo Petrov, izvolite.
Poštovani predsjedavajući, poštovana državna tajnice, kolegice i kolege zastupnici. Referendum je najvažniji izraz volje naroda. Izražavanje stavova po najbitnijim pitanjima za državu. Što vi napravite u vašem prijedlogu zakona, pustite ih neka pišu izvješća, pa će onda administrativne barijere učiniti svoje pa će ljudi odustajati od referendumskih inicijativa. Stvarate dodatne mogućnosti za uhljebljivanje ljudi isto preko ovoga zakona, onda sve to što sam rekao i prije još malo zasolite s par milijuna kuna, pa podebljate sebi stranački račun. Na kraju, sve to objasnite jednom dobrobiti i blagostanjem i stabilnošću. Jedan je rekao, što je zemlja više korumpirana, to je više zakona. Ali, mjera čovjeka mjeri se s onim što on čini s moći. A vi se po tome mjerite već 28 sati. Ne odustajete, a cijeli ovaj zakon koji pokušavate progurati nažalost, nema apsolutno nikakve dodirne točke s bilo kojom skupinom u hrvatskom društvu. I opet ću vam nabrojati, od ovoga neće profitirati nitko ni u obitelji ni mladi ni poduzetnici ni poljoprivrednici i umirovljenici, nitko, samo vi. I ne odustajete već 28 sati, ali drago mi je da je danas Hrvatima jasno [[Upadica: Hvala.]] što se zadnjih 24 sata događalo.
Hvala vam. 582. amandman, zastupnica Sonja Čikotić, izvolite.
Poštovani predsjedniče Sabora, poštovana državna tajnice. Ovaj amandman je zapravo usmjeren na brisanje članka obzirom da isti tekst treba biti sastavni dio Zakona o referendumu. Ono što je bitno naglasiti je da dolazi iz Ministarstva uprave i to ministarstvo ima toliko zapravo benefita koje bi moglo ostvariti poduzetnicima, građanima i svima ostalima, a vi ste uhvatili se ovoga zakona i uhvatili ste ga se baš, da ga donesete sad preko koljena i ono što je bitno naglasiti je da zatirete put zapravo referendumskim inicijativama jer na jedno neprilagođeno mjesto u jedan zakon u kojem to ne bi trebalo stajati, stavljate način na koji trebaju se financirati referendumske inicijative i izjednačavati ih sa političkim stankama. Ono što je bitno naglasiti je, da kada vi branite zapravo naše amandmane koji su, koje ste odbili, vi govorite transparentnost, racionalizacija, a to i piše u ocjeni stanja ovoga konačnog prijedloga zakona. Ja vam moram reći da jedino što je transparentno i racionalno i što je jasno svakom građaninu Hrvatske danas, je to da mi imamo maratonske sjednice zato što bi vi imali financiranje izborne promidžbe u za EU parlament prije raspisivanja EU izbora i to ne u iznosu od milijun i pol kuna nego 4 milijuna kuna, žalosno zapravo da građani putem ekrana, društvenih medija, putem youtube kanala mogu sve ovo gledati. Gledati zapravo, a da vi ne odustaje u svom naumu u smislu da vam je nikad niste, zapravo ste se prokazali jer druge rasprave nije bilo lako nekim …/nerazumljivo/… molim glasanje o ovom amandmanu.
583. amandman zastupnik Sladoljev, izvolite.
Hvala gospodine predsjedniče, racionalizacija, transparentnost. Pa nema veće racionalizacije za sve izborne procese i one lokalne i parlamentarne i europarlamentarne i predsjedničke od elektronskog glasovanja. Sve analize pokazuju da bi elektronsko glasovanje, dakle ono bi možda koštalo na početku dakle određeni iznos novaca zbog digitalnih dakle stvari, ali ovaj ali ono bi u cijelom procesu pojeftinile cijeli izborni proces. Dakle, a to se ne želi uvesti tj. sprječavalo se referendumsku inicijativu da sa donese. Onda imate u ovom prijedlogu zakona da se jedinice lokalne samouprave do 3.000 stanovnika da im se također povisuje iznos za promidžbenu kampanju, pa imate jedinica lokalne samouprave koje u kojem su zaposleni samo političari, dakle to su ne znam 20, 30 kuća i ne vidim razloga zbog čega uopće tu postoji potreba za promidžbenom kampanjom kad se sve kuće mogu obići u roku jednog dana i razgovarati s tim ljudima oči u oči. Dakle, smatram da ovaj zakonski prijedlog nije dobar, da će još više uzdignuti političku elitu na pijedestal, da su građani vrlo nezadovoljni s političarima, evo samo primjer Grada Zagreba koji ima 218 mjesnih odbora i 17 gradskih četvrti gdje ti ljudi koji tamo dobivaju plaću zapravo ne odlučuju o ničemu, gdje Grad Zagreb plaća školske odbore i dakle to je jedna politička kasta koja se ne da i tražit ćemo glasovanje.
584. amandman zastupnica Ines Strenja, izvolite.
Zahvaljujem, dakle moj amandman imate napisan vi ćete ga odbiti, ali bi ja vama rekla zbog čega smo mi ovako odreagirali na ovo donošenje etičkog kodeksa. Etički kodeksi se po županijama i gradovima, vjerojatno će sad i u saboru, donose po špranci koju je napisao plemeniti Lovro Kuščević i to je etički kodeks u kojem stoji jedna čudna rečenica, a to je da bi se potpisnici trebali suzdržavati od javnog iznošenja neprovjerenih informacija. Ja vas moram izvijestiti da smo o tome imali žestoku sjednicu u Županijskoj skupštini Primorsko-goranskoj gdje je potpuno jasno rečeno i to su se pripadnici HDZ-a borili protiv Komadine i SDP-a jer je to ograničavanje slobode govora. Naravno s obzirom da su isti tekstovi i u županijama koje vodi HDZ, naravno da je naša namjera odnosno naš strah od toga da ćete to isto pokušati progurati ovdje. Kako ćemo mi ovdje govoriti o korupciji u Hrvatskoj ukoliko mi budemo morali iznosit samo točne informacije, vi uvijek imate informacije koje dobije i naravno na nadležnim je institucijama da ih provjere. Radi se o neprovjerenim informacijama koje smo mi dobili, mi nemamo mogućnosti da ih provjerimo, ali postoje neistinite informacije za koje naravno nije u redu i treba ih zabraniti da ih saborski zastupnik iznosi, niti da vrijeđa, niti da iznosi neistine. I zbog svega toga mi smo jako zabrinuti kako će izgledati taj vaš etički kodeks i zbog toga bi bilo dobro da on bude pripremljen i da u njemu nema takvih formulacija koje će jednostavno saborskom zastupniku zatvoriti usta i zabraniti slobodu govora. Tražim glasanje o mom amandmanu.
585. amandman zastupnik Nikola Grmoja, izvolite. Kolega Grmoja vi ste.
Poštovani predsjedniče, evo tu sam u saboru od jučer od 9 i 30 branio sam nekoliko zakona MOST-a, imao stanku u 1 sat i onda ovo izjašnjavanje o amandmanima koje, koje traje od jučer od 15 sati. Dakle, jasno je da smo umorni, ali se ne namjeravamo predati, ovakav otpor još nije viđen u Hrvatskom saboru, nikad ovoliko dugo nije trajala saborska sjednica, bila je jedna besana noć ovdje, ali tada je bio drugi poslovnik stalno su se sazivale stanke i cjelokupna oporba je sudjelovala u tome, ovdje su MOST-ovci sami, nešto su nam jutros malo stankama koliko su mogle pomogle kolege iz oporbe, ali već smo budni toliko dugo da jednostavno na izmaku smo snaga, ali nećemo, nećemo prestati upozoravati na vašu namjeru a to je donijeti ovaj zakon prije no što predsjednica raspiše izbore kako biste povećali novac, iznos novca koji ćete potrošiti u izbornoj promidžbi i ono što cijelu noć govorim, kada bi ovoliko odlučnosti vidjeli kod vas da progurate zakone koji idu u korist naših građana, kada bismo ovoliko odlučnosti vidjeli npr. kod donošenja Ovršnog zakona, izbacivanja FINE i javnih bilježnika iz postupka ovrhe, kod reforme pravosuđa, kod reforme javne uprave, kod reforme zdravstva onda bi ova Hrvatska sigurno bila puno ugodnija za život ne bi nam mladi odlazili u druge zemlje u Njemačku, u Irsku i ne bi nam se događao [[Upadica: Hvala.]] egzodus stanovništva. Hvala. Tražim glasanje.
586. amandman Klub zastupnika MOST-a nezavisnih lista, pa molim državnu tajnicu od 586. do 597. da se izjasni.
Zahvaljujem uvaženi predsjedniče Hrvatskog sabora, uvažene zastupnice i zastupnici, po pitanju Amandmana od broja 586. do broja 597., amandmani se znači ne prihvaćaju uz obrazloženje iz razloga jer je referendum oblik političkog djelovanja građana. Stoga smatramo primjerenim da se financiranje referenduma uredi na isti način zakonom kojim se utvrđuje financiranje ostalih političkih aktivnosti. Hvala.
Hvala. Kolega Panenić izvolite.
Hvala lijepo državna tajnice na pojašnjenju. Ali upravo kada govorimo o financijskim izvještajima, ja bih se složio sa predsjednikom Sabora, savršeno mjesto za primjenu etičkog kodeksa. Najosjetljivije mjesto je uvijek ono što je vezano za financije. Znači, kako idemo primijeniti na korisnika, možda bi trebalo to još pojačati? Ali onda znači moramo biti spremniji na sebe da to primijenimo na isti način. Jer ako je to, znači prvo je primanje darova, ono nema primanja darova veliki mali, 500 kuna, manje od 500 kuna, više od 500 kuna. Treba biti povjerenje znači povjerenje da se stvara u tome okruženju da ne bude da su svi lopovi. Jer ako smatramo sve lopovima onda ih pretvaramo u taoce administracije. Onda za svaki detalj dostavljaju neki papir da bi to sve bilo sigurno, a onda vidimo da ni ti papiri ne funkcioniraju. Pa na kraju smo i na povjerenje je bilo oko dolazaka saborskih zastupnika u ovaj cijenjeni dom, pa na kraju zastupnika nema ali samo oni koji idu onako punim srcem oni budu kažnjeni, oni ostali svi su opravdani. Prema tome, kada bi krenuli od etike onda bi stvarno ovdje u ovome domu predsjedniče puno toga trebalo napraviti, a da ne moramo dirati ni financije. Ali ovdje ako govorimo znači financijske stvari koje su još osjetljivije i oni koji kontroliraju i kod nje je pitanje etike. Znači, višekratno je to možemo reći složeno i nije baš tako samo jednostavno napisati evo mi ćemo te izvještaje pokupiti, iskontrolirati, onda vidimo da ima različitih tumačenja. Obično budu u pravu svi, ono na kraju ako netko i završi na nekoj prijavi pa na sudu i to uspije se izbanalizirati. Kroz par godina to se sve popegla dok mi dočekamo da to tako bude jedini je rezultat da smo spriječili jednu referendumsku inicijativu u startu da se ne može dogoditi. Pa evo, predlažem da o ovome glasamo.
Hvala. 587. amandman zastupnik Miro Bulj. Izvolite.
Hvala lijepo. Ja ću ponoviti po ne znam koji put da jednostavno referendum i promidžba referenduma, financijska izvješća ili političkih stranaka u promidžbe jednostavno ne može ići u isti koš. To su pomiješane jabuke i kruške jer to je voda i vatra to sam rekao. Narod je prikupio 400 potpisa za referendum o izmjenama izbornog zakona temeljem Ustava koji članak to daje jer je narod ostvario vlast izborom svojih predstavnika, to je ovaj visoki dom. I narod ima naravno pravo i na neposredno odlučivanje. Znači narod kada građanska inicijativa prikuplja potpise znači da nije zadovoljan sa političkim elitama i ne može u isti koš jer protureferendum … [[ne razumije se]] Vlada jer je uvijek protiv referenduma. Ona ne bi smjela biti protiv referenduma niti koristiti resurse protiv referenduma. Ona bi trebala biti neutralna. Međutim, to nitko ne računa. Znači, ovaj zakon protuustavan temeljem članka 1. u temeljnim odredbama. Što bih htio kazati još jednom? Evo drago mi je, vidimo da se uvažena gospođa Josipa Rimac oprašta. Pozdravite ministra. Recite mu da je napravio diskriminaciju da su žene morale braniti. Da je ispao kukavice recite Lovri Kuščeviću, da je trebao on braniti ovaj zakon. Vidimo na Facebooku da meće rušene mostove, ali možda smo ga sada iznenadili. Ipak smo izdržali. Ipak smo homogeni i ipak smo jedina oporba koja je snažno vas protresla. Pogubili ste se. Obećali ste, to jest recite, javno u kamere ste rekli da će biti glasanje u 12 sati. Vidite da se pomakle. Da, rekli ste. I vidim da se i … [[ne razumije se]] drugi … [[ne razumije se]] smiju koji … [[ne razumije se]] Europarlament. Ali tražim zbog njih tražim glasanje … [[ne razumije se]]
Hvala. Hvala vam. Nisam rekao da će biti glasanje u 12. Možete provjeriti u zapisniku saborskih službi. Idemo dakle na 588. amandman zastupnik Robert Podolnjak. Nema ga. Pa idemo na 589. zastupnik Runtić. Nema ni njega. Idemo na 590. kolega Dobrović vi ste. Izvolite.
Hvala lijepo. Poštovani predsjedniče Sabora, poštovani državni tajniče, kolegice i kolege. Dakle, spominjao sam da ovaj zakon u stvari njeguje partitokraciju, a ujedno i gazi referendum kao alat demokratskog izražavanja naroda, pa bih ovo prvo obrazložio. Naime, niz je odredbi koje ustvari u vrlo povlašteni položaj stavlja velike stranke. Recimo obavezno financiranje članova gradskih vijeća za jedinice lokalne samouprave, zatim u slučaju prelaza nezavisnih političara, onda stranke stječu pravo na njihove glavarine dakle na njihov politički kapital koji je zarađen dakle njihovim izbornim rezultatom itd. To sve skupa stvara jedan jaki dojam da se ovdje njeguje politički sustav, politički establishment koji je u principu odgovoran za ovo teško stanje države, teško stanje naše Hrvatske i koja se naravno to stanje se nastoji uljepšati sve većim iznosima sredstava za promidžbu odnosno za piar. Međutim, to naravno za mnoge mlade građane koji su u naponu snage koji osnivaju obitelji to za njih nije dovoljno odnosno to je za njih prozirno. Tako da oni rado napuštaju zemlju i molit ću glasovanje.
591. Ante Pranić, nema ga. 592. amandman zastupnice Ninčević Lesandrić. Izvolite.
Zahvaljujem predsjedniče HS. Poštovani državni tajniče, poštovane kolegice i kolege saborski zastupnici, ovaj amandman kaže da se čl. 81. briše jer predlagatelj smatra da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Predlagatelj smatra i da pravo na redovito godišnje financiranje iz proračuna trebaju imat samo one političke stranke koje su prema konačnim rezultatima izbora dobile zastupničko mjesto u HS odnosno predstavničkom tijelu jedinice lokalne samouprave, a tako je principijelno uređeno čl. 6. prijedloga zakona. Stoga ne prihvaćamo da se novac za redovito godišnje financiranje može od nezavisnih zastupnika odnosno vijećnika transferirati nakon izbora političkim strankama koje taj novac nisu zaradile temeljem izbornog rezultata, a postoji i mogućnost političke korupcije. Ja ću sad ponoviti ono što sam već 20 puta ponovila na kraju svakog obrazlaganja amandmana, a to je da Zakon o financiranju političkih aktivnosti, izborne promidžbe i referenduma spada u kategoriju izbornih zakona, a prema preporukama venecijanske komisije izborne zakone ne bi trebalo donositi u izbornoj godini. Ustavni sud RH također smatra da bi HS trebao poštivati takvu dobru parlamentarnu praksu iako to nije normativno propisano. Kako se krajem godine održavaju i predsjednički izbori, predlažemo stupanje zakona na snagu 1. veljače 2020.g. Tražim glasovanje o ovom amandmanu [[Upadica: Sada je na redu…]] i zahvaljujem.
…poštovani kolega Petrov, 593. amandman, izvolite.
Poštovani predsjedavajući, poštovani državni tajniče, kolegice i kolege zastupnici, referendum daje mogućnost da svaka osoba može izraziti svoj stav o najvažnijim pitanjima za svoju zemlju. Također, referendumske inicijative su bitne kao mehanizam jer prisiljavaju vladajuće da moraju objasniti svoje stavove i svoje odluke i zato djeluju kao kontrolni mehanizam. Referendum je stečevina demokracije i poštivanje građana. Referendum je također važan jer s tim alatom je zadnja riječ kod građana. Referendum također limitara snagu države iznad društva i u trenucima kad politika prijeti društvu, ima je mogućnost zaustaviti. Kada se sve ovo navede, da ću opet ponovit, nije mi jasno zbog čega gušite referendum? Zbog čega ne podržavate volju naroda? Gdje je problem? Znam da to nije jedini problem, jedina loša točka ovog prijedloga zakona, al po meni je, usudio bih se reći, najvažnija. Referendum trebate omogućiti građanima, ničija nije sjala do zore i sve ono što danas mijenjate, zato što mislite da ćete lakše vladati, na kraju će vam se obit o glavu i onima koji su prouzrokovali [[Upadica: Hvala]] hrvatsku šutnju prije, obilo im se o glavu.
594. amandman zastupnica Sonja Čikotić, izvolite.
Poštovani predsjedniče HS, poštovani državni tajniče, meni je žao što ministar nije našao shodno da zapravo dođe di je dva dana pričamo zapravo o ovom zakonu na koji smo podnijeli 888 amandmana jer je zakon iznimno loš, loš je jer se u samom začetku zapravo referendumskih inicijativa one zatiru odnosno nameće im se takav zakonski okvir za financiranje da je to jednostavno grupama građana koje se organiziraju oko određene referendumske inicijative nemoguće za ispoštivati. Ono što bih htjela nadalje reći, ovim amandmanom je predviđeno zapravo da se same, sam tekst članka zapravo briše jer sam taj tekst prema onom što sam uložila amandman, nije predmet ovoga zakona, taj tekst trebao bi biti predmet Zakona o referendumu i upravo iz tog razloga jer ovo je zapravo lomljenje preko koljenja, ovo je zapravo jedna stvar u kojem je trebalo malo drukčije sagledati stari jer povjerenje građana u institucije ne gradi se na način da ih se onemogućuje u nečemu jer građani će uvijek naći načina, al to nije dobro dugoročno za samu društvo i samu državu. Ono što želim reći je da 78% građana zapravo smatra i ovaki upravo zakoni i ovakav način rada HS oni sad promatraju i misle pa zar je stvarno moguće da ima tu i saborskih zastupnica koje uredno brane amandmane i nisu, znači, spavale preko od jučer od 6 sati, zar je stvarno moguće da je takav tempo radnog HS i zar je stvarno moguće da se na nama vježba, eto demokracija. Vezano za ovaj amandman koji sam tražila da se briše [[Upadica: Hvala vam]] molim da se o istome glasuje. Hvala vama.
595. zastupnik Marko Sladoljev.
Hvala g. predsjedniče. Dakle, preporuka venecijanske komisije da se izborni zakoni, dakle, da se zakoni što se tiče izbora ne mijenjaju u godini izbora i ta preporuka mi se čini logična. Ta preporuka zapravo na neki način otvara mogućnost za fer play igru među političkim akterima. Ja bi to usporedio sa nogometom, zamislite da u premijer ligi 5 kola prije kraja prvenstva, Engleski nogometni savez odluči promijenit pravila igre i odluči da umjesto 3 kluba ispadaju 5 klubova. Dakle, to je ista stvar. Dakle, pravila igre se ne mijenjaju u trenutku kad se igra politička utakmica. To su logične stvari, ali evo kažem ono što je simptomatično za ovu Vladu dakle da se sluša preporuke europskih Direktiva, da se slučaju preporuke briselskih birokrata, a kada je nešto za demokratičnost onda se ne sluša preporuke komisija koje su dobre za Hrvatsku. Također bi htio reći da ako se izglasa ovaj zakon, a vidjet ćemo da li će biti dovoljno zastupnika da ga izglasa, da to smatram nož u leđa hrvatskoj demokraciji. Međutim, postoji još jedna gora stvar, ako se izglasa prijedlog koji se pojavio u medijima za koji vjerujem da je autor Vladimir Šeks da relativni izborni pobjednik dobiva gratis mandate smatram da je to u Hrvatskoj smrt za demokraciju. Ovo je nož u leđa za demokraciju, a ovo će biti smrt, mi želimo na to upozoriti i tražim da se glasa o ovom amandmanu.
596. amandman zastupnica Ines Strenja, izvolite.
Zahvaljujem kao što sam već u više navrata rekla, nema smisla daljnjeg povećavanja sredstava političkim strankama, nema smisla trošenje novca na ono što je zapravo moguće upotrijebiti za bolju kvalitetu života građana RH. A stvari razlog donošenja ovog zakona je upucavanje dodatnog novca kako biste vi ostvarili najbolji rezultat do sad na europskim izborima. Nije nam namjera bila opstruirat zakon, ali je potpuno nelogično sve ovo što ste napisali jer način na koji ste sastavili ovaj zakon prvenstveno guši svaku referendumsku inicijativu. I o tome sam već govorila, prvenstveno pred nama je referendumska inicijativa o produženju radnog vijeka za građane na 67 godina čime se želimo usporediti i ići u korak sa EU, a zaboravljamo da je prosjek života u Hrvatskoj 77,9 godina odnosno 3 godine kraći od prosjeka građana EU. Kad to još usporedimo sa podacima sa informacijama kako velika većina kompanija u skandinavskim zemljama ide i na četverodnevni radni tjedan potpuno je jasno da ćemo mi naše građane izrabljivati do 67 godine gdje će oni praktički ići sa radnog mjesta na groblje. A ne razmišljamo da smo novac koji bi vi dali političkim strankama [[Upadica: Hvala vam.]] mogli dati za poboljšanje [[Upadica: Hvala vam.]] kvalitete života tih građana.
597. amandman zastupnik Nikola Grmoja, izvolite.
Hvala poštovani predsjedniče, mislim da bi bio red da sazovete budući da nije bilo slobodnog govora barem stanku od 15-tak, 20 minuta znači mi smo jučer od 9 i 30 ovdje u sabornici kako bi ljudi mogli otići barem nešto pojesti, ja mislim da je to i u redu prema stručnim službama i ljudima koji rade ovdje, rade ovdje u saboru, mislim da bi to bio red ako ste odlučili izglasati zakon vi ćete ga svakako izglasati, hoće li to biti u ne znam 19, u 20 ili 21 sat to je sada manje važno, ali mislim da bi to bilo korektno i prema svima koji rade ovdje, a i prema nama zastupnicima jer ostalih zastupnika nema, niti iz redova oporbe, niti iz redova vladajućih, a mi smo tu već nekih 28 sati ili ne znam, ne znam koliko, ali uglavnom mi ćemo do kraja koliko budemo naravno mogli obrazlagati ove amandmane, ne mislimo odustajati jedino ako nekome pozli ili dođe loše što nije isključeno, ali ne namjeravamo odustati jer mislimo da je važno poslati poruku da niti o jednom zakonu se u Hrvatskom saboru nije ovoliko raspravljalo, a ima puno zakona u proceduri koji bi pomogli našim građanima, od Zakona o mikrosolarima, do proglašenja isključivog gospodarskog pojasa, reforme pravosuđa, reforme javne uprave itd., al to nažalost nije toliko važno vama i bitno kao što vam je bitno znači da donesete ovaj zakon prije raspisivanja izbora kako bi povećali sredstva, novčana sredstva novac za vašu izbornu promidžbu i ja ovim putem pozivam ponovno predsjednicu Republike da raspiše izbore kako ne biste uspjeli [[Upadica: Hvala vam.]] u ovom svom naumu. Hvala.
Idemo na 598. amandman Kluba zastupnika MOST-a nezavisnih lista, molim državnog tajnika da se očituje o tom amandmanu i o amandmanima do broja 609.
Zahvaljujem gospodine predsjedniče Hrvatskog sabora i ujedno vas pozdravljam kao i sve zastupnice i zastupnike, dakle Amandmani pod rednim brojem 598. do 609. se ne prihvaćaju iz razloga jer je referendum oblik političkog djelovanja građana te stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti. Hvala lijepa.
Hvala. U ime Kluba MOST-a poštovani zastupnik Panenić.
Hvala lijepo poštovani potpredsjedniče, evo vas pozdravljam ovdje da se pridružite, imamo nastavke ovako tu nam je državni tajnik preuzeo, novi je predsjedavajući ono ali izgleda mi jedini koji ostajemo ovdje i pokušavamo jedno te isto ponavljamo, ali nikako se riješiti, nikako da se riješimo financija koje želite puno više za sebe, nikako da riješimo referendum koji želite da spriječite na sve moguće načine. U bilo kojim okolnostima političkih stranaka, pojedinaca, nekih lista ja bi se savršeno složio s ovim što piše ovdje. Nemojmo iskorištavati izvore koji bi mogli utjecati na općenito i na nas kao političare, a isto tako i na biračko tijelo. Međutim, kada imamo inicijativu koje je jasno iskristalizirana, koja je proistekla iz velike skupine ljudi koji podržava po 400 tisuća ljudi onda stvarno dođemo do toga, da li trebamo njima pregledavati svaku kunu, svaku lipu. Ili smatramo ono da je to sve nastalo iz potpora ne znam, nekih osoba koje su po državnim tvrtkama na rukovodećim mjestima, da li je to možda upravo ono što često navode od Crkve, da li je to možda neke anonimne skupine koje žele zlo našoj državi. Bojim se da ćemo naći vrlo malo razloga za takvo postupanje, ali kad pogledamo inicijative koje su bile, sve su bile na tragu da štite zapravo vrlo tradicionalne vrijednosti RH ili da se donose odgovorne odluke o budućem djelovanju cijele naše države. Prema tome, ovo je još jedan u nizu amandmana koji mi predlažemo da se ukine te tražimo da se o njemu također glasa.
599. amandman, zastupnika Mire Bulja.
Još jednom kažem da i ponavljat ću uvijek, da je ovaj zakon protuustavan, da jednostavno referendum je nespojiv, financiranje referenduma izvještavanje financijsko je nespojivo sa političkim strankama tj. promidžbom političkih stanaka. To su sasvim dvije drukčije stvari. Ovdje su inicijative nastale zbog toga da pokrenu određene pitanja koja bi se referendumom rješavala, a nezadovoljstvo na političke elite, međutim, činjenica da sam ja, opet ću ponoviti još jednom, ponosan na ovo što smo ukazali, mi zastupnici MOST-a, ovo se po prvi put dogodilo. Osobno sam i ušao u politiku zbog ovakvih stvari, kad su političke elite radile turbulencije, dugo sam bio aktivist u brojnim građanskim akcijama i znači aktivistički, a i bio sam čak i koordinator, ali o tome se ja ne bi brojnih prikupljanja referendumskih inicijativa koje su posljednjih godina bile, osim ove zadnje. Prema tome, poznajem koji je to rad, koji je to trud, međutim, više me sad boli kad pogledam, nakon svih poziva predsjednice RH, koja bi mogla zaustaviti ovaj zakon, koji je jedino u interesu HDZ-u, nije ni zakon mikrosolarima, što nabrajamo, niti pomaže radnicima niti prometnu infrastrukturu niti obećanim projektima, nego jednostavno pogoduje samo HDZ-u da imaju u kampanji sa milijun i pol na 4 milijuna, što znači 2,5 milijuna kuna više i da se ono radi, kao što je uvaženi tajniče, što je bilo za vrijeme izbora, da se obilaze selo po selo, iza svake bukve bude jedan ministar, peču se janjci, na taj način se dobivaju izbori, što nije pravično. Ovim referendumom nikome se ne pomaže, ni radniku ni seljaku ni težaku [[Upadica: Tražite glasovanje?]] osim HDZ-u i zbog toga tražim glasanje.
600. amandman zastupnika Roberta Podolnjaka.
G. potpredsjedniče Sabora. Vi ste dobar dio naših rasprava čuli, državni tajnik i nije imao prilike. Ali, toliko smo puta ponavljali one ključne sustavne greške u ovom zakonu i svim njegovim odredbama. Jedna od temeljnih sastajališta našeg ugleda u međunarodnoj zajednici, u Vijeću Europe, u organizaciji kojom smo nedavno predsjedavali, kojoj predlažemo kandidata za glavnog tajnika te međunarodne organizacije, koja posebno brine o demokraciji i vladavini prava i ljudskim pravila i koja je donijela niz vrlo važnih kodeksa po kojima bismo trebali postupati kad su u pitanju izborno zakonodavstvo i referendumi. Ali, jedna od najvažnijih preporuka je, da se izborno zakonodavstvo ne mijenja u godini kada se održavaju izbori. Dakle, to je neki minimalni standard kojeg bi se trebale držati demokratske države. Članice Vijeća Europe, nemojte mijenjati izborne zakone u godini kad se održavaju izbori. A mi, ne da to činimo, da to mijenjamo u izbornoj godini, mi to mijenjamo dan prije izbora. Jer ovaj zakon spada u kategoriju izbornog zakonodavstva, pa i u samom nazivu ima riječi izborne promidžbe. I to je naprosto neoprostivo, ali, sve što mi govorimo, ne znam već sam koliko sati, zapravo uđe kroz jedno uho i izađe kroz drugo uho, predlagatelju. Stoga tražim glasanje o amandmanu.
601. amandman poštovanog zastupnika Hrvoja Runtića. Nema ga. 602. amandman zastupnika Slavena Dobrovića.
Hvala lijepo poštovani potpredsjedniče Sabora, poštovani državni tajniče. Evo, čuli smo i da je tijekom prvog čitanja su mnogi od ovih primjedbi donesene, podnesene, upozorene, međutim, nije bilo prave reakcije, pa to doista čudi jer pa valjda se parlament shvaća kao jedno tijelo koje donosi, ali i služi kao korektiv i koje gdje se mogu čuti mnoge primjedbe koje idu za tim da se zakon popravi. Popravi u njegovom provedbenom smislu, da se isprave nekakve nedorečenosti ili nekakve nepravilnosti, tako da doista čudi ova situacija gdje se uporno ide za tim da se zakon donese u ovom obliku i sa ovim predstavljanim rješenjima. Tako da, evo, ja to povezujem doista sa mladom generacijom koja jedina može izvući Hrvatsku jer pogledajmo statistiku, pogledajmo demografske projekcije i one su sve jako loše i mislim da nama prijeti vrlo brzo jedan demografski krah. A ovakvo jedno rješenje i ovakvo jedno ignoriranje ovih pitanja sigurno pomaže da se taj problem dodatno ubrzava. Tako da mi znamo da nam demografska strategija kao takova ne postoji. Međutim, teško da i može postojati uz ovakva izborna rješenja, dakle uz ovakav odnos prema referendumu jer mnogi ljudi traže rješenje s druge strane granice.
Tražite glasovanje?
Tražim. Hvala.
Poštovani zastupnik Ante Pranjić koji je podnio 603. amandman nije ovdje, pa će 604. zastupnica Ivana Ninčević Lesandrić. Izvolite.
Hvala potpredsjedniče Hrvatskoga sabora. Poštovani državni tajniče, poštovane kolegice i kolege zastupnici. U ovom amandmanu, ovaj amandman kaže da se članak 80. briše. Predlagatelj smatra da iz zakonskog teksta treba izostaviti dio koji se odnosi na financiranje referenduma i da taj dio zakona treba biti sastavni dio temeljnog zakonskog teksta koji uređuje problematiku referenduma. Također smatra da pravo na redovito godišnje financiranje iz proračuna trebaju imati samo one političke stranke koje su prema konačnim rezultatima izbora dobile zastupničko mjesto u Saboru odnosno predstavničkom tijelu jedinice lokalne samouprave, a tako je principijelno i uređeno člankom 6. Prijedloga zakona. Stoga ne prihvaćamo da se novac za redovito godišnje financiranje može od nezavisnih zastupnika odnosno vijećnika transferirati nakon izbora političkim strankama koje taj novac nisu zaradile temeljem izbornog rezultata, a da ne govorimo da i postoji mogućnost političke korupcije. Već sam više puta ponovila skoro pa u svakom javljaju vezano za amandmane pa ću evo još jednom, a to je da Zakon o financiranju političkih aktivnosti i izborne promidžbe i referenduma spada u kategoriju izbornih zakona, a prema preporukama Venecijanske komisije izborne zakone ne bi trebalo donosi u izbornoj godini. S tim se slaže i hrvatski Ustavni sud koji također smatra da bi Hrvatski sabor trebao poštivati takvu dobru parlamentarnu praksu iako nije normativno propisano. Prema tome predlažemo da se stupanje zakona stavi na snagu 1. veljače 2020. godine. Tražim glasovanje o ovom amandmanu i zahvaljujem.
605. amandman poštovanog zastupnika Bože Petrova.
Poštovani potpredsjedniče Sabora, državni tajniče, kolegice i kolege zastupnici. Dokle god budem imao priliku ponavljat ću danas. Ova bitka naša danas traje samo iz jednog razloga, zakon koji predlažete nije dobar, niti je korektan način na koji to pokušavate napraviti. A posebno još trebam naglasiti da ovaj zakon čija rasprava u kontinuitetu traje već 30 sati ne koristi apsolutno nikom u Hrvatskoj osim isključivo jednoj političkoj stranci. 30 sati u kontinuitetu se borite da biste dobili par milijuna kuna, 30 sati. Ja sam vam jučer rekao oznojit ćete se za njih. Oznojit ćete se samo iz jednog razloga, nije korektno prema građanima koji od nas očekuju da se borimo za njihove interese, a ne za neke partikularne ili političke interese. Vjerujem da apsolutno svaki građanin u Hrvatskoj danas kada ovo gleda može osjećati samo stid. Imali ste priliku 30 sati pričati o 100 zakona u proceduri trenutnoj predanih od kojih bi svaki mogao donijeti barem nešto više dobiti za njih. Vi ste odabrali 30 sati trudit se na bilo kakav način nas prisiliti da dobijete par milijuna kuna. 30 sati, svaka čast.
Tražite glasovanje?
Naravno.
606. amandman zastupnice Sonje Čikotić.
Poštovani potpredsjedniče Hrvatskoga sabora, poštovani državni tajniče. Tražila sam kroz ovaj amandman zapravo da se tekst zakona briše obzirom da smatram da isti tekst je trebao biti u zakonu o referendumu, obzirom da se isti namjerava donijeti odnosno kroz nekoliko dana će biti u javnom savjetovanju prema riječima resornog ministra. Ono što želim reći je da me iznenađuje, a zapravo meni je drago, meni je drago što ste vi ustrajni. Jer da niste toliko ustrajni ne bi se vidjelo zapravo koliko grčevito se držite za ovaj zakon, koliko grčevito vam je zapravo stalo da se taj zakon izglasa pa makar morali okupljati većinu u pola noći i to je jedna poruka. To je jedna poruka svim građanima Hrvatske da zapravo tražite saveznike u papirima, tražite saveznike u zakonodavnim normama, u propisima tražite saveznike, a građani vam ne trebaju. Od građana ste se otuđili a to je normalno i jasno kada 78% građana smatra da zapravo ova Vlada ide u krivom smjeru. Danas nas svim portalima vidi se i tema je upravo ovaj zakon i građani komentiraju. Zar je moguće da zbog 2 i pol milijuna kuna mi imamo maratonske sjednice? Ja ne znam, bila sam još mlada, jesu li bile baš ovako maratonske sjednice kada je bila zapravo uspostava hrvatske države, je li to onda bilo tako važno i tako bitno, možda i jest. Svakako, žalosti me što ministar resorni je poslao državnog tajnika i dvije državne tajnice i nije došao braniti ovaj zakon, a o navedenom amandmanu tražim glasanje. Hvala vam.
607. amandman zastupnika Marka Sladoljeva.
Hvala g. potpredsjedniče. Dakle, venecijanska komisija preporuča, dakle, daje preporuke da se izborni zakoni i zakoni što se tiče promidžbe ne rade u godini izbora. Dakle, to je potpuno logična činjenica jer se npr. usred prvenstva ne mijenjaju nogometna pravila. Dakle, ovo je jedna politička utakmica u kojoj bi trebalo biti da svi, dakle, akteri počinju po jednakim, dakle, pravilima, dakle, po jednakim mogućnostima i ovaj zakon sportskim žargonom nije fer play. Doduše, jedna zanimljivost, u Hrvatskom nogometnom savezu se čak i to događalo da se mijenjalo usred sezone način tko će ispasti, tko će, dakle, otići u Europu, tako da to je kod nas nije neka specifičnost. Međutim, želim naglasiti nešto drugo, dakle, ovaj zakon definitivno je ako se izglasa nož u leđa hrvatskoj demokraciji i postoji jedna puno opasnija stvar, a to je zakon koji će relativnom izbornom pobjedniku donijeti još više mandata. Mi ćemo se boriti protiv i ovog zakona i protiv ovog svim, dakle, svojim demokratskim sredstvima koje možemo, dakle, mi smatramo da je ovo naš posao, dobio sam puno poruka od ljudi da smo zapravo, ne znam, neki nadljudi koji možemo toliko izdržati, ja sam učitelj koji je 4 dana znao provest na maturalcu bez ijednog sata spavanja, smatram da sam predobro plaćen za ovaj posao i ne vidim ništa ereska u ovome, tražim da se glasa o ovom amandmanu.
Amandman 608. zastupnice Ines Strenja.
Zahvaljujem nastavno na kolegu, ja isto mogu reći da kao što vidite MOST-ovci ne odustaju, nismo odustali sve ove 4 godine borit se za neku bolju, pravedniju RH i nastavljamo i dalje sa svih ovih 888 amandmana borit se za nekakav bolji Zakon o financiranju političkih stranaka jer to je zapravo jedina svrha ovog što jesmo, raditi, ali ne biti preplaćeni, raditi i biti na ponos onih koji su nas izabrali, a ne gušiti referendumske inicijative jer kao što znate, to je najviši izraz demokracije u svakoj zemlji. Zakon o financiranju političkih aktivnosti, izborne promidžbe i referenduma spada u kategoriju izbornih zakona, a prema preporukama venecijanske komisije, izborne zakone ne bi trebalo donositi u izbornoj godini, a vi želite da u ponedjeljak taj zakon već vrijedi kada bi predsjednica trebala raspisat Europarlamentarne izbore. Zbog toga je još jednom odavde pozivam da to učini danas, pozivamo je cijeli dan, ona treba znati koja je njena odgovornost, da li je ona izabrana kao predsjednica svih građana RH ili je izabrana kao predsjednica HDZ-a, znamo se tko je omogućio da postane predsjednica, ali nakon toga ona je predsjednica svih građana RH, a građani RH ne žele tako u velikoj količini, u tako velikim iznosima, financirati političke aktivnosti, posebice HDZ-a, budite u to uvjereni i to vam neće bit nagrađeno na izborima, građani to vide i čuju. Dakle, Ustavni sud RH također smatra da bi HS trebao poštivat takvu dobru parlamentarnu praksu iako to nije normativno propisano, dakle, da se u izbornoj godini ne donose nikakvi zakoni koji su vezani uz izbore [[Upadica: Tražite]] Tražim glasanje [[Upadica: glasanje]]
609. amandman zastupnika Nikole Grmoje.
Hvala poštovani potpredsjedniče. Kolegica Strenja, jasno je koja je ovdje namjera otpočetka, jasno je da žele progurati ovaj zakon kako bi sebi osigurali dodatna sredstva za kampanju, ali namjerili su se na tvrd orah, ovakav otpor nikad nije pružen u HS, bilo je situacija da su SDP-ovi zastupnici uputili cijeli niz amandmana, ali vrlo brzo bi odustali, međutim, MOST-ovci su sazdani od drugačijeg materijala, nitko nije očekivao, znači, da ćemo 29, 30 sati rekao je dobro kolega Petrov jer mi smo u 9,30 došli ovdje jučer u sabornicu da ćemo i dalje ovdje stajati i pružati otpor ovoj samovolji HDZ-a koja se želi dokopati novca i samo im je novac jedino bitan, ali osim toga želi i onemogućiti, znači, izjašnjavanje građana na referendumu. Vidim da je tu kolega Miro Kovač koji se predstavljao cijelo vrijeme kao nekakav oponent Andreju Plenkoviću, ali će bez problema stati na listu koju će Andrej Plenković skrojiti za europske izbore i onda će i ovaj novac koji mi moramo ovdje, znači, koju će ovdje izglasati, znači, povećanje tih sredstava, to će i njemu koristiti za kampanju, a sjetimo se kolega Bulj kako je kolega Kovač progurao Marakeški sporazum bez rasprave na Odboru za vanjsku politiku i kako je odradio sve što je trebao odraditi za Andreja Plenkovića i sad će bit nagrađen za te odrađene zadatke, mjestom na listi za Europski parlament [[Upadica: Tražite glasovanje?]] Tražim glasovanje.
610. amandman Kluba zastupnika MOST-a nezavisnih lista, izvolite i 11 identičnih amandmana.
Zahvaljujem g. potpredsjedniče. Dakle, Amandman broj 610. do 621. ne prihvaća se iz razloga jer je referendum oblik političkog djelovanja građana, stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti. Hvala lijepa.
U ime Kluba zastupnika MOST-a poštovani zastupnik Panenić.
Hvala lijepo, evo je bi malo nastavio na ove navijačke zapravo teme jedna osoba na HDZ-ovoj listi ima problem sada ogroman, s druge strane evo imate potporu s naše strane za kolegu Kovača ono mislim da je evo konstruktivni smo idemo nešto i da napravimo da ta lista ima obrisa da ljudi koji žele raditi ono da i budu tamo u Bruxellesu. Tako da i ja osobno poznajem kolegu Kovača i ne bi imao ništa protiv da on bude naš predstavnik u Bruxellesu. Ali vratimo se i na ovo, znači nije, nema tamo protivnika, tamo su svi za Hrvatsku, kad bismo ovdje bili sa prijedlozima zakona svi za Hrvatsku onda bi to tek bio posao. Ali evo da se vratimo, znakovit je i sam naziv ovoga članka zabrana pogodovanja. Mislim da s obzirom da imamo evo tri retka ono da je vrlo malo rečeno, trebalo o tome više reći ali bojim se kad bi pitali na ulici ljude da onda zabrana pogodovanja bi bila jedna tema pisali bi ovdje knjige, vjerojatno ne bi raspravljali ovako od jučer do danas, nego bi raspravljali cijeli mandat o tome kako se pogoduje i bojim se da ne bismo uspjeli složiti niti ovakav loš prijedlog zakona, jer ne bismo uspjeli napisati sve oblike pogodovanja koje u Hrvatskog imamo. Ali evo vidim da je tema vruća, odoše kolege ono da vjerojatno da rasprave koji su to oblici, ja sam htio možda da tu otvorimo i raspravu, ali bojim se da će to završiti na pojašnjenju od državnog tajnika, a mi možemo samo očekivati evo da kada bude glasanje o ovome možda dobijemo još neku nadopunu. Tako da ćemo onda vidjeti zapravo na koji način bi se to vršile te neke protuusluge, povlastice osobne koristi kako se to definira, jer evo mi u MOST-u nemamo to iskustvo pa trebamo čuti od [[Upadica: Tražite glasovanje?]] iskusnijih i tražit ću glasanje da.
611. amandman zastupnika Mire Bulja.
Pa evo ja bi u ovome tonu na odmah ću još jednom ponoviti i uvijek ću ponavljati da sam ponosan na svoje kolege iz Kluba MOST-a koji su po prvi put pokazali otpor, možda na ovaj način u povijesti Hrvatskog sabora lošim zakonskim inicijativama koji je samo u korist HDZ-u i naravno ja sam danas nekoliko puta spomenio poslovicu koja se spominje u mom kraju „onaj tko te kruhom rani, čačom ga zovi“. Nas narod hrani kruhom, mi smo jedino odgovorni narodu, a naravno ako je Miro Kovač odradio Marakeš za Andreja Plenkovića on će ga zvati čačom on će ga staviti na listu. E to je predstavničko tijelo koje ne bi smilo se tako ponašati, znači on ako bude na listi on će dobiti protuuslugu bez obzira što je suprotna struja. Znači to je ono o čemu, u čemu je problem i u čemu je razlika između MOST-a kao jedine kvalitetne oporbe koja je konstruktivno se bori protiv ovoga štetnog zakona koji zabija nož u srce referendumskim inicijativama, a znamo da je ovaj grobar ministar koji je tribao doći ovdje uvaženi gospodine tajniče iz Ličko-senjske županije triba je doći ministar bar se obratiti. Znam da ste imali doli kampanju, da su vas posjećivali, da ste plesali kola domoljubna ali šta ćete to je tako, ispraznili ste te krajeve, znate koji su učinci. Znate zbog čega? Osnovno i temelj svega je demokracija, najviše ljudi odlaze mladi zbog tog što nema demokracije, osnovni uvjet za direktoricu Nacionalnog parka Krka je bila stranačka iskaznica koju akužala je dvi i HNS-a i HDZ-a, a doktorica znanosti, koja je bila 2 godine u Domovinskom ratu na prvoj crti bojišnice nije primljena. Akužala dvije iskaznice [[Upadica: Tražite glasovanje?]] HNS, HDZ to je potpuno isto isto …/nerazumljivo/… biračko tijelo.
612. amandman poštovanog zastupnika [[Upadica: Tražim glasanje obavezno po ovom.]] Roberta Podolnjaka.
Gospodine potpredsjedniče Hrvatskog sabora, poštovane kolegice i kolege još jedan primjer ću vam dati koliko je ovo pogrešno što rade vladajući. Naime, prema istim preporuka Venecijanske komisije Vijeća Europe referendumsko zakonodavstvo se ne bi trebalo mijenjati kada je određena referendumska inicijativa pokrenuta. Što je potpuno logično. Dakle, kad imate i određenu inicijativu koja je već zapravo pokrenuta onda ne možete kao što je rekao kolega Sladoljev mijenjati pravila igre u hodu. Što mi imamo konkretno danas, imate referendumsku inicijativu koju su pokrenuli sindikati, koja je pokrenuta onog dana kada je objavljena odluka organizacijskog odbora da se pristupi izjašnjavanju birača o glasanju na referendumu o izmjenama Zakona o mirovinskom osiguranju. I ta je odluka birača organizacijskog odbora objavljena čini mi se u ponedjeljak u jednom dnevnom listu i time je pokrenuta referendumska inicijativa. Međutim, zakon koji vi predlažete i koji želite izglasati i da stupi odmah na snagu će se zapravo po vašem mišljenju odnosit na već pokrenutu referendumsku inicijativu, gdje uvodite brojna pravila financiranja referendumske kampanje, brojne obveze organizacijskog odbora koji već postoji koji je donio odluku, inicijativa je pokrenuta. A vi zapravo još zakon niste, niste donijeli, niste ga objavili nije stupio na snagu, a inicijativa je pokrenuta i zbog toga tražim glasovanje o amandmanu koji je podnesen.
613. amandman zastupnika Hrvoja Runtića, nema ga ovdje. Zastupnik Slaven Dobrović je dao 614. amandman.
Hvala lijepo poštovani potpredsjedniče sabora, poštovani državni tajniče, kolegice i kolege jasno je da ovaj zakon nije naklonjen referendumu da ga vidi kao prijetnju, da je to sve u atmosferi nedavnog brojanja važećih odnosno nevažećih glasova, proglašenja neuspješnim dakle dviju inicijativa referendumskih koje je očito Vlada prepoznala kao nekakvu prijetnju naročito u inicijativi koja se tiče Izbornog zakona. Pa sasvim je javno dok se ne izmijeni Izborni zakon, dok on ne postane simpatičan, dok ne postane prihvatljiv, jasan mladim generacijama koje će time bitno povećati svoju participaciju u izbornim procesima za koje vidimo da kontinuirano godinama su sve niže i niže što znači da izborni rezultat sve manje odgovara stvarnoj želji i volji građana dakle Republike Hrvatske neće biti napretka. Tako da žalosno je da se koristi prilika za ovaj zakon koji ustvari ima glavnu zadaću bavit se političkim strankama, njihovom financiranju, promidžbi i da se tu ubacila dio priče o referendumu. Istovremeno se najavljuje drugi zakon jer tek taj drugi zakon bi pokrio i problem odnosno pitanje protuinicijative odnosno opet udruge građana koje smatraju da je takva jedna građanska inicijativa …
Tražite glasovanje?
Neprihvatljiva. Tražit ću glasovanje? Hvala lijepa.
615. amandman dao je zastupnik Ante Pranjić. Nema ga. 616. zastupnica Ivana Ninčević-Lesandrić. Nema je. 617. zastupnik Bože Petrov. Izvolite.
Poštovani potpredsjedniče Sabora, državni tajniče, kolegice i kolege zastupnici. Ne mogu prihvatiti ovakav prijedlog zakona jer je u više stvari loš. Naglasio sam više puta, naglasit ću opet, gušite referendumske inicijative sa ovim zakonom. S ovakvim odobravanjem financiranja stvarate koruptivne mehanizme u politici, omogućujete uhljebljivanje, onemogućujete načelnicima i gradonačelnicima da mogu donositi u svojim lokalnim samoupravama i njihovim vijećnicima odluke poput one da ne žele možda primati vijećničku naknadu. I to ste također poklopili. Jednostavno ne mogu prihvatiti ovakav Prijedlog zakona. Najviše od svega ne mogu prihvatiti da se vi za ovakav Prijedlog zakona borite već više od 30 sati samo radi još jedne dodatne stvari, a to su 2, 3, 4 milijuna kuna za vašu stranačku blagajnu pa da možete lakše opravdati svoje sponzore. Teško mi je to prihvatiti i vjerujem da apsolutno nitko danas u Hrvatskoj tko je mogao pročitati ili ti jedan članak o ovome što se događa zadnjih 30 sati to neće prihvatiti. Imali ste bezbroj drugih prilika. Imali ste gotovo 100 prijedloga zakona koji su danas u proceduri da pomognete upravo tim ljudima. Pa recimo da je popriličan broj njih čak i vama dao glas na prošlim parlamentarnim izborima. Nisu vam, uvjeren sam dao glas da 30 sati u kontinuitetu raspravljate o zakonu koji će samo vama pomoći a nikom drugom u Hrvatskoj, naravno.
618. amandman zastupnice Sonje Čikotić.
Poštovani predsjedavajući, amandman koji je predložen zapravo predlaže brisanje članka u smislu da zapravo taj dio zakona bi trebao biti sastavni dio Zakona o referendumu. Kao što znamo Zakon o referendumu prema riječima resornog ministra treba se donijeti uskoro. Ide na javno savjetovanje. Iz toga ne vidim uopće potrebu da se na ovakav način donosi ovaj zakon. Znate ja kada obično dođem kući mene moje dijete pita što sam radila i ja mu kažem da ili smo raspravljali o nekom zakonu, ili izglasan je neki zakon ako je to njemu nešto blisko na neki njegov način, ali ja danas stvarno ne znam što ćete vi reći svojoj djeci kada kažete što ste vi danas radili. 30 sati ste organizirali rad Hrvatskog sabora na način da vaše kolege koje trebate uvažavati i poštovati njihovo vrijeme i njihovu osobu kao integritet njihove osobe ste ostavili bez i jedne pauze da zapravo mogu otići kući i da mogu pojesti topli obrok u miru od sat vremena, da mogu uzeti znači, da se mogu otuširati. I jel' to ta parlamentarna demokracija? I je li to način na koji se raspravlja u slobodnoj demokratskoj Hrvatskoj u ovom visokom domu? Pa je ne znam. Možda i je. Možda je to sve normalno, ali o tome će prosuditi hrvatski građani, oni građani koji kažu da 78% njih kaže da ova Vlada ide u krivom smjeru. Da ste se zauzeli za bilo koji drugi zakonski propis ovako grčevito i da ne puštate, prva bi došla i stisnula vam ruku, jer i nakon svog mandata kao što sam bila savjetnica odnosno državna službenica uredno sam predala sve ono što sam radila resornom državnom tajniku. Jer sam ja radila za interese Hrvatske. Tražim glasanje o ovom amandmanu i zahvaljujem se.
619. amandman zastupnika Marka Sladoljeva.
Hvala gospodine potpredsjedniče. Dakle, Hrvatska je zemlja sa 14 tisuća skoro političara i oni 25 godina upravljaju ovom zemljom. Dakle, Hrvatska je zemlja sa vrlo slabim gospodarskim rastom, zemlja koju su napustili stotine i stotine tisuća mladih ljudi i očigledno tu nešto ne štima. I onda se javljaju referendumske inicijative koje žele promijeniti stanje, smatraju da zemlja ne ide u dobrom smjeru, ja ne kažem da su oni možda, dakle, 100% u pravu, ali oni se javljaju kao nus produkt loše politike koja je vladala. I onda imamo gušenje, dakle, demokracije i veličanje partikracije gdje zapravo dolazi do izražaja politička elita koja vlada pomoću interesnih skupina. I onda opet imamo u ovom zakonskom prijedlogu, dakle, donacije, dakle, fizičkih osoba koje mogu donirati više stranaka i ponavljamo stare greške, nismo naučili onim greškama kad je Ivica Todorić financirao stranke koje su bile na vlasti, koje su mu odgovarale, a sad imamo istu situaciju. Dakle, mi želimo da se to promijeni, mi želimo da se transparentno odnosi prema hrvatskom novcu i prema novcu građana RH, mi želimo da se raspravlja o referendumu, da se raspravlja o demokraciji i također ćemo tražiti da se glasa i o ovom amandmanu. Hvala.
620. amandman zastupnice Ines Strenja.
Dakle, zašto je MOST sa 888 amandmana ustrajan u tome da građani RH čuju barem na ovaj način, da čuju ono što im imamo reći, ustrajni smo zato što je očito da se jedini u HS borimo za referendumsko izjašnjavanje građana i protiv povećanja iznosa HDZ-u kako bi imao prekrasnu, svrsishodnu, veliku, grandioznu promidžbu u bitci za mandate i mjesta u Europarlamentu. Dakle, možda treba reć da nam nije namjera bila opstruirat zakon kao takav, zakon treba donijet, ali isto tako trebala je vama biti namjera da sa prijedlozima članaka koje ste izmijenili ne upropastite zakon koji je trebalo samo doraditi. I na neki način prokažete samo kako je proziran bio razlog, a to je da želite urediti promidžbu i financiranje političkih stranaka, a stvarni razlog je bilo zapravo dodatnih 2,5 milijuna kuna, kako bi HDZ imao punih, čisto 4 milijuna kuna, a vjerojatno će biti i iz crnih fondova, što nam je već poznato na koji način se vrlo često financirao i više, tako da legalno 2,5 milijuna kuna dobijete i sa 4 milijuna napravite tako jednu lijepu predizbornu kampanju, ali narod to vidi, narod to čuje, narod je naš čuo, narod nama šalje evo [[Upadica: Tražite glasovanje?]] 30 sati poruke izdržite, mi ćemo izdržati večeras… [[Govornik se ne čuje]]
621. amandman poštovanog zastupnika Nikole Grmoje.
Poštovani potpredsjedniče, je li u redu prema vašim kolegama, saborskim zastupnicima, da niste odobrili niti stanku od pola sata kako bi, znači, malo odmorili, nešto pojeli ili ako je moguće, znači, da se barem žene u našem klubu odu osvježiti malo kući, je li normalno to potpredsjedniče, vi se izmjenjujete tu, gdje su vaše kolege iz HDZ-a, jedan je tu, nije ga bilo, nikoga nije bilo cijelu noć, a vi se izmjenjujete, budete tu dva sata, pa se izmjenjujete, a mi nismo ljudi, mi nismo ljudi jer je, znači, vama u interesu da što prije progurate ovaj zakon, prije nego što predsjednica raspiše izbore i to je vaš odnos prema vašim kolegama ovdje u HS. Jučer od 9,30 smo ovdje u HS, znači, to je punih 30 sati, sad će biti u 15 sati 24 sata otkako raspravljamo od ovim amandmanima, 24 puna sata bez prestanka i ne možete sazvati stanku od pola sata barem i to je odnos i tako se odnosite prema vašim kolegama u HS. Kako biste se odnosili odnosno kako ćete se bolje odnositi prema hrvatskom narodu, prema onima kojima svi trebamo služiti, koji su nas izabrali ovdje. Jasno je što radite, znači, samo vam je u interesu podebljati vašu stranačku blagajnu, nemate obraza ni pogledati me u oči, nego gledate sa strane dok vam govorim i imate se razloga stidjeti i imate se razloga stidjeti i gledati sa strane jer ovo je sramota što radite, ovo je sramota što radite, sramite se i vi i predsjednik HS Gordan Jandroković, nije smiješno kolega Reiner, žene tu sjede [[Upadica: Želite li glasovanje?]] 24 sata, nije smiješno kolega Reiner [[Upadica: Želite li glasovanje ili ne?]] Tražim glasovanje.
622. amandman Kluba zastupnika MOST-a nezavisnih lista.
Kolege, ponosan sam na vas, a posebno [[Upadica: Što vam se nešto poremetilo?]]
Prvo, prvo ide državni tajnik, mislim tolko ste mogli već naučiti Poslovnika u svih tih sati, izvolite.
Zahvaljujem g. potpredsjedniče. Dakle, amandmani 622. do 633. se ne prihvaćaju iz razloga jer je referendum političkog djelovanja građana, stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti. Hvala lijepo.
U ime kluba ipak poštovani zastupnik Panenić.
Ja ću se ispričati kolegi Bulju zato što ću sada ovako uletiti, al će on vjerojatno imati što nadodati u svome izlaganju kad bude branio svoj amandman. Ali evo, nekako je zgodno ovdje povezati, vezano je uz ovaj amandman zaključke koje su moje kolege prije mene, kolega Božo Petrov, on je rekao da je njemu neprihvatljivo ovakav sadržaj dokumenta, kolega Nikola Grmoja neprihvatljive pristup prema ljudima kako proizlazi, a vjerojatno onda tako se gleda ne samo nas kolege, nego odnose to vladajući, oni koji ne vladaju, imaju podanici, ono, a kolegica Sonja vjerojatno da dovede dijete i svoje djecu svoju i njima bi to bilo savršeno jasno, znači nama je jasno sa ovakvim dokumentom, pare će vaporizirati. Isto tako, i referendum će nestati negdje u oblacima zakonskih odredbi, a do ovih poslovnih knjiga koje bi trebale pokazati kako se nešto i provede, bojim se da nećemo uspjeti niti doći. Vrlo često te knjige dobiju onako crne korice, pa se negdje tako skrivaju i traže se stalno gdje ta crna knjiga, ali evo, nažalost, nekad se to moglo doći do te knjige pa utvrditi, tako, u jednom trenutku što se dogodilo, sad je to sve u nekim elektronskim zapisima, modernizira se i ekipa koja tako funkcionira, pa bojim se evo da, samo će poslovne knjige ostati za one koje bi radili referendume, pokušali se organizirati, stvoriti neko stajalište naroda i to prenijeti na i one koje političke strukture da to prevedu da bi onda bilo nas svima bolje. Ovako ćemo se pozvati na digitalizaciju, pa će to izgleda u neki oblak otići, onaj Cloud i onda tamo tko zna di će to otputovati. To kad završi, Bože sačuvaj, možda i u Africi budemo tražili. Ali evo, dok to nije [[Upadica: Tražite glasovanje?]] toliko da glasajmo još o tome.
623. amandman zastupnika Mire Bulja.
hvala lijepo. Evo ja ću sada iskoristiti priliku da još jednom, prije svega svojim kolegama zahvalim što su pokazali otpor i što daju u biti putokaz narodu da daju otpor na ove štetne zakone koji se donose u parlamentu. Uvijek protiv čovjeka, uvijek protiv pojedinca. Uvijek protiv prirode i okoliša, uvijek protiv interesa energetske Hrvatske, uvijek protiv interesa ribara, radnika, poljoprivrednika. Jedino u interesu HDZ-a. I vi se potpredsjedniče Reiner smijete na to, kao kolega Grmoja kaže, pa ovdje su saborske zastupnice, njima se pogotovo zahvaljujem koje cijelo vrijeme još Ivana Ninčević-Lesandrić, ovdje sjede da bi branili ono za što ih je narod izabrao i vi ne želite reći evo, dat ćemo jednu stanku pa neka moje kolegice odu, ne, vi to nećete. A jutros držite molitveni doručak. Glasate za istambulsku. Vi jednostavno, ne mogu shvatit vaša načela, ja životna načela ne mogu shvatiti. I zbog takvih ljudi kao što ste vi, ja sam ušao u politiku. Evo. Baš ste jedan od primjera zbog čega sam ja ušao u politiku. Isključivi poslušnici sa visokim titulama s kojima morate biti ponosni, naravno, a koji su svojoj šutnjom i poslušnošću kao akademska zajednica, akademsko visokoobrazovani građani doveli RH tu di je. Pa pogledajte molim vas, pa da ste vi kao potpredsjednik rekli, pa daj, ministre Kuščeviću, dođi ovdje, mislim pobuna je u Saboru, izdali ste narod koji je prikupljao 400 tisuća potpisa, pa gdje ste ministre Kuščeviću? [[Upadica: Tražite glasovanje?]] Pa najviše zbog vas, da.
624. amandman zastupnika Roberta Podolnjaka.
Poštovani g. potpredsjedniče, kolegice i kolege zastupnici. Zašto se toliko već, toliko sati borimo protiv donošenja ovog zakona i zbog njegovih odredbi i zbog postupka i stupanja na snagu. Zašto nam je toliko stalo da zaštitimo neposredno pravo građana i njihovih inicijativa da se o određenim pitanjima odlučuje na referendumu. Naš je politički sustav blokiran. Blokirana je svaka moguća reforma. Vidjeli smo da je blokirana reforma izbornog sustava koja bi građanima dala daleko značajnije mogućnosti utjecanja na izbor onih koji će ih predstavljati u HS. Blokirana je ovdje u HS jer naš zakon stoji godinu i pol dana na dnevnome redu, blokirana je referendumska inicijativa građana i to je učinjeno u suradnji s Vladom i Saborom i Ustavnim sudom. I što sad drugo nam preostaje. Sačuvati ovo malo prostora koji još postoji za referendumske inicijative, a vidimo da jedna upravo sada pokrenuta za odbacivanje mirovinske reforme i zato se borimo da se još više ne otežaju uvjeti za bilo koju referendumsku inicijativu, a ovi predloženim zakonom o financiranju nameću se vrlo strogi uvjeti i sankcije za sve referendumske građanske inicijative u njihovom referendumskoj kampanji, kad je riječ o vođenju knjigovodstva, o donacijama, o izvještavanjima, o sankcijama za bilo koje nepoštivanje zakona koje nije razmjerno građanskim inicijativama. Tražim izjašnjavanje o amandmanu.
625. amandman zastupnika Hrvoja Runtića, nema ga. 626. zastupnika Slavena Dobrovića, izvolite.
Hvala lijepo poštovani potpredsjedniče Sabora, poštovani državni tajniče, kolegice i kolege. Da, ovdje najviše smeta taj odnos prema referendumu, referendumu koji je u stvari jedna garancija kvalitete svakog demokratskog sustava. Da se referendum omogućuje, da je jednostavan, da je dostupan, da uvjeti i zahtjevi nisu predloženi i to definitivno uvijek donosi plodove jer, zar nije dobro znati kakvo je mišljenje građana? Kakav je njihov stav o pojedinim važnim pitanjima? Ja mislim da je to doista u redu. Zašto bi političari preuzimali odgovornost za nešto što ne moraju, jer mogu jednostavno pitati narod. Naravno ne radi se tu samo, najmanje se misli, mislim na nacionalni referendum. On može biti lokalnog, regionalnog karaktera. Međutim, nešto što bi se moralo olakšati i omogućiti. Ali referendum se očito ovoj Vladi toliko omrznuo u protekloj godini da su oni njega pošto-poto obradili i smjestili u ovaj zakon i definirali kao svaku dakle, to je političko djelovanje građana nema veze kao i svako drugo političko djelovanje i nametnuli cijeli niz uvjeta, molim tišinu kolega, uvjeta, zahtjeva koji naravno otežavaju tu toliko važnu kvalitetu demokratskog sustava … [[Govornik se ne razumije]] [[Upadica Reiner: Tražite glasovanje?]] Tražim glasovanje. Hvala lijepo.
627. amandman zastupnika Ante Pranjića. Nema ga. 628. zastupnice Ivane Ninčević-Lesandrić. Nema je. 629. zastupnika Bože Petrova. Izvolite.
Poštovani predsjedavajući, državni tajniče, kolegice i kolege zastupnici. Ja bih volio trenutak izdvojiti budući da ste se jako požurili i jako trudili sa osiguravanjem novca za izbornu kampanju, kako to da vam nije palo na pamet već mjesecima implementirati prijedlog Europske komisije vezane za EU izbore? Donijeli ste iznimno brzo odluku i lomite preko koljena kada su u pitanju vaši interesu kada vam treba novac da vam očisti sponzorska financijska sredstva, a kada vam nešto Europska komisija na koju se vi kunete cijelo vrijeme i svaki zakon koji mi predlažemo, vi kažete – u, treba se prvo uskladiti i vidjeti je li to usklađeno sa drugim članicama Europske unije - kada vam ta ista Europska unija da preporuku koja vama ne odgovara to može stajati mjesecima pa i godinama sa strane. Dakle, Europska unija vam je dala preporuku za e-glasovanje i gle čuda, to ni ne spominjete. Mijenjate zakone koji se tiču izbornih kampanja navodno da bi pojačali transparentnost, da bi poboljšali stabilnost. Pa gdje ćete veće transparentnosti od e-glasovanja? Nemojte biti licemjerni. Ako jednu stvar negirate i ne želite čuti za nju, onda povucite ovaj prijedlog. Tražim da se glasuje o ovom amandmanu.
630. amandman zastupnice Sonje Čikotić.
Poštovani predsjedavajući, poštovani kolega državni tajniče. Ovaj amandman zapravo usmjeren je na brisanje članka koji je predviđen ovim zakonom iz razloga što zapravo taj sadržaj bi više pripadao sadržaju Zakona o referendumu i zapravo to bi bio jedan način kada bi se otvorila zapravo javna rasprava i kada bi mogli vidjeti točno taj novi institut koji će se uvesti, a to su protureferendumske inicijative i na način da iste institute osiguramo i za referendumske inicijative i za protureferendumske inicijative. Zapravo da imamo jednu kvalitetnu argumentiranu raspravu i da zapravo znamo na koji način narod mora sudjelovati u kreiranju društva. On mora sudjelovati. On mora imati ulaznicu u sudjelovanju i kreiranju demokratskih procesa, u kreiranju razvoja. To što kada bude e-savjetovanje pa određeno ministarstvo dobije bezbroj komentara kao što je bilo na Zakonu o odgoju i obrazovanju u osnovnim i srednjim školama, pa onda prelomi se to u vrijeme euforije nogometne u srpnju 2018. godine i zapravo više u osnovnim i srednjim školama ne tražimo da djelatnici imaju radni staž na mirovinskom, nego tražimo radno iskustvo to znači da smo degradirali jednu vrijednost. To znači da smo otišli dva koraka nazad. Isto tako kada je prije bilo dovoljno da učiteljsko vijeće u osnovnoj školi odnosno nastavničko vijeće da potvrdu ako je dijete izostalo iz opravdanih razloga uslijed neke bolesti opravdano, a onda mi stavimo da o tome odlučuje samo ministar i odbijaju se amandmani i onda to nije logično. Ako imamo činjenicu da je 154 tisuće ljudi iselilo iz kontinentalne Hrvatske i zastupnici Mosta predlažu i građevinski materijal da se donira a to se odbija, onda je to … [[Govornica se ne razumije]]
Tražite glasovanje?
Tražim. Hvala vam.
631. amandman zastupnika Marka Sladoljeva.
Hvala gospodine potpredsjedniče. Dakle često u ovom hrvatskom visokom domu primam srednjoškolce učenike jer mi je to link prema na neki način bivšem zanimanju i razgovaramo o Izbornom zakonu. Vrlo često ih pitam koliko od njih bi sudjelovali na izborima kada bi bili za 2 godine kada bi oni mogli glasati. Moram reći da uvijek malo njih digne ruku. Koji im je najčešći razlog odustajanja dakle i od izbornog procesa i od borbe za svoju zemlju? Otprilike svi su oni isti. Mi smo danas pokazali da to nije istina. Dakle, ne zbog toga što smo više od 30 sati raspravljali ovdje u visokom domu, nego zbog toga što smo zastupali njihove interese, interese mladih ljudi. Elektronsko glasovanje bi pospješilo dakle izlaznost mladih ljudi na izbore, ali vrlo dobro je statistički poznato al vrlo dobro statistički poznato da su oni nisu glasači ni HDZ-a, niti SDP-a, to ne znači možda da su glasači niti MOST-a, ali izlaznost bi povećala, dakle, udio mladih u politici. Naravno da mladi ljudi najviše i zainteresirani su da upravljaju svojim, dakle, životom. Ja ću samo spomenuti jednu nezavisnu listu mladih iz Brezovice koji su išli pod MOST-om koji su osvojili 10% i mijenjaju svoj kvart, znači, može se promijeniti, dakle, znači, može se promijeniti stanje, evo i mi im to ovdje nudimo [[Upadica: Tražite glasovanje?]]
632. amandman zastupnice Ines Strenja.
U više navrata sam govorila da ovim zakonom želite dodatno osigurati 3 puta više sredstava političkim strankama i da je to nešto što nije dobro, što neće građani RH dobro prihvatiti i to vam se neće na izborima vratiti koliko god vi s tim sredstvima kupili prekrasne, najveće i najljepše jumbo plakate i stavili ih na najatraktivnije mjesto. Al ono što bi oni cijenili, to je da riješite problem koji je prisutan u mnogim segmentima našeg društva, pa da krenemo od beskućnika. Dal vi uopće ste čuli za Hrvatsku mrežu za beskućnike? To su volonteri koji najčešće u vrlo skromnim uvjetima, u nekim prostorima koji su im poklonjeni, neadekvatni, brinu, pod motom „nitko gladan, nitko bez krova nad glavom i nitko bez podrške“ i pokušavaju u tim svojim skromnim uvjetima pružiti vrlo siromašnim, očajnim ljudima koji spavaju po cesti. Da li znate da su ove zime, već nekoliko zima za redom, po hrvatskim gradovima, ta ekipa koja jedva ima za benzin, tražila, pa i u Rijeci i po lučkim skladištima beskućnike koji spavaju na nekim kartonima pokušavajući ih pronaći prije nego što se smrznu. I ta Hrvatska mreža za beskućnike djeluje na nacionalnoj i međunarodnoj razini, ali nije financirana najvećim dijelom od ove zemlje, od ove države. Ta mreža je osnovana s ciljem unapređenja skrbi o beskućnicima i o drugim socijalno isključenim skupinama pružanjem podrške i pomoći organizacijama koje se bave problematikom beskućništva, podizanjem svijesti [[Upadica: Tražite glasovanje?]] i razine informiranosti javnosti. Tako je, oni zaslužuju novac, a ne političke stranke.
633. amandman zastupnika Nikole Grmoje.
Poštovani potpredsjedniče, vi ste odlučili, imate stranački zadatak i vi ćete ga vjerno izvršiti, kao što ste vjerno izglasovali Istambulsku konvenciju iako se predstavljate kao vitez od jeruzalemskog groba, tako ćete vjero sada gurati ovu raspravu dok god se ovaj zakon, dok svi ovi amandmani ne prođu i dok se on ne donese. Nema nekakve velike razlike hoće li zakon biti donesen u 20 sati, u 21, u 22, ali vi ne želite uopće odobriti bilo kakvu stanku za zastupnike ovdje koji su točno 30 sati sada ovdje u sabornici i, znači, koji su gotovo bez bilo kakve pauze, da nije bilo potpredsjednika Brkića ovdje u HS koji je odobrio kratko za drugo poluvrijeme utakmice jednu stanku, a to je bilo noćas još, znači, oko 10 sati, od tada niti jedna stanka, znači, osim ovih po 10 minuta, al dok siđemo do kluba, moramo se već vratiti ovdje, eto takav je vaš odnos prema nama kao prema vašim kolegama, pokazuje to da vam je stalo samo do stranačke kese, do 30 srebrenjaka, spremni ste izdati bilo što i svoja načela, a znamo tko je za 30 srebrenjaka izdao najveću vrijednost i takvo je i vaše ponašanje. Znači, cijelo vrijeme se na taj način ponašate i to je sramotno, znači, ponovno vam, smijte se vi kolega Reiner, to je baš, to je jako smiješno, imat ćete se kada malo zamisliti oko svojih postupaka, način na koji se ponašate ovdje u HS, ali dobro, mi ćemo [[Upadica: Želite li glasovanje?]] neovisno o tome, da tražim glasovnje.
634. amandman je Kluba zastupnika MOST-a nezavisnih lista, izvolite.
Zahvaljujem g. potpredsjedniče. Dakle, amandmani pod rednim br. 634. do 645. se ne prihvaćaju iz razloga jer je referendum oblik političkog djelovanja građana, stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti. Hvala lijepa.
U ime zastupnika MOST-a poštovani zastupnik Panenić.
Hvala lijepa. Isto meta, isto rastojanje, znači, jedan dobar tekst, odgovor je na sva pitanja, to je onako ko one čarobne, oni lijekovi za sve liječi, tako i za ovo, što god da postavimo pitanje da nam je problematično, zapravo, isti je odgovor, a u prijevodu bi ja reko ne, mi smo zapeli za to da to neće ići, mi otvaramo prozor, ali zapravo na prozoru još uvijek stoji lanac kojeg ne možete probiti, tako da i ovaj nadzor cijeneći Državno izborno povjerenstvo, cijeneći isto tako i Državnu reviziju, ja bi evo upozorio sve da dostava dokumentacije sigurno je jedan od najzahtjevnijih dijelova koji se očekuje od bilo koje inicijative i brojne nezavisne liste koje predaju svoja izvješća, sad su predavale do 1. ožujka, susreću se s tim problemima, puno papira, puno je zapravo birokracije, neke i nepotrebne, umjesto da to dostavljamo elektronski, pa da bude na neki način digitalizirano, sve se to mora dostavljati sa preporučenom pošiljkom povratnicu da se dobije da je to sigurno došlo, ima nekih dokumenata koje treba i čovjek sam stvoriti, ono, jer nisu u onome paketu koji se dobije, oni koji imaju nezavisne liste, oni postanu svi na kraju eksperti jer jednostavno s time se stalno moraju baviti, ali znači, izabrali su, bave se politikom, trajno, imaju mandate neke i to tako ide, ono, uz veće-manje napore, al' ovdje govorimo o jednoj inicijativi koja je danas, idemo odraditi jedno referendumsko pitanje, nešto da napravimo, onda mi, hajmo da vas opteretimo pa da vidite da vam ne padne na pamet više drugi put da se idete bakćati s nečim što će vam biti preteško. Ja ću moliti glasovanje o ovoj temi.
635. amandman zastupnika Mire Bulja.
Ma šta kazati mislim, evo političke stranke će dobiti za 2/3 više sredstava, tu će biti najnagrađeniji Milan Bandić, koji naravno, to mu je nagrada od HDZ-a, ne samo za pokemone koje prikuplja, nego nagrada i za jednoga od glavnih sponzora stranke četnika Aleksandra Vučića, to je Palme, to je HDZ nagradio, naravno da triba izlobirati za ministricu Burić u Europskoj uniji, triba joj Andrej Plenković jer ista su politička grupacija u Europskom parlamentu. Međutim sad ovako kad razmišljam, kad se okrenem prema svome kraju, prema Lici odakle dolazi tajnik, prazan prostor, nema stoke, dobro Senj, ajde čuvajte se senjske ruke, a Ličko-senjska županija, pozivaju se na doktora Tuđmana, ljude uvjeravaju da je još živ doktor Tuđman, a kad čuje i kad vidi kako se ponašate, vjerojatno se u grobu okreće svake sekunde. Prema tome razočarali ste, ne samo mene kao saborskog zastupnika, nego ponašanje vas kao elita prema drugačijem mišljenju. Zbog čega to govorim? Pa šta ima od ovoga Zakona Dalmatinska Zagora i Lika? Imala je kad je bio brdsko-planinsko područje, nerazvijeni, ništa, pamflet. Šta ste imali po pitanju brodogradnje? Zašto niste o brodogradnji razgovarali kad vam je od 2013. Državna revizija rekla da se novac ne troši transparentno, zašto ovako niste raspravljali? Samo kad se radi o vašoj kesi, kad hoćete oduzeti pravo narodu da odlučuje, samo to radite. Protiv interesa naroda. I ovaj Zakon je protiv interesa naroda kao svih koje donosite, jedino kojega je Juncker, Tusk i Tajani potpišu, to, to ... [[Govornik se ne razumije.]] Zakone. Tražim Zakone baš zbog štipkanja Junckera premijera Plenkovića.
Tražite glasovanje? 636., zastupnik Robert Podolnjak. Izvolite.
Poštovani gospodine podpredsjedniče, kolegice i kolege zastupnici. Ukoliko ovaj Zakon svemu usprkos bude objavljen u Narodnim novinama sa datumom od ponedjeljka i da stupi na snagu sljedeći utorak, paralelno sa Odlukom o raspisivanju izbora za članove u Europski parlament, ja ovdje javno s govornice Hrvatskoga sabora, pozivam Ustavni sud Republike Hrvatske da na vlastitu inicijativu što može, donese Odluku o pokretanju ocijene ustavnosti tog Zakona, i donese Odluku da se taj, sve odredbe i čitav Zakon u cijelosti, ukine. Iz razloga što je protivan Ustavu Republike Hrvatske, jer će stupiti na snagu, ne osam dana po objavi, nego dan nakon objave bez osobito opravdanih razloga, što se stupit na snagu paralelno sa raspisivanjem izbora za članove za Europski parlament, što će se taj Zakon primijeniti uz izbore koji su istovremeno raspisani, ne poštujući dobru parlamentarnu praksu da se ne raspisuju, da se Zakon ne donosi u godini kada se održavaju izbori, i ne primjenjuje na te izbore, i zbog toga što već postoje referendumske inicijative u tijeku na koje bi se i ovaj Zakon očito po mišljenju predlagatelja, trebao odnosit. Apeliram na Ustavni sud, ako im je stalo do Ustava Republike Hrvatske, tu Odluku moraju donijeti ukoliko ovaj Zakon stupi na snagu i bude se primjenjivao na ove predstojeće izbore za Europski parlament. Molim glasovanje, tražim glasovanje o ovom amandmanu.
637. amandman zastupnika Hrvoja Runtića, nema ga ovdje, 638. zastupnika Slavena Dobrovića.
Hvala lijepo poštovani podpredsjedniče Sabora, poštovani državni tajniče. Evo čuli smo toliko kritika, ali ne, nisu to naklapanja, dakle, to su doista konkretni prigovori koji su se mogli i trebali uvažiti i izmijeniti. I u stvari sad je pomalo i jasno zašto ovdje nema ministra, koji stoji iza svega toga, dakle, ministra koji je ovu noć ovdje poslao dvije državne tajnice, onda se pojavio, ovaj, i vi, državni tajnik, međutim on sam se nije udostojao doći ovdje u ovaj Visoki dom, i čuti, ovoga, možda dati pokoje više obrazloženje, i na bitno bolji način, ovoga, uzeti u obzir ovo o čemu mi njemu govorimo. I to je doista jedna žalosna zbilja, koju neće popraviti niti sav PR-ovski trud, jer ljudi to vide, naročito mladi ljudi to vide, oni to osjete na kilometar, prema tome ne treba se čuditi projekcijama demografskim koje su sve strme, nizbrdo, dakle, te projekcije su postale dio državne strategije, dakle, imate već nekoliko dokumenata u kojima se vidi naprosto se, scenarij, razliku po tome kako brzo ćemo nestati, to je sve u skladu, dakle, i s ovom [[Upadica: Tražite li glasovanje?]] spornim zakonom, tražim. Hvala lijepo.
639. amandman zastupnika Ante Pranića, nema ga. 640. zastupnice Ivane Ninčević-Lesandrić, nema je. 641. zastupnika Bože Petrova.
Stojim tu poštovani potpredsjedniče HS i ostat ću tu, al vidim da nema predstavnika HDZ-a, a ovo je ipak njihov zakon, zanimljivo. Prijedlog zakona kojeg nemate namjeru promijenit, stoički odbijate sve amandmane, pa ja se zaista nadam da ćete kad izađete van na ulicu, pa kad vas ljudi upitaju što ste vi radili, pa zašto niste prihvatili, pa jel stvarno MOST imao sve pogrešne amandmane? Jel nam možete objasniti što je to MOST pogrešno radio? Hoćete imati odgovor? Državni tajniče, hoćete vi imati odgovor što smo pogrešno radili nakon 30 sati? Jel čitate portale, je li slušate vijesti? Jer nije ovdje u pitanju samo nas 10, 12, u pitanju vam je danas cijela RH, njoj ćete morati objasniti, znajte, oni 3-4 milijuna kuna koje ste sebi osigurali, trebat će vam puno više da nadoknadite ovo što ste izgubili svojom krivnjom, svojom jer ste se borili za svoj džep, a ljudi vas za to nisu birali, to ste izgubili. Ja neću nikada na bilo kakav način pokušati iskoristiti patnju drugih ljudi ili nesreću drugih ljudi bez obzira bili oni u politici ili ne, bez obzira šta se događalo vašoj stranci i vašim nekim članovima, al ovo je sramota, ovo ću osudit jer ovo je vaše djelovanje, namjerno djelovanje [[Upadica: Tražite glasovanje?]] Naravno.
642. amandman zastupnice Sonje Čikotić.
Poštovani potpredsjedniče HS, poštovani državni tajniče, evo nas poslije podne, ali nema velikog reformatora, mora biti da je na putu u svoj rodni kraj i da preko WhatsApp-u rješava pitanja kao što je to načelnik Pučišta već rekao kada je rekao da zapravo ako vam se ministar Kuščević ne javi, to je na društvenim mrežama, znači dostupno, ako vam se ne javi bit će da je na WhatsApp-u i rješava neke probleme, pa tako taj Marino, načelnik Pučišta, on kaže Lovre treba nam, izgleda da ćemo ostati bez razreda u klesarskoj školi, možeš li to riješiti? Onda im isto kaže, imamo građevinske neke dozvole, možeš li to riješiti da zapravo se odobri financiranje. Lovre, treba nam ministar gospodarstva, možeš li riješiti sastanak, treba potpisati određene papire. I sutradan kaže dolazi odgovor iz Ministarstva znanosti i obrazovanja da klesarskoj školi odobrava se razred, da se rješavaju građevinske dozvole, da se odobrava financiranje, da se prima u ministarske kabinete u 6 sati popodne, a znate što je? RH je RH svih nas, a ne RH pojedinih načelnika, pojedinih ministara. Ja želim da sve mlade osobe i svi stanovnici RH imaju pravo na priliku, a vi i kroz ovaj zakon kradete im priliku na izravnu demokraciju jer propisujete nešto složenije, dugotrajnije, propisujete nešto kako bi im otežali, ali narod uvijek nađe put isto kao i voda, polako, ali naći će put, ja sam u to uvjerena. A o ovom amandmanu koji sam predala, molim i tražim glasanje. Hvala vam.
643. amandman zastupnika Marka Sladoljeva.
Hvala g. potpredsjedniče. Pa neće se g. ministar pojaviti u HS, ako i hoće, možda zadnjih 15 minuta. On se nije pojavio ni kad smo kolega Bulj, kolega Nikola Grmoja i kolega Podolnjak išli po tzv. neispravne potpise, dakle, poslao je opet žene da ga brane i sad vjerojatno, ne znam, u svom stanu smišlja novi facebook status sa slikom srušenog mosta, to je njegov domet političke komfrotacije sa političkim oponentima, dakle, stavljanje slikica srušenog mosta. Ali, želim nešto drugo reći, dakle, MOST je ministarstvu, tom istom ministarstvu, koji on, dakle, predsjeda, ostavio akcijski plan reforme lokalne samouprave, to naravno stoji, dakle, ti novci nisu iskorišteni, a nisu iskorišteni iz dva razloga, iz nesposobnosti i zbog toga što bi reforma lokalne samouprave smanjila glasačko tijelo HDZ-a i to je sva istina po njegovom radu u tom ministarstvu. Ono što je najviše i što je najviše razočarao narod, pa i one koji ga je birao iako nije dobio puno glasova, je da je apriori prije referendumskih inicijativa bio protiv njih, postavlja se kao politički akter protureferendumskih inicijativa, a njega nitko nije nadzirao i njegov piar kako je on to vladao. Dakle mi, ja želim da se glasa i o ovom amandmanu.
644. amandman zastupnice Ines Strenja.
Poštovani potpredsjedniče, evo ga i nakon 30 sati MOST-ovci čvrsto stoje na svojim pozicijama, to je da želimo pokazati cijeloj RH da postoji netko tko se bori za građane kojima želite ovim zakonom uzeti i tri puta više novca za političke stranke, koji želite, o došao nam je naš kolega iz dalekog juga, pojačanje svježe snage, možemo mi još 30 sati. Dakle želite oduzeti pravo građanima Hrvatske na referendumsko izjašnjavanje, najveće demokratsko pravo koje može konzumirati građanin svake suvremene demokratske zemlje. I vi koji se dičite kao i onaj tko je na čelu vaše stranke proeuropskim stilom i težnjama, vi želite ugasiti referendumske inicijative načinom i prijedlogom zakona koji potpuno otežava mogućnost organiziranja referenduma. A mi smo samo tražili da se napiše kvalitetan, potpuno novi zakon samo o referendumu. I kao što vidite, građani vide zapravo a vi vidite da smo mi jaki a građani vide da nema više niti jednog jedinog zastupnika u ovom Saboru osim MOST-ovaca. I predlažem im da se zamisle kada budu jednog dana razmišljali tko se je borio za njihove interese, tko je došao i tri puta dolazio u situaciju da se bori i ne posustaje. Svi će zapamtiti onih 12 ljudi koji su stajali ovdje, nisu se prodali i nisu htjeli dozvoliti Karamarku ponovno formiranje i preslagivanje kao što smo se cijelu noć borili za Poslovnik Sabora. Ovo je samo prva u nizu naših noći koje ćemo probdjeti u ovom Saboru.
Želite li glasovanje? 645. amandman zastupnika Nikole Grmoje.
Poštovani potpredsjedniče, ne tražimo više od vas niti stanku niti bilo kakvu pauzu, želimo vas do kraja namučiti, želimo da se dobro namučite i oznojite za svaku ovu kunu od ovih 2,5 milijuna koje ćete dobiti za europske izbore i dobro ste se namučili. Noćas ste u 3 sata trebali doći ovdje u Hrvatski sabor, sada tu sjedite isto već dobra 2 ili 3 sata, nema vas tko zamijeniti, eto koliko brinu o vama kao akademiku, starijem čovjeku, znači svi su vas ostavili, napustili a vi kao vjerni stranački vojnik branite stranačku kesu i stranačku blagajnu [[Upadica Strenja: Evo imamo mi zamjenu, evo potpredsjednik može.]] Imamo i zamjenu ovdje, spremni smo vam izaći u susret, baš ako ste, [[Upadica Reiner: A, hvala.]] kad već vaši HDZ-ovci ne misle na vas, mi mislimo, mi mislimo na vas poštovani, poštovani potpredsjedniče. Dakle, jasno je koja je vaša namjera dokopati se što više novca za izbornu promidžbu i isto tako onemogućiti referendum. Ne biste vi raspravljali ovdje satima da se radi o brdsko-planinskim područjima, ne biste vi ovdje 30 sati raspravljali da se radi o potpomognutim područjima, ne biste vi raspravljali o blokiranima 30 sati, ne biste vi raspravljali o našim poduzetnicima, ne biste vi raspravljali o našim ribarima, o našim radnicima, ne biste vi raspravljali o proglašenju isključivog gospodarskog pojasa jer to i ne smijete raspravljati jer vam je gospodin Tajani koji je bio u vašoj kampanji zabranio da se ovdje raspravlja o proglašenju isključivog gospodarskog pojasa ali kada je vaša kesa u pitanju, kada su srebrenjaci u pitanju [[Upadica Reiner: Želite li glasovanje?]] Tražim glasovanje.
646. amandman Kluba zastupnika MOST-a nezavisnih lista. Izvolite.
Zahvaljujem gospodine potpredsjedniče. Amandmani pod rednim brojem 646. do 657. ne prihvaćaju se iz razloga jer je referendum oblik političkog djelovanja građana stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti. Hvala lijepa.
Poštovani kolega Panenić u ime ... [[Govornik se ne razumije.]] zastupnika MOST-a.
Hvala lijepo. Ali evo ja bih malo dopunio kolegu Grmoju, znači nije to državni tajniče interesantno i zanimljivo što mi imamo zamjenu za Reinera, našli mi zamjenu i za vas, tako da, ne bojte se, ima za cijelu Vladu. Ali ono što bi se ja vratio zapravo na izjavu našeg kolege Bačića, nismo ga danas vidjeli ali on je vrlo dobro upoznat, znači on je sve nas iskomentirao, ja sam ovdje napisao puno toga, išao sam onako crtice, ali vidim da se to nakupilo. Znači ljudi danas vam je zadnji rok da oni donesu ovaj zakon. I radi toga mi njih patimo. Da su nama rekli da je zadnji rok pa vjerojatno bi onda mi to uzeli u obzir i ne bi ovako pokušali nešto promijeniti u zadnji tren, nego bi rekli ono evo trebali smo prije mjesec dana o tome razgovarati, ali, evo nismo znali, ispričavam se u ime mojih kolega, kolegica i kolega ovdje.
Možete još uvijek prestati [[Upadica Panenić: Molim?]] Još uvijek imate šansu prestati.
Da, uglavnom, ono što smo mi napravili da vas samo upoznam je zapravo igrokaz, to se službeno naziva igrokaz a to što tvrdimo da će to napuniti HDZ-ovu kesu, to je jedna izjava kaže floskula a druga da je glupava teza. Evo, tu se negdje nalazimo, prema tome, trebamo uvrstiti u naše buduće amandmane upravo takvo jedno nazivlje. A 4 milijuna kuna stvarno HDZ nije kriv nego je to ideja od SDP-a. I žao mi je što nema kolega iz SDP-a jer ako je to bila njihova ideja onda stvarno imamo jedan problem, ono što smo davno utvrdili i HDZ i SDP isto je to ali evo nemamo sad priliku i da provjerimo, oni bi vjerojatno znali bolje reći. Ono što je zaključak kolege Bačića i što trebamo uzeti na znanje, znači zapravo ništa se ne mijenja, sve ostaje kao i prije, apsolutno ništa ne mijenja, ja ne znam zašto mi dramimo oko tih par milijuna kada je to apsolutno ništa razlike. Ali evo, stavimo to na glasanje, taj amandman.
647. amandman zastupnika Mire Bulja.
Jedino uvaženi gospodine Reiner, viteže od jeruzalemskog groba, neki kažu od istambulskog groba. Jedino o čemu ovdje u ovome zakonu želite to je napuniti vašu kesu i sad se toga sitio došao ovde tajnik iz Ličko-senjske županije. Bilo više nedavno ministara iz Vlade, predsjednik sabora sa 200 glasova ušao u sabor, obilaze dole, sirotinja oko njizi gladna, pobili ono janjaca, ovaca, pomeli napravili genocid iza svake bukve, vama to smiješno. Pa znate li vi šta ste vi napravili od onoga kraja, pa znate li zašto je narod krvario doli? Znate li vi za Dalmatinsku zagoru? Pa vi se rugate s nama, sjednica Vlade u Splitu, vi se rugate, pa vi se rugate sa narodom i vi se smijete, pozdravite najveću kukavicu u hrvatskoj povijesti Lovru Kuščevića, pozdravite ga sa hvaljen Isus. Drži se načela isto tako kao i vitez od jeruzalemskog roba, neki kažu sada ga zovu od istambulskog, pa ja ne znam sad točno kakav je točan naziv. Pa tu je premijer Plenković sidio rekao da će riješiti problem radnica Dalmatinke 10 miliona kuna koje su radile noćne smjene, koje su grcale u dugovima, dici nisu imale za kruv, da će se država odreć tih sredstava. Šta mislite jel se odrekla? Nije. E al vidite rasprave za kesu od, od HDZ-a, vi ste grobari, grobari referenduma, grobari ovoga Ustava i Šeksovih poslovnika koji ste uvalili, zatvarate novinare, potirate ih s radnih mista, HRT je posta tužitelj novinarima, sramite se. Jel vas stid uopće kako se ponašate, pogledajte sabornicu viteže od [[Upadica: Tražite glasovanje?]] da viteže od jeruzalemskog groba il istambulskog.
648. amandman zastupnika Roberta Podolnjaka.
Zahvaljujem gospodine potpredsjedniče, kolegice i kolege zastupnice, pa evo kolega Miro Bulj je spomenuo i kako se to provodila izborna promidžba nedavno na izborima u Ličko-senjskoj županiji i kako se zapravo sjatila cijela Vlada tamo u toj izbornoj promidžbi, ali evo vam jedne zakonske odredbe kako vladajući to propisuju i kako oni zapravo sebi omogućuju da rade to što rade. Imate u Članku 37. da je za potrebe izborne promidžbe zabranjeno korištenje uredskih prostorija, službenih vozila, uredske opreme državnih tijela osim osobama na koje se odnose posebni propisi o štićenim osobama. Dakle, tim osobama tu su predsjednik Vlade, tu su ministri oni smiju, oni to sve smiju koristiti i službena vozila i oni su dakle u skladu sa zakonom i evo kako vi zapravo kao predlagatelj namjeravate to ozakoniti, njima je to u redu, njima se sve omogućuje. Oni doista mogu krstariti po čitavoj Hrvatskoj u službenim vozilima i na taj način koristiti državnu imovinu za stranačke svrhe koristeći zakonsku formulaciju da su štićene osobe i da to mogu raditi. Vidite dokle daleko ide taj zakon, a oni govore da donose najbolji, najtransparentniji zakon. Pa jel pošteno da članovi Vlade mogu koristiti državnu imovinu, službene automobile obilazeći mjesta i gradove diljem Hrvatske u svrhu izborne promidžbe, a to je nedvojbeno se dogodilo u Ličko-senjskoj županiji i da to bude u skladu sa zakonom. Tražim glasovanje o podnijetom amandmanu.
649. amandman zastupnika Hrvoja Runtića, nema ga ovdje. 650. zastupnika Slavena Dobrovića, izvolite.
Hvala lijepo, poštovani potpredsjedniče sabora i poštovani tajniče i poštovane kolegice i kolege, da jasno je to da je nažalost naš ministar odnosno cijela Vlada doživljava referendum kao jednu veliku ugrozu i da je ovaj zakon odmah poslužio kao način obračuna sa referendumom kao mogućim problemom. Nema veze što postoji još pitanje protureferendumskih inicijativa to će se već riješiti kad se riješiti ako se riješi. To što Hrvatsku pogađaju bitno veći problemi, što hrvatsko stanovništvo nestaje, ne samo zato što je natalitet manji od mortaliteta, dakle prirodni prirast stanovništva je manji i to sve razlika je sve veća, nego još gore od toga što se čitave obitelji, dakle to su mladi vrlo često obrazovani ljudi sa obiteljima koje rastu, sa djecom oni odlaze preko granice i kao obrazovani ljudi vide da će tamo bitno lakše steći osnovne uvjete za život, dakle posao, perspektive, rast, obitelj, škola, vrtići, sve. I to je jedna katastrofa o kojoj ovdje nitko ne misli. Međutim, svejedno su ovim zakonom predviđeni izdašni iznosi za promidžbu, zagarantirani iznosi za politički rad u jedinicama lokalne samouprave itd. Dakle, to je u stvari [[Upadica: Tražite glasovanje?]] jedno bešćutno političko ponašanje. Molim glasovanje.
651. amandman zastupnika Ante Pranića.
Hvala uvaženi potpredsjedniče, kolegice i kolege 24 sata pratim pažljivo raspravu u ovom saboru oko jednog zakona koji se zove Zakon o financiranju političkih aktivnosti, izborne promidžbe i referenduma i umjesto da raspravljamo 20 da prekinete raspravu odnosno da raspravimo sve ovo što smo trebali slijedeći tjedan, vi 24 sata držite saborske zastupnike tu, a držite isključivo zato što slijedeći tjedan dolazi do raspisivanja izbora za EU parlament i ovo vam su i ovo su zadnji sati kad bi se trebali usvojiti ovaj zakon kojim se podiže cenzus na četiri milijuna kuna izborne aktivnosti, za izbornu promidžbu dopušteni. Više od toga ovaj Zakon donosi još jedan dodatni harač za jedinice lokalne područne samouprave i očito je to ta decentralizacija, funkcionalna, koju svi spominju u Hrvatskoj, gdje se uvijek nešto novo nameće gradovima i općinama, zapravo nameće se stanovnicima tih gradova i općina, jer umjesto da se višak sredstava financira u djecu, predškolski sustav, sve ostalo, vi ovim Zakonom namećete jedan minimum koje jedinice lokalne samouprave odnosno predstavnička tijela trebaju uplaćivat' u središnjice političkih stranaka koje se nalaze mahom u Zagrebu. Ako imamo podizanje cenzusa, dodatnu pljačku, to je jedan sustav izvlačenja novca, jer svi znamo tko će radit marketing za četiri milijuna kuna, tko će štancat plakate, tko će raditi mnoge objave, PR službe sigurno, one firme koje su naklonjene vladajućoj stranci. Sav novac poreznih obveznika preko ovakvog jednog legalnog sustava Zakona, će odlaziti u sive zone, i umjesto da imamo smanjenje cenzusa, još kažemo da radimo dobro, prema tome čemu …
Tražite glasovanje? Kolega Pranić, tražite glasovanje ili ne?
Tražimo glasovanje.
Dobro. 652. amandman zastupnice Ivane Ninčević-Lesandrić, nema je. 653. zastupnika Bože Petrova.
Poštovani podpredsjedniče Sabora, državni tajniče, kolegice i kolege zastupnici. Neki smiju reći na glas, neki ne smiju reći na glas, ali isto to misle, Prijedlog Zakona koji smo dobili na klupe je katastrofalan, u mnogo čemu se treba izmijeniti. Nažalost politička volja nedostaje, jer je presudio politički oportunizam pojedinaca koje vode sadašnje vladajuće stranke, tako da ćemo imati gušenje referendumskih inicijativa, povećanje stranačke blagajne, dodatno uhljebljivanje u javni sektor, centralizaciju odluka što se tiče lokalne razine a ne decentralizaciju, sve to sadržano u ovom Zakonu kojeg na silu pokušavate progurat zadnjih 31-32 sata. Nažalost, stvarno bih volio i nije floskula, volio bih da sam, i ne bi mi bio problem sjedit ovdje 32 sata i raspravljat o Zakonu koji će pomoći ljudima, jer mi je to dužnost, jer mi je to obveza, jer mi je to odgovornost, jer mi je to posao, al' se jako loše osjećam jer sam 32 sata potrošio pokušavajući vas spriječit da se politički i financijski okoristite, jer mi trebamo razmišljat u ime vas, jer vi gledate samo sebe, a ne gledate ljude.
Tražite glasanje?
Naravno da tražim glasovanje o amandmanu.
654. amandman zastupnice Sonje Čikotić.
Poštovani podpredsjedniče Hrvatskog sabora, poštovani državni tajniče. Evo, vi ste predvidjeli određene mehanizme na koji način bi se zapravo trebalo financirati političko djelovanje stranaka koji djeluju na lokalnoj i regionalnoj samoupravi, i kada bi, sigurna sam pitali bilo koga od ovih postojećih tu saborskih zastupnika, neki bi rekli u redu, pet tisuća kuna godišnje, vjerojatno bi kolega Pranić rekao za tete u vrtiću, po djetetu, Miro Bulj bi rekao sigurno za radnice, ministar, bivši ministar kolega Panenić on bi rekao treba nam jače gospodarstvo, trebaju nam poduzetničke zone, treba nam zapravo jedna kvalitetna gospodarska politike, Ines Strenja bi rekla naše zdravstvo, primarna zdravstvena zaštita, nedostupni dijelovi Hrvatske, Marko, kolega Sladoljev bi rekao učitelji znate imaju male plaće, a kolega Nikola Grmoja bi rekao znate ja sam učitelj isto, i danas djeca, njih, 25% škola u Hrvatskoj, područnih, griju se na kruta goriva, i on bi rekao sigurno možemo nešto napraviti da ta djeca ne sjede u učionicama kad su zimski mjeseci u jaknama od jedanaestog mjeseca pa tamo negdje do drugog mjeseca, i da zaslužuju to, al' vjerujte, nikom od nas ne bi palo na pamet da zapravo centralnim Zakonom, da namećemo lokalnoj i regionalnoj samoupravi koliko će biti određeni cenzusi, minimalni cenzusi za političko djelovanje strankama, ovaj, u iznosima po pojedinom izabranom predstavniku. E i zato mi je drago što sam dio ove ekipe, iako se, evo svatko bi u nešto drugo uložio, ali jednostavno na istoj smo strani što se tiče koristi i kvalitete života građana. Hvala. Molim glasanje o ovom amandmanu.
655. amandman zastupnika Marka Sladoljeva.
Hvala gospodine podpredsjedniče. Dakle moram komentirati, dakle, pratim ono šta se događa makar nema veze sa amandmanom, ali evo, gospodin Miro Kovač će ući u anale političke nerealnosti, ne znam da ne iskoristim neku goru riječ, dakle, on je iskomentirao ove naše amandmane, i rekao je pa što bi vi htjeli, mi moramo dobiti više novaca iz državnog proračuna i počeo se osvrtati na saborske zastupnike, da smo mi u Hrvatskom saboru zapravo ovdje vrlo loše ekipirani, da su nam loši uvjeti rada, i on zapravo ne zna o kojem se Zakonu ovo odnosi, dakle ovo nije Zakon o financiranju saborskih zastupnika, nego političke promidžbe. Moram se isto tako prisjetiti, a opet ima veze s ovim Zakonom kad je MOST predlagao amandman da se političkim strankama ukine 15 milijuna kuna i dodijeli hrvatskoj znanosti, da se sjećam kao mladi zastupnik koji je tek došao u Sabor, da sam imao napad od gospodina Saucha-e koji je tad bio u SDP-u i koji je vrlo agresivno nastupio i rek'o je da smo mi jedan od Sabora koji je najsiromašniji, da on nema gdje staviti svoj laptop, na što sam mu ja samo spomenuo hrvatske bolnice i medicinske sestre u kojim uvjetima rade, hrvatski učitelji koji imaju jedan kompjuter u zbornici i moraju čekati printer. I onda sam ga podsjetio, pa jeste li vi gospodine Saucha bili kad u saborskoj knjižnici, je li vi znate da tamo imate kompjuter, da tamo imate printer, da tamo imate sve uvjete za rad? Dakle to je jedna bahatost obje političke elite koje su u totalnom nesrazmjeru sa realnošću u kojoj hrvatski narod živi. Dakle i evo oni se samo još više prokazuju ovakvim izjavama i tražiti ćemo glasovanje o ovom amandmanu.
656. amandman zastupnice Ines Strenja.
Nastavno na ovo što ste rekli kolega, pa znate šta najviše zamjeraju Milanoviću? Zamjeraju mu sve te silne ruke koje je doveo u Sabor i koje su sada prebjegle na drugu stranu i drže većinu u HDZ-u. I naravno da su isti. Pa kolega, kolega Maras je iskoristio čak i ovaj dan i umjesto da da podršku kad već noćas s nama nisu ovdje dežurali i borili se koji je ... [[Govornik se ne razumije.]] , oprostite, koji je rekao da smo mogli i bolje predlagati amandmane na ovaj zakon koji se donosi itd., a zapravo umjesto da nam je davao savjete, mogao je pomoći i on sa nekih 800 amandman a možda i više jer oni još donekle imaju saborskih zastupnika još uvijek nešto više nego MOST. I naravno da je bahato ovo što smo čuli [[Upadica Reiner: Trostruko.]] da je izjavio gospodin Kovač, kaže a što bismo trebali imati manje novca iz proračuna. Ali on se istovremeno i svađao sa novinarkom u toj istoj emisiji i rekao da ne smiju prijenosi sjednica biti javni. Naravno, ovo se ne smije čuti ali građani koji nemaju više prijenos, građani gledaju i šalju nam poruke, gledaju preko narod.hr, gledaju preko saborske stranice jer oni žele čuti što im imamo reći, a ono što im želimo reći, to govorimo već 32h a to je nećemo dozvoliti da prođe ispod rada to što čine hrvatskim građanima, oduzimaju novac, ubiru novac i onda daju toliki novac političkim strankama, političkim elitama, mi nismo dio te političke elite, mi smo bili za smanjivanje plaća, za smanjivanje prihoda, saborskim zastupnicima, za smanjivanje prihoda političkim strankama i mi ostajemo pri tome, mi i dalje smatramo da je previše [[Upadica Reiner: Tražite glasanje?]] ovoliko povećati iznose za političke stranke. Da, tražim glasanje.
657. amandman zastupnika Nikole Grmoje.
Poštovani potpredsjedniče. Ovu slobodu koju imamo ne bih dao za ništa na svijetu, nema tih novaca za koje bi dao ovu slobodu koju imam. Jer iz čiste slobode ovdje stojim i branim ove amandmane a vi stojite i sjedite jer morate jer su vam tako naložili jer trebate napuniti stranačku kesu za izbore za Europski parlament. Nikome ovu slobodu ne bih dao i nikome ovakav klub ne bih dao, klub koji više od 30h ovdje zajednički se podupire, bodri, da izdržimo do kraja, da vam se suprotstavimo ako čak i ne uspijemo u tome da vas onemogućimo da povećate iznos koji ćete potrošiti za kampanju za europske izbore, da barem vas u tome namučimo. Lako ste dolazili do novca hrvatskih građana, uvlačili ste ruku u njihov džep što kroz poreze, što kroz kriminalne afere, nije bilo nikog da vas spriječi, nije bilo efikasnog ni poštenog pravosuđa, ali sada kada ponovno želite staviti ruku svoju u džep hrvatskih građana, svoju ruku u državni proračun ovdje vam se ispriječio MOST. Možda vas nećemo ponovno ponavljam zaustaviti ali ćemo vam itekako otežati tu vašu namjeru. Iz tog razloga sam ponosan na svoje kolege i na ovu slobodu koju manifestiramo. Hvala.
Tražite glasovanje?
Tražim glasovanje.
658. amandman Klub zastupnika MOST-a Nezavisnih lista. Izvolite.
Zahvaljujem gospodine potpredsjedniče. Dakle amandmani pod rb. 658. do 669. ne prihvaćaju se. Iz razloga jer je referendum oblik političkog djelovanja građana, stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti. Hvala.
U ime kluba poštovani zastupnik Panenić.
Evo, hvala lijepo, ono ostali smo stvarno sada osupnuti što ovo nije prihvaćeno, očekivali smo makar na kraju jer nakon ovoga državni tajniče dolaze kaznene, prekršajne zapravo odredbe o onoj tamo, tamo tek nemamo, tamo se ne vidimo znači mi kao politička opcija u tome uopće ne vidimo sebe da bi to nas moglo negdje pogoditi ali vjerojatno ćete pronaći način i za nas da se nešto primjeni od toga a ovo je bila zadnja nada, zadnji dio osmi u kome evo imamo tri amandmana i pokušavamo tu još nešto da probamo razriješiti i onda možda retroaktivno se vratimo ali evo jednostavno ne ide, ne ide, ja moram reći ono da morati ćemo da imamo priliku, mi bi sada stanku zatražili ali ne smijemo više tražiti jer ovo traži dogovoru, dobro tu smo više, pa nemojte se onda ljutiti ako budemo malo na glas raspravljali jer nismo očekivali da će rezultat baš ovakav biti da se ništa ne prizna. Ali evo ja ću samo iskoristiti priliku, ispraviti kolegicu Ines, nismo samo zastupnici MOST-a, imamo i gospodin Reiner, on je iz vladajuće opcije ovdje, prema tome, trebamo respektirati da imamo znači ovdje i s kime konstruktivno razgovarati ako treba jeli očekivali da će ministarstvo biti medijator pa će ponuditi neka rješenja da ne moramo se ovdje nadmetati tko će imati više ruku, jer nažalost teško da možemo u toj bitci pobijediti, a sad kad vidimo da je SDP davo ideje HDZ-u onda je jasno da ćemo mi ostati ovdje u sendviču, mi ćemo vjerojatno biti protiv ovakvih rješenja što su na štetu onih koji bi poduzimali aktivnosti za referendum, ali doć će prilika vjerojatno ćemo jednom imat priliku ispraviti cijeli zakon, pa onda evo zapamtite ovo kako smo mi bili uporni, preporučamo se i za vaša postupanja, a sad bi zamolio da i glasamo o amandmanu.
659. amandmana zastupnika Mire Bulja.
Kaže, pa kad govorimo o ovom poglavito referenduma što je iz Ustava proizlazi pravo odlučivanja …/nerazumljivo/… narod ima, pa sjetim se svog aktivizma, dugo sam aktivist od 2007. sam imao i nezavisnu listu od toga vremena tako da sam prije toga bio aktivist, bio sa radnicama Dalmatinke, brojne kaznene prijave, radnicima Autoprijevoza, ekološki prosvjedi, ugasili su rodilište u Sinju za vrijeme Jadranke Kosor pa sam morao prosvjede, pa sam morao peticije, al dolazi …/nerazumljivo/… bez obzira jer se nisu alkari imali gdje rađati, pa su pod pritiskom koje sam prosvjede vodio to morali zaustaviti. I tako non stop, u svim referendumskim inicijativama bio sam koordinator, sve sam proša i sve znan. Imam kaznenih prijava zbog toga što sam sta na stranu radnika, čovika u tim borbama da zaštitim okoliš od bacanja industrijske troske i otpada di bi Mladineo i ekipa digli milijarde i bacali uz samu rijeku Cetinu. Vidimo evo dan je danas voda, vidimo šta nam rade sa ovim odlagalištima u Lećevici, Marinšina, u Lećevici srcu Zagore dalmatinske, vidimo šta nam su tili napravit od rijeke Cetine najvećeg pitkog bazena vode na rijeci Cetini i jezeru Perući, vidimo šta nam rade iz Dalmatinske zagore, pa imam brojne, maloprije je kolegica Čikotić rekla šta bi ja reka za radnice, pa uvijek me je vodila poriv za ljubavlju za svojim krajem, za svojom domovinom, za svojom domovinom. A ovdje je najbitnije napuniti kesu HDZ-u za europske izbore, to je najbitnije, najbitnije je da prođe Marakeški sporazum da je to Miro Kovač progurao Andreju Plenkoviću i on će bit sad na listi. Ja sam ponovit ću još jednom, onaj ko te kruom rani, čačom ga zovi. Nas narod rani i mi odgovaramo narodu, a Miro Kovač naravno ono ako će ga stavit na listu Andreju Plenkoviću [[Upadica: Tražite glasovanje?]] naravno zbog EU liste HDZ-a. Hvala.
660. zastupnika Roberta Podolnjaka.
Zahvaljujem gospodine potpredsjedniče Hrvatskog sabora, poštovane kolegice i kolege, već ne znamo koliko sati ovdje borimo se, prije svega za poštivanje Ustava, za poštivanje međunarodnih normi vladavine prava, zaštite demokracije, za poštivanje dobre parlamentarne prakse, za poštivanje Poslovnika Hrvatskog sabora, za poštivanje prava naših građana koji žele referendumsku inicijativu koju mogu koristiti kao legitimno sredstvo ostvarivanja svojih interesa. I u zaštiti svih onih subjekata koji će biti podložni ovome zakonu i naravno protiv svih ovih loših odredbi o kojima govorimo više od 30 sati. O tome da ovaj zakon predviđa nikakvo ograničenje političkog financiranja, da omogućuje i pravnim osobama milijunske donacije različitim političkim strankama, da obvezuje lokalne proračune koji su već doneseni da osiguraju novac političkim strankama i nezavisnim vijećnicima u skladu sa ovim zakonom, da omogućuju donacije koje i fizičke i pravne osobe mogu davati i za redovno godišnje financiranje i za izbornu promidžbu bez nekog krovnog ograničenja tih donacija, pa je stvarno moguće da pravne osobe doniraju u milijune kuna političkim strankama ili drugim subjektima tijekom jedne kalendarske godine i ne postoji nikakvo ograničenje [[Upadica: tražite glasovanje?]] i zbog toga tražim glasanje o amandmanu.
Evo 661. amandman zastupnika Hrvoja Runtića, nema ga. 662. zastupnika Slavena Dobrovića.
Hvala lijepo poštovani gospodine potpredsjedniče sabora i poštovani državni tajniče, političar bi u stvari trebao služiti narodu, međutim naravno da narod osjeti kad je tome tako, a kad je u stvari nešto sasvim drugo. Ovdje u ovom zakonu sve vrvi od odredbi koje u stvari i stvaraju sasvim drugu sliku političara jer se propisuju dakle razno razne financijske obveze lokalne zajednice prema političkim strankama gdje se omogućuju dakle donacije, ne kažem da donacija ne treba biti, međutim skrbi se isključivo o tome kako nahraniti u stvari političku kastu. A briga o tome da narod može ispoljiti svoju volju, dakle političku volju jasno da je ishodište politike treba biti u narodu, toga nema odnosno to se ovdje otežava, zatire, to se ovdje problematizira na razne načine i stavlja u isti koš kako to kolega Bulj kaže, vatra i voda ili lisicu i kokoš, jer doista tu ima te simbolike i veze. Naime, ovo je neposredna politička volja naroda kroz samoorganizirane građanske inicijative koje se jako teško mogu usporediti sa političkim strankama, a ovdje se pak vrlo jednostavno uspoređuju i stavljaju u isti koš. Naravno [[Upadica: Tražite…]] da bih molio [[Upadica: …glasovanje]]
663. amandman zastupnika Ante Pranića.
Hvala uvaženi potpredsjedniče, uvaženi državni tajniče, zaista ne znam zašto je intencija ovog zakona dizanje cenzusa za izbornu promidžbu za europsku kampanju s 1,5 na 4 milijuna kuna, pa i za predsjedničke izbore s 4 milijuna na 8 milijuna kuna. RH vode bivši diplomati koji su stasali po briselskim hodnicima, a trenutno stanje u RH, pa mislim da nikad nije bilo gore i upravo ovo podizanje cenzusa bi trebalo biti neka marketinška zavjesa da građani ne vide stvarno stanje u RH koje se dešava. A što se u RH događa? Mladi nam odlaze, 150 ljudi dnevno napusti RH, ne samo mladi, odlaze kompletne obitelji. Danas sam došao iz Vrgorca putujući ruralnim krajevima koja prazne i Dalmatinska Zagora i Lika. Javni sustavi odvodnje, održavanje otpada postaju nerentabilni i kao takvi neće moći biti u budućnosti uopće neće na njima moći raditi, ruralni prostor se prazni, zdravstvo je kompletno u rasulu, a naša uprava je još ostala u prošlom stoljeću, umjesto da hvatamo korak digitalizacije, što su napravili susjedi kao preduvjet za daljnji gospodarski rast, u RH se još i dalje ne može ništa bez papira, to je stvarno činjenično stanje kako izgleda naša RH i to je pravi razlog zašto podižete cenzuse maksimalne za izbornu promidžbu jer to stvarno stanje treba sakriti uoči izbora za EU parlament, uoči predsjedničkih izbora i uoči parlamentarnih izbora. Tražim glasovanje.
664. amandman zastupnice Ivane Ninčević-Lesandrić, nema je. 665. zastupnika Bože Petrova.
Poštovani potpredsjedniče HS, državni tajniče, kolega Praniću, pa nisu oni samo to napravili, vi znate da su vam oduzeli mogućnost da možete definirati vijećničke naknade na razini lokalne samouprave. Sad oni znaju bolje od vas koliko vijećnici trebaju dobivati, pa čak i kad vijećnici ne žele dobivati, moraju dobivati jer je tako rekao glavni, a priča se o decentralizaciji. Puno gora stvar je što ste omogućili da ogromna financijska sredstva uđu u političku arenu, da sada fizičke osobe mogu u više navrata različitim strankama davati ogromne svote, tako da na kraju će se dogoditi situacija da će se birati oni koji imaju bolji iznos na bankovnom računu, a ne oni čiji glas više teži. Ne znam što je gore od gorega u ovakvom prijedlogu zakona iskreno. Ponovit ću što je jedan čovjek rekao kada su to isto omogućili u toj drugoj stranoj zemlji, a bio je uspješan, pod navodnike, političar, uspješan jer je sam za sebe priznao da nije on uspješan jer je zgodan, nego je uspješan zbog osobnosti njegovog džepa, u tom nas pravcu vodite, to su te izmjene zakona uz sve ostale loše stvari koje ste uspjeli ugradit u taj zakon. Molim glasovanje o ovom amandmanu.
666. amandman zastupnice Sonje Čikotić.
Poštovani potpredsjedniče HS, poštovani državni tajniče, kako sam isticala i u ranijim ovim amandmanima koje sam podnijela, danas mi je iznimno žao zato što važan zakon vezan za Zakon o financiranju političkih aktivnosti, izborne promidžbe i referenduma koji nije trebao biti sastavni dio ovog zakona obzirom da donosite novi Zakon o referendumu, zapravo mi je žao što nema ovdje velikog reformatora koji je od ukupno 880 milijuna kuna, čiji je plan zapravo potvrđen od strane Europske komisije 2. veljače 2017.g. i nakon toga su se mogli početi pripremati projekti, znači, prije toga nisu bili ispunjeni ex ante uvjeti, znači, uvjeti bez kojih ne možete dobiti EU sredstva. Europska komisija je taj plan prihvatila bez ijedne promijene zareza, doslovno, Vlada RH je 14.12.2016.g. usvojila taj plan, poslala ga prema Europskoj komisiji iako već dvije godine prije toga nije mogao biti usvojen i bile su prisutne velike izmjene, zapravo, 2.2.2017.g. plan je usvojen, no od tog novca vi ste prema e-mailu iz Ministarstva, znači, i uprave i Ministarstva rada i mirovinskog sustava podnijeli ukupno zahtjeva za nadoknadom sredstava u iznosu 17 milijuna kuna, što je 1,75% na razini statističke greške. Znači, kada Vladi treba 1000 automobila, ona ih nabavi, kada joj trebaju automobili za predsjedavanje EU, ona ih nabavi, kada joj treba još 283, ona ih nabavi, a kad ima 880 milijuna kuna dostupnih, ona ih ne realizira. Zašto? Zato što očito to nije u interesu, a danas već 30 sati borite se zapravo za 2,5 milijuna kuna [[Upadica: Tražite glasovanje?]] Tražim glasanje. Hvala.
667. amandman zastupnika Marka Sladoljeva.
Hvala g. potpredsjedniče. Dakle, reakcija državnog tajnika je cijelo vrijeme i drugih državnih tajnika je da je referendum oblik političkog djelovanja i da mora zapravo se izjednačiti se sa svim referendumskim inicijativama i što se tiče administracije, i što se tiče financiranja i možda čak ima neke logike o tome svaki referendum je oblik političkog djelovanja, ali to političko djelovanje nije od državnog proračuna, jednako, nema jednak support. Dakle, političke stranke, pogotovo one parlamentarne imaju veliko izdašno financiranje od državnog proračuna, imaju naravno financiranje od članarine. A građanske inicijative koji pokreću referendum nemaju. I mislim da to nije u redu. Bio sam na tribini prije par dana Narod odlučuje u Samoboru, gdje je istaknuta ta problematika referendumskih inicijativa. Dakle, referendumske inicijative su odraz trenutnog političkog situacije i ovom prilikom bi htio pohvaliti jedan portal, to je narod.hr koji nas prati uživo mislim da je ova saborska sjenica zaslužuje javnu raspravu, tj. zaslužuje da nas ljudi vide. Tamo na neki način ima ljudi koji pohvaljuju Most, koji kritiziraju Most, ali mi s tim nemamo problema. Mi ćemo se boriti za referendum kao najizvrsniji oblik financiranja i tražimo da se glasuje o ovom amandmanu.
668. … [[Govornik se ne razumije.]] zastupnice Ines Strenja.
Dakle, Most ustraje i još sljedećih možda i 8-10 sati, boriti će se da narod čuje ono što im želimo reći, a to je dosta je političkih stranka koji su centri moći, koji odlučuju tko že biti ravnatelj bolnice, tko će dobiti posao u županiji, čiji poduzetnički inkubator će biti financiran, koji brodovi će se kupiti, koji katamarani će se kupiti, koja će se firma sufinancirati, a koja će se prepustiti strancima. Dakle, dosta je toga. Mi želimo poslati poruku, da su građani ti koji odlučuju i građani će nakon što čuju zašto smo se mi borili ovih 30 i toliko sati, biti će tu vjerojatno i 40 sati u kontinuitetu, građani će to čuti i građani će odlučiti, odlučiti će o tome, da li podržavati nekog koji povećava 3 puta sredstva za političke stranke ili će se odlučiti za onog tko se protiv toga ovako ustrajno borio i predložio 888 amandmana. Naravno ovo HRT ne prenosi, ali prenose portali i to je dobro. Narod.hr je objektivan, isto tako i indeks.hr je prenio sve ono što se je dešavalo, malo su bili začuđeni, malo su bili začuđeni što nam ne daje podršku ni jedna opozicijska druga stranka, otišli su kao što vidite i nisu nam dali podršku. Ne, nismo očekivali ni da će ostati zastupnici HDZ-a ali bilo je za očekivati da ćemo dobiti podršku opozicijskih stranka, nažalost ne. Ovo je samo naša inicijativa i mi još jednom tražimo poruku [[Upadica Reiner: Tražite glasovanje?]] na ovaj način nećete uzimati novac građanima, tražim glasovanje.
669. amandman zastupnika Nikole Grmoja.
Hvala poštovani potpredsjedniče. Dakle, evo ga, 4 su sata, 25 sati od kako je počelo izjašnjavanje o amandmanima i znači više od 31 sat od kako smo ovdje u sabornici, bez prestanka, osim one jedne pauze oko 10 sati sinoć navečer. Znači jasno je da ćete učiniti sve, da ovaj zakon prođe, da povećate sredstva koja možete potrošiti u izbornoj promidžbi na 4 milijuna kuna, ali isto tako jasno je da ćemo vam mi do kraja pružiti otpor. Nismo mi kao drugi ovdje u Hrvatskom saboru, koji lako odustaju, koji se pretvaraju kao nekakva oporba, a zapravo u većini situaciji odrade za vladajuće. Znači Most je pokazao 2 puta da je spremen odustati od opozicija. A sjetimo se one prve Oreškovićeve vlade, kada su nam nudili sve da se presložimo, a 12 Mostovnih zastupnika, među kojima, naša zastupnica Ines Strenja bila su odbacili to, odbili sve ponude, potpisali za raspuštanje Sabora i otišli na nove izbore. To je nemoguće danas, u ovom sastavu Sabora, gdje se prebacuje s jedne strane na drugu, gdje se ljudi prodaju, ali mi na prodaju nismo nikada bili niti ćemo biti. Iz druge vlade smo izašli jer smo zahtijevali odgovornost ministra Marića, a sada se pokazuje da sve što smo govorili da je istina, nije bila samo njegova povezanost sa Ivicom Todorićem. Vidimo sada povezanost sa poduzetnikom Đolijem iz Šibenika kao što postoji povezanost ministrice Žalac. Tražim glasovanje.
670. amandman Kluba zastupnika Mosta nezavisnih lista, izvolite.
Zahvaljujem. Što se tiče amandmana pod rednim brojem 670. do 681. i oni se ne prihvaćaju, iz razloga jer je referendum oblik političkog djelovanja građana, stoga smatramo primjerenim, da se financiranje referenduma uredi istim zakonom, kojim se uređuje financiranje ostalih političkih aktivnosti. Hvala lijepo.
U ime Kluba zastupnika Mosta, poštovani zastupnik Panenić.
Hvala lijepo. Znači dio 8. drugi put, ono imamo još jedan pokušaj, pa pokušati ćemo još jednom na konstruktivan način apelirati da se vidi. Znači evo, pratimo malo i po medijskim natpisima, naše stajalište je da se s ovim zakonom značajno podiže mogućnost potrošnje sredstava strankama, a prvenstveno najvećoj HZD-u u predizbornoj kampanji. I logika svih ljudi, je ajmo uštedjeti na troškovima koji su bespotrebni. Imamo jedan HDZ koji će ionako sve to pobrisati i nema potrebe da troše novce. S druge strane mi skromna sredstva koja imamo pokušati ćemo iz njih najbolje napraviti što se može da vam pariramo evo kolika je naša moć. Ovdje smo evo pokazali da možda nemamo novca ali imamo srce, imamo srce i idemo pokušati napraviti najbolje što možemo i nudimo rješenja, ali evo to ako vi ne prepoznajete onda će prepoznati naši birači i oni će nas nagraditi za ovaj trud. Nije ovo prvi puta, ovo se već i događa, bez obzira što god da vi rekli da su to igrokazi, da su to opstrukcije, ali nitko ne može prodati priču da milijun i pol je isto kao 4 milijuna što ćete potrošiti u kampanji, niti za predsjedničke izbore da je 4 milijuna isto, što je sada 8 milijuna. Ja ne znam kako vi zbrajate ono, ja sam vam matematičar i po struci i meni je to 8 je dva puta veće, to je za 4 milijuna više. Za 4 milijuna možeš puno stvari napraviti i nekako nam ta logika koju je kolega Bačić iznio nikako ne može sjesti. Ono što mi pokušavamo evo u svemu tome stvoriti okruženje da ovaj zakon vaš ima glavu i rep i na kraju da kad dođe kod onih, prvenstveno političkih stranaka, nezavisnih lista, referendumskih inicijativa da ih sve prihvati i da kaže dali ste ministarstvu, Vlada je dala dobar prijedlog [[Upadica Reiner: Tražite glasovanje?]] I naravno da tražimo glasanje.
671. amandman zastupnika Mire Bulja.
Hvala lijepo predsjedavajući, uvaženi gospodine Reiner. Skupo je plaćena sloboda hrvatskom narodu, dugo je čekao svoju državu, čekao se je i Ustav RH, kada se dočekala sloboda, kada su u domovinskom ratu najistaknutiji sinovi ostavili svoje život, kada se vratimo u ne tako davnu prošlost, tada sam imao 19 godina, sjetim se svih tih hrabrih ljudi koji su očekivali puno bolje, nadali se puno boljem. Što smo dočekali? Danas smo dočekali da HDZ samo radi kako sebi kesu napuniti da dobiju izbore i to isključivo do dodvornika koji na taj način funkcioniraju. Kad pogledamo način i ponašanje stranke koja želi ostati jaka u Europskom parlamentu, s kime je u koaliciji, čije interese brani, to je katastrofalno. Tajani, fašist talijanski, on vam je uzor? On vam je prijatelj? On koji želi Istru i Dalmaciju moju da je u Italiji. Aleksandar Vučić, pa ja ne znam kako se narod suprotstaviti. Zašto ne pričamo o Dalmatinskoj zagori, bio sam aktivist? Zašto ne pričamo o Lici? Jedino predizborno vrijeme, pošto ste vi tajniče iz Like, rekao sam 100 puta, više, iz Senja, naravno, a zastupate HDZ-ove ličke interese i veće ste štete napravili nego svi osvajači od Turaka do dana današnjega. Prazna zemlja, spaljena zemlja zbog kršenja Ustava [[Upadica Reiner: Tražite li glasovanje?]] Zbog toga tražim glasanje o ovome amandmanu.
672. amandman zastupnika Roberta Podolnjaka.
Gospodine potpredsjedniče Hrvatskoga sabora, poštovane kolegice i kolege. Pročitali smo sada da je negdje vaš predsjednik Kluba zastupnika gospodin Bačić čini mi se negdje napisao da je ovo igrokaz MOST-a koji izvodi u Hrvatskom saboru. Kakav igrokaz? Ovo je legitimna parlamentarna borba u kojoj ističemo sve loše značajke zakona kojeg predlažete i želite da bude donesen još danas i da stupi na snagu prije raspisivanja izbora za Europski parlament kako biste dobili znatno više novaca za financiranje izborne promidžbe i to ponavljamo već više od 30 sati. I to nije igrokaz, ovo je legitimni način protestiranja. Mi govorimo u Parlamentu. Da vas samo podsjetim, u američkom Senatu, senatori koriste govor o nekom lošem zakonu i sprječavaju govorom da taj zakon bude stavljen na glasanje i da eventualno bude usvojen. I to je ta tehnika dobro poznata koja se naziva filibusterd, poznata iz američkog Senata. Na taj način senatori govorom koji traje danima, danima i danima sprječavaju donošenje lošeg zakona. Ovo što sada mi činimo je primjena tog istog načela. Mi svojim govorom na temelju amandmana koje smo podnijeli svih ovih sati koristimo mogućnost građanima reći sve loše osobine i značajke ovog zakona i zašto smo protiv njega. I zbog toga tražim glasanje o amandmanu.
673. amandman zastupnika Hrvoja Runtića, nema ga. 674. zastupnika Slavena Dobrovića. Slaven Dobrović.
Hvala lijepo poštovani potpredsjedniče Sabora, poštovani državni tajniče, kolegice i kolege. Da, isto tumačenje po ne znam koji put, dakle sva briga oko referenduma kao politička volja građana može se svesti kao bilo koji drugi politički rad što je ponovio sam već više puta nevjerojatna činjenica. Međutim, doista nemojte se onda čuditi da ćete jako teško zadržati mlade, da ćete jako teško ih motivirati za ostanak, za otvaranje određenih poduzeća, za poslovne aktivnosti jer naravno da je u našoj zemlji veći dio gospodarstva kontroliran na ovaj ili onaj način od državnog aparata i ta politička kasta je ta koja vedri i oblači i naravno da je onima koji bi htjeli živjeti od svoga rada, a ne bi htjeli ovisiti o političkim moćnicima koje onda moraju donirati na ovaj ili onaj način, za njih ovdje mjesta baš puno nema i to je veliki problem. Dakle, politička kasta za koju se predviđaju sve veći i veći novci, a naravno da bi se ti novci mogli itekako bolje koristiti za razne programe, jesu li to vrtići, jesu li to programi za darovitu djecu, jesu li to športski objekti za djecu, jesu li to pomoći za razne start upove [[Upadica: Želite li glasovanje?]] lopove, itd., želim svakako glasovati.
675. amandman zastupnika Ante Pranića.
Hvala uvaženi potpredsjedniče, kolegice i kolege, znači, s obzirom da dižemo dopušteni cenzus za izbornu promidžbu s 1,5 na 4 milijuna kuna samo za EU parlament, kakvu poruku šaljemo onim političkim opcijama koje trenutno nisu zastupljene u političkom, u HS, a vjerojatno će izlazit na izbore ili ove ili buduće, one sigurno ne mogu bit ravnopravne u startu kad se podiže ovaj cenzus na 4 milijuna kuna, kad znamo da taj novac mogu malte ne ove dvije najveće političke opcije skupiti i maksimalno potrošiti. Ne samo da tu nisu ravnopravne, nisu ravnopravne ni u sastavima biračkih odbora i cijeli naš politički sustav RH nije usmjeren prema političkim opcijama koji dolaze, novim političkim opcijama ili manjim političkim opcijama, nego isključivo dvije najveće političke opcije koji ovaj sustav omogućava im da se sve bolje i bolje održavaju na životu zato što su u startu u velikoj prednosti, umjesto da se ta prednost smanji, da ravnopravno sudjelujemo u izborima sa znatno nižim stopama maksimalnog cenzusa za europsku kampanju ili parlamentarnu kampanju ili predsjedničke izbore, mi podizanjem te stope stvaramo političke opcije u neravnopravan položaj, zbog toga tražim glasovanje i o ovom amandmanu.
Hvala. 676. amandman zastupnice Ivane Ninčević-Lesandrić, nema je. 677. zastupnika Bože Petrova.
Poštovani predsjedavajući, državni tajniče, kolegice i kolege zastupnici, kolega Praniću, vi zapravo govorite o tome da će s ovim zakonom oni uvesti pravilo da onaj tko ima deblji račun u banci, biti onaj koji će biti pokretač demokracije, a neće to biti glas neke osobe u RH. Nažalost, ali točno. I Vlada je s ovakvim prijedlogom zakona na kraju pokazala do koje barem, barem sad znamo ekonomsku orijentaciju, to je potpuna liberalizacija tržišta, Vlada je na tržištu, na prodaju. Uostalom, nije to ništa čudno, to se događa u HS, to oni provode već godinu i po dana, kupi-prodaj, to se zna, ali sada to uvode na način da legaliziraju ovim prijedlogom zakona i već sam jednom rekao i reći ću ponovo, kada se skupi određena skupina ljudi kojima je plijen jedini cilj, onda pronađu način kako će to legalizirati, autorizirati, a istovremeno naprave i moralni kod koji će to glorificirati, to je ono čemu mi danas možemo svjedočiti u hrvatskoj politici, u HS i od vladajućih, al opet ću ponoviti ničija nije sjala do zore i sve ono što vi radite ne biste li kako god možete zadržali vlast u svojim rukama i to je razlog zbog čega ste užasnuti na spomen potencijalnog referenduma, a kamoli njegovog provođenja, obit će vam se o glavu, obila se onima koji su već jednom pokušali napraviti hrvatsku šutnju, nisu slavno završili [[Upadica: Tražite li glasovanje?]] vi kao njegovi nasljedovatelji ćete jednako završiti. Naravno da tražim glasovanje.
678. amandman zastupnice Sonje Čikotić.
Poštovani potpredsjedniče HS, poštovani državni tajniče, MOST je iznio 888 zapravo amandmana na ovaj vaš zakon, kolege ih brane i odnosno obrazlažu. Ono što je bitno da sam ja predložila u ovom amandmanu da se zapravo članak za koji je predložen navedeni tekst briše, a da zapravo taj tekst ne pripada u Zakon o financiranju političkih aktivnosti, izborne promidžbe i referenduma odnosno drugo čitanje ovog zakona, nego da je zapravo to više za Zakon o referendumu koji je najavljen i koji uskoro, prema riječima vašeg resornog ministra, dolazi na javno savjetovanje. Ono što je također nama sporno, sporno je što se lomi preko koljena, sporno je što se izborna pravila, znači, politička promidžba financira i mijenjaju se sama pravila uoči izbora, to sigurno nije dobra praksa, čuli smo već od prof. Podolnjaka kako to nije dobra praksa, a unatoč svih 888 amandmana koje ste vi uredno sve ijedan do sad naš amandman odbijate, mi smatramo da je i sporan sam trenutak, a to smatra i cijela hrvatska javnost jer zapravo na društvenim mrežama, na portalima građani komentiraju, komentiraju način da vladajući jer nisu doživjeli u dvije godine da smo oko bilo kojeg zakona koji se je ticao 2/3 RH brdsko planinskih područja i potpomognutih područja osigurali ste svega 120 milijuna kuna, a ovdje ste razradili detaljno mehanizme što bi bilo kad bi bilo i molim vas da o predloženom amandmanu…/Tražite li glasanje?/…osigurate glasanje. Hvala vam.
679. amandman zastupnika Marka Sladoljeva.
Hvala g. potpredsjedniče. Evo, dakle, ja ću opet ponoviti, preporuke Venecijanske komisije koja kaže da, čija je preporuka da se zakoni o Izbornom zakonu i o financiranju političkih stranaka, referendumskih inicijativa, svih političkih aktera ne donosi u godini kada su izbori. Mi ove godine imamo europarlamentarne izbore vrlo brzo i ovaj zakon se donosi vrlo brzo, dakle on je ekspresno napisan i to se vidi po tome što je toliko i nestručan. Imamo jednu činjenicu i pošto stvarno volim nogomet, usporediti to sa nogometnom ligom, kao da pred kraj lige određeni nogometni savez odluči promijeniti pravila i odluči reći, ne ispada više 2 kluba iz prve lige i odlazi u drugu, nego 3 ili 4. Naravno da bi to bio skandal, tako smatram da je i ovo. Ja mislim da svi politički akteri moraju imati jednake šanse i moraju početi, dakle da moraju počivati na fair play. Dakle, ovaj zakon protežira određene političke stranke, ovaj zakon je donijet zbog isključivo jednog cilja, zbog europarlamentarnih izbora, zbog još 4 milijuna kuna i to je loša poruka za hrvatske građane. Hrvatski građani su na rubu egzistencije, ionako su razočarani u politiku, smatram da će ovaj zakon još uvijek, još više poljuljati vjeru u politiku i političare i političke stranke, ali očito je da to nekome odgovara i želim da se glasa i o ovom amandmanu. Hvala.
680. amandman zastupnice Ines Strenja.
Zahvaljujem. Ja ću još jednom ponoviti da ovaj zakon ima veze i sa Arkanom. Ražnatovićem Arkanom. I to sam već govorila. A zašto? Dakle, ovim zakonom vi ste htjeli omogućiti gradonačelniku Grada Zagreba, da može milijun kuna utrošiti u svoju izbornu promidžbu, milijun kuna novca naših građana, a mi smo tražili da se to smanji barem za 200 tisuća. Možda smo trebali i manje jer to je gradonačelnik koji je, zamislite, uz velike počasti primio predsjednika Skupštine Jagodine, g. Palmu, koji je, zamislite, tijekom rata osnivao stranku sa Ražnatovićem Arkanom. I sve se to zaboravilo i nakon toga, takvog čovjeka, gradonačelnik Grada Zagreba prima, s našim novcem, s novcem g. Marasa, ali to je i moj novac, a zna se što je sve u Zagrebu i tko sve plaća porez u Zagrebu. Dakle, to je novac svih nas, on ugošćava takvog čovjeka. I onda mu još mi dajemo milijun kuna za njegovu promidžbu, da bi onda još po ne znam koji put, koji po redu, 12 put, postao gradonačelnik. O tome se radi. Dakle, mi smo duboko poremetili odnose što trebamo financirati, daleko smo poremetili te odnose, ali isto tako poremetili smo odnose i omjere koliko što treba koštati u promidžbenoj kampanji, prvenstveno što se tiče velikih političkih stranaka, europarlamentarnih izbora, ali bome i za gradonačelnika Grada Zagreba. Tražim glasanje o mom amandmanu.
681. amandman zastupnika Nikole Grmoje [[Upadica: G. potpredsjedniče. G. potpredsjedniče. Molim vas.]] Kolega Maras, što? Vaša stanka je iskoristila stanku, vama je oduzeta riječ [[Upadica: Ali, ali, nije za stanku, hoću intervenirati van ovoga.]] Ne možete jer vam je oduzeta riječ [[Upadica: Ne, ne, ne, ali ovo je u ime kluba.]] Ma ne možete govoriti jer vam je oduzeta riječ, a osim toga, stanku ste iskoristili.
Samo malo, g. potpredsjedniče, ovo nema veze sa ovim konkretno, stankom itd., hoću reći nešto kao zastupnik u HS [[Upadica: Ne možete kad vam je oduzeta riječ.]] Ne mogu govoriti u HS-u? [[Upadica: Ne kad vam je oduzeta riječ.]] Ali, čekajte malo. Ja prvo ne znam o čemu vi govorite. Znači ja želim se kao zastupnik, to nije jednom tako dopušteno ovdje. I predsjednik Sabora dopušta, kada digneš ruku da kažeš što misliš i to nema veze sa stankom, nema veze s ničim nego sa zdravim razumom. Želim da mi date 30 sekundi da vam nešto kažem [[Upadica: Ne mogu vam dati, kad imam informaciju da vam je oduzeta riječ.]] Ali, nije vezano uz povredu Poslovnika, itd [[Upadica: Irelevantno.]] G. potpredsjedniče apeliram na vas. Vi ste doktor, trebali bi biti humanista, bavite se dobrotvornim radom [[Upadica: Kolega Maras, molim vas.]] Vitez ste od Križa Jeruzalemskog, ja vas molim, omogućite stanku da se ljudi odmore. U ovom Saboru postoje ljudi [[Upadica: Kolega Maras. Imate dvije opomene.]] već preko 33 sata. 33 sata rade ljudi u komadu. Molim vas da omogućite stanku od nekoliko sati da se ljudi zamjene, odmore i da omogućimo [[Upadica: Molim vas, napustite dvoranu.]] kolegicama i kolegama [[Upadica: Napustite dvoranu, molim vas.]] Molim? Zbog čega da napustim dvoranu? [[Upadica: Zbog toga što kršite Poslovnik.]] Zbog čega omogućavate neljudske uvjete.
Jer vam ne dozvoljavam govoriti, vi dalje govorite, imate oduzetu riječ, imate dvije opomene, molim vas, napustite dvoranu.
Ja, ovo je neviđeno. Vi niste humanista, g. Reiner [[Upadica: Odlično.]] Vi niste humanista, vi ne pomažete ljudima .../Upadica:
Kolega Grmoja, izvolite, vi imate riječ./... nego onemogućavate da se normalno odvija sjednica. Hvala vam lijepa.
Kolege iz SDP-a nisu bile ovdje cijelo vrijeme, da su bile, znale bi da je sigurno predsjedavajući nije niti humanista, niti je katolik, kako se predstavlja, jer da jest, ne bi se ovako ponašao. Znači, ovo je jedno neviđeno ponašanje i iživljavanje prema stranačkim kolegama, odnosno prema saborskim kolegama ali nema veze, mi ćemo to sve izdržati, niti jedna stanka nije moguća ali se ne žalimo, znači spremni smo ovdje do zadnjeg trenutka biti i namučiti vas u ovoj namjeri da podebljate svoju stranačku blagajnu. Znači apsolutno je nedopustivo ovo što radite da bi ste sa 1,5 milijun kuna digli na 4 milijuna za izbornu promidžbu, ovo je apsolutno neshvatljivo što radite i gurate to pod svaku cijenu. Znači mi smo vam ovdje pružili žestok otpor, pitanje je što će biti sa ovim vašim zakonom, čujem da šaljete poruke da se HDZ-ovci skupe oko 21 sat, vidim da su kolege iz HNS-a već na položajima i odlučili ste progurati ovaj zakon pod svaku cijenu ali mi ćemo vam i dalje pružati žestok otpor ako već nema drugih kolega iz oporbe, tu smo mi iz MOST-a i sasvim je dovoljan ovaj otpor koji vam pružamo. Znači nećemo dopustiti da odradite sve kako ste naumili odnosno već niste uspjeli u svom naumu jer je u 12 trebalo biti glasovanje o ovim amandmanima i ovom zakonu i jasno je znači da vam je MOST žestoko odgovorio na ove vaše pokušaje da podebljate svoju stranačku blagajnu [[Upadica Reiner: Želite li glasovanje o tome?]] Tražim glasovanje.
Hvala. Slijedeći 682. amandman je Kluba zastupnika MOST-a nezavisnih lista.
Zahvaljujem g. potpredsjedniče. Dakle amandmani pod rednim brojem 682 do 693 se ne prihvaćaju iz razloga jer je referendum oblik političkog djelovanja građana, stoga smatramo primjerenim da se financiranje referenduma uredi istim zakonom kojim se uređuje i financiranje ostalih političkih aktivnosti. Hvala lijepo.
U ime Kluba zastupnika MOST-a poštovani zastupnik Panenić.
Evo hvala lijepo. Kad se zahvalite državnom tajniku, prvo što je uvažio ovaj amandman i da smo imali jednu sitnu greškicu tehničku pa je umjesto stavak 7. stajao je stavak 5. ali evo drago mi je što ste ipak razmotrili da je to bila samo tehnička greška a da je namjera bila zapravo da se oko stavka 7. da rješenje. Ali evo, znači došli smo sad do kraja osmoga djela, kako bi rekli s vama, i treća nesreća. Nema treće sreće nego i treća nesreća, prema tome to je samo pokazatelj da jednostavno ne ide i kad neće, onda neće, onda moramo tražiti neku drugu opciju, nadam se evo da će slijedeći izbori pokazati da možemo pronaći i takvo rješenje pa ćemo onda ovo što smo danas raspravljali, pošto već imamo dobro raspravljeno, samo te amandmane ćemo mi dati i izmijeniti taj prijedlog zakona i svi će biti sretni. Sad ćemo nažalost morati krenuti i prema onome djelu koji nas ne veseli a to su odredbe koje će kažnjavati i tu bi unaprijed rekao, imajte milosti jer način kako kažnjavate prvenstveno brojne nezavisne liste, gdje za neku malu grešku, neki propust koji sigurno nije namjeran nego se dogodi da nemaju dovoljno znanja jer ovo su opsežni dokumenti, vi kad ovako napišete ove zakona pa nama koji smo verzirani, teško je to sve popratiti koliko toga ima, koliko tih dokumenata pa evo nadam se da ćemo sada u ovom daljnjem djelu imati ipak neke konkretne prijedloge s vaše strane jer ovo smo već ja mislim i ja i moji kolegice i kolege zapamtili napamet što je državna tajnica i jedna i druga i vi nadam govorili a to je bilo onako štivo kao pjesmica, osjećali smo se kao u prvom razredu osnovne škole [[Upadica Reiner: Tražite li glasovanje?]] Molim ću glasovanje.
683. amandman zastupnika Mire Bulja.
Gdje je nestao čovjek? Gdje je nestao čovjek Lovro Kuščević? Kolege iz HNS-a, jeste ga vi vidjeli? Ili će vas samo postrojiti da glasate za ovu štetu, kršenje Ustava, za ovu trgovinu koja se događa u Saboru? Ovo mora biti predstavničko tijelo naroda, naroda, predstavničko tijelo i ovo su štetni zakoni za građane RH. Štetni. Prije svega, grobar referenduma Lovro Kuščević je na ovaj način ne samo eutanazirao građanske inicijative i prvi članak Ustava u temeljnim odredbama prekršio, ne prekršio nego oni koji su ginuli za slobodu, nisu ginuli za diktaturu Andreja Plenkovića niti Vladimira Šeksa. Vladimir Šeks je sve ovo osmislio. On je osmislio da bude proporcionalan sustav, da ne bude ono što je tražila inicijativa Narod odlučuje da se mijenja Izborni zakon, znate zbog čega? Zato što ga valjda inspirira Kraljevina Jugoslavija, tko ga inspirira? Jel fašistička Italija gdje je relativni pobjednik dobivao mandate? Pa čak su i to spominjali. Ali od ovoga zakona kojega ste vi ovdje predložili, jedino će omastiti brke te masne ti koji su pojeli sve janjce i sva stada, HDZ. HDZ će omastiti, naravno PR službe, razni promotori, razni komentatori, jedino oni. Jadni moj tajniče dragi, šta ste napravili od Like ponašajući se, Dalmatinske zagore, ali stat će vam se u kraj, e nećete [[Upadica Reiner: Tražite li glasovanje?]] Oću baš zbog ovoga jer nećete kako hoćete.
684. amandman zastupnika Roberta Podolnjak.
Poštovani g. potpredsjedniče Sabora, poštovane kolegice i kolege zastupnici. Vi ste uvjereni u parlamentarnoj većini i u Vladi RH da možete baš sve što hoćete i da ni Vlada, ni vaša parlamentarna većina nije ograničena i da ćete vi na silu ipak donijeti ovaj zakon i da će on stupiti na snagu gdje ćete zapravo ostvariti svoje planove da povećate sredstva za financiranje izbora za Europski parlament i da to sve će se uspjeti postići. Međutim, već smo vam ovih dana pokazali u ovoj raspravi da to nije baš tako jednostavno i da možda ipak nećete uspjeti ovdje u Hrvatskom saboru taj svoj plan ostvariti. Ali pored toga, prema Ustavu RH ovaj naš sustav parlamentarni se temelji na određenim provjerama i ravnotežama. I mi smo danas zato ukazivali na veliku odgovornost predsjednice RH jer ona raspisuje izbore, ona to može učiniti sa današnjim danom, ona potpisuje ukaz o proglašenju zakona i ona to ne mora učiniti sutra ukoliko ga danas izglasate, o njoj to ovisi. A jednako tako pozvali smo i Ustavni sud RH ukoliko ćete ipak uspjeti izglasati ovaj zakon, objaviti u Narodnim novinama da stupi na snagu prije sljedećih izbora za Europski parlament. I oni imaju veliku odgovornost da čuvaju i brane ustavne vrijednosti. Prema tome, ne vjerujem uza sve brane koje ima ovaj Ustav da ćete uspjeti ostvariti svoj naum i ovaj plan koji provodite bez da se obazirete na bilo koju ustavnu vrijednost, demokraciju i vladavinu prava [[Upadica Reiner: Tražite li glasovanje?]] Tražim glasovanje o amandmanu.
685. amandman zastupnika Hrvoja Runtića, nema ga. 686. zastupnika Slavena Dobrovića.
Hvala lijepo. Poštovani gospodine potpredsjedniče Sabora, poštovani državni tajniče, kolegice i kolege. Da, da, i ovaj je amandman na jednaki način odbijen, dakle treba se zaštiti od referenduma, to je zbilja jedna velika prijetnja, prijetnja političkoj kasti koja je eto sposobna brinuti se o svemu i koja sasvim sigurno ne treba mišljenje naroda, ne treba se konzultirati ni oko kojeg pitanja. Recimo, strateške odluke koje su se znale donositi na štetu, meni sad odmah na pamet pada izbor tog famoznog Centra za gospodarenje otpadom u Lećevici. Znate kako je to izabrano? To je izabrano jednom arbitrarnom odlukom, ne zna se čak niti od koga ali začas je ta lokacija ušla najedanput u dokumentaciju i sada se već to 15 godina ponavlja. I sad, kakva je to odluka? Kavu ona ima težinu? Hoće li imati posljedice? Da, sve su na ta pitanja su sve, su odgovori sve gori od goreg jer se radi o jednoj potpunoj suludoj zamisli ljudi koji su potpuno neuki za rješenja, dakle za pitanje gdje i šta i kako smjestiti. Ne samo da su oni neuki nego su oni i ustrajni u tom krivom rješenju i perzistiraju u tom krivom smjeru, naravno na štetu svih onih koji su pod njihovom ingerencijom. To su te štetne odluke koje ne vode nikuda i koje stvaraju silno razočarenje među narodom [[Upadica Reiner: Tražite li glasovanje?]] i zato tražim glasovanje.
687. amandman zastupnika Ante Pranića.
Hvala gospodine potpredsjedniče, kolegice i kolege. Vidimo da sa prijedlogom ovog zakona podižemo i stopu maksimalnog financiranja izborne promidžbe za predsjednika ili predsjednicu RH. Ja zaista ne znam zašto podižemo i to sa 4 milijuna na 8 milijuna, ja sam iskreno zato da krenemo reformirati svrha države pa se konačno odlučimo da se mi nalazimo u parlamentarnom sustavu ili nekom polupredsjedničkom, predsjedničkom sustavu. Ugledajmo se na Njemačku kako bira predsjednika, koliko oni biraju, koliko oni ulažu u kampanju za tu funkciju, što znači ta funkcija u Njemačkoj, što znači u Hrvatskoj. Ja ne vidim bez obzira tko je na čelu Pantovčaka, ne vidim bitku da mladi ostanu u Hrvatskoj, da se sredstva iz EU fondova brže povlače, bolje, da nam je poljoprivreda bolja, da nam je zdravstvo bolje, da nam je industrija bolja. I uz svu volju budućeg predsjednika ili buduće predsjednice oni neće imati ovlasti o tome odlučivati. A mi opet dižemo cenzuse s 4 milijuna na 8 milijuna kuna za izbornu promidžbu za tu funkciju krajem ove godine. Čemu? Ako dižemo dajmo ovlasti a ne da ovakav sustav bude doslovno gdje se sve svodi na naslikavanje, na određeni PR, marketing i sve ostalo i nema toga PR-a koji će osvijetliti trenutno stanje države koji nije dobro, jer najveći resurs države su ljudi a ljudi je sve manje [[Upadica Reiner: Tražite li glasovanje?]] Naravno, hvala.
688. amandman zastupnice Ivane Ninčević-Lesandrić, nema je. 689. zastupnika Bože Petrova.
Poštovani predsjedavajući, državni tajniče, kolegice i kolege zastupnici. Mi smo pozvali predsjednicu Grabar Kitarović da iskoristi mogućnost koju ima na raspolaganju da zaustavi doslovno silovanje procedure i lomljene preko koljena što radi ovdje trenutno vladajuća veličina i da pokaže da ona nije samo predsjednica HDZ-a, nego da je, kao što je svojevremeno rekla predsjednica svih građana RH. Ako su joj građani RH, a ne HDZ na prvome mjestu, onda će jako dobro promotrit što se dogodilo u HS zadnjih 30 i nešto sati, onda će pogledati kakav to prijedlog zakona je stavljen na stol i zbog čega je to vladajuća većina pošto-poto htjela ga provest i izglasat da dobije njezin autogram, a onda će u konačnici shvatit da taj zakon uopće ne koristi na bilo kakav način građanima, nego samo HDZ-u, pa ako joj je stalo do građana, ako je ona predsjednica svih građana, onda će ona to znat prepoznat i presudit u korist građana, a ne HDZ-a jer sadašnji zakon koji su predložili u HS vladajući, im služi samo zato da bi napravili jedna lijepa, krasna, Potemkinova sela i ništa više, da bi malo uglancali svoj obraz, to nema koristi, nema apsolutno nikakve veze sa koristi građana, imali su 100 načina kako su mogli proizvesti korist dobrobit za građane RH [[Upadica: Tražite li glasanje?]] bilo im je stalo samo do sebe i vjerujem da će i nadam se da će to predsjednica [[Upadica: 690. amandman…]] znat prepoznat, naravno da tražim da glasujete [[Upadica:…zastupnice Sonje Čikotić]] o ovom amandmanu.
690. amandman [[Upadica:…zastupnice Sonje Čikotić]]
Poštovani potpredsjedniče HS, poštovani državni tajniče, Zakon o financiranju političkih aktivnosti, izborne promidžbe i referenduma zapravo ovaj amandman koji je uložen traži zapravo brisanje toga članka obzirom da se predmetni članak treba prebaciti odnosno treba postati sastavni dio drugog zakona, to je Zakon o referendumu. Zakon o referendumu najavljen je od strane velikog reformatora da ide uskoro na javno savjetovanje i jednostavno tamo treba predvidjeti sve ovo što je predviđeno ovdje, urediti na koji način će se započinjati referendumske inicijative, na koji način će se financirati, te svakako urediti ih u odnosu na protureferendumske inicijative koje je rekao zapravo veliki reformator da će se uvesti kao novi institut. Znači, ono što je meni bitno u ovom zakonu je da je osiguran cijeli mehanizam, cijeli mehanizam na način da se poveća politička promidžba i to ne samo u ovim EU izborima, normalno, oni su ključni jer oni su prvi slijedeći, ali i za predsjedničke izbore i za parlamentarne izbore i za županijske i svake druge izbore. Mi znači, vi ovim zakonom, a mi se protivimo tome, povećavate financije za političku promidžbu, vi zapravo ovdje definirate niz odredbi koje otežavaju provođenje i započinjanje referendumskih inicijativa, vi ih stavljate u isti rang sa organizacijom odnosno sa političkim strankama, naprosto, nije to isto. Tako da vas molim da u vezi ovog amandmana koji sam uložila na spomenuti članak [[Upadica: Želite li glasovanje?]] Da, želim glasanje.
691. amandman zastupnika Marka Sladoljeva.
Hvala g. potpredsjedniče, Dakle, ljudi mi šalju non stop poruke i ja vjerujem u jedan spin HDZ-ov, piar, a već se te poruke počinju slati od predsjednika kluba g. Bačića da je ministrica Žalac trebala biti opreznija, dakle, da zasjeni ovu raspravu, ovu raspravu gdje smo mi 30 sati raspravljali o ovom štetnom zakonu, ja vjerujem da će HDZ danas smijeniti ministricu žalac kako bi to bilo u fokusu, a ne ovo. Ali ako ne bude tako, očekujemo od hrvatskih medija isto tako da u fokusu bude, ne naše 30 satno dežuranje u HS, dakle, to je naš posao, nego ovaj štetni zakon, on je bitan ovdje, dakle, on je u fokusu ovdje i zato smo mi ovdje. Ja mislim da je u našem društvu sve nekako krivo postavljeno, kad se nismo htjeli presložiti prije dvije godine, onda je to bilo čudo, naravno da je bilo čudo kad su sve političke elite do sada nisu tako radile, a to bi trebalo biti normalno u hrvatskom društvu, da smo mi normalno hrvatsko društvo, takve pojave i takvi politički potezi bi trebali biti normalni, kao i ovo branjenje, dakle, ova borba za hrvatski narod. Dakle, ja ću ponovo ponoviti, dakle, mi želimo u fokus javnosti staviti da je ovo loš zakon, da se njime krše referendumske inicijative, da se opet dodjeljuje političkim strankama, da nema brige prema narodu i opet ću spomenuti i donacije humanitarne koje su u neravnopravnom položaju prema političkim strankama i mislim da se s time šalje loša poruka i tražim da se glasuje o ovom amandmanu.
692. amandman zastupnice Ines Strenja.
Čitajući po portalima i poruke na društvenim mrežama, zapravo vidim da sam ja cijelo vrijeme bila u krivu. Dakle, ja cijelo vrijeme mislim da HDZ smatra da je velika stranka i da samo želi da njezina pobjeda bude još veća i još veličanstvenija, da ima najveći broj zastupnika, da budu najljepši, najpametniji i onda zapravo shvatim da vi zbilja ne vjerujte u dobar rezultat, da je vama potrebno još dodatnih 2,5 milijuna kuna da postignete kakav takav rezultat i pokušate dobiti onoliko koliko ste dobili zadnji put. Dakle, vi niste sigurni u sebe. E pa vidite, mi smo sigurni u ono što ćemo učiniti, mi smo sigurni u naš rezultat, mi smo sigurni da novca koliko smo sad dobili kao politička stranka je više nego dovoljno jer to je novac poreznih obveznika prema kojima se zbilja moramo odgovorno ponašat, a vi smatrate da treba još dublje zaronit s rukama, s prstima u džepove građana jer oni trebaju platiti vama prekrasne velike jumbo plakate na najatraktivnijim mjestima, najviše postera, najviše muzičara i poznatih zvijezda da vam pjevaju i rade uz one ovce i volove koje je spominjao Bulj, tako to inače baš ne pratim previše. Tako da očito ste nesigurni i to nije dobro trebate vjerovati da ćete postići uz pomoć svojih volontera uz pomoć onih koji su vam i do sada vjerno davali svoj glas. Nama više novca nije potrebno, a bome i građani ja mislim da smatraju da vam više novca nije potrebno. Zbog toga molim da se glasa i o ovom mome amandmanu. Hvala.
693. amandman zastupnika Nikole Grmoje.
Hvala poštovani potpredsjedniče, nema tu niti zastupnika oporbe, nema evo tu je kolega Škorić i kolega ne znam sad prezime, ali njih dvojica, ispričavam se, da, da, ovaj ispričavam se, njih dvojica su tu evo i naš potpredsjednik sabora akademik Reine, znači njih trojica evo bi trebala, ali akademik Reiner bi trebao sigurno nekakvo odlikovanje on voli odlikovanja, voli titule za ovo kako je obranio stranačku blagajnu mogao bi se zvati vitez od stranačke blagajne ili vitez od Fimi medije ili vitez od, od, od nekog stranačkog fonda HDz-a. Znači hrabro se ovdje borio da HDZ dobije tih 2,5 miliona kuna u stranačku blagajnu, ali ni mi, ni mi ne odustajemo, potpora stiže sa svih strana, znači ljudi šalju poruke, zahvaljuju nam se, govore da smo heroji, nismo mi nikakvi heroji što ovdje 31,5 sata raspravljamo ali je sigurno da smo jedna uigrana ekipa koja je odlučila reći ne HDZ-u i ovom načinu ovakvom da se mimo Poslovnika, mimo Ustava nastoji nametnuti određeni zakon prije nego što predsjednica raspiše izbore samo kako biste se izborili za dodatna financijska sredstva. I kolega Škoriću kad smo zadnji put ovoliko raspravljali o Hrvatskim braniteljima, kad smo raspravljali o ovršenima, o blokiranima, o hrvatskim poduzetnicima, niste ovakvu agilnost pokazali niti vi, niti vaše kolege iz HDZ-a, ali kad je u pitanju stranačka blagajna [[Upadica: Želite li glasovanje?]] onda ste spremni raspravljati satima i danima.
694. amandman, pretpostavljam da želite glasovanje, 694. amandman Kluba zastupnika MOST-a nezavisnih lista, izvolite.
Amandmani pod rednim brojem 694. do 705. se ne prihvaćaju iz razloga jer je referendum oblik političkog djelovanja građana stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti. Hvala lijepa.
Poštovani zastupnik u ime Kluba zastupnika MOST-a, poštovani zastupnik Panenić.
Hvala lijepo, znači sad smo ušli već u one odredbe gdje stoji od 10 do 100.000 kuna za političku stranku, a za nezavisne liste od 2 do 20.000 kuna, ono što ja tu napomenuo malo je neprimjerno. Znači neprimjereno je imate nezavisnu listu koja sa 2, 3, maksimalno 5.000 kuna odradi izbore u nekoj općini, dobije te izbore i na kraju napravi formalnu grešku i na kraju kazna je 20.000 kuna. To je ono ako ćete malo pogriješiti ono nećete se više baviti politikom. Znači nema greške. Kad bi na takav način ocjenjivalo npr. HDZ, ajme ono pa vas ne bi bilo već davnih dana i ono pa kod onih tunela ne biste izašli na svjetlost danje više. Ali vidite da vrati vas …/nerazumljivo/… na neki način stalno se tu reciklirate, ali trebate imati razumijevanja da i mali bi živili malo bi iz te vaše sjene izašli, malo bi probali donijeti neka nova razmišljanja, neki novi način upravljanja. Vidimo da ljudi to i prepoznaju i dobar je korektiv i prema vama da osjetite da na terenu pogotovo po takvim sredinama ono vidite da niste funkcionirali najbolje i da treba popravljati. Naravno da uvijek je fenomen i nama zašto se to ne događa kod vas, zašto uvijek neki ljudi koji su problematični se vračaju pa sam tako nabrajo one župane 1, 2, 3, 4 ono pa pitaš se ono pa kako jel to oni na zajednici županija se dogovore da tako postupaju, ali evo to je možda evo malo sam sad proširio priču ali čisto da i oni koji nas slušaju shvate zapravo što želimo reći. Znači bitno je prepoznavati jel imam netko dobru namjeru, a ne na kraju ono zbog neke formalne graške nekog kazniti, a oni koji su veliki njih nikad ne dohvatimo. Tražimo i glasanje o ovom amandmanu.
695. amandman zastupnika Mire Bulja.
Hvala lijepo. Vidim da je predsjednik sabora najavio negdi na facebooku je napisao da kreće u borbu i da će oni krenuti sada u borbu. Za šta će krenuti u borbu, kako pokupit ovde, omastit brke ovim novcem povećanjem za 2 miliona kuna. Pa da je on reka krećem u borbu prije kad je bio sa Ivom Sanaderom ministar vanjskih poslova ne damo Gotovinu, proglasit ćemo isključivi gospodarski pojas, štitit ćemo interese hrvatskog poljoprivrednika, hrvatskog radnika, hrvatskog brodogradilišta, ja bi reka ajd, ajd. Sad kad je sve uništio i sad ovim zakonom on će uzeti novac, ubit će referendum i napisao na službenim stranicama, facebook stranicama predsjednik sabora i tajnik, krećemo i mi u borbu doć ćemo mi glasat kad bilo da bilo. Da doć će ko će doć, pa oni koji su istrgovani, oni koje je Vladimir Šeks i PPD i sve te institucije koje sad funkcioniraju kako imaju ogromne dobiti, otpadna mafija svi koji funkcioniraju na taj način u koju borbu će krenuti, da će HDZ imati 2 milijuna više i naravno ovdje ću reći otvoreno, uz support SDP-a. Jer SDP ima puno više saborskih zastupnika 3, da su dali po 5 amandmana, pa bi vidio, kada bi još bilo 150 amandmana. Gdje su ostali kolege iz oporbe? Ja ih inače ne volim prozivam, ali od HDZ-a ništa druga ne očekujem. Hrvatska je pometena, 2/3 Hrvatske je ispaljena zemlja. 2/3 Hrvatske je ispaljena zemlja. I sada još gasite demokraciju, zatvarate novinare. Saborskim zastupnicima branite govoriti … [[Govornik se ne razumije.]] [[Upadica Reiner: Tražite li glasovanje?]] Apsolutno baš zbog ovoga tražim glasanje.
696. amandman zastupnika Roberta Podolnjaka, nema ga. 697. zastupnika Hrvoja Runtića, nema ga, 698. zastupnika Slavena Dobrovića.
Hvala lijepo poštovani potpredsjedniče Sabora. Pozdravljam i opet i državnog tajnika i sve kolegice i kolege. Da, to je ta ista logika i taj isti nedostatak prave strategije, odnosno, ista sklonost krivoj strategiji. I da se vratim na ovu Lećevicu koju sam spominjao maloprije. Dakle cijeli kraj, cijela jedna županija je ustvari, taoc jedne krive odluke, jedne krive politike koja se uporno gura. I zanimljivo je bilo, slušati svojedobno tadašnjeg župana Splitsko dalmatinske županije, koji je upravo taj centar navodio kao glavni strategijski centar. Ne znam kakvu ulogu je smatrao da će to donijeti u zapošljavanju, u novim proizvodima, jer je to ustvari samo vreća, vreća bez dna i devastacija tla vode i cijeloga okoliša. Dakle, pozicionirati jedan takav centar u područje, čistoga, ljutoga, … [[Govornik se ne razumije.]] neistraženog krša, gdje definitivno ima snažnih hidrogeoloških aktivnosti gdje je to definitivan, definitivno slivno područje, za važne izvore pitke vode u priobalju i to tamo smjestit 50 km daleko od najvećeg centra je jedna potpuna ludost, ali jedan dobar primjer toga nakaradnog pristupa, te nedostatka strategije, koja se često sreće po Hrvatskoj. I zato, inzistiramo na promijeni stava zato smo … [[Govornik se ne razumije.]] [[Upadica Reiner: Tražite li glasovanje?]] da i zato tražimo glasovanje.
699. je amandman zastupnika Ante Pranića.
Hvala uvaženi potpredsjedniče. Meni u ovom zakonu, nije jasno, zašto je potrebno podignuti cenzus za izbornu promidžbu, za Europski parlament, sa 1,5 milijun kuna na 4 milijuna kuna, koje je sve divno i krasno i bajno, kako nam se prikazuje mjesecima, kako nas se prikazuje zadnju godinu, dvije dana. Čega se boji većinska stranka, odnosno, čega se boji ova vlada pa su joj potrebna još dodatna 2,5 milijuna kuna marketinga, promidžbe da se ljudima dokaže. Ako sve radimo super, ako se super živi, ako kažu ljudi ne iseljavaju, ako smo riješili problem otpada, ako nam je zdravstvo tako dobro, ako smo na vrhu ljestvice europskih zemalja po povlačenju bespovratnih sredstava, a nismo. I to naši građani dobro znaju, a poglavito znaju oni ljudi koji su iselili iz Hrvatske i to više nisu mladi ljudi to su kompletne obitelji. Vama se događa situacija koja se možda slabo vidi sa ova 2 zagrebačka brda, sa Markova trga i Pantovčaka, događa se situacija da ruralni prostor Hrvatske se prazni. Znači obitelji odlaze, ne vraćaju se. Infrastruktura je slaba. Neodrživa zbog ljudi koji odlaze, oni koji ostaju, njima se dažbine mnoge povećavaju, lijep se ne živi. I upravo zbog toga je potrebno uložiti dodatna 2,5 milijuna kuna, u razne P.R agencije, marketing … [[Govornik se ne razumije.]] [[Upadica Reiner: Tražite li glasovanje?]] predstavila drugačija slika Hrvatske, tražim glasovanje. Hvala.
700. amandman zastupnice Ivane Ninčević Lesandrić, nema je, 701. zastupnika Bože Petrova.
Poštovani predsjedavajući, vjerujem da nakon ovoliko broja sati provedenog, s nama ćete jako dobro znati koje su naše zamjerke na prijedlog zakona, kojeg su vaši politički partneri pustili. Pa da apsolutno ništa drugo nismo uspjeli napraviti, ja vjerujem, da ćete vi znati objasniti svojim kolegama. Možda to bude dovoljna satisfakcija, jer koliko vidim vaše kolege nemaju namjeru uopće poslušati oni su odlučili što će napraviti bez obzira, postoje li korektni, konkretni prijedlozi da se nešto usavrši. A ja ću vas pitati, jel vi smatrate ovaj zakon korektni prema građanima? Ne znate odgovor, pa i to dovoljno govori, ako ne znate odgovor na to pitanje, a barem smo onda možda nešto napravili ako ste bili uvjereni, da valja nakon 10 sati, niste već sigurni, pomak, hvala vam i na tome. Ja vjerujem da nakon 30 i nešto sati provedenih i svih ljudi koji su mogli iščitati, ljudi znaju da zakon nije dobar, to je prava satisfakcija, da barem ljudi znaju što se događa, jer ste vi mislili zakon onako provući ispod žita, neće se on primijetiti, što je 2-3 milijuna, ništa. Nisu problem 2-3 milijuna. Problem je što vama nikada nije dosta. To je jedan problem. Drugi problem što ste pokušali dirnuti u slobodu i kad god da dirnete u slobodu, dobit ćete ovaj odgovor. Dok god smo u ovim klupama, to poručujem i vama i g. Bačiću, g. Jandrokoviću i g. Plenkoviću [[Upadica: Tražite li glasovanje?]] Kad god da dirnete u slobodu, dobit ćete još žešći odgovor.
Tražite li glasovanje? Naravno, ja ću to svakako prenijeti kolegama, pogotovo nakon što ste me toliko izvrijeđali, u tome sam uživao, vjerujte. 702. amandman zastupnice Sonje Čikotić.
Poštovani potpredsjedniče HS-a. Danas raspravljamo o Zakonu o financiranju političkih aktivnosti, izborne promidžbe i referenduma i zapravo amandman koji je predložen, predlaže brisanje cijelog članka radi toga da bi upravo taj tekst bio sastavni dio Zakona o referendumu. Zašto? Mislim da, je li nam ovaj zakon potreban. Pa, mislim, o tome bi se dalo razgovarati, ali ovaj način na koji je potreban, je li on potreban baš na ovakav način? Je li on baš potreban na ovakav način da vi toliko, toliko zapravo grčevito želite povećanje tih, promidžbe zapravo i te kampanje da morate to donijeti sad prije EU izbora. Inače što? Inače što? I sad, da MOST nije dao 888 amandmana, na zapravo, dio zakona koji se tiče otežavanja, gašenja, kompliciranja, povećanja složenosti, započinjanje referendumskih inicijativa, vama bi to prošlo. Vama bi to prošlo i nitko ništa ne bi pitao, predsjednica bi u ponedjeljak raspisala izbore i sve bi išlo po špagi, no evo, mi smo predali 888 zapravo amandmana i ja bih htjela reći da, iako mislite da je ovo sad najvažnije jer ste dobili taj zadatak, 850 tisuća stanovnika u Hrvatskoj živi u riziku od siromaštva. Svaka 10. osoba zapravo energetski je siromašna. 92 tisuće osoba prima mirovinu u iznosu do 500 kuna, a ovaj zakon i ovi amandmani, zapravo [[Upadica: Tražite li glasovanje?]] Tražim glasanje o amandmanu.
703. amandman zastupnika Marka Sladoljeva.
Hvala g. potpredsjedniče. Dakle, već smo prije pričali da je Hrvatska premrežena političkim elitama, a da je Zagreb na neki način prijestolnica broja političara i broja političara koji su plaćeni za poslove koje nažalost oni ne obavljaju. Dakle, svaka jedinica lokalne samouprave kao osnivač ima pravo staviti političare u školske odbore, nadzorne odbore vrtića i škola i to je namjerno napravljeno, napravljeno je da oni kadroviraju po školama svoje ravnatelje koji su, imaju stranačke iskaznice. Ali, jedino Grad Zagreb ima plaćene političare u tim školskim odborima i to ne malo. Dakle, radi se o 400 kn po sastanku, da se oni tamo nalaze za vrlo benigne razloge, o tome da li treba primiti jednu spremačicu ... [[Govornik se ne razumije.]] porodiljski ili ne, dakle ti sastanci nekad traju po 10 minuta i novaca građana Zagreba, cap na žiro račun 400 kuna. Tisuće i tisuće takvih ljudi ima u Gradu Zagrebu i sve to plaćaju građani Grada Zagreba. Međutim, nije samo to u pitanju. U pitanju je, da će ovim zakonom najviše profitirati upravo 3 političke opcije. Jedna je HDZ, dakle, koja je predložila ovaj zakon, druga je najvjerniji koalicijski partner HNS i treća je sakupljač žetončića, a to je Milan Bandić. Tražimo glasanje i o ovom amandmanu.
704. amandman zastupnice Ines Strenja.
Zahvaljujem g. potpredsjedniče. Dakle, mi tražimo cijeli niz, brisanja cijelog niza članaka koji su vezani uz organizaciju i naknadu zapravo za referendum, zato što smatramo da referendumske inicijative moraju biti regulirane posebnim Zakonom o referendumu, jer i ovako ste otežali ono što je demokratsko pravo svih građana RH, a to je da ukoliko smatraju da je neko pitanje od važnosti za uređenje i za građane neke države, da se o tome trebaju izjasniti. O tome na koji način ste izigrali građane koji su sakupili stotine tisuća potpisa, teško je još nešto novo reći, bez obzira slagala se ja ili ne slagala sa određenim pitanjima, pravo je građana da se izjasne na referendumu. Pravo je građana da kažete, sakupili ste 300 tisuća potpisa, ne 400, 300 tisuća, to je poruka da građani o tome žele odlučiti, a onda ste plemenitog Lovru Kuščevića zadužili da na naj najperfidniji način pronađe neke potpise koji ne odgovaraju i onda ih pronađe, izračuna da su oni koji će zapravo biti bitni jer neće biti onda dovoljno potpisa koji su pravovaljani i nakon toga uništi sve ono što bi moglo tu tvrdnju njegovu dokazati. A ono što bi mi htjeli, građani ove zemlje, htjeli bi uređenu državu u kojoj se može izaći na referendum, u kojoj će netko reći, ljudi skupili ste toliko potpisa [[Upadica: Želite li glasovanje ili ne?]] da ćemo vam dati da odgovorite o tome i to je ono o čemu govori ovaj amandman.
Amandman zastupnika Nikole Grmoje [[Upadica Strenja: Traži da se o njemu glasa.]] Izvolite.
Poštovani potpredsjedniče, dakle jasno je da vi ne odustajete od namjere da progurate ovaj zakon prije nego što predsjednica raspiše izbore, ona ih je trebala raspisati već danas, međutim, vjerojatno pod vašim utjecajem odugovlači kako bi omogućila HDZ-u dodatni 2,5 milijuna kuna za izbornu promidžbu. Loše je za hrvatsku demokraciju da i predsjednica postaje vaša stranačka marioneta koja vam treba osigurati koji milijun više za ovu izbornu promidžbu. Međutim ovo što vam se danas dogodilo u Hrvatskom saboru s ovim se niste suočili. Govore mi saborski zastupnici HDZ-a ne mogu vjerovati kakva odlučnost, posebno su zadivljeni ženama u Klub zastupnika MOST-a Nezavisnih lista a ja kao predsjednik kluba to sam već rekao, sam izrazito ponosan na svoje saborske zastupnike, odigrali smo ovo kao Hrvatska reprezentacija na Svjetskom prvenstvu, kompaktni znači u obrani, rastežemo se kao harmonika u obrani a onda kada napadnemo, to je nešto nevjerojatno neobranjivo, neobranjivo i meni je izrazita čast što sam predsjednik takvog kluba i mogu vam reći da ćemo i dalje koliko god budemo mogli neki način zastupnici nažalost su iznemogli nisu mogli dalje nastaviti ali evo većina kluba je tu, guramo ovo već preko nekih 32h i ne odustajemo. Vi se mijenjate kolega Reiner, nema nikoga od vaših saborskih zastupnika, mijenjate se kao potpredsjednici, nama ne date ni stanku ali nama vaša milost ne treba ali vam je nećemo ni dati.
Želite li glasovanje? ... [[Upadica se ne čuje.]] Citirali ste lijepo Tita ali želite li glasovanje? [[Upadica Grmoja: Tražim glasovanje.]] Odlično, drago mi je da znamo sad tko je vaš ideal. Izvolite, Klub zastupnika MOST-a Nezavisnih lista 706. amandman. Darko Nekić.
Zahvaljujem, amandmani pod rednim brojem 706. do 717. ne prihvaćaju se iz razloga jer je referendum oblik političkog djelovanja građana stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti.
U ime Kluba ovaj puta će biti poštovana zastupnica Ines Strenja.
Zahvaljujem gospodine potpredsjedniče. I ovo je još jedan u nizu amandmana koji je vezan uz to što smo htjeli da se referendumske inicijative reguliraju posebnim referendumskim zakonom. Referendumske inicijative su bitne ma koliko vi to negirali. Referendumske inicijative mogu biti s desna i s lijeva a možda ćete se i iznenaditi da će neke referendumske inicijative okupiti kompletnu oporbu i možda će se skupiti pola milijuna glasova. Referendumska inicijativa koja vam je evo tamo iza ćoška odmah, iz ugla, iza kuta to je referendumska inicijativa koja je usmjerena na ovo što ste odradili sa mirovinskom reformom. Dakle građani u Hrvatskoj žive kraće od građana u EU, tri godine kraće žive a vi im ovom reformom tražite da produže još dvije godine kako biste punili mirovinske fondove i zbog toga oni dolaze u situaciju nakon teškog, teškog posla i rada da idu direktno iz mirovine na groblja. Nažalost, ružno rečeno. I onda nisu istinite one priče kada kažete da će mladi započeti, ono što kaže vaš slavni ministar koji cijeli život zapravo radi uvijek unutar državne aparature i administracije da će oni 40 godina imati i prije 60.-te, ne, neki od njih su radili na crno, neki nisu mogli dobiti posao, neki su bilo na koji način stjecali taj svoj radni staž i oni neće do 60.-te moći sakupiti 40 godina. Oni će vam raditi do 67 godina teški rad radnici koji će nakon toga dolaziti u situaciju da bolesni odlaze u mirovinu i nakon toga vrlo brzo završavaju svoj život jer nisu kvalitetno živjeli [[Upadica Reiner: Želite li glasovanje?]] Tražim glasanje.
707. amandman zastupnika Mire Bulja.
Hvala. MOST nezavisnih lista je svojom borbom, pokušava vratiti centar moći narodnim predstavnicima i što je ustavna obaveza Sabora RH. Međutim, teška je ta borba ali evo danas smo dokazali da se možemo boriti i protiv tih vjetrenjača, da se možemo boriti i protiv Andreja Plenkovića, Šeksa, Tajania, Vučića i svih njihovih prijatelja koji su bili u sovama, kosovima. Vi ste kolega Reiner, čovjek koji je bio za vrijeme Karamarka za lustraciju a glasali ste protiv otvaranja arhiva da se povijesne činjenice otvore. Zamislite vi šta ste vi napravili. Vi ste i dalje htjeli narod dijeliti na pričama ti si udbaš, ti si ovo, tako da su svi udbaši, a u biti nitko ne zna tko je udbaš. Kada su se otvorili arhivi, vi ste glasali najprije za naš zakon, da prođu izbori da prevarite narod, izmanipulirate i onda ste ne tako dugo zatvorili tu arhivu. Znate šta ste napravili? Jeste li vi za lustraciju, za vrijeme Karamarka ste pljeskali da je lustracija glavna? Šta će ona tamo ćuprija, putići, mostići. Da, vi ste pljeskali Mesiću, da govorili ste treba ukinuti ured, višak, ovo ono, niste imali, niste imali hrabrosti, dok niste dovedeni pred zid zato što on upravlja s vama, te strukture upravljaju s vama, pa danas nam vode državu ljudi koji bi tribali promicati referendum, da bude kao u Švicarskoj, šta je rekla Kolinda Grabar Kitarović, danas je tribala raspisati referendum. Ne, zato što je to iz istoga inkubatora [[Upadica: Želite li glasovanje?]] i da baš pošto su…
708. amandman zastupnika Roberta Podolnjaka/… [[Govornik se ne razumije]] Tražim glasanje.
g. Potpredsjedniče HS, poštovane kolegice i kolege, nakon više stotina amandmana, ja vjerujem da smo hrvatskoj javnosti ukazali na svu suludost ovog projekta donošenja Zakona o financiranju političkih aktivnosti, izborne promidžbe i referenduma, po ovakvom postupku kojim se krše sva načela Ustava, Poslovnika, dobrih parlamentarnih običaja, da bismo ovdje kroz 30 i više sati rasprave to morali dokazivati vama i hrvatskoj javnosti, a svaki puta od vas dobijemo odgovor koji sliči pokvarenoj gramofonskoj ploči, uvijek isti refren, ovaj zakon mora to urediti, on uređuje referendumsku kampanju bez ikakvog uvažavanja ijednog argumenta, a sve smo to ponavljali od prvog čitanja ovog zakona u raspravi o Konačnom prijedlogu, u raspravi o stotinama amandmana. Znate što? Gledam sada kako mediji izvještavaju o onome što ste vi nazivali igrokazom i cirkusom, ne, mediji su shvatili, razumjeli su što mi zapravo cijelo vrijeme govorimo i sad kažu da im nije jasno zašto HDZ gura taj suludi zakon, evo to vam je sad reakcija medija i svi znaju, i građani znaju, a vi ste sebi dozvolili zapravo ući u nešto i niste znali kakve će to posljedice imat. Tražim glasanje o ovom amandmanu.
709. zastupnika Hrvoja Runtića, nema ga. 710. zastupnika Slavena Dobrovića.
Hvala lijepa poštovani potpredsjedniče HS i pozdravljam i državnog tajnika i kolegice i kolege. Da, radi se o jačanju političke kaste, dakle, koja upravlja svime i regulira svime jer poznato je kako novac, moć i utjecaj čine osovinu društva i ako je to kontrolirano od političke skupine, onda nažalost to za pojedine krajeve znači da se ništa ne može ako niste uključeni, a to je porazno, dakle, to je porazno i poznata je situacija da su mnogi krajevi takvi da ako niste povezani sa političkom skupinom koja je na vlasti da ne možete ništa, znači, ne možete se zaposliti niti u školi, niti u vrtiću, ako krenete s nekim poslom, tko će vam dati posla, dakle, ljudi su vezani i ovisni o tome da budu lojalni nekoj skupini i to je jedan vrtuljak koji nikuda ne vodi. Dakle, zemlja naprosto ne prosperira, nego stagnira i to se RH dešava i nažalost, to se jako dobro vidi, ta jedna težnja prirođena, pa nije ni čudo, ljudi koji žive od toga i tako i na taj način, oni su skloni tome da to očuvaju. Međutim, mi smo to prepoznali i zato smo donijeli ovaj broj amandmana jer nam je doista stalo da skrenemo pažnju na tu činjenicu i na potrebu da se to izmijeni [[Upadica: Želite li glasanje?]] Naravno, želim glasovanje. Hvala lijepo.
711. amandman zastupnika Ante Pranića.
Hvala g. potpredsjedniče. Ovaj zakon se može svesti na dvije teze. Jedna teza je punjenje stranačkih blagajna po sistemu uvođenja minimalnog cenzusa koji gradovi i općine trebaju izdvajat za političke stranke koji su zastupljeni u gradskim i općinskim vijećima i drugu tezu koja se zasniva na podizanju cenzusa maksimalnog financiranja izborne promidžbe na svim izborima, kako izborima za Europski parlament, tako predsjedničkim izborima i sve ostalo, čisto da bi se popravila piar slika trenutnog stanja u RH koje je sve, samo nimalo dobro. Pogledajte samo novosti što se danas događa, pogledajte kako se kupuju auta, Mercedesi, kako se vozi bez vozačkih dozvola i nikom ništa. No, to je isto manje bitno, bitnije je da smo po gospodarskom rastu zadnji u EU po povlačenju bespovratnih sredstava, zadnji i predzadnji, po industrijskoj proizvodnji smo u padu, a po najvećem resursu neke države, a to je ljudi, to su čovjek, mislim na vrhu EU, koliko naših ljudi iseljava iz države. I sve to treba zamračit putem marketinga, putem piara koji košta i zbog toga se diže danas cenzus da bi sakrili stvarno stanje u kakvom se RH nalazi. Tražim ovaj amandman na glasovanje.
712. amandman zastupnice Ivane Ninčević-Lesandrić, nema je. 713. zastupnika Bože Petrova.
Hvala predsjedavajući, poštovani državni tajniče, kolegice i kolege zastupnici, nakon 30 i nešto sati rasprave ja znam da su građani primili poruku, al ja im želim poručiti jednu drugu stvar Ako smo mi mogli izdržati 30 sati i ruku na srce, dobit vas, onda je to znak da i oni to mogu. Bitno je imate li cilj, imate li volju, imate li razlog. Naš razlog je taj što se mi nismo uključili u politiku da budemo klimavci, da se situiramo, da nam bude dobro. Nisam vas u prethodnom obrazlaganju amandmana htio na bilokakav način uvrijedit dapače, ja zaista smatram da osoba treba biti slobodna i kada kažem da ćemo reagirati oštro svaki put kad bilo tko dirne u slobodu, vjerujte da će biti tako neovisno našli nam se vi na putu, našao se SDP ili ne znam koja stranka. Predugo je Hrvatska bila u okovima diktatorskih režima, previše krvi se prolilo da bi došli neki nakon 28 g. i shvatili da je njima lijepo preuzeti sustav funkcioniranja kakav smo imali 70 g. i početo ponovno gušit slobodu, neće ić, neće ić. Dok god smo ovdje taj film nećete gledati. To poručite reformatoru Kuščeviću i velikom voždu Andreju [[Upadica Reiner: Želite li glasovanje?]] Naravno.
714. amandman zastupnice Sonje Čikotić.
Poštovani potpredsjedniče Hrvatskog sabora, poštovani državni tajniče. Opet evo ga došlo je i do 5 sati, ovdje nema velikog reformatora, poslao vas je kako je rekao Bulj, poslao vas je s ovim zakonom i vas i državne tajnice u Hrvatski sabor da branite ono neobranjivo, da ovdje zapravo vi tražite 2,5 milijuna kuna ne bi li zapravo se povećala promidžba a sve sa jednim ciljem jer znate kad pogledate Doing business listu, lakoću poslovanja, onda vidite da je Hrvatska 58. a Makedonija 11. Kad zapravo poslušate govor premijera Andreja Plenkovića, onda on kaže dođite investitori, dođite u Hrvatsku, mi imamo jeftinu radnu snagu, e pa ja ne želim da Hrvatska bude jeftina radna snaga. Isto tako kad slušate resornu ministricu Gabrijelu Žalac, ona kaže kako smo uspješni po korištenju europskih fondova a onda zapravo odete na Cohesion data i zapravo pogledate da nas je i Malta pretekla. Znači od ukupno dostupnih 10,7 milijardi eura, Hrvatska je koristila samo 17% sredstava. Samo 17% sredstava je prešlo Breganu a da bi uopće ovjerili tih 17% sredstava, SAFU, Središnja agencija za financiranje i ugovaranje projekata je zapravo našla 500 milijuna kuna nezakonitosti. Mi kažemo nepravilnosti ali da bi postalo nešto nepravilnost, prvo mora biti nezakonito. Druga tijela poput Hrvatskih voda, poput Fonda za zaštitu okoliša, poput drugih tijela, tamo isto također će se naći uprave te nepravilnosti i to će doći do milijarde ali jednostavno zato vama treba novih 2,5 milijuna da možete sve to rješavati [[Upadica Reiner: Želite li glasovanje?]] Tražim glasanje o ovom amandmanu, hvala.
718. amandman zastupnika Marka Sladoljeva.
Hvala g. potpredsjedniče.
…/Upadica Reiner: Oprostite, 715./…
Dakle, pa neće ministar Kuščević doć i opet ponavljam, možda dođe zadnjih 15 min kako veliki šefovi inače dolaze u tim ministarstvima. Dakle kad smo tražili potpise navodne koji su bili neregularni u Ministarstvu uprave, nismo ga ni onda očekivali, dakle on se ne želi suočiti s nama oči u oči jer nema argumenata. Dakle njegov domet borbe sa MOST-om su Facebook slikice srušenog mosta u maniri tinejdžera ali dobro, to je njegov način borbe i to će građani procijeniti. Ono što mene puno više zabrinjava je njegovo a priori dakle stav rušenja referendumskih inicijativa dok još nisu ni počele skupljati potpise. Dakle Ministarstvo uprave koje bi trebalo predstavljati sve građani koju su za ili protiv referenduma, on se svrstava na jednu stranu. Dakle a kad je HDZ u oporbi Milanovićeve Vlade, onda su im prigovarali za takav stav. Dakle smatram da je njihov oblik vladanja jednak, da isto vladaju jer nije u interesu referendumske inicijative, smatram da će 2/3 većinom podržati izmjene Zakona o referendumu koji će ograničiti da se potpisi skupljaju samo u jedinicama lokalne samouprave dakle u prostorijama lokalne samouprave i među njima tu nema razlike. Hvala [[Upadica Reiner: Želite glasovanje?]] Da.
716. amandman zastupnice Ines Strenja.
Zahvaljujem. Ja bi malo ponovila zapravo što mi propuštamo ovakvim ubacivanjem novaca u političke stranke, naravno rekli smo koje će stranke najviše profitirat, MOST-u nije potrebno da profitira, MOST je zadovoljan sa onim što sada dobiva, mislimo da je čak i to možda malo i previše, apsolutno na razini lokalne i regionalne samouprave je previše, samo bih podsjetila kolegu Sladoljeva, u Primorsko-goranskoj županiji nema školskog odbora u koji nije član odbora onaj koji nema stranačku iskaznicu ali ove lijeve koalicije, njih je bilo 8 tako da svugdje je to sve isto, naravno tako se i popunjavaju školski odbori, nažalost to je to. Što se tiče novca koji se ulaže u u političke stranke, ja smatram da bi moglo puno svrsishodnije uložit se u naše zdravstvo. Naravno, ne da preljevamo odnosno da to prolazi ko kroz sito jer prvenstveno sve treba ovisiti o menadžmentu svake bolnice. Ali još bi jednom podsjetila koji su razlozi zbog kojih sustav zdravstva stvara dugove i zbog koje svaki mjesec imamo gubitke koji su teški, zamislite, 2800 liječničkih plaća, a liječnika nema. Pa razlozi zbog kojih sustav stvara dugove su među ostalim, neujednačena tehnologija u bolnicama, upotreba skupih uređaja samo nekoliko sati na dan zato što su mnogi uređaji dodijeljeni i otišli u bolnice na osnovu političkih moćnika, a ne na osnovu potreba koje trebaju pratiti i kadar, a ne da imate uređaj, pa nema tko na njemu raditi ili imate kadar, pa onda on nema na čemu raditi [[Upadica: Tražite li glasovanje?]] nepostojanje mjerila kvantitete i kvalitete rada itd., nastavit ću kasnije, molim da se o ovom amandmanu mom glasa. Hvala.
717. amandman zastupnika Nikole Grmoje.
Poštovani potpredsjedniče, vi demokraciju ne razumijete, vaš politički uzor je Josip Broz Tito i totalitarni režimi jer ste ovdje, ja sam u zezanciji parafrazirao Radu Končara, vi ste rekli da je to Josip Broz Tito zato što je vama uzor Tito, pola vaše stranke odnosno više od pola i ključni ljudi HDZ-a došli su iz komunističke partije Jugoslavije. I zato vi, zato što je vaša stranka u velikom padu i zato što je jasno da nemate nikakav koalicijski potencijal, zato i želite dodatne novce, ne bi vam trebali dodatni novci da dobro stojite i jedina opcija, jedini vaš koalicijski potencijal je velika koalicija sa SDP-om, ja jedva čekam da se to dogodi, da možemo zapjevati onu „Oj partijo u dva dijela, ponovo ćeš biti cijela“, to ste vi, zato vi opstruirate referendumske inicijative, zato vi imate odnos i prema slobodi medija, što je jedno od najvećih dostignuća svih liberalnih demokracija, sloboda govora, sloboda izražavanja, vi šaljete novinare u redakcije, to su vaši uzori, a MOST je opcija koja zagovara slobode, zagovara slobodu govora, slobodu mišljenja, slobodu referendumskog izjašnjavanja građana i naravno da se mi ne možemo razumjeti i zato se vi pozivate uvijek na Tita jer je Tito vaš duhovni uzor. Tražim glasovanje o ovom našem amandmanu. Hvala.
E baš te pogodili. 718. amandman Kluba zastupnika MOST-a nezavisnih lista.
Uvaženi potpredsjedniče HS, uvažene zastupnice i zastupnici, u ime predlagatelja zakona očitujem se o amandmanima od rednog br. 718. do rednog br. 729., amandmani se ne prihvaćaju iz razloga jer je referendum oblik političkog djelovanja građana. Stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti.
U ime Kluba zastupnika MOST-a poštovani zastupnik Podolnjak.
Poštovani potpredsjedniče, poštovana državna tajnice. Dozvolite da vam ukažem na jednu pojedinost kako ovo što ste predvidjeli je zapravo vrlo loše ukoliko ovaj zakon stupi na snagu onako kako biste vi htjeli. Dakle, ako ovaj zakon stupi na snagu i ako se bude odnosio na financiranje već izborne promidžbe ovih prvih slijedećih europskih izbora, dajte pokušajte nam odgovoriti kako će to ministar financija što ste predvidjeli u roku od mjesec dana donijeti podzakonski akt, pravilnik kojim će regulirati i određena pitanja vezana uz izbornu promidžbu bez e-savjetovanja usred izborne kampanje. Kako je to moguće? Kako će oni, sve političke stranke, nezavisne liste koje moraju poštivati zakon i podzakonske propise tijekom izborne promidžbe gdje postoje ozbiljne sankcije, kako će to poštivati kad ste vi predvidjeli da temeljem ovog zakona ministar financija u roku od mjesec dana, pazite, mjesec dana mora donijeti podzakonski akt, pravilnik. Pravilnik bi, dakle, trebao stupiti, al stvarno točno usred izborne promidžbe. Ja doista ne mogu razumjeti, evo doista ne mogu razumjeti, ne samo kao zastupnik, kao profesor, kako ste vi to zamislili? Kako bi mi u političkim strankama nezavisne liste koje će se natjecati, pa koja pravila ćemo mi gledat, koje zakonske odredbe, koje podzakonske odredbe, sad postoje neki pravilnici prema, naravno, postojećem zakonu, sankcije koje predviđate su vrlo ozbiljne, to je totalno kršenje vladavine prava jer nećemo znati koje norme primjenjivat, pa ne možete usred izbora…/Tražite li glasovanje?/…mijenjati pravila igre. Molim da se glasuje o amandmanu.
719. amandman zastupnika Mire Bulja.
Hvala lijepo. Evo, došla je tajnica, znam da je u nemilosti, znam da bi volila da se raspiše referendum o zaštiti naših voda, a ne da rijeka Cetina tj. izvor Cetine dajemo stranim investitorima koji za 5.000,00 kn imaju koncesiju mjesečnu, to je jedna farma sa nekoliko grla stoke potroši jedno veće kućanstvo. Pa referendum je osnova demokracije, izravna demokracija. Ja bi volio da je umjesto tajnice koja je cijelu noć ovdje bila, došao heroj referenduma, hrabar čovjek Lovro Kuščević il možda on negdi ribari doli, bio je cilu noć pod jorganom, spava lipo, udobno nema čovjeka koji je napravio kaos prema građanskim inicijativama, al će se narod probudit, neće se ovaj plamen lako ugasit. Ja sam jučer rekao Lovro Kuščević poliva ovaj plamen slobode benzinom, ovo je benzina šta vi radite. Mi smo dali vam otpor večeras, jučer, sad već ne znam ni koliko sati, 30-40 sati, dali smo vam otpor kao jedina organizirana snaga oporbe u HS. SDP dogovorio s vama, jel da nije dogovorio s vama, vi ste isti, kako Šeks kaže tako bude, kako Budimir Lončar kaže oni su infiltrirali od vrha države u sve institucije svoje ljude. Referendum je majka slobode, majka demokracije, grobar i ubojica te majke je Lovro Kuščević i zbog toga tražim da se glasa o ovome amandmanu.
720. amandman zastupnika Roberta Podolnjaka.
Poštovani potpredsjedniče, državna tajnica, kolegice i kolege zastupnici, evo još jedan primjer iz ovoga zakona kakva apsurdna rješenja postoje onim što vi predviđate. Vi imate tj. mi imamo trenutno jednu referendumsku inicijativu koja je u tijeku. Dakle, referendumska inicijativa Sindikata koja je, dakle, obznanila odluku o raspisivanju, o prikupljanju potpisa za Zakon o reformi mirovinskog osiguranja, objavljena u jednom dnevnom listu, dakle, pretpostavljam da je inicijativa otvorila žiro račun da može primati donacije, međutim, sve je to u skladu s postojećim zakonskim propisima, Zakonom o referendumu, ali kad ovaj zakon bude donesen ako vi na njemu inzistirate da se primjenjuje odmah zapravo dan nakon objave u Narodnim novinama, kako će se to reflektirati na sindikalnu inicijativu koja je u tijeku, gdje su možda građani i pravne osobe donirali toj sindikalnoj inicijativi i organizacijskom odboru, određena sredstva, ali oni nisu znali da će trebati sklapati primjerice ugovor za donacije veće od 5.000,00 kn, da će morati prilagati izjave da nemaju nepodmirene obveze prema drugim subjektima i neke druge obveze koje proizlaze iz zakona koji još nije objavljen i nije stupio na snagu, al sindikalna inicijativa referendumska je u tijeku. Nedopustivo je, dakle, da se na nju koja je već u tijeku, odnose pravila koja još nisu stupila na snagu i zbog toga tražim, naravno, glasanje o amandmanu.
721. amandman zastupnika Hrvoja Runtića, nema ga. 722. zastupnika Slavena Dobrovića, izvolite.
Hvala lijepo poštovani potpredsjedniče HS. Pozdravljam našu državnu tajnicu, našu od hrvatske Vlade, a Vlada je naša. Dakle, nije ipak došao ministar da ga priupitamo ova pitanja jer očito je da je ovaj zakonski prijedlog napravljen prilično nemušto, da tu ima nedorečenih stvari, da ne kažem, da ne upotrijebim neku težu riječ, ali ambicija je jasna, dakle, i cilj, a to je umiriti, staviti pod kontrolu referendum kao način izražavanja demokratske volje naroda odnosno građana, samoorganiziranih građana, tako da je očito, vjerujem da ste vi, da smatrate da ćete ovim zakonom i ovim rješenjima unatoč svim nelogičnostima i poteškoćama koje ovdje postoje, da ćete postići cilj, a to je uspješno onemogućiti referendumsko izjašnjavanje gdje god treba i u kojoj god se fazi to želi napraviti. Ne znam zašto se ne razumije da gušiti tu mogućnost odnosno taj alat demokratski je ustvari zatirati volju naroda, narod to osjeti i naprosto to je jedna neprijateljska atmosfera, jedno nerazumijevanje trajno između režima i građana, to je definitivno loša situacija, ja mislim da je i za one koji su neskloni referendumu bilo puno ljepših i kvalitetnijih [[Upadica: Tražite li glasovanje?]] rješenja, tražim glasovanje, hvala lijepo.
Kolega Grmoja je dignuo povredu Poslovnika, koji je član povrijeđen?
Poštovani potpredsjedniče, ja moram reagirati, gledam ovdje zaposlenike HS koji rade [[Upadica: Koji je član povrijeđen?]] povrijedili ste i Ustav i radnička prava i prava ljudi jer preko 30 sati, znači, ne možete dati pola sata ljudima da odmore, reagirajte poštovana državna tajnice [[Upadica: Kolega…]] barem [[Upadica: Kolega…]] iz nekakve solidarnosti…
[[Upadica: Kolega Grmoja…]] sa ženama ovdje u HS [[Upadica: zlorabite instituciju povrede Poslovnika…]] Ne, nisam povrijedio [[Upadica: Dobivate opomenu]] ,
nego je g. Orlović rekao da su bespredmetna [[Upadica: Dobili ste opomenu]] politiziranja službeničkih prava……
Upadica: Drugu opomenu imate sada/… Izvolite, 723. amandman poštovanog zastupnika Ante Prenića.
Hvala uvaženi potpredsjedniče, uvažena državna tajnice, čega se vladajući boje, pa podižu cenzus za dopušteno financiranje izborne promidžbe? Zašto odjednom u osvit izbora za EU parlament imamo podizanje do 4 milijuna kuna dopise na izborne promidžbe. Al je tolko potrebno piar članaka, marketinških aktivnosti da bi se ova slika RH izmijenila, uljepšala a doći će dani nakon europskih izbora, doći će i oni ponedjeljak kad ćemo se vratiti u surovu stvarnost. Stvarnost koja kaže da 150 ljudi napušta Hrvatsku, ne više mladih nego kompletno svih obitelji. Toga se HDZ očito boji pa se dižu cenzusi, vidimo i za predsjedničke izbore do 8 miliona kuna za izbornu promidžbu, do 8 miliona kuna, a trebali bi se po meni smanjivat, jer ako dobro rade posao vladajući čega se boje, čega se boje, ali toliko treba farbati, ali toliko treba bacati prašinu u oči da bi se ispravila stvarnost Hrvatska. Mladi iseljavaju, industrijska proizvodnja pada, gospodarski rast stagnira, gospodarski rast je duplo gori nego naši konkurentni susjednih zemalja, to su vam matematičke činjenice. I bez obzira koliko vi dizali cenzuse znajte da će doći jednog dana i do promjena. I te kako velikih promjena u Hrvatskoj gdje mnogi političari koji danas ovakve zakone donose, koji se ovako ponašaju [[Upadica: Tražite li glasovanje o ovome?]] naći će se sigurno, naravno.
724. amandman zastupnice Ivane Ninčević-Lesandrić, nema je. 725. zastupnika Bože Petrova.
Poštovani predsjedavajući, poštovana državna tajnice, kolegice i kolege zastupnici ono što se događa trenutno u hrvatskoj javnosti jest da sa svakom minutom, sa svakim satom što provodite i inzistirate na ovoj besmislenoj raspravi, vi zapravo pokazujete koliko ste ovisni o daj mi još, kolko vam je stalo do tih 2 i nešto milijuna i cijelo vrijeme, svakom minutom i svakim satom ta sramota raste. Mislim da ste toga dobro svjesni i nismo se zafrkavali jučer kad sam rekao i poštovanoj državnoj tajnici i predsjedavajućem oznojit ćete se za ta 2, 3 milijuna, oznojit ćete se samo iz jednog razloga jer to nije ono što građani Hrvatske trebaju, što je u njihovom interesu i ono zbog čega su dali glas i povjerenje vama ili bilo kojem drugom političaru, oznojit ćete se i oznojili ste se i trajat će vam još i sramota će vam rasti. Ovo što ste vi radili zadnjih 30 i nešto sati nije normalno, a ako ne znate što trebate raditi ja vas pozivam po 20 put uzmite svoj predizborni program iz 2016. otvorite koju god hoćete stranu iz tog predizbornog programa i nešto napravite. Da ste za bilo što istoga napravili i radi toga raspravljali 30 sati ljudi bi vas cijenili. Ovako vaš obraz samo tone i neće ga ispravit ni ta 2,5 miliona kuna ni nikakav PR i nikakvi plakati koje ćete raspodijeliti zbog toga po Hrvatskog, vjerujte mi [[Upadica: Tražite li glasovanje?]] naravno da tražim glasovanje o ovom amandmanu.
726. amandman zastupnice Sonje Čikotić.
Poštovani potpredsjedniče Hrvatskog sabora, poštovana državna tajnice, kao što vidimo izmjenjuju se državni tajnici, skoro je 6 sati ali veliki reformator ne dolazi braniti ovo svoje brzo čudo od zakona, Zakon o financiranju političkih aktivnosti, izborne promidžbe i referenduma. U dijelu amandmana koji je predložen zapravo potrebno je brisati ga, jer taj dio koji je predložen trebao bi biti sastavni dio Zakona o referendumu. Nipošto zapravo referendumskim inicijativama koje se događaju, bilo na lokalnoj, bilo na nacionalnoj razini da bi zapravo se građani udružili oko određene ideje i zapravo pokrenuli samoinicijativno određenu promjenu, ta promjena može biti mala, može biti veća, može kako sam rekla biti na lokalnoj ili regionalnoj ili nacionalnoj razini, zapravo ti građani se možda ni poznaju. Zašto bi netko ako voli okoliš znao nekoga tko je potpisao neku inicijativu u Osijeku ili Rijeci, a vi od njih ovdje tražite da oni se organiziraju na način da zapravo kao što je to sa političkim strankama. Ono što je ovdje isto tako zanimljivo jest da se politička zapravo iznosi političke promidžbe po svim izborima predviđaju većim, pa tako i za ove EU izbore umjesto 1,5 milijun kuna vi planirate da izglasate ovaj zakon prije samog raspisivanja izbora za Europski parlament i da na taj način osigurate si kampanju. Pa građani gledaju šta ste radili zadnjih 30 sati i sigurna sam, duboko uvjerena da to vam ne služi na ponos ni na čast, jer zapravo otežavanje referendumskih inicijativa i povećanje još novca za djelovanje političkih stranaka jednostavno nije ono što Hrvatskoj treba [[Upadica: Želite li glasovanje?]] Želim.
727. amandman zastupnika Marka Sladoljeva.
Potpredsjedniče, dakle evo još jedan amandman je pred nama, još jedan amandman kojim pokušavamo poboljšati ovaj zakon, koji se zapravo ne može poboljšati, al smo ga stavili u fokus hrvatske javnosti to nam je bio zapravo i cilj. Dakle, dio amandmana se odnosi na ovih 4 miliona kuna, smatramo tu poruku koju šaljemo hrvatskim građanima i koju smo poslali prije 2 godine kad smo političkim strankama ukinuli 15 miliona kuna i dodijelili ih hrvatskoj znanosti, da smo poslali poruku. Ovo je sad jedna sasvim druga poruka vladajuće većine dakle, mi znamo kolko nam je zapravo i školstvo i znanost na marginama imamo slučajeve da se gradonačelnik Bandić proglašava počasnim doktorandom hrvatskog sveučilišta, da nam sve više pada na Šangajskoj listi sveučilišta i da treba nešto hitno učiniti. Ovaj zakon šalje jednu lošu poruku, a to je poruka da se isplati bit političar, ali onaj političar koji ima stranačku iskaznicu i koja se probija preko tuđih leševa i moram, na neki način parafrazirati moju omiljenu knjigu Životinjska farma od George Orwella koja kaže da su sve životinje jednake, a neke su životinje jednakije od drugih. Dakle, ovdje mislim, naravno, na ljude, na stranke, da su neke stranke jednakije od drugih, mi nismo zapravo u nekom fair play-u i tražimo da se glasuje o ovom amandmanu.
728. amandman zastupnice Ines Strenja.
Zahvaljujem. Interesantno je čitati poruke koje dobivamo od ljudi i onda se sjetim ono što je prije koji sat rekao moj kolega Grmoja, kako je dobro biti ovako slobodan i boriti se i biti dosljedan svojim idealima i boriti se za neku bolju Hrvatsku. I hvala vam što ste nam dali mogućnost da ovako jasno i opetovano 30-ak sati objašnjavamo građanima Hrvatske da im želite dodatno uzeti novac i utući u političku promidžbu velikih političkih stranaka. A taj novac, taj novac je zbilja potreban u mnogim segmentima našeg društva. I u školama, koje su neke pred gašenjem jer su premale, nisu atraktivne i u srednjoškolske karte jer je strašno, strašno kakav standard imaju roditelji djece u mnogim slavonskim selima, oni koji nisu otišli, naravno, a prije nego što su otišli dugo im je bilo teško. Kada zbog toga što ne mogu platiti 1000 i više kuna, djeca napuštaju srednju školu ili se roditelji moraju odlučiti koje dijete će ići dalje, a koje neće. I trebalo je dati novac za stambene zajednice djece koja izlaze iz dječjih domovina. Vječito natjeravanje, da li će dati nekakav stan, neka jedinica lokalne samouprave, tko će to financirati, na koji način će biti organizirano, ta djeca sa 18 godina idu na ulicu. I nakon toga imamo takve probleme što se tiče socijale s kojim smo suočeni sve one dane, socijale u kojoj nedostaje preko 2500 radnika [[Upadica: Želite li glasovanje?]] I zato treba novac. Nastavit ću ja dalje, molim glasovanje o ovom amandmanu.
729. amandman zastupnika Nikole Grmoje.
Poštovani potpredsjedniče. Uporno gurate ovaj zakon, ne želite dati bilo kakvu stanku zaposlenicima i djelatnicima HS-a, iscrpljujete znači ljude, iako je jasno, s obzirom na broj amandmana, da će se večeras to završiti, izglasati, jer ste vi odlučili da bude večeras glasovanje, ne vidim razloga zašto ljudima ne dati nekakvu pauzu da malo odmore, ali to pokazuje kakav je vaš odnos prema ljudi. Preko leševa ste spremni gaziti, samo da napunite stranačku blagajnu i to je ono što me jako žalosti. Ljudi vam ništa ne znače i to smo mi mogli vidjeti po tome što vi ne želite uopće raspravljati o zakonima koji se tiču naših građana. Vi ne želite staviti na raspravu uopće Zakon o mikrosolarima, kojima bismo naša, MOST-ov zakon kojim bismo naša kućanstva učinili energetski neovisnima, ne želite staviti na raspravu i na glasovanje odluku o proglašenju isključivo gospodarskog pojasa, čime bismo zaštitili naše more, naše ribare, ali to vi ne smijete jer je vaš prijatelj Tajani izjavio da je Dalmacija talijanska, da je Istra talijanska, onda je samim time i Jadransko more naše teritorijalne vode su očito, po vama talijanske, vi s tim nemate nikakvih problema. Vi ne želite znači uopće staviti našu reformu pravosuđa na raspravu. Ne želite sve one zakone koje upućujemo uopće raspravljati ovdje, ali kad treba i kad je u pitanju vaša stranačka kesa, kad treba onemogućiti referendum, onda nema pauze, onda vitez Reiner vjerno izvršava naredbe koje stižu sa dvora Andreja Plenkovića [[Upadica: Želite li glasanje?]] Tražim glasovanje.
Da. Vi to možete odmah prekinuti, odustanite od amandmana i sve će biti riješeno, svi ćemo biti odahnuti od ovog maltretiranja vašega. Izvolite. Sada idemo na toč. 730. amandman, Klub zastupnika MOST-a nezavisnih lista. Izvolite.
Hvala lijepo. Vi ste povrijedili Poslovnik 238. gdje ste rekli kolegi Grmoji da maltretira vas ovdje u Saboru. Pa vi maltretirate ovaj narod, uništavate ovaj narod, i zbog ove kese za HDZ da napunite, maltretirate cijelu državu. Raspala je se država, vi živite pod svjetlima Zagreba, vi ne znate što je u Dalmatinskoj zagori, vi ne znate što je u Lici, nema ljudi. Vi maltretirate hrvatski narod.
Naravno da ovo nije povreda Poslovnika, neću vam dati opomenu, ali razmislite malo kad govorite o čemu govorite. Idemo na amandman 730. klub zastupnika MOST-a nezavisnih lista.
Uvaženi potpredsjedniče HS-a, uvažene saborske zastupnice i saborski zastupnici. U ime predlagatelja zakona očitujem se o amandmanima od red. br. 730. do rednog broja 741. isti amandmani se ne prihvaćaju iz razloga jer je referendum oblik političkog djelovanja građana, stoga smatramo primjerenim da se financiranje referenduma uredi istim zakonom kojim se uređuje i financiranje ostalih političkih aktivnosti. Hvala vam.
U ime Kluba zastupnika MOST-a, poštovani zastupnik Podolnjak.
Zahvaljujem g. potpredsjedniče, državna tajnice, kolegice i kolege zastupnici. U nizu primjera kojima smo govorili o tome koliko je ovaj konačni prijedlog zakona loš, jedan primjer koji govori o tome da on uopće ne ograničuje moguće donacije pravnih i fizičkih osoba a što bi trebao učinit jer naprosto nedopustivo je da se ne stavi neko krovno ograničenje tih donacija i da zapravo ovisno o tome koliko izbora imate u nekoj godini, taj iznos se može multiplicirati višestruko pa pravna osoba može donirati za godišnje redovito financiranje nekoj političkoj stranci 200 000 kuna ali budući su i izbori za Europski parlament, može također donirati 200 000 kuna ali budući da su i Predsjednički izbori, može ponovno donirati 200 000 kuna i tako dolazimo do 600 000 kuna. I gdje je tu ograničenje? Zbog toga smo mi predvidjeli našim amandmanima ograničenje ukupno godišnjih donacija političkih stranaka i fizičkih osoba bez obzira koliko izbora se u toj godini odvijalo jer primjerice slijedeće godine imate i drugi krug Predsjedničkih izbora moguć pa se dakle opet može donirati i imate redovne parlamentarne izbore i tko zna kakve sve izbore. Dakle svaki izbori zapravo multipliciraju sredstva koja se mogu donirati pored onog godišnjeg redovitog financiranja političkih stranaka i zbog toga tražim glasanje o amandmanu.
731. amandman zastupnika Mire Bulja.
Hvala lijepo. Temeljito i uporno maltretirate hrvatski narod. Uništili ste perspektivu i budućnost hrvatskom mladom čovjeku. Evo sad sam držao pola litre Cetina vode, piše izvorska voda Cetina 5 kn što znači da je litra vode skuplja od nafte, kome odlazi novac, kome je dana koncesija, provjerite iz izvora Cetine. Maltretirate narod jer ste mu oduzeli pravo odlučivanja. 2/3 Hrvatske su prazne. Demografski raspad. Nerazvijeni krajevi nemaju djeca pedijatra. Nemaju radiologa u Dalmatinskoj zagori. Bolnica u Kninu je bez fizikalne terapije, nećete da ulazite u bazen. Ja sam davao za fizikalnu terapiju, grad ponosa. Jedino uredno dolazite na alku, na vrgorački pršut, na drniški pršut i na Dan pobjede u Knin. Sve pometete. Za vama ostaju troškovi. Bivša gradonačelnica, sadašnja tajnica to zna koliki su troškovi. Ogromni. Nemojte to raditi narodu, maltretirate narod u kravatama. Kad izađete u Kninu, Sinju, Vrgorcu, Imotskome, pa kad vas vide u kravatama, ljudima, izmaltretirali ste, uništili ste perspektivu, uništili ste pravo referenduma. Jedino šta želite puniti svoju kesu, HDZ-ovu kesu da bi se dodvoravali u Bruxellesu Tajaniju, Merkelici, Vučiću i svim svojim partnerima unutar pučke stranke protivno interesa naroda [[Upadica Reiner: Tražite li glasovanje?]] Baš zbog toga šta vi kažete, tražim.
732. amandman zastupnika Robert Podolnjaka.
G. potpredsjedniče, državna tajnice, kolegice i kolege zastupnici, ne znam po koji puta već svi zajedno ponavljamo i ukazujemo na štetnost predloženog zakona u svakom pogledu i svakom smislu. Naravno da vas ne možemo uvjeriti i da niste spremni odustati međutim vjerujemo da smo prateći o onome što se izvještava u medijima o višesatnoj raspravi o ovom zakonu, zapravo svima postaje jasno o kakvom se prijedlogu zakona radi, što su vaše stvarne namjere, zbog čega toliko žurite sa ovim zakonom i zbog čega se zapravo događa presedan da ovaj Sabor zasjeda bez prekida već više od 30 sati i zbog čega ste naumili da se o ovim amandmanima raspravlja do samoga kraja i nakon toga da se glasuje. A jednostavno ste mogli reći i nama da će ovaj zakon stupiti na snagu kao što je predviđeno nakon raspisivanja izbora za Europskih parlament, da se neće primjenjivati na predstojeće izbore, da nećete htjeti ove dodatne milijune za financiranje izborne kampanje i mi bismo u tom slučaju i povukli veliki broj ovih amandmana o kojima danas govorimo ali vi to niste učinili i zato o tome još uvijek raspravljamo. Tražim glasanje o amandmanu.
733. amandman zastupnika Hrvoja Runtića, nema ga. 734. poštovanog zastupnika Slavena Dobrovića.
Hvala lijepo poštovani potpredsjedniče Sabora. Pozdravljam državnu tajnicu, kolegice i kolege. Referendum je eto ovime riješen, primiren, smiren, dakle, i praktički nema bojazni da će u ministarstvu opet morati baratati sa velikim brojem, tih potpisnih lista i tražiti rješenje kako se izvući iz eventualnog referenduma. To je dodano u ovaj zakon, iz eto, to je bila prilika da se riješi problem referenduma, najavljuje se i rješavanje, tj. uzimanje u obzir protu referendumskih inicijativa, međutim, kupljeno je vrijeme. U međuvremenu, građani nemaju baš lijepi pogled na stvari, nezadovoljni su, rezignirani, mladi ljudi odlaze, ali to kao da nije neka posebna riga, jer ja nisam primijetio, da je to visoko na prioritetnoj listi, dakle, vlade ili bilo kojeg ministarstva, jer se naprosto uzima zdravo za gotovo činjenica, da populacija, broj stanovnika u RH pada i pada i pitanje je demografskog sloma koji dolazi, kako će se to riješiti, opet neke vatrogasne mjere, međutim, od strategije strateškog pristupa niti traga. Ja ću moliti glasovanje.
Amandman 735. zastupnika Ante Pranića.
Hvala uvažani potpredsjedniče. Možda je sabornica poluprazna, odnosno, samo su zastupnici Mosta, tu je evo, vidim gospodin iz HDSSB-a ali Sabor je itekako pun. Znači po saborskim hodnicima, se nalaze saborski zastupnici parlamentarne većine, i brižno čekaju da svi amandmani prođu da bi se izglasao ovaj zakon. Ja ću im dati jedan prijedlog usputni, neka odu u Vladu pa neka rasprave i o Uljaniku, neka rasprave o 3.maju, o kojem se ne raspravlja i u kojem ljudi ne znaju što će, ljudi koji 6 mjeseci nemaju plaću i o tom se u hrvatskom prostoru ne priča političkome, jer ova vlada je P.R. vlada koja nema snažnu donijeti uopće odluku po pitanju brodogradnje. A s obzirom da se očito većina ne zna što će, u ovom sada 30-tak sati, ja im predlažem da odu 150 m prema zgradi vlade, pa nek pričaju o tom problemu, pa bar da imamo neki konsenzus, da znaju reći, radnicima koji u Rijeci, u Puli, 6 mj. maltene ne primaju plaću. O takvim temama, o temama ruralnog područja, koje se prazni se ne priča, ali su zato vladajući itekako spremni čekati čak danas do ponoći, da izglasaju zakon, koji će im omogućiti financiranje izborne promidžbe u većem obliku nego sada. Da se stvori pretpostavka za P.R. maglu, za razne ankete, call centre, sve to treba isfinancirati i zbog toga ovaj zakon treba donijeti. Ako su toliko samouvjereni u dobro vladanje Hrvatskom, zašto ne potroše nula kuna i izađe pred građane. Ako su toliko spremni i ako toliko vjeruju anketama, koje im daju 28-30% [[Upadica Reiner: Tražite li glasovanje?]] Apsolutno.
736. amandman je zastupnice Ivane Ninčević Lesandrić, nema je. 737. zastupnika Bože Petrova.
Poštovani predsjedavajući, državna tajnice, kolegice i kolege zastupnici. Pa red je da građanima, nakon svih ovih brojnih sati, kažemo zašto se to sve radi. Dakle, dragi građani, oni vam 30 i nešto sati ovdje, na silu lome zastupnike, zato da bi dobili 2, 3 milijuna kuna i kroz ta 2, 3 milijuna kuna ćete vi gledati njihova nasmiješena lica preko plakata diljem Hrvatske. Eto, cijela ova predstava, koju su izveli, cijela ova naša bitka s njima i radi njihovih nasmiješenih lica, na plakatima iduća 2 mj. koje ćete vi dragi građani gledati. Nisu vaša nasmiješena lica, nisu u pitanju vaše obitelji, nije u pitanju vaš život, u pitanju su plakati. Pa evo, sjetite se ove rasprave, sjetite se ovih 30 i nešto sati, kada vidite te plakate. Samo se o tome radi, žalosno ali je tako. Ali, neće proći, ja ću vam opet ponoviti, nije s tvar da smo mi vas blokirali ovih 30 sati i da ćemo vas blokirati još par sati, koliko god budemo mogli, samo zato da mi ne dobijete te milijune. Mi smo vas blokirali, jer želite gušiti slobodu ljudi, njihovo pravo na odlučivanje. Želite ugušiti njihov stav, želite među narodom proizvesti šutnju, jer vama ne odgovaraju slobodnomisleći ljudi. Taj film nećete gledati. Kada god budemo imali priliku, suprotstaviti ćemo se. A ovo vam je danas bilo pokazna vježba [[Upadica Reiner: Tražite li glasovanje?]] Naravno da tražim glasovanje.
738. amandman je zastupnice Sonje Čikotić.
Poštovani potpredsjedniče Hrvatskog sabora. Poštovana državna tajnice, evo prošlo je i 6 sati, saborski zastupnici vladajuće većine, hodaju, da po hodnicima, ali ministar, veliki reformator ne dolazi u ovu visoku zgradu, znači u Hrvatski sabor, znači on ovdje ne dolazi, on nema problem da ovdje ne dođe, on je izabran ovdje i on nema više potrebu doći. On radi odvojeno od naroda a za čije interese radi? Radi za to i građani su mogli vidjeti, da zapravo ovo sve, ovih 30 sati, što vi ne odustajte, imate maratonske sjednice i vidite po portalima, naslove, kaže, maratonska sjednica, nije se dogodila, tako velika u Saboru i tako, ovaj napravili ste da bi mogli za ove eu izbore, zapravo umjesto 1,5 milijun kuna utrošiti 4 milijuna kuna. Znači zbog 2,5 milijuna kuna vi ovo sve radite. Ali istovremeno jako vam je bitno zapravo da ovaj zakon se donese i da se zakomplicira, posloži i presloži zapravo komplicirana referendumska inicijativa. Jer sad jedna referendumska inicijativa dolazi, ona o dobnoj granici za mirovinu. Pa onda da još malo zbunite te ljude po kojoj oni, zapravo zakonima to treba biti. I da stvar bude zanimljivija, vi ćete donijeti zakon koji će stupiti u snagu ne za 15 dana od dana donošenja kao što običaj to jest nego nakon 1. dana. Ovaj amandman koji sam podnijela zahtjeva zapravo brisanje članka predmetnoga i zapravo cilj je istoga da upozori da te odredbe koje su predviđene tim člankom trebaju biti u Zakonu o referendumu. I moliti ću glasanje o navedenom amandmanu. Hvala vam.
739. amandman je zastupnika Marka Sladoljeva.
Hvala gospodine potpredsjedniče. Pa evo kolega zastupnici ono najžalosnije što je u cijelom ovom, dakle našoj raspravi oni uopće nisu razumjeli o čemu mi govorimo. Dakle oni smatraju normalnim dakle da se njima povećava novac, oni čak smatraju da bi taj novac trebao ići iz državnog proračuna, kaže šta ima sporno, gospodin Kovač je rekao da nema ništa spornog u tome, on smatra čak i to poželjnim. I zapravo misli na sebe, dakle na saborske zastupnike i tuži se na uvjete rada u Saboru. U trenutku kada pola Hrvatske jedva spaja kraj sa krajem, dakle političke elite, pogotovo evo vladajući se tuže na uvjete rada u Hrvatskom saboru. Pa koliko bi hrvatskih građana dalo život da ima takve uvjete kao što imate vi. Koliko bi medicinskih sestara, doktora, liječnika, učitelja i profesora, ljudi koji rade na baušteli dali da ima uvjete kao mi. Dakle ovdje se radi o jednoj totalno nerealnoj slici prema građanima RH totalnom ignoriranju, dakle njihovog mišljenja. Oni se pouzdaju u tu stranačku vojsku koja će glasati zbog njih zbog određenih sinekura i zato pozivam sve građane da vide ovo što se događa, da vide kako političke elite upravljaju njihovim dakle novcima. I opet ponavljam, MOST će tražiti da se glasa i o ovom amandmanu. Hvala.
740. amandman zastupnice Ines Strenja.
Zahvaljujem. Idemo malo nastaviti da kažem zapravo gdje ste taj novac koji namjeravate uzeti od hrvatskih građana i koji zbilja vam ne bi trebao biti potreban ako vjerujete u svoj uspjeh na prestojećim europarlamentarnim izborima, gdje ga je trebalo se potrošiti. A ja smatram da je bilo potrebno utrošiti kako bi se uvele jednodnevne kirurgije i jednodnevne bolnice, tamo gdje je sve potrebno dakle i smanjio broj hospitalizacija do 3 dana, ako to omogućava zdravlje pacijenata kako bi se upotrijebila racionalno visoka tehnologija koja treba biti dobro prostorno razmještena i dostupna unutar sata putovanja od mjesta boravka do mjesta liječenja. Mi trenutno imamo veliki nedostatak liječnika u određenim dijelovima Hrvatske i onda imamo situaciju da u određenim gradovima nema uređaja ali isto tako imamo negdje liječnike ali nema dovoljan broj uređaja. Dakle potpuno kriva mreža napravljena. Udruživanje funkcionalih djelatnosti koja je obećavana zadnjih više godina, još od ministra Varge nije u potpunosti saživjela i ne samo bolnica nego funkcionalne djelatnosti i drugih razina znači i uz jasnu analizu financijske održivosti, smanjenja akutnih stacionarnih kapaciteta jer znamo da je bolnički sustav najskuplji i povećanje posteljnih kapaciteta za produljeno, dugotrajno i kronično liječenje te palijativnu skrb. Imamo cijele dijelove Hrvatske gdje zapravo mi nemamo dovoljan broj kreveta za fizikalne rehabilitacije. I onda nakon jednog moždanog udara imate pacijente koji čekaju po godinu dana rehabilitaciju. Ali o tome ćemo malo naknadno, tražim da se glasa o ovom ... [[Govornik se ne razumije.]]
741. amandman zastupnika Nikole Grmoje.
Poštovani potpredsjedniče, dakle ovo je već 26h izjašnjavanja o amandmanima i 32. ili 33. sat otkako smo ovdje u sabornici. Evo tu je jedino kolega Glavaš od vladajuće većine, od oporbe nema nikoga, njega su nazvali, vjerojatno da dođe, da podrži, da napuni stranačku kesu HDZ-a. Sjetimo se što je sve govorio o HDZ-u, kako su žestoko zastupnici HDSSB-a napadali HDZ, Vladimira Šeksa, dijelili mu uputnice, svega je tu bilo ali sada treba odigrati za HDZ, treba im napuniti stranačku blagajnu za ove euroizbore. Mi smo se tome danas ovdje žestoko suprotstavili, primamo poruke iz svih dijelova Hrvatske, dragi ljudi, nismo nikakvi heroji, znači heroji ste vi koji i dalje ostajete u Hrvatskoj i borite se da se ova Hrvatska promijeni, da bude Hrvatska po mjeri svakog njenog građanina a mi smo samo oni koji vas predstavljaju, koji želimo pokazati da još uvijek ima ljudi koji su spremni se boriti, spremni se boriti protiv ove samovolje HDZ-a, kolega Glavaš ovdje je došao s leđa, ne znam koje su mu kolega Glavaš ovdje došao s leđa ne znam koje su mu namjere, ali ga se ne bojim ni kada mi je ovaj iza leđa. Dakle, jasno je ovdje, jasno je ovdje kakve su namjere znači HDZ-a, žao mi je ovdje državne tajnice koja je od ovih 20 sigurno sati provela [[Upadica: Tražite li glasovanje?]] tu s nama, tražim glasovanje.
742. amandman Kluba zastupnika MOST-a nezavisnih lista.
Uvaženi potpredsjedniče Hrvatskog sabora, uvažene zastupnice i zastupnici Hrvatskog sabora u ime predlagatelja ovog zakona izjašnjavam se o Amandmanima od broja 742. do broja 753., isti amandmani se ne prihvaćaju iz razloga jer je referendum oblih političkog djelovanja građana, stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih akti.
U ime Kluba zastupnika MOST-a poštovani zastupnik Panenić.
Hvala lijepo, evo malo sa odmakom jedno sat vremena pa vidim da odmak se nije napravio ovdje samo vremenski odmak al u biti u sadržaju ostaje sve isto. Cijeli niz odredbi koje trebaju sankcionirati sve one koji nepoželjni. Kad pogledamo sad sav ovaj popis koliko toga čovjek može pogriješiti pa izgleda da ne treba nešto ni pokrenuti, jel ak si pokrenio na jednu od ovih odredbi ćeš sigurno naići. Mi smo ovdje one odredbe što se tiče referenduma koji je stvarno izražaj najjače volje velikoga broja ljudi koji trebaju pokrenuti neku promjenu pokušali da na neki način maknemo iz ovoga tako da ne bude prepreka, al evo prepreke se stavljaju. Znači nije više na 110 metara sa preprekama ovo izgleda mi svaki metar je neka prepreka s kojom se treba suočiti bilo tko ko je inicijator. I ovdje zapravo sad vrlo specifično govorimo, govorimo o onima ljudima koji trebaju biti na čelu, onima koji trebaju bit hrvatski lideri, koji trebaju zapravo u ime onih koji žele takvu promjenu zastupati to stajalište, njih treba zapravo posebno sankcionirati, ako trepnu pogrešno, ako razmišljaju na pogrešan način, a čini mi se da je uvijek nekako to ako vladajućima ne odgovara naći će se jedna od ovih ovdje točaka koja će moći omesti ih u njihovom radu i naravno da trebamo shvatiti ono koja bude ogorčenosti i tih ljudi koji se danima bore da prikupe potpise i onda dođe netko kaže al evo mi smo to proučavali pa smo utvrdili sve nepravilnosti ali ne možete vidjeti, zato što samo mi to smijemo vidjeti, a uredba o zaštiti osobnih podataka ona je jedina relevantna da odredi za sve ostale [[Upadica: Tražite li glasovanje?]] tražim glasanje.
743. amandman zastupnika Mire Bulja.
Hvala lijepo. Referendum izravno odlučivanje triba odvojiti od političkog financiranja, političkih …/nerazumljivo/… i to je priča cila. Međutim, grobar referenduma Lovro Kušćević koji nema hrabrosti doć ovdje nego je poslao ženu koja je cijelu noć sjedila ovde, ona i njena kolegica, on je kao nekakva muškarčina koja piše face, mostove stavlja kao urušili se, nisu se urušili mostovi. Ja sam se uvijek borio za pravo na referendumu, evo ovde je kraj mene gospodin Glavaš kad je bio, tražio da se brani sa slobode, ja sam tada u Sinju, nitko nije tio kupit potpise, ja sam došao, našao neku sliku, sa svojim prijatelj skupio 1.500 potpisa da se uruči Šeksu koji ga je proganja ka i Gotovinu, uhićiva, locira sa štulom sićam se kad je mlatio po onoj HDZ-ovoj ploči, a danas sa Šeksom nerazdvojan, ljubav, nerazdvojni, to je nevjerojatna ljubav, a ja sam zaista onda smatra da čovjek se brani sa slobode. Sjećam se čokolada koje vam je nosio rekao je Anto Đapić pa ste vi rekli da on nosi čokolade men ne bi nako izgledo. Prema tome ja sam uvijek čovik da se stane iza čovika i da se, ja se ovoga ne stidim i kad sam tražio da se ukine ured predsjedniku Mesiću, tko me je napa Branimir Glavaš. Napa me Branimir Glavaš da čovik nema nikakav problem i ja uvažavam i Hrvatske branitelje, ali je činjenica da uvijek moramo stati iza onoga za šta se borimo [[Upadica: tražite li glasovanje?]] obavezno.
744. amandman zastupnika Roberta Podolnjaka, nema ga. 745. zastupnika Hrvoja Runtića, nema ga. 746. zastupnika Slavena Dobrovića, izvolite.
Hvala lijepa poštovani potpredsjedniče sabora i pozdravljam naravno sve i ništa ja ću evo sad ovaj put skratiti i molit ću glasovanje po ovom amandmanu.
Slijedeći amandman zastupnika Ante Pranića 747.
Hvala uvaženi potpredsjedniče, jedan dio ovog zakona se odnosi na uvođenje cenzusa minimalnog za gradove i općine financiranje, u smislu financiranja političkih stranaka koje su zastupljene u općinskim i gradskim vijećima. Vjerojatno je to taj oblik decentralizacije i spuštanje ovlasti jedinicama lokalne samouprave u odlučivanju jer se sad nameće još jedan ajmo reć cenzus, iako smo mi konkretno od 2015., '16., '17., '18. evo čak u ponedjeljak imamo sjednicu gradskog vijeća gdje je za 1 kunu, ako ovaj zakon ne znam dal će stupit na snagu, tada ima opet za političke stranke koje su zastupljene u vijeću za jednu kunu jer tako jednostavno provodimo jednu politiku, politiku ravnopravnosti prema onim drugim političkim opcijama koje nisu zastupljene recimo u gradskim i općinskim vijećima da oni imaju jednaku ravnopravnost kao i oni koji su zastupljeni. Ovo je jedan primjer te ajmo reći pod navodnike, decentralizacije gdje se ponovno s razine države uvodi nešto što gradski vijećnici moraju izglasati, a gradonačelnici i načelnici moraju predložiti u prijedlogu proračuna i možda dođe slijedeće godine 2020. uoči lokalnih izbora 2021., pa se ovi cenzus za 5 puta podigne. Sad vidimo kako se preko noći podiže sa 1,5 na 4 milijuna kuna, tko nam jamči da slijedeće godine neće doći do izmjene zakona gdje će se samo u osvit lokalnih izbora samo podignit ove sve stope koje se odnose na gradove i općine. I nije problem 1.000,00 kn, 2.000,00 kn, problem je konstantnoga [[Upadica: Tražite li glasovanje?]] uvođenja, naravno da tražim.
748. amandman zastupnice Ivane Ninčević-Lesandrić, nema je. 749. zastupnika Bože Petrova.
Poštovani predsjedavajući, poštovana državna tajnice, kolege, molio bih da se povuče prijedlog zakona jer je katastrofalan, al vi to nećete napraviti. 30 i nešto sati gurate katastrofalni prijedlog zakona. Ja iskreno vjerujem da ste znali što vas čeka, vjerojatno ne biste niti pokušali, ali sad je kasno, ali nema veze, svatko je naučio lekciju, građani su naučili lekciju i vi ste naučili lekciju. Građani sad znaju do čega je vama stalo, a vi sad znate kolko mi nećemo odstupit, pa ako je to značilo da smo se mi odrekli 30 i nešto sati, zašto ne? Iskreno volio bih da su tih 30 i nešto sati utrošeno na kvalitetne prijedloge zakona, pa da nešto ostane iza nas, da možemo kad izađemo u javnost reći ej znaš to i to se donijelo u HS, život će ti biti bolji, ali nažalost nije. Ima jedna dobra stvar koja se još dogodila. Ljudima pokažete da ukolko imate cilj i ukolko imate volju da možete dobit. A možda je to najproblematičnije za vas jer ste vi uspjeli uspavati i učiniti beznadnima ljude u RH, a ovo su im ipak primjeri gdje vide da ste ranjivi i da vas mogu dobit i da je vrijeme da se ustanu. Molim i tražim glasovanje o ovom amandmanu.
750. amandman zastupnice Sonje Čikotić.
Poštovani potpredsjedniče HS, poštovana državna tajnice, ja ponovno moram napomenuti kako evo nema ministra Kuščevića i poslao vas je ovdje sa ovim zakonom koji je u dubokoj mjeri sporan obzirom da u mnogočemu zapravo ograničava referendumske inicijative. Kakav je stav ministra uprave o referendumskim inicijativama pokazuje nekoliko puta, pokazao je i prije nego što je znao koliko ima glasova i što rekao je „tko gubi ima pravo da se ljuti“ kao da se natječe sa građanima. Znači, za vas nijedna referendumska inicijativa očito ne može uspjeti, ne dok ste vi tu, a kroz ovaj zakonski prijedlog, zapravo kroz složene procedure, zato ste se i pobrinuli. Vi propisujete jednake uvjete, znači, za političko djelovanje stranaka i onih koji se okupljaju tek nehotice, znači, u jednom stvari ako žele spriječiti ekocid, ako žele spriječiti neki problem koji imaju na lokalnoj razini, vi hoćete od njih da napravite stranku, a oni zapravo nemaju organizacijskih, administrativnih i svih drugih kapaciteta. Meni je iznimno drago što građani danas vide da ako je vama dovoljno stalo da zapravo onda sve se može izglasati, sve se može organizirati, administrativne, birokratske barijere zapravo ni ne postoje jer ako je to u interesu vas to će biti, a sve one priče, ali onda isto tako se mogu sjetiti svega onoga godinama što ste obećavali i shvatiti zapravo da im možda niste govorili istinu, da možda niste bili dovoljno iskreni prema njima kad ste rekli joj, da treba analiza [[Upadica: Tražite li glasovanja?]] [[Govornik se ne razumije]] Tražim glasanje o amandmanu.
751. amandman zastupnika Marka Sladoljeva.
Hvala g. potpredsjedniče. Da, ovim zakonom se ograničavaju referendumske inicijative, ne samo one nacionalne, nego i lokalne. Dakle, mi zapravo u hrvatskoj političkoj povijesti nismo imali gotovo ili vrlo malo smo imali lokalnih referenduma, dakle, ne zbog toga što ljudi ne bi željeli se izjašnjavati o određenoj temi, nego su takve zakonske prepreke i tako su administrativne prepreke da je to gotovo nemoguće. S ovim zakonom to će biti još teže. Smatramo da su lokalni referendumi, referendumi koji se tiču građana koji žive u neposrednoj blizini od ključnog značaja za život građana određene lokalne sredine. Npr. da je postojao referendum o Centru za gospodarenjem otpadom Marinšćina ona se nikad ne bi desila, ta Marinšćina danas donosi ogromne gubitke lokalnoj zajednici i uštedili bi milijune i milijune kuna. Dakle, referendum kao najizvrsniji oblik izjašnjavanja građana je tekovina demokracije. Ovim zakonom demokraciji je zabijen nož u leđa. Bude li se proveo zakon izvorni koji relativnom pobjedniku daje nagradne mandate, to će u Hrvatskoj biti smrt za demokraciju. Dakle mi kao zastupnici imamo pravo i dužnost boriti protiv takvih inicijativa svim demokratskim metodama, ovo je demokratska metoda i tražimo kao i za sve druge amandmane da se i o ovom amandmanu glasa. Hvala lijepo.
Amandman 752 zastupnice Ines Strenja.
Zahvaljujem g. potpredsjedniče. Kao što vidite, mi ne odustajemo. MOST-vci su dobro shvatili koja je njihova uloga u ovom Saboru i to dokazujemo ustrajno. Bili smo ustrajni i kad se trebalo boriti za poštenje i pravdu u Hrvatskoj, kada nismo pristali na preslagivanje i kada smo časno zatražili nove izbore. Borili smo se za mnoge zakone koje neke ste odglasali i bili protiv, neke nikada niste stavili na klupe ali smo se borili i protiv Poslovnika o radu Saboru kojima ste dodatno onemogućili ono zašto smo izabrani a to je da slobodno govorimo u ovoj sabornici. I ponovno smo došli do ovog zadnjeg. Do zadnje crte. Borimo se za ono na što imaju pravo građani ove zemlje, mi smo ovdje izabrani, predstavljamo sve građane Hrvatske, predstavljamo svu oporbu noćas kao što vidite, preko 30 sati mi se ovdje borimo, govorimo o 888 amandmana i prenosimo poruku onog što građani žele a to je ne žele više plaćati za političku propagandu političkih stranaka, ne više od onog što je sad, naprotiv, treba smanjivat ali to očito ostale pripadnike oporbe ne zanima. Ali ni nas to ne zanima što ih nema. Mi smo svoju poruku poslali, ovo vaše ponašanje je neprihvatljivo kao što je neprihvatljivo ono što lomite ovim vašim prijedlogom zakona a to je referendumske inicijative. One koje će doći kao npr. sindikalne, one [[Upadica Reiner: Tražite glasovanje?]] koje su bile i kojima ste uspjeli da ih ugušite pokazujući lažno da potpisi nisu valjani.
753. amandman zastupnika Nikole Grmoje.
Poštovani potpredsjedniče, bit će zanimljivo ovdje kada u ponoć budete sazivali, kada Branko Bačić bude nervozno zivkao na telefon, skupljao većinu samo kako biste sebi podebljali stranačku blagajnu, ovo će biti i ući će u povijest znači da će se u ponoć glasovati o jednom zakonu, o amandmanima samo kako bi jedna stranka ostvarila financijsku korist. Mene zanima kako će danas glasovat koalicijski partner HDZ-a? Kako će glasovati HNS danas o ovom slučaju, oni vjerojatno isto žele da im, jer i njihovi su ambari puni, puni su novca, vidjet ćemo kako će glasovati HDSSB, vidjet ćemo kako će glasovati manjinci danas po ovom pitanju, vidjet ćemo kako će glasovati svi ostali zastupnici, hoćete li HDZ-u dati 2,5 milijuna kuna ili ćete se zalagati za to da taj novac ostane hrvatskim građanima? To je pravo pitanje za sve vas večeras i to pitanje se postavlja pred vas. I moram vam reći da vas cjelokupna hrvatska javnost gleda, sve oči su uprte u vas, gledaju hoćete li podržati HDZ ili ćete podržati hrvatske građane koji nam šalju poruke potpore iz cijele zemlje, znači iz krajnjeg istoka do juga, znači do naše Istre također i svi su uz nas da izdržimo u ovoj borbi, da zaustavimo stranku kojoj nikad dosta novca iako je sudjelovala u mnogim aferama a iako ima crne fondove, znači traže još i tog legalnog novca kako bi mogli ovu narušenu sliku u javnosti malo ispeglati. Pozivam vas sve dragi prijatelji da pratite ovu borbu a sve saborske zastupnike da se usprotive ovome, hvala vam.
Zahvaljujem poštovanom kolegi Grmoji. Prelazimo na 754. amandman Klub zastupnika MOST-a nezavisnih lista, molim državnu tajnicu da se očituje o amandmanima 754 do 765 budući da su identičnog sadržaja, izvolite.
Zahvaljujem uvaženi potpredsjedniče Hrvatskog sabora, uvažene zastupnice i zastupnici. U ime predlagatelja očitujem se o amandmanima od rednog broja 754 do 765, amandmani se ne prihvaćaju iz razloga jer je referendum oblik političkog djelovanja građana, stoga smatramo primjerenim da se financiranje referenduma uredi istim zakonom kojim se uređuje i financiranje ostalih političkih aktivnosti. Zahvaljujem.
Zahvaljujem. Poštovani kolega Bulj, izvolite.
Hvala lijepo predsjedavajući. Uvažena tajnice, ja znam da vi ste ostali jučer u jednom položaju gdje jedan muškarac se ne bi smio odnositi a poglavito ako vam je nadređeni u diskriminirajućem položaju, nije se pojavio, evo 30 sati raspravljamo, heroj Lovro Kuščević, opet ću ponoviti, grobar referenduma, čovjek koji je eutanazirao izravnu demokraciju, pravo na izravno odlučivanje što je Ustavom zajamčeno. Ustavom zajamčeno. Kad govorimo o referendumu onda govorimo i o dosadašnjim referendumima, bio sam aktivist ali 400 000 potpisa da netko zgazi te ljude, ispljuni, pa mi smo ovdje tražili od Lovre Kuščevića da nam kaže gdje su potpisi nevažeći koje je on proglasio ili da raspiše referendum o pravednom Izbornom zakonu. A uostalom ako se bojao on i ako je istina to, mogao je i naš zakon ovdje doć ovdje u proceduru, ako se HDZ ne boji toga. Međutim ni HDZ ni SDP nisu pokazali volju da se mijenja Izborni zakon a eutanizirali su referendum. Kad govorimo o referendumu onda tribamo to promatrati kao teško stečenu slobodu i zato ja očekujem i od predsjedavajućeg gospodina Brkića da se usprotivi ovomu zakonu gdje jednostavno ništa ne donosi hrvatskim građanima, seljacima, radnicima, poljoprivrednicima, samo HDZ-u. I oni raspravljaju 30 sati kako bi napunili sebi kesu i kako bi služili Juckeru koji štipka našega premijera i zbog toga šta ga štipka ja tražim da se glasa o ovom amandmanu.
Zahvaljujem poštovanom kolegi Bulju. Prelazimo na 755. amandman poštovanog kolege Mire Bulja. Izvolite kolega.
Znači 30 sati smo ovdje gdje smo stali i dali otpor, neočekivani otpor vladajućim strukturama koji su se pogubili jer ne znaju uopće danas je tribalo bit glasanje u podne, uopće ne znaju kad će glasati, predsjednica RH Kolinda Grabar Kitarović koja je sada apsolutno pod utjecajem Andreja Plenkovića i najvećeg političara svih vremena, pa uzet ćemo ajde od kad se pozna hrvatska povijest, Jandrokovića kojima je on otpjevao ti su otišli, uz koje je stao ti su postali predsjednici, od Sanadera pa je se oprostio prvi sa Sanaderom najavio je, pa je došao Jadranki Kosor pa nju pozdravio, pa je tako bilo s Karamarkom, tako je bilo i s Plenkovićem. Naj, ti tipovi koji nisu dobili glasova kolko sam ja dobio svome selu danas upravljaju sa vama gospodine Brkiću, vi ste branitelj i kolega Glavaš je branitelj, vjerujem da je stao '90. i prije uz narod, tako i vi kolega Brkiću, pa oduprite se, glasajte protiv, stanite uz referendum, uz pravo referenduma ovo je Lovro Kušćević koji je se sakrio sinoć pod topal krevet dok je ovdje gospođu Josipu Rimac ženu ostavio cijelu večer da brani što je neobranjivo, neobranjivo. Meni je žao što vas je onako ostavio sinoć i vi znate da svi koji su u nemilosti, da su poslani ovdje kako gospodin Milijan Brkić kao potpredsjednik sabora, tako i vi gospođo Rimac [[Upadica: Zahvaljujem.]] zato očekujem i zbog toga tražim da se glasa o ovom amandmanu.
Zahvaljujem poštovani kolega Bulj. Prelazimo na slijedeći Amandman 756. kolege Podolnjaka nema. 757. poštovani kolega Hrvoje Runtić, izvolite.
Hvala, evo dobar dan, dobra večer u stvari, primijetio sam evo hodajući tu sad hodnicima da su u nekim hodnicima ugašena svjetla, što pohvaljujem jer se štedi ono, uvijek mi nekako ide na živce kad vidim da su na sve strane upaljena svijetla, na sve strane rade klima uređaji i ko bi to čovječe platio sve, ali ovo je pohvalno, znači treba štedjeti. I ovaj tako treba štedjeti i na ovim stvarima ne, nađeš najbolju agenciju, imate recimo ovih malih agencija koje vode mladi talentirani ljudi koji imaju povoljne cijene koji se pokušavaju recimo na tržištu probiti pa to rade time što imaju konkurentnije cijene. Stvar se svodi na to da u stvari mi želimo odnosno vi želite više novca za predizborne, za političku promidžbu znači za predizborne kampanje, za jumbo plakate, za sve te silne klasične oglase koji koštaju puno više nego što bi se u današnje digitalno vrijeme možda ovaj moglo priuštiti. A mi u stvari želimo samo, gledajte pa možda čak da kažem ovako, da u načelu evo ja osobno, ja u načelu nema niš protiv da se, da političke stranke troše više novca za političku promidžbu kada Hrvatska jednom bude ne znam na razini Švicarske, a to nikome neće biti problem. Ako će ljudi imati u prosjeku plaću 10.000 kuna ili više pa šta koga briga da političke stranke onda koriste 4 milijuna kuna za političku promidžbu. Ono što mi želimo u ovom trenutku su bolji zakoni za građane naše i da ti zakoni ne budu zakrpe, nego da budu konkretni zakoni. Hvala i tražim glasovanje.
Zahvaljujem poštovanom kolegi. 758. amandman poštovanog kolege Slavena Dobrovića. Izvolite kolega Dobrović. Odustajete od amandmana?
Molim da se glasuje o amandmanu.
Hvala lijepo. 759. amandman poštovanog kolege Ante Pranića, izvolite.
Hvala uvaženi potpredsjedniče, evo samo da se dogovori, možemo li malo mira, možemo, što se tiče ovog zakona i amandmana koji pokušava nekako popraviti zakon koji je nepopravljiv u smislu pokazuje decentraliziramo državu po sistemu novog uvođenja nameta gradovima i općinama za financiranje političkih opcija. Vidimo sada kako dolazi do izrazito velikog povećavanje 7,5 miliona, 4 miliona kuna za predsjedničku kampanju sa 4 miliona na 8 milina kuna pa ako je spreman neko povećat, izdvojit 4 miliona kuna preko papira postavlja se pitanje koliko je spremno potrošit bez papira odnosno na crno, ispod stola da, tako je gospodine Glavaš. Ako Vlada dobro radi posao i ako ljudi dobro žive ne bi trebali potrošit ni lipe, ponovno bi ih ljudi birali, al očito toliko toga u Hrvatskoj problema ima, od odlaska mladih do zdravstva koje je doslovno na aparatima, razrušene brodogradnje, pada industrijske proizvodnje, niske stope gospodarskog rasta i uprave koja se zadnji put reformirala za vrijeme Marije Terezije. I dalje bez papira se ne može ništa, a digitalizacija u Hrvatskoj se zasniva po sistemu da uzmete mobitel pa zovete službenike, kad se koji javi molite da ubrza proces. To je digitalizacija u Hrvatskoj, no susjedne zemlje su otišle itekako naprijed, i umjesto da sada raspravljamo 24 sata ili 30 sati, za novu strategiju razvoja Hrvatske od 21.-27., da gledamo kako ćemo digitalizirati procese ili da se znatno drugačije postavimo prema EU, danas zapravo sve se svodi [[Upadica: Zahvaljujem.]] da se što prije ovi amandmani ispucaju da bi se glasalo u ponoć o zakonu.
Zahvaljujem kolega Praniću. Zahvaljujem. Prelazimo na 761. amandman, budući da nema kolegice Ninčević-Lesandrić, poštovanog potpredsjednika HS-a Bože Petrova, izvolite.
Poštovani predsjedavajući, poštovana državna tajnice, kolegice i kolege zastupnici. Nema smisla da vas molim da povučete zakon nakon 30 i nešto sati, to mi je jasno, ali neću odustati od toga da ponavljam cijelo vrijeme, koliko god budem imao vremena. Priredili ste nam katastrofalan prijedlog zakona. Dali ste nam prijedlog zakona koji uopće ne ide u korist, bilo kojoj skupini u našem društvo. A osim toga, što ide u korist samo vama, u njemu ste još napravili niz katastrofalnih pogrešaka. Dali ste mogućnost da se uhljebljuju ljude, otvorili ste vrata korupciji i većim financijskih sredstvima, oduzeli ste pravo načelnicima i gradonačelnicima o odlučivanju vijećničkim naknadama, pa čak ako i vijećnik ne želi primati naknadu, vi ste ga primorali. Ako želi biti konstruktivan prema svojoj lokalnoj samoupravi, darovati vijećničku naknadu, više ne može. Gušite referendum, sve je to sadržano u ovom vašem prijedlogu zakona. Cijelo vrijeme samo šutite, čekate da to sve prođe. Nemate pravo oduzimati slobodu ljudima. Nemate pravo oduzimati im njihov stav i njihovo pravo na mišljenje i pravo na govor, pravo na odlučivanje. A to im uzimate, stvarajući administrativne prepreke prilikom referendumskih inicijativa. Nemate pravo na to. Tražim glasovanje po ovom zakonu, ovom amandmanu.
Zahvaljujem. Zahvaljujem poštovanom kolegi. 762. amandman poštovane kolegice Sonje Čikotić, izvolite kolegice.
Poštovani potpredsjedniče Sabora, poštovana državna tajnice. Meni je izrazito žao što ovdje nema velikog reformatora da dođe i da sam brani ovaj zakon, nego je poslao vas ovdje da branite nešto neobranjivo. Da zapravo, ovaj prijedlog amandmana koji sam dala, sastoji se od toga da zapravo predmetni članak treba brisati. Treba ga brisati jer niz ovih članaka koji se odnose na financiranje referenduma, odnosno samo ozakonjenje referenduma kroz Zakon o financiranju političkih aktivnosti, izborne promidžbe i referenduma, treba brisati. Upravo sve te odredbe treba brisati jer dolazi novi Zakon o referendumu i zapravo, u taj novi Zakon o referendumu treba sve to detaljno pripisati, obrazložiti i zapravo građanima staviti na jedno mjesto kako bi se lakše mogli snaći. Ono što je izrazito bitno za naglasiti je, da ovaj zakon, osim što predlaže odnosno osigurava povećanje političke propagande odnosno financija, on ubija referendum jer zapravo on otežava tu referendumsku inicijativu, zapravo, dodatno ju postrožava, odnosno onda će biti složenija s obzirom na način financiranja, način prikupljanja i ostale stvari. Ono što ostaje nejasno jest da vi ustrajete i 30 sati nakon početka ove rasprave, ustrajete na tome, ne bi li se to izglasalo i zapravo govorite o jednoj stvari. Jako nam je važno, ali to znaju svi građani Hrvatske, jako nam je važno, od izrazitog značaja, da zapravo za promidžbu, političku ne dobijemo 1,5 [[Upadica: Zahvaljujem.]] nego 4 milijuna kuna. Tražim glasovanje.
Poštovanoj kolegici. Prelazimo na sljedeći amandman br. 763. poštovanog kolege Marka Sladoljeva, izvolite kolega.
Hvala g. potpredsjedniče. Dakle, ja sam u ovoj raspravi često citirao neke knjige, dakle, one su mi uvijek inspiracija, pa sam citirao i Životinjsku farmu od Orwella, da su sve životinje jednake, a da su druge životinje jednakije od drugih. Međutim, postoji još jedna knjiga koja me inspirira kada govorim o ovom zakonu, a to je Gospodar prstenova, tj. želja za vlašću odnosno moći. Dakle, ta želja postoji iskonski u svakom čovjeku. Dakle, ali kada ta želja postane želja sistema, dakle, želja političkih elita, e onda je narod u problemu. Referendumske inicijative, dakle koje god bile, HS na neki način ih treba podržati. Ja mislim da se u Izbornom zakonu u hrvatskoj javnosti treba raspravljati. Da je to jedan demokratski cenzus koji mi možemo kao demokratsko društvo naravno, u jednom demokratskom dijalogu obrazložiti i ne vidim razloga, dakle i ono što je dobro kod ove inicijative iako je ona bila srušena, po meni, na nelegalan način, da se otvarala ta tema. Dakle u hrvatskom demokratskom društvu treba otvarati teme, otvarati teme koje nisu ugodne za političku elitu, koje nisu ugodne za vlast, jer je onda, po meni, vlast bolje radi. Ali, ovdje smo imali jednu činjenicu, da su proturerefendumske inicijative bile u povoljnijem položaju od referendumske inicijative jer je iza njih stajala Vlada. A Vlada ima ogromna sredstva, ima medije i mislim da to nije bila fer borba. Tražim glasovanje.
Zahvaljujem poštovanom kolegi Sladoljevu. Prelazimo na 764. amandman poštovane kolegice Ines Strenja, izvolite.
Zahvaljujem. Dakle, ono što ste nam dali mogućnost, dali ste nam mogućnost da evo u ovih 30 i par sati napokon pokažemo tko je prava oporba u ovoj sabornici. I svi su mogli birat jer život je uvijek izbor, a ne sudbina. Mi znamo zašto smo izabrani, izabrani smo da poštujemo svoj narod i da zastupamo svoj narod i možda taj novac koji ćete ovim zakonom ozakonjeno uzeti građanima RH je manje bitan od onog što ćete im uzeti onemogućavanjem referendumskih inicijativa, to je možda najveći problem. Narod koji mora imati pravo odlučivati o svojoj sudbini, o tijeku, o smjeru kojim ide, vi ste mu to onemogućili. I kao što sam rekla, da sam ja na vašem mjestu, sva sreća da nisam, možda ću jednoga dana biti, 300 000 potpisa su znak, znak da ovaj narod hoće da se o nečemu izjasni, bilo to inicijative s kojima se slažemo ili ne, svjetonazorski bliske ili ne, to je poruka. Igrati se sa 5000 ili 10 000 potpisa više i manje je igranje sa svojim narodom. Narod možda je inertan, možda mu treba puno vremena, ali možda će narod ipak pamtit. U ovom trenutku dosta onih koji drugačije misle od vas su već otišli, nažalost, grijat se pod nekim tuđim suncem, ali i oni gledaju ovu zemlju [[Upadica: Zahvaljujem]] nisu oni tamo baš tako sretni [[Upadica: Poštovana kolegice…]] i možda će vam oni dati pravu poruku kad se vrate. Tražim glasanje o ovom… [[Govornik se ne razumije]]
Zahvaljujem. Prelazimo na 765. amandman poštovanog kolege Nikole Grmoje, izvolite kolega.
Hvala poštovani potpredsjedniče, vi ste se i jučer pokazali kao jedini razuman potpredsjednik HS. Da, kolega Dobroviću, to je tako ispalo, znači, a inače, inače ja sam sve, ja sve pohvale mogu reći za potpredsjednika Brkića što se tiče njegovog vođenja sjednice, tako da u tom smislu već sam davao i određene izjave za medije i iza toga stojim, to se potvrdilo i jučer, znači, kada je potpredsjednik shvatio kakve su okolnosti, dao i određenu pauzu s obzirom da je igrala i reprezentacija koju svi volimo pogledati i na kraju evo gledali smo to drugo poluvrijeme u kojem je Hrvatska okrenula, na kraju pobijedila, tako da, evo ja mislim da je to bilo realno jedino normalno. A imali smo situaciju tu potpredsjednika Reinera koji nikako ne želi prekinuti sjednicu, nije meni toliko, ja sam evo više i navikao 30 i nešto sati, ionako sam umoran, ne mogu biti umorniji nego što jesam, al žao mi je ovih ljudi, mene sad taj adrenalin nosi i motiv, a oni nemaju nikakvog motiva više tu sjediti i znam da im je jako, jako teško i evo suosjećam s tim, volio bih da se malo prekine sjednica da ljudi mogu odahnuti, možda se malo osvježiti, mislim da bi to bilo mudro, ali očito je namjera da se u kasnim noćnim satima, dok naši građani spavaju, donese zakon kojim će se povećati iznos financijskih sredstava HDZ-u, HNS-u, Milanu Bandiću i ostalima i to je nešto protiv čega smo se mi borili, al sada smo ih natjerali da to naprave ovako kasno u noći i za to će znati cijela RH, nemojte misliti da se o tome neće pričati, pripazite što radite i na koji način ćete donijeti ovaj zakon [[Upadica: Zahvaljujem…]] Tražim glasovanje.
poštovanom kolegi Grmoji na ovim lijepim riječima. Ja bi rado dao stanku, al ako dam stanku, onda ćemo otići još u kasnije odnosno sitnije sate, pa bolje da što prije završimo, da što više građana gleda sjednicu HS. Prelazimo na 766. amandman Kluba zastupnika MOST-a nezavisnih lista, molim državnu tajnicu da se očituje o amandmanima od rednog br. 766. do 777. budući da su amandmani identičnog sadržaja, izvolite.
Zahvaljujem uvaženi potpredsjedniče HS, uvažene zastupnice i zastupnici, u ime predlagatelja ovog zakona očitujem se o amandmanima od rednog br. 766. do 777., amandmani se ne prihvaćaju iz razloga jer je referendum oblik političkog djelovanja građana. Stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti. Zahvaljujem.
Zahvaljujem na očitovanju. U ime kluba poštovana kolegica Ines Strenja, izvolite.
U ime kluba mislim da je trenutak da progovorimo o našim građanima koji sve ovo gledaju i koji zbilja, zbilja čuju na koji način se prema njima odnosite. A oni bi vam rekli, došla jesen, hladan vjetar duva, jad me bije pustoj u tuđiji sve mi osta tamo za oblacim tamo, tamo, ah u domovini, tamo gdje se grad pod brdom diže naše slave znamen pomlađeni tamo mi je sreća omrknula da ne grane više nikad meni. Zbogom oče i ti majko zbogom, vaše dijete muči glad i bijeda, srce mi je bolom otrovano, već je puklo od golemog jeda. Zbogom i ti čija divna slika duh mi prati kao slatka sjena. Zbogom Branko uvelo nam cvijeće, nesta sreće, osta uspomena, zbogom raju oj, da ovaj vior suze moje do tebe ponese da ih stvori bisernim pozdravom i u tvoja čavna njedra strese, zbogom Branko dušo bez tebe mi smrt je ovo grozno grobovanje, a sloboda u toj tuđoj zemlji, teža mi je nego robovanje, zbogom da ste polja i doline, župni humci i vrletne gore, guste šume, grozni vinogradi zbogom i ti Jadrijansko more. Bože kada će moje žedne grudi napiti se zraka hrvatskoga. Domovino kada će tvoje sunce ogrijati vjerenog sina tvoga? [[Upadica Brkić: Zahvaljujem poštovanoj kolegici.]] Ovako misle naši građani koji su van zemlje, a oni koji su ovdje, razmišljaju zašto ovo činite svima njima.
Zahvaljujem. Prelazimo na 767. amandman, poštovanog kolege Mire Bulja, izvolite kolega.
Hvala lijepo. Da, dobivamo brojne potpore od građana i to je nešto što veseli i što daje nadu dali smo otpor. Pa ja pozivam sve udruge, poglavito građanske inicijative, bilo koje i ove sada, sindikate i ovi koji su referendum i sve ostale, bez obzira i na svjetonazor da se udruže i da dadu otpor ovoj vlasti koja je u biti zadala zadnji čavao u lijes referenduma. Referenduma i koji su u biti pokidali naš Ustav koji je teško stečen. Sloboda je teško stečena. Trenutno imamo počelo je to ovdje u sabornici, kada su tili oduzeti nam moć, u biti, moć saborskog zastupnika, kao predstavničkog tijela, kao centra odlučivanje o ovome domu, tada su nam promijenili poslovnik. Sada su krenuli dalje, novinare, pritisak policija vrši na po nalogu župana. Na HTV-u, ko da je DORH, HTV diže tužbe prema svojim novinarima. Znači stanje nije dobro, stanje je kaotično, ali bez naroda ne možemo ništa. I mi imamo obavezu vratiti ponos i dostojanstvo narodu, svi zajedno, međutim, maloprije sam dobio poziv i dvije curice su jaglac prirodi, ostavile, jedna Iris jedna Ingrid i kaže za naše drage Mostovce, drž'te se, a pošto je i prvi dan proljeća, ja ću dati, žao mi je što nemam treći buket, dao bi tajnici, znači dvima Mostovkama, koje su izdržale 40-tak sati borbe za dostojanstvo svakog čovjeka, borbe za izravnu demokraciju. Znači dvije curice, zbog toga tražim da se glasa i molim vas [[Upadica Brkić: Zahvaljujem poštovani kolega Bulj.]] vi ste branitelj Milijane Brkiću, povučete ovaj zakon.
Zahvaljujem. Ja sam mislio da imate jedan buket za mene, ali, biti će drugi put. Prelazimo na 768. amandman kolege Podolnjaka nema, 769. amandman poštovanog kolege Hrvoja Runtića, izvolite kolega Runtić.
Zahvaljujem gospodine potpredsjedniče. Malo je gužva tu. Sjetio sam se maloprije, jedne fotografije od prije nekoliko tjedana, čini mi se, koja dobro opisuje ono o čemu sam ja pričao cijelu noć i jučer. A to je ona slika za vrijeme kampanje sada u Ličko senjskoj županiji. Bila je i snimka na televizijama, ali fotografija mi je uvijek nekako upečatljivija, gdje premjer Plenković sa svitom hoda kroz grad. Onako kravatizirani su svi u odijelima, ušminkani, oko njih James Bondovi, njihovi, naoružani do zuba, a ispred njih desetak metara jedan stariji čovjek, koji tako u skromnom odjeći hoda i djeluje kao da mu je neugodno sada što se tu našao u kadru ispred te ekipe. I to vam je ta razlika. Znači to su ti ljudi naši koje vidite na svakom koraku kada izađete. Evo ja sam sada bio vani, na svakom koraku možete vidjeti, nekoga na kome se vidi da mu nije lako, da mu je teško. I onda kada usporedite to sa ovom slikom premjera i njegove svite i kada to stavimo u ovaj kontekst, jednostavno nije fer. Jednostavno nije fer da nam ljudi tako žive a da mu mi dižemo proračune za političke stranke da bi se moglo trošiti u političkim kampanjama. Jednostavno eto, nije fer. Ja opet kažem, ja ne bi imao ništa protiv, da svi žive bolje i da se onda troši više. Ali ljudi žive loše. Tražim glasovanje.
Zahvaljujem poštovanom kolegi. Prelazimo na 770. amandman, poštovanog kolege Slavena Dobrovića, izvolite.
Hvala lijepo. Poštovani potpredsjedniče Sabora, poštovana državna tajnice, kolegice i kolege, da ova dva cvijeta od dvije curice, to je jedna lijepa gesta, to mislim da nije lažirano, nego mislim da je to iskreno, jer ljudi naprosto osjete kada se stvara atmosfera prihvaćanja, atmosfera koja se protivi zatiranju volji, koja se protivi zatvaranju političkih i zaštitu političkih struktura, stvaranja kasti, koje se ustvari samo brinu o sebi, pa si dižu određene prihode, pa si reguliraju stvari po pitanju novaca, prihoda i naravno, takva okrenutost samima sebi je nešto što se jako brzo i lako primijetiti. A nasuprot tome, kada bismo išli graditi politički sustava, koji bi prvo bio dizajniran na drugačijem izbornom zakonu, koji bi bio potpunom otvoren prema referendumu kao najizravniji način u izražavanju građanske volje, to je put ka stvaranju jedne zdrave, sretne zemlje, u koji bi ljudi mogli raditi od svoga rada. Ne raditi, živjeti od svoga rada, dakle, živjeti na osnovu plodova rada, time je odma osigurano dostojanstvo čovjeka i to je ono čemu trebamo svi ovdje stremiti i u tom smislu [[Upadica: Zahvaljujem]] mi je drago da mijenjamo ove zakone ako je moguće. Molim glasovanje.
Prelazimo na 771. amandman poštovanog kolege Ante Pranića, izvolite kolega.
Hvala uvaženi potpredsjedniče. Mnogi građani koji nas gledaju bi rekli da ovako traje rasprava 30 i nešto sati o državnom proračunu kao temeljnem aktu razvoja države. A sada mi pričamo o zakonu koji HDZ želi progurat, a to je temeljni zakon opstanka HDZ-a, što je proračun za jednu državu, to je ovaj zakon za HDZ, ali i za SDP da se razumijemo, za dvije velike stranke. Vidim priopćenje HDZ-a kaže MOST-ovi zastupnici još od jučer popodne neprekidno raspravljaju sami sa sobom o 888 amandmana koji su isključivo u cilju opstrukcije, destrukcije podnijeli na Zakon o financiranju političkih aktivnosti. Pa naravno, cilju opstrukcije, destrukcije onog zakona kojim vi želite sebi na legalan način omogućiti udvostručiti, utrostručiti u određenim sferama novac za izbornu promidžbu i kaže raspravljaju sami sa sobom, pa ljudi moji, u ovoj RH za 50.g. kad se ovako nastavi HDZ će moć raspravljat sam sa sobom jer će jedino građani s članskom iskaznicom HDZ-a ostat u ovoj državi. To je realnost naša, pa pogledajte u Crvenom križu u Vrgorcu ne može se odlučivat u Vrgorcu, odlučuje se u Zagrebu i svi znamo tko odlučuje i kako odlučuje i ne može proć osoba visokokvalificirana zato što nema člansku iskaznicu HDZ-a, a da ne govorim da pojedini ministri zovu za pojedine kandidate, pa onda najbolje reć ljudima koji žele ostati u RH, realnost hrvatsku, uzmite člansku iskaznicu HDZ-a i ostanite živjeti u RH… [[Upadica se ne čuje]] pa skoro. Tražim glasovanje.
Zahvaljujem. Prelazimo na 773. amandman, budući da nema kolegice Ivane Ninčevič-Lesandrić, poštovanog kolege, potpredsjednika HS, Bože Petrova, izvolite.
Poštovani potpredsjedniče HS, poštovana državna tajnice, kolegice i kolege, ja ću ponovo kao jutros postaviti ista pitanja. Hoće li umirovljenici zbog ovog zakona imati veću mirovinu? Neće Hoće li poljoprivrednici imati bolji život i rad? Neće. Hoće li poduzetnici moći raditi jednostavnije? Neće. Hoće li mladi imati više prilika za zaposlit se? Neće. Hoće li obitelji zbog ovog imati možda kvalitetniji život? Neće. Hoće li možda radnici imati bolje uvjete za rad? Neće. Hoće li zbog ovog zakona možda ovršeni ili blokirani dobiti novu priliku? Neće. Kome ste vi pomogli? Kome vi pokušavate pomoć već 38, 39 sati? Samo sebi, a to je tragedija i cijelo vrijeme ću na to upozoravat. Nikom niste pomogli osim sebi i zato se ja oštro protivim zakonom među ostalim i naravno, isticat ću također uvijek i vaše gušenje referenduma i vaš pokušaj opstrukcije jer vi želite nametnut šutnju. Vaš predsjednik HS, vaš tajnik je rekao prije godinu i po dana da je vama najveći problem su društvene mreže, vi želite uvesti cenzuru na internetu, tako da ovo ponašanje nije nimalo strano za vas i neka to građani čuju što im se sprema [[Upadica: Zahvaljujem…]] Molim glasovanje po ovom amandmanu.
poštovanom kolegi. Prelazimo na 774. amandman poštovane kolegice Sonje Čikotić, izvolite.
Poštovani potpredsjedniče HS, poštovana državna tajnice, ja bi voljela da zapravo ovoliko koliko ste proveli sjedeći ovdje i slušajući ove sve amandmane, da ste radili na reformi javne uprave i da na oni 20 projekata, uhvatili ste onoga projekta Razvoj ljudskih potencijala u kojem je predviđeno centralno zapošljavanje, to bi bilo odlično za sve mlade osobe u RH je bi znale da imaju istu priliku zapravo zaposliti se u javnom sektoru. Projekt centralnog zapošljavanja predviđa centralno mjesto za zapošljavanje u kojem bi po uzoru na Epso imao priliku da zapravo kroz svoj test znanja dobije priliku da radi u određenoj javnoj ili državnoj tvrtci i tako na taj način zapravo da zapošljavamo i da apsolutno depolitiziramo zapravo javnu i državnu službu, da više nije bitno jer mi mladima šaljemo poruku jednu, a to je ako si najbolji, ako najbolje riješiš test znanja, upisat ćeš FER, ako najbolje riješiš test znanja upisat ćeš PMF ili već neki drugi fakultet, medicinu, stomatologiju, pravo, a onda kad ta djeca jednom diplomiraju, mi ih šaljemo na stručno osposobljavanje po 3.000,00 kn. Ono što bi ovaj projekt osigurao, a novac je osiguran za njega, je da bi zapravo kroz standardizirane testove diljem RH mladi visokoobrazovani i srednjeobrazovani ljudi mogli pristupiti tim standardiziranim testovima, ti testovi bi nosili 80% zapravo ukupnog znanja i na taj način više telefoni, mailovi i sve ostalo ne bi moralo raditi, nego bi zapravo bilo depolitizirano. O ovom amandmanu molim glasovanje…/Zahvaljujem/…Hvala vam.
Prelazimo na slijedeći amandman br. 775. poštovanog kolege Marka Sladoljeva, izvolite.
Hvala g. potpredsjedniče. Dakle ovaj amandman i ovaj zakon zapravo predviđa da se jedinice lokalne samouprave, dakle koje manje od 3000 kuna da im se povećava iznos da promidžbenu kampanju. Sad meni nije jasno dakle da je općina od 3000 stanovnika, pa ja mislim da je to, ne znam ako podijelimo matematički, to je otprilike jedno stotinjak kuća, ja mislim da se to može proći u jednom danu pješke i sad mi dajemo novac, povećavamo novac za promidžbenu kampanju na jednim takvim siromašnim općinama. Ono što je specifično kod tih općina je, kako naša država funkcionira je da su jedine osobe koje su praktički zaposlene u takvim općinama, da su to zapravo političari. i zapravo političari sami sebi osiguravaju novi mandat, dakle jer praktički tamo ljudi su ovisni o politici, dakle to su kumske veze i ljudi jednostavno iz očaja glasaju za to a možda čak niti nemaju neku drugu opciju. I mi se sad nalazimo u jednom zatvorenom krugu hrvatskog političkog sustava gdje ljudi očajni glasuju jer misle da ako dođe neka druga opcija, da će dobiti otkaz. Dakle glasuju iz nekih ajde možemo reći, sebičnih razloga ali ono što je za razliku od drugih političkih opcija, mi u MOST-u se borimo i za te ljude. Mi se borimo i za ljude koji ne glasuju za nas, ja mislim da je 400 000 ljudi koje su potpisali dakle da referendum Narod odlučuje, naravno uvijek ima različitih političkih opcija ali mi mislimo da je to za demokraciju dobro i zato tražimo glasanje o ovom amandmanu.
Zahvaljujem poštovanom kolegi. Prelazimo na 776. amandman poštovane kolegice Ines Strenja, izvolite.
Zahvaljujem. Mislim da Matoš čija godišnjica je bila, 105. godišnjica 17. ožujka, zaslužuje da pročitamo ovu pjesmu do kraja koja kaže: Domovino, kad će tvoje sunce ogrijati vjernog sina tvoga, dan će doći, oj pred dušom mojom sinu sablje Zvonimira bljesak, puške bruje, barjaci vijore kanda čujem topa gromi tresak, dan će doći, oh i ja ću tada pohrliti kući hrabrom nogom al' do onda zbogom mili dome, Hrvatska oj divna majko, zbogom. Dakle sve ove godine stvarani su preduvjeti da tisuće mladih odlaze iz ove zemlje i kad pomislimo da ćete možda napokon učiniti nešto da stane taj egzodus i visoko obrazovanih i radnika i onih koji su imali ovdje neka zaposlenja, čak i u administraciji, traže svoje mjesto pod suncem u nekim drugim zemljama, rade u nekim tuđim bolnicama i radilištima, onda donosite ovakve zakona i jasno im kažete i svaka ta lokalna samouprava će još više izdvajati za političke stranke i neće biti za topli obrok za djecu i neće biti za pokaznu kartu za djecu. I svaka ta velika stranka dobit će još više novca da bi mogla još jače i još snažnije poslati poruku mi smo ti koji vladamo ovom zemljom, ali znate šta? MOST je poslao poruku u ovih 36 sati, MOST je poslao poruku kroz 888 amandmana i to su čuli svi, i oni koji glasaju za MOST i koji ne glasaju, uopće nisu bitni glasači u ovom trenutku, bitni su građani koji čuju da tako više ne može. Tražim glasovanje.
Zahvaljujem. Pripazite molim vas na vrijeme, prelazimo na 777. poštovanog kolege Nikole Grmoje, izvolite.
Poštovani potpredsjedniče. Želi ovo što prije izgurati ali otpor koji vam je pružen je iznenađujuće snažan i po vas same, sreo sam kolege iz HDZ-a, kažu da nisu mogli vjerovati, mislili su da ćemo kolega Bulj i ja biti ovdje posljednji Mohikanci koji će braniti liniju ali ovdje je borba do posljednjeg čovjeka, svi zastupnici kluba MOST-a su tu i bi ćemo tu do samog kraja a glasovanje ako uspijete organizirati, ono će biti negdje oko 11 sati ili čak iza toga, trebalo bi izračunati koliko ima amandman po 2 min, jedino kolegice Ninčević nema, nije mogla više, razumljivo je a mi ćemo i dalje biti tu. Tako da neće vam uspjeti ovo progurati kako ste mislili, cijela Hrvatska gleda što radite, na što ste sve spremni, čujem da u 21 sat imate sastanak vladajuće koalicije, rade telefoni, užarene su linije, pokušavaju se na sve načine nije i imam suosjećanja za kolegu Bačića koji ima sada teški zadatak dovući u Hrvatski sabor tu vladajuću većinu koja bi trebala izglasati ovaj zakon, kao da se radi, evo dobro kaže kolega Pranić, kao da se radi u najmanju ruku o državnom proračunu ali se radi zapravo o stranačkom proračunu, o stranačkoj blagajni koja je vama puno bitnija nego ova državna jer ste vi spremni ovu državnu opelješiti u korist vaših stranačkih interesa i uvijek vam je stranka ispred interesa Hrvatske. MOST-u je Hrvatska iznad svega i uvijek će biti i to ćemo i ovdje kroz ovu raspravu dokazivati. Hvala.
Zahvaljujem poštovani kolega. Prelazimo na 778. amandman Kluba zastupnika MOST-a nezavisnih lista, molim državnu tajnicu da se očituje o amandmanima pod rednim brojem 778 do 789 budući su identičnog sadržaja, izvolite.
Zahvaljujem uvaženi potpredsjedniče Hrvatskog sabora. Uvažena saborska zastupnice i zastupnici, u ime predlagatelja očitujem se od amandmanima od rednog broja 778 do rednog broja 789 a isti amandmani se ne prihvaćaju jer je referendum oblik političkog djelovanja građana, stoga smatramo primjerenim da se financiranje referenduma uredi istim zakonom kojim se uređuje i financiranje ostalih političkih aktivnosti.
Zahvaljujem. U ime Kluba MOST-a, poštovani kolega Miro Bulj. Izvolite.
Saborski zastupnici MOST-a su u ovoj Sabornici, jučer znači od osam sati, znači to je negdje oko trideset pet sati su ovdje neprekidno, a sama rasprava je počela oko tri, znači kol'ko je to?, to je ... [[Govornik se ne razumije.]] rekord, ali nismo mi ovdje stali zbog toga da se pokažemo, imamo mi prostora, nego da vam zajedno stisnuti kao šaka, uvijek je šaka jača kad je stisnuta, to vi vrlo dobro znate nego kad je razdvojena, da damo otpor, otpor onima koji samo gledaju kako napuniti svoju kesu ili blagajnu, a to je u ovome slučaju Hrvatska demokratska zajednica. Em što Lovro Kuščević je autanizira referendum, em što ga ovim Zakonom otežava, em tu ne bi trebao uopće biti referendum, financiranje referenduma i građanske inicijative, em što je protiv procedure došao na raspravu, što je protiv Ustava, al' je, vi ste to htjeli progurati, tribali ste danas o tome glasati u podne, otići kući, evo kolega Babić je već trebao biti u, u, kod svoje kuće lagano, međutim došlo je naređenje čekaj, on sada mora čekati, al' ne znam kako se osjeća i kako će se on u svome kraju dolje, u Imotskoj krajini osjećati kad ga budu ljudi pitali, pa zaista da si ti glasao da se oteža referendum, izravna demokracija, al' teško stečena je sloboda Hrvatska, zato ja očekujem od predsjedavajućega Milijana Brkića da će se on odvažiti, i baš zbog njega i vas kolega Babiću tražim da se glasa o ovom amandmanu. Evo, hvala.
Zahvaljujem poštovani kolega Bulj. Prelazim na 779. amandman poštovanog kolege Mire Bulja. Izvolite kolega Bulj.
Narod je očekivao da se rješavaju problemi. Ja sam bio aktivist godinama, borio sam se za Sinjsko rodilište opstanak kojeg je HDZ i Jadranka Kosor ugasili, pa su pod pritiskom ga morali vratiti, borio sam se za ekološke probleme, sa radnicama, prošao sam te nekakve aktivističke stvari i bio sam koordinator u dosta referenduma, i zaista referendum je ono što triba njegovati. Ja sam smatrao da triba raspravljati o stvarima ovdje koje sam pitao premijera, zbog čega teleoperateri u Republici Hrvatskoj izvlače najveću dobit, 42%, dok u Europskoj uniji 20% marže ima, zbog čega im ne treba ovdje građevinska dozvola, dok u drugim državama Europe triba građevinska dozvola. Nisam dobio odgovor, nisam dobio ... [[Govornik se ne razumije.]] ministar prometa, prošlo je pet mjeseci, nema odgovora, na aktualnom satu. Znate kol'ki je to novac? Sada žele to provući ... [[Govornik se ne razumije.]] kroz, ovaj, kroz Zakon o cestama, gdje će izgubiti jedinice lokalne samouprave u odnosu na današnji Zakon petsto milijuna kuna, petsto milijuna kuna. Borili smo se ovdje i za našu brdsko-planinska i nerazvijena područja, sjećate se ministrice Žalac kad je rekla bolje da vas Zagora nije rodila, a Zagora od kad je Županija, izgubila je od Krke do Neretve, izgubila je sto pedeset tisuća stanovnika. Područje samo Cetinske krajine površinski je veće od Međimurja, a po broju stanovnika od Ličko-senjske županije. Sad zamislite još tu Vrgorački kraj, Imotski, Kninski i Drniški, spaljena zemlja, al' bitna je vaša kesa, zbog toga tražim da se glasa po ovom amandmanu.
Zahvaljujem. Zahvaljujem kolega Bulj. Prelazimo na 781. amandman, budući da nema kolege Podolnjaka, poštovanog kolege Hrvoja Runtića. Izvolite kolega.
Zahvaljujem. Kolega Bulj, pretpostavljam ako se dobro sjećam, u stvari, to vam je rekla ova Mercedes ministrica, jel' tako? To vam je tako u životu, sve se vraća i sve se plaća. Maloprije je kolega Grmoja rekao da, da se očekuje uskoro Klub zastupnika HDZ-a, da će imati sastanak, pa ja predlažem, mislim, toga je sve manje, al' možda bi se ovdje u Saboru ponekad trebao održavati Klubovi čitatelja recimo, čitatelja knjige. I umjesto onog što se pretpostavljam događa na tim Klubovima, možda bi recimo trebalo dat zastupnicima, ovaj, kao u školi lektiru ono, da pročitaju nešto, pa da onda na sljedećem Klubu se o tome priča. I evo, ako ja mogu dati jednu preporuku Na rubu pameti Miroslava Krleže, bi bilo izvrsno, da pročitaju možda svi zastupnici, vjerojatno neki jesu, ali ovaj, tamo je baš sve, neću ništa citirati, ali tamo je sve. Sad ja sam razmišljao o tome kako se gubi taj kontakt sa ljudima koji žive u ovoj zemlji, i jedna slika možda to dobro opisuje, nedavno, odnosno nedavno, zadnji put, ali u više navrata sam, ja uvijek kad odlazim u Sabor dolazim ovdje s ove strane od Kamenitih vrata, i više puta sam vidio kako crna limuzina dovozi na posao zastupnika, znači običnog zastupnika, recimo ja sam običan zastupnik, i ja idem tramvajem, dovozi ga limuzina i to je pretpostavljam možda početak tog gubitka kontakta s time kako ljudi žive, dođe limuzina pred tvoju kuću, doveze te ovdje, ti nemaš kontakt sa ljudima, živiš na oblaku i ne znaš uopće što se događa. Trebali bi se voziti tramvajima i čitati Krležu. I molim glasovanje.
Zahvaljujem poštovani kolega Runtić. U tom romanu kol'ko se sjećam govori se o otporu sustavu, tako da je otpor dobra stvar.
I u ovom Na rubu pameti se govori o sustavu.
Pa da, o njemu i govorim. Prelazimo na 782. amandman poštovanog kolege Slavena Dobrovića. Izvolite.
Hvala lijepo poštovani potpredsjedniče Sabora. Pozdravljam sve i državnu tajnicu. Dakle, ovim zakonom se puno toga donosi političkim strankama. Dakle, one se jačaju za razno-razni naravno politički rad kroz veće iznose za promidžbu, kroz glavarine od jedinica lokalnih samouprava itd. Naravno da taj novac i može biti bitno bolje iskorišten i potpuno je krivi smjer novce plasirati političkim strankama. Ja mislim da kada bi se ti novci preusmjerili recimo na rad s djecom znamo da mnogi roditelji imaju problema s djecom. Ne mogu odgovoriti na njihove potrebe da li je to dodatna nastava, dopunska nastava, da li su to neki njihovi talenti s kojima oni se ne mogu nositi dakle, takav rad s djecom naprosto se umnožava i rezultati su sjajni a to su mali novci. To nije sve. Takvih malih programa koji se mogu razviti lokalno u gradovima, općinama pa vjerojatno i na županijskoj razini bi mogli uroditi strahovitim plodom po pitanju stvaranja tog zadovoljstva među narodom zadovoljstva sa sustavom. I čujte u takvim okolnostima onda se i roditelji lakše odlučuju za proširenje obitelji i evo to je jedna zgodna demografska mjera umjesto jačanja političkog sustava.
Zahvaljujem.
Tako da ja bih molio da se glasuje o ovome.
Zahvaljujem. Prelazimo na 783. amandman poštovanog kolege Ante Pranića. Izvolite.
Hvala poštovani potpredsjedniče. Mene više zanima još jedan detalj ovoga zakona, to je stupanje na snagu gdje vidimo da se ovim zakonom nameće svojevrsni minimum izdvajanja iz gradskih proračuna za rad političkih stranaka. I evo sada recimo konkretno Grad Vrgorac izdvaja 1 kunu i sada ako bi zakon ovaj stupio na snagu ja bi morao raditi rebalans, retroaktivno donositi odluke. I baš me zanima stav Ministarstva financija za takve neke egzibicije odnosno sukladno ovom sada rečenome ovaj proračun bi trebao odnosno ovaj zakon bi trebao stupiti 1.1. sljedeće kalendarske godine jer daje određena ograničenja financijska gradovima i općinama, a svi znamo kada se proračuni daju predstavničkim tijelima. 15. siječnja, 15. studenoga i usvajaju se do 31.12. Ovo će uzrokovati maltene jednu retroaktivnost, a svi mi potpisujemo izjave o fiskalnoj odgovornosti tako da mi nije jasno intencija u ovom zakonu oni i kako će se postupiti oni gradovi koji trenutno imaju na snazi odluke o financiranju rada političkih stranaka manju od predloženog u zakonu. To je jedan još, kao što sam rekao u prethodnim raspravama, jedan oblik naše hrvatske decentralizacije odlučivanja. I uopće se ne bi čudio da dođe do izmjena ovoga zakona sljedeće godine, pa se taj cenzus jedno dva, tri puta poveća kada vidimo da se povećavaju cenzusi europskih izbora i za predsjedničku kampanju … [[Govornik se ne razumije.]] [[Upadica Brkić: Zahvaljujem.]] Totalnih izbora.
Poštovani kolega Praniću [[Upadica Pranić: Hvala. Tražimo glasovanje.]] Prelazimo na 785. amandman budući da nema kolegice Ninčević Lesandrić, poštovanog potpredsjednika Hrvatskoga sabora gospodina Bože Petrova. Izvolite.
Poštovani potpredsjedniče Sabora, kako bismo utvrdili gradivo ja ću ponoviti jednu stvar od sinoć. Popis šteta i afera prouzročenih zadnjih 28 godina Fimi Media 30 milijuna, afera HEP 630 milijuna, HR Autoceste 25 milijuna, afera Hypo 5 milijardi, afera Podravka 350 milijuna, afera Spice 400 milijuna, afera Medikol 231 milijun, afera HŽ-e 20 milijuna, afera HPB 245 milijuna, afera INA 2 milijarde, Rončević kamion 34,4 milijuna, afera Đakovština 27 milijuna, Croatia Leasing 17 milijuna, Sunčani Hvar 571,5 milijun, Slavonska banka 150 milijuna, afera Brodosplit 27 milijuna, tvrtka Imostroj 6 milijuna, afera Kamen Ingrad 60 milijuna, afera Salonit 100 milijuna, Blindirani BMW 4 milijuna i 200, afera Belupo 35 milijuna, VŽ-e otpad 220 milijuna, Jadranska banka 17 milijuna, Sklad gradnja 30 milijuna, Shimadzu 200 milijuna i ima toga još. Pa ljudi moji s ovim možete riješiti 6 tisuća kampanja. To sam vam rekao prošli puta, to vam govorim i sada. Hajde se zaustavite. Evo, zaustavite se, bilo je dosta.
Zahvaljujem.
Molim glasovanje za ovaj amandman.
Prelazimo na 786. amandman poštovane kolegice Sonje Čikotić. Izvolite.
Poštovani potpredsjedniče Sabora, poštovana državna tajnice. Evo ponovno na ovaj amandman dala sam u smislu da se briše predviđeni članak obzirom da se radi o području koje bi trebalo biti uređeno Zakonom o referendumu što je izrazito bitno za naglasiti jer Most se zalaže i podupire referendumske inicijative, zalaže se za njihovo jačanje, smatra ih zapravo ključnima u demokratskom životu jedne države te isto tako mi razlikujemo da te referendumske inicijative zasigurno mogu biti onog lokalnog karaktera, mogu biti onog regionalnog ili nacionalnog karaktera. Obzirom na ovaj zakon koji ste dostavili preko koljena, koji već 30 sati, preko 30 sati pokušavate zapravo čekat ne bi li izglasali i time osigurali zapravo ne milijun i pol kuna za promidžbu, nego 4 milijuna kuna za ove euro parlamentarne izbore. Ono što je bitno za naglasiti je da je sa 400 00 potpisa obrisan pod, da je veliki reformator to znao i prije nego što su provedene određene kontrolne liste i sve ostalo, on je već onda znao da onaj tko gubi, ima pravo da se ljuti a on je znao da je on taj koji ne gubi, naravno jer se natjecao sa narodom. Ono što želim naglasiti je da ovakav način odnosno normirane, ovako na ovaj način normirane zapravo zakonodavne aktivnosti nisu prihvatljive obzirom da se ne nalaze u istom zakonu jer mi smatramo da građanima treba prvenstveno osigurati dostupnost svih relevantnih propisa vezano za referendumske inicijative na jednom mjestu i stoga tražim glasanje o ovom amandmanu.
Zahvaljujem poštovanoj kolegici. 787. amandman, poštovani kolega Marko Sladoljev, izvolite.
Hvala g. potpredsjedniče. Dakle slika koju šaljemo ovim zakonom nije dobra, dakle opet ponavljam, imamo previše političara na previše dobrim plaćama i mi želimo poslati jednu drugu sliku, želimo spriječiti tih 2,5 milijuna da se još dodatno financiraju kampanje a ja ću se opet pošto mi je on najbliži i pošto je on moj rodni grad, osvrnuti na grad Zagreb. Dakle grad Zagreb plaća tisuće i tisuće političara i to vrlo izdašno a npr. moj učenik prije otprilike 4, 5 g. dakle koji je osvojio 5 državnih nagrada na svim mogućim natjecanjima, dakle iz fizike, kemije, matematike, biologije, geografije, dakle bio je među prva tri državna natjecanja, Gradski ured za obrazovanje ga je nagradio sa 5 istih knjiga. Dakle potpuno istih knjiga. Dakle dijete koje je dobilo 5 državnih nagrada, dobilo je 5 istih knjiga a političari se plaćaju basnoslovno. Dakle mislim da to nije dobro, mislim da mi trebamo pričati o takvim stvarima, dakle mislim da taj koloplet interesnih skupina jedanput mora prestati, dakle da se moramo obratiti našim građanima, da trebamo ulagati u djecu, u obrazovanje, u nadarenu djecu, isto tako i u onu djecu koja imaju teškoće, dakle u hrvatskom društvu ne smije biti onih koji su jednaki i onih koji su jednakiji od drugih. I opet upozoravam, dakle pomoću ovih 30 sati, željeli smo građanima poručiti da se borimo za demokraciju i da ćemo tražiti da se glasa o i ovom amandmanu.
Zahvaljujem. Prelazimo na 788. amandman poštovane kolegice Ines Strenja, izvolite.
Zahvaljujem. Dakle nastavljamo sa istim žarom kao i prije 35 sati. Dakle prije 35 sati mi smo ući u ovu sabornicu, kroz par sati prošli su zakoni koji su bili jučer, u četvrtak na dnevnom redu i onda je počelo zapravo izlaganje ovih amandmana i branjenje amandmana. 35 sati MOST-ovci iz ove sabornice šalju poruke i vjerujte te poruke dolaze do građana. Nisu to sve naši glasači, to su građani ove zemlje koji su čuli što se ovdje dešava od jučer. Iziđite malo ili neka vam pošalju vaši stranački drugovi slike ispred sabornice, ispred Sabora. Ljudi su se skupili i došli su pohvaliti ono što se ovdje danas dešava a to je borimo se i za te ljude. Za sve ljude jer ne zaslužuju da političke elite, da političke stranke i dalje povećavaju svoje fondove iz kojih će plaćati i svoje političke kampanje, to je ono što građani ne podnose, to je ono gdje kojeg god građana Hrvatske pitate, on će biti protiv toga, i vaši glasači. I zbog toga 35 sati smo ovdje, mogli bi i još 35 sati, možemo se izmijenit, možemo otić popit čašu vode i vratit se nazad ali kontinuirano ovdje cijeli klub MOST-a se izmijenio i kontinuirano prati i brani ove amandmane koje smo vam predali, zašto? Da kažemo da tako ne može, ne možete više ovako. Tražim glasanje o ovom amandmanu.
Zahvaljujem. Prelazimo na 789. amandman poštovanog kolege Nikole Grmoje, izvolite.
Hvala poštovani potpredsjedniče. Evo dole su se ispred Sabora počeli okupljati ljudi u svrhu potpore ovoj našoj borbi i to je ono što veseli, narod se budi, otvara oči i to sigurno nije dobro za HDZ prije ovih europskih izbora. Znate što me raduje? Što sam ovdje se borio sa svojim suborcima i prijateljima za koje znam da im uvijek mogu okrenuti leđa a u HDZ-u vidimo bukte unutarstranačke borbe, borbe za pozicije, borbe za plijen. I zato je pozicija Gabrijele Žalac bila uzdrmana jer je otvorila pitanje koje nije smjela otvoriti, upravo tog nejedinstva unutar HDZ-a. MOST nema niti približno novca niti infrastrukture niti bilo čega drugog kao HDZ ali ima srce za ovu zemlju, srce koje se pokazalo i tijekom ove rasprave i jednostavno mi ćemo i dalje ovdje koliko god bude moguće predstavljati odnosno braniti naše amandmane koje državna tajnica Josipa Rimac uporno odbija, ministar Kuščević ne želi uopće doći ovdje pred saborske zastupnike, saborske zastupnike koji 35 sati su ovdje u sabornici, ali nas to neće obeshrabriti, dapače, dat će nam dodatan motiv da se ovdje u HS i dalje borimo, da se borimo za demokraciju, da se borimo za referendumsko izjašnjavanje građana, ali i da se borimo protiv toga da HDZ poveća iznos koji će potrošiti u kampanji. Evo čuo sam da je premijer Plenković izjavio kakva je to kampanja bez tv spota [[Upadica: Zahvaljujem…]] da mu treba novac za tv spot.
…poštovanom kolegi. Prelazimo na 790. amandman Kluba zastupnika MOST-a nezavisnih lista, molim državnu tajnicu da se očituje o amandmanima od rednog br. 790. do 801. budući su identičnog sadržaja, izvolite.
Zahvaljujem potpredsjedniče HS, uvažena saborska zastupnice i saborski zastupnici, u ime predlagatelja očitujem se o amandmanima od rednog br. 790. do rednog br. 801., isti amandmani se ne prihvaćaju iz razloga jer je referendum oblik političkog djelovanja građana. Stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti.
Zahvaljujem. U ime Kluba MOST-a poštovani kolega Panenić, izvolite.
Hvala lijepo. Poštovana državna tajnice, evo sad kolega Grmoja, on je srčano iznosio svoje stavove, al ono što mi moramo se vratiti upravo oko čega razgovaramo i to je sa razumom pristupiti. A razum nam govori da milijun i po ako je do sada bilo dovoljno da bi naši zastupnici otišli u Europski parlament, ne vidimo da je inflacija narasla toliko da sada trebamo osigurati 4 milijuna. Ja ne znam kolko to tv spotova mora biti napravljeno da bi na kraju to opravdalo uložena sredstva. Drugo, ako gledamo izbore za predsjednika RH, predsjednicu RH, ako je do sada bilo dovoljno 4 milijuna kuna, a sada se predviđa 8 milijuna kuna. Da li će biti dva predsjednika možda? Za te novce možemo imati i možda i više kad bismo dobro upravljali sa sredstvima, pa npr. evo košto je bio slučaj sa kupnjom Mercedesa, onda bi mogli možda i 3, ali treba to i htjeti i znati. Znači, biti racionalan, znati što želiš postići i krenuti to napraviti. Samo evo, mala smo država i mislim da bi i za trećinu moglo biti, ne da se poveća za predsjednika sa 4 na 8, nego bi i za 3 bilo dovoljno. I ako dotaknemo tako do onoga zadnjega, do one najmanje općine ili najmanjeg grada gdje treba pješke obići, gdje treba vidjet svaku stazu, svaku kuću, svaki problem koji se nalazi, tako se izbori dobivaju, a sigurno se ne dobivaju da nas pregaze cijela Vlada, premijer i svi ostali koji se zadese baš su slučajno na određenim izborima i onda kažu mi vam donosimo blagostanje samo glasajte za nas. Ljudi su već naučili, danas mi se pojaviš, danas mi obećaš, danas me slažeš, sutra me zaboraviš, bitno je samo dobiti vlast. Tako i sa referendumom, bitno je samo spriječiti [[Upadica: Zahvaljujem]] Molim glasanje.
Prelazimo na 791. amandman poštovanog kolege Mire Bulja, izvolite.
Narod očekuje od nas da raspravljamo o njihovim problemima i da ih rješajemo i HS je centar, predstavničko tijelo i centar moći odlučivanja, nikako Vlada i sateliti oko te Vlade koji će služiti naravno, kao što uvijek kažem, stranim interesima. HS je onaj koji odlučuje o bitnim temama. Sjećate li se Zakona o ništetnosti kredita s međunarodnim ugovorom Raiffeisen štedno-kreditnih zadruga tzv. lex Škibola. Da bi Jandroković postao predsjednik HS, tada je potpisao naš kolega saborski zastupnik Škibola isti zakon koji sam i ja pokušao ugurat kad sam uša u HS i tada je prošao taj zakon sa, jednoglasno, 134 glasa, više nego što je Ustav dobio, dvotrećinskom većinom. Znate što se dogodilo? Ljudi su pokrenuli postupke, sutkinja se žalila koja vodi proces, koja je u tom problemu, koja leži u … [[Govornik se ne razumije]] u sukobu interesa i Europski sud je donio sada, to je u proceduri, odluku o ništetnosti tih ugovora. Šta Vlada radi RH? Da li će sada, troškovi su sad povećani, nekima i do po milijuna kuna jel je zakon HS donio. Da li 134 saborska zastupnika koja su jednoglasno glasala da te ljude, ti kamatari, di su u Austriji zabranjene i gdje ih se proganja, u Mađarskoj ih je nabio nogom u tur ih je nabio Orban jel pljačkaju njihov narod i kamatare ga. Šta radi naša Vlada? Uvalila je još u veće probleme te ljude priko te ljude naše građane koji cila imovina visi, nikad ih neće moći vratiti, a mi saborski zastupnici [[Upadica: Zahvaljujem…]] to izglasali jednoglasno [[Upadica: …poštovani kolega Bulj…]] i zbog toga tražim da se glasa zbog tih ljudi i tražim da se glasa o ovom amandmanu.
Prelazimo da se na 793. amandman, budući da nema kolege Podolnjaka, amandman kolege Hrvoja Runtića, izvolite.
Zahvaljujem g. potpredsjedniče. Pa evo, sad maloprije je kolega Panenić spomenuo, maloprije navodno je u jednoj firmi koja sebi voli tepati da je televizija, premijer izjavio znate li kako je teško voditi kampanju ako nemate novaca za snimiti tv spot i ja bih dodao redimo u uredu nekog poznatog odvjetnika. Ja znam recimo kako je voditi kampanju kada ne možete snimiti tv spot, znam i recimo kako je voditi kampanju kada ne možete platiti neke plaćene kvazi analitičare koji će za lovu govoriti u gledanim televizijskim emisijama protiv, znači, oponenata, po narudžbi odjela za obračun sa političkim neprijateljima itd., znam, znam sve to znam praktično kako se vodi kampanja sa vrlo malim sredstvima i uz pomoć digitalnih alata, i to vam je jednostavno tako u stvarnom svijetu. Međutim u ovom svijetu u kojem se barata sa ogromnim sredstvima se to radi tako. Ono što je problem u današnjem vremenu je da nove generacije, kako nove generacije stasaju tako je sve više ustvari glasača koji ne koriste te stare medije. I u tim starim medijima, njima nisu zanimljivi tipovi, evo jučer sam gledao jednog od tih kvazi analitičara pa ću ponovit to, kaže čovjek ovako, njegova analiza je sljedeća, ova tu grupacija ima sada tol'ko posto zato što su oni napravili to, a ovi da su napravili ovo, onda bi imali tol'ko, ali da nisu napravili to, pa da nije tako, onda bi on rekao evo vidite nisu napravili, pa to nije tako.
Zahvaljujem poštovanom kolegi. Prelazimo na 794. amandman poštovanog kolege Slavena Dobrovića. Izvolite.
Hvala lijepo poštovani podpredsjedniče Sabora, srdačno sve pozdravljam. Dakle, šta bi se još moglo napraviti s novcem koji bi bio ušteđen da se, kad bi se izbjeglo ovo što se ovim Zakonom donosi, odnosno kad bi se naši amandmani prihvatili? Dakle, puno toga, spominjao sam rad sa djecom, međutim mogući je rad, ne samo s djecom, nego sa svima zainteresiranima, za zaštitu neke, ovoga, baštine, da li su to, ovoga, nošnje, da li su to glazbala, glazba, bila šta, dakle, tog narodnog bogatstva ima puno, to, i najčešće je veliki problem sa financiranjem takvih sadržaja, to se sve može, moguće je raditi planinarske škole sa djecom, speleološke škole, alpinističke škole, dakle, sve to skupa, šah, dakle, razno razne aktivnosti gdje bi se sa svakom kunom uloženom u djecu, to je strahoviti povrat novca, ne novca nego narodnog bogatstva. Dakle, zadovoljne djece, djece s kojim, kojima se netko posvećuje. Tako da doista sasvim je krivo ići ovim smjerom jačanja političke kaste, osiguravanja dakle, prihoda njima ne bi li se osjećali sasvim sigurno, a ovi svi koji su van toga sustava se osjećaju odbačeno, napušteno i kad da tu ne pripadaju, a to je onda put u ovo što mi danas već imamo, a to je depopulacija i demografska katastrofa. Ja bih molio da se glasuje o ovom amandmanu.
Zahvaljujem kolega. Prelazimo na 795. amandman poštovanog kolege Ante Pranića. Izvolite.
Hvala uvaženi podpredsjedniče. Čitam sa službenog profila Hrvatske demokratske zajednice citat: „Ponadali su se da će pred njima i onako do zla boga napornim stupiti saborska većina no Jandroković ih je vidno razočarao.“ Citat kaže: „Ako treba, glasovat ćemo i u ponoć, mi ćemo se politički boriti kao što se borite vi.“ Pa naravno da će se glasovati u ponoć kad je riječ o Zakonu bez kojeg, ako se ne izglasa rezultat HDZ-a na sljedećim izborima za Eu parlament će biti vidno gori, i za predsjedničke izbore. No u ponoć se ne ostaje i ne glasa se kad su se donosili Zakoni o brdsko-planinskom području, Zakoni o potpomognutom području odnosno oni Zakoni koji kreiraju sliku na 2/3 površine Hrvatske. A tada se nije govorilo o ponoći, tada su Zakoni kasnili po mjesecima. I svaki mjesec kol'ko se kasnilo sa Zakonom, toliko su ljudi iseljavali. I na kraju kad smo izglasali te Zakone, vidimo da i dalje iseljavaju, ti Zakoni nisu polučili apsolutno ništa, apsolutno ništa, što vidimo sada u ruralnim područjima Hrvatske da se prostor prazni. A poslije će za pedeset godina, samo oni ljudi u Hrvatskoj koji imaju člansku iskaznicu ili Hrvatske demokratske zajednice, ili Socijaldemokratske partije, ovisno o kojem području Hrvatske gledamo. HNS više-manje, s obzirom da njihovi prelaze jedan dio u HDZ, jedan dio u SDP kako vitar puva, odnosno kako struja kreće u HEP-u. Toliko. Tražim glasovanje.
Zahvaljujem poštovanom kolegi Praniću. Prelazimo na 797. amandman, budući da nema kolegice Ninčević-Lesandrić, poštovanog kolege podpredsjednika Hrvatskog sabora, gospodina Bože Petrova.
Poštovani podpredsjedniče Sabora, državna tajnice, kolegice i kolege. Ja bih također volio vidjeti dan u kojem će navečer, u ovako večernjim satima ili možda čak u ponoć, jer vidim da će ovo glasovanje biti negdje oko ponoći, da će vladajuća većina se tako boriti za neki Zakon koji će stvarno pomoći ljudima, tipa Ovršnog zakona, Zakona o startup tvrtkama, Zakona o mikrosolarima, Zakona o izboru zastupnika u Sabor ili Zakona o IGP-u, isključivom gospodarskom pojasu. Bilo bi zanimljivo to vidjet. Tad bi dobili od mene aplauz, al' budući da su šanse, ne minimalne nego vjerojatno se mjere u promilima, od aplauza ništa. I jučer sam rekao vaša stranka je vama na prvom mjestu, a onda ide država, i zato je kolega Pranić u pravu, ako treba vi će te i u dva ujutro glasovati za ovaj Zakon jer je to vaša stranačka kesa. Lex šuška je za vašu stranačku kesu, a to je na prvo mjesto ide, a onda ide država. Da je u pitanju proračun ja vjerujem da bi i proračun odgodili za sutra, eto malo bi vam se spavalo. Žalosno ali istina. Ali nije stvar samo novaca. Opet ću ponoviti, nije stvar samo novaca. Stvar je referenduma, stvar je volje naroda koju gušite, koju ste krenuli gušiti sa drugim zakonima i sada ćete nastaviti. Tražim glasovanje po ovom amandmanu.
Zahvaljujem poštovani kolega. Prelazimo na 798. amandman poštovane kolegice Sonje Čikotić. Izvolite.
Poštovani potpredsjedniče Hrvatskoga sabora, poštovana državna tajnice. Evo ga, dočekali smo gotovo 8 sati. Raspravljamo dva dana o ovim amandmanima ukupno 888 amandmana koje je podnio Most nezavisnih lista zajedno sa kolegama zastupnicima u Mostu. Naravno na taj način smo htjeli doprinijeti poboljšanju ovog vašeg lošeg zakona. Htjeli smo usmjeriti na to da referendumske inicijative su nam izrazito bitne. Bitne su nam da budu zapravo one životvorne, da zapravo se mogu odvijati u svakom društvenom smislu te stoga smo i predložili zapravo brisanje ovoga amandmana kako bi se sadržaj toga teksta zapravo implementirao u Zakon o referendumu. Ono što je bitno za naglasiti je da vi 30 sati raspravljate i to je sad već baš svima jasno. 35 sati raspravljate i to baš je sada svima jasno da zapravo jedna svrha ovoga je da ne dobijete milijun i pol kuna odnosno da vam bude, nego 4 milijuna kuna prema odredbama ovoga zakona. No ono što sam baš sada razmišljala, razmišljala sam kako zapravo i za izborne jedinice vi ste povećali sa milijun na milijun i pol kuna kod parlamentarnih izbora. Kod parlamentarnih izbora ste povećali milijun i pol kuna. … [[Upadica se ne razumije.]] Pa naravno, pa da vi ste poznati vi morate unajmiti autobus, morate unajmiti autobuse, morate platiti spotove u poznatim uredima. Nisu to baš jednostavni uredi. Nema baš takve sada urede svatko. Sada je baš bio vaš premijer pa je davao izjavu. Uglavnom bilo kako bilo, milijun i pol kuna [[Upadica Brkić: Zahvaljujem.]] u izbornoj jedinici za zastupnike u Hrvatski sabor.
Poštovanoj kolegici. Prelazimo na 799. amandman poštovanog kolege Marka Sladoljeva. Izvolite.
Hvala gospodine potpredsjedniče. Znate što je kolega zanimljivo? Dakle, mi kada razgovaramo o ovome za što se borimo i kada govorimo o satima dakle mi uvijek umanjujemo svoje sate. Dakle da je neka druga politička opcija na našem mjestu ja mislim da bi ona govorila o 90 sati. Ali mi smo takvi. Nama nisu bitni ti sati koje smo ovdje proveli. Nama su bitni ljudi o kojima ovdje pričamo i zato smo drugačiji od ostalih političkih stranaka. Dakle, opet ponavljam. Ovo nije neka žrtva. Zamislite branitelje koji su se smrzavali na Velebitu što je to prema njima. Dakle, ali je cilj u principu isti. Dakle cilj je isti, stvoriti od ove države državu blagostanja, državu za koju su se ti isti branitelji borili. Ona na žalost to sada nije. Da li će biti ovisi o nama. Ne samo o nama. Ovisi o ljudima koji nas gledaju. Ovisi o ljudima koji glasaju, a najviše ovisi o mladim ljudima i zbog toga je Most predložio Izborni zakon u koji već udio u političkim odlukama daje upravo mladima. Elektronsko glasovanje će tome pridonijeti. Mi smo čak napravili i taj jedan dakle jedan probni dakle neki jači balon gdje smo predložili i glasovanje od 16 godina i o tome želimo raspravljati. Mi želimo da se raspravlja u Hrvatskoj o bitnim zakonima koji su trenutno na političkoj areni. I zato ovim putem dakle ovih 35 sati šaljemo poruke. Možda se i neki naši dakle istupi ne odnose konkretno na amandmane, ali svaki put smo pričali o temi, a tema je bolja i pravednija Hrvatska. Tražim glasovanje o amandmanu.
Zahvaljujem. Prelazimo na 800. amandman poštovane kolegice Ines Strenja. Izvolite.
Hvala. Evo ga ulazimo u 35. sat rasprave u ovom Saboru. Obradili smo jako puno amandmana. Obradit ćemo svih 888. Ali znate što bi bilo očekivano da vam kažu piarovci koji prate HDZ-e? Da vam kažu, pucali ste si u nogu zato što način na koji ste odradili ovaj zakon i način na koji ste dobili reakciju s druge strane Mosta kao jedince opozicije kao što se vidi u ovim 35 sati je ispalo loše. I zapravo pitanje je da li vam je baš to vrijedilo tih 2 i pol milijuna kuna koja ćete više dobiti za vašu kampanju kako bi bila najljepša, najblistavija i najveća do sada za Europski parlament. Da li je to vrijedilo ili ste tih 2 i pol milijuna mogli dobiti kako ste i do sada uspijevali namaknuti novac? Dakle, rezultat ove rasprave je to da se mobilizirao nekakav drugi građanski svijet koji zapravo je ovo pratio putem društvenih mreža. Ne preko kontroliranih medija i na kraju svoje reakcije mi imamo. Vjerojatno ćete i vi imati s terena poruke koje će reći što je ovo vama trebalo. A nama je trebalo, trebalo je da nam da input da se vrijedi na ovaj način boriti. Mi smo se tek sada sabrali. Mislim da bi, jel' Bulj, mogli i sljedećih 35 sati. Navikli smo mi i na teže uvjete. Bilo je i kiše i suza, i krvi, i znoja ali smo znali da se borimo za neku Hrvatsku i sada se borimo. Borimo se s ovima koji su bili možda premladi tada kada smo se mi borili. Priključili su nam se i borimo se za neku pravu Hrvatsku.
Zahvaljujem poštovanoj kolegici.
I ova borba je vrijedna onog što će biti rezultat.
Prelazimo na 801. amandman poštovanog kolege Nikole Grmoje. Izvolite.
Poštovani potpredsjedniče dakle cijelo vrijeme ovdje želimo upozoriti da jednostavno u ovom 35-tom satu poruke su iste, poruke borbe za demokraciju, borbe za referendumsko izjašnjavanje građana koji se ovim zakonom nastoji onemogućiti. Isto tako borba protiv samovolje jedne političke stranke koja je odlučila pod svaku cijenu podići cenzus novca za izbornu promidžbu kako bi mogla snimati TV spotove. Upravo smo mogli čuti premijera, kaže: „Kakva je to kampanja bez TV spota?“ A mene samo zanima gdje će se ti TV spotovi snimati? Hoće li u onom poznatom odvjetničkom uredu možda? Ponovno jedan lijepo ulickani spot gdje će biti poruka, neće više biti vjerodostojno. Sada će se nešto drugo smisliti onako postojanja frizura našeg premijera. Stesao je i liniju i vjerojatno će se to dobro odraditi. Ali da bi se to dobro skockalo potrebno je 4 milijuna kuna i past će u drugi plan i afera Agrokor odnosno oni se nadaju da će pasti. Past će u drugi plan INA i činjenica da su izdali Sisačku rafineriju za koju su rekli da se neće ugasiti. Past će u drugi plan Zakon o privatizaciji INA-e koji je ovdje donesen u Hrvatskom saboru. Past će u drugi plan sve ove afere, svako 4, 5 dana imamo neku aferu unutar redova HDZ-a. Imamo činjenicu da HDZ-ovi dužnosnici udaraju svoje žene, svoje supruge. Imamo slučajeve obiteljskog nasilja što je za nas kao političku opciju apsolutno neprihvatljivo i kada je bilo glasanje ovdje kada je HDZ-e gurao uporno Istambulsku konvenciju, govorio sam potrebno nam je efikasno zakonodavstvo.
Zahvaljujem poštovanom kolegi Nikoli Grmoji. Prelazimo na 802. amandman Kluba zastupnika Mosta nezavisnih lista. Molim državnu tajnicu da se očituje o amandmanima od rednog broja 802. do 813. budući da su identičnog sadržaja. Izvolite.
Zahvaljujem. Uvaženi potpredsjedniče Hrvatskoga sabora, uvaženi saborski zastupnici. U ime predlagatelja ovoga Zakona očitujem se o amandmanima od rednog broja 802. do rednog broja 813. Amandmani se ne prihvaćaju iz razloga jer je referendum političkog djelovanja građana. Stoga smatramo primjerenim da se financiranje referenduma uredi istim zakonom kojim se uređuje i financiranje ostalih političkih aktivnosti.
Zahvaljujem. Poštovani kolega Panenić izvolite.
Uvažena državna tajnice sada prolazimo jednu po jednu mjeru i vidimo stav je isti. Nekada je i dobro imati jasan stav. I mi imamo ovdje jasan stav. Znači imamo različite poglede i dobro je da imamo različite poglede. Jer kada bi svi isto gledali onda bi bili jedna diktatura. Onda bi to postalo stvarno diktatura i ljudi bi tako gledajući uživali u diktaturi i to izgleda nekako se i prožime da, uvijek treba se pojaviti jedan novi Sanader koji bi bio malo pošteniji nego onaj koji bi manje ovih tunela pobojao i svi bi bili sretni. Dobili bi malo mrvice. Mi bi se polako na taj način iz ove demokracije vratili u onaj bivši komunistički sustav nemojte samo talasati. Nemojte proizvoditi neke referendume u kojima ćete tražiti neka svoja prava. Što bi ja trebao reći mojima u općini što će nam ukinuti? Ukinut će nam poštu, ukinut će nam školu. Što ono? Još samo tih par ljudi koji tamo obrađuju tu zemlju i tu zemlju treba još vratiti, vratit ćemo Agrokoru, vratit ćemo Eltzu. Ja mogu reći, ljudi hajmo mi na ulicu dignuti glas. Ako budemo dovoljno glasni s ovim novcima što su ovdje predviđeni u kampanji netko će doći pa će nam nešto i napraviti. Možda nije to kolege i kolegice niti loše. Jednostavno dođe sa 4 milijuna netko, pa za milijun, dva da se napraviti. Čak i radno mjesto se da napraviti i ima smisla na taj način razmišljati. Ali ja ne vidim ako to se stvarno potroši kroz neke piar agencije koje većinom se nalaze ovdje u Zagrebu, rade kvalitetan posao, ali mi od toga nemamo ništa. Jednostavno od toga ne odlazi ni na istok prema Slavoniji, Baranji, Srijemu, niti u Liku, niti u bilo koji drugi kraj. Tražio bi da se o ovome amandmanu glasa. Hvala.
Zahvaljujem. Prelazimo na 803. amandman poštovanog kolege Mire Bulja.
Koliko ovo tužno izgleda da HDZ-e zbog 2 milijuna kuna radi ovaj scenarij, 2 i pol milijuna kuna, a imat će on osigurani ovo „bit će ispod stola vrića“. Neće faliti župana, općina, ovog, onog. Bit će čašćenja, bit će obećanja. Bit će kamena temeljaca. Bit će osiguranja. Ali za što? Za EU izbore. I sada sam dolje bio baš sa ljudima koji su išli na prosvjed u Bruxelles ispred Europskog parlamenta, Europske komisije u Bruxelles i bili su gore i kaže mi čovjek – 50 njih za ono što smo mi jednoglasno donijeli od 12 europarlamentaraca imali su informaciju da dolazi, nitko im se nije htio javiti. Jel' za te trošimo pare? Ovdje da bi dobili ruku da bi jednostavno i mi smo prihvatili to i to je u redu, ali da bi dobili ruku HDZ-e je prihvatio našeg kolege Škibole tako se zakon zove „Lex Škibola“. A u Europarlamentu od njih 12 nitko ih nije pogledao. Pa zamislite koji je to apsurdistan. Ovdje HDZ-e prihvati da ima većinu. Tu navuku kolegu Škibolu i kasnije dignu ruku od toga. Zato treba biti oprezan. Gore ne smiju biti ljudi koji si dozvoljavaju da pred kamerama ga briselski činovnici štipkaju. Neka mene štipne. Neka Putina štipne. Neka me štipne Juncker. Moga premijera štipa jedan briselski činovnik koji je pijan non stop. Pa što vam to govori o kakvoj se državi radi? Drže do nas kao do banane države. I zbog tog štipkanja tražim da se o ovome amandmanu glasa.
Zahvaljujem kolega Bulj. Prelazimo na 805. amandman, budući da kolege Podolnjaka nema, poštovanog kolege Hrvoja Runtića. Izvolite.
Sada će kolega Podolnjak. Javio je da je u tramvaju. Ali ja bi se vratio na ovo, mislim to mi je vrh pa se moram vratiti. Možda ću se još koji puta vratiti na ovo premijerovo da zamislite kako je to raditi kampanju bez televizijskih spotova. Znači to mi zvuči kao ono kada malo dijete u dućanu vidi nekakvu igračku pa se baci na pod, pa vrišti jer želi imati tu igračku pa se baca po podu dok ju ne dobije. Međutim, ustvari u tom njegovom pitanju je sadržan možda i odgovor na nešto što se ja već neko vrijeme pitam, a to je zbog čega je on toliko monoton i dosadan kao premijer? Znači zbog čega on, on kada je došao u Hrvatsku je djelovao kao nešto novo i možda su bila očekivanja da će napraviti nešto? Međutim, sve što je do sada napravljeno ili su zakrpe, uglavnom je monotono i dosadno. Nema nikakve prave reforme. Nema nikakvog pravog iskoraka. Nema nešto za što bi se čovjek mogao uhvatiti i reći vau bravo. A to je očito zato što čovjek nije kreativan, u nekim situacijama vam je manje-više. Znači zbog čega se ovdje traži puno više novca? Zbog toga što novcem platiš. A kada imaš manje novca moraš biti kreativan. I sada tu dolazimo do toga da su neki ljudi rođeni na dvoru gdje se jede zlatnim žlicama i gdje sve dobiješ, a neki se moraju snalaziti. I zbog toga ustvari vama treba više novca, zato što niste kreativni.
Zahvaljujem poštovani kolega. Prelazimo na 806. amandman poštovanog kolege Slavena Dobrovića. Izvolite.
Evo ga, hvala lijepo poštovani potpredsjedniče Sabora. Referendum. Referendum je li to prijetnja ili je to blagodat za jedno društvo? Ja se pitam kako gledajući ovo iskustvo koje smo imali sa ministrom Kušćevićem i njegovim ministarstvom jasno je da je posebno ova inicijativa o Izbornom zakonu shvaćena kao jedna velika ugroza iako da je bilo prilike o tome povesti jedan kvalitetan, argumentirani, stručni razgovor onda bi se moralo doći do konsenzusa da za Hrvatsku postoji bolji Izborni zakon odnosno izborni sustav koji bi na bolji način stvorio predstavnike naroda u Saboru i koji bi riješio sve ovo što je primijećeno kao nedostatak. I iskustvo referendumske inicijative i veliki broj potpisa koji je sugerirao da je sve spremno za raspisivanja referenduma su naravno zaustavljeni jednim velikim iznenadnim obratom u kojem se kaže da nema dovoljno glasova što je doista ja mislim jedno veliko razočarenje za veliki dio građana Republike Hrvatske. I sada evo se vraća nazad određena potpuno krivi pristup. Dakle i obuzdavanje odnosno gušenje mogućeg referenduma i molim glasovanje.
Zahvaljujem poštovani kolega Dobrović. Prelazimo na 807. amandman poštovanog kolege Ante Pranića. Izvolite.
Hvala. Uvaženi potpredsjedniče, kolegice i kolege. Ja sam znate razmišljao zašto se odjednom diže cenzus poglavito recimo za europske izbore sa milijun i pol na 4 milijuna kuna. I onda sam došao do jednog zaključka, da HDZ-e ne samo na razini Hrvatske financira kampanju. Ja gledam, neki dan dobijem poziv HDZ-e Frankfurt, HDZ-e Dublin, HDZ-e Irska. Treba financirati zapravo kampanju i u nekim drugim državama i to je najviše mladih koji su iselili maltene u zapadnu Europu od Njemačke, Irske i ostalo i apsolutno je to razumljivo ako tako sagledavamo. HDZ-e ima i Argentina isto. To vjerojatno za predsjedničke izbore, pa se diže cenzus sa 4 na 8 milijuna kuna. A ja iskreno pošto sam u jednom izlaganju rekao ne znam koje su ovlasti Predsjednice ili Predsjednika Republike Hrvatske bez obzira tko je on i tko bude on? Mi se konačno kao država trebamo odlučiti što smo, da li smo parlamentarna država, da li smo predsjednička, polupredsjednički koji sistem imamo. I nije mi jasno da odjednom je potrebno evo za predsjedničke izbore podignuti cenzus na 8 milijuna kuna. Ako uzmemo matematiku budući predsjednik ili predsjednica će biti, bit će manje Hrvata u državi nego što ih je sada. Za kampanju bi samim time trebalo trošiti manje para s nekom logikom, a ne duplo više povećavati osim ako zaista taj piar košta, a košta i svi znamo da košta i zaista tu sliku treba, tamnu sliku, ružnu sliku koja se danas nadvila nad Hrvatskom znatno uljepšati da bi uopće ljudi izašli na izbore. Hvala.
Zahvaljujem. Prelazimo na 809. amandman, budući da nema kolegice Lesandrić, poštovanog kolege potpredsjednika Hrvatskoga sabora gospodina Bože Petrova. Izvolite.
Pa ja bih samo nadopunio. Poštovani potpredsjedniče Vlade i poštovana državna tajnice. Ja bih samo nadopunio malo još dodatno ovo što je rekao kolega Pranić sa rečenicom jednog čovjeka koji je rekao – imamo najbolju Vladu koja se može kupiti i to vam je danas tako. I način na koji ste vi sada predložili promijene u ovome Zakonu govori upravo o tome, vi ste omogućili dodatna financijska sredstva, ne samo za svoju stranku, omogućili ste da ljudi drugi, i fizičke, i pravne osobe davaju značajnija sredstva na više adresa, gdje na kraju više neće biti bitan glas osobe, nego će biti bitan iznos na bankovnom računu. To će na kraju nažalost, krenuli ste u tom smjeru, i to će biti motor demokracije. A vjerojatno vi to tako vidite, ja tako ne vidim politiku u Hrvatskoj. Ono što je sreća u nesreći, brojni su mislili da će trajati zauvijek, al' to na kraju tako nije bilo, pa eto to mi daje nadu da sve ovo što radite pogrešno, će se ipak na kraju u jednom trenutku, ispravit, a vas tu neće bit. Lijepo sam vam rekao sinoć, i još uvijek pri tome stojim, mislim da bi najbolje ishod za ovu državu bio da vam se da bjanko ček da sami ispišete, sami ispišete cijenu koja je potrebna da vas se isplati i da nestanete. I dalje stojim pri tome, i mislim da bi država tako manje izgubila, nego ovako što gubi već dvadeset osam godina. Pročitao sam vam niz afera koje su bile, jeftinije bi bilo da ispišete ček.
Zahvaljujem poštovanom kolegi. Prelazimo na 810. amandman poštovane kolegice Sonje Čikotić. Izvolite kolegice.
Poštovani podpredsjedniče Hrvatskog sabora, poštovana državna tajnice. Evo nas, prošlo je osam sati, nema velikog reformatora, vi branite ono što je neobranjivo, a to je povećanje zapravo iznosa za političku promidžbu u izbornim kampanjama, pa tako iznos za predsjednicu predviđate od osam milijuna kuna, milijun i pol kuna predviđate po svakoj izbornoj jedinici za parlamentarnim izborima, četiri milijuna kuna na izborima za članove Europskog parlamenta, milijun kuna za gradonačelnika Grada Zagreba, i tako dalje. Pa ja evo moram reći jednu stvar, a to je da ste jako ustrajni, al' tu vaš ustrajnost primijetila je cijela hrvatska javnost, cijela hrvatska javnost i zainteresirali ste cijelu hrvatsku javnost zapravo da sazna šta to piše u ovom Zakonu, što to piše u ovom Zakonu, koji bi trebao financirati političke aktivnosti, izborne promidžbe i referendum, i sad građani baš šalju upite i kažu, što to tol'ko piše kada je zaplijenilo pažnju da ćemo imati glasovanje u pola noći kako bi se ovaj važni Zakon izglasao. Nisam dovoljno dugo u Hrvatskom saboru da bi znala je li bilo ovakvih slučajeva u nekoj daljoj povijesti, međutim dok jesam bila, nije se baš često to događalo, osim jedne kasne rasprave kada je isto bio državni tajnik Nekić iz Ministarstva uprave, kada smo govorili o EU fondovima, tamo i o ukupnoj iskoristivosti, i onda tamo sam baš pročitala onaj vaš odgovor koji sam dobila, što je potpisao resorni ministar, a to je da se od ukupno 53 milijuna kuna koje ste ugovorili u veljači 2018. godine, zapravo ukupno potrošili ni manje ni više nego oko 180 tisuća kuna. Hvala vam, molim glasanje o ovom amandmanu. Hvala.
Zahvaljujem kolegici. Prelazimo na 811. amandman poštovanog kolege Marka Sladoljeva. Izvolite.
Hvala gospodine podpredsjedniče. Dakle, u Hrvatskoj sve stagnira, dakle, sve je na nekako, u negativnom trendu osim rasta financija za političke stranke, dakle, to je jedan paradoks, dakle, ja bih očekivao da ti političari, te stranke budu nagrađene, a bili bi nagrađeni da Hrvatska gospodarski raste, pa mi, dakle, tri puta veći iznos za političke stranke nije jasan ako hrvatski BDP ne raste, ako plaće ne rastu, dakle, jedino što zapravo raste u Hrvatskoj su plaće i izvor financiranja za političke stranke, i turizam. Ali taj turizam ga isto namećemo, dakle, sa novim nametima da bi opet tim nametima financirali političke elite. Dakle, ovaj način, koji vladajuća kasta želi upravljati Hrvatskom, po meni nije dobar, nije dobar iz više razloga, jedan od razloga je što krši volju hrvatskog naroda koji želi na referendumu promijeniti taj tijek politike s kojim je nezadovoljan. Imamo činjenicu da je 75% građana nezadovoljno Vladinom politikom. I normalno da se građani organiziraju, žele referendume, od onih lokalnih referenduma do nacionalnih jer više u svojim predstavnicima vlasti, pogotovo onima koji odlučuju, ne vide prave predstavnike koji će zastupati njihove interese. Referendumi se pojavljuju u društvima u kojima narod više nije zadovoljan sa vladajućom elitom. Zbog toga ćemo mi i za ovaj amandman tražiti glasovanje.
Zahvaljujem. Prelazimo na 812. amandman poštovane kolegice Ines Strenja. Izvolite.
Zahvaljujem gospodine podpredsjedniče. Mi nastavljamo u istom tonu. Otišli smo samo ispred, između ovih nekoliko amandmana koje brane drugi kolege, otišli smo ispred Sabora gdje je zbilja jedna veća grupa ljudi došla dati nam podršku u ovoj borbi, borbi za novac građana ove zemlje. Dakle, ovim Zakonom povećavate sredstva političkim strankama i to ih jako povećavate, povećavate sredstva koja bi se mogla iskoristiti za europske izbore, i to čak za dva i pol milijuna kuna, povećavate sve ono što će biti praktički harač malim lokalnim samoupravama koje, i novac koji neće moći iskoristiti za ono što im je najpotrebnije, za najranjivije skupine, za najsiromašnije građane svojih općina i gradova, i sve to zapravo je nešto što ovaj narod neće dobro pozdravit, a trebali ste se možda baviti i potrošit vrijeme i staviti nekakav Zakon ili otvoriti raspravu o nečem što je puno bitnija, a to je reforma zdravstvenog sustava, reforma socijalnog sustava, socijalne skrbi. Toliko vrištećih stvari ima, od reforme pravosuđa, reforme mnogih segmenata našeg društva, al' ja ću vam reći u situaciji kad znamo da trenutno zdravstvo svaki mjesec gubi dvije tisuće i osamsto liječničkih plaća, toliko težak je gubitak zdravstva svaki mjesec. Moguće smanjenje troškova je učiniti i to u nekim jasnim specifikacijama, na primjer racionalnost u zapošljavanja, ponajprije nemedicinskog kadra, bolja kontrola prekovremenih sati, svrhovito naručivanje lijekova i potrošnog materijala, brži protok bolesnika, smanjenje stopa bolesnika, bolovanja u zdravstvenom sustavu i racionalno upravljanje energijom. Hvala lijepo.
Zahvaljujem poštovanoj kolegici. Prelazimo na 813. amandman poštovani kolega Grmoja, nije nazočan. Prelazimo na 814. amandman Kluba zastupnika MOST-a nezavisnih lista. Molim državnu tajnicu očitovanje o amandmanima od rednog broja 814. do 825., budući da su amandmani identičnog sadržaja. Izvolite.
Zahvaljujem uvaženi podpredsjedniče Hrvatskog sabora, uvažene saborske zastupnice i zastupnici. U ime predlagatelja ovog Zakona očitujem se o amandmanima od rednog broja 814. do rednog broja 825., amandmani se ne prihvaćaju iz razloga jer je referendum oblik političkog djelovanja građana, stoga smatramo primjerenim da se financiranje referenduma uredi istim Zakonom koji se uređuje i financiranje političke aktivnosti. Hvala.
Zahvaljujem. Očitovanje Kluba MOST-a, poštovani kolega Panenić. Izvolite.
Hvala lijepo podpredsjedniče Sabora, poštovana državna tajnice. Naravno da gledajući ovako ove sve kazne, možda one ne izgledaju prevelike u odnosu na ono što će biti dostupno vašoj stranci za predizbornu kampanju, reklo bi se ono pa stigne, ne možete ništa napraviti u predizbornoj kampanji, ako nekoga sa desetak tisuća kuna, ono, što s time?, ne možete snimiti niti jedan spot niti nešto ozbiljnije napraviti s time, ne možete dobiti izbore, makar ne možete dobiti na PR-u izbore. Međutim ako pogledamo pojedince koji se žrtvuju, pomažu, organiziraju ljude koji razmišljaju o tome kako da nešto promijene i ako je referendum jedna od tih mogućnosti, a govorimo čak i o onim malim lokalnim referendumima gdje se radi o vrlo specifičnim stvarima za neku lokalnu zajednicu, njima je svaka kuna puno, jer oni ulažu u to, ne samo svoje vrijeme, nego isto tako i svoju kunu, kunu svoje obitelji, svoje djece, svojih roditelja, svojih prijatelja samo da bi ostvarili nešto po čemu će znati da su doprinijeli hrvatskome društvu ili svojoj zajednici. Njih kada kažnjavate, onda u biti kažnjavate inicijativu i to su ljudi kad jednom izgube vjeru u ovu državu, kad vide da je nepravda u onome, u svom trudu, u svom zanosu su zapravo bili kažnjeni radi toga što naše Zakone samo otvaraju puno puno birokratskih problema s kojima na kraju trebaš biti ekspert, treba se nositi s time da, jednostavno jedan čovjek, jedna je mala ekipa, nisu dorasli. Što je, trebaju se obratiti Ministarstvu, da im Ministarstvo bude savjetodavno tijelo koje će im pomagati da zapravo organiziraju, al' vidimo izostaje upravo ta potpora. Prema tome molio bih da se o ovome amandmanu glasa.
Zahvaljujem. Prelazimo na 815. amandman poštovanog kolege Mire Bulja. Izvolite kolega Bulj.
Hvala lijepo. Kome će pomoći ovaj Zakon? Hoće li povećati možda zaposlene? Hoće li pomoći poduzetnicima? A tri dana se ovdje mučimo, govorimo, a ovaj Zakon nikome neće pomoći, osim što će se povećat blagajna i veći iznos za EU izbore HDZ-u. I ništa drugo. Hoće li pomoći ovršenima? Hoće pomoći blokiranima? Hoće pomoć pri zapošljavanju? Hoće biti potpora poduzetnicima? Hoće poljoprivrednicima, ako ih uopće više ima, jel' sve manje ima ljudi poljoprivrednog? Hoće li pomoći ribarima? Hoćemo li proglasiti isključivi gospodarski pojas? Ne smijemo, ne smi naša Vlada to Tajanija, njihovoga prijatelja, fašista koji uzurpira moju Dalmaciju i Istru. Šta mi ovim Zakonom rješajemo? Jednu stvar rješaje, rješaje definitivno referendum i direktan udar na Ustav, znači oduzima pravo građanima da se organiziraju i da provedu referendum jer ga otežaju, metnu ga zajedno sa financiranjem političkih stranaka. Hoće li ovo pomoć radnicama Dalmatinke? Evo Andrej Plenković vaš premijer je, vi ste zamjenik njemu to jest stranke, rekao je da će riješiti problem Dalmatinke, da će se država ovo sve riješit, da država se odriče potraživanja, neće. Dalmacija vina, neće. Hoće ovaj što smo mi, samo jednu stvar će napraviti, vama će se kesu otežati. Novac, kikiriki, Lex šuška ili Lex kikiriki, to je isto. Bitno je kikiriki, to je bitno, o tome, evo ih, večeras Klub bude ... [[Govornik se ne razumije.]] iđemo glasat, Jandroković kaže borit ćemo se, i mi ćemo ... [[Govornik se ne razumije.]] Zbog toga tražim glasanje.
Zahvaljujem poštovani kolega Bulj. Prelazimo na 816. amandman poštovanog kolege Roberta Podolnjaka. Izvolite.
Poštovani podpredsjedniče Hrvatskog sabora, državna tajnice, kolegice i kolege. Dakle, mi amandmanom brišemo ovu točku 43. u članku 87., kojom su predviđene određene prekršajne sankcije za predstavnika organizacijskog odbora referendumske inicijative koji neće u određenim rokovima dostaviti određene podatke. Mi imao sada situaciju da je u tijeku jedna referendumska inicijativa sindikalnih središnjica, dakle, oni su već objavili Odluku o tome kada će pristupiti prikupljanju potpisa, kakvo će biti i referendumsko pitanje dakle u skladu sa Zakonom o referendumu. Ovaj zakon još nije donesen, ove odredbe još nisu stupile na snagu ali vi predviđate da ovaj zakon stupi na snagu za nekoliko dana. I bilo bi zanimljivo da vas pitam a je li vi mislite da će se odredbe ovog zakona primjenjivati na referendumsku inicijativu koja je u tijeku, vi uopće takve izuzetke niste propisali ovim zakonom. Dakle vi već imate inicijativu jer se na nju odnose moguće sankcije, ako ne objavi i ne dostavi Državnom izbornom povjerenstvu popuste u cijenama za medijsko oglašavanje itd. Ovo su odredbe koje još nisu ni stupile na snagu. A sindikati su već objavili dakle svoju odluku jednim dnevnim novinama o tome da pristupaju odluci o prikupljanju potpisa i objavili su referendumsko pitanje, dakle oni su već medijski nešto objavili, to su i platili. Jesu li dobili medijski popust? Vi ovom zakonskom odredbom propisujete sankcije ako oni to sve ne dostave Državnom izbornom povjerenstvu. Vidite koji paradoks i kako je nemoguće takav zakon izglasati. Tražim ... [[Govornik se ne razumije.]]
Zahvaljujem poštovanom kolegi. Prelazimo na 817. amandman, poštovanog kolege Hrvoja Runtića, izvolite kolega.
Zahvaljujem gospodine potpredsjedniče. Znate kada ste dosadan birokrat i kad nemate viziju i kad ne radite ništa u skladu sa tom vizijom i nemate onda rezultate koji su sami po sebi vijest onda vam treba dobar PR i treba vam taj marketing da vam stvori nekakve vijesti da biste stalno bili prisutni u javnosti. I budući da je to tako nažalost kod nas i kod naše Vlade i kod našeg premijera primarno, onda se stalno u javnost plasiraju razni, razne afere, razni skandali, znači postoji cijela jedna tvornica koja proizvodi priče. Te priče su od ono banalnih do onih koji izlaze na naslovnicama nekih tjednika i od nedavno dvotjednika. I to su ustvari priče koje trebaju zabavljati i javnost dok dosadni birokrati ništa ne rade jer ne znaju šta bi napravili. I tako nekad čovjek prateći te medije može steći dojam da je recimo našem premijeru glavni cilj riješiti se vas recimo. I onda se oko toga vrte kojekakve priče po medijima, ovi, analitičari, komentatori, i ovo i ono, itd., međutim ja u tom smislu mislim da je možda gospođa državna tajnice trebalo u ovaj zakon uglaviti jedan članak u kojem bi stajalo znači da na onim tekstovima u medijima koji se objavljuju o aferama, o skandalima, koje viđamo ne znam tri puta dnevno, vidimo danas skandale po medijima da jednostavno na tim člancima gore desno piše plaćeni oglas. To bi bilo fer ja mislim prema javnosti. A što se tiče amandmana molim glasovanje.
Zahvaljujem. Prelazimo na 818. amandman poštovanog kolege Slavena Dobrovića. Izvolite.
Hvala lijepo poštovani potpredsjedniče Sabora, pozdravljam i državnu tajnicu i sve prisutne kolegice i kolege. Dakle šta ovaj zakon suštinski donosi? On donosi lakši život za sve one koji su vezani uz politiku, dakle ustvari život i življenje od same politike jer donosi komotnije uvjete za financiranje na ovaj ili onaj ili treći, četvrti način. A druga stvar koja je donešena, se nastoji promovirati ovim zakonom je regulacija pitanja referenduma koji se tretira kao najobičnija politička aktivnost, dakle ne kao ona samoorganiziranih građana, dakle vrijedna inicijativa koja je, se inicira na temelju nekakvog izraženog općeg, društvenog interesa za uključivanje u rješavanje nekog društvenog problema nego se to stavlja rame uz rame uz klasični politički rad, kroz političke stranke koje su dotirane sredstvima sa više razina što je posve neprihvatljivo. Dakle jedno i drugo smatramo da je krivi put za građenje modernog prosperitetnog hrvatskog društva u kojem bi ljudi mogli živjeti od svoga rada, od plodova svoga rada, dakle uz puno dostojanstvo i uz rješavanje nagomilanih demografskih problema. Hvala lijepo. Ja ću moliti glasovanje po ovom.
Zahvaljujem poštovanom kolegi Dobroviću. Određujem stanku do 20,45 minuta. ... [[Upadica se ne čuje.]] Do 20,45. STANKA U 20,31 SATI [[NASTAVAK NAKON STANKE U 20,52 SATI]] Poštovane kolegice i kolege, nastavljamo sa radom plenarne sjednice. 819. amandman poštovani kolega Ante Pranić. Izvolite.
Hvala uvaženi podpredsjedniče, uvažena državna tajnice. Vidim u ovoj kratkoj pauzi od 15 minuta kako se saborski hodnici punu, saborskim zastupnice pune predstavničke većine, i ja nekad ovako da, da sam falio koji datum, rekao bih da večeras zaista izglasavamo državni proračun, znači kao temeljni akt razvoja Republike Hrvatske, al' očito predstavničkoj je većini i ovo bitniji Zakon zato što očito više brinu o financiranju vlastite stranke i spremni su doć' svi da bi danas oko 11 i po, ponoći, izglasali ovaj Zakon. Dogodio se očito propust unutar Ministarstva uprave pa se vatrogasno donosi Zakon odnosno postavlja na dnevni red pet minuta do podne, no možda to i nije propust, kad sumiramo kako i drugi Zakoni koji se vežu, isto tako i za brdsko-planinsko i potpomognuto područje, i niz drugih problema u državi Republike Hrvatske donose i usvajaju bez ikakve strategije, politikom ljutanja, pet minuta iza podne, a za mnoge probleme u Hrvatskoj su već kasno usvojeni ili uopće nisu u saborskoj proceduri. Ovim Zakonom očito planirate napraviti jedan manevarski prostor za razne PR službe, marketinške agencije, TV kuće, spotove, da bi popravili stanje koje nije dobro, i možemo se baviti anketama i svime, al' najveća anketa što se tiče Hrvatske, poražavajuća anketa odlaska mnogih ljudi van granica. Tražim glasovanje.
Zahvaljujem poštovanom kolegi Ante Praniću. Ja bih vas molio da se malo više držite teme. Izvolite kolega Zekanović, povreda Poslovnika.
Poštovani podpredsjedniče Sabora, 238. Dakle, kolege iz MOST-a, imate moju punu podršku u ovome što radite, izdržite do kraja, s obzirom da sam i ja osobno radio na referendumima, prvenstveno Istina o Istambulskoj, a podržavao sam i Narod odlučuje, itekako dobro znam što znači referendumske inicijative, a i u političara sam stasao upravo kroz referendum o braku. Izdržite na ovome vašemu putu, imate moju punu podršku, samo naprijed, ne dajte se.
Zahvaljujem kolega Zekanović. Potporu vidim dajete od jučer cijelo vrijeme, pa tako i sada, zloupotrijebili ste institut povrede Poslovnika i temeljem članka 239. izričem vam opomenu. Prelazimo na 820. amandman poštovana kolegice Ivana Ninčević-Lesandrić, nije tu, 821. poštovani podpredsjednik Sabora, gospodin Božo Petrov. Izvolite.
Poštovani podpredsjedniče Sabora, poštovana državna tajnice, kolegice i kolege zastupnici. Ja ću samo kratko rezimirati, prijedlog zakona koji smo dobili u proceduru je katastrofalan po već dvadeseti put, niz propusta u njemu ima od novaca koje na kraju se dodjeljuju glavnoj političkoj stranci odnosno dvjema velikim političkim strankama koje će to najbolje iskoristiti, tako da možete svojim se kandidatima dičiti preko plakata, a volio bi da građani znaju da je ovih 35 sati proteklo upravo zato da građani mogu preko plakata gledati njihova nasmiješena lica. Zato smo morali stati ovdje 35 sati. Osim toga, ovim prijedlogom Zakona ukinuli ste pravo načelnicima i gradonačelnicima i vijećnicima da se odreknu vijećničkih naknada, zapovjedili ste im da moraju imati. S ovim prijedlogom Zakona također gušite referendum, gušite mogućnost ljudi da se očituju po najvažnijim pitanjima za zemlju u kojoj žive. Također ovim Zakonom omogućujete fizičkim i pravnim osobama da doniraju mnogo veća financijska sredstva, više puta prema više političkih opcija čime stvarate ogroman manipulativni, koruptivni prostor. Na kraju, vi ste krenuli u smjeru da će ovaj politički sustav vrijedit onoliko kol'ko vrijedi vaša bankovna kartica, a ne kol'ko vrijedi jedan glas. Hvala. Molim glasovanje.
Zahvaljujem poštovanom kolegi. Imamo povredu Poslovnika, poštovani kolega Hrvoje Zekanović. Izvolite.
238.. Poštovani predsjedniče Sabora, podpredsjedniče. Dakle, sa tisućama volontera sam radio tjednima i tjednima da Istina o Istambulskoj napravi uspješan referendum, da padne Istambulska konvencija, nismo uspjeli, sada vi donosite Zakon koji će to biti trajno ... [[Govornik se ne razumije.]] Kolege iz MOST-a hvala na ovome što radite, izdržite jer Istambulska mora pasti, Istambulska mora pasti, i samo naprijed.
Zahvaljujem kolega Zekanović. Ponovno ste povrijedili institut povrede Poslovnika, temeljem članka 240. izričem vam opomenu s oduzimanjem riječi. Prelazimo na 822. amandman, poštovana kolegica Sonja Čikotić. Izvolite.
Poštovani podpredsjedniče Hrvatskog sabora, poštovana državna tajnice. Građanske inicijative nastaju spontano, ad hoc, građani traže referendum, ali ovaj vaš prijedlog Zakona ih tretira kao subjekte koji imaju iste obveze, ali i ista ograničenja kao i stranke. Primjerice, vi člankom 74. govorite o zatvaranju računa za financiranje. Nakon održanog referenduma, što je i logično, najkasnije 6 mjeseci nakon završetka prikupljanja potpisa ako referendum nije održan. Međutim, ova odredba je sporna bez odgovarajuće odredbe u Zakonu o referendumu koja bi propisivala odgovarajuće rokove za provjeru potpisa i podnošenje odluke o raspisivanju ili ne raspisivanju referenduma. Stoga uzmimo primjer sadašnjih inicijativa za raspisivanje referenduma, prošlo je više od 6 mjeseci od završetka prikupljanja potpisa, a još ne znamo hoće li se referendum održati temeljem zahtjeva tih inicijativa. Da je predložena zakonska odredba na snazi, organizacijski odbor morao bi zatvoriti račun i vratiti sredstva uplatiteljima ili ih donirati, znači, nazad u proračun. Isto tako, predviđeno je čl. 73. rok od otvaranja posebnog računa za financiranje, moguće je 6 mjeseci prije roka za prikupljanje potpisa, te je moguće kod inicijative koje se planiraju duže vrijeme unaprijed, ali one često nastaju kao posljedica neke odluke Vlade ili prijedloga zakona. Znači, građanske inicijative nastaju spontano ad hoc jer građani traže referendum, a zapravo ovaj prijedlog zakona definira ih kao političke stranke, te im nameće određena prava, ali iz tako isto i ograničenja i obveze. Ovo smatramo neprihvatljivim i tražimo glasanje o ovom amandmanu.
Prelazimo na 823. amandman poštovanog kolege Marka Sladoljeva, izvolite.
Hvala g. potpredsjedniče. Dakle, ulazimo u 36-ti sat rasprave o ovom zakonu, dakle, 36 sati smo raspravljali, dakle, nas 12 ovdje i nismo raspravljali između sebe kako neki portali pod vladajućom kontrolom žele prikazati, mi smo zapravo stvorili dijalog sa hrvatskim narodom kroz ovu raspravu, dakle, mi smo njima poručivali, dakle, što mi mislimo o referendumskim inicijativama, oni su nama slali poruke, podrške, nekad i kritike, al mi smo politička opcija koja se bori za hrvatski narod bez obzira jel su naši glasači ili drugi glasači. Dakle, nas ne znam, 12 koji smo tu raspravljali, nismo jedini, ja ću ovom prilikom iskoristit priliku i pod cijenu opomene da spomenem i naše ljude u klubu zastupnika koji su cijelo vrijeme s nama bili, to su Maja, Neno, Marina, Saša, Dominik i Mihaela i mislim da su i oni isto zaslužili jedan respekt, cijelo vrijeme su, dakle, tu s nama, mi smo, dakle, ekipa, dakle, oni su nam pomagali i u raspravama, ali evo zajednička je to borba za ovaj narod, zajednička je to borba za referendum, zajednička je to borba za demokraciju, mi smo jasno svoje stavove izrekli ovih 35 sati, ostala su nam još 2 sata, tu ćemo još ponoviti neke stvari i želimo da se glasa i o ovom amandmanu.
Zahvaljujem kolega, ja isto pozdravljam djelatnice i djelatnike vašeg kluba i svih drugih klubova parlamentarnih u HS, nadam se da ste pazili na odredbe Zakona o radu da nisu možda prekršene, da ne rade predugo. Prelazimo na 824. amandman poštovane kolegice Ines Strenja, izvolite.
Hvala, hvala g. potpredsjedniče. Nastavljamo i dalje, idemo u 36-ti sat naše borbe u ovoj sabornici, borbe za neku bolju RH, borbe protiv ovog zakona kojim želite ponovo političkim elitama dodijeliti još više novca jer im ovoliko koliko sad uzimaju od građana, nije dovoljno. Mi jesmo politička stranka, al mi cijelo vrijeme upozoravamo da ne možemo živjeti udaljeni i odvojeni od svoga naroda i zbog toga je ovdje ova borba tim više bitnija jer smo sa 888 amandmana željeli poslati poruku, ne možete za 3 puta povećati iznose koje ćete uzimati iz jedinica malih gradova i općina, jedinica lokalne i područne samouprave koje loše stoje, koje nemaju dovoljno sredstava za one kojima je najpotrebitije, za djecu, za stare, za beskućnike, za socijalu, njima ćete to uzeti i zbog toga ono što mi danas ovdje govorimo i sve ove sate dopire do građana. Ja se zahvaljujem u ime cijelog Kluba MOST-a svim građanima koji nam daju podršku putem društvenih mreža, ovdje ispred HS su došli, došli su nas pozdraviti, došli su nam se zahvaliti bez obzira da li oni jesu glasači MOST-a ili ne, to su građani, građani ove zemlje koji ne mogu više trpjeti da im se u ovako teškoj situaciji i koji mnogi od njih i teško žive, uzima još više i nije dovoljno ovoj sadašnjoj ekipi na čelu sa HDZ-om onoliko koliko se sad izdvaja, a to je npr. umjesto 1,5 oni žele 4 milijuna kuna da dobiju već sada za Europarlamentarne izbore i zbog toga ovakav napad, ovakvo silovanje demokracije [[Upadica: Zahvaljujem…]] i zbog toga [[Upadica: kolegice…]] mi ovdje večeras kažemo ne možete.
Strenja. Prelazimo na 825. amandman poštovanog kolege Nikole Grmoje, izvolite.
Hvala poštovani potpredsjedniče. Ponovno ovdje u kojem satu više, koji je uopće sat rasprave, 36-ti sat, dakle, mi se borimo za demokraciju, borimo se za direktno izjašnjavanje hrvatskih građana, borimo se u ime svih onih koji žele promjene u RH, ne samo promjene izbornog sustava, nego i promjene u pravosuđu gdje su te promjene nužno potrebne, promjene u javnoj upravi, evo imamo ovdje državnu tajnicu iz Ministarstva uprave gdje je MOST ostavio gotov akcijski plan i osigurao 880 milijuna kuna za provedbu toga plana da se točno zna tko što radi u javnoj upravi i da se može vrednovati taj rad i da se onda može znati tko je višak u toj upravi. I da onda u javnoj upravi ne bude bitna članska iskaznica nego tko obavlja koji posao, na koji način, koliko mu je vremena potrebno da taj posao odradi. Dakle to su promjene koje su potrebne Hrvatskoj i koje je MOST uvijek zagovarao, imao konkretna rješenja za te probleme. Dakle, dragi hrvatski građani, hvala vam na ovoj potpori i kroz poruke sms na društvenim mrežama ali posebno hvala onim građanima od kojih neki nisu čak ni naši glasači, koji su se okupili večeras ispred Hrvatskog sabora, dati nam potporu u ovoj borbi, ta potpora nam je pružila dodatnu snagu. I nakon 36 sati mi smo i dalje odlučni, ja sam jednako odmoran kao i ujutro u 9,30 kada smo jučer krenuli ovdje u sabornici jer su me napunili entuzijazmom, željom da stvari u Hrvatskoj promijenimo.
Zahvaljujem. Prelazimo na 826 amandman Klub zastupnika MOST-a Nezavisnih lista. Molim državnu tajnicu da se očituje o amandmanima pod rb. 826 do 837, budući su amandmani identičnog sadržaja. Izvolite.
Zahvaljujem uvaženi potpredsjedniče Hrvatskoga sabora, poštovane saborske zastupnice i saborski zastupnici. U ime predlagatelja ovog zakona izjašnjavam se o amandmanima od rb. 826 do rb 837. Isti amandmani se ne prihvaćaju iz razloga jer je referendum oblik političkog djelovanja građana stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti. Zahvaljujem.
Zahvaljujem. U ime Kluba zastupnika MOST-a, poštovani kolega Panenić. Izvolite.
Hvala potpredsjedniče Sabora, uvažena državna tajnice. Naravno da treba poštivati zakone, dobre zakone je puno lakše poštivati od onih loših a samo jedna greška ovdje koliko može unazaditi jednu dobru inicijativu. Kad pogledamo jedna kazna, osobi jednoj ili dvije, tri koje organiziraju masu koja će kroz referendum iznijeti svoje stajalište koliko može naštetiti. A isto tako možemo reći koliko jedna odluka može biti korisna, evo sad smo dobili isto od ljudi informaciju, zamislite samo da je predsjednica raspisala izbore danas. Ona bi svojom odlukom zaradila svoju plaću. Nemojte 4 milijuna kuna, nema potrebe, tih 4 milijuna kuna ja svoj mandat mogu da izguram do kraja i da budem predsjednica svih Hrvata, svih onih koji žive u ovoj državi, evo toliko je malo nedostajalo, tako malo. I nadamo se još uvijek, dan nije završio, za nas nije završio i ovdje smo ustrajni da joj da Bog snage da i ona to isto tako učini prije nego što dođemo u situaciju da ovaj zakon koji tumači kolega Bačić da se ništa ne mijenja, samo novci se mijenjaju, samo novci teku prema HDZ-u koji to treba za kampanju da bi nadoknadio sve propuste u ovome mandatu da bi pokazao se da mogu napraviti dobre PR spotove, da mogu organizirati svoje ministre da dolaze na svaku poziciju u Hrvatskoj i da ne treba da se bave svojim poslom nego je bitno samo da pokažu, imamo ministre, imamo saborske zastupnike, imamo moć, tko se suprotstavi neće dobro proći. I tražimo glasanje.
Zahvaljujem. Prelazimo na 827. amandman poštovanog kolege Mire Bulja. Izvolite.
Hvala lijepo. Znači u životu postoje određeni trenuci kada čovjek osjeti dašak ponosa i dašak nade. Nada nedostaje hrvatskom narodu, nada koju smo imali kao mlad čovjek kada smo stvarali slobodnu RH, kada smo s nadom i vjerom u demokraciju, u slobodu, u slobodu govora u punom smislu slobodu mladih ljudi išli boriti se zajedno u rovu bez obzira na ideološke razlike i za oslobađanje RH. I taj san se ostvario, moj najsretniji dan je u životu bio, naravno uz moju djecu kada sam dobio kada sam vidio sa Dinare Knin. Najsretniji dan u životu, kao mlada čovjeka, '72. godište sam. I sada kada vidim što se dogodilo sa mojom domovinom i kada se sjetim da je 12 ljudi po prvi put reklo ne jednoj Vladi, a pojavili smo se navodno od nikud, nismo se doslovno poznavali, ja brojne vas kolege zastupnici prvi put smo se vidjeli, ali smo se homogenizirali i tada je, bili su po prvi put izvanredni izbori. Sada na referendumu i na ova 2 milijuna koja želite metnuti u svoju kesu i povećati kolege iz HDZ-a, umjesto da rješavamo probleme ovršenih, blokiranih, radnika brodogradilišta, mi smo raspravljali o ovome. I kada sam malo prije izašao vanka, jer nisam ručao cijeli dan, išao sam uzeti burek i jogurt, kada sam vidio koliko je ljudi ispred koji daju potporu, ja ljude većinom ne poznajem, meni je srce naraslo i osjetio sam tu nadu kao '90.-te. Pozivam sve udruge, inicijative, ljude, mlade dajte otpor, ne bojte se, Hrvatska ima nade, to smo vam danas dokazali. Hvala vam kolege. Tražim glasanje.
Zahvaljujem poštovanom kolegi Miri Bulju. Prelazimo na 828. amandman poštovanog kolege Roberta Podolnjaka. Izvolite.
Zahvaljujem gospodine potpredsjedniče, državna tajnice, kolegice i kolege. Ovim amandmanom mi brišemo jednu točku 44. u članku 87. gdje bi predstavnici organizacijskih odbora, inicijativa koje predlažu referendume trebale dostaviti Državnom izbornom povjerenstvu financijske izvještaje o financiranju referendumske aktivnosti sa određenim sastavnim dijelovima na određeni propisani način unosom u nekakav informacijski sustav. Znači šta je sad tu neobično? Imate referendumsku inicijativu koja trenutno je već nastala, koja je oblikovana, koja je počela sa aktivnošću, međutim zakon nije na snazi, ne postoji nikakav informacijski sustav koji bi bio razrađen, za to će tek trebati donijeti neke druge podzakonske propise. Dakle, ne postoje pretpostavke da ove zakonske odredbe se primjenjuju za nekoliko dana, a vi želite da vam zakon stupi na snagu za nekoliko dana. Nikakvih preduvjeta nema, niti informacijskog sustava u Državnom izbornom povjerenstvu, niti pravilnika ministra financija koji će tek donijeti pravilnik za najranije mjesec dana, a vi ćete zapravo na neki način obvezati referendumske inicijative koje zapravo neće znati što je konkretno njihova obaveza temeljem zakona, može li se ona izvršiti u situaciji kad će one već biti u tijeku svoje referendumske aktivnosti, a ovaj zakon će naknadno stupiti na snagu. To se ne smije događati jer to je kršenje načela vladavine prava. Temeljem navedenoga tražim glasanje o predloženom amandmanu.
Zahvaljujem. Prelazimo na 829. amandman poštovanog zastupnika Hrvoja Runtića. Izvolite kolega.
Zahvaljujem poštovani gospodine potpredsjedniče, poštovana državna tajnice, ja bih htio još nešto reći o ovih 4 milijuna. Znači ovih dana odnosno sad se više ne sjećam jel jučer ili danas jer malo su mi ta dva dana pobrkana sam vidio na nekim portalima kako se piše da MOST radi cirkus u saboru. Htio bih skrenuti pozornost na jednu činjenicu, dakle ovo što mi radimo je potpuno legitimna, demokratska borba u skladu sa Poslovnikom, mi ni u jednom koraku nismo izašli niti van Poslovnika, niti nekih demokratskih pravila. Ono što radimo je u stvari borba za građane koji ne žive baš najbolje u ovoj, u ovoj zemlji, mi bismo željeli da građani žive puno bolje, ali ovo je i borba dakle na pravo tih građana da se referendumski izjasne o pitanjima koja su bitna za njihove živote. Recimo da se ja osobno ponekad ne slažem sa nekim referendumskim pitanjima, ali ispred toga mi je uvijek ona sloboda govora i znači pravo građana da razmišljaju i da kažu ono što misle. To je dakle nekako početna točka. I sad ću se vratiti na ove koji pišu da mi radimo ovdje cirkus. Ti koji govore da radimo cirkus su ustvari unutar ovih 4 miliona kuna jer sad je u ovom vremenu potrebno sve više tih kvazi analitičara koji moraju peglati ovaj lik i djelo velikog vođe koji nema ideju, nema viziju i ne zna uopće kao vodi Hrvatsku. Dakle, zaključak bi bio slijedeći. Sada se u stvari vidi i u medijima tko je na strani građana, a tko je na strani 4 miliona kuna [[Upadica: Zahvaljujem.]] i molim glasovanje.
Zahvaljujem poštovanom kolegi. Prelazimo na 830. amandman poštovanog kolege Slavena Dobrovića.
Hvala lijepo poštovani potpredsjedniče sabora, poštovana državna tajnice, poštovane kolegice i kolege, dakle mi smo u ovom zakonskom prijedlogu, barem ja, ali smatram da je to jedan bio zajednički osjećaj, osjetili jednu odnarođenu politiku i otuđeni referendum. I naprosto reakcija sama po sebi stigla, naravno veliki posao je tu napravio naš kolega prof. Podolnjak, međutim osjetili smo svi, ja sasvim sigurno, da je svaki ovaj amandman, a ima ih popriličan broj, upravo išao k tome da politiku približi narodu, a naravno referendum oslobodi ovih okova, jer samo tako se može stvoriti neka sretna budućnost u ovoj zemlji, gdje će naši mladi rado stvarati, a i mi isto tu neki još smo mladi, stvarati budućnost na način da se radom dolazi do uspjeha, zadovoljstva i dostojanstva. Molit ću da se o ovom amandmanu glasuje. Hvala.
Zahvaljujem. Prelazimo na 831. amandman poštovanog kolege Ante Pranića, izvolite.
Hvala uvaženi potpredsjedniče, cijeli ovaj hodogram aktivnosti donošenja i obrazlaganja amandmana i donošenje ovog zakona zapravo pokazuje u kakvom smo mi trenutno stanju u državi Hrvatski i na što je spreman jedan politički napraviti da bi pošto poto izglasao ovaj zakon. Očito su se preračunali da će MOST-ovi saborski zastupnici bit ustrajni u saboru za vrijeme svih predloženih amandmana, očito se i ministarstvo preračunalo u donošenju i predsjednik sabora u stavljanju na dnevni red, ali cijeli ovaj proces je dokazao jedno, dokazao je da članovi predstavničke većine se okupljaju u saboru u doslovno 11 sati navečer kao da je državni proračun, kao da je ratno stanje, a zapravo je samo riječ o jednom zakonu financiranje izborne promidžbe. Znači toliko je bitno financiranje izborne promidžbe, a isto paralelno se trenutno u državi događa jedan proces brodogradilištima Uljanik i 3. maj, gdje 6 mjesecima se ljudima ne može jasno dat informacija od strane Vlade, pa ni vladajuće većine u saboru kakva je sudbina tih brodogradilišta, 6 mjeseci se ne može sastati ovako do ponoći ali kada je riječ o financiranju stranke, najveće stranke, odnosno ... [[Govornik se ne razumije.]] financiranje izborne promidžbe ... [[Govornik se ne razumije.]] Hvala.
Zahvaljujem poštovanom kolegi. Prelazimo na 833. amandman, budući da nema kolegice Ninčević-Lesandrić, poštovanog potpredsjednika Sabora, gospodina Bože Petrova, izvolite.
Poštovani potpredsjedniče Sabora, državna tajnice, kolegice i kolege zastupnici. Vidimo okupljaju se zastupnici iz vladajuće većine, lex šuška se mora još večeras usvojiti. Toliko o tome što vam je najbitnije. Nije moj kolega Praniću proračun bitan, dobro ste rekli, lova koja ide stranci ta je bitna, to je bitno za HDZ. Nadam se samo nakon svega ovoga da vam sljedeći put kada vidite broj amandmana koji ćemo vam podnijeti na svaki prijedlog zakona koji ugrozi na bilo kakav način slobodu u Hrvatskoj neće niti pasti na pamet da krenete a dočekati će vas gore. Nadam se da ste naučili tu lekciju. Ono i ponoviti ću zbog čega ne odobravamo i zbog čega se ovdje borimo s vama već 36h zbog načina kako ste pokrenuli proceduru i po danu i po noći ako treba, bez stanke, bez pauze tako da vam ljudi padaju s nogu. Nakon toga umjesto da 7 dana se čeka u Narodnim novinama, sljedeći dan, mislim da gore predsjednica već stoji u stavu mirno da potpiše autogram, sve ste sredili. Radi toga smo dijelom protiv. Protiv sam iz razloga što vam se omogućavaju veća financijska sredstva pa ćete iskorumpirati do kraja politiku. Protiv sam jer gušite referendum i gušite volju ljudi. Tražim glasovanje o ovom amandmanu.
Zahvaljujem. Prelazimo na 834. amandman poštovane kolegice Sonje Čikotić. Izvolite kolegice.
Poštovani potpredsjedniče Hrvatskoga sabora, poštovana državna tajnice, evo ga, dočekali smo i 9h, drugi dan, ministar Kuščević nije došao zapravo u Hrvatski sabor, pred ovo tijelo koje ga je zapravo izabralo i gdje odatle zapravo vuče svoj legitimitet kao ministar u ovoj Vladi. Ono što bih htjela istaknuti jest važnost referenduma za demokraciju i zapravo važnost naroda da sudjeluje u tim inicijativama i da mu se omogući da zapravo mijenja stvari. Ono što sam primijetila je da je u članku 87. stavku 44. koji predlažemo da se briše, jednostavno ove postojeće referendumske inicijative i postojeći organizacijski odbori ne može se ovo odnositi na njih, jer oni su već krenuli, oni već postoje a ove odredbe to zapravo ne poznaju. Stoga bi trebalo u prijelaznim i završnim odredbama još ih nadopuniti. No ono što se događa, događa se to da ste vi zapravo otuđili jedan referendum. Vaš šef ministar uprave on je otuđio jedan referendum i obrisao je on i premijer obrisali su zapravo sa 400 tisuća potpisa pod i spremili ih u podrum u Saboru. Ono što sigurno neće na tome stati jer skupiti će se nekih novih 400 potpisa. Jer znate što, kada narod prosvjeduje, oni koje narod plaća zapravo bi trebali biti tamo s njima zato što ako već mogu primiti od tog istog naroda naknadu za plaću trebali bi zapravo i moći poslušati taj narod pa taman da govori i ono što vam se ne sviđa. Zato bi trebalo svakako podržati ovaj prijedlog izmjene amandmana i tražiti ću glasanje o toj izmjeni. Hvala vam.
Zahvaljujem. Prelazimo na 835. amandman poštovanog kolege Marka Sladoljeva. Izvolite.
Hvala gospodine potpredsjedniče. Dakle 36h rasprave o Zakonu koji nije, dakle koji će na neki način obezvrijediti referendumske inicijative i 4 milijuna kuna donijeti određenoj politici i stranci, netko bi rekao da li taj zakon zaslužuje toliko sati. Ja mislim da svaki zakon koji se tiče hrvatskih građana zaslužuje toliko sati i toliko rasprave. Međutim, bio bih puno sretniji kada bi npr. na ovoj saborskoj dakle raspravi se pojavio Ovršni zakon i kada bi se mi svi saborski zastupnici obvezali, svi, iz svih stranaka i SDP-a, HDZ-a da nećemo izaći iz ove sabornice dok ne donesemo pravedni Ovršni zakon. Nema izlaska, dakle ako treba tri dana, tri dana. Evo mi smo se već istrenirali, mi smo tu već dakle na neki način bili bi istrenirani ali to se nažalost u Hrvatskoj nikad neće dogoditi. Mi smo spremni surađivati sa svim političkim opcijama na pravednom zakonu, nažalost to nije tako. Ali opet šaljemo jednu poruku što se tiče i ovog zakona da smo spremni raspravljati, nuditi rješenja, nuditi poruke ohrabrenja i nade za hrvatske građane da postoje ljudi koji se bore za njihove interese, koji se bore za svoju zemlju i smatramo da je ova zemlja borbe vrijedna i tražimo da se glasuje o ovom amandmanu.
Zahvaljujem. Prelazimo na 836. amandman, poštovane kolegice Ines Strenja. Izvolite.
Zahvaljujem. Dakle, kao što možete vidjeti, ne može nam nitko ništa, možemo još koliko god treba sati, 36h je prošlo, 888 amandmana ćemo odraditi i toliko bi još odradili. Ali znate zašto? Ne samo zbog građana Hrvatske koji gledaju i podržavaju sve ono za što se mi danas borimo jer mi smo tu jer su nam oni dali tu ovlast da se borimo za njihova prava, neki su to zaboravili ali mi nismo zaboravili. Ali i za one koji su nakon svega što su doživjeli u ovoj zemlji otišli vani i oni to večeras gledaju. I moram vam pročitati poruku koju sam dobila za sve nas, koja kaže, znači mlada djevojka iz Irske: „Samo vam želim reči da ste najbolji da mi nije žao što sam u zadnjim sekundama zadnjih izbora zaokružila MOST i otišla iz Hrvatske. Jedna sam od stotine tisuća mladih koji su otišli van za boljim životom i svaki dan sanjam o danu kada ću moći se vratiti u najljepšu zemlju na svijetu Hrvatsku. Znam da nije vrijeme ali vi nam ulijevate nadu.“ Možda je to ono što smo vi večeras i ovih zapravo 35 sati poslali ljudima nadu, ne ljudima koji glasaju za MOST, ponavljam to ljudima koji glasaju, koji gledaju one koji se bore da oni imaju pravo izaći na referendum, da imaju pravo izabrati što žele u ovoj zemlji i da imaju pravo živjeti od svog rada, a ne samo zakonom dozvoljavati, da zakon dozvoljava da pune džepovi oni koji samo žive od novaca poreznih obveznika. I ovo je poruka [[Upadica: Zahvaljujem.]] svim onima koji su vani, mi se borimo [[Upadica: Zahvaljujem.]] noćas i za vas.
Zahvaljujem poštovanoj kolegici. Prelazimo na 837. amandman poštovanog kolege Nikole Grmoje, izvolite.
Hvala poštovani potpredsjedniče, nisu očekivali ovakav otpor, nadali su se danas da će jučer još biti raspravljeni amandmani, a da će danas biti u 12 glasovanje, da će završiti negdje oko 13 i 30 najdalje i da će onda krenuti svojim kućama. Imali su svi nekakve već zakazane obaveze, ali MOST je uputio 888 amandmana u kojima se borimo za izravnu demokraciju, za referendumsko izjašnjavanje građana, a isto tako borimo se i to je izazvalo simpatije jednog širokog sloja naših građana, borimo se za to da HDZ ne poveća iznos za izbornu promidžbu, znači oni samo zbog toga guraju ovaj zakon, žele ga donijeti prije nešto što predsjednica raspiše izbore i ovo je sad jedna borba u kojoj se jedna politička opcija suprotstavila stranci koja vodi državu, koja upravlja gotovo većinom županije u Hrvatskoj, jednim dobrim dijelom gradova i općina, koja kontrolira, kontrolira veliki dio medija u Hrvatskoj. Znači ta opcija se žestoko suprotstavila, ta opcija je MOST, ovdje smo spremni ostati dok ne počnemo padati s nogu ako treba i evo nakon 36 sati mi i dalje stojimo sa istom onom energijom, a upravo ovakve poruke kakve je pročitala naša kolegica Strenja nam daju još veću motivaciju da izdržimo do kraja da natjeramo HDZ-ovce da u ponoć ili iza ponoći pokušaju podebljati svoju stranačku blagajnu. Tražim glasovanje.
Zahvaljujem. Prelazimo na 838. amandman Kluba zastupnika MOST-a nezavisnih lista. Molim državnu tajnicu da se očituje o Amandmanima od rednog broja 838. do 849. budući da su amandmani identičnog sadržaja, izvolite.
Zahvaljujem uvaženi potpredsjedniče Hrvatskog sabora, poštovane saborske zastupnice i saborski zastupnici u ime predlagatelja ovog zakona očitujem se o Amandmanima od rednog broja 838. do rednog broja 849. Amandmani se ne prihvaćaju iz razloga jer je referendum oblik političkog djelovanja građana, stoga smatramo primjerenim da se financiranje referenduma uredi istim zakonom kojim se uređuje financiranje ostalih političkih aktivnosti.
Zahvaljujem. U ime Kluba MOST-a poštovani kolega Panenić, izvolite.
Hvala lijepa potpredsjedniče sabora, uvažena državna tajnice, kad bi pogledali samo ovaj članak o čemu on govori, o uplatama donacija iz nedopuštenih izvora, kad bi saželi ovu raspravu ovdje, sve bi se svelo upravo na to. Koji su to izvori koji su nedopušteni, tko su korisnici tih izvora, zašto oni postoje, zašto to kod nas uopće se način kako ljudi razumijevaju i događa? I moram vam zato biti jasno da oni koji idu sankcionirati bilo koju referendumsku inicijativu da ne smiju imati takve izvore financiranja, moraju biti čistiji od tih koje idu sankcionirati. Zbog toga vladajuća stranka, HDZ kao takav mora iščistiti iz svojih redova postojanje svih oblika koji se mogu odnositi upravo na nedopuštene izvore kojih smo svjedoci na sve strane. I upravo ovo što smo sretali se posljednjih dana oko afere sa mercedesom to je ono što mori naše ljude, to je ono što zapravo boli ih da netko tko dođe na bilo koji položaj kad treba odlučivati o stotinama milijuna kuna koji mogu napraviti dobro za naše obitelji i da oni koji žele ostanu u Hrvatskoj, stvaraju dodanu vrijednost, na kraju se vidi da je taj novac usmjeren tako da se ostvaruje osobna dobit. Dokle god osobne interese ne budemo izbili iz bilo koje stranke, bilo koje inicijative sigurno nam neće moći biti bolje i upravo ovi amandmani oni i govore o tome treba na toj temi više raditi, ne treba samo biti usmjereno prema onima koji nisu poželjni, onima koji žele možda svojim glasom, dizanjem naroda promijeniti bit u Hrvatskoj. I zato još jednom molit ću vas da razmotrite prije glasanja ovo, a svakako tražim da se glasa o amandmanu. Hvala lijepo.
Zahvaljujem poštovanom kolegi Paneniću. Prelazimo na 839. amandman poštovanog kolege Mire Bulja, izvolite.
Hvala lijepo. Sve što je MOST napravio kolege zastupnici iz parlamentarne većine koji ste uredno bili ovo cijelo vrijeme, sad se dole okupljate, vaše kolege, kolega potpredsjedniče u većem broju nego Brexit što se odlučuje u Velikoj Britaniji, nevjerojatno koja uzbuna, MOST je pokazao ovdje kolege moje zastupnici, jedna mala grupa ljudi, otpor jakoj sili i to je ta nada, to je to svjetlo na kraju tunela i vjerujem da će ljudi to osjetiti, ali će i kolege zastupnici napokon iz parlamentarne većine, a i iz oporbe napokon imati u središtu svakom zakonu, svakom amandmanu, u središtu imati čovjeka, a ne interesne skupine koje su opljačkale RH, koje su mlade otjerale vanka, cijele obitelji, tako da imamo 2/3 RH prazne. Naravno da referendum trebamo braniti, naravno da ste ovdje htili spojiti vatru i vodu i jednostavno to je nespojivo, htjeli ste iskontrolirati politički referendum, staviti ga sebi pod noge, građanske inicijative, u tome nećete uspjeti makar to izglasali, želite zbog nekoliko milijuna kuna da i aktivirali ste i predsjednicu RH koja se nije pokazala kao predsjednica svih Hrvata, nego predsjednica određenih interesnih skupina i na ovaj način vjerujem da će ljudi u RH, poglavito mladi, a i svi ljudi koji su obespravljeni zbog lošeg pravosuđa, zbog loše uprave, da će napokon se probuditi i da ćemo naći put ka izlazu iz ovoga, ove krize [[Upadica: Zahvaljujem…]] zbog toga [[Upadica: …poštovanom kolegi]] tražim glasovanje. Hvala.
Prelazimo na 840. amandman poštovanog kolege Roberta Podolnjaka, izvolite profesore.
Zahvaljujem g. potpredsjedniče, državna tajnice, kolegice i kolege zastupnici, da bili smo uvjereni da ćemo ovdje imati određeni dijalog s vama i da kad ćemo iznijeti određene primjedbe na predloženi zakon, a kojeg govorimo od prvog čitanja, pa do konačnog prijedloga zapravo nikad nismo dobili odgovor od vas. Primjerice, u ovim prijelaznim i završnim odredbama koje su toliko važne s obzirom da po prvi puta u ovaj zakon ugrađujete i referendum i referendumske kampanje i njihovo financiranje, bilo je logično očekivati da ćete nešto ugraditi u prijelazne i završne odredbe. Vi imate primjerice odredbu da postupci koji su započeti do stupanja ovog zakona na snagu, a koji nisu dovršeni, dovršit će se prema odredbama postojećeg zakona. Međutim, što je sa postupcima koji su vezani uz referendum? Ali evo samo primjer da imate postupak koji je započet jedne referendumske građanske sindikalne inicijative koji je prema Zakonu o referendumu započeo. Međutim, u ovom zakonu vi uopće ne kažete što je s tim inicijativama i naravno da ja ne mogu komunicirati s vama kad vi ne želite dijalog o zakonu kojeg predlažete, kojeg se tvrdokorno držite, odbili ste sve amandmane, a imat ćete velike probleme kad ovaj zakon stupi na snagu, kad će krenuti u provedbu, ako ga Ustavni sud odmah ne suspendira jer je toliko neustavan, zapravo ne bi smio niti stupiti na snatu. Tražim [[Upadica: Zahvaljujem]] da se glasuje o amandmanu. Hvala.
Prelazimo na 841. amandman poštovanog kolege Hrvoja Runtića, izvolite kolega.
Zahvaljujem g. potpredsjedniče. Ja ću se opet vratit na ova 4 milijuna kuna, htio bih slikovito ovako objasniti. Znači, na jednoj strani je tih 4 milijuna kuna, na drugoj strani su građani odnosno na jednoj strani je 4 milijuna kuna za političke stranke i za njihovu promidžbu, a na drugoj strani su građani i njihovi životi. Znači, to je otprilike o čemu razgovaramo ovdje već dva dana. E sad, tko je na kojoj strani? Tko je na strani ovih 4 milijuna kuna, a tko je na strani građana? Pa na strani 4 milijuna kuna su recimo razno razni analitičari koji gostuju po razno raznim medijima, razno razne ove agencije za ankete, u stvari moglo bi se reći kreatori i distributeri laži, a na drugoj strani su recimo sloboda govora, sloboda izražavanja mišljenja, dostojanstven život naših građana, pa recimo pravo na rad, pa pravo na poštenu plaću, pa pravo na referendumsko izražavanje i sad ako malo gledamo ovo što sam otprilike ukratko nabrojao, na strani 4 milijuna kuna je ustvari ništa, a na strani građana, neke od ovih stvari koje sam nabrojao su ustvari ustavne kategorije, to su kategorije iz recimo UN-ove Konvencije o ljudskim pravima itd. I na kraju bi samo se referirao na ovo što je kolega Sladoljev rekao, ja isto tako sanjam dan kad ćemo u ovom HS 3 dana i 3 noći konstruktivno raspravljati o nečemu i donijeti nekakav zakon koji je dobar za naše građane, a ne za kapital [[Upadica: Zahvaljujem]] investitore itd. i molim glasovanje.
Zahvaljujem poštovanom kolegi i prelazimo na 842. amandman poštovanog kolege Slavena Dobrovića, izvolite.
Hvala lijepo poštovani potpredsjedniče HS, državna tajnice, kolegice i kolege, ja ću se referirati sada na jednu zanimljivu odredbu u ovom zakonu na koju smo se svakako mi referirali, a to je odredba po kojoj se u slučaju prelaza nezavisnog … [[Upadica se ne čuje]] koga? zastupnika, tako je, u neku političku stranku, onda znamo to sada je slučaj novac, novac ostaje u okviru one nezavisne liste na kojoj su ti izborni uspjeh odnosno osiguran međutim sada ovim zakonom je predviđeno da se uslijed prelaska nezavisnog zastupnika u veliku stranku dešava i transfer ove glavarine političke što je ustvari jedan otvoreni poziv za, pa, šta je to, za lov na nezavisne zastupnike jer sada osim šireg i bogatijeg kluba to znači i odmah bogatiji budžet, odnosno kasu ili kesu o kojoj smo ovdje dosta pričali. Ustvari to je jedan jako veliki i važan temelj, sasvim neprihvatljiv po našoj zamisli za političku korupciju. Stoga, evo mi smo se usprotivili i tome, brojnim amandmanima, o ovom konkretnom želim da se glasuje. Hvala lijepo.
Zahvaljujem. Prelazimo na sljedeći amandman br. 843. poštovanog kolege Ante Pranića. Izvolite.
Hvala gospodine predsjedniče ja ću nastaviti izlaganje na kolegu Dobrovića. Znači to je paradoks ovog jednog zakona koji ako sam dobro sve povezao, ako pojedini zastupnik, nije bitno saborski ili član predstavničkog tijela koji je nezavisni, odnosno koji je sa kandidacijske liste grupe birača iako tijekom trajanja mandata predstavničkog tijela pređe u političku stranku tada njegov novac za redovno financiranje političko djelovanje ide političkoj stranci. No međutim, ako član pojedine političke stranke koji je izabran na listi političke stranke tokom mandata bude nezavisni odnosno bude kao svojevrsno pravno, kandidacijska lista grupe birača bez obzira što on može otvoriti u tom trenutku, odnosno bi mogao otvoriti u tom trenutku posebni račun isto kao i onog trenutka kada je on bio nezavisni ušao, to međutim ovim zakonom se ne dopušta. Nezavisni u ovoj državi, znači nezavisni kada kažem kandidacijske liste grupe birača su u znatno gorem položaju nego političke stranke, posebno sam to naglasio i u svom pojedinačnom izlaganju u prvom čitanju ovog zakona vezano uz sastav biračkih odbora gdje vi možete imati predstavničku većinu s kandidacijske liste grupe birača i istih 8 članova recimo od 15 može izaći na sljedeće izbore, istim poretkom ali oni nemaju pravo na biračke odbore. Istim OIB-om, istim sve, nemaju pravo kao političke stranke. I mi govorimo o ravnopravnosti našeg političkog sustava u Hrvatskoj. Tražim glasovanje.
Zahvaljujem. Prelazimo na 845. amandman, budući da nema kolegice Ivane Ninčević-Lesandrić, poštovanog kolege potpredsjednika Hrvatskoga sabora, gospodina Bože Petrova. Izvolite.
Poštovani potpredsjedniče Vlade, državna tajnice, kolegice i kolege zastupnici. Među 7 društvenih grijeha spada politika bez principa a vi ste taj test položili vi imate principe, stranka pa država, to ste pokazali i ovim prijedlogom zakona i ovom borbom, pa u 1 ujutro, u 1 ujutro ćemo izglasati taj zakon koji će nam malo donijeti love. I onda ispada smiješna izjava Gordana Jandrokovića koji kaže mi ćemo se boriti, on bi se borio svakako, borio bi se u 1 poslijepodne, u 1 ujutro, kako god, samo da se slije nešto u kasu. Točno, samo da kapa. Tako, meni je drago ako ga je MOST naučio kako se bori ali nije on taj kalibar. On gleda kesu, les šuška će pojačati vašu stranačku blagajnu ali ono što je gore od toga ljudi će na kraju biti oštećeni jer referendumske inicijative neće više biti u mogućnosti tako lako se pokrenuti. Nije problem, mislim problem jest kada napravite ovakvu proceduru i ovakvo silovanje procedura koje ste vi napravili zadnjih 37 sati. Problem je i kada dajete sebi novaca više nego što vam treba ali kada ljude ostavite bez glasa, bez mišljenja i bez stava ja to zovem grijehom. Ja to zovem na takav način. Ali dobro, vjerujem da su u 37h ljudi uspjeli čuti što ste napravili. Hvala ... [[Govornik se ne razumije.]] I tražim da se glasuje o ovom amandmanu.
Zahvaljujem poštovanom kolegi. Prelazimo na 846. amandman poštovane kolegice Sonje Čikotić. Izvolite.
Poštovani potpredsjedniče Hrvatskoga sabora, poštovana državna tajnice. Evo, gotovo 10h je, danas petak, ministra, nadležnog resornog ministra nema i nije došao ovdje braniti ovaj zakon. Zašto nije došao braniti ovaj zakon? Pa neće ga doći braniti, zato je poslao vas jer donosi ovaj zakon niz nepopularnih zapravo odredbi. Ovaj zakon usmjerava se na povećanje za izdvajanje, za iznose, za političku kampanju. Primjerice za EU izbore sa milijun i pol kuna na 4 milijuna kuna i zato vam je ključno da u 38h, 39h koliko već traje ovo vaše prelamanje preko koljena ne bi li izglasali ovaj zakon prije samog raspisivanja EU izbora, zapravo to vam je i cilj. Voljela bih kada bi se po uzoru na brzinu na koju ste donijeli ovaj zakon, znači u samu pripremu zakona, u same, konačni prijedlog zakona i u ovakvu vrstu znači kada bi raspravljali o nečemu što bi građanima bilo bitno a ne zapravo političkim strankama. Osim što predviđate više novca za političku promidžbu vi isto tako osiguravate minimalne po predstavniku iznose u regionalnim i lokalnim samoupravama. Znači, vi predviđate da u Gradu Zagrebu po predstavniku bude 8.000,00 kn minimalno, da u županijskim vijećima bude 5.000,00 kn, znate li vi da je RH doživjela demografski slom, znate li vi da dječji doplatak za dijete je zapravo 2.400,00 kn, a da vi predviđate 5.000,00 kn za političko djelovanje. Molit ću da se o predloženom amandmanu i provede glasanje i hvala vam.
Prelazimo na 847. amandman poštovanog kolege Marka Sladoljeva.
Hvala g. potpredsjedniče. Moji kolege prije su se usredotočili na ovaj članak zakona što se tiče nezavisnih zastupnika, međutim, mene nešto drugo ovdje mori, a to je mogućnost financiranja, dakle, fizičke osobe prema različitim političkim strankama i nezavisnim kandidatima i sad pogledajte koju ta odredba može izazvati manipulaciju, dakle, određena fizička osoba koja ima određeni interes u određenom predstavničkom tijelu može financirati nezavisnu listu, nezavisnog kandidata, ali da se osigura može izdašno financirati i određenu stranku i ona je tu poklopila sve, dakle, osigurala se. Dakle, ono što je tu nelogično, a valjda neka fizička ili pravna osoba želi donirati određenoj stranci zbog nekog uvjerenja, nekog programa, a mislim da je pravi primjer tog načina raspolaganja novcem g. Ivica Todorić, on je javno rekao da je financirao izborne kampanje i HDZ-a i SDP-a, da njemu nije bilo bitno tko je na vlasti, njemu je bitno bilo da ga ta vlast na neki način održava na životu. I umjesto da mi učimo na greškama, da učimo na Agrokoru, da učimo na Todoriću, mi radimo još goru grešku. Dakle, mi mislimo da to nije dobro, mi ćemo još jedanput poslati poruku da to ne pridonosi transparentnosti, nego otvara manipulacije i tražimo glasovanje za ovaj amandman.
Zahvaljujemo. Prelazimo na 848. amandman poštovane kolegice Ines Strenja.
Hvala. Evo ga, zahvaljujem g. potpredsjedniče, 848. amandman, a mi i dalje stojimo i stajat ćemo do svih 888 amandmana kako bismo poslali samo jednu poruku, da parafraziram mog prijatelja Bulja, ne-će-te, možete izglasat ovaj zakon, ali nećete više moći prodavati maglu hrvatskom narodu da se borite za njihovo dobro, a jedino za što se borite to smo vidjeli ovih zadnjih 36 sati, to je da izglasate, da pobijete sve amandmane i da izglasate ovaj zakon, kako smo rekli da se zove, lex šuška, kojim bite sebi podebljali prihode za svoje promidžbene aktivnosti. Dakle, od 1,5 milijun kuna želite 4 milijuna kuna već sada za europske i parlamentarne izbore. Očekivali smo da će vapaj iz ove sabornice čuti predsjednica Kolinda Grabar Kitarović i već danas raspisati izbore kako bi pretekla ono što vi pokušavate, a to je da izbori za Europski parlament idu po novom zakonu, nažalost, pokazala je da je ona predsjednica građana koji su članovi HDZ-a, a ne da je predsjednica svih hrvatskih građana, trebala je čuti i raspisati danas izbore i pokazati na koji način cijeni građane koji jako teško žive i koji neće dobro gledat na to da se dodatni novac 2,5 milijuna kuna izdvaja kako bi HDZ imao najljepšu, najpametniju, najsvjetliju, najblistaviju pobjedu na slijedećim Europarlamentarnim izborima. Dakle, tražim da se glasa o mom amandmanu. Hvala.
Prelazimo na 849. amandman poštovanog kolege Nikole Grmoje, izvolite.
Hvala poštovani potpredsjedniče. Od jučer ujutro, znači, imali smo prvo raspravu, onda od 15 sati, to je sada u kontinuitetu jako dugo, govorimo o tom famoznom lex šuška, znači, zakonu kojim ova Vlada nastoji osigurati sebi dodatna financijska sredstva za kampanju za EU izbore, nisu im dovoljni svi ovi njihovi crni fondovi, svi ovi donatori od PPD-a do Jolya, pa ne znam tko je sve tu uključen u tu priču, pa Pripuz je standardni donator i prijatelj Milana Bandića, znači, to je sve ova vladajuća koalicija. Ali ono što smo mi željeli ovdje poslati kao poruku je to da jednostavno nećemo dopustiti da HDZ, Milan Bandić, HNS rade što ih je volja, građani su vjerojatno primijetili, evo tu je kolega Čuraj iz HNS-a, diljem RH iza svakog drveta, na svakom pročelju, imamo jumbo plakat HNS-a i s njega se smiješi župan i nositelj liste HNS-a Matija Posavec. Ja pozivam DIP da reagira jer ovdje se očito radi o izbornoj promidžbi, a van izborne kampanje to nije uređeno i ja mislim da ako se uzmu u obzir svi ti jumbo plakati koje je HNS postavio, oni su već potrošili i ova 4 milijuna kuna ako zakon prođe. Dakle, oni više šuške neće imati za izbornu promidžbu s obzirom koliko je tih jumbo plakata postavljeno, jedino ako se nešto bude na crno odrađivalo. Evo, tražim glasovanje.
Zahvaljujem. Imamo povredu Poslovnika, poštovani kolega Stjepan Čuraj, izvolite.
Vrlo kratko, zahvaljujem. Članak 232., 238. dakle ne govori se o temi dnevnog rada te pri tome se iznose neistine. Naime, samo da vas upozorim, hvala vam na promociji ali da, dapače, znači DIP se već oglasio o tome, dakle dozvoljeno je vanjsko oglašavanje mimo kampanje kao normalna stranačka aktivnost, tako da evo samo to da vas ispravim. Zahvaljujem.
Zahvaljujem kolega Čuraj. Što se tiče teme dnevnog reda to ste u pravu ali evo budući da smo tolerantni, ne sprječavamo i ne gušim demokraciju pa neka kolege govore. Prelazimo na 850. amandman Klub zastupnika MOST-a Nezavisnih lista. Poštovana državna tajnica Josipa Rimac, molim vas očitovanje o amandmanima pod rb. 850 do 861., budući da su amandmani identičnog sadržaja. Izvolite.
Zahvaljujem uvaženi potpredsjedniče Hrvatskog sabora, poštovane saborske zastupnice i saborski zastupnici. U ime predlagatelja ovog zakona očitovati ću se o amandmanima od rb. 850 do rb 861., isti amandmani se ne prihvaćaju iz razloga jer je referendum oblik političkog djelovanja građana, stoga smatramo primjereno da se financiranje referenduma uredi istim zakonom u kojem se uređuje i financiranje ostalih političkih aktivnosti.
Zahvaljujem. Poštovani kolega Panenić, izvolite.
Hvala lijepo potpredsjedniče Sabora, uvažena državna tajnice, cijenjene kolegice i kolege, građanke i građani RH. Ja ću pročitati ovaj amandman, jedan njegov dio koji zapravo puno govori o ovoj temi što smo je sada načeli. Znači, radi se o političkom ili drugom pritisku na fizičke i pravne osobe pri prikupljanju donacija. Tko su najveći majstori u tome? Upravo je HDZ taj koji ide okolo, ona događanja gdje pozivaju cijenjene stranačke dužnosnike, isto tako sve one koji posluju sa brojnim županijama, općinama, gradovima, državnim tvrtkama, svim ostalim institucijama da dođu i da doniraju za kampanju. To je postalo, ja bih rekao kao što imaju Amerikanci, samo što je ovdje malo to više sofisticirano, ide se na sigurno, nema da li će netko doći pa možda neće dati, nego to onako je obavezno. I onda, evo ja ću malo sad onako u jednom djeliću napraviti parodiju na ono što je naš premijer Plenković, naš ili nečiji, rekao, kaže para nema, ja ću dopuniti spotova nema, država mora platiti. E to se meni čini da upravo tako, samo se prelijeva javni novac putem raznih ugovora da bi se onda to vratilo do stranke. A ispraviti ću i kolegicu Ines, kaže da ne mogu prodavati maglu, nažalost, upravo kroz takve spotove se i prodaje magla, prodaje se da je kod nas najbolje na svijetu. Ali će reći da je došao njemački predsjednik koji je izgovorio da u Njemačkoj se odseli milijun ljudi godišnje a u Hrvatskoj puno manje i to je veliki uspjeh. Znači kod nas je, moramo to kao činjenicu, to bih ja stavio na plakate. Evo može se plakatirati, kolega Čuraj je rekao, staviti na plakate da hrvatska Vlada je uspjela, iseljava se manje od milijun ljudi. Molio bih glasanje o ovome.
Zahvaljujem. Prelazimo na 851. amandman poštovanog kolege Mire Bulja. Izvolite.
Hvala lijepo. Ja bih odmah na početku samo rekao što se tiče Zakona lex šuška znači ovo lex šuška koji je rekao kolega iz HNS-a da je to legitimno, ali ima i puno šuška šta prošuška van legitimnosti to je preko tvrtki šta je HEP ili recimo zapošljavanje, ovo ste pratili u Nacionalnom parku Krka, u Nacionalnom parku Krka, ali zbog toga smo mi ovo sada iz MOST-a napravili. Vi kolege iz HDZ-a što želite, vi želite da demokraciju apsolutno uzmete u svoje ruke, pa nije hrvatska PPD, to s tim će se složiti i kolega Milijan Brkić, potpredsjedniče, pa nije ovo prvo plinarsko društvo. Ima tu šuške brajoš šuškaju, ne možeš vjerovati što šuškaju. Ošuškali vi vamo sa vjetroelektranama, dali umjesto mikrosolara koje MOST predlaže da naš narod u mojoj Dalmatinskoj zagori ima mogućnost imati struju i riješiti znači sa mikrosolarima gdje svaki proizvod, ... [[Govornik se ne razumije.]] u Hrvatskoj, svaki dio da se može razvijati i da se može razvijati energetski sustav a vi ste to dali vjertroelektrane. Znači subvencije, ode šuška strancima, koliko se vama vratilo šuške u HNS-u ja ne znam, to ćemo pitati Ivana Vrdoljaka, ili smo ga već trebali pitati. I naravno kada ste vi PPD, ima 300 milijuna prometa, sada ima 7 milijardi prometa otkada ste vi. Znači ima tu šušaka svagdje. I zbog toga ljudi šuška sa svih strana, prošuškala Hrvatska, e, ali je MOST stao ovdje u obranu ovih vaših šuškavaca od zakona koji nema veze sa čovjekom, stvarnim potrebama 2/3 Hrvatske, prošuškali ste Hrvatsku na sve strane, na sve strane. Zbog šuškanja i šuškavaca tražim da se glasuje o amandman. Hvala lijepo.
Zahvaljujem kolega Bulj, odšuškali ste do kraja. Prelazimo na 852. amandman poštovanog kolege Roberta Podlonjaka. Izvolite.
Zahvaljujem gospodine potpredsjedniče, poštovana državna tajnice, kolegice i kolege zastupnici. Vrijeme je da polako sumiramo naše ključne argumente zašto smo protiv predloženog zakona [[Upadica Brkić: Molim vas, nemojmo ometati kolegu Podolnjaka kolega Bulj i…]] Prvi argument što će ovaj zakon stupiti kroz par dana na snagu i omogućiti da se u izbornoj promidžbi koja nam predstoji za izbore za europski parlament omogući političkim strankama a prvenstveno vladajućoj i vladajućim strankama da koristi ne 1,5 milijun kuna i izbornoj promidžbi nego 4 milijuna kuna. Drugo, što će se natjerati lokalne proračune da se u njima izdvoji odgovarajući zakonom propisani novac za političke stranke odnosno njihove vijećnike, a naravno da znamo da je vladajuća stranka ona koja ima apsolutno najveći broj vijećnika u svim lokalnim, općinskim, gradskim i županijskim vijećima i skupštinama. Nadalje, što će ovaj zakon omogućiti trostruke i višestruke donacije i za godišnje financiranje i za svake izbore koji se održavaju pojedinih godina što vrlo restriktivno ograničuje građanske referendumske inicijative i obvezuje ih brojnim administrativnim zadaćama iako ovdje pripadaju sasvim drugačijim subjektima nego što su to političke stranke. I to se želi urediti odmah i sada bez obzira što ne postoji zakon o referendumu u kojem bi zapravo cjelovito trebala biti regulirana problematika financiranja, transparentnosti referendumskim inicijativa, ali i svih ostalih. Tražim glasanje o amandmanu.
Amandman 853. zastupnika Hrvoja Runtića, izvolite.
Zahvaljujem gospodine potpredsjedniče, dobro večer gospođo državna tajnice, ima jedna ta misao koje sam se sjetio koja kaže, tko hoće nađe način, a tko neće nađe izgovor. I sad neki ovako stvari, događaji vezani uz te dvije strane te misli. Da nije bilo onih koji su htjeli, a našli su način mi vjerojatno danas ne bi sjedili u ovom parlamentu i niti bi bilo slobodne Hrvatske, ne. A s druge strane kada govorimo o onima koji neće pa nađu izgovor meni uvijek pada na pamet taj jedan zakon koji je MOST uputio u proceduru i koji nikako ne dolazi na dnevni red, a to je mi ga zovemo Zakon o mikrosolarima. To je nešto u čemu sam ja prepoznao nešto potpuno novo, nešto što ide naprijed, nešto što otvara nekakve nove mogućnosti, što građanima daje mogućnost da budu energetski neovisni. Dakle, nešto što ima veze isključivo sa budućnošću. I taj zakon nikako da dođe na dnevni red i stalno se nalaze nekakvi izgovori, a to je jedan od onih zakona dakle koji bi zaista našim građanima omogućio bolji život u principu jel. I ne samo građanima koji danas žive nego i budućim generacijama. Dakle, to je praktično besplatna energija, jel tako ako sam dobro shvatio. S druge strane evo ovaj zakon se mora donijeti u 3 dana samo zato da bi političke stranke imale više novca i to mislim nema smisla. A što se tiče amandmana molim glasovanje. Hvala.
Amandman 855., pardon 854. zastupnika Slavena Dobrovića.
Hvala lijepo poštovani potpredsjedniče sabora, državna tajnice, kolegice i kolege, dakle evo vezano za lex šuška i slušajući sve ove sate, a valjda ih je već preko 30 obrazloženje i stalno jedno te ista rečenica gdje se spominje političko djelovanje građana, dakle referendum političko djelovanje građana shvatio sam šta mi ovdje nedostaje i onda kada dodamo riječ kako je referendum neželjeno političko djelovanje građana onda mi se ovoga upotpunjuje sav smisao tih rečenica, jer su one dosta sažete i kratke i onda samo jednim ovim dodatkom se sve skupa zaokružuje i ja bi stao na tome. Molit ću da se glasuje o ovom amandmanu.
Amandman 855. zastupnika Ante Pranića.
A što reć više vezano za ovaj amandman s kojim se pokušava ispraviti zakon koji maltene u osvit izbora za EU parlament planira dignut odnosno diže se po prijedlogu zakona cenzus maksimalni za financiranje izborne promidžbe. Meni nije jasno ponovo kažem, ponavljam xy puta večeras i danas i jučer s obzirom da parlamentarna većina u izbornim anketama tako dobro stoji i takvo je blagostanje u Hrvatskoj i sve na dobro cvijeta, doslovno kako kažemo mi teče med i mlijeko po ulici, čemu dizanje cenzusa, čemu velike izborne promidžbe, trošenje u marketing u uljepšavanje stvarnosti, čega se to boje, dal se boje možda građana koji mogu jasno zdravim očima sagledati Hrvatsku stvarnost. Kažem postoji jedna brojka, činjenica koju ne može uljepšat ni jedna marketinška agencija, niti jedan spot to je broj ljudi koji napušta RH, to nisu više samo mladi ljudi, to su kompletne obitelji, a ljudi su najveći resurs naše države. Prema tome ostajemo bez najvećeg resursa, a očito parlamentarna većina nastoji zacelofaniti to sa kojekakvim svakodnevnim zbivanjima koja su pitanja da li uopće imaju pokrića uložit maksimalno u kampanju da bi postigla izborni uspjeh, a na kraju krajeva [[Upadica: Tražite li glasovanje?]] naravno.
Amandman 856. zastupnice Ivane Ničević-Lesandrić, nema je. 857. zastupnika Bože Petrova.
Hvala predsjedavajući, državna tajnice na mjestu ste, kolegice i kolege zastupnici, pa meni je drago da se ovo sve dogodilo. Građani su imali još jednom priliku vidjet za što se koja stranka bori evo za početak, vi se borite za šušku, večeras ćete izglasat lex šuška, super. Mi se borimo s vama cijelo vrijeme objašnjavajući da to ne smije biti razlog zašto se raspravlja u kontinuitetu već 37 sati, ne čujete, al građani čuju, i ako su odlazili iz RH vjerujem da nakon ovih 37 sati neki će i ostati u RH jer smo im pokazali primjer da ako se borite i ako imate cilj, pobjeđujete. Vi ćete prihvatiti poraz, vi ste danas izgubili, a izgubili ste ne od nas, izgubili ste u očima javnosti, u očima javnosti ste dramatično izgubili, samo se smijite, jer kad ljudi vide da ste vi spremni 37 sati ovdje biti, tjerati do iznemoglosti osoblje i zastupnike ne biste li dobili ta 2-3 milijuna kuna, a u isto vrijeme uopće vas nije briga kako se osjeća prosječni građanin, niti prosječni građanin od tog zakona išta ima, pitao sam vas, nitko od toga nema ništa, ni poljoprivrednik, ni poduzetnik, ni mladi, ni umirovljenik, ni obitelj, ni nitko, samo vi, sve je ljudima danas u RH jasno, sve ste izgubili, a to ćete vidjet i neće vas spasit nikakvi plakati od ovih 2,5 milijuna kuna što ćete ih polijepiti po RH, neće vas spasit, to ćete vidjet, niti spotovi koje vam zaziva [[Upadica: Želite li…]] vaš predsjednik [[Upadica: Želite li glasat?]] [[Govornik se ne razumije]] Naravno da tražim glasovanje.
Slijedeće amandman je 858. zastupnice Sonje Čikotić.
Poštovani potpredsjedniče HS, poštovana državna tajnice, evo 10 sati je, ministar još uvijek nije došao i sad stvarno niti neće, neće doći jer on je vama povjerio da branite ovaj neobranjivi zakon i zašto bi dolazio ima on državnih tajnika u Ministarstvu uprave nas, vas, bar kad sam ja tamo bila tamo je bilo 132 zaposlenih, sad ne znam koliko vas je, mislim da je 147, al ne bih htjela reći krivo. Ono što bi htjela reći je da zapravo ovaj prijedlog Zakona o financiranju političkih aktivnosti, izbornih kampanja i referenduma, ovaj članak koji sam predložila da se sadržaj briše, trebao bi biti sastavni dio Zakona o referendumu. U prvom, znači, čitanju prof. Podolnjak je u ime kluba iznio niz konkretnih primjedbi i načina koji da se definiraju određene zakonske odredbe, no ništa nije bilo uvaženo. Isto tako na ovaj vaš loš prijedlog zakona uputili smo 888 prijedloga amandmana kako bi zapravo poboljšali ga u određenim dijelovima, no Vlada je odbila sve te zakone. Isto tako prošlo je tih 37, koliko već sati i vi tu raspravljate ne bi li dobili zapravo ta 2,5 milijuna kuna više prije raspisivanja samih EU izbora, a isto tako moram reći da za to vrijeme i zakon, Izborni zakon i Zakon o rodiljnim i roditeljskim potporama i izmjene Zakona o odgoju o obrazovanju i izmjene Zakona o toplinskoj energiji, izmjene Zakona o samoopskrbi električnom energijom, sve to čeka u dnevnom redu HS, no ovo vama znači, a za građane [[Upadica: Tražite glasovanje?]] a građani će već nekako … [[Govornik se ne razumije]] Želim glasovanje, hvala.
Hvala. Jedna ispravka, nije 888, nego samo 75, ali svi drugi su identični. No, idemo na 859. zastupnika Marka Sladoljeva, izvolite.
Hvala g. potpredsjedniče. Dakle, evo pred kraj smo sa amandmanima, ostalo je još otprilike 30-tak amandmana, polako se, dakle, iskristalizirali su se stavovi, naravno kroz veliku ovu raspravu. Ono što na neki način boli ili što možda smeta su izjave vladajuće većine koji smatraju da nema ništa sporno u tom zakonu, ali mislim da ga čak nisu ni proučili, g. Miro Kovač je mislio da se ovaj zakon odnosi isključivo na saborske zastupnike tj. na opremanje i administrativnu podršku saborskim zastupnicima, al ono što zapravo zabrinjava i boli je ako je istinita, dakle, ne mogu tvrditi da je, ali čuli smo da je, da je premijer Plenković rekao da ne bi mogli bez tih sredstava snimiti spot, dakle, ne znam je li to istina, al mislim da to nije dobra izjava, da to nije dobra poruka, pogotovo u trenutku kada vladajuća većina ima na raspolaganju i hrvatsku državnu televiziju, ali ja mislim općenito da najboljoj Vladi, dakle, da bi najboljoj Vladi, najbolji piar i najbolja promidžba trebao biti njen rad. Dakle, ako su građani zadovoljni, ako su građani sretni, ako su građani socijalno osigurani, onda tebi ne trebaju nikakvi spotovi da to pokažu, dakle, građani to osjećaju na svojoj koži, dakle, najbolji piar je zapravo rad Vlade, međutim, građani su nezadovoljni, 75% građana je nezadovoljno i sad Vlada misli nekakvih spotovima riješiti tu percepciju i tražim da se glasuje i o ovom amandmanu.
Amandman 860. zastupnice Ines Strenja.
Zahvaljujem g. potpredsjedniče. Dakle, ponovit ću još jednom, mi smo ovdje prvenstveno radi građana i zbog građana smo i uložili 888 amandmana kojima smo htjeli reći da je ovakvo ponašanje vladajućih apsolutno neprihvatljivo, da ne možemo prihvatiti činjenicu da žele zadovoljiti svoje veće potrebe za, potrebe za većom količinom novca kojima bi napravili sebi bolju kampanju za Europski parlament. Al ono što je činjenica i što je evidentno u zadnjih 37 sati otkad smo jučer ušli u ovu sabornicu a to je da se mi jedini u Saboru borimo za referendumsko izjašnjavanje građana jer je to njihovo ustavno pravo da se jedini borimo protiv HDZ-a koji želi enormno povećati prihode pomoću ovog zakona, prihode za svoje političke aktivnosti. I to ne može proći kroz građane. Vi ćete vjerojatno taj zakon noćas u neke sitne sate izglasati ali građani dobro znaju i neće vam to na nikoji način zapravo podržati u onome što će uslijediti nakon toga, dakle građani su to vidjeli. Povećati od 1,5 milijun na 4 milijuna kuna je bezobrazno, to je novac kojim ste mogli pomoći stotinama djece koja napuštaju srednje škole jer roditelji nemaju za pokaznu kartu koja enormno je skupa samo zato što niste isto tako kao država pronašli mehanizme da privatne autoprijevoznike držite pod kontrolom nego dozvoljavate da praktički divljim cijenama tu djecu uklanjaju iz svijeta obrazovanja [[Upadica Reiner: Želite glasovanje?]] Tražim glasanje o ovom amandmanu.
Amandman 861. zastupnika Nikole Grmoje.
Poštovani potpredsjedniče, evo ponovno se ovdje družimo i drago mi je što smo kad već kolege vaše iz HDZ-a nisu uopće bile tu da brane zakon, Vladin zakon da smo barem vas malo namučili i da ste morali ovdje u nekoliko navrata biti s nama, što noćas oko 3 sata, što danas tijekom dana i evo ponovno sada i to je žrtva koju ste morali podnijeti da biste se dokopali tih nekoliko milijuna koji su vam toliko važni. Naravno ne biste vi u ovako sitne sate dolazili da se glasa o nekom zakonu ili da se raspravlja o nekom zakonu koji se tiče naših građana, koji se tiče reforme pravosuđa, koji se tiče naših poljoprivrednika, naših poduzetnika, naših radnika, to vas ne zanima, ali kada je u pitanju vaš stranački novac, kada je u pitanju ovaj lex šuška kako ga je originalno nazvao naš kolega Bulj ili ne znam tko iz kluba, onda ste spremni na sve žrtve. Tako da mi je drago da smo vas barem razvlačili ova dva dana, bilo je jasno da su vaše namjere takve da vi namjeravate donijeti zakon, vjerojatno ćete ga i donijeti noćas u sitne sate, ne znam kada će početi glasovanje, vjerojatno negdje oko ponoći, ima puno točaka, to bi moglo potrajati i do 3h. Oporbe vam tu vjerojatno neće biti i vi ćete sami se ovdje sramotiti u Hrvatskom saboru zbog načina na koji donosite taj zakon a posebno zbog cilja zbog kojeg donosite takav zakon. Ali to ćete vi morati nositi i to je vaša odgovornost i to ide na vaš obraz potpredsjednika Sabora [[Upadica Reiner: Želite glasovanje?]] Tražim glasovanje.
Idemo na 862. amandman Klub zastupnika MOST-a, izvolite.
Zahvaljujem uvaženi potpredsjedniče Hrvatskoga sabora, poštovane saborske zastupnice i saborski zastupnici. U ime predlagatelja ovog zakona očitujem se o amandmanima od rb. 862. do rb. 873. Isti amandmani se ne prihvaćaju iz razloga jer je referendum oblik političkog djelovanja građana stoga smatramo primjerenim da se financiranje referendumskih aktivnosti uredi istim zakonom kojim se uređuje i financiranje ostalih političkih aktivnosti.
U ime Kluba zastupnika MOST-a, poštovani zastupnik Panenić.
Evo, lijep pozdrav i potpredsjedniku Sabora što nam se pridružio ovdje, poštovana državna tajnice. U pravo u ovom članku sadržana je i bit ljudi koji žele svojim angažmanom, osobnim angažmanom, svojim liderstvom promijeniti određenu sredinu ili promijeniti postupanje o određenoj temi. I onda do čega dolazimo? Dolazimo upravo do toga da nezavisni vijećnik, zastupnik, nositelj liste, oni koji zapravo sebe stave na prvo mjesto, koji najviše budu izloženi napadima i političkima i osporavanjima i omalovažavanjima koje njihove obitelji slušaju i njihovi prijatelji slušaju samo zato što je pokrenuo se i politički postao protivnik. I nakon toga njegova greškica, jedna greškica što je napravio administrativnu u nečemu košta ga do 20 tisuća kuna. To je gledajući plaće zastupnika u ovome cijenjenom domu, to je nešto veće od jedne plaće. Za nekoga tko živi u nekim našim ruralnim područjima to može biti 5, 6 plaća i njemu sigurno nije jednostavno reći želim nešto napraviti. Svatko želi napraviti ali ne želi biti žrtva birokrata i ovakvim zakonom u kojem se krije niz začkoljica, gdje na svakom koraku može napraviti grešku. I ispadne da, ne da je ovaj zakon šuška, nego da postoji peruška s kojom se te ljude očisti od novaca i da im se pokaže nemojte se baviti s onim što velike stranke najbolje znaju. Mi ćemo to raditi, to je naše područje i mi ćemo te novce uzimati. Jer znate što je? Svaki nezavisni vijećnik manje novca je za stranku i vjerojatno tih nezavisnih sad ima već toliko da stranka nema dovoljno sredstava [[Upadica Reiner: Želite li glasanje?]] I želio bih da se glasa o ovoj točki.
Amandman 863. zastupnika Mire Bulja.
Referendumom su se trebale riješiti brojne stvari. Vi u ovome Parlamentu niste prihvatili amandman kad sam tražio i MOST nezavisnih lista i ja osobno da od 2020. godine ne bude prodaje poljoprivrednoga zemljišta. Slučaj uvođenja eura, prodaje voda, izvora, upravljanje ... [[Govornik se ne razumije.]] pomorskim dobrom. Nema referenduma i to je problem. To je ključni problem ovoga vašega prijedloga lex šuška. Zbog toga je stvarno, maloprije sam rekao, na onaj način dok sam rekao, cijela Hrvatska je samo šuška, kikiriki. Referendum je ovim zakonom vašim prijedlogom u biti eutanaziran. Lovro Kušćević je legalnu inicijativu za izmjenu izbornoga zakona i drugi inicijativu koja je također dobila određeni broj glasova, ja ne znam, nisam bio angažiran, u toj inicijativi. On je te 2 inicijative zgazio, ponizio, te ljude ponizio svim budućim inicijativama je rekao ne, nema referenduma, ali on krši Ustav. Zbog toga uvaženi predsjedavajući, gospodine Reiner, ovo je i vaša krivanja, ovo niste smijali dopustiti da se dogodi, da uopće bude na dnevnom redu, a i sada možete ovo povući. Vi ipak nosite vitešku titulu čuvara Jeruzalemskog groba, bilo bi časno od vas da zaštiti budućnost i nadu hrvatskim građanima, što je Most ovim činom i dokazao, a vi ste prvi niste nadali da ćemo biti ovdje [[Upadica Reiner: Želite li glasovanje?]] da, naravno da ću glasati, isključivo zbog vas.
Amandman 864. zastupnika Roberta Podolnjaka.
Zahvaljujem gospodine potpredsjedniče, državna tajnice, kolegice i kolege zastupnici. Kada je riječ o reguliranju referenduma, odnosno, referendumskih kampanja i financiranju referenduma u ovom predloženom zakonu, a što je novina u reguliranju političke promidžbe i zakona koji je regulirao do sada samo izbornu promidžbu, gdje zapravo onaj dio koji je izrazito restriktivan prema svim budućim građanskim referendumskim inicijativama. Subjekti koji nastaju spontano, angažiranjem građana, radi riješavanja određenog ili lokalnog pitanja ili nekog pitanja koje je važno na državnoj razini, primjerice, udruživanje protiv određenog zakona koji je donesen, kao što je to slučaj sadašnje inicijative sindikata protiv mirovinske reforme, je specifični oblik građanskog angažiranja koji je vrlo različit od političkih stranka ili nezavisnih kandidata koji nastupaju u izbornim procesima. I stoga, apsolutno je bilo neprimjereno, taj oblik građanskog aktivizma, kojeg treba njegovati i poticati, regulirati na izrazito restriktivan način, kojim se zapravo na svaki mogući način želi otežati i ustrašiti potencijalne referendumske inicijative, sankcijama, koji im se nadmeću bilo kakve administrativne greške koje bi mogle počiniti [[Upadica Reiner: Želite li glasovanje?]] Tražim glasovanje o amandmanu koji … [[Govornik se ne razumije.]]
Amandman 865. zastupnika Hrvoja Runtića.
Zahvaljujem gospodine potpredsjedniče. Ima tih nekih utakmica, nogometnih, recimo u kojima jedna momčad bolje igra, ima veći posjed lopte, ima bolje igrače itd. ali se na kraju dogodi da ona lošija momčad završi sa pobjedom u rezultatu, ono 2;1. Ali nakon utakmice, ljudi koji su gledali utakmicu, pričaju okolo, tko je ustvari pravi pobjednik te tekme. I tako ovdje, mi smo ovdje 2 dana sada igrali jednu utakmicu. I koja je poanta te utakmice? Vi ćete na kraju skupiti svoje zastupnike, odraditi ćete glasovanje i izglasati ćete ovaj zakon. Ali, tim što ćete izglasati ovaj zakon, niste pobijedili utakmicu, nego ste samo pokazali što vam je bitno. Znači mi smo pokazali, što je nama bitno, vi ste pokazali što je vama bitno i to je ok, to je demokratski, ne. Vi ste pokazali da vam je bitno ovo što kolega Miro Bulj stalno zove šuška, znači lova, novac, sredstva, pare, itd. jumbo plakati, kako kaže vaš premjer, kako je teško raditi promidžbu bez televizijskih reklama. A mi smo dokazali ustvari i pokazali da su nam bitni građani i da nam je hitno da se ovdje u ovom parlamentu izglasavaju zakoni koji su u korist naših građana. I to je to [[Upadica Reiner: Želite li glasovanje?]] Mi smo ustvari pobijedili i molim glasovanje.
Amandman 866. zastupnika Slavena Dobrovića.
Hvala lijepo poštovani potpredsjedniče Sabora, državna tajnice, kolegice i kolege. Da, kolega Runtić, lijepo ste to rekli, dakle, ovdje je bio prisutan sraz pristupa, dakle, jedan pristup i drugi pristup. Prvi pristup je ovaj od narođene politike i ukradenog referenduma, koji zrači porukom, koja naprosto tjera ljude i to je politika sve prisutna već dugo u Hrvatskoj, i mi si zato, nema niti primisli o nekakvoj demografskoj politici, koja bi uopće zadržala ljude, a kamo li potaknula za nešto drugo. I zato je važno bilo danas pokazati drugi pristup, drugi pristup kojim je moguće graditi politički sustav koji će biti uz čovjeka, za čovjeka i naravno, referendum kao normalni alat za komunikaciju, za vrlo kvalitetnu komunikaciju s tim čovjekom, samosvjesnim dijelom, odnosno dionikom društva. Hvala lijepo, molit ću glasovanje.
Amandman 867. zastupnika Ante Pranića.
Hvala uvaženi potpredsjedniče, kolegice i kolege. Evo, vidimo u saborskim hodnicima veću aktivnost, dolazak HDZ-ovih zastupnika, odnosno zastupnika parlamentarne većine i u Hrvatskoj se da zaključiti da se dvije stvari vraćaju. Vrati se uvijek Klepetan i vrati se HDZ u sabornicu kad treba izglasat zakon s kojim se ovako podižu cenzusi za političke aktivnosti odnosno kada trebaju osigurati bolje izborne rezultate putem nekih PR marketinga, videa, spotova i sl., iako do trenutka izborne promidžbe sve je fino, lijepo i krasno u Hrvatskoj. Ankete preko 30% vladajućih, svaki put se likuje prilikom objave, ali očito, potrebno je podignuti cenzuse do 4 milijuna kuna ili za predsjednicu ili predsjednika budućeg, 8 milijuna kuna, sa sadašnjih, maltene 4. Toliko da se ukrasi ova surova stvarnost, stvarnost koja nije nimalo dobra, kad sagledamo stope gospodarskog rasta Hrvatske koje su duplo manje od konkurentnih zemalja u susjedstvu. Kad sagledamo niz drugih parametara, činjenica, pa kad sagledate parametre svjetskih gospodarskih foruma koji kaže da se naša efikasnost javne uprave može usporediti s efikasnosti javne uprave Venezuele i sl. To je naša stvarnost koja se pokušava ovako dižući neke cenzuse osigurati određene marketinške spotove, malo više isfinancirati izbornu promidžbu i sad kad gledate aktivnost saborskih zastupnika, ne bi da se večeras izglasava državni proračun. Eto, do te smo mjere došli. Tražim glasovanje. Hvala.
Amandman 868. zastupnice Ivane Ninčević-Lesandrić. Nema je. 869. zastupnika Bože Petrova.
Poštovani predsjedavajući. Jeste se oznojili da dođete do izglasavanja lex šuška? [[Upadica: Nisam.]] Ja mislim da jeste. Vjerujem da ste se oznojili da dođete do ta 2, 3 milijuna šuške. A obećali smo vam da ćete se oznojiti jer smo vidjeli da vam je stalo samo do šuške. Nije do ljudi. I ono, ovih 38 sati vašeg grozničavog vrludanja i traženja za tom šuškom, ja sam samo stekao dojam onoga lika, ne znam jeste li čuli za Smeagolla? Pogledajte Smeagolla i my precious. Tako ste izgledali. A on nije ništa vidio u očima osim zlata, nema ljudi, nema vrijednosti, nema ničega, samo prsten. My precious. Tako ste izgledali ovih 38 sati i zato mi je drago da smo vas namučili. A ono što mi je još draže, i ljudi sam to vidjeli. I ljudi su vidjeli da vam je stalo samo do toga. Samo do šuške. A ne do njih. A ljudi su, što je najvažnije, vidjeli i drugu skupinu ljudi, koji se također znaju boriti, ali za prave vrijednosti. Da se znaju boriti i za slobodu i za ljude i za ideale i onda kada im ne daju šanse. Pokazali smo vam kako se bori. Pokazali smo Hrvatskoj kako se bori 38 sati ste činili sve ne bismo li odustali. Sve ste pokušali napraviti. Vjerujem da neće ostati, nikad više se neće dogoditi, ostat će zapamćeno da niste dopustili minutu pauze, ne biste li nas slomili. Niste nas slomili. Nećete nas slomiti jer se mi borimo za prave vrijednosti, za razliku od vas. Tražim glasovanje.
Tražite glasovanje? Izvolite kolega Pernar, u čemu je povrijeđen Poslovnik, koji članak?
... [[Govornik nije uključen.]] Ispričavam se. Uvaženi predsjedavajući, povrijeđen je čl. 222. Poslovnika. Naime, već je petkom, zalaskom sunca, počela je subota, Bog je rekao u Knjizi Izlaska 20, 9 stih da ne kršimo subotu, odnosno da ju svetkujemo i da na taj dan ne radimo, a time što ste vi Poslovnikom to izmijenili, time ste zapravo ljudskom predajom [[Upadica: Hvala lijepa.]] ukinuli Božju zapovijed [[Upadica: Hvala lijepa.]] to vam piše u Marku 7:13 da je to zabluda [[Upadica: Hvala lijepa.]] i moja preporuka je da, da jednostavno ova sjednica se zaustavi da se subota [[Upadica: Kolega, hvala lijepa. Krasno ste sto rekli.]] u miru svetkuje. Hvala.
Hvala lijepo. Naravno da nije povrijeđen Poslovnik. 870. amandman zastupnice Sonje Čikotić.
Poštovani potpredsjedniče HS-a, uvažena državna tajnice. Evo, pred nama je Zakon o financiranju političkih aktivnosti, izbornih kampanja i referenduma. Predloženi amandman odnosi se na to da predlažem da se taj članak zapravo briše jer je sastavni dio tog sadržaja bi trebao biti sastavni dio Zakona o referendumu koji se tek ima donijeti. Ono kada je državna tajnica u ime ministarstva, odnosno govorila da Vlada odbija određene amandmane odnosno sve amandmane koje je predlagao Klub MOST-a, pozivala se na transparentnost, pozivala se na transparentnost. Ja moram reći da je ovaj zakon jako dobro, ima jako dobre mehanizme u smjeru gdje zapravo, na koji način će se financirati političke stranke. Tako političkim strankama osigurava minimalno iz državnih, lokalnih, iz zapravo regionalnih proračuna, osigurava određene minimalne zajamčene iznose. Isto tako, osigurava donatore i to ne jednog donatora nego svaki donator bi mogao dati bilokojem broju političkih stranaka ili nezavisnih zastupnika ili vijećnika određenu donaciju. Znači neograničenu. E sad kad su riješili te dvije stvari gdje zapravo mogu imati osigurano financiranje, sada treba riješiti zapravo kad se to financiranje dobije, legalan način da se to financiranje utroši u promidžbenu kampanju a to je onda razlog zašto smo već 38, 9 sati ovdje a to je da za europske izbore nemate 1,5 milijun kuna nego 4 milijuna na raspolaganju i htjela bi glasanje o ovom amandmanu, hvala vam.
Amandman 871. zastupnika Marka Sladoljeva.
Hvala g. potpredsjedniče. Pa znate šta je najveći paradoks ovog zakona? što HDZ-u treba novac za izbornu promidžbu uz HRT. Dakle šta će ti novac za izbornu promidžbu kad imaš HRT? Dakle imaš prvih 15 min Dnevnika u prime timeu, dobro inače slabo je gledana Radiotelevizija pa možda pokušavaju na nekim drugim ali ono što stvarno skandalizira dakle današnji dan je izjava premijera Plenkovića da je milijun i pol kuna malo, da oni s tim ne mogu promovirati svoju listu i svoje genijalne uspjehe gospodarske, demografske, obrazovne, sve moguće uspjehe a zapravo svaki dobar rad Vlade bi trebao biti njen PR. Dakle ovo nažalost tako nije, 75% građana smatra da živi loše i sada Vlada sa tih 4 milijuna kuna nekim ne znam, jumbo plakatima i spotovima, fotošopiranim licima pokušava ušminkati svu situaciju da eventualno dobije nekog više zastupnika u Euro parlamentu. Dakle poruka loše, poruka je opet usmjerena na političare, na političke elite a ne na građane, osim toga ne znam kakav bi spot mogao uljepšati ovu hrvatsku stvarnost, živimo u realnom svijetu, mislim da to građani više ne mogu probavati takve stvari i tražimo da se glasuje o ovom amandmanu.
Tražite glasovanje? 872. amandman zastupnice Ines Strenja.
Zahvaljujem g. potpredsjedniče. Moram odmah se nadovezati u raspravi o ovom mom amandmanu na ovo što je rekao kolega Sladoljev ali ono što je mene još više iznenadilo … [[Govornik nije uključen.]] želite za Predsjednicu osim umjesto 4 milijuna, želite 8 milijuna. Umjesto milijun i pol za Europski parlament želite 4 milijuna, građani to vide.. građani će to nagradit na svoj način jer građani teško žive u ovoj zemlji. I ono što je činjenica a to je da se očito HDZ uplašio svog mogućeg lošeg rezultata na izborima za Europski parlament. Uplašio se i zato ovako bjesomučno gurate ovaj zakon, silujete ovaj zakon i idete do kraja, niste bili u stanju stati i dočekati da taj zakon ide nekim svojim normalnim tijekom nego unatoč naših 888 amandmana koji su vam trebali samo biti upozorba da nešto nije u redu sa ovim zakonom, vi ga želite pod svaku cijenu izglasati prije nego što Predsjednica raspiše izbore za Europski parlament. Dakle toliko vam treba novca i toliko se nesigurni u onaj rezultat koji želite postići, to nije dobro, treba vjerovati, vama sve ankete govore da ste najjači, najpametniji, najljepši i da imate sigurnu prođu i da ćete imati 6 mandata, možda 7, 8 itd. Dakle morate vjerovati u sebe, mi npr. vjerujemo u sebe i zato smo i izdržali ovih 36 sati. Hvala [[Upadica Reiner: Tražite glasovanje ili ne?]] Glasovanje.
873. amandman zastupnika Nikole Grmoje.
Nikad se u Hrvatskom saboru niste susreli sa ovakvim otporom kakvog su pružili saborski zastupnici MOST-a, 36, 7 sati, ne znam ni ja više koliko ovdje vam pružamo otpor, u važem naumu da povećate sredstva za političku promidžbu što pokazuje da i HDZ ne stoji baš tako dobro kao što nas žele uvjeriti vaše rejting agenciji, vaši mediji jer da je to tako, ne bi ste ovdje ovako grozničavo borili za ta 2,5 milijuna kuna. Vidimo da su velike trzavice unutar HDZ-a, mjesecima, godinama pokušavate stvoriti dojam da MOST gubi rejting a mi znamo po terenu, po ovim ljudima koji su nam došli dati potporu večeras ispred Hrvatskog sabora da nikad nismo bili snažniji, to će pokazati ovi europski izbori i da ljudi prepoznaju tko se bori za prave vrijednosti, tko se ovdje ova dva dana borio da ne povećate novac za političku promidžbu i isto tako da ne otežate referendumsko izjašnjavanje građana. Nijedna zemlja nema ovako teške uvjete za raspisivanje referenduma, 14 dana, gotovo 400 000 potpisa i kad se skupi, onda vi izmislite nekakve nevažeće pa dolazi državna tajnica, kaže da će nam dat na uvid, pa nam dođe u klub i donese nam naše potpise koje smo mi potpisali iako nam je ministar s govornice rekao da ćemo dobiti na uvid nevažeće potpise, to je čisto muljanje, vi muljate, vi ste znači non stop u nekakvim aferama i građani to prepoznaju nećete više građane Hrvatske varati to će pokazati već i ovi sada [[Upadica: Želite glasovanje?]] euro izbori, tražim glasovanje.
874. amandman Kluba zastupnika MOST-a, izvolite.
Zahvaljujem uvaženi potpredsjedniče Hrvatskog sabora, uvažene saborske zastupnice i saborski zastupnici, u ime predlagatelja ovog zakona očitujem se o Amandmanima od rednog broja 874. do 885., isti amandmani se ne prihvaćaju iz razloga jer se olakšava financijsko poslovanje i smanjuju se obveze nezavisnih zastupnika i nezavisnih vijećnika koji su postali članovi političkih stranaka koje participiraju u Hrvatskom saboru odnosno u predstavničkom tijelu jedinica lokalne i regionalne samouprave. Smanjuje se broj subjekata nadzora što doprinosi učinkovitijem nadzoru, a uz zadržavanje istih standarda transparentnosti. Zahvaljujem.
U ime Kluba zastupnika MOST-a poštovani zastupnik Panenić.
Hvala lijepo, poštovana državna tajnice usvajanjem ovakvoga članka mi smo otvorili sezonu lova, lova na nezavisne vijećnike. Kojega god ulovi neka stranka, ne dobije samo njegovu ruku nego dobije i njegove novce. Znači cijeloga ga dobije. Do sada je bilo dobiješ možda njegov glas, al on zadrži novce pa nije dovoljno i vidimo evo što su i kolege moji naveli, vjerojatno nedostaje novaca, vjerojatno je kriza i to malo se ono što malo dobije taj jedan vijećnik i to treba mu se uzet. Znači neće više sada biti pređeš samo pa glasaš za nas nego moraš preći u stranku, daš novce i onda te mi zapravo imamo, imamo te u cijelosti. Jel ovako uvijek postoji opasnost dok on ima novce na raspolaganju možda se opet odmetne, ko jednom pređe taj može i drugi put preći. I ovakav prijedlog teško da možemo podržat, jel to je poziv, otvoreni poziv na lov. Mislim mi govorimo o Zakonu o financiranju predizborne promidžbe, a ne govorimo o zakonu o lovstvu. Svaki nezavisni vijećnik izabran sa liste grupe birača on je tako dobio povjerenje jedne skupine, da je ta skupina htjela da taj vijećnik bude član neke stranke odnosno da taj njegov glas ide nekoj stranci on bi to vjerojatno tako i učinio prije. I zato smatramo da neprihvatljivo je da takav prelazak zapravo znači i izdaja povjerenja onih koji su povjerili glas nezavisnome. Jedno je borba među strankama tu ima različitih postupanja, ali oni nezavisni oni se upravo deklariraju kao netko ko nije dio neke stranačke obitelji i kao takav razmišlja svojom glavom [[Upadica: Tražite glasovanje?]] i tražimo za ovaj amandman glasanje.
Amandman 875. zastupnika Mire Bulja.
Predsjedniče niste očekivali da ćete u ovo vrijeme biti i predsjedati saborom, niste očekivali ovakav otpor, niste se ponašali humano prema svojim kolegama saborskim zastupnicima, mislili ste ako nećete dati stanke da nećemo 40 sati izdržati i da nećemo doći do ovih 800 amandmana, ali našla se je jedna skupina ljudi, ja sam ponosan na nju koja vam je dala ogroman otpor. I zaista i mene veseli, veseli me kad sam maloprije izašao vanka išao uzeti jogurt i burek jer sam cijeli dan bio ovdje, šta nas je dočekala, šta nas je dočekala velka skupina građana koja nam daje potporu na ovome što smo napravili i otpor koji prema vama će iskazati građani. Građani očekuju samo nadu i svjetlo koje je bilo '90. godine kad su se ljudi išli boriti svi zajedno i složno za slobodnu, demokratsku RH i gdje će biti i sloboda koji ste vi nama u saboru izmjenom Poslovnika najavili što će se događati u medijima pa danas policija na poziv župana ide novinare provjeravati i stvarati pritisak. Danas imamo HTV koji svoje novinare istražuje i tuži, danas imamo kočenje referendumskih inicijativa ovim zakonom od velkog heroja čovjeka Hvaljen Isus inače koji uvijek pozdravlja, Lovre Kuščevića koji je cijelu noć ženu ostavio da ovdje brani neobranjivo. Samo zbog šuški, ovo je lex šuška. HDZ je samo bitno da se šuška i HNS-u bilo to iz HEP-a, vjetroelektrane, nije graditeljstvo, bilo šta samo da je šuška. I ovo je stvarno lex šuška i ovo je narod vidio [[Upadica: Tražite glasovanje?]] da zbog šuške i zbog vašeg ne očekivanja da ćemo mi ovo napravit ovako, al smo vam napravili vidimo da vam nije lako. Tražim glasanje.
876. amandman zastupnika Roberta Podolnjaka, izvolite.
Gospodine potpredsjedniče Hrvatskog sabora, državna tajnice, kolegice i kolege evo ono što govori moj kolega Panenić često smo naglašavali u ovoj dvodnevnoj, trodnevnoj raspravi više niti ne znam. Politička korupcija koja je iz aviona vidljiva u odredbama ovog zakona u kojima se omogućuje da netko tko je izvorno biran kao nezavisni zastupnik ili vijećnik može tijekom mandata ulaskom u neku političku stranku prenijeti novac koji je zaradio kao nezavisni vijećnik u tu političku stranku. Do sada u, svih ovih godina hrvatskog demokratskog, parlamentarnog sustava nismo imali takvu odredbu. Dakle, moglo se dogoditi da nezavisni zastupnici ili vijećnici glasaju za neku političku opciju, na neki način da se priklone nekoj političkoj stranci, mogli su čak postati formalno i članovi te političke stranke, međutim, novac nikad nije transferiran toj političkoj stranci. Zašto uvoditi tu novinu i to kao politička stranka sa najvećim brojem zastupnika i vijećnika u RH, čime naravno jel postoji presumpcija da ćete pogodovati naročito HDZ-u i zbog toga smo apsolutno protiv… [[Upadica se ne čuje]] ne morate, nek dogovori potpredsjednik, ja sam još imao jednu rečenicu, a to je da tražim glasovanje o podnijetom amandmanu.
Amandman 877. zastupnika Hrvoja Runtića.
Zahvaljujem g. potpredsjedniče. Kad se govori o novcu, o šuški, ljudi koji su bezidejni, koji su bez vizije, koji onda u skladu sa tom vizijom nešto ne rade, pa nemaju nekakve rezultate, njima da bi bili prisutni u javnosti su potrebni skandali, afere, oni moraju stalno plasirati, 3 puta dnevno moraju plasirati neku aferu da bi bili prisutni da bi se to klikalo i da bi se o njima razgovaralo i onda naravno da se javnost podijeli, dio javnosti protiv, dio javnosti za i to se tako radi, to je poznato, to znaju svi koji rade u medijima i u tim marketinškim agencijama itd. To su ljudi koji su, dakle, bez vizije, to su ljudi koji su ono podgrijani od prekjučer, bljutavi itd. i njima u stvari da bi plasirali te skandale i afere treba ta lova. A sad ću vam reći u čemu je vic sa lovom. Najveće svjetske kompanije danas npr. Bil Gates vam je počeo iz garaže bez love, stvorio je jednu od najvećih kompanija na svijetu. Steve Jobs vam je učinio isto, danas imaju svi appleov neki proizvod, na svakoj, evo ovdje sigurno među nama ima barem dva ipfonea. Amazon vam je tako nastao, znači, jedna od najvećih svjetskih, Alibaba, jedna od najvećih svjetskih kompanija, to vam je sve nastalo u garaži bez love. Google je recimo nastao tako, Facebook, znači, najveća društvena mreža koja u vlasništvu ima i Instagram i WhattsApp i još neke druge platforme je nastala tako što su, ne znam, 3 studenta negdje na fakultetu su pokrenuli web stranicu na kojoj klikaš čije ti se lice sviđa, tko ti je simpatičan, tko ne. Znači, najveće svjetske kompanije su nastale ustvari bez love, samo je potrebno biti kreativan, a vi niste kreativni, vi ste, znači, ljudi bez [[Upadica: Glasovanje?]] vizije [[Upadica: Tražite li glasovanje?]] Ja uvijek tražim glasovanje, ja evo ako mogu pretplaćujem se na traženje glasovanja.
Ne bi tako išlo. 878. amandman zastupnika Slavena Dobrovića, izvolite.
Hvala lijepo poštovani potpredsjedniče HS, državna tajnice, kolegice i kolege, evo ja skrećem pažnju i nama svima tko nije primijetio, a i hrvatskoj javnosti na ovu zanimljivu odredbu o kojoj sam maloprije govorio, a i sad je to još malo ljepše rekao i kolega Panenić i kolega Podolnjak. Ne da se transfer, da je transfer moguć, dakle, nezavisni zastupnik iz grupe birača u političku stranku, nego se uz ruku dobije i sav novac koji pripada, dakle, koji je posljedica tog izbornog uspjeha. To je vrlo neobična situacija koja omogućuje velikim strankama da doslovce skupljaju kako ih se hoće po pojedinim izbornim jedinicama. Evo, ja bih samo završio s tim i zamolio glasovanje po ovom amandmanu.
879. amandman zastupnika Ante Pranića.
Hvala g. potpredsjedniče. Još za kraj, među zadnjim ovim mojim amandmanima da sumiramo današnju raspravu, znači, vidimo da ovaj prijedlog zakona, vaša u navodnike, decentralizacija odlučivanja gdje se ponovno nameće jedinicama lokalne samouprave i predstavničkim tijelima uvođenje minimalne cenzusa za financiranje političkog rada strankama koje su zastupljene u općinskim i gradskim i županijskim vijećima očito ne želite prepustiti samostalnost odluka i postoji dosta nejasna sudbina što ako su sada na snazi su odluke koje su manje od ovog zakonski propisane, što sad treba gradonačelnik, načelnik neke općine radit izmjene proračuna jer je već u završnim odredbama, u prekršajnim nekim odredbama na njega se mogu primjenjivati ove završne odredbe. Gdje je tu samostalnost odlučivanja jedinica lokalne samouprave? Očito je cijeli zakon usmjeren prema punjenju blagajni političkih stranaka na jedan način i pražnjenju na legalni način, na drugi način povećanjem cenzusa za financiranje izborne promidžbe. Vidimo da se povećava za EU parlament do 4 milijuna kuna, poglavito mi smeta ovo za predsjednika ili predsjednicu 8 milijuna kuna, s 4 na 8 milijuna kuna, pa mislim ne bi da smo mi u ovom razdoblju od 5 godina povećali broj stanovnika duplo, a ne smanjili, to je isto kontradiktornost naše javne uprave, sve je manje stanovnika u RH, a uprava je sve veća i veća i to je zapravo jedna preslika političkog sustava koje ova parlamentarna većina preslikava u način rada i javne uprave i javnih poduzeća, Izbornog zakona i svega ostaloga i nastavi li se ovako [[Upadica: Tražite li glasovanje?]] dobit ćete RH za 50.g. sa stanovnicima koji će isključivo [[Upadica: Vjerojatno ne]] imati samo iskaznice HDZ-a.
Amandman 880. zastupnice Ivane Ninčević-Lesandrić, nema je. Slijedeći 881. zastupnika Bože Petrova.
My precious, šuška. Sve su ljudi vidjeli, poštovani potpredsjedniče. Kako se bori za ljude, a kako se bori za šušku. Sve su vidjeli. A najjači argument koji sam ja čuo zašto vama šuška treba je od vašega predsjednika, koji je rekao da bez šuške nema TV spotova. Sad bi bilo vrlo interesantno vidjeti je li bilo TV spotova 2014. kad se on natjecao za EU izbore. Ako su bili TV spotovi, a tada nije bilo šuške, kako je platio TV spotove bez šuške? Mogli bismo krenuti ispitivati malo i to. Zato dragi moji ljudi, kad u idućih 2 mjeseca budete gledali nasmijana, nasmiješena lica sa velikih plakata, onda znajte da su za ta nasmiješena lica ovdje 38 sati plazili kao Smeagoll za my precious HDZ-ovci. I kao što je Smeagoll postao Golllum, tako ste i vi doživjeli potpunu devijaciju. Vi ste od jednoga pokreta koji je stvarao državu, došli do toga da vam je frend Tajani, koji tretira Istru i Dalmaciju talijanskom. I ne odričete ga se. Došli ste do toga u roku od 20 godina, nemate vi veze niti s narodom niti sa ljudima niti sa životom. Do toga ste došli, a to vam je pokazalo ovih 38 sati. Sve, do čega ste vi držali ovih 38 sati je, kao što kaže kolega Bulj, šuška. Nema tu ni obitelji, [[Upadica: Tražite li glasovanje?]] poduzetnika, ni umirovljenika, nikoga, [[Upadica: Vjerojatno ne.]] osim šuške. Tražim da se glasuje o ovom amandmanu.
888. amandman zastupnice Sonje Čikotić.
Poštovani i uvaženi potpredsjedniče HS-a, uvažena državna tajnice. Ja sam zapravo evo, sebi tu napisala jedan pregled, zapravo ovoga zakona, koji kaže, vi ste osigurali sebi izdašne donacije kroz zakonodavni okvir na način da predviđate da fizička osoba može više stranaka ili nezavisnih vijećnika uplatiti godišnje redovno, za redovno financiranje, 30 tisuća kuna i onda još ako su neki izbori, onda još toliko. Ista stvar je i za pravne osobe, pravne osobe 200 tisuća kuna i ako su još neki redovni izbori, poput ovih EU izbora, pa onda idu i predsjednički i još po 200 tisuća. Onda, druga stvar što ste napravili je ovo povećanje izdvajanje za političku promidžbu, znači to je, rekli smo, ovih milijun i pol, na 4 milijuna kuna za EU izbore, ali ono što je ključni element na koji način ćete vi, zapravo računate na taj dio biračkog tijela je što niste proveli reformu javne uprave. Tu je to. 27,9 milijardi kuna su bila izdvajanja u 2018. godini za plaće. 29,1 milijarda kuna su ta izdvajanja u 2019. godini. Ono što je evidentno je, da zapravo, iako imate dostupna sredstva, od 880 milijuna kuna, vi ste potrošili 17 tisuća kuna. Znači, to je ono što ste vi potrošili na reformu javne uprave, a novac je dostupan u Hrvatskoj od 2015. godine, stoga ove dvije kombinacije gdje zapravo imate novac, osiguran novac za političku promidžbu i nereformiranu javnu upravu, na taj način osiguravate zapravo [[Upadica: Želite li glasanje?]] Želim, da.
Sljedeći je 883. amandman zastupnika Marka Sladoljeva.
Hvala g. potpredsjedniče. Dakle, ovu, obrazlaganje amandman ću početi jednom teološkom misli, a to je da je zlo u svijetu prisutno zbog nedostatka dobra i da je tama prisutna u svijetu samo zato što nema dovoljno svjetla. Ja mislim da smo mi u ovih 35 sati bili svjetlo hrvatskog naroda. Mislim da smo osvjetlali obraz politike u hrvatskom narodu. Barem tako kažu građani koji nam šalju poruke. Dakle, radi se o vrlo jednostavnoj stvari. Da u zemlji koja ima toliko siromašnih, u zemlji u kojoj djeca nemaju adekvatnu zdravstvenu skrb, u zemlji u kojoj se ne nagrađuje izvrsnost, šaljemo poruku ulaganja u političke stranke. Dakle, ja moram priznati da jedva čekam da vidim ovaj spot, taj slavni spot g. Plenkovića i tih 12 lica na listu za EU parlament i moram reći da jedva čekam kako će taj spot preokrenuti percepciju javnosti o stranci na vlasti. Ja mislim da bi stranka na vlast svoj PR trebala raditi reformama, da bi svoj PR na gospodarskom razvitku, da bi svoj PR trebala raditi na boljem životu građana i osobno, dakle, mislim da smo u ovih 35 sati poslali prave poruke i očekujem da se glasa o ovom amandmanu. Hvala.
Amandman 884. zastupnice Ines Strenja.
Poštovani potpredsjedniče. Da. Mi smo dokazali da je ovo zemlja još uvijek borbe vrijedna. Da je ovo zemlja za koju postoje još ljudi koji su se spremni boriti i da postoje još ljudi koji to prepoznaju. A mi znamo da su prepoznali, po svim onim porukama podrške koju dobivamo svih ovih sati dok se ovdje izlažemo i borimo za ovih naših 888 amandmana. Znate li koliko novca će biti izbijeno još od poreznih obveznika, radi se o desecima i desecima milijuna, da samo za predsjednicu tražite umjesto 4, 8 milijuna kuna za predizbornu kampanju, samo za svoj Europski parlament, za izbore i kampanju za Europski parlament tražite povećanje sa 1,5 na 4 milijuna kuna i tako redom. Kad pogledamo proračune vrlo siromašnih općina koji će pod difoltu morati izdvajati iz svojih skromnih proračuna novac za političke stranke, postaje jasno da zapravo vas ovaj narod uopće ne zanima. Ne zanimaju vas djeca koja ne mogu doć do škole jer nemaju novca za pokaznu kartu jer niste bili dovoljno domišljati, dovoljno senzibilni, socijalno osjetljivi da osigurate da i sva djeca koja idu u srednju školu i svi koji idu na fakultet, koji su studenti, mogu imati besplatnu pokaznu kartu, to je samo jedan mali dio. Imate socijalnu skrb koja je potpuno neuređena u dijelu kadrova, dakle, ne da ljudi ne rade dobro svoj posao, nego ih jednostavno nema [[Upadica: Želite li glasovanje?]] 7000 njih brine o pola milijuna naših građana [[Upadica: Vjerojatno ne…]] sve je to je bilo nešto u što [[Upadica:…s obzirom da niste rekli]] ste mogli uložit.
Amandman 885. zastupnika Nikole Grmoje, izvolite.
Poštovani potpredsjedniče, pružamo otpor 37 sati, obranit ćemo još ovo nekoliko amandmana i ja pozivam ovdje, vidim neke zastupnike opozicije da slučajno ne upadnu u zamku držanja kvoruma HDZ-u, vidim da je tu kolega Varga kojeg mi je kolegica Ines Strenja hvalila kao dobrog ministra zdravlja, nadam se da on neće biti večeras taj koji će držati kvorum HDZ-u i vladajućima. Molim vas sve da kad završi ovo izjašnjavanje o amandmanima da se povučemo iz, znači, ove sabornice, nema nikakvoga smisla da sjedimo ovdje s njima, njihove namjere su sasvim jasne, odbili su sve amandmane i sad je proces skupljanja većine, skupljanja kvoruma, podsjećam vas poštovane kolege da je ovaj zakon koji namjeravaju donijeti, organski zakon, treba im 76 ruku za donošenje i, znači, ne smijemo nikako im to omogućiti, trebamo ih zaustaviti, evo ja vas molim sve za pomoć, neki optužuju portali da nam niste ostali iz opozicije pružili pomoć, al niste realno ni mogli, mogli ste tu sjediti, ali bez bilo kakve reakcije jer jednostavno niste dali amandmane, tako da bi vaše sjedenje tu bilo potpuno besmisleno, ali možete pomoći sada kod glasovanja o, znači, ovom prijedlogu zakona i nadam se evo da nitko neće držati kvorum od kolega ovdje koji su sada, nekima se to već događalo, možemo reć da je bilo nenamjerno, ali mislim da [[Upadica: Tražite glasovanje?]] ovaj put se pogreška ne smije ponoviti. Tražim glasovanje.
886. amandman je Kluba zastupnika MOST-a nezavisnih lista.
Zahvaljujem uvaženi potpredsjedniče HS, poštovane saborske zastupnice i saborski zastupnici, u ime predlagatelja ovog zakona očitujem se o amandmanima od rednog br. 886. do rednog br. 897., i isti amandmani se ne prihvaćaju iz razloga jer smatramo da je potrebno osigurati minimalne zajedničke standarde u odnosu na iznos sredstava koji se osiguravaju u proračunima jedinica lokalne i regionalne samouprave za redovito godišnje financiranje političkih stranaka i članova predstavničkih tijela u jedinicama izabranih sa liste grupe birača. Zahvaljujem.
U ime Kluba zastupnika MOST-a poštovani zastupnik Panenić.
Hvala lijepo. Poštovana državna tajnice, naravno da je autonomno pravo svake lokalne samouprave da odredi prioritete u svom razvoju. Ukoliko članovi općinskog, gradskog, županijskog, općinsko gradsko vijeće ili županijske skupštine odrede da naknade za političko djelovanje trebaju njima biti primjereno malo ili nešto velike, ja smatram da je to nešto što oni trebaju sami odlučiti. Ukoliko imaju neke druge prioritete u razvoju, ukoliko imaju neke druge potrebe za svoje stanovnike, onda je naravno logično da će ta sredstva koja bi bila za političko djelovanje, preusmjeriti u razvojne projekte, a ne da bude da se trebaju pod silom zakona ugledati na ono što radite upravo vi sada ovdje, a to je da osiguravate prihode stranke po osnovi broja zastupnika u HS. Nadam se da upravo amandman kojega dajemo vam, ukazuje na to da nemojte biti netko tko upravlja cijelim sustavom. Da li uopće treba raspravljat o tome da će ministarstvo putem Vlade, putem zakona kojeg se usvaja na HS kojim će usvojiti vjerojatno vladajuća većina, natjera neku lokalnu samoupravu da ta sredstva mora raspodijeliti na svoje vijećnike. Što ako tamo vijećnici kažu mi to ne želimo, mi želimo pomoć, onda će oni morati sa svojih računa ta sredstva tražit način kako da usmjere tamo gdje je potrebno i što smo napravili? Mi se zapravo bavimo politikanstvom na onoj najnižoj razini, idemo ući praktično ako treba i u onaj Mjesni odbor u kome ćemo reći ne, ne, ne, morate i njima dati i oni su izabrani i oni imaju za političko djelovanje. Mislim da jako griješite s ovim načinom i da trebamo pustiti lokalnu samoupravu da sama odredi. Tražim glasovanje po ovome.
Amandman 887. zastupnika Mire Bulja.
Evo 38.mi sat je otkad branimo ubiti amandmane tj. želimo konstruktivno ukazati da je ovaj zakon u biti protuustavan jel jednostavno spajate vatru i vodu, u istu košaru mećete referendum, financiranje referenduma i financiranje političkih aktivnosti političkih stranaka. Prema tome, on je protuustavan, a što se tiče referenduma, treba uredit posebnim zakonom jer jednostavno to je nespojivo, ne smije biti šapa politike nad građanskim inicijative jer te građanske inicijative i nastaju i pokreću referendume i referendumska pitanja zbog nezadovoljstva sa političkim strankama koje upravljaju ili državom ili lokalnom samoupravom ili regionalnom samoupravom. Ali vidio sam sada ovdje u hodniku, tolika je gužva zaista kada je nekakvo izvanredno stanje, čak vidim da su tu savjetnici premijera, glasnogovornik, znači da očito da će doć i u premijer u Sabor, i to smo uspjeli, kolege iz MOST-a da u ovaj sat kad je nepredviđeno, kad su saborski zastupnici većine dolje po hodnicima, jedva sam ušao, ja sam mislio da ću zakasniti na repliku, sad sam uhvatio malo zraka da prošetam, jednostavno tolika je opsada u saborskim hodnicima, nevjerojatna, to moram reći zbog naroda, panika je ogromna, naravno da će oni pronaći istrgovanu većinu ali smo ipak evo natjerali da i prvi ljudi premijera hodaju hodnikom, saborski zastupnici sada dolaze, uspjeli smo otporom reći nećete. U budućnosti više nećete kao što ste dosada radili. Referendum je pravo [[Upadica Reiner: Tražite li glasovanje?]] Naravno da tražim glasovanje.
888. amandman zastupnika Roberta Podolnjaka.
G. potpredsjedniče Sabora, državna tajnice, kolegice i kolege zastupnici. U nekoliko podataka koji su službeno objavljeni dakle od političkih stranaka koje su načinila svoja financijska izvješća za prošlu godinu. Tako HDZ koji kao stranka sa najviše zastupnika, vijećnika u lokalnim samoupravama je prošle godine, 2018. g. prihodovao 43 milijuna kuna, potrošio 30 milijuna i ima višak od 13 milijuna kuna. Pazite, ako su prihodovali 43 milijuna kuna i nisu to potrošili, pa logično je pitanje zašto ovim novim zakonom još želite poharačiti po lokalnim proračunima. Zašto? Pa nije vam dosta, imate ogroman višak, 13 milijuna kuna, pa čemu onda još zagrabiti dodatno i prisiljavati lokalne proračune, Vrgorac i ove koji šparaju, ovi mali gradići itd. pa vam nije dosta? A to su službene brojke. Imate 13 milijuna kuna viška, dakle s tim ste ušli u 2019. Pa naravno da vam je malo trošiti milijun i pol kuna za europske izbore a imate 13 viška iz prošle godine. Čudi me da ste samo 4 milijuna odredili, valjda ipak niste mogli od milijun i pol skočiti na više. A sad je jasno da vi zapravo morate trošiti. A koja je to poruka građanima? Kroz proračun, financiraju političke stranke, vaš najveći dio je iz proračuna. Nemate donacije, nešto malo od 6 milijuna od članarine. Preko 34 milijuna iz proračuna [[Upadica Reiner: Tražite li glasovanje?]] Želim glasanje o amandmanu.
889. amandman zastupnika Hrvoja Runtića.
Zahvaljujem g. potpredsjedniče. Evo htio bi samo malo sumirati nešto ali prije toga bi htio najaviti jednu stvar. sada nam slijedi jedan veliki PR show u kojem će biti puno mahanja rukama, trljanja ovih zglobova, gledanja lijevo, desno itd., u sadržaj sam neću ulazit zato što je uvijek isti i dosadan ali htio bih ustvari reći ovo. Dakle zemlja koja se zove Hrvatska u kojoj vi sada dižete taj iznos na tih 4 milijuna da potrošite to, da spiskate u kampanji je zemlja u kojoj imamo 850 000 stanovnika koji žive u riziku od siromaštva. To je svaka peta osoba. Najviše tih osoba je među starijim ljudima. Rizik od siromaštva ili socijalne isključenosti je 28%. Cijelo vrijeme dok nam je rastao BDP je raslo i siromaštvo. Vaš odnos prema građanima i prema ljudima općenito se mogao vidjeti u ova dva dana i jednu noć kako ste tretirali zaposlenike ovdje u Saboru. Beskućnici su jedna kategorija u kojoj je jedna stvar posebno zastrašujuća pored broja koliko ih ima je to da su u dobi od 15 do 89 g., to su nam ljudi koji žive po parkovima, koji spavaju po klupama, kada ih policija uhvati onda ih kazni zbog skitnje. Blokiranih imamo toliko da se ta brojka sad ponovno vraća blizu 300 000 nakon one vaše fenomenalne reforme odnosno vašeg paketa zakona kojima ste spasili blokirane. Pučke kuhinje su nam pune, socijalne trgovine su nam prazne i to vam je Hrvatska u kojoj vi želite spiskati 4 milijuna kuna i tražim glasovanje.
890. amandman zastupnika Slavena Dobrovića.
Hvala lijepo poštovani potpredsjedniče Sabora, državna tajnice, kolegice i kolege. Sve veći troškovi za promidžbu odnosno za PR, zašto trebaju biti sve veći? Pa zato što je stvarnost ustvari sve tužnija odnosno realnost je u prilično lošem stanju i naravno da je onda potrebno potrošiti više napora, više novaca ne bi li se to otužno stanje prikazalo ljepšim, ne bi li ljudi možda ipak zaključili pa vidjeli lijepe sličice, da vide zanimljive poruke, kratke, vrlo spretno pripremljene, da možda to zbilja i nije tako loše kako se njima čini. Dakle, više PR lošije stanje. Bilo bi puno bolje kada bi se novci trošili na razvojne projekte, na više, eto blagostanja u društvu, razno razloga, koje bi samo po sebi prouzročilo više zadovoljstva i na koncu bi, mislim potreba za PR bila manje, pogotovo za one koji su za takvo stanje zaslužni. Hvala lijepo i molim glasovanje po ovom amandmanu.
891. amandman zastupnika Ante Pranića.
Što reći uvaženi potpredsjedniče nakon evo, 2 dana, odnosno, dan i pol rasprave, nije se ni raspravljalo, 38 sat,, rasprave, ne bi da raspravljamo o državnom proračunu. Manje se rasprava o državnom proračunu, nego što se raspravlja Zakonu o financiranju, odnosno, vama da je to stalo, mogli smo tu raspravu sljedeći tjedan završiti pod normalnim uvjetima, ali ste napravili sami pogrešku, prilikom postavljanja na dnevni red, dnevni red Sabora ovako kasno, kontajući da ćemo se vi vjerojatno povući, a da ćete vi lako izglasati zakon u neku pristojniju uru. A zapravo sve ovo je jedan, kada sumirate, ciklus u tih 38 sati i vidimo sada kako se polako saborski hodnici punu, kako saborska većina polako pristiže, dolazi. Vidimo zapravo koliko je vama itekako važno, da osigurate cenzuse znatno povećane za pristojeći krug izbora, kako izbora za EU parlament tako i predsjedničke izbore, a vrlo vjerojatno ćete povećati cenzuse pred lokalne izbore, jer smatrate da ovo narod je, ima kratko pamćenje, da ćete moći uz pomoć agresivne medijske kampanje, koja će koštati najviše u povijesti hrvatske politike, da ćete moći drugačije prikazati hrvatsku stvarnost koja je sve samo nije bajna. O tome dovoljno govore mnogi ljudi koji odlaze 150 odlazi dnevno iz Hrvatske, a vi sada još povećavate, ove sve cenzuse maltene po duplo, ako ne i više [[Upadica Reiner: Tražite glasovanje?]] Naravno da tražim glasovanje. Ne da tražim glasovanje, nego tražim ostavku vlade.
Znači ne tražite glasovanje? Odlično. 892. amandman, zastupnice Ivane Ninčević Lesandrić, nema je. 893. amandman zastupnika Bože Petrova.
Poštovani predsjedniče čujem da vam je toliko teško skupiti kvorum, da vam je došao šef stranke skupljati ljude, ko žetončiće, kao pokemone po Saboru, toliki vam je problem. 38 sati ste tjerali saborske zastupnike i osoblje ne bi li ste došli do novaca. 38 sati i toliko vam trebaju da ste spremni zbog njih glasovati i u 1 ujutro. Stvarno se nadam da će svanuti taj dan, kada ćete, jedan dan, ka ovaj, raspravljati i donositi odluke za građane. A podsjetiti ću vas, u ovom zakonu, nemaju nikakve koristi, ni poduzetnici, ni radnici, ni obitelji, ni mladi, ni privrednici, ni umirovljenici, nitko. Nitko osim vas. 38 sati ljudi danas u Hrvatskoj gledaju u kontinuitetu gdje grozničavo pokušavate doći do svoja 2,5 milijuna, jer nije dosta. I nakon 20 g. nije dosta. A u svemu tome, uspjeli ste, kroz taj isti prijedlog zakona, ugušiti referendumske inicijative, dali ste mogućnost većim financijskim sredstvima da uđu u politički ring preko fizičkih i pravnih osoba, tako da će na kraju u politici vrijediti onaj ko ima teži bankovni račun. S tim smjerom ste krenuli. U svemu tome, ste na kraju zaboravili ljude. Moje mišljenje je da ste ih davno zaboravili. Ali, nema veze, zato ćete vi imati plakate i TV spotove. Jedino što očekujem [[Upadica Reiner: Tražite glasovanje?]] od svih nas koji nisu dio vladajuće većine [[Upadica Reiner: Vjerojatno ne.]] koja smo oporba da ne budu ovdje i da vam ne čine kvorum u ovoj sramoti.
894. amandman je zastupnice Sonje Čikotić, izvolite.
Poštovani potpredsjedniče Sabora, poštovana državna tajnice, pred nama je Zakon o financiranju političkih aktivnosti, izbornih kampanja i referenduma i ono što je važno za istači jest, da smo mi predali 888 amandmana od njih većina se odnosi na to, da se dio teksta zapravo briše, jer smatramo da treba biti sastavni dio zakona o referendumu. Ono što je bitno za reći, je a ovaj članak koji sam dala amandman, govori o tome, da smatramo da je autonomno pravo, zapravo jedinica lokalne samouprave raspolagati sa vlastitim proračunima i onih regionalnih samouprava da vlastito i autonomno, raspolažu sa svojim proračunom, te usmjeravaju novac, tamo gdje misle da im je najpotrebniji. Smatramo ni malo primjerenim, čak upitno ustavnim, da zapravo vi kroz ovaj zakon, propišete minimalne naknade, koje će primati za političko djelovanje po izabranom predstavniku u lokalne, regionalne, zapravo jedinice samouprave. Tako primjerice u gradu Zagrebu propisujete 8000 kn, u županiji i ovim većim gradovima 5000 kn, u gradovima iznad 10000, 3500 kn, 2000 kuna propisujete za svaku jedinicu lokalne samouprave, gdje je zapravo 3000-10000 stanovnika, i za one najmanje znači 1000. kuna, minimalno 1000 kuna. Vi ovim dokidate slobodu, dokidate mogućnost jedinica lokalne samouprave da same odlučuju autonomno o svojim prihodima na lokalnom i regionalnom nivou. Molim glasanje o ovom amandmanu. Hvala vam.
895. amandman zastupnika Marka Sladoljeva.
Hvala gospodine potpredsjedniče. Dakle ja ću sumirati isto uskoro svoju raspravu od 35h i usredotočiti ću se ipak na referendumske inicijative. Dakle smatram da je ovo poruka o 4 milijuna kuna loša poruka ali zatiranje referendumskih inicijativa dugoročno puno može još više našteti Hrvatskoj. Radi se o zatiranju demokracije, smatram da je ovaj zakonski prijedlog nož u leđa demokraciji a da će eventualno novi zakonski izborni predmet kojim relativnom izbornom pobjedniku se dodjeljuje gratis mandati, da će to biti smrt demokracije ali MOST će se žestoko boriti protiv toga i ovo što ste danas poručili građanima da nemaju pravo odlučivati, da im otežava odlučivanje mislim da nije dobro. Dakle građani imaju pravo na referendumima odlučivati o bitnim stvarima koje se tiču njihovog života, vi ste im to oduzeli, dakle imamo najavu novog Zakona o referendumu kojim će se još više otežati skupljanje potpisa, imamo vlast koja se boji svog vlastitog naroda i ako će se tako nastaviti, dakle ja ne znam gdje ćemo mi doći. MOST će u slučaju takvih zakonskih prijedloga jednako žestoko odgovoriti kao i sada i boriti ćemo se upravo ovdje gdje nam je mjesto za narod i za njegovu demokraciju. Tražim glasovanje.
896. amandman zastupnice Ines Strenja.
Zahvaljujem gospodine potpredsjedniče. Što reći u ove kasne sate osim da je jasno da vam je ovaj novac prijeko potreban kako biste zadržali onu svoju, onaj svoj kurs a to znači pokušali pobijediti, dobiti najveći broj mandata na predstojećim europarlamentarnim izborima. I bili ste toliko uporni u tome da niste shvatili trenutak, da niste procijenili dobro da ovih 888. amandmana su nešto na čemu ćete slomiti zube. Zašto? Zato što je do sada uvijek oporba predala dosta amandmana i onda ih na kraju povlačila. I to je bilo samo ono to je vuk, to je vuk i na kraju ništa. E ovaj put je bio vuk, ovaj put je bila ekipa MOST-ovaca koja je još jednom pokazala da može složno, kompaktno, beskompromisno braniti interese građana koji su iz izabrali u Hrvatski sabor. I naravno vi ćete sa svojim rukama i sa rukama prebjega posebno su interesantni prebjezi koje je doveo gospodin Milanović u Sabor, s njima ćete izglasati ovaj zakon, ali narod je to vidio, narod je to prepoznao i posljedice ovakvog vašeg silovanja demokracije i pokušaja gušenja i referendumskih inicijativa i pokušaja da si priskrbite još više novca narod će vas nagraditi ali ćete se iznenaditi. Tražim glasanje o ovom amandmanu.
897. amandman zastupnika Nikole Grmoje.
Poštovani potpredsjedniče, vidim da je tolika panika da evo došao nam je premijer, znači mogao je ujutro držati konferenciju za medije, došao je sad u 11,30 ovdje u Hrvatski sabor držati konferenciju za medije da je podignut kreditni rejting Hrvatske. Međutim što to znači ako mi i dalje nemamo investicija, ako nemamo industrije, ako nam ljudi iseljavaju, ako nam je poljoprivreda uništena, to je što zbog makroekonomskih razloga, stanja na vanjskim tržištima, što zbog situacije oko javnog duga i ostalih stvari ali tu je najviše odigrala Vlada Tihomira Oreškovića. I sada evo dolazi ovdje u Hrvatski sabor zato što je svjestan da su ljudi shvatili koje su njihove namjere. Ljudi su shvatili da ste željeli i da želite i da ćete to napraviti dokopati se dodatnih 2,5 milijuna kuna, da vam je ovdje jedna mala ali složna ekipa, jako dobro koordirana pružila žestoki otpor kojem se niste nadali. Mislili ste da ćemo možda kolega Bulj i ja biti ovdje u Saboru, sreo me kolega Bačić u hodniku, kaže nisam se nadao da će kolegica Strenja Linić, kolegica Čikotić i ostali biti 30 i nešto, znači kolega Dobrović biti 36h, 37h u Hrvatskom saboru. Tako da ste iznenađeni i evo sad u ponoć morate skupljati kvorum ne biste li izglasali ovaj zakon a predsjednica čeka znači u niskom startu da što prije, znači čim vi donesete ovaj zakon da ona to potpiše i onda da nakon toga raspiše izbore. Ne ponaša se kao predsjednica svih građana nego kao zapravo vaša stranačka marioneta [[Upadica Reiner: Tražite glasovanje?]] Tražim glasovanje.
898. amandman je Odbora za zakonodavstvo.
Uvaženi potpredsjedniče Hrvatskoga sabora, poštovane saborske zastupnice i saborski zastupnici. U ime predlagatelja ovog zakona očitujem se po amandmanu br. 898., amandman se prihvaća.
Postaje sastavnim dijelom zakona. Amandman 899. Kluba zastupnika GLAS-a i HSU-a.
pod rednim brojem pod rednim brojem 899., amandman se ne prihvaća iz razloga jer je na isti članak prihvaćen amandman Odbora za zakonodavstvo HS-a.
U ime kluba zastupnika, poštovana zastupnica Mrak-Taritaš.
Hvala lijepo poštovani potpredsjedniče Sabora, uvažena državna tajnice, kolegice i kolege. Demokracija se uči. Mi smo zemlja koja nema dugu tradiciju demokracije, ali kad napravimo grešku, onda smo napravili zauvijek. Postoje neke stvari koje nisu nigdje napisane, ali koje su preporučene, a to je da godinu dana pred izbore se pojedina izborna pravila ne mijenjaju. Čak i da je u godini izbora se te izborna pravila ne mijenjaju, ne bi došlo do toga da ćemo imati jedan zakon, da će dan iza toga biti raspisani izbori i da će se taj zakon primjenjivati u smislu financiranja za te izbore. Nedopustivo, krivo, apsolutno poruka koju Hrvatska tako uporno s ovom Vladom koju vodi g. Plenković u tim svojim finim svilenim europskim rukavicama, šalje Europi, da kod nas je demokracija onako kako doživljava HDZ zajedno sa svojim partnerima, da se ona mijenja prema pojedinim potrebama, da ona može biti ovako i onako i bez obzira što s jedne strane se otvara to jedno europsko pristojno lice, stvarnost je znatno drugačija. Ta prava stvarnost se vidi kroz ovaj zakon. Vidi se i kroz ove sve silne amandmane koji su napravljeni, ali da ste htjeli zaista pokazati to jedno pristojno europsko lice, mogli ste usvojiti naš amandman i sva ta pravila igre su se mogle koristiti i za sljedeće europske izbore, a ne za ove izbore. Apsolutno kriva poruka, krivo napravljeno i tom smislu, naravno, za ovaj amandman tražim glasanje.
Amandman br. 900. Kluba zastupnika MOST-a nezavisnih lista. Do 911., jasno.
Očitovanje po amandmanima od rednog broja 900. do rednog broja 911. ne prihvaćaju se iz razloga jer je na isti članak prihvaćen amandman Odbora za zakonodavstvo HS-a. Zahvaljujem.
U ime Kluba zastupnika MOST-a, poštovani zastupnik Panenić.
Hvala lijepo. Meni je ovo fascinantno. Da Odbor za zakonodavstvo procjeni da je nezakonito bilo da stupi na snagu 8. dana, nego da je zakonito da stupi na snagu 1. dana. Mislim, ako se s time treba Odbor za zakonodavstvo treba baviti, onda sigurno da, ne bave se s onim što je potrebno, a to je traženjem, možda loših rješenja koja nisu usklađena s drugim zakonima, ali na ovo, ja mislim da ste zlouporabili Odbor za zakonodavstvo HS-a, da vašu grešku ispravlja na način da su oni dali amandman, da ne mora Vlada dati. I sada ovaj premijer koji je došao ovdje, on je trebao biti taj koji je trebao doći i dati svoj amandman i da kaže, ja sam taj koji tražim da to bude od sutra odmah, prije nego što predsjednica objavi da, raspiše izbore. I to bi bila solidarnost. Da on pokaže jasno da nosi tu odgovornost, a da je solidaran sa hrvatskim narodom, onda bi rekao, to ćemo ostaviti za buduće vrijeme, sada idemo u izbore, kao što je uvijek bilo, a novce, sigurno ima boljih mogućnosti u kojima se može utrošiti. Naš prijedlog je bio da pustimo, znači da odradimo ovaj ciklus izbora, da imamo europarlamentarne izbore, da imamo predsjednike izbore, da pokažemo solidarnost sa stanjem na terenu, ne ovim statističkim pokazateljima, makroekonomskim pokazateljima, kad vidimo da nam se ljudi odseljavaju, kada ne stvaramo radna mjesta, kada postajemo sirovinska baza u poljoprivredi, kada nam se polako i turizam počinje urušavati, pa ove potpore koje dobivamo i danas, evo što je čitano iz Irske i to, što vam to govori, to vam govori da zbog ovakve politike, ljudi se odseljavaju, a vi prikazujte samo lijepo stanje, da je to tako dobro, ne bi trčali za ovim novcima koje pokušavate uzeti. Tražim glasanje.
Hvala. Poštovani zastupnik… Ništa. 901. amandman zastupnika Mire Bulja.
Evo, znači, 30 sati smo skoro ili više čak, više ne brojim sate, ali mi je značajno da je premijer došao u Sabor dati potporu saborskim zastupnicima koji će podržati ovaj zakon, to sam sad vidio ovdje u medijima da je objavljeno. A mislim, podržati. Što je to značajno za građane RH u ovome zakonu osim što je kesa povećana u HDZ-u da može više trošiti? Ništa drugo. Znači, koči se referendum. Zakočen je referendum. Ništa se ne rješava po pitanju ljudi koji bi trebali rješavati egzistencijalne probleme, nacionalne probleme, naš teritorij, kao što je isključivi gospodarski pojas, a da premijer dođe u parlament, kako pišu mediji i da daje podršku ljudima koji će podržati ovaj zakon. Evo, ali ipak smo uspjeli i dali smo nadu da se možemo mi kao jedino na ovaj način kao ozbiljna oporba, mi kolege zastupnici, ova dva dana smo im pokazali i predsjednik i potpredsjednik Reiner je sjedio da smo bili tvrdi, da smo pokazali i onu ozbiljnost i transparentnost. Žao mi je što ovdje nije bio i grobar referenduma Lovro Kuščević, koji je ovdje damu ostavio cijelu noć i evo, i sad cijelo vrijeme, samu, što nije džentlmenski, nije ni po Istambulskoj konvenciji na koju se poziva Lovre Kuščević i očito ste na milost i nemilosti u svojoj stranci, ali nije, nije džentlmenski [[Upadica: Tražite glasovanje?]] Naravno da tražim glasanje, najviše zbog vas što ste ... [[Govornik se ne čuje.]]
902. amandman zastupnika Roberta Podolnjaka, izvolite.
Radi se g. potpredsjedniče o najspornijom odredbi u ovom predloženom zakonu koja je nažalost došla od Odbora za zakonodavstvo kojeg sam član i kada sam vidio na odboru tu, taj amandman, bio mi je jasan koji je pakleni plan, zapravo vladajuće stranke, da preko tog amandmana žele da ovaj zakon stupi što skorije na snagu. Sramotno je i žalosno da Odbor za zakonodavstvo, čija je temeljna funkcija, da prati jesu li predloženi zakoni usklađeni sa Ustavom, da sam čini takvu, takav amandman koji je apsolutno protivan Ustavu, jer Ustav nalaže da zakoni stupe na snagu najranije 8 dan, po objavi u Narodnim novinama, a samo pod posebnim opravdanim razlozima i u kraćem roku. A koji su posebno opravdani razlozi? Odbor za zakonodavstvo je naveo dorađuje se i izričaj zakonske odredbe. Čak nisu htjeli napisati što je stvarni razlog. Ovo o stupanju na snagu je apsolutno protivno preporukama Venecijanske komisije i Ustavnog suda i dobre parlamentarne praske, da se u izbornoj godini ne mijenja izborno zakonodavstvo. I onda kažu predstavnici vlade da to nije izborno zakonodavstvo. Pa ja ne znam što riječ izborne promidžbe znači ili ja ne razumijem hrvatski jezik. Izborna promidžba nije dio izbornog zakonodavstva. Mislim, nažalost, ovo će sasvim sigurno biti pred Ustavnim sudom RH. A oni bi sami trebali ukinuti ovaj zakon, samo imajući u vidu ovu odredbu [[Upadica Predsjednik: Hvala vam.]] Tražim glasovanje o amandmanu.
Kolega Runtić, 903 amandman. Izvolite.
Zahvaljujem gospodine predsjedniče. Jel ovo radi čudo? Radi. Znači prije ovog sada PR šoa koji slijedi u kojem će se hvaliti s onim čega se pametan srami, ja ću zaključiti kratko, nešto što sam noćas vidio na jednom portalu, kaže ovakvo, ministarstvo škartalo splitski centar za autizam i ostavilo ih bez novca za hranu i prijevoz. Dakle, za ovo nema, ali ima za stranačke blagajne i za političku promidžbu. I ono što je ključno ustvari, ima svake godine, 20 milijarda za kamate banksterima. To ima. I po prvi puta, ekskluzivno ne tražim glasovanje.
Idemo na amandman 904. poštovanog kolege Dobrovića, izvolite.
Hvala lijepo poštovani predsjedniče Sabora, državna tajnice, kolegice i kolege. Dakle, na ovaj amandman, ću reći samo to, da bi možda taj poseban razlog, koji nije naveden, mogao biti nemar ministra, odnosno, njegovih službi. Mislim da je dovoljno o tome reći, no želim glasovanje o ovoj toki.
Idemo onda na amandman 905. zastupnik Ante Pranić, izvolite.
Hvala gospodine predsjedniče. Ja ću se složiti sa kolegom Dobrovićem, znači evo, raspravljamo 38 sati, na kraju smo maltene pred samim izglasavanjem, uvaženog ministra nema. Znači cijelo vrijeme su bili tu državni tajnici, sve se maltene, kako vidimo kako zvoni po saborskim hodnicima, kako se skupljaju, kako premjer dolazi dati podršku zastupnicima koji će glasati. Pa ne bi stvarno, da izglasavamo, ono, ja mislim da ovakva nije tenzija u Brexit koji se izglasavamo u Engleskoj do te mjere, su doveli ovaj današnji zakon, znači da je krucijalni zakon, to je zakon o ostanku HDZ-a opstanku, budućem opstankom. Ali ne trebate vi brinuti o financiranju izborne promidžbe. Nastavi li se ovakva politika u Hrvatskoj, zapamtite to, za 50 godina, ćete imati 100% vlast jer će jedino ostati ljudi sa člansko iskaznicom HDZ-a. Ja sam samo iz svoga maloga grada ispratio 100 ljudi u 2 mj. sljedeća prošla. To je politika ruralnog prostora Hrvatske. I mi govorimo o rejtingu, nekih agencija i ostalo. Pa pogledate prostor van Zagreba. Nije valjda da se hrvatska politika svela samo na 2 brežuljka u Zagrebu, na Pantovčak i Markov trg i dalje se ne vidi. A ovi saborski zastupnici koji dolaze iz krajeva, koji … [[Govornik se ne razumije.]] očito zaborave na te krajeve, kad ugledaju svjetla Zagreb i to je hrvatska politika. I umjesto da mi ovdje 40 sati raspravljamo kako ostaviti mlade ljude, da razglabamo o krucijalnim zakonima, o čemu? Sada vidimo, dolazi odjednom 76 zastupnika izglasati zakon koji će omogućiti trošenje 5-6 milijuna kuna, više da bi se uljepšala stvarnost, kakva stvarnost, koga varamo?
906. amandman zastupnica Ivana Ninčević Lesandrić, nema je, pa idemo na 907. zastupnik Božo Petrov, izvolite.
Poštovani predsjedavajući 38 sati mrcvarenja, zbog 2,5 milijuna kuna. Pa zar to nije sramota, 38 sati, mrcvarenja saborskih zastupnika, osoblja, da biste sebi podigli 2,5 milijuna kuna. Ne znam jel to veća sramota ili to što ste npr. rekli, oboljeloj djeci sa spinrazom da nema novca. Za njih nema novca, ali za vas, za vaše lijepa lica na plakatima, i u TV spotovima treba imati novca. Zanimljivo. To su ti standardi, to je taj vaš prisan odnos s ljudima na terenu. Vi najbolje znate kako dišu ljudi, jako dobro znate. Možete pogledati roditelje bolesnog djeteta u oći i reći nema novaca i možete nakon toga, doći u Sabor 38 sati plaziti za 2,5 milijuna kuna, da vas ne bude sramota. Bravo. To je taj HDZ, čak ja ne bih rekao da je HDZ, ja bi rekao da je to vrhuška koja vam je sve pokrala. Pokrala vam je ne govorim o financijama, to ste odavno uzeli. Govorim o časti, govorim o obrazu govorim o vrijednostima, sve ste izgubili putem. Bitno je da su ljudi imali 38 sati da to vide. I vidjeli su. Nikakvi plakati, nikakvi TV spotovi, niti nasmijana lica vam više neće pomoći, vjerujte. Tražim glasovanje.
908. amandman, zastupnica Sonja Čikotić, izvolite.
Ono što se ne radi sada u ovoj godini kad je izborna godina ne mijenjaju se pravila. To, ovaj zakon zasigurno će imati svoj put ka Ustavnom sudu i zapravo procjenu ustavnosti. Institucije su okupirane, ukradena je parlamentarna demokracija, ukrali ste izravnu demokraciju, a novac, novac koji ste zapravo, cijela javnost je mogla vidjeti na što ste spali. Spali ste na 2,5 milijuna kuna, ne bi li izglasali zakon danas ne bi li promijenili zapravo izborna pravila za europske izbore koji će se raspisati u ponedjeljak, a predsjednica čeka, znači institucije su okupirane. Ako su institucije okupirane, tko ih financira, pa financirate ih vi. Povećali ste izdvajanja za plaće u javnom sektoru, okupirali ste školske odbore, okupirali ste upravna vijeća, okupirali ste sve državne tvrtke, upravna, nadzorna vijeća i sve ostalo. Ali, znate što? Ovo danas je dobro što se dogodilo jer su građani hrvatske mogli jasno vidjeti do koga vam je stalo. Jer godinama čekaju određene zakone, godinama čekaju određene promjene, a one ne dolaze. A kada treba 2,5 milijuna kuna osigurati za političku promidžbu, onda to možete. Nije vas ni najmanje sram predvidjeti u Ministarstvu regionalnog razvoja 2,5 milijuna kuna za ugostiteljske usluge i to staviti u 10 bagatelnih nabava i zapravo provoditi i prodavati praznu priču po polupraznim gradovima i selima u Hrvatskoj, to vas nije ni najmanje sram, ali Hrvatska je vidjela tko ste. Tražim glasanje o ovom amandmanu.
Idemo na 909. amandman, zastupnika Marka Sladoljeva, izvolite.
Hvala g. predsjedniče. Dakle, evo, nakon 36 sati mogu reći da sam ponosan na svoje kolege, ne zbog tih 36 sati nego zbog poruke koju smo slali hrvatskoj jasnosti, a mogu reći i da sam ponosan i na hrvatski narod, na podršku koju smo dobili, na ove ljude koji su došli ispred Sabora. Na stotine i stotine poruka iz svih krajeva Hrvatske, iz dijaspore, neke poruke nisu bile poruke mržnje prema nekoj stranci, dakle naši birači nisu takvi, oni su afirmativni, rekli su, samo ustrajte, držite se, vi ste svjetlo. Dakle, a kolika je panika HDZ-a govori o tome da je predsjedniče Vlade došao održati konferenciju za novinare, da se ovaj zakon donosi na vrlo, vrlo čudan način. Izgleda da ankete koje se plasiraju u medijima nisu onakve kakve stvarno stanje pokazuje, da se moraju potrošiti milijuni i milijuni kuna, da bi uljepšali stvarnost. Dakle, jednostavno, šaljemo građanima lošu poruku, mi ćemo ustrajati na našim porukama, mi smatramo da su hrvatski građani vrjedniji od političkih stranaka, da su političke stranke i političke elite suodgovorne i odgovorne za tisuće i tisuće mladih koji su iselili iz Hrvatske. Mi ćemo se boriti pokraj takvog mišljenja politike. Mi mislimo da su ljudi ispred politike, da su djeca ispred politike, da su socijalni slučajevi ispred politike i tražim glasovanje o ovom amandmanu.
Dobro. Idemo na predzadnji, 910. amandman, zastupnice Ines Strenja. Izvolite.
Poštovani predsjedniče. Kao što vidimo, u Hrvatskoj se samo članovi HDZ-a vraćaju kad treba i Klepetan kad treba. Svi vaši glasači i svi građani koji žive u mjestima otkud dolazite, vidjet će da je, da mjesto gdje ste se vratili večeras je HS u ponoć u petak, da bi glasali, da bi tim građanima uzeli još novca iz njihovih džepova. I ja sam cijeli dan pozivala predsjednicu Kolindu Grabar-Kitarović da potpiše, odnosno raspiše izbore za EU parlament i preduhitri izglasavanje ovog zakona po kojem ćete moći još više novca potrošiti za izbore, ali to je bilo krivo. Jer ovim zakonom, ona će moći umjesto 4 milijuna potrošiti 8 milijuna za svoju kampanju. Ovim zakonom koji ćete vi danas izglasati uz pomoć prebjega koji vam je omogućio Milanović + nacionalne manjine, vi ćete onemogućiti hrvatskim građanima da imaju pravo koje im je Ustavom zagarantirano [[Upadica: Molim vas.]] a to je pravo na referendum [[Upadica: Kolegice i kolege, molim vas za parlamentarizam. Izvolite.]] Pravo na referendum je najveće demokratsko pravo zagarantirano Ustavom. Vi ćete im to onemogućiti. Jer referendum zahtjeva pravi Zakon o referendumu, a ne ovo što ste naveli u ovom zakonu. Referendum koji će vam uslijediti uskoro pomutit će mnoge stvari jer će se u njemu izjašnjavati i mnogi vaši glasači koji neće htjeti raditi do 67 godina, kad žive 3 godine kraće od građana EU. Ovim zakonom ste porušili sve ono na osnovu čega mislite da trebate dobiti glasove. Građanima ste zavukli još dublje ruku u džep i onemogućili ono što trebaju [[Upadica: Hvala vam.]] a to je pravo da se referendumom [[Upadica: Hvala vam kolegice Strenja.]] izjasne o onom što traže. Tražim da se glasa o mom amandmanu.
I zadnji amandman poštovanog zastupnika Nikole Grmoje 911. Izvolite.
37 sati traje ova borba MOST-ovih zastupnika, a sada je glasačka mašinerija ušla u Hrvatska sabor da izglasa sebi dodatne milione za izbornu promidžbu, to je jedino što vas zanima, nije vas ovdje bilo 2 dana, tu ste poslali svoje podpredsjednike sabora da čuvaju stranačku blagajnu, a sada ste došli izglasati to i dodatno onemogućiti referendumsko izjašnjavanje građana. Koliko sam mogao vidjeti u sabor je došao i premijer da vam izrazi solidarnost jer evo teško je ovdje vama doći u 12 sati, glasati ne za hrvatski narod, ne za Hrvatsku državu, nego za vašu stranku, uvijek vam je vaša stranka bila iznad Hrvatske države i nisu vam bili dosta niti crni fondovi, nisu vam dosta sve one silne afere, nikad vam dosta novca. Dva dana ste gurali ovu raspravu samo kako biste sada u ovo gluho doba noći izglasali ovaj zakon i time omogućili HDZ-u, Milanu Bandiću i HNS-u dodatne milijune za izbornu promidžbu. To je jedino ono što vas interesira, zbog toga ste došli u Hrvatski sabor, a MOST-ovi zastupnici su u ovoj borbi odnijeli pobjedu jer je glasovanje trebalo biti u 12,00 sati to se nije dogodilo, namučili smo vas morali ste sada doći, kolega Bačić se sada muči da vas ovdje skupi, a MOST-ovi zastupnici su pokazali kako se bori za vrijednosti, kako se bori za hrvatske građane i ponudili smo nadu hrvatskim građanima da vam se može pružiti otpor što smo i učinili. Tražim glasovanje, a najvjerojatnije u glasovanju nećemo sudjelovati i molim sve one koji ovdje sjede da vam ne drže kvorum.
Vi ste izgubili pravo na govor, niste, a što biste htjeli?
Htio bi se obratiti, dakle 238., hvala kolegama iz MOST-a što su izdržali, ja kao volonter u brojnim referendumskim inicijativama cijenim vaš trud i hvala vam što ste izdržali ovih 38 sati, naročito znači cijeniti, ponovit ću Istanbulska, istina o Istanbulskoj, 1.000 volontera vam zahvaljuje na ovome što ste napravili. Hvala još jedan puta.
To znadete da je opomena što ste napravili, pa vam evo dajem opomenu i nemate više pravo govora. To je tako i tako svejedno. Glasovanje će biti u 12,00 sati, kao što sam i najavio. Idemo sada na glasovanje. Prva točka Konačni prijedlog Zakona o financiranju političkih aktivnosti, izborne promidžbe i referenduma, drugo čitanje, P.Z. broj 519, predlagatelj je Vlada Republike Hrvatske, a rasprava je zaključena. Klub zastupnika MOST-a nezavisnih lista predlaže Hrvatskom saboru donošenje Zaključka koji glasi, o Konačnom prijedlogu Zakona o financiranju političkih aktivnosti, izborne promidžbe i referenduma, provest će se treće čitanje. Molim predstavnika predlagatelja da se očituje, poštovana državna tajnica Josipa Rimac. Izvolite.
Uvaženi predsjedniče.
Molim vas samo za govornicu.
Može. Uvaženi predsjedniče Hrvatskog sabora, poštovane saborske zastupnice i saborski zastupnici. Vlada Republike Hrvatske ne prihvaća Zaključak.
Onda dajem na glasovanje Prijedlog Zaključka Kluba zastupnika nezavisnih lista. Molim glasujmo. Utvrđujem da nije dobio potreban broj glasova, 80 glasova je bilo PROTIV. Sada prelazimo na glasovanje o amandmanima. Amandmane su podnijeli Odbor za Ustav, Poslovnik i politički sustav i Odbor za zakonodavstvo, Klub zastupnika Živog zida i SNAGA-e, zastupnik Saša Đujić, Klub zastupnika GLAS-a i HSU-a, Klub nezavisnih zastupnika, Klub zastupnika MOST-a nezavisnih lista, zastupnik Miro Bulj, zastupnik Podolnjak, Runtić, Dobrović, Ante Pranić, Ivana Ninčević-Lesandrić, Božo Petrov, Sonja Čikotić, Marko Sladoljev, Ines Strenja, Nikola Grmoja i Klub zastupnika Hrvatske narodne stranke liberalni demokrati. Pregled amandmana dostavljen vam je elektroničkim putem. Izjašnjavanje o amandmanima proveli smo ranije na sjednici. Prije nego pređemo na glasovanje o amandmanima koje predlagatelj ne prihvaća, naglašavam da, budući su Klub zastupnika MOST-a nezavisnih lista i jedanaest zastupnika MOST-a nezavisnih lista podnijeli amandmane identičnog sadržaja, sukladno članku 202., stavku 7. Poslovnika o amandmanima ćemo glasovati na način da ćemo glasovati samo o jednom od njih, i to o amandmanima Kluba. Dakle krećemo sa glasovanjem. Klub zastupnika MOST-a nezavisnih lista, dakle, od 1. do 12., zastupnici kako su navedeni, molim vas, amandman 1. pa do 12., glasujmo, Vlada ih ne prihvaća. Amandmani od 1. do 12., nisu dobili dovoljan broj glasova. Amandman 13., Klub zastupnika nezavisnih lista, [[Upadica: Ah pardon, ispričavam se.]] Amandman broj 13., Kluba zastupnika nezavisnih lista i amandmani do broj 24., identični, Vlada ih ne prihvaća. Molim glasujmo. Amandman nije dobio potreban broj glasova. Amandman Kluba zastupnika MOST-a nezavisnih lista, od broj 25. do 36., identični amandmani, Vlada ne prihvaća. Molim glasujmo. Nisu dobili potreban broj glasova. Klub zastupnika MOST-a nezavisnih lista, amandman broj 37. do 48., identični amandmani, Vlada ne prihvaća. Molim glasujmo. Nije dobio potreban broj glasova. Amandman 49., Kluba zastupnika MOST-a nezavisnih lista, i identični amandmani do broja 60., Vlada ih ne prihvaća. Molim glasujmo. Nisu dobili potreban broj glasova. Amandman broj 61., Kluba zastupnika MOST-a nezavisnih lista, i identični amandmani do broja 72., Vlada ne prihvaća. Molim glasujmo. Nisu dobili potreban broj glasova. Amandman broj 73., Kluba zastupnika MOST-a nezavisnih lista, i identični amandmani do broja 84., Vlada ne prihvaća. Nisu dobili potreban broj glasova. Amandman broj 85., Kluba zastupnika MOST-a nezavisnih lista, i identični amandmani do broja 96., Vlada ne prihvaća. Nisu dobili potreban broj glasova. Amandman broj 97., Kluba zastupnika MOST-a nezavisnih lista, i identični amandmani do broja 108., Vlada ne prihvaća. Nisu dobili potreban broj glasova. Amandman 109., Kluba MOST-a nezavisnih lista, do broja 120., identični amandmani, Vlada ne prihvaća. Nisu dobili potreban broj glasova. Amandman 121., Odbora za Ustav, Poslovnik i politički sustav, je prihvaćen i postaje sastavni dio Zakona. Amandman 122., Kluba zastupnika MOST-a nezavisnih lista, i identični amandmani do 133., Vlada ih ne prihvaća. Nisu dobili potreban broj glasova. Amandman 134., istog Kluba zastupnika, i identični amandmani do 145., Vlada ne prihvaća. Nisu dobili potreban broj glasova. Amandman 146., istog Kluba zastupnika, i identični amandmani do 157., Vlada ne prihvaća. Nisu dobili potreban broj glasova. Amandman broj 158., Odbor za Ustav, Poslovnik i politički sustav je prihvaćen, postaje sastavni dio Zakona. Amandmani od 159 Kluba zastupnika MOST-a nezavisnih lista i identični do 170., Vlada ne prihvaća. Molim glasujmo. Nisu dobili potreban broj glasova. Amandman zastupnika Saše Đujića br. 171., Vlada ne prihvaća. Molim glasujmo. Nisu dobili potreban broj glasova. Amandman 172. Kluba zastupnika MOST-a nezavisnih lista do 183. identični amandmani, Vlada ih ne prihvaća. Nisu dobili potreban broj glasova. Amandman 184. Kluba zastupnika MOST-a nezavisnih lista do 195. su identični amandmani, Vlada ih ne prihvaća, glasujmo. Nisu dobili potreban broj glasova. Amandman 196. istog kluba zastupnika do 207. su identični amandmani koje Vlada ne prihvaća. Nisu dobili potreban broj glasova. Amandman 208. istog kluba zastupnika do 219. identični amandmani, Vlada ne prihvaća. Molim glasujmo. Nisu dobili potreban broj glasova. Amandman 220. istog kluba zastupnika do 231. su identični amandmani, Vlada ne prihvaća. Molim glasujmo. Nisu dobili potreban broj glasova. Amandman 232. Klub zastupnika MOST-a nezavisnih lista do 243. su identični amandmani, Vlada ih ne prihvaća. Nisu dobili potreban broj glasova, pa idemo na 244. isti klub zastupnika do 255. su identični amandmani, Vlada ne prihvaća. Nisu dobili potreban broj glasova. 256. amandman istog kluba zastupnika do 267. identični amandmani, Vlada ih ne prihvaća. Nisu dobili potreban broj glasova. 268. amandman je onaj Odbora za zakonodavstvo, on je prihvaćen i postaje sastavni dio zakona. Amandman 269. Klub zastupnika MOST-a nezavisnih lista do 280. identični amandmani, Vlada ih ne prihvaća, glasujmo. Nisu dobili potreban broj glasova. Amandman 281. Kluba zastupnika MOST-a nezavisnih lista do 292. identični amandmani, Vlada ih ne prihvaća. Nisu dobili potreban broj glasova. Amandman 293. Kluba zastupnika MOST-a nezavisnih lista do 304. identični amandmani, Vlada ne prihvaća. Nisu dobili potreban broj glasova. Amandman 305. istog kluba zastupnika do 316. identični amandmani, Vlada ih ne prihvaća. Nisu dobili potreban broj glasova. Amandman 317. Kluba zastupnika HNS-a prihvaćen je djelomično. Klub HNS-a se nije očitovao, pa moramo glasati, izvolite.
Hvala vam predsjedniče. Prihvaćamo amandman u izmijenjenom obliku.
Hvala vam, on postaje onda sastavni dio zakona. 318. amandman Kluba zastupnika Živog Zida i SNAGA-e, Vlada ne prihvaća, pa molim da glasujemo. Nije dobio potreban broj glasova. Amandman 319. Klub zastupnika MOST-a nezavisnih lista do 330. su identični amandmani, Vlada ih ne prihvaća. Nije dobio potreban broj glasova. Amandman 331. isti klub zastupnika do 342. su isti amandmani, molim glasujmo. Nisu dobili potreban broj glasova. Amandman 343. isti kluba zastupnika do 354. isti amandmani, Vlada ne prihvaća. Nisu dobili potreban broj glasova. 355. Klub zastupnika MOST-a nezavisnih lista do 366. isti amandmani, Vlada ih ne prihvaća. Nisu dobili potreban broj glasova. Amandman 367. Klub zastupnika MOST-a nezavisnih lista do 378. identični amandmani, Vlada ih ne prihvaća. Nisu dobili potreban broj glasova. 379. isti klub zastupnika do 390. identični amandmani, Vlada ne prihvaća. Nisu dobili potreban broj glasova. Amandman 391. Klub nezavisnih zastupnika, Vlada ne prihvaća, moramo glasovati. Nije dobio potreban broj glasova. 392. amandman je Kluba zastupnika MOST-a nezavisnih lista do 403. su identični amandmani, Vlada ih ne prihvaća. 404. amandman Klub zastupnika MOST-a nezavisnih lista do 415. identični amandmani, Vlada ne prihvaća. Nisu dobili potreban broj glasova. 416. isti klub zastupnika do 427. identični amandmani, Vlada ih ne prihvaća, glasujmo. Nisu dobili potreban broj glasova. 428. amandman istog kluba zastupnika identični do 439., Vlada ne prihvaća. Nisu dobili potreban broj glasova. 440. Klub zastupnika MOST-a nezavisnih lista do 451. identični, Vlada ne prihvaća. Nisu dobili potreban broj glasova. 452. Klub zastupnika Živog Zida i SNAGA-e, Vlada ne prihvaća, pa glasujmo. Nije dobio potreban broj glasova. 453. zastupnik Saša Đujić, Vlada ne prihvaća, glasujmo. Nije dobio potreban broj glasova. Amandman 454. Klub zastupnika MOST-a nezavisnih lista do 465. isti amandmani, Vlada ne prihvaća. Nije dobio potreban broj glasova. 466 Klub zastupnika MOST-a Nezavisnih lista do 477 identični amandmani, Vlada ih ne prihvaća. Nisu dobili potreban broj glasova. 478, isti Klub zastupnika do 489, Vlada ih ne prihvaća. Glasujmo. Nisu dobili potreban broj glasova. Amandman 490, isti Klub zastupnika do 501, identični amandmani, Vlada ih ne prihvaća. Nisu dobili potreban broj glasova. Amandman 502 isti Klub zastupnika do 513, identični amandmani, Vlada ih ne prihvaća. Nisu dobili potreban broj glasova. 514. amandman istog Kluba zastupnika do 525, identični amandmani, Vlada ne prihvaća. Nisu dobili potreban broj glasova. 526, isti Klub zastupnika do 537, Vlada ne prihvaća. Nisu dobili potreban broj glasova. 538. isti Klub zastupnika do 549, Vlada ne prihvaća. Nisu dobili potreban broj glasova. 550 isti Klub zastupnika do 561, Vlada ne prihvaća. Nisu dobili potreban broj glasova. 562 Klub zastupnika MOST-a Nezavisnih lista do 573, identični amandmani, Vlada ne prihvaća. Nisu dobili potreban broj glasova. 574, isti Klub zastupnika do 585, isti amandmani, Vlada ne prihvaća. Nisu dobili potreban broj glasova. 586, isti Klub zastupnika do 597, isti amandmani, Vlada ne prihvaća. Nisu dobili potreban broj glasova. 598, isti Klub zastupnika do 609, isti amandmani, Vlada ne prihvaća. Nisu dobili potreban broj glasova. 610 Klub zastupnika MOST-a Nezavisnih lista do 621, isti amandmani, Vlada ne prihvaća. Nisu dobili potreban broj glasova. 622, Klub zastupnika MOST-a Nezavisnih lista do 633, isti amandmani, Vlada ne prihvaća. Nisu dobili potreban broj glasova. 634, isti klub zastupnika do 645, isti amandmani, Vlada ih ne prihvaća. 646, isti Klub zastupnika do 657, isti amandmani, Vlada ih ne prihvaća. Nisu dobili potreban broj glasova. 658, isti Klub zastupnika do 669, isti amandmani, Vlada ih ne prihvaća. Nisu dobili potreban broj glasova. 670, isti Klub zastupnika do 681, isti amandmani, Vlada ih ne prihvaća. Nisu dobili potreban broj glasova. 682, isti Klub zastupnika do 693, isti amandmani, Vlada ne prihvaća. Nisu dobili potreban broj glasova. 694, isti Klub zastupnika do 705, isti amandmani, Vlada ih ne prihvaća. Nisu dobili potreban broj glasova. 706, isti Klub zastupnika do 717, isti amandmani, Vlada ne prihvaća. Nisu dobili potreban broj glasova. 718, isti Klub zastupnika do 729, isti amandmani, Vlada ne prihvaća. Nisu dobili potreban broj glasova. 730, isti Klub zastupnika do 741, isti amandmani, Vlada ne prihvaća. Nisu dobili potreban broj glasova. 742, isti Klub zastupnika, 753, isti amandmani, Vlada ne prihvaća. Nisu dobili potreban broj glasova. 754, isti Klub zastupnika do 765, isti amandmani, Vlada ih ne prihvaća. Nisu dobili potreban broj glasova. 766, isti Klub zastupnika do 777, isti amandmani, Vlada ne prihvaća. Nisu dobili potreban broj glasova. 778, isti Klub zastupnika do 789, isti amandmani, Vlada ne prihvaća. Nisu dobili potreban broj glasova. 790, isti Klub zastupnika do 801, isti amandmani, Vlada ne prihvaća. Nisu dobili potreban broj glasova. 802 do 813, Klub zastupnika MOST-a, isti amandmani, Vlada ne prihvaća. Nisu dobili potreban broj glasova. Amandman 814, isti Klub zastupnika do 825, isti amandmani, Vlada ih ne prihvaća. Nisu dobili potreban broj glasova. 826, isti Klub zastupnika do 837, isti amandmani, Vlada ne prihvaća. Nisu dobili potreban broj glasova. 838 amandman, isti Klub zastupnika do 849, isti amandmani, Vlada ih ne prihvaća. Nisu dobili potreban broj glasova. 850 amandman, isti Klub zastupnika do 861, isti amandmani, Vlada ne prihvaća. Nisu dobili potreban broj glasova. 862, isti Klub zastupnika do 873, isti amandmani, Vlada ne prihvaća. Nisu dobili potreban broj glasova. 874, Klub zastupnika MOST-a Nezavisnih lista do 885, isti amandmani, Vlada ne prihvaća. Nisu dobili potreban broj glasova. 886, isti Klub zastupnika do 897, isti amandmani, Vlada ne prihvaća. Nisu dobili potreban broj glasova. 898. amandman Odbora za zakonodavstvo Vlada je prihvatila i postaje sastavni dio zakona. A 899. Kluba zastupnika GLAS-a i HSU-a Vlada ne prihvaća, pa glasujmo. Nije dobio potreban broj glasova. I idemo na zadnje, 900. amandman Kluba zastupnika MOST-a nezavisnih lista do 911. identični amandmani Vlada ih ne prihvaća, pa molim glasujmo. Nisu dobili potreban broj glasova. Sada dajem na glasovanje Konačni prijedlog Zakona o financiranju političkih aktivnosti, izborne promidžbe i referenduma. Molim glasujmo. Utvrđujem da je jednoglasno sa 81 glas za donesen Zakon o financiranju političkih aktivnosti, izborne promidžbe i referenduma.
Prelazimo na sljedeću točku dnevnog reda: - Konačni prijedlog Zakona o izmjenama i dopunama Zakona o suzbijanju zlouporabe droga, drugo čitanje, P.Z.E. br. 495 Predlagatelj je Vlada Republike Hrvatske, na temelju čl. 85. Ustava RH i čl. 172. u svezi s člankom 190. Poslovnika Hrvatskog sabora. Prigodom rasprave o ovoj točci dnevnog reda, primjenjuju se odredbe poslovnika, koje se odnose na drugo čitanje zakona. Amandmani se mogu podnositi do kraja rasprave temeljem čl. 197. Poslovnika Hrvatskog sabora. Raspravu su proveli Odbor za zakonodavstvo, Odbor za zdravstvo i socijalnu politiku, Odbor za obitelj, mlade i sport. Pozivam predstavnika predlagatelja, poštovanog državnog tajnika, Ministarstva zdravstva, Tomislava Dulibića, da nam da dodatno obrazloženje konačnog prijedloga zakona, izvolite.
Gospodine dopredsjedniče. Zakonskim izmjenama usklađuje se nacionalno zakonodavstvo s pravnom stečevinom EU, na način da su nove psihoaktivne tvari definirane kao droge. Time će se smanjiti dostupnost novih psihoaktivnih tvari na hrvatskom tržištu, te će se omogućiti nadležnim inspekcijama postupanje u slučajevima kada sumnjaju da sastav nekog proizvoda, ne odgovara sastavu navedenom u obavijesti o proizvodu, odnosno, da proizvod sadrži psihoaktivne tvari ili nove psihoaktivne tvari. U cilju sprječavanja njihove uporabe i daljnje prodaje, zakonskim prijedlogom, omogućuje se ministru nadležnom za zdravstvo, donošenje naredbe o zabrani uporabe nove psihoaktivne tvari, do trenutka njenog uvrštavanja na popis droga, psihoaktivnih tvari i tvari iz kojih se mogu dobiti droge. Definiranjem industrijske konoplje, kao konoplje s niskim sadržajem THC-a jasno je naznačeno da nije riječ o biljci iz koje se može dobiti droga, te da se ne nalazi na popisu droga. Zakonskim prijedlogom, omogućava se korištenje cijele biljke industrijske konoplje u razne industrijske svrhe, građevinske, tekstilnoj, kozmetičkoj industriji, te auto industriji i industriji papira, te proizvodnja goriva iz bio mase, za razliku od dosadašnjih stanja, gdje se koriste sjemenke navedenih sorti i to isključivo u prehrambenoj industriji za proizvodnju hrane i hrane za životinje, a preostali dio biljke se uništava. Razlika između rješenja koja se predlažu konačnim prijedlogom zakona, u odnosu na rješenja iz prijedloga zakona, odnose na razgraničenje nadležnosti obavljanja inspekcijskog nadzora, nad provedbom zakona. Također, dodana je prijelazna odredba, prema koje će se droge, dijelovi biljki ili tvari, koje su oduzete prije stupanja na snagu ovog zakona, uništiti sukladno odredbama ovog zakona, odnosno, u znatno kraćem roku. Hvala vam lijepo.
Zahvaljujem državnom tajniku Dulibiću na obrazloženju konačnog prijedloga zakona, imamo replike. Poštovani kolega Saša Đujić, izvolite.
Hvala lijepo. Gospodine državni tajniče, evo meni je drago, da još ću jednom reći, kao i u pravom čitanju, drago mi je da se legalizira proizvodnja industrijske konoplje, međutim, ono što mi je žao da do ovog drugog čitanja, niste odlučili, iako je bilo puno prijedloga u ovoj raspravi, legalizirati proizvodnju konoplje, odnosno, marihuane u medicinske svrhe. Ja sam mislio, da ćete to napraviti i nakon svih događaja koja su se dogodila između ova 2 čitanja, a to je recimo da je predsjednica Republika pomilovala jednog građanina naše države, Huanita, upravo zbog tog dijela, zbog kojeg je bio osuđen, zbog proizvodnje marihuane u medicinske svrhe, budući da je taj predmet obradilo Ministarstvo pravosuđa, koje je sastavni dio Vlade RH, znači nisu imali ništa protiv tog pomilovanja, samim time, ja zaključujem da ni vlada nema protiv toga ništa. Ja sam mislio, stvarno da ćete vi po dijelima predsjednice i Ministarstva pravosuđa ipak prihvatiti i legalizirati, dozvoliti ovim zakonom i proizvodnju marihuane u medicinske svrhe. Žao mi je što se to nije dogodilo.
Zahvaljujem kolega Đujiću. Odgovor državni tajnik Dulibić, izvolite.
Poštovani zastupniče, nismo donijeli te odredbe o uzgoju medicinskog kanabisa isključivo iz sigurnosnih razloga, ali, da smo ih donijeli, znači, to bi se uzgajalo u zatvorenim laboratorijskim uvjetima, a ne ovakvim uvjetima o čemu vi sad spominjete. Hvala lijepo.
Zahvaljujem. Slijedeća replika poštovani kolega Željko Jovanović, izvolite.
Hvala lijepo. Uvaženi državni tajniče, ovog trenutka pacijenti kojima je medicinski kanabis potreban, zapravo on nije dostupan, cijena je previsoka, broj liječnika koji ima pravo propisivati taj recept je vrlo mali, dva pripravka dostupna u ljekarna ne zadovoljavaju potrebe pacijenata. Istovremeno dvije je godine vaše ministarstvo ignoriralo rad Povjerenstva za medicinski kanabis koji je 2015. i donio preporuke o primjeni medicinskog kanabisa sa zaključkom da se svakih 6 mjeseci revidiraju preporuke kako bi sukladno razvoju znanosti, medicinske misli, problema, dostupnost bila … [[Govornik se ne razumije]] Međutim, pune dvije godine ministar Kujundžić odbio je sazvati to povjerenstvo, možete li reći zašto i da li je povjerenstvo napokon započelo sa radom i kada ćemo dobiti njihove nove preporuke?
Zahvaljujem poštovanom kolegi Jovanoviću. Odgovor državni tajnik Dulibić, izvolite.
Hvala lijepo. Poštovani kolega Jovanoviću, koliko ja znam, povjerenstvo radi u svom sastavu i donijeti će odgovarajuće preporuke, a što se tiče nabavke tvari u ljekarnama, znači, naručili smo dodatne količine, stižu kroz mjesec dana i bit će duplo jeftinije, nego što su bile do sad.
Zahvaljujem. Slijedeća replika poštovana kolegica Marija Alfirev, izvolite.
Hvala poštovani potpredsjedniče. Državni tajniče, evo ovo pitanje koje je danas postavio kolega Jovanović, ja sam postavila prvi put u prvom čitanju, tada ste mi rekli da nema potrebe, da nije bilo do sada potrebe za sazivanjem sastanka povjerenstva. No, ono što ste napravili nekako u tišini, da ste vrlo brzo nakon tog čitanja 17. siječnja smo imali, već negdje do veljače kraja ili do početka veljače čini mi se ste već novog predsjednika izglasali, ja čestitam kolegi Ćeliću, on je predsjednik, ako niste znali, predsjednik i na čelu tog povjerenstva i ja sad očekujem zaista neke pomake i smatram da ste trebali to ipak dići na malo veća zvona jer je to zaista značajno pogotovo što kroz protekle godine je, i sami ste rekli da premali broj pacijenata može koristiti medicinski kanabis odnosno za premalo dijagnoza liječnici [[Upadica: Zahvaljujem…]] mogu propisivati recepte.
…poštovanoj kolegici. Odgovor državni tajnik Dulibić, izvolite.
Pa ne vidim, ne vidim poštovana kolegice da je išta sporno u tome što je dr. Ćelić, znači, što je predsjednik tog povjerenstva, on je eminentan stručnjak u tom području i nadam se da ćemo vidjeti rezultate tog rada.
Zahvaljujem na odgovoru. Slijedeća replika poštovane kolegice Ines Strenja, izvolite.
Zahvaljujem. Puno pitanja se otvorilo, pa ću i u raspravi bit malo duža. Samo bi vas podsjetila, kao prvo pohvalno je to što je na čelu ovog povjerenstva kolega Ćelić koji je ekspert za ovo područje i nadam se da će sukladno onom kakvi su njegovi stavovi, a oni su moderni stavovi i proizilaze iz onog što je danas doseg modernog svijeta, vjerojatno u tom smislu i ići. Ali isto tako bi vas posjetila i na vašu europarlamentarku koja je na vrlo jasno bila u Europskom parlamentu, bila članica skupine koja je govorila o upotrebi kanabisa u medicinske svrhe i vrlo jasno rekla i tražila da se to pravno regulira. Ono što je ovdje se otvorilo kao pitanje to je što vi mislite da naše Ministarstvo unutrašnjih poslova, pošto vi njih prvenstveno kažete da su odgovorni i zašto se nije krenulo u proizvodnju medicinskog kanabisa, da li mislite da oni nisu kapacitirani ovo vodit, a neka druga Ministarstva unutrašnjih poslova i policija u Kanadi i cijelom nizu drugih zemalja može kontrolirat i dozvoljeno je u tim zemljama proizvodnja medicinskog kanabisa?
Zahvaljujem. Odgovor državni tajnik Dulibić, izvolite.
Hvala lijepa. Uvažena saborska zastupnice, koliko je po mom mišljenju naše Ministarstvo unutarnjih poslova, iznimno kvalitetno obavlja svoj posao, trenutno je sigurnosna procjena takva da nije preporuka za donošenje ovih izmjena zakona u smislu da se uzgaja medicinski kanabis. Kad sigurnosna procjena bude drugačija, pristupit ćemo drugačijem zakonodavnom rješenju na razini Vlade.
Zahvaljujem na odgovoru. Slijedeća replika Stjepan Čuraj, izvolite kolega.
Zahvaljujem potpredsjedniče. Poštovani državni tajniče, dakle, vidim da ste u primjedbama odnosno u prijedlozima niste prihvatili moj prijedlog o jedinstvenom dodanom sustavu iako sada uvodimo, definiramo sustav ranog upozoravanja i naveli ste time da postoji određena aplikacija na portalu Ministarstva unutarnjih poslova koju ja evo ne mogu naći nikako već iz ne znam koliko puta, pa me zanima da mi odgovorite točno kako dolazim do te aplikacije? A sustav jedinstvenoga je bio prijedlog da se obuhvati i ta nivo prijave i svi drugi mogući i naravno jedan popis sa slikama svih već utvrđenih tvari koje imaju psihoaktivna svojstva, dakle, koja su zabranjena, kako bi naši građani znali kad dođu u prvi kontakt da je to nedozvoljeno. Naravno, moramo to uvesti u zakon kako ne bi došli u sukob sa određenim drugim zakonskim propisima.
Zahvaljujem kolega Čuraj. Odgovor državni tajnik Dulibić, izvolite.
Hvala lijepo. g. Ćuraj, to je mobilna aplikacija, evo imam je i ja na svom mobitelu, znači, otvori se aplikacija koja se zove Policija i onda se ima, tu da se može slikat i napravit prijava, jel.
Zahvaljujem na odgovoru državnom tajniku. Slijedeća replika poštovani kolega Ivan Ćelić, izvolite.
Hvala g. potpredsjedniče. Poštovani državni tajniče, malo je bilo govora o nečemu što je danas izišlo u medijima, a tiče se, dakle, istraživačke djelatnosti, dakle, ovaj zakon regulira i posjedovanje droge odnosno čitavih postrojenja za preradu biljke za medicinske, veterinarske, znanstveno istraživačke i nastavne svrhe, tako da mislim da je to još jedna važnost ovoga vrlo kompleksnoga zakona i s obzirom na ovu situaciju koja se dogodila na Agronomskom fakultetu, ja vas molim da se vi zauzmete, da se čim prije to regulira sa Ministarstvom znanosti i obrazovanja, da se na Agronomskom fakultetu kada već postoji ta mogućnost da se za znanstveno istraživačke svrhe da dopusnica i od strane Ministarstva zdravstva.
Zahvaljujem kolega Ćelić. Odgovor državni tajnik Dulibić.
Hvala lijepo gospodine Ćeliću, znači bio sam cijeli dan tu u saboru pa nisam ušao u detalje tog slučaja, ali koliko imam informacije Ministarstvo znanosti je treba donijet pravilnik po kojem bi mi, na osnovu kojega mi možemo dat ko Ministarstvo zdravstva suglasnost. Naravno da ću se zauzet za donošenje istog.
Zahvaljujem državnom tajniku na odgovorima. Želi li možda izvjestitelj odbora uzeti riječ? Poštovana kolegica Ines Strenja, predsjednica Odbora za zdravstvo i socijalnu politiku, izvolite.
Zahvaljujem gospodine predsjedavajući, posebno pozdravljam predstavnika ministarstva i ove zastupnik koji su evo danas u ovo kasno popodne s nama. Želim vam reći kakvo je mišljenje zapravo Odbora za zdravstvo i socijalnu politiku koji je danas na svojoj 67. sjednici raspravljao o Konačnom prijedlogu Zakona o izmjenama i dopunama Zakona o suzbijanju zlouporabe droga, u drugom čitanju, P.Z.E. broj 495. Dakle, zakon je raspravljao kao matično radno tijelo i u uvodnom dijelu predstavnik predlagatelja istaknuo je kako se razlike između rješenja koja se predlažu konačnim prijedlogom zakona u odnosu na rješenja iz prijedloga zakona odnose na razgraničavanje nadležnosti u obavljanju inspekcijskih nadzora nad provedbom zakona. Također dodana je i prijelazna odredba prema kojoj će se droge, dijelovi biljki ili tvari koje su oduzete prije stupanja na snagu ovog zakona uništiti sukladno odredbama ovog zakona odnosno u znatno kraćem roku. Nisu prihvaćeni prijedlozi izneseni tijekom saborske rasprave o prijedlogu zakona koji su se odnosili na legalizaciju konoplje u rekreativne svrhe te prijedlozi da se regulira uzgoj konoplje u medicinske svrhe čime bi se po mišljenju nekih omogućila proizvodnja pripravaka na bazi kanabisa za medicinske svrhe što bi pacijentima bilo financijski povoljnije i dostupnije. Tijekom rasprave naglašena je potreba distinkcije između legalizacije konoplje u rekreativne svrhe i uzgoja konoplje u medicinske svrhe. Također je iznijeto mišljenje članova odbora većinom onih medicinske struke kako je neupitna činjenica da kanabis ne liječi određene bolesti kao što je npr. multipla skleroza nego umanjuje i olakšava tegobe i bolove. Upravo iz tih razloga prema njihovom mišljenju trebalo bi ići u tom pravcu i napraviti određene što hitnije izmjene. S tim u vezi nisu se složili s mišljenjem predlagatelja da je po pitanju uzgoja konoplje sa visokim sadržajem THC-a u medicinske svrhe skupo osnivanje posebne državne agencije koja bi bila odgovorna za uzgoj, otkup, nadzor i stavljanje na tržište pripravaka na bazi kanabisa, sukladno konvencijama UN-a o drogama i psihotropnim tvarima kojih je RH potpisnica. Članovi odbora su jednoglasno predložili Hrvatskom saboru ovaj zakon, da u proceduru i za izvjestiteljicu su predložili mene i ja sam vam pročitala dakle mišljenje mog odbora.
Zahvaljujem poštovanoj predsjednici Odbora za zdravstvo i socijalnu politiku Ines Strenji, na iznošenju stajališta odbora. Još netko od predstavnika Odbora? Nitko, hvala. Otvaram raspravu. U ime Kluba zastupnika MOST-a nezavisnih lista poštovana kolegica Ines Strenja, izvolite.
Dakle, ono što nisam stigla u samoj replici reći, dakle reći ću vam šta je rekla naša zastupnica u Europarlamentu koja je vrlo aktivna po ovim temama i što se tiče prevencije malignih bolesti i raka dojke, ali i u Bruxellesu je ona na Konferenciji o uporabi medicinskog kanabisa bila jasna i kolega Šuica je rekla da rad europskih institucija i agencija u podizanju svijesti o važnosti istraživanja i pravnog definiranja medicinskog kanabisa od iznimnog je značenja i može samo pomoći pacijentima kojima su takvi lijekovi potrebni, no mi političari ali i znanstvenici, aktivisti i pacijenti i svi drugi moramo biti ujedinjeni u borbi za jačanje zdravlja naših građana, kao i poboljšanom pristupu medicinskoj skrbi. Dakle, poboljšani pristup to je ono što smo mi željeli ovim zakonom, ali nismo to dobili. Dakle, osnovna namjena ovog zakona bila je usklađivanje nacionalnog zakonodavstva s pravnom stečevinom EU i prenošenje Direktive kako bi se nove psihoaktivne tvari obuhvatile definicijom droge i stoga se zakonskim prijedlogom definira pojam novih psihoaktivnih tvari kako bi se osiguralo sankcioniranje i osnova za postupanje posjedovanja novih psihoaktivnih tvari koji se znači iz dana u dan pojavljuju nova na tržištu. Zakonskim izmjenama definirana industrijska konoplja, kao konoplja koja se nalazi na zajedničnoj sortnoj listi EU sa određenim sadržajem i definiranjem industrijske konoplje naznačeno je da nije riječ o biljci iz koje se može dobit droga itd. Dakle, ovom izmjenom o mogućnosti korištenja cijele industrijske, biljke industrijske konoplje i to je ono što smo mi podržali. Međutim, jedan od glasnijih zahtjeva mnogobrojnih građana, prvenstveno bolesnika bio je dozvola uzgoja medicinskog kanabisa, e to je ono što ste propustili riješiti. A ovaj zakon zapravo imate već više godina u svojim pripremnim zakonodavnim aktima i imali ste dovoljno vremena da to uvrstite u ovaj prijedlog zakona. Dakle, RH je 2015. izmjenama Pravilnika o mjerilima za razvrstavanje lijekova te o propisivanju i izdavanju na recept omogućila legalnu primjenu i dostupnost gotovih pripravaka na bazi kanabisa. Nadalje, vi kažete u svom objašnjenju medicinska struka u RH pripravke na bazi konoplje odnosno ulja vrlo rijetko propisuje pri čemu razlog za nepropisivanje ovih pripravaka nije isključivo financijske prirode već činjenica da se primjena pripravaka na bazi kanabisa ne smatra službenim načinom liječenja zbog nedostatka znanstvenih dokaza. Navedeni pripravci se primjenjuju samo kao pomoćna sredstva za ublažavanje tegoba pacijentima sa vrlo različitim individualnim odgovor na primjenu. Ovo je potpuno netočno i ne znam tko vam je pisao ova objašnjenja. Dakle, mi to smatramo ukoliko propisujemo, smatramo da je to služben način sprječavanja boli kod pacijenata kojima je to potrebno. Onda ste ponovo rekli, po pitanju uzgoja konoplje sa visokim sadržajem tetrahidrokanabinola u medicinske svrhe, napominjemo da sukladno Konvenciji UN o drogama i psihotropnim tvarima kojih je RH potpisnica, države članice UN koje legaliziraju uzgoj konoplje u medicinske svrhe moraju osnovat posebnu državnu agenciju koja je odgovorna za uzgoj, otkup, nadzor i stavljanje na tržište pripravaka na bazi kanabisa. Slijedom navedenog država odnosno regulatorna tijela preuzimaju odgovornost za učinkovitost i sigurnost primjene navedenog pripravka odnosno njegovo puštanje u promet. Do sada nijedna farmaceutska tvrtka nije izrazila namjeru za proizvodnju ovih pripravaka. I ovo je netočno, dakle, mi u Europi imamo zemlje u kojima agencija nije osnovana i to je moguće regulirat i drugim, znači, propisima, nije potrebno osnivat agenciju. Isto tako, naravno, vi morate otvoriti mogućnost kako bi farmaceutske tvrtke zapravo i započele uopće razmišljat o tome da proizvode medicinski kanabis. U RH vi i dalje kažete da je u prošloj godini zabilježena vrlo mala potrošnja pripravaka na bazi konoplje na državnoj razini zbog čega su određene količine pripravaka morale biti uništene zbog isteka roka valjanosti. Dakle, ovo je netočno objašnjenje, ne znam tko vam ga je pisao, ako je 1.000,00 EUR-a jedna doza za jedan mjesec za jednog teškog oboljelog, koji osim što je teško bolestan, ima i sve druge povećane troškove zbog hrane, zbog njege i zbog svega onog jer se radi zbilja o pacijentima koji su najvećim dijelom već i teško pokretni ili su već u krevetu, dakle, naravno da oni nisu u mogućnosti toliko izdvojiti za ulje kanabisa, a naravno zbog toga se moralo i uništiti jer je prošao rok jer nisu mogli kupiti, nego su se morali ilegalno snalaziti, dakle, ovo objašnjenje vam isto ne drži vodu. Uvažavajući činjenicu da medicinska struka u RH zbog nedostatnih znanstvenih dokaza i sad se vi pozivate na … [[Govornik se ne razumije]] ja sam… [[Govornik se ne razumije]] imala i nekakva pozvana predavanja na tu temu i dobro znam što je… [[Govornik se ne razumije]] o učinkovitosti i sigurnosti primjene ovih pripravaka, iste ne propisuju u većoj mjeri upitan je angažman države odnosno državnih regulatornih tijela i institucija oko podržavanja i proizvodnje i stavljanja na tržište ovih pripravaka u svrhu masovne primjene zbog čega se nije pristupilo dopunama zakonskog prijedloga? Znači, medicinska struka to smatra da nije… [[Govornik se ne razumije]] to nije točno, ne bi propisivali neurolozi, onkolozi, ukoliko to nije nešto što će pomoći tim pacijentima, kao što smo uvijek ponavljali da ne liječi etiološki, ne liječi sam uzrok bolesti, ne liječi multiplu sklerozu, ne liječi karcinome, ali svakako umanjuje tegobe koje proizilaze iz tih bolesti. Dakle, MOST stoga ovakav prijedlog zakona ne može podržat jer ste propustili zakonski regulirat nešto što je trenutno… [[Govornik se ne razumije]] što je gospodarski i etično i trebali ste ovim zakonskim rješenjem omogućiti uzgoj kanabisa u medicinske svrhe. Dakle, medicinska potreba za uporabom marihuane leži u primjeni jasno definiranih medicinskih indikacija, a to je prvenstveno olakšavanje simptoma mučnine i povraćanja, čime može porasti apetit, te ublažavanja boli kod osoba oboljelih od karcinoma, AIDS-a i multiple skleroze. Kod ovih pacijenata, znači, oni su praktički na tjednoj bazi u ambulantama za bol ili u svakodnevnom kontaktu i kod ovih pacijenata se iz dana u dan moraju povećavati količine lijekova kojima se umanjuje bol, znači, od morfija do svih onih drugih pripravaka, sa ovim, sa primjenom marihuane vi zapravo tim oboljelim koji imaju jake bolove od karcinoma, vi umanjujete potrebu za tim drugim narkoticima kojima su oni praktički zbilja drogirani jer drugačije se ne može smanjiti bol. Isto tako je sa pacijentima od multiple skleroze koji zbog onih stravičnih grčeva koji su posljedica kontraktura mišića koje su dovele do, koje onemogućavaju praktički hodanje, mi ovim kanabisom umanjujemo te spazme i te tegobe i relaksiramo te pacijente koji onda zbog toga mogu malo kvalitetniji život imati. Dakle, ono što ste propustili, propustili ste proširiti indikacije kod kojih je legalno koristiti kanabis. Mi sada, znači, upotrebljavamo samo kod nekih oblika, težih oblika dječjih epilepsija, kod kemoterapije kao adiovantnu i kod bolova kod zloćudnih bolesti, komplikacije tkiva i kod multiple skleroze. Mi moramo, trebali ste proširiti indikacije i proširiti zapravo krug onih liječnika koji to mogu propisat, a prvenstveno to treba doći i do razine svakog liječnika jer svaki liječnik će sukladno svom znanju, etičnosti i zapravo potrebi propisati tom pacijentu kao i svaki drugi lijek. I konačno neophodno je bolje informirati javnost o tome da kanabis ne liječi, on ne liječi i ne može dovesti do izlječenja bolesti prema današnjim znanstvenim podacima i dokazima, ali svakako ovim ljudima može omogućiti kvalitetan život koji im je, ukoliko se radi o malignim bolestima zapravo preostaje, a to je ono, dakle, ublažavanje tegoba, prvenstveno boli. U RH moramo poticati znanstvena istraživanja na ovom polju, te vidjet na koji način pripravak medicinskog kanabisa učinit dostupnijim i jeftinijim, a isto tako ono što sam zadnji put rekla, omogućiti, otvorit mogućnost besplatnog propisivanja za one najteže oboljele. Dakle, MOST se neće podržati ovakav prijedlog zakona jer ste propustili stvoriti regulatorni okvir koji bi omogućio da certificirane tvrtke uzgajaju konoplju u medicinske svrhe po strogo definiranim pravilima, dakle, ne pojedinci, nego pravni subjekti. Ovako ste s ovim skupim pripravcima natjerali bolesnike da kupuju ilegalno na tržištu pripravke koji ponekad, kao što smo mogli i zadnji put čuti i u raspravi, predstavnice, znači, dotadašnjeg tog ureda kojeg ste ovaj, kojeg ste ured, vladinog ureda za suzbijanje zlouporabe droga kojeg ste ukinuli i premjestili tamo gdje ste premjestili, da su neki pacijenti skupo plaćali pripravke u kojima je bilo nula THC-a, dakle, oni su kupili ništa, oni su platili skupo i dobili, ali oni sami nemaju načina da to izmjere, ali neki koji su bili zaplijenjeni, to su, znači, toksikološki su provjereni i utvrđeno je da nisu imali ništa od sastojaka, nikakvog THC-a u svom sastavu. Dakle, način na koji smo se do sad postavljali, učinilo je ulje kanabisa nedostupno onima kojima je potrebno sada smo doveli do toga da pošto je preskupo je bilo i povućeno s tržišta, vi kažete da će za mjesec dana biti, znači to će biti minimum 6 do 8 mjeseci da to je pacijentima bilo omogućeno, a treba biti ako je dozvoljeno uopće da se kupi u Hrvatskoj legalno i zbog toga smo otvorili mogućnost ilegalnog tržišta zbog toga vas ja ovdje prozivam sa neprovjerenim sastojcima i koncentracijama, a to je najgori mogući scenario za bolesnike. Ja znam da je ovo potpuno neinteresantno, ovo ministra Kujundžića ne zanima, ali ove pacijente i njihove obitelji i te kako zanima. Ono što je meni sporno to je da vi se pozivate kao i 2011., sad ponovo 2018. i 2019. da je MUP tak koji blokira, ja smatram da je naš MUP i te kako kapacitiran i pokazao je da imamo dobre, dobre rezultate protiv droge u Hrvatskoj, to je dobro, ali ne vjerujem da su oni glavni kamen spoticanja da ovo krene u onom smjeru u kojem bi trebalo, da postane nešto što je potrebno, a to je i jedna gospodarska grana da se omogući uzgajanje u medicinske svrhe i da se našim bolesnicima u Hrvatskoj učini dostupnijim, a da isto tako možemo biti i zemlja iz koje će se to moći i izvozit. Npr. u Makedoniji je dozvoljeno, ako niste znali i pogledajte okolne zemlje, pa čete vidjet zapravo da je to nešto što je uobičajeno, a mislim da MUP u Hrvatskoj ne treba biti glavni problem kao što ste vi to ovdje iznijeli. Hvala.
Zahvaljujem poštovanoj kolegici Ines Strenja. U ime Kluba zastupnika HDZ-a poštovani kolega Ivan Ćelić, izvolite.
Zahvaljujem gospodine podpredsjedniče, poštovani državni tajniče pred nama je Prijedlog Zakona o izmjenama i dopunama Zakona o suzbijanju zlouporabe droga, postojeći zakon iz 2001. godine imao je 8 zakonskih izmjena, ali ovdje treba istaknuti važnost implementacije Direktive EU 2017/2103 Europskog parlamenta kojom se mijenja okvirna odluka Vijeća iz 2004. godine kako bi se nove psihoaktivne tvari obuhvatile definicijom droge. Dakle, već je prije bilo spominjano ovim se definira pojam novih psihoaktivnih tvari što je jako dobro, jer ono što je bilo obuhvaćeno jedinstvenom Konvencijom iz 1961. i tzv. Konvencijom UN-a iz 1971. sada dobiva jednu novu dimenziju. No, ja bih ovdje dakle ponovno istaknuo da se radi o Zakonu o suzbijanju zlouporabe droga, naravno da je legitimno govoriti i o širem kontekstu problematike droga odnosno psihoaktivnih supstanci, ali ovim zakonom se prije svega uređuju uvjeti za uzgoj biljaka iz kojih se mogu dobiti droge, nadzor nad uzgojem biljaka iz kojih se mogu dobiti droge, mjere za suzbijanje zlouporabe droga i sustav za prevenciju ovisnosti te pomoći ovisnicima i povremenim uzimateljima droga. Definirana je industrijska konoplja, omogućava se korištenje cijele biljke industrijske konoplje u različitim industrijama, ono što je kolegica Strenja rekla, dakle rezolucija Europskog parlamenta iz druge polovice siječnja poziva na bolje definiranje, pravno definiranje pojma medicinske konoplje, dakle u našem zakonu sada se u definicijama spominje pojam industrijska konoplja, a pojma medicinska konoplja za sada nema, što opet korelira sa ovim objašnjenjima državnog tajnika i aktualnom nemogućnošću primjene odnosno mogućnosti uzgoja medicinske konoplje. Situacija u europskim zemljama istodobno su pod utjecajem i utječu na globalne trendove droge, dakle svaka zemlja ima nekakve sličnosti, ali ima i različitosti, svaka zemlja EU definira ovo područje zlouporabe droga na svoj način. Kada govorimo o politici suzbijanja kažnjivih ponašanja tu možemo govoriti o tri pojma, dekriminalizacija koja je u Hrvatskoj na snazi, depenalizacija i dejuridizacija, ali to sada zahtijeva nekakav drugi znanstveni kontekst. Što se tiče ilegalnih psihoaktivnih supstanci kada govorimo o zlouporabi onda je prema Europskom izvješću o drogama kanabis i dalje najraširenije konzumirana nezakonita droga u Europi. Marihuana se ističe i po količini zapljene zbog kršenja zakona zbog njezine uporabe i novih zahtjeva za tretman. Činjenica je da broj ovisnika o marihuani koji zahtijevaju liječenje je svakim, svake godine sve veće i veće i to onda predstavlja određene izazove i za pitanje zdravstvenog sustava, pitanje liječenja ovisnosti o ilegalnim psihoaktivnim supstancama. U veći zemalja EU nacionalne strategije suzbijanja zlouporabe droga danas uključuju ne samo nezakonite droge, nego i različite kombinacije problema povezanih stvarima i ovisničkim ponašanjem, pa se tamo i u ovome zakonu posebno reguliraju nedopuštene supstance koje se koriste u sportu. Dakle, antidoping kontrole. Tim se alatima planiranja službe vlade kako bi razradile sveobuhvatni pristup i specifične odgovore na različite zdravstvene ali i socijalne i sigurnosne dimenzije problema s drogom. Ne vjerujem da je ijedan zakon, nije mi poznato da je ijedan zakon toliko kompleksan da traži mišljenje 13 ministarstava, naravno da je Ministarstvo zdravstva ima najveću odgovornost, ali tijekom pripreme vezano za Zakon o suzbijanju zlouporabe droga komunicirao sam i sa predstavnicima Ministarstva poljoprivreda i Ministarstva gospodarstva, vidjeli smo kolika je važnost MUP-a, Ministarstva financija, da dalje ne nabrajam, dakle ovo je vrlo kompleksna materija i ono što isto tako treba naglasiti to je materija koja se često mijenja i vjerujem da će i do kraja ovoga mandata doći sigurno do barem još jednih izmjena i dopuna zakona. Prevencija zlouporabe droga i problema povezanih s drogom među mladima ključni je cilj europskih nacionalnih strategija za suzbijanje droga i obuhvaća široki spektar pristupa. Pristupi povezani s okruženjem i univerzalni pristupi, usmjereni su na čitavu populaciju, selektivna prevencija, usmjerena je na ranjive skupine, kojima prijeti, veći rizik, od razvoja problema povezanih s uporabom droga, a indicirana prevencija usredotočena je na rizične pojedince. Kada govorimo o ranjivim skupinama u europskom izvješću o drogama, osobito se osvrće na zatvorsku populaciju i u kontekstu novih psihoaktivnih tvari, primjene sintetskih kanabinoida, kod zatvorske populacije kao jedan epidemiološki parametar koji zahtjeva sveobuhvatni pristup. Primjena standarda kvalitete, još je jedan način da se zajamči odgovarajuća provedba intervencija i preporuka za praksu navedene u smjernicama, iako je provedba na temelju standarda ugl. na lokalnoj razini, postoje i međunarodni standardi koji služe za postizanje konsenzusa o općim principima za provedbu intervencija. Primjerice europski minimalni standardi i kvalitete o smanjenju potražnje za drogom, koje je prihvatilo Vijeće EU, određuje opće principe, koji se na nacionalnim razinama ostvaraju na različite načine. Prevencija je dakle, ključ svih nacionalnih strategija i u ovome trenutku, ono na čemu posebno inzistira Svjetska zdravstvena organizacija, kao i Ured UN za droge i kriminal je naglasak na snaženju obitelji, dakle, snažnije obitelji to je jedan moto i to je jedan fokus svih preventivnih programa koji su u organizaciji ovih krovnih institucija. Uzimajući u obzir činjenicu da se zakonskim izmjenama unaprjeđuje sustavno nadzora novih psihoaktivnih tvari, to je sada po ovime zakonu, Hrvatski zavod za javno zdravstvo, koji je izravno involviran u ranom sustavu upozoravanja pri Agenciji EU za droge, da se daje bolji okvir u izradi nacionalnih strategija za borbu protiv ovisnosti, da se uređuje uništavanje droge, oduzete ne samo u kaznenim nego i prekršajnim postupcima, kai i bolje definira pojam industrijske konoplje, a samim time i njezina iskoristivost, Klub zastupnika HDZ-a podržati će navedeni prijedlog Zakona. Hvala.
Zahvaljujem poštovanom kolegi Ćeliću, u ime Kluba zastupnika Živog zida i SNAGA-e, poštovani kolega Ivan Pernar, izvolite.
Uvažene dame i gospodo, predložene izmjene Zakona o opojnim drogama, neće riješiti problem kaznenog i prekršajnog progona ljudi koji konzumiraju konoplju, odnosno, marihuanu iz medicinskih razloga. Osnovni razlog zašto neće, je u time, što je medicinska marihuana, koja se može legalno kupiti u ljekarnama preskupa i samim time, jer je preskupa, nitko je tamo ne nabava, zato za njim ne postoji potražnja, zato se moralo ona i u konačnici baciti, jer joj je istakao rok trajanja, zato se i ne nabavlja. Shvaćate koji je paradoks? Znači država je omogućila tobožnje bolesnima da se liječe konopljom, a zapravo im to nije omogućila jer je cijena te konoplje u ljekarnama, kako se kaže u narodu ko Sveta Petra kajgana. I što sada da ljudi rade, kakav izbor imaju, ha? Mogu ili se ne liječiti konopljom, a evidentno je da im konoplja pomaže ili ju mogu ilegalno nabaviti ili proizvoditi. I upravo se taj slučaj dogodio sa Huanitom Luksetićem, koji je na sreću, na kraju pomilovan. Međutim, ima ih bezbroj poput Huanita, kojima taj lijek pod hitno treba, a ne mogu do njega doći na legalan način. Nažalost, zakonodavca za to nije briga, zašto? E, kaže ona narodna izreka, sit ne vjeruje gladnom, zdrav ne vjeruje bolesnom i bogat ne vjeruje siromašnom. Mislim da u ovom slučaju imamo obilježe tih izreka i sve dok zakonodavac, odnosno, vladajuća većina, odnosno, njeni članovi se neće naći u problemu da neće moći jednostavno normalno kako bi to rekao, normalno živjet život, sve dok će članovi vladajuće većine biti relativno zdravi, sve dok neće biti u s multipla sklerozom i prikovani za kolica, a konoplja im biti jedini lijek. Sve do tog trenutka, oni će govoriti, da zakon ne treba mijenjati, da je zakon dobar. Ali, da se nađe itko od vas, ne daj Bože, ne želim nesreću nikome da se razboli od multiple skleroze da mu uobičajena terapija ne pomaže, a da ne govorim o tome, koliko uobičajena terapija ima nuspojava. Pa znate i sami da recimo ti kortikosteroidi koje daju, sistematski, oni razaraju ono tijelo. Štitnjača strada itd. Sada zamislite, vi dajete tim ljudima steroide, koje npr. ne pomažu ili čak da im i pomažu, ali im izazivaju hrpu nuspojava. S druge strane, možda bi oni mogli uzimati konoplju, koja bi im također pomagala a ne bi izazivala hrpu tih nuspojava i zakonodavac nažalost ne vidi. Ima ona slika majmuna koji ne vidi, ne čuje i ne govori. To je vladajuća većina, odnosno, vladajuće većine spram oboljelih kojima treba indijska konoplja. I upravo iz tog razloga je Živi zid dao prijedlog zakona, da se legalizira indijska konoplja i vi ste naš prijedlog odbili i sada ćete vi reći, možda gospodine Ćelić da na psihijatriji se puno njih liječi, zbog tobožnje ovisnosti o marihuani ili nekakvih nuspojava itd, konzumiranja marihuane. Međutim, ok, pođimo od pretpostavke gospodine Ćelić da ste u pravu. Pa dozvolite onda medicinsku konoplju. Okej. Znači, ja ne tražim sad od vas da vi općenito morate za rekreativnu svrhu. Mogu razumjeti vaš stav da ste vi protiv toga, iako je naš stav različit, ali ponavljam, ja vaš stav razumijem, uvažavam i prihvaćam. Ali, dajte onda dozvolite za medicinsku svrhu da si ljudi mogu uzgajati odnosno saditi konoplju ili im pak dajte jeftinu konoplju u apotekama, nemam ništa ni protiv tog rješenja. Dajte konoplju da bude na recept kao svaki drugi, a ne da moraju ga skupo i papreno plaćati. Ali, nažalost, bojim se da vi jednostavno ne čujete vapaje tih ljudi i da vas nije briga i zbog toga na kraju izlazimo na izbore i zbog toga smo sudionici jedne političke arene u kojoj se borimo de facto jedni protiv drugih, mi ovdje u Saboru, a u konačnici, vaš politički neprijatelj nismo samo mi nego i svi ljudi koje ste upropastili svojim zakonima i koji ne mogu doći legalno do lijeka, a koje maltretirate i proganjate ili ne dozvoljavate liječenje. I ja pozivam ovom prilikom sve oboljele od raznih bolesti, kojima konoplja pomaže, da kad budu izbori imaju na umu tko se zalagao za to da se njima njihov lijek učini dostupan, a tko je u ovom Saboru bio protiv toga. Hvala.
Zahvaljujem kolegi Pernaru. Sljedeća rasprava u ime Kluba zastupnika Stranke rada i solidarnosti i nezavisnih zastupnika, poštovana kolegica Marija Puh, izvolite.
Zahvaljujem potpredsjedniče, poštovani državni tajniče, poštovane kolegice i kolege. Evo danas raspravljamo o Zakonu o suzbijanju zlouporabe droga i na prvo čitanje samog zakona, ja moram pohvaliti promjene koje idu na bolje i koje idu u toku s vremenom, a to je da će konačno poljoprivrednici moći koristiti cijelu stabljiku industrijske konoplje što nažalost, do sad nisu bili u mogućnosti. Naime, oni su do sad bili u mogućnosti iskoristiti svega nekih 10% biljke koju su proizveli i samim time nisu bili u ravnopravnom položaju sa ostalim poljoprivrednicima koji su registrirani i koji su se bavili istom tom proizvodnjom u EU, tako da je ovo definitivno jedan dobar korak naprijed. Samo spominjanje medicinske konoplje ovdje, ne bih željela da nam se dogodi isto to što nam se i dogodilo sa industrijskom konopljom, a to je da nekoliko godina kasnimo za EU. Dakle, mi smo prije nekoliko godina dozvolili korištenje dijela same stabljike, a danas, evo, shvatili smo da zapravo se može iskorištavati cijela stabljika, da se može koristiti za nebrojeno veliku količinu razno raznih proizvoda i mi smo nažalost uvažali te proizvode koji su bili izrađeni od industrijske konoplje i ugrađivali smo ih i u građevini i u svemu drugome, a nažalost naše stabljike smo morali uništava i nismo ih smjeli koristiti i na samim time imati dodatnu dobit. Što se tiče same rasprave oko medicinske konoplje, Klub Stranke rada i solidarnosti podnio je amandman. Amandman koji zapravo želi biti u koraku sa ovim što se događa i želi biti na prvim zapravo pomoć našim građanima. Znači, mi smo dozvolili u Hrvatskoj da medicinska konoplja se može koristiti. Da se može koristiti za olakšavanje bolova, da se može koristiti kod teško oboljelih, mi znamo da ona zapravo ne liječi, ali znatno poboljšava kvalitetu života ljudi koji su poprilično bolesni. Mi želimo da ovim zakonom, kao što smo industrijsku konoplju sada stavili u ravnopravan položaj, kao što je to i ostali poljoprivrednici imaju u EU, da također imamo mogućnost da naši građani imaju dostupnu medicinsku konoplju koja će biti uzgojena u Hrvatskoj. Trenutno oni ne koriste tu konoplju koliko bi željeli, iz razloga što je ona iz uvoza i samim time izrazito skupa. Malo tko od teško oboljelih ljudi si zapravo može priuštiti po 1000 i više kuna za, hajmo reći tjednu terapiju koja im je potrebna i obrazloženja koja smo čuli da zapravo nije se koristila ta konoplja, da su morali biti uništavani pripravci, da, oni su morali biti uništavani iz razloga toga nažalost što su bili preskupi i što si ljudi jednostavno nisu mogli omogućiti kvalitetniji život bez bolova i bez posljedica nažalost, koje njihova bolest proizvodi. Znači, mi smo u našem amandmanu, bilo je tu govora da bi bolesnici mogli sami uzgajati svoju medicinsku konoplju na balkonu. To definitivno smatram da nije dobar način i tu bi zapravo MUP i sva druga nadzorna tijela zapravo bila u problemu jer način kako smo mi zamislili da bi bilo dobro, proizvodnja medicinske konoplje, a to je da sada u ovom zakonu stavimo jedan članak kojim dozvoljavamo proizvodnju medicinske konoplje za izradu lijeka, pravnim osobama koje imaju dozvolu Agencije za lijekove i medicinske proizvode za proizvodnju gotovog lijeka i tvari koja se smatra narkotikom ili psihotropnom tvari prema Zakonu o lijekovima. Dakle, pravne osobe koje već i sad postoje, koje imaju dozvolu agencije, imaju u svojim proizvodnim pogonima, u svojim skladištima nebrojeno veliku količinu i drugih lijekova koje, vjeruje, također mogu izazvati razno razne nuspojave i samim time ukoliko oni već i sad imaju kontrolu nad tim, smatramo da se apsolutno ne može nikakva velika razlika dogoditi između toga da oni sad mogu i proizvoditi i raditi pripravke od medicinske konoplje kako bi ona mogla biti što jeftinija na našem tržištu i olakšati život našim bolesnim građanima. Također ono što je bitno za znati, oko 48 zemalja prema zadnjem podatku koji sam pronašla, na svijetu je legaliziralo medicinsku konoplju i vjerujem da će taj trend rast i dalje. Budimo proaktivni i ovim zakonom zapravo otvorimo vrata da se u RH može proizvoditi medicinska konoplja. U ovom zakonu, to će biti zapravo jedna mala izmjena koja će tek otključati vrata i slijedit će, trebat će iza toga mijenjati mnoge druge zakone, mnoge druge pravilnike, ja vjerujem da sama ta procedura može potrajati i do godinu dana, ako ne i više. Znači, pokažimo tu neku spremnost da budemo moderna država koja će zapravo svojim ljudima željeti i moći pomoći. Kada još gledamo i na drugi način, znači, u svijetu potrebe za medicinskom konopljom su puno, puno veće od količina koje su trenutno na tržištu i samim time cijene koje trenutno jesu, su posljedica svega toga i u budućnosti kada bi se otvorila mogućnost proizvodnje medicinske konoplje i pripravaka od nje, imamo ogroman potencijal za izvoz i vjerujem da to ne bi, ne bi bio problem tim više što je RH jedna klimatski izrazito povoljna država gdje se to može uzgajati. Evo, što se tiče još drugih izmjena u samom zakonu definitivno pozdravljamo zakonsku kontrolu novih psihoaktivnih tvari i što ih zapravo prvi puta definiramo u zakonu kao droge. Nažalost, psihoaktivne tvari imali smo prilike i prošle godine čitati i gledati što se dešava da su lako dostupne, poprilično jeftine i da čak osnovnoškolci imaju poprilično laganu dostupnost do njih i ova definicija da su sada droge i da će biti veća kontrola i veće kazne za to, definitivno je nešto što je izuzetno dobra izmjena zakona. Tim više što se godišnje javlja preko 250 novih tih tvari jer proizvođači uvijek doskaču svemu što se otkrije, pa je promijene neki spoj, a i dalje, nažalost, oni imaju izrazito loš, pa čak ponekad i smrtonosan ishod za korisnike koji su najčešće djeca. Evo, ja još jednom pozivam, ovaj zakon je već sad jedan veliki iskorak i ide u dobrom smjeru i molim vas da razmotrite amandmane koje je predao Klub stranke rada i solidarnosti i da jednim zajedničkim naporom krenemo prema eventualnoj mogućnosti da u RH imamo legalnu i proizvodnju medicinske konoplje, znači, da nije to samo konzumacija i korištenje u medicinske svrhe, nego da i sami možemo proizvoditi svoje, ne bi rekla lijekove, nego pripravke koji mogu ljudima značajno olakšati život. Zahvaljujem.
Zahvaljujem kolegici Mariji Puh. Slijedeća rasprava u ime Kluba zastupnika SDP-a poštovani kolega Davor Bernardić, izvolite.
Hvala vam g. potpredsjedniče HS. Uvažene kolegice i kolege, evo prošli tjedan sam upozorio da je jedan od zakona koji je odavno trebao doći na dnevni red i zakon koji će omogućiti uzgoj industrijske konoplje uz iskorištavanje čitave biljke, kojim bi se, zapravo, proizvođačima olakšalo dobivanje dozvole za takvu proizvodnju. Danas u HS raspravljamo upravo o prijedlogu zakona o izmjenama i dopunama Zakona o suzbijanju zlouporabe droga kojim se industrijska konoplja definira kao konoplja koja se nalazi na zajedničkoj sortnoj listi EU sa sadržajem THC-a 0,2% i manjim i nije uvrštena u popis biljaka iz kojih se može dobiti droga. Posjetit ću da je industrijsku konoplju dopušteno uzgajati samo u svrhu proizvodnje hrane i hrane za životinje, moguće je koristiti sjeme i cvijet, dok se ostatak biljke mora uništiti. No, zbog saznanja o terapeutskom potencijalu indijske konoplje, ona se koristi za olakšavanje simptoma slijedećih oboljenja, multipla skleroza, maligne bolesti, HIV, AIDS, ostala neurološka oboljenja poput Hantingenove bolesti, Turetovog simptoma, epilepsija, Parkinsonove bolesti, stoga su neke države, Velika Britanija, Nizozemska, dalje Češka, Njemačka, Grčka, te Kanada i Izrael, pokrenule programe za upotrebu medicinske konoplje kako bi spriječile pacijente da nabavljaju lijek upitne kvalitete na ilegalnom tržištu. Na ovaj način pacijentima se osigurava lijek standardne kvalitete i efikasnosti. Kanada je među prvim državama koja dozvoljava konzumaciju konoplje u medicinske svrhe. Kanadsko zakonodavstvo je još 2001.g. omogućilo pacijentima s dozvolom Ministarstva zdravstva da uzgajaju medicinsku konoplju za vlastite potrebe. Međutim, zbog velikog broja izdanih dozvola, došlo je do velike zloupotrebe i ilegalnog prometa indijskom konopljom, što je u konačnici prisililo kanadsku Vladu da odgovornost proizvodnje i distribucije medicinske konoplje prepusti za to licenciranim proizvođačima. Nizozemska je, pak, unutar programa za medicinsku konoplju 2003.g. pokrenula vlastitu proizvodnju kako bi snizila cijenu lijeka i omogućila izvoz u druge države s uspostavljenim programom. Zbog kompleksnosti proizvodnja medicinske konoplje je strogo regulirana i podvrgnuta stalnim inspekcijama. U Češkoj, proizvođači medicinske konoplje mogu biti isključivo za to licencirane tvrtke. Zakonskom regulativom je definiran i način propisivanja medicinske konoplje pacijentima od strane liječnika. Dozvoljeni su isključivo elektronički recepti i to za pacijente koji pate od određenih bolesti, poput karcinoma, multiple skleroze, Parkinsonove bolesti i psorijaze. Recepti mogu biti propisani isključivo od strane liječnika specijalista. U Kanadi i SAD liječenje kanabisom donosi velike zarade, slično kao i u Izraelu. Dakle, najrazvijenije zemlje svijeta odavno primjenjuju proizvodnju medicinske konoplje. RH je 2015. g. izmjenama Pravilnika o mjerilima za razvrstavanje lijekova te o propisivanju i izdavanju lijekova na recept omogućila legalnu primjenu i dostupnost gotovih pripravaka na bazi kanabisa. Međutim, česte su primjedbe da upotreba marihuane u medicinske svrhe u Hrvatskoj nije potpuno legalizirana. Kao što i nije jer se ona u Hrvatskoj ne proizvodi, kao što se i ne proizvodi. Dopušten je samo uvoz pripravaka iz drugih država i mogućnost da se pripremaju galenski proizvodi od marihuane. Interes za uzgoj industrijske konoplje je naglo porastao te je zbog spomenutih izmjena 2014. g. se ona uzgajala na oko 2500 hektara. Proizvođači se od tada stalno žale kako su stavljeni u nepovoljniji položaj u odnosu na proizvođače ostalih članica EU koji mogu koristiti cijelu biljku i tako stvoriti dodatan prihod, po nekim procjenama od 35 tisuća kuna po hektaru. Kako zakon nije izmijenjen, mnogi su odustali od proizvodnje industrijske konoplje u ovom slučaju. 2016. je proizvodnja bila u Hrvatskoj na svega 1000 hektara, a odustali su i mnogi potencijalni strani investitori. Stav SDP-a da za uzgoj industrijske konoplje, kao i indijske konoplje, ima velik broj jakih argumenata, a najbitnija stvar je u tome da za plasman proizvoda nema ograničenja u količini jer je potražnja veća od ponude, a naročito ekološki proizvedena konoplja. Što se potencijalnog zasićenja tržišta tiče, dugoročno nema straha od takve pojave, a u prilog tome ide i činjenica što se biljka može koristiti za preradu više desetaka tisuća proizvoda. Hrvatska je danas u idealnoj poziciji što se tiče potencijala proizvodnje. Imamo izvrsnu klimu, veliki količinu obradive površine, na dobrom smo geostrateškom položaju i članica smo EU. Zbog svega toga nam se otvara mogućnost da postanemo lider EU u najbrže rastućem biznisu proizvodnji kanabisa. Ne bi smjeli dopustiti da od te proizvodnje masno zarađuju neki drugi. Kada bi uzgoj u medicinske svrhe, uzgoj konoplje, bio zakonski reguliran, a sada nije, time bi se omogućila proizvodnja vlastitih pripravaka na bazi kanabisa za medicinske svrhe te bi se na taj način pacijentima omogućilo da ti proizvodi budu dostupniji i financijski povoljniji. Potražnja za kanabisom je velika i proizvodnja i izvoz mogu donijeti i značajan prihod. Stoga smatramo da je moguće da Hrvatska organizira strogo pod kontrolom države uzgoj medicinske konoplje te ćemo zbog toga uložiti i amandman na postojeći zakon. Uzgoj medicinske konoplje u Hrvatskoj bit će moguć ukoliko se izmijeni ovaj Zakon o suzbijanju zlouporabe opojnih droga koji je u nadležnosti i Ministarstva zdravstva RH. Upotrebu marihuane u rekreativne svrhe, sada govorim o tome, prvi put je legalizirao Urugvaj pa Kanada i na tom biznisu zarađuju milijarde eura. U Hrvatskoj se u uzgoju marihuane u rekreativne svrhe nije zapravo nikada ozbiljno ni razgovaralo. Legalizacija marihuane ima pozitivan utjecaj i na turizam jer bi slobodno uživanje marihuane moglo privući i nove goste. Tzv. marihuanski ili kanabis turizam prvi je razvio Amsterdam, a po uzoru na Nizozemsku i druge europske države, poput Španjolske, Portugala i Češke. Hrvatska bi, ako se za to odluči, razvijajući kanabis turizam, mogla produžiti sezonu i turistički razviti manje poznate destinacije. Za proizvodnju konoplje imamo dobre .../nerazumljivo/... uvjete, dovoljno svjetla, dovoljno toplih dana i vlage kao i dovoljno kvalitetnih površina. Izmjenom zakona koji će omogućiti korištenje cijele biljke kao što je ovaj, moguće je ostvariti dodatne prihode jer je konoplja dohodovnija kultura od standardnih kultura poput pšenice ili kukuruza. No, za uzgoj indijske konoplje za medicinske potrebe, potrebni su strogo kontrolirali uvjeti, vlaga, svjetlo, temperatura, koji se postižu samo u zaštićenim prostorima, staklenicima. Proizvodi od te indijske konoplje moraju imati standardnu kvaliteti i efikasnost. Zato konkretno, u ovom slučaju ne možemo govoriti o prednosti Hrvatske zbog velikih hektara obradive površine, no kako bi se legalizirala i kad bi se legalizirala marihuana za osobne potrebe, misli se, prije svega na uzgoj male količine biljaka, od 4 do 6 biljaka, za to također nisu potrebne značajne površine jer se ona uzgaja u teglama. S obzirom da je Hrvatska izrazito turistička zemlja i s obzirom na pozitivna iskustva brojnih država članica EU, ali i u svijetu, trebalo bi u kontekstu razvoja biznisa vezanog uz proizvodnju industrijske konoplje staviti na dnevni red i potpunu legalizaciju marihuane u rekreativne svrhe. Smatram da bi legalizacijom i liberalizacijom po kontrolom države ostvarili dodatni rast i prihode koje bi mogli usmjeravati u otvaranje novih radnih mjesta. Rezultat legalizacije kanabisa je dodatni razvoj turističkog sektora, rast poljoprivredne proizvodnje i posljedično, rast BDP-a.
Zahvaljujem kolegi Bernardiću. Sljedeća rasprava u ime Kluba zastupnika HNS-a, poštovani kolega Stjepan Čuraj, izvolite.
Zahvaljujem poštovani potpredsjedniče, poštovani državni tajniče, kolegice i kolege. Vrlo kratko, samo ću se referirati na ono manje-više reći rečeno i u prvom čitanju. Dakako da podržavamo sva nastojanja i sve prijedloge u smislu koji idu legalizacije i kanabisa i liberalizacija tržišta i proizvodnje i za dobivanje lijekova i svih ostalih mogućnosti koje nam se tu pružaju. Takvi smo stava već mi u HNS-u 20, 30 godina od samog osnutka, žao nam je što to nije bilo tako u onom prethodnoj vladi, da smo imali tada konsenzus možda bi danas ovo bilo pase raspravljati, ali mi i dalje ostajemo kod toga i naravno da smatramo da bi to nešto što bi sigurno bio iskorak u svemu ovome da ne ponavljam što su kolege spominjale prije mene i gospođa Puh i gospodin Bernardić. Ono što se ovdje zakonom radi, ono što je sama bit ovog zakona što smo pozdravili što smo pozdravili u prvom čitanju što je apsolutno nužno i neophodno, to je da se uredi ta pošast koja je pogodila naše adolescente prije svega što se tiče korištenja određenih psihoaktivnih tvari tzv. Legal Highs ili osvježivača zraka kako god to nazvali. I mislim da ovim smo načeli jednu dobru, napravili zapravo jedan dobar korak i načeli jednu sigurno bitnu stvar u životu naših građana pogotovo kad govorimo o borbi protiv ovisnosti. Dakle, ovim prijedlogom zakona sigurno se uređuju uvjeti za uzgoj biljaka od kojih se mogu dobiti droge kao što sam i već ranije reko, nadzor i ko može imat izradu i ono što je zapravo bitno, tvari koje se mogu dobiti, koje se mogu uporabiti za izradu droge, nadzor nad uzgojem biljaka iz kojih se mogu dobit droge, te nad izradom, posjedovanjem i prometom droge. Zašto posjedovanjem bi ovdje podcrtao, zato upravo kao jedna od mogućosti prevencije je i to da do sada smo imali situaciju u kojoj kad se nešto našlo kod korisnika, da li je on dovezen na hitnu ili bilo gdje drugdje nisu mogli doktori to izuzeti u svom posjedovanju kako bi to dalje procesuirali nego su morali odmah automatski to prijavljivati, zapravo nismu, nismo imali taj prvi dojavni sustav koji je bio moguć do sada. Dakle, sustav ranog upozoravanja koji se ovdje uvodi i oko kojeg sam ja imao i prijedlog i u replici što sam se referirao, njime zapravo, ovim izmjenama dana je obveza svim tijelima, ustanova i drugim pravnim osobama koji su uključeni u sustav za dostavljanje informacije HZZO-u koje djeluje kao nacionalni koordinator. E sad, upravo u tom kontekstu sam u prvom čitanju predlagao jedinstveni sustav informiranja koji bi objedinio sve ustanove, kako što je ovdje i rečeno i uveo ga u zakon kako bi to bilo zakonski regulirano da ne bi slučajno ispalo neke nezakonite radnje, ako neko skuplja ili neke aplikacije sa slikama droga itd. to mora se zakonski predvidjet. Jer ovdje kao što je kolega rekao, doduše u tekstu su napisali da je dostupna aplikacija na portalu, nije na portalu dostupna aplikacija, nego na određenim providerima koji pružaju skidanje tih aplikacija, no dobro, bitno je da ima. Međutim, to vam je policija i sad znate kad netko, roditelj nađe tako nešto, vrećicu kod djeteta i sad on treba prijavit to policiji. Ja već ovdje vidim pola njih da neće, jel da se boje, da možda ne žele si navuć kako se to u narodu kaže policiju na vrata. Ali ako imamo jedinstveni sustav koji je pri HZZO-u gdje su u aplikaciji, gdje se može raditi pretraživanje, gdje se može po slikama gledat, gdje oni već sami usporediti već postojeće koje su nađene, pronađene, utvrđene, rano dojavljene, suspektne i čak, pod ili izuzete, onda bi sigurno dobili veći efekt prevencije, veći efekt ne samo prevencije nego onoga što je i smisao i ovih riječi ranog dojavljivanja. Da kod prvog već kad se nađe, da nemamo više posljedicu i da čekamo da njih još 50, 100 ili ne daj bože veći broj to koristi. U tom smislu ide, išo je moj prijedlog i zakonske izmjene da se jednostavno samo uvede u zakon u svojoj preaumbuli, u određivanju pojmova taj jedinstveni sustav za dojavljivanje koji bi onda ministar pravilnikom propisivao točno da li je to pri HZZJ koje bi objedinjavao sve podatke od Državnog inspektorata prijave, od policije prijave putem ove aplikacije i apsolutno sve drugo od strane građana koji možda bi bili voljni nešto poslati na informaciju nekom Zavodu za javno zdravstvo nego samoj policiji. I to je zapravo glavno, glavno pitanje. I naravno gdje bi mogli naći, ako ništa drugo informirati se o tim sustavima preko ključnih riječi, proizvoda itd., ili preko samih slika da vide. Znači mi danas možemo surfat po internetu, tražit pa će još netko doć nam pokucat na vrata i pitat zašto istražujete te ilegalne supstance ili već šta god, čime se vi bavite. Znači zato to mora biti zakonski regulirano odnosno barem uvedeno kao u zakon kao opcija, da to je pod strogim nadzorom, konkretno gdje imamo mogućnosti prijave, da li sa OIB-om, bez OIB-a, da li anonimno, neanonimno, jednostavno potaknut ljude da mogu bez bilo kakve bojazni prijavljivati. To je bio smisao tog prijedloga i to će biti nešta ono šta ću ja osobno možda amandmanom probati nadam se udobrovoljiti predlagatelja da i dalje prihvati. Dakle, aplikacija postoji kod policije, ali ajmo sve to objedinit što postoji na jednom dijelu, da nađemo ili na jednoj aplikaciji ili na jednom mjestu gdje možemo, jer nemaju baš svi ni te pametne telefone da mogu to prijavljivati, a do sada je to jedina mogućnost. Naravno, zakon predviđa kao što sam reko i ukidanje, spomenuo ranije izdavanja posebnih dozvola za prijevoz droga preko teritorija sukladno praksi u ostalim državama, znači i svojevrsnu i usklađivanje s obzirom da ovaj zakon i ima onu P.Z.E oznaku, dakle mi ovdje i usklađujemo se sa pravnom stečevinom. I sad dolazimo do onog drugog dijela, ono što možemo pozdravit svakako je definiranje pojma industrijske konoplje kao konoplja koja se nalazi na zajedničkoj sortnoj listi EU sa sadržajem thc-a ispod 0,2% odnosno 0,2% i manje. I time se omogućava korištenje cijele biljke kao što smo to čuli u građevinskoj, tekstilnoj, kozmetičkoj, autoindustriji, industriji papira itd., itd. To je ono što je dobro, ono što također mogu pozdraviti je i detaljnije razrađen članak koji se odnosi na promidžbu, oglašavanje droga kao i na veće novčane kazne za prekršaje počinjene od strane pravnih osoba koje odnose na posjedovanje upravo ovih kad govorimo osvježivača zraka, gdje koji se na jedan zaobilazan način želi kroz neke nove supstance, izmijenjene do sada zakonski ne evidentirane, prodavati što je apsolutno nema onu svoju oglašavanu odnosno naziv, ako je osvježivač zraka, dakle, najmanje se zapravo uopće ne koristi na to što je proizvod kao oglašavano namijenjen. E, sada, mene samo zanima jedna situacija, za čl. 10. gdje je navedeno, mene sad ovo zbilja zanima i to ću još u pojedinačno, ako treba i vjerojatno i amandmanom ići s obzirom da vidim da su najavljeni amandmani kolega na ostale članke, ovo nisam čuo da se netko dotakao, a u skladu s onim u početku što sam rekao, to je čl. 10. koji kaže da otkup maka koji je namijenjen za izradu droge mogu obavljati pravne osobe koje imaju odobrenje Ministarstva zdravstva za otkup, pa onda odobrenje itd., itd. Mene zanima zašto ne bi bilo i otkup maka i konoplje, koja je razlika? Zašto, po meni je mak puno, ako govorimo u smislu droga, puno, dakle, teža droga, ako se iz maka dobije opium ili ne znam, kakve sve ne puno teže droge, iz konoplje znamo šta dobivamo, zašto ne bi ovdje stavili i konoplje, upravo da bi se išlo ne samo na ovim što smo čuli ranije amandmane, vezano za proizvodnju konoplje, ne ovo ranije što smo rekli za legalizaciju, to apsolutno možemo sve podržat, ali zašto ne bi ovdje to uveli kod otkupa, kad već imamo otkup maka, da stavimo otkup konoplje, dakle, samo umetanjem te riječi omogućio bi se otkup i uvoz sirovine za izradu lijekova odnosno pripravaka od konoplje i onda smo riješili one sve mogućnosti i vlastite pripreme spravljanja svih onih potrebitih lijekova na bazi konoplje odnosno kanabisa. Mislim da je to nešto što bi volio svakako čuti u obrazloženju i mislim da je to nešto o čemu ću osobno ako treba i amandman podnijeti jel ne vidim zbilja tu puno velike razlike, dapače, razlika je samo u korist postojeće zakonske regulative u kojoj mak se može otkupljivati i praviti lijekove od njih, a konoplje ne može. Dakle, ovdje ne govorimo o proizvodnji, ovdje ne govorimo o uzgajanju radi rekreativne svrhe, što ćemo podržat, ovdje govorimo isti princip ako netko može otkupit mak, uvest ga i proizvest određene lijekove, sedative ili šta god, protiv bolova lijekove na bazi maka, opiuma, kako god, zašto to isto ne bi napravili i sa konopljom? Evo, to je nešto što ostaje upitno i u čijem smjeru ću ja i osobno podnijeti ako treba amandman. Dakako, da ovo je nešto što, s ovim ne smijemo stat s ovim prijedlogom zakona, izmjena zakona jer znamo da kontinuirano uvijek tržište to opojnih droga brzo se mijenja, brzo reagira i tako mi moramo pratiti i omogućiti sve mehanizme da oni zapravo to prate kroz pravilnike, kroz abditiranje odnosno osvježivanje tih lista, tih supstanci koje su zabranjene itd., itd. i u tom smislu ide onaj moj prvi dio koji ću probati možda amandmanom udobrovoljiti predlagatelja da prihvati da se radi taj jedinstveni neovisni dio od bilo kakvog represivnog aparata gdje bi ljudi mogli pretraživati, mogli vidjeti pod, naravno, logiranjem, da ne bi bilo zlouporaba, itd., itd. Evo, zahvaljujem još jednom.
Zahvaljujem poštovanom kolegi Čuraju. Prelazimo na pojedinačne rasprave, poštovana kolegica Ana Komparić Devćić, nije nazočna. Poštovani kolega Saša Đujić, izvolite.
Hvala lijepo g. potpredsjedniče. Kolegice i kolege, pa evo, ja želim na početku svoje rasprave reći da ću podržati ovaj prijedlog zakona. Podržat ću ga zato što smatram da je bolji od postojećeg stanja, ali želim ukazati na neke stvari na koje sam ukazao i prilikom prvog čitanja s kojima nisam zadovoljan budući da nisu prihvaćene ni u ovom drugom čitanju. Dakle, prvo što me veseli, što je dobro, a to sam rekao i prije dva mjeseca kada smo prvi puta raspravljali o ovome, to je što se konačno staje na kraj tzv. ovlaživačima zraka koji su jako veliki problem i pogubni bili za naše mlade ljude i kojima su proizvođači, doskakali su svim tim deklaracijama i načinima kako ih se moglo zabranjivati, mislim da je ovim zakonskim prijedlogom konačno tome se staje na kraj i daje se jedan brzi i efektan način djelovanja kako možemo tome doskočiti, smatram da je to jako dobro i to treba naglasiti, to treba pozdraviti. Druga stvar, također pozdravljam legalizaciju proizvodnje industrijske konoplje, kao i ovu uporabu cijele stabljike, ne samo sjemena do sada, a ono s čime nisam zadovoljan je to što nismo išli jedan korak dalje, pa nismo legalizirali i proizvodnju konoplje u medicinske svrhe. Sada ću reći zbog čega. Prvo, iskreno, iako je bilo otpora prilikom prvog čitanja odnosno jasno nam je dano do znanja da do toga neće doći, nakon događaja koji su se dogodili u međuvremenu, to sam rekao i u replici na početku, nakon što je predsjednica RH pomilovala Huanita zbog proizvodnje konoplje koju je koristio za svoje liječenje, nakon što je taj zahtjev njegov obradilo Ministarstvo pravosuđa koje je sastavni dio ove Vlade, dakle, ja sam iz tih događaja koji su se dogodili, zaključio da niti Vlada, niti predsjednica RH, nemaju problem s time da se marihuana odnosno konoplja proizvodi u medicinske svrhe, tim više što smo mi ovdje u ovoj raspravi koji smo se zalagali da se legalizira proizvodnja medicinske konoplje, smo se zalagali za to da se ona proizvodi pod kontrolom u određenim laboratorijskim uvjetima, dakle, kontrolirana od strane države, bilo je prijedloga da ju može proizvoditi Imunološki zavod, recimo, dakle, nismo se zalagali za to da svatko u svojoj kući, u svom vrtu ili negdje na livadi, može to bez ikakve kontrole sadit i onda smo imali događaj gdje upravo takvu sadnju koja je obavljana kod kuće, u kućnim uvjetima, praktički podržala i predsjednica RH i Vlada RH kroz mišljenje Ministarstva pravosuđa i onda sam ja očekivao da će u ovom čitanju barem i ministarstvo prihvatit ovaj naš prijedlog za koji smo se mi zalagali, a to je da se legalizira proizvodnja medicinske konoplje pod kontroliranim uvjetima koji bi se nadzirali. Zašto? Zato što je sada već, više ne treba uopće raspravljati o tome da je ona korisna ljudima koji boluju od određenih bolesti, da ja sad ovdje to ne nabrajam jer je već spomenuto u raspravi prije mene, nego zbog toga što ti ljudi kojima je konoplja potrebna radi liječenja, danas su je prisiljeni nabavljati po visokim cijenama iz uvoza, iz Kanade i iz nekih drugih zemalja, dok u RH mi nemamo proizvodnje. E sad ljudi koji nemaju novca za to platit i dalje tu marihuanu nabavljaju na crnom tržištu, nabavljaju je ispod stola, nekontrolirano i tu su još osim što je crno tržište, jača, što jačaju dileri, tu je još i opasnost od kvalitete koju oni dobivaju. Dakle, nema niti jednog argumenta da se marihuana ne legalizira u medicinske svrhe pod kontrolom države od čega bi imali koristi pacijenti, od čega bi u konačnici imala koristi i sama država i u čemu bi se zaštitilo i zdravlje ljudi kojima je to potrebno. Druga stvar, reći ću da je, moram to naglasit da je i ovu uporabu koju sada imamo marihuane u medicinske svrhe, upravo odluku o tome, o legalizaciji korištenja, donesla SDP-ova Vlada 2015.g., tako da mi smo nešto po tom pitanju napravili, ovo je već isto korak naprijed, već sama legalizacija za industrijsku proizvodnju i košto ste rekli i u samom uvodu i košto piše u obrazloženju zakona da industrijska konoplja nije droga i da se ne može za to koristiti odnosno vrlo teško, ista stvar je i sa konopljom koja se koristi u medicinske svrhe, zato nema niti jednog razloga, ni argumenta da se ni ona nije legalizirala. Drugo, mi danas u RH imamo neke lijekove koji su puno veća droga i opasniji su od same marihuane, da ih sad opet ovdje ne nabrajam i oni su legalni, oni se smiju proizvodit, oni se smiju prodavat, a marihuana ne smije, to nema nikakve logike, niti jedan argument pije vodu po toj pitanju zabrane. Treće, ja sam se u prvom čitanju založio i za legalizaciju marihuane u rekreativne svrhe i to želim ovdje sada ponovo spomenuti i želim to ponovo obrazložiti. Zašto se za to zalažem? Bio bi sretan da se o tome otvori rasprava, dakle, da vidimo na koji način bi to mogli urediti, ali da o tome konačno počnemo razgovarati, to je ono u čemu ja vidim priliku za hrvatsko gospodarstvo. Dakle, mi kao turistička zemlja u varijanti legalizacije marihuane u rekreativne svrhe možemo iskoristiti priliku uz Amsterdam, uz Portugal, uz Španjolsku, uz Češku i uz još neke europske zemlje gdje bi nam uz turiste koji dolaze radi lijepe obale i dobrog vremena, dolazili ljudi, jer na području RH mogu uživati u drogama. Još jednom želim isto ovdje reći da ja osobno nikad nisam probao ni marihuanu, niti bilo koji drugi oblik droge, znam da ima nekih protivnika legalizacija i droga kojih uredno uživaju i konzumiraju i to smatram licemjernim, ali smatram da RH upravo u ovom turističkom smislu ima veliku priliku i veliku šansu i ne moramo mi uvijek u svemu biti zadnji i ne moramo biti zadnja zemlja EU koja će marihuanu legalizirati. Dakle, marihuana je prisutna već desetljećima u svijetu i već se znaju sve posljedice konzumiranja marihuane, njezina uporaba, to nije nešto novo, to nije nešto o čemu ne znamo ništa, postoje primjeri zemalja koje su to legalizirali, u kojima se to normalno koristi i možemo koristiti njihova iskustva i njihove primjere, tako da što se tiče same ovisnosti, ovisnost je zlo, ali postoje i neke puno opasnije stvari od marihuane koje izazivaju ovisnost, koje izazivaju agresiju, recimo alkohol, koje uzrokuju stradanja ljudskih života i o tome bi se dalo razgovarati, to je svakako tema za raspravu i ja se nadam da će ona biti vrlo uskoro otvorena u našem društvu i da ćemo i mi krenuti ka legalizaciji svega toga. Ja ne bi volio da RH bude zadnja zemlja EU koja će to legalizirati, nakon ne znam, primjerice Italije, Grčke, zemalja u našem okruženju i da kad onda svi već iskoriste nekakvu priliku i svi na tome dobro zarade, da se onda i mi sjetimo kad to bude opće prisutno, recimo kao cigarete, mi smo uvijek zadnji. E sada, mislim da imamo jednu priliku biti prvi, da možemo biti ispred svih i snažno se zalažem za to i to podržavam, ali naravno, uz jednu otvorenu javnu raspravu pod kojim uvjetima bi se to koristilo i na koji način, argumentiranu raspravu i da razgovaramo otvoreno, ali sa jasnim pokazateljima šta to znači za našu zemlju i koliku bi mi korist imali kao zemlja financijsku i u turističku od toga. Evo, to je to, dakle, nisam u potpunosti zadovoljan, žao mi je prije svega zbog toga što nije legalizirana konoplja za medicinske svrhe, ne vidim zašto se to nije moglo budući da legaliziramo ovu za industrijsku, tako da to je bila velika prilika da se sada napravi, ali evo, kolega Ćelić je rekao u svojoj raspravi u ime Kluba HDZ-a da do kraja mandata očekuje još jednu izmjenu ovog zakona, ja sam iz toga isčitao da možda on nama šalje poruku da će se čak i legalizirati do kraja mandata ove Vlade, znači, u godinu dana i korištenje konoplje u medicinske svrhe budući da je on sada imenovan za predsjednika te komisije koja to utvrđuje, a da sam ja iz njegove rasprave shvatio da će se to do kraja mandata još jednom mijenjat, evo, ja sam barem tu optimističan da ćemo do kraja mandata našeg HS ovog saziva legalizirati i proizvodnju konoplje u medicinske svrhe. Evo, hvala lijepo.
Zahvaljujem kolega Đujić. Imamo repliku, poštovana kolegica Sabina Glasovac, izvolite.
Hvala lijepo. Poštovani kolega Đujić, ja isto vjerujem da ćemo u dogledno vrijeme doći pameti, to ću tako reći i ipak se odlučiti za uzgoj medicinske konoplje jer kada smo ju već legalizirali odnosno učinili dostupnim pripravke koji trebaju pomoći ljudima koji se nalaze u određenim vrstama zdravstvenih nevolja, onda je logičnije, da nešto sami proizvodimo, time činimo to jeftinijim, pristupačnijim, vjerojatno imamo nadzor nad kvalitetom, nego da te pripravke nabavljamo kao sada iz Kanade, odnosno, imamo prilike vidjeti da oni u 8, 9 mj. našim pacijentima nažalost u ljekarnama nisu niti dostupni, jer one koje smo naručili, liječnici su nevoljko prepisivali rok trajanja im je istekao. Ti pripravci su morali biti bačeni, a novi nisu naručeni. Evo, sada čujemo od gospodina državnog tajnika, da su konačno, nakon godinu dana naručeni novi. Tako da, nadam se doći će do toga ali kasnije.
Zahvaljujem poštovanoj kolegici Sabini Glasovac, odgovor kolega Đujić, izvolite.
Kolegica Glasovac, upravo tako, dakle, od postojećeg stanja, koristi imaju samo uvozni lobiji, odnosno, zemlje koje to proizvode, a to su najrazvijenije zemlje i onda to prodaju nama po 3, 4 puta većoj cijeni nego što bi mogli sami proizvoditi i crno tržište. Jer onaj kome to treba, kome je to neophodno taj će napraviti sve i probati će doći do toga na svaki mogući način, a nažalost, nema novca da to kupuje po 3-4 puta većoj cijeni u apotekama ili tamo gdje se to već prodaje, nego kupuje onda na crnom tržištu 5-6 puta jeftinije, ali nije svaki puta siguran u kvalitetu toga i nije siguran u to što kupuje. I zbog toga se i ja i vi i jedan veliki dio vas zalaže za to da se to legalizira, da od toga u konačnici, imaju koristi i svi i država kroz PDV i kroz prihode i kroz proizvodnju i sami ti korisnici, koji će dobivati kvalitetan proizvod po realno povoljnoj cijeni.
Zahvaljujem kolega Đujić na odgovoru. Sljedeća rasprava poštovani kolega Goran Aleksić, nije nazočan. Poštovani kolega Nenad Stazić, izvolite.
Zahvaljujem poštovani potpredsjedniče. Kada je o konoplji riječ onda su tu 3 aspekta, prvo industrijska konoplja, ona indijska konoplja u medicinske svrhe i rekreativna upotreba te indijske konoplje. Pohvaljujem predlagatelja, zbog toga što je liberalizirao proizvodnju industrijske konoplje i njezinu preinaku. Upravo je nevjerojatno da smo trebali čekati tako dugo, da dođe do ovakve promjene, a nekada je svako slavonsko selo imalo barem jednog obrtnika užara ili čak cijelog … [[Govornik se ne razumije.]] Normalno se uzgajala industrijska konoplja i normalno se od nje proizvodilo užad. Ona ima vrlo mali postotak THC-a svega 0,2% prema tome, ne može se smatrati drogom, trebali bi plast, cijeli plast te industrijske konoplje opušit da biste dobili efekt jednog džointa. Kada je riječ o medicinskoj upotrebi indijske konoplje, onda mislim da je tu na dijelu jedan nevjerojatni cinizam. Dozvoljeno je upotreba ali je zabranjena proizvodnja. Znači onaj tko treba to mora kupiti u apoteci, a mjesečna doza košta 600 eura. Pa tko zarađuje pitam vas državni tajniče? Tko zarađuje? Koje je u interesu da se proizvod uvozi umjesto da se proizvodi, jer to netko mora biti. Pazite to je posve nelogično da se dozvoli konzumacija, ali se zabrani proizvodnja. To je posve nelogično. Iza toga može stajati samo jedan interes, hoću zaraditi na tom uvozu. Ljudi oboljeli od malignih bolesti od multiple skleroze, od ne znam, psorijaze, od, čuli smo od kolegice, Linić Strenje, taj kanabis ne liječi, ali pomaže pacijentima, smanjuje im bolove, olakšava im tegobe. Pa ja se pitam državni tajniče, koji sada tamo nešto po mobitelu vrtite i baš vas briga što zastupnik govori. Ja vas pitam, pa di vam je duša, di vam je srce? Pa kako možete ljudima koji pate, reći, e nećemo vam dopustiti zakonom da si pomognete. Neću vam dopustiti da uzgojite 5 stabljika marihuane, jer ste bolesni i boli vas, ali nek vas boli. Jer to je vaš stav, neshvatljiv stav, potpuno neshvatljiv. Gledajte ta indijska konoplja, sa visokim stupnjem THC-a da bi bila djelotvorna u medicinske svrhe, ona se ne može proizvoditi baš tako u tegli, mora se proizvoditi u kontroliranim uvjetima, ako hoćemo puni efekt. Naravno pomaže i ova, ali ne toliko kao ona koja je uzgojena na ispavan način. Ali, vi ni to niste unijeli u zakon. Da kažete, proizvoditi će se u Hrvatskoj, ali, proizvoditi će se u određenim pogonima, pod državnom kontrolom, u svakom slučaju, radit ćemo sve da izbjegnemo uvoz. Da izbjegnemo uvoz, koji je ne znam koliko puta skuplji, nego onda da imamo svoju proizvodnju. Treći aspekt je rekreativna upotreba indijske konoplje, odnosno, konzumacija marihuane, da budemo vrlo jednostavni. Ima stvari koje stvaraju ovisnost i to daleko veću i daleko opasniju, najopasniji je alkohol jer izaziva i agresiju. A koliko je ljudi stradalo kao posljedica zloupotrebe alkohola? Napiju se pa se pobiju sjekirama, pa ovaj ubije ženu, pa, a alkohol je legalan, legalan. Legalan je i duhan. Znamo da je štetan. Znamo da je uzročnik mnogih bolesti plućnih pogotovo, ali legalno, a marihuanu koja nije štetna jer nije dokazano da je štetno, nigdje nije dokazano nema medicinske studije koja bi dokazala da je štetna, može samo pomagati ovima bolesnima, a zdravima može služiti za užitak, kao što im služi i duhan. I ne vidim razloga zašto onda, zašto onda to ne dopustiti. Pa dobro jer vi stvarno mislite da je Kanada jedna neozbiljna zemlja, Kanada je posljednja dopustila, legalizirala upotrebu marihuane, jel vi mislite da su tamo budale na vlasti, da su tamo sve sami kreteni koji ne znaju donijeti pametnu odluku ili mislite da ste vi pametniji od njih. Ja, postoji argument ajde pojačat ćemo, poboljšat ćemo turizam, ma nije to za mene argument jer da to šteti, pa što me briga što pomaže turizam ako šteti, ali ako ne šteti pa zašto onda to zabranjivati. Zašto to ne legalizirati, zbog čega, ja ne shvaćam. Policija se iscrpljuje da hvata konzumente marihuane mjesto da se bavi ozbiljnijim poslovima, ona traži ljude po ovim disko klubovima sa jointom, pa valjda ima pametnijeg posla za policiju nego da to radi. Prema tome meni je potpuno neshvatljivo da vi niste sada dozvolili ovim zakonom proizvodnju u medicinske svrhe i to vas pozivam dajte otiđite na Vladu prije petka, znači u četvrtak je Vlada i donesite Vladin amandman da bar donekle taj zakon učinite logičnim, razumnim, razumnim. I da nemojte da sumnjam ja, ne ja mnogi ljudi, da netko od vas iz Vlade ima zaradu, ima pinku na tome što se uvozi ulje od kanabisa iz Kanade. Zašto ne pomoć tim bolesnim ljudima, to mi objasnite, zašto, zašto ih osuditi na veće patnje nego što ih moraju trpiti, zašto, da bi vi i vaše ministarstvo ispali ne znam kako pametni. Pa ako vam je sva pamet, pa oprostite mi molim vas. Prema tome očekujem od vas državni tajniče da kažete ministru da odete u četvrtak na Vladu i da donesete Vladin amandman i da ovo popravite. Hvala vam.
Zahvaljujem kolega Stazić, imamo replike. Poštovani kolega Saša Đujić, izvolite.
Kolega Staziću upravo, upravo ste spomenuli da nema argumenata niti jednog koji bi opravdao to zašto marihuana u medicinske svrhe nije legalna. E sad, ja sam već rekao isto u svojoj raspravi šta se dogodilo između dva čitanja, ali znate šta je meni još znakovito danas, pa nitko iz HDZ-a ne raspravlja, ovdje je samo 2 kolega i kolega Ćelić koji govorio u ime kluba je jedini i prijavljen za pojedinačnu raspravu. Kada smo imali prvo čitanje prije mjesec i pol dana bilo je jedno 10 kolega iz HDZ-a koji su nas napadali da smo mi za drogu, da će se tu počet ljudi drogirat, da uvodimo čudo u Hrvatskoj itd. I sada kada smo u finišu toga zakona, nema nikog, nitko više nije protiv, e sad to mene malo tu muti i buni, ne znam gdje su, da li pišu neki amandman pa da to legaliziraju ili je to sad ne znam zbog predizborne kampanje pa su svi skupa nestali, pa ne žele govorit nešto što i oni znaju da je opravdano i da bi trebao napraviti.
Zahvaljujem kolega Đujić i odgovor kolega Stazić, izvolite.
Pa vidite dobro ste to zapazili i to je za mene dobar znak, to je za mene dobar znak da ih ovdje nema ali apsolutno niti jednoga iz HDZ-a, a je imamo jednu da, aleluja. Da, to je dobar znak, vjerojatno se na žele protiviti onome protiv čega se je besmisleno protiviti. Kako se protiviti tome da se pomogne bolesnim ljudima, pa tko to može napraviti normalan, tko normalan to može napraviti. E prema tome to što ih nema čini mi se da je znak da će me možda državni tajnik i poslušat i na Vladu doći sa amandmanom da se ovaj zakon popravi.
Zahvaljujem kolega Stazić. Prelazimo na slijedeću raspravu, poštovana kolegica Marija Alfirev, izvolite.
Hvala poštovani podpredsjedniče i moja rasprava danas će vezano uz ovaj konačni prijedlog zakona će ići u smjeru kojim su i drugi zastupnici, kolege zastupnici govorili, a to je zapravo taj dio koji se odnosi na to da Vlada nije prihvatila prijedloge iz prvog čitanja, da se u zakon uvedu i članci koji bi se odnosili na, na dozvoljavanje znači proizvodnje, vlastite proizvodnje u Hrvatskoj pod kontroliranim uvjetima kanabisa u medicinske svrhe ili popularno rečeno medicinskog kanabisa. Zašto je ta, zašto ću govoriti jednostavno zato što je zaista neshvatljivo da se, da niste poslušali jer toliko je argumenata koji govore u smjeru da je trebalo doći do tih promjena, da je trebalo doći do dozvoljavanja uzgajanja medicinskog kanabisa, a ono što ste vi zapravo u objašnjenju stavili su argumenti koji naprosto teško da, rekli bismo drže vodu. I objasnit ću zašto to tako mislim. Ono što sam u samoj, u samoj replici vama na početku uvodnog izlaganja rekla, a tiče se tog povjerenstva moram reći da mi je pomalo zbunjujuće da mi je na neki način nevjerojatno da se više od dvije godine zapravo, a unatoč pozivima, znači, predsjednika, bivšeg predsjednika povjerenstva, to povjerenstvo nije sastalo jer činjenica je da ministar, pa ni jedan, pa ni drugi kasnije, nije sazvao sastanak povjerenstva kako bi analizirao stanje što se tiče uvoza medicinskog kanabisa, samih, dakle, indikacija za propisivanje recepata za korištenje medicinskog kanabisa, niti je se izašlo sa nekom analizom same upotrebe, a znamo što se dogodilo u ovoj godini da je zapravo tržište u RH ostalo bez samog medicinskog kanabisa, a pacijenti, svi oni kojima je to trebalo i koji su htjeli, koji su morali koristiti, nisu bili legalno u mogućnosti koristiti. U te dvije godine, znači, nije ova Vlada apsolutno ništa napravila. Nakon toga, evo, ajmo reći srećom dogodio se obrat i sada kada ste imenovali kolegu Ćelića, nadam se da će doći do nekih pomaka, trebalo je, znači, doći do čitanja, ovog prvog čitanja zakona da biste pod možda i malim pritiskom nas zastupnika koji smo govorili o zakonu u prvom čitanju, pa i medija, pa i samog slučaja Huanita Luksetića i drugih, dakle, koji su, pa i javnih i poznatih osoba koji su govorili o svojim problemima, pa da se nešto pokrene. Ono što je također interesantno, a nekako je i nije dobro i nije vam baš na čast kao Ministarstvu zdravstva je činjenica da niste odgovorili na upit već godinu dana Agronomskog fakulteta i to Zavoda za kemiju kojem je donirana oprema za proizvodnju kanabisa, a htjeli su ga, dakle, donirana je od Ministarstva državne uprave, imovine, a trebaju vašu dozvolu da bi mogli raditi znanstvena istraživanja koja bi bila u ovom smjeru proizvodnje odnosno efikasnosti proizvodnje kvalitetnog medicinskog kanabisa. Znači, oprema na fakultetu stoji, interes postoji, međutim, od Ministarstva zdravstva tog odgovora više od godinu dana nije bilo. Evo kako čujem, kolega isto Ćelić sada se zalaže za to, pa se ja eto uzdam da će do toga doći i do odgovora, ali i da će ipak, ta oprema neće ostati nekorištena, nego da ćemo imati znanstvene dokaze o tome kako se uzgaja, koja kvaliteta i što je sve potrebno da bi i RH išla u korak sa najnovijim znanstvenim dostignućima na tom području. Rekli ste da se u argumentaciji, dakle, zašto niste unijeli ovaj članak ili ove odredbe zakona, rekli ste da se vrlo rijetko propisuje, a zašto se rijetko propisuje, pa to je već i rečeno nekoliko puta, jednostavno zato što vrlo mala skupina liječnika može propisati uopće medicinski kanabis. Čak je bivši predsjednik povjerenstva i sam priznao svoju vlastitu krivnju jer je u pravilniku tako navedeno i to je nešto što svakako treba i ispraviti, ali to trebate navesti, dakle, greška nije bila na liječnicima, nije greška u pacijentima, nije krivnja na njima, dakle, jednostavno je krivnja na pravilniku odnosno na odredbama koje su samo jako malom broju i malim skupinama liječnika omogućavale takvo nešto. Rekli ste da je, da, da je vrlo zabilježena vrlo mala potrošnja pripravaka, pa kako će biti i veća potrošnja ako je, upravo smo sada rekli, da je malo se propisivalo, kako će onda i bit potrošnja? Vi nemate zapravo rezultate ilegalne upotrebe kanabisa u medicinske svrhe, a nje definitivno ima, ona je rečena, ona je javno izrečena i to je ono zbog čega bismo mi morali donijeti ovakav zakon. Upravo da bismo to što ljudi uzimaju u nekontroliranim uvjetima, ilegalno nabavljeno, da bismo stavili u kontrolirane uvjete, da bismo mogli nadzirati i da bismo mogli tu kvalitetu imati uvijek u vidu, da bi je uvijek mogli znati što čovjek uzima i kakve koristi, kakve benefite ili kakve ima, recimo negativne nus pojave uzimanja medicinskog kanabisa, toga mi nećemo imati, rezultate takve nećemo imati dok ne stvorimo uvjete koji će nam to omogućiti, a uvjete bismo mogli imati ne samo, dakle, snižavanjem cijene, ne jednom liberalizacijom u smislu šire skupine liječnika koji bi mogli propisivati, već i jednim proširenjem samih indikacija za propisivanje recepata jer sigurno ima i drugih pacijenata kojima bi dobro došli ili dobro koristio medicinski kanabis u ublažavanju simptoma. Kad kažete da kanabis je samo, medicinski kanabis je samo ublažava, dakle, simptome, da nije lijek, znamo i svi da brojni lijekovi ili ono što se propisuje, pa evo i za multiplu sklerozu sigurno nisu sve lijekovi koji liječe bolest, već sigurno tu ima i onih koji ublažavaju određene simptome te moramo onda vidjeti u kojoj mjeri je nešto slično i u kojoj mjeri dakle na neki način pa i kanabis onda se zaista može smatrati lijekom. Dakle, cijena će zaista biti i to trebamo vidjeti, ali ono za šta se i zalažemo i što ja podržavam ukoliko bismo išli u vlastitu proizvodnju, vjerojatno bi i ta cijena i dostupnost bila veća i svakako bismo onda omogućili onda širem krugu pacijenata, korištenje, korištenje samog medicinskog kanabisa. Evo ja se nadam da će do promjena doći, rekli ste vjerojatno u ovom trenutku nema te političke volje, ali to ipak moramo reći, da to što nema političke volje kod HDZ-a da to ipak ide u ovom trenutku na štetu građanima.
Zahvaljujem poštovanoj kolegici Alfirev. Imamo replike poštovani kolega Siniša Varga, izvolite.
Zahvaljujem gospodine podpredsjedniče, kolegice Alfirev samo terminološki evo ja nisam sudjelovao na svim raspravama ali kad govorimo o medicinskom kanabisu ili o kanabisu koji se koristi u medicinske svrhe ja sam zagovoravatelj ovoga prvoga, ja vjerujem da ste vi isto samo je terminološki kada se kaže kanabis koji se koristi u medicinske svrhe to je onaj na ilegalnom tržištu, a koristi se usput za medicinske svrhe, medicinski kanabis kao takav i onaj koji je laboratorijski uzgojen pod jako kontroliranim uvjetima sa točno, određene sorte koje daju određene rezultate i proizvode koji se rade od njega kanaboide, ulje itd. koje u obliku lijeka, znači da ima, ima odlike lijeka u smislu gel kapsule i ono što zagovaramo i to nastojimo što više koristiti. Htio bih samo pitat vas kao socijalnu radniku, kako su vaša iskustva sa kažnjavanjem osoba koja su koristila kanabis [[Upadica: Zahvaljujem.]] u medicinske svrhe.
Zahvaljujem poštovani kolega Varga. Odgovor kolegica Alfirev, izvolite.
Pa evo drago mi je što govorite i o terminološkim, dakle terminološkom dijelu svakako prihvaćam jer tu ste stručniji i prihvaćam dakle da se koristi terminologija medicinskog kanabisa, a o ovom drugom dijelu teško da mogu vam reći tu nemam iskustva o tome što se, kako se nekoga kažnjavalo. Ono što znam, a to je ono što i vi ste sigurno vidjeli dakle putem medija i što je zaista nedopustivo da se ljudi koji, kojima je potrebno i koji ni na koji drugačiji način ne mogu doći do lijeka o kojim im ublažava simptome, ako ništa drugo ublažava, ali u značajnoj mjeri i poboljšava kvalitetu života, moraju pribjegavati ilegalnim metodama kako bi došli do tog njihovog ipak spasonosnog sredstva za preživljavanje.
Zahvaljujem kolegici Alfirev na odgovoru. Slijedeća replika poštovani kolega Saša Đujić, izvolite.
Hvala lijepo, kolegice Alfirev vi ste rekli da ne postoji politička volja i to je točno i to je jedan jedini razlog zašto je još uvijek i u ovom prijedlogu zakona izostavljena legalizacija proizvodnje medicinske konoplje, kad već legaliziramo proizvodnju industrijske i to je to. I to se danas vidi iz ove rasprave. Dakle, nikog iz HDZ-a nema osim dvoje kolega, jedino kolega Ćelić o tome raspravlja. Dakle, prije mjesec i pol dana su nas tu bombardirali kolege, njih 8, 9, svaka druga je bila napad na nas, argumentacija zašto to nije bilo dobro i zašto to ne treba, danas toga nema. Tako da se ja mislim i ta politička volja je na putu da se malo promijeni jer kolege znaju da ne mogu braniti neobranjivo, a i nastup kolege Ćelića koji je rekao da u godinu dana možemo očekivati još jednu izmjenu meni pokazuje omekšavanje tog tvrdog stava i ja još jednom vjerujem da će u vrlo skoro doći i ta politička volja.
Zahvaljujem kolega Đujić, odgovor kolegica Alfirev.
Pa evo slažemo se s tim, dakle u ovom trenutku vidimo samo da je zaista dvoje kolega sa suprotne strane, od toga kolega Ćelić zaista tu je jer je i po dužnosti rekla bih, jer je zaista i predsjednik povjerenstva za medicinski kanabis, ja se nadam da će doći do promjena jer je to nužno, to je nužnost. Moguće da je tome doprinijelo pomilovanje od strane predsjednice RH Huanita Luksetića, moguće da je i to, ali kažem žao mi je što to ne radimo sada jer zbog nedostatka političke volje ipak su neki ljudi pacijenti zakinuti, ali evo nadam se da će doći do promjena po ovom pitanju.
Zahvaljujem kolegici Alfirev. Samo evo podsjetnik i ja sam u HDZ-u tako da nas je troje. Poštovani kolega Ćelić replika izvolite.
A uvažena kolegice Alfirev evo ja ću se nastavit evo na ovu terminologiju, naime pravna definicija medicinske konoplje još nije dobro regulirana, pa možda bi bilo bolje koristit, ja bi ipak radije koristio indijska konoplja u medicinske svrhe, nego, nego medicinska konoplja, jer to nije regulirano na razini EU u rezoluciji Europskog parlamenta se upravo govori o toj činjenici. Međutim, evo ako bi čak izuzeli i tu proizvodnju konoplje u medicinske svrhe, kada bi dobili biljnu sirovinu koje trenutno ima dosta na tržištu i kada bi iz te biljne sirovine htjeli ekstrahirat ulje čak niti te mogućnosti u ovome trenutku nema, al evo mislim da nismo na suprotnim stranama nego na zajedničkim stranama i da se borimo ono što je u interesu pacijenata.
Zahvaljujem. Kolegica Alfirev, hvala lijepo. Slijedeća rasprava poštovana kolegica Sabina Glasovac, izvolite.
Hvala lijepo gospodine podpredsjedniče, poštovane kolegice i kolege, poštovani državni tajniče, pozdravljamo iskorake u u novim izmjenama i dopunama Zakona o zlouporabi opojnih droga u smislu da ćemo se malo jasnije zakonski pozabaviti sa pošašću ne samo koja vlada u RH, nego i u cijeloj EU s kojom i oni vode popriličnu bitku, a to je pojava novih psihoaktivnih tvari koje naprosto iz godine u godinu njihov broj se povećava, posljedice su kobne, to su proizvodi koji nisu klasične droge, ali na neki način imitiraju odnosno alternativa su, imitiraju učinke pojedinih droga koje su, nazovimo to tako, klasične droge, međutim, ono što je problem je da su one lako dostupne, vrlo često legalne, da za njima upravo zbog te jeftinoće i lakše dostupnosti posežu i djeca i mlađe osobe, a njihove posljedice su kobne po zdravlje i često odnosno neću reći često, ali nerijetko i sa smrtnim posljedicama. To je zasigurno nešto što će ovakva zakonska regulativa će doprinijeti snažnijoj prevenciji, prepoznavanju novih psihoaktivnih tvari, ali i ne manje važno ili još važnije zapravo sankcioniranju odnosno brzom reagiranju. Drugo, dobro je što se u zakonu rješava odnosno izjednačuje postupak, do sad smo znali na koji način se tretiraju opojne tvari odnosno droge koje su oduzete u kaznenim postupcima, što nije bio slučaj za one oduzete u tzv. prekršajima, znači, to se sada na neki način regulira na isti način i dobro je i to što su već i kolege spomenule da idemo u korak s nekim trendovima, nekim čak civilizacijskim, normalnim dosezima i fer playem u tržišnoj utakmici da naše poljoprivrednike ostavljamo u isti rang s onima u EU i omogućujemo razvoj raznih industrijskih grana kroz mogućnost korištenja i stabljike industrijske konoplje jer se do sada, nažalost, smo se bazirali samo na upotrebi sjemenki i to je mahom išlo u svrhu prehrambene industrije, na ovaj način ipak potičemo i kozmetičku i auto industriju i brojne druge grane gospodarstva i građevinsku i gorivo ono što je na neki način, nekako nam pada prvo na pamet kada govorimo isto tako o industrijskoj konoplji i njenoj punoj iskoristivosti. To su recimo dobri iskoraci, mi smo ih isto tako predlagali u našem prijedlogu izmjena i dopuna zakona prije nekih 6 do 8 mjeseci u HS kojeg je Vlada odbila. No dobro, vidim da je vama barem poslužio da ukomponirate neka dobra rješenja u vaš prijedlog zakona, mislim to su na kraju krajeva hrvatski zakona i meni je drago da ipak ove saborske inicijative i zakonske inicijative i saborske rasprave ipak nađu nekako, nakon nekog vremena ako su dobre, ako su kvalitetne, svoje mjesto pod suncem, pa tako i naša inicijativa koju je vodio tada, zakonska inicijativa koju je vodio tada kolega Siniša Varga je našla svoj prostor u vašem odnosno vladinom prijedlogu zakona. Međutim, uvijek dolazimo i do onog drugog dijela, dakle, ono što niste preuzeli odnosno uzeli, a vidimo da u saborskoj raspravi da zapravo postoji visoka razina suglasnosti, usudit ću se reći, među akterima, bar koliko sam ja imala prilike čuti, svih političkih stranaka je to da je RH spremna i za korak više, a to je dozvola odnosno omogućavanje uzgoja tzv. medicinske konoplje. Svi se vrlo često sjetimo ovog slučaja, kako se zvao gospodin, sad sam blokirala, Luksetića i da, na njemu na žalost se slomio cijeli taj sustav gdje je on na neki način prokazan, kazneno gonjen, na kraju i osuđen zbog toga što je uzgajao opojnu drogu, u ovom slučaju marihuanu. Međutim, zakon ne raspoznaje odnosno u ovom slučaju nije raspoznao da on nije uzgajao tu količinu droge, tih nekoliko stabljika radi njenog zlouporabe u smislu preprodaje, nego da bi sebi ublažio bol i to je tako. Međutim, s druge strane, drugi sud u Puli u sličnom slučaju jedne gospođe koja je isto tako posadila 9 stabljika konoplji, konoplje jer je oboljela od AIDS-a iz kojeg je proizašao hepatitis C i ona je također uzgajala i koristila marihuanu da bi sebi olakšala posljedice bolesti, nju je sud u Puli zapravo oslobodio na temelju sudskog vještačenja i upravo uzevši u obzir činjenicu da je njeno, nazovimo to tako, kazneno djelo zapravo nije imalo namjeru trovanja društva, narušavanja tuđeg zdravlja, činjenja nekih loših posljedica za društvo, zbog čega trebamo bit osuđeni i ići u zatvor kao nekakvu, nazovimo to tako, pedagošku mjeru, da shvatimo da takva ponašanja nisu društveno prihvatljiva, nego da je zapravo njen čin bio također da sebi olakša bol. E sad, mi nažalost, znači, imamo tu različite pravosudne sudske prakse i to je nešto o čemu mi danas zapravo ovdje ne razgovaramo, ali zbog g. Luksetića, pa i ovog što je proizašlo, pomilovanja, mi danas razgovaramo o ovoj temi i ne možemo se toga ne dotaknuti. Međutim, mi živimo u društvu u kome je legalno pušiti, prodavati cigarete, uzgajati duhan, konzumirati alkohol prodavati, kupovati alkohol iako te dvije supstance, dokazano, razvijaju ovisnost i nemaju niti jedan, ali niti jedan, niti mali pozitivan učinak. Znači, sve što proizlazi iz duhanskih i alkoholnih proizvoda je štetno, štetno je za zdravlje, može biti štetno, posredno neposredno za obitelji i za društvo, posljedice uživanja, ali to je nama normalno, to je legalno, to čak i potičemo u nekom smislu poljoprivrednih poticaja. A kod konoplje, gdje zapravo imamo neke štetne nuspojave, ali imamo i pozitivne učinke, mi tu zapravo nismo na čisto sa sobom, dozvolili smo njezinu uporabu, hvala Bogu u medicinske svrhe, ali tu smo ostali malo rezignirali i tu nam kao ne pada još na pamet, kako bismo mi sada osigurali da sada se to još i sadi, da se to uzgaja. Pa vrlo jednostavno. Mislim da ne moram napominjati, ovo što su kolege rekle, koliko bi to zapravo doprinijelo dostupnosti vjerojatno nižim cijenama, nekakvom reguliranju kvaliteta i našim oboljelima od posebnih bolesti, da ih sada ovdje ne nabrajam, već su više puta nabrajane, to bi bilo zaista života vrijedno i rješenje, pomogli bismo im puno. A s druge strane mogli bismo to gledati i u smislu prostora za izvoz, prostora za nekakvu dodatnu zaradu RH. Grčka, krajem prošle godine, je krenula u tom pravcu, legalizirala je uzgoj konoplje u medicinske svrhe. Makedonija, susjedna Makedonija, kroj Ohrida, velike plantaže, naravno, ograđena žicom, koja ne smije, odnosno, ogradama, koje ne smiju biti niže od 3 m, poseban nadzor posebni uvjeti uzgoja itd. itd. Znači oni kažu da je to, mislim to je tržište, zna se da je to tržište u kojem se okreće negdje oko 6 milijardi, čini mi se dolara. Pretpostavlja se da će za 10-15 g. se utrostručiti iznosi koji će se vrtati na tom tržištu. I Makedonci kažu, da je većina toga fokusirana na izvoz, izvoze najviše u Njemačku i izvoze najviše u Poljsku. Interes za uzgoj medicinske konoplje, iskazale su, evo kao što kažem Grčka i Srbija. Možda ne bi bilo loše, da uz ovo kada mislimo o našim građanima, kako ne uvoditi skupe pripravke, nego osigurati naše pripravke, našim pacijentima, ali kako možda i ići i putem izvoza i pozicionirati se tu u regiji prije nekih drugih. Evo, toliko moj doprinos o ovoj temi.
Zahvaljujem poštovanoj kolegici Glasovac. Replika, poštovani kolega Siniša Varga, izvolite.
Ja se zahvaljujem, evo, kolegice Sabina, sve ovo što ste rekli vezani za utjecaj i javnu percepciju vezano za slučajeve koji su bili sudski u medijima, možda vi možete komentirati kako to djeluje na mlade osobe, u smislu rasuđivanja, u procesu odgoja i obrazovanja, vezano za njihova saznanja o zlouporabama droga, o vrstama droga, utjecaj droga na mladi organizam. Imamo sada situaciju da de facto sa jedne strane vlast kaže da je to ilegalno, ne smije se koristiti, pravosuđe radi pomilovanje i sama predsjednica provodi to pomilovanje. Sada je pitanje onda kako, evo, ako sam ja zbunjen u svemu tome, kako onda mladi ljudi gledaju na to? Hvala lijepo.
Zahvaljujem kolega Varga, odgovor, Sabina.
Teško pitanje …/Govornik isključen pa ponovno uključen./… u smislu dovoljne edukacije i prevencije vezano za zlouporabu droga i štetnost droga, ne samo droga nego i alkohola i duhanskih proizvoda i tableta ako hoćete na kraju krajeva. A s druge strane svjedoče ovakvim slučajevima, gdje se proganja, odnosno, u zatvoru završi čovjek koji želi sebi pomoći, umanjiti bol ili neki pas Medo koji laje, a neki kriminalci koji bi možda trebali zbog svojih nečasnih radnji, dobiti pedagošku mjeru, malo odmoriti i razmisliti o svojim činjenjima, su ugledni građani i mirno šetaju ulicama i oni su kao primjer društvenih vrijednosti. I mladi su tu naravno zbunjeni i možete vi njih odgajati ne znam kako da budu pošteni, da svojim trudom, radom, mogu postići sve, koliko budu se zalagali i dobri u onome što budu radili će biti za to nagrađeni … [[Govornik se ne razumije.]] vide drugo, da je sustav poremećeni … [[Govornik se ne razumije.]]
Zahvaljujem kolegici Glasovac na odgovoru. Prelazimo na sljedeću raspravu, poštovani kolega Siniša Varga, izvolite.
Zahvaljujem gospodine potpredsjedniče. Kolegice i kolege, evo ja ću iskoristi ovu kratku vrijeme u ovim večernjim satima, prvenstveno zamijetiti da se o ovoj temi, raspravlja o ovo doba dana, to je nešto što je rezervirano za teme koje su nelagodne, za aktualnu vlast i to je sada moje pitanje, zašto ovaj zakon, koji konačno rješava mnoga pitanja, po pitanju zlouporaba droga u RH, rješava konačno pitanje prekosutra i sve sintetičke droge, koje su bili dostupne mladim ljudima i građanima RH na ilegalnom tržištu. Međutim, njihova regulacija nije bila dobra. Pravosudna tijela, policijska tijela, laboratorij, nisu mogli pravilno postupati sa tim supstancama i konačno ovaj zakon to rješava sa, nažalost sa gotovo 2 godišnjom odgodom, ali, evo, ako je barem sada nego nikada. Ono što je mene tišti, kao i većinu ovdje, je pitanje tog nesretnog medicinskog kanabisa imamo velike napori su napravljeni od strane Ministarstva zdravlja u mom razdoblju, da kroz Povjerenstvo za medicinski kanabis, da se napravi taj iskorak, poduči liječnike o novim saznanjima, kolegica Strenja Linić je govorila o … [[Govornik se ne razumije.]] i ono što stručna literatura navodi, kao koji su sve područja medicine, koje di može biti primijenjen medicinski kanabis, odnosno, kanabis u korištenju medicinske svrhe radi olakšavanja simptomatske što u zaraznim bolestima, neurološkim oboljenjima i nadasve u onkološkim oboljenjima. Ta područja su dosta ograničena, svjetska literatura govori i o drugim područjima, ja se nadam da će i novi predsjednik Povjerenstva u Ministarstvu, kolega Čelić, iskoristiti i svoje znanje i autoritet da proširi indikacije, naročito u sfere liječenja kronične boli, to su indikacije koje danas još nisu pokrivene. Mogu reći da i ja osobno iz svog iskustva sam prošao liječenje od onkološkog oboljenja, u mom, dok sam ja bio bolestan, nisam imao dostupnost medicinskog kanabisa već su se koristili izrazito teški analgetici koji su proizvedeni od hrvatskih farmaceutskih tvrtki, hrvatske farmaceutske tvrtke, proizvode diazepame, proizvode lijekove na bazi morfija, proizvode lijekove na bazi fentanila, sve se to radi u Republici Hrvatskoj, i to su sve droge koje su puno, puno teže i puno smrtonosnije u njihovoj zlouporabi, nego ikada, što će ikad biti kanabis. Međutim, tu ja nikad nisam čuo prigovor od strane Ministarstva unutrašnjih poslova ili bilo koga u pravosudnim tijelima da postoji sigurnosni propusti u hrvatskim farmaceutski tvrtkama u proizvodnji tih lijekova, one su vrlo dobro regulirane i od strane Ministarstva zdravlja, i od, zdravstva, i od strane Hrvatske agencije za lijekove i medicinske proizvode. Proizvodne dozvole su izdane i kontrolirane, i GNP odnosno dobro proizvođačka praksa je vrlo dobro regulira, općenito kako se proizvode lijekovi u Republici Hrvatskoj pa tako i u cijeloj Europi, ali u Hrvatskoj je Agencija za lijekove to radi na vrlo suvereni i kvalitetan način od čega kontinuirano imamo pohvale od Europske agencije za lijekove, i u to može se ubrajati, ubrojiti i sve one farmaceutske tvrtke koje u Hrvatskoj imaju dozvole za proizvodnju psihotropnih tvari i tvari koje se proizvode na temelju droga. I tu samo tražimo da sukladno ovom Zakonu, uz sve ostale droge koje se proizvode u Republici Hrvatskoj i koriste se gotovo svaki dan u liječenju, samo da se na taj popis još doda medicinski kanabis. Ništa više i ništa manje. Ne tražimo nikakav uzgoj biljaka na balkonima ili potkrovljima kuća, tražimo da farmaceutske tvrtke u Republici Hrvatskoj mogu za potrebe hrvatskih pacijenata u laboratorijski vrlo strogo kontroliranim uvjetima proizvoditi medicinski kanabis. A možemo zaboraviti profit, možemo zaboravit sve drugo, hoćemo da lijek bude dostupan hrvatskim pacijentima kontinuiranom opskrbom lijekova. Sličan problem imamo sa Imunološkim zavodom. Zašto je potreban imati Imunološki zavod u Republici Hrvatskoj, gotovo ajmo reć' iz istog razloga. Da imamo kontinuirano dostupnost cjepiva za potrebe hrvatskih građana. Kolega mi je malo prije rek'o da se zbog toga što se nije cijepio kao dijete, morao ići sada kao odrasla osoba se cijepit protiv ospica, i kad je došao na red za drugu dozu koju mora primiti, obavijestili su ga da u Republici Hrvatskoj nema niti jedne doze u Zavodima za javno zdravstvo, nema niti jedne doze cjepiva protiv ospica. To je zabrinjavajuća činjenica. Isto tako za potrebe pacijenata neuroloških, infektoloških i onkoloških, u Republici Hrvatskoj nema dostupnosti medicinskog kanabisa koji se koristi za smanjivanje simptoma njihovih oboljenja. I to je nešto što je po pitanju dostupnosti zdravstvene zaštite, smo najgore ocijenjeni trenutno sada što smo ikada bili. 2014. godine, smo bili svrstani u, ako gledamo države Republike Hrvatske kroz prizmu semaforskih boja, Hrvatska je bila žute boje, 2015. godine je bila zelene boje, 2016. i 2017. žute boje, danas smo crvene boje po pitanju dostupnosti zdravstvene zaštite. Europa izvana nas gleda, ocjenjuje nas, rangira nas s ostalim državama i Hrvatska je rangirana među crvene zemlje po pitanju dostupnosti zdravstvene zaštite. I to je nešto što ja kao hrvatski građanin moram predbaciti Ministarstvu zdravstva da je u vrijeme spavanja i vrijeme pasivnosti Ministarstva prošlo, vrijeme se primit posla i aktivno radit na tome. Napravite prvi iskorak kao što je kolega Stazić rekao, do petka imate vremena, prihvatite amandmane koje će te dobiti ovdje ili napravite najveći iskorak da iz same Vlade dođe amandman za ispravak ove nepravde koji se nalazi u ovom Zakonu. Hrvatski pacijenti to trebaju, i može se reći da vi, ono, vrlo se dobro poznajem ... [[Govornik se ne razumije.]] odnosno način razmišljanja pravnih struktura u samom Ministarstvu. Može se govoriti o otuđenju, može se govoriti o distanci od realnog svijeta u toj, tom birokratskom žrvnju, međutim, ako ne želite, Ministarstvo to napraviti zbog naroda i zbog pacijenata, onda može napraviti zbog svoje uže i šire rodbine koje danas u današnjem obolijevanju pacijenata, dal' će dobiti neko neurološko ili onkološko bolest tijekom svog života u ruletu koje mi živimo svaki dan je ogromna vjerojatnost da će netko oboliti od nekog malignog ili neurološkog oboljenja. Pa u konačnici ako ne želite zbog svoje rodbine ili zbog šire ili uže rodbine, pa napravite radi sebe. Gotovo je 40%-na šansa da će te do svojeg osamdesetog rođendana oboliti od neke maligne bolesti, to je u ruletu kad bi vam netko rekao šansa da će te dobiti rulet 40%, to je onda gotovo sigurna pobjeda, ali tu je onda i gotovo siguran gubitak. Prema tome ukoliko se razbolite, osigurajte radi sebe nužne lijekove koji će vam biti potrebni za vaše liječenje. Hvala lijepo.
Zahvaljujem kolega Varga. Prelazimo na replike. Kolegice Glasovac jeste se vi javili za repliku ili za povredu Poslovnika? Dizali ste tablicu pa zato. Dobro, to je bilo slučajno, ok. Replika poštovani kolega Ivan Ćelić. Izvolite.
Uvaženi kolega Varga, činjenica da u ovome trenutku pripravci medicinskog kanabisa su teško dostupni i skupi i definitivno treba odgovorit na taj izazov. Što se tiče indikacija koje ste spomenuli upravo maloprije sam dobio, budući da sam komunicirao s njima od predsjednika Hrvatskog društva za liječenje boli, dakle za kronično liječene neuropatske boli osobito kod onkoloških bolesnika je i te kako učinkovit pripravak medicinskog kanabisa kao edont terapija kada nije potrebno toliko povisivat dozu opioidnih analgetika koja može imati puno, puno ozbiljnije nus pojave. To će se s pravilnikom moć izmijeniti, tako da evo u cilju edukacije i u cilju tog liberalizacije i propisivanja od strane nadležnih specijalista na tome se već radi.
Odgovor kolega Varga, izvolite.
Evo, kolegu Ćelića kao novog predsjednika Povjerenstva za upotrebu medicinskog kanabisa u svrhu liječenja mogu samo pohvaliti da je svi ti koraci, opet kažem 2 godine ministarstvo se nije povjerenstvo sastalo, ali konačno imamo i novog predsjednika koji evo čujemo da, da poduzima nove korake za proširenje indikaciju, to mogu samo pohvalit. Hvala lijepo.
Zahvaljujem kolega Varga na odgovoru. Slijedeća replika poštovana kolegica Marija Alfirev, izvolite.
Hvala poštovani podpredsjedniče, kolega Varga zapravo o svemu ovo što sad govorimo, evo ja moram pohvaliti, zapravo se radi i o vašem zakonu. To je ono na čemu ste vi radili, vi ste i u ovom svom kratkom ministarskom zapravo radu ste i pokrenuli zapravo to da mi danas imamo medicinski kanabis dostupan u ljekarnama ili smo ga imali jel. Međutim i sami ste rekli ono na čemu treba raditi i što je zaista neshvatljivo da se nije išlo odmah u to, a to je da se zaista i pokrene vlastita proizvodnja. I to činjenica da zaista 2 godine smo ipak izgubili, koliko god rekli smo sada hvalimo ove pomake, ali 2 godine smo izgubili, pacijentima to zaista jako puno znači. Jer ja ne želim uopće ulaziti u to koliko je i govoriti, jel je to dobro osobi koja boluje od multipleskleroze ili ne ako ona kaže da to njoj dobro jest.
Zahvaljujem poštovana kolegice Alfirev. Odgovor kolega Varga, izvolite.
Ja se zahvaljujem evo kolegice Alfirev, morate shvatiti tijekom mog rada u Ministarstvu zdravlja nije bilo sve tolko lako i sa strukom razgovarat čak o novim poznajama i nje bilo lako lomiti pitanje koje indikacije će se odobriti, koje se neće, čuo sam nebulozne priče koje su rekli, što ako se onkološki terminalni pacijent koji ima rak kosti navuče na drogu. Kada sam to čuo ja sam reko, da dapače neka se navuče i nek živi navučen na toj drozi, apsolutno najduže što može, jer ak može mu se produžit život, a da živi život uz smanjenje boli to je za njega spasenje, ali živjet život sa bolovima u kostima da vam karcinom razjeda kosti i nemate mogućnost se riješiti boli to je onda križni put koji nikome se ne želi.
Zahvaljujem poštovanom kolegi Vargi na odgovoru. Prelazimo na slijedeću raspravu, poštovani kolega Gordan Maras, nije nazočan. Poštovani kolega Ivan Ćelić, izvolite.
Pa evo najviše rasprave je bilo vezano za kanabis odnosno za medicinski kanabis, činjenica da u ovome trenutku u Europi nije nigdje legalizirana konoplja u rekreativne svrhe opće rašireno u određenim zemljama jest. Mi smo čuli tijekom proteklih dana o tome da bi bila atraktivnija turistička destinacija Hrvatska ukoliko bi se omogućila konzumacija kanabisa, nisam pristalica toga i vidjeli smo prošle godine na Zrću situaciju, zapravo tamo gdje je liberalnija konzumacija bilo kojih ilegalnih psihoaktivnih supstanci tamo dobivate narko scenu iz ostalih zemalja. Što se tiče gospodarskog procvata tu bi bio isto tako poprilično oprezan, naime u ovome trenutku je biljna sirovina vrlo, vrlo dostupna nije toliko niti skupa, Izrael je početkom ove godine dopustio izvoz medicinske konoplje, znamo koliko je razvijena njihova poljoprivreda i nje to baš tako jednostavno za proizvoditi konoplju za medicinske svrhe. Tu bih kratko spomenuo činjenicu da promjene u regulatornom okviru, naime 9 saveznih država i diskrit glavnog grada SAD-a je legalizirao konoplju u rekreativne svrhe kao i Kanada. To je dovelo do brze pojave komercijalnog tržišta kanabisa u rekreativne svrhe i zapravo tu je opet stupila na scenu big five duhanska industrija, odmah je Altrija grupacija kupila 45% dionica Kronos grupe, tu je isto tako se zainteresirao i uključio u kupnju dionica od firmi za proizvodnju konoplje i Filip Moriss, a Tilray najveća tvrtka, vrijednost te tvrtke koja proizvodi konoplju, dijelom i medicinsku konoplju je 15 milijardi dolara. Dakle, tu se radi o velikim novcima, ali mislim da tu Hrvatska teško da bi bila konkurentna pored takvih magnata. No s druge strane, mislim da u situaciji gdje od 2015. godine imamo primjenu konoplje u medicinske svrhe, da je apsolutno legitimno razgovarati o zakonskim okvirima gdje bi se to moglo omogućiti, pa evo i činjenicu dakle kada bi mogli nabaviti tu biljnu sirovinu konoplje, da postoje galenski laboratoriji koji bi mogli ekstrahirati ulje iz medicinskog kanabisa. Naime, po sadašnjem zakonu niti to nije moguće. Što se tiče indikacija, dakle spomenuto je dakle da medicinski kanabis ne utječe na tijek ili progresiju bolesti, da je to edon terapija, mi bi mogli akademski govoriti razliku između pripravka ili lijeka, ali to nije bitno, bitno je da to pomaže određenim ljudima i ja se slažem s kolegicom Alfierev ono što je izuzetno bitno svugdje slažem s kolegicom Alfirev, ono što je izuzetno bitno svugdje, pa tako i ovdje, to je taj subjektivni osjećaj zdravlja. Mi kad govorimo o službenim indikacijama onda to moraju biti indikacije koje su temeljene na dokazima, na temelju kliničkih istraživanja i tu je dokazano, dakle, da pomaže kod spazama za multiplu sklerozu i baklofen koji se koristi za liječenje spazama je puno teže podnošljiviji od medicinskog kanabisa, tako da je to s jedne strane razlog zašto se određeni ljudi odlučuju. Međutim, isto tako određeni broj oboljelih od multiple skleroze ne pristaje na konzumaciju medicinskog kanabisa jer se boje psihoaktivnog djelovanja i to opet treba razumijet. Dakle, osim pomaganja kod medicinskog kanabisa, tu su definitivno, dakle, onkološke bolesti, umjerena do teška bol, već sam prije spomenuo da je puno učinkovitije kada određenim opijedima, analgeticima, dodate medicinski kanabis, nego da povisujete te opijede i analgetike do unebesa. Liječenje kaheksije, anoreksije, kod HIV pozitivnih bolesnika i dravet sindrom, akutna mioklonička epilepsija. Ono što je problem, dakle, da je do sada taj broj specijalista koji su propisivali medicinski kanabis bio vrlo ograničen, mi planiramo kao povjerenstvo za primjenu konoplje u medicinske svrhe organizirati edukativne simpozije, kako za liječnike, tako i za javnost, informirati javnost u kojim bolnicama, koji specijalisti mogu propisivati jer mislim da je to izuzetno bitno i isto tako prof. Vladimir Trkulja koji je bio glavni autor dosadašnjih indikacija za primjenu konoplje za medicinske svrhe također će napraviti revalvaciju tih smjernica i vidjet da li postoje neke nove indikacije u odnosu na one koje su sada na snazi u RH. Ako uzmemo činjenicu da otprilike 1% odraslih Europljana od 15 do 64.g. gotovo svakodnevno ili svakodnevno upotrebljava kanabis, to je velika brojka i o tome definitivno treba razgovarati. No isto tako, problem, dakle, kaznenih djela, više od 2/3 kaznenih djela uporabe ili posjedovanja droge prijavljenih u EU prije dvije godine, dakle, to je prema europskom izvješću o drogama, ali zbog epidemioloških podataka su podaci malo stariji, ali to je otprilike to. Znači, primarna droga uporabe odnosila se na kanabis, naravno da je alkohol štetan, naravno da je duhan štetan i jako puno treba raditi na prevenciji, osobito kod mladih vezano za uporabu alkohola i duhana koji isto tako imaju psihoaktivni učinak, no ne bih se složio, dakle, u tim preporukama se nikako ne preporuča pušenje kanabisa koji bi imalo terapeutski učinak jer se ono na neki način izjednačava pušenje kanabisa sa štetnim posljedicama pušenja duhana i pitanje je kada bi bila ta proširenost konzumacije kanabisa kao što je danas proširenost konzumacije duhana koliko bi imali štetnih posljedica. Dakle, definitivno ima štetne posljedice, ali ima i pozitivne efekte, medicina je dokazala koji su to pozitivni efekti i nema nikakvog razloga da to osobe kojima je potrebno da imaju jednaku dostupnost kao i u drugim zemljama EU. Hvala.
Zahvaljujem kolega Ćelić. Replika, poštovani kolega Varga, izvolite.
Evo, ja se zahvaljujem. Htio sam zapravo postaviti pitanje da li postoji neka statistika obzirom da znamo otprilike kroz statistiku koju vodi HZJZ, vodi statistiku o konzumaciji opojnih droga, pa tako kanaboide od stranih mladih osoba. Međutim, da li postoji kakva statistika vezano za korištenje medicinskog kanabisa u svrhu liječenja u populaciji pacijenata, jel je bilo što objavljeno u zadnje vrijeme u stručnoj literaturi i moje je pitanje zapravo da li ima bilo kakvih nus pojava koje ima u općoj populaciji po pitanju korištenja kanabisa, ja mislim da ste vi jedanput spominjali izazivanje psihoza itd., da li sad to predstavlja bilo kakav problem u segmentu liječenja pacijenata, zaraznih bolesti, neuroloških oboljenja ili malignih oboljenja? Hvala.
Zahvaljujem. Poštovani kolega Ćelić odgovor.
Pa to ne spada pod registar narkotika. Dakle, primjena medicinskog kanabisa se ne evidentira sa pompidu upitnikom. Što se tiče nus pojava, dakle, svaki učinkoviti lijek ima određene nus pojave, zato je vrlo važno da ti omjeri THC-a i CBD-a u početku budu mali i sada je zapravo jedna od uloga povjerenstva da se odredi koja je to maksimalna gornja granica. Dakle, vrlo je bitno da se postupno uvodi medicinski kanabis kako bi se onemogućile, dakle, eventualne posljedice intoksikacije kanabisom. Što se tiče mogućnosti nastanka nekakvog akutnog psihotičnog poremećaja mislim da bi to bilo vrlo rijetko, tu se ipak radi o onima koji zlorabe kanabis, koji ga uzimaju u puno većim količinama, gdje se ne zna niti koja je koncentracija, tako da te psihotične atake ne bi bile toliko česte. To bi se više odnosilo, recimo, na nekakvu mučninu, povraćanje, dakle, na neurovegetativni sustav koji može biti ekscitiran i izazvat određene [[Upadica: Zahvaljujem…]] nus pojave kod ljudi.
…poštovani kolega Ćelić na odgovoru. Slijedeća rasprava poštovani kolega Stjepan Čuraj, izvolite.
Zahvaljujem poštovani potpredsjedniče. Dakle, da se ne ponavljam što se tiče samoga prijedloga izmjena i dopuna zakona kojeg, naravno, podržavamo i mislimo da apsolutno ide u dobro smjeru. Ja bi ovdje samo nadopunio svoje izlaganje vezano uz čl. 3. odnosno čl. 2. zakona gdje bi iza toč. 18. dodao novu toč. 19. Dakle, jedinstveni dojavni informativni sustav je katalog obavijesti, podataka o dostupnosti i pojavnosti psihoaktivnih tvari unutar sustava ranog upozoravanja pomoću kojeg građani mogu direktno ili indirektno vezano već na postojeće aplikacije, prijaviti potencijalno ilegalne supstance ili neispravne deklaracije na, kažem opet potencionalno ilegalnim proizvodima koji su pribavljeni opet legalno ili ilegalno i imaju mogućnost, a to je ono sada možda i najbitnije, pretraživanja baze postojećih ilegalnih proizvoda i supstanci. Naime, svakodnevno svjedočimo o brojnim događajima štetnima za zdravlja akutnim trovanjima, smrtnim slučajevima ako se sjetimo na slučaj 2015. u Gradu Zagrebu, upravo uzrokovano sve većem dostupnošću sintetske droge u slobodnoj prodaji u trgovinama ili na web stranicama. I upravo uz te nepotpune i lažne deklaracije, radi se o legalnoj prodaji … [[Govornik se ne razumije.]] tvari, sintetiziranih s ciljem ponašanja učinaka s klasičnim … [[Govornik se ne razumije.]] i to su najčešće kao biljne mješavine, različite osvježivači zraka itd. itd. I sada, naravno, zbog brzine nastajanja i širenje na tržištu, nama treba dojavni sustav, preventivni, onaj što bi rekli na engleskom, … [[Govornik se ne razumije.]] dakle, prva dojava, prvo ono kada se susretne, da li liječnik, da li bilo tko drugi, ko nađe da je on što više učinkovit. Postojeća aplikacija pri odnosno postojeći mogućnost sustava dojava pri aplikaciji dakle, nije na portalu ministarstva i bio sam u pravu kada sam to rekao, nego unutar aplikacije, gdje se uslika nešto pa pošalje, da li kao prometni prekršaj ili bilo kako drugo nešto, mislim da nije dovoljan, jer nam to pokazuje i statistike. Prvo ljudi to ne znaju, drugo, ne libe se baš prijavljivati policiji nešto suspektno da ne bi im pokucala na vrata, pa da ne bi i vlastito dijete možda dovelo u nekakav problem, nikog se ne može kriviti za to. Zato treba ovaj sustav biti registriran, kao što je već navedeno u smislu već sustava koji uvodimo ovim zakonom za rano upozoravanje, kroz Hrvatski zavod za javno zdravstvo. Gdje bi oni objedinili sve podatke, sve mogućnosti, od državnog inspektora, policije, različitih domova zdravlja, bolnica, različitih agencija svih onih koji su uključeni, da na tome se može pretraživati po deklaraciji, po nazivu, pa čak i po slikama postojećih ljudi, građani, koji imaju neki nemir, koji naiđu to kod svoje djece ili bilo na koji drugi način, mogu vidjeti da li je to već uvršteno. Naravno i onda isto i prijaviti. Ako i nema ili ako i žele bez neke prevelike opasnosti da nešto prijavljuje policiji, pa da sada su napravili kao neku prijavu određenog kaznenog dijela ili što god već to znači. Dakle, sustav bi te podatke strukturirao, geografski slagao i oni bi zbilja mogli biti lako dostupni napravljeni. To je zapravo jedan upravo kada kažem, jedinstveni sustav, gdje objedinimo sve i danas mi to nemamo. Danas ja ne mogu ukucati na Internet i otići vidjeti koji su sve to preparati, osim baš ako ne idem, ne tražim kao da maltene želim kupiti nešto za korištenje, a to sigurno i zakonodavac, odnosno, represivni aparat može prepoznati kao pokušaj pribavljanja nelegalnih tvari. Zato ovo treba biti zakonski samo pojmovno definirano. Naravno prepuštam ministru, da pravilnikom regulira i da na taj način u određenom vremenu se to zbilja napravi, sve sa upravo ciljem te prevencije i ranog dojavljivanja. Drugi dio je vezan na čl. 10. zakona, odnosno, čl. 8. izmjena, koji govori, da otkup maka, koji je namijenjen za izradu droge, mogu obavljati pravne osobe, koje imaju odobrenje Ministarstva … [[Govornik se ne razumije.]] Ovdje bi želio amandmanom reći, samo dodati jednu riječ, okup maka i konoplja i sve ostalo … [[Govornik se ne razumije.]] Naime, umetanjem riječi konoplje u čl. 10. stavak 1 omogućio bi se otkup i uvoz sirovine konoplje za izradu lijekova, odnosno, pripravaka od konoplja. Uvoz konoplja izmjena u gore citirane odredbe, bio bi potpuno omogućen, posebice ukoliko uzmemo odredbe članka 22. zakona, kojim se omogućuje uvoz dijelova biljka od kojih se izrađuje droga. Naime, mi sada možemo uvesti mak i od kojeg se radi opijum i puno teži sedativi, puno teže droge, nego što se mogu dobiti iz konoplje. Pa ne vidim razloga zašto ne bi onda to omogućili konoplju. Dakle, to nije proizvodnja, to nije legalizacija marihuane, to smo već konzumirali i u amandmanima, koji su najavljeni, vjerojatno već i predani od strane drugih zastupnika. Ovo je nešto drugo što se odnosi na farmaceutsku industriju a sve sa ciljem, da vi i danas već možemo te preprate kupovati samo iz uvoza. Znači, ovime omogućavamo da neka naša od tvrtke koje se bave proizvodnje lijekova, mogu i sami to proizvoditi, a mislim da tu imamo sigurno najbolje stručnjake i tvrtke koje nisu bilo kakve koji su donedavno i već neke od njih jesu i lideri, na ovom barem dijelu Europe, što se tiče farmakologije i izrade lijekova. Dakle, ova konkretno 2 amandmana ćemo predati, nadam se u cilju da ćemo naći zajednički jezik, sigurno sve u cilju olakšavanja i života naših građana, ali i preventive kada govorimo o ovisnosti neželjenih slučajeva, jer smatram da ako tim sustavom i jedan život spasimo, da on sebe već sam isplatio. Dakle i vrijedio je. A kamoli ja vjerujem da će sigurno biti, a to se lako može provjeriti po posjetima i stranice i same aplikacije da sigurno će biti pretraživan, jer svaka majka, svaki otac za svoje dijete, ako naiđe nešto i vidi, primijeti nešto takvo sigurno će barem znati, kroz jedan sustav reformiranja koji je isto neophodan u sklopu svega toga, gdje to otići onako da ne prijavljuje policiji, provjeriti, je li to zbilja tako nešto i formirati se što to sve može biti a ne googlati po internetu i možda dobivati neke poluinformacije, što može biti samo još gore. Zahvaljujem još jednom.
Zahvaljujem kolegi Čuraju. Prelazimo na sljedeću raspravu, poštovani kolega Željko Jovanović, izvolite kolega.
Hvala lijepo uvaženi predsjedavajući, kolegice i kolege, malo nas je, pitao sam se da li uopće i raspravljati, više-manje sve je rečeno, ali evo, obzirom da se evo gotovo cijeli svoj profesionalni vijek i bavim bolestima ovisnosti i moj diplomski bio iz bolesti ovisnosti, kasnije sam predavao o bolesti ovisnosti, mentor sam bio na 5-6 radova iz bolesti ovisnosti, pa osjećam nekakvu dužnost, da kažem nekoliko rečenica, obzirom da se radi o zakonu koji treba spriječiti zlouporabu droga. Danas smo raspravljali u 3 područja oko ovog zakona i najviše je riječi bilo oko medicinske konoplje, gdje je šteta što nije iskorak napravljen i što ovaj zakon nije izregulirao i taj dio koji bi omogućio da se riješe problemi koje trenutačno postoje. Dakle, praktično medicinska konoplja je nedostupna, a koja je bila dostupna cijena je bila previsoka, istovremeno ti pripravci nisu zadovoljavali pacijente, pa ne čudi da im je istekao rok, odnosno, dio nije imao dobru kvalitetu, pa je povučen iz prodaje. Tko je krivac za to ja ću odgovorno reći, kriv je ministar Kujundžić, dakle bez ikakvog …/nerazumljivo/… bez ikakvog prenemaganja. I vjerujem da će se sa mnom složiti i svi u HDZ-u samo to neće priznat. Dakle, 2 godine je trebalo da ovaj zakon dođe do sabornice, u međuvremenu je bio i prijedlog Kluba SDP-a i dr. Siniše Varge i veći dio tog našeg zakonskog prijedloga je prepisan u ovom zakonu, ali nije do kraja iz reguliran dio koji se tiče medicinske konoplje. Zašto je kriv ministar? Zato što se Povjerenstvo za medicinsku konoplju nije sastalo 2 godine. I sad je posao na dr. Ćeliću da sve to ubrza i da u najkraćem mogućem roku dobijemo izmjene i dopune ovog zakona koji će omogućiti da medicinska konoplja bude dostupna u Hrvatskoj na bolji način nego što je to sada. Modele imamo, uzmimo, evo neka povjerenstvo na čelu s dr. Ćelićem i delegacijom ministarstva ode u Izrael, neka ode u Nizozemsku, neka ode u Kanadu i neka na temelju ta tri modela napravi najkvalitetniji model za Hrvatsku i riješit ćemo to pitanje. Drugi dio naše rasprave vodio se oko dijela zakona koji je zapravo u ovom trenutku i najznačajniji, a to je kvalitetnije rješavanje novih psihoaktivnih supstanci koje su dostupne u Hrvatskoj. Prema istraživanjima najčešće iz uzimaju 15-to godišnjaci, sjećamo se prošle godine 7 teških trovanja u Osijeku, prije toga jedan smrtni ishod u Zagrebu, tako da taj dio je zaista važan i nadam se da će doprinijeti uspješnijoj borbi protiv novih psihoaktivnih supstanci. Kad govorimo o ovoj temi ne možemo ne reći da u Hrvatskoj nažalost životne navike mladih nisu dobre, brojna su istraživanja koja to pokazuju, evo ja ću spomenut jedno koje se ne tiče direktno zlouporabe droga, ali se tiče inicijative, europske inicijative praćenje debljine djece, gdje u Hrvatskoj u dobi od 8 do 9 godina 35% djece je prekomjerno teško, da smo prema statistici među prvih 5 europskih zemalja po debljini, a jednako tako smo u EU između prvih 5 odnosno na 5 mjestu po pijenju alkoholnih pića kod mladih. Istovremeno svega 9,7% djece provede manje od 1 sata dnevno radnim danom igrajući se na otvorenom, a kad ih pitate da li su vikendom na otvorenom, iznenadit ćete se tad ih je još manje, dakle svega 1,5% igra se vikendom na otvorenom. Jedno od najpoznatijih istraživanja koje se provodi svakih 5 godina ove godine će biti opet u Hrvatskoj, dakle svakih 2015. je bilo zadnji put to istraživanje o zloupotrebi sredstava ovisnosti i po tome smo loži, po svim parametrima smo iznad europskog prosjeka. Dakle i po pušenju cigareta gdje je 38% učenika nikad nije pušilo, dok 62% je pušilo cigarete. Prema istraživanju ESPAD-a u Hrvatskoj se nalazi na 5 mjestu u prevalenciji pijenja 5 i više alkoholnih pića u jednoj prigodi u posljednjih 30 dana, to je čak 47%. Više od 3/4 ispitanika 78% navodi da im je alkohol lako ili vrlo lako dostupan. Dakle, umjesto velikih rasprava o marihuani mislim da bi bilo kvalitetnije da nađemo načina kako spriječiti da mladi mogu tako lako kupovati alkohol i nakon toga se opijati. Što se tiče ilegalnih droga Hrvatska se također nalazi iznad europskog prosjeka jer je 22% učenika navelo da je barem jednom u životu probalo drogu. Prema izjavama naših učenika najučestalija droga koju konzumiraju upravo je kanabis. 16% europskih učenika navodi da su barem jednom u životu probali kanabis dok istovremeno u Hrvatskoj taj postotak iznosi 21. Što se tiče percepcije dostupnosti kanabisa u odnosu na druge droge ona je vrlo visoka, 3 od 10 učenika smatra da je može vrlo lako nabaviti praktično u roku od 2 sata. 42% učenika kaže da je može nabavit također vrlo lako i daleko lakše nego ekstazi, kokain, amfetamine ili neka druga sredstva. Prema tome, ako želimo razmišljati o zdravlju naših mladih koji su bili predmet ovih istraživanja onda se moramo zabrinuti i onda se treba učiniti sve što je potrebno da se smanji mogućnost bilo kakvog kontakta sa bilo kojim sredstvom ovisnosti pa tako i sa kanabisom. Prema tome zdravlje hrvatskih adolescenata biti će puno kvalitetnije ako smanjimo dostupnost alkohola, cigareta svih droga uključujući i kanabis. Hvala lijepo.
Zahvaljujem poštovanom kolegi Željku Jovanoviću. Slijedeća rasprava poštovani kolega Arsen Bauk, izvolite.
Zahvaljujem poštovani podpredsjedniče, poštovani državni tajniče, kolegice i kolege, prije negdje 20-tak godina ili 19 jedna u stvari najmlađa, pardon, u tom trenutku čini mi se najmlađa saborska zastupnica predložila je dekriminalizaciju lakih droga odnosno da budem precizan dekriminalizaciju posjedovanja lakih droga. Dakle, predložila je da se nešto i dalje kažnjava ali da ne bude kaznena nego prekršajna odgovornost. To je tada bilo dosta ovako dočekano na nož i s podsmjehom. Nekoliko godina kasnije ta odredba je ušla u Kazneni zakon odnosno izbačena iz Kaznenog zakona, pa je Ustavni sud tu novelu ukinuo jer nije dobila dovoljno glasova u saboru, donesena je običnom a ne apsolutnom većinom. Međutim, nekoliko godina kasnije je ipak to stavljeno u zakon. Danas raspravljamo o određenom napretku koji ovaj zakon donosi, a u političkoj sceni mogu se čuti rekao bi skoro pa konsenzualne rasprave o tome da ovu priču sa medicinskom konopljom treba još više, a mislim da je prava riječ liberalizirati, a čuju se i glasovi o tome da treba, da pojednostavim priču legalizirati marihuanu. Dakle, da posjedovanje više ne bude ni prekršaj i da dakle to bude legalno. E sad, tu postoje različite modifikacije i različiti detalji oko toga što to konkretno znači i kako bi to trebalo urediti, a postoje i rasprave o tome da bi to donijelo gospodarski rast, da bi to dobro utjecalo na naš turizam, da bi to donijelo određene benefite, a da u pravilu nikome ne bi škodilo, sad da li ne bi škodilo nikome ili ipak bi, to je prvenstveno pitanje za liječnike da nam o tome nešto kažu, kolega Jovanović je o tome govorio. Međutim, i duhan tako odnosno cigarete također štete zdravlju, one su u RH legalne iako proizvodnja duhana nije potpuno liberalna, dakle, možete duhan proizvoditi samo ako imate ugovor sa nekim tko to otkupljuje, ne možete sad vi u vašem vrtu se sjetiti i zasadit duhan. Što se tiče alkohola, on također šteti, dapače, nosi puno više probleme i puno je veća pošast nego što bi, po mome mišljenju, al dopuštam da sam u krivu, to bi bilo sa legalizacijom marihuane, a ono što je također zanimljivo, to je čini mi se jedina situacija kada političari se ne libe reći da su prekršili zakon, dakle, mnogi su od njih se znali pohvaliti da su jednom konzumirali marihuanu ili da su jednom pušili travu, ja moram reći da ja nisam nijednom i uopće mi ne nedostaje, dakle, tu uopće nemam nikakvih problema s time, nisam pio ni alkohol, to možda je malo čudno, a niti ne pušim, tako da što se toga tiče, nisam u nikakvom sukobu interesa, ali jesam zato da se omogući onima koji to žele da na određeni način to i rade, a po mogućnosti da kroz povećane poreze, trošarine itd., država od toga ima neku korist. Doduše, sjećam se rasprava dok sam bio član Vlade oko toga da sve ono što uberemo od trošarina na duhan u pravilu potrošimo u zdravstvenom sustavu na liječenje bolesti koje prouzrokuju duhanski proizvodi. Vjerojatno je nešto manje lošija situacija sa alkoholom iako i tu ima određenih problema. Dakle, legalizacijom toga bi se stvorilo nekoliko, napravilo bi se nekoliko dobrih stvari. Prvo, dileri bi nestali sa naših ulica jer bi se to moglo legalno kupiti. Drugo, policija bi se mogla baviti ovima kojima bi se trebala malo više, dileri marihuane, ispričavam se da ne bi bilo, drugo, policija bi se mogla bavit sa ovim malo težim drogama, pa bi možda imala više uspjeha u tome jer bi imala manje posla. Moglo bi se propisati određeno ograničenje za konzumiranje, kao što to imamo i posebno za prodaju. I na kraju krajeva pravo je države da odredi što će na njenom teritoriju biti zabranjeno, a što neće, najživotniji primjer za, barem za one koji vole školjke su prstaci, u BiH su legalni, u RH nisu, a ne vjerujem da se išta manje uništava tamo obala, nego ovamo, tako vjerojatno postoje zemlje u kojima je to legalno, hoće li se RH u jednom trenutku njima priključiti, to je stvar naše političke odluke, a onda kad se donese takva politička odluka onda je pitanje propisivanja na koji način će se to pravo koristiti i omogućiti građanima, kome će se uskratiti, to je sada drugo pitanje. Dakle, što se tiče tzv. medicinske konoplje odnosno kako je kolega Varga rekao kanabisa koji je uzgojen u laboratoriju i koristi se u medicinske svrhe, predložit ćemo amandman kojim bi se to već u ovom zakonu reguliralo, a ako dobijemo signale iz Vlade, a vjerojatno ćemo ih dobiti da to neće bit prihvaćeno, može se razmisliti o tome da se zaključkom obaveže Vlada ili da predloži odredbu ili da razmotri na koji način se to može još dodatno liberalizirati. Ova priča sa pomilovanjem od strane predsjednice RH za mene ima određene dileme, ne u smislu toga treba li, da li je trebalo g. Luksetića pomilovati jer očito je da većina javnosti smatra da je trebalo i nisam htio spominjati prije da ni na koji način ne utječem na odluku predsjednice RH, ali meni osobno nijedna stvar je potpuno nejasna. Dakle, netko je podnio kaznenu prijavu, pa je onda netko napisao optužnicu, pa je onda netko donio presudu u prvom stupnju, pa je onda netko donio presudu u drugom stupnju, dakle, nije to bilo ono ajmo mi njega osudit, dakle, to je bio proces prema zakonima koje je donio ovaj HS. Dakle, kako je to onda moguće da toliko ljudi iz pravne struke bude u to uključeno i da se ne može primijeniti nijedna odredba koja bi u tom slučaju oslobodila i sada ako ja dobro shvaćam, g. Luksetić je pomilovan, a onaj koji mu je pomagao u kaznenom djelu drugooptuženi, njemu je ostala kazna. Dakle, netko tko je sebe pokušao, dakle, ublažit posljedice boli je oslobođen, što je u redu ili je pomilovan, nije oslobođen, a onaj koji mu je išao pomoći, dakle, još više je pokazao određenu vrstu humanosti, išao je pomoći osobi koja je bolesna, on je i dalje osuđen, dakle, on mora čini mi se 10. mjeseci ili koliko već, u zatvor. Dakle, toliko ima apsurda u tome kada država propiše da je nešto zabranjeno. Dakle, mogli smo čitati nedavno, davnih dana, ali ne prije 20.g. da netko ide godinu dana bezuvjetno zato šta je zapalio joint iako mislim da je to malo prilagođena verzija za javnost, međutim, očito je, dakle, ako ne postoji društvena vrijednost koja se štiti zabranom te vrste biljke ili ako je ona toliko fluidna da čak i oni koji bi trebali biti čuvari Zakona, a to su političari, se ne skanjivaju ono reć', a mi smo jednom zapalili joint, onda očito tu nešto ne štima. Dakle oni koji bi trebali biti uzor, nemaju nikakvih problema reći ha, i mi smo prekršili Zakon, i šalju poruku hajde djeco onda i vi kršite Zakon. Dakle, lako za joint, ali poruka o kršenju Zakona nije dobra, nije ni u nikom slučaju dobra, svakome se može dogodit, to je sad postalo popularno, ne može se baš svakome sve dogodit, al' nema veze, dakle, ovo se ne može dogodit, ovo se može dogodit samo ako te prije toga, ovoga, uspavaju pa, dakle, ovo je svjesno, svjesno nešto što je napravljeno. Nadam se da će sve oni argumenti koji idu u to da se ovo područje značajno liberalizira, da će biti razmotreni i da će u tom smislu Vlada i predlagati Zakone, ne bi bili prva zemlja na svijetu koja je to napravila, a sasvim sigurno se nadam da nećemo ostati zadnja zemlja na svijetu u kojoj će to biti još uvijek zabranjeno. Hvala.
Zahvaljujem kolegi Bauku. Replika, poštovani kolega Ćuraj. Izvolite.
Zahvaljujem poštovani podpredsjedniče. Poštovani kolega Bauk, samo ste spomenuli gospodina Luksetića i njegov proces, da, on je osuđen pravomoćno temelju očigledno dokaza odnosno temelju postojeće zakonske regulative. I upravo da bi izbjegli tu mogućnost, naime, njega se osudilo da je posjedovao 15 kilograma marihuane sa namjerom za prodaju ilegalnu, i još za uzgoj 11 stabljika, ako sam ja dobro bio isčit'o. Dakle, upravo da bi svaku sumnju maknuli, da li netko to radi radi priskrbljivanja nelegalnih, ilegalne dobiti, zarade, ili radi vlastite potrebe, bitno takvu stvar legalizirati, jer čovjek je očigledno korisnik u medicinske svrhe, koji je sam zbog svojeg imovinskog statusa odlučio uzgajati. E sad, koja je to količina, da je im'o manje, vjerojatno ne bi bio osuđen, ali da li je, na koji način je to tretirano, mi ne možemo tu točno znati, zato treba to jasno definirati i razdvojiti.
Zahvaljujem. Odgovor kolega Bauk.
Ja sam samo problematizirao činjenicu da je toliko državnih institucija u tome sudjelovalo, dakle, državni službenici, to su policajci, zatim pravosudni dužnosnici, to su iz Državnog odvjetništva, drugi pravosudni dužnosnici, suci, Vijeće, prvo vijeće, drugo, donijeli su neku presudu temeljem važećeg Zakona, a onda prije nego što je uopće, dakle, meni je to potpuno nelogično. Ima li još takvih slučajeva? Dakle, nije ovo jedini slučaj, ili je ovo jedini za kojega je javnost reagirala? Dakle, to je, to postaje opasno, jer onda vjerojatno još postoje Zakona koji su toliko nelogični da treba predsjednica države temeljem svoje izvanredne ovlasti, intervenirati. To nitko nije postavio pitanje, dakle, toliko državnih institucija u to bilo uključeno, uključujući ovaj Sabor koje je donio takav Zakon temeljem čega je, čega je netko osuđen, pa onda bi bio red da se analizira i što treba u tom Zakonu izmijenit, i da se primjenjuje ako treba i retroaktivno, ako je to toliko ustavna vrijednost. To je, isto Ustav dopušta.
Zahvaljujem kolega Bauk. I nazdravlje [[Upadica: Hvala.]] Zaključujem raspravu. Zahvaljujem državnom tajniku, poštovanom gospodinu Tomislavu Dulibiću na obrazloženju Konačnog prijedloga Zakona. Glasovat ćemo o ovoj točki kad se za to steknu uvjeti. Poštovane kolegice i kolege, sada je po planu rasprava trebao je biti Prijedlog Zakona o izmjenama i dopunama Zakona o reguliranim profesijama i priznavanju inozemnih stručnih kvalifikacija, prvo čitanje, P.Z. broj 598. Izvolite kolega Maras.
Hvala lijepo gospodine predsjedniče Sabora, podpredsjedniče. Samo sam vas htio izvijestiti da u ovom slučaju još nije matični Odbor donio mišljenje zbog toga što je nejasno Poslovnikom koji je matični Odbor, i ja kao predsjednik Odbora za rad, mirovinski sustav, sam, odnosno ću sutra ujutro uputiti zahtjev Odboru za Ustav, Poslovnik da nam jasno da tumačenje koji je matični Odbor i zbog toga nije bilo sjednice. Samo sam to htio reći, da ne bi ispalo da se nije htjelo odraditi.
Zahvaljujem kolega Maras. Hvala vam na tome što mi pomažete raditi posao, to sam htio i kazati u nastavku, ali evo budući da ste vi kazali, nadležno matično tijelo još nije raspravilo o prijedlogu Zakona, pa ćemo ovu točku raspraviti kad se za to steknu uvjeti. S time bismo završili sa svim predviđenim točkama dnevnog reda za današnji dan, sutra nastavljamo sa Konačnim prijedlogom Zakona o željeznici, drugo čitanje, P.Z. broj 555, ujutro u 09,30 sati. Hvala lijepo i ugodan ostatak večeri. SJEDNICA JE PREKINUTA U 20,19 SATI
Sljedeći je Konačni prijedlog Zakona o izmjenama i dopunama Zakona o suzbijanju zlouporabe droge. Rasprava je zaključena. Predlagatelj je Vlada RH. Amandman je podnio Odbor za zakonodavstvo, Klub zastupnika Stranke rada i solidarnosti i nezavisnih zastupnika, zastupnica Ines Strenja, Klub zastupnika SDP-a, zastupnik Stjepan Čuraj i zastupnik Ivan Ćelič. Idemo redom. S nama je g. državni tajnik Tomislav Dulibić, državni tajnik u Ministarstvu zdravstva. Idemo po amandmanima. 1. amandman Kluba zastupnika Stranke rada i solidarnosti i nezavisnih zastupnika, molim vas da se očitujete.
Amandman se ne prihvaća. Ne prihvaća se iz razloga što službeno na razini EU nije donesena jedinstvena definicija medicinske konoplje, stoga smatramo da nije potrebno dodatno definirati medicinsku konoplju s obzirom da je definiranjem industrijske konoplje sve ostale sorte konoplje, svi sadržajem THC-a mogu koristiti za medicinske svrhe. Znači imamo tu velik broj amandmana. Više-manje tu se radi o izričaju.
Budući da se amandman ne prihvaća i ne vidim nikoga od predlagača ovdje, ispravite me ako griješim, ovaj put ne griješim, znači o tom amandmanu ćemo glasovati. 2. amandman Kluba SDP-a.
Obrazloženje kao i kod prethodnog amandmana.
Nema nikoga iz SDP-a. Ako netko nije prešao u međuvremenu nema, znači glasovat ćemo o amandmanu. Zastupnik Stjepan Čuraj. Amandman 3.
Amandman se ne prihvaća. Ne prihvaća se amandman br. 3 jer već postoji mobilna aplikacija MUP-a putem kojeg građani mogu prijavljivati sumnjive odnosno potencijalno ilegalne supstance. Zastupnik Čuraj imao je jednu dobru ideju sa aplikacijom i mi ćemo na razini Hrvatskog zavoda za javno zdravstvo napraviti jednu mobilnu aplikaciju, ali nije potrebno u zakonu to dodatno definirati.
Hvala lijepa. G. Stjepan Čuraj nije nazočan i glasovat ćemo o amandmanu. Gđa. Ines Strenja, amandman na čl. 3.
Amandman se ne prihvaća. Iz istog razloga kao iz prethodna dva amandmana. Znači, zbog definicije medicinske konoplje, mi imamo drukčiju definiciju smo prihvatili.
hvala lijepa. Želite se očitovati, gđo Strenja?
Zahvaljujem, da. Zahvaljujem. Dakle, MOST nezavisnih lista predložio je amandmane slijedom događanja u Hrvatskoj u svezi nedostupnosti medicinske marihuane koja je potrebna pacijentima kako bi ublažavali svoje tegobe. Dakle, imamo legalizirano upotrebu u medicinske svrhe, omogućavamo sada proizvodnju industrijske konoplje, ali zbog tog što mi u Hrvatskoj ne proizvodimo medicinsku konoplju, dolazimo u situaciju da su previsoke cijene i da to pacijentima postaje nedostupno. Cijena je takva da su na kraju ljudi prisiljeni uzgajati čak u svojim kućama, u svojim vrtovima, što je i dalje nelegalno. Zbog toga je MOST nezavisnih lista smatrao da to treba regulirati i ovih zakonom već sada i meni je osobno, uopće nije bitno što niste prihvatili moj amandman jer je isti taj amandman podnio HDZ i njegov amandman ste prihvatili. Dakle, ja imam svoj amandman, neću ga povući, ali ću isto tako glasati za amandman koji je dao HDZ, a to je da prvi put u Hrvatskoj dozvolimo i da pravni subjekti mogu uzgajati medicinsku konoplju kako bi ona postala dostupna naših građanima. Kao što znate, medicinska konoplja se upotrebljava za ublažavanje tegoba, građani trebaju znati da ona neće izliječiti bolesti, ali svakako određenim pacijentima može pomoć kako bi njima njihove tegobe, posebno u palijativnoj skrbi, bilo olakšano onaj period prije samog završetka života koji je neminovan zbog te teške bolesti. Tražim da se glasa o mom amandmanu.
Dobro, glasovat će se o amandmanu. Također zastupnica Ines Strenja, na čl. 7.
Amandman se ne prihvaća, ne prihvaća se amandman broj 5 ide Vlada RH zaključkom prihvatila amandman zastupnika Ivana Ćelića u izmijenjenom obliku. Opet kažem, tu je bio jasniji pravni izričaj, pa smo iz tog razloga to prihvatili.
Gospođo Strenja, izvolite.
Zahvaljujem. Dakle, Most je predložio da se izmjeni čl. 7. i da se iza postojećih stavaka 1 i 2 dodaju stavci, da se uzgoj medicinske konoplje, za medicinske svrhe obavlja sukladno pravilniku, koji donosi ministar nadležan za zdravstvo i da se obavijest o proizvođaču i katastarskoj čestici, na kojoj će se uzgajati medicinska konoplja, za medicinske svrhe, Ministarstvo nadležno za zdravstvo dostavlja ministru nadležnom za unutarnje poslove. Smatrali smo da trebamo dobro, pravno, organizirati, odnosno, dobro pravno regulirati, uzgoj medicinske konoplje, jer to treba biti sukladno posebnom pravilniku, koje donosi ministar nadležan za zdravstvo. Predlagali smo i da Ministarstvo nadležno za unutarnje poslove, obavijest o proizvođaču i katastarskoj čestici dobije i da je naveden na tom istom proizvodu. Kao što sam rekla, u Hrvatskoj imamo dozvolu da se marihuana koristi u medicinske svrhe za ublažavanje tegoba. U Hrvatskoj imamo sada, ovim zakonom kao što ste preložili, omogućavanje, uzgajanje industrijske konoplje. Nismo omogućili do sada i zbog toga sam predložila amandman da se može i u Hrvatskoj uzgajati medicinska konoplja i to je potrebno, kako bismo učinili dostupnim, prihvatljiviji cijenom, našim pacijentima kojima je neophodno potrebno. Ono što još nismo regulirali, a to je proširit one koji mogu pacijentima, kojima je to potrebno, propisati medicinsku konoplju, sada je to samo na određenim specijalistima, ali na primjer nije ni anesteziolozima, koji konkretno vode ambulante za bol. Nije omogućeno liječnicima obiteljske medicine, koji itekako mogu procijeniti kojem pacijentu se mogu ublažiti tegobe sa medicinskom marihuanom. Tražim da se glasa o ovom mom amandmanu.
Hvala. Sada ćemo amandman broj 6 zastupnika Stjepana Čuraja na čl. 8.
Amandman se ne prihvaća, iz razloga, jer će pitanje otkupa konoplje riješeno biti pravilnikom, sukladno zaključku vlade RH, kojem je prihvaćen amandman zastupnika Ivana Ćelića u izmijenjenom obliku.
On nema predlagača, pa ćemo glasovati o amandmanu. Amandman broj 7. Kluba zastupnika Stranke rada i solidarnosti i nezavisnih zastupnika.
Amandman se ne prihvaća, obrazloženje je isto kao i u prethodnom amandmanu.
Želite se očitovati? Izvolite.
Poštovani potpredsjedniče, kolegice i kolege. Dakle, mi ćemo u klubu povući ovaj amandman, a razlog tome je što je naš kolega Ćelić zapravo ovaj put prepisao amandman i ako je to bio razlog i jedini način da ovakav amandman uđe u ovaj zakon, mi smo time zadovoljni jer smo u fokus stavili pacijente.
Tražite glasovanje? A povlači, dobro. Sljedeći amandman je amandman broj 8. Kluba zastupnika SDP-a na članak 9.
Amandman se ne prihvaća, obrazloženje je isto kao i kod prethodnog amandmana.
Nema nikoga od predlagača. Glasovati će se o amandmanu. Prelazimo na amandman 9 zastupnika Ivana Ćelića, također koji se odnosi na članak 9.
Amandman se prihvaća u izmijenjenom obliku, na način, da se u člankom 9. kojim se mijenja članak 13 iza stavka 5 dodaju stavci 6-12 koji glase, konoplja se može uzgajati i proizvoditi u medicinske svrhe. Odobrenje za uzgoj konoplje iz stavka 6. ovog članka, daje Ministarstvo nadležno za zdravstvo, na temelju podnesenog zahtjeva pravne osobe koja ima proizvodnu dozvolu Agencije za lijekove i medicinske proizvode, za proizvodnju lijeka ili djelatne tvari, sukladno Zakona o lijekovima. Odobrenje iz stavke 7. ovog članka, Ministarstvo nadležno za zdravstvo, dostavlja Ministarstvo nadležno za unutarnje poslove. Odobrenje za proizvodnju konoplje iz stavka 6 ovog članak, daje Agencija za lijekove i medicinske proizvode, na temelju zahtjeva pravne osobe koja ima proizvodnu dozvolu za proizvodnju lijeka ili djelatne tvari sukladno Zakona o lijekovima. Odobrenje iz stavka 7. i 9. ovog članka, daje, se odnosno, uskraćuje rješenjem u roku od 60 dana od dana zaprimanja urednog zahtjeva. Protiv rješenja iz stavka 10. ovog članka nije dopuštena žalba, već se može pokrenuti upravni spor. Način i mjerila za davanje odobrenja iz stavka 7. i 9. ovog članka uz suglasnost ministra nadležnog za poljoprivredu i ministra nadležnog za unutarnje poslove, pravilnikom propisuje ministar nadležan za zdravstvo.
Preformulira se dakle, ako sam dobro shvatio, da dobro, gospodin Ćelić izvolite.
Zahvaljujem gospodine potpredsjedniče. Kao što je kolegica Komparić Devčić rekla, dakle, ovaj amandman je uložen pri samom kraju rasprave. O tome smo raspravljali zajedno i vidi se dakle, i zastupnica Mosta, kolegica Strenja i pojedini zastupnici SDP-a, a osobito zastupnici Kluba Stranke rada i solidarnosti. Ono što je najbitnije, dakle, da se dopušta uzgoj i proizvodnja konoplja u medicinske svrhe. Pojam medicinske konoplje, još nije pravno definiran i to tek treba Europska komisija definirati što se vidi iz rezolucije Europskog parlamenta, od 16.1.2019. g. Sa ovim značajnim izmjenama ja zahvaljujem Vladi RH, na čelu sa Andrejem Plenkovićem, na prihvaćanju ovoga amandmana i naravno ministru zdravstva. Ono što je najbitnije, da će biti dopuštena uzgoj i proizvodnja konoplje u medicinske svrhe. Samim time će taj pripravak medicinskog kanabisa biti dostupniji i značajno jeftiniji za osobe u RH koje sukladno medicinskim indikacijama, mogu koristiti konoplju u medicinske svrhe. Zahvaljujem, prihvaćam.
Dobro, znači postaje sastavni dio zakona o kojem ćemo glasati. I na kraju Odbor za zakonodavstvo na članak, molim. Da oprostite, imate pravo. Zastupnica Strenja na članak 1., 11 oprostite. To je amandman broj 10.
Amandman broj 10. se ne prihvaća, ne prihvaća se amandman jer je promet droga već reguliran Člancima 20. do 27. važećeg zakona dok se Članak 17. odnosi na posjedovanje droga od strane pravnih i fizičkih osoba koje obavljaju djelatnost nastave i stručne izobrazbe, analize i dresure životinja za otkrivanje droge, službenih osoba MUP-a i organizacije koja obavlja toksikološko analitičku djelatnost.
Gospođa Strenja.
MOST nezavisnih lista htio je da već u ovom zakonskom prijedlogu imamo reguliranje uzgajanja medicinske konoplje za, unutar pravnih osoba kako bi postala dostupna građanima kojima je to u Hrvatskoj potrebno. Ovim člankom i prijedlogom znači njegove izmjene željeli smo regulirati taj promet kako bi za medicinske svrhe one pravne osobe koje to uzgajaju trebale dobiti dozvolu nadležnog ministarstva kako bi se spriječile moguće zlouporabe. Dakle, u ovom trenutku u Hrvatskoj medicinska konoplja je nedostupna našim građanima, imali smo prilike vidjeti da je čak i ono što se uvezno, prošo rok i nije se moglo upotrjebljavat zbog previsoke cijene. Građani oboljeli od malignih bolesti, građani koji boluju od multipleskleroze, građani trebaju takav lijek kako bi ublažili svoje tegobe, ali nažalost to nije bilo regulirano. Cijeli niz ovih mojih amandmana vi ste odbili, ali mene to previše ne zabrinjava, odbili ste sve od oporbe, čak i od nekih vladajući i prihvatili ste prijedlog od strane HDZ-a ali zapravo svi smo istog stajališta da je potrebno da se u Hrvatskoj uzgaja medicinska konoplja kako bi se pomoglo pacijentima pristupačnijom cijenom. Ono što niste regulirali to je da može širi krug liječnika propisivati ovo, a ono najveće što niste, najbitnije što niste to je da niste omogućili da onima kojima je potrebno bude besplatno, jer besplatno treba biti svim onima koji boluju od malignih bolesti i kojima je to zapravo lijek umjesto da uzimaju visoke doze opijata i sedativa kako bi smanjili svoju bol. Dakle, smatram da ste trebali ovim zakonom puno bolje regulirat ono što je pacijentima potrebno, a ne samo reći moći će uzgajati unutar nekih zdravstvenih farmaceutskih ustanova i takve stvari. Tražim da se glasa o mom amandmanu.
Dobro, glasovat će se. I na kraju posljednji amandman Odbora za zakonodavstvo na Članak 36., Amandman 11.
Amandman se ne prihvaća iz razloga jer Vlada RH navedeno pitanje je riješila svojom amandmanom.
Znači amandman se ne prihvaća. Nema nikoga pa će se glasovati o ovom amandmanu Odbora za zakonodavstvo. Hvala.
Konačni prijedlog Zakona o izmjenama i dopunama Zakona o suzbijanju zlouporabe droga, drugo čitanje, P.Z. br. 495. Predlagatelj je Vlada RH. Rasprava je zaključena. Nakon što je rasprava zaključena Vlada je podnijela amandmane sukladno čl. 199. Poslovnika. Ovako podnesenim amandmanima mora se složiti većina nazočnih zastupnika. Dajem na glasovanje prijedlog da se provede rasprava o amandmanima Vlade RH. Molim glasujmo. Utvrđujem da je većinom glasova 101 ZA i 2 suzdržana odlučili smo provesti raspravu o amandmanima Vlade RH. Molim predstavnika predlagatelja poštovanog državnog tajnika u Ministarstvu zdravstva Tomislava Dulibića da obrazloži podnesene amandmane. Ima dva amandmana, možete ih odjednom obrazložit.
Hvala lijepo g. predsjedniče. Prvim amandmanom, Pravilnik iz čl. 33. st. 12. koji je izbijen čl. 9. ovog zakona, ministar nadležan za zdravstvo uz suglasnost ministra nadležnog za poljoprivredu i ministra nadležnog za unutarnje poslove, donijet će u roku od 6 mjeseci od dana stupanja na snagu ovog zakona. Prihvaćanjem amandmana Ivana Ćelića, zastupnika u HS, izmijenjen je čl. 9. Konačnog prijedloga zakona o izmjenama i dopunama Zakona o suzbijanju zlouporabe droga kojim se mijenja čl. 13. Zakona o suzbijanju zlouporabe droga, te je stoga ovim amandmanom usklađuju prijelazne odredbe ovog zakona na način da se određuje rok od 6 mjeseci za donošenje provedbenih propisa, te drugi amandman, čl. 36. mijenja se i glasi, ovaj zakon stupa na snagu osmog dana od dana objave u Narodnim novinama. Naime, čl. 36. Konačnog prijedloga Zakona o izmjenama i dopunama Zakona o suzbijanju zlouporaba droge bilo je određeno stupanje na snagu ovog zakona osmog dana od dana objave u Narodnim novinama, osim čl. 22. u dijelu koji se odnosi na sanitarne, poljoprivredne i veterinarske inspektore Državnog inspektorata, a koji su trebali stupiti na snagu 1. travnja 2019.g. Međutim, navedenu završnu odredbu potrebno je izmijeniti s obzirom na to da procedura za donošenje ovog zakona još uvijek u tijeku. Hvala vam lijepo.
Otvaram raspravu, ako se nitko ne javlja i zaključujem raspravu, pa dajem na glasovanje prvi amandman Vlade. Molim glasujmo. Utvrđujem da je većinom glasova 81 ZA, 5 suzdržanih i 3 glasa PROTIV, prihvaćen prvi amandman Vlade, te on postaje sastavni dio Konačnog prijedloga zakona. Sada dajem na glasovanje drugi amandman Vlade. Molim glasujmo. Utvrđujem da je većinom glasova 88 ZA i 1 suzdržani donesen i drugi amandman Vlade, te on postaje sastavni dio Konačnog prijedloga zakona. Sada prelazimo na odlučivanje o ostalim amandmanima koji su podnijeli Odbor za zakonodavstvo, Klub zastupnika Stranke rada i solidarnosti i nezavisnih zastupnika, zastupnica Ines Strenja, Klub zastupnika SDP-a, zastupnik Stjepan Čuraj i zastupnik Ivan Ćelić. Pregled amandmana dostavljen vam je elektroničkim putem, izjašnjavanje o amandmanima proveli smo ranije na sjednici, pa ćemo glasovati o amandmanima koje predlagatelj ne prihvaća. Idemo redom, znači, prvi je Klub zastupnika Stranke rada i solidarnosti i nezavisnih zastupnika, Vlada ne prihvaća, pa moramo glasovati. Molim glasujmo. Nije dobio potreban broj glasova. 2. amandman je Klub zastupnika SDP-a, Vlada ga ne prihvaća, molim glasujmo. Nije dobio potreban broj glasova. Amandman br. 3 zastupnika Stjepana Čuraja [[Upadica Čuraj: Poštovani…]] Ne možete obrazlagati, možete reći samo reći što hoćete.
Ne smijem reći poštovani? Dobro. Onda prihvaćam obrazloženje i povlačim amandman.
Znači amandman nećemo ni glasovati, on je povučen. Idemo na 4. amandman zastupnice Ines Strenja, Vlada ga ne prihvaća pa ćemo glasovati. Nije dobio potreban broj glasova. Amandman br. 5 zastupnice Ines Strenja, Vlada ne prihvaća pa molim glasujmo. Nije dobio potreban broj glasova. Amandman br. 6 zastupnika Stjepana Čuraja, Vlada ga ne prihvaća pa glasujmo. Nije dobio potreban broj glasova. Amandman br. 7 Kluba zastupnika Stranke rada i solidarnosti i nezavisnih zastupnika je povučen. Amandman br. 8 Kluba zastupnika SDP-a, Vlada ne prihvaća pa molim da glasujemo. Nije dobio potreban broj glasova. Pa onda idemo na amandman br. 9 zastupnika Ivana Ćelića, on je prihvaćen u izmijenjenom obliku i predlagatelj je to prihvatio pa u tom obliku postaje sastavni dio zakona. Amandman br. 10 zastupnice Ines Strenja, Vlada ne prihvaća pa moramo glasovati. Nije dobio potreban broj glasova. I zadnji amandman Odbora za zakonodavstvo Vlada ne prihvaća pa moramo glasovati. Nije dobio potreban broj glasova. Sada idemo glasovati o Konačnom prijedlogu zakona o izmjenama i dopunama Zakona o suzbijanju zlouporabe droga, molim glasujmo. Utvrđujem da je sa 101 glasom i 1 suzdržanim donesen Zakon o izmjenama i dopunama Zakona o suzbijanju zlouporabe droga. To je tako. Evo ga. Idemo znači na dnevni red: - Konačni prijedlog Zakona o željeznici, drugo čitanje, P.Z.E. br. 555.; predlagatelj je Vlada RH na temelju čl. 85 Ustava RH i čl. 172. u vezi s čl. 190. Poslovnika HS-a. Prigodom rasprave o ovoj točki dnevnog reda primjenjuju se odredbe Poslovnika koje se odnose na drugo čitanje zakona. Amandmani se mogu podnositi do kraja rasprave, čl. 197. Poslovnika. Raspravu su proveli Odbor za zakonodavstvo, Odbor za pomorstvo, promet i infrastrukturu, amandman je podnio Odbor za zakonodavstvo. Molio bih predstavnika predlagatelja da nam da dodatno obrazloženje, s nama je poštovani Tomislav Mihotić, državni tajnik u Ministarstvu mora, prometa i infrastrukture. Izvolite državni tajniče.